
CUVÂNTUL AUTORULUI 

Trăim într-o lume secularizată şi tehnicizată, în care omul tinde să-şi găseăscă fericirea 
exclusiv „hic et nune”... Desigur şi-a imaginat-o altfel atunci când a căutat să scoată pe 
Dumnezeu din sufletul şi din viaţa lui... Numai că rezultatul nu a fost pe măsura aşteptărilor.. 
Dacă unii au reuşit să obţină mult aşteptatul confort al vieţii, alţii în schimb, îşi trăiesc viaţa 
la întâmplare, în cele mai cumplite mizerii, fără nici o rază de speranţă... 

Pe de altă parte, dacă beneficiem de cuceririle spectaculoase ale tehnicii — şi parcă 
pentru nimic în lume nu am putea renunţa la ele — totuşi în multe privinţe ele se îndreaptă 
împotriva vieţii, ţinând sufletul omului în zbuciumul rătăcitor al unor neîmpliniri obsedante. 
Şi aceasta se întâmplă, deoarece fără Dumnezeu sufletul rămâne copleşit de golul sau de 
vidul care îl debusolează, aflăndu-se într-o dezorientată căutare, ce nu poate primi răspunsul 
aşteptat, fiindcă fără Dumnezeu îşi pierde menirea ascensiunii sale anxiologice... Lipsit astfel 
de orizontul luminos al împlinirii sale, prin pierderea propriei identităţi, spiritul omenesc se 
va hrăni din viaţa instinctivă, care despoindu-l de autentic, îl aruncă pradă animalităţii 
oarbe, dusă la vulgarizare şi dezumanizare. Dacă la aceasta se adaugă confuzia ideologică, 
înţelegem mai bine criza care derutează şi nimiceşte bietele conştiinţe umane. Dar mizeriile 
din sufletul oamenilor şi din societate îşi au, în mare măsură, cauza în patimile care răstoarnă 
tabla de valori a Spiritului uman. Maladiile spirituale, având originea în dereglarea bio- 
psihică a naturii umane, se exercită şi pe plan social sub aceeaşi formă distructivă răsturnănd 
exixtenţă umană într-o prăpastie fără ieşiri... Paradoxal este faptul că, deşi maladiile spirituale 
fac fără cruţare victime, ele sunt totuşi cultivate în sufletele oamenilor cu tenacitate şi chiar 
cu îndârjire... Această realitate demonstrează că originea lor rezidă în firea omenească ce 
poartă în sine rănile păcatului. Şi pentru a nu lăsa putinţă de tăgadă, invocăm versurile 
poetului Mihai Eminescu: 

„La acelaşi şir de patimi deopotrivă suntem robi 

Fie slabi, fie puternici, fie genii ori neghiobi! ,, (Scrisoarea I). 

Nu e vorba aici de o eternizare a patimilor, care atentează violent la condiţia umană, 
ci de caracterul universal al păcatului ca o boală a firii. Iar de aici apare tot mai stringentă 
necesitatea vindecării firii, prin eliberarea de patimi... Şi cum patimile se dezlănţuiesc în 
viaţa oamenilor prin dereglarea simţurilor, terapia vine cu „reversul medaliei ”, în sensul 

necesităţii disciplinării simţurilor prin acseză. 

/\ 

In felul acesta, socotim că asceza creştină, aplicată în sensul ei specific, îşi dovedeşte 
actualitatea prin punerea în valoare a potenţelor umane spre buna armonizare a omului cu el 
însuşi şi cu lumea. 


5 



Ascetica 


Referindu-ne insă mai îndeaproape la importanţa şi actualitatea ascezei creştine, vom 
spune dintru început că oricine ştie că pentru a dobândi o deprindere oarecare, fie intelectuală, 
fie fizică, fie morală este nevoie de exerciţiu. Cu cât un elev va efectua mai multe exerciţii la 
matematică, de pildă, cu atât va obţine mai multă dexteritate în rezolvarea problemelor. Cu 
cât un muzician va exersa mai mult, cu atât va deveni mai virtuos. Cu cât un sportiv se 
antrenează mai mult, va putea obţine performanţe mai bune. Tot astfel şi un credincios, cu 
cât se va exersa mai mult pe calea săvârşirii binelui, cu atât va deveni mai bun şi mai virtuos. 
Cu cât va căuta mai mult să elimine păcatul din fiinţa sa, cu atât va deveni mai curat şi mai 
evlavios. 

Acest exerciţiu îndeobşte cunoscut şi practicat de noi toţi se numeşte în limbaj 
duhovnicesc: asceză. Numirea aparţinea sportivilor antici, atleţilor care se antrenau în 
stadioane pentru atingerea performanţelor şi a încununării cu victorie. Trecând pe plan 
spiritual, cuvântul a primit un sens şi un scop adecvat noii orientări în care este folosit, încât 
s-a ajuns ca acest exerciţiu să devină o luptă contra păcatului şi o stăruinţă pe “calea cea 
strâmtă “ a virtuţii. Dat fiind faptul că păcatul şi ispitele erau aşa de adânc înfipte în fire, de 
multe ori s-a recurs la metode ce vizau însăşi natura umană, ajungăndu-se la tot felul de 
mortificări, încât omul modern preocupat prea mult cu „ confortul ” vieţii sale, respinge astfel 
de proceduri, înainte de a le încerca sensul... Desigur, s-au făcut exagerări din prea multul 
zel al performanţelor duhovniceşti, dar adevărata asceză este totdeauna naturală şi pozitivă, 
încât ea nu proclamă mortificarea simţurilor, ci disciplinarea lor, precum nu pledează nici 
pentru eradicarea afectelor, ci pentru convertirea lor în dispoziţii sufleteşti, menite să dea 
impuls creator vieţii spre desăvârşirea în virtute. 

Cartea de faţă are un caracter didactic, avăndu-se în atenţie anticul, veşnicul şi mereu 
actualul principiu: „bene docet qui bene distinguit” (învaţă bine cel ce ştie să distingă 
bine). Adică, claritatea şi distingerea. M-am străduit în acest sens ca expunerea să fie nu 
scolastică, ci coerentă şi sistematică. Am adoptat un stil simplu şi fluent pentru a facilita 
clarificarea problemelor controversate. 

Redactată pentru timpul nostru, ascetica creştină oferă posibilitatea dezbaterii 
problemelor într-un ansamblu multidisciplinar; în măsură să temeluiască viabilitatea 
principiilor evanghelice, ca răspuns la provocările pe care acum mai mult ca oricând , 
eticile secularizante şi biologizante ni le pun înainte. 

împărţind studiul de faţă în două volume: I. Patologia spirituală şi II. Aretologia 
creştină, am dorit să evidenţiem şi să confirmăm principiul sau regula esenţială a asceticii 
creştine, care proclamă eliberarea de patimi prin virtuţi. 

Caracterul multidisciplinar al unor dezbateri ascetice este impus de însăşi persoana 
umană aflată în actualitatea problemelor cu care se confruntă. Dat fiind faptul că persoana 
umană în actualitate trebuie să fie privită şi tratată într-un complex de factori, care îi determină 
diversele ei aspecte, nu putem rămâne la viziunea strictă a filosofiei naturii sale, încât aspectele 

strict ascetice formulate de marii ei trăitori le-am confruntat şi corelat cu datele psihologiei , 
psihiatriei, biologiei, sociologiei, medicinii, literaturii, ştiinţei, culturii, artei şi nu în ultimul 
rând ale bioeticii, căutând să le prezentăm sensul lor pentru omul modern . 

Pe de altă parte, la această abordare multidisciplinară ne obligă însăşi nocivitatea 
maladiilor spirituale pentru viaţa persoanei umane, ca intenţionalitate spre comunicare şi 
comuniune. De aici rezultă şi interesul preotului duhovnic de a-şi lărgi orizontul de cunoaştere 
şi de abordare cât mai variată a aspectelor cu care este confruntată persoana umană în 
actualitate. 

In altă ordine de idei mărturisesc la sfârşitul acestor rânduri că m-au atras problemele 
de ascetică creştină încă de când am păşit pragul Facultăţii de Teologie din Sibiu. Dumnezeu 
a rânduit să-l întâlnesc pe eruditul profesor Nicolae Mlădiu, care mi-a devenit şi duhovnic. 
Era o fire binevoitoare, modestă şi hotărâtă, ştiind prin naturaleţea şi sinceritatea sa să-şi 
câştige mulţi discipoli, pe care îi orienta cu competenţă desăvârşită. Repetatele şi multiplele 
discuţii de ascetică creştină pe care le-am avut cu dânsul, dar care nu s-au terminat..., m-au 
determinat să urmez cursurile de doctorat la Bucureşti, având ca obiect principal de studiu: 
morala. II simţeam totdeauna apropiat pe dascălul meu de la Sibiu, beneficiind de observaţiile 
lui critice asupra încercărilor mele publicistice de mai târziu. îmi păstrez şi acum în suflet 
amintirea cu o vie recunoştinţă, fapt care mă determină să vorbesc studenţilor mei despre el 

ca despre un astru ce luminează mereu... 

/\ 

In sfârşit, exprim alese şi sincere mulţumiri Domnului inginer Gabriel Marineasa 
pentru contribuţia ce şi-a adus-o la apariţia acestei cărţi. 


* * ic 

A. NOŢIUNEA DE ASCEZĂ ŞI LOCUL EI 
ÎN CADRUL SPIRITUALITĂŢII CREŞTINE 


1. Theoria şi praxis 

/v 

înţelepţii antici fuceau deosebirea dintre theoria, considerată activitatea minţii şi pra¬ 
xis - ca activitate exercitată în lumea materială. 

Părinţii Bisericii, preluând aceşti termeni, le-au dat o interpretare specifică. Sfântul 
Grigorie de Nazianz, bunăoară, acordă theoriei o extensiune afirmativă, definind realităţile 
inteligibile: gk£*\|/t; voiyrcov 1 , iar praxis-ul rămâne în domeniul vieţii de practicare a virtuţilor, 
dintre care cea mai mare este iubirea. Prin iubire noi imităm pe Hristos şi devenim un duh cu 
El. Astfel, praxis-ul înseamnă viaţa în Hristos prin Duhul Sfânt. 

Praxis-ul are două aspecte: unul negativ, referitor la depăşirea obstacolelor concretizate 
în gândurile rele şi patimi; şi un aspect pozitiv, care urmăreşte desăvârşirea în virtute 2 . 

Altfel spus, theoriei îi corespunde vita contemplativa prin care intrăm în comuniune 
cu realităţile mai presus de cunoaştere, cu viaţa divină însăşi, ajungând la îndumnezeirea firii 
prin har; iar praxis-ului îi corespunde vita activa, viaţa de virtute, ca activitate neîntreruptă 
spre asemănarea lui Dumnezeu. 

Personificarea acestor două noţiuni a fost făcută de Origen, sugerând prin activitatea 
Martei, sora lui Lazăr, praxis-ul ca trudă continuă, iar pe Maria identificând-o cu theoria. Ea 
asculta extaziată cuvântul Domnului şi nimic nu ar mai fi putut să o abată de la aceasta. Maria 
şi-a „ales partea cea bună, ce nu se va lua de la ea niciodată”, dar fără osteneala Martei nu s-ar 
fi putut crea ambianţa ospitalităţii depline. Altfel spus, Dumnezeu nu poate fi primit în suflet 
şi contemplat într-o negrăită bucurie, dacă la început sufletul nu este curăţit de patimi prin 
virtuţi. Pentru acest motiv, praxis-ul începe viaţa duhovnicească, iar theoria o desăvârşeşte. 

Plasticizând imaginea Martei şi Măriei, un poet creştin le imortalizează spunând: „Maria 
şi Marta sunt două surori / alese din lumea cea largă. / Maria-i credinţa ce-nvaţă din zori, / iar 
Marta-i credinţa ce-aleargă. / Maria stătea ascultând şi simţea / că ceru-şi desferecă poarta. / 
Să stau cu Maria într-una aş vrea / Dar Domnul iubea şi pe Marta. / Maria şi Marta sunt două 
surori / ce-n rai îşi petrec veşnicia. / Iar eu pe pământ parc-aş vrea uneori / când Marta să fiu, 
când Maria. / Iisus pe-amândouă surori le iubea. / Şi-n cer, împreună li-i soarta. / O, fa-mă, 
Iisuse, în dragostea Ta, să fiu şi Maria şi Marta” (Costache Ioanid, «Taine»). 


1 Carmina I, II, 34, V 190, P.G. 37, 955. 

2 Tomas Spidlik, Spiritualitatea Răsăritului creştin, Manual sistematic, trad. diac. loan I. Ică jr., 
Sibiu, 1997, p.211-212. 

2. Noţiunea de asceză 

5 

Cuvântul grec aoicsco, aoKrjoiq este greu de determinat etimologic. Homer îl foloseşte 
pentru a reda ideea unei activităţi artistice (Iliada 10,438; 23,743) sau tehnice (Iliada 3,388; 
4, 110). Isocrate identifică pe askesis cu „practicile evlaviei” din Egipt. La Pitagora şi mai 
târziu la neoplatonici, „asketai” denumea pe cei ce făceau făgăduinţa desăvârşirii naturii umane. 
Stoicii îi dau un sens moral, înţelegând exerciţiul metodic pentru înfrânarea patimilor şi 
săvârşirea virtuţilor 3 . 

Asceza în antichitatea precreştină avea următoarele sensuri şi aplicări: 

1. exerciţiul atleţilor şi soldaţilor; 

2. exerciţiul inteligenţei, al voinţei şi al simţului moral; 

3. aplicare la cult şi la viaţa religioasă. 

Corelat cu askesis este yvţivaaia. La început definea exerciţiul fizic, foarte intens, 
sistematic şi neîntrerupt, practicat în cadrul gimnaziului pentru obţinerea performanţelor 
atletice. Stoicii îi dau acestui termen un înţeles moral, înţelegând exerciţiul pentru dobândirea 
şi practicarea virtuţii. 

Sfântul Apostol Pavel preia aceşti termeni şi îi aplică la noua credinţă şi viaţă în 
Hristos, unde vor primi un sens specific. Creştinii vor fi numiţi de acum atleţi ai lui Hristos 
şi ostaşi ai lui Hristos. Asceza ca exerciţiu al atletului antic era foarte severă. „Vreme de 
zece luni şi mai bine, o reglementare riguroasă şi tiranică fixa candidatului orele şi durata 
exerciţiului, a mâncării şi a somnului” 4 . La fel era asceza şi ca disciplină a soldatului. Militarul 
era izolat de treburile vieţii, renunţa la multe plăceri şi chiar la voia proprie, fiind supus unei 
discipline aspre, ca prin exercitare metodică să poată deveni un bun luptător 5 . 

Aplicând aceşti termeni la viaţa creştină, Apostolul arată că „oricine se luptă se 
înfrânează de la toate, ca să ia o cunună”. Asemenea alergătorului din arenă, atleţii lui 

/V 

Hristos, nu aleargă la „întâmplare”, ci după anumite reguli (I Corinteni 9,24-25; Filipeni 3, 
13-14). La fel şi ostaşul lui Hristos renunţă la propria voie, ca prin exersarea evlaviei să placă 
lui Hristos (I Timotei 4, 7-8). 

Atleţii şi ostaşii lui Hristos exercitându-se sufleteşte şi trupeşte, depun un efort susţinut 
spre a ajunge la scopul propus. Iar acesta este Hristos. Caracterul ascezei are ca obiectiv 
continua exersare spre desăvârşire, având ca ţintă „starea de bărbat desăvârşit, măsura 
vârstei deplinătăţii lui Hristos” (Efeseni 4,13). 

Cuvântul „atlet al lui Hristos” va deveni de acum termenul preferat pentru cei ce se 
exersează în evlavia creştină. Origen va face trecerea de la scriitorii secolului II, pentru care 


3 Tomas Spidlik, Idem, p. 212. 

4 F. Prat, La Theologie de Saint Paul, voi. II, Paris, 1933, p. 421. 

5 Nicolae, Mitropolitul Ardealului, Studii de Teologie Morală, Sibiu, 1969, p. 341. 

martiriul era prezent, la scriitorii secolului III şi IV, care au format ideea martiriului spiritual 
redat prin asceză, ce reprezintă nu numai o abţinere în faţa poftelor şi plăcerilor, ci şi o luptă 
de necontenită creştere în virtute. De fapt, Origen este primul care introduce în literatura 
filocalică termenul de „asceză” (ascet), referindu-se la lupta lui Iacob cu îngerul... Iacob 
este numit ascet . 6 De acum mănăstirile, ca loc de exercitare a ascezei se vor numi aoKîţtcbpiov 
(asceterium). Fecioarele care se exersează în virtute în cadrul mănăstirii se vor numi aoKcbtpia 
(monahie = ascetă), iar literatura care tratează despre viaţa monahală duhovnicească se vor 
numi aoKîţTiKov . 7 

Asceza creştină se întemeiază şi se dezvoltă prin virtutea înfrânării = ryKpdraa, ca 
stăpânire de sine. Ea are două aspecte: noyoţ = nevoinţă, caznă, trudă, osteneală; şi aycov = 
luptă necontenită cu tine însuţi pentru ca dominând asupra patimilor, să creşti necontenit în 
virtute. Sfântul Vasile cel Mare referindu-se la exersarea atleţilor, arată că aceasta se 
temeluieşte pe o înfrânare constantă şi severă: „...Trebuie să vă spun că atleţii se supun la 
nenumărate oboseli, ca să-şi mărească prin fel de fel de mijloace puterea lor trupească: transpiră 
foarte mult din pricina exerciţiilor gimnastice, primesc multe răni în locurile de exerciţii, ţin 
dietă, nu cea mai plăcută, ci cea hotărâtă de instructorii lor şi încă alte multe osteneli... După 
toate aceste pregătiri, se dezbracă pentru a intra în stadion; aici suferă totul şi îşi pun viaţa în 
primejdie, ca să primească o coroană de măslin sau de ţelină sau de altă plantă de acest fel şi 
ca să fie strigaţi de crainic ca învingători”. 8 De aici şi aplicarea ascezei la viaţa spirituală, 
efectuată de atleţii creştini, cu mijloace proprii: „...Trebuie, dar, să slujim trupului numai în 
cele necesare; sufletului însă, să-i dăm ce-i mai bun, spre a-1 slobozi, cu ajutorul filosofiei, ca 
dintr-o închisoare de legătura cu patimile trupului, ca să facem în acelaşi timp şi trupul stăpân 
pe patimi. Stomacului să-i slujim numai în cele de trebuinţă, să nu-i dăm mâncărurile cele 
mai plăcute, cum fac cei ce caută bucătari şi oameni pentru servit la masă..., care răscolesc 
pământul şi marea ca şi cum ar plăti bir unui stăpân neîndurător... Se cuvine să stăpânim şi să 
înfrânăm trupul, cum înfrânăm patimile fioroase ale unui animal, iar tulburările pricinuite în 
suflet de trup să le domolim, atingându-le cu raţiunea ca şi cu un bici.. .”. 9 

Din cele până aici tratate, vedem că asceza creştină ca înfrânare este „osteneală şi 
luptă” pentru disciplinarea simţurilor, a afectelor şi a instinctelor, de a fi supuse spiritului, 
care la rândul său mereu se exersează cu evlavia, spre a creşte mereu în virtute, după 
modelul lui Hristos, printr-o viaţă duhovnicească pătrunsă de duhul vieţii Lui. Redând 
astfel chipul lui Dumnezeu naturii umane ce poartă în sine rănile păcatului, aceasta se 
va însănătoşi prin puterea şi lucrarea harului divin, ca prin virtute să aspire la asemănarea 
cu Dumnezeu şi la îndumnezeirea ei. 


6 P. G. 8, 318. 

7 T. Spidlik, o.c.p. 212-213. 

8 Omilia XXII către tineri, VI, trad. Pr. D. Fecioru, PSB 17, p. 576. 

9 Idem, cap. VII, p. 576-579. 

B. ÎNŢELESUL ASCEZEI CREŞTINE 


/v 

încă de la început se cuvine să precizăm că în creştinism asceza este deosebită ca 
înţeles de modul în care era ea practicată în diferitele curente filosofice sau religioase 
precreştine. Noi pornim de la faptul că mântuirea se realizează ca viaţă în Hristos prin 
Duhul Sfânt. Iar mântuirea înseamnă restabilirea chipului lui Dumnezeu în om, adică 
a ordinii, armoniei şi echilibrului în natura umană, împăcată cu Dumnezeu, cu sine şi 
cu întreaga creaţie, printr-un act de acceptare liberă din partea omului. Această accepţiune 
liberă are un caracter dinamic, manifestându-se printr-un exerciţiu continuu de colaborare cu 
harul divin. Pe măsură ce colaborarea este mai intensă şi mai profundă, cu atât mai bine firea 
omenească se însănătoşeşte prin eliberarea de păcate şi de patimi. 

Prin urmare, asceza creştină se referă la dobândirea şi desăvârşirea vieţii în Hristos. 

A 

In această strădanie omul nu este lăsat singur. Harul lui Dumnezeu îl ajută neîntrerupt pe cel 
ce se sileşte, încât Apostolul poate constata cu multă siguranţă, spunând „Toate le pot în 
Hristos care mă întăreşte” (Filipeni 4, 13). 

De aici vedem că omul prin voinţa sa liberă şi prin strădania sa îndeplineşte doar 
condiţia de lucrare a harului divin. Putem astfel stabili că harul lui Dumnezeu lucrează 

9 

eliberarea din patimi şi creşterea în virtute, iar asceza este doar o condiţie, un mijloc necesar, 
ce exprimă adeziunea liberă a omului la lucrarea harului divin, precum şi strădania 
depusă în acest sens. Altfel spus asceza este asemenea pregătirii şi cultivării pământului 
pentru a face să rodească în el sămânţa harului divin, noua viaţă în Hristos. 

A 

In cele ce urmează vom vedea care este aportul firii noastre ca asceză ce face vie şi 
rodnică lucrarea harului divin în direcţia dezvoltării şi desăvârşirii vieţii în Hristos. 

Faptul că omul a fost definit „Magnum Amphibium” (Robert Barry), ne determină 
să acceptăm că viaţa lui se desfăşoară deopotrivă pe plan spiritual şi biologic; precum şi că 
din modul în care reuşeşte să-şi potrivească armonic firea spirituală cu cea materială, rezultă 
împlinirea şi desăvârşirea lui ca persoană. 

A 

In felul acesta, numai despre om putem spune că este persoană, adică entitate 
psihosomatică ireversibilă, transcendentă şi relaţională. 

Structura sa materială şi spirituală îi oferă posibilitatea şi chiar îl obligă să participe 
atât la lumea pământeană de aici şi de acum, cât şi la viaţa spirituală a comuniunii veşnice cu 
Dumnezeu în veacul ce va să vină. 

A 

In acelaşi timp, caracterul transcendent şi veşnic al persoanei umane vizează atât partea 
materială, cât şi cea spirituală a unicei sale fiinţe, pe baza originii ei comune şi de destin. 

Pe de altă parte, sufletul omenesc a fost înzestrat de Dumnezeu cu capacitatea deosebirii 
binelui de rău şi a judecăţilor de valoare privind faptele sale, săvârşit de conştiinţa morală, 

pe care Victor Hugo o numeşte “ochiul spiritual” şi pe care a imortalizat-o în «Mizerabilii», 
după cum putem vedea întregul ei clocot de alternanţă între lumină şi întuneric: “Am mai 
privit în adâncurile acestei conştiinţe; şi a venit vremea să privim din nou... Ochiul spiritual 
nu poate găsi nicăieri mai multă strălucire şi mai multă beznă decât în om; nu se poate opri 
asupra nici unui alt lucru mai de temut, mai complicat, mai misterios şi mai fără de margini. 
Există un spectacol mai mare decât întinsul mării: cerul. Există un spectacol mai mare 
decât cerul: sufletul omenesc. A scrie poemul conştiinţei omeneşti, dac-ar fi vorba de-un 
singur om, de cel mai neînsemnat dintre oameni, ar însemna să contopim toate epopeile într-o 
singură epopee superioară şi definitivă. Conştiinţa este haosul nălucitor al poftelor şi al 
încercărilor; este focarul viselor, caverna gândurilor de care ţi-e ruşine; este gheena 
sofismelor şi câmpul de luptă al patimilor. Pătrundeţi în anumite ore dincolo de chipul 
livid al unei făpturi omeneşti care cugetă şi priviţi ce se ascunde acolo, priviţi înăuntrul acestui 
suflet, priviţi în această întunecime. Sub tăcerea asta de suprafaţă se dau lupte de uriaşi ca în 
Homer, sunt încăierări de balauri şi de scorpii, învălmăşeli de fantome ca în Milton, vârtejuri 
ca în închipuirile lui Dante. Cât de întunecat e acest infinit pe care omul îl poartă în el şi pe 
care cu deznădejde încearcă să-l măsoare cu voinţa fiinţei lui şi cu faptele vieţii Sale!”. 

Pe de altă parte, omul a apărut în lume din voinţa divină şi, tot sub purtarea de grijă a 
lui Dumnezeu, se împărtăşeşte de sacralitatea vieţii Lui, pe care este chemat să o primească 

/V 

ca fiinţă liberă. In luptă cu răbufnirea şi revolta simţurilor existente în firea care poartă în sine 
rănile păcatului, deşi îi creează contradicţia cu el însuşi, omul nu rămâne totuşi înstrăinat faţă 
de Dumnezeu, ci în permanentă iluminare a harului ce i se oferă, se străduieşte să depăşească 
înrobirea patimilor, spre a dobândi libertatea sfinţeniei. 

/V 

încă din antichitate înţelepţii au stabilit că simţurile omului sunt înşelătoare şi din 
cauza slăbiciunii lor nu suntem capabili să distingem adevărul 10 . S-a stabilit apoi că la 
cunoaşterea adevărului se poate ajunge numai prin curăţirea vieţii prin mintea eliberată de 
dominaţia afectelor şi prin ordonarea sau disciplinarea simţurilor. Pentru împlinirea acestui 
deziderat a luat naştere asceza, ca exerciţiu continuu al înfrânării de la patimi. Unii au 
mers însă prea departe, făcând din asceză o luptă pornită de-a dreptul împotriva simţurilor, iar 
afectele fiind considerate boli ale sufletului, s-a propus eradicarea lor. 

Luând firea noastră cu toate afectele ei afară de păcat, Mântuitorul a prezentat-o prin 
moartea, învierea şi înălţarea Sa la cer, Tatălui, oferindu-ne-o în acelaşi timp şi nouă ca izvor 
de sfinţenie şi îndumnezeire. El ne-a arătat astfel că nu simţurile şi nici afectele nu poartă în 
ele stigmatul necurăţiei, ci atitudinea noastră faţă de ele poate fi corectă sau greşită. De aceea, 
„sfinţenia se referă la calităţile personale sau ipostatice pe care cineva le dobândeşte prin 
lupta ascetică împotriva ispitei şi a păcatului, ca şi prin atingerea virtuţilor. Sacralitatea 
trebuie privită ca o funcţie a „naturii”, iar sfinţenia ca o funcţie a persoanei” 11 . De aici rezultă 


10 Gh. Vlăduţescu, O enciclopedie a filosofiei greceşti, Bucureşti, 2001, p. 492. 

11 John Breck, Darul sacru al vieţii, trad. P.S. Irineu Pop Bistriţeanul, Cluj-Napoca, 2001, p. 20. 

caracterul sinergie al ascezei, care constă, pe de o parte în sfinţenia lui Dumnezeu ca dar şi în 
lupta pentru dobândirea ei, ca rod al strădaniei sau al stăruinţei noastre. Askesis este „luptă 
spirituală între stricăciune, păcat şi moarte, pe de o parte şi plinătatea sfinţeniei şi viaţă veşnic 
fericită, pe de alta. Această luptă şi izbânda ei finală constituie „viaţa în Hristos “ 12 . 

/V 

Asceza bazată pe syKpâma (Infrânarea, stăpânirea de sine) are un aspect spiritual: 
voTţrfj şi altul vizând partea materială a simţurilor: aia0T]Tfj. Asceza, ca putere a sufletului, 
nu este lipsită de scientia, adică de măsura ca dreaptă socoteală. Ea nu va porni împotriva 

A. 

simţurilor, ci va acţiona pentru disciplinarea lor. In acelaşi timp, ea nu va eradica afectele, 
ci le va converti spre virtute. Prin urmare, „lupta împotriva păcatului nu poate şi, mai ales, 
nu trebuie identificată cu lupta împotriva trupului. Asceza nu echivalează cu „mortificarea” 
trupului, cum greşit se exprimă unii teologi, ea se reduce la un exerciţiu care tinde să redea 
materiei o flexibilitate capabilă să nu împiedice sufletul în efortul de atingere a culmilor 
perfecţiunii. De aceea, când marii îndrumători în ale duhovniciei vorbesc despre trup şi 
răstignirea lui, au în vedere „voinţa trupului” şi „dorinţele lui dezordonate” 13 . 

E locul să precizăm că în limbaj biblic şi apoi ascetic şi filocalic, cuvintele „carne” şi 
„lume” înseamnă revolta simţurilor venită din interior sau impulsionată din exterior, orientată 
împotriva adevăratei naturi umane, iar „lepădarea de sine” înseamnă renunţarea la eul 
carnal, care degenerează în patimi. Iată şi cuvintele Apostolului: „...Căci aţi murit şi viaţa 
voastră este ascunsă cu Hristos în Dumnezeu... Omorâţi deci mădularele voastre cele de pe 
pământ: desfrâul, necurăţia, patima, pofta cea rea... lepădaţi-le pe toate: mânia, răutatea, 
hula. ...Dezbrăcaţi-vă de omul cel vechi dimpreună cu faptele lui şi îmbrăcaţi-vă în cel nou, 
care se înnoieşte spre a ajunge la cunoaştere, după chipul celui ce l-a făcut” (Coloseni 3, 
3-10). „...Şi cei ce sunt în trup (odp^ = carne) nu pot să placă lui Dumnezeu. Dar voi nu 
sunteţi în trup, ci în duh, dacă Duhul lui Dumnezeu locuieşte în voi” (Romani 8,8-9). „Aşadar, 
datori suntem nu trupului ca să vieţuim după trup (Rata aapica Cp\\ = ca să vieţuim după 
carne, adică după poftele carnale), căci dacă veţi vieţui după trup veţi muri” (Romani 8,12-13). 

Pornind de la faptul că simţurile sunt înşelătoare, ele anulează libertatea omului, de 
unde şi îndemnul unui părinte filocalic: „să nu dai libertate vreunuia din simţurile tale, ca 
nu cumva să nu mai poţi reveni la ea” 14 . Aici este evidenţiată legătura organică dintre 
libertate şi stăpânirea de sine sau libertatea însăşi ca stăpânire de sine = auTS^ouciov. 
Aceasta înseamnă că, dacă „dai libertatea unui simţ, el copleşeşte prin libertatea lui libertatea 
ta şi cine ştie dacă mai poţi dobândi libertatea ta. Prin libertatea dată unui simţ, te-ai robit 
celor cu care intră simţul respectiv în contact, în unire. Ai cedat simţului stăpânirea ta peste 
tine” 15 . 


12 Idem, p. 17. 

13 Mitropolit Nicolae Corneanu, Viaţa şi petrecerea Sfântului Antonie cel Mare, Timişoara, 1998, p. 48. 

14 Sfântul Isaac Şirul, Cuvântul LX, Filocalia, voi. X, p. 311. 

15 Idem, nota 362. 

Se cuvine să facem precizarea că în practicarea ascezei creştine, din prea mult zel, s-au 

/V 

comis şi unele exagerări. Se apreciază că „In secolul al IV-lea, ameninţarea martiriului începând 
să nu mai apese atât de greu asupra creştinilor, numărul lor a crescut pe măsură ce a scăzut 
fervoarea de la început. Ca o reacţie faţă de această slăbire, unii creştini s-au refugiat în 
deşerturi dedându-se unei pocăinţe pe care am putea-o socoti exagerată. Unii s-au condamnat 
la o tăcere continuă, alţii au refuzat să se mai spele; unii mâncau o dată pe săptămână, alţii — 
cei mai admiraţi de mulţime — rămâneau nemişcaţi pe stâlp. Poate că emulaţia şi-a avut un 
mare cuvânt de spus în varietatea acestor cazne, în care virtutea depăşea puţin în favoarea 
virtuozităţii” 16 . 

9 

Majoritatea asceţilor creştini au păstrat însă dreapta socoteală, legea împărătească 

/V /V 

în practicarea ascezei. încă Clement Alexandrinul spunea că „In general vorbind nu trebuie 
să suprimăm toate însuşirile fireşti pe care le are omul, ci dimpotrivă, să le dăm măsura 
cuvenită şi să le săvârşim la timp potrivit” (Pedagogul II, V, 46,1-3). Prin urmare, nu orbirea 
spiritului şi anihilarea simţurilor, a afectelor şi a instinctelor, ci aducerea lor în normalitate 
prin stăpânirea asupra poftelor şi patimilor, care dă naturii umane autenticitatea şi îi 
imprimă dinamismul creator spre desăvârşire. 

Tot mai mult a început să se facă deosebirea dintre asceza naturală şi cea nenaturală, 
mai ales în atitudinea faţă de corp. „Asceza naturală reduce existenţa materială la maxima 
simplitate, reducând la minim nevoile noastre fizice, dar fără să mutileze trupul sau să-i 
provoace în mod deliberat vreun alt fel de suferinţă. Dimpotrivă, ascetismul nenatural caută 
forme speciale de mortificare, ce chinuie trupul şi-i provoacă suferinţe fără rost. Astfel, a 
purta haine ieftine şi grosolane e o formă de asceză naturală, dar e nefiresc să porţi centuri cu 
ţinte de fier ce străpung carnea. Dormind pe pământul gol e o formă de asceză naturală, pe 
când dormitul pe un pat de cuie e nefiresc. A-ţi duce traiul într-o colibă sau peşteră, în loc de 
o casă confortabilă, e o formă de asceză, dar e nefiresc să te legi cu lanţuri de o stâncă sau să 
stai permanent în vârful unui stâlp. Oprirea de la căsătorie şi activitate sexuală e o asceză 
naturală; castrarea este nefirească. A hotărî să mănânci legume, fură carne şi să bei numai apă 
şi nu vin, e o asceză naturală; dar e nefiresc să faci în mod voit ca hrana şi băutura să-ţi 
provoace silă, cum făcea Isaac Preotul, care după Liturghie îşi golea cenuşa din cădelniţă 
peste mâncare, ori Iosif din Panepho, ce turna apă de mare în apa de râu pe care o bea. Printre 
altele, asemenea fapte arată desigur o ciudată lipsă de respect faţă de Dumnezeu în chip de 
Creator; căci nu se cuvine să desfigurăm darurile pe care ni le-a dat Dumnezeu” 17 . 

Biserica, începând cu secolul IV, a luat atitudine faţă de modul de practicare a ascezei, 
arătând că abstinenţa voluntară din motive ascetice, este legitimă, dar abţinerea 
provenită din sila faţă de creaţia materială este eretică. Canonul 51 apostolic spune în 


16 Mitropolit Nicolae Corneanu, o.c.p. 49. 

17 P. S. Kallistos de Diokleia, Calea asceţilor: negativă sau afirmativă?, în rev. Altarul Banatului, nr. 
4-6/ 1998, p. 112. 

acest sens următoarele: „Dacă vreun episcop sau diacon sau orice alt membru al clerului se 
opreşte de la căsătorie ori de la carne şi vin, nu pentru nevoinţă (askesis), ci din silă faţă de 
aceste lucruri, neluând seama că Dumnezeu a făcut „toate foarte bune şi frumoase” (Geneza 
1,31) şi „a făcut pe om bărbat şi femeie” (Geneza 1,27), hulind astfel lucrarea creaţiei, să fie 
canonisit ori depus şi alungat din Biserică. Asemenea să se facă şi mireanului”. La fel sinodul 
din Gangra (355) prin canonul 9 anatemizează pe cei ce condamnă căsătoria şi mâncatul de 
carne ca fiind păcat în sine: „Dacă cineva trăieşte în feciorie ori înfrânare (enkrateia) oprin- 
du-se de la căsătorie ca şi cum ar fi un lucru dezgustător, iar nu pentru frumuseţea şi sfinţenia 
fecioriei ca atare, să fie anatema”. 

Dintre părinţii filocalici şi asceţi, care s-au pronunţat cu multă autoritate pentru asceza 
pozitivă, vom cita în ordine cronologică trei figuri reprezentative: Didoh al Foticeei, Petru 
Damaschin şi Sfântul Maxim Mărturisitorul. 

Didoh al Foticeei spune că „precum trupul îngreunat de mulţimea mâncărurilor face 
mintea greoaie, tot aşa când e slăbit de prea multă înfrânare face partea contemplativă a 
sufletului posomorâtă şi neiubitoare de cunoştinţă. Deci, mâncărurile trebuie să se potrivească 
cu starea trupului. Când trupul e sănătos, trebuie să fie chinuit atât cât se cuvine, iar când e 
slăbit, să fie îngrijit, dar cu măsură. Căci cel ce se nevoieşte nu trebuie să-şi slăbească trupul 
decât atât cât se cuvine ca să-i înlesnească lupta, ca prin ostenelile trupului şi sufletul să se 
curăţească după cuviinţă... Postul are în sine laudă, dar nu la Dumnezeu. Căci este numai o 
unealtă, ducând spre cumpătare pe cei ce vreau... Căci meşterii nici unui meşteşug nu se 
laudă cu uneltele lor, ca şi când ar fi rezultatul meşteşugului lor, ci aşteaptă fiecare să 
isprăvească lucrul de care s-a apucat, ca din el să arate destoinicia meşteşugului lor. Precum 
pământul udat cu măsură face să răsară cu cel mai mare spor sămânţa curată semănată în el, 
dar înecat în multe ploi aduce numai spini şi mărăcini, aşa şi pământul inimii, de vom folosi 
vinul cu măsură, vom scoate la iveală, curate, seminţele ei fireşti, iar pe cele semănate de 
Duhul Sfânt în ea le vom face să răsară foarte înfloritoare şi cu mult rod; dar de o vom scălda 
în multă băutură, va preface în spini şi mărăcini toate gândurile ei” 18 . 

Petru Damaschin spune că „nici un lucru care se face după Dumnezeu, cu smerenie, 
nu este rău. Cu toate acestea sunt deosebiri între lucruri şi îndeletniciri. Tot ce este în afară de 
trebuinţă neapărată, adică tot ce nu ajută la mântuirea sufletului sau la viaţa trupului, i se 
face piedică celui ce vrea să se mântuiască. Fiindcă nu mâncărurile, ci lăcomia pântecelui este 
rea; nu banii, ci împătimirea; nu grăirea, ci grăirea în deşert; nu cele dulci ale lumii, ci 
neînfrânarea; nu dragostea către ai tăi, ci lenevirea de cele bineplăcute lui Dumnezeu; nu 
hainele trebuitoare pentru acoperire şi ferire de frig sau de arşiţă, ci cele de prisos şi de mult 
preţ; nu casele pentru a te apăra cu ai tăi de fiare şi de oamenii răi, ci cele cu două şi cu trei 
caturi mari şi mult costisitoare... nu a avea prieteni, ci a avea pe cei ce nu sunt spre folosul 
sufletului; nu femeia este un rău, ci desfrâul; nu bogăţia, ci iubirea de arginţi; nu vinul, ci 

18 Cuvânt ascetic, 44-48, Filocalia, voi. I, p. 352-353. 

beţia; nu slava, ci iubirea de slavă şi slava deşartă... nu a avea virtute, ci a-ţi închipui că o 
ai... nu lumea e rea, ci patimile; nu firea, ci cele contrare firii... nu mădularele trupului, ci 
reaua lor folosire...” 19 . 

Sfântul Maxim Mărturisitorul arată că afectele pot fi bune sau rele, în funcţie de 
ideea care le provoacă. Lumea le oferă plăcerile şi poftele care devin ispite, ce le determină să 
se rostogolească spre rău şi să atragă firea spre cădere. Ele devin în acest caz contra firii. Dar 
dacă sunt ţinute în frâu, ele devin favorabile şi necesare firii, „pentru că şi hrana mai simplă 
ne produce o plăcere naturală, chiar dacă nu voim, întrucât ne satisface o necesitate biologică. 

/V 

La fel băutura, prin faptul că ne potoleşte neplăcerea setei sau somnul, prin faptul că reînnoieşte 
puterea cheltuită prin veghe. La fel şi toate celelalte funcţiuni ale firii noastre, care sunt pe de 
o parte necesare pentru susţinere, pe de alta folositoare celor ce se sârguiesc pentru împlinirea 
virtuţii” 20 . 

9 

Pe de altă parte, Sfântul Maxim Mărturisitorul, referindu-se la afecte, arată că acestea 
aflându-se într-o continuă mişcare, pot fi convertite din rele în bune. „Afectele devin bune 
în cei ce se străduiesc, atunci când, desfăcându-le cu înţelepciune de cele trupeşti, le folosesc 
spre câştigarea celor cereşti. De pildă, pofta o pot preface în mişcarea unui dor spiritual după 
cele dumnezeieşti; plăcerea în bucuria curată pentru conlucrarea minţii cu darurile 
dumnezeieşti; firea, în grija de a ocoli osânda viitoare de pe urma păcatelor; iar întristarea, 
în pocăinţa de pe urma răului săvârşit în timpul de aici” 21 . 

De aici vedem că asceza naturală este favorabilă atât sufletului, cât şi trupului. 

/V 

întrebat: „ce este asceza?”, preotul rus Alexander Elchaninov (1881-1934), a răspuns: „un 
sistem de exerciţii ce supun trupul duhului”, iar când s-a dorit a se şti care este cel dintâi 
exerciţiu, s-a răspuns: „respiraţia pe nas”. Ţelul ascezei noastre nu e reţinerea respiraţiei 
printr-o tehnică silnică, ci doar respirare corectă, lăsând astfel trupul să lucreze în mod firesc. 
„Cel mai important lucru în cazul postului”, a adăugat părintele Alexander, „nu este faptul de 
a ne abţine de la una sau alta sau de a ne lipsi de ceva, ca un fel de pedeapsă”; scopul lui e mai 
degrabă „rafinarea” corporalităţii noastre, astfel încât să ajungem mai aproape de Dumnezeu. 
Rafinare nu nimicire: acesta e telul 22 . 

9 

Din acest exemplu ca şi din celelalte, vedem că asceza creştină întemeiată pe înfrânare 
este un lucru firesc, având un sens natural şi pozitiv manifestat prin disciplinarea simţirilor 
şi convertirea afectelor de la păcat la sfinţenia vieţii în Hristos, adică la apatheia ca încununare 
a tuturor virtuţilor, prin eliberarea de patimi. 

k k k 


19 învăţături duhovniceşti, Filocalia, voi. V, p. 127-128. 

20 Răspunsuri către Talasie 55, Filocalia, voi. III, p. 260 

21 Răspunsuri către Talasie, 1, Filocalia, voi. III, p. 21. 

22 RS. Kallistos de Doikleia, o.c.p. 123. 

PATOLOGIA SPIRITUALĂ 

- PĂCATUL ŞI PATIMA - 


Ca realitate religios spirituală păcatul reprezintă greşeala provenită prin sustragerea 
voluntară şi deliberată a omului din sfera autorităţii paterne şi a iubirii lui Dumnezeu. 

Ca act de voinţă păcatul este o împotrivire, o contrarietate faţă de voinţa lui Dumne¬ 
zeu ce i se oferă omului ca lumină şi putere menită să-i împlinească destinul pentru care a fost 
creat. 

A 

In esenţa sa, păcatul este actul de ruptură faţă de voia lui Dumnezeu, care atrage după 
sine înstrăinarea faţă de El; din casnic al lui Dumnezeu, din familiar al Părintelui său (Efeseni 
2,19), omul devine „fiu al mâniei lui Dumnezeu” (Efeseni 2, 3). 

Patima este o realitate mai adâncă. Ea vizează suferinţa firii umane în urma infuzării 
păcatului în ea. Ca realitate de profunzime, vizând natura umană, patima este asemenea unei 
boli, care detaşându-1 pe om de Principiul vieţii lui, îi aduce moartea. Patima este astfel o 
moarte în păcat sau păcatul care înrobind sufletul şi trupul, creează contradicţia ireversibilă a 
condiţiei umane, anulându-i libertatea devenirii sale axiologice. 

Păcatul a alterat chipul lui Dumnezeu în om, creând tenebrele firii, patima aduce 
putreziciunea firii, încătuşând-o în întunericul morţii. 

Păcatul este o faptă ce ameninţă distructiv condiţia umană, patima este dezastrul acestei 
distrugeri. 

Deşi păcatul în esenţa sa este acelaşi, modul de interpretare este diferit în Spirituali- 

A 

tatea Apuseană şi cea Răsăriteană. In Apus se avea în vedere fapta ca greşeală în faţa justiţiei 
divine. Păcătosul apare în postura de inculpat în faţa lui Dumnezeu. Caracterul juridic-formal 
al moralei catolice o determină să acorde spaţii largi păcatului ca faptă vinovată. Păcatul intră 
astfel în studiu ca într-un cod penal... Se are mai puţin în vedere caracterul înrobitor al 
păcatului, după cum avertiza chiar Mântuitorul, că „cel ce păcătuieşte devine rob păcatului” 
(Ioan 8, 34). 

După cum vedem, păcatul nu rămâne la suprafaţă, detaşat oarecum de firea omului, ci 
o pătrunde, anulându-i arhitectonica devenirii sale. 

Spre deosebire de aspectul juridic, specific moralei apusene, în Spiritualitatea 
Răsăriteană păcatul este privit ontologic, sub forma patimii care degradează şi distruge fiinţa 
bio-psihică şi spirituală a omului înstrăinat de Dumnezeu. Aceasta este o viziune de profunzime 
cu repercusiuni favorabile asupra terapiei patimii ca eliberare a firii prin harul lui Dumnezeu 
de sub dominarea oarbă a păcatului. 

Din cele de mai sus vedem că păcatul ca faptă raportată la Legea şi voia lui Dumnezeu 
are un caracter juridic, pe când patima, referindu-se la firea umană, are un caracter ontologic. 


19 




Ascetica 


Prin caracterul său juridic, păcatul este mai greu de determinat fiindcă legea nu cuprinde 
aspectul integral al vieţii în desfăşurarea ei. Din acest motiv legile omeneşti sunt atât de 
schimbătoare. Dar nici Legea divină nu îşi propune să cuprindă şi să prevadă toate greşelile 
oamenilor. Fumatul, de pildă, este păcat? Dar băutura, când este şi când nu este păcat? La 
aceste întrebări, orientându-ne după poruncile lui Dumnezeu, poate răspunde numai patima. 
Şi anume, patima priveşte natura umană, iar aceasta este chemată spre desăvârşire, mereu să 
se perfecţioneze, până la asemănarea lui Dumnezeu. Porunca Mântuitorului în acest sens este 
foarte clară: „Fiţi desăvârşiţi, precum şi Tatăl vostru cel din ceruri este desăvârşit” (Matei 
5,48). Privind sub acest unghi faptele noastre, vom stabili şi criteriul determinării desăvârşirii 
naturii umane, spunând că tot ceea ce conduce la desăvârşirea firii este virtute, iar tot cea ce o 
ruinează este greşeală sau patimă. Astfel, vom putea face precizarea că fumatul este păcat, 
fiindcă înrobeşte şi ruinează firea omenească. Băutura nu este păcat atât timp cât nu robeşte 
firea omenească. Când omul însă îi devine rob, băutura devine o patimă dominantă, ce duce la 
ruină natura spirituală şi fizică a omului, deteriorând în acelaşi timp şi relaţiile interpersonale. 

Pentru a înţelege, însă, mai bine aceste realităţi distructive pe care le aduce păcatul 
condiţiei umane, se cuvine să le analizăm pe rând. 

k k k 

1. PACATUL 

Păcatul a fost definit ca fiind ”încălcarea cu deplină ştiinţă şi voie liberă prin gând, 
cuvânt şi faptă a voii lui Dumnezeu” 23 . Aceasta înseamnă că păcatul reprezintă o greşeală a 
omului raportată la voia lui Dumnezeu exprimată în Legea Sa. Pe drept cuvânt spune Sfântul 
Apostol Pavel că vinovăţia în faţa lui Dumnezeu apare odată cu legea divină, fiindcă „nu era 
cunoscut păcatul decât prin lege” (Romani 7, 7). Aceasta nu înseamnă, însă, că oamenii 
aparţinând neamurilor care nu cunoşteau legea dată de Dumnezeu, nu purtau şi ei vinovăţia 
păcatului. Oamenii de pretutindeni aveau înscrisă în inima lor legea morală naturală (Romani 
2,14) ca un imperativ al binelui, care stabileşte dreptatea lui Dumnezeu în lume şi ca urmare, 
toţi se fac vinovaţi de păcat. 


1.1. Determinarea păcatului în lumea precreştină 

/v 

In condiţiile firii căzute în păcat, instinctele, care aveau menirea de a asigura buna 
desfăşurare a vieţii biologice a omului şi a relaţiilor cu semenii prin instinctul social, au adus 
multe neplăceri naturii umane şi relaţiilor interpersonale. Legea morală naturală exista în 
viaţa spirituală a omului şi îi dicta să urmeze binele şi să evite răul. Astfel, s-a remarcat că 
„omul este împins prin instinctele sale să nu ţină nici o socoteală de limitele care-i sunt 
impuse de natura sa” 24 . Această exagerare dăunătoare vieţii, care constituia o depăşire a 
condiţiei umane prin excesele ce depăşeau măsura ca armonie a vieţii şi a condiţiei cuvenite 
naturii umane era numită oPpiş. Cei dominaţi de această meteahnă erau firi orgolioase, insolente 
şi abuzive în relaţiile sociale, încât se considera că unii ca aceştia trebuie alungaţi din cetate 
ca fiarele... 

Pentru ca hybris-ul dăunător naturii omului şi vieţii sociale să fie combătut cu mai 
multă putere, oamenii şi-au creat zei, punând existenţa sub ocrotirea lor. Nemesis, bunăoară, 
era zeiţa măsurii. Ea apăra principiul destinului de la Delfi, pedepsind pe omul orgolios şi 
necumpătat, fiindcă măsura înseamnă o limită a destinului ce nu putea fi pedepsită. De aceea, 
porunca zeiţei era „Nimic prea mult!”. Această poruncă a destinului nu era, însă, întru totul 
favorabilă omului, deoarece îi reteza nu numai orgoliul, ca depăşire a condiţiei umane, ci 
însăşi aspiraţia lui spre devenire, spre progres, ţinându-1 într-o ascultare oarbă sub invincibila 
forţă a destinului... Dar nu numai zeii combăteau hybris-ul, ci şi înţelepţii timpului îl considerau 


23 învăţătura de credinţă creştină ortodoxă, Bucureşti, 1952, p. 375 

24 Jean Coman, L ‘idee de la Nemesis chez Eschyle, Paris, 1931, p. 40 

o meteahnă a spiritului uman sau un comportament greşit în relaţiile sociale impuse de legea 
dreptăţii. Astfel, hybris-ul, ca greşeală asupra firii umane, precum şi a relaţiilor sociale, fiind 
pedepsit de zei, devine sinonim păcatului. 

Iată câteva exemple: 

Hesiod, povăţuindu-şi fratele, îi spune: “dar tu, Perses, ascultă de dreptate şi nu te lăsa 
stăpânit de păcat (pfj 5 nPpiţ ocpsAAE), căci păcatul este o nenorocire (pacoste) pentru omul 
de rând (Munci şi zile, 213-218)... Dreptatea biruie păcatul atunci când îşi ajunge ţinta (Suci) 
5 mrâp i)P(pioţ io/£i Tzloq s&lOovGa) până ce nu pătimeşte, prostul nu învaţă 25 . 

Solon arată că belşugul zămisleşte îmbuibarea, din care se naşte păcatul, atunci când 
prea multul belşug e căutat de cei scrântiţi la minte (ttiktei ydp Kopoţ uPpiv otav mkvg 
oipoţ £7TÎ](Xl aV0pCO7TOiaiV OGOlţ pt] vooţ aptioţ TIV...) 

Theognis, rezumând o învăţătură întâlnită la Eschyl, spune: “îmbuibarea a pierdut pe 
mulţi oameni fără minte, căci acolo unde este abundenţă (belşug) anevoie se păstrează 
măsura”. 26 

Herodot, asemeni reprezentanţilor eticii arhaice, pune în evidenţă vigilenţa divină şi 

A 

dreptatea lui Dumnezeu, fiindcă nici o nelegiuire nu scapă nepedepsită (V, 36). In special 
“Sfânta Dreptate” are menirea să pună capăt Trufiei, fiica Păcatului (Hybris): “5ia Auct] 
Gp£GG£i Kpcnxpov Kopoţ Yfipig mov” (VIII, 77). 27 

Alte greşeli care constituie defecte ale naturii umane sunt viciile - Kcnda. Acestea 
erau răutăţile dăunătoare firii, asemenea bolilor care îi aduc pieirea. Pe timpul lui Hesiod, 
viciile primesc şi un sens moral social, concretizându-se în necinstirea părinţilor, în atitudinile 
violente faţă de săraci, precum şi în destrămarea familiei. 

A 

Pe lângă acestea erau şi greşelile directe faţă de zei. In fruntea lor se află aa&fteia, 
lipsa de evlavie, manifestată prin neîmplinirea datoriilor religioase faţă de zei. Păcatul era 
sancţionat şi de autorităţile civile. Socrate a fost una din victimele ei... 

O altă greşeală era ărr\ - comisă prin rătăcirea spiritului. De fapt Arx\ era zeiţa fatalităţii, 
care inspiră acţiunile rele şi pricinuieşte calamităţi. 

Pe lângă aceste aspecte religioase, păcatul, ca greşeală a orientării în viaţă, era şi 
un concept filosofic. înţelepţii antici identificau virtutea cu inteligenţa şi ştiinţa, iar 

A 

greşeala cu ignoranţa. In concepţia acestora, ignoranţa era, în primul rând, lipsa discernă¬ 
mântului şi a lucidităţii în abordarea corectă a vieţii raportate la realitate. Aceasta apărea 
datorită debusolării raţiunii. Ca lipsă a raţiunii sănătoase, ignoranţa te duce totdeauna pe căi 
greşite şi întortocheate înrobind firea instinctelor şi a afectelor ca forme ale iraţionalităţii. Ca 
lipsă de prevedere, de chibzuinţă şi de măsură, ignoranţa reprezintă un eşec existenţial 
a cărui finalitate este dezastrul vieţii. Ignoranţa este boala vieţii spirituale ce duce la nebunie. 

25 P. Waltz, Hesiode et son poeme moral, Bordeaux, 1906, p.50 ş.u. după D.M. Pippidi, Studii de 
istorie a religilor antice (Colecţia Logos) - ed. a ll-a) f.a. (retipărirea ediţiei din 1969, p. 32). 

26 La D. M. Pippidi, o.c. p. 33 

27 Ibidem 


24 




Păcatul 


Potrivit acestei concepţii, păcătosul este cufundat în somnul adânc al ignoranţei. 
Ignoranţa duce la neascultare şi se concretizează prin revolta contra legii divine . 28 

De fapt, în cele din urmă, atât Kairia cât şi uPpiţ - ul îşi au originea în ignoranţă. 
Numai măsura aduce armonia. Pentru acest motiv, numai măsura este specifică înţelepţilor, 
întocmai cum păcatul este caracteristic ignoranţilor. 


1.2. Păcatul în Sfânta Scriptură 
1.2.1. Vechiul Testament 

Din referatul biblic cu privire la căderea omului în păcat, rezultă în primul rând că 
greşeala primilor oameni este rezultatul înşelării lor în urma ispitirii diavolului. Ea nu aparţine 
firii omului de la creaţie. Omul nu este autor, ci victimă. El se face totuşi vinovat, fiindcă nu 
a dat ascultare voinţei lui Dumnezeu. 

5 

/V 

In jurul acestei realităţi s-au creat şi termenii prin care este redat păcatul în Vechiul 
Testament. 

Astfel, în Vechiul Testament, cuvântul prin care este exprimată noţiunea de păcat 
este în primul rând evreiescul hattat. Acesta corespunde grecescului apapTia, indicând 
greşeala în atingerea unui scop, în atingerea unei ţinte (mai ales la vânătoare). Mai mult, însă, 
hamartia se referă şi la calea pe care o urmăm, reprezentând eşecul de la capătul drumului... 
Hamartia este echivalentul unui faliment total. Sub aspect religios-moral, hamartia indică 

A 

pervertirea voinţei, care ne face vrăjmaşii lui Dumnezeu. In LXX, hamartia are nu numai 
un caracter juridic, vizând călcarea sau violarea legii lui Dumnezeu, care exprimă voinţa Sa, 
ci şi un caracter religios privind relaţia cu Dumnezeu, mai precis ofensarea sau jignirea 
adusă lui Dumnezeu. Acesta este caracterul personal al păcatului. Ca detaşare de Dumne¬ 
zeu, care este izvorul vieţii, hamartia defineşte păcatul ca eşec existenţial. 

Alt termen care exprimă noţiunea de păcat în Vechiului Testament este awon, în sensul 
de vinovăţie, de nedreptate = aâuaa, care atrage după sine pedeapsa divină. 

Sintagma pesha, în sens de fărădelege, indică împotrivirea faţă de superior sau 
infidelitatea faţă de un aliat. în această direcţie, păcatul reprezintă încălcarea unui 
legământ ce se concretizează cu ruperea unei relaţii de comuniune şi comunicare. 

A 

In LXX, cuvântul avopia este corespunzător încălcării legii divine, iar ac£|teia indică 
lipsa de religiozitate, lipsa de evlavie, prin care omul se detaşează de comuniunea cu Dumne¬ 
zeu. 


28 


A. Jagu, Les philosophes grecs et le sens du peche, în voi. Theologie du peche, voi. IV, Turnai 
1960, p. 189-240 

Aspectul religios al păcatului este dat în Vechiului Testament de ruperea legăturii cu 
Dumnezeu şi de intrarea sub ascultarea diavolului. 

/V 

In acelaşi timp, păcatul Vechiului Testament se referă şi la dezordinea ce se creează 

în relaţiile cu semenii şi chiar cu întreaga creaţie. 


1.2.2. Noul Testament 

/v 

In Noul Testament, hamartia va desemna infidelitatea omului care se depărtează 
de Dumnezeu. 

/V 

In general, autorii cărţilor Noului Testament, propovăduind necesitatea mântuirii în 
Hristos, se referă doar la existenţa în lume a păcatului ce urmează să fie eradicat: „...A doua zi 
a văzut Ioan pe Iisus venind către el şi a zis: iată Mielul lui Dumnezeu care ridică păcatul 
lumii” (Ioan 1,29). 

Sfântul Apostol Pavel, asociind originii şi universalităţii păcatului, originea şi 
universalitatea morţii, arată că fiinţa păcatului constă în neascultarea primului om: ;rapaKofj. 
Aşa cum prin neascultare a intrat în lume păcatul şi moartea, tot astfel prin ascultarea lui 
Hristos a venit în lume harul izbăvirii din păcat şi dobândirea dreptăţii, a sfinţeniei spre viaţa 
veşnică (Romani 5,18-21). 

Sfântul Apostol Pavel prezintă apoi pe hamartia ca personificat, fiindcă a intrat în 
lume ca greşeală a primului om, ducând cu sine osânda tuturor oamenilor (Romani 5, 18). 
Păcatul a intrat în lume „cu tot alaiul de mizerii dintre care cea mai umilitoare este revolta 
simţurilor” 29 , ca urmare, victimele păcatului vor fi supuse şi înrobite poftelor carnale (Romani 
8,3-14). 

Apostolul arată apoi că păcatul este anărr\ - înşelare, amăgire, care împietreşte 
(oKXîţpuvav) inima în rău (Evrei 3,13), facând-o ca o stâncă de granit, lipsită de sensibilitate 

/V 

faţă de bunătatea şi sfinţenia lui Dumnezeu. Intr-adevăr, păcatul este înşelare, fiindcă promite, 
dar nu finalizează favorabil făgăduinţa. Pentru acest motiv şi diavolul este numit “părintele 
minciunii”, fiindcă într-un fel a făgăduit primilor oameni în rai şi cu totul altfel s-a finalizat 
promisiunea lui... 

Prin urmare, păcatul, ca faptă potrivnică lui Dumnezeu, poartă în sine elementul dia¬ 
bolic. Nu e o simplă greşeală. Nu omul a creat păcatul. Omul e victima lui. Omul e vinovat 
numai pentru că îl acceptă în mod liber. 

Mântuitorul depăşeşte legalismul formal al evlaviei care se statornicise în acele timpuri 
în popor şi arată că păcatul vizează adâncul de taină al sufletului omenesc, care ne desparte de 
comuniunea lui Dumnezeu, Părintele Său. Păcatul nu este o simplă faptă rea care atrage după 


29 Dr. Grigorie Marcu, Antropologia paulină, Sibiu, p. 151 

sine vinovăţia şi, ca urmare, pedeapsa lui Dumnezeu. Tatăl ceresc, ca Părinte bun şi iubitor nu 
este atât de dornic să pedepsească pe păcătos, ci să-l ierte şi să-l integreze în comuniunea cu 
Sine. în Noul Testament, deviza va fi: “urăşte păcatul, dar iubeşte-1 pe păcătos!”. Păcatul 
trebuie lepădat, fiindcă este urâciune şi necurăţie în faţa lui Dumnezeu. Păcătosul însă trebuie 
iubit, fiindcă şi Dumnezeu îl iubeşte, aşteptând cu îndelungă răbdare şi bucurându-se nespus 

/V 

de mult de reîntoarcerea lui... Mai mult se bucură pentru un păcătos care se întoarce din calea 
păcatului spre iubirea Sa iertătoare, decât de 99 de drepţi. Şi aceasta fiindcă “Dumnezeu nu 
vrea moartea păcătosului, ci să se întoarcă şi să fie viu” (Iezechiel 18, 32; II Petru 3, 9); 
“Dumnezeu voieşte ca toţi oamenii să se mântuiască şi să vină la cunoaşterea adevărului” 
(I Timotei 2, 4). De aici vedem că Mântuitorul, având ca obiectiv salvarea păcătoşilor, pune 
pe primul plan nu dreptatea şi pedeapsa păcatului, ci iubirea, iertarea şi mântuirea lor. Acesta 
este mesajul Evangheliei, “fiindcă cei bolnavi au nevoie de doctor...” 

Sfântul Apostol Pavel arată că, într-adevăr, păcatul, fiind o încălcare a voii celei sfinte 
şi drepte a lui Dumnezeu, Izvorul vieţii, atrage după sine moartea (Romani 6, 23). Dar prin 
Hristos, care “s-a făcut pentru noi păcat” ca să ne îndreptăţească în faţa Tatălui (II Corinteni 
5, 21), devenim din “fii ai mâniei lui Dumnezeu” (Efeseni 2, 3), “casnicii” Lui (Efeseni 
2, 19), dobândind prin El calitatea de fii ai lui Dumnezeu şi moştenitori ai împărăţiei Sale 
(Galateni 4,6-7). Dacă păcatul înseamnă o înstrăinare faţă de Dumnezeu, adică aXXorpicocnţ 
(Efeseni 2, 12), prin Hristos noi am obţinut 7rapprioia (Efeseni 3, 12), adică îndrăzneala 
filială şi intimă cu Dumnezeu, accesul liber de participare la viaţa lui Dumnezeu, de 
împărtăşire de viaţa divină. 


1.3. Noţiunea păcatului la Sfinţii Părinţi 

Sfinţii Părinţi sunt unanim de acord că păcatul este anărr\ = înşelare ce vine atât din 
partea celui viclean, cât şi din partea firii căzute în păcat, a concupiscenţei, care înseamnă o 
continuă ispitire... Unii din dascălii spiritualităţii apusene operează cu aspectul juridic al 
păcatului, ca ofensă adusă maiestăţii divine. Biserica Apuseană va formula mai târziu teoria 
satisfacţiei cu referire la jertfa Mântuitorului adresată către Dumnezeu Tatăl. Această teorie 
exprimă mentalitatea Evului Mediu, când lupta pentru onoarea jignită mergea până la moarte... 

Dascălii spiritualităţii răsăritene văd în păcat neascultarea faţă de porunca divină: 
7rapaKofj (Sfântul Ioan Gură de Aur) şi mai ales înstrăinarea faţă de Dumnezeu: aMorpicooiţ 
(Sfinţii capadocieni: Vasile cel Mare şi Grigorie de Nyssa). De aici, Părinţii au formulat teoria 
ontologică cu privire la jertfa Mântuitorului raportată la natura umană, pe care luând-o, i-a 
redat puterea harului spre îndumnezeirea ei. 

In concluzie, se cuvine să precizăm că păcatul nu este o simplă faptă exterioară. Omul 
nu este un simplu delicvent care apare în faţa justiţiei divine, fiindcă a încălcat legea lui 

Dumnezeu. Omul păcătos apare în faţa lui Dumnezeu ca un înstrăinat de comuniunea 
Părintelui său. El nu se mai poate împărtăşi de viaţa lui Dumnezeu, fiindcă prin păcat a pierdut 
filiaţia divină şi nu mai are îndrăzneală şi nici acces liber la iubirea lui Dumnezeu. 


1.4. Natura, originea şi posibilitatea păcatului 

Posibilitatea păcatului se explică prin trei factori coroboraţi: 

1. Starea omului de creatură mărginită şi imperfectă, creează posibilitatea de a fi sedusă 
de aparenţe 

2. Voinţa omului este prin natura sa liberă. Deşi are menirea de a se îndrepta spre bine, 
ea poate alege la un moment dat un bine aparent şi înşelător. 

3. Raţiunea omului se îndreaptă totdeauna spre adevăr. Dat fiind însă faptul că este 
imperfectă şi mărginită, judecata omului se poate înşela, fiind sedusă de aparenţe. 

Voinţa se mişcă de la sine după judecata raţiunii, transformând prin decizie deliberarea 
în act. Voinţa este prin natura sa liberă, deci poate alege un bine aparent şi inferior, dictat de 

/V 

raţiunea care s-a înşelat. In concret, înşelarea raţiunii determinată de ispitirea diavolului, fiind 
o detaşare de voinţa şi comuniunea lui Dumnezeu, ce exprimă adevărul şi binele pe care se 
cuvenea să le urmeze conform menirii sale, duce la păcat, adică la eşec existenţial. 

Din cele până aici tratate vedem că păcatul ca rău moral, nu poate avea existanţă în 
sine, nici în creaţie şi nici în fiinţa îngerilor răi. El este lipsa unui bine necesar (“privatio 
bonis”). Originea păcatului rezidă în voinţa liberă a creaturilor raţionale, atât a îngerilor, 
cât şi a oamenilor. Cât priveşte natura păcatului, putem stabili că el nu are natură proprie, 
ci reprezintă devierea voluntară datorită raţiunii care s-a înşelat. 


1.5. Cauza păcatului 

Urmărind posibilitatea păcatului, putem stabili uşor şi cauza lui. 

Sfântul Ioan Gură de Aur arată că nici ochiul şi nici un mădular al trupului nu sunt 
cauza păcatului, ci numai voinţa perversă. 30 Dar, înainte de a fi voinţă perversă, păcatul 
apare ca o greşeală a minţii, ce se lasă sedusă de aparenţele înşelătoare, spune Sfântul 
Grigorie de Nyssa. 31 Dacă păcatul s-ar prezenta în toată nuditatea lui, omul nu s-ar mai lăsa 
prins de el. 

/V 

In acest context, cauza păcatului este apooMa, ca lipsa unei reflexii şi decizii temeinice 
spre voia lui Dumnezeu. 

30 Omilia 21,1 la Geneză, P. G. 53, 187, PSB 21, p. 246 

31 De hominis opificio, 20, P. G. 44, 2oo a 

Prin urmare, păcatul e totdeauna opera libertăţii noastre. Cel ce i se împotriveşte, nu-i 
va cădea victimă... Dar păcatul nu este uzul libertăţii, ci dimpotrivă, este refuzul folosirii 
naturale a libertăţii, care constă în refuzul de a răspunde iubirii lui Dumnezeu. 32 Iar 
aceasta atrage după sine perversitatea inimii, care este esenţa păcatului. 

Voinţa liberă a omului fiind principiul moralităţii, ea este în acelaşi timp şi cauza 
păcatului. De aceea, se pune problema găsirii factorilor care influenţează voinţa, fură însă a 
putea să lucreze păcatul. 

Cauzele păcatului sunt: interne şi externe. Cele interne sunt ispitele, iar cele externe 
sunt ocaziile de păcat. 


1.5.1. Ispita 

Cuvântul 7T£ipaapoi; are trei sensuri: 1. încercare sau experienţă; 2. incitare sau 
inducere; 3. diavolul - ispititorul: io mpa^cov (Matei 4, 3; I Tesaloniceni 3, 5), cel ce ne 
duce în ispită prin diverse forme de viclenie, inclusiv prin simţurile noastre orientate spre 
imagini ce duc spre păcat. 

/V 

In Vechiul Testament îl întâlnim în episodul încercării credinţei lui Avraam (Facerea 

22 , 1 )... 

/V 

In Noul Testament cuvântul este folosit în sensul de ademenire spre păcat. Deci 
ispita este o încercare de a atrage voinţa spre păcat. Această încercare se exercită prin 
cercul vicios stabilit între plăcere şi durere. Plăcerea exercită asupra voinţei atracţia spre 
păcat, iar durerea, respingerea, pentru a cădea apoi victimă plăcerii. 

Izvoarele ispitei sunt de două feluri: interne şi externe. Izvorul intern este 
concupiscenţa (sTriOnpia) - reprezentând firea deteriorată de păcat, care păstrează în sine 
dorinţa poftei spre păcat. Izvoarele externe sunt: diavolul şi lumea. 

1. Izvorul intern - concupiscenţa sau pofta, dorinţa rea: £7ri0i)p(a, intrată în firea 
noastră odată cu păcatul originar, reprezintă o continuă ispitire. Sfântul Apostol Ioan o 
sintetizează în trei elemente: “pofta trupului, pofta ochilor şi trufia vieţii” (I Ioan 2, 16). 
Acestea pornesc din simţuri mai precis din înşelarea simţurilor devenite senzaţii. Pofta rea 
este numită de Fericitul Augustin: „concupiscientia carnis”. 

Această poftă rea nu este păcat, ci numai amăgire, la care omul poate să consimtă sau 
să nu consimtă. Sfântul Iacob spune că “fiecare se ispiteşte de pofta sa, fiind tras şi amăgit de 
ea” (Iacob 1,14). 


32 


Tomas Spidlik, Spiritualitatea Răsăritului creştin (Manual sistematic), trad. diac. Ioan I. Ică jr. 

Firea omenească poartă în sine rănile păcatului, spun Părinţii Bisericii. Această “rană” 
o formează atât vinovăţia păcatului, cât şi predispoziţia firii spre el. Aşa cum legea morală 
naturală este o predispoziţie a naturii de a urma binele sau voia lui Dumnezeu, tot astfel şi 
epithymia este o predispoziţie a firii, însă spre păcat... 

Puterea şi direcţia poftei rele depinde de vârstă, temperament, fire, precum şi modul 
de a ne trăi viata. 

Voinţa este atrasă spre păcat mai întâi de înşelarea simţurilor, după cum reiese din 
mărturia Scripturii: „.. .Rodul pomului este bun de mâncat şi plăcut ochilor la vedere şi vrednic 
de dorit... şi a mâncat şi a dat bărbatului său şi a mâncat şi el” (Facerea 3, 6). Simţurile 
influenţează afectele, care sunt mişcări iraţionale ale sufletului, creând o judecată falsă, ce îşi 
va dovedi netemeinicia în actul de decizie al voinţei. Iar prin pervertirea voinţei, păcatul intră 
în firea omului, devenind patimă. Şi astfel, dacă la început păcatul era doar impulsionat ca o 
plăcută dorinţă, transformându-se în patimă, devine apoi suferinţă, înrobind firea omenească. 

2. Izvorul extern 

a) Diavolul este numit în Sfânta Scriptură “ispititorul” (I Tesaloniceni 3, 5). El a 
ispitit pe primii oameni şi chiar pe Mântuitorul... 

Ispitirea diavolului este indirectă, printr-un proces psihologic care constă în întunecarea 
minţii, amăgirea fanteziei cu chipuri înşelătoare şi propunerea unui bine aparent în locul 
binelui adevărat. 

Diavolul nu se poate atinge de libertatea omului. Pe de altă parte, diavolul poate ispiti 
atât cât îi este îngăduit de Dumnezeu. 

b) Lumea este reprezentată de oamenii răi care prin învăţătura şi faptele lor smintesc, 
amăgesc, înşeală şi prigonesc pe cei buni. 

Apoi, plăcerile lumii aţâţă simţurile spre fapte contrare voinţei lui Dumnezeu. 

/V 

In sfârşit, relele fizice existente în lume aduc supărări, încercări şi chinuri. 


1.6. Deosebirea păcatelor 

Sfântul Apostol Ioan precizează la sfârşitul primei sale epistole: “Dacă vede cineva pe 
fratele său păcătuind — păcat nu de moarte — să se roage şi Dumnezeu îi va da viaţă ca celora 
care nu păcătuiesc de moarte. Este şi păcat de moarte; nu zic să se roage pentru acela” (I Ioan 
5,16). 

De aici vedem că se impune a face deosebirea dintre păcatele grele şi păcatele uşoare. 
Primele atrag după ele moartea, fiindcă, săvârşindu-le, creştinul pierde harul divin. Sunt însă 
şi păcate uşoare, nu de moarte, legate de faptul că “nu este om care să fie viu şi să nu 
greşească...” 

Deosebirea dintre păcatele grele şi cele uşoare nu este una de grad, ci de esenţă. 
Păcatele grele sunt cunoscute în Sfânta Scriptură sub numele de fărădelegi, nelegiuiri, 
urâciune înaintea lui Dumnezeu, însoţire cu diavolul. Mântuitorul face referire la aceste 
păcate când raportează bârna din ochiul tău la paiul din ochiul fratelui tău... (Luca 6,41-42). 

/V 

La fel, atunci când acuză pe cel ce “înghite cămila şi strecoară ţânţarul” (Matei 23,24). Din 
pilda celor doi datornici reiese deosebirea dintre cel ce datora zece mii de talanţi şi cel ce 
datora o sută de dinari...” (Matei 18, 24-35). 

Sfântul Apostol Pavel le spune “fapte ale trupului”, fiindcă sufocă viaţa duhovni¬ 
cească. Acestea sunt: desfrâul, necurăţia, necumpătarea, slujirea idolilor, fermecătorii, vrajbe, 
certuri, mânii, gâlcevi, dezbinări, erezii, pizme, ucideri, beţii, chefuri şi celelalte asemenea 
acestora... Cei ce fac unele ca acestea nu vor moşteni împărăţia lui Dumnezeu” (Galateni 5, 
19-21). Acestea constituie “trupul păcatului”: to ocopa rx\q apaptiaţ - (Romani 6, 6) 
adică firea omenească înjugată cu păcatul, natura care poartă rănile dureroase ale păcatului 
sau păcatul ca subjugare a aspiraţiilor spiritului... 

Cei dominaţi de păcatele grele sunt supuşi, „slujesc legii păcatului”: vopco apaptiaţ 
(Romani 7,25), devenind Sooloi rx\q apaptiaţ (robi păcatului - Romani 6, 20). 

De aici vedem că păcatele grele sunt identice cu patimile care tulbură şi strică 
arhitectonica chipului lui Dumnezeu în om, aducând contradicţia în noi înşine, precum şi 
învrăjbirea în relaţiile interpersonale sau ale omului cu lumea. Păcatele grele, devenite patimi, 
pierzând controlul spiritului, se numesc trupeşti, ca şi cum ar reprezenta în exclusivitate 
declinul în animalitate, ce se manifestă strict instinctiv. Numai că şi instinctele sociale, 
specifice omului, sunt deteriorate, fiindcă aduc prejudicii omului ca fiinţă socială. Aşa se 
explică faptul că printre faptele trupului, prin care omul slujeşte legii păcatului, sunt trecute 
şi faptele pornite din adâncul de taină al inimii, adică actele sufleteşti, cum ar fi: slujirea 
idolilor, fermecătorii, vrajbe, mânii, dezbinări, erezii, pizme... (vezi şi Marcu 7, 21). 

Păcatele uşoare sunt abaterile săvârşite fără deplină cunoştinţă şi voinţă, mai 
mult din neglijenţă şi fără intenţii. Prin astfel de păcate, viaţa harică nu decade complet, ci 

/V 

slăbeşte. întrucât şi cei drepţi vor săvârşi astfel de păcate, înţeleptul Solomon vine cu precizarea: 
“Căci dacă cel drept cade de şapte ori, tot se ridică (din păcatul lui), pe când cei fărădelege se 
poticnesc şi pier” (Proverbe 24,16). După cum vedem, din faptul că cel drept se întoarce din 
greşeala lui, rezultă că şi săvârşirea păcatelor uşoare, trebuie evitată pentru ca nu cumva 
aceasta să devină obişnuinţă. Pe de altă parte, un păcat uşor se poate transforma în păcat greu 
prin repetarea şi amplificarea lui. De fapt, noţiunea de “păcat uşor” a fost formulată de către 
Biserica apuseană în luptă cu pelagianismul. Această învăţătură şi-a găsit formularea deplină 
în secolul al XVI-lea, la Sinodul Tridentin. Fără a contrazice prea mult această distincţie a 
păcatelor, spiritualitatea răsăriteană este de părere că în cele din urmă orice păcat poate fi 
socotit greu, fiindcă îl mâhneşte pe Dumnezeu. Sfântul Vasile cel Mare spune că orice încălcare 
a legii lui Dumnezeu este una şi aceeaşi. Aşa că, păcatul trebuie văzut în perversiunea 

interioară a stării inimii, care este gravă, chiar dacă este vorba de lucruri exterioare lipsite 
de importanţă. 33 

Manualele de morală creştină tratează cu precădere păcatele grele, pe care le socotesc 

păcate de moarte. 

Păcatele de moarte au două caracteristici: 

1) . Ele reprezintă o încălcare a poruncilor esenţiale, fundamentale, care exprimă voia 
lui Dumnezeu şi astfel prin aceste păcate ne rupem de viaţa şi de sfinţenia lui Dumnezeu. 

2) . Aceste păcate sunt săvârşite în deplină cunoştinţă şi în deplină libertate. 


/V 

1.7. împărţirea şi felurile păcatului 

Manualele de morală creştină privesc păcatul din punct de vedere al obiectului la care 
se referă, al felului în care se săvârşeşte, al importanţei legilor pe care le încalcă şi astfel 
stabilesc că păcatul este de mai multe feluri: 

După persoana care îl săvârşeşte, vom numi păcatul originar (strămoşesc) şi păcatul 

personal. 

Păcatul personal poate fi actual, care constă în săvârşirea unei fapte de încălcare a 
legii la un moment dat şi habitual, ca stare păcătoasă durabilă, adică starea de păcătoşenie 


1.7.1 Felurile păcatului personal 

1. Păcatul de comitere După cum arată numele, păcatul de comitere este fapta prin 
care se calcă o poruncă divină exprimată negativ. De exemplu: să nu ucizi, să nu furi, să nu fii 
desfrânat... Cel ce ucide, cel ce fură, cel ce desfrânează, etc. a comis o faptă împotriva legii 
divine, care exprimă voinţa lui Dumnezeu. 

2. Păcatul de omitere Acest păcat vizează aspectul pozitiv al datoriei de a împlini 
poruncile divine, prin neglijarea sau omiterea împlinirii lor, după cum spune Sfântul Iacob: 

/V 

„Deci, cine ştie să facă bine şi nu face, are păcat” (Iacob 4, 17). înţelegem mai bine ce este 
păcatul de omitere, dacă ne referim la textul Rugăciunii Domneşti („Tatăl nostru”) pe care se 

/V 

cuvine să o rostim cu regularitate. In una din cereri spunem: „Şi ne iartă nouă datoriile noastre, 
precum şi noi iertăm datornicilor noştri”. Orice neîmplinire a voii lui Dumnezeu însemna în 
Vechiul Testament, o neachitare a datoriei faţă de Dumnezeu şi faţă de Legea Sa cea sfântă, 
care exprimă tocmai voinţa Sa. Iar această neîmplinită datorie era păcat. Prin urmare, 


33 Idem 

săvârşim păcat ori de câte ori omitem să împlinim o datorie în care este implicată voia lui 
Dumnezeu. Acum ne apare foarte limpede păcatul de omitere indicat în Rugăciunea Domnească 
prin înlocuirea noţiunii de „datorie” cu cea de „păcat” (greşeală). Şi astfel spunem: „şi ne 
iartă nouă păcatele noastre”... în loc de: „Şi ne iartă nouă datoriile noastre”. 

Pe lângă aceste păcate, la slujbele de înmormântare se face pomenire de păcatele 
săvârşite „cu ştiinţă sau cu neştiinţă; cu voie sau fără de voie; cu lucrul, cu cuvântul sau 
cu gândul”. 

Multe din aceste păcate sunt numite în manualele de morală ca fiind păcate veniale, 
adică păcate uşoare, ce sunt iertate de Dumnezeu. Dar există şi păcate grele, care atrag după 
ele moartea, „fiindcă răsplata păcatului este moartea” (Romani 6, 23). Acestea sunt păcate 
de moarte, numite şi capitale. Ele constituie rădăcina sau izvorul tuturor păcatelor, deve¬ 
nind patimi, adică boli ce pătrund firea omenească în adâncul ei, aducând moartea în păcat. 

Păcatele capitale trate în manualele de morală creştină sunt şapte la număr, orânduite 
după cum urmează: mândria, iubirea de arginţi, desfrâul, invidia, lăcomia, mânia şi lenea. 

Păcatele capitale au fost preluate din spiritualitatea răsăriteană. Aici sunt cunoscute 
sub numele de patimi sau de „duhuri ale răutăţii”. Pentru acest motiv, le vom acorda un 
spaţiu mai larg, în partea a doua a studiului nostru şi anume cea referitoare la patimi. 

Potrivit descoperirii Sfintei Scripturi mai cunoaştem şi păcatele împotriva Duhului 
Sfânt, precum şi păcatele strigătoare la cer. 

3. Păcate contra lui Dumnezeu, a semenilor şi faţă de noi înşine 

/V 

In cele ce urmează ne vom referi la păcatele împotriva Duhului Sfânt şi la păcatele 
strigătoare la cer. 


* * * 

2. PĂCATELE 

ÎMPOTRIVA DUHULUI SFÂNT 

Mântuitorul spune că “oricine va grăi cuvânt împotriva Fiului Omului, se va ierta 
lui, dar oricine va spune cuvânt împotriva Duhului Sfânt, nu se va ierta lui, nici în 
veacul de acum, nici în veacul viitor” (Matei 12, 32). 

Aceste păcate sunt concretizate în faptele şi în atitudinile potrivnice lucrării Sfântului 
Duh. Iar cum lucrarea Sfântului Duh se exercită în viaţa creştină având ca roade cele trei 
virtuţi teologice, păcatele împotriva credinţei, a nădejdii şi a dragostei sunt considerate a fi 
păcate împotriva Sfântului Duh. 

1. Păcate împotriva credinţei au fost săvârşite, spre exemplu de către fariseii care 
huleau lucrarea mântuitoare a Domnului Iisus Hristos, spunând că: “cu domnul demonilor 
scoate El demonii” (Matei 9, 34). 

Tot păcat împotriva Duhului Sfânt poate fi socotită şi apostasia, adică lepădarea 
credinţei în Hristos şi în opera mântuitoare a Bisericii, precum şi prigonirea Bisericii. 

2. Păcat împotriva nădejdii este în primul rând pierderea încrederii în bunătatea şi 
îndurarea lui Dumnezeu de a-ţi ierta păcatele. Un astfel de păcat a săvârşit Iuda, când s-a 
sinucis, copleşit de deznădejde. Pentru acest motiv, Fericitul Augustin consideră suicidul ca 
fiind hulă la adresa Duhului Sfânt. 

3. Păcat împotriva iubirii îl constituie în primul rând invidia faţă de sporul 
duhovnicesc al semenului. La fel, refuzul de a îndruma pe păcătos pe drumul mântuirii. 

Am văzut că Domnul spune referitor la aceste păcate că nu se vor ierta. Aceasta nu 
înseamnă însă că nu se pot ierta, fiindcă la Dumnezeu toate sunt cu putinţă şi pentru că El nu 

/V 

încetează să-şi arate dragostea faţă de păcătos. Mântuitorul a spus că “In cer va fi mai mare 
bucurie pentru un păcătos care se pocăieşte, decât pentru nouăzeci şi nouă de drepţi care nu 
au nevoie de pocăinţă” (Luca 15,7). 

A 

întrucât “Fiul Omului nu a venit să piardă sufletele oamenilor ci să le mântuiască” 
(Luca 9,56), tot cel ce nu se căieşte de faptele sale rele, săvârşeşte prin aceasta păcat împotriva 
Duhului Sfânt. Iar această împotrivire faţă de mântuirea la care eşti chemat prin căinţă, 
constituie păcat împotriva Duhului Sfânt care nu se va ierta, datorită rezistenţei pe care 
însuşi omul o face faţă de harul lui Dumnezeu ce i se oferă permanent spre iertarea 
păcatelor. 

A 

In această situaţie, unii scriitori bisericeşti ridică problema în favoarea lui Iuda, spunând 
că el s-ar fi putut mântui datorită căinţei sale, întrucât Domnul a acordat totdeauna iertarea Sa 
tuturor celor care şi-au plâns păcatul spre îndreptarea vieţii. Exemplul femeii păcătoase care 

cu părul capului ei a şters lacrimile de pocăinţă de pe picioarele lui Iisus, este concludent în 
acest sens. Iuda însă a rămas cufundat în cel mai groaznic păcat, cel al deznădejdii, prin care 
ne izolăm de bunătatea şi iubirea iertătoare a lui Dumnezeu. 


2.1. Toxicomania - păcat al deznădejdii sufleteşti 

Toxicomania ca dependenţă de drog înseamnă o înrobire a vieţii de această patimă. 

/V 

Aspiraţiile sufletului sunt sufocate de otrava drogului. încrederea în Dumnezeu este stăvilită 
de deznădejde, precum oprită este şi lucrarea Duhului Sfânt, de viaţă făcătorul şi mângâietorul, 
care îndreaptă faptele omului spre virtute. 

Să vedem am îndeaproape ce înseamnă toxicomania şi care sunt repercusiunile ei asupra 
vieţii omului. 

9 

Din timpuri imemoriale, ori de câte ori omul nu şi-a găsit puterea în sine şi bucuria 
vieţii în comuniunea lui Dumnezeu, a căutat cu insistenţă elixirul vieţii, ca pe ceva din afara 
lui, spre a-i fi de ajutor în drumul vieţii, nu totdeauna neted şi cu flori. De când a apărut 
alcoolul, acesta a fost căutat şi folosit ca un elixir al vieţii, deşi datorită lipsei de cumpătare, 
de multe ori omul i-a devenit victimă, îngreunându-şi şi complicându-şi viaţa. 

Tot astfel, în ultimul timp, în zbuciumul existenţei de multe ori dure, omul modern, ca 
să poată pluti cu mai multă siguranţă pe valurile vieţii agitate, pe măsură ce s-a depărtat de 
Dumnezeu şi-a văzut sufletul tot mai gol, iar el tot mai înstrăinat în lumea pe care vrea să o 
stăpânească tehnologic spre a-şi găsi confortul şi bunăstarea. Grija, necazurile şi frământările 
de tot felul, sunt însă mai mult decât mult aşteptata satisfacţie a vieţii. Conflictele şi tensiunile 
sociale în competiţia vieţii, la care dacă se mai adaugă şi eşecurile familiare şi profesionale, îl 
înconvoaie pe bietul pământean, făcând să-şi „târască” de multe ori existenţa cu anxietate şi 
angoase. Şi fiindcă refuză să-şi îndrepte ochii spre cer, pământul în care îşi pune toată nădejdea 
nu-i poate da mai mult decât materie. Aceeaşi materie şi pentru liniştea sufletului său. Şi 
astfel a apărut industria tranchilizantelor cu indicaţii psihoterapeutice cu contraindicaţii şi 
mai ales cu efecte secundare... Iar pentru a-şi alina durerile au apărut analgezicele... Dar în 
căutarea elixirului vieţii, omul doreşte ceva mai mult. Şi astfel şi-a găsit prăbuşirea trupească 
şi sufletească în toxicomanie. 


2.2. Numirea şi definiţia toxicomaniei 

După cum arată numele, toxicomania este de-a dreptul o nebunie, mai precis nebunia 
de a te otrăvi. Derivat de la cuvintele greceşti: toxiKorriţ toxivî] (otravă, de unde adj. to^iKoq 
(otrăvitor) şi pavia (nebunie, toxicomania reprezintă patimă, fiindcă îl înrobeşte pe om atât 

fizic, cât şi spiritual, devenind obsesia care-i duce viaţa la ruină. Precum otrava este împotriva 
firii şi vieţii, la fel este şi patima toxicomaniei. Dependenţa sau obişnuinţa faţă de drog 
transformă euforia în degradare. O definiţie a toxicomaniei ar scoate în evidenţă „ relaţia de 
dependenţă alienată faţă de un drog mai mult sau mai puţin toxic, relaţie ce tinde să subordoneze 
întreaga existenţă a subiectului de căutare a efectelor produsului. 34 

Deşi sintagmele „toxicomanie” şi „obişnuinţa” sunt specifice pasiunii pentru drog, 
Organizaţia Mondială a Sănătăţii consideră că cel mai propriu este termenul de 
farmacodependenţă, socotind că toxicomania îşi are cauza eficientă în drog, ca produs chimic 
farmaceutic. Dependenţa psihică şi fizică faţă de drog, induce efecte negative atât pentru 
individ, cât şi pentru societate. C. Olievenstein a propus pentru toxicomanie o definiţie 
descriptivă, arătând că este toxicoman „acela care, pornind de la un produs de bază, face 
escala la unul sau mai multe produse şi le utilizează zilnic sau aproape zilnic”. 35 

Ca pasiune deosebită faţă de droguri manifestată ca apetenţă pentru toxic, îi aduce şi 
apelativul de „toxicofilie” (iubirea toxicelor). 


2.3. Scurtă privire istorică 

Dacă alcoolul şi alcoolismul aparţine vremurilor imemoriale, toxicomania este de dată 
recentă. Deşi beţia alcoolică era considerată greşeală, păcat sau viciu, totuşi prima formă a 
maladiei toxicomane o găsim în lucrările lui B. Rush, datând din 1790, cu referire la lipsa de 
cumpătare în consumul alcoolului. Apoi, în scrierile lui T. de Quincey şi Ch. Baudelaire apare 
haşiş-ul şi opium-ul ca o deschidere a lumii drogului. Mai târziu, în 1916, legislaţia franceză 
consideră folosirea drogurilor ca un nou teren al infracţiunii. Voga actuală a drogului ia fiinţă 
la sfârşitul anilor ’60, fiind considerat de atunci un adevărat flagel social. Recursul la droguri 
a devenit expresia angoasei tinerilor, ca expresie a conflictului dintre generaţii. Aşa sunt 
mişcările hippy sau psihedelice. Prima folosire a unui „drog dur” a consemnat victime în 
jurul vârstei de 18 ani. Numărul toxicomanilor cuprindea cel mai mult tinerii între 22 şi 24 de 
ani din toate categoriile sociale, mai mult băieţi decât fete. Acum însă a intrat şi în şcoli 

/V 

făcând victime copii între 11-12 ani. Principalul drog a fost heroina. In Franţa s-au înregistrat 
între 80.000-120.000 toxicomani. Legislaţia actuală îl consideră pe toxicoman bolnav şi 
delicvent (Legea din 31 decembrie 1970). 

După cum toxicomania creşte tot mai mult prin “deziluzia provocată de lume” asupra 
pierderii reperelor sacre, ca valori universal admise de grupul social. 36 Fără a apela la statistici, 


34 Larousse, Dicţionar de psihiatrie şi de psihopatologie clinică - sub direcţia lui Jacqes Poştei, 
trad. Dr. Leonard Gavriliu, Bucureşti 1998, p. 265 

35 Idem, ibidem 

36 Idem, p.568 

vedem fără prea mare greutate că toxicomania devine tot mai mult un refugiu al subiectului în 
sine însuşi, încercând să umple golul sufletesc determinat de pierderea propriei identităţi ca 
persoană menită să comunice cu Dumnezeu, să aibă în sufletul său pe Dumnezeu, al cărui 
chip îl poartă. 


2.4. Drogurile şi efectele lor nocive 

Cele dintâi descrieri ale toxicomaniei modeme au fost acelea ale morfinismului. Se 
face însă deosebirea între morfinizaţii deveniţi în mod accidental dependenţi, în urma unei 
prescripţii medicale şi morfilomanii, cei aflaţi într-o continuă căutare de droguri, determinată 
de stările de degradare nevrotică şi psihotică, la care i-a adus folosirea drogului. 

Cele mai folosite droguri sunt extraşii de Papaver Somnifemm Album - o varietate de 
mac şi de opiu, asemănătoare morfinei, heroinei, codeinei. Sunt apoi extraşii de Canabis 
Indica - o varietate de cânepă, asemenea haşişului, marijuana; apoi extrasul de peyotl - o 
plantă cactee ce creşte în zonele deşertului arid al Mexicului şi Texasului. La acestea putem 
adăuga şi cocaina extrase din frunzele de coca. Folosirea ei abuzivă duce la toxicomanii grave. 

/V 

In occident este la modă produsul cunoscut sub denumirea de LSD, corespunzător acidului 
lisergic. Desigur, nu ne oprim aici, fiindcă se caută şi se găsesc mereu noi plante generatoare 
de droguri. Dacă în 1949 erau puse sub controlul internaţional doar 17 droguri, în 1963 număml 
s-a ridicat la 83, iar acum a depăşit de mult suta. Numărul drogurilor a crescut cu atât mai 
mult cu cât s-a creat o adevărată „industrie” a preparării lor sintetice. Drogurile se folosesc 
sub formă de injecţii sau pastile; Sunt băute, fumate sau inhalate. 

Drogurile halucinogene sau onirogene produc stări euforice sau de extaz delirant. 37 
Nocivitatea drogurilor se realizează în trei faze: 1). faza iniţială, a plăcerii, numită a 
„lunii de miere”. Relaţia toxicomaniei cu plăcerea, „superioară unui orgasm”, este în aparenţă 
stăpânită şi controlată de subiect. 2). faza morbidă, e o trebuinţă obsedantă a drogării. Lipsa 
drogului produce o tulburare a căutării. Aceasta este plăcerea „negativă”. Când însă starea de 
lipsă a drogului este suprimată, subiectul se simte normal. 3). faza de degradare, de bulversare 
a vieţii psihice, cu decăderea vieţii sociale, morale şi fizice, ducând subiectul la prăbuşire. De 
fapt, „trăirea realităţii prin prisma suferinţei corporale este, de asemanea, un element-cheie al 
oricărei toxicomanii. 38 

După S. Rads şi H. Rosenfeld, toxicomania se apropie de tulburările maniaco depresive. 
Drogul pare al început un antidepresor dar prin toxicitatea lui devine mijloc de sinucidere. C. 
Durând îi opune pe toxicomanii nevrotici „compulsivi”, toxicomanilor „impulsivi” perverşi 
sau psihopaţi. J. Bergeret spune că nu există structură psihologică proprie toxicomanilor: 

37 Mitropolit Nicolae Corneanu, Quo vadis?, Timişoara, 1990, p. 269 

38 Larousse, o.c.p. 566-569 

nevroticii, perverşii, psihoticii sunt „toxicomani nonstructuraţi”, care trebuie comparaţi cu 
stările limită. 39 

La acestea putem adăuga că toxicomania exercitată prin folosirea aceleiaşi seringi de 
mai mulţi subiecţi, devine sursă a bolii Sida. 


2.5. Aspectul psihologic - moral al toxicomaniei 

Un studiu asupra adolescenţilor a pus în evidenţă faptul că elevii de 18-19 ani, evaluaţi 
de colegi ca fiind impulsivi, nepoliticoşi, nedemni de încredere, lipsiţi de ambiţie şi neobişnuiţi 
cu munca, sunt atraşi de fumat, băutură şi droguri. Unii ca aceştia vor deveni toxicomani 
înrăiţi peste 12 ani, dacă nu-şi vor schimba mentalitatea şi comportamentul. 

Prin 1988 Newcomb şi Bentler au studiat efectele drogurilor asupra stilului de viaţă al 
tinerilor, constatând atitudinea lor de nonconformism faţă de valorile tradiţionale, adoptarea 
unor comportamente deviate şi ilegale, precum şi asocierea cu indivizi angajaţi în astfel de 
compartimente; relaţii dificile cu familia, lipsa intereselor educaţionale, experienţe de tulburare 
emoţională, stări de alienare şi răzvrătire. 40 


/V 

2.6. încercări de recuperare 

/v 

încă de la început trebuie să recunoaştem că recuperarea toxicomanilor este foarte 
dificilă şi grea. Ei sunt victimele propriei lor aspiraţii. Chiar dacă recunosc starea deplorabilă 
în care se află, lor nu le-a mai rămas decât o singură soluţie a vieţii: drogul. E singurul sens de 
a exista. De aceea, bătălia pentru drog e pe viaţă şi pe moarte. 

Având efecte dezastruoase asupra individului şi a relaţiilor lui sociale, statele lumii au 
elaborat legi, spre a sancţiona fură milă pe traficanţii de droguri. Există o adevărată poliţie 
specializată în acest sens. Şi cu toate astea drogurile circulă, fiindcă aduc venituri imense 
celor ce le comercializează, ruinând în schimb economic pe cei ce au devenit victimele lor. 

Nu numai poliţia, ci şi medicina este angajată în opera de recuperare a victimelor de 
pe urma drogurilor. S-au încercat şi se încearcă tot felul de metode terapeutice. Unii susţin că 
cei aflaţi sub dominaţia drogurilor, trebuie total detaşaţi de groguri şi astfel aceşti pacienţi 
sunt ţinuţi într-o totală izolare, în închisori special amenajate. Alţi încearcă să trateze toxico¬ 
mania printr-o micşorare treptată a dozei sau tranchilizante sau altă medicaţie ce nu creează 
dependenţă. 

39 Idem, p. 568 

40 Rita L. Atkinson, Richard C. Atkinson, Edward E. Smith; Daryl J. Bem, Introducere în Psihologie, 
ed. Xl-a, Arad. Leonard Băiceanu, Gina llie, Loredana Gavriliţă, Bucureşti, 2002, p. 274 

La polul opus, se află cei care consideră că toxicomania nu trebuie considerată flagel 
social şi propun ca consumatorilor de droguri să nu li se pună interdicţii dure în folosirea lor, 

ci să fie convinşi ca ei singuri să renunţe la ele. In optica unei societăţi individualiste, subiecţii 
trebuie cât mai de timpuriu responsabilizaţi, ca opţiunile libere să le urmeze asumarea riscurilor 
ce decurg din consumul de droguri. 41 

După cum am văzut, toxicomania creşte tot mai mult prin pierderea reperelor sacre şi 
a valorilor universal admise de grupul social. Pentru acest motiv, un rol important în combaterea 
toxicomaniei îl are Biserica, atât pe plan general, cât şi pe plan particular. 

Am văzut că atât alcoolicii, cât şi toxicomanii sunt consideraţi delicvenţi şi bolnavi. 
Biserica nu-i va judeca în calitatea lor de delicvenţi, ci va căuta să-i salveze prin metodele şi 
formele specifice, din nenorocita lor stare de bolnavi „cei bolnavi au nevoie de doctor, iar nu 
cei sănătoşi” (Matei 9,12), a spus Mântuitorul, iar Bisericii îi revine misiunea samariteană de 
a-i încorpora pe toţi păcătoşii în atmosfera de har a Trupului lui Hristos, fiind primiţi şi trataţi 
în comuniunea ecclezială ca fii şi ca fraţi. 

Se impune apoi o adevărată lucrare de reeducare creştină a celor căzuţi victime 
toxicomaniei, redobândind încrederea în bunătatea Părintelui ceresc. 

/V 

încă de la început am remarcat că drogul caută să umple golul aflat într-un suflet 

dezorientat, care caută orb o împlinire nefondată şi până la urmă bizară. Intr-o judicioasă 
determinare a păcatului s-a arătat că acesta „este o încercare de a umple un gol” (Simone 
Weil). Ne-am fi aşteptat să se spună acest lucru despre virtute, fiindcă păcatul însuşi ar fi 

A 

golul ce se cuvine a fi înlocuit. El e întunerecul care dispare odată cu apariţia luminii. In 
definiţia amintită însă, păcatul este determinat ca încercare personală de a umple sufletul gol, 
mai precis sufletul devenit gol prin scoaterea lui Dumnezeu din el. Fără Dumnezeu sufletul 
devine gol, zbătându-se în zbuciumul unei căutări haotice de al umple. Această irezistibilă 
tensiune de a umple vidul sufletesc pentru a-şi regăsi propria identitate, poate deveni păcat, 
atunci când golul sufletesc este compensat cu tot felul de surogate. Un astfel de surogat este 
şi drogul. Pentru aceasta toxicomania este o patimă. Omul îşi caută orbeşte prin toxicomanie 
sinuciderea. Aceasta este de altfel marea înşelare a patimii: ea te ademeneşte pentru a te 
ucide. Toxicomania ca încercare de a umple un gol, este în fond păcatul ce se transformă în 
patimă ucigătoare, fiindcă „răsplata păcatului este moartea” (Romani 6, 23). De aceea, toţi 
cei ce au cu adevărat pe Dumnezeu în suflet, nu au nevoie de droguri. Ei nu au nevoie de 
substitutive false atâta timp cât posedă autenticul vieţii lor. Ei nu sunt nişte căutători de elixir, 
fiindcă Dumnezeu care se află în sufletul şi viaţa lor, este totul. El e pentru ei „calea, adevărul 
şi viaţa” (Ioan 14, 6). 

Pentru salvarea acestor bolnavi spirituali, Biserica venindu-le în întâmpinare, va utiliza 
metodele specifice ale reconvertirii lor spre viaţa de har. Patima constituind pierderea vieţii 


41 Larousse, Dicţionar de psihiatrie şi de psihopatologie clinică - sub direcţia lui Jacqes Poştei, 
trad. Dr. Leonard Gavriliu, Bucureşti 1998, p. 569 

de har, readucerea acestor împătimiţi la viaţa lui Hristos constituie misiunea Bisericii în lume. 
Cuvântul lui Dumnezeu le va descoperii lumea harului în comuniunea vieţii celei noi în Hristos. 
Rugăciunea le va umple golul cu viaţă divină. Spovedania îi determină să-şi analizeze conştiinţa 
şi să ia hotărârea de îndreptare. Euharistia le va împărtăşi pe însuşi Izvorul harului, iar Maslul 
le oferă harul tămăduirii sufleteşti şi trupeşti. 

Rămânerea în starea de har şi angajarea activă ca membru al Trupului lui Hristos la 
viaţa de sfinţenie a Bisericii, rămâne o asceză constantă în scopul dobândirii caracterului 
religios moral creştin. Apoi, cei atraşi în viaţa Bisericii vor fi antrenaţi în multiplele activităţi 
misionare, caritative şi gospodăreşti spre a-şi consolida apartenenţa ca membre active ale 
Trupului lui Hristos. Acest fapt rămâne de o covârşitoare importanţă educativă în exercitarea 
misiunii terapeutice a Bisericii. 

Prin urmare, harul lui Dumnezeu şi reintegrarea activă a celor împătimiţi de drog în 
viaţa Bisericii, îi va putea elibera, de sub obsesia chinuitoare a patimii, oferind un orizont 
veşnic deschis vieţii spirituale în Dumnezeu. 

k k k 

3. PACATE STRIGĂTOARE LA CER 

Sub acest nume sunt cunoscute în manualele de morală creştină mai multe păcate care, 
prin cruzimea, răutatea şi întinarea pe care o aduc vieţii oamenilor, prin urmările sau prin 
consecinţele lor sunt ca un strigăt spre cer, ca o adresare către dreptatea lui Dumnezeu ca 
să intervină spre a le pune stavilă. Ele se împotrivesc ordinii naturale şi sociale, aducând 
prejudicii demnităţii omeneşti. 

Păcatele strigătoare la cer sunt următoarele: 

1. Omuciderea voită (intenţionată), având la origine primul fratricid săvârşit de 
Cain asupra lui Abel. Dumnezeu mustrând pe Cain pentru omorârea fratelui său, îl întreabă: 
”Ce ai făcut? Glasul fratelui tău strigă către mine din pământ” (Facerea 4, 10). După cum 
vedem, „strigătul din pământ” al celui ucis se îndreaptă spre Dumnezeu pentru a-I cere 
dreptate... Tot în această ucidere voită se încadrează sinuciderea şi avortul. 

A 

înrudită cu uciderea intenţionată este şi uciderea morală, care reprezintă un atentat 

A 

lent asupra vieţii semenului, fiind însă lipsit de violenţa uciderii. In această categorie intră: 
cruzimile, răpirea libertăţii şi atentatul la demnitatea aproapelui prin calomnie şi defăimare 
(Matei 18, 10). 

Tot ca moarte morală poate fi considerată şi sminteala, ca o greşită orientare a atitudinii 
faţă de semen. Gravitatea acestui păcat este arătată de Mântuitorul în termeni foarte categorici: 
“...Iar celui ce va sminti pe unul dintre aceşti mici, care cred în mine, mai de folos i-ar fi ca 
să-şi atârne o piatră de moară de gât şi să se arunce în adâncul mării. Vai lumii din pricina 
smintelilor! Că smintelile trebuie să vină, dar vai de omul acela prin care vine sminteala” 
(Matei 18, 6-7). 

2. Oprirea plăţii lucrătorilor reprezintă o pervertire a instinctului social, care atrage 

A 

după sine defecţiuni de comportament prin aceea că lezează relaţiile sociale. încă în Vechiul 
Legământ, oprirea plăţii lucrătorului era o mare nedreptate săvârşită asupra semenului, ca şi 
asupra vieţii lui, fiindcă, mulţi trăind după munca lor, neremunerarea acesteia constituie un 
atentat asupra vieţii lor: ”Să nu opreşti plata celui sărac sau celui lipsit dintre fraţii tăi sau a 
simbriaşului... ci dă-i plata în aceeaşi zi, înainte de apusul soarelui...ca să nu strige către 
Domnul asupra ta” (Deuteronom 24,14-15). Acelaşi strigăt către Dumnezeu poate fi auzit 
şi în Noul Legământ, atunci când plata lucrătorilor nu era făcută la timp, conform muncii 
prestate: “Iată plata lucrătorilor — avertizează Sfântul Iacob pe bogaţii nedrepţi — celor care 
au secerat ţarinile voastre, pe care aţi oprit-o, strigă şi strigătele secerătorilor au intrat în 
urechile Domnului Savaot” (Iacob 5, 4). 

3. Păcatul sodomiei practicat în perioada Vechiului Testament şi în lumea păgână, 
a constituit o nelegiuire atât de mare împotriva rânduielii aşezate de Dumnezeu în lume şi în 
natura omului, încât cetăţile Sodoma şi Gomora au fost blestemate şi nimicite de Dumnezeu, 
pentru ca odată cu acestea să dispară şi ruşinoasa nelegiuire îndreptată contra firii şi a 
instinctului de conservare a vieţii (Facereal8, 20; 19, 13). 

4. Asuprirea văduvelor, orfanilor şi săracilor este socotit păcat strigător la cer, 
fiindcă văduvele, orfanii şi cei săraci au ca ajutor şi protector de multe ori numai pe Dumne¬ 
zeu. El este părintele lor care le poartă de grijă, de aceea legiuirea teocratică a Vechiului 
Testament îi avea în apropiată atenţie: “La nici o văduvă şi la nici un orfan să nu le faceţi rău! 
Iar de le veţi face rău şi vor striga către mine, voi auzi plângerea lor. Şi se va aprinde mânia 
mea şi vă voi ucide cu sabia şi vor fi femeile voastre văduve şi copiii voştri orfani. De vei 
împrumuta bani fratelui sărac din poporul meu să nu-1 strâmtorezi şi să nu-i pui camătă” 
(Ieşirea 22,22-25). 

5. Necinstirea părinţilor Acest păcat reprezintă în primul rând o încălcare a poruncii 
a patra din Decalog, care ne îndeamnă să ne cinstim părinţii, fiindcă prin ei ne transmite 
Dumnezeu viaţa pe care o trăim aici şi acum, iar bunăstarea acestei vieţi va fi în funcţie de 
cinstirea şi recunoştinţa arătată părinţilor. Datorită acestui fapt, necinstirea părinţilor era 
pedepsită în statul teocratic al lui Israel, cu moartea: “Cel ce bate pe tatăl său sau pe mama sa, 
cu moarte să se omoare! Cel ce va grăi de rău pe tatăl său sau pe mama sa, cu moarte să se 
omoare” (Ieşirea 21, 15-17). 


3.1. Păcatele strigătoare la cer în actualitate 

Păcatelor numite “strigătoare la cer” li se cuvine o atenţie specială datorită novivităţii 
lor, a modului în care sunt “cultivate” în actualitate, cât şi a discuţiilor purtate pe seama 
interpretării lor. 

Dintre acestea, se “evidenţiază” cele referitoare la viaţa omului de la zămislire şi până 
în faza ei terminală, ele intrând şi în studiul bioeticii. Astfel, ne vom ocupa în mod special de: 
avort, euthanasie, suicid, crimă şi violenţă, urmărind întreaga problematică pe care o implică 
în actualitate. 

3.2. Avortul 

Dacă morala creştină consideră că avortul este păcat strigător la cer, constituind o 
crimă cu premeditare, săvârşită în cadrul familiei sau în afara ei, nu înseamnă că întotdeauna 
şi de către toţi oamenii, naşterea de copii a fost şi este aşteptată cu bucurie şi entuziasm. 

Deşi în antichitate existau practici şi ierburi care să oprească sarcina şi să o elimine, 
multe din legile existente se refereau la avort ca la o crimă. Nu ne va mira astfel faptul că, în 
jurământul lui Hippocrate se spune: „...nu voi da femeii substanţe avortive”. Cu timpul însă, 
acest jurământ pe care îl repetă şi azi generaţiile de medici, a rămas extrem de relativ şi chiar 

/V 

nebăgat în seamă. In istorie şi-au făcut apariţia noi mentalităţi, noi interpretări, noi motivaţii, 
noi atitudini, care se consideră realiste şi progresiste, în măsură să considere avortul ca un 
legitim drept al omului. Există în timpul nostru chiar o mişcare de masă a femeilor, cerând 
legiferarea avortului. Mai mult decât atât, recent, membrii Parlamentului European au adresat 
Uniunii Europene un protest prin care condamnă autoritatea morală a Bisericii în probleme 
laice. Mai precis, e vorba, pe de-o parte, de aprobarea de către Parlamentul European a 
raportului Van Lancker, care cere actualelor şi viitoarelor naţiuni, membre ale Uniunii 
Europene, să legalizeze avortul. Pe de altă parte, cu ocazia celebrării, la 3 februarie 2002, a 
Zilei Pro-Vita, papa a cerut „protejarea juridică” a copiilor nenăscuţi din momentul concepţiei. 
Condamnând „opoziţia rigidă a Bisericii Catolice faţă de întreruperea voluntară a sarcinii 
(avortul), ca şi faţă de orice altă metodă nenaturală de concepţie, membrii Parlamentului 
European caută să elimine Sfântul Scaun din ONU. Acţiunea pornită împotriva Bisericii 
Romano-Catolice, socotită că „îşi impune legea”, în confruntare cu „legislaţiile naţionale 
privind sănătatea sexuală şi a reproducerii”, reprezintă o reacţie dură faţă de succesul Sfântului 
Scaun de a împiedica recenta sesiune ONU privind în special lărgirea accesului adolescenţilor 
la avort. Acţiunea pornită împotriva Sfântului Scaun a atras deja 10 membrii ai Parlamentului 
European, iar efortul de a aduna noi semnături continuă şi se pare că nu fără succes 42 . 

Desigur, poziţia moralei creştine antiavortistă este precisă şi fermă. Se impune însă a 
vedea, în continuare, mentalitatea actuală şi concepţiile cu care ea se confruntă. 


3.2.1. Mişcarea proavortistă 

/v 

In epoca contemporană, sub dominaţia secularismului neo-păgân, când eticile 
biologizante proclamă liberalizarea instinctelor pentru întronizarea plăcerii, nu ne va mira că 

42 Catholica, 25 iulie, 2002 

avortul este privit sub aspect moral ca o problemă indiferentă. Astfel, mişcarea proavortistă 
îşi va intensifica şi consolida tot mai mult poziţia în lume. Spre exemplificare vom arăta că 
numai în America de Nord un sfert din embrioni sunt ucişi înainte de a se naşte. Numai în 
deceniul al nouălea au fost ucişi 370 milioane prunci nenăscuţi. 43 

/V 

In prima parte a secolului XX apare conceptul de „maternitate voluntară”, iar după 
1960 cel de „family planning” (planificare familială), 44 creându-se un hiat între sexualitate 
şi procreaţie. Viaţa sexuală va avea ca scop principal plăcerea şi mai puţin procreaţia. Avortul 
este motivat de faptul că femeia are posibilitatea de control asupra corpului şi destinului ei. 
Nimeni nu are dreptul să intre în viaţa intimă a femeii şi să dispună de ea. „Afară legile din 
corpul nostru!” a devenit sloganul mişcărilor feminine proavortiste. 

Pe de altă parte, trăim contradicţia unei acţiuni de apărare a drepturilor omului, facân- 
du-se efortul de abolire a pedepsei cu moartea, în timp ce prin acceptarea avortului este strivit 
dreptul la viaţă a celei mai nevinovate şi lipsite de apărare fiinţe. 

Mişcarea proavortistă îşi susţine atitudinea motivând schimbarea de mentalitate a 

/V 

timpului în care ne desfăşurăm viaţa. Un profesor de criminalistică declara: ”In conştiinţa 
comună avortul a încetat să mai fie considerat delict penal. Legiuitorul este obligat să urmeze 

/V 

conştiinţa socială... Aşa, de pildă, în unele ţări fumatul era înainte pedepsit cu moartea. In 
zilele noastre, aceasta ni se pare o glumă. Din contră, pirateria era socotită o faptă de vitejie, 
astăzi însă se socoteşte crimă...”. 45 

Procedând la o analiză de fond, vom observa că aceste afirmaţii nu rezistă criticii, 
deoarece adevărata conştiinţă morală nu este pur şi simplu produs al societăţii. Conştiinţa 
morală este un judecător al faptelor noastre, nu o simplă accepţie a schimbărilor de mentalitate. 
Ca judecător al faptelor, conştiinţa morală implică relaţia omului cu Dumnezeu şi se raportează 

A 

la legea morală care exprimă voinţa sa. In felul acesta, conştiinţa morală este chemată să 
schimbe mentalitatea şi comportamentul social atunci când acesta este deformat de concepţiile 
nedrepte ale oamenilor. Tocmai datorită acestui fapt, pirateria s-a transformat din vitejie în 
crimă... 

De fapt, chiar şi elementul moral este relativ şi contradictoriu în atitudinea faţă de 
avort. Bunăoară, în timp ce detestăm femeia care îşi leapădă noul născut, în acelaşi timp 
aducem flori şi consolare femeii care avortează în spital... 

Temeiul mişcării proavortiste rezidă în faptul că nu califică avortul ca fiind crimă. 
Adică se consideră că zigotul (ovulul fecundat) nu este embrion uman în primele 8-12 
zile din momentul zămislirii, este doar un pre-embrion, o „masă de celule nediferenţiate” 
ce nu au o viaţă individuală. Alţii merg mai departe, susţinând că nici embrionul nu poate fi 

43 Meletios Kalamaras, Mitropolit de Nikopole, Grecia, Avortul, trad. Garoafa Coman, Tesalonic, 
Grecia, 1991, p.23 

44 Gheorghe Scripcaru, Aurora Ciucă, Vasile Astărăstoaie, Călin Scripcaru, Bioetica, Ştiinţele vieţii 
şi drepturile omului, laşi, 1998, p. 109 

45 M. Kalamaras, o.c.p. 4 

/V 

socotit „persoană potenţială”, fiindcă nu are înfăţişare umană. In această situaţie, avortul 
echivalează cu simpla îndepărtare a unui organ care dăunează, cum ar fi - să zicem: apendicele 
sau amigdalele. 46 Adoptând această poziţie, mulţi medici din SUA s-au străduit să demonstreze 
că viaţa fetusului începe după împlinirea a douăsprezece săptămâni de la concepere. Chiar 
dacă această afirmaţie nu şi-a dovedit temeinicia, a urmat un imens număr de avorturi până la 
această vârstă. Alţii au mers şi mai departe, susţinând că fetusul devine om separat de persoana 
mamei sale numai atunci când poate avea existenţă în sine, adică odată cu naşterea. 
Consecinţa acestei interpretări dă posibilitate fiecărei mame să-şi poată omorî copilul nedorit 
chiar cu câteva minute înainte de naştere. 

Curtea supremă a Statelor Unite a legalizat la 22 ianuarie 1973 „avortul la cerere” 
pentru primul trimestru al sarcinii. Consecinţa a fost că, în numele „libertăţii reproductive”, 
în S.U.A. s-au făcut 30 de milioane de avorturi în ultimul pătrar de veac. Peste 98% din 
acestea sunt făcute din raţiuni ne-medicale. Statisticile recente arată că 43% dintre femeile 
din America au făcut un avort în timpul vieţii lor. 47 

Pe de altă parte, laboratoarele Roussel-Uclaf din Franţa la începutul anilor ’80 au 
preparat pilula RU-486 (după numele laboratoarelor) cu efect avortiv. Pilula permite femeilor 
„să avorteze în intimitatea propriilor dormitoare” şi astfel „avortul a devenit în curând mijlocul 
preferat de control al naşterii în lumea modernă”, făcând din anul 1987 un an al avorturilor 
realizat de persoane care şi-au administrat pilule 48 . 


3.2.2. Cauzele avortului 

1. Arătam că secularismul în care ne aflăm urmăreşte în sexualitate plăcerea, în 

/V 

detrimentul procreaţiei. In slujba sexualităţii hedoniste, stă erosul concupiscenţei, susţinut de 
o adevărată industrie de anticoncepţionale. Pe de altă parte, pornografia a intrat în literatură, 
artă, cinematografie, unde aventurile de tot felul au luat locul subiectelor decente şi educa¬ 
tive. 

2. Cauzele economice, determinate mai ales de şomaj, vizează criza materială în care 

/V 

foarte multe familii marginalizate abia se „târăsc”.. .In această situaţie, apariţia unei noi fiinţe 
aduce mai mult îngrijorarea decât bucuria firească.. .Greutăţile vieţii sunt, pentru multe familii, 
de-a dreptul de nesuportat, încât se recurge la avort ca la un mijloc salvator de supravieţuire... 

3. Pe de altă parte, la polul opus, sunt familiile răsfăţate cu belşugul şi confortul vieţii. 
Acestea se sustrag de la naşterea şi îngrijirea copiilor, mulţi preferând creşterea animalelor de 
casă. 

46 Dr. George Stan, Teologie şi bioetică, Alexandria, 2001, p. 16 

47 Preot Prof. Dr. John Breck, Darul sacru al vieţii, trad. rom. P S. Dr. Irineu Pop Bistriţeanul, Cluj- 
Napoca, 2001, p. 187-188. 

48 Idem, p. 188. 

4. Planificarea familială este determinată, în cea mai mare parte de efortul susţinut de 
familiile bogate în direcţia creării condiţiilor de viaţă şi de afirmare profesională şi de bunăstare 
a odraslelor în viitor... Iar dacă aceştia sunt prea mulţi, obiectivul rămâne neîmplinit. 

5. Criza morală a familiei este o altă cauză a avortului. Existenta multor familii 

9 

dezmembrate fac din copii victime. Este adevărat că mulţimea copiilor întăreşte unitatea şi 

/V 

coeziunea familiei, dar neînţelegerile dintre soţi nu conduc la procreaţie, ci la avort. In unele 

/V 

ţări, persoanele singure formează jumătate din populaţia adultă. In SUA, 53% dintre femei 
sunt singure; 20% nu au fost căsătorite niciodată, iar 33% sunt divorţate sau văduve 49 . 

/V 

In problema divorţurilor, se constată că în Anglia, una din trei căsătorii contractate 
sfârşesc prin divorţ. In SUA, situaţia este şi mai alarmantă, cifra de divorţ fiind unu la doi 50 . 

O altă criză morală este desfrâul. Astfel, 70% din eşantionul de femei chestionate, 
care erau căsătorite de mai mult de cinci ani, aveau sau avuseseră relaţii sexuale în afara 
cadrului căsătoriei, deşi majoritatea mai credeau încă în monogamie. O analiză recentă a 
adulterului în Anglia arată că un număr egal de femei căsătorite, ca şi de bărbaţi, au relaţii 
extraconjugale şi le prezintă ca fiind „aventuri de o noapte” 51 . 

6. Creşterea şi descreşterea natalităţii este în funcţie şi de orientările demografice ale 
diferitelor state. Pentru atingerea obiectivelor demografice, în multe situaţii se legalizează 
sau se interzice avortul, iar populaţia se conformează relativităţii legilor omeneşti... S-a ajuns 
ca în unele ţări să se exercite „controlul naşterilor”, în sensul adoptării unor legi speciale 
care să oprească procreaţia. 

7. Avortul este des întâlnit la fetele tinere, adolescente, fără orientare şi decizie pentru 
viaţa familială. Un „aport” moral îl aduc şi părinţii, ruşinaţi de fapta fiicei lor şi îngrijoraţi, în 
acelaşi timp, de viitorul ei şi al copilului care se va naşte. Evident că vinovat se face şi partenerul 
sarcinii, care în foarte multe cazuri, cu dezinvoltură şi neruşinare refuză să-şi asume 
responsabilitatea faptei sale. 

8. Au fost de-a lungul vremii şi cauze dure care au determinat avorturile. Au fost 
femei care pierzându-şi simţământul matern, au acceptat oferta hitleriştilor din Germania şi 
Franţa de a avorta prin cezariană, pentru ca futul viu să fie folosit pentru experienţe şi pentru 
prepararea cosmeticelor 52 . 

/V 

9. Pe lângă cele mai sus arătate, punem în discuţie cazurile de incest şi viol. In cazul 
violului, femeia nu participă ca subiect liber, ci ca obiect obligat şi pasiv, fapt care nu atrage 
responsabilitatea morală a faptei. Se apreciază că atunci „când o femeie devine victima violului 
sau a incestului”, ar trebui să caute imediat un tratament medical pentru oprirea concepţiei. 
Ştiinţa embriologiei a arătat că fertilizarea, adică unirea nucleului spermatozoidului cu nucleul 

49 Adrian Thather, Liberating sex (Descătuşarea sexului), Londra, 1993, trad. rom. Mariana 
Grancea, Bucureşti, 1995, p. 241-242 

50 idem, p.174 

51 ibidem, p. 173 

52 M. Kalamaras, o.c.p. 21 

ovulului necesită 36 de ore pentru finalizare. Acest lucru deschide o „fereastră” de mai mult 
de o zi pentru a se face o astfel de intervenţie, fără riscul de a avorta un rod al concepţiei, 
recunoscut de către Biserică drept o „persoană” umană, un „individ” uman. 53 

10. Dată fiind posibilitatea diagnosticării anomaliilor genetice ale fătului, pe baza 
biopsiei vilozităţilor corionice, se pledează pentru oprirea sarcinii, pentru a nu aduce un 
nenorocit pe lume.. , 54 

11. Sunt situaţii când sarcina creează stres psihic mamei, ameninţându-i grav sănătatea. 
Acest fapt ridică din nou problema unei intervenţii chirurgicale în favoarea avortului, în cazul 
în care nu se găsesc alte posibilităţi de menţinere a sarcinii. 

12. Sunt cazuri în care viaţa însăşi a mamei este marcată de sarcină, iar medicul este 
pus în situaţia de a alege salvarea mamei sau a copilului... 

Din această duzină de cauze şi motivaţii ale avortului, vom pune în discuţie doar pe 
ultima, deşi multe din cele anterioare nu sunt lipsite de importanţă, dat fiind faptul că naşterea 
de copii nu este numai un act liber, ci şi un act responsabil faţă de cel adus pe lume. Faţă de 
destinul pământean şi veşnic al acestuia se ridică unele întrebări: copiii se nasc, dar unde se 
nasc? Ce tratament li se aplică?... Ce educaţie li se face?... Ce perspective de viitor li se 
oferă?.. .Iată doar câteva întrebări realiste şi foarte serioase vizavi de avort... 

Dar să trecem la problema pe care am anunţat-o ca studiu de caz şi anume, în situaţii 
limită, medicul va salva mama sau copilul?! 

Invocând cuvintele Sfântului Apostol Pavel, că „femeia se va mântui prin naştere 
de copii” (I Timotei 2,15), eticienii romano-catolici au adoptat o poziţie intransigentă, spunând 
că în cazul alegerii salvării vieţii mamei sau a copilului, se va decide în favoarea copilului. 
Aşa cum ostaşul moare în tranşeul de luptă, tot astfel şi mama va muri în tranşeul maternităţii... 
Desigur, discuţiile care au urmat, au fost în măsură să schimbe tabla de valori în favorul 
mamei, motivându-se că femeia constituie elementul de bază al familiei. Ea ar putea da ulte¬ 
rior naştere la alţi copii... Apoi, în familie, pot exista mai mulţi copii care rămân orfani, iar 
soţul văduv. Pe de altă parte, prin moartea mamei, Biserica şi societatea poate pierde un 
membru deja format profesional şi educat religios... 

Când s-a pus problema de a alege între avort şi moartea mamei sau a copilului, un 
episcop romano-catolic a răspuns cu duritate: mai bine două morţi decât o crimă. 55 Dar, din 
practica medicală, vedem că concepţia eticienilor romano-catolici nu a fost însuşită. 


53 Pr. Prof. dr. John Breck, o.c.p. 329 

54 idem, p. 313 

55 Gheorghe Scripcaru şi colab., o.c.p. 109 

3.2.3. Avortul - crimă cu premeditare 
şi păcat strigător la cer 

/v 

In ciuda faptului că avortul este legalizat şi ca urmare, nepedepsit, el rămâne totuşi o 
crimă cu premeditare. 

Pentru a ne lămuri de această realitate, să ascultăm glasul ştiinţei. 

După ce în numai doi ani, a săvârşit 60.000 de avorturi, medicul american obstetri- 
cian-ginecolog Barnard Nathanson, fost director al unei clinici speciale de avorturi din SUA, 
a studiat cu cele mai avansate mijloace tehnice starea unui zigot avortat la douăsprezece 
săptămâni (trei luni). Filmarea cu ultrasunete s-a făcut pe o videocasetă, pe care el a intitu¬ 
lat-o semnificativ: The silent scream (Strigătul mut), definind perceperea de către făt a in¬ 
strumentului ucigaş al avortului prin următoarele acţiuni: 

1. se mişcă într-un mod violent şi agitat; 

2. cresc bătăile inimii de la 140 la 200; 

3. deschide gura larg, ca într-un strigăt: strigătul mut. 

Concluzia este că „fătul, la 12 săptămâni (trei luni) este o fiinţă omenească separată, 
cu toate caracteristicile personale specifice”. 

Pe de altă parte, medicina nucleară contemporană, constată comportamentul zigotului la 
diferite vârste. 

1. La 18 zile începe să se simtă bătaia inimii fătului şi se pune în funcţie sistemul 
circulator. 

2. La cinci săptămâni se văd clar: nasul, obrazul şi degetele fătului. 

3. La şase săptămâni începe să funcţioneze sistemul nervos, se distinge clar scheletul 
şi încep să funcţioneze rinichii, stomacul şi ficatul fătului. 

4. La şapte săptămâni (50 de zile) se fac simţite undele encefalice, ceea ce dovedeşte 
că se află în viată. 

9 

5. La zece săptămâni (70 de zile), are toate caracteristicile pe care le vedem clar la un 
copil după naşterea sa (9 luni). 

6. La 12 săptămâni (92 de zile, trei luni), are toate organele sale definitiv conturate, 
chiar şi amprentele degetelor. Poate să-şi întoarcă capul, să se mişte, să strângă pumnul, să 
găsească gura şi să-şi sugă degetul. 

Aceste observaţii au fost autentificate şi de cercetările soţilor medici obstetricieni 
Wilke. Ei dovedesc cu argumente pur medicale că avortul este o crimă cu premeditare, 
infirmându-se concepţia că fătul, înainte de a fi om, este o bucată de carne. 

Medicul Paul Rockwell din New York, după ce a examinat un embrion de opt săptămâni 

A 

(două luni), constată: „In urmă cu 14 ani, am dat anestezic unei sarcini extrauterine. Fătul 

avea două luni. Am luat în mâinile mele placenta. Era cea mai mică plasmă omenească, pe 

/V 

care a putut să o atingă vreodată un om. In interiorul placentei înota, deosebit de vioi, o fiinţă 
omenească, microscopică, de gen masculin, IV 2 inch (1 inch = 2,54 cm) înălţime. Acest om 
microscopic era complet format. Pielea lui, aproape diafană, la extremităţile degetelor, era 
străvezie, arterele şi venele fine şi delicate. Bebeluşul arăta foarte activ şi înota cu viteză, un 
tur pe secundă, ritmul înotătorului normal. Când sacul placental s-a deschis, omul micro¬ 
scopic şi-a pierdut viaţa şi a luat înfăţişarea unui embrion la această vârstă. Am avut senzaţia 
că vedeam mort un om adult”. 

Renumitul profesor de genetică Jerome Lejeune, de la Universitatea din Paris scria: 
„asemenea tuturor cercetătorilor care urmăresc fără părtinire fenomenele biologice, sunt şi eu 
convins că fiinţa omenească începe să existe din momentul fecundării ei. Aceasta înseamnă 

A. 

că eliminarea unui făt, de orice vârstă ar fi, echivalează cu uciderea unei fiinţe omeneşti”. In 
prelegerea ţinută la Academia de Studii Etice şi Politice din Franţa, la 1 octombrie 1973, 

A 

acelaşi profesor Lejeune a spus: „începutul fiinţei omeneşti se urcă la momentul concepţiei... 
Fiinţa omenească este de atunci desăvârşită şi unică. Este una, pentru că este absolut întotdeauna 
aceeaşi, în toate părţile ei şi unică, pentru că nu se poate înlocui sub nici o formă cu nimic 
altceva. Acest făt microscopic în a 6-a sau a 7-a zi a vieţii sale, care are abia" mm înălţime, 
este deja capabil să se îngrijească de destinul său. Acesta produce întreruperea ciclului peri¬ 
odic al mamei sale, determinând astfel pe mamă să-l protejeze”. 

A 

Intr-un studiu etic, sociologic şi biologic, medicul Ernest Haunt declara: „Ovulul 
fecundat nu este o simplă masă celulară fără caractere specifice. Nu este în acest stadiu nici o 
fărâmă de viaţă botanică şi nici măcar embrionul vreunui şir biologic de viaţă. Este pe deplin 
şi absolut viaţa unei existenţe umane. Şi are atâta viaţă cât are nou născutul, copilul de grădiniţă, 
adolescentul şi adultul. Prin urmare, prin avort se omoară viaţa omenească, existenţa 
omenească, chiar dacă se află în stadiul cel mai de început”. Ca urmare, găsim pe deplin 
justificată declaraţia Societăţii Medicale Panelene de la Congresul Medical din 1985 că 
„începerea vieţii omului coincide cu momentul fecundării”. 56 Acest fapt este confirmat şi 
de cercetările făcute recent de celebrul medic Albert Liley de la Universitatea Spitalului 
Medical din Aukland - Noua Zeelandă. El declară că viaţa umană începe în momentul 
concepţiei, când celula masculină şi cea feminină se contopesc. Copilul este viu încă din 
momentul fecundaţiei; aceasta se constată prin creşterea, dezvoltarea, metabolismul, diviziunea 

A 

celulelor, etc. încă de la prima celulă, este stabilit dacă el este fată sau băiat, care va fi culoarea 
ochilor sau a părului său, ce temperament va avea, cum vor funcţiona organele. Copilul deja 
conceput este cea mai valoroasă creatură a întregului univers în cea mai mică cantitate de 
materie. Nici unul dintre noi nu am fost niciodată nici spermatozoid şi nici ovul, dar fiecare 
am avut la origine corpul format dintr-o singură celulă numită zigot. Concepţia are loc la 
aproximativ două săptămâni înainte de data ciclului lunar aşteptat, care nu a avut loc, de 

56 M. Kalamaras, o.c.p. 9-13 


51 




Ascetica 


obicei, în trompele uterine. De aici, copilul se deplasează în uter şi, după 7-10 zile el se 

A 

implantează dacă totul este în ordine. In cazurile mai rare, fătul se implantează în afara uterului. 

/V 

In a 18-a zi de la fecundaţie şi aceasta este după mai puţin de o săptămână de la lipsa ciclului 
lunar, inima este aşa de dezvoltată, încât începe să bată, iar în a 21 -a zi de la concepţie pompează 
sângele în vase. La trei săptămâni, pe creier se observă scoarţa cerebrală. Primele mişcări ale 
copilului sunt prezente încă în prima celulă, deoarece şi în aceasta există mişcare. Dar la cinci 
săptămâni şi jumătate el îşi mişcă capul, iar după şase săptămâni îşi va mişca mâinile şi 
picioarele, la fel ca un copil nou născut. Femeia va simţi însă aceste mişcări mult mai târziu, 
în săptămânile 16-21. Reflexele copilului apar în săptămâna a 6-a. Dacă i se atinge buza şi 
nasul fătului de şase săptămâni cu un instrument fin, se poate vedea cum el îşi întoarce capul. 
La şase săptămâni a putut fi înregistrată şi activitatea electrică a creierului (EEG). Este cunoscut 
faptul că activitatea electrică este prezentă în orice fiinţă vie, deci şi în prima celulă numită 
zigot. Deşi inima îşi începe activitatea mult mai devreme, EKG a fost înregistrat în a 45-a zi 
sau chiar şi mai devreme. La opt săptămâni, copilul îşi strânge pumnul, sughiţe, doarme şi se 

/V 

trezeşte din somn. Atingerea palmei deschise determină strângerea ei în pumn. încă în a 10-a 

A 

săptămână copilul prezintă pe vârful degetelor amprentele care îi vor rămâne toată viaţa. In 
săptămâna a 11-a, copilul are mărimea degetului mare al unui adult, dar miniaturizat la 
dimensiunea respectivă. Copilul poate pune în acest timp degetul la gură şi să-l sugă. Totodată, 
reacţionează la zgomote, astfel încât gălăgia din exterior îi provoacă trezirea din somn. Dacă 
este înţepat cu un ac, se zbate de durere. Dacă înainte de înţepare, se emit de câteva ori 
semnale sonore şi asocierea acestor semnale cu înţepătura acului se repetă, după un timp 
copilul se va zbate doar în prezenţa semnalelor sonore care semnalizează înţepătura. 

Din cele până aici expuse, reiese că cercetările şi concluziile comitetelor de bioetică 
nu admit că sufletul este absent de momentul concepţiei, încât „morala elementară cere a se 
recunoaşte un subiect de drept din primul moment al existenţei, de la debutul evoluţiei sale 
ontogenetice, deci din momentul fecundării” 57 . 

Aceste fapte ale ştiinţei dovedesc că avortul este omucidere. Iar omuciderea este un 
mare păcat, fiindcă viaţa este darul lui Dumnezeu şi numai El poate dispune de ea. Aşa cum 
sângele nevinovat al lui Abel a strigat la cer, cerându-i lui Dumnezeu dreptatea (Facere 4,10), 
tot astfel şi prin avort, fătul condamnat la moarte strigă după dreptatea lui Dumnezeu care i-a 
dăruit viaţa. De aceea, strigătul celui ucis este păcat strigător la cer. 


3.2.4. Temeiuri scripturistice contra avortului 

Naşterea de copii reprezintă porunca sfântă înscrisă de Dumnezeu în fiinţa şi în menirea 
primei familii: „Creşteţi şi vă înmulţiţi şi stăpâniţi pământul” (Facere 1, 28). 

57 Gheorghe Scripcarul şi colab., p. 72. 

împlinirea peste veacuri a acestei porunci, se concretizează prin aceea că prezenţa 
câtmai multor copii în familie reprezintă o binecuvântare a lui Dumnezeu, pe când absenţa lor 
era socotită ca un blestem: „Aşa zice Domnul: scrieţi pe omul acesta lipsit de copii ca pe un 
nenorocit în zilele sale” (Ieremia 21,30). Ca urmare, rodnicia femeii însemna pentru soţul ei 
un dar venit din partea lui Dumnezeu: „Fericiţi toţi cei ce se tem de Domnul, care umblă în 
căile Lui. Rodul muncii mâinilor tale vei mânca. Eşti fericit şi-ţi va fi bine. Femeia ta — ca o 
vie roditoare în laturile casei tale. Iar fiii tăi — ca nişte vlăstare tinere de măslin, împrejurul 
mesei tale. Iată aşa se va binecuvânta omul, cel ce se teme de Domnul” (Psalmul 127, 1-4). 

Pe temeiul acestei învăţături divine, legislaţia teocratică va proteja femeia însărcinată, 
după cum ne arată Scriptura: „De se vor bate doi oameni şi vor lovi o femeie însărcinată şi 
aceasta va lepăda copilul său fără vreo altă vătămare, să se supună cel vinovat la despăgubirea 
ce o va cere bărbatul acelei femei şi el va trebui să plătească potrivit cu hotărârea judecătorilor. 
Iar de va fi şi altă vătămare, atunci să plătească suflet pentru suflet” (Ieşirea 21, 22-23). De 
aici vedem că textul face deosebire în aplicarea pedepsei între fetusul deplin şi nedeplin 
format. De altfel, această prevedere scripturistică se întemeiază pe porunca a şasea din Decalog 
care stabilea dreptatea cu stricteţe şi fără echivoc: „Să nu ucizi!” (Ieşirea 20, 13). Şi mai 
departe, aplicarea acestei porunci: „De va lovi cineva pe un om şi acela va muri, să fie dat 
morţii” (Ieşirea 21,12). 

Pe de altă parte, potrivit monoteismului Vechiului Testament, Dumnezeu este stăpânul 
absolut al vieţii, de la concepţie până la mormânt, încât el stabileşte cu fiecare făptură o 
comuniune intimă conform planului său. Profeţii recunosc că alegerea lor este stabilită de 
Dumnezeu încă din pântecele mamei lor. Astfel, profetul Isaia spune: „...Domnul m-a chemat 
de la naşterea mea, din pântecele mamei mele mi-a pus mie nume... m-a zidit din pântecele 
mamei mele ca să-i slujesc Lui şi să întorc pe Iacob către El şi să strâng la un loc pe Israel” 

A 

(Isaia 49, 1-5). La fel se pronunţă şi profetul Ieremia: „înainte de a fi zămislit în pântece, 
te-am cunoscut şi înainte de a ieşi din pântece, te-am sfinţit şi te-am rânduit proroc pentru 
popoare” (Ieremia 1, 5). Acestor afirmaţii li se asociază Sfântul Apostol Pavel când scrie 
galatenilor: „Dar când a bine voit Dumnezeu, care m-a ales din pântecele maicii mele şi m-a 

A 

chemat prin harul Său, să descopăr pe Fiul Său întru mine...” (Galateni 1,15-16). In aceste 
cazuri ca şi în toate celelalte — fiindcă cu fiecare om Dumnezeu are un plan al său — avortul 

A 

constituie o gravă încălcare a planului lui Dumnezeu. In acelaşi timp, dacă Dumnezeu stabileşte 
cu fiecare om o comuniune, înseamnă că îi recunoaşte calitatea de persoană, adică de entitate 
psihosomatică ireductibilă. Iar dacă „viaţa fetală” este recunoscută de către Dumnezeu ca 
„viaţă personală”, rezultă clar că avortul este o crimă împotriva persoanei umane create după 
chipul lui Dumnezeu. 

Noul Testament nu aminteşte nimic de avort. Dar el se deschide cu marea minune a 
Buneivestiri, când, prin pogorârea Sfântului Duh, Fiul lui Dumnezeu s-a zămislit în pântecele 
Sfintei Fecioare, începând din acest moment opera de mântuire a neamului omenesc din păcat, 

fiindcă celelalte evenimente au urmat în mod firesc şi necesar. De aici vedem că, fără să o 
spună în mod explicit, Evanghelia arată că zămislirea marchează ireversibil viaţa 
persoanei umane definite. 

/V 

In favoarea naşterii de copii şi împotriva avortului sunt explicite cuvintele Sfântului 
Apostol Pavel care spune că „femeia se va mântui prin naşterea de copii” (I Timotei, 
2,15). Creştinii care au luat cunoştinţă de cuvintele Apostolului au înţeles şi reversul negativ 
al îndemnului, în sensul că femeia nu se va mântui dacă refuză procreaţia. Avortul este 
tocmai refuzul procreării, de aceea creştinii nu l-au acceptat. Ei nu l-au acceptat, desigur şi 
fiindcă au văzut totdeauna în el păcatul uciderii condamnat de lege. 


3.2.5. Atitudinea Bisericii fată de avort 

Urmând duhului Scripturilor Sfinte, întărite de îndemnul apostolic, Biserica, încă dintru 
început, s-a arătat potrivnică avortului şi, în acelaşi timp, susţinătoarea zămislirii copiilor şi a 
educării lor de către familiile creştine într-un nou mod de vieţuire, specifică Evangheliei lui 
Hristos. 

Vom temelui aceste afirmaţii cu texte din operele Părinţilor şi scriitorilor bisericeşti 
din primele veacuri creştine, apoi din viaţa liturgică a Bisericii, precum şi din canoanele care 
reglementează disciplina bisericească a credincioşilor. 

a). Argumente din literatura creştină antică 

/V /V 

In Didahia (învăţătura celor 12 Apostoli) citim: „A 2-a poruncă a învăţăturii: „Să nu 
ucizi, să nu săvârşeşti adulter, să nu strici băieţi, să nu fii desfrânat, să nu furi, să nu vrăjeşti, 
să nu faci otrăvuri, să nu ucizi copil în pântece, nici pe cel în scutec să nu-1 ucizi...” (II.3), 
„aceasta este calea vieţii” (IV, 14) 58 . 

Epistola lui Barnaba specifică exact acelaşi lucru ca şi Didahia, cu deosebirea că în 
loc de „calea vieţii”, este folosit termenul „calea luminii” şi „gnoza”: „calea luminii este 
aceasta...iar gnoza care ni s-a dat să mergem pe această cale este aceasta: „...Să nu ucizi 
copil în pântecele mamei şi nici să-l ucizi după ce s-a născut” (XIX, 1-5). 59 

/V 

In Epistola către Diognet se spune despre creştini că „se căsătoresc ca toţi oamenii şi 
nasc copii, dar nu aruncă pe cei născuţi” (V, 6). 60 

Dintre apologeţii creştini numim pe Atenagora Atenianul, care în „Solie în favoarea 
creştinilor”, combătând luptele de gladiatori, constată: „Pentru noi, creştinii, însă, e aproape 
acelaşi lucru să vedem un om ucis sau să-l ucidem; de aceea în toate chipurile noi ne ferim de 


58 PSB I, trad. pr. D. Fecioru, Bucureşti 1979, p. 26-27 

59 PSBI, p. 135 

60 PSB I, p.340 

astfel de spectacole şi atunci, cum am putea fi noi în stare să ucidem, dacă nu ne place nici să 
privim o astfel de fărădelege strigătoare la cer? Cum am putea noi săvârşi astfel de ucideri, 
când şi pe femeile care le ajută pe mame să avorteze le numim ucigaşe şi spunem că pentru 
această colaborare a lor vor avea să dea socoteală înaintea lui Dumnezeu? Până şi fetusul 
din pântecele mamei, de care încă nu suntem siguri că e într-adevăr o fiinţă vie, spunem 
că Dumnezeu îi poartă de grijă; dar să mai şi ucidem pe cineva care e înaintat în 
vârstă?!...” (XXXV) 61 . 

Tertulian, în Apologeticul său, scria: „.. .Pe când noi, care ne interzicem orice ucidere, 
nu ne permitem să stingem viaţa pruncului conceput în pântecele mamei, înainte chiar 
ca sângele să se plămădească în el ca om. A împiedica naşterea este o omucidere anticipată: 
căci ce deosebire poate fi între a răpi viaţa unui suflet născut sau a-1 omorî la naştere? Om este 
şi cel născut, urmând să crească şi cel care este un fruct doar în germene” (IX, 8) 62 . 

Acuzându-i pe păgâni de ucidere, Minucius Felix, în al său Octavius spune: „...Voi 
sunteţi cei care vă lăsaţi uneori fiii, abia născuţi, în faţa fiarelor şi păsărilor sau îi omorâţi 
alteori, în mod barbar, ştrangulându-i. Aveţi mijloace cu care distrugeţi viaţa viitorului om 
chiar în pântecele voastre, omorându-vă copiii înainte de a-i naşte” (XXX, 2) 63 . 

Clement Alexandrinul, în Pedagogul, primul manual de morală creştină, arată 

/V 

deosebit de limpede care este învăţătura Bisericii cu privire la avort: „...întreaga noastră 
viaţă se va scurge în chip firesc dacă ne stăpânim de la început poftele şi nu ucidem cu 
mijloace rele fătul omenesc, făcut să se nască prin dumnezeiască purtare de grijă. Femeile 
care folosesc pentru acoperirea desfrânării droguri pentru avort, scot afară o materie complet 
moartă, dar avortează odată cu fătul şi iubirea de oameni” (II; X; 96, l) 64 . 

Pe de altă parte, dascălii Bisericii susţin că odată cu zămislirea, trupul fiinţează si¬ 
multan cu sufletul. Sfântul Irineu (#202) arată pentru prima dată că “sufletul nu este ante¬ 
rior trupului în existenţa sa; nici trupul înaintea sufletului în formarea sa, ci aceste două 
elemente există din aceeaşi clipă”. 65 Mai târziu, Sfântul Grigorie de Nyssa, consideră că 
“nici sufletul nu există înaintea trupului, nici trupul nu se alcătuieşte înaintea sufletului, ci 
vin în viaţă în acelaşi timp”. 66 Sfânstul Grigorie îşi motivează afirmaţia pe baza faptului că 
încă de la zămislire, omul poartă chipul lui Dumnezeu. Sfântul Maxim Mărturisitorul, com¬ 
bătând teoria origenistă (de origine platonică) a preexistenţei sufletului, declară că, “urmând 
calea împărătească a Părinţilor, nu susţinem nici preexistenţa, nici postexistenţa, ci coexistenţa 
sufletului şi a trupului, păzindu-ne a ne apleca spre dreapta sau spre stânga, după cum zice 


61 PSB II, p. 382-383 

62 PSB III, p. 52 

63 PSB III, p. 384 

64 PSB IV, p. 284-285 

65 Fragmente la Cântarea Cântărilor XXVI, după Jean Claude Larchet, Statutul embrionului după 
tradiţia patristică, Arad, Maria Oprea, în Revista Teologică, nr.1 / 1998, p. 32. 

66 Omilii la Cântarea Cântărilor, P.S.B. 29, Bucureşti, 1982, p. 221. 

Sfânta Scriptură”. 67 La baza afirmaţiei Sfântului Maxim, stă faptul că logosul fiecărei fiinţe 
umane îşi are temelia în Logosul-Hristos, fiind stabilit de voinţa divină înaintea veacurilor. 

/V 

In altă ordine de idei, Părinţii Bisericii, precum Sfântul Ioan Gură de Aur, îl fac 
responsabil de avort şi pe bărbatul femeii, întrebând peste veacuri: „De ce semeni acolo 
unde ogorul are de gând să strice rodul? Acolo unde se face ucidere înainte de naştere?... De 
ce darul lui Dumnezeu îl batjocoreşti şi legilor lui te împotriveşti? De ce ceea ce este blestem 
tu iei binecuvântare? De ce sălaşul naşterii îl faci sălaş aş uciderii? De ce femeia care ţi-a fost 
dată spre naştere de prunci o pregăteşti pentru ucidere?”. 68 

b) . Argumente liturgice 

Rugăciunile care se rostesc cu prilejul tainei Sfintei Cununii au mereu în atenţie sco¬ 
pul căsătoriei ca naştere de copii. Astfel, mirelui i se face urarea: „Mărit să fii mire ca Avraam, 
binecuvântat să fii ca Isaac, să te înmulţeşti ca Iacob, umblând în pace şi lucrând în dreptate 
poruncile lui Dumnezeu”. Urare asemănătoare se face şi miresei: „Şi tu mireasă, mărită să fii 
ca Sarra, să te veseleşti ca Rebeca, să te înmulţeşti ca Rahela, veselindu-te cu bărbatul tău şi 
păzind rânduielile Legii, că aşa a binevoit Dumnezeu”. 

La sfârşitul slujbei, Biserica se roagă pentru cei doi miri spunând: „Tatăl, Fiul şi Duhul 
Sfânt, Treimea cea întru tot sfântă şi de o fiinţă şi începătoare de viaţă, o Dumnezeire şi o 
împărăţie, să vă binecuvinteze pe voi. Să vă dea vouă viaţă îndelungată, naştere de prunci 
buni, spor în viaţă şi-n credinţă”. 

Aceeaşi purtare de grijă o acordă biserica şi copiilor nou născuţi, deveniţi prin Botez 
membrele Trupului lui Hristos. Vedem aceasta din rugăciunile ce se rostesc, nu numai pentru 
mamă, ci şi pentru copil, la 40 de zile după naştere, cu prilejul îmbisericirii: „Şi pe acest 

A 

prunc născut dintr-Insa binecuvintează-1, creşte-1, sfinţeşte-1, înţelepţeşte-1, fa-1 întreg la minte 
şi cu bună pricepere, că tu l-ai adus pe acesta şi i-ai arătat lui lumina cea simţitoare, ca să se 
învrednicească şi de lumina cea înţelegătoare în vremea pe care tu ai hotărât-o. Şi să se numere 
împreună cu turma Ta cea sfântă...”. 

Cât de mult preţuieşte Biserica naşterea de copii o dovedeşte faptul că în calendar se 
face pomenire de zămislirea de prunci cu mai multe prilejuri. Astfel, la 24 septembrie - 
zămislirea Sfântului Ioan Botezătorul; la 8 decembrie - zămislirea Maicii Domnului, iar la 25 
martie se face pomenirea cu prăznuire a Buneivestiri 69 . 

c) . Argumentul disciplinei bisericeşti 

Legislaţia bisericească a luat atitudine încă dintru început faţă de păcatul avortului. 
Astfel, Sinodul de la Elvira (306) prin canoanele 63 şi 68 excomunică pe femeia care a 


67 Ambigua către Ioan, 42, P.S.B. 90, Bucureşti, 1983, p. 279. 

68 Omilia 24 la Romani, după M. Kalamaras, o.c.p. 27. 

69 John Breck, o.c.p. 328 

avortat, oprind-o de la împărtăşanie până pe patul morţii. Ceva mai târziu, legislaţia biseri¬ 
cească devine mai indulgentă cu privire la pedeapsa acordată pentru avort. Canonul 21 al 
Sinodului local de la Ancira (314) precizează: „Pe femeile care sunt desfrânate şi îşi omoa¬ 
ră fătul şi se îndeletnicesc cu pregătirea mijloacelor de avort, hotărârea de mai înainte le-a 
oprit până la ieşirea din viaţă şi această hotărâre se ţine îndeobşte, dar, găsind ceva spre a le 
trata mai blând, am hotărât ca vreme de 10 ani să împlinească în penitenţă, potrivit treptelor 
hotărâte”. După cum vedem, canonul face derogare de la obiceiul existent, comutând epitimia 
de la oprirea pe viaţă la 10 ani. 

Sfântul Vasile cel Mare în canonul 2 arată că „cei care dau medicamente avortive 
sunt ucigaşi. Şi ei şi cele care primesc otrăvuri ucigătoare de embrioni... Dar nu trebuie să se 
întindă pocăinţa lor până la moarte, ci să se primească după un termen de 10 ani, dar vindecarea 

/V 

să se hotărască nu după timp, ci după chipul pocăinţei”. In canonul 8, marele capadocian 
precizează: „.. .Şi cele ce dau doctorii de avort sunt ucigaşe şi cele ce primesc otrăvurile care 
omoară fătul”. După cum vedem, Sfântul Vasile cel Mare, făcând deosebirea dintre uciderea 
voluntară şi involuntară, consideră avortul ucidere voluntară şi pretinde epitimie 10 ani 
asemenea canonului 21 al Sinodului de la Ancira. 

Canonul 91 al Sinodului Trulan (692) precizează că „pe cele care dau doctorii 
lepădătoare de făt (provocatoare de avort) şi pe cele care primesc otrăvuri pierzătoare 
(omorâtoare de prunci) le supunem pedepsei ucigaşului”. 

Ioan Postitorul, prin canonul 33, revine asupra epitimiei date de Sfântul Vasile cel 
Mare spunând: „Vasile cel Mare în canonul său al 2-lea şi al 8-lea condamnă pe femeile care 
strică cu meşteşugiri pe feţi în pântece şi pe cele ce dau şi iau doctorii, pentru ca să-i piardă şi 
ca feţii înainte de vreme să cadă afară. Noi însă hotărâm ca acestora să li se dea cel mult până 
la 5 ani sau şi 3 ani”. 

Din cele de mai sus, vedem că, potrivit legislaţiei bisericeşti, avortul este socotit ucidere 
voluntară. La început se pedepsea prin oprirea de la împărtăşanie pe toată viaţa. Apoi, perioada 
epitimiei scade la 20 de ani, apoi la 10 ani, apoi la 5 şi la 3 ani. Se apreciază desigur, că mai 
importantă este intensitatea căinţei aducătoare de vindecare, decât timpul prea mare care pe 
unii i-ar putea duce la deznădejde, iar pe alţii i-ar putea îndepărta de la puterea tămăduitoare 
a harului, care „pe cele slabe le vindecă”. 


3.2.6. Urmările avortului 

Avortul are urmări nefaste asupra femeii care avortează, asupra familiei şi asupra 
societăţii. 

a). Urmări fizice asupra mamei Avortul poate crea leziunea colonului uterin, 
perforaţia uterului, hemoragii, stare septică, tromboembolie. 

La fel, avortul poate duce la obturarea trompelor uterine, la sterilitate, la hemoragii 
uterine neregulate, la creşterea frecvenţei sarcinilor extrauterine, la creşterea frecvenţei 
avorturilor „spontane”, la predispoziţie de naştere prematură, la dereglări în perioada a treia a 
naşterii, precum şi la mortalitatea prenatală crescută. 

b) . Urmări psihice Avortul creează de cele mai multe ori femei forme depresive, 
sentimente de vinovăţie, insomnii şi vise grele, anxietate, frustraţie, pierderea respectului 
faţă de sine, apariţia răcelii emoţionale, dereglări sexuale, dereglări comunicaţionale cu par¬ 
tenerul de căsătorie şi cu copiii deja născuţi, precum şi schimbări dramatice de personalitate. 

c) . Urmări asupra familiei şi societăţii Avortul poate aduce cu sine dereglări ale 
relaţiilor dintre membrii familiei: pierderea motivaţiei, răceala emoţională, dezamăgirile şi 
alte stări nevrotice sau psihotice cauzate de omor. 

/V 

După cum s-au exprimat unii romano-catolici, „In privinţa bărbatului care se opune 
avortului, el nu are nici un drept în faţa legii şi nu poate apăra dreptul la viaţă al propriului 
copil. Mâhnirea sa este dublată de sentimente de neputinţă. Uciderea îi răneşte şi pe cei vii. 
Ea nu cunoaşte nici o preferinţă de gen”. 70 

Influenţa negativă a avortului asupra societăţii este de ordin demografic, dată în primul 
rând de scăderea dramatică a natalităţii. Apoi, prin avorturi, societatea poate pierde un even¬ 
tual om de mare folos pentru destinele ei. 

Avortul are urmări şi asupra celor care participă la efectuarea lui. Medicii, asistenţii 
medicali, surorile medicale şi chiar farmaciştii resimt indirect vinovăţia crimei, cu răsfrângere 
negativă asupra familiei lor, după cum declară mulţi dintre ei. 


3.2.7. Prevenirea avortului prin virtutea înfrânării 

Este cunoscut din rânduiala Legii Vechi că în anume perioade de timp, femeia era 
considerată a fi curată, iar în alte perioade se considera necurată, impunându-se în acest caz şi 
unele restricţii sub aspectul evlaviei şi al ritualului. 

Era prevăzută şi starea de fertilitate a femeii, când procrearea era recomandată spre 
înmulţirea neamului... 

9 

Acele timpuri au trecut, iar omul contemporan se confruntă cu alte realităţi aflate la 
polul opus faţă de cele menţionate şi respectate cu stricteţe de Legea Veche. 

Pe de altă parte, a apărut o adevărată industrie de anticoncepţionale folosite pe scară 
largă de femeile ce nu doresc să devină mame, dar în acelaşi timp doresc să evite avortul. 


70 J. Breck, o.c.p. 199 

Nenorocirea este că toate anticoncepţionalele prezintă un mare pericol pentru sănătatea femeii 
şi a copiilor ce urmează să se nască. 

Pentru evitarea sarcinii şi a avortului, dacă se urmăresc acestea, vom apela la argumente 
şi la proceduri morale şi anume la virtutea înfrânării. Astfel, se va avea în atenţie perioada 
de fertilitate a femeii. Toate cărţile şi publicaţiile de planificare familială sau de educaţie 
sexuală, la modă, arată că ştiinţific şi practic rămâne dovedit faptul că fertilitatea maximă este 
între 13-15 zile a ciclului lunar al femeii, care ţine 28 de zile (cu aproximaţie 26 sau 30 de 
zile). Prin urmare, de la încetarea ciclului lunar se numără 13-15 zile plus-minus 2 zile, mai 

/V 

precis 11-17 zile. In această perioadă de aproximativ o săptămână, fertilitatea fiind maximă, 
se poate evita avortul prin înfrânarea sexuală. Mulţi respectă această înfrânare, alţii însă, 
fiind neînfrânaţi sau neglijenţi, folosesc anticoncepţionalele atât de dăunătoare sănătăţii femeii 
sau din nefericire măresc numărul avorturilor. 


3.3. Euthanasia 

/v 

In zbuciumul suferinţei sale cumplite, Franz Kafka spunea pe patul morţii medicului 

„Daca nu mă omori eşti un criminal!” 

A 

In astfel de condiţii se pune în discuţie problema euthanasiei, ca moarte plăcută sau 
ca dreptul de a sfârşi demn viaţa ajunsă la insuportabil!... Dintotdeauna moartea a fost primită 

A 

fie cu teamă, îngrijorare sau cu resemnare, fie cu înţelepciune şi curaj. înţelepţii Eladei au 
chiar formulat deviza: „Maxima philosophia, scientia mori” (cea mai mare filozofie este să 

A 

ştii să mori). Ingrijindu-se ca trecerea prin moarte să fie liniştită, cu conştiinţa datoriei împlinite, 
Biserica permanent cere lui Dumnezeu în rugăciune: „sfârşit creştinesc vieţii noastre, fără 
durere, neînfruntat în pace şi răspuns bun la înfricoşata judecată a lui Hristos”. 


3.3.1. Noţiunea şi interpretarea euthanasiei 

A 

In timpurile mai noi, grija acordată suferinzilor s-a prelungit cu atenţia ce se cuvine 
muribunzilor, luând fiinţă thanatologia, cu adevărate reguli şi proceduri de asistare a omului 

A 

aflat pe patul morţii. In acelaşi cadru, al dreptului de a muri demn, este şi euthanasia. Sintagma 
a fost pusă în circulaţie de către Francis Bacon (1561-1626) 71 şi înseamnă „moarte bună”, 
„moarte uşoară, plăcută” (de la grecescul: „eu” = bine, bun şi „thanatos” = moarte); sau într-o 


71 


Prot. Dr. Marcu Bănescu, Reflexii teologice în legătură cu eutanasia, în rev. Mitropolia Banatu¬ 
lui, nr.1/ 1986, p. 8 

definiţie mai puţin creştină: „arta de a sfârşi bine, frumos, agreabil şi demn enigmatica (şi nu 
totdeauna agreabila) existenţă umană” 72 . 

Modul de a înţelege şi de a aborda euthanasia este în funcţie de felul în care este 
înţeleasă viaţa. Şi aici părerile sunt diferite. Pe de o parte, eticienii vitalişti, se referă la 
datoria pe care fiecare om o are de a cultiva „calitatea vieţii” proprii. Ei spun, în primul rând 

/V 

că valoarea vieţii umane este inegală şi depinde de condiţiile şi de capacităţile individuale. In 
al doilea rând, ei afirmă că viaţa este o posesie, de aceea fiecare este autonom, putând face cu 

/V 

ea ceea ce doreşte. In al treilea rând, neadmiţând că Dumnezeu sau alt principiu transcendent 

/V 

este „înţelesul” ultim al vieţii umane, persoanei îi revine dreptul de a-şi organiza viaţa dispunând 
şi de sfârşitul ei, după bunul plac. 

Pe de altă parte, eticienii creştini susţin sacralitatea vieţii, înţelegând că Dumnezeu 
este izvorul vieţii iar viaţa este darul Lui. Sacralitatea vieţii ca dar de la Dumnezeu şi nu ca 
posesie, impune să fie chivernisită după voia Lui şi nu după placul fiecăruia. Bine chivernisit, 
darul lui Dumnezeu, se cuvine la sfârşit a-I fi restituit Lui, spre o împlinire veşnică în împărăţia 
Sa 73 . 

Pe temeiurile acestor moduri diferite de a aborda viaţa s-au formulat şi concepţiile 
bioeticii. 

Dacă, aşa cum spun eticienii vitalişti, viaţa este o posesie de care fiecare poate dispune 
autonom, atunci problema euthanasiei, a avortului, a suicidului, a procreării etc., devin 
probleme personale. Dar dacă, aşa cum susţin eticienii creştini, viaţa este darul lui Dumne¬ 
zeu, El fiind în acelaşi timp Stăpânul vieţii şi al morţii, omul are responsabilitatea modului 

/V 

cum va chivernisi darul lui Dumnezeu. In acest caz, toate problemele bioeticii vor fi interpretate 
în viziunea sfinţirii vieţii, ca bună chivernisire a darului lui Dumnezeu, spre a 1-1 putea oferi 

/V 

Lui cu conştiinţa curată şi împăcată, cu conştiinţa datoriei împlinite. In felul acesta, calitatea 
vieţii este în funcţie de buna ei chiverniseală, adică de sfinţenia persoanei, pentru ca darul 
vieţii primit de la Dumnezeu să-I poată fi oferit ca sfinţenie şi nu ca păcat. 

Prin urmare, dacă eticienii vitalişti susţin calitatea vieţii detaşată de sacralitatea ei, 
eticienii creştini vor interpreta toate aspectele bioeticii prin îmbinarea calităţii şi sacralităţii 
vieţii, având ca temei faptul că omul este persoana care poartă în sine chipul lui Dumne¬ 
zeu, de la zămislire până la moarte şi chiar dincolo de moarte, în comuniunea veşnică a 
lui Dumnezeu. 


72 Prof. dr. Eduard Pamfil, Euthanasia, în voi. „Medicina modernă şi răspunderea medicului”, 
Timişoara, 1970, p. 49 

73 Pr. Prof. dr. John Breck, o.c.p. 264-267 

3.3.2. Problema euthanasiei 

Simplificând datele problemei, vom arăta că euthanasia vizează în mod expres existenţa 
umană, care la un moment dat devine insuportabilă. Această „simplificare” poate avea însă, 
în spatele ei, interese, manevre şi consecinţe extrem de variate şi periculoase, încât euthana¬ 
sia nu este o simplă „artă de a muri bine”, ea implicând deopotrivă interesul juriştilor, 
psihologilor, eticienilor şi nu în ultimul rând al teologilor. De aceea, euthanasia ridică un 
complex de probleme. Privită însă, ca simplu act medical, în concret, euthanasia ca moarte 
uşoară este privită ca o metodă tehnologică de provocare de către medic a unei morţi precoce, 
nedureroase, unui bolnav incurabil pentru a-i curma astfel suferinţa prelungită. 74 

Pe de altă parte, Asociaţiile care o susţin (prescurtat: ADMD = Asociaţia pentru Dreptul 
de a Muri Demn), încă din 1980 numesc euthanasia act voluntar, ca dreptul de a muri demn. 
De pildă, la congresul organizat de „Federaţia Mondială a Asociaţiilor pentru dreptul de a 
muri demn”, Nisa, 20-23 septembrie 1984, se arăta că euthanasia semnifică administrarea 
unui medicament de către medic unui bolnav incurabil, ajuns într-o stare preletală, pentru a-i 
curma suferinţele, adică pentru a-i grăbi moartea, având consimţământul subiectului sau al 
membrilor familiei. 75 Astfel, euthanasia apare ca un mercy killing (ucidere din milă). 76 

Pe de altă parte, se face deosebirea dintre euthanasia activă, ca moarte dulce, realizată 
de un terţ, dar neacceptată din punct de vedere legislativ; şi euthanasia pasivă sau 
orthothanasia care priveşte dreptul oricărei persoane majore, sănătoase din punct de vedere 
psihic de a se opune prelungirii vieţii sale în mod artificial prin folosirea tehnicilor moderne. 77 

Euthanasia, ca drept de a muri demn, implică posibilitatea de a alege timpul şi modul 
de a-ţi sfârşi viaţa. De aici — şi o posibilă corelaţie dintre euthanasie şi suicid. Euthanasia, ca 
act voluntar, poate fi socotită suicid asistat, mai precis, un suicid prin intermediar (implicând 
responsabilitatea medicului). Suicidul propriu-zis, însă, este un act strict personal, el putându-se 
efectua după voinţa proprie şi prin mijloace liber alese. Pe de altă parte, euthanasia se referă 
la boala incurabilă, pe când suicidul are cauze multiple şi o sferă de aplicare mult mai variată. 


74 Gheorghe Scripcaru, Aurora Ciucă, Vasile Astărăstoae, Călin Scripcaru, Bioetica, ştiinţele vieţii 
şi drepturile omului, laşi, 1998, p.193 

75 Rev. „L’actualite religieuse dans le monde”, Paris, nr.16/15 oct. 1984, p.41^15 

76 Lisa Sowle Cahill, Le droit la mort d’autrui, rev. Concilium, nr. 199 / 1985, p.49 

77 Gh. Scripcaru şi colab., o.c.p. 193 

3.3.3. Privire asupra euthanasiei în antichitate 

Se ştie din istorie că din dorinţa de a avea buni războinici, în Sparta, copiii 
născuţi cu malformaţii sau debilii mintali erau sacrificaţi. 

9 9 9 

A 

Unele triburi germanice îşi îngropau bătrânii de vii. In multe părţi ale Indiei, bătrânii 
erau sufocaţi cu nămol şi aruncaţi apoi în apele Gangelui. 78 

Tribul Ibos din Africa Orientală îşi arunca copiii născuţi gemeni spre a fi sfâşiaţi de 
animale sălbatice. 79 

Aceeaşi soartă tristă o aveau şi copiii aparţinători unor triburi sălbatice, pentru simplul 
motiv că, din lipsă de hrană, nu li se putea asigura alimentaţia. 

S-a remarcat că „infanticidul a fost multă vreme o practică acceptată şi aplicată în caz 
de nevoie, alături de abandonarea, neîngrijirea copiilor. De asemenea, copiii bolnăvicioşi şi 
infirmi, lipsiţi de perspectiva de a-şi câştiga singuri existenţa, au fost de multe ori sacrificaţi, 
chiar şi la popoarele civilizate, ca romanii, grecii, japonezii.. .”. 80 

Chiar şi acum există cazuri de euthanasie la eschimoşi sau la unele triburi din Indonezia 
sau din India. De pildă, „la battakii din Sumatra, tatăl ajuns la bătrâneţe îi invită pe copiii săi 
să-i mănânce carnea. Apoi urcă într-un copac, se lasă să cadă jos ca un fruct copt, după care 
cei din familie îl omoară şi îl mănâncă”. 81 

A 

In Vechiul Testament, regele Saul învins de filisteni, pentru a nu fi expus unei morţi 
nedemne, „luându-şi sabia, s-a aruncat în ea”. Apropiindu-se însă armata duşmanilor saul 
cere unui ostaş: „apropie-te de mine şi mă ucide, că durerea morţii m-a cuprins şi sufletul meu 
e tot în mine”. Executând ordinul şi relatând cazul lui David, fapta sa a fost plătită cu moartea 
(II Regi 1,1-15). 

Se relatează, apoi, despre Abimelec că după ce i-a fost spart capul cu o piatră, a cerut 
unui tânăr să-l ucidă (Judecători 9, 53-54). 

Putem cita şi pe Samson, care refuzând totalul dispreţ al duşmanilor, preferă să moară alături 
de ei sub prăbuşirea zidurilor casei unde se aflau (Judecători 16, 30). 

Euthanasia, ca moarte bună, „preferată”, echivalează în acest fel cu jertfirea de sine, 
ca act de eroism, fapt ce va fi des întâlnit în viaţa conducătorilor de popoare, care îşi identifică 
moartea cu idealul luptei lor. 


78 Constantin Maximilian, Drumurile speranţei, Bucureşti, 1989, p.127 

79 P.P. Negulescu, Destinul omenirii, voi III, f.a., p. 346 

80 Traian Herseni, Sociologia, Bucureşti, 1952, p. 524 

81 Pr. Claudiu Dumea, Omul între „a fi” sau „a nu fi”, Bucureşti, 1998, p. 100 

3.3.4. “Pregătirea pentru moarte” 

- în concepţia filosofiei antice - 

înţelepţii Eladei au făcut din Bavdxot) (Phaidon, 64a; 67e) (pregătirea pentru 
moarte) definiţia însăşi a filosofiei, ca supremă învăţătură de a-ţi trăi viaţa demn. Astfel, 
„melete thanatou” însemna pentru ei neîntrerupta exersare în practicarea morţii, faţă de viaţa 
trupească accidentală şi înşelătoare, în favoarea vieţii înţelepte care promovează prin filosofie 
valorile eterne ale sufletului omenesc. Iată cuvintele lui Platon: „Cei care sunt filosofi în 
adevăratul înţeles al cuvântului se abţin de la orice dorinţă a trupului, rezistând cu dârzenie şi 
nelăsându-i-se pradă. Ei nu se sperie, ca mulţimea iubitorilor de averi, să-şi piardă bunul lor 
şi să cunoască sărăcia; şi nu se tem ca iubitorii de putere şi de onoruri, de lipsa de cinstire şi 
de nume bun, legate de viaţa lor neînlesnită. Şi atunci, se ţin departe de dorinţele acestea... 
Cei cărora le pasă de sufletul lor şi nu trăiesc doar ca să-şi plăsmuiască trupul, aceia spun 
tuturor acestor lucruri „rămas bun” (chairein â formulă de salut prin care sufletul se desparte 
de trup şi rămâne el însuşi, n.n.)... Iubitorii de cunoaştere ştiu că, atunci când filosofia a pus 
stăpânire pe sufletele lor, acesta este închis şi ferit de trupul său şi că, în loc să cerceteze 
realităţile nemijlocit şi cu propriile sale puteri, era silit să le privească dinăuntrul temniţei 
(trupului n.n.) acesteia şi să se tăvălească în deplină neştiinţă... Ştiu bine iubitorii de cunoaştere 
în ce stare se află sufletul lor când s-a înstăpânit pe el filosofia şi că după aceea, ea, filosofia, 
îi încurajează cu blândeţe şi începe să-i elibereze, arătându-i cât de iluzorii cunoştinţe ne dă 
atât privirea sau auzul, cât şi orice simţ, încercând să-l convingă să se ferească de a se mai 
folosi de ele mai mult decât strictul necesar, îmbiindu-1, dimpotrivă, să se adune şi să se 
strângă în el însuşi...” (Phaidon, 82c—83a). 

De aici vedem că în concepţia marilor înţelepţi ai Eladei pregătirea pentru moarte 
echivala cu pregătirea sufletului de a-şi afla propria spiritualitate, prin eliberarea de trup, 

/V 

considerat „închisoare” (temniţă) care îl înrobeşte prin poftele carnale ale simţurilor. 

Desigur, acest concept filosofic este cu totul altceva decât ceea ce numim noi euthanasie. 
Este totuşi interesantă pledoaria pe care o făceau înţelepţii antici în privinţa biruinţei spiritului 

/V 

prin eliberarea de sub cătuşele poftelor carnale. Intr-un fel, este şi aceasta o moarte plăcută, în 
sens moral-spiritual. 


3.3.5. Aspecte ale euthanasiei în epoca modernă 

/v 

încă din 1835 au apărut în Anglia mişcări în favoarea euthanasiei. Extinzându-se şi în 
alte ţări, s-a constituit Federaţia Mondială a Societăţilor pentru Dreptul de a Muri. 

înaintea primului război mondial, euthanasia devine „ultra modernă”. S-au constituit 
mai multe proiecte pentru legiferarea euthanasiei. Unul dintre ele a fost întocmit de Roland 
Gerkan, în şapte paragrafe, după cum urmează: 1. Orice bolnav incurabil are dreptul euthanasiei 
sau, cu alte cuvinte, are dreptul să ceară ajutorul medicului pentru a muri. 2. Pentru câştigarea 
acestui drept, bolnavul trebuie să se îndrepte către judecătoria competentă. 3. Pe baza cererii, 
judecătoria dispune vizitarea bolnavului prin medicul judecătoriei şi alţi medici. Vizita medicală 
trebuie să aibă loc cel mai târziu la opt zile de la înaintarea cererii. 4. Despre vizita medicală 
se ia protocol, însemnându-se părerea ştiinţifică a medicilor dacă boala este incurabilă sau 
nu. 5. Dacă pe baza vizitei medicale se poate constata că boala după toată probabilitatea se va 
sfârşi cu moartea, judecătoria va acorda bolnavului dreptul la euthanasie, iar în caz contrar 
cererea se respinge. 6. Cine, la dorinţa expresă, omoară pe bolnav fură durere nu se pedepseşte, 
dacă în conformitate cu paragraful 5 i s-a votat bolnavului dreptul la euthanasie sau dacă prin 
cercetare ulterioară se poate constata că respectivul suferea de vreo boală incurabilă. 7. Cele 
cuprinse în paragrafele 1-6 au valoare şi pentru cei schilavi” 82 

Accente tragice va primi euthanasia mai târziu, când s-au făcut abuzuri cu dreptul de a 
muri demn. Astfel, pentru promovarea eugeniei, în Germania nazistă, între 1934-1944, au 
fost asasinate 75.000 persoane handicapate : epileptici, retardaţi mental, psihopaţi, etc. 83 

De menţionat faptul că în timpul nazismului, euthanasia a devenit o adevărată „tehnică” 
medicală de exterminare. Utilizarea monoxidului de carbon şi apoi a Zyklon B-ului, gaze atât 
de toxice, a constituit o adevărată ucidere „omenească”, încât s-a pus legitima întrebare: care 
este poziţia şi rolul medicului în alegerea modalităţilor de suprimare a vieţii? Un psihiatru 
nazist, fiind întrebat dacă are procese de conştiinţă sau vise care să-l tulbure în urma asasinatelor 
la care asistase sau a destăinuirilor colegilor săi, a răspuns că el nu a omorât niciodată, iar 
calitatea de medic îi permite poziţia de „outsider”. 84 

/V 

In altă ordine de idei, în prezent a apărut o bogată literatură ce justifică şi cere aplicarea 
euthanasiei. Au luat fiinţă multiple societăţi civile ce pledează în favoarea euthanasiei, precum 
în Anglia, Societatea de Refuz a Tratamentului Leucemiilor. Legiferarea euthanasiei a avut 
loc în Olanda, cu aplicare pentru bolnavii incurabili, în lipsa unor alternative terapeutice, 
după o cerere conştientă şi repetată, avizată de medicul de familie şi cu verificarea medico- 

/V 

legală a întregului dosar. In Australia se adaugă monitorizarea actului prin computer, totul 

/V 

fiind reglat pentru o injecţie letală cu efecte de 30 de secunde. In Oregon se pretinde o cerere 
făcută cu obstinaţie, adică de cel puţin trei ori. 85 In replică, există şi o acţiune contra euthanasiei, 
plecându-se de la ideea sacralităţii vieţii şi a necesităţii de valorizare etico-religioasă a suferinţei 
umane. Conceptul drepturilor omului, ca o nouă ideologie etică, proclamă că viaţa e 


82 Dr. Alexandru Rusu, Euthanasia, în rev. Cultura creştină, nr.3/1914, p. 90 

83 C. Maximilian, o.c. p. 127 

84 Gh. Scripcaru şi colab., o.c. p. 194 

85 Idem, p.188 

inalienabilă, sacră, unică şi inviolabilă atât fizic, cât şi spiritual. Constituţiile statelor lumii 
referă noţiunea de demnitate la viaţă şi nu la moarte. La fel şi mesajul medicinii este de a 
lupta pentru viaţă şi nu de a justifica moartea. După cum a declarat în 1987 Asociaţia Medicală 
Mondială, omorul din compasiune este contrar profesiunii medicale. Din punct de vedere 
moral, a lăsa bolnavul să moară din iniţiativa medicului, este ca şi cum l-ai omorî. 86 

Legislaţia românească nu a avut poziţie constantă faţă de euthanasie. Codul penal 
român din 1937 admite euthanasia cu condiţia ca boala să fie incurabilă, actul să fie cerut în 
mod repetat, iar consimţământul să fie dat în condiţii legale. Alte legislaţii prevedeau şi 
obligativitatea unei expertize, precum şi autorizarea din partea tribunalului. 87 

Actualul cod penal specifică prin art. 174 că administrarea unui medicament care 
provoacă moartea este „omor săvârşit cu intenţie şi cu premeditare”. 


3.3.6. Neacceptarea euthanasiei active 

Rezervele faţă de legiferarea euthanasiei active ca oprire medicală intenţionată a vieţii 
umane se referă sigur şi la faţa ei ascunsă, la consecinţele ce le-ar putea avea, la „implicaţiile 
prevăzute şi neprevăzute, asasinate acoperite de lege, de la avort până la genocid. Suferinţa 
omului ar spori, panica ar deveni permanentă, mai ales pentru bătrâni şi infirmi, când întâlnirea 
cu medicul ar implica o probabilitate de moarte imediată; fie ea oricât de „euthanasiacă”. 88 

Deşi susţinut şi practicat, infanticidul nu poate fi nici el acceptat. A ucide copiii din 
milă, spre a-i scuti de suferinţă, fiindcă s-au născut monştri şi nu au nici o motivaţie a existenţei, 
fiind toată viaţa o povară socială, nu poate fi legalizată. Mulţi oameni de ştiinţă cer tot mai 
mult să se renunţe chiar la cuvântul „monstru”, când e vorba de o fiinţă umană. Numai 
embriologia şi taratologia pot fi „fabrici de monştri”. Şi într-adevăr, practicile medicale sunt 
atât de dezvoltate, încât pot rezolva cazuri delicate de malformaţii, de siameze, de handicapaţi, 
etc., încât mai întâi trebuie să se facă totul pentru salvarea copilului şi nu să i se aplice eutha¬ 
nasia. 

Pe de altă parte, am văzut că partizanii euthanasiei motivau că aceasta ar fi un act de 
milă, mai precis „uciderea din milă”. Mergând mai departe, s-ar putea spune că, într-o astfel 
de situaţie, euthanasia s-ar putea considera „o faţă văzută a iubirii creştine”. Afirmaţia este 
însă falsă, fiindcă mila pornită din iubire nu ucide niciodată pe nimeni ! Ea salvează viaţa, 
încât ar fi greşit să fie pusă în folosul morţii. „Mila - remarcă Orest Bucevschi - e prinsă 
adesea în fluiditatea sentimentului de o clipă, determinând şi fapte care pot apăsa o viaţă 


86 Ibidern, p. 188-189 

87 Ibidem 

88 M. Bănescu, o.p.c. 15 

întreagă asupra conştiinţei. Ea are nevoie în faptele sale şi de luminile raţiunii, trebuind să 
ţină seama şi de cuprinsul altor obligaţii morale”. 89 

Eticienii ortodocşi au formulat mai multe temeiuri, pe baza cărora nu acceptă euthana- 
sia activă. 

Acestea sunt: 

Viaţa umană, creată de Dumnezeu şi purtând chipul divin, e sfântă prin însăşi natura ei 
şi trebuie mereu respectată şi protejată ca atare. 

Principiul slujirii cere ca momentul morţii şi cel al zămislirii să rămână în mâinile lui Dumne¬ 
zeu; El singur e deasupra vieţii, a morţii şi a procesului morţii. Există o „vreme de a trăi şi o 
vreme pentru a muri”, iar acea vreme trebuie să rămână hotărâtă de Dumnezeu. 

Trebuie făcut orice efort pentru refacerea pacientului până la un nivel optim al sănătăţii; 
viaţa pacientului îşi păstrează totuşi valoarea sa ireductibilă, chiar şi atunci când nu mai poate 
fi recâştigată întreaga sănătate. 

Potrivit eticii ortodoxe nu poate fi justificată oprirea activă a vieţii omeneşti, chiar şi 
în cazurile de boală în stadiul final, însoţită de suferinţă grea. Aşadar, euthanasia activă, inclusiv 
sinuciderea asistată de medic este interzisă, indiferent dacă pacientul îşi exprimă sau nu dorinţa 
de-a muri, adică indiferent dacă există sau nu consimţământul său. 90 


3.3.7. Orthothanasia 

Dacă euthanasia activă nu poate fi acceptată de pe poziţia eticii ortodoxe, euthanasia 
pasivă sau orthothanasia poate fără îndoială avea o motivaţie. Eticienii ortodocşi au stabilit 

că „In cazurile de boală aflate în stadiu final (unde procesul morţii este ireversibil, iar moartea 
iminentă), este totuşi permis ca susţinerea vieţii să înceteze, susţinere ce nu înseamnă mai 

mult decât o povară pentru pacient. In special în cazurile de „moarte cerebrală”, menţinerea 
pacientului prin sisteme de întreţinere a vieţii este imorală şi nu doar „inutilă”. Chiar dacă 
bolnavul, sub influenţa aparatelor, respiră şi-i bate inima, nu poate fi vorba în cazul morţii 
cerebrale, decât de un „cadavru care respiră”. Stanley Etarakas, recunoscut unanim ca „decanul” 
eticienilor ortodocşi din SUA, a spus: „Când o dovadă mai mult decât suficientă susţine 
ipoteza că pacientul este bolnav în stare finală, medicul, pacientul, familia şi toţi ceilalţi 
implicaţi nu sunt obligaţi moral şi nu ar trebui să se simtă obligaţi să răspândească energie, 
timp şi resurse, într-un efort prost direcţionat de înfruntare a morţii... Folosirea 
medicamentelor, a operaţiilor chirurgicale, chiar şi a organelor artificiale este legitimă când 
există şansa întemeiată că acestea vor folosi la redarea, în timp util, a funcţionării normale 


89 Euthanasia, în voi. Prinos închinat patriarhului Nicodim cu prilejul împlinirii vârstei de 80 de ani, 
Bucureşti, 1946, p. 115. 

90 Pr. Prof. Dr. John Breck, o.c.p. 281-282. 

sau aproape normale al întregului sistem al organismului. Folosirea lor e terapeutică. Cu toate 
acestea, există o limită etică în folosirea lor. Organele distincte pot fi ajutate artificial să 
funcţioneze atunci când întregul sistem al organismului a încetat să funcţioneze. Dar dacă nu 
există dovada unei activităţi a creierului în special, putem foarte bine spune şi din punct de 

vedere religios, că pacientul nu mai este în viaţă. Numai anumite organe funcţionează. In 
acest caz, folosirea de mijloace artificiale pentru a întreţine funcţionarea organelor, este 
greşită” 91 . 

Orthothanasia este aprobată oficial şi de către forurile internaţionale, încă din deceniul 
al VlI-lea al secolului trecut. Astfel, Rezoluţia Consiliului Europei precizează că în moartea 
vegetativă familia poate cere întreruperea reanimării. Autorizarea întreruperii reanimării se 
recomandă a fi făcută de comisii formate din jurişti, teologi, psihologi şi medici. Dar în definirea 
momentului morţii trebuie să se tină cont numai de interesele bolnavului. 

9 9 

Adunarea Parlamentară a Consiliului Europei, prin Rezoluţia 779 /1976, stabileşte că 
scopul exclusiv al practicii medicale nu este numai acela de a prelungi viaţa, ci şi acela de a 
recunoaşte bolnavului „dreptul de a nu suferi inutil”. 

La 20 aprilie 1977, Academia Elveţiană de Ştiinţe Medicale a adoptat o directivă în 
conformitate cu care medicul, în cazul persoanelor ale căror afecţiuni evoluează inevitabil şi 
care nu ar mai putea fi conştiente, este liber să nu mai folosească nici una din resursele 
terapeutice apte să-i prelungească viaţa. 

Pe plan jurisprudenţial, decizia Curţii Supreme a statului New-York din decembrie 
1979, a avizat debranşarea aparatului respirator al unui bolnav în vârstă de 83 de ani, fără 
şanse de salvare. 

Adunarea Medicală Mondială, în Declaraţia asupra fazei finale a bolii, adoptată în cea 
de a 35-a sesiune a Adunării Medicale din 1983, menţiona că medicul se va putea abţine de la 
orice tratament medical, dacă nimeni nu poate spera că acesta ar fi favorabil pacientului. 92 

Un alt aspect ce nu poate fi neglijat atunci când ne referim la orthothanasie se referă la 
autonomia pacientului. „Dacă pacientul aflat pe moarte a declarat, printr-un Testament al 
vieţii, ori printr-un alt act referitor la îngrijirea sănătăţii, că nu doreşte folosirea de mijloace 
„extraordinare” care ar prelungi doar procesul morţii, atunci suntem obligaţi moral să-i 
respectăm cererea. Acelaşi lucru este valabil în ce priveşte un „DNR” („nu resuscitaţi!”) 
ordin înregistrat pe fişa unui pacient. Principiul autonomiei pacientului presupune un astfel 
de respect din partea îngrijitorilor, a familiei şi a altora ce ar putea fi avizaţi, inclusiv tribunalele 
; altfel cădem într-o formă de „paternitate”, care presupune că echipa medicală sau altă grupare 
este mai în măsură decât pacientul să ia decizii asupra îngrijirii sănătăţii şi a ceea ce este în 
interesul pacientului. Noţiunea tradiţională de „paternitate” tindea să accentueze nevoile per¬ 
cepute ale pacienţilor, iar nu drepturile lor. Se presupunea că echipa de medici era într-o 


91 Idem, ibidem 

92 Gh. Scripcaru şi colab., o.c.p. 194-195v 

poziţie mai bună decât pacientul pentru a afirma acele nevoi şi, ca urmare, pentru a determina 
tratamentul cel mai potrivit. Cu dezvoltarea tehnologiei pentru susţinerea vieţii şi datorită 
valorilor contradictorii ale societăţii pluraliste, eticienii au propus o paternitate „slabă” sau 
limitată, care respectă nevoia de consimţământ informat (sau în cunoştinţă de cauză) din 
partea pacientului, recunoscând că, în anumite împrejurări, ar putea fi nevoie de intervenţie 
pentru a opri pacientul să-şi facă rău sieşi (de ex. prin sinucidere). Respectul pentru libertatea 
personală sau pentru autonomie trebuie pus în echilibru cu interesul pentru rolul şi 
responsabilităţile pacientului în comunitatea socială, familială şi bisericească. Această grijă 
justifică unele forme limitate de paternitate. Cu toate acestea, o astfel de paternitate ar trebui 
să fie convingătoare, iar nu obligatorie. 93 

Un alt aspect legat de orthothanasie este cel al îngrijirii sufleteşti şi trupeşti a celui 
aflat în faţa morţii, spre a nu fi lăsat pradă deznădejdii şi disperării. 

Sub aspect sufletesc, pe lângă însoţirea iubitoare din partea familiei şi a prietenilor, 
este nevoie ca „Biserica să-şi exercite funcţia preoţească prin oferirea persoanei muribunde 
lui Dumnezeu, prin rugăciune, prin gesturi de iubire, de compasiune şi mijlocire în numele 
ei”. 94 

Sub aspect fizic, se va avea în atenţie calmarea durerilor provocate de boala aflată în 
stadiul ei terminal, ştiinţa medicală propune pentru pacientul care ireversibil şi grabnic se 
îndreaptă spre moarte, deshidratarea şi retragerea hranei. S-a constatat că în situaţia lipsei de 
hrană şi de apă, organismul activează azotemia, producând analgezice naturale, precum: 
endorfine, encefaline şi neurohormoni. Un cercetător arată că „imperativul tehnologic de a 
lăsa pacienţii să moară în echilibru de electroliţi şi bine hidrataţi e un grav deserviciu. Acesta 

serveşte doar la obţinerea efectului sedativ al azotemiei. In consecinţă, nu numai că sporeşte 
percepţia durerii, dar se adaugă, de asemenea, la agonia psihică a pacientului, care e ţinut în 
stare de trezire, pentru a-şi da seama în orice clipă de situaţia lui disperată”. 95 Un alt cercetător 
vine, în plus, cu precizarea că „hidratarea continuă duce la creşterea nivelului durerii şi a 
disconfortului trăit de către bolnavul aflat în faza terminală, ducând şi la complicaţii ale 
diferitelor funcţii: renală, pulmonară, gastrointestinală”. 96 Astfel, activitatea celulară încetează 
şi, în mod natural, apare coma şi moartea. Se impune însă, ca în cazul deshidratării să se 
urmărească starea membranelor mucoase ale pacientului. Acestea pot fi hidratate cu ajutorul 
cuburilor mărunte de gheaţă şi a tampoanelor de glicerină, special preparate în acest sens. Se 
impune, apoi, cuvenita atenţie atunci când e vorba de absorbţia morfinei şi a altor medicamente, 
că hidratarea este imperios necesară. Pe de altă parte, în numele demnităţii şi libertăţii umane, 


93 J. Breck, o.c.p. 287 

94 Idem, p.288 

95 F.R. Arrams, MD, „Withholding treatment when death is not imminent”, Geriatrie, voi. 42, 5 mai 
1987, p.77-84, după J. Breck, o.c.p. 297 

96 Paul C. Rousseau, MD, How Fluid Deprivation Affects the Terminally”, R.N., ian 1991, p.73-76. 
după J. Breck, o.c.p. 297 

orice bolnav în stadiul terminal, trebuie să primească la cerere hrana şi apa necesară, chiar 
dacă în prealabil a semnat un Testament al vieţii prin care respingea toate măsurile de susţinere 
a vieţii. 97 Iar pentru ca pacientul muribund să nu fie copleşit de anxietate şi de disperare, 
atunci când, neputând să-l mai ajute, echipa medicală de retrage, Biserica trebuie să se apropie 
şi să-l asiste, întărindu-i credinţa şi încrederea în dragostea lui Dumnezeu, care niciodată nu-1 
va părăsi. 

/V 

In concluzie, dincolo de toate aceste discuţii, „singura euthanasie (moarte bună) pentru 
creştin este paşnica acceptare a sfârşitului vieţii sale pământeşti, cu credinţa şi încrederea în 
Dumnezeu şi în promisiunea învierii.” 98 


3.4. Suicidul - păcat strigător la cer 
şi păcat împotriva Duhului Sfânt 

Suicidul sau sinuciderea, ca luare sau curmare a propriei vieţi printr-un act de voinţă 
liberă, este socotit ca un drept al persoanei de a dispune de propriul său corp. 

Suicidul a fost interpretat sub aspect etic, de-a lungul istoriei, fie ca laşitate în faţa 
vieţii, fie drept curaj şi demnitate în a depăşi dezonoarea şi umilinţa. 

Având implicaţii sociale cu consecinţe multiple, suicidul a intrat în preocupările 
sociologilor, juriştilor, psihologilor, filosofilor, literaţilor şi, nu mai puţin, se află în atenţia 
teologilor şi a Bisericii. 

Interesul lumii pentru suicid este dovedit şi prin aceea că s-a deschis chiar o Societate 
Internaţională de Suicidologie. Susţinătorii suicidului fac tot mai mult caz de dreptul 
persoanei de a dispune de propriul său corp, ca mod de exprimare a libertăţii şi a 

A 

responsabilităţii sale în lume. In SUA există Societatea Hemlock, cu tendinţa amăgitoare de 
a „instituţionaliza” sinuciderea, ca un mod de a sfârşi viaţa în pace şi cu demnitate. S-a pus 
chiar în mişcare, în scopuri suicide, „maşina morţii”, de către medicul Jack Kevorkian. Pentru 
cei ce vor să se sinucidă, tot în SUA, au fost create aşa-zisele „case de plecare”, respinse însă 
de cealaltă parte a lumii. 

Spre a ne face o imagine asupra practicii sinucigaşe, Hristu Andrutsos ne prezintă 
după Morelli, o statistică din Italia secolului al XlX-lea, privind numărul mereu crescând al 
suicidurilor. Astfel, se arată că la un milion sunt cazuri de sinucidere aparţinând următoarelor 
clase sociale: 618 oameni de ştiinţă, 218 avocaţi şi judecători; 355 învăţători şi pedagogi; 201 
din lumea medicală; 324 din administraţia publică; 80 din industrie; 277 din comerţ şi 27 

A 

dintre agricultori. In Franţa, numărul celor care s-au sinucis a urcat de la 54 lai 50 /milion. 


97 J.Breck, o.c.p. 399 

98 Idem, p.282 

Pe clase, sinuciderea raportată la un milion se prezintă astfel: 83 servitori; 159 din industrie; 
93 din transporturi şi comerţ; 510 din aşa-numitele profesiuni libere şi 111 dintre agricultori. 

/V 

In Prusia, numărul sinucigaşilor a crescut de la 70,2 la 170,5; iar în Europa întreagă, numărul 
sinucigaşilor se ridică anual la 50.000 - 60.000, iar totalitatea celor care s-au sinucis în lumea 
întreagă, într-un deceniu, mai precis, între 1881-1893 se ridică la 454689." 

Se apreciază că populaţia sinuciderilor creşte paralel cu vârsta. Bătrânii trecuţi de 85 
de ani se sinucid de 13 ori mai des decât tinerii. Explicaţiile sunt multiple, începând cu 
depresiunile endogene (30%) până la incapacitatea morală de a accepta îmbătrânirea (25%). 
Bătrânii se sinucid tăcut, mai ales când, internaţi în cămine de către familiile lor, au ajuns la 
certitudinea că sunt complet inutili. După bătrâni, urmează bolnavii cronici, părăsiţi şi apăsaţi 
până la insuportabil de însingurare. Urmează apoi toxicomanii. S-a remarcat că frecvenţa 

sinuciderilor creşte în perioadele de crize economice. In fine, se reţine faptul că cei mai mulţi 
care se sinucid sunt bărbaţii şi nu femeile; şi mai ales în perioadele de vară decât iarna. 100 

Pe de altă parte, codul penal incriminează pe cel ce determină sau înlesneşte sinuciderea 
(art. 179), iar Biserica îl exclude pe sinucigaş din comuniune, considerând că, de fapt, el s-a 
autoexclus prin însăşi fapta sa. 


3.4.1. Cauzele suicidului 

Cauzele care determină suicidul sunt multiple şi evidente tuturor. Ele sunt variate ca 
viaţa însăşi. 

1. Suicidul poate fi generat de un eşec de ordin şcolar, profesional, familial (decepţii 
în dragoste, divorţ, maltratări), economic (şomaj, faliment). 

2. Suicidul poate fi efect al refuzului de a primi transfuzie de sânge atunci când situaţia 
o impune. 

3. Suicidul poate apărea ca protest faţă de puterea de stat, concretizat prin „greva 
foamei” sau, ceva mult mai dur, prin protestul manifestat prin „a-ţi da foc în public”. 

4. Suicidul poate fi cauzat de tratamentele abuzive din penitenciare sau prin aplicarea 
torturilor în cazul instrumentării unui proces. 101 

5. Suicidul poate fi întâlnit şi ca protest în cazul unei sentinţe nedrepte, spre 
demonstrarea eroică a nevinovăţiei. 

9 

6. Suicidul ca incapacitate morală de a suporta condamnarea la moarte, meritată sau 
nemeritată. 


99 Sistem de morală, trat. Dr. loan Lancrănjan şi Prof. Ermis Mudopoulos, Sibiu, 1947, p. 181-182 

100 Constantin Maximilian, Drumurile speranţei, Bucureşti 1989, p.126 

101 Gh. Scripcaru şi colab., o.c.p. 195-196 

7. Suicidul — ca euthanasie în cazul bolilor incurabile, ale căror dureri devin 
insuportabile. 

8. Suicidul poate fi şi consecinţa mustrărilor de conştiinţă şi a deznădejdii care sufocă 
viata sufletească, cum a fost cazul lui Iuda. 

9. Pe lângă aceste forme de suicid, întâlnim şi sinuciderea promovată “pe firmă 
religioasă”, cum a fost în 1979/1980 secta sinucigaşă din Guiana, unde sute de oameni au 
acceptat să renunţe la viaţă. Două decenii mai târziu, în 1997, secta numită “Poarta Paradisului” 
a determinat, la San Diego, 39 persoane să se sinucidă. 

10. Ne putem referi la acceptarea sinuciderii şi ca expresie a eroismului moral creştin. 
Este cunoscut faptul că fecioarele creştine atât de mult ţineau la castitate, încât preferau 
sinuciderea când era vorba de un act de violare îndreptat contra lor. Sfântul Ambrozie laudă 
în acest sens pe Sfânta Pelaghia, care, spre a nu fi violată s-a înecat. 

11. Prin secolele XIII-XV apare la samuraii japonezi obiceiul sinuciderii eroice numit 
harakiri (sau seppuku), ceea ce înseamnă “a-şi spinteca burta”. Samuraii, ca şi conducători 
militari, exaltând ideea de onoare şi de sacrificiu pentru Suveran, dispreţuiau total moartea. 
Când s-a pus problema să evite umilinţa captivităţii, spre a demonstra fidelitatea faţă de stăpân 
sau, pentru a protesta contra unei atitudini de nedreptate venită din partea unui superior, a 
apărut această sinucidere eroică apreciată şi admirată de toţi. 102 

12. Suicidul, ca act patriotic, afost promovat de şintoismul japonez în cel de-al doilea 
război mondial, pentru biruinţa Axei. Este cunoscut sacrificiul aviatorilor voluntari, numit 
“kamikase” (vânt divin). Acelaşi “vânt divin” mai înainte a înecat pe mări flota lui Genghis- 
Han, când se apropia de coastele Japoniei. 103 

13. In ultimul timp apar tot mai multe atentate sinucigaşe teroriste, care determinând 
distrugeri şi tensiuni pe plan mondial, atrag acţiuni militare contra lor. 


3.4.2. Suicidul şi instinctul de conservare a vieţii 

a 

In fabula intitulată „Bătrânul şi moartea”, Esop relatează cazul unui bătrân, care, 
sleit fiind de puteri, ducea o povară de lemne. La un moment dat, apăsat de greutatea lemnelor, 
aruncă povara şi cheamă moartea. Când aceasta apăru şi întrebă de ce a fost chemată, bătrânul 
răspunse: ca să-mi duci tu povara. Fabula ne învaţă - spune Esop - că orice om îşi iubeşte 
viata, oricât de nenorocit ar fi! 

Fabula mărturiseşte o evidenţă: viaţa ne este dată spre a fi trăită. Omul este legat 
instinctiv de viaţă. Instinctul de conservare a vieţii este înscris în adâncul onticului uman şi 


102 Ovidiu Drîmba, Istoria culturii şi civilizaţiei, voi. I, Bucureşti, 1984, p. 386 

103 Z. Vasilienova, Le nationalisme japonais et la seconde gucrre mondiale, în “La pensee, nr. 128, 
august, 1966, p. 102-118 

datorită lui muritorii primesc impulsul vieţii, oricâte piedici se ridică împotriva ei. Acesta 
reprezintă energia care angajează puterile sufleteşti şi fizice ale omului de a depăşi vicisitudinile 
ce-i apar în faţă, spre a-şi împlini menirea sa. Suicidul este înfrângerea acestui instinct natu¬ 
ral, motiv pentru care nu poate fi admis ca act cerut de natura umană. Este o auto-crimă sau 

crimă împotriva naturii. In astfel de situaţii, omul cade sub condiţia animalelor, care se conduc 
în chip necesar de instinctul de conservare a vieţii individuale şi a speciei. Unii evoluţionişti 
susţin că şi animalele au pornirea spre sinucidere, precum câinele care moare la mormântul 
stăpânului său, prezentat cu atâta duioşie de Grigorie Alexandrescu în poezia «Câinele solda¬ 
tului»: „.. .Iar în dimineaţa aceea viitoare, / Pe când se deşteaptă omul muncitor, / Zăcea lângă 
groapă, mort de întristare, / Câinele Azor!”. Dar aici nu e vorba de sinucidere ca act conştient 
şi liber, provocat cu deliberare, ci de ataşamentul faţă de stăpân, care întrece necesitatea 
hranei. 104 Poetul a vrut doar să ilustreze acel „semper fidelis” al animalului, ca motiv de 
stimulare a sentimentelor umane, ce se cer a fi puse în aplicare în toată profunzimea lor. 


3.4.3. Suicidul în antichitate 

Suicidul a existat din timpuri imemoriale, de când omul nu şi-a mai putut suporta 
viaţa, din diferite pricini mai mult sau mai puţin întemeiate. Popoarele antice civilizate, precum 
grecii şi romani, au avut atitudini contradictorii faţă de suicid. Era o vreme când l-au condamnat, 
considerându-1 greşeală groaznică împotriva cetăţii, neadmiţând nici înmormântarea legală a 
sinucigaşului. A urmat, apoi, o altă vreme cu altă mentalitate, potrivit căreia suicidul era 
socotit act de eroism şi demnitate. Şi atunci foarte mulţi oameni din toate categoriile sociale, 
fie din laşitate, fie din curaj, spre a-şi „salva” onoarea atunci când viaţa le era în pericol, au 
ales suicidul... 

Pe plan filosofic, sinuciderea a fost combătută cu hotărâre de către Platon şi Aristotel, 
dar susţinută cu multă dârzenie de către stoici, care i-au făcut „nume bun” prin însăşi exemplul 
personal. 

Platon, de pildă, spunea despre suicid că „nu este un lucru îngăduit” (Phaidon 61c), 
având în vedere faptul că în Atena acelor vremi, sinucigaşii se situau în categoria criminalilor 
şi, nu numai că nu aveau dreptul la funeralii, ci cadavrul era izolat, iar incinta funerară era 
lipsită de orice fel de podoabe (Legi 873 d). Iată şi cuvintele filosofului: „...Şi nu-i aşa că şi 
tu, dacă vreuna din făpturile care îţi aparţin ar încerca să se omoare fără încuviinţarea ta, te-ai 
mânia pe ea şi, dacă ţi-ar sta în putinţă, ai pedepsi-o?” (Phaidon 62 c). Dintre pedepsele 
aplicate sinucigaşilor era şi aceea a tăierii mâinii drepte. 

Aceeaşi atitudine de condamnare a suicidului ne-a rămas şi din partea lui Aristotel: 
„Cine se omoară pe sine din mânie, faptuieşte aceasta împotriva raţiunii drepte, ca atare el 

104 o.c.p. 181 

faptuieşte o nedreptate. Dar pe cine nedreptăţeşte, dacă nu cetatea...” (E.N. 1138a 10). Pentru 
înţeleptul din Stagira, sinuciderea nu este un act de curaj, ci de laşitate: „A muri pentru a evita 
sărăcia sau dragostea sau ceva dureros, nu este dovadă de curaj, ci mai mult de laşitate; că 
este o slăbiciune a spiritului să eviţi greutăţile. Numai muritorii superficiali, neputând să 
suporte chinul, îşi ridică viaţa”. (E.N. 1116a 13). 

Pe de altă parte, la polul opus, erau stoicii. Aceştia, pornind de la idealul libertăţii de 
afirmare a omului ca fiinţă raţională, spun ca atunci când nu-şi poate împlini acest ideal, va fi 
salvat de curajul sinuciderii. Cicero preciza apoi că sinuciderea se face cu intervenţia zeului, 
care va oferi „causam justam” (motivul valid) pentru săvârşirea faptei. Atunci, „cu siguranţă 
înţeleptul va trece bucuros de la întunericul de aici, spre lumina de dincolo” (Tuse. Disp. 
I, 74). Această concepţie şi-a găsit o vastă accepţie în lumea antică, fiindcă oferea speranţa 
nemuririi şi nu puţini au fost cei care au devenit victimele suicidului. 


3.4.4. Aspecte ale suicidului 
în filosofia şi literatura modernă 

David Hume, în „Essay on suicide”, arată că moartea voluntară nu este o violare a 
datoriilor faţă de Dumnezeu, nici faţă de aproapele şi nici faţă de sine însuşi, fiindcă sinuciderea 
reprezintă puterea omului exercitată asupra sa însuşi, ca un act liber, este motivată de faptul 
că prin suicid nu sunt lezate întru nimic drepturile stăpânirii divine, deoarece omul posedă 
trupul ca pe o proprietate a sa, de care are dreptul să dispună după cum voieşte... D. Hume, în 
afirmaţia sa, nu face deosebirea între dreptul de stăpânire şi dreptul de folosinţă. Omul are 
dreptul asupra trupului său, dar nu spre a-1 distruge, ci spre a-1 păstra, a-1 îngriji, 105 a-1 
perfecţiona, aşa cum, de altfel, natura însăşi îi impune. Sfântul Apostol Pavel poate face, în 
acest context, fireasca constatare: „Căci nimeni nu şi-a urât vreodată trupul, ci îl hrăneşte şi îl 
încălzeşte, precum şi Hristos Biserica” (Efeseni 5, 29). 

La rândul său, Albert Camus, în cap. „Absurdul şi sinuciderea” din „Mitul lui Sisif’, 
spune: „Nu există decât o singură problemă filosofică cu adevărat importantă: sinuciderea. 
A hotărî dacă viaţa merită sau nu să fie trăită, înseamnă a răspunde la problema fundamentală 
a filosofiei... Oamenii se sinucid fiindcă viaţa nu merită să fie trăită, iată, fără îndoială un 
adevăr - nefecund totuşi, pentru că e un truism... îmi iau aici libertatea să numesc sinucidere 

/V 

filosofică atitudinea existenţialistă... Pentru existenţialişti, negaţia este Dumnezeul lor. In 
înţelesul cel mai exact, acest Dumnezeu nu se susţine decât prin negarea raţiunii umane”. 


105 Hr. Andrutsos, o.c.p. 185 

3.4.5. Suicidul în Sfânta Scriptură 

Legislaţia Vechiului Testament nu face nici o referire la sinucidere. Cărţile canonice 
amintesc doar 5 cazuri: 

1. Despre Abimelec se spune că după ce i-a fost spart capul cu o bucată de piatră, 
pentru a nu cădea în ruşine, spunându-se despre el că „a fost ucis de o femeie”, a chemat pe 
purtătorul său de arme să-l ucidă. (Judecători 9, 51-55). 

2-3. Regele Saul, învins în lupta cu filistenii, a cerut purtătorului de arme ca să-l 
ucidă, pentru a nu ajunge de batjocora duşmanilor. De teamă, purtătorul de arme refuză. Atunci 
Saul se aruncă în propria-i sabie. La fel a făcut şi purtătorul de arme. (I Regi 31,1-5). 

4. După ce Ahitofel eşuează în conspiraţia îndreptată contra regelui David, „s-a dus la 
casa sa şi şi-a făcut testamentul în folosul casei sale, apoi s-a spânzurat şi a murit şi a fost 
înmormântat în cetatea tatălui său” (II Regi 17, 23). 

5. Zimri, omorându-1 pe rege, a domnit doar 7 zile în Tirţa. Israeliţii revoltaţi şi-au 
ales rege pe Omri, mai-marele oştirii şi au înconjurat cetatea unde domnea Zimri. „Când a 
auzit Zimri că cetatea este luată, s-a dus în odaia din fund a casei domneşti şi a dat foc casei 
domneşti, în care era şi a pierit” (III Regi 16, 15-18). 

/V 

In cărţile deuterocanonice este relatat un singur caz. Pentru sentimentul său patriotic 
şi pentru faptele sale de vitejie, Razis este urmărit de duşmani, cu intenţia de a fi ucis, „socotind 
că de-1 va prinde va face foarte mare durere iudeilor. Şi când gloata de ostaşi, vrând să ia 
turnul unde se ascunsese Razis, bătea în uşi şi poruncea să aducă foc să aprindă uşile, atunci 
Razis, aproape să fie prins, singur s-a junghiat cu sabia, vrând mai bine să moară în cinste, 
decât să se supună păgânilor şi împotriva cinstei sale să păţească ocări nevrednice...” 
(II Macabei 14, 37-46). 

/V 

In Noul Testament avem doar un singur caz, pe cel a lui Iuda, care s-a spânzurat 
(Matei 27, 3-5). 

Din aceste cazuri relatate în Sfânta Scriptură reiese clar că suicidul a fost provocat fie ca 
laşitate (incapacitatea de a suporta urmările faptei comise), fie ca act de cinste şi demnitate 
patriotică, fie ca mustrare a conştiinţei, cum a fost cazul lui Iuda. 

Mai dificilă este problema pe care au pus-o unii teologi în discuţie şi anume că Sfântul 
Apostol Pavel ar prefera suicidul pentru a ajunge cât mai curând în comuniunea veşnică cu 
Hristos cel înălţat în slava Tatălui. Se invocă în acest sens cuvintele Apostolului: „Pentru 
mine moartea este un câştig, iar viaţa este Hristos” (Filipeni 1, 21-23). Se susţine că poziţia 
exprimată aici ar fi confirmată şi de alte texte. De pildă, în Romani 8, 38-40 citim: ”...Căci 
sunt încredinţat că nici moartea, nici viaţa... nu va putea să ne despartă de dragostea lui 
Dumnezeu, care este în Hristos Iisus, Domnul nostru”. La fel, în II Corinteni, 5,1-8 stă scris: 
„.. .Căci, de aceea şi suspinăm, dorind să ne îmbrăcăm cu locuinţa noastră cea din cer... Căci, 

fiind în acest cort, suspinăm îngreuiaţi, ... pentru ca ceea ce este muritor să fie înghiţit de 
viaţă... Avem încredere şi voim mai bucuros să plecăm din trup şi să petrecem cu Domnul”. 106 

Evident, în aceste texte, ca şi în altele de acest fel, ideea forte constă în dorinţa arzătoare 
a apostolului de a fi într-o comuniune veşnică şi totală cu Hristos, eliberat de orice bariere sau 
impedimente care ar putea stagna sau chiar umbri acest deziderat. Dar Apostolul nu oferă 
elemente de discuţie asupra sinuciderii, ca o cale care ar împlini acest scop. Dacă ar fi întreprins 
vreo pledoarie în favoarea suicidului, s-ar fi cuvenit să fi fost primul care să-şi pună în aplicare 
propovăduirea sa. Ori, el emite regula că „prin multe necazuri trebuie să intrăm în împărăţia 
lui Dumnezeu” (Fapte 14, 22). Apostolul ştie că împărăţia lui Dumnezeu se ia prin luptă şi 
numai cei ce se străduiesc ajung la ea. El scrie în acest sens lui Timotei: „Lupta cea bună 
m-am luptat, călătoria am săvârşit, credinţa am păzit. De acum mi s-a gătit cununa dreptăţii 
pe care mi-o va da Domnul, judecătorul cel drept, în ziua aceea; şi nu numai mie, ci şi tuturor 
celor care vor fi iubit arătarea lui” (II Timotei 4, 7-8). In acest context, sinuciderea apare, în 
mod evident, ca o dezertare laşă, chiar ca un refuz de a-ţi duce crucea până la capăt cu curaj şi 
demnitate. Creştinul, ca atlet al lui Hristos, are menirea ca neîntrerupt să alege spre ţinta 
chemării celei de sus (Filipeni 3, 13-14). 

La mântuire, ca scop final al vieţii, se ajunge printr-o activitate susţinută şi nu prin- 

tr-un act de autodistrugere. îndemnul apostolic este foarte clar: „lucraţi cu frică şi cu cutremur 

la mântuirea voastră” (Filipeni 2, 12); spre a confirma cuvintele Domnului: „împărăţia lui 
Dumnezeu se ia cu asalt şi numai cei ce dau asaltul o cuceresc” (Matei 11, 12). Aceasta 
înseamnă că împărăţia lui Dumnezeu se cucereşte prin lupta împotriva obstacolelor de tot 
felul, de la puterile întunericului, până la ispitele şi patimile de care permanent trebuie să ne 
debarasăm. 

/V 

In acest context, s-ar putea eventual pune în discuţie faptul că în epoca apostolică şi 
post apostolică, precum şi în timpul care a urmat acesteia creştinii manifestau dorinţa arzătoare 
de a fi în comuniune veşnică cu Hristos, fiind în aşteptarea parusiei sau acceptând cu entuziasm 
martiriul. Dar aceasta nu însemna întru nimic suicid. Sfântul Iacob îndeamnă în acest sens: 
„Deci fiţi îndelung răbdători, fraţilor, până la venirea Domnului. Iată, plugarul aşteaptă roada 
scumpă a pământului, îndelung răbdând, până ce primeşte ploaia timpurie şi târzie. Răbdaţi, 
dar şi voi îndelung şi întăriţi-vă inimile, căci venirea Domnului s-a apropiat” (Iacob 4, 7-8). 

/V 

îndemnul creştin este în direcţia întăririi inimii prin răbdare şi nu de suprimare a vieţii datorită 
slăbiciunii şi a lipsei de răbdare. 

Prin urmare, comuniunea veşnică cu Hristos nu poate fi interpretată în nici un caz ca o 
dorinţă agresivă faţă de noi înşine, ci ca o răsplată obiectivă venită din partea lui Dumnezeu şi 


106 A.J. Droge: „Mori Lucrum: Paul and Ancient Theories of Suicide”, în Novum Testamentum, XXX, 
3 / 1988, p. 263-286. Cel mai cuprinzător studiu modern dintr-o perspectivă bibilică şi patristică 
este semnat de A.J. Droge şi J. D. Taylor, A.Noble Death. Suicide and Martyrdom among 
Christians and Jews in Antiquity, San Francisco, 1992. 

acordată numai acelora care în luptă cu ispita şi cu toate vicisitudinile vieţii, rămân biruitori 
prin harul lui Hristos: „Fericit bărbatul care rabdă ispita, căci fiind încercat va lua cununa 
vieţii, pe care a făgăduit-o Dumnezeu celor ce-L iubesc pe El” (Iacob 1, 12). 

/V 

In sfârşit, autorul Apocalipsei ne îndeamnă stăruitor: „Fii credincios până la moarte şi 
îţi voi da cununa vieţii” (Apocalipsa 2,10). Acest îndemn spulberă orice posibilitate de a lua 
în consideraţie suicidul spre a ajunge în veşnica comuniune cu Hristos cel înălţat la cer, de-a 
Dreapta Tatălui. 


3.4.6. Atitudinea Bisericii fată de suicid 

Fără îndoială, martiriul a însemnat un act de curaj şi dăruire pentru ideal. Ca jertfă de 
sine pentru Hristos, martiriul a însemnat vitejie şi biruinţă. Nu despărţirea de această viaţă 
trupească i-a îndemnat pe primii creştini spre martiriu, ci credinţa lor fermă şi iubirea lor de 
neclintit faţă de Hristos. Din nefericire însă au apărut şi falşi mărturisitori, care de-a dreptul 
provocau martiriul, nu ca pe o jertfa de totală dăruire lui Hristos, ci ca glorificare a lor. Dar 
încă dintru început, Biserica a refuzat o astfel de sfinţenie... Cu toate astea, unii ca aceştia nu 
au încetat să apară, astfel încât, pe la sfârşitul secolului al IV-lea, în Apusul creştin, Fericitul 
Augustin, episcop de Hippo, a luat atitudine faţă de pretinşii martiri aparţinători sectei şi 
ereziei donatiste. Faptul că aceştia îşi chiar curmau viaţa, episcopul de Hippo şi teologii 
occidentali care au urmat au socotit sinuciderea ca fiind „hulă împotriva Duhului Sfânt” şi ca 
urmare, păcat de neiertat de Dumnezeu 107 . 

Cam în acelaşi timp, în Răsăritul creştin, patriarhul Timotei al Alexandriei (381— 
385) a emis un canon prin care declara sinuciderea ca act liber şi deliberat, fiind un păcat atât 
de grav, încât îl exclude pe făptuitor din comuniunea eclezială, iar Biserica îşi declină orice 
atitudine favorabilă fată de unul ca acesta. Iată conţinutul canonului 14 al lui Timotei al 

9 9 

Alexandriei: „întrebare: «Dacă cineva nefiind în minţi ridică mâna asupra sa sau se aruncă 

în prăpastie, să se facă pentru el vreo aducere sau nu? Răspuns: In privinţa acestuia clericul 
trebuie să lămurească dacă a făcut aceasta cu adevărat fiind ieşit din minţi. Căci de multe ori 
rudeniile celui ce a pătimit aceasta, vrând să obţină aducerea jertfei şi rugăciune pentru el, 
minţesc şi zic că nu era în minţi. Uneori însă a făcut aceasta din cauza tratamentului jignitor 
al oamenilor sau altminteri oarecum din scârbă şi pentru aceasta nu trebuie să se aducă jertfa; 
că însuşi de sine ucigaş este. Deci clericul negreşit trebuie să cerceteze cu deamănuntul, ca să 
nu cadă în osândă»”. 

Sub influenţa acestui canon, s-a hotărât că atunci când sinuciderea este săvârşită ca act 
liber şi raţional, celui în cauză i se va refuza orice rugăciune şi orice fast de înmormântare, 
precum şi orice pomenire la Sfânta Liturghie sau cu alt prilej. 

107 Pr. Prof. Dr. John Breck, o.c.p. 336-337 

De acum, din secolul al IV-lea, poziţia Bisericii faţă de suicid va deveni fermă, atât 
sub aspect liturgic, cât şi etic, toţi teologii punând fapta la stâlpul infamiei. Şi nu nemotivat. 
Motivul pentru care Biserica condamnă suicidul rezidă în faptul că trupul deopotrivă cu sufletul 
constituie creaţia lui Dumnezeu. Şi precum Dumnezeu este atotsfânt, tot ceea ce exprimă 
voinţa lui Dumnezeu poartă pecetea sacralităţii. Pe de altă parte, sacralitatea trupului este 
dată şi de faptul că el nu este o simplă posesie autonomă, ci darul lui Dumnezeu, faţă de care 
trebuie să avem responsabilitatea cuvenită. Darul lui Dumnezeu trebuie chivernisit spre sfin¬ 
ţenia Lui, prin participarea la viaţa divină. Trupul nu poate fi distrus ca o simplă posesie faţă 
de care poţi chiar şi abuza... Iată cuvintele Apostolului: „... Sau nu ştiţi că trupul vostru este 
templu al Duhului Sfânt... şi că nu sunteţi ai voştri?... Preamăriţi dar pe Dumnezeu în trupul 
vostru şi în duhul vostru care sunt ale lui Dumnezeu” (I Corinteni 6, 19-20). 

Drept urmare „nimeni dintre voi nu trăieşte pentru sine şi nimeni nu moare pentru 
sine. Căci dacă trăim, pentru Domnul trăim, iar dacă murim, pentru Domnul murim; deci şi 
dacă trăim şi dacă murim, ai Domnului suntem. Căci şi Hristos spre aceasta a murit şi a înviat 
şi a trăit, ca să domnească şi peste cei morţi şi peste cei vii” (Romani 14, 7-9). Privit în 
lumina acestor cuvinte, suicidul ca pierdere a încrederii în Dumnezeu reprezintă o totală 
înstrăinare de El. 

Pe de altă parte, luând trup omenesc ca al nostru, Fiul lui Dumnezeu a sfinţit pe cruce 
firea noastră, deopotrivă sufletul şi trupul deschizându-le perspectiva veşnică a comuniunii 

cu Dumnezeu. In această situaţie, noi ne naştem cu trup firesc, dar menirea acestuia este 
aceea de a se transforma în trup duhovnicesc: „Se seamănă trup firesc, învie trup duhovnicesc. 
Este trup firesc, este şi trup duhovnicesc. Aşa s-a scris: „s-a făcut omul cel dintâi, Adam 
suflet viu; iar Adam cel de pe urmă duh de viaţă făcător” (I Corinteni 15, 44-45). 

De aici rezultă că persoana umană formează o entitate psihosomatică indivizibilă, 
cu menirea înduhovnicirii ei integrale (trup şi suflet) în comuniunea veşnică a lui Dum¬ 
nezeu. Prin suicid, ca act conştient şi liber, această unitate dintre suflet şi trup se destramă, iar 
odată cu ea, menirea spirituală a omului îşi pierde sensul de a exista. Pentru acest motiv, prin 
suicid se săvârşeşte cu voie liberă păcatul ruperii din comuniunea lui Dumnezeu, rămânând 
în afara harului Său şi a sfinţeniei Bisericii Sale. 


3.4.7. Suicidul între nebunie şi responsabilitate 

După cum am văzut, răspunsul dat prin canonul 14 al patriarhului Timotei al Alexandriei 
cerea clerului să cerceteze amănunţit cazul de suicid şi să răspundă dacă fapta a fost săvârşită 
ca efect al nebuniei sau ca act de voinţă liberă, raţională şi responsabilă. 

Vom pune în discuţie tocmai acest aspect, adică în ce măsură suicidul este act conştient 
şi liber şi, prin urmare responsabil, urmărind poziţia spiritualităţii creştine, cea medicală, cea 
psihologică şi cea sociologică. 

1. Sub aspectul spiritualităţii creştine suicidul este considerat un act al lipsei de 
credinţă şi de încredere în pronia divină. Suicidul este act al revoltei contra lui Dumnezeu ca 
şi Creator şi Răscumpărător. Datorită faptului că suicidul este o faptă ireversibilă, neexistând 
posibilitatea căinţei, nu există nici posibilitatea iertării din partea lui Dumnezeu. Socotindu-1 
ca o „totală lipsă de credinţă”, ca o înstrăinare şi ruptură definitivă de Dumnezeu, S. Bulgakov 
socoteşte suicidul ca blasfemie faţă de Dumnezeu, iar pe cel ce-şi ia viaţa ca pe un „descen¬ 
dent spiritual al lui Iuda trădătorul, respingându-1 pe Dumnezeu şi fiind respins de Dumne¬ 
zeu” 108 . 

Prin urmare, sub aspect spiritual, suicidul este considerat faptă abominabilă, ce se 
datorează „slăbiciunii morale” provocate de păcat. 

2. Dat fiind faptul că persoana umană este o entitate psihosomatică ireversibilă, 
medicinii şi psihologiei le revin sarcina şi datoria de a studia aspectul psihic şi somatic al 
sinuciderii. 

Cercetătorii în domeniu au stabilit că suicidul se datorează unei „depresii majore 
recurente” şi a unor „tulburări de stress post-traumatic”, cărora omul le devine victimă. Apar 
în organism anumite impulsuri de autodistrugere, datorită unor procese chimice şi 
fiziopatologice. Astfel, victima este mai degrabă pacient, care trece prin următoarele stări 
psihice. Mai întâi apar sentimente de tristeţe şi de tulburare, urmate de mânie şi apoi de 

speranţă. înclinaţia spre sinucidere apare odată cu transformarea „speranţei” în disperare. 

Cauzele care fac această trecere sunt de ordin neurologic, chimic, genetic, endocrin, etc. 

1. Sub aspect neurologic şi chimic, suicidul poate fi determinat de slăbirea neuro- 
transmiţătorilor, care afectează ganglionii de bază (cum este şi în cazul bolii lui Parkinson), 
fapt care atrage după sine o scădere a cantităţii de dopamină. Cantităţile scăzute de serotonină 
din organism şi ale unor acizi înrudiţi cu ea, creează mai întâi stări de agresivitate şi im¬ 
pulsivitate, care îndreptându-se împotriva propriei persoane, duc la depresia patologică, ce 
degenerează în suicid. 

2. Factorii hormonali vizează în special sindromul pre-menstrual şi disfuncţia 
glandei tiroide. 

3. Cercetările ştiinţifice de necontestat au pus în evidenţă comportamentul de 
autodistrugere ca factor genetic existent, dacă nu în familie, în istoria ei. 

4. S-au semnalat la veteranii războiului din Vietnam apariţia unor traume psihice 
manifestate sub forma unor confuzii între sentimentul respectului faţă de sine şi cel al vinovăţiei 
şi mâniei ofensive, în sensul că neputându-şi manifesta mânia faţă de duşman, înăbuşind-o în 

108 J. Breck, o.c.p. 339 

sine, îi devine ţintă prin autodistrugere. Aceasta apare necontrolată, în sensul că „ucide doi 
oameni”: pe sine fizic, iar pe celălalt emoţional, ca obiect al ostilităţii ei. 

5. Cauzele morale, precum alcoolismul, consumul de droguri, abuzul sexual, creează 
stări impulsive de autodistrugere. Pe de altă parte, se poate ajunge şi la stări decompensatorii 
privind energia fizică şi sufletească, conducând spre epuizări depresive, care în cele din urmă 
degenerează în depresii de autodistrugere. 

6. Sociologia a demonstrat că 91% din cazurile de tentativă la sinucidere sau de 
sinucidere. Provin din mediile familiale haotice. La acestea se adaugă stările depresive produse 
de pierderea unor persoane dragi în intervale scurte de timp, cum ar fi: pierderea ambilor 
părinţi, a soţului (soţiei), a copiilor, a prietenilor. Sentimentul existenţial al lipsei suportului 
social aduce însingurarea depresivă şi ucigătoare. 

Importanţa factorului social în sinucidere a determinat pe celebrul sociolog francez E. 
Durkeim, să spună încă în 1897că suicidul nu poate fi considerat produsul voinţei libere, ci 
mai mult, poate avea cauze sociale. 109 

Din cele până aici tratate vedem că suicidul ca auto-crimă şi blasfemie faţă de Dumne¬ 
zeu Creatorul şi Răscumpărătorul, prin pierderea încrederii în pronia cerească şi-n iubirea 
salvatoare ce se oferă omului prin jertfa lui Hristos, constituie un păcat grav. Ca păcat, suicidul 
intră atât în categoria păcatelor strigătoare la cer (autocrimă), cât şi în categoria păcatelor 
împotriva lucrării mântuitoare a Duhului Sfânt, întrucât fiind ireversibil, nu poate fi 
iertat de Dumnezeu în urma actului de căinţă. 

Urmărind însă cauzele care-1 provoacă, suicidul aparţine mai mult medicinii, psihologiei 
şi sociologiei, decât spiritualităţii. De cele mai multe ori omul este victima impulsurilor sale 
de autodistrugere. De fapt însăşi „slăbiciunea morală” şi păcatul, care îl generează sub aspect 
spiritual, au cauze adânci ce rezidă în structura psihosomatică a omului, ce nu-i oferă posibi- 

litatea de revenire de sub apăsarea distrugătoarelor stări depresive. In felul acesta, sinucigaşul 
este mai degrabă pacient decât inculpat. 

Având în vedere faptul că iubirea lui Hristos înclină totdeauna spre păcătos, ar fi bine 
ca, neacceptând păcatul, să-l oferim totuşi pe păcătos milei lui Dumnezeu. Părintele profesor 
John Breck arată că „sinuciderea e o tragedie ce ne implică pe fiecare din noi ca mădulare ale 
unui singur Trup. Şi, într-o oarecare măsură, răspunderea ei cade asupra noastră, a tuturor... 
în lumina acestei evidenţe, trebuie să regândim abordarea atât a celor care se sinucid, cât şi a 
celor care suferă cel mai mult datorită morţii lor. Poate a sosit vremea creării unei slujbe 
liturgice care ar permite înmormântarea sinucigaşilor... ceva analog cu slujba de pocăinţă în 
cazul recăsătoririi celui divorţat”. 110 

9 

A 

împărtăşind întru totul această părere, concluzionăm împreună cu acelaşi distins 
profesor, arătând că „responsabilitatea Bisericii în astfel de cazuri este de a-1 accepta atât pe 


109 Ibidem, p.341-347 

110 Ibidem, p. 345-346 

cel decedat, cât şi pe cei mai răniţi de această moarte tragică şi să-i dăruiască şi pe aceştia 

A 

milei iubitoare a lui Dumnezeu. îngrijirea pastorală se va concentra asupra vindecării celor 
rămaşi fără persoana iubită, evitând orice judecare sau condamnare. Dumnezeu poate înţelege 
factorii complecşi care determină sinuciderea, indiferent dacă în aparenţă aceasta este pentru 
noi „raţională” sau nu. Rolul nostru este să lăsăm victima în grija milostivă a lui Dumnezeu, 
în timp ce suntem martorii adevărului că iubirea mântuitoare a lui Hristos e mai puternică 
chiar decât moartea produsă prin sinucidere. 111 


3.5. Crima şi violenţa 

Viata este un dar de la Dumnezeu. Ea este sacră, fiindcă Dumnezeu este sfinţenia 
absolută. Fiind primită ca darul lui Dumnezeu, noi avem datoria să o chivernisim spre sfinţe¬ 
nia ei şi apoi să o restituim lui Dumnezeu spre desăvârşirea ei veşnică şi să nu o lăsăm pradă 
naturii noastre corupte. 

Angajată în favoarea susţinerii vieţii umane, Declaraţia Drepturilor Omului socoteşte 
viaţa ca fiind „dreptul drepturilor”, adică cel mai mare drept care le subordonează în ultima 
instanţă pe toate celelalte. Altfel spus, toate celelalte drepturi au menirea de a da calitate 
vieţii. 

9 

Pe baza acestor realităţi, atât după dreptul divin, cât şi după cel omenesc, avem datoria 
sfântă de a ne respecta viaţa personală, afirmându-i după cuviinţă demnitatea (valorile) şi în 
acelaşi timp avem datoria de a respecta sub toate aspectele viaţa semenului nostru; fiindu-ne 
oprită orice formă de atentat la viaţa altuia. 


3.5.1. Crima ca nebunie antisocială 

Cele trei valori — Adevărul, Binele şi Frumosul — erau simbolizate de înţelepciunea 
vechilor greci prin dansul armonios al muzelor, pe când vântul, focul şi apa, ca intemperii ale 
naturii, reprezentau dansul dezlănţuit al Furiilor. Iar pe plan spiritual,Furiile reprezentau 
dezordinea, dezmăţul, concretizate în prostie, nebunie şi crimă. Binele care exprimă sănătatea 
este redat prin adevăr, dreptate, bunăstare, pe când boala o constituie crima şi prostia. 112 

S-a constatat că atunci când în viaţă apare un obstacol, aceasta se conjugă cu lumea 
sub impulsul mâniei şi fricii. Dacă obstacolul este mai mic îl învingem prin mânia devenită 

A 

agresivitate. Dacă însă nu-1 putem depăşi, intră în acţiune frica şi atunci îl ocolim. învingerea 
conflictelor ne aduce oţelirea în viaţă, dar dacă ele ne înving, frica degenerează în anxietatea 

111 Ibidem, p. 348-349 

112 N. Mărgineanu, Condiţia umană, Bucureşti 1973, p. 17. 

ce dă multiplele forme ale nebuniei omului faţă de el însuşi. Aşa cum frica înseamnă 
autodistrugere, mânia încearcă distrugerea altora. Patologia ei duce la sadism, care devine 
izvorul principal al crimei. 113 

Prin urmare, crima este forma de nebunie antisocială, ea este impulsionată de mânie, 
agresivitate şi ură, iar acestea pornesc din debilitatea mintală corelată şi dezvoltată de 
nervozitatea exagerată, precum şi de temperamentul prea energic şi prea impulsiv. 

Crima şi nebunia reprezintă un eşec al adaptării, al conservării şi al dezvoltării 
personalităţii umane raportate la lume. „Dacă fiinţa umană rezolvă dezechilibrul cu lumea, 

viaţa îşi urmează cursul normal al sănătăţii şi onestităţii... în frică nu reuşeşte. In crimă 
rezolvarea reuşeşte, dar ea contrazice normele sociale, ce asigură convieţuirea paşnică între 
oameni. Ca atare, rezolvarea e greşită, deoarece ea este antisocială şi, în final, prin acţiunea 
justă a societăţii împotriva celui care a comis crima, ea periclitează din nou atât conservarea, 
cât şi dezvoltarea fiinţei...”. 114 

Dar nu numai agresivitatea şi sadismul reprezintă nebunia în crimă. Nebunia în crimă 
este determinată şi de frică. Aceste forme ale agresiunii antisociale şi antipersonale se pot 
conjuga atunci când se cauzează reciproc, după cum magistral este prezentat fenomenul de 

A 

I.L. Caragiale în nuvela: „O făclie de Paşti”. In urma conflictului dintre Leida Zibal şi Gheorghe, 
în sufletul acestuia din urmă se dezvoltă furia crimei... încă de la început „s-a arătat a fi un 
om prea brutal şi prea ursuz... suduia mereu şi mormăia singur prin ogradă. Era o slugă rea: 

A 

leneş şi obraznic... şi fura”. înfăţişarea era aceea a unui „criminal înnăscut”, după teoria lui 
Lombroso (despre care vom vedea mai jos): „...are braţele peste măsură lungi şi picioarele 
prea scurte, fruntea îngustă şi turtită, occipitalul tare dezvoltat; chipul lui e de o caracteristică 
asprime şi bestialitate bătătoare la ochii deprinşi; e un rudiment de om; e, cum am zice, fiara, 
care de-abia de curând a reuşit să stea numai pe labele dinapoi şi să-şi ridice capul în sus, spre 
cer către lumină!”. Sub obsesia ucigătoare a crimei ce o aştepta cu groază de sărbătoarea 
Paştelui ce se apropia, anxietatea lui Leiba se amplifică, ducându-1 la nebunie, iar sub teroarea 
fricii, el îl va ucide pe Gheorghe. „Fără îndoială - gândeşte Sura - Leiba nu e bine deloc, e 
tare bolnav; Leiba are „idei la cap”. Căci ce înţeles poate avea tot ce face el de câteva zile şi 
mai ales ce a făcut astăzi?”. „Crâşma a închis-o înainte de aprinsul lumânărilor... De trei ori 
au bătut muşterii în uşa dughenii, strigând cu glasuri cunoscute să le deschidă. La fiece bătaie, 
el a tresărit... A trecut apoi sub gang şi s-a dus s-ascundă pe treapta de piatră a pragului 
securea de tăiat lemne. Tremură de nu se poate ţine pe picioare şi nu vrea să se odihnească... 
E noapte deplină, Zibal stă de mult pe pragul ce dă în gang şi ascultă... O osteneală zdrobitoare 
se lasă pe cerbicia lui Zibal... „Să fie Gheorghe?”. Leiba simţi că i se sting puterile şi se aşeză 

A 

la loc pe prag. Intre frânturile de gânduri ce se rostogoleau în capul său, el nu putu prinde un 
gând întreg, o hotărâre... Aiurit, intră în dugheană, trase un chibrit şi aprinse o lampă mică cu 


113 Idem, p. 84 

114 Ibidem, p. 267 

petrol... Ceasornicul ţăcănea în perete. Zgomotul acesta monoton supăra pe Zibal... Gura lui 

era uscată. Ini era sete. Spălă un păhăruţ în cada cu trei picioare de lângă tarabă şi voi să-şi 
toarne rachiu bun dintr-un şip; dar gâtul şipului începu să clănţănească tare pe buzele 
paharului... Aceste sunete erau şi mai supărătoare. A doua încercare, cu toată voinţa lui de 
a-şi birui slăbiciunea, nu avu mai mult succes... Zibal se aşeză iar pe prag întinzându-şi 
urechea la pândă... Leiba se scoală apăsându-şi pieptul cu mâna şi căutând să întoarcă înapoi 
un nod rebel ce i ridică în gât... Sunt mai mulţi oameni afară... Şi Gheorghe!... Da, el e, da, 
a bătut în deal ceasul învierii”. Gheorghe nu reuşeşte însă să intre în han, ci căzând în capcana 
lui Leiba, acesta-i dă foc. Şi trupul lui Gheorghe se mistuia în flăcări ca o făclie de Paşti... 

/V 

In altă ordine de idei, trebuie să recunoaştem că există şi societăţi criminaloide, care 
impulsionează agresivitatea şi ura de grup ca sentiment de dreptate şi revoltă ce merge până 
la crima antisocială, pentru a face o societate dreaptă, ce oferă posibilităţile conservării şi 
dezvoltării personalităţii umane. 

Astfel, a apărut criminologia ca ştiinţa multidisciplinară care se ocupă de fenomenul 
crimei, de originea şi dezvoltarea comportamentelor infracţionale, de particularităţile acţiunilor 
criminale individuale şi de grup, de structurile specifice particulare ale persoanei criminalului, 
de combaterea, prevenirea actelor criminale şi de mijloacele de reeducare 115 . 


3.5.2. Originea şi cauza violenţei şi urii 

1. Medicul psihiatru şi criminologul italian, Cesare Lombroso (1836-1909), 
întemeietorul şcolii antropologice a dreptului, susţine teoria ereditară a „criminalului 
înnăscut”, care poate fi cunoscut după anumite „stigmate” corporale: fruntea îngustă, ceafa 
lată, ochii apropiaţi de nas, formă primitivă, sălbatică şi monstruoasă. Lombroso nu şi-a putut 
dovedi temeinicia tezei sale, întrucât se poate vorbi numai de predispoziţii în cadrul eredităţii. 

2. Psihanaliza vorbeşte de un killer instinct determinat de agresivitatea ca reacţie 
tipică furiei. Asemenea foamei, agresivitatea constituie un instinct primar de conservare a 
individului, manifestându-se sub forma apărării şi atacului. S-a constatat că unele persoane 
pot avea o concentraţie mai mare de testosteron (hormon sexual masculin), care creează o 
tendinţă agresivă. Experienţele de laborator au arătat, pe de altă parte, că stimularea 
hipotalamusului la şobolani şi pisici, au creat stări de furie extremă ce determinau acţiuni 
ucigaşe. La oameni nu s-a întâmplat însă acelaşi lucru. Comportamentul agresiv poate fi 
controlat cortical şi, ca urmare, poate fi expus influenţelor sociale şi legat de experienţă 116 . 


115 Paul Popescu Neveanu, Dicţionar de psihologie, Bucureşti, 1978, p. 159-160 

116 Rita Atkinson; Richard Atkinson, Edward Smith, Daryl Bem, Introducere în psihologie, ed Xl-a, 
trad. din Limba engleză de Leonard Băiceanu, Gina llie, Loredana Gavrilită, Bucureşti, 2002, 
p.525. 

Pe de altă parte, privind fenomenul de ură, psihanaliştii consideră că acesta nu este 
decât expresia iubirii împiedicate în manifestările ei. Această piedică determină o stare de 
concentrare intensă afectivă şi mentală asupra unei persoane căreia îi dorim răul. Ura poate 
cuprinde familia, clasa socială şi chiar neamul căruia aparţine persoana urâtă 117 . Ura familială 
este impulsionată de invidie şi de gelozie, ducând la complexul Cain sau complexul Electra, 
soldat cu crima. 

Psihanalistul francez G. Robin arată că există o ură normală şi una patologică. „Ura 
este un sentiment natural şi normal, care nu începe să fie morbid decât atunci când se iveşte 
pe un teren deja atins din punct de vedere psihic”. Se vorbeşte „de o raţiune a urii, de 
justificările ei morale”, desfăşurate „în numele dreptăţii, binelui, libertăţii” 118 . Aceasta ar 
fi identică cu ceea ce este cunoscut în limbajul asceţilor creştini sub numele de „mânia dreaptă”. 
Există însă şi o ură patologică, „atunci când din cauza unui dezechilibru mental, individul nu 
mai deţine discernământul critic al Eului raţional sau discernământul afectiv al Eului ideal 

9 9 

(conştiinţa morală actuală)”. Aceşti dezechilibraţi ideo-afectivi, lipsiţi fiind de simţul moral, 
vor adopta un comportament nevrotic, bizar, antisocial, distructiv. Această ură patologică 
este periculoasă nu numai prin tensiunile sociale pe care le creează, ci şi prin faptul că violenţa 
ei poate finaliza în crimă 119 . 

Ura poate fi „lichidată fie printr-o stare nevroză, fie printr-un rău făcut persoanei ce 
este urâtă (răzbunarea-pedeapsa), iar când există o predispoziţie (vocaţie) spre creaţie, ura se 
sublimează în opere de creaţie, iar când ura, fiind prea mare, nu-şi găseşte altă soluţionare, 
va duce la crima pasională. în determinările spre crimă un rol deosebit îl joacă tem¬ 
peramentul, sensibilitatea şi mai ales violenţa traumei psihice pe care o provoacă surpriza 
deziluziei sau atitudinea cinică a fiinţei urâte” 120 . 

9 

3. Pe lângă cele până aici arătate privind modul de interpretare a agresivităţii ce duce 
la crimă, se oferă şi răspunsul potrivit căruia agresivitatea constituie un răspuns învăţat 
prin observare sau imitare 121 . 

Această interpretare aparţine psihologiei umaniste, care îşi propune să promoveze 

dezvoltarea personalităţii umane la parametri maximi. In interpretarea agresivităţii, se porneşte 
de la faptul că personalităţile antisociale sunt impulsive, cu un slab sentiment al vinovăţiei, 
sunt interesate numai de propriile lor nevoi, au mereu probleme cu legea. Cauzele 
rezidăîn sistemul nervos subreactiv, în modelul de comportament antisocial al părinţilor, 
în absenţa totală sau parţială a disciplinei (educaţia) 122 . 


117 Dr. I. Popescu, Concepţia psihanalitică (expunere şi critică), Sibiu, 1947, p. 157. 

118 Idem, p. 168-169. 

119 Ibidem 

120 Idem, p. 156. 

121 R. Atkinson şi colab., Introducere în psihologie, p. 515-525. 

122 Idem, p. 774. 

Spre deosebire de teoria psihanalitică, unde agresivitatea este interpretată ca un impuls 
produs prin frustrare, teoria învăţării sociale socoteşte agresivitatea a fi un răspuns învăţat 
prin imitare. S-a experimentat modul de învăţare a violenţei la televizor şi filme şi s-a ajuns 
la concluzia că agresivitatea creşte în intensitate, dacă răspunsurile sunt întărite pozitiv. 
Urmărindu-se programele TV peste zece ani, au fost studiaţi peste 800 de copii între 8-9 ani 
şi s-a constatat că băieţii care preferau programe TV conţinând multă violenţă, s-au dovedit 
mai agresivi în relaţiile interpersonale, comparativ cu băieţii care preferau programe TV mai 
puţin violente. 

Pe de altă parte, s-a constatat că agresivitatea cu cât este întărită mai mult, cu atât se 
manifestă cu mai multă dârzenie. Experimental, când unor copii li s-a dat posibilitatea ca în 
mod repetat să lovească altă persoană, care nu putea riposta, subiecţii s-au dovedit din ce în 
ce mai punitivi, ceea ce înseamnă că agresivitatea dă naştere la agresivitate şi nu o face să 
înceteze 123 . 


3.5.3. Responsabilitatea faţă de crimă 

Dat fiind faptul că crima reprezintă nebunia antisocială, iar pe de altă parte, ea 
aparţine debilităţii mentale, e greu de stabilit graniţa între nebunie şi delict. De aici şi confuzia 
în determinarea responsabilităţii morale în cazul crimei. 

S-a stabilit psihologic că personalităţile de tip antisocial manifestă un redus simţ al 
responsabilităţii şi al moralităţii. Comportamentul egocentric al unora ca aceştia se 
manifestă prin satisfacerea imediată a propriilor trebuinţe şi prin incapacitatea de a 
suporta frustrarea. 

Cauzele care determină comportamentul antisocial sunt multiple, precum variată este 
şi forma lui de interpretare. Pe lângă lipsa capacităţii de a controla impulsurile, delicvenţa, 
având la temelie subcultura criminală, se traduce prin pierderea simţului cu realitatea, urmată 
de un comportament social specific, manifestând interes pentru membrii unei bande criminale, 
cu păstrarea codului moral de a nu trăda un prieten, oricare ar fi acesta 124 . 

Spre a înţelege mai bine cum a fost apreciată nebunia în crimă, ne vom referi la câteva 
cazuri concrete. Astfel, în perioada anilor ’70, Institutul American de Drept a adoptat o definiţie 
mai largă a nebuniei în crimă, propunând următorul text: „O persoană nu este responsabilă de 
conduita criminală, dacă în timpul acelui comportament, ca rezultat al unei tulburări sau 
deficienţe mentale, îşi pierde substanţial capacitatea, fie de a aprecia nejusteţea conduitei 
sale, fie de a-şi conforma conduita imperativelor legii”. 


123 Idem, p. 523-526. 

124 Idem, p. 766 

Interpretându-se această lege, s-a considerat că prin cuvântul „substanţial” se înţelege 
că nu orice incapacitate este suficientă pentru a evita responsabilitatea criminalului, dar şi 
faptul că nu este cerută incapacitatea totală. La fel, cuvântul „a aprecia” implică mai degrabă 
decât a şti, faptul că conştiinţa intelectuală a binelui şi a răului nu este suficientă; indivizii 
trebuie să înţeleagă consecinţele morale sau legale ale comportamentului lor, înainte de a fi 
găsiţi responsabili de acţiuni ilegale. Astfel, interpretând legea, John Hinckley jr., în tentativa 
de asasinare a preşedintelui R. Reagan, a fost achitat în 1981 pe motiv de nebunie. 

Mai târziu, în 1984, Congresul american a modificat legea în sensul că „dovada trebuia 
să fie clară şi convingătoare” că persoana nu era sănătoasă psihic. 

Statul Michigan şi alte 11 state americane au propus verdictul: „vinovat, dar bolnav 
psihic”, permiţând juraţilor să condamne o persoană pe care o consideră periculoasă, 
asigurându-se în acelaşi timp că ea primeşte un tratament psihoterapeutic, fie într-un spital de 
boli psihice, fie în închisoare, dacă este apt să-şi ispăşească pedeapsa. 

Tot mai puţin se împărtăşeşte ideea că oamenii nu au responsabilitatea faptei comise, 
încât în ultimul timp, în S.U.A., mai puţin de 1% din inculpaţi au fost declaraţi nevinovaţi pe 
motiv de boală psihică. Se cere, la ora de faţă, ca inculpatul să fie apt a-şi suporta procesul de 
judecată, îndeplinind următoarele două condiţii: 1. să înţeleagă cauzele ce i se aduc; 2. să 

/V 

coopereze cu avocatul în pregătirea apărării. In consecinţă, mulţi inculpaţi sunt internaţi până 
vor putea face faţă procesului, dar nu timp nelimitat. 

Cu toate aceste precauţii, „din nefericire, datele folosite în prezent pentru precizarea 
faptului că un individ ar fi capabil să comită un act periculos nu sunt demne de încredere” 125 . 


3.5.4. Crima în faţa conştiinţei morale 

Atentatul la viaţa cuiva, chiar şi a unui animal nevinovat, indiferent din ce motive, 
rămâne un act de cruzime, făcând ca sensibilitatea sufletului omenesc să nu rămână indiferentă, 
ci să vibreze cu duioşie şi chiar cu tristeţe. Faptul este sugerat artistic, cu inegalabilă fineţe de 
Nicoale Labiş în poemul: „Moartea căprioarei”: „...Spun tatii că mi-i sete şi-mi face semn 
să beau. / Ameţitoare apă, ce-ntunecat te datini! / Mă simt legat prin sete de vietatea care a 
murit / La ceas oprit de lege şi de datini... / Ce-i inimă? Mi-e foame! Vreau să trăiesc şi-aş 
vrea... / Tu, iartă-mă, fecioară, - tu, căprioara mea! / Mi-i somn. Ce nalt îi focul! Şi codrul, ce 
adânc! / Plâng. Ce gândeşte tata? Mănânc şi plâng. Mănânc!”. 

Replica conştiinţei morale faţă de crimă a constituit o temă esenţială a tragediei greceşti. 
Eriniile, cu părul despletit şi cu făclii aprinse urmăreau pe ucigaşi, fâcându-i să se zbată în 
chinuitorul foc al mustrării, ce le ardea sufletul până la insuportabil... 


125 Idem, p. 771-774. 

La fel şi în literatura modernă. Pe Cain din poezia lui Victor Hugo îl urmăreşte „ochiul 
lui Dumnezeu” (conştiinţa) spre a-i aduce mustrarea pentru fapta ucigaşă, atât în ascunzătoarea 
din pământ, cât şi în tumul de fier unde nu putea să pătrundă nici o rază de lumină. 

Rascolnicov din romanul „Crimă şi pedeapsă” a lui F.M. Dostoievski comite dintr-un 
idealism naiv, o crimă. Deşi o consideră faptă indiferentă, glasul conştiinţei se trezeşte, 
mustrându-1 neiertător, încât în cele din urmă, ne mai putând suporta tulburarea sufletească 
care îl apăsa, se predă autorităţilor spre a-şi ispăşi fapta. 

Boris Gudunov este prezentat de Puşkin în tulburările violente ale conştiinţei, după ce 
a ucis pe moştenitorul tronului... La fel şi Macbeth a lui Shakespeare este urmărit ca de o 
nălucă de figura celui ucis, de care nu mai poate nicăieri să se ascundă. Iată cuvintele lui 
Macbeth: „.. .S-a mai vărsat şi-n vremea veche sânge, / Când legea nu-mblânzise încă lumea. 
/ Şi s-au mai săvârşit de-atunci omoruri, / Cumplite foarte, pentru-al nostru auz. / Pe-atunci 
un om, cu creierii zdrobiţi / Murea şi-atâta tot. Dar azi învie / Cu douăzeci de răni de moarte-n 
cap, / Şi brânci ne dă din scaun: mai ciudat / Decât e chiar omorul”. Obsesia umbrei celui ucis 
îl urmăreşte pe Macbeth până la delir: „Dar n-am fncut-o eu! De ce-ţi tot scuturi / Spre mine, 
pletele de sânge pline?”. 

La fel şi în literatura română, precum: „Năpasta”, „Moara cu noroc”, etc., crima este 
cauzată de iubire, gelozie, invidie, diverse interese şi încheiată cu dezastre familiale, mustrări 
de conştiinţă, nebunie... 

Finalitatea vieţii prin crimă dezvoltă de multe ori un conflict temeluit pe o dramă 
sufletească, ce rezultă din tragicul existenţial, unde odată cu discernământul dispare orice 
licăr de luciditate, rămânând de-a dreptul fără motivaţii. Conştiinţa nu este dominată de 
mustrare, ci de răzbunare şi regret. Şi totuşi crima nu poate fi oprită. Ea îşi urmează destinul 
prăpăstios al morţii. Să urmărim crima lui Ghiţă din „Moara cu noroc”. „Ana se cutremură în 
tot trupul, apoi se îndreptă, se dete un pas înapoi şi grăi înecată: - Nu vreau să mor, Ghiţă! Nu 
vreau să mor! urmă ea tare şi se aruncă la picioarele lui. Fă ce vrei cu mine, dar nu mă omorî. 
Ghiţă îşi dete trupul înapoi, se plecă, îi apucă cu amândouă mâinile capul şi privi dus în faţa 
ei. - Nu-ţi fie frică, îi zise el înduioşat, tu ştii că-mi eşti dragă ca lumina ochilor. N-am să te 
chinuiesc, am să te omor cum mi-aş omorî copilul meu, când ar trebui să-l scap din chinurile 
călăului, ca să-ţi dai sufletul pe nesimţite. - Dar de ce să mă omori? zise ea agăţându-se de 
braţele lui? Ce-am păcătuit eu? - Nu ştiu! răspunse el. Simt numai că mi s-a pus ceva de-a 
curmezişa în cap şi că nu mai pot trăi, iar pe tine nu pot să te las viuă în urma mea. Acu, urmă 
el peste puţin, acu văd c-am făcut rău şi dacă n-aş vedea din faţa că eu te-am aruncat ca un 
ticălos în braţele lui, pentru ca să-mi stâmpăr setea de răzbunare, dacă mai odinioară l-aş fi 
găsit aici, poate că nu te-aş fi ucis. Ana se ridică şi privi ca trezită din somn la el... Afară se 
auzeau paşi, peste puţin cineva încercă să deschidă uşa. - Pintea cu jandarmii! şopti bărbatul 
scoţându-şi cuţitul de pe tureac. Ano! Fă-ţi cruce! fa-ţi cruce, că nu mai avem vreme. - Săriţi 
că mă omoară! Săriţi, măi oameni! strigă nevasta luptându-se cu el, săriţi! săriţi! Când uşa 

căzu sfărâmată din ţâţâni şi Răuţ se ivi cu Lică în ea, Ana era întinsă la pământ şi cu pieptul 
plin de sânge cald, iar Ghiţă o ţinea sub genunchi şi apăsa cuţitul mai adânc spre inima ei. - Dă 
foc! zise Lică şi Răuţ îşi descărcă pistolul în ceafa lui Ghiţă, care căzu înapoi, fură să mai 
poată afla cine l-a împuşcat”. 

/V 

In Sfânta Scriptură printre alte cazuri, iese în evidenţă mustrarea conştiinţei regelui 

A 

David, care se fucuse vinovat de pe urma morţii lui Urie. In urma vinovăţiei pe care i-o 
descoperă profetul Natan, inima lui David se umple de mâhnire şi căinţă, compunând 
nemuritorul Psalm 50, care va rămâne peste veacuri expresia inimii întinate de păcat, dar cu 
încredere în milostivirea lui Dumnezeu. Chiar dacă fapta lui David a fost iertată, Dumnezeu îi 
refuză totuşi intenţia de a construi templul datorită faptului că „a vărsat mult sânge şi a purtat 
războaie mari” (I Regi 22, 8). 


3.5.5. Atitudinea punitivă faţă de crimă 
în teocratia israelită 

5 

Având o conducere teocratică, porunca „să nu ucizi” din Decalog reprezintă Legea lui 
Dumnezeu menită să consfiinţească valoarea vieţii omeneşti ca dar divin şi datoria fiecăruia 
de a respecta viaţa aproapelui, asemenea vieţii proprii. 

A 

In acelaşi timp, atitudinea lui Dumnezeu faţă de om era numită: „hesed”, în sens de 
binefacere, milă, îndurare, ceea ce înseamnă că Dumnezeu însuşi este protectorul vieţii omului 
şi, ca urmare, putea cere şi oamenilor ca, după dreptate, să-şi respecte reciproc viaţa. 

Caracterul teocratic al legislaţiei mozaice făcea deosebirea, în aprecierea gravităţii 
unei fapte, în funcţie de obiect, împrejurări, intenţii, scop. De pildă, într-un fel era pedepsită 
crima spontană, faţă de cea cu premeditare sau crima intenţionată faţă de cea neintenţionată. 

Pentru a stârpi crima din popor şi a intimida săvârşirea ei, se aplica fără părtinire, 
în orice ocazie, legea talionului, ca înstăpânire a dreptăţii legii. Legea talionului pretindea 
„Ochi pentru ochi, dinte pentru dinte, omor pentru omor...”. Proclamând că „cel ce va ucide 
un om, să se omoare” (Leviticul 19, 21; Exod 21, 12), criminalul primea aceeaşi pedeapsă 
din partea „răzbunătorului sângelui” (Numeri 25, 18), care putea fi o rudă mai apropiată a 
victimei. Dacă crima a fost săvârşită fără voia ucigaşului, acesta se putea retrage în una din 
cele şase cetăţi de azil, iar dacă bătrânii cetăţii vor aprecia nevinovăţia faptei, răzbunătorul 
sângelui trebuia să renunţe la aplicarea legii talionului (Deuteronom 19, 2). 

Pentru a înţelege mai bine cât de mult preţuia organizaţia teocratică a lui Israel viaţa, 
e de ajuns să ne amintim că, pentru un cadavru găsit undeva pe câmp, judecătorii şi bătrânii 
cetăţii apropiate organizau o anchetă specială, iar „preoţii, fiii leviţilor” (Deuteronom 21,5) 
aduceau o junincă ca jertfa de ispăşire, în timp ce „toţi bătrânii cetăţii aceleia, care sunt mai 

aproape de cel ucis, îţi spălau mâinile asupra capului junincii celei junghiate în râu şi grăind, 
spuneau: „Mâinile noastre n-au vărsat sângele acesta şi ochii noştri nu au văzut” (Deutero- 
nom 21, 6-9). 


3.5.6. Aspectul de prevenire a crimei 
proclamat de Mântuitorul 

Spre deosebire de cele până aici arătate, vom vedea că Mântuitorul ia o atitudine 
preventivă faţă de ucidere, abordând-o dintr-o perspectivă duhovnicească, sub mai multe 
aspecte: 

1. Referindu-se în mod expres la porunca prin care se opreşte săvârşirea uciderii, 
Mântuitorul spune în Predica de pe Munte: „Aţi auzit că s-a zis celor de demult: să nu ucizi, 
căci cel ce va ucide, vrednic este de judecată; Eu însă vă spun: oricine se mânie pe fratele său, 
vrednic va fi de judecată; şi cel ce-i va zice fratelui său: netrebnicule! vrednic va fi de judecata 
sinedriului; iar cel ce-i zice: nebunule! vrednic va fi de gheena focului” (Matei 5, 21-22). 

După cum vedem, Mântuitorul apreciază că uciderea este un efect al mâniei. De 
aceea, El merge mai în adânc, propunând curăţirea inimii de mânie, „fiindcă din lăuntru, 
din inima oamenilor, ies gândurile rele, desfrânările, hoţiile, omorurile...” (Marcu 7,21-22). 

O inimă eliberată de mânie, nu numai că nu va căuta ura şi răzbunarea, ci din iubire se 
va adresa semenului cu respect: ca faţă de demnitatea chipului lui Dumnezeu existent în 
persoana oricărui om. 

Dacă cel ce ucide este vrednic de judecată, tot la fel va fi şi cel ce-şi va desconsidera 
semenul, spunându-i: „netrebnic” sau „nebun”. Cuvântul ebraic „racha” înseamnă mai puţin 
de cum am spune în româneşte „tâmpit” sau „prost”; ar fi mai mult un apelativ de dispreţ, 
cum am zice: „ei, măi!”. Cuvântul „nebun”, pcopoţ înseamnă lipsit de minte, de judecată 

/V 

clară, de luciditate. In acele timpuri avea sensul unei conştiinţe religioase ce se abătea grav de 
la pietate. Era cea mai cumplită abatere de la comuniunea cu Dumnezeu, prin nerecunoaşterea 
Lui. Numai „nebunul zice în inima sa: nu este Dumnezeu” (Psalmul 8, 1). 

De aici vedem că Mântuitorul opreşte orice focar al mâniei îndreptată spre viaţa 
semenului, interzicând orice formă de dispreţ sau de desconsiderare la adresa lui. 

2. Dacă nu acceptă mânia, Mântuitorul recomandă iertarea faţă de greşeala semenului. 
Nicidecum ranchiuna, ci „iertarea din toată inima”, adică uitarea (Matei 18,35). Nici jertfa 
adusă lui Dumnezeu nu va fi primită dacă „mai întâi nu te împaci cu pârâşul tău” (Matei 5, 
23-26); şi nici Dumnezeu nu-ţi va ierta păcatele, decât în funcţie de iertarea pe care noi o 
acordăm greşiţilor noştri (Matei 6,12-15). 

3. Mânia, ura şi ranchiuna se sting complet din suflet atunci când vor fi înlocuite cu 
iubirea faţă de duşman. Aceasta este chezăşia purităţii sufletului a gândului şi a simţirii. 

Este dovada cea mai grăitoare a asemănării cu Părintele nostru cel din ceruri, care face ca 
soarele Său să răsară şi peste cei răi şi peste cei buni şi face să plouă peste cei drepţi şi peste 
cei nedrepţi. (Matei 5,44-48). 

4. Pe de altă parte, Mântuitorul arată că există şi o ucidere a sufletului, nu numai a 
trupului. La fel, Mântuitorul face deosebirea dintre uciderea directă şi cea indirectă. Aceasta 
este sminteala to GKavScdov (Matei 18, 6-10), când cineva este ispitit sau îndemnat spre 
păcat sau când prin atitudinile adoptate faţă de altcineva, îi derutează drumul cel drept al 
vieţii, „ispitindu-1” să apuce pe căile păcatului, a cărui „răsplată este moarte” (Romani 6,23). 

5. Mântuitorul nu numai că ne-a arătat cum să prevenim uciderea, ci mai mult, ne-a 
oferit şi puterea să o depăşim. El ne-a făgăduit duhul păcii Sale zicând: „Pacea mea vă las, 
pacea mea vă dau. Nu precum dă lumea vă dau Eu. Să nu se tulbure inima voastră, nici să se 
spăimânte” (Ioan 14, 27). Cel ce se împărtăşeşte de duhul păcii lui Hristos, va fi asemenea 

A 

Lui, „învăţând de la El să fie blând şi smerit cu inima” (Matei 11, 29), „rămânând în iubirea 
Lui” (Ioan 15, 9). 

6. Pătrunşi de duhul iubirii lui Hristos, cei ce i-au urmat Lui, au învăţat de la Apostoli 
şi au arătat lumii „îngăduinţa lor” (Filipeni 4, 5). Cuvântul £7Ti£iK£ia (£7Ti£iKiţţ) este 
superiorul lui npaSrqţ, care înseamnă blândeţe, bunătate, îngăduinţă. Este contrar lui opyf) - 
ca mânie răzbunătoare; lui ayopioiriţ - ca cruzime sălbatică; şi lui opydoxriţ - ca irascibilitate 
agresivă, violentă. Epieikes reprezintă gingăşia, delicateţea şi înnobilarea sufletului 
omenesc, ceea ce întrece de multe ori chiar şi dreptatea, fiindcă aceasta poate fi şi dură, iar 
de foarte multe ori chiar inumană. 

A 

In concluzie, putem spune că nu numai crima, ci şi violenţa este considerată în morala 
creştină păcat strigător la cer. 

De aici rezultă clar că, dacă violenţa este păcat strigător la cer, creştinismul este prin 
excelenţă religia non violenţei. De fapt evlavia creştină însăşi are acest caracter. Dacă “Hristos 
este pacea noastră” (Efeseni 2,14), cei ce sunt ai lui Hristos, sunt pătrunşi de duhul vieţii Lui, 
ceea ce înseamnă că evlavia creştină, ca învăţătură şi viaţă, fiind străbătută de duhul vieţii lui 
Hristos, devine realitate în faptele celor ce-I urmează Lui. 


3.6. Homosexualitatea - păcat strigător la cer 

Nu totdeauna şi de către toţi, homosexualitatea a fost interpretată şi aplicată la fel. 
Dacă unele popoare antice o respingeau ca pe un defect, ca pe o pervertire a naturii sau ca un 
mare păcat faţă de Dumnezeu, altele în schimb, au acceptat-o şi chiar au cultivat-o. Dacă la 
început a fost repudiată şi pedepsită ca o perversiune, apoi a fost considerată boală, iar în cele 
din urmă este acceptată ca o minoritate sexuală. Dacă în Italia şi Cipru este interzisă, în 
majoritatea ţărilor europene, în numele dreptului omului, i se creează cadrul legal de afirmare, 

fixându-se chiar şi vârsta de la care poate fi practicată. Astfel, în Suedia - copiii de 15 ani pot 
să-şi practice liber această „aptitudine” sexuală. In Elveţia, la 16 ani; iar în Franţa la 18 ani. 126 

Pentru a înţelege mai bine aceste poziţii contradictorii se cuvine să facem o privire 
comparativă de ansamblu între mentalitatea lumii vechi şi mentalitatea omului modem, iar 
apoi să vedem care este poziţia Bisericii Ortodoxe faţă de homosexualitate. 


3.6.1. Homosexualitatea în Vechiul Testament 

Pentru iudeii monoteişti, cunoscători ai voii şi poruncii adevăratului Dumnezeu, 
desfrâul era un păcat. E firesc, apoi ca într-un stat teocratic, acest păcat, considerat delict 

/V 

antisocial, să fie aspru pedepsit. In acest context, homosexualitatea era considerată ca o 
întinăciune în faţa lui Dumnezeu, atrăgând blestemul Lui, asemenea împreunării cu dobitoacele 
(Leviticul 18,22-23), fiind pedepsită cu moartea (Leviticul 20,13-16). Atât de mare urâciune 
era acest păcat în faţa lui Dumnezeu, încât locuitorii cetăţilor Sodoma şi Gomora au fost 
osândiţi la pieire „slobozind peste ei Dumnezeu ploaie de pucioasă şi foc din cer” (Facerea 
19, 24). De aici şi numele păcatului de “ sodomie ”, după numele cetăţii distruse. 


3.6.2. Homosexualitatea în lumea păgână 

/v 

In lumea păgână, homosexualitatea nu era socotită păcat, fiindcă evlavia avea un caracter 
formal şi exclusiv cultic. Mai mult decât atât, erau cazuri când desfrâul era ridicat la rangul de 
cult, ierodulele (cele sfinţite) depunând costul desfrâului în vistieria templului... Nu se exercita 
nici un efect punitiv din partea statului, fiindcă nu erau elaborate legi anume privind 
perversiunea sexuală. Istoricii îi citează chiar şi pe unii împăraţi şi conducători de armate 

/V 

având astfel de metehne. In astfel de situaţii, homosexualitatea, în mentalitatea celor vechi, 
era considerată un mod de exprimare a naturii umane, asemenea heterosexualităţii. Se puneau 
în discuţie modurile ei de exercitare, fiind condamnate doar abuzurile şi violurile la adresa 
copiilor. Pe de altă parte, pederastia putea fi privită şi altfel în antichitatea precreştină şi 

A 

anume în înţelesul legat de educaţia copilului. In acest sens, nu va trebui să ne mire faptul că 
un cercetător şi specialist de largă recunoaştere internaţională, Henri-Irenee Marrou pune 
semnul egalităţii între “ paideia ” (educaţie) şi “paiderasteia” (iubirea faţă de copii), indiferent 
dacă cuprindea sau nu senzualitatea. Relaţia dintre erast (educator) şi eromet (cel de educat â 
copilul) se baza în fond pe iubirea prietenoasă, bărbătească (virilă) dintre ei, asemenea iubirii 
dintre fratele mai mare şi cel mai mic... De aceea, Marrou conchide că paideia pederastică nu 


126 Gherghe Scripcaru şi colab., o.c.p. 136. 


90 




Păcate strigătoare la cer 


avea un caracter trivial şi vulgar corespunzător dezmăţului sexual, ci scopul ei final era 
cultivarea virtuţii: “Prea adesea Erosul grec este deschis ca o simplă aspiraţie a sufletului, 
...de dorinţă, spre ceea ce-i lipseşte; din partea celui care iubeşte, erosul participă totuşi la 
arete (virtute) prin această dorinţă de înnobilare, de dăruire de sine, prin această nuanţă — 
pentru a spune totul — de paternitate spirituală”. Acest sentiment, atât de minuţios analizat 
de Platon (Symposion, 206 b-e; 209 b-e) se clarifică, spune Marrou, în lumina unei analize 
freudiene: este evident, instinctul normal al generării, dorinţa pasională de a se perpetua într- 
o fiinţă asemănătoare sieşi, dorinţă care, frustrată de inversiune, deviază şi se defulează pe 
acest plan pedagogic. Educaţia transmisă de un erast apare ca un substituit, ca un derizoriu 
Ersatz al zămislirii: obiectul iubirii (pederastice) este acela de a procura şi de a da naştere 
întru frumos (Platon, Symp. 206 e). 127 

Vom reveni însă la homosexualitate ca “patimă de necinste”, spre a arăta că nici înţelepţii 
antici ai Eladei şi Romei nu o considerau astfel, ci îi aplicau timbrul naturii umane, pe care 
tindeau mereu să o aducă la perfecţiune, fără ca pederastia să-i incomodeze cu ceva. 

Este prea bine cunoscut faptul că deviza vechilor înţelepţi este de a-ţi trăi viaţa con¬ 
form naturii. Unii au venit cu precizarea că “naturalia non sunt turpia” (ceea ce este 
natural, nu este ruşinos). Aceştia erau cinicii (de la Kynos = câine, fiindcă aveau ca emblemă 

A 

un câine). întemeietorul şcolii cinice a fost Antisthene (435-370 î.Hs). Era discipolul lui 
Socrate. Dispreţuind bogăţiile şi convenţiile sociale, propovăduia necesitatea trăirii conform 
naturii. Aceşti filosofi duceau o viaţă austeră, reducând nevoile la strictul necesar. Mai târziu 
celebra lor deviză a fost compromisă, cinici fiind socotiţi cei care manifestă dispreţ faţă de 
orice normă morală, motivând lubricele lor pasiuni instinctive prin aceea că nu este ruşinos 
nimic din ceea ce aparţine naturii... 


3.6.3. Homosexualitatea în lumea creştină 

Venirea Mântuitorului în lume, ca izbăvitor al firii căzute în păcat, aduce o nouă 
învăţătură asupra modului în care trebuie să ne desăvârşim natura şi viaţa. El ne spune: “fiţi 
desăvârşiţi precum şi Tatăl vostru care este în ceruri este desăvârşit” (Matei 5,48). Prin aceste 
cuvinte Mântuitorul ne îndreaptă privirile spre sfinţenia lui Dumnezeu, la care se ajunge prin 
asemănarea cu El. Altfel spus, dacă vreţi să vă desăvârşiţi natura, străduiţi-vă să dobândiţi 
sfinţenia Părintelui ceresc, împărtăşindu-vă din natura Lui divină, fiindcă sunteţi fiii Lui. 

Necunoscând păcatul, înţelepţii vechi nu au înţeles ce înseamnă natura căzută odată 
cu apariţia patimilor prin dereglarea instinctelor ce nu-şi mai îndeplinesc menirea. Ei nu 
înţelegeau apoi nici necesitatea desăvârşirii naturii prin participare la viaţa adevăratului Dum- 


127 H.l Marrou, Istoria educaţiei în atichitate, trad. Stella Petecel, voi. I, Bucureşti 1997, p. 60-65. 

nezeu, pe care de altfel nici nu-1 cunoşteau. Această înstrăinare de Dumnezeu, i-a menţinut în 
orbecăirea căutării desăvârşirii unei naturi în fond bolnavă, ce nu putea fi desăvârşită înainte 
de a fi însănătoşită... 

/V 

înţelepţii nu au intuit totdeauna faptul că aşa cum în natura macro-cosmosului pot 
exista abateri, care căzând de sub controlul legilor fizice aduc dezordinea, tot astfel şi în 
natura microcosmosului pot exista norme ale ordinii, care dacă nu sunt respectate, natura 
însăşi se va perverti în loc să se desăvârşească... 

/V 

însănătoşirea şi desăvârşirea naturii umane o va face Dumnezeu însuşi, creatorului ei, 
prin venirea Fiului Său în lume. Prin jertfa Sa, ştergând păcatul din firea omenească, 
Mântuitorului îi împărtăşeşte viaţa divină sau sfinţenia lui Dumnezeu. Ne lasă însă şi pe noi 
ca în mod liber să participăm la natura Sa umană şi îndumnezeită, pentru a ne împărtăşi de 
sfinţenia Lui. Fiind act liber de participare şi de devenire asemenea lui Dumnezeu, se impune 
şi strădania noastră necontenită de a ne elibera de păcat şi de a creşte mereu în virtute, ca o 
împlinire a voii lui Dumnezeu, “care este sfinţenia voastră; şi să vă feriţi de desfrânare, să ştie 
fiecare din voi a-şi stăpâni vasul său în sfinţenie şi cinste, nu în patima poftei ca păgânii, care 
nu cunosc pe Dumnezeu” (I Tesaloniceni 4, 3-5). 

Noua învăţătură creştină a sfinţeniei vieţii prin ferirea de desfrânare a fost primită cu 
multă repeziciune de sufletele oamenilor dornici de mântuire, încât chipul lumii s-a schimbat. 
O contribuţie importantă la adâncirea acestei schimbări a adus-o Sfântul Apostol Pavel. 
Propovăduind Evanghelia “la toată făptura”, el insista asupra faptului că “chipul lumii trece”, 
iar “cei căsătoriţi să fie ca cei necăsătoriţi”; şi “cel ce se căsătoreşte face bine, iar cel ce nu se 
căsătoreşte face şi mai bine” (I Corinteni 7,29-35). Cât despre “desfrâu şi orice necurăţie sau 
lăcomie nici să se pomenească între voi, aşa cum se cuvine sfinţilor.. .căci aceasta să o ştiţi că 
nici un desfrânat sau necurat.. .nu are moştenire în împărăţia lui Hristos şi a lui Dumnezeu.. .ca 
fii ai luminii să umblaţi — căci roada Duhului este în toată bunătatea şi dreptatea şi adevărul” 
(Efeseni 5, 3-9). 

/V 

In felul acesta, noua mentalitate a oamenilor deveniţi prin Hristos fiii lui Dumnezeu, 
aduce în lume viaţa de sfinţenie. Creştinii împărtăşindu-se de viaţa lui Hristos, devin imitatorii 
Lui, încât numărul celor ce preferau castitatea şi fecioria creştea din ce în ce mai mult. 
Entuziasmul lor era atât de mare, încât interpretând greşit îndemnul Mântuitorului de a se 
face “fameni pentru împărăţia lui Dumnezeu” (Matei 19,12), se castrau. Nu este vorba numai 
de cel mai mare interpret scripturistic al Răsăritului Creştin, Origen, ci şi de mulţi alţi 
necunoscuţi. Faptul că legislaţia bisericească încă de timpuriu a pedepsit cu caterisirea pe 
preoţii care se castrau sau cu afurisirea timp de trei ani pe laici, socotindu-i ca invidioşi 
asupra propriei lor vieţi, dovedeşte pe deplin acest fapt (vezi Canoanele 21, 22, 23, 24 
apostolice). 

Desigur, entuziasmul pentru viaţa feciorelnică a fost întreţinut şi a crescut în mare 
parte şi datorită apologiei pe care i-o făceau cuvântările şi scrierile părinţilor care se bucurau 

de mare autoritate duhovnicească printre creştini. Faptul că în două Sinoade locale (Ancira, 
306 şi Elvira, 309) s-a impus celibatul preoţilor, aceasta va deveni o problemă efervescentă, 
discutată apoi contradictoriu la primul Sinod ecumenic, dovedeşte cât de mult preţuiau primii 
creştini castitatea. Lucrurile au primit şi o turnură negativă în sensul că s-a ajuns în situaţia de 
a fi defăimată căsătoria, încât Biserica s-a văzut din nou nevoită să dea legi pentru combaterea 
acestor exagerări. Fiindcă un eretic pe nume Eustaţiu considera căsătoria ca pe o născocire 
diavolească, Biserica a stabilit la cel de-al treilea Sinod local de la Gangra că “dacă cineva 
ar defăima nunta şi pe ceea ce se culcă cu bărbatul său, credincioasă fiind şi evlavioasă, să fie 
anatema” (Canonul 1); “Dacă cineva se dedică fecioriei şi înfrânării nu pentru bunătatea şi 
sfinţenia căsătoriei, ci pentru că, scârbindu-se, se îndepărtează de căsătorie, să fie anatema” 
(Canonul 9); “Dacă cineva dintre cei ce trăiesc în feciorie, pentru Domnul, îşi bat joc de cei 
căsătoriţi, să fie anatema” (Canonul 10). 

Pe de altă parte, firea omenească, deşi este înnoită prin har, purtând rănile păcatului, 
primeşte de multe ori în viaţa pământeană replicile venite din firea cea veche aflată sub zodia 
concupiscenţei. Astfel, dacă unii creştini, ducând lupta cea bună a virtuţii, aveau o viaţă de 
sfinţenie asemenea îngerilor, alţii în schimb, cădeau în cele mai de ocară patimi, precum 
sodomia şi împreunarea cu dobitoacele... Simplul fapt că Biserica s-a văzut nevoită să 
sancţioneze cu severitate aceste păcate săvârşite de fiii săi, înseamnă că ele au existat în viaţa 
lor (vezi Canonul 16 Ancira, 7, 62,63 Vasile cel Mare; 29, 58 Grigorie de Nissa; 29 Nichifor 
Mărturisitorul). 

Odată cu formarea statelor creştine, legislaţia acestora a menţinut secole de-a rândul 
homosexualitatea ca un delict antisocial, sancţionat cu pedeapsa capitală. 


3.6.4. Toleranta fată de homosexualitate 

9 9 

Mentalitatea occidentală a început să se schimbe odată cu apariţia Renaşterii şi a 
Umanismului, când a apărut interesul pentru cultura clasică uitată şi când secularismul ce se 
va stabiliza tot mai mult, va pune în centrul preocupărilor omul, începând să se dezvolte 
cultura naţională, artele, ştiinţa, relaţiile sociale, etc. Pe acest fundal va apare Reforma, ca o 
eliberare a gândirii şi comportamentului uman pe plan religios, apoi Iluminismul secolului 
XVIII şi Revoluţia burgheză din Franţa, prin întemeierea primei formaţiuni comuniste 

/V 

anticreştine, au dat grele lovituri Bisericii, dominantă în Evul Mediu. In această conjunctură 
a putut Fr. Nietzsche proclama moartea lui Dumnezeu şi afirmarea moralei instinctiv 
biologizante neopăgâne, prin anularea noţiunii de păcat şi negarea valorilor creştine. 

Cu timpul „religia creştină a încetat să mai joace un rol obiectiv în societatea europea¬ 
nă, fiind izolată în sfera subiectivismului personal, socotită ca o afacere de ordin personal”. 128 

128 Pr. Prof. Dr. Dumitru G. Popescu, Teologie şi cultură, Bucureşti, 1993, p. 66. 

Intr-o astfel de situaţie, deiştii Voltaire şi Jean Jacques Rousseau propuneau „libertatea 
sexuală ca mijloc de eliberare a bărbaţilor şi femeilor de civilizaţia creştină”. 129 Pornind de la 
faptul că omul nu este creaţia lui Dumnezeu, ci produs al evoluţiei, Charles Darwin afirma că 
„sexul fiind un instinct animalic” nu are nici o motivaţie să fie legat de nişte principii religioase 
sau morale. 130 

/V 

In secolul nostru, psihiatrul Sigmund Freud susţine că „sexualitatea este instinctul 
dominant al omului” şi încearcă să ofere o bază ştiinţifică separării sexualităţii de procreare, 
orientând-o spre plăcere. 131 

Mişcările homosexuale s-au desfăşurat pentru prima dată în Germania, în 1897, ce- 

rându-i drepturile alături de heterosexuali. In anii ’60, odată cu mişcarea femininistă proavor- 
tivă, mişcările homosexuale ajung la stadiul de afirmare plenară. 132 

Spre deosebire de homosexualitatea antică, cea din zilele noastre vrea să fie „legalizată, 
legiferată, institutionalizată, acceptată sau chiar impusă societăţii, ca fiind componentul nor¬ 
mal de viată”. 133 ’ 

9 

Mişcările homosexualilor de mai târziu se vor desfăşura în numele libertăţii personale 
despre care Comisia şi Curtea Europeană a Drepturilor omului afirmă: „Constituie libertăţi 
ale persoanei atât deciziile pe care acesta le ia în momentul căsătoriei (asupra persoanei sau, 
mai nou, asupra sexului acesteia), asupra reproducerii, asupra îmbogăţirii formelor de 
reproducere (prin recursul la noile tehnici reproductive, de tipul fertilizării in vitro şi al trans¬ 
ferului de embrioni, al donaţiei de gârneţi sau embrioni) sau al refuzului acestui drept (con¬ 
cretizat prin sterilizare şi avort), precum şi deciziile persoanei asupra morţii sale (euthanasie, 
suicid). Din dreptul de a dispune asupra propriului corp, s-a ajuns şi la prostituţie”. 134 

Nu de mult, Declaraţia Consiliului Europei, nr. 227/1993, se referea la „drepturile 
homosexualilor în noile democraţii”. Una din condiţiile pe care aspiranţii la calitatea de membru 
al Consiliului Europei trebuie să le îndeplinească este respectarea drepturilor minorităţilor şi, 
în special, „restabilirea drepturilor homosexualilor”. 135 


3.6.5. Legislaţia română faţă de homosexualitate 


Legislaţia de pe timpul domnitorului Vasile Lupu, îi pedepsea cu moartea pe 
homosexuali. 


129 Pr. Claudiu Dumea, Omul între „a fi” sau „a nu fi”, Bucureşti, 1998, p.26. 

130 Idem, ibidem 

131 Idem, p. 28 

132 Gh. Scripcaru, o.c.p. 136 

133 C. Dumea, o.c.p. 25 

134 Gh. Scripcaru, o.c.p. 107 

135 Idem, p. 136-137 

Codul penal din 1937 prin art. 420 pedepseşte cu închisoarea corecţională de 2-5 ani 
homosexualitatea, fiind considerată delict şi „infracţiune contra pudoare”. 

Codul penal din 1968 prin art. 200 incriminează relaţiile sexuale între persoane de 
acelaşi sex şi aplică pedeapsa cu închisoarea între Îşi 5 ani... 

Din dorinţa de a deveni membru al Consiliului Europei, România şi-a revizuit legislaţia 
privind homosexualitatea, publicând în Monitorul Oficial nr. 289/14. noiembrie 1996 
modificarea articolului 200 din codul penal, în sensul că homosexualii sunt pedepsiţi numai 
dacă „au produs scandal public” - cu închisoarea de la 2 la 7 ani. Săvârşită asupra unui minor, 
se pedepseşte cu închisoare de la 2 la 7 ani; prin constrângere cu închisoarea de la 3 la 10 ani; 
dacă s-a produs vătămarea integrităţii corporale şi a sănătăţii, se pedepseşte cu închisoarea de 

la 5 la 15 ani, iar dacă a dus la sinuciderea victimei, cu închisoarea de la 5 la 25 ani. îndemnul 
sau ademenirea unei persoane în vederea practicării relaţiilor homosexuale se pedepseşte cu 
închisoarea de la 1 la 5 ani. 


3.6.6. Cauzele homosexualităţii 

Cauzele homosexualităţii rezidă în criza socială, familială şi dezordinea sexuală 
existentă în lume. Câteva cifre sunt edificatoare. 

/V 

Astfel, în unele ţări, persoanele singure formează jumătate din populaţia adultă. In 
S.U.A. 53% din femei sunt singure; 20% nu au fost căsătorite niciodată; iar 33% sunt divorţate 
sau văduve. Un raport elaborat de Alianţa Evanghelică din Marea Britanie arată că 44% din 
bărbaţii sub 30 de ani, enoriaşi ai Bisericii evanghelice, sunt singuri, iar singurătatea şi 
îngrijorarea în privinţa vieţii sexuale sunt sentimente pe care le trăiesc în mod obişnuit. Se 
pare că numărul persoanelor singure în rândul enoriaşilor unei congregaţii variază între o 
treime şi jumătate. 136 

Se constată apoi că după adolescenţă, 37% din populaţia bărbătească a avut contacte 
homosexuale, că 13% au fost mai mult homosexuali decât heterosexuali cel puţin trei ani, 
între adolescenţă şi momentul când au împlinit vârsta de 55 de ani, iar 4% au fost exclusivi 
homosexuali după încheierea adolescenţei. 137 Alte cifre arată că cel puţin 50% din bărbaţii 
adulţi se consideră predominant heterosexuali, cu experienţă homosexuală accidentală; iar 
37% sunt în esenţă heterosexuali, cu experienţă homosexuală importantă. Pe lângă acestea, se 
constată că “atracţia între persoane de acelaşi sex există, într-o oarecare măsură, la jumătate 
din întreaga populaţie”. 138 


136 


137 

138 


Adrian Thatcher, Descătuşarea sexului, Trad. Mariana Grancea, Bucureşti, 1995, 
p. 241-242. 

Idem, p.194 
Idem, p.195. 

Apoi, în problema divorţurilor, se constată că în Anglia una din trei căsătorii 

/V 

contractate sfârşesc prin divorţ. In S.U.A., situaţia este şi mai alarmantă, cifra de divorţ fiind 
una la doi. 139 

O altă criză morală este desfrâul. Astfel, 70% din eşantionul de femei chestionate, 
care erau căsătorite de mai mult de 5 ani, aveau sau avuseseră relaţii sexuale în afara cadrului 
căsătoriei, deşi majoritatea mai credeau încă în monogamie. O analiză recentă a adulterului în 
Anglia arată că un număr egal de femei căsătorite, ca şi de bărbaţi, au relaţii extraconjugale şi 
le prezintă ca fiind “aventuri de o noapte”. 140 

La aceasta cauze se adaugă încă trei tipuri esenţiale: psihanalitic, biologic şi social. 

1. Potrivit lui Sigmund Freud, părintele psihanalizei, homosexualitatea apare atunci 
când un băiat nu reuşeşte să “transfere atracţie heterosexuală a libidoului său de la mama lui 
la altă femeie naturală”, poate din cauza forţei pe care o exercită acea atracţie sau din cauza 
orientării ei greşite, care ar putea fi cauzată de mediu... Există apoi teoria fobiei, potrivit 
căreia mama, în timpul “sindromului de sarcină” a simţit sentimentul de teamă de a fi 
abandonată de soţul ei sau incapacitatea soţului de a fi alături de ea în această perioadă şi 
astfel mama transferă copilului traumatismul pe care-1 suferă. 

2. Potrivit explicaţiei biologice, bărbaţii homosexuali au un exces de estrogen, hormon 
propriu femeilor; iar femeile lesbiene, un exces de androgen, hormon bărbătesc. Aceste 
explicaţii biologice se referă la cantitatea relativă de testosteron existentă în perioadele vitale 
pentru dezvoltarea creierului fetusului şi imprimă copilului ce urmează să se nască o orientare 
masculină sau feminină, dar nu totdeauna în concordanţă cu sexul genetic al fetusului. Se 
spune că bărbaţii homosexuali au “comisura anterioară”, fascicol de nervi care leagă lobul 

stâng şi lobul drept al creierului, mai mare decât bărbaţii heterosexuali. In schimb, ei au 
“nucleul interstiţial”, alt fascicol de nervi din hipotalamus, mai mic decât bărbaţii heterosexuali. 
Alte studii sugerează o puternică influenţă genetică. Astfel, 52 la sută din fraţii gemeni identici 
sunt homosexuali; 22 la sută din fraţii gemeni neidentici şi doar 11 la sută în cazul fraţilor 
adoptivi. 

3. Sub aspectul explicaţiei sociale se arată că homosexualitatea este o “funcţie a 
adaptării determinată de selecţia naturală”. Alţi spun că e pur şi simplu o “construcţie socială”, 
adică o idee inventată la sfârşitul secolului al XVIII-lea şi în secolul al XlX-lea, la început de 
comunitatea medicală, în aşa fel încât medicii şi categoriile profesionale să-şi poată asuma 
controlul asupra unui anumit segment al societăţii, care mai înainte era controlat de Biserică 
şi de tribunale. 141 

După cum vedem, trei teorii independente una de alta, caută în mod diferit să explice 
unul şi acelaşi fenomen. Fiecare din ele caută să pătrundă în taina de nepătruns a sufletului 

139 Idem, p. 174. 

140 Idem, p. 173. 

141 Andrian Thatcher, Descătuşarea sexului — O perspectivă creştină asupra sexualităţii, Londra 
1993, trad. Mariana Grancea, Bucureşti, 1995, p. 196-197. 


96 




Păcate strigătoare la cer 


omenesc, pentru a face lumină ca într-o peşteră întunecată fură ieşiri... Oricare din ele are 
pretenţia că poate fi acceptată, în aceeaşi măsură în care, la o analiză serioasă, poate fi şi 
respinsă. 

Congresul Mondial de Psihiatrie de la Rio de Janiero, din 1994, apreciază că este fără 
temei intenţia de a căuta motivaţii medicale în favoarea homosexualităţii, deoarece „orice 
homosexual este pe deplin răspunzător de comportamentul său, adică dispune de discernă¬ 
mânt”. 142 

Neavând cauze genetice, endocrine sau psihiatrice, homosexualitatea „poate fi 
considerată un viciu şi, ca orice viciu, are o influenţă cert nefavorabilă, atât asupra individului 
însuşi, cât şi asupra familiei sale, asupra întregii societăţi”. 143 


3.6.7. Atitudinea teologilor şi a Bisericii 
fată de homosexualitate 

De la început se cuvine să precizăm că Biserica nu-i poate abandona pe homosexuali, 
fiindcă prin Taina Sfântului Botez ei sunt membrii ai Trupului lui Hristos. 

Pe de altă parte, vom vedea în cele ce urmează atitudinea diferită pe care teologii 
creştini au adoptat-o faţă de homosexualitate. 

Mulţi vorbesc tot mai deschis şi tot mai des, despre creştini homosexuali şi chiar de 

preoţi şi de pastori având astfel de metehne morale. In acelaşi timp, i se cere Bisericii să 
binecuvinteze căsătoriile homosexuale, aşa cum unele state europene le-au şi legalizat. Se 
cere apoi chiar hirotonia homosexualilor, ceea ce, evident, nici nu se poate şi nici nu se vrea... 
Remarcăm, totuşi, în acest context, apariţia mai multor cărţi care pledează cu hotărâre de pe 
poziţie creştină, în favoarea homosexualităţii. Şi nu orice fel de nume semnează astfel de 
cărţi. Unul dintre ei este Adrian Thatcher, directorul Centrului de Teologie şi Educaţie 
Creştină de pe lângă Colegiul “Sfântul Marcu” şi “Sfântul Ioan” din Plymouth, Marea Britanie. 
El a predat la aceste colegii un curs de doi ani despre: “Credinţa, sexul şi zămislirea”, iar la 
cererea studenţilor a sintetizat ideile în cartea: “Liberating sex” (Descătuşarea sexului) cu 
bibliografia la zi. 144 Cartea are pretenţia să ofere “o perspectivă creştină asupra sexualităţii”, 
adică o viziune creştină modernă asupra uneia dintre cele mai controversate teme ale contem¬ 
poraneităţii. Autorul propune în acest sens o “Teologie a sexualităţii”. 


142 Dr. Rodica Năstase, Homosexualitatea privită din punct de vedere psihiatric, în: Homosexualita¬ 
tea: propagandă a degenerării umane, p. 13, după Dr. George Stan, Teologie şi Bioetică, 
Alexandria, 2001, p. 129. 

143 Idem, ibidem. 

144 Londra, 1993, trad. Mariana Grancea, Bucureşti, 1995. 

In cadrul Bisericii Romano-Catolice, Congregaţia Sacră pentru Doctrina Credinţei a 
emis „Declaraţia despre anumite întrebări legate de etica sexuală” (29 decembrie 1975) şi 
„scrisoarea către episcopii Bisericii Catolice şi despre grija pastorală acordată persoanelor 
homosexuale” (1 octombrie 1986), cerând acordarea unui studiu pastoral homosexualilor, 
considerând condiţia lor ca fiind „disfuncţională” sau cel puţin incompletă. 

Teologul Philip S. Keane în studiul intitulat: „Moralitatea sexuală. O abordare 
catolică” 145 afirmă că „sunt cazuri în care răul ontic al actelor homosexuale nu devine un rău 
moral obiectiv, întrucât în împrejurările respective este într-adevăr de aşteptat ca actele 
homosexuale să fie susţinute”. Şi de aici concluzia: „persoana rămâne membru al Bisericii şi 
este liberă să primească Sfintele Taine”. 

Răspunsurile moralei creştine cu privire la problema homosexualităţii sunt foarte di¬ 
verse şi contradictorii. Le rezumăm la patru aspecte: 

1. Atitudinea „nefavorabilă - punitivă”, condamnă actele şi orientarea ca fiind per¬ 
verse. 

2. Atitudinea „nefavorabilă - non - punitivă”, consideră homosexualitatea o 
disfuncţie condamnând totuşi păcatul, dar nu şi pe păcătos. 

3. „Acceptarea prudentă - limitată” socoteşte homo-sexualitatea şi actele sale ca un 
rău ontic şi, totuşi, în cazurile ireversibile, acceptând relaţiile stabile şi iubitoare, actele 
homosexuale în aceste relaţii fiind considerate permise şi chiar demne. 

4. „Acceptarea deplină” considerând orientarea homosexuală ca fiind înnăscută (deci 
dăruită de Dumnezeu), iar comportamentul care o însoţeşte, ca adecvat din punct de vedere 
moral şi chiar dorit. 

Teologii romano-catolici conservatori înclină spre poziţia: „nefavorabilă - 
non-punitivă”, iar cei „revizionişti” înclină spre „acceptarea prudentă”. 146 

Mult mai plauzibilă este învăţătura ortodoxă despre natura căzută care poartă în 
sine rănile păcatului. Aşa cum în natura din jurul nostru s-au produs dezordini care îi tulbură 
viaţa, tot astfel şi în natura omului, atât biologică, cât şi spirituală şi-au făcut apariţia tot felul 
de contradicţii care-i macină existenta. Referindu-se la neamurile care “au schimbat adevărul 

9 9 

lui Dumnezeu în minciună şi au cinstit făptură şi i-au slujit ei în locul Creatorului”, Sfântul 
Apostol Pavel arată că “pentru aceea i-a şi lăsat Dumnezeu în patimi de ocară, căci şi femeile 
lor şi-au schimbat rânduiala firească... la fel şi bărbaţii, s-au aprins în pofta lor unul către 
altul... Şi precum ei n-au reuşit să aibe pe Dumnezeu în conştiinţă, aşa i-a lăsat Dumnezeu pe 
ei cu mintea neîncercată ca să facă cele ce nu se cade...” (Romani 1,25-27). Părinţii Bisericii 
au arătat de asemenea că odată cu apariţia afectelor s-au dereglat şi instinctele, încât, plăcerea, 
de pildă, în loc să fie mijlocul prin care se exercită instinctul, se transformă în scop şi astfel 
funcţia spirituală a omului se întunecă şi cade în animalitate sau chiar mai prejos... Mintea, 


145 New-York, 1977, p. 85-87. 

146 Preot Prof. Dr. John Breck, o.c.p. 147-148. 

ca lumină a sufletului, se transformă sub dominaţia instinctelor oarbe, în instrumentul de 
motivaţie şi de iscodire a noilor şi variatelor forme de dezvoltare a patimilor înrobitoare. Este 
ceea ce Sfântul Apostol Pavel numea “mintea cărnii” (Coloseni 2,18). 

Pentru a arăta că homosexualitatea este patimă, aşa cum o numeşte Apostolul, vom 
indica prin similitudine, că patimile reprezintă o patologie organică şi sufletească a 
principalelor instincte omeneşti: de apărare-atac, alimentar (de nutriţie), de reproducere 
şi social. Aşa, în instinctul de apărare-atac apare ceea ce este cunoscut sub numele de “killer 
instinct”, ca formă violentă de manifestare a unei dorinţe pe care noi o numim bizară, fiindcă 
creează un permanent pericol social. Acesta transformă societatea omenească în junglă, făcând 
ca omul să se manifeste asemenea unui animal fioros, ce nu cunoaşte regulile comportamentului 
faţă de alţii. Există apoi în viaţa spirituală a omului predispoziţia cleptomaniei. Aceasta devine 
pasiune dominantă a vieţii, necesitate de comportament ce se timbrează cu stigmatul lui “moral 
insanity”, adică imbecilitatea conştiinţei morale care face confuzia între bine şi rău, neputând 
astfel să-ţi îndeplinească menirea. Există apoi în cadrul instinctului alimentar forme degradante, 
precum bulimia şi eclimia, ca forme devorante ale lăcomiei după mâncare sau anorexia, ca 
lipsă a poftei de mâncare, ca un simptom maladiv al fiziologiei umane. La fel, există şi o 
insaţietate după bunurile materiale, încât omul îşi pierde echilibrul necesarului şi degenerează 
fie în destrăbălări, fie în zgârcenii, devenind chiar ridicol în comportament, asemenea lui 

/V 

Harpagon sau lui Hagi Tudose, din cunoscutele piese comice. In ce priveşte instinctul de 
reproducere, discuţiile primesc un caracter de profunzime. Dacă celelalte forme instinctive 
întreţin şi protejează viaţa, instinctul de reproducere are viaţă în sine şi o transmite mai departe. 
De aceea, impulsul care îl susţine nu este simpla plăcere, ci şi iubirea (eros), indicând o 
angajare integrală a sufletului omenesc, ca libertate, conştiinţă şi afecţiune. Iar când acest 
instinct, care transmite odată cu viaţa şi informaţia genetică a speciei şi a persoanei umane, 
este exercitat fără rânduiala care conduce la atingerea scopului său şi a menirii omului de a 
trăi în urmaşi, putem spune, cum pe bună dreptate remarca Nicolae Paulescu, că patima 
reprezintă o dereglare a instinctelor omeneşti: „Patima nu e altceva decât căutarea exclusivă 
a plăcerii ce rezultă din satisfacerea unei trebuinţe instinctive deviate (adică, al cărui scop 
natural este ignorat, neînţeles sau chiar — nu de puţine ori — dinadins relativizat)”. 147 

La capătul acestui periplu, putem spune că suntem de acord cu Sfântul Apostol Pavel, 
considerând homosexualitatea o patimă, fiindcă reprezintă o deviere a instinctului de 
reproducere de la scopul său. 

Să vedem dacă este patimă de necinste. 

Răspunsul afirmativ este motivat de faptul că reprezintă o aberaţie de la ordinea firească, 
coborându-1 pe om sub condiţia animalică... 


147 A se vedea mai pe larg: Instincte, patimi şi conflicte, Fundaţia Anastasia, 1995, p.100 

Este patimă de necinste şi prin modul violent, grotesc şi scabros în care este practicată 
de cele mai multe ori, producând dezordini sociale şi trezind o adevărată repulsie din partea 
celor ce nu o acceptă. 

/V 

In sfârşit, homosexualitatea reprezintă un eşec moral şi existenţial, prin pierderea menirii 

/V 

omului de a se împlini pe sine însuşi prin urmaşi. In actul creaţiei, Dumnezeu a dat viaţă 
bărbatului şi femeii, imprimându-le menirea de a fi „un singur trup”, în scopul perpetuării 

/V 

neamului omenesc. In faţa acestei realităţi evidente, homosexualitatea reprezintă un abuz 
sălbatic, o aberaţie lipsită de finalitate; un eşec al instinctului de conservare a speciei umane. 

Cu toate acestea, Biserica nu-i poate abandona, nici părăsi pe aceşti oameni, dintre 
care majoritatea sunt, cel puţin prin botez, dacă nu din convingere, fiii ei. Deviza creştină 
este: “urăşte păcatul, dar iubeşte pe păcătos!”. Hristos a venit să caute pe fiul risipitor şi pe 
oaia cea pierdută, precum şi să vindece pe cel bolnav, fiindcă cei bolnavi au nevoie de doc¬ 
tor... Este adevărat că la început Biserica acorda sancţiuni grele pentru astfel de păcate. Va 
trebui acum mai mult să-i înţelegem pe oameni, decât să-i judecăm cu asprime pentru 
faptele lor. Cu tot păcatul care îi stăpâneşte, se cuvine ca Biserica să şi-i apropie pentru a le 
oferi harul tămăduitor. Se cuvine, mai mult ca oricând, să aplicăm cu încredere pedagogia 
divină a recuperării celor păcătoşi, îndepărtaţi de Biserică, căzuţi pradă plăcerilor şi 
patimilor care îi stăpânesc... Căci, pe drept cuvânt, sublinia marele om de ştiinţă creştin, 
Nicolae Paulescu că “din admirabila desfăşurare a actelor instinctive omul este înclinat să 
remarce şi să reţină senzaţiile plăcute care însoţesc îndeplinirea actelor respective. Şi în loc 
de a se înălţa până la scopul instinctului, el nu mai urmăreşte decât plăcerea devenită unică 
ţintă a activităţii sale ”. 148 Dar abordarea cu optimism a apropierii şi îndepărtării omului păcătos 
este motivată de faptul că, spre deosebire de animale, “omul are facultatea de a transforma 
instinctele în acte voluntare; cu alte cuvinte, singur omul are posibilitatea de a cunoaşte 
scopul trebuinţelor instinctive şi de a delibera asupra mijloacelor şi momentelor oportune 
satisfacerii lor ”. 149 

/V 

In acelaşi timp aprinderea necontrolată a patimii poate fi temperată, stăpânită şi 
îndepărtată prin puterea conştiinţei care are un rol esenţial de înfrânare, umanizând pornirile 
inconştiente. Un om de ştiinţă arată că “a te putea stăpâni este o dovadă de maturitate a 
sistemului nervos, un exemplu de model cum activitatea perfecţionată a scoarţei cerebrale 
poate domina funcţiile elementare ale centrilor inferiori. Funcţia de înfrânare sau de 
inhibiţie a reflexelor simple [...] va atinge un grad înalt, ea transformându-se într-o 
adevărată trăsătură de caracter, într-o capacitate de stăpânire care constă în a-şi putea 
înfrâna unele reflexe, de a le domina cu raţiunea ”. 150 


148 Idem, ibidem. 

149 Ibidem. 

150 Dr. M. Steriade, Creierul, centrală cu milioane de agregaţi, Bucureşti, 1962, p.11. 

La acestea adăugăm, ca mijloace esenţiale de educare a firii căzute şi tiranizate de 
aprinderea necontrolată a plăcerii, puterea de convertire a rugăciunii, a cuvântului lui Dum¬ 
nezeu şi a harului Sfintelor Taine. Părinţii Bisericii arată că acestea poartă în sine “conversio 
amoris”, adică transformarea iubirii egocentrice, sălbatică şi animalică, în iubire neprihănită 
faţă de Dumnezeu. Revărsându-se în suflet iubirea lui Dumnezeu, instinctul este pus sub 
instanţa conştiinţei, încât nesăbuita poftă se poate preface într-un dor spiritual după cele dum¬ 
nezeieşti, iar plăcerea oarbă poate fi luminată de bucuria curată a conlucrării de bunăvoie a 
mintii cu darurile lui Dumnezeu. 

5 

Conchidem că homosexualitatea este o patimă de necinste, iar ca să poată fi consideraţi 
fii ai Bisericii şi primiţi la Sfânta împărtăşanie, cei care practică această patimă trebuie să 
renunţe la ea printr-un act de pocăinţă. 

k k k 

4. PATIMA 


4.1. Noţiunea 

5 


Cuvântul 7rd0oţ, de la 7raax(0, indică ideea de durere, de suferinţă. La început se 
referea la un sentiment sau la o dispoziţie sufletească bună sau rea. Apoi, la modul în care 

/V 

aceasta reprezintă o bună funcţionalitate a instinctelor omeneşti. In sfârşit, pathosul va echivala 
cu maladia care produce transformări, schimbări defavorabile vieţii. Simplu vorbind, când 
spunem „durere” sau „suferinţă” ne gândim în primul rând la boală. Durerea în boală este 
determinată în primul rând de disfuncţionalitatea unui organ. Această neorânduială aduce 
durerea sau suferinţa fizică, pe care o numim fîziopatologie. Dar poate exista neorânduială şi 
în suflet. Şi aceasta atrage durerea sau suferinţa, motiv pentru care o numim psihopatologie. 
La fel stau lucrurile şi în cazul maladiilor spirituale. Ele aduc suferinţa sau durerea, încât le 
vom numi patimi spirituale. 

Pe de altă parte, pathosul, în retorică, defineşte o înflăcărare a spiritului, în măsură să 
determine în sufletul ascultătorilor trăiri emoţionale, ce pot conduce la schimbarea de 
mentalitate şi de comportament. 

Corespondentul latinesc passio, redă ideea de pătimire, suferinţă. Participiul lui “patior” 
este, patiens, de unde s-a format în româneşte “pacient” = cel ce rabdă o suferinţă, cel ce 
suferă. Passio ca suferinţă poate avea mai multe nuanţe. Bunăoară, a devenit clasică expresia 
“passio Christi” (patimile lui Hristos) sau “săptămâna Patimilor”. Passio se poate referi la 
martiriul primilor creştini, indicând ideea de supliciu. Passio poate avea şi o referire trupească 
ca boală, suferinţă: „corporum passionnes” sau ca suferinţă sufletească. 

/V 

In limba română, sinonim cu affectus, ca sentiment, ca trăire emoţională intensă, este 
pasiunea. Ea va indica o pornire impetuoasă generată de o dorinţă arzătoare sau de o înclinaţie 
irezistibilă. E vorba de o dorinţă foarte vie pentru ceva, o afecţiune puternică pentru cineva. 
Ideea de înflăcărare a spiritului poate duce la pasionalitate, ca însuşire a unui caracter pasional 
în care aspectul raţional este de multe ori depăşit, încât se poate vorbi de un pătimaş (împătimit) 
atunci când pasionalitatea întunecă judecata. Afectul dominant nu mai ţine cont de nimic, ci 
atrage voinţa spre faptă ... 151 

Pe de altă parte “afectus” (de la afficio) poate însemna şi starea de slăbiciune a firii de 
pe urma unei boli (graviter affectus â foarte bolnav). 


151 Lazăr Şăineanu, Dicţionar universal al limbii române (77 OOOde articole), Chişinău, 1998, p. 
621-623 

Sinonim “patimii” este “viciul”. Cuvântul este mai puţin folosit în Sfânta Scriptură şi 
în scrierile Părinţilor, în schimb este folosit de stoici sub numele de kchkich (răutăţi ale sufle¬ 
tului). E vorba de răul devenit deprindere, obişnuinţă. 

Odată cu trecerea timpului, această mentalitate s-a schimbat. Pasiunea a devenit 
nobleţe morală, fiindcă se înalţă deasupra legilor şi tradiţiilor. Iubirea are o întâietate faţă de 

/V 

ierarhia socială. încă din secolul XII, ea era considerată în Provence un sentiment nobil. Ea 
înnobila nu numai din punct de vedere moral, ci chiar şi social. Trubadurii ajungeau la rangul 
de aristocraţi, aceştia socotindu-i egalii lor. Cel ce iubeşte cu pasiune atinge o treaptă mai 
înaltă a omeniei, unde barierele sociale dispar. Romanul şi cinematograful schimbă 
mentalitatea, încât ţiganul poate să răpească pe prinţesă. Muncitorul, mecanicul sau şoferul 
se poate căsători cu fiica patronului. Câştigătoarea premiului de frumuseţe are şansa de a 
deveni contesă sau miliardară. De la poezie şi până la gluma fără perdea, pasiunea însemnă 
totdeauna aventură 152 . 

In altă ordine de idei, psihanaliza vorbeşte de o psihologie afectivă. Sigmund Freud 
consideră afectivitatea ca “primum movens” al întregii activităţi psihice. Iar aceasta este 
evoluţia sensibilităţii biologice a inconştientului dotat cu natură emoţională. El socoteşte că 
toate manifestările noastre conştiente sunt determinate de inconştientul afectiv... Astfel se 
poate vorbi în cadrul pasiunii chiar de o “logică afectivă” care întrece şi se impune în faţa 
logicii raţionale 153 . 

Pentru spiritualitatea creştină însă, 7id0o<; şi 7rd0ripa “păstrează sensul negativ de 
trăire păcătoasă, păcatul devenit cronic, ca un cancer al vieţii morale” 154 , ca o cădere din 
starea de har. 


4.2. Patima în etica filosofică precreştină 

Patima, ca maladie sau suferinţă a omului, a fost formulată de către filosofia antică 

precreştină. înţelepţii antici se refereau la cunoaşterea raţională care conduce la adevăr, fiindcă 
mintea (vonq) este divinul din om. Mai există şi cunoaşterea empirică, senzorială. Aceasta 
este cunoaşterea prin simţuri, înşelătoare ca însăşi simţurile ce stau la “dispoziţia” plăcerii. 
Divinul Platon face deosebirea dintre partea raţională a sufletului (xo XoyioxiKOv) şi partea 
iraţională, adică partea irascibilă (Goposibsq) şi partea concupiscenţei (poftei) — STCiGopsxucov. 
Această parte iraţională reprezintă starea pasională a sufletului: xo 7ia0r|xiK6v pspoţ xr|ţ \|ruxnţ. 
Ea nu este în sine nici bună, nici rea. Depinde cum este condusă de partea raţională. Dacă 

152 Denis de Rougement, Iubirea şi Occidentul, trad. loan Teodorov, Bucureşti, 2000, p. 66 şi 260- 
662 

153 Dr. I. Popescu Sibiu, Concepţia psihanalitică, Sibiu, 1947,p. 57-59. 

154 Asist. Constantin Pavel, Patimile omeneşti, piedecă în calea mântuirii, în rev. Studii Teologice, 
nr.7-8/1953, p. 472 

scapă de sub controlul acesteia, poate deveni oarbă. Dacă, însă, se află sub lumina raţiunii, 
poate fi orientată spre o finalitate eficientă, vieţii sufleteşti şi trupeşti a omului. 

Aristotel, referindu-se la 7id0r|, le identifică în concret cu dorinţa, mânia, teama, 
îndrăzneala, invidia, bucuria, prietenia, ura, regretul, emulaţia, mila şi, în general, cu toate 
cele cărora le urmează plăcerea sau durerea. Definind pasiunea într-un atât de mare registru, 
Aristotel spune că cei ce se află sub influenţa ei sunt ca şi cum s-ar afla în stare de somn, 
nebunie sau ebrietate, pentru că mânia, dorinţele erotice şi alte pasiuni de acest fel modifică 
vizibil starea corpului, provocând în acele cazuri chiar crize de nebunie (EN 1147a). 155 

a 

înţeleptul din Stagira face deosebire între TiaOoţ şi s^iq. Aceasta din urmă indică 
calitatea, forţa, deprinderea, starea (habitus). Pathosul este emoţia, sentimentul în general, 
care semnifică o mişcare a sufletului provocată de un obiect exterior. Dar pathosul, ca afect, 
este o stare pasivă (De anima I, 1, 403a, 15-18). 

Pentru stoici, viaţa morală este o luptă între dreapta raţiune (logos orthos) şi pasiuni. 
Patima este văzută de stoici ca fiind Kivf|oiţ, adică mişcarea dezordonată a sufletului. Cele 
patru mari afecte, la stoici, erau: plăcerea, durerea, teama şi pofta. Acestea, ca şi cele derivate 
din ele (chiar şi mila, bucuria, iubirea) sunt numite de-a dreptul: voooi v) ivy\\q (boli ale 

sufletului). Tot ceea ce considerau stoicii răutăţi ale sufletului le numeau vicii, adică Kcnda. 

Idealul înţeleptului stoic este de a deveni XoyiKoţ (raţional) şi a7ra0Ti<; (impasibil) 156 . 
Numai aceştia pot dobândi starea de sănătate şi de echilibru moral. 


4.3. Patima în Noul Testament 

/v 

In Noul Testament găsim cuvintele Mântuitorului prin care patima reprezintă o înrobire 
a sufletului: “Cel ce păcătuieşte devine rob păcatului” (Ioan 8, 34). Mântuitorul identifică 
patimile cu “gândurile rele”, sălăşluite în adâncul inimii. Ele întinează viaţa omului şi tulbură 
relaţiile cu semenii (Marcu 7, 21-23). Printr-o imagine sugestivă şi plastică, Mântuitorul 
aseamănă patimile cu spinii care înăbuşă sămânţa să rodească: “iar sămânţa căzută între 
spini sunt cei care aud cuvântul, doar umblând cu grijile şi cu bogăţia şi cu plăcerile vieţii, se 
înăbuşă şi nu rodesc” (Luca 8,14). 

Sfântul Apostol Pavel identifică izvorul patimilor cu firea căzută în păcat, cu natura 
umană care poartă în sine rănile păcatului. Firea, ajunsă prin păcat în contradicţie cu ea 
însăşi, se războieşte în sine, în sensul că trupul pofteşte împotriva duhului şi duhul 
împotriva trupului (Galateni 5, 14). Pentru cei ce trăiesc după poftele trupului, patimile 

A. 

păcatelor lucrând în mădularele lor, aduc roadele morţii (Romani 7, 5). îndepărtarea de 


155 E.R. Dodds, Dialectica spiritului grec, trad. Catrinel Pleşu, Bucureşti, 1983, p.213. 

156 Tomas Spidlik, Spiritualitatea Răsăritului creştin, voi. I (Manual sistematic), trad. rom. Diac. Ioan 
I. Ică jr., Sibiu, 1997, p. 300-304. 

Dumnezeu şi trăirea în tot felul de păcate dăunătoare firii, i-a dus pe unii ca aceştia la “patimi 
de ocară” (Romani 1, 26). Patimile împietresc sufletele, făcându-i pe oameni “robi ai 
păcatelor” (Romani 6, 20) şi răstoarnă astfel tabla de valori în detrimentul devenirii umane. 
Ele sunt evidenţiate de Apostol ca “fapte ale trupului” (Galateni 5,19-21), fiindcă spiritul 
este înăbuşit de poftele carnale, care destramă arhitectonica vieţii sub condiţia umană (Ro¬ 
mani 1,28-31). Multitudinea patimilor care domină viaţa oamenilor reprezintă chiar un semn 
prevestitor al parusiei Domnului (II Timotei 3, 25). 

Sfântul Iacob arată că patima se formează din poftele anarhice sălăşluite în suflet şi 
transformate în păcat: “Nimeni, fiind ispitit, să nu zică: de la Dumnezeu sunt ispitit; căci 
Dumnezeu nu este ispitit de rele şi El pe nimeni nu ispiteşte, ci fiecare se ispiteşte fiind atras 
şi amăgit de pofta sa. De aceea, pofta zămislind, naşte păcat, iar păcatul săvârşindu-se, naşte 
moartea” (Iacob 1, 13-15). De aici şi îndemnul apostolic: “omorâţi deci mădularele voastre 
cele de pe pământ: desfrâul, necurăţia, patima, pofta cea rea... pentru care vine mânia lui 
Dumnezeu peste fii neascultători”(Coloseni 3, 5-6). 


4.4. Patima în gândirea Sfinţilor Părinţi 

Analizând firea omenească înainte şi după căderea ei în păcat, Sfinţii Părinţi au ajuns 
la concluzia că patimile nu aparţin naturii umane de la creaţie, ci au fost apărut în firea umană 
după căderea omului în păcat. 

Sfântul Grigorie de Nyssa porneşte de la faptul că omul a fost creat după chipul lui 
Dumnezeu. Dat fiind însă faptul că Dumnezeu este impasibil, patimile nu puteau face 
parte din chipul Său transmis omului. Pe de altă parte, arată că Dumnezeu a aşezat în 
sufletul omului anumite puteri - bovdpaţ spre a-i servi ca instrumente şi unelte în buna 
desfăşurare a vieţii. Păcatul însă a introdus elemente iraţionale, animalice asupra cărora 
spiritul a pierdut controlul. Acestea sunt patimile - pathe. Simbolul lor este redat prin “hainele 
de piele” cu care a fost îmbrăcat Adam după căderea în păcat (Facerea 2, 21). Hainele de 
piele, ca natură animalică, vor deveni partea coruptibilă care va transmuta natura 
omenească din starea de nestricăciune în starea de stricăciune. 157 

Asemenea precizează şi ceilalţi dascăli ai Bisericii. Sfântul Maxim Mărturisitorul 
arată că „afectele nu au fost create la început împreună cu firea oamenilor, căci altfel ar 
intra în definiţia firii. Spun, învăţând de la marele Grigorie al Nyssei că ele odrăslesc în 
fire, după ce au pătruns în partea ei cea mai puţin raţională, din pricina căderii din starea de 
desăvârşire. Prin ele, în loc de chipul dumnezeiesc şi fericit, îndată după încălcarea poruncii 
s-a făcut în om străvezie şi vădită asemănarea dobitoacelor celor necuvântătoare. Căci trebuia, 


157 T. Spidlik, o.c.p.302-303. 

după ce s-a acoperit demnitatea raţiunii, ca firea oamenilor să fie chinuită pe dreptate de 
trăsăturile iraţionalităţii (dobitociei) la care a fost atrasă prin voia (adeziunea, hotărârea) ei, 
Dumnezeu rânduind prea înţelept ca omul în felul acesta să vie la cunoştinţa măreţiei sale de 
fiinţă raţională”. 158 

5 5 

/V 

La fel arată şi Sfântul Macarie Egipteanul că „In urma neascultării primului om, a 
intrat în noi ceva străin de firea noastră şi anume a intrat răutatea patimilor, care prin multe 
exerciţii şi obişnuinţe ne-a devenit a doua natură”. 159 

Sfântul Ioan Scărarul, care sintetizează învăţătura ascetică a Părinţilor, precizează 
că „răul sau patima nu se găsesc în mod firesc în natura omului, căci Dumnezeu nu este 
autorul patimilor. Există în inima noastră multe virtuţi sădite de El”. 160 

Din toate acestea rezultă clar că patimile sunt realităţi pasive şi iraţionale, care au 
apărut în suflet după căderea omului în păcat. Fiind iraţionale, acestea nu sunt proprii naturii 
umane, fiindcă natura este proprie firii. Intrate în firea omului, ca o a doua natură a sa patimile 
sunt pasive, dar ele pot fi activate, impulsionate de diferite realităţi cu care viaţa omului intră 
în contact. 

Patimile, ca funcţii iraţionale ale sufletului omenesc se împart în două: sufleteşti şi 
trupeşti. Patimile sufleteşti sunt: plăcerea, teama, dorinţa, întristarea, mila, bucuria, etc. 
Patimile trupeşti sunt: foamea, setea, oboseala etc. 

Acestea se întrepătrund şi se condiţionează reciproc. De exemplu, starea de întristare 
provocată de un deces sau de un insucces oarecare, atrage după sine şi refuzul de a mânca. 

Definind patimile sau afectele ca „mişcări iraţionale ale sufletului”, atrase de ideea 
de bine sau de rău, 161 Sfântul Ioan Damaschin arată că această mişcare iraţională este cerută 
de natura umană spre conservarea ei. Dar aceste afecte pot fi şi dăunătoare firii omeneşti. 
Ideea de bine sau de rău stabileşte dacă această mişcare iraţională a sufletului este favorabilă 
sau defavorabilă naturii umane. De pildă, plăcerea de a mânca poate fi atrasă de ideea de bine, 
atunci când urmăreşte satisfacerea necesarului firesc. Este atrasă de ideea rea atunci când 
degenerează în îmbuibare şi insaţietate. Sfântul Maxim, referindu-se la atracţia afectelor de 
ideea de bine, arată că „hrana mai simplă ne produce o plăcere naturală, chiar dacă nu voim, 
întrucât ne satisface o plăcere biologică. La fel băutura, prin faptul că ne potoleşte neplăcerea 

setei; sau somnul, prin faptul că reînnoieşte puterea cheltuită prin veghe. La fel şi toate celelalte 
funcţiuni ale firii noaste, care sunt pe de o parte necesare pentru susţinere, iar pe de altă 
parte, folositoare celor ce se străduiesc pentru împlinirea virtuţii” 162 . 


158 Răspunsuri către Talasie, I, Filocalia, voi. III, p. 20-21. 

159 Omilii duhovniceşti, IV, 8. trad. Pr. Prof. Dr. Constantin Corniţescu, Bucureşti, 1992, p. 101. 

160 Scara Raiului, trad. Mitropolit Nicolae Corneanu, Timişoara, 1994, p. 421. 

161 Dogmatica, trad D. Fecioru, Bucureşti 1938, p. 217. 

162 Răspunsuri către Talasie, Filocalia, voi. III, p. 260 

Asupra aspectului folositor şi necesar al patimilor intrate în natura omului ne vorbeşte 
şi Sfântul Isaac Şirul, arătând că „tot afectul existent a fost dăruit de Dumnezeu cu folos. 
Şi afectele trupeşti s-au pus în om spre folosul şi creşterea lui. La fel şi cele sufleteşti. Căci, 
dacă se întâmplă ca trupul să se afle în afară de buna sa propăşire, lipsindu-i ceea ce-i aparţine 
şi să urmeze sufletului, el slăbeşte şi se vatămă. La fel se întâmplă şi cu sufletul, care, atunci 
când părăseşte cele ce sunt ale lui şi urmează trupului se vatămă şi el după cuvintele Aposto¬ 
lului: „duhul pofteşte împotriva trupului şi trupul împotriva duhului...” (Galateni 5, 17)”. 163 

Pe de altă parte, Sfântul Antonie cel Mare arată că „sufletele care nu sunt ţinute în 
frâu de raţiune şi nu sunt cârmuite de minte, ca să stăpânească şi să cârmuiască patimile, 
adică întristarea şi plăcerea, se pierd ca dobitoacele cele necuvântătoare, raţiunea fiind 
târâtă de patimi ca vizitiul biciuit de cai”. 164 

Referindu-se la afecte, Evagrie din Pont vorbeşte de eliberarea de ele, prin practicarea 
virtuţilor. Astfel, gnoza creştină vindecă intelectul (nous); iubirea este leacul părţii irascibile 
a sufletului (thymos), iar înfrânarea vindecă partea poftitoare a sufletului (epithymia). 165 

Sfântul Maxim Mărturisitorul merge şi mai departe, referindu-se la posibilitatea 
convertirii patimilor în virtuţi: “afectele devin bune în cei ce se străduiesc şi anume atunci 
când, desfacându-le cu înţelepciune de lucrurile trupeşti, sunt folosite spre câştigarea bunurilor 
cereşti. De pildă, pofta o pot preface în mişcarea unui dor spiritual spre cele dumnezeieşti; 
frica, în grija de a ocoli osânda viitoare de pe urma păcatului; iar întristarea prin pocăinţa 
care aduce îndreptarea ce urmează păcatului din timpul de aici... Să ne folosim de aceste 
afecte spre înlăturarea răutăţii celei de faţă sau a celei ca va să fie şi spre dobândirea şi păzirea 
virtuţii... 166 

5 

De aici vedem marele hiatus dintre apatheia stoică şi cea creştină. Pentru stoicii, apatheia 
însemna eradicarea oricăror afecte, adică mortificarea lor; pentru creştini convertirea patimilor 
în virtuti. 

9 


4.5. Afecte şi patimi 


Din cele tratate, vedem că în concepţia Sfinţilor Părinţi afectele trupeşti şi sufleteşti 
reprezintă funcţii iraţionale ale sufletului determinate de ideea de bine sau de rău. 

Ele sunt în primul rând naturale şi de folos vieţii, de aceea le numim k<xt<x qmoiv. Dar, 
în acelaşi timp, ele se pot deregla, devenind insaţiabile şi exacerbate. Ele se transformă astfel, 


163 Cuvântul LXXXIII, Despre suflet şi despre patimi, Filocalia, voi. X, p. 411. 

164 Filocalia gr., tom. I, Atena, 1957, p. 7, după Pr. Prof. D. Stăniloae, Teologia Morală Ortodoxă, 
voi. III, Bucureşti, 1981, p. 67 (nota 116 bis)v 

165 Praktikos, 36-38, trad. Cristian Bădiliţă, laşi, 1997, p. 76-77. 

166 Răspunsuri către Talasie, I, Filocalia, voi. III, p. 20-21 

din Kcrra qrâciv - în 7iapd qrtoiv, adică din conforme firii în contrare firii. Acestea din urmă 

reprezintă o dereglare a afectului şi implicit a firii, devenind boli sau maladii. In această 
situaţie ele aduc durerea sau suferinţa şi devin patimi. Afectele conforme firii sunt 
nevinovate, pe când cele contrare firii sunt vinovate. Dovadă este faptul că Mântuitorul, 
luând natura umană afară de păcat, a luat asupra firii Sale şi aceste afecte sufleteşti şi trupeşti 
sub forma lor nevinovată (adică patimi Kata qriraiv). Astfel, El s-a mâniat, s-a bucurat, s-a 
întristat, a simţit foamea, setea, somnul, etc. La noi oamenii, aceleaşi afecte pot deveni vinovate 
(jiapa (pnoiv) atunci când, ducând firea la păcat, o înrobesc. 

De remarcat este faptul că, deşi afectele conforme firii sunt nevinovate, prin moartea 
şi învierea Sa, Mântuitorul a eliberat firea omenească şi de aceste afecte, spre a-i reda chipul 
lui Dumnezeu pe care îl avea înaintea căderii în păcat. 

In concluzie, se cuvine să precizăm că afectele reprezintă funcţii iraţionale naturale şi 
necesare firii sau naturii umane, adică Kata (pnoiv. Dar după felul în care sunt practicate, pot 
fi convertite (transformate) în virtuţi sau pot deveni contrare firii: 7rapa (pnoiv, adică patimi 
înrobitoare firii şi vieţii umane. 

Prin urmare, afectul este patima conformă firii, pe când patima propriu-zisă 
este afectul devenit contrar firii. 


4.6. Fiinţa patimii 

Pentru a determina fiinţa patimii, trebuie încă de la început să o deosebim de păcat. 

Păcatul se defineşte ca fiind “călcarea cu deplină ştiinţă şi cu voie liberă prin gând, 
cuvânt şi faptă, a voii lui Dumnezeu” 167 . Păcatul este o anume faptă rea săvârşită la un mo¬ 
ment dat. E o greşeală în faţa lui Dumnezeu. O cădere în ispită. Patima însă merge în adâncul 
sufletului. Ea este o stare a păcătoşeniei, o înrobire, o rană dureroasă a sufletului şi un 
chin, o suferinţă a vieţii. E un păcat devenit cronic. 

Pentru a înţelege mai bine deosebirea dintre păcat şi patimă, vom folosi un exemplu 
concret luat din viaţa cotidiană. Referindu-ne la instinctul alimentar, păcatul ar fi asemenea 
unei indigestii, ce creează o anume indispoziţie datorată alimentaţiei prea abundentă. Patima 
este lăcomia statornicită şi insaţiabilă în viaţa noastră. Ea este îmbuibarea dăunătoare naturii 
umane. 

Prin urmare, patima porneşte de la păcat, dar este mai mult decât păcatul. Păcatul este 
actualitatea unei fapte rele, împotriva voinţei lui Dumnezeu. Patima este o habitudine, adică 
păcatul devenit deprindere. Păcatul este o derută a discernământului, care orientează voinţa 
spre rău, atrăgând după sine înşelarea în acţiunile vieţii. Patima reprezintă un discernământ 


167 învăţătura de credinţă ortodoxă, Bucureşti, 1952, p. 375. 

fals, o derută constantă a voinţei, care îi anulează libertatea. Dacă păcatul nu înseamnă 
pierderea libertăţii, patima este înrobirea spiritului. Este păcatul devenit înrobitor: „Cel 
ce păcătuieşte devine rob păcatului” (Ioan 8, 34). 

Păcatul poate atrage la un moment dat regretul, ca recunoaştere a unei greşeli ce 
dăunează vieţii şi de care vrei să te scapi sau să nu o mai repeţi. Patima însă ca deprindere, a 
devenit „quasi altera natura” (aproape a doua natură), încât ea exclude regretul faptei 
rele, în favoarea efortului necontenit de a fi satisfăcută... Un om înduhovnicit (Sfântul 
Teofan Zăvorâtul) arată că fiinţa patimii constă în „dispoziţia faţă de păcat, ca dorinţă 
fermă şi constantă de a păcătui într-un mod oarecare; sau ca o atracţie pentru acţiuni 
vinovate”. 168 

Patima este obsesia oarbă devenită necesitate. Ea anulează libertatea devenirii 
axiologice, paralizând puterile sufletului prin coborârea lui într-o mlaştină fără ieşiri, în care 

A 

tot mai mult se cufundă... înrobirea sufletului de patimi, face ca omul să decadă în starea de 
animalitate sau chiar sub aceasta... 

O altă caracteristică a patimii este şi aceea că suferinţa spirituală pe care ea o creează 
trece asupra trupului, aducându-i boala şi moartea. De pildă, îmbuibarea la mâncare şi 
băutură ca şi desfrâul sunt nu numai deprinderi rele, nu sunt numai maladii spirituale, ci şi 
generatoare de boli fizice. 

Pe lângă faptul că patima creează contradicţia firii umane în ea însăşi, ca deprindere 
în rău, ea tulbură în acelaşi timp şi relaţiile sociale. De exemplu, mândria şi mânia devenită 
cronică creează tot felul de tensiuni sociale, duşmănii, răzbunări, răzvrătiri, atitudini violente 
etc. La fel, desfrâul destramă familiile, lăsând copii pe drumuri etc. 

De aici vedem că patima reprezintă maladia spirituală prin care firea omenească 
decade din starea de har. Pierzând comuniunea cu Dumnezeu, omul devine un înstrăinat 
faţă de El. Natura umană devine alterată de păcat, răzvrătindu-se în ea însăşi: „trupul 
pofteşte împotriva duhului, iar duhul împotriva trupului şi ele se împotrivesc unul altuia” 
(Galateni 5,17), creând contradicţia omului cu el însuşi, cu Dumnezeu şi cu lumea. 

A 

In concluzie, vom preciza că patima reprezintă un paradox (anormalitate) al firii (naturii) 
fizice şi spirituale a omului, constând din două elemente: 

1. Insaţiabilitatea egocentrică, ce constă în pierderea libertăţii ca stăpânire de sine 
asupra gândului, voinţei şi simţurilor. 

2. Decăderea din starea de har, în starea de păcat. 


168 T. Spidlik, o.c.p. 301. 

4.7. Formarea patimii 

Pentru a determina patima ca iraţionalitate a sufletului omenesc, trebuie să pornim de 
la afectele primare (holothimia), care determină buna şi reaua desfăşurare a vieţii. Acestea 
sunt: dorinţa, plăcerea, neplăcerea şi durerea. 

Confuzia care se creează între aceste patru afecte primare ce pun în acţiune viaţa 
sufletească şi morală a omului determină patima. 

/V 

In mod firesc, omul doreşte plăcerea şi evită neplăcerea şi durerea. Păcatul este greşeala 
morală care aduce confuzia, în sensul că omul căutând plăcerea, ajunge la un moment dat la 
neplăcere şi durere. Fugind de acestea din urmă, caută plăcerea salvatoare, pe care însă nu o 
găseşte sau nu îl satisface pe deplin şi astfel intră într-un „cerc vicios”, ca într-un labirint din 
care nu mai poate ieşi. Aceasta este patima, ca suferinţă morală, cu repercusiuni asupra vieţii 
biologice, sociale şi chiar asupra destinului omenesc. 

Prin urmare, patima vizează natura psiho-fizică a omului, precum şi relaţiile lui sociale. 

Să vedem în continuare cum se formează. 

Foarte simplu vorbind, păcatul ca rău moral înseamnă o greşeală, fiindcă dăunează 
vieţii fizice şi sociale. Omul poate chibzui asupra acestui fapt şi poate lua atitudine de îndreptare 
a greşelii. O poate chiar regreta şi atunci, în mod normal, nu o mai repetă... Dar păcatul nu 
este o simplă greşeală care să creeze repulsia, punând în acţiune instinctul de apărare şi atac. 
Păcatul se strecoară în suflet ca un şarpe sub forma plăcerii ademenitoare. Omul îl acceptă în 
contul instinctului de conservare a vieţii. De pildă, instinctul de nutriţie îţi aduce plăcerea 
prin mâncare şi băutură. Dacă nu ar fi plăcerea, nici instinctul nu se poate împlini şi astfel 
viaţa însăşi este pusă în pericol. De aceea, plăcerea este un simptom al sănătăţii... Dar starea 
de insaţietate la mâncare şi băutură provoacă neplăceri fiziologice la început. Acestea pot fi 
înlăturate mai ales prin chibzuinţă şi prin înfrânare. Dacă nu sunt înlăturate, insaţietatea 
stimulată de plăcere creşte mereu şi chiar dacă îi urmează durerea, scăpată de sub control, 
începe să devină deprindere sau obişnuinţă a lăcomiei ce se sfârşeşte de multe ori în 
vomitorium... Altfel spus, patima este durerea, suferinţa la care se ajunge prin insaţiabila 
impulsionare a plăcerii. De fapt acesta este paradoxul plăcerii şi al patimii... Fiindcă, deşi 
aduce suferinţă , durere, neplăcere ea este totuşi dorită. Patima devine „altera natura” (o a 
doua natură), contrară funcţionării ei normale. Astfel, putem spune că patima este o 
fiziopatologie, adică o funcţie nesănătoasă a naturii umane, o boală a ei. Deopotrivă o boală 
morală, sufletească şi fizică. 

Pentru a înţelege mai bine, vom lua în discuţie un studiu de caz. La început, fumatul 
creează prin toxina specifică reacţii de apărare a organismului, manifestate prin cefalee, vome, 
indispoziţii, etc. Continuând însă din anumite motive subiective, organismul se adaptează la 

toxină, iar această otravă, deşi îi este dăunătoare, este cerută totuşi de organism... Acesta este 
paradoxul patimii. Deşi este suferinţă aducătoare de boală, este totuşi dorită şi cerută. Ea 

devine necesitate, deşi este nenaturală şi nenecesară organismului şi vieţii. In această situaţie 
spunem că fumătorul devine un pasionat de ţigară... Patima îi devine o necesitate apăsătoare, 
dureroasă... El nu mai poate trăi fără ţigară, chiar dacă ştie că aceasta îi dăunează. Această 
necesitate apăsătoare spre rău este patima ca suferinţă morală. Plăcerea care duce la patimă 
este o atracţie falsificată şi derutată de rău. Toxina este un rău. Normal trebuie înlăturată. 
Datorită obişnuinţei sau a deprinderii, ea devine însă o necesitate. Această necesitate morbidă 
derutează şi plăcerea spre rău. Datorită acestei necesităţi pe care o impune patima, omul nu 
mai este liber. Dominat de patimă, va fi înrobit de ea. 


4.8. Două definiţii privind paradoxul patimii 

Pentru a vedea mai bine caracterul paradoxal al patimii, prin care omul ajunge în 
contradicţie cu sine însuşi, considerăm elocvente două definiţii ale ei. Una, cu referire la 
partea spirituală a firii umane, cealaltă, cu privire la latura ei biologică. 

Prima formulare aparţine lui Maurice Blondei. După el, patima este “aspiraţia su¬ 
fletului spre infinit, întoarsă într-o direcţie în care nu-şi poate găsi satisfacţia”. 169 

Paradoxul este evident. Sufletul omenesc aspiră spre absolut, spre atingerea valorilor 

maxime, spre infinitatea dragostei lui Dumnezeu. Patima “întoarce” această libertate firească 
specifică persoanei umane ca devenire, spre iubirea lucrurilor care, în loc să-i aducă sufle¬ 
tului satisfacţia, îl impulsionează spre o şi mai tulburătoare căutare a lor. 

A doua formulare aparţine savantului român, cu adânci convingeri creştine, Nicolae 
Paulescu. Dedicând o carte acestei teme, defineşte patima ca fiind “căutarea exclusivă a 
plăcerii ce rezultă din satisfacerea unei trebuinţe instinctive deviate”. 170 

E vorba de pervertirea plăcerii, care din mijloc devine scop în sine. 

După cum am văzut, plăcerea este o condiţie necesară în buna desfăşurare a instinctelor 
vitale. Când însă aceeaşi plăcere devine scop în sine, apare patima ca o “dereglare a instinctelor 
omeneşti”. 

Când, în cadrul instinctului de nutriţie sau de reproducere plăcerea devine scop în 
sine, apare patima, care va deregla buna desfăşurare a instinctului de conservare a vieţii... La 
fel, în cazul instinctului de proprietate, plăcerea suprapune pe “a avea” lui “a fi” şi astfel, 
apare nesaţiul acumulării bunurilor materiale... Apoi, în cazul mândriei, egoismul, ca dereglare 


169 L’Action, voi. II, Paris, 1936, p.297. 

170 Instincte, Patimi şi Conflicte, Bucureşti, 1995, p.100 ş.u. Vezi amănunte la: Diacon Nicolae 
Mladin, Doctrina despre viată a profesorului Nicolae Paulescu, în Revista Teologică, nr.1-2 / 
1942, p.56-85; nr.3-4/1942,’ p. 176-205. 

a iubirii de sine, va produce o schimbare a tabelei de valori, în sensul că demnitatea pe care 
fiecare şi-o apără şi o afirmă, se transformă în spirit de dominaţie despotică în relaţiile sociale. 


4.9. Psihologia patimii 

Origen spunea că “izvorul şi începutul oricărui păcat este în gând”. “Inima omului 
este un Paradis până ce intră în ea un şarpe”, spune atât de sugestiv Tomas Spidlik 
comentând afirmaţia celebrului alexandrin. Dar un gând bun, va deveni “părintele virtuţilor”. 
Autorii filocalici vorbesc însă numai despre gândurile rele pe care le numesc “carnale”, 
diabolice sau necurate. Ele vin din afară. Nu pot avea originea în inimă, deoarece, fiind creaţia 
bunătăţii lui Dumnezeu, aceasta nu poate fi rea. Aceste gânduri nu sunt nici adevărate. Ele 
aparţin fanteziei, imaginaţiei care te determină la rău... 


4.9.1. Spiritualitatea Răsăriteană 

Ioan Scărarul, care a sintetizat ascetica creştină a părinţilor filocalici anteriori lui, 
numără şase etape în desfăşurarea patimii: 7rpooPoMj, (rovduaopoţ, ouyKaTdOEaiţ, ai/pa- 
Xcoaia (arestarea spre captivitate a sufletului), nah\ (lupta sufletului pentru a nu ceda patimii), 

7rd0oq. 171 

1. npoapolrj indică ideea de lansare spre, asupra, împotriva. Mai poate însemna şi 
atac, agresiune (Ex: a conduce un atac împotriva unei fortăreţe). Prosbole este momeala 
unui gând sau a unei imagini apă-rute în conştiinţă. Nu poate fi tradus cu “ispită” (tentaţie) 
- spune Vladimir Lossky (Teologia mistică a Bisericii de Răsărit), fiindcă indică prezenţa 
unui gând străin venit din afară şi introdus în conştiinţa noastră prin voinţa vrăjmaşului “Nu 
e un păcat, ci o mărturisire a libertăţii noastre”, spune Marcu Ascetul. “Momeala aruncată de 
satana - arată el mai departe - este arătarea unui lucru rău în forma exclusivă a unui gând”. 172 
“Atacul este o mişcare fără imagini a inimii care e prinsă îndată de cei încercaţi, ca într-o 
strungă”. 173 Sfântul Ioan Scărarul spune că “momeala e cuvânt gol (logos psilos), adică 
imaginea a ceea ce ni s-a întâmplat mai de curând şi pătrunde în inimă”. 174 

De aici putem conchide că 7rpoopolfj indică două lucruri: un gând şi o imagine, fără 
însă ca aceasta să anticipeze cadrul în care urmează să se desfăşoare păcatul. 


171 Scara Raiului, Cuvântul XV, trad. Mitropolit Nicolae Corneanu, Timişoara, 1994, p. 317 şi notele 
25-30 (p.328-329). 

172 Filocalia, vol.l, p. 302-303. 

173 o.c. p. 245. 

174 o.c.p. 317. 

2. txvvboaopot;, derivat din txuvSixx^o), indică ideea de unire (acuplarea la animale) a 
două persoane sau două lucruri. Mai precis, înseamnă “împreună vorbire”, adică convorbire, 

A 

dialog, conversaţie. Sfântul Ioan Scărarul arată că “însoţirea este cugetarea, cu sau fără de 
patimă, la ceea ce ni s-a arătat (In minte)”. 175 

3. <n)yKaTd0£Giţ este un termen preluat din filosofia stoică unde indică ideea de 
aprobare, asentiment sau potrivire. Pentru Plutarh este “acordul spiritului cu percepţiile” 
(Moralia 1055b; 1056c). Pentru Zenon şi Cicero, este asentimentul dat de minte propriilor 
sale percepţii. Asceţii creştini vor imprima cuvântului înţelesul de consimţire, de aprobare 
a gândului ce duce la păcat. Ioan Scărarul arată că “consimţământul este înclinarea sufle¬ 
tului cu plăcere spre ceea ce i s-a arătat”. 176 

Aceasta este faza accepţiunii păcatului în inimă sau însuşi păcatul inimii, despre 
care Mântuitorul a spus, că „cel ce pofteşte femeia a şi păcătuit cu ea în inima sa” (Matei 
5,28). 

4. ai/pakoaia este arestarea ce duce la captivitatea sau asedierea inimii de patima 

care o domină. 

5. nâh\ (lupta) este “egalitatea de forţe între cel ce este ispitit şi cel care ispiteşte, 
conform căruia sufletul învinge sau este învins, după cum îi este voia”, 177 ne arată Sfântul 
Ioan Climax. 

Din schema Sfântului Ioan Scărarul vedem că în ordinea psihologică, 7raX,Ti urmează 
lui ai/pakoGia, deşi ar putea fi foarte bine înaintea ei sau concomitentă cu ea, fiindcă pale 
reprezintă angajarea hotărâtoare a voinţei, de unde rezultă acceptarea sau respingerea arestării 
spre captivitate şi înrobire. 

6.7rd0o<5 (patima) “este cu adevărat viciul care s-a cuibărit de multă vreme în suflet şi 
care, prin deprindere, l-a condus la o astfel de obişnuinţă cu păcatul, încât de bunăvoie şi cu 
plăcere îi devine sclav”. 178 


4.9.2. Patima în Spiritualitatea Apuseană 

Fericitul Augustin şi Sfântul Grigorie cel Mare reduc la patru etapele psihologice ale 
patimii. Prima este suggestio — ca prezentare a plăcerii prin ispită. Urmează delectatio, 
adică delectarea cu imaginea sugerată de ispită. Apoi: consensus — consimţirea sau acceptarea 

A 

faptei ca decizie a voinţei. Toate aceste trei etape se concretizează prin actio (făptuirea). In 
final, actio conduce spre consuetudo, care devine “quasi altera natura”. 


175 o.c.p.318. 

176 o.c.p.318. 

177 ibidem. 

178 ibidem. 

Tomas Spidlik prezintă gradele de pătrundere a gândului pătimaş, preluând elemente 
şi din spiritualitatea răsăriteană. 

1. Sugestio este prima imagine a fanteziei, primul impuls, prima idee. Este numai 
posibilitatea păcatului, desfăşurată într-o formă plăcută. Nu este decizie şi nici vină, dar poate 
rămâne pe toată viaţa. 

2. Conversatio este convorbirea sau dialogul şi îşi are originea în dialogul Evei cu 
şarpele în paradis... Această convorbire poate fi şi sub forma unui soliloquiu, convorbire cu 
sine însuşi, având un caracter interior. De pildă, mânia din suflet este un dialog înflăcărat al 
urii şi răzbunării... Avarul lacom se va întreba cum să câştige cât mai mulţi bani sau ce va 
face cu banii pe care îi are. Aceste dialoguri interioare nu sunt păcate, dar consumă energie 

A 

sufletească, tulburând viaţa. Dar convorbirea poate fi îndreptată şi spre plăcere. In acest caz 
este delectatio. 

3. Lupta este un gând care, intrat în inimă, nu se mai lasă uşor alungat. Dar omul este 
liber şi să nu consimtă, să nu cedeze gândului pătimaş. Dacă va lupta şi nu va ceda până la 
sfârşit, sufletul devine biruitor asupra gândului pătimaş. Dar poate fi şi învins, dacă cedează 
voinţa... 

5 

4. Consensus este consimţirea sau acceptarea teoretică a faptei, după ce sufletul a 
pierdut bătălia. Decizia făptuirii este luată. Se aşteaptă doar momentul. Acum se săvârşeşte 
păcatul în gând. 

5. Actio şi consuetudo înseamnă fapta şi patima. Celui care cade pradă gândurilor 
rele, îi slăbeşte caracterul, născându-se în sufletul lui înclinaţia constantă spre rău. Aceasta 
este patima care îl înrobeşte pe om. 179 


4.10. Genealogia patimilor 

Asemenea virtuţilor şi patimile se nasc unele din altele, încât chiar pentru asceţii 
creştini e greu să fixeze patima care le-a generat pe celelalte. Lăcomia pântecelui a constituit 
păcatul primilor oameni în rai. Dar înainte a fost mândria îngerilor, care au căzut din graţia 
divină. Cu acest păcat sunt ispitiţi şi primii oameni înainte de a fi călcat porunca lui Dumne¬ 
zeu. “Veţi fi ca Dumnezeu”, le-a fost sugerată mândria din partea diavolului... Pentru înţeleptul 
Isus Sirah, “începutul păcatului este mândria” (10,13), în timp ce pentru Apostolul Pavel, 
“iubirea de argint este rădăcina tuturor relelor” (I Timotei 6, 10). începând cu Evagrie, 
asceţii corelează temelia patimilor cu cele trei ispitiri ale diavolului adresate Mântuitorului în 
pustie: îmbuibarea (lăcomia pântecelui), iubirea de arginţi şi mândria (Matei 4, 3). Iată 
cuvintele lui Evagrie: “.. .De aceea şi diavolul aceste trei gânduri i le-a înfăţişat Mântuitorului: 


179 Izvoarele luminii, Tratat de spiritualitate (trad. rom.), laşi, 1994, p. 247. 

întâi îndemnându-1 să facă pietrele pâini. Al doilea, făgăduindu-i toată lumea, dacă se va 
închina lui. Al treilea că va fi acoperit de slavă dacă va asculta de el... Dar Domnul, dovedin- 
du-se mai presus de acestea, i-a poruncit diavolului să meargă înapoia Lui. Prin aceasta ne-a 
învăţat că nu este cu putinţă să alungi de la tine pe diavol, dacă nu ai dispreţuit aceste trei 
gânduri”. 180 

Sfântul Maxim Mărturisitorul, urmând gândirea evagriană socoteş te “iubirea de 
sine”(philautia) ca rădăcină a tuturor patimilor. E vorba de “iubirea trupească de sine, 
ca iubire pătimaşă şi neraţională faţă de trup”. “Acesteia i se împotriveşte iubirea şi 
înfrânarea. Cel ce are iubirea trupească de sine, evident că are toate patimile. Nimenea, zice 
Apostolul, nu şi-a urât trupul său, ci îl “struneşte şi îl supune robiei”, nedându-i nimic mai 
mult decât hrană şi îmbrăcăminte, iar din acestea numai atât cât are trebuinţă pentru a trăi. 
Aşa îşi iubeşte cineva fără patimă trupul şi-l hrăneşte ca pe un slujitor a celor dumnezeieşti 
şi-l încălzeşte numai cu cele ce-i împlinesc cele de trebuinţă. Pe cine iubeşte cineva, pe acela 
se şi grăbeşte să-l slujească. Dacă iubeşte, deci, cineva pe Dumnezeu, acela se şi grăbeşte să 
facă cele plăcute Lui. Iar dacă îşi iubeşte trupul, se grăbeşte să împlinească cele ce-1 desfatează 
pe acesta. Lui Dumnezeu îi place iubirea, cumpătarea, contemplaţia şi rugăciunea, iar trupului, 
lăcomia pântecelui, necumpătarea şi cele ce le sporesc pe acestea. De aceea: “cei ce sunt în 
trup, nu pot să placă lui Dumnezeu”. Iar “cei ce sunt ai lui Hristos şi-au răstignit trupul împreună 
cu patimile şi cu poftele”. 181 

/V 

In cele din urmă, putem spune că orice păcat este contrar firii şi poate degenera în 
patimă. Oricum, patimile se cauzează reciproc, formând o înlănţuire distructivă a vieţii 
morale. S-a remarcat sugestiv faptul că „îmbuibarea şi beţia pun în mişcare desfrânarea. Ambele 
au nevoie de bani, ceea ce produce avariţia sub forma cupidităţii. Dacă nu-i are, se mânie şi se 
întristează, văzând că alţii posedă ce-i lipsesc lui. Dacă îi are, se mândreşte şi îşi satisface 
toate patimile. Când nu-i are, fură, minte şi chiar ucide”. 182 


4.11. Terapia patimilor - în general 


Când punem în discuţie terapia patimilor, va trebui de la început să avem în atenţie 

/V 

mai multe premise. întâi, cu privire la starea psihosomatică a naturii umane, iar apoi la aspectul 
vieţii duhovniceşti: 

1. Ereditatea şi predispoziţiile native; 

2. Educaţia şi influenţa mediului social; 


180 Capete despre deosebirea patimilor şi a gândurilor, Fi local ia, vol.l, p. 49. 

181 A treia sută a capetelor despre dragoste, Filocalia, voi.II, p. 78. 

182 Constantin C. Pavel, Lăcomia, patimă dăunătoare vieţii individuale şi obşteşti, în rev. Studii 
Teologice, nr. 7-8 /1955, p. 474. 

3. Eventualele stări maladive ale naturii fizice sau sufleteşti; 

4. Premisa duhovnicească: terapia patimilor prin virtuţi. 

a) . Purtând în firea noastră „rănile păcatului”, prin ereditate primim anumite 
predispoziţii genetice. Acestea însă nu se impun cu necesitate. Aşteaptă să fie acceptate prin 
voinţă liberă şi apoi “cultivate” prin deprinderi. De pildă, dacă părinţii au fost alcoolici, urmaşii 
pot avea sau pot să nu aibe predispoziţia spre această patimă. Dacă o posedă, aceasta se 
manifestă sub forma “dispoziţiei” spre băutură... Dacă nu ar şti că există băutură în lume, 
oamenii nu ar deveni pătimaşi... Sub imperiul necesităţii instinctive, puterea voinţei libere 
scade mereu, transformând simpla dorinţă în patimă. Mergem şi mai în adânc, spunând 
împreună cu unul dintre cei mai mari trăitori şi duhovnici contemporani: „Toate faptele insului 
se înseamnă în două locuri: undeva într-o contabilitate nevăzută şi al doilea, ceva mai văzut, 
în grăuncioarele de cromatină, în genele cromozomilor, adică în factorul biologic al eredităţii. 
Şi-a distrus părintele cu viciile lui milioane de celule nervoase? Acestea nemairefăcându-se 
niciodată, ci totalul celor distruse şi sănătatea la care se găsea în momentul când îşi chema un 
urmaş pe lume, reprezentând situaţia lui, se şi însemnase în stocul de cromozomi, cu atâtea 
geneze recesive mai mult, ceea ce n-ar fi păţit dacă ar fi avut o purtare mai bună... Viciile 
tinereţii.. .ostenirea elanului, a agerimii, a vioiciunii rezistente a sistemului nervos şi a celorlalte 
ţesuturi şi umori..., acestea toate se înscriu numaidecât în patrimoniul genetic al eredităţii, în 
vreme şi pe măsură ce se adaugă. Factorul biologic al eredităţii rezumă starea oricărui mo¬ 
ment, precum şi situaţia biopsihică a părinţilor, fie aparte, fie angajaţi în procesul rodirii”. 183 

b) . La acestea adăugăm faptul că pe lângă ereditatea bio-psihică, transmisă prin 
structura genetică, avem şi deprinderea social-culturală, transmisă prin educaţie. Opera 
de instrucţie şi educaţie, ca integrare socială, se face mai întâi prin condiţionare, pe baza 
legilor exerciţiului şi efectului, fără participarea conştiinţei. Un savant (Peiper) a demonstrat 
că această învăţare condiţionată începe încă din primele 2-3 luni de gestaţie. Urmează apoi 
învăţarea conştientă, pe bază de sugestie şi imitaţie. Ea se exercită mai întâi în familie, 
având ca temei simpatia existentă la început între mamă şi copil. 184 Apoi se continuă cu “cei 
şapte ani de acasă”... Acum se creează primele obişnuinţe sau deprinderi spre bine sau spre 
rău. Acestea vor avea o influenţă foarte mare asupra comportamentului şi a caracterului ce se 
vor forma ulterior. Un autor, referindu-se la responsabilitatea mamelor privind educarea 
copiilor, atrage judicios atenţia în trei secvenţe ale studiului său asupra timpului când trebuie 
să înceapă educaţia: 1. „Educaţia unui copil începe încă din momentul opţiunii pentru 
căsătorie”; 2. „Educaţia copilului începe din prima zi a sarcinii”; 3. „Educaţia unui copil 
începe din prima lui zi de viaţă”. 185 


183 Ieromonah Arsenie Boca, Cărarea împărăţiei, Arad, 1995, p. 246. 

184 Nicolae Mărgineanul, Condiţia umană, Bucureşti, 1973, p. 130. 

185 Wilhelm Stekel, Recomandări psihanalitice pentru mame, Bucureşti, 1995, 
p. 17, 21,30. 

c) . Pe lângă modul de formare a patimii din predispoziţiile genetice, există şi situaţii 
fîziopatologice, care duc organismul spre împătimire. Este bine cunoscut rolul sistemului 
de activare reticulară din diencefal, precum cunoscute sunt şi dereglările hormonale cu 
întregul lor cortegiu de neplăceri psihosomatice. De pildă, înainte de a “taxa” îmbuibarea 
ca nestăvilită dorinţă după mâncare şi băutură, se cuvine să cercetăm mai întâi dacă această 
insaţietate nu are cumva o cauză organică, fiziopatologică care pune în mişcare dorinţa spre 
patima spirituală?!... 

Pe de altă parte, trebuie să evidenţiem faptul că patimile trupeşti, având o determinare 
biologică, sunt mai violente în anii tinereţii şi ai maturităţii omului. La bătrâneţe, când arderile 
în organism devin lente, poftele corporale, care generează patimile, îşi sting şi ele puterea de 
acţiune... Patimile sufleteşti ţin însă toată viaţa. Ele pot de multe ori să deruteze chiar şi pe 
oamenii avansaţi în viaţa duhovnicească. Aşa, de pildă, este kenodoxia (slava deşartă) care 
face victime tocmai printre cei avansaţi în virtute, prin faptul că autoapreciindu-se ca virtuoşi, 

A 

„barează” drumul spre desăvârşire. Diavolul, neavând funcţii biologice, este nepătimitor. In 
acelaşi timp, el este izvorul tuturor patimilor. Diavolul nici nu bea, nici nu mănâncă, nici nu 
desfrânează, spun părinţii pustiei şi ai filocaliei, dar nu poate fi smerit şi nici nu poate iubi pe 
Dumnezeu. De aceea, el permanent ispiteşte pe om, trezindu-i în suflet pofta şi imaginea 
faptei păcătoase, în măsură să activeze patimile trupului, determinând şi voinţa spre acţiune. 
De aici vedem că smerenia pornită din credinţă şi ducătoare la dragostea lui Dumnezeu, 
constituie premiza duhovnicească în eliberarea de patimi prin harul divin. 

d) . Pornind de la realitatea că odată cu apariţia luminii întunericul dispare, părinţii 
filocaliei propun ca metodă eficientă în terapia patimilor, ajungerea la nepătimire prin 
cultivarea virtuţilor. Când binele îşi face apariţia, răul dispare asemenea întunericului când 
apar zorii zilei... 

Trecând la analiza terapiei patimii, ca maladie spirituală, se cuvine să pornim de 
la realitatea că patima înseamnă o cădere din starea de har. De aceea, terapia ei pretinde 
conştientizarea mai întâi a vinovăţiei pe care patima ne-o aduce în faţa lui Dumnezeu, 
prin desfigurarea chipului Său din noi. Iar conştientizarea, ca punct de plecare în terapia 
patimii, constă în recunoaşterea stării de păcătoşenie, după cuvintele Apostolului: “Dacă 

A 

zicem că păcat nu avem ne amăgim pe noi înşine şi adevărul nu este întru noi” (I Ioan 1, 8). In 
această situaţie, se pune problema unui nou început duhovnicesc realizat prin pocăinţă ca 

A 

al doilea botez sau ca reînnoire, ca redobândire a harului baptismal. Iar la pocăinţă se ajunge 
prin reconvertirea la credinţa în răscumpărarea oferită nouă de Hristos. Reconvertirea este 
însă un proces teandric şi sinergie, în sensul că iniţiativa o are dragostea lui Dumnezeu, care 
ne oferă odată cu moartea şi învierea Fiului Său, harul dragostei Sale. Sfântul Macarie 
Egipteanul ne arată foarte desluşit că “singurul care îl poate dezrădăcina pe om de patimi 
este Dumnezeu... După cum nu este posibil ca ochiul să vadă fără lumină, să vorbească 
cineva fără limbă, să audă fură urechi, să meargă fără picioare şi să lucreze fără mâini, tot aşa 

nu este posibil să se mântuiască cineva fără Hristos, nici să intre în împărăţia cerurilor... 
Numai puterea divină poate dezrădăcina păcatul şi relele care îi urmează”. 186 Pe de altă 
parte, dragostea lui Dumnezeu cooperează, conlucrează cu dragostea noastră faţă de El. Iar 
această dragoste este, aşa cum observă Mitropolitul Hierotheos Vlachos - “rodul lucrării 
Duhului Sfânt”, 187 la care adăugăm şi efortul sau strădania noastră de a ne împotrivi păcatului, 
transformând patimile în virtuţi. “Datoria omului — învaţă Sfântul Macarie Egipteanul — 
este să se opună, să se lupte cu păcatul”. 188 

Redobândirea harului pierdut prin patimi se realizează, în esenţă prin colaborarea mai 
multor factori: 

1. Cuvântul lui Dumnezeu este „duh şi viaţă” (Ioan 6, 63); „viu şi lucrător” (Evrei 
4, 12), cu puterea de a ne readuce în excomuniunea dragostei lui Dumnezeu, concretizată în 
iertarea lui Hristos. 

2. Harul rugăciunii, ca dar al Duhului Sfânt, în măsură să aducă în suflet căinţa şi 
puterea de regenerare duhovnicească. 

3. Harul Sfintelor Taine, în special al Spovedaniei şi împărtăşaniei, cu mărturisirea 
păcatelor la duhovnic, oferă puteri duhovniceşti şi noi orientări în virtute. 

4. Leacurile mai sus arătate îşi dovedesc eficienţa numai prin asceză, pornită din 
hotărârea de a renunţa la patimi în favoarea virtuţii, ca viaţă nouă în Hristos, ştiut fiind că „cei 
ce sunt ai lui Hristos şi-au răstignit poftele şi patimile împreună cu El” (Galateni 5, 24). 
Aceasta este înfrânarea continuă, care deschide prin harul lui Dumnezeu drumul spre apatheia, 
spre nepătimire, spre ajungerea la „starea de bărbat desăvârşit, la măsura vârstei 
deplinătăţii lui Hristos” (Efeseni 4,13). 


* * ic 


186 Omilia a IIl-a, cap. 4, trad. cit. p. 97. 

187 Mitropolit Hierotheos Vlachos, Psihoterapeutica Ortodoxă, trad. Irina Luminiţa Niculescu, 
Timişoara, 1998, p. 312. 

188 o.c.p. 97. 

Cele opt duhuri ale răutăţii 


5. CELE OPT DUHURI ALE RAUTATII 

Sub numele de oi ycviKCOGTaTaTOi loyiajioi (gândurile cele mai generale) ale răutăţii, 
a introdus Evagrie Ponticul în spiritualitatea creştină, cele opt patimi ale sufletului, generatoare 
ale tuturor maladiilor spirituale. Acestea sunt asemenea generalilor, care trag după ei o armată 

/V 

de păcate. In capitolul VI al Praktikos-ului său, Evagrie indică aceste opt gânduri după cum 
urmează: ya<rrpijiapyia (lăcomia pântecului); ;ropvaa (desfrânarea, adulterul); (pilapyupia 

/V 

(iubirea de arginţi); hvm\ (întristarea); opyfj (mânia); aioiâia (lâncezeala, plictiseala); 
K£vo5o^(a (slava deşartă, vanitatea); t)7T£pîi(pcma (mândria, trufia). 189 


5.1. Originea logismoilor 

Ghenadie de Marsilia, la începutul secolului V, ridică problema originalităţii evagriene 
asupra celor opt logismoi. 190 

Originea celor opt gânduri generatoare de patimi trebuie căutată mai întâi în întreita 
ispitire în pustie a Mântuitorului de către diavol. Aici apar primele trei gânduri generatoare 
de patimi: lăcomia pântecelui, iubirea de argint şi mândria (Matei 4, 3). Se vorbeşte apoi în 
Noul Testament de Maria Magdalena, care şi-a înnoit viaţa prin scoaterea din sufletul ei a 
celor şapte duhuri rele, de către Mântuitorul (Marcu 16,19). La fel, se face pomenire de cele 
şapte duhuri care intră în sufletul omului, după ce şi-a pierdut comuniunea cu Dumnezeu 
(Luca 11,26). Pe de altă parte, Mântuitorul a arătat că “din inima omului ies gânduri rele care 
îl necurăţesc pe om: desfrânările, adulterul, uciderile, asupririle, vicleşugurile, înşelăciunile, 
necumpătarea, invidia, hula, mândria, uşurătatea” (Marcu 7,20-23). 

Sfântul Apostol Pavel identifică gândurile răutăţii cu faptele întunericului, precum: 
“desfrânările şi faptele de ruşine, certurile şi invidia”. Acestea sunt contrare bunei cuviinţe, 
ca viaţă în Hristos (Romani 13, 12-14). Apostolul arată apoi că “nici desfrânaţii, nici 
sodomiţii... nici lacomii, nici batjocoritorii, nici răpitorii nu vor moşteni împărăţia lui Dum¬ 
nezeu” (I Corinteni 5, 9-11; Efeseni 5, 5). Printre “faptele trupului”, Apostolul enumeră: 
“desfrâul, necumpătarea, certurile, mâniile, dezbinări, pisme, ucideri, beţii, chefuri, precum 
şi altele asemenea acestora” (Galateni 5, 19-21). Patimile caracteristice omului vechi sunt 


189 Tratatul practic, studiu introductiv, traducere şi comentarii de Cristian Bădiliţă, laşi, 1997, p. 43. 
Capete despre deosebirea patimilor şi a gândurilor, Filocalia, voi. I, p. 48-71; Migne, P. G. 79, 
1199- 1228. 

190 Tomas Spidlik, Spiritualitatea răsăritului creştin, voi I (Manual sistematic), trad. Diac. loan I. Ică 
jr., Sibiu, 1997, p. 287. 

“desfrâul, pofta cea rea, lăcomia, mânia, iuţimea, răutatea, hula, vorbele de ruşine” (Coloseni 
3,5-8). 

Sfântul Apostol Ioan indică cele trei forme sub care se manifestă egoismul: “pofta 
trupului, pofta ochilor şi trufia vieţii” (I Ioan 2, 16). 

De aici vedem că în Noul Testament nu găsim o anume listă sistematic alcătuită a 
gândurilor răutăţii, ci multitudinea şi varietatea faţetelor patimii din sufletul omului, şi a 
dezastruoaselor ei consecinţe... 

9 

Logismoii evagrieni sunt confruntaţi de unii cercetători cu patimile grele ale stoicilor, 
generatoare ale celorlalte patimi. Spun ei că nu ar fi exclusă în acest sens influenţa exercitată 
asupra lui Evagrie de către dascălul său, Sfântul Grigorie de Nazianz, care s-a instruit cu 
multă sârguinţă, studiind filosofia la şcoala din Atena... 

Se consideră apoi, nu fără temei, analogia dintre lista evagriană a logismoilor şi lista 
viciilor alcătuită de Origen, dascălul său. Astfel, Evagrie ia de la Origen simbolismul cuceririi 
Canaanului sub conducerea lui Iosua Navi, unde se face pomenire de 7 neamuri potrivnice lui 
Israel (Deuteronom 7,1). Exista desigur în epoca elenistică, în care a trăit Evagrie, cataloage 

/V 

de vicii care circulau prin intermediul diverselor literaturi. In orice caz, akedia poartă indubi¬ 
tabil semnătura lui Evagrie, fiind ispita şi patima specifică celui retras din lume. 191 

Alţi cercetători care s-au ocupat de “logismorii evagrieni”, nu se îndoiesc de 
autenticitatea lor, considerând că sinteza şi sistematizarea aparţine lui Evagrie, pornind de la 
experienţa personală şi de la înţelepciunea avilor egipteni. 192 

Fără a contrazice această ipoteză, considerăm că originalitatea evagriană a logismo¬ 
ilor este dată de înţelepciunea duhovnicească a Scripturilor Sfinte. Aceasta este, în general, 
duhul patristic. Pentru ei cuvântul lui Dumnezeu scris sub inspiraţia Duhului Sfânt este “duh 
şi viaţă”, este lege şi program de viaţă spirituală. Nici nu putea fi altfel din moment ce prin 
Scriptură le vorbeşte Dumnezeu, Hristos - Domnul şi Apostolii, iar idealul vieţii lor era mân¬ 
tuirea în Hristos. 

Pentru a înţelege mai bine ce a însemnat cuvântul lui Dumnezeu în viaţa Dascălilor 
Bisericii, vom veni cu câteva exemple: 

Mântuitorul a recomandat Sfinţilor Apostoli nevoia de a priveghea şi a se ruga pentru 
a nu cădea în ispită. Privegherea a devenit astfel o regulă de viaţă în asceza creştină, părinţii 
numindu-se chiar “neptici”, ca cei ce priveghează, având conştiinţa mereu trează, mereu la 
datorie, spre a-şi trăi viaţa în lumina Evangheliei şi nu în întunericul păcatului. 

Sfântul Apostol Pavel a îndemnat pe tesaloniceni ca “neîncetat să se roage” (I Tesalo- 
niceni 5, 17). Acest “rugaţi-vă neîncetat” a devenit duhul filocaliei, făcând din rugăciune cea 


191 I. Hausherr, L’origine de la theorie orientale des huits peches capitaux, Orientalia Christiana 
XXX, 3 1933, p. 164-175 după T Spidlik, p. 287. 

192 Cristian Bădiliţă, o. c. p. 44-45, Despre cele opt duhuri ale răutăţii, P.G. 79. 1145A - 1164D. 

mai înaltă filosofie creştină, constituind în acelaşi timp mobilul sau izvorul curentului isihast 
în jurul căruia va gravita în mare parte spiritualitatea Răsăritului creştin. 

Apostolul a mai îndemnat apoi şi pe creştinii altor Biserici, spunând: “Nu vă îmbătaţi 
de vin în care este desfrânare” (Efeseni 5,18). Aceste cuvinte vor face “carieră” în spirituali¬ 
tatea creştină, fiind un “memento” pentru părinţii neptici. Ei vor lua aminte că gastrimargia 
atrage după sine porneia, şi astfel au evitat nu numai îmbuibarea, ci şi săturarea, iar vinul îl 
evitau aproape cu desăvârşire. 

Apostolul a scris, apoi, corintenilor că “cel ce se căsătoreşte face bine, iar cel ce nu se 
căsătoreşte, face şi mai bine...” (I Corinteni 7, 38), şi astfel, din aceste cuvinte s-a “născut” 
monahismul creştin. 

Atât de mult a iubit Origen cuvintele Domnului şi cu nestăvilită dorinţă le-a aplicat în 
viaţă, încât, interpretând literal textul referitor la cei ce “se fac fameni pentru împărăţia lui 
Dumnezeu...” (Matei 19, 12) s-a castrat, creind sminteală de-a lungul veacurilor, în lumea 
creştină... 

Şi exemplele pot continua... 

Revenind la logismoii lui Evagrie, va trebui să căutăm originea lor şi inspiraţia lui în 
înţelepciunea Duhului Sfânt descoperită în Sfintele Scripturi, mai ales în cuvintele Domnului 
şi ale Apostolilor. 

Iată, dintru început, părerea lui Evagrie cu privire la Cuvântul inspirat al Scripturii: 
“...Cuvintele Duhului Sfânt să nu te părăsească şi bate în porţile Scripturilor cu mâinile 
virtuţilor. Atunci îţi va răsări nepătimirea inimii şi vei vedea în rugăciune mintea în chipul 
stelei”. 193 

Pentru a vedea mai bine originea biblică a logismelor evagriene, vom apela la cuvintele 
Revelaţiei divine. Astfel, gastrimargia, filargyria şi kenodoxia (inclusiv hyperefania) sunt 
luate, după însăşi mărturia lui, din cele “trei gânduri” care constituie tripla ispitire a 
Mântuitorului de către diavol în pustie (Matei 4,3). 194 Despre filargyria, ca “rădăcină a tuturor 
relelor” dă mărturie şi sfântul Apostol Pavel (I Timotei 6,10). Efectele gastrimargiei le cunoaşte 
Evagrie tot din cuvintele apostolice (Efeseni 5, 18), şi spune, urmând pe Sfântul Pavel, “că 
este cu neputinţă să cadă cineva în mâinile duhului desfrânării, dacă nu a fost doborât mai 
întâi de lăcomia pântecului”. 195 

Porneia primeşte o interpretare duhovnicească în Predica de pe Munte (Matei 5,27-28), 
de aceea Evagrie o aşează pe locul doi, urmând gastrimargiei, care îi este cauza, după cuvintele 
Apostolului acum arătate. 


193 Capete despre deosebirea patimilor şi a gândurilor, 23, Filocalia, voi. I, p. 67. 

194 Idem, 1, p. 48-49. 

195 Ibidem, 1, p. 48. 

Orge este prea binecunoscută lui Evagire din Predica de pe Munte, unde Mântuitorul 

/V 

îi acordă o atenţie deosebită, în sensul noii interpretări “In duh şi adevăr” a păcatului uciderii 
(Matei 5,21-23). 

La fel, mânia îi era cunoscută lui Evagrie şi din cuvintele apostolice, redate, după 
Psalmi, într-un sens pozitiv şi negativ: “Mâniaţi-vă, dar nu păcătuiţi; soarele să nu apună 
peste mânia voastră. Nu daţi loc diavolului” (Efeseni 4, 26-27; Psalmul 4, 4). Evagrie 
interpretează apoi, recomandarea apostolică mai întâi în sens pozitiv, socotind mânia ca o 
“aprindere împotriva gândurilor răutăţii”. 196 Iată însă şi sensul negativ: “Cel ce vrea să se 
roage cu adevărat... să-şi stăpânească mânia”, 197 “cel ce se mânie şi ţine minte răul, oricât ar 
iubi rugăciunea, nu este în afară de învinuire”. 198 Tot cu referire la mânie, spunem că “cine 
şi-a stăpânit mânia, a supus pe diavol, iar cine s-a robit de dânsa, nu se mai ţine de viaţa 
monahală şi e străin de căile Mântuitorului”. 199 

Până la Evagrie, akedia avea sensul clasic de neglijenţă, lipsă de interes. “Evagrie este 
cel dintâi care a identificat demonul akediei cu «demonul amiezii» din Psalmul 90, 6”. 200 

Lype figurează pe lista celor patru mari afecte ale stoicilor, dar Evagrie, ca în cazul lui 
apatheia, îi dă un sens creştin-duhovnicesc. Evagrie pune pe lype în legătură cu cuvintele 
apostolice referitoare la iertarea acordată celui care greşeşte, “pentru ca un astfel de om să nu 
fie copleşit de prea multă întristare” (II Corinteni 2,7). Apoi, Evagrie pune pe lype în legătură 
cu viclenia năpârcii, 201 deschizând astfel posibilitatea interpretării lui prin invidie, cum de 
altfel se va şi întâmpla mai târziu... 

/V 

înainte de a încheia, nu este lipsit de importanţă să ne referim şi la înţelesul de 
profunzime al logismoilor. Olivier Clement apreciază că însuşi cuvântul e „dificil de tradus”. 
El „denumeşte gândurile” nu însă în sens cerebral, ci ca pulsiuni germinative, care se pot 

/V 

transforma în obsesii, în idolatrie. In aceste tendinţe — spune el mai departe — trebuie să 
discernem ce este energie vitală şi ce este deviere idolatrică. Prin Iisus, vom învinge idolatria, 
vom îmbrăca în duh gândirea noastră, transfigurând-o”. 202 


196 Ibidem, 15, p. 60. 

197 Ibidem, 53, p. 81 

198 Ibidem, 64, p. 82. 

199 Ibidem, 12, p. 58. 

200 T. Spidlik, Spiritualitatea..., voi I, p. 294. 

201 o.c., 12, p. 58 

202 Puterea credinţei, trad. rom., Târgovişte, 1999, p. 81 

5.2. Logismoii în Spiritualitatea Răsăriteană 

/v 

Oricare ar fi “începutul - începutului”, lista celor opt logismoi, este cunoscută în spi¬ 
ritualitatea creştină, purtând paternitatea evagriană. Ea a fost preluată de către Nil Ascetul, 203 
Ioan Scărarul 204 şi Sfântul Ioan Damaschin. 

Acesta din urmă, sintetizează aspectele ascezei creştine în scrierea sa adresată unui 
număr mare de cititori, intitulată “Despre virtuţi şi vicii”. 205 El spune explicit: “.. .Dar trebuie 
să punem diagnoza gândurilor pătimaşe, prin care se săvârşeşte tot păcatul. Gândurile în care 
se cuprind toate păcatele sunt opt: lăcomia pântecului, desfrâul, filarghiria, mânia, întristarea, 
akedia (trândăvia), slava deşartă şi mândria. Ca aceste opt gânduri (logismoi) să ne tulbure 
sau să nu ne tulbure, nu depinde de noi. Dar ca să stăruiască sau ca să nu stăruiască sau ca să 
aprindă patimile sau ca să nu le stârnească, atârnă de noi”. 

Intr-o altă scriere intitulată: “Despre cele opt duhuri ale răutăţii”, 206 Sfântul Ioan 
Damaschin, asemenea lui Evagrie, înlocuieşte termenul de “gând”, cu cel de “duh”. E vorba 
de duhul cel rău, adică de diavol, cunoscută fiind concepţia asceţilor creştini că mai întâi 

/V 

diavolul ne sugerează păcatul, el fiind izvorul lui. Apoi apar gândurile rele, încât “In lumea 
realităţilor spirituale păcatul a primit consistenţă închegându-se împrejurul noţiunii de diavol. 
A lupta împotriva păcatului a devenit astfel acelaşi lucru cu a te lupta împotriva răului din 
tine şi din lume, împotriva demonului. Iar demonul se prezintă sub atâtea înfăţişări câte păcate 
sunt. Există, de aceea, un demon al mândriei, altul al lăcomiei, ş.a.m.d.”. 207 


5.3. Logismoii în Spiritualitatea Apuseană 

Cele opt duhuri ale răutăţii descoperite de Evagrie au fost “comunicate” Apusului 

/V 

creştin de către discipolul acestuia, Sfântul Casian. In lucrările sale, Sfântul Casian acordă 
spaţii largi, tratând fiecare păcat în parte, pe baza unei temeinice documentări scripturistice. 

/V 

In limba lui, “octo principalia vitia... id est primum gastrimargiae, quae interpretatur 
concupiscentia gulae, secundum furnicationis, tertius philargyriae, quod intelligitur avaritia, 


203 Despre cele opt duhuri ale răutăţii, P. G. 79, 1145 A - 1164 D 

204 Scara XXVI, trad. Mitropolit Nicolae Corneanu, Timişoara, 1994, p.506 

205 F//oca//a, voi. IV, p. 191 

206 Migne, P. G. 95, 80A-84B 

207 Mitropolit Nicolae Corneanu, Sfântul Ioan Damaschin despre cele opt gânduri ale răutăţii, în 
colecţia „Patristica mirabilia”, Timişoara, 1987, p.426 

velut proprius exprimatur, amor pecuniae; quartum irae; quintum tristitiae; sextum acediae, 
quod est anxietas sive taedium cordis; septimum cenodoxiae, quod sonat vana seu inanis 
glori; octavum superbiae” 208 (Opt sunt principalele vicii (care otrăvesc neamul omenesc). 
Anume: primul este cel al lăcomiei (de la mâncare), ceea ce înseamnă pofta de mâncare; al 
doilea, al desfrânării; al treilea, al arghirofiliei, prin care se înţelege lăcomia (zgârcenia), 
adică, după cum îi spune numele, dragostea de bani (avere, bogăţie); al patrulea, al mâniei; al 

/V 

cincilea, al tristeţei (întristării); al şaselea, al akediei, adică neliniştea (îngrijorarea sau 
plictiseala, scârba, lehamitea, amarul sau dezgustul inimii); al şaptelea al kenodoxiei, care 
înseamnă vanitate sau glorie deşartă; al optulea, al trufiei). 

Comparând cu lista evagriană, remarcăm la Casian o inversiune. Dacă la Evagrie lype 
era pe locul patru şi orge pe locul cinci; la Casian, ira este pe locul patru, iar tristitia este pe 
locul cinci. Apoi, Sfântul Casian nu va reda grecescul “aicr|5ia” cu latinescul “taedium”, 
gândindu-se poate şi la faptul că taedium nu cuprinde întreaga gamă psihologică de înţelesuri 
pe care le are akedia. “Aceste viei — spune mai departe Sfântul Casian — sunt de două feluri: 
naturale, cum este lăcomia la mâncare, şi în afara naturii, cum este arghirofilia. Iar lucrarea 
lor este împărţită. Unele nu pot fi îndeplinite fură acţiunea trupului, cum este lăcomia la 
mâncare şi desfrânarea, iar altele se produc fără vreo lucrare a corpului, cum este mândria şi 
slava deşartă. Unele se pun în mişcare prin cauze de afară, cum este arghirofilia şi mânia, însă 
sunt aţâţate de pricini dinăuntru, cum sunt akedia şi tristia”. 209 

Lista celor opt logismoi o găsim apoi în Apusul creştin la episcopul Eutropiu al 
Valenciei , 210 Isidor al Seviliei 211 şi Sfântul Grigorie cel Mare . 212 

Acesta din urmă elimină pe superbia, din lista Sfântul Casian, considerată alături de 
philautia - “regina viciilor”, rădăcina tuturor viciilor din care lăstăresc toate celelalte patimi, 
după cum spune Scriptura: “începutul oricărui păcat este mândria” (Sirah 10, 15). 

/V 

In acelaşi timp, Sfântul Grigorie schimbă şi ordinea patimilor, după cum urmează: 
inanis, gloria, invidia, ira, tristitia, avaritia, ventris ingluvies (lăcomia pântecului) şi luxuria 
(senzualitatea, în sens de dezordine morală). 

Sfântul Grigorie cel Mare, inversând lista evagriană prin punerea mândriei în capul 
patimilor, se motivează astfel: “Mândria este rădăcina tuturor relelor, pentru că este originea 
tuturor păcatelor. Cele şapte păcate capitale sunt cele dintâi şi cele mai însemnate ramuri 
ieşite din această rădăcină... Mântuitorul lumii, văzând că oamenii gem sub robia viciilor, a 
venit plin de cele şapte daruri ale Duhului Sfânt pentru a desfăşura o luptă duhovnicească cu 
duşmanii Săi şi a-i elibera pe oameni de sub tirania lor. 213 


208 Convorbiri duhovniceşti, V, II, Migne, P.L. 80, 95 C - 98 B 

209 ibidem 

210 Epistola către papa Petru despre cele opt păcate - Migne, P.L. 80, 9-14 

211 Differentiarum, sive de proprietate sermonum, II, 40; P.L. 83, 95 C - 98 B 

212 Moralia 1 XXXI, C. 45, P.L. 76, 620 - 622 

213 Moralia XXXI, 17, P. L. 73, 621 

După cum vedem, invidia a luat locul akediei. 

Mai târziu, invidia va lua locul lui tristia, apreciindu-se că şi invidia este propriu-zis 
tot un fel de întristare, nu particulară ca tristia, ci pentru binele altuia. Apoi, în akedia s-a 
văzut mai mult lenea, iar superbia, a luat locul lui inanis gloria, apreciindu-se că cea din 
urmă e implicată în cea dintâi. Sau că se deosebesc aşa cum se deosebeşte copilul de bărbat 
sau grâul de pâine. 214 

Petru Lombardul introduce schema celor şapte păcate capitale, în următoarea ordine: 
superbia, avaritia, luxuria, invidia, gula (lăcomia), ira, akedia (lenea). 

Se mai discută încă această listă, deşi ea a devenit clasică în manualele de morală 
creştină. De pildă, unii susţin că invidia poate fi inclusă în avaritia, alţii că tot aşa de bine 
poate face parte şi din superbia. Unele catehisme catolice înlocuiesc invidia cu neascultarea. 
Noi socotim că neascultarea este fiica mândriei, mai mult decât invidia, încât neascultarea 
rămâne implicată în mândrie, şi rămâne alături de ea. 215 

Confruntând logismoii în spiritualitatea răsăriteană şi apuseană, putem conchide că 
ordinea latină reflectă un punct de vedere dogmatic, în timp ce ordinea răsăriteană are 
cu precădere un caracter psihologic, de profunzime, motiv pentru care autorii duhovni¬ 
ceşti o preferă ca învăţătură practică. 216 


* * * 


214 Scara, XXII, trad. cit., p. 355 

215 Asistent Constantin C. Pavel, Lăcomia, patimă dăunătoare vieţii individuale şi obşteşti, în rev. 
Studii Teologice, 7-8 /1955, p. 470-471 

216 T. Spidlik, o. c. p. 289 

6. DUHURILE RAUTATII 

Tratând în parte despre gândurile generale ale răutăţii, vor respecta ordinea evagriană, 
adăugând şi celelalte patimi care au intrat în atenţia moralei şi spiritualităţii creştine, precum 
invidia şi lenea. Vom căuta apoi să extindem tratarea lor cu aplicare specială la viaţa concretă 
a omului modern, fiindcă patimile răutăţii nu privesc în exclusivitate pe monahi, ci, în gene¬ 
ral, pe omul de pretutindeni şi de totdeauna, pe toţi cei împovăraţi şi înrobiţi de păcat, 
după cum ne spun deosebit de sugestiv în acest sens versurile lui Mihai Eminescu: “La acelaşi 
şir de patimi deopotrivă suntem robi: / Fie slabi, fie puternici, fie genii, ori neghiobi”... 

La fel, vom avea în atenţie pe toţi cei ce luptă cu păcatul în ascensiunea lor duhovni¬ 
cească spre desăvârşirea vieţii în Hristos, formulând terapia pentru fiecare patimă în parte. 

Pentru atingerea acestui obiectiv vom angaja o dezbatere eclectică, folosind deopotrivă 
înţelepciunea duhovnicească a părinţilor ascezei creştine, alături de remediile oferite de 
psihologie, medicină, biologie, în general ale ştiinţei, aplicate la viaţa omului concret. 


6.1. GASTRIMARGIA 
6.1.1. Noţiunea 

Luat din practica ascetică, cuvântul se traduce prin “nebunia stomacului”, avându-se 
în vedere stările de foame cu care erau confruntaţi cei ce posteau. 

Gastrimargia sau ventris ingluvies (lăcomia pântecului) este patima pervertirii plăcerii 
ce susţine instinctul sau imboldul nutritiv, alimentar, în măsură să asigure buna desfăşurare a 
vieţii. Ea reprezintă o depăşire a măsurii sau a necesarului mâncării şi băuturii. 

Mulţi dintre dascălii Bisericii consideră că lăcomia este imboldul care a pus în mişcare 
sufletul spre neascultare şi trupul spre gustare a ceea ce era oprit prin poruncă divină. Cu 
aceasta intră păcatul în lume. De aici, din lăcomie, s-a desfăşurat întreg dezastrul maladiilor 
spirituale, ea fiind prima zală a lanţului patimilor sau a gândurilor răutăţii, care îl robeau pe 
om devastându-i sufletul. 


131 




Ascetica 


6.1.2. Gastrimargia ca maladie spirituală 

Pentru a înţelege mai bine patima gastrimargiei, se cuvine ca dintru început să arătăm 
că reprezentând sinteza a două lumi, omul este dependent de creaţie, deşi este corolarul şi 
stăpânul ei. Această dependenţă vizează cu precădere partea biologică a fiinţei sale, dar cu 
repercursiuni adânci asupra vieţii lui spirituale, fiindcă omul nu este numai materie, ci şi 
suflet... încă de la creaţie i-a fost dat omului nu numai locul de existenţă, ci şi modul de a 
vieţui. Creatorul însuşi l-a înzestrat cu organele necesare şi cu hrana trebuitoare...(Facere 
1, 29). Numai că, după apariţia păcatului, odată cu concupiscenţa s-a pervertit şi atitudinea 
omului faţă de hrană şi de băutură, fără de care nu-şi poate asigura buna desfăşurare a vieţii. 
Plăcerea a luat-o înaintea necesarului, ca un afect iraţional, care prin excesele insaţiabile 
devine potrivnică firii, aducându-i tot felul de dereglări şi situaţii ce-i sunt dăunătoare. Nu 
instinctul de nutriţie ce-şi cere dreptul la existenţă este vinovat de declinul bio-psihic al omului, 
ci plăcerea insaţiabilă, transformată în excese de tot felul, care se cauzează reciproc. De 
exemplu, excesul la mâncare şi băutură atrage după sine pofta spre desfrânare, chiar în situaţia 
în care raţiunea şi voinţa nu o doreşte. E ca şi cum, încercând o sobă cu lemne, nu a-i dori ca 
ea să dea căldură prea mare... De aceea, mai întâi se impune să dozăm încărcătura sobei şi 
atunci căldura va fi şi ea după trebuinţă... Lăcomia degenerând în excese, târăşte firea în tot 
felul de plăceri, care, cu cât devin mai intense cu atât vor provoca firii şi vieţii suferinţe de 
care cu greu va mai putea să scape. 

Prin urmare, noi nu combatem necesarul şi trebuinţa cerută de firea omenească pentru 
buna desfăşurare a vieţii. Nu satisfacerea instinctului e vinovată, ci pervertirea lui prin lăcomia, 
care degenerând în excese, transformă plăcerea înşelătoare a gustului în patimă, ca suferinţă 
determinată de boală. 

/V 

înţelepţii antici şi-au dat seama de această realitate şi au considerat că e bine, pentru 
buna funcţionalitate a firii şi a vieţii, să te scoli de la masă când încă ai mai dori să mănânci; 
iar abuzurile şi excesele trebuie evitate, fiindcă în ele viaţa se risipeşte împreună cu bunurile 
ei... 

Mântuitorul ne învaţă ca zilnic să cerem Părintelui nostru să ne dea pâinea, adică 
hrana necesară vieţii... El combate însă excesele, îmbuibarea şi nesaţiul faţă de mâncare şi 
băutură. Ne spune atât de clar: “Luaţi aminte la voi înşivă să nu vi se îngreuneze (împovăreze) 
inimile de băutură şi mâncare multă şi de beţie (ps0r| = ebrietas) şi de grijile vieţii” (Luca 
21, 34). Nu e condamnat aici faptul că mănânci şi bei până la necesarul firesc, adică până la 
satisfacerea nevoilor imperioase ale firii sau că eşti preocupat de problemele vieţii pământene, 
ci atitudinea care duce la împovărarea sau la copleşirea inimii ((3apr|0coaiv de la Papsco = a fi 
îngreunat, copleşit, împovărat), ca şi abuzul, exagerarea, îmbuibarea (Kpai7idÂ,r|), precum şi 

beţia (ps0r| = îmbuibare, ebrietas). De aici vedem că Mântuitorul combate, pe de o parte, 
excesul, îmbuibarea, abuzul, exagerarea, adică ceea ce depăşeşte necesarul sau măsura. Pe de 
altă parte, Mântuitorul ia atitudine faţă de lipsa de tărie a sufletului care se lasă copleşit de 
“grijile vieţii” (pspipvaic; (3icoxiKaiţ), ceea ce ar însemna o neîncredere în purtarea de grijă a 
Părintelui ceresc sau o închidere a orizontului vieţii veşnice: “Şi voi nu căutaţi ce veţi mânca 

sau ce veţi bea şi nu fiţi neliniştiţi (îngrijoraţi)” (Matei 6, 31; Luca 12, 29). 

Prin urmare, mâncarea şi băutura sunt bunuri naturale şi necesare vieţii. Iar pentru 
buna ei desfăşurare ne-a lăsat plăcerea pe care o numim apetit. Nu sila, nici forţa, ci apetitul. 
De aceea, când apetitul lipseşte e semn de boală, precum tot boală este şi atunci când apetitul 
este insaţiabil. Acest fapt e dovedit de însăşi fiziologia corpului omenesc. Instinctul de nutriţie 
cuprinde foamea şi setea provocate de contracţiile tubului digestiv. Aceste contracţii sunt 
declanşate de centri nervoşi din hipotalamus. Aceşti centri sunt provocaţi de faptul că sângele 
nu mai are aceeaşi compoziţie ca atunci când alimentează sistemul nervos. Aşa că starea de 
foame este un proces fiziologic legat de metabolismul uman. Foamea este pentru unii mai 
mare, iar pentru alţii mai mică, în funcţie de munca prestată, de constituţia neurovegetativă, 
de starea generală de sănătate, de buna dispoziţie sau de tristeţe, ca şi de ereditate... 

De aici vedem că, dacă plăcerea - apetit determină buna desfăşurare a vieţii, ea însoţind 
buna funcţionalitate a instinctului alimentar, de conservarea vieţii, lăcomia o deformează, 
transformând-o din mijloc necesar, în scop ce duce la excese, la abuzuri şi la insaţietate, 
încât devine contrară firii, deoarece în loc să o susţină, conform menirii sale, îi destramă 
arhitectonica şi o prăbuşeşte într-un neîntrerupt lanţ de destrăbălări. Trupul supus păcatului 
lăcomiei pântecului se deformează şi se împovărează cu un “balast” nefolositor vieţii. Sfântul 
Vasile cel Mare întreabă: “Ce înconjori cu atâta grijă un lucru mic care mai pe urmă se va 
nimici? Ce te îngraşi atât şi te rotunjeşti? Uiţi oare că în măsura în care sporeşte carnea de pe 
tine, închisoarea pe care o construieşti sufletului tău devine mai grea?...”. 217 In astfel de situaţii, 
omul nu mai rămâne stăpân pe sine, ci este înrobit, dominat de pofta lăcomiei după mâncare 
şi băutură, în aşa fel încât “dumnezeul” unor astfel de oameni împătimiţi este “pântecele” 
(Filipeni 3, 19). Plăcerea, pentru ei, devine un idol, lumea, un loc de căutare a plăcerilor şi 
poftelor trupului. Aceasta e boala spiritului: idolatria morală ca schimbare a tablei de 
valori. Adică, în loc ca mâncarea şi băutura să constituie necesarul vieţii, în loc să o folosim 
după trebuinţă, ea ne înrobeşte. Mai mult ca oricând lumea modernă, promovând vitalismul 
instinctelor ca scop al vieţii, înrobeşte oamenii cu atracţii excesive de mâncăruri şi băuturi 
care de care mai apetisante, transformând prin îmbuibare necesarul vieţii într-un scop 
existenţial. Aici e paradoxul care depăşeşte şi sfidează firescul printr-un dezechilibru 
moral, printr-o idolatrie morală... Primul om în paradis mânca pentru a trăi. Păcatul care 
transformă apetitul în scop, îi dictează: “trăieşte ca să mănânci!” Şi de aici decurge abuzul şi 
îmbuibarea, nesaţul ca efect al lăcomiei. Iar acesta constă în faptul că ceea ce era firesc, 

217 Omilie la psalmul 29, 9, P. G. 29, 319 

devine nefiresc. “Grija de trup” e ceva firesc. “Prefacerea ei în pofte” este nefirescul, abuzul 
(adică ceea ce este pe lângă uzanţa normală şi naturală) (Romani 13, 14). Cu alte cuvinte, 
afectul foamei nu se mişcă orientat de ideea de bine până la necesar, ci orientat de pofta care 
domină raţiunea, născând ideea rea a nesaţului, ce conduce la animalitate şi chiar sub aceasta, 

fiindcă orice animal are înscrisă în firea sa norma satietătii... 

9 9 


6.1.3. Formele fizio-patologice ale gastrimargiei 

Faptul că gastrimargia este un păcat împotriva firii, o dovedesc formele patologice 
în care decade. Astfel, dacă anorexia ca lipsă a poftei de mâncare este un simptom maladiv 
unanim recunoscut şi acceptat, tot astfel şi insaţietatea reprezintă o patologie a naturii 
umane. E vorba de eclimie = FK^ipia, ca foame devorantă; bulimia = Pou/.ipic/ sau glutoneria 
(glutto = mâncăcios, lacom) şi anemia de foame. 

Bulimia reprezintă o tulburare de comportament alimentar, tradusă prin senzaţie 
excesivă de foame, şi nevoia unei ingestii excesive de hrană, fură a fi urmată de senzaţia de 
saţietate. E o foame insaţiabilă. Originea trebuie căutată în tulburările metabolice: diabet, 

obezitate de aport, dezordini diencefalice, psihice (In sindromul demenţial) când impulsurile 
instinctive ies de sub controlul instanţelor superioare de conştiinţă. Poate fi legată şi de 
psihoza maniacă depresivă sau de sindroamele obsesiv impulsive constând în nevoia impulsivă 
de a ingera cantităţi crescute de alimente. Paradoxul constă în faptul că subiectul manifestă o 
atitudine critică faţă de acest exces. Freud o numeşte “angoasa de a muri de foame”. I se 
mai spune şi cynorexie (poftă de câine) sau lycorexie (poftă de lup) şi hiperorexie (orexis = 
apetit). Glutoneria manifestă de asemenea senzaţia de foame exagerată, patologică, persistând 
şi după ingestia masivă de alimente. Se întâlneşte în leziunile organice cerebrale, tumori 
diencefalice şi pancreatite, diabet, hipertiroidie, în demenţe involutive. Anemia de foame a 
fost descoperită de Lucy Willis şi se caracterizează prin carenţe protidice şi de vitamine din 
grupul B. Se poate instala în afecţiunile psihice în care aportul acestor factori este redus. 218 
Anorexia (de la ops^iq = apetit) indică lipsa apetitului, a poftei de mâncare. Ca mecanism de 
producere sunt implicate tulburările ce apar la nivelul controlului exercitat de cortex asupra 
centrilor foamei şi saţietăţii din hipotalamă. La subiecţii normali aflaţi sub imperiul unor 

emoţii puternice, după o scurtă perioadă de înfometare, apetitul devine reversibil. In numeroase 
afecţiuni organice şi psihice apare anorexia de durată, care îşi găseşte locul în tabloul clinic al 
afecţiunilor digestive bucale (masticaţie şi/sau deglutiţie dificilă) gastrice (gastrite, cancer 
gastric), afecţiuni hepato-bilio-pancreatice; endocrinopatii, insuficienţă hipofizară, insuficienţă 
cortico suprarenală, hipertiroidia, hiperparatiroidia, diabetul zaharat decompensat, intoxicaţii 

218 Dicţionar Enciclopedic de psihiatrie (în colab.), sub direcţia lui Constantin Gorgos, voi. I, 
Bucureşti, 1987, p. 474; şi voi. II, Bucureşti, 1988, p. 273. 

cronice endogene: acidoză diabetică, uremia sau exogene: alcoolismul cronic, afecţiuni psihice: 

nevroze, nevroze depresive, schizofrenie, boli generate de leziuni corticale. In nevroze anore¬ 
xia îmbracă coloraturi particulare, în funcţie de forma clinică: demonstrativă şi ostentativă, în 
isterie: lamentivă şi de inspiraţie “medical-ştiinţifică”, în hipocondrie: neliniştită, însoţită de 
panică; în stările de anxietate: cu caracter obsesiv sau cu fobii paralizante; în sindromul 
obsesivo-fobic: lipsa alimentaţiei alături de prăbuşirea dispoziţiei; în stările depresive de 

diferite intensităţi. In psihoze anorexia primeşte mai degrabă forma refuzului alimentar 
consecutiv instalării tulburărilor psihice centrale (idei delirante, halucinatorii, confuzie, 

A 

depresie). In schizofrenie refuzul alimentar face parte din fenomenul mai larg al negativismului 

A 

sau transcende din trăirile delirant halucinatorii. In psihozele depresive apare ca un revers al 
ideilor de inutilitate, culpabilitate sau ca modalitate autolitică... 219 


6.1.4. Alcoolismul - boală şi delict 

Cât priveşte lăcomia de băutură, se poate spune că aceasta se referă în special la 
folosirea alcoolului asemenea unui drog. Este prea binecunoscut faptul că alcoolul are asupra 
vieţii sufleteşti şi trupeşti a omului consecinţe particulare. Pe unii îi veseleşte, pe alţii îi face 
posomorâţi, pe alţii îi face agresivi şi tumultuoşi... Alcoolul poate avea însă şi un efect eu- 
peptic, ajutând la buna digestie. De aceea este îndeobşte folosit la mesele festive. Alcoolul nu 
e rău în sine. Psalmistul spune că “vinul veseleşte inima omului”. Mântuitorul ne-a lăsat până 
la sfârşitul veacurilor Cinstit Sângele Său, sub forma vinului. Sfântul Ioan Gură de Aur vine 
însă cu precizarea că “băutura este de la Dumnezeu, dar beţia este de la diavol”. De aici 
vedem că de chibzuinţă şi de voinţa noastră atârnă modul folosinţei bunurilor, spre susţinerea 
vieţii sau contra ei. Sfântul Apostol Pavel spune spre luare aminte: “feriţi-vă de vin întru care 
este desfrânare”. Această atenţionare apostolică va deveni un memento pentru viaţa duhovni¬ 
cească a asceţilor creştini. Dar mai înainte, înţelepţii antici promovând chibzuinţă şi buna 
rânduială în folosirea alcoolului, ne-au lăsat îndemnuri vrednice de reţinut. Ei spuneau că 
primul pahar îl bei de sete, al doilea de voie bună, iar al treilea şi cele ce urmează duc la 
nebunie. Ei se întemeiau pe faptul că pentru fiecare om este o măsură. Omul cuminte este 
dator să şi-o cunoască şi să nu o depăşească. Filon din Alexandria a avut dreptate când a 
definit beţia ca o “rătăcire a minţii”. Dezastrele morale, materiale şi spirituale pe care ea le 
aduce, dovedesc pe deplin această realitate... Sfântul Vasile cel Mare atrage atenţia că băutura 

A 

are de multe ori un caracter insaţiabil. “Vinul însuşi împinge la consumare. In loc să potolească 
setea, face să apară în continuare o sete nouă. Vinul arde pe beţiv şi-l provoacă să bea tot mai 
mult... dar continuitatea plăcerii toceşte senzaţia”. 220 Maladia spirituală a beţivului se vede 

219 Idem, voi II, p. 212 

220 Omilia XIV contra beţivilor, P.G. 31,452c. 


135 




Ascetica 


din chiar înfăţişarea sa: “ochii beţivului sunt livizi, pielea feţei îmbujorată, respiraţia greoaie, 
limba încărcată, vorba încurcată, picioarele şovăie ca ale copiilor”. 221 

Dacă alcoolul poate fi - aşa cum am văzut - folositor organismului şi vieţii, în acelaşi 
timp el poate deveni prin depăşirea măsurii un excitant nociv, cu urmări dezastruoase atât 
pentru persoana care îi cade victimă, cât şi în relaţiile sociale. Astfel alcoolismul ca 
toxicomanie este considerat cel mai important factor criminalogen al zilelor noastre, putând 
împinge la săvârşirea oricărei infracţiuni; la acte de violenţă, vagabondaj, furt, viol, crime 
de gelozie, etc. 

Cu menţiunea că numărul celor ce consumă alcool este într-o neîntreruptă creştere, 
redăm o statistică dintr-un anumit loc şi timp, spre a ne da seama de victimele alcoolismului. 

In 1981 America de Nord număra 10 milioane alcoolici, dintre care 200.000 morţi anual; 
50% dintre accidentele de automobil se datorează alcoolului. Tot în contul lui sunt puse 67% 
din crime; 35% dintre sinucideri. Costul consumului de alcool se ridica atunci la 60 miliarde 
dolari. Pătrunzând printre tineri, face ravagii. S-a dovedit că alcoolul este embriotoxic. Pro¬ 
duce leziuni grave ale sistemului nervos central, ducând de multe ori la moartea embrionului. 
Femeile care în timpul gestaţiei ingeră alcool, riscă să nască copii cu malformaţii, epileptici 
sau debili mintali. Pe de altă parte, alcoolismul reduce potenţialul biologic şi speranţa de 
viaţă cu aproximativ 12 ani. Costul asistenţei medicale se ridică în SUA la 120 miliarde 
dolari. 222 

Societatea depune efort susţinut pentru recuperarea celor căzuţi în această patimă. Dar 
asistenţa psihiatrică nu poate aduce vindecarea fură terapia etică şi educativă. Schema de 
tratament a alcoolismului cronic alcătuită de Lamieux accentuează în mod deosebit acest 
fapt. 223 Şi pe bună dreptate, fiindcă alcoolul este un drog, iar alcoolismul este o boală, care 
poate avea o cauză ereditară, dar şi una morală, care atrage după sine responsabilitatea, devenind 
un delict. Alcoolismul ca patimă este o înrobire morală. 

Alcoolismul creează forma unui cerc închis şi vicios de excitaţie energetică cu 
consecinţe dezastruoase. Euforia violentă şi delirantă pe care o creează alcoolul consumă o 

anumită cantitate de energie bio-psihică. In absenţa alcoolului se creează o decompensare 
nervoasă manifestată sub forma tremurului specific. Ingerând alcool apare excitaţia energetică 
pentru a stimula buna dispoziţe, dar decompresarea nervoasă involuează spre prăbuşirea în 
delirium tremens. Altfel spus, alcoolismul este specific paradoxului patimii, prin faptul că el 
creează o dependenţă organică, devenind otrava cerută de organism spre distrugerea sa. 
Alcoolismul este o sinucidere prin dorinţa de a trăi! 

Să vedem mai îndeaproape fazele alcoolismului menţionate de mai mulţi autori unanim 
recunoscuţi şi apreciaţi. 


221 Idem, col. 452A. 

222 Constantin Maximilian, Drumurile speranţei, Bucureşti, 1989, p. 77. 

223 C. Gorgos, Dicţionar enciclopedic de Psihiatrie, cit, p.127 

Alcoolismul ca intoxicaţie alcoolică are mai multe faze. 

9 

I. Beţia acută, simplă reprezintă intoxicaţia accidentală la un nebăutor sau un 
epifenomen la alcoolismul cronic, comportând trecerea prin cele patru faze direct dependente 
de gradul alcoolemiei. 1. Faza infraclinică în care scad performanţele motorii. 2. Faza de 
excitaţie psihomotorie (dorită şi căutată), care apare la concentraţii variabile în funcţie de 
subiect şi se manifestă prin euforie, de obicei flux şi ritm ideativ crescut, logoree, hiperproxenie, 
hipermnezie, uşoară iritabilitate, imaginaţie crescută, incoordonare motorie. 3. Faza embrioasă 
cu dezinhibiţie, exaltare euforică, incoerenţă verbală, amnezie lacunară a episodului, 
incoordonare accentuată, hipoestezie senzitivă şi senzorială. 4. Faza de somn, comă profundă 
şi exitus. 

II. Beţia patologică este forma acută de alcoolism, capabil să scoată la iveală 
pragurile profunde ale unei personalităţi dezarmonic structurate. Cele trei forme clinice sunt: 
1. Beţia excitomotorie: cantitate relativ limitată de alcool care, după ingerare, determină un 
episod de tip crepuscular, cu automatisme motorii ale căror consecinţe pot fi extrem de grave, 
urmată de amnezie lacunară. 2. Beţia halucinatorie cu halucinaţii vizuale şi auditive cu 
caracter ameninţător care îi antrenează pe subiecţi într-un comportament delirant - halucinator. 
3. Beţia delirantă în care tematica delirantă axată pe autodenunţare, idei de grandoare, de 
gelozie, de persecuţie - cu activitate modificată în acest sens... Delirul alcoolic subacut şi 
acut sunt tulburări psihotice care apar pe fond de impregnare alcoolică cronică... Tulburările 
psihice, somatice şi neurologice, în contextul unui exces cronic de alcool circumscriu la individ 
o stare cu caracter permanent, pe fondul căreia pot surveni acutizări episodice, urmate de 
amnezie lacunară. Aspectul general caracteristic al subiectului: faţă congestionată, conjunc¬ 
tive injectate subicterice, dizartrie, hipersudoraţie. Tulburări psihice cu scăderea nivelului 
etic general. Tulburări somatice: gastrită, ulcer gastro-duodenal, hepatită cronică sau ciroză, 
hipertensiune arterială, tahicardie. Tulburări neurologice : tremurături, polinevrită toxică, 
atrofii musculoase, nevrită optică. Complicaţiile pot evolua sub forma manifestărilor delirante 
cronice, encefalopatii alcoolice carenţiale, sechele postonirice (idei fixe după vise) sau chiar 
a delirurilor alcoolice cronice cu caracter mai mult sau mai puţin sistematizat; delirul de 
gelozie, delirul halucinator cronic, sindroame schizofreniforme. Aceste forme chimice pot 
evolua timp îndelungat către o slăbire intelectuală progresivă, ce merge până la demenţă. 
Halucinoza alcoolică evoluează pe un fond clar al conştiinţei, halucinaţiile verbale sunt la 
persoana a treia, iar delirul secundar este slab structurat. Evoluţia se îndreaptă spre cronicizare 
şi psihoze schizofreniforme. 224 

Pentru a ne lămuri mai bine asupra alcoolismului acut şi cronic, vom mai reda încă 
două interpretări competente. Celebrul psihiatru francez Henri Ey este de părere că starea de 
ebrietate ca o stare de psihopatie în care îşi fac loc grandomania, mitomania, sindromul 
obsesivo-fobic, produce o inversare între conştient şi inconştient, acesta din urmă impunân- 

224 Idem, p. 125-126. 

du-se ca în orice tulburare mintală. Instalarea nevrozei alcoolice se soldează cu modificări de 
personalitate ce se menţin şi fură ca subiectul să fie în stare de ebrietate. Apar mai elocvente 

acum cuvintele dictonului latin: “in vino veritas, sed in ebrietas stupiditas” (In vin e adevărul, 
dar în ebrietate prostia). 

Pe de altă parte, V. Jellinek, specializat în materie, evidenţiază patru stadii ale 
alcoolismului. Primul stadiu este prealcoolic şi se manifestă prin aceea că subiectul găseşte 
alinare în alcool faţă de orice încercare şi necaz. Apoi consumul de alcool devine o plăcere 
căutată. Acum conştiinţa este scurtcircuitată de formele amnezice, încât nu-şi mai aminteşte 
nici ce a spus, nici ce a făcut. Mintea începe rătăcirea specifică, cum spune Filon din Alexan¬ 
dria. Instalarea alcoolismului este în al treilea stadiu, când subiectul nu se mai poate controla. 
Bea mult în tot cursul zilei. Cronicizarea alcoolismului ca maladie neuropsihică se instalează 
în stadiul al patrulea. E vorba de o intoxicaţie sistematică, centrată psihotic. 225 Declinul “fa¬ 
tal” al alcoolismului se concretizează şi în delirium tremens. Delirul se defineşte ca o ieşire 
“afară din brazdă” (de = afară, lira = brazdă), în sensul părăsirii normalităţii bio-psihice a 
condiţiei umane, printr-o totală epuizare nervoasă. 

Faptul că atât îmbuibarea la mâncare, cât şi alcoolismul sunt contrare firii, o dovedesc 
şi bolile pe care acestea le generează, precum: cardiace, digestive, de nutriţie, renale, nervoase, 
psihice. De aceea, în astfel de situaţii medicii recomandă în primul rând abţinerea de la băutură 
şi o dietă adecvată. Numai pe acest fundal îşi au efect medicamentele. 


6.1.5. Gastrimargia în faţa ştiinţei 

Nocivitatea acestei maladii spirituale faţă de natura fizică a omului este pe deplin 
motivată de datele ştiinţei. Astfel, ştiinţa demonstrează că metabolizarea energetică a 
produşilor alimentari de origine animală, pe lângă energia furnizată, pe lângă apă şi dioxid de 
carbon, adaugă şi produşi secundari extrem de toxici pentru organism; iar pentru neutralizarea 
lor la nivelul ficatului, rinichilor şi a altor organe sunt depuse eforturi secundare. Dintre aceştia 
amintim: amoniacul, ureea şi acidul uric derivaţi din proteine; şi corpii cetonici, derivaţi din 
lipide. Aceştia acţionează asupra sistemului nervos, endocrin, renal, hepatic, muscular, şi nu 
de puţine ori le dereglează buna lor funcţionalitate, manifestându-se prin dureri musculare, 
ameţeli, greţuri, cefalee, oboseală. Este adevărat că organismul uman prin funcţia antitoxică a 
ficatului şi rinichilor reuşeşte de cele mai multe ori, prin mecanisme biochimice complicate, 
să neutralizeze aceste substanţe nocive, dar nu de puţine ori cu eforturi suplimentare, mai ales 
când se abuzează de o nutriţie carnală sau bogată în grăsime animală. Neputând face faţă 
acestor cerinţe, se instalează bolile renale şi hepatice. Prin depunerea acizilor graşi nesaturaţi 


225 Paul Popescu Neveanu, Dicţionar de psihologie, Bucureşti, 1979, p. 37. 

proveniţi din grăsimile animale pe pereţii vaselor de sânge, se ajunge la arteroscleroză cu 
manifestările sale clinice multiple, precum: infarct miocardic, hemoragie cerebrală, arteriopatia 
membrelor inferioare. La fel şi obezitatea poate fi determinată de o alimentaţie excesivă. Ea 
se manifestă prin creşterea exagerată a greutăţii corporale datorită acumulării unei cantităţi 
mari de grăsime în ţesutul subcutanat şi în jurul viscerelor. Obezitatea nu numai că 

/V 

“îngreunează” organismul, dar se asociază diabetului. Se apreciază că peste 80% dintre diabetici 
sunt sau au fost obezi; iar 30-40% dintre obezi au şi un diabet mai evident sau mai ascuns. 
Datorită fenomenului de insulinorezistenţă a obezului, se impune ca orice diabetic obez să 
slăbească pentru a-i putea scădea glicemia. 

La fel şi alcoolismul, pe lângă faptul că rătăceşte mintea, având consecinţe nefaste 
sub aspect profesional, familial, social, economic, etc., nocivitatea lui se manifestă mai ales 
la nivelul organelor vitale, precum: nervi, inimă, stomac, ficat, rinichi. Când este vorba de 
ficat şi rinichi, alcoolul “obligă” la eforturi deosebite pentru neutralizarea produşilor secundari 
rezultaţi din metabolizarea lor energetică, şi nu în puţine cazuri, celulele hepatice şi cele 
renale cedează, ceea ce constituie punctul de plecare în dereglările lor funcţionale, inclusiv 
“pregătirea” pentru maladiile canceroase... 

De aceea, medicina combate supra-saturaţia (îmbuibarea sau nesaţul) într-un anumit 
timp al zilei, indicând pentru buna desfăşurare digestivă, să se mănânce puţin şi des. Se indică 
apoi ca hrana de dimineaţă să fie mai consistentă pentru susţinerea cu energie a activităţilor 
ce urmează să se desfăşoare în timpul zilei. La prânz, masa principală va fi completă, cu 
saţietate, iar seara, cu câteva ore înainte de culcare, se recomandă o masă cât mai frugală 
pentru ca organismul să nu fie îngreunat în timpul somnului. S-a chiar formulat o zicere, care 
glăsuieşte astfel: “masa de dimineaţă serveşte-o singur, cea de la prânz împarte-o cu prietenii, 
iar cina îmbelşugată dă-o la duşmani”. Iar pentru ca digestia să se desfăşoare în condiţii 
fiziologice optime, natura impune ca masa să fie servită în linişte, nu în grabă şi nici în tensiune 
nervoasă. Şi aceasta pentru că funcţia mecanică, fizică şi chimică a digestiei trebuie să fie 
într-o cât mai desăvârşită armonie şi corespondenţă cu reglarea reflexă şi umorală. 

La aceasta putem adăuga că nu nejustificat s-a formulat dictonul: “Plenus venter, 
non studet libenter”. Această realitate resimţită de organism are o explicaţie ştiinţifică legată 
de fiziologia sistemului nervos raportat la funcţia digestivă. Şi anume, când fibra musculară 
gastrică este angajată în digestie, consumul de oxigen cerut de ea decompensează oxigenarea 
creierului, determinând starea de inhibiţie nervoasă, tradusă prin somnolenţă. De aici apare 
necesitatea siestei, mai mult decât dorinţa studiului... Iar pentru combaterea stării de 
somnolenţă s-a creat şi obiceiul încheierii meselor nu numai cu băuturi eupeptice, ci şi cu 
cafea, care stimulând sistemul nervos, aduce echilibru prin înlăturarea stării de inhibiţie la 
care ne refeream. 

6.1.6. Terapia gastrimargiei 


Dat fiind faptul că “fiii împărăţiei” nu pot fi nici lacomi, nici beţivi, ci liberi de patimi 
şi stăpâni pe simţirile proprii, Părinţii Bisericii au căutat să recomande metode etice de educaţie 
creştină pentru terapia gastrimargiei. 

Din înţelepciunea practicii a Părinţilor reţinem că în terapia lăcomiei trebuie să se 
aplice mai întâi dreapta socoteală. Sfântul Hypatios învaţă: “noi poruncim ca astfel să 
conducem trupul, încât el să nu fie îngreunat de alimente, făcând ca sufletul să se întunece de 
păcate. Iar pe de altă parte, avem grijă ca el să nu slăbească şi să cadă, împiedicând sufletul să 
se dedice lucrurilor spirituale. Căci, sufletul trebuie într-adevăr să constrângă corpul, dar 
când el slăbeşte, trebuie să-i cedeze puţin, iar când îşi recapătă energia, să strângă din nou 


hăţurile”. 226 

9 

Grigore Sinaitul (t 1346), sintetizând dreapta socoteală a Părinţilor, stabileşte trei 
criterii orientative în terapia lăcomiei pântecului. “Părinţii au spus că sunt multe deosebiri 
între trupuri în privinţa hranei. Unul are trebuinţă de puţină, altul de multă hrană, pentru 
ţinerea puterii sale fireşti, fiecare îndestulându-se după puterea şi deprinderea sa. Dar cel ce 
se linişteşte trebuie să fie întotdeauna în lipsire, nesăturându-se. Căci îngreunându-se stomacul 
şi tulburându-se prin aceasta mintea, nu mai poate zice rugăciune cu tărie şi curăţie. Ci biruită 
de somn, din pricina abuzului multor mâncări, doreşte să doarmă degrabă, din care pricină îi 
vin în minte în vremea somnului nenumărate năluciri... Trei hotare are mâncarea, spune mai 
departe Grigorie Sinaitul: înfrânarea, îndestularea şi săturarea. înfrânarea stă în a se scula 
cineva flămând de la masă. îndestularea, în a mânca atât cât să nu rămână flămând, dar nici 
să nu se îngreuneze. Săturarea stă în a se îngreuna puţin. Iar dacă mai mănâncă cineva după 
ce s-a săturat a deschis poarta lăcomiei pântecului prin care intră desfrâul”. De aici, şi remediul 
acestei patimi prin aplicarea legii împărăteşti a dreptei socoteli: “Tu, ştiind aceasta cu de-a-mă- 
nuntul, alege ce este mai bun după puterea ta, neîntrecând hotarele (măsura)”. 227 

Dacă stările psihosomatice de anorexie, eclimie sau bulimie, precum şi alcoolismul 
pot fi trate în bună parte medical, lăcomia ca maladie spirituală nu va putea fi tratată prin 
mijloacele paideutice mai sus amintite, dacă acestea nu vor fi puse în acţiune de marea bucurie 

/V 

în contemplaţia dumnezeiască. Sfântul Casian arată că “In nici un alt chip nu vom putea 
dispreţui plăcerile mâncărurilor pământeşti, decât dacă mintea, pironită în contemplaţia divină, 
îşi va găsi desfătarea mai degrabă în dragostea pentru virtuţi şi în frumuseţea hranei 
cereşti. Numai aşa toate cele pământeşti vor fi desconsiderate, ca lucruri trecătoare, de cel 


226 Calinicos, Viaţa lui Hypatios, 24, 70-71 - după Jean Claude Larchet, Theropentiqe des 
maladies spirituelles, Ies edition de l’Ancre, 1993, p. 631. 

227 Capete foarte folositoare în aerostih. Despre mâncare. Filocalia, voi. VII, p. 193-194. 

ce-şi va îndrepta totdeauna văzul minţii spre cele neschimbătoare şi veşnice, contemplând cu 
inima, încă aflându-se în trup, fericirea lăcaşului viitor”. 228 


6.2. PORNEIA 
6.2.1. Noţiunea 

Pe timpul lui Evagrie 7ropvaa indica atât prostituţia sacră, cât şi pierderea frâului şi a 

/V 

condiţiei cuvenite instinctului de reproducere. In spiritualitatea creştină, desfrâul ca violare a 
poruncii lui Dumnezeu, este cunoscut şi sub numele de poi/ria, cu referire la realităţile 
extraconjugale. Apoi “incestul” - ca desfrânare între rudenii. Desfrâul poate deveni chiar 
sacrilegiu atunci când reprezintă încălcarea votului castităţii. 

/V 

In limba română porneia este redată prin “desfrâu”. Acesta indică starea de pierdere 
a frâului în urma plăcerii care dereglează instinctul sexual de reproducere. Cuvântul “sex”, 
la care se referă desfrâul, este luat din limba latină, unde înseamnă “şase”, indicând porunca 
a Vl-a din Decalog, prin care se interzice desfrâul (după numerotarea făcută de romano-catolici). 

Tot de la porneia s-a format în limba română şi termenul pornografic, ca pătrundere a 
pomeiei sub multiplele ei forme în viaţa omenească. 

Desfrâului i se mai spune şi adulter, implicând pe “cel adult”, mai precis specificul 
acestuia ca dezvoltare somatică spre maturitate. Este ştiut că perioada adultă defineşte evoluţia 
organismului în care procesul de creştere şi formare a sistemului glandelor şi a celui 
neurovegetativ s-a încheiat. Omul ajuns la maturitate, adică cel adult, este capabil şi responsabil 
în exercitarea impulsului de reproducere sau a instinctului sexual. Adolescenţa spre maturitate 
sau postadolescenţa, începe cu vârsta de 18 ani. Maturitatea durează până în momentul în 
care încep să apară diferite procese de degenerescenţă, convenţional stabilită după 50 de ani. 

/V 

încă din antichitate, majoratul constituia un eveniment în viaţa omului, fiindcă acesta 
intra în viaţa socială cu drepturi şi datorii civile. Nu întâmplător, legislaţia modernă nu acceptă 
încheierea căsătoriilor înaintea împlinirii vârstei majoratului... Adulterul este în primul rând 
un păcat fiindcă lezează voia lui Dumnezeu. Acest păcat are toate posibilităţile să se transforme 
în patimă, ca deprindere dominantă a vieţii. El intră şi în domeniul vieţii sociale şi juridice, 
constituind infracţiune atunci când, de pildă, unul dintre soţi încalcă fidelitatea conjugală, 
devenind motiv de desfacere a căsătoriei. Apoi, unele aberaţii sexuale sunt socotite delicte 
antisociale şi intră sub prevederile codului penal. Astfel, nu ne va mira faptul că “delicvenţa 
sexuală” a intrat în dicţionarul şi în limbajul juridic. 


228 Aşezăminte... 5, 14, P.S.B. 57, p. 172. 

6.2.2. Porneia ca realitate somato-psihică 

Porneia, ca dereglare a instinctului de reproducere poate avea urmări grave şi asupra 
urmaşilor prin bolile venerice pe care le transmite şi a consecinţelor acestora asupra eredităţii 
genetice. Dacă instinctul de nutriţie (alimentar) şi cel combativ (atac-apărare) vizează 
întreţinerea şi protejarea vieţii, instinctul de reproducere (sexual) are viaţa în sine şi o transmite 
mai departe. De aceea, impulsul care îl susţine nu este simplu hedone, ci şi eros, indicând o 
angajare integrală a sufletului omenesc ca libertate, conştiinţă şi afecţiune. Iar la toate acestea 
îşi aduce aportul şi temeiul hormonal al sexualităţii, cu consecinţe asupra dezvoltării psiho¬ 
somatice a omului. Este cunoscut faptul că hormonii, nume derivat de la “hormao” care 
înseamnă “a pune în mişcare”, sunt produşi secretaţi de glandele endocrine. Vehiculaţi pe 
cale sanguină în tot organismul, acţionează asupra unor organe, contribuind la dezvoltarea şi 
funcţionarea normală a acestora. 

9 

Odată cu pubertatea (băieţii, între 13-16 ani; fetele între 12-14 ani) debutează şi 
instinctul sexual sub forma unei „revolte” hormonale. Această „explozie” vrea să dea în vileag 
întreaga energie libidinală ce până acum a stat liniştită în tăcere. E vorba de „Sturm und 
Drang”, adică de furtună şi tensiune (îmbulzeală), ce iese la suprafaţă asemenea erupţiei 
unui vulcan, producând tulburări menite să schimbe viaţa omului, atât ca mentalitate, cât şi 
comportamental. Sunt zorii furtunoşi şi tumultuoşi ai unui nou fel de abordare a vieţii prin 
căutarea tensionată a unui orizont ce vrea cu violentă să se afirme dar care deocamdată este 

9 

nebulos şi lipsit de direcţii raţionale precise. Mai precis, e vorba de libidou, ca rezultat al 
izbucnirii hormonale ce scoate din tăcere noi aspecte ale vieţii. 

Urmează apoi adolescenţa. Ea aduce cu sine independenţa în afirmarea sufletească 
faţă de o singură persoană de sex opus. Spre deosebire de dezlănţuirea libidianală din pubertate, 
afectivitatea devine sentiment al tandreţei. Adolescenta însemna în antichitate încheierea 

9 9 

copilăriei şi deschiderea spre maturitate. Pentru acest motiv romanii aşezau pe fruntea tânărului 
de 18 ani laurii lui Bachus şi îl îmbrăcau cu „toga verilis”. Adolescenţa marca apoi maturitatea 
intelectuală, concretizată acum în Europa prin examenul de bacalaureat, ca examen de 
maturitate intelectuală. Tensiunea erotică devine acum mai puternică la băieţi şi mai domoală 
la fete, care găsesc un confident în mama lor, precum arată „Zburătorul” lui Ion Heliade 
Rădulescu: „Vezi, mamă, ce mă doare! Şi pieptul mi se bate, / Mulţimi de vineţele pe sân mi 

A 

se ivesc; / un foc, s-aprinde-n mine, răcori mă iau la spate, / îmi ard buzele, mamă., obrajii-mi 

A 

se pălesc! / Ah, inima-mi zvâcneşte... şi zboară de la mine / îmi cere nu-ş’ce-mi cere! şi nu 

A 

ştiu ce i-aş da; / Şi cald şi rece, uite, că-mi furnică prin vine, / In braţe n-am nimica şi parcă am 
ceva; / (...) Ia pune mâna, mamă, - pe frunte ce sudoare! / Obrajii...unul arde şi altul mi-a 

A 

răcit! / Un nod colea m-apucă, ici coasta rău mă doare; / In trup o pironeală de tot m-a stăpânit. 
/(...) De cum se face ziuă şi scot mânza afară / S-o mâi pe potecuţă la iarbă colea-n crâng, / 

Vezi, câtu-i ziuliţa, şi zi acum de vară, / Un dor nespus m-apucă, şi plâng, măicuţă, plâng. / 
Brânduşa paşte iarbă la umbră lângă mine, / La râuleţ s-adapă, pe maluri pribegind; / Zău nu 
ştiu când se duce, că mă trezesc când vine, / Şi simţ că mişcă tufa, auz crângul trosnind. / 
Atunci inima-mi bate şi sai ca din visare, / Şi parc-aştept...pe cine? şi pare c-a sosit. / Acest 
fel toată viaţa-mi e lungă aşteptare, / Şi nu soseşte nimeni!... Ce chin nesuferit! /(...) Şi când 

îmi mişcă ţopul, cosiţa se ridică, / Mă sperii, dar îmi place - prin vine un fior / îmi fulgeră 
şi-mi zice: „Deşteaptă-te, Florică, sunt eu, viu să te mângâi..Dar e un vânt uşor! /(...) Aşa 
plângea Florica şi, biet, îşi spunea dorul / Pe prispă lângă mă-sa, ş-obida o neca; / Juninca-n 
bătătură mugea, căta oborul, / Şi mă-sa sta pe gânduri, şi fata suspina”. 

Maturitatea este definită prin orientarea profesională urmată de căsătorie pentru a 
stabili independenţa economică şi social-politică. Acum erosul iese din faza de rezoluţie 
libidinală şi se aşează vizând scopurile familiale, asemenea unei ape ce depăşeşte învolburarea 
de altă dată, mergând liniştită spre împlinirea menirii ei. 

Instinctul sexual ajuns la maturitate şi mereu influenţat de hormonul specific, va deveni 

cel mai puternic instinct. In acest sens, i se atribuie lui Buddha următoarea afirmaţie: “imboldul 
instinctului sexual este mai acut decât împunsătura care se foloseşte pentru a îmblânzi elefanţii 
sălbatici, arde mai tare ca focul şi posedă o suliţă care pătrunde până în suflet”. 229 Această 
comparaţie ne aminteşte şi de Cupidon, care cu săgeata lui ascuţită impulsionează erosul în 
inimile îndrăgostiţilor... 

Libidoul, numit de Freud “foame sexuală”, posedă energia specifică emoţiei sexuale 
ce conduce spre afectivitate, pe fundalul unui mecanism inconştient şi egocentric, spun psi¬ 
hanaliştii specializaţi în materie. La om însă, spre deosebire de animale, intervine în mecanismul 
sexualităţii şi factorul erotic. Erosul desfăşoară o viaţă psihică afectivă cu emotivitate plăcută, 
pe măsură să stimuleze instinctul prin imagini, reprezentări şi alţi factori de excitaţie... Astfel, 
spun psihanaliştii, la om nu este simplu: sexualitate, ci psihosexualitate. Dar pentru a fi 
psihosexualitate, va trebui luat în competiţie şi factorul raţional, fiindcă acţiunile omului 
sunt deliberate şi nu mecanice... Scolasticii făceau deosebirea dintre eros concupiscentiae, 
ca imbold al libidoului, ca să vorbim în limbajul psihanalizei, la modă, care urmăreşte satisfacţia 
egoistă a plăcerii, şi eros benevolentiae aflat sub instanţa conştiinţei, a judecăţilor de valoare, 
care prin sublimarea libidoului transformă instinctul egocentric în altruism, adică în acte 
sociale şi culturale. La animale, neexistând funcţia conştiinţei, instinctul determinat de libidou 
rămâne exclusiv pe planul inconştient şi egoist al reproducerii, potrivit legilor înscrise în 
natura sa. La animal, tensiunea sexuală coexistă ontologic cu declanşarea instinctului de 
reproducere. Fiziologia sexuală umană este însă specifică şi diferă de cea a animalelor. 
La bărbat există poluţia, iar la femei ciclul lunar caracteristic. Constituind cauze, acestea 
pretind şi efecte specifice. Animalul niciodată nu va practica masturbaţia, pe când omul, dacă 
nu va avea puterea stăpânirii de sine ca să aştepte actul fiziologic, îşi va provoca eliminarea 

229 Tomas Spidlik, Izvoarele lumii. Tratat de spiritualitate (trad. rom.) laşi, 1992, p. 250. 

seminală prin onanie, sau prin alte forme aberante, spre a se “elibera” de tensiunea sexuală 
care îl apasă... Iar dacă ar fi să exemplificăm fiziologia sexuală umană specifică, vom invoca 
un exemplu extras din cărţile de duhovnicie monahală. Se relatează despre un tânăr retras 
împreună cu tatăl său în Sketis, la o vârstă la care nici nu ştiuse că există femeie, până ce 
demonul i-a arătat-o în vis... 230 

De aici vedem încă o dată că sexualitatea nu îndeplineşte la om numai funcţia de 
reproducere. Instinctul sexual la om angajează întreaga viaţă sufletească. Nu este simpla 
reproducere, ci psihosexualitate. El nu se consumă odată cu eliminarea seminală, ci poate fi 
sublimat pe plan social şi cultural. Pe plan social îl putem determina foarte bine ca mijloc 
de atracţie dintre sexe în cadrul familiei, unde poate îndeplini chiar şi o funcţie etică. 

Referindu-se însă la caracterul de patimă a porneiei, Apostolul acceptă prevenirea ei 
prin eliberarea de sub imperiul tensiunii sexuale obsedante. Astfel, el scrie poruncitor 
corintenilor: „Din cauza desfrânării, să-şi aibă fiecare femeia sa, şi fiecare femeie să-şi aibă 
bărbatul său” (I Corinteni 7,2). Această combatere a desfrânării are ca efect imediat întărirea 
comuniunii de apropiere dintre soţi şi chiar sfinţirea reciprocă a trupurilor. Apostolul continuă: 
“Femeia nu este stăpână pe trupul său, ci bărbatul; asemenea nici bărbatul nu este stăpân pe 
trupul său, ci femeia... pentru că bărbatul se sfinţeşte prin femeie, şi femeia prin bărbat” 
(I Corinteni 7, 3-14). 

De aici vedem că pomeia nu este stimulată numai de instinctul de nutriţie, prin patima 
lăcomiei pântecului, cum dogmatizau asceţii pustiei, urmând îndemnul apostolic, la care ne-am 
referit mai înainte (Efeseni 5, 18). Din punctul lor de vedere, fără îndoială, aşa este... Dar 
privită sub aspect general uman, psihosexualitatea poate fi corelată şi cu instinctul social, 
răspunzând astfel structurii sufleteşti a omului ca persoană ce poartă în sine intenţionalitatea 
spre comuniune şi comunicare cu altul. De aceea, la baza căsătoriei şi a familiei, pe lângă 
libertate, stă iubirea sub forma prieteniei, ca forţă de comunicare a intimităţii şi a împlinirii 
sufleteşti. Când se stinge iubirea dintre soţi, este destrămată şi unitatea familială... 

Pe de altă parte, datorită “hărţuirii” existenţiale pe care omul o trăieşte solitar, el simte 
nevoia compensatorie a comuniunii în care să-şi comunice intimitatea. Iar aceasta o poate 
realiza în primul rând familia, ca prietenie şi respect reciproc, unde comuniunea sexuală dintre 
soţi le împlineşte. Această realitate este confirmată în primul rând de cuvintele Scripturii. 
Creatorul însuşi “a văzut că nu e bine ca omul să fie singur” (Facere 2,18) şi i-a creat bărbatului 
femeia “potrivită” naturii sale, şi i-a binecuvântat să fie “amândoi un trup” (Facere 2, 24). 
Această mărturie a Scripturii o putem confrunta cu părerile care socotesc că omul a fost 
înainte de căderea în păcat fiinţă androgină... Neputând însă, în nici o formă a face experienţa 
începutului, discuţia asupra omului ca fiinţă androgină rămâne veşnic deschisă... Sfânta Carte 
ne dezvăluie doar faptul că “iş” (bărbatul) şi “işa” (femeia) reprezintă creaţia lui Dumnezeu, 


230 Lucien Regnault, Viaţa cotideană a părinţilor deşertului din Egiptul secolului IV, trad. rom. Diac. 
loan Icăjr., Sibiu, 1997, p. 55. 

că “iş” şi “işa” existau sub această formă şi înainte de căderea în păcat. Cu toate acestea teza 
omului androgin, lipsit de afecte, a intrat în spiritualitatea creştină, pe ea întemeindu-se 
fecioria sau castitatea ca revenire la natura umană dinaintea căderii omului în păcat... 


6.2.3. Porneia ca patimă 

Neputându-1 şti şi nici determina pe omul androgin, nu putem cunoaşte nici modul de 
reproducere stabilit de Dumnezeu. Acesta nu a existat în starea paradisiacă şi nici Revelaţia 
divină nu ne dă nici o mărturie în acest sens. 

Cunoscând doar condiţia umană căzută în păcat, s-a apreciat că încă dintru început, 
având mintea întunecată de păcat, voinţa slăbită şi simţămintele pervertite, omul fascinat de 
fenomenul de însămânţare şi rodire, prin neîntrerupta reîntoarcere a naturii spre viaţă, a început 
să o sacralizeze, închinându-i un cult cu ritualuri, serbări, tradiţii, interpretări simbolice, etc. 
Pământul devine “Gea mater”, care primeşte sămânţa lui Uranos şi rodeşte viaţa... Culesul 
recoltelor era un mare prilej de bucurie, care devenise o sărbătoare a belşugului în multe din 
religiile antice. Când însă cultul sacru al fecundităţii s-a transformat într-un cult erotic ce 
însoţeşte fecunditatea, a apărut tulburătoarea decadenţă a religiei, cu serbări orgiace, cu dansuri 
lascive, cu mese îmbuibate şi beţii destrăbălate, ce se opreau de multe ori în vomitorium. S-a 
dezvoltat chiar o adevărată mitologie sexual-erotică... Apoi, de-a lungul vremii, viaţa 
particulară şi publică a devenit arena declanşărilor sexuale, pervertind conştiinţele, destrămând 
familiile, făcând victime morale şi fizice, detronând capete încoronate şi schimbând chiar 
mersul istoriei... Dar văpaia desfrâului nu a putut fi stinsă din sufletele oamenilor. S-au văzut 
oameni plini de vitejie şi dibaci în lupte, care au învins şi supus popoare, dar nu au putut 
învinge fiara din ei înşişi... 

/V 

In altă ordine de idei, ca pervertire şi deformare a celui mai puternic instinct uman, 
porneia cuprinde întreaga fiinţă a omului. El este în primul rând păcat al trupului. “Orice alt 
păcat ar face omul — spune Apostolul — este afară de trup, dar cel ce face desfrânare 
păcătuieşte în trupul său... Iar trupul nu este pentru desfrânare, ci pentru Domnul şi Domnul 
pentru trup... Nu ştiţi că trupurile voastre sunt mădulare ale lui Hristos? Luând deci mădula¬ 
rele lui Hristos, le voi face mădularele unei desfrânate?... Sau nu ştiţi că cel ce se alipeşte de 
desfrânată este un trup cu ea? Căci vor fi, zice, amândoi un trup.. .sau nu ştiţi că trupul vostru 
este templu al Duhului Sfânt care este în voi?... Preamăriţi dar pe Dumnezeu în trupul vostru 
care este de la Dumnezeu” (I Corinteni 6, 13-20). Pe lângă acest aspect trupesc, definitoriu 
păcatului desfrâului, Mântuitorul insistă şi asupra laturii sale spirituale, spunând: “Aţi auzit 
că s-a zis celor de demult: «să nu desfrânezi» Iar eu zic vouă că oricine caută la femeie spre a 
o pofti, a şi desfrânat cu ea în inima sa” (Matei 5, 27-28). De aici vedem că Domnul merge 
mai în adâncul fiinţei umane. El vizează pofta (concupiscenţa) înscrisă în natura umană odată 

cu greşeala primului om. Mântuitorul arată că înainte de a fi faptă, păcatul e dorinţă. El formează 
inima rea a omului, pervertită de poftele oarbe formate în zonele tenebroase ale firii. Pentru 
a înţelege mai bine această deosebire a desfrâului ca păcat al faptei şi al inimii, Sfântul Ioan 
Casian evocă convingătoarele cuvinte al Sfântul Vasile cel Mare, care mărturisea: “nici femei 
nu cunosc, nici feciorelnic nu sunt”. El ştia că darul fecioriei nu se deosebeşte numai prin 
depărtarea cea trupească de femeie, ci şi prin sfinţenia şi curăţia sufletului. 231 


6.2.4. Pervertirea sexuală 
ca patologie a condiţiei umane 

Perversiunea sexuală reprezintă patologia sau anomalia instinctului de reproducere. 
Cauza ei rezidă în dezechilibrul dintre funcţiile conştiinţei şi cele ale instinctului. Este pierderea 
controlului asupra instinctului sexual care se prăbuşeşte în tot felul de aberaţii. Antrenate de 
imaginaţia pervertită şi scăpând de sub instanţele lucide ale conştiinţei, acestea devin atât de 
groteşti şi de scabroase, încât îl „aruncă” pe om sub condiţia animalelor. 

Sfântul Apostol Pavel are o referire directă asupra anomaliilor sexuale existente în 
lumea păgână, care “a rătăcit în cugete şi i s-a întunecat inima cea neînţelegătoare... Pentru 
aceea i-a lăsat pe ei Dumnezeu în patimi de ocară.. .cu mintea neîncercată, ca să facă cele ce 
nu se cuvin” (Romani 1, 21-28). 

Explicarea acestei situaţii de compromis a condiţiei umane scoate în evidenţă firea 
omului ce poartă în sine rănile păcatului. Răul intrat în fire şi adâncit în ea se transmite 
urmaşilor, amplificându-se în diverse şi variate forme. Patima întunecă întru atât raţiunea, 
perverteşte sentimentele şi paralizează voinţa, încât acestea devin victimele unei situaţii pe 

/V 

care conştiinţa în luciditatea şi normalitatea ei, nu le acceptă. In această situaţie omul devine 
robul propriilor sale tendinţe nedorite, dar, paradoxal, le promovează, fiindcă le consideră 
fireşti... 

/V 

înainte de Sigmund Freud, Richard Krafft-Ebing (1840-1902), profesor de psihiatrie 
la Graz şi Viena, publică în 1886 cartea „Psihopatia sexuală”, în care introduce termenii de 
„masochism masculin” şi „sadism feminin”. Primul termen provine de la scriitorul Leopold 
von Sacher-Masoch, iar sadismul de la numele marchizului de Sade, care le practicau. Patologia 

/V 

lor constă în predilecţia pentru suferinţă. In nuvelele sale, Leopold von Sacher - Masoch 
descrie bărbaţi pentru care cea mai mare plăcere era să fie bătuţi, maltrataţi de femeia iubită. 
Elementul patologic constă în inversiunea tipismului normal lumii vii, în care masculul este 
activ iar femela este pasivă. De aceea se mai numeşte şi masotropism. Pe unii ca aceştia îi 
atrag femeile înalte şi zvelte, chiar urâte, deformate şi vârstnice, dar cu trăsături şi energie 


231 Despre duhul desfrânării şi al poftei trupeşti, Filocalia, voi I, p. 102. 

masculină. Caracterul patologic masochist constă în faptul că bărbaţii în loc să caute afecţiunea 
şi tandreţea, sunt bucuroşi şi simt plăcerea atunci când sunt maltrataţi prin lovituri dure, până 

/V 

la sânge, din partea femeii. In aceste cazuri, devenite clinice, bărbatul este un obedient fizic şi 
psihic, iar femeia o stăpână absolută. Este de-a dreptul posedat de femeie. 

Sadismul se află la polul opus masochismului. Numele lui vine de la marchizul de 
Sade, cum am arătat. Aflându-se în închisoare pentru nelegiuirile sale (homosexualitate, 
otrăviri, etc.), el scrie mai multe romane în care stabilea legătura pe care el o considera 
indisolubilă între cruzime şi plăcere. Această inversiune afectivă, ca în cazul masochismului, 
ia în cele din urmă forme patologice, clinice. 

Pasiofilia, ca dorinţă de a suferi în dragoste, este specifică bărbaţilor de natură pasivă. 
A primi lovituri de bici şi de baston, sau a te autoflagela, a fi ars cu substanţe chimice, înţepat 
cu ace sau expus la căldură şi frig excesiv, nu poate fi numită plăcere numai în condiţii 
patologice. 

Opus obedienţei masochiste este narcisismul, ca adorare a propriei imagini şi expunerea 
la tot felul de scene erotice. Numele vine de la păstorul Narcis care şi-a îmbrăţişat propria 
figură pe care a văzut-o în apele unui râu, şi atât de mult s-a îndrăgostit de ea, încât i-a devenit 
victimă... O altă relatare povesteşte că din această moarte romantică a păstorului, a apărut 
frumoasa floare de narcis... 

Starea metatropică, de anormalitate a tropismului este alcătuită din tragica şi penibila 
triadă a masochismului, sadismului şi fetişismului. Perversiunea din urmă este pusă în mişcare 
de simple obiecte cum ar fi: lenjeria, încălţămintea sau chiar batista, precum şi de părţi ale 
corpului, precum: mâinile, picioarele, părul şi chiar călcâiul. Fără îndoială, această nenorocită 
patimă, asemenea celor amintite mai sus este recunoscută ca fiind o anomalie sexuală, indiferent 
de explicaţiile pe care încearcă să i le dea Binet, Krafft-Ebing sau celebrul sexolog Hirschfeld. 232 

Foarte interesant este faptul că atât masochiştii, cât şi sadicii afară de viciul erotic, 
sunt oameni „foarte morali”, integraţi ireproşabil în viaţa socială, inteligenţi şi creatori 
de valori. 233 

Nu este lipsit de interes să vedem câteva aspecte de moral insanity prin care porneia 
a imbecilizat conştiinţele lipsite de Dumnezeu ale oamenilor: 

- gerontofilia - preferinţa morbidă a tinerilor pentru bătrâni 

- zoofîlia sau bestialitatea: partenerul heterosexual este un animal. Când are caracter 
homosexual poartă numele de zooerastie, sau uranism bestial. Nimfomanele sodomiste au o 
preferinţă pentru câini, practicând atât actul sexual cât şi perversiunile lui. Unul dintre iniţiatorii 
acestei perversiuni este împăratul roman Caligula. El desfrâna cu curci şi gâşte în timp ce le 
ucidea. 


232 L. Strominger, Tulburări ale instinctului sexual (Perversiuni sexuale), p. 24-27. 

233 I. Popescu, Sibiu, o.c. p. 334-349 

- narcisismul - este o autoîndrăgostire ca faţă de persoana de sex opus. Aceasta se 
redă prin masturbaţie sau monosexualism. 

- necrofilia: raporturi erotice sadice cu cadavrele. 

- azoofilia: ataşamentul erotic faţă de lucrurile neînsufleţite. Este cunoscut 
pigmalionismul, constând în raporturi sexuale cu manechinele sau cu statuile - nuduri. 

Cele până aici tratate confirmă că pomeia ca patimă nu este totdeauna o simplă pervertire 
a poftei sexuale şi al instinctului de reproducere, ci merge şi mai departe, ducând la decăderea 
din condiţia umană, prin destrămarea scopului ei fundamental. E vorba de desfrâu ca “patimă 

A 

de ocară”, de ruşine sau de necinste (Romani 1, 24-27). In această categorie este inclusă, în 
primul rând, homosexualitatea ca pervertire a firii, cu întreg cortegiul ei infamant pe care 

A 

l-am văzut mai sus. In aceste situaţii, sexul depăşeşte funcţionalitatea normală a naturii umane. 
Se ştie că organele corpului omenesc au menirea unei fiziologii specifice, spre a împlini un 
rost şi un scop bine definit. Când însă unele din ele sunt subjugate de sex pentru satisfacerea 
exacerbată şi fantezistă a plăcerii, asistăm la perversiunea sexuală, ceea ce înseamnă prin 
definiţie un abuz sexual. Iar “abuzul” (format din ab + usus) înseamnă o deviere de la folosinţa 

A 

normală, fiind deci o anormalitate, adică ceea ce este ne-bun, mai precis: nebunia sexului. In 
această situaţie porneia devine — după expresia Apostolului — patimă de ocară, adică o 
depravare bizară, fiindcă este contrară firii ca funcţionalitate şi scop. Ea transformă erosul 
dintr-un sentiment nobil şi sublim, într-o dezlănţuire instinctivă oarbă, grotescă şi scabroasă... 

O altă formă abuziv pervertită a desfrâului este şi violul. Acesta reprezintă o agresiune 
tulburătoare a sexualităţii, manifestată prin compromiterea şi îndobitocirea totală a 
sentimentului de iubire. Femeia devine un obiect devorat de instinctul orb şi imbecilizat. Este 
un abuz plin de tiranie şi bestialitate, o aberaţie lipsită de finalitate. Este o explozie pasional- 
instinctivă în detrimentul factorului raţional de conştiinţă. Este apoi, impulsivitate voluntară, 
pe de o parte; iar pe de altă parte, o paralizie a libertăţii voinţei, un compromis total în cadrul 
instinctului de conservare a vieţii şi de perpetuare a neamului omenesc. 

Semnalând doar aceste forme de nebunie sexuală, nu înseamnă că am încheiat întregul 
lor registru infamant... Am amintit doar pe cele mai stridente, aflate la “ordinea zilei” în 
urmărirea poliţiei şi a instanţelor de judecată pentru asigurarea ordinii publice. 

Pe lângă acest „puhoi” de aberaţii sexuale, nu putem lăsa sub tăcere faptul că iubirea 
erotică poate să rămână şi sub instanţa lucidă a conştiinţei, spre a antrena întreaga simţire a 
inimii spre sublim. E vorba de orientarea ei spre valorile literar-artistice, imortalizate în 
mitologie, poezie, literatură, tragedie, muzică, sculptură, artă, religie, etc. 

Dat fiind faptul că analizăm patima, nu este lipsit de importanţă să vedem şi replica 
firii umane aflate sub îndrumarea voii lui Dumnezeu. Având ca temei contradicţia existentă în 

9 

natură şi conştiinţa umană raportată la divinitate, religia nu a slujit numai declanşării instinc¬ 
tive, ci a promovat şi ascetismul, adică înfrânarea şi stăpânirea asupra sexualităţii. Astfel, în 
concepţia biblică şi iudaică, săvârşirea oricărui act sacru este incompatibilă cu sexua- 

litatea. Preoţii se abţineau de la raporturi sexuale înainte de a sluji la templu (Leviticul 22,3), 
fiindcă se aprecia că odată cu actul conjugal se introduce necurăţia şi nu te mai poţi „apropia 
de cele sfinte” (Leviticul 15,18). 

La fel şi arhiereul când îşi exercită funcţiile sacre, se supunea abstinenţei sexuale. 
Vedem mai bine acest lucru din pregătirea primirii din partea poporului, prin Moise, a teofa- 
niei de pe Sinai. Astfel, Dumnezeu îi spune lui Moise: „Pogoară-te şi grăieşte poporului să se 
ţină curat astăzi şi mâine şi să-şi spele hainele, ca să fie gata pentru poimâine” (Leviticul 
19,10-11). „Pogorându-se deci Moise din munte la popor, el a sfinţit poporul, şi, spălându-şi 
ei hainele, le-a zis: să fiţi gata pentru poimâine şi de femei să nu vă atingeţi” (Leviticul 19, 
14-15). Astfel, dacă Moise cere poporului să fie sfânt prin înfrânare timp de trei zile de la 
raporturile sexuale, rezultă că sfinţenia prin excelenţă este dată de abţinerea de la relaţiile 
sexuale. De aici vedem că dacă poporul lui Israel, căruia Dumnezeu vorbindu-i doar un ceas, 
nu a putut auzi glasul lui Dumnezeu fără a se fi sfinţit vreme de trei zile, chiar dacă nu s-ar 
mai fi urcat pe munte şi nu a mai intrat în norul des, atunci Moise, acest prooroc, acest ochi 
luminos al întregului popor, care s-a aflat tot timpul înaintea lui Dumnezeu şi a vorbit cu El 
gură către gură (Numeri 12,8), cum ar mai fi putut el însuşi să continue starea de om căsătorit? 
Căci Moise, după ce a început să proorocească, nu s-a mai apropiat de femeia lui, nu a mai 
avut copii, nu a mai zămislit, păstrându-şi viaţa pentru a o pune în sluj aba lui Dumnezeu; cum 
oare ar fi putut petrece 40 de zile şi 40 de nopţi pe Sinai, dacă ar fi fost reţinut de legăturile 
căsniciei?” se întreabă sfântul Epifaniu. 234 Iar Fericitul Ieronim continuă : „Este tocmai acest 

/V 

Moise, care, după ce avusese parte de o înfricoşată viziune — un înger sau Domnul însuşi 
vorbind de pe rug — nu s-a mai putut nimeni apropia de el fără a-şi dezlega întâi curelele 
încălţămintei şi fără a lepăda legăturile căsătoriei”. 235 E de remarcat faptul că exegeza rabinică 
spune că „scoaterea încălţămintei din picioare” (Ieşirea 3, 5) trebuie înţeleasă ca „renunţare 
la raporturile conjugale”. Pentru acest motiv tradiţia iudaică învaţă că din ziua în care Moise 
a fost investit cu misiunea sa profetică, şi-a încetat viaţa conjugală. Datorită relaţiilor constante 
de maximă apropiere cu Dumnezeu, pentru Moise castitatea trebuie să fie definitivă, în timp 
ce pentru restul poporului, ea avea un caracter temporar. 

Abstinenţa sexuală temporară făcea parte şi din riturile preliminare plecării într-o 
expediţie militară, deoarece israeliţii considerau „războiul ca o acţiune sacră”, de unde şi 
expresia: „Quiddes milhama”, însemnând „a sfinţii războiul”. 236 Aşa se explică faptul că David, 
ajungând cu tinerii care îl escortau la preotul Abimelec, îi cere să mănânce pâine, iar acesta 
neavând decât pâinea sfinţită de care nu se atingeau decât preoţii, consimte totuşi să i-o dea, 
cu condiţia ca tinerii să fie în stare de curăţie sub aspect sexual (I Regi 21, 2-7). 


234 PG 42, 724 D - 725A 

235 P.L. 23, 249 A 

236 R. De Van, Les institution de l’Ancien testament, II, Paris, 1960, p. 73. 

Abstinenţa temporară se mai impune apoi şi ca rit penitenţial, în situaţii critice de 
ameninţări cu nenorociri, cum a fost de pildă potopul, când Noe şi fiii săi trebuiau ca pe toată 
perioada să trăiască în abstinenţă sexuală (Facere 6,12-18; 8,16). La fel şi profetul Ieremia, 
văzând dinainte ruina ce ameninţa ţara, primeşte poruncă să nu se mai căsătorească (Ieremia 
16, 1-4). 237 


6.2.5. Prostituţia şi proxenetismul 

Prostituţia reprezintă mijlocul prin care o femeie îşi vinde cinstea, întreţinând pentru 

/V 

bani sau alte interese, relaţii sexuale cu mai multe persoane. In unele ţări este considerată 
infracţiune, iar în altele este legalizată. 

/V 

Proxenetismul se referă la prostituţie, aflându-se în vedere două aspecte: 1. îndemnul 
sau constrângerea la prostituţie, precum şi înlesnirea practicării ei pentru a atrage foloase 
materiale. 2. recrutarea unei sau mai multor persoane, şi traficul acestora ca şi cu o marfa. 
Deşi, din punct de vedere juridic este socotit infracţiune, acest „trafic de came vie” este în 
mare măsură practicat pe scară largă, fiindcă aduce proxeneţilor, asemenea traficanţilor de 
droguri, mari beneficii materiale. 

/V 

In faţa acestor realităţi de compromis a naturii umane, ne apare actuală şi binevenită 
întrebarea cu care Gerard Leclerc îţi intitulează articolul său: „Peut-on encore croire a l’amour?” 
(Se mai poate crede în dragoste), 238 menţionând: „Ceea ce s-a aschimbat masiv în ultimii zece 
ani în ansamblul societăţii, este accesul tuturor la pornografie prin toate mijloacele posibile 
de comunicaţie (ziare, casete video, filme, internet). Dacă până acum douăzeci de ani aceasta 
exista doar în câteva săli obscure şi discrete, astăzi se desfăşoară pe stradă; industria 
pornografică reprezentând o treime din viaţa video, documentarele se înmulţesc pe filiere de 
prostituţie, scriitorii sau cineaştii se lansează în scrieri rivalizând în performanţe. Un fenomen 
la fel de masiv priveşte ansamblul corpului social. Ieri acesta nu era atins de acest flagel decât 
în marginile sale, astăzi marea inundă ansamblul teritoriului. Nici un dialog nu este capabil să 
oprească acest val”. 

Caracterul nociv al prostituţiei se exercită atât asupra persoanei umane, cât şi a 
relaţiilor ei sociale. 

9 

Dacă desfrâul este subjugarea de o clipă sub imperativul orb al plăcerii, prostituţia 
este falsificarea erosului concupiscenţei. 

Dacă desfrâul duce la criza familială, lăsând totuşi o portiţă deschisă de opţiune pentru 
viaţa de familie, prostituţia paralizează orice funcţie socială a familiei, destrămând în 


237 Antoine Guillaumont, Originea vieţii monahale (Pentru o fenomenologie a monahismului), trad. 
Constantin Jinga, Bucureşti, 1998, p.11-23 

238 France Catolique, nr. 2842/5 iulie 2002, p. 6. 

totalitate relaţiile conjugale. Criza familială pe care o aduce prostituţia are repercusiuni 
asupra vieţii sociale, pe măsură să o debusoleze de la scopul şi menirea ei. 

Nocivitatea prostituţiei şi proxenetismului este mai prăpăstioasă atunci când vicitimele 
sunt recrutate dintre adolescenţi, sau, şi mai rău, dintre minori. Acestora, întunecându-li-se 
orice orizont luminos al vieţii, sunt aruncaţi în mode degradant în starea de sclavie, sub obsesia 
unor iluzii cu miros de putregai, ce poartă în sine germenii destrămării personalităţii umane 
ca entitate psihosomatică. Pervertirea iubirii autentice a persoanei umane ca fiinţă dialogală 
şi relaţională, face ca aceasta să decadă în sferele animalităţii insaţiabile, lipsită de control şi 
de discernământ. E desigur „performanţa” declinului din chiar condiţia animalică, ce-şi are 
un rost şi un scop firesc. Este exacerbarea unei sub-naturi corespunzătoare declinului din 
umanitate. 


6.2.6. Cauzele şi educaţia anomaliilor sexuale 

Am amintit toate acestea într-o dezbatere de spiritualitate creştină, nu numai pentru a 
evidenţia hidoşenia patimii, sau patologia psihică pe care o răspândeşte ea ca lume, ci pentru 
a aduce discuţia porneiei în actualitate, spre a evidenţia aspectele cu care este confruntată 
terapia creştină în astfel de cazuri întâlnite nu numai în buletinele de ştiri de la televizor, nici 
numai în presă, nici numai în clinicile psihiatrice, sau în faţa instanţelor de judecată, ci şi în 
scaunul spovedaniei... ele aparţin condiţiei umane căzute în păcat, dar pot fi şi rezultatul 
sugestiei mediului social-cultural în care trăim, dominat de o libertate anarhică, temeluită pe 
o “morală” biologizantă şi pornografică, ce ridică sexul şi sexualitatea la rang de cult... 

Vorbind despre aceste anomalii ale sexualităţii, psihanaliza se întreabă asupra cauzelor 
care le produc, cât şi asupra modului în care pot fi educaţi sau reeducaţi oamenii cu înclinaţii 
spre ele. 

Se apreciază că “evoluţia anormală a sexualităţii” se află sub influenţa unui complex 
de factori psihofizici. Pe de o parte, stigmatele somatice: infecţii, tulburări ale sistemului 
nervos vegetativ, ca şi a sistemului nervos central, tulburări endocrine, etc. Pe de altă parte, 
sunt stigmatele psihice şi factorii sociali, precum: educaţia prin sugestie şi imitaţie, ca şi 
deprinderile formate în cadrul moravurilor sociale. 

Psihanaliza consideră că sursa multiplelor şi variatelor forme maladive sexuale ale 
manifestărilor psiho-neuro-sociale (nevroze, psihonevroze şi perversiuni sexuale) trebuie 
căutată în condiţiile psihosociale cu care omul ia primul contact şi cu care va intra în 
conflict. Desigur că şi individul vine cu anumite predispoziţii ereditate, care pot fi întreţinute 
sau pot fi stăvilite. Primele confruntări cu factorii psihosociali le are omul în familie. Se 
vorbeşte apoi de o regresiune în evoluţia libidoului. Aceasta îşi poate face apariţia atunci 
când individul, proiectându-şi libidoul în afara familiei întâlneşte o persoană de sex opus pe 


151 




Ascetica 


care o supraestimează, dar care îi creează mari deziluzii. Sub presiunea acestora, omul va 
simţi o “regresiune” a libidoului spre faza erotică infantilă, creându-şi o lume imaginară. Un 
factor decisiv este educaţia socială cu care individul va ajunge în contact încă din anii 
copilăriei. Acum apar primele atentate la pudoarea sufletului, apoi curiozitatea împerecherii 
animalelor domestice şi nu în ultimul rând prieteniile cu copii vicioşi. Un rol de mare influenţă 
îl va avea mediul profesional în care cineva îşi desfăşoară activitatea. Libidoul “ca foame 
sexuală”, cum îi spune Freud, se implică şi se concentrează în activitatea depusă, exercitându- 
se asupra obiectelor intrate în obsesia inconştientului. De pildă, pe lângă homosexualitatea 
stabilă, se vorbeşte şi de una ocazională, determinată de lipsa sexului opus, numită “inversiune 
compensatorie” (Florei). Este prezentă în situaţiile care nu permit o viaţă sexuală normală, 
cum ar fi: prizonieratul, închisoarea, cazarma, internatul, azilul, călătoriile prea lungi cu 
vaporul, mănăstirile, etc. Acest viciu o dată dobândit prinde rădăcini în cei depravaţi, dornici 
de senzaţii noi. Aceştia exploatează viciul prin aşa-zisa: “prostituţie masculină”. Amfigienii 
vicioşi sunt consideraţi ca moral insanity, făcându-se responsabili de delicvenţa lor sexuală. 
Cauza poate fi ereditară sau poate fi pusă în legătură cu un traumatism psihosexual. Apoi, 
zoofilia poate avea drept cauză un viciu sexual: satiriasis, nimfomanie, dar şi împrejurările 
profesionale. De aceea este întâlnită mai ales la ciobani, jochei, grăjdari, argaţi. Azoofilia ca 
ataşament erotic faţă de lucrurile neînsufleţite, sau pigmalionismul are ca aderenţi sculptorii, 
etc. 239 

Văzând toate acestea nu putem să nu semnalăm dezastrul pe care l-a adus păcatul în 
lume, precum şi modul scabros şi maladiv cu care „patimile de ocară” l-au înrobit pe om 
lumii peste care Dumnezeu l-a pus stăpân şi „împreună lucrător” cu El la desăvârşirea creaţiei. 

Datorită formelor bizare şi antisociale ale psihosexualităţii, ca manifestări vădit 
antisociale şi anticulturale, psihanaliza vorbeşte de o educaţie a sexualităţii. Se face astfel tot 
mai mult deosebirea pe care trebuie să o întreprindem între “morala sexuală naturală”, dictată 
de psihofiziologia instinctului sexual primar, şi “morala sexuală culturală”, ca adaptare a 

/V 

vieţii sexuale la formele sociale ale civilizaţiei. însuşi S. Freud arată că societatea refuză să 
recunoască dependenţa ei de instinctul sexual primar, adoptând metoda educaţiei morale. 
Prin fenomenul de sublimare şi “cristalizare”, cel mai puternic instinct uman poate fi canalizat 
şi acomodat “ordinei etice”, ca ordine culturală menită să afirme multitudinea de valori ce 
contribuie la dezvoltarea societăţii. Iar prin cultivarea şi promovarea sentimentului de pudoare, 
adică de ruşine şi bun simţ, instinctul sexual va fi ţinut în limitele lui normale. 240 


239 Ibidem, p.332-333. 

240 Ibidem, p. 140-144 

6.2.7. Terapia spirituală a porneiei 


Uşor de spus “sublimare”, “cristalizare” şi “orientare etică”. Dar e greu fură motivaţii 
temeinice să redresezi o deprindere devenită ca o “altă natură”. Constrângerea socială se 
poate face numai sub formă penală. Dar sub incidenţa codului penal nu intră multitudinea 
scabroasă a nebuniei sexuale... Apoi, în condiţiile de libertate recomandată de “drepturile 
omului”, se va atenua şi constrângerea juridică... De aceea, se impune a aborda problema mai 
adânc, în sensul că omul aflat sub dominaţia anomaliilor sexuale trebuie să conştientizeze 
nocivitatea acestora. Numai în măsura în care patima este judecată de conştiinţă ca dăunătoare 
vieţii, se va mobiliza voinţa ca putere, ca forţă pentru îndepărtarea ei. 

Sfântul Ioan Damaschin oferă ca remediu spiritual al porneiei sub orice formă s-ar 
manifesta ea, “dorul după Dumnezeu şi dorinţa bunurilor viitoare ”. 241 

Dacă patima reprezintă o pierdere a harului baptismal, remediul constă în redobândirea 

lui ca viaţă în Hristos prin Duhul Sfânt. In concret, la aceasta se ajunge prin cel de al doilea 
Botez, care este Pocăinţa. Altfel spus, reconvertirea prin pocăinţă la harul lui Hristos şi-a 
dovedit eficienţa deplină, făcând de-a lungul istoriei din desfrânaţi sfinţi. E suficient să ne 
referim la femeia păcătoasă, care plângându-şi păcatul „a început să ude picioarele lui Iisus 
cu lacrimi, şi cu părul capului ei le ştergea şi-I săruta picioarele şi le ungea cu mir” (Luca 

A 

7, 38). In acest sens putem face referire şi la Maria Egipteanca, a cărui nume a intrat în 
calendarul sfinţeniei creştine acordându-i-se o cinstire specială în postul sfintelor paşti, tocmai 
pentru a-i determina pe păcătoşi să-i urmeze pilda vieţii ei de reântoarecere de la păcat la 
sfinţenie... şi exemplele pot continua... spre a demonstra că reconvertirea la harul batismal 
transformă patima din prăbuşire morală, în adorarea lui Dumnezeu. 

Pentru a înţelege mai bine această adorare, considerăm convingător şi concludent un 
caz pe care ni-1 îmbie Sfântul Ioan Scărarul: “Mi s-a povestit într-o zi o întâmplare de-o 
puritate preaslăvită şi cu totul desăvârşită. Cineva, mi s-a spus, văzând o femeie minunat de 
frumoasă, găsi în aceasta pricină a da mărire Ziditorului. La vederea ei, îl cuprinse dragostea 
de Dumnezeu şi din ochi îi ţâşni un şiroi de lacrimi. Şi a fost minunat de văzut cum ceea ce 
pentru altul ar fi fost pricină de pierzare, pentru el fu, în chip suprafiresc, cunună de biruinţă. 
Dacă un astfel de om în cazuri asemănătoare e cuprins întotdeauna de acelaşi simţământ şi 
lucrează în acelaşi chip, (poate fi socotit) părtaş al nestricăciunii chiar înaintea de învierea 
obştească”. 242 


241 O.c.p. 192. 

242 Cuv. XV, o.c.p. 314. 

De aici vedem că psihosexualitatea nu este numai instinct, hormoni şi eros, ci poate fi 
şi înţelepciune divină, har dumnezeiesc, cu putere de a scoate firea omenească din sferele 
întunecate în care o ţintuieşte patima, şi de a o înălţa spre zările de lumină ale împlinirii sale. 

Astfel, erosul atras de iubirea lui Dumnezeu va transforma instinctul în castitate menită 
să conducă la asemănarea cu El, prin îndumnezeirea deopotrivă a sufletului şi a trupului. 


6.3. PHILARGYRIA 
6.3.1. Noţiunea 

5 

De la început, se cuvine să precizăm că philargyria se referă la bunurile materiale 
corelate cu instinctul elementar de proprietate, reprezentând o deviere sau perversiune a 
acestuia. Instinctul de proprietate are un aspect pozitiv, manifestându-se ca sentiment de 
satisfacţie şi împlinire, atunci când nu duci lipsă de cele necesare vieţii sau obţii ceea ce 
doreşti. El aduce stabilitate vieţii şi dinamism acţiunilor orientate în direcţia dobândirii 
bunurilor necesare unei vieţii decente. După cum am arătat instinctul de proprietate poate fi 
deviat şi pervertit de plăcerea bizară de a acumula bunuri prisositoare sau de grija 
exagerată de a păstra bunurile într-o formă egocentrică, înrobitoare sau de a le risipi în 
destrăbălările de tot felul, sau a nu le chivernisi cu înţelepciune. 

După cum am văzut, Sfântul Casian traduce pe philargyria cu “lăcomia ca zgârcenie 
sau după cum îi arată numele, cu iubirea de bani”. Acest logismos este evidenţiat pentru 
prima dată de Sfântul Apostol Pavel, şi indicat a fi “rădăcina tuturor relelor” (I Timotei 6,10). 
E vorba despre bani ca simbol al valorii, reprezentând vorbirea “pars pro toto”, cu referire 
la atitudinea faţă de bunurile materiale. Philargyria este lăcomia ca dorinţă exacerbată în 
vederea dobândirii şi posesiei bunurilor materiale, care întrece necesarul. 

Pentru a înţelege mai bine ce înseamnă împătimirea de bunurile materiale, va trebui să 
facem cunoştinţă şi cu 7cteovsi;ia. 

Termenul sugerează ideea de abundenţă a bunurilor şi a mijloacelor de trai 
corespunzătoare prisosinţei; sau cupiditatea ca poftă excesivă de a poseda mai mult decât 
altul (Platon, Symposion 188b). De fapt verbul 7T^£OV + ekteco însemnează a avea mult, mai 
mult decât îţi este necesar, adică dorinţa şi nesaţiu după cât mai mult câştig sau acţiunea de 
agonisire abundentă atât a bunurilor, cât şi a mijloacelor de trai (ex. bani), mai mult decât îţi 
este necesar pentru acoperirea nevoilor vieţii. 

Când ne referim la lăcomia după bunurile materiale, distingem două aspecte: 

Primul este avariţia sau zgârcenia, caracterizată prin grija exagerată în păstrarea 
bunurilor, chiar în detrimentul acoperirii nevoilor proprii, şi a nu da nimănui din bunurile pe 
care le posezi. 


154 




Duhurile răutăţii 

_ l _ 


Al doilea aspect este cupiditatea, ca nestăvilită dorinţă de acumulare a bunurilor 
pentru trebuinţele vieţii. Cupiditatea este o nemulţumire neîntreruptă faţă de cantitatea şi 
calitatea bunurilor posedate. Este o obsesie şi o tensiune morbidă prin care îţi pierzi 
discernământul propriei posesii. Această tensiune reprezintă paradoxul patimii specific 
maladiilor spirituale, în sensul că, cu cât posezi mai multe bunuri, cu atât te simţi mai sărac şi 
mai neîmplinit, încât necesarul pentru lacom constituie o infinită neîmplinire... Aceasta 
este o adevărată manie fiindcă nu aduce mulţumirea de sine, nici starea de gratificare 
(bunăstarea sufletească), liniştea şi seninătatea sufletească, specifice sănătăţii, ci neîntrerupta 
căutare de a umple un “sac fură fund”... Este o pulsaţie exacerbată a unei plăceri sterile, în 
care finalitatea reia o acţiune mereu neîmplinită... 

Este interesantă deosebirea pe care o face un autor între avariţie sau zgârcenie şi 
cupiditate: “Avarul este detaşat de proprietatea sa, lacomul râvneşte la proprietatea altuia; 
avarul păstrează, lacomul răpeşte; avarul se fereşte de a cheltui, lacomul caută să dobândească; 
avarul îşi împuţinează punctele de contact cu lumea exterioară, lacomul le sporeşte. Avarul 
are groază de risc, lacomul ştie să fie îndrăzneţ când trebuie”. 243 

Philargyria ca patimă ce se raportează la bunurile materiale reuneşte cupiditatea cu 
avariţia (zgârcenia). E “auri sacra fames” (foame “sfântă” după aur), cum spunea Virgiliu, dar 
în acelaşi timp poartă în sine şi egoismul feroce al zgârceniei; ilustrat foarte bine în psihoza 
comică a lui Harpagon şi Hagi Tudose... 


6.3.2. Bunurile materiale 
în etica filosofică precreştină 

a 

înţelepţii antici şi-au dat seama că omului îi sunt indispensabile bunurile vieţii, dar 
instinctul de conservare ca atitudine faţă de ele poate duce la pierderea discernământului faţă 
de ele, şi omul poate să le devină rob. De aceea, ei promovau zkz t)0£pia mai întâi ca libertate 
faţă de bunuri, ca echilibru armonic între a fi şi a avea. Altfel spus, omul trebuie să acţioneze 
în mod liber faţă de instinctul de proprietate, altfel acesta îl face rob. Tocmai de aceea, Aristotel 
stabileşte mesotesul ca virtute, ca şi calitate a sufletului menit să-i aducă frumuseţe morală, 
eliminând zgârcenia şi risipa, ca pe două extreme ce-i sunt dăunătoare, referindu-se la 
generozitate (sXsoGspoxriq), ca virtute a omului liber (s^suGspoţ), în opoziţie cu condiţia de 
sclav. Acest concept, definind independenţa aristocratică faţă de bunurile materiale, proclamă 
utilizarea acestora cu largheţe, nu însă fără a fixa echilibrul între risipă şi avariţie, ca extre¬ 
me dăunătoare. 


243 


Roques de Fursac, L'avarice, essai de psichologie morbide, Paris, 1911, p. 168-169, după C. 
Pavel, art. Cit. p. 479 

înţeleptul din Stagira apreciază că generozitatea, ca libertate a sufletului, reprezintă 
conduita justă cu privire la bunurile materiale, motiv pentru care omul generos este lăudat nu 
pentru faptele de arme, nici pentru calităţile prin care se distinge omul cumpătat, nici pentru 
modul său de a judeca, ci pentru faptul de a oferi. Numim bunuri materiale toate cele ale căror 
valoare se apreciază în monedă. Aceste bunuri sunt obiectul risipei şi al avariţiei, excese şi 
totodată insuficienţe. Avariţia o atribuim totdeauna celor care depun prea mult zel pentru a 
obţine bunuri materiale, dar termenul de risipă îl utilizăm uneori şi în alte sensuri, căci numim 
risipitori şi pe oamenii nestăpâniţi şi pe cei necumpătaţi (care cheltuie excesiv în necumpătarea 
lor). Din acest motiv ei şi par să fie cei mai corupţi, având mai multe vicii în acelaşi timp. Şi 
totuşi acest apelativ le este impropriu, căci risipitor înseamnă un om cu un singur viciu, şi 
anume acela de a-şi ruina averea; risipitorul este cel care se autodistruge, minarea propriei 
averi fiind ca un fel de minare de sine, dat fiind că bunurile materiale constituie fundamentul 
existenţei... De lucrurile care ne sunt utile ne putem folosi fie bine, fie rău; iar bogăţia face 
parte din lucrurile utile. Şi cum de orice lucru se foloseşte cel mai bine acela care posedă în 
privinţa lui virtutea corespunzătoare, şi de bogăţie se va folosi cel mai bine cine posedă virtu¬ 
tea legată de bunurile materiale; iar aceasta este proprie omului generos (EN 1119 b.25.30 - 
1120 a). Generozitatea este virtutea libertăţii faţă de bunuri. Ea se manifestă sub formă de 
cvcpycia, ca actul de a oferi şi nu pasiv: a nu primi. Buna utilizare a averii înseamnă a te servi 

A 

de ea pentru a face altora binele. In felul acesta, virtutea respectivă intră în contextul valorilor 
sociale având menirea de a reglementa raporturile sociale cu privire la bunurile materiale, ca 
datorie de a oferi şi ca drept de a primi. 


6.3.3. Bunurile materiale în lumina Evangheliei 

Având ca temă a învăţăturii sale împărăţia lui Dumnezeu, spirituală şi veşnică, 
Mântuitorul va privi sub acest unghi bunurile materiale, într-o lume a păcatului, în care 
omul uşor se lasă dominat de ele. 

A 

încă de la început, se cuvine să precizăm că după cum le şi spunem, “bunurile” materiale 
nu sunt rele în sine, fiindcă reprezintă creaţia lui Dumnezeu, care nu poate fi autorul răului. 
Nici partea biologică (materială), ca alcătuire a firii umane, nu poate fi rea în sine. Numai 
păcatul intrat în fire şi în lume reprezintă o continuă ispitire spre patimile înnoitoare determi¬ 
nate de “pofta ochilor, pofta inimii şi trufia vieţii” (I Ioan 2, 16). Bunurile materiale pot fi, 
deci, ademenitoare spre păcat prin atragerea simţurilor, a instinctelor şi a plăcerii, care 
dereglându-se, aduc declinul firii umane. 

Sfântul Apostol Pavel confirmă acest adevăr, spunând că “toată făptura lui Dumnezeu 
este bună şi nimic nu este de lepădat, dacă se ia cu mulţumire”. (I Timotei 4,4). Dacă “făptura 
lui Dumnezeu este bună”, greşită poate fi numai atitudinea noastră faţă de ea sau modul 

de folosire a ei. Aici, în folosinţa lor, stă virtutea sau greşeala. In folosirea bunurilor îşi 
poate arăta cineva înţelepciunea sau nebunia... Se relatează că lui Socrate i-a spus cineva 
despre cutare om că este fericit, fiindcă a dobândit o mare bogăţie... Auzind acestea, înţeleptul 
răspunse. Dacă e fericit sau nu, îţi voi putea spune doar la anul viitor, după ce voi vedea cum 

ştie să folosească bogăţia moştenită... 

A 

In altă ordine de idei, este interesant faptul că Mântuitorul în Predica de pe Munte, 
examinând în “duh şi adevăr” Legea Veche, după ce interpretează păcatul uciderii şi al 
desfrâului nu se referă în continuare şi la furt. De ce? Fiindcă, atât în cazul uciderii, cât şi al 
desfrâului, Mântuitorul vizează interiorul cel mai adânc al sufletului, adică pofta care generează 

A 

fapta. In cazul furtului nu mai era nevoie de această precizare, deoarece era prea bine cunoscută 
auditoriului Său din ultima poruncă a Decalogului: “să nu pofteşti (doreşti) nimic din ceea ce 
aparţine aproapelui tău...” 

Important este şi faptul că Dumnezeu este Stăpânul şi proprietarul absolut al 

A 

bunurilor materiale, iar omul doar un administrator al lor. In acest caz, bunurile materiale 
sunt considerate ca daruri date de Dumnezeu omului, în mod direct prin creaţie şi prin rodirea 
pământului sau indirect prin sănătatea, puterea de muncă şi înţelepciunea dată de Dumnezeu 

A 

omului ca să le poată procura. In acest context, abundenţa bunurilor materiale era socotită 
binecuvântare divină, pe când sărăcia era considerată ca o pedeapsă venită din partea lui 
Dumnezeu pentru fărădelegile oamenilor. Binecuvântarea se transmite din neam în neam, 
odată cu bunurile materiale. 

Dar mulţi din cei avuţi au uitat să fie recunoscători lui Dumnezeu pentru darul şi 

A 

binecuvântarea Sa. In acelaşi timp şi-au sălbăticit şi atitudinile faţă de semeni, lipsindu-le 
iubirea şi mila faţă de cei neputincioşi, săraci sau marginalizaţi, comiţând şi multe nedreptăţi 
în acumularea bunurilor şi în folosirea lor egoistă şi nechibzuită... Evlavia lor era apoi sufocată 
de prea multa grijă faţă de bunurile trecătoare şi înşelătoare ale vieţii, în detrimentul încrederii 

A 

în părinteasca purtare de grijă a lui Dumnezeu. In sfârşit, absolutizau, îşi făceau idoli din 
bunurile materiale trecătoare şi înşelătoare, pe care “molia le strică, iar furii le sapă şi le 
fură”, neglijând importanţa cuvenită bunurilor spirituale veşnice. 

Mântuitorul ia atitudine faţă de folosirea egoistă a bunurilor materiale, prin risipirea 
nechibzuită a acestora în lux şi în plăceri nesăbuite, ca şi faţă de refuzul de a privi la cei din 
jur, la lipsurile şi neputinţa acestora. 

Mântuitorul vrea să schimbe acest comportament, când spune fiilor împărăţiei că “nu 
pot sluji la doi domni: lui Dumnezeu şi lui mamona” (Matei 6,24). Cuvântul “mamonas”, 
de origine caldeană, dedus din “mamemon”, indică ideea de ascundere spre a nu fi furat, 
reprezentând personificarea bogăţiei. După cum vedem, în text este vorba de doi stăpâni 
autoritari, care sunt slujiţi cu supunere totală. Aceşti stăpâni cer fapte contradictorii, de aceea 
nu pot fi slujiţi în acelaşi timp, fiindcă alipirea de unul, înseamnă detaşarea de celălalt. Ei 

A 

îndeplinesc funcţii diferite şi cer şi slujiri diferite. In timp ce Dumnezeu îţi cere ca din bunurile 

tale să faci parte şi altora, pentru că “cel care ajută pe sărac, îl împrumută pe El”, mamona, din 
contră, se oferă ca bogăţie slujită pentru ea însăşi. O astfel de slujire a bogăţiei te închide în 
carapacea egoismului vieţii şi te subjugă. Opoziţia dintre Dumnezeu şi mamona este astfel 
evidentă. A sluji pe Dumnezeu înseamnă a te deschide faţă de cei nevoiaşi, pe când a sluji pe 
mamona înseamnă a te închide în tine însuţi spre a-ţi sluji plăcerilor şi intereselor proprii. 

După cum vedem, Mântuitorul pronunţă o reconciliabilă şi neconvenţională sentinţă 
cu privire la posibilitatea de a sluji în acelaşi timp lui Dumnezeu şi lui mamona, adică banului 
ca simbol de bogăţie. Iisus-Domnul ştia prea bine că aflat sub zodia păcatului, omul este 
înclinat să se detaşeze de Dumnezeu spre a-şi trăi viaţa în plăcerile îmbuibării. Iar când banul 
îi asigură aceasta, nu va mai avea frică de Dumnezeu şi nici de dorinţa de a comunica cu El. 
Va căuta banul, şi numai banul cu obsedantă înfrigurare, folosind toate mijloacele în această 
goană nebună după înavuţire. Dacă însă la un moment dat omul va simţi degetul lui Dumne¬ 
zeu bătând la uşa sufletului său, şi se va hotărî să-i deschidă, în viaţa lui se va produce o 
radicală schimbare, o totală înnoire faţă de bunurile ei, înţelegând că acestea sunt 
trecătoare şi înşelătoare. Dumnezeu îi va descoperi că există şi alte bunuri mult superioare 
bunurilor de aici şi de acum. Acestea sunt bunurile spirituale. Ele sunt veşnice şi numai ele 
satisfac aspiraţiile sufletului omenesc. Când va înţelege această realitate profundă care implică 
însăşi destinul veşnic al omului, atunci va sluji numai lui Dumnezeu. Va pune cu mare bucurie 
în slujba lui Dumnezeu toate bunurile pământene, spre a dobândi bunurile spirituale veşnice. 

Zaheu rămâne o pildă vie, grăind peste veacuri ce înseamnă să primeşti cu adevărat pe 
Dumnezeu în inima ta şi să-I slujeşti numai Lui. Bogatul căruia i-a rodit ţarina, din pilda 
Mântuitorului, rămâne un exemplu tipic de îndobitocire a omului de propriile avuţii şi patimi. 

Slujirea lui Dumnezeu cu bunurile tale va avea o răsplată veşnică, pe când slujirea lui 
mamona pentru viaţa de aici şi de acum, se consumă odată cu plăcerile şi interesele acestei 
vieţi. Mântuitorul spunea Apostolilor (şi prin ei nouă tuturor) că “oricine a lăsat fraţi sau 
surori... sau ţarine sau case pentru numele meu, însutit va lua, şi viată veşnică va moşteni” 
(Matei 19, 29). 

Perspectiva veşnică a folosirii bunurilor materiale reiese şi din concluzia pe care 
Domnul ne-o pune în atenţie după relatarea pildei cu bogatul căruia i-a rodit ţarina. El ne 
învaţă că “viaţa cuiva nu constă în surplusul avuţiilor sale” (Luca 12, 15). 

De aici rezultă că sentinţa Mântuitorului evidenţiază “surplusul”, adică prisosinţa, 
abundenţa bunurilor folosite egocentric şi nu necesarul ca trebuinţă vitală. Spusese El, de 
altfel, şi cu altă ocazie: „ce ar folosi omului de ar dobândi lumea toată, iar sufletul şi l-ar 
pierde? Sau ce va da omul în schimb pentru sufletul său?” (Matei 16, 26). De aici vedem că 
folosirea bunurilor trebuie corelată cu iubirea faţă de Dumnezeu şi faţă de semenul nevoiaş, 
în perspectiva şi dorinţa de a depăşi vremelnicia acestei vieţi. Acest criteriu îl va formula şi 
transmite lumii întregi Sfântul Pavel, când scrie lui Timotei: „Evlavia cu îndestularea de sine 
este mare câştig. Căci noi nu am adus nimic pe lume şi de bună seamă că nici nu putem să 

scoatem ceva; având însă hrană şi îmbrăcăminte, vom fi îndestulaţi cu acestea” (I Timotei 6, 
26-28). 

Iată că prin buna chibzuinţă şi înţelepciune putem stabili necesarul vieţii şi odată cu 
aceasta şi măsura sau dreapta socoteală în folosirea bunurilor materiale, după îndemnul 
Mântuitorului: „Luaţi aminte la voi înşivă să nu vi se îngreuneze inimile voastre de îmbuibare 
şi de beţie şi de grijile vieţii, iar ziua aceea să vină peste voi fură de veste” (Luca 21, 34). 

Prin urmare, Mântuitorul nu combate bunurile materiale în sine. Acestea reprezintă 
darul oferit de Dumnezeu omului ca binecuvântare în urma muncii sale, fiindcă „lucrătorul 
este vrednic de plata sa” (Luca). Sfântul Ioan Gură de Aur evidenţiază faptul că „Hristos nu a 
spus că nu trebuie să ne îngrijim; n-a spus nici că nu trebuie să muncim, ci că nu trebuie să fim 
fricoşi, să fim chinuiţi de griji. Ne-a spus să ne hrănim, dar nu să ne îngrijim de hrană”. 244 

La toate acestea, adăugăm faptul că Mântuitorul nu a fost de acord nici cu risipirea 
bunurilor materiale. Faptul că după ce a săvârşit minunea înmulţirii pâinilor, Domnul 
porunceşte să se adune farâmiturile, dovedeşte pe deplin atitudinea Lui de păstrare cu chibzuinţă 
a bunurilor materiale. Indirect, acest lucru este evidenţiat şi prin condamnarea 
comportamentului bogatului care îşi cheltuise parte din bunurile sale în lux şi desfătare sau a 
bogatului, care având bunuri prisositoare, şi-a propus să-şi trăiască viaţa în plăceri, spre a-şi 
risipi bunurile în tot felul de destrăbălări... Apoi, fiul risipitor care şi-a cheltuit partea ce i se 
cuvenea ca moştenire din averea părintească în plăceri nesăbuite, rămâne un exemplu negativ 
de moarte morală în păcat... 

Concluzia care se desprinde din acest exemplu este că Mântuitorul nu a dispreţuit 
bunurile materiale în sine, ci le-a supus bunurilor spirituale şi veşnice, prin care ne împărtăşim 
de viaţă divină. Este adevărat că bunurile materiale sunt trecătoare ca însăşi viaţa pămân¬ 
tească, dar ele pot sluji bunurilor spirituale, şi atunci prin bunurile pieritoare dobândim bunurile 
nepieritoare. 

Mântuitorul nu are, însă atitudine negativă nici faţă de viaţa pământească. El combate 
prea multa sau exclusiva noastră grijă faţă de aceasta în detrimentul vieţii veşnice. Nu hrana 
şi băutura sunt rele în sine. Acestea sunt necesare vieţii omului. Abuzurile şi excesele de tot 
felul denotă lipsa de chibzuinţă, de înţelepciune în folosirea bunurilor materiale. Nu atenţia 
esenţială şi elementară faţă de trup este combătută de Mântuitorul, ci exacerbarea acesteia 
prin declinul ei în destrăbălările dăunătoare vieţii însăşi. Nu viaţa decentă o combate Iisus, ci 
abuzurile care destramă frumuseţea chipului lui Dumnezeu din ea. Pe temeiul acestei învăţături 
evanghelice, Apostolul putea spune că “nimeni nu şi-a urât vreodată trupul său, ci-1 încălzeşte 
şi îl hrăneşte precum Hristos Biserica” (Efeseni 6, 29). Trupul care slujeşte vieţii duhovni¬ 
ceşti a sufletului, prin disciplinarea simţurilor, va fi ridicat împreună cu acesta, spre 
spiritualizare, asemenea trupului la schimbarea Sa la faţă... Prin urmare, nu fireasca grijă de 
trup este vinovată, ci pierderea încrederii în purtarea de grijă a Părintelui ceresc sau prefacerea 

244 Omilia la Matei, PSB, 23 Bucureşti, 1994, p. 277 


159 




Ascetica 


grijii faţă de trup în tot felul de pofte exacerbate (Romani 13, 14), care sunt dăunătoare în 
primul rând vieţii lui şi în acelaşi timp vieţii spirituale nemuritoare. Această învăţătură va fi 
preluată de Dascălii Bisericii, şi se va concretiza în veacurile care vor urma în inegalabila 
filantropie creştină. 

S-a mers şi mai departe în spiritualitatea creştină, creându-se adevărate instituţii de 
redresare morală prin lepădarea de sine şi urmarea lui Hristos. Aici, sărăcia de bună 
voie a devenit unul din principiile de bază ale vieţii morale, în sensul că toate bunurile 
materiale aparţin comunităţii ecleziale, ce urmau să fie distribuite săracilor, după nevoile 
fiecăruia... 


6.3.4. Determinarea necesarului 
ca criteriu de folosire a bunurilor materiale 


Din cele până aici tratate, rezultă că Evanghelia stabileşte acumularea bunurilor 
materiale până la necesar şi folosirea lor în limitele trebuinţei fiecăruia. Stabilind acest 
criteriu, Sfinţii Părinţi au arătat că atunci când posedăm de prisos, posedăm bunul altuia. 245 
Sfântul Vasile cel Mare spune în acest sens că “pâinea pe care o posezi aparţine şi săracului 
flămând; haina pe care o posezi în dulapul tău este a celui zdrenţăros, încălţămintea pe care o 
laşi să putrezească este a celui desculţ, banul pe care-1 ţii îngropat este al nevoiaşului. Tu pe 
tot atâţia nedreptăţeşti, cât ai putea să ajuţi”. 246 

Problema care se pune însă, de mulţi comentatori este aceea a găsirii criteriului de 
stabilire a “strictului necesar” şi al “prisosinţei”, fiindcă diferă de la individ la individ, de la 
situaţie la situaţie. Se apreciază însă că noţiunea de “prisos” este în strânsă legătură cu aceea 
de “strict necesar”, poate primi un conţinut precis numai raportată la situaţia materială a 
întregii societăţi. Cu alte cuvinte, atâta vreme cât există oameni care mor de foame, nimeni nu 

/V 

are dreptul să considere că ţinând de strictul lui necesar este a se “Indopa” cu bucate scumpe 
sau când există oameni care mor de frig, de a-şi îngădui schimbarea blănurilor, ca să fie din ce 
în ce mai scumpe. Mai mult chiar, atâta vreme cât există un om care nu are nici o cămaşă pe 
el, cel care are două, înseamnă că are una de prisos. Totul trebuie să fie, deci, în funcţie de 
nevoile aproapelui. 247 De fapt, în pledoaria în favoarea dreptăţii sociale, Dascălii Bisericii 
pun la temelia ei tocmai dragostea faţă de aproapele: “Cât mai bine ar fi - zice Asterie al 
Amasiei - ca bogatul care mănâncă pe o masă de argint să se mulţumească să mănânce pe o 
altă masă, iar preţul mesei sale de argint să servească drept hrană celor lipsiţi”. 248 


245 Fericitul Augustin, Comentarla psalmul CLVII, 12, P.L. 37, 1922. 

246 Migne, P.G. 31, 276-277. 

247 C. Pavel, Lăcomia ..., cit. p. 482. 

248 Cuvânt contra lăcomiei, P.G. 40, 209 B.C.D. 

Creştinul zilelor noastre, trăind sub “presiunea” civilizaţiei ar dori să reactualizeze 
discuţia cu privire la raportul dintre necesar şi prisos. El vrea să ducă o viaţă decentă din 
toate punctele de vedere... Dar atunci trebuinţele devin mai mult decât strictul necesar... 
Unii din ei pot avea o poziţie socială “sus pusă”, alţii pot fi chiar demnitari de stat şi atunci se 

/V 

impune să fie “In rând cu lumea” din care face parte... Nu spre a se identifica cu luxul şi 
destrăbălările celor din lume, ci a fi chiar un model de decenţă pentru ei... Dar atât timp cât 
omul trăieşte sub zodia păcatului, uşor îşi face apariţia egoismul cu toate formele lui de 
degradare morală, de necinste şi de profit inechitabil... Deosebirea socială şi de rang existentă 
în lume, îi va pune totdeauna pe unii pe o treaptă superioară faţă de alţii şi cu privire la 
folosirea bunurilor materiale... 

Dar, dincolo de toate acestea, există totuşi suflete dăruite lui Dumnezeu care pot învinge 
egoismul, spre a declanşa acea energie morală ce poate oferi celui nevoiaş şi neputincios nu 
numai din prinosul său, ci chiar şi din necesar... Aceasta este forma celei mai înalte 
generozităţi, care vede în orice om chipul lui Dumnezeu şi pe fratele său. Bineînţeles că o 
judecată dreaptă exclude din această “îmbrăţişare sfântă” pe leneşii, profitorii, abuzivii şi 
necinstiţii lumii, de care ne izbim la tot pasul... Pentru acest motiv, milosteniei accidentale 
i-a luat locul caritatea instituţionalizată de Biserică, săvârşită în comuniunea eclezială, cu 
discernământ şi cu dreaptă socoteală... 

Prin urmare, a da din necesarul tău celui ce nu-1 are pe al lui nu poate fi socotită în 
nici un caz slăbiciune, ci o energie morală a cărei intensitate conduce spre o maximă 
generozitate. Un astfel de suflet pătruns de iubirea lui Dumnezeu va constata cu mulţumire de 
sine că îndemnul Mântuitorului: “mai bine este a da, decât a lua” (Fapte 20, 35), reprezintă o 
depăşire a egoismului sălbatic, în favorul împărtăşirii din bunătăţile şi bucuriile duhovni¬ 
ceşti. 


6.3.5. Philargyria ca maladie psihică 

/v 

Philarghyria, ca defecţiune de personalitate, este şi în atenţia psihiatrilor. In dicţionarul 
enciclopedic de psihiatrie la care ne-am mai referit putem citi că „avariţia semnifică o exagerare 
a instinctului de conservare... După Dupre, avariţia este o pervertire a instinctului de propri¬ 
etate”. La fel demonstrează şi N. Paulescu în studiul referitor la patimile omeneşti. Philarghyria 
reprezintă una din trăsăturile esenţiale ale caracterului obsesiv, psihastenicii fiind indivizi la 
care ataşamentul pentru obiecte conferă banului o valoare de simbol. Banul permite acumularea, 
siguranţa, autoritatea... Tendinţa avarului de a impune şi anturajului anumite restricţii a fost 
interpretată ca o formă de agresivitate. Uneori, aparent paradoxal, poate apărea reactiv, tendinţa 
spre cheltuieli şi acte de filantropie nejustificate. Avariţia este foarte frecventă în cursul 
demenţelor senile - în care, combinată cu pierderea capacităţii de judecată poate duce la 

tulburări de comportament social ce ridică probleme medico-legale. Poate fi mai rar întâlnită 

A 

în anumite forme de melancolie, ca un derivat al ideilor de ruină. In anumite cazuri de para¬ 
noia, avariţia este consecinţa convingerilor delirante. Unii autori, precum Delpierre o descrie 
în anumite forme de schizofrenie, în cadrul autismului sărac - variantă în care individul retras 
din ambianţă şi repliat asupra sa, se simte bine într-o atmosferă de rigiditate şi automatism, 
impusă de restricţia asupra banului. 249 

Vom înţelege mai bine drama destrămării sufleteşti pe care o aduce patologia avariţiei 
în viaţa oamenilor dacă vom urmări scena de criză în care este cufundat Harpagon, redată 
sugestiv şi comic de inegalabilul Molicre. Fără prea mare greutate vom intui că avariţia uşor 
trece graniţele normalului, primind amprenta nebuniei. Şi astfel, vom înţelege mai bine că 
nebunii nu sunt numai în ospicii... Mai degrabă acolo sunt nenorociţii soartei. Prin maladiile 
spirituale, nebunii sunt printre noi... Dar să urmărim celebra scenă în care avariţia nu e numai 
comedie ci şi nebunie: „Hoţii! Hoţii! Puneţi mâna pe hoţ. Ucigaşii! Prindeţi-i pe ucigaşi! 
Unde eşti, Dumnezeule drept? M-au nimicit! M-au omorât! Mi-au smuls beregata, mi-au 

A A 

furat bănişorii! Cine poate fi? încotro s-au dus? Unde o fi acum? In ce gaură se ascunde? Cum 
să fac să pun mâna pe el? încotro să alerg, ori mai bine să stau pe loc? E alături? E aici? Care 
eşti acela? Opreşte! Dă-mi banii, tâlharule! (Se prinde singur de braţ) Eu eram! Mi s-au rătăcit 
minţile, nu mai ştiu unde sunt, cine sunt, nici ce fac! Vai, bănişorii mei, bănişorii mei, prietenii 
mei drăgălaşi, cum aţi pierit! Şi de când am rămas fără voi, nu mai găsesc sprijin, nici mângâiere, 
nici bucurie pe lume. S-a sfârşit cu mine, nu mai am nici un rost în viaţă! Fără de voi nu mai 
pot trăi. Gata, m-am dus, mor, am murit, am murit şi m-au îngropat! Nu se dovedeşte nimeni 
să mă învieze, aducându-mi înapoi banii sau spunându-mi măcar cine i-a furat? Haide, aştept! 
Tăceţi, va să zică? Oricare ar fi hoţul, a pândit cu mare iscusinţă ceasul! — tocmai când stăm 
de vorbă cu nemernicul de fiu-meu! Mă duc! Mă duc să caut poliţia. La cazne! La cazne toată 
lumea: servitoare, slugi, fiica-mea, fiul-meu şi, la urmă, eu! Ei, dar ce v-aţi adunat atâţia la un 
loc? Pe care arunc ochii, mă trăsneşte bănuiala că fiecare din voi e hoţul care m-a furat! De 
cine vorbiţi între voi? De tâlharul care m-a prădat? Cine mişcă acolo sus? Nu cumva e hoţul 
meu? Vă rog în genunchi, dacă ştiţi cumva care este, unde-1 pot găsi, daţi-mi de ştire! Ori 
poate e ascuns printre voi? Ce vă uitaţi aşa la mine şi râdeţi? Va să zică şi voi sunteţi părtaşi la 
furt? Repede, repede, poliţia, străjile, judecătorii, temnicerii, spânzurătorile şi călăii! 
Spânzuraţi-mi-i pe cine nimeriţi! Iar dacă nu se găsesc bănişorii, spânzuraţi-mă şi pe mine! ” 


6.3.6. Patima philargyriei şi convertirea ei 

Văzută prin prisma spiritualităţi creştine, philargyria ca patimă reprezintă dereglarea 
instinctului de conservare a vieţii biologice prin bunurile materiale. Adică, o contradicţie 

249 C. Gorgos, o.c.p., voi I, p. 355-356. 

între a fi şi a avea; între existenţa şi posesia mijloacelor de întreţinere a ei. Paradoxul 
patimii are un dublu aspect: pe de o parte este aspectul activ, de acumulare nesăbuită şi 
exacerbată a bunurilor vieţii; iar pe de altă parte un aspect pasiv, de păstrare a bunurilor 
numai pentru tine, chiar dacă nu-ţi sunt necesare. Aspectul activ atrage după sine necinstea, 
furtul şi chiar crima. Aspectul pasiv porneşte din egoism, pe care îl cultivă într-un mod sălbatic 
şi maladiv. 

Aspectul maladiv se concretizează în tulburătorul nesaţ al lacomului de a poseda cât 
mai mult, fiind mereu obsedat şi nemulţumit de bunurile pe care totdeauna le socoteşte prea 
puţine... Aceasta atrage după sine kenodoxia (slava deşartă) şi invidia ca întristare că şi 
altul posedă bunuri asemenea lui. Invidia, la rândul ei, se amplifică într-o nefericită competiţie 
a mâniei şi urii. 

Pe de altă parte Sfântul Maxim Mărturisitorul identifică trei cauze maladive ale phi- 
largyriei: iubirea de plăcere, slava deşartă şi necredinţa: „Iubitorul de plăcere iubeşte argintul 

/V 

ca să-şi procure dezmierdări printr-Insul; iubitorul de slavă deşartă ca să se slăvească prin- 

/V 

tr-Insul; iar necredinciosul, ca să-l ascundă şi să-l păstreze, temându-se de foamete, de bătrâneţe, 
de boală sau de ajungerea la străini. Acesta nădăjduieşte mai mult în argint decât în Dumne¬ 
zeu, făcătorul tuturor lucrurilor şi proniatorul tuturor, până şi al celor mai de pe urmă şi mai 
mici vietăti”. 250 

Sfinţii Părinţi au evidenţiat pe un ton dur caracterul maladiv, de patimă spirituală, al 
philargyriei, dar în acelaşi timp şi posibilitatea convertirii ei în virtute. 

Sfântul Vasile cel Mare arată că “după cum nebunii nu văd lucrurile reale, ci pe cele 
închipuite de fierbinţeala bolii lor, tot aşa şi sufletul tău obsedat de philargyria vede totul aur, 
argint. Tu priveşti mai cu plăcere aurul decât soarele... Nu există săturare (saţietate) şi nici 
sfârşit al dorinţei după aur... Omul lacom cu cât se umple mai mult de aur, cu atât mai mult îl 
doreşte”. 251 Sfântul Ioan Gură de Aur arată că “cine suspină după noi bogăţii, cu toate că le 
posedă cu îndestulare, este în situaţia aceluia ce nu posedă nimic... Cu cât dobândeşte mai 
mult, cu atât devine mai sărac, pentru că cu cât primeşte mai mult, cu atât doreşte mai mult. 
De aceea, lipsa lui creşte odată cu bogăţia sa: încât gradul de lipsă va fi determinat direct 
proporţional de numărul dorinţelor noastre”. 252 

Netemeinicia şi paradoxul philargyriei, chiar din punctul de vedere al celui lacom, 
constă în aceea - spun Sfinţii Părinţi - că el consumă prea puţin din ceea ce posedă, încât 
avuţia lui de multe ori va fi risipită de urmaşii legitimi sau de străini, ajungând chiar în posesia 
duşmanilor. “Căci ce-i mai nebunesc - spune Sfântul Ioan Gură de Aur - decât condiţia unui 
om care parcurge zadarnic pământul şi se istoveşte în eforturi de prisos pentru a strânge, chiar 
cu pericolul vieţii lui, bogăţii imense, de care el nu trebuie să se folosească deloc, şi pe care el 


250 Capete despre dragoste, 18, Filocalia, voi. II, p. 80. 

251 Migne, P.G. 31, 269c - PSB 17, p. 407. 

252 Omilia XIV la Epistola către corinteni, P.G. 61, 120 


163 




Ascetica 


le va lăsa la necunoscuţi, de multe ori chiar la adversari şi duşmani... Ce nebunie este mai 
mare decât aceea de a-ţi rezerva pentru sine muncile şi păcatele, inseparabile dobândirii marilor 
bogăţii, şi de a lăsa folosirea lor altora?”. 253 

Dascălii Bisericii scot în evidenţă şi aspectul nocivităţii sociale a philargyriei. Sfântul 
Ioan Gură de Aur arată că cei lacomi “au luat de la familii întregi bunurile pe care le posedau, 
au despuiat pe văduve, au jefuit pe orfani, spre a construi pentru viermi o locuinţă splendidă 
şi au ridicat pentru stricăciune monumente măreţe, la gândul că aceste construcţii vor eterniza 
amintirea numelui lor, câtă vreme ei nu vor putea opri mult timp descompunerea trupului 
lor”. 254 Sfântul Vasile cel Mare întreabă pe cei ce posedă bunuri peste trebuinţele lor: “Tu, 
care bagi totul în sânurile nesăturate ale zgârceniei, cum poţi socoti că nu nedreptăţeşti pe 
nimeni, când lipseşti de cele de trai pe atâţia nevoiaşi? Cine-i lacom? Acela care nu se 
mulţumeşte cu cele ce are! Cine-i hoţ? Acela care ia cele ce sunt ale fiecăruia dintre noi! Oare 
nu eşti lacom, nu eşti hoţ când îţi însuşeşti cele ce ţi-au fost date în administrarea ta? Cel care 
dezbracă pe cel îmbrăcat se numeşte borfaş. Merită oare alt nume cel care nu îmbracă pe cel 
gol, odată ce poate face asta?”. 255 

Din cele până aici tratate vedem că philargyria este patimă atunci când devine 
scop al acţiunilor noastre. Dascălii Bisericii au stabilit însă că philargyria poate fi 
transformată în virtutea filantropiei, atunci când aceasta din urmă este scop, iar bunurile 
materiale posedate sunt mijloace pentru susţinerea ei. Această schimbare a tablei de 
valori se petrece în sufletul acelora care înlocuiesc philargyria cu dragostea faţă de 
Dumnezeu. Atunci, la avuţiile sale moştenite sau acumulate prin muncă cinstită, va face 
părtaş şi pe cei nevoiaşi, în care Hristos îşi arată chipul Său şi faţă de care ne cere să fim şi noi 
plini de milostivire, aşa cum Dumnezeu este milostiv faţă de noi: “Fiţi dar milostivi, precum 

A 

şi Tatăl nostru cel din cer este milostiv” (Luca 6, 34). Intr-un elan oratoric fură egal, Sfântul 
Ioan Gură de Aur spune: “...Aveţi un obol? Cumpăraţi cerul! Nu că cerul ar fi ieftin, dar 
pentru că Stăpânul e bun cu oamenii... Cerul se cumpără, cerul se obţine... Daţi puţine şi 
primiţi mult. Daţi bunuri pieritoare şi primiţi bunuri nepieritoare”. 256 De aici s-au format operele 
de caritate creştină, care au schimbat mentalitatea şi comportamentul uman, înscriind 
în calendarul sfinţeniei numele acelora care din avuţia şi bunurile lor au făcut părtaşi, salvân- 
du-i din nevoi pe foarte mulţi din nenorociţii sorţii şi marginalizaţii lumii... Biserica însăşi 
s-a implicat în operele de caritate socială, instituţionalizând filantropia spre a transforma 
bunurile materiale în bunuri spirituale. 


253 Comentar la Psalmul 48, P.G. 55, 234. 

254 ibidem. 

255 Omilia a Vl-a la Cuvintele Evangheliei după Luca: “strica-voi jitnitele mele... şi despre lăcomie”, 
VII, P.S.B. 17, p. 407 

256 Omilia I, III despre milostenie şi cele zece fecioare, PG. 51, 261, după Pr. Prof. Ioan G. Coman, 
Creştinismul şi bunurile materiale, în rev. Studii Teologice, număr. 3-4/1949, p. 173. 

Pe de altă parte, părinţii ascetici au considerat philargyria a fi cel mai mare adversar al 
“rugăciunii curate”, fiindcă introduce în suflet grijile împătimitoare: “Iubirea de argint este 
închinarea la idoli, fiica necredinţei... Iubitorul de argint este batjocoritor al Evangheliei şi 
un apostat de bună voie... Cel care a biruit această patimă a tăiat legătura grijilor (care-1 
ţintuiau în această lume); cel care însă este legat de dânsa, nu va putea aduce niciodată lui 
Dumnezeu o rugăciune curată” 257 , spune Sfântul Ioan Scărarul. 

Din cele până aici tratate, putem concluziona că atunci când scopul acţiunilor noastre 
trece de la egoismul închircit şi închistat în folosirea bunurilor materiale trecătoare şi 
nesigure, în dragoste faţă de Dumnezeu, putem vorbi de o schimbare radicală a tablei de 
valori, în sensul că dragostea faţă de Dumnezeu fixează un scop nou, care rezidă în supremaţia 
bunurilor spirituale şi veşnice. Atunci din sufletul omenesc se degajă o bucurie duhovni¬ 
cească, sub forma unei energii morale de a transforma bunurile materiale din scop în mijloace. 
Omul va dobândi atunci “gândul lui Hristos”, şi va putea spune împreună cu Apostolul în- 
tr-un entuziasm de regăsire a vieţii în Dumnezeu: “Dar cele ce-mi erau mie câştig, pe acestea 
le-am socotit întru Hristos pagubă... şi de dragul Lui m-am lăsat păgubit de toate şi le socotesc 

A 

drept gunoaie pentru ca să-l câştig pe Hristos” (Filipeni 3, 7-8). Intr-o astfel de situaţie, şi 
acumularea de bunuri va primi pentru omul dăruit dragostei lui Dumnezeu o altă interpretare. 
El va înţelege acum că tot ceea ce adună fără Hristos, risipeşte (Luca 11, 23), şi că toate 
bunurile lui se pot sfinţi cu binecuvântarea lui Dumnezeu (I Timotei 4, 4-5). Aceasta este 
împărăţia lui Dumnezeu, comoara de mare preţ “ascunsă în ţarină, pe care găsind-o un om a 
tăinuit-o şi de bucuria ei s-a dus şi toate câte avea le-a vândut şi a cumpărat ţarina” (Matei 
13, 44). Altfel spus, fiii împărăţiei cu bucurie jertfesc totul, se leapădă de sine şi de toate 
bunurile pământene, trecătoare şi nesigure, având certitudinea bunurilor duhovniceşti, 
netrecătoare şi veşnice. Biserica s-a văzut mereu nevoită să arate fiilor ei nocivitatea acestei 
maladii spirituale. 


6.3.7. Virtutea chibzuintei 
în folosirea bunurilor materiale 

Chibzuinţă este o virtute. Este în primul rând virtutea discernământului. Este ştiinţa 
sau arta de a folosi banii şi bunurile materiale, spre cele mai bune scopuri şi împliniri, pe care 
mulţi o identifică cu însăşi arta de a trăi sau de a o “duce bine”, de a trăi demn şi decent. Este 
apoi virtutea înfrânării, vizând capacitatea de a-ţi găsi libertatea în buna chivemisire a bu¬ 
nurilor materiale prin stăpânirea de sine. Mulţi o cultivă ca o înclinaţie naturală. Unii, ca pe o 
necesitate a vieţii. Alţii, însă o neglijează complet, de aceea viaţa li se scurge în tensiune şi 
conflicte. 

257 Cuvântul XVI, o.c.p. 332-333. 

Ca virtute, chibzuinţă determină economisirea bunurilor materiale, ca mijlocul dintre 
cele două extreme care atentează la folosirea lor armonioasă: risipa şi zgârcenia. 

/V 

încă din antichitate se vorbea de datoria naturală a lui homo economicus de a-şi procura 
prin muncă bunurile necesare vieţii. 

Odată cu intrarea în circulaţie a banului ca simbol al valorii, în locul schimbului de 
marfa, i s-a acordat o atenţie deosebită pe plan economico-social. Nu fură temei filosoful 
Crantor din Cilicia pune în circulaţie, cu trei secole înainte de Hristos, expresia definitorie 
banului: „nervus rerum”. Aşa cum nervul pune în mişcare întregul organism, tot astfel şi 
banul pune în mişcare toate domeniile activităţii umane: economie, cultură, civilizaţie, ştiinţă, 
artă, sport, religie, etc. 

Pe lângă acest aspect necesar dinamismului vieţii, apar şi abuzurile de tot felul, şi 
odată cu ele, nedreptăţile sociale. Simptomul cel mai prăpăstios al decadenţei şi dezordinii 
sociale este resimţit atunci când totul se cumpără şi se vinde..., când viaţa însăşi devine 
marfă. Atunci caracterele dispar, conştiinţele se debusolează, iar persoana umană îşi pierde 
însuşirea specifică a comuniunii creatoare de valori, închizându-se în egoismul intereselor 
sale, de multe ori meschine. De aici se naşte revolta socială a celor nedreptăţiţi, care doresc să 

/V 

pună în mişcare balanţa socială. In ce priveşte religia creştină, de pildă, începând cu Simon 
Magul, arghyrofilia a avut urmări dezastruoase şi chiar fatale, cum a fost cazul cu Anania şi 
Safira... E suficient apoi să ne gândim la faptul că Reforma lui Martin Luther „a explodat” 
atunci când Tetzel, în scopul achiziţionării cât mai multor bani în vederea construirii catedralei 

/V 

Sfântul Petru din Roma, predica, şi oamenii credeau că „îndată ce aurul (banul) sună în cutie, 
sufletul zboară spre cer”. Consecinţele au fost dezastruoase: respectivul locaş de cult s-a 
construit prin puterea banului, dar Trupul lui Hristos s-a rupt prin înşelarea spiritului de 
arghyrofilie. 

/V 

In timpurile moderne apare tot mai mult în uzanţă termenul de plutokratia, adică 
puterea bogăţiei. La aceasta se raportează inevitabil şi philargyria. Nicolae Mărgineanu 
enumeră, după Spranger, şase categorii de valori: economice, sociale, politice, teoretice, estetice 
şi religioase. Prezenţa unui tip, bineînţeles nu exclude prezenţa celorlalte, ci doar le domină, 
fiind aşa-zisa lor axă de convergenţă... e de remarcat îndeosebi poziţia tipului religios, căruia 
Spranger îi atribuie funcţiunea de armonizare a tuturor celorlalte într-o sinteză unitară, care 
defineşte poziţia omul socotit ca unitate şi integrat în societate, faţă de Spiritul Absolut sau 
Divinitate. Atunci când această sinteză reuşeşte spiritul religios apare ca scopul final al vieţii, 

faţă de care celelalte scopuri sau valori se află în raport de convergenţă. In acest mod, spiritul 
sau tipul religios devine axa de convergenţă a concepţiei noastre despre lume şi viaţă şi cheia 
de pătrundere şi exprimare a întregii noastre suprastructuri sociale şi spirituale. 258 

Pentru a stabili poziţia moralei creştine faţă de valorile economice, se cuvine să arătăm 
mai întâi atitudinea ei faţă de proprietate. Va trebui să pornim de la precizarea făcută anterior, 

prin care am arătat că Mântuitorul nu a combătut bunurile materiale în sine, ci atitudinea faţă 
de ele sau modul de a le folosi. Prin urmare rămâne valabilă şi în morala creştină concepţia 
biblică potrivit căreia omul este în acelaşi timp administratorul bunurilor date lui de Dumne¬ 
zeu, dar şi proprietarul lumii văzute prin poruncă divină. „Stăpâniţi pământul” este porunca 
lui Dumnezeu. Iar porunca e sfântă şi dreaptă şi bună (Romani 7,12). De aceea şi proprietatea 
este sfântă. Legile omeneşti care stabilesc dreptatea socială confirmă însă strădania de a da 
„fiecăruia ceea ce i se cuvine” (suum cuique tribuere). Adică ceea ce este al său, după dreptate. 

Când omul posedă bunuri materiale trăieşte simţământul (feeling) de libertate, prin 
faptul că a scăpat de sub obsesia grijilor paralizante. Aceasta e în limbajul înţelepţilor antici, 
ai)T£^oboiov - stăpânire de sine, stabilitatea ca libertate a siguranţei care dă impuls şi putere 

/V 

vieţii (termen sinonim cu eleutheria). In cazul în care simţul de proprietate nu devine înrobitor, 
grija faţă de posesia bunurilor materiale cedează în favoarea libertăţii folosinţei lor. Evidenţa 
acesteia se manifestă numai atunci când nu te preocupă posesia, ci folosinţa. Când, de pildă, 
nu-ţi numeri banii sau îi investeşti în lucruri de calitate, preocupat de acestea şi nu de ei. De 
pildă, când nu te interesează costul mesei la restaurant sau costul hainei pe care o cumperi, ci 
urmăreşti doar calitatea, atunci eşti eliberat de grija posesiei. Paradoxul patimii constă în 
aceea că mulţi având bani, se consideră săraci şi grija îi înrobeşte... Autexusion îţi oferă 
puterea sufletească de a nu deznădăjdui atunci când falimentul te aruncă în pulberea pământului. 
Iar puterea sufletului de-a te ridica din prăbuşire este exprimată plastic de Rudyard Kipling 
ca o mare tărie de caracter: „De poţi risca pe-o carte întreaga ta avere, / Şi tot ce-ai strâns în 
viaţă să pierzi într-un minut, /Şi-atunci, fără a scoate o vorbă de durere, Să-ncepi agoniseala 
cu calm de la-nceput; /.. .Al tău va fi pământul, cu bunurile-i toate. (//). 

Discuţia asupra philargyriei poate continua atunci când o referim la natura umană ce 
poartă în sine rănile păcatului. Simţurile pot deveni dominante, iar sub impulsul plăcerii ajung 

să întunece lumina minţii. In acest caz omul nu mai este stăpânul adevărat al bunurilor, ci 
devine robul lor. Patimile care îi inundă fiinţa devin obsesia vieţii, iar bunurile satisfacţia 
momentană a patimii insaţiabile. El pierde în acest caz pe autexusion, fucând să se împlinească 
cuvintele Mântuitorului, prin care ne previne că „cel ce păcătuieşte, devine rob păcatului” 
(Ioan 8, 34). Astfel, omul se depărtează de „adevărul care îl face liber” (Ioan 8, 32), căzând 
pradă propriei înşelări a simţurilor. 

Pentru a nu fi înrobiţi de bunuri, ci pentru a fi stăpânul lor, se cuvine ca ele să fie 
abordate „sub specie aeternitatis”. Bunurile materiale sunt trecătoare ca şi viaţa însăşi care 
depinde de ele. Pentru acest motiv, trebuie căutate bunurile veşnice. Acestea sunt bunurile 
spirituale. Ele sunt nepieritoare ca şi comuniunea lui Dumnezeu în care îşi au ele izvorul. 

De aici, îndemnul apostolic devenit regulă de aur în privinţa acumulării şi folosirii 
bunurilor materiale. Nici avariţia, nici risipirea lor. Totul cu măsură până la necesarul firesc al 
vieţii: dacă avem ce mânca şi cu ce ne îmbrăca vom fi îndestulaţi (I Timotei 6, 8). 

258 Psihologia persoanei, Cluj-Sibiu, 1944, p. 441. 

Arătam mai înainte că banii la care se referă philargyria reprezintă un simbol al valorii 
necesar atât vieţii individuale, cât şi vieţii sociale. Utilizarea lor este imperios necesară în 
dinamismul schimbului de valori. Adică, în concret, nimeni nu poate mânca bani, nimeni nu 
se poate adăposti sub bani... dar cu banii îţi poţi procura cele necesare vieţii materiale şi 
spirituale. Am văzut apoi că nici surplusul de valori materiale nu e rău în sine; el poate fi însă 
dăunător sau folositor vieţii personale sau sociale în funcţie de modul de utilizare. .. O ţară, 
de pildă, poate fi cu atât mai prosperă cu cât are mai multe avuţii şi cu cât va şti să le chiver¬ 
nisească mai bine... 

Referindu-ne la puterea bogăţiei, de pe poziţia moralei creştine remarcăm că prin 
procesul de secularizare, omul, depărtându-se tot mai mult de credinţă, a răsturnat (nu a 

/V 

“schimbat” ca înainte) tabla de valori. In această situaţie, omul nu mai vede viaţa desfăşu- 
rându-se “sub specie aeternitatis”, ci va rămâne la viaţa de aici şi de acum, unde el îşi este 

A 

sieşi cel mai apropiat. II interesează cu precădere viaţa lui pământeană, pe care o doreşte cât 
mai comodă şi îmbelşugată. Este preocupat apoi intens de soarta odraslelor, pe care vrea să-i 
ştie asiguraţi cu cele necesare şi prisositoare... 

Putem spune că mai mult ca oricând omul şi-a îngustat instinctul social din el, trăind 
drama morală a unui egoism familial, pe care îl motivează însă în faţa propriei conştiinţe ca 
pe o datorie morală... El nu-şi dă seama că dincolo de datoria morală, egoismul familial îl 
împinge şi îl angajează într-o goană nebună după acumularea de bunuri şi croirea de situaţii 
privilegiate odraslelor sale, şi dacă se poate şi descendenţilor acestora, indiferent prin ce 
metode şi mijloace... Sub obsesia acestui egoism familial, care îi orbeşte sufletul, “pater 
familias” va fi ocrotitorul ei imoral şi antisocial, devenind, în funcţie de situaţii şi împrejurări, 
agresiv, tiranic, linguşitor, viclean sau chiar dezamăgit şi învins... dar oricând gata să reintre 
în acţiune, comiţând tot felul de conflicte şi nedreptăţi sociale... 

Dacă la această criză morală şi socială se mai adaugă şi crizele economice şi şomajul, 
prin creşterea numărului celor nevoiaşi în detrimentul celor filantropi, putem uşor înţelege că 
opera caritativă are de suferit... în această situaţie Bisericii îi rămâne rolul şi datoria de a 
acţiona prin cuvânt şi faptă la organizarea operei filantropice, de samarinean milostiv” în 

A 

lume. In acest caz, cu cât Biserica posedă mai multe bunuri materiale, cu atât opera sa caritativă 
va putea fi mai intensă şi mai diversificată. Iată încă o dovadă că bunurile materiale nu sunt 
rele în sine şi că modul lor de folosire filantropică împlineşte porunca lui Hristos de a fi 
milostiv, asemenea milostivirii lui Dumnezeu fată de oameni. 

A 

In altă ordine de idei, se cuvine să ne referim la mentalitatea omului modem şi pentru 
a înţelege mai bine atitudinea lui pragmatică faţă de bunurile materiale. Omul modern angajat 
în multiple activităţi social-economice socoteşte că, cu cât posedă mai multe bunuri materiale, 
cu atât şi activitatea lui poate fi mai intensă. Aceasta nu este însă maladia philargyriei, ci 
aparţine de dinamismul vieţii în plină desfăşurare. Ea poate deveni însă şi patimă când se 
derulează pe un plan egoist. Dar poate fi şi filantropie, când este determinată de generozitate. 

Patronii pot fi astfel atât egoişti şi răi cu subalternii, dar pot să şi aprecieze activitatea lor, 
fiind darnici şi binevoitori. Patronii pot apoi sponsoriza o mulţime de activităţi cultural-sociale, 
chiar şi acţiunile filantropice ale Bisericii. 

Dar credinciosului de azi, pragmatic şi prevăzător, trăind în nesiguranţă şi sub imperiul 
existenţei tragice, îi place să fie chibzuit şi chivernisitor, adunând prin economisire “bani 
albi pentru zile negre”... Atât timp cât neprevăzutul îl urmăreşte la tot pasul, iar nesiguranţa 
social-economică este o dominantă a vieţii, economisirea bunurilor materiale rămâne un 
fapt pozitiv. Risipirea bunurilor urmată de cerşetorie este un eşec existenţial... Credinciosul 
modern apreciază că e mai bine să posezi al tău, decât să fii la dispoziţia şi la discreţia altora... 
Apar apoi stările de boală şi neputinţă, când producerea bunurilor scade odată cu scăderea 
puterii de muncă. Vine apoi şi retragerea din exercitarea activităţilor profesionale, odată cu 
vârsta...Toate acestea ne cer să fim prevăzători şi să ştim a ne chivernisi bunurile necesare 
vieţii. De altfel, dacă gândim bine, Mântuitorul a combătut nu numai grija exagerată ca pierdere 
a încrederii în providenţa divină, ci şi folosirea bunurilor prisositoare fără chibzuinţă, prin 
risipirea lor în tot felul de destrăbălări... Aşa cum Dascălii Bisericii puneau stigmatul nebuniei 
pe deliranta lăcomie în folosirea bunurilor materiale, la fel poate fi socotită şi risipirea lor. A 
folosi fără discernământ bunurile pe care le obţii prin trudă de multe ori istovitoare sau chiar 
prin înşelăciune şi furt, este mai mult decât nechibzuinţă... Pentru acest motiv, chibzuinţă şi 
prevederea, ca mamă a înţelepciunii, redau adevărata atitudine faţă de bunurile materiale ca 
raportare la nevoile proprii privite în viitor. Astfel apare necesitatea economisirii bunurilor 
materiale. Aceasta aduce siguranţa vieţii, nu prin prea multa abundenţă a bunurilor, nici prin 
prea multa preocupare în acumularea lor. Pe acest fundal poate apărea philargyria ca obsesie 
a îngrijorării şi ca patimă, în detrimentul economisirii fireşti, pe măsură să-ţi asigure traiul 
decent şi viaţa fură grija anxioasă şi depresivă a “zilei de mâine”... Nu decenţa vieţii o combate 
Mântuitorul, fiindcă actele de milostenie faţă de cei nevoiaşi au tocmai menirea de a le asigura 
acestora existenţa printr-un trai decent... Mântuitorul combate grija fobică şi obsedantă 
care te îndepărtează de încrederea în Dumnezeu şi îţi sufocă viaţa sufletească, asemenea 
spinilor care opresc seminţei (cuvântul lui Dumnezeu) creşterea, dezvoltarea şi rodirea... 

Economisirea bunurilor îţi aduce în suflet siguranţa şi puterea de a străbate cu mai 
multă încredere şi hotărâre prin labirintul vieţii, oferindu-i acesteia un orizont deschis şi op- 

timist. In funcţie, apoi, de buna chivernisire a bunurilor deţinute prin economisirea lor, 
credinciosul generos poate folosi parte din acestea şi pentru ajutorarea şi acoperirea nevoilor 
celor aflaţi în mai mare dificultate materială decât el... 

6.4. LYPE 


6.4.1. Lype ca simţământ uman 

Omul este singura fiinţă care se întristează şi plânge. Grigore Alexandrescu, pentru a 
arăta marea durere a câinelui soldatului de a-şi conduce stăpânul până la groapă, spune că 
“din ochii lui pică lacrimi pe pământ”... La fel, Ştefan Augustin Doinaş, în celebra baladă 
“Mistreţul cu colţi de argint”, indică prevestirea morţii “prinţului din Levant” prin “pasărea 
neagră ce stă-n lună şi plânge”. Omul este, însă, singura fiinţă care poate conştientiza şi 
aprofunda durerea şi neplăcerea, de aceea este singura fiinţă care plânge. Dar omul poate 
aborda şi simţământul bucuriei la intensitate superioară, exprimând-o, la fel ca şi pe tristeţe, 

prin lacrimi. In acelaşi timp, omul poate aborda bucuria şi sub forma râsului, iar afectul îl 
poate transforma în sentimentul nobil al zâmbetului sau îi poate da coloratură intelectuală şi 
etică prin operele comice sau artistice, prin muzică şi dans... 

Tristeţea şi bucuria exprimate prin plâns sunt determinate de holotimia sau afectele 
primare ale sufletului omenesc; acestea fiind: dorinţa, plăcerea, neplăcerea şi durerea. 
Stoicii, plecând de la faptul că omul este fiinţă raţională, consideră că are datoria să folosească 
acest conducător al sufletului spre a elimina din el afectele considerate de ei “boli ale sufle¬ 
tului”. Altfel spus, pentru ca omul să dobândească sănătatea care să ducă firea la perfecţiune, 
trebuie să elimine afectele ei. Iar lype, ca durere iraţională, era inclusă pe lista celor 
patru afecte mari, din care se formează şi celelalte. Anulând însă afectele, stoicii vor 
stagna viaţa emotivă şi sentimentul sufletului omenesc, ceea ce, evident, nu se poate, fiindcă 
acestea există ca un datum al firii. Afectele pot fi însă educate, adică orientate prin raţiune 
spre valorile spirituale, ceea ce este cu totul altceva. Sufletul omenesc este asemenea unui 
instrument muzical ce poate interpreta o gamă armonică foarte variată. Nu este o substanţă 
îngheţată în sine însuşi. El trăieşte permanent în fluxul şi refluxul vieţii sale raportată la viaţa 
din jurul său. El poate respinge sau poate accepta viaţa din jur, precum o poate şi modifica 
creator. Ca act creator, tristeţea poate avea o intensă coloratură intelectuală şi etică. O găsim 
exprimată cu precădere în operele literare tragice. Dar pe lângă operele tragicilor greci, cu 
specificul lor legat de destin, întâlnim şi alte lucrări literare unde tristeţea apare sub altă 
coloratură artistică. De pildă, în Tristele lui Ovidiu vedem aprins întreg lirismul nostalgic al 
despărţirii, armonizată cu palida speranţă a revederii... Apoi, în baladele populare ale literaturii 
noastre, la tristeţe participă întregul cosmos, nu pentru a o aprofunda cu nuanţă fatalistă, ci 
pentru a-i da lumina şi viaţa specifică. La fel sunt şi doinele şi cântecele de jale în care sufletul 
şi-a revărsat toată amărăciunea într-o formă artistică eliberatoare... Chiar şi marşul funebru 
de la înmormântări nu are menirea de a irita sufletul, ci de a-i aduce prin muzică liniştea, 

seninătatea şi resemnarea în faţa inevitabilului... La fel şi cântările de la înmormântare, prin 
tânguitul lor duios, nu ne lasă pradă decepţiei, ci folosesc acest prilej pentru a ne da de ştire că 
viaţa pământească este amăgitoare şi trecătoare, precum şi faptul că se cuvine ca oricând să 
fim pregătiţi pentru întâlnirea cu Judecătorul cel drept, spre a da socoteală de faptele noastre... 

De aici reţinem că tristetea, ca simţământ al sufletului omenesc nu trebuie văzută 
printre norii negri apăsători şi ceţoşi ai decepţiei şi dezolării, ci prin raza de lumină şi căldură 
a soarelui ce se află dincolo de ei... Când tristetea alternează cu bucuria, atunci “melancolia 
se face vers”. Astfel, tristeţea viază întru frumos, devenind creatoare de valori. 


6.4.2. Lype ca psihoză 

Am stabilit, contrar stoicilor, că lype este mai întâi un simţământ natural şi normal 
condiţiei umane. Ca orice emoţie, tristeţea şi plânsul, bucuria şi râsul sunt realităţi evidente 
ale sănătăţii sufleteşti. Dar, la fel ca în toate formele de manifestare ale sufletului omenesc, va 
trebui să avem în atenţie şi boala. 

Tristeţea şi bucuria sunt provocate în mod obişnuit de cauze exogene, fără a purta 
pecetea patologicului. Oricine poate constata că despărţirea de cei dragi naşte un regret, lasă 
în suflet o durere, un gol. Invers, întâlnirea cu cei dragi este aşteptată cu entuziasm şi se 
concretizată prin comuniunea bucuriei. Când, însă, omul conştientizează că despărţirea de 
cei dragi este pentru totdeauna, regretul se intensifică, luând aspectul tristeţii însoţite de lacrimi. 
Iar când viaţa ta depinde de a celui ce te părăseşte, tristeţea se intensifică şi mai mult, primind 
amprenta dezolării, a decepţiei. Omul poate conştientiza despărţirea prin moartea unuia dintre 

cei dragi, ca fiind doar o despărţire vremelnică, temporară, în vederea unei reîntâlniri veşnice 
şi fericite în comuniunea lui Dumnezeu. Atunci, sufletul nu mai este copleşit de tristeţe, ci 
aşteaptă întru nădejde revederea... Se poate conştientiza însă despărţirea şi sub unghiul viziunii 
pesimiste a vieţii, cum se întâmplă în cazul unor situaţii tragice, când moartea este privită 
chiar ca şi o “salvare”... în acest caz, regretul este atenuat de resemnare. La fel se întâmplă şi 
atunci când viaţa este privită prin prisma fatalităţii oarbe... Prin urmare, tristeţea apare în 
funcţie de conştientizarea ei ca atitudine faţă de viaţă. Aşa ne explicăm faptul că la unele 
triburi care cultivau o mentalitate pesimistă asupra vieţii, asistăm la o răsturnare a tablei de 
valori, în sensul că naşterea unei fiinţe era primită cu lacrimi de întristare, iar moartea cu 
cântece şi veselie... 

Dar tristeţea, ca simţământ uman nu este impulsionată numai de regretul despărţirii. 
Pot fi şi alte cauze exogene care o activează. De pildă, pierderea averii, insuccesele profesionale, 
familiale, politice, ca şi toate celelalte insuccese, îţi lasă în suflet neîmplinirea cu golul tristeţii... 

De la Aristotel şi până la începutul secolului XX domina axioma: “Plângem, fiindcă 
suntem trişti şi râdem, deoarece suntem veseli”. De aceeaşi părere este şi celebrul W. 

Wundt, care socoteşte că emoţia este provocată de sistemul cerebro-spinal. Diferit de această 
interpretare este cea a fiziologiei emoţiilor, având la bază sistemul neurovegetativ. W. James 
şi, independent de el, Lange au spus că “suntem veseli fiindcă râdem şi suntem trişti 
deoarece plângem”. Determinarea neurovegetativă este evidentă atunci când constatăm că 
după o mâncare bună ne simţim mai plini de putere şi mai bine dispuşi, chiar dacă înainte am 
fost trişti. Pe de altă parte, o foame cruntă ne indispune, chiar dacă avem toate motivele să fim 
veseli. Mai târziu, W. Cannon va dezvolta influenţa pe care o are sistemul endocrin asupra 

emoţiilor, făcând demonstraţia “înţelepciunii trupului”, în sensul raţionalităţii inconştien¬ 
tului biologic pe care îl reprezintă sistemul neurovegetativ. 259 

Lype se poate prezenta grafic sub forma unei curbe. Ea urcă până la stadiul maxim, 
apoi coboară. Şi atunci viaţa reintră în dinamismul ei, făcând ca tristeţea să dispară, iar golul 
sufletesc să fie compensat de noile realităţi în care viaţa te angajează plenar. Când însă, lype 
nu este curbă, ci zig-zag abrupt, atunci sufletul omenesc este decompensat de disforia 
maladivă. Atunci apare patologicul tristeţii, sub forma depresiilor psihice, cu tot cortegiul lor 
de suferinţe. Acum intră în acţiune cauzele endogene, care rezidă în îmbolnăvirea sistemului 
nervos vegetativ. Acesta dirijează funcţiile vitale ale organismului, iar îmbolnăvirea lui se 
repercutează asupra emotivităţii. Uşor putem înţelege interdependenţa psihologică, privind 
fenomenul tristeţii, dacă ne gândim că atunci când cineva având sufletul întristat, nu poate 
nici să mănânce, fiindcă nervul parasimpatic care reglează digestia este perturbat de informaţia 
primită prin cortex. La fel în stările de superexcitaţie sau de hiperemotivitate, precum în faţa 
unui examen, a unei călătorii sau a unui eveniment care te implică în mod deosebit... Invers, 
situaţiile de bucurie se sfârşesc cu mese festive, unde muzica armonizează stările sufleteşti de 
bună dispoziţie cu gustul variat al bucatelor ce ţi se îmbie. 

Lype a fost pusă în circulaţie ca psihoză de către psihiatrul Emil Kraepelin, profesor 
universitar la Miinchen, cercetător în domeniul psihologiei experimentale de largă recunoaştere 
internaţională. La începutul secolului XX lype va fi cunoscută în psihologia patologică sub 
numele de psihoză maniaco-depresivă. 260 

După cum îi spune numele, lype ca psihoză funcţionează sub două aspecte: mania şi 
depresia. Acestea se alternează în succesiune ciclică, încât numesc maladia ca fiind ciclotimie. 

1. Mania reprezintă o excitare a sistemului neurovegetativ simpatic care acţionează 
sub forma exaltării afective, a emotivităţii. “Trăsătura proeminentă a maniacului este 
excitabilitatea, care se manifestă prin supraactivitate şi fugă de idei. Maniacul, pur şi simplu, 
nu poate sta liniştit, ci trebuie să facă ceva în fiecare clipă. Considerat la suprafaţă, el apare ca 
un om mulţumit de el însuşi, care socoteşte că totul e mare şi demn de luat în seamă şi care 
trece fără astâmpăr de la un lucru la altul. Reacţiile maniacului sunt excepţional de iuţi şi dacă 
nu ar fi cu totul lipsite de consistenţă, atunci ele ar da, indiscutabil, un mare randament. Din 


259 N. Mărgineanu, o.c.p. 98-99 

260 Psychiatrie, Leipzig, 1915 

păcate însă, atenţia maniacului e lipsită de orice concentrare şi perseverenţă, fugind de la o 
impresie la alta, aşa încât din această cauză el ajunge să fie numai un mare agitat şi nu un 
muncitor asiduu şi cu folos. Conversaţia maniacului poate părea uneori incoerentă, din cauza 
fugii de la o idee la alta, dar ea păstrează totuşi contactul cu realitatea, nu însă cu judecarea ei 
emotivă... Procesele sale de gândire sunt atât de repezi încât el are o excepţională mâncărime 
de limbă, vorbeşte întruna, monopolizând conversaţia, în aşa fel încât într-un grup el devine 
şi caută să devină centrul de atenţie al tuturor”. 261 Dar în această bucurie exaltată lipseşte 
bunăstarea sufletească, adică gratifîcarea ce aduce liniştea, ca un simptom al sănătăţii 
spirituale. Exaltarea rămâne decompensată, fiindcă nu este euforie, ci disforie. Căutare 
alarmantă a ceea ce nu găseşte. E o bună dispoziţie nemotivată şi angajată paradoxal în acţiuni 
cu finalităţi de multe ori sterile, ţinând conştiinţa mereu în acţiune, îi macină întreg 
rezervorul energetic în forme explozive care îi risipesc întreaga lumină... 

Mania, ca psihoză, poate avea şi o formă hipomaniacală, care se schimbă uşor în manie 
acută. Zig-zagul emoţional devine abrupt. Forma acută poate fi precedată de hipomanie 
sau poate izbucni dintr-odată. Acum, “starea de euforie, exaltare şi bună dispoziţie se schimbă 
brusc, bolnavul devine foarte nervos, e cuprins de furie, e în stare să lovească şi să spargă. 
Judecata de valoare e subiectivă şi incoerentă uneori. Inteligenţa şi memoria rămân neatinse, 

deşi starea de exaltare îl face să vadă totul în roz. In crizele grave el trebuie păzit cu forţa. 
Interesant e că odată criza trecută, el revine la buna dispoziţie şi cere chiar scuze, dar vorbirea 
denotă în continuare fuga mare de idei. Mania hiperacută poate fi precedată de fazele 
anterioare, dar poate izbucni şi spontan. Bolnavul în această situaţie este cu totul dezorientat 
atât în timp şi spaţiu, cât şi în relaţiile cu semenii. Cazul necesită internarea”. 262 

2. Depresia care alternează în timp mania, manifestă simptome emotive contrare 
acesteia. Ea este provocată de sistemul nervos parasimpatic, care inhibă. Ca şi mania, 
depresia poate avea simptomele melancoliei simple, poate fi apoi depresie acută şi hiperacută. 

A 

In general, starea de melancolie sau depresiune simplă se defineşte printr-o greutate a gândului, 
vorbei şi faptei, precumpănind sentimentele de tristeţe, pesimism şi neîncredere în viaţă. 
Persoana are o faţă abătută şi obosită, cu cearcăne la ochi. Se plânge într-una că se simte 
prost, că nu reuşeşte nimic, că e cu totul lipsită de noroc şi că orice iniţiativă poartă stigmatul 
insuccesului. Socoteşte moartea o salvare, iar viaţa o povară apăsătoare. Vorbeşte încet, rar şi 

A 

greoi. înclină spre nemişcare şi lenevie, mulţumindu-se cu puţin, dar cu condiţia să fie lăsat 
în pace. Inteligenţa îi este nealterată, iar memoria intactă. 263 

3. Stările alternante. Datorită faptului că stările maniace epuizează energia, ele nu se 
pot stabiliza. Prin odihnă energia îşi revine. Stările depresive, însă, sufocă energia în sine, 
încât se permanentizează, devenind involutive. 


261 N. Mărgineanu, o.c.p. 305. 

262 ibidem, p. 306. 

263 Ibidem, p. 306 

După cum vedem, psihoza maniaco depresivă are cauză endogenă, care rezultă din 

dereglarea raportului dintre sistemul nervos simpatic, care activează hedonia, şi cel 
parasimpatic, care inhibă şi aduce tristeţea (opusă hedoniei). Ea se exercită pe fondul 
emotivităţii şi nu al inteligenţei. Zig-zagul abrupt energetic este stimulat sau stins pe 
cale hormonală de adrenalină. Emotivitatea declanşată de hipotalamus (diencefal) 
oscilează între bio-psiho-socio-hedonie în cazul maniei şi vago hedonie, în cazul 
depresiunii. 

Este interesant faptul că medicii antici denumeau temperamentul “melancolic” sub 
numele de “fiere (bilă) neagră” (p£Iav + xoloţ). Fierea neagră existentă în organism, spuneau 
ei, face să apară amărăciunea sub forma mâniei ca ură ascunsă. Altfel spus, un om mânios 
este în acelaşi timp supărat şi necăjit, trist. Şi invers: un om supărat, trist şi necăjit poate 

deveni şi mânios. In acest sens vom semnala faptul că unii cercetători moderni în domeniul 
tristeţii, precum G. Dumas, fac deosebirea dintre tristeţea pasivă, însoţită de un sentiment 
de descurajare şi slăbiciune, şi tristeţea activă în care subiectul se revoltă împotriva privaţiunii 
ce îi este impusă, protestează, strigă, se lamentează. 264 


6.4.3. Lype în spiritualitatea creştină 

Ca unul care a venit să ia firea omenească cu toate afectele ei, spre a o vindeca, tristeţea 
apare şi în viaţa duhovnicească a Mântuitorului. De două ori s-a întristat şi a plâns Mântuitorul. 
Mai întâi s-a întristat şi a plâns viaţa oamenilor în urma dezastrului ce va urma asupra cetăţii 
sfinte, iar apoi la mormântul lui Lazăr, prietenul Său. Deşi, în atotştiinţa Sa nu-i era străin 
faptul că Lazăr va învia, Domnul dorea să-şi manifeste durerea sufletească ca omul care simte 
şi participă cu totală dăruire la viaţa celor din jurul Său. De o mare intensitate este tristeţea lui 
Iisus în Ghetsimani. Anticipând confruntarea tiranică şi necruţătoare cu sălbăticia durerilor 
ce vor urma, lacrimile Lui, în rugăciunea către Tatăl, împreună cu sudorile, s-au prefăcut în 

A 

picături de sânge ce se varsă pe pământ. In zbuciumul tristeţii, care întrecea suportabilul, a 
cerut “să treacă paharul” acestei suferinţe, dar nu după voia Lui, ci după voia Tatălui. Tristeţea 
se transformă în acel moment în nădejdea mângâietoare şi în siguranţa biruinţei finale. Pe de 
altă parte, în acele clipe de deznodământ tragic, şi Apostolii “au adormit în întristare”. Le-a 
prezis, de altfel, învăţătorul că “sufletul lor se va umplea de întristare”. Şi aşa a fost. Apostolul 
Petru s-a întristat adânc la cântatul cocoşului... Lacrimile lui au devenit însă supapa de siguranţă 
a nădejdii. Şi Iuda s-a întristat până în cele mai adânci cute ale sufletului său pentru că a 
“vândut sânge nevinovat”. Din nefericire, lacrimile lui l-au aruncat în prăpastia deznădejdii 
din care nu s-a mai putut ridica la lumină... 


264 Paul Popescu Neveanu, o.c.p. 232 

Mai târziu, Sfântul Apostol Pavel va da mărturia transformării întristării în bucuria 
Duhului Sfânt, aşa cum Mântuitorul le-a prevestit Sfinţilor Apostoli. Apostolul neamurilor 
scrie corintenilor: . .Acum mă bucur, nu pentru că v-aţi întristat, ci pentru că v-aţi întristat 
spre pocăinţă; căci v-aţi întristat după Dumnezeu, ca să nu fiţi întru nimic păgubiţi de 
noi. Căci întristarea cea după Dumnezeu aduce pocăinţă spre mântuire fără părere de 
rău, iar întristarea lumii aduce moartea. Căci iată, însăşi aceasta, că v-aţi întristat după 
Dumnezeu, câtă sârguinţă v-a adus, ba încă şi dezvinovăţire şi mâhnire şi frică şi dorinţă şi 
râvnă şi ispăşire. V-aţi arătat întru totul a fi curaţi în acest lucru” (II Corinteni 7, 9-11). 

De aici vedem că Apostolul face deosebirea dintre întristarea după Dumnezeu, care 
aduce pocăinţa spre mântuire, şi întristarea lumii care aduce moartea. De acum, 
“întristarea pentru Dumnezeu” (rţ Auttti icaia Osov = tristitia secundum Deum) va intra ca o 

expresie cheie în viaţa creştină. întristarea pentru Dumnezeu, generatoare a pocăinţei, se 
manifestă prin zdrobirea inimii, ca “osândire de sine” pentru păcatul săvârşit. De aici, va 
apare plânsul pentru păcat sau penthosul, care va face “carieră strălucită” în spiritualitatea 
creştină. Numai că penthosul este — după cum vom vedea — spre bucurie, nu spre deznădejde. 

Pe de altă parte, deosebită de întristarea după Dumnezeu, este “întristarea lumii”. 
Aceasta este întristarea provocată de întregul cortegiu al păcatelor. Ea este spre moarte, fiindcă 
“răsplata păcatului este moartea” (Romani 6,23). 

Evagrie, cel care a introdus cei opt logismoi, în cap. 19 al Praktikos-ului său, defineşte 
pe lype ca fiind <mr|pf|mţ iiboviţţ (lipsa plăcerii). Ea este, aşa cum am anticipat, consecinţa 
maniei. El spune în detaliu că “cel ce se fereşte de toate plăcerile lumeşti e o cetate de nepătruns 
pentru demonul tristeţii. Căci tristeţea este lipsa unei plăceri, fie prezente, fie viitoare. Şi 
nu se poate respinge un astfel de vrăjmaş dacă noi avem vreo înclinare pătimaşă pentru vreun 
lucru pământesc. Căci el aşează năvodul şi produce tristeţea exact în locul spre care vede că 
suntem atraşi cel mai mult”. 

Leacul tristeţii îl constituie suprimarea plăcerii şi a dorinţei, fiindcă tristeţea se naşte 

din dorinţa neîmplinită, iar dorinţa din amintirea unei plăceri trăite anterior. In tratatul “Despre 
cele opt duhuri ale răutăţii”, Evagrie arată că “tristeţea apare atunci când omul nu-şi 
împlineşte pofta trupească; ori pofta e strâns legată de patimă. Cel care a învins pofta (dorinţa) 
a învins patimile, iar cel care a învins patimile a stăpânit tristeţea, dar cel care a fost răpus de 
plăcere nu va scăpa de lanţurile ei. Cel care iubeşte lumea va fi mereu trist. Cel care dispreţuieşte 
plăcerile lumii nu va fi tulburat de gândul tristeţii”. 265 

Pe de altă parte, referindu-se la lype, Evagrie îi atribuie o funcţie pozitivă, raportată la 
plăcerea ce duce la păcat. Lipsa de măsură în aplicarea ei poate duce la deznădejdea ce ucide 

sufletul. In acest sens, Evagrie continuă, arătând că “simbolul lui lype este sălbăticiunea numită 
năpârcă, a cărei fire se arată prietenoasă, dar al cărui venin covârşeşte veninul celorlalte fiare, 


265 P.G. 79, 1156D şi 1157B-C - după Cristian Bădiliţă, o.c.p. 64-65. 

iar dacă e primit fură măsură, omoară şi animalul însuşi”. 266 Năpârcile cu care Sfântul Ioan 
Botezătorul aseamănă pe farisei şi pe saduchei sunt foarte derutante, spun comentatorii. Ele 
sunt ţinute în pântece de părinţi, iar când le vine timpul să se nască, spintecă pântecele care 
le-a protejat. 267 “Dar duhul acesta, care întristează pe oameni, scrie în continuare Evagrie, ştie 
să se facă şi pricinuitor de pocăinţă. De aceea, şi Sfântul Ioan Botezătorul îi numea pe cei ce 
erau stăpâniţi de duhul acesta şi alergau la Dumnezeu “pui de năpârci”, zicând: “Cine v-a 
arătat vouă să fugiţi de mânia ce va să vie? Faceţi deci roade vrednice de pocăinţă.. .”. 268 

Sfântul Ioan Scărarul, ca unul care a sintetizat întreaga învăţătură ascetică a părinţilor, 
urmând cuvintelor Eccleziastului, care socoteşte că “pentru orice lucru este o clipă prielnică 
şi vreme pentru orice îndeletnicire de sub cer... vreme este să plângi şi vreme să râzi; vreme 
este să te jeleşti şi vreme să dănţuieşti...” (3, 1-4), arată că “.. .există o vreme de întristare a 
inimii şi alta de bucurie duhovnicească”. 269 Tristeţea, după Sfântul Ioan Scărarul, este o realitate 
prin care se exprimă durerea şi neplăcerea. De aceea, tristeţea sufocă aspiraţiile spre lumină 
ale sufletului omenesc: “...Precum aruncând mult rumeguş de lemn peste un foc, acesta se 
înăbuşă şi produce mult fum, tot astfel deseori şi întristarea cea peste măsură face sufletul 
posomorât şi întunecat, iar apa lacurilor o usucă”. 270 

Sfântul Ioan Scărarul ia apoi atitudine şi faţă de păcatul tristeţii care duce la deznădejdea 
prin care pierdem comunicarea de iubire cu Dumnezeu. “Vârtejurile (mării înfuriate) — spune 
el — sunt deznădejdea care împresoară mintea, silindu-se a o cufunda în groapa disperării”. 271 
Oamenii care “petrec în locuri lipsite de mângâiere şi pricinuitoare de multe nevoinţe, au 
mereu de vecini demonul trândăviei şi al tristeţii”. 272 „Există o deznădejde provenită din 
mulţimea păcatelor, din împovărarea conştiinţei şi dintr-o nesuferită tristeţe, pe care 
încercând-o sufletul ce s-a prea acoperit de răni şi s-a prea îngreunat, se îneacă în adâncul 
deznădejdii”. 273 

In altă ordine de idei, Scărarul pune în discuţie şi întristarea pe care o putem aduce în 
sufletul semenilor, în diversele împrejurări ale vieţii. “Când ne stau în faţă rele pe care le 
putem ocoli, trebuie să le cântărim şi să alegem dintre ele pe cel mai puţin vătămător. Astfel, 
de multe ori, stând la rugăciune şi venind la noi oarecare fraţi, trebuie să alegem una din două: 
ori întrerupem rugăciunea sau, nerăspunzând nimic fratelui, să-l lăsăm să plece întristat. 


266 Capete despre deosebirea patimilor, Filocalia I, p. 57-58. 

267 Teoclitos Farmachides, Comentar asupra Sfintei Evanghelii după Matei, trad. rom. Râmnicul 
Vâlcii, 1931, p. 115. 

268 Capete..., o.c.p. 58. 

269 Scara XXVI, trad. cit. p. 426. 

270 Scara 26, Migne RG. 88,1085 B, după studiul: Creştinul în fata vieţii, în rev. M.B. 13/1956, p. 48. 

271 Scara, 26, o.c.p. 409. 

272 Idem, p. 412. 

273 Ibidem, p. 426. 

Dragostea este mai mare decât rugăciunea, pentru că pe când aceasta este numai o parte din 
virtute, aceea cuprinde în sine toate virtuţile”. 274 

Cuviosul Isaia Pustnicul, acel “înţelept între înţelepţi”, ne prezintă în Asketiconul 
său discernământul în alegerea şi cultivarea întristării pentru Dumnezeu, aducătoare de nădejde 
şi bucurie sufletului omenesc: “întristarea după Dumnezeu e bucurie dacă te afli în căile 
Lui. Iar cel ce-ţi zice: «unde vei merge, că nu este pocăinţă pentru tine?», acela e de la vrăjmaşul, 
care îndeamnă pe om să lase înfrânarea. Dimpotrivă, întristarea după Dumnezeu nu-şi pune 
nădejdea în om, ci zice: “Nu te teme, mergi înainte, Dumnezeu ştie că omul este neputincios, 
şi-l întăreşte ”. 275 

Referindu-ne la întristarea pentru Dumnezeu, am arătat că aceasta este cunoscută în 
spiritualitatea creştină prin zdrobirea inimii, ca întristare pentru păcatul săvârşit, sub forma 

osândirii de sine, aducătoare a pocăinţei ca recunoaştere nu numai că am fost păcătos, 

ci că sunt păcătos. In acest sens întristarea pentru Dumnezeu primeşte numele de plâns 
pentru păcat, adică penthos. Sfântul Grigorie al Nyssei spune că “penthos-ul este o dispoziţie 
sufletească pricinuită de lipsa unui lucru dorit”. 276 Pentru trăitorii creştini lucrul cel mai 
dorit este mântuirea. “Plânsul cel după Dumnezeu - spune Sfântul Ioan Scărarul - este 
întristarea sufletului şi îndurerarea inimii care pururea caută cu înfrigurare pe Cel 
după care însetează (pe Dumnezeu); văzând că nu l-a găsit, se pune cu putere a-L urmări, 
jalnic tânguindu-se înapoia Lui. Sau încă: plânsul constituie boldul cel de aur al sufletului, 
care îl eliberează de pironirea pe lemnul grijilor lumeşti şi de orice împătimire şi care prin- 
tr-o cuvioasă întristare, îl face să se îndrepte continuu spre supravegherea inimii”. 277 

Penthos-ul este întristarea pentru mântuirea pierdută de mine sau de alţii. Asceţii 
creştini nu plâng nici după părinţi, nici după rude sau prieteni, nici după cele materiale, ci 
“plânsul sufletesc la rugăciune e iscat de următoarele gânduri: frica de judecată, conştiinţa 
păcătoşeniei, aducerea aminte de bunătăţile lui Dumnezeu, meditaţia asupra morţii, făgăduinţa 
lucrurilor viitoare. 

Lacrimile omului trupesc în rugăciune sunt determinate de grija sărăciei lui, aducerea 
aminte de vrăjmaşi, purtarea de grijă pentru copii, suferinţa venită de la cel ce-1 împilează, 
grija casei sale, aducerea aminte de morţii săi şi alte lucruri asemănătoare. Hărţuirea 
neîncetată a acestor gânduri sporeşte întristarea sa, iar din întristare se nasc lacrimile. Pe 
de altă parte, plânsul omului duhovnicesc este produs de cu totul alte gânduri. Dintre acestea, 
amintim: uimirea în faţa măreţiei lui Dumnezeu, mirarea înaintea adâncimii înţelepciunii 
sale, şi altele asemănătoare. Un astfel de plâns nu vine din cauza unei întristări, ci dintr-o 
bucurie intensă. 278 


274 Ibidem, p. 422. 

275 Cuv. 16, (trad. rom.) Bacău, 1997, p. 87. 

276 Despre Fericiri, 3, PSB, 29, p. 348. 

277 Cuvântul VII, o.c.p. 243. 

278 T. Spidlik, Spiritualitatea, voi. I, p. 234. 

De aici, vedem că la început penthos-ul este cauzat de frică, iar apoi se transformă în 
dragoste faţă de Dumnezeu, prin plânsul arătat din iubire semenilor căzuţi în păcate. Dacă la 
început penthos-ul este frică, el devine apoi bucurie sfântă. 

Un ascet creştin sintetizează învăţătura Părinţilor cu privire la efectul curativ al 
penthos-ului: 

1. Penthos-ul alungă netulburat toate păcatele. 279 

2. Penthos-ul aduce mângâierea şi bucuria duhovnicească. El va fi numit /aporcoiov 
7T£V0oţ (penthosul făcător de bucurie). 280 

3. “O faţă spălată de lacrimi — spune Sfântul Efrem Şirul — are o frumuseţe 
nepieritoare”. 281 

4. Penthos-ul este o harismă pe care Dumnezeu o dă numai celor ce se străduiesc. 

Acelaşi Climax conchide că “durerea profundă pentru păcatele săvârşite a văzut 

(primit) mângâierea; iar curăţia inimii a primit iluminarea. Această iluminare este o lucrare 
negrăită, ceva ce raţiunea percepe dar nu înţelege, ceva ce se vede de ochiul sufletului nu însă 
şi de către cel al trupului. Mângâierea este înviorarea sufletului îndurerat, care ca şi un prunc 
plânge şi în acelaşi timp zâmbeşte vesel. Sprijinul este reînnoirea sufletului, suportarea 
tristeţii, transformarea minunată a lacrimilor durerii în lacrimi lipsite de durere. 
Lacrimile produse de gândul morţii nasc teama; teama naşte netemerea: netemerea naşte 
bucuria; iar bucuria aceasta sfârşind — deşi ea este fără de sfârşit, răsare floarea iubirii 
celei cuvioase”. 282 


6.4.4. Terapia tristeţii 

Când ne referim la terapia tristeţii, vom face încă de la început precizarea că acţiunea 
terapeutică vizează întristarea cea după lume. Sfântul Ioan Damaschin ne spune scurt că 
“întristarea lumească e stinsă prin bucuria duhovnicească”. 283 

Din reflexiile făcute asupra penthos-ului, uşor ne dăm seama că tocmai “această 
întristare pentru Dumnezeu” transformă, converteşte plânsul întristării pentru păcat, în lacrimile 
bucuriei duhovniceşti. La această iluminare duhovniceasă nu ajung decât cei ce se străduiesc 
să se cureţe de păcatul şi patimile aducătoare de tristeţe a morţii prin pierderea mântuirii 
şi să primească în suflet iubirea lui Hristos şi bucuria Duhului, în măsură să însănătoşească 
viaţa sufletească prin mulţumirea de sine, ca gratificare sau bunăstare a sufletului. Această 


279 Idem, p. 235. 

280 Scara 7, o.c.p. 244. 

281 Sermo asceticus, după T. Spidlik, o.c.p. 236. 

282 Cuvântul VII, o.c.p. 255. 

283 Cuvân minunat de suflet folositor despre virtuţi şi păcate, Filocalia, voi IV, p. 192. 

convertire a lacrimilor de întristare maladivă în penthos-ul creator al bucuriei duhovniceşti, 
constituie un leac eficient chiar şi în tratarea psihozei maniaco-depresivă la care ne-am referit. 
Dacă ne gândim la faptul că omul nu este doar fiinţă bio-psihică, ci şi socio-culturală şi 
religioasă, nu e greu să înţelegem efectul sugestiei asupra convertirii mentalităţii şi 
comportamentului uman. Dar noi nu ne referim la simpla sugestie prin cuvânt, ci la Cuvântul 
lui Dumnezeu, care este “viu şi lucrător”, “duh şi viaţă”, generator al credinţei celei vii. Prin 
lucrarea Duhului apar roadele iubirii (Galateni 5, 6), insuflând în viaţa oamenilor, “împărăţia 
lui Dumnezeu ca dreptate, bucurie şi pace în Duhul Sfânt” (Romani 14,17). Cei cu adevărat 
creştini, care au primit pe Hristos în viaţa lor, ca fii ai împărăţiei, au simţit şi mereu simt 
puterea înnoitoare a Duhului. Asemenea Apostolilor trişti, fricoşi şi descumpăniţi altădată, 
prin puterea Duhului, descurajarea şi tristeţea lor se transformă, se converteşte în entuziasm 
şi ideal. Cu bucurie sfântă au fost oricând gata să jertfească totul pentru El. Apostolii şi toţi 
cei ce i-au urmat, au putut constata că Dumnezeu nu ne dă un duh de tristeţe şi de teamă, ci 
“de putere, de dragoste, şi de luciditate” (II Timotei 1, 7). Iar acesta ni se împărtăşeşte prin 
harul rugăciunii. De aceea, în spitalele psihiatrice sunt şi biserici, iar duhovnicii experimentaţi 
colaborează eficient cu psihologii şi psihiatrii în depistarea şi terapia psihozelor, care aduc 
întristare sufletului omenesc, măcinându-i energia creatoare. Cuvintele Apostolului sunt 
încurajatoare şi girante pentru un optimism creator: “Bucuraţi-vă totdeauna în Domnul şi 
iarăşi zic bucuraţi-vă!... De nimic să nu vă îngrijoraţi, ci cererile voastre să fie arătate lui 
Dumnezeu prin rugăciune şi prin cerere cu mulţumire întru toate. Şi pacea lui Dumnezeu, 
care depăşeşte toată mintea, va păzi inimile voastre şi cugetele voastre în Hristos Iisus” (Filipeni 
4,4-7). Această bucurie a lui Hristos este leacul cu adevărat tainic pentru sufletul omenesc. 
Ea izvoreşte din mormântul gol şi reprezintă puterea învierii. Acest “medicament divin” 
a schimbat întristarea Apostolilor în bucuria sfântă pe care nimeni şi nimic nu a putut-o înlocui 
şi nimic nu o va putea lua de la ei. E marea făgăduinţă a lui Hristos şi marele dar al învierii 
Sale oferit sufletului omenesc aflat sub zodia tristă a păcatului şi a morţii (vezi: Ioan 16, 
22-24; 33). Acest har al bucuriei duhovniceşti l-au verificat Apostolii atunci când au fost 
bătuţi cu pietre pentru mărturisirea învierii lui Hristos. “...Deci ei se duceau de la faţa 
sinedriului bucurându-se că pentru numele lui Iisus s-au învrednicit a fi batjocoriţi” (Fapte 
5, 41). De aici, vedem că datorită credinţei lor, Apostolii, în loc să se întristeze, în loc să 
plângă şi să se văicărească, s-au bucurat că Domnul i-a învrednicit să fie batjocoriţi pentru 
misiunea lor sfântă. Această bucurie duhovnicească aduce totdeauna sufletului omenesc 
nebănuite puteri optimiste, ce nu-1 lasă să cadă în tristeţea deznădejdii şi a învingerii. Apostolul 
îşi confesează propria experienţă a transformării durerii dezolante, în triumful sfintei bucurii. 
El arată, în concret că, “s-a făcut privelişte lumii şi îngerilor şi oamenilor... Până în ceasul de 
acum şi flămânzim şi însetăm şi suntem goi şi suntem pălmuiţi şi suntem pribegi... Ocărâţi 
fiind binecuvântăm; prigoniţi fiind, răbdăm; huliţi fiind, mângâiem. Am ajuns ca gunoiul 
lumii, lepădătura tuturor până acum” (I Corinteni 4, 9-13)... “Binecuvântat fie Dumnezeu... 

Cel ce ne mângâie în tot necazul nostru, ca să putem mângâia şi noi pe cei ce sunt în tot 
necazul... Căci precum prisosesc patimile lui Hristos faţă de noi, aşa prisoseşte prin Hristos 
şi mângâierea noastră... căci ne-am socotit noi înşine osândiţi la moarte, ca să nu ne încredem 

/V 

în noi, ci în Dumnezeu cel ce înviază morţii” (II Corinteni 1, 3-9); “In toate pătimind 
necaz, dar ne fiind striviţi, lipsiţi fiind, dar nu deznădăjduind, prigoniţi fiind, dar nu părăsiţi, 
doborâţi dar nu pierduţi, purtând totdeauna în trup omorârea Domnului Iisus, ca să se arate în 
trupul nostru. Căci pururea noi cei vii suntem daţi spre moarte pentru Iisus, pentru ca şi 
viaţa lui Iisus să se arate în trupul nostru cel muritor” (II Corinteni 4, 8-11). Apostolul 
constată în final că “In acestea toate biruim cu prisosinţă pentru Cel ce ne-a iubit pe noi. 
Căci sunt încredinţat că nici moartea, nici viaţa, nici îngerii, nici căpeteniile, nici puterile, 
nici cele de acum, nici cele viitoare, nici înălţimea, nici adâncul, nici altă făptură oarecare nu 
va putea să ne despartă de dragostea lui Dumnezeu, care este Iisus Hristos, Domnul nostru” 
(Romani 8, 37-39). 

De aici rezultă limpede că această bucurie duhovnicească, sfântă şi tainică, reprezintă 
puterea lui Dumnezeu care nu ne lasă în întristare şi deznădejde, ci ne oferă mereu puterea 
şi optimismul de a fi “mai mult decât biruitori”. Această credinţă “care a biruit lumea” 
(I Ioan 5, 4) nu este mărturia unei persoane singulare... E bucuria creştină pe care au 
simţit-o toţi aceia care, pătrunşi fiind de iubirea lui Hristos, au întâmpinat necazurile vieţii şi 
moartea, nu prin lacrimi de durere, ci prin entuziasmul încrederii în puterea lui Dumnezeu. Şi 
nu s-au înşelat. Dovadă e faptul că sângele lor a devenit sămânţa creştinismului, iar eroismul 
lor moral a făcut ca întristarea morţii să se transforme în bucuria învierii ce se înalţă de pe 
lespedea tăcută şi rece a mormintelor... La toate acestea se cuvine să adăugăm şi remediul 
mâniei care generează întristarea, recomandat de Evagrie. Se spune că atunci “când partea 
irascibilă e tulburată, poate fi liniştită de psalmodiere (cântarea psalmilor), răbdare şi 
milostenie, toate acestea la timpul cuvenit şi cu măsură”. 284 


6.5. INVIDIA 

Am văzut că în lista celor opt logismoi evagrieni a apărut modificarea în sensul că 
lype a fost înlocuită cu invidia. Nu s-a creat nici sminteală şi nici ripostă, considerându-se că 
şi invidia în cele din urmă este tot întristare. Nu cu privire la tine, ci la semen. întristarea 
pentru binele semenului. 


284 Praktikos, 15, o.c.p. 61. 

6.5.1. Definiţia invidiei şi direcţiile ei de acţiune 

5 V 5 5 

Derivat de la “in + video” - (a vedea împotriva, a vedea contra cuiva), invidia indică 
patima ascunsă în adâncul sufletului omenesc manifestată prin paradoxul de a te bucura de 
răul aproapelui şi a te întrista de binele lui. 

Paradoxul patimii este dat de contradicţia persoanei umane ca intenţionalitate spre 
comuniune şi comunicare cu semenii, blocată în egoismul ei închis. De aici rezultă şi tensiunea 
dăunătoare vieţii spirituale a omului, de unde şi caracterul maladiv al invidiei. 

Caracterul nociv al patimii rezultă din inversarea tablei de valori. Normal şi natural 
este să te “bucuri cu cel ce se bucură şi să plângi cu cel ce plânge” (Romani 12,15). Inversând 
tabla de valori apare anormalitatea etică şi socială, cu întreg zbuciumul sufletesc ce constrânge 
viaţa personală raportată la cea socială, a comuniunii cu semenii. 

Insanitatea morală a invidiei este dată de lipsa ei de motivaţie. Ea este ura lipsită de 
discernământ. Se vorbeşte în psihologie de ura normală şi patologică. “Ura, spune psihanalistul 
francez G. Robin este un sentiment natural şi normal, care nu începe să fie morbid decât 
atunci când se iveşte pe un teren deja atins din punct de vedere psihic”. 285 

/V 

In perfidia sa, omul îşi ascunde răutatea. Invidia, însă, o demască. E una din patimile 
cele mai diabolice, structurată pe mândrie, ca luciferică dorinţă de afirmare egocentrică, în 
măsură să sfideze calităţile celui de lângă tine. E propulsată de cele mai multe ori de către 
kenodoxie, ca exacerbată dorinţă de afirmare personală fură discernământul propriei valori. 
Atrăgând după sine mânia nejustificată, face ca tensiunea antisocială să depăşească suportabilul 
şi astfel, degenerează în crimă. Cazul lui Cain şi Abel este concludent în acest sens. 

Există indignarea ca manifestare a urii faţă de nedreptăţile comise de cineva. Aceasta 
este atitudinea justă de neacceptare a răului. Există şi o teamă justă ce se manifestă prin 
tristeţea faţă de binele aproapelui, care în fond nu îi este spre fericire, ci spre osândă. Aceasta 
este mai degrabă prevedere binevoitoare. Există şi întristare competitivă pentru binele 
aproapelui. Acesta este emulaţia ca angajament personal de imitaţie şi concurenţă, orientată 
după mijloacele juste de acţiune. 

Nici gelozia nu poate fi confundată cu invidia. Gelozia are ca motiv păstrarea bunurilor 

/V 

proprii şi teama de a nu le pierde. Invidia este secătuită de orice motivaţie. E o ură “In 
zadar”(deşartă), vizând viaţa semenului care se bucură în mod firesc de bunurile lui şi de 
succesul vieţii. 

Th. Ribot consideră invidia ca o deviere a instinctului de proprietate. 286 Am văzut 
că prin dereglarea acestui instinct, philargyria devine o patimă care întunecă mintea omului, 


285 I. Popescu .Sibiu, o.c.p. 167. 

286 Essai sur Ies passions, p. 91 - după Constantin Pavel, Patimi dăunătoare vieţii omeneşti 
(Desfrânarea, Invidia şi Mânia), în rev. Mitropolia Moldovei şi Sucevei număr. 5-7 /1957 p. 437. 

prin insaţiabilitatea acumulării bunurilor şi prin folosirea lor egoistă, încât vede totdeauna 
cu ochi răi bunurile semenului şi implicit, pe posesorul lor. Sfântul Ioan Gură de Aur 

arată că lăcomia după bunuri poate fi oarecum îmblânzită prin posesie, pe când invidia este 
acţiunea îndreptată împotriva posesiei altora şi, cu cât acesta posedă mai mult, cu atât şi 

A 

tensiunea provenită din aversiune creşte mereu. In acelaşi fel invidia leneşului este deo¬ 
sebit de dăunătoare vieţii sociale, căci leneşul nu adună pentru sine, dar e capabil să acţioneze 
împotriva celui care îşi adună bunuri prin muncă. 287 

Invidia, ca ură ce mocneşte, devine o adevărată acţiune de denigrare a semenului, prin 
tot felul de defăimări, calomnii, intrigi, încât iritarea poate ajunge până la paroxism, spre a 
degenera în crimă, cum a fost cazul lui Cain şi Abel, a fraţilor lui Iosif, a lui Saul şi David, 
a fariseilor şi saducheilor împotriva Mântuitorului, etc. 

Sfântul Ciprian arată că invidia este “rădăcina tuturor relelor, izvorul dezastrelor, 
sămânţa delictelor, cauza crimelor. De aici se ridică ura, de aici porneşte animozitatea. Invidia 
aprinde lăcomia... văzând pe altul mai bogat decât el. Invidia aţâţă ambiţia, când cineva află 
că altul s-a ridicat într-o funcţie mai înaltă. Ori de câte ori invidia orbeşte sufletele şi pune 
stăpânire pe tainiţele minţii, teama de Dumnezeu este dispreţuită, învăţătura lui Hristos este 
neglijată, ziua judecăţii este uitată. Trufia se umflă, sălbăticia îndârjeşte, perfidia unelteşte, 
nerăbdarea izbeşte, discordia înfurie, mânia clocoteşte... De aici se rupe lanţul păcii între cei 
mari, de aici este călcată în picioare dragostea frăţească...”. 288 Spre deosebire de celelalte 
patimi care aduc oarecare satisfacere, invidia aduce numai tulburare sufletului omenesc, 
spune Sfântul Ciprian: “Cel cu sufletul bolnav de invidie nu găseşte nici o plăcere nici în 
mâncare, nici în băutură, mereu suspină, geme şi suferă... Celelalte rele au un sfârşit şi se 

A 

termină odată cu consumarea lor. In adulter ticăloşia se încheie prin săvârşirea faptului, tâlharul 
ajunge la omucidere şi se opreşte aici... numai invidia nu are limită... cu cât cineva a avut un 
succes mai mare, cu atât invidiosul arde mai mult în flăcările propriei invidii”. 289 

Mai mult ca oricare altă patimă, invidia, “pricinuieşte un rău personal celui stăpânit de 
ea. După cum rugina mănâncă fierul, tot aşa şi invidia roade sufletul celui invidios”, 290 spune 
Sfântul Vasile cel Mare. Invidiosul se aseamănă cu fluturele, care, departe de a stinge lumina 
cu fâlfâitul aripilor sale, se arde el însuşi în ea. Invidiosul este propriul său călău, spune 
Sfântul Grigorie de Nazianz. 291 Aşa cum viermele roade lemnul în care s-a născut, tot astfel şi 
invidia roade sănătatea şi viaţa spirituală... 

Mai periculoasă poate fi invidia atunci când se strecoară în sufletul prietenilor, deoarece 
ea conduce faptele spre mârşavul păcat al trădării prietenului care ţi-a încredinţat tainele 


287 C. Pavel, Patimi dăunătoare..., cit p. 438 

288 De zelo et livore, VI, P.L. 4, 667, P.S.B. 3, p. 498. 

289 Idem, VII, p.498. 

290 Omilia XI - Despre invidie, I, P. S. B., 17, p. 458. 

291 Const. Pavel, o.c.p. 439 

inimii sale. “Aşa cum mălura este boala grâului, tot aşa invidia este boala prieteniei”, 292 spune 
Sfântul Vasile cel Mare spre a arăta că invidia se strecoară în comuniunea de iubire a prieteniei, 
spre a-i destrăma arhitectonica ei spirituală. 

Mai departe, când invidia acţionează în direcţia harului fratern, pe care credinciosul 
l-a primit din partea lui Dumnezeu, atunci devine păcat împotriva Duhului Sfânt. Acest 
păcat îl săvârşeau adversarii Mântuitorului, când din invidie, îl acuză că face minuni cu puterea 
demonilor (Matei 12,22-32). 

La acestea adăugăm manifestarea invidiei în direcţia calităţilor semenului şi chiar a 
acţiunilor acestuia. Invidiosul doreşte ,din mândrie, să fie deasupra tuturor şi nu suportă 
să fie depăşit. De aici, revolta împotriva lui Dumnezeu că este nedrept, acordând diferit 
talanţii Săi, iar faţă de aproapele se manifestă sub forma aversiunii prin minimalizarea, atât a 
calităţilor, cât şi a faptelor lui meritorii... Acum invidia declanşează defăimările, calomniile 
şi tot felul de denigrări şi de injurii, împreunate cu acţiunile de subminare şi blocare a 
activităţii menite să afirme personalitatea semenului. 


6.5.2. Originea invidiei 

Toţi cei care au reflectat asupra patimii invidiei sunt de acord că izvorul sau rădăcina 
ei este trufia sau chiar vanitatea. 293 Mai precis, originea invidiei trebuie căutată în aversiunea 
diavolului faţă de primul om aflat în graţia lui Dumnezeu, înaintea căderii în păcat. “Ce 
poate fi mai pătrunzător decât această boală? se întreabă Sfântul Vasile cel Mare. Este 
distrugerea vieţii, ruină a firii, vrăjmaşă a darurilor dumnezeieşti, împotrivire faţă de Dumne¬ 
zeu. Cine l-a pornit pe demon, începătorul răutăţii, la război împotriva oamenilor? Oare nu 
invidia? Prin invidie demonul s-a arătat pe faţă luptător împotriva lui Dumnezeu; s-a mâniat 
pe Dumnezeu din pricina marilor daruri date de Dumnezeu omului; şi pentru că n-a putut să 
se răzbune pe Dumnezeu, s-a răzbunat pe om”. 294 

Având originea în mândrie, invidia ia forma egoismului sălbatic, ce depăşeşte orice 
hotar al dreptei raţiuni... Invidia dintre orgolii este dezastruoasă. Face ravagii... Sar scântei... 
Proliferează în întristare şi mânie criminală... 

Psihanalişti sunt de părere că originea invidiei trebuie căutată în sentimentul de ură 
ce apare în inima copilului prin “complexul familial”. Naşterea unui copil oferă concentrarea 
afecţiunii părinţilor asupra lui şi provoacă un dezechilibru prin carenţă în raporturile afective 


292 Idem, IV, p. 462. 

293 Mitropolit Hierotheos Vlachos, Psihoterapia Ortodoxă, continuare şi dezbateri - trad. Prof. Ion 
Diaconescu şi Prof. Nicolae lonescu, Bucureşti, 2001, p. 69. 

294 Omilia Xl-a, despre invidie III, P.S.B. 17, p. 459.v 

dintre părinţi şi ceilalţi copii, existente până atunci. Ei văd în noul născut un intrus care 
sustrage o bună parte din iubirea pământească ce se revărsa până atunci asupra lor. 295 

Apoi, din “ciocnirea” tendinţelor afective dintre fraţi şi surori se va forma Complexul 
Cain ca rivalitate fraternă. “Fraţii se nasc rivali”, spun psihanaliştii, prin dorinţa lor de a 

A 

acapara cât mai multă afecţiune din partea părinţilor. In mod normal, această ostilitate iniţială 

A 

se va transforma prin sublimare în iubirea dintre ei. In caz contrar, lupta dintre fraţi continuă 
toată viata. 296 

9 

Pe de altă parte, originea invidiei trebuie căutată şi în defectuoasa educaţie ce i se 
face copilului, mai întâi în familie, iar apoi în societate. Aceasta rezidă în preţuirea exagerată 

A 

a unuia dintre copii, de către părinţi, faţă de ceilalţi copii. In sufletul acestora se va naşte 
invidia, “marea generatoare a urii”. De teama părinţilor, invidia va fi la început refulată. 
Mai târziu se va manifesta ca o bizară exteriorizare afectivă fată de oameni, fată de autoritatea 
de stat, de legi şi chiar faţă de Dumnezeu. De aici, din această imprudentă educaţie, se va 
naşte întreg cortegiul carenţelor de caracter, culminând cu delictele şi cu crima. Prin afecţiunea 
exagerată şi unilaterală arătată unui copil, se creează complexul de inferioritate în sufletul 
celuilalt. Iar sub impulsul nedreptăţii ce consideră că i se face, în sufletul lui se naşte invidia, 
ca un focar ce va întreţine ura fraternă. Pe de altă parte, “copii cei mai răzgâiaţi sunt cei 
mai porniţi în ură, deoarece tendinţele lor lăsate în voia soartei nu mai acceptă nici o limită 
pe care o forţează cu atât mai imperios, cu cât au fost lăsate să-şi dea frâu liber”, spune un 
psihanalist. 297 

Pe de altă parte, se caută şi asocierea originii somatice a invidiei, medicii constatând 
la cei invidioşi o intoxicaţie generală, provenită dintr-o insuficienţă hepatică. Pentru aceasta 
invidiosul prezintă o stare de slăbire, anemie, tulburări intestinale, faţă subicterică, dezechilibru 
emotiv etc. 298 Predomină totuşi cauza psihică a amorului propriu frustrat, a complexului 
de inferioritate provenit din cauza unor neîmpliniri. Sau mai precis, invidia îşi are rădăcina şi 
izvorul în firea omenească ce poartă în sine rănile păcatului. De aici porneşte tulburătoarea 
contradicţie cu sine însuşi, cu semenii, cu societatea... 


6.5.3. Paradoxul şi fenomenologia invidiei 


Paradoxul invidiei trebuie căutat în lipsa de discernământ atunci când se fac judecăţi 

A 

de valoare. In general, judecăţile de valoare nu stagnează, ci dinamizează activitatea creatoare 
a omului. Succesul aproapelui trebuie să stimuleze interesul, imitaţia şi emulaţia. în 


295 I. Popesc, Sibiu, o.c.p. 163. 

296 Idem, p. 81. 

297 Gilbert Robin, Les haines familiales, Paris, 1930 - după I. Popescu - Sibiu, o.c.p. 162-163. 

298 Const. Pavel, o.c.p. 439. 

cazul invidiei apare paradoxul. Toate acestea stagnează, şi în locul lor apare întristarea 
generatoare de mânie şi ură, concretizată în defăimări, subminări şi în cea mai sălbatică formă: 
crima. Cain, bunăoară, a devenit la un moment dat mâhnit şi invidios că Dumnezeu a primit 
jertfa lui Abel. Invidia lui a generat ura criminală... Dacă el ar fi făcut o judecată de valoare ar 
fi apreciat jertfa mai bună adusă de fratele său, şi ar fi depus stăruinţă să-l şi întreacă... 
Fratele fiului risipitor, apoi, dacă ar fi făcut o judecată de valoare, s-ar fi bucurat împreună cu 
părintele său că fratele său mai mic “mort a fost şi a înviat”... în loc să se întristeze şi să se 
tulbure de venirea fratelui său şi de primirea ce i s-a făcut, din iubire fraternă ar fi avut el 

/V 

iniţiativa bunei primiri şi s-ar fi bucurat mai mult decât ceilalţi comeseni. In fond, fratele mai 
mic nu i-a făcut nici un rău şi nici o nedreptate. Şi-a cerut doar partea de avere ce i se cuvenea... 
Revenind, nu a cerut o nouă împărţire a averii, nici egalitatea în drepturi cu fratele său, ci un 
mijloc de a trăi potrivit vinovăţiei sale... Vedem de aici cum paradoxul invidiei, prin răsturnarea 
tablei de valori, aduce tot felul de neînţelegeri şi conflicte sociale. 

Sfântul Ciprian arată că paradoxul invidiei este dat de dorinţa “de a transforma în rău 
binele propriu altuia, de a fi chinuit de prosperitatea celor mai norocoşi, de a-şi face sieşi 
necaz din gloria altora, de a-şi simţi inima sfâşiată ca de cârligele călăului, de a face din 
propriile lui gânduri şi simţiri un fel de instrument de tortură care să-i sfâşie inima, care să-l 
chinuie în toate măruntaiele”. 299 


Sfântul Vasile cel Mare arată că leacul însăşi al invidiei este paradoxal. Cel stăpânit 
de această patimă, pătruns de perfidie, “aşteaptă o singură uşurare a bolii lui: să vadă căderea 
unuia din cei invidiaţi. Ura i se termină numai când vede pe cel invidiat nefericit din fericit 
cum era; când vede ajuns vrednic de milă pe cel admirat de toată lumea. Numai atunci se 
împacă cu el, numai atunci îi este prieten, când îl vede lăcrimând, când îl vede jelind. Nu se 

/V 

bucură cu cel vesel, dar plânge cu cel îndurerat. Ini căinează că i s-a schimbat soarta, că a 
căzut într-o stare atât de jalnică; ridică în slava cerului, prin cuvinte, starea lui fericită de mai 
înainte, nu din dragoste de om, nici din simpatie, ci pentru a-i face şi mai grea nenorocirea. Pe 
copil îl laudă după ce a murit şi-l slăveşte cu nenumărate elogii, că era frumos la chip, că era 
deştept, că era destoinic în toate; dacă însă ar trăi, n-ar întrebuinţa un limbaj atât de elogios. 
Dacă vede, însă, că şi alţii îl încarcă cu laude, se schimbă iarăşi şi pizmuieşte pe cel mort. 
Invidiosul admiră bogăţia altuia după ce a pierdut-o; laudă şi ridică în slava cerului frumuseţea, 
vigoarea şi sănătatea cuiva după ce s-a îmbolnăvit. Şi pe scurt, invidiosul este duşman al 
celor prezente, dar prieten al celor pierdute”. 300 

Caracterul paradoxal al invidiei rezultă şi din aceea că ea cu nimic nu poate fi îmblânzită. 
Marele capadocian arată în continuare că “invidia este un fel de duşmănie care se poate înlătura 
cu foarte mare greutate. Pe scurt, binefacerile îmblânzesc pe duşman; pe invidios însă, şi 


pe răutăcios, binefacerea făcută lui îl întărâtă şi mai mult. Şi cu cât îi faci mai mult bine, 


299 O.c. VII, p. 498. 

300 O.c. II, p. 459. 

cu atât se revoltă mai mult, se supără şi se arată mai nemulţumit. Şi este mai mare durerea 
pricinuită de faptul că binefăcătorul are putinţă să-i facă bine, decât mulţumirea de pe 
urma binefacerilor primite. Pe care fiară n-o depăşesc invidioşii prin răutatea lor? Pe 
care animal neîmblânzit nu-1 întrec în sălbăticie? Câinii se îmblânzesc dacă le dai să 
mănânce; leii se domesticesc dacă sunt îngrijiţi; invidioşii însă se sălbăticesc şi mai mult 
dacă sunt îngrijiţi”. 301 

Pe de altă parte, Părinţii Bisericii au insistat asupra nocivităţii invidiei, demascând 
modul în care apare în viaţa oamenilor, caricaturizându-le chiar şi fizionomia. Acelaşi 
capadocian arată că “invidioşii se cunosc oarecum după faţă. Privirea le este uscată şi lipsită 
de strălucire, obrazul posomorât, sprâncenele încruntate, sufletul turbat de patimă, fără putinţă 
de a judeca adevărat lucrurile... Dacă se întâmplă să greşească cineva cu ceva, cum e cazul 
multora din faptele oamenilor, apoi această greşeală o fac cunoscută cu intenţia de a caracteriza 
prin ea pe cel care a săvârşit-o, ca şi caricaturiştii care fac portretele celor pictaţi luând ca o 
caracteristică generală nasul lor strâmb sau o cicatrice sau vreo schiloditură provenită fie din 
naştere, fie de pe urma vreunei boli. Invidioşii sunt destoinici în a batjocori faptele vrednice 
de laudă prin răstălmăcirea dată lor, sunt destoinici în a calomnia virtutea, înfaţişând-o drept 
un viciu învecinat cu ea. Pe cel curajos îl numeşte obraznic, iar pe cel cuminte şi înfrânat, 
nesimţitor; pe cel drept îl numesc om fără inimă, iar pe cel chibzuit, viclean. Pe cel mărinimos 
îl bârfesc ca pe un om de prost gust, iar pe cel cu inima largă, ca pe un risipitor; şi, dimpotrivă, 
pe cel econom îl numesc zgârcit. Pe scurt, invidiosul nu se sfieşte să dea oricărui fel de virtute 
numele viciului potrivnic virtuţii”. 302 

/V 

In sfârşit, un alt paradox al invidiei este acela că, aşa cum spune Sfântul Ioan Gură de 
Aur, “cel invidios vrând să-l piardă pe altul, se pierde pe sine însuşi”. 303 Exemplu în acest 
sens îl oferă Aman, din cartea Estera, pornit împotriva lui Mardocheu iudeul, fără nici un 

A 

motiv, doar din invidie faţă de cinstea la care a ajuns acesta în faţa împăratului său. încântat la 
culme de gloria sa, la un moment dat, Aman exclamă: “Dar toate acestea nu mă mulţumesc 
câtă vreme văd pe iudeul Mardocheu stând la poarta domnească” (Estera 5,13). Până la urmă, 
în spânzurătoarea pregătită pentru Mardocheu cade victimă invidiosul Aman... 


6.5.4. Terapia invidiei 


în terapia invidiei ne conduce Sfântul Tihon din Zadonsk. El porneşte de la constatarea 
că rădăcina invidiei este trufia. Fericitul Augustin spunea scurt: “Dacă invidia este fiica 


301 O.c. III, p. 461. 

302 O.c. V, p. 463-464. 

303 Omilia 55 la Evanghelia după Ioan, apud Sfântul Tihon din Zadonsk, Despre păcat, (Despre 
adevăratul creştinism) trad. Adrian şi Xenia Tănăsescu - Vlas, Bucureşti, 2000, p. 245. 

trufiei, omoar-o pe mamă, şi fiica ei va muri”. 304 Sfântul Tihon insistă asupra înfrângerii 
patimii prin virtute, arătând că antidotul mândriei şi implicit al invidiei este smerenia. 
“Rădăcina şi începutul zavistiei este trufia, căci trufaşul, voind să se înalţe deasupra celorlalţi, 
nu poate răbda să fie cineva la aceiaşi măsură cu sine sau chiar mai sporit şi, ca atare, este 
nemulţumit de înălţarea aceluia; iar cel smerit nu poate pizmui, fiindcă îşi vede şi îşi recunoaşte 
neputinţa, iar pe ceilalţi îi socoteşte mai vrednici decât el însuşi - drept aceea nici nu este 
nemulţumit pentru darurile lor”. 305 De altfel, cel ce se deprinde cu smerenia dobândeşte acea 
luciditate a minţii de a putea să judece după dreptate, apreciind nu numai meritele tale, ci 
recunoscând şi meritele altuia; nu numai calităţile tale, ci şi capacitatea celui de lângă tine. 
Nu urmărind poziţii sus puse din orgoliu, ambiţie sau interese meschine, ci după dreptate “a 
da fiecăruia ceea ce i se cuvine”. 

/V 

In al doilea rând, Sfântul Tihon ne învaţă “să ne deprindem cu iubirea aproapelui, şi 
atunci invidia se va ofili, căci “dragostea nu pizmuieşte”, spune Apostolul (I Corinteni 
13, 4). Şi chiar dacă săgeata acesta ucigătoare va mai lovi în inimă, omul se va împotrivi ei 
prin duhul iubirii, îndemnându-se, chiar împotriva voii sale, să dea mulţumire lui Dumnezeu 
pentru buna sporire a aproapelui şi astfel se tămăduieşte tot răul lăuntric şi, cum se spune, cui 
pe cui se scoate. Se cade să ne silim la tot binele, făcând nu voia inimii noastre rele, ci precum 
cer credinţa şi conştiinţa creştinească, căci “numai cei ce se silesc pun mâna pe împărăţia 
cerurilor” (Matei 11, 12). Aşa să ne împotrivim răutăţii şi răzbunării, cârtirii şi hulirii şi 
celorlalte patimi, silindu-se la răbdare şi la toată evlavia. Aceasta va fi greu la început, dar 
lesne mai apoi, cu ajutorul lui Dumnezeu”. 306 

Un alt antidot spiritual al invidiei este “ridicarea cu mintea deasupra celor omeneşti 
şi aţintirea privirii la binele real, la ceea ce merită să fie lăudat. Atunci niciodată nu vei 
socoti vrednic de fericit şi de invidiat vreunul din lucrurile cele pământeşti şi trecătoare”, 307 

/V 

spune Sfântul Vasile cel Mare. întărind această idee, Sfântul Tihon arată că se cuvine “să 
credem, fără a ne îndoi de fel, că în lumea aceasta nu este nici un lucru mare şi vrednic de 
minunare şi nu este adevărată fericirea afară de cea veşnică şi cerească. Iar de vom cugeta 
aşa, invidia va slăbi şi va rămâne nelucrătoare, pentru că aceasta se naşte din bunăstarea 
aproapelui; dar dacă nu vom socoti bunăstarea vremelnică (adică cinstirea, bogăţia şi 
celelalte) drept bunăstare adevărată, nu vom mai fi invidioşi pentru aceste lucruri: aşadar, 
dacă vom dispreţui cele pământeşti şi vom căuta cele cereşti, nu vom pizmui pe nimeni pentru 
cinstirile şi laudele de care se bucură, pentru bogăţiile, pentru neamul ales, căci vom dori cele 
neasemuit mai bune”. 308 


304 Idem, p. 245. 

305 Idem, p. 243. 

306 Ibidem, p. 245-246. 

307 O.c., V, p. 465. 

308 O.c.p. 246. 

6.6. ORGE 

Am văzut că invidia pornită din mândrie reprezintă o întristare sufletească maladivă 
ce-şi are originea în interiorul sufletului. Ea devine însă o forţă violentă îndreptată în afară 
atunci când este stimulată de mânia ce vine din exterior. Această simbioză maladivă se 
concretizează în ura care generează crima. 

Vom putea înţelege mai bine acest proces sufletesc maladiv, luând mai amănunţit în 
discuţie patima mâniei. 


6.6.1. Noţiunea 

5 

Mânia ca înflăcărare iraţională a sufletului omenesc reprezintă starea de supărare 
exacerbată, sinonimă şi omonimă cu ţiavia (nebunia). Sfântul Vasile cel Mare spune scurt şi 
precis: “mânia este o nebunie de scurtă durată”. 309 Dat fiind caracterul diversificat al mâniei, 
marele capadocian propune doi termeni de exprimare a ei: Ovfioţ'Ii opyfj. Thymos “este un 
fel de aprindere şi o pornire iute a pasiunii”; orge “este durerea stăruitoare, o pornire continuă 
pentru a răsplăti cu rău pe cei care te-au nedreptăţit, sufletul dorind puternic să se răzbune”. 
“Trebuie să se ştie — precizează acelaşi capadocian — că oamenii păcătuiesc în amândouă 
aceste stări sufleteşti; sau se poartă cu furie şi fură de judecată împotriva celor ce i-au mâniat 
sau uneltesc cu viclenie şi pe ascuns împotriva celor ce i-au supărat”. 310 

Pentru a ne lămuri mai bine asupra patimii mâniei, se cuvine să lămurim mai în detaliu 
aceste două noţiuni. 

9 

1. Bnpoq derivă de la sanscritul “dhumas” corespunzător latinescului “fumus” (fum). 
Thymos este mânia care în pieptul oricui urcă precum fumul (Iliada XVIII, 10). Fumul este 
“foc în piept” este să săgeata care în jurul inimii se încinge şi fierbe, când îi este sete de 
răzbunare... Thymos-ul are şi sensul de impetuozitate, înflăcărare, elan vital. El desemnează 
şi curajul, dar nu curaj rece, intelectualizat, ci cel care purcede din furie, din dorinţa de a 
ucide. In acest caz, thymos este sinonim cu orage. 311 La Pythagora, thymos avea înţelesul de 
suflu cu sediul în inimă. 312 Luând termenul de la Pythagoras, Platon i-a acordat spaţii mai 
largi, aprofundând în detaliu înţelesurile lui. “Trei părţi — spune Platon, intră în alcătuirea 


309 Omilia X-a, împotriva celor ce se mânie, P.S.B. 17, 449. 

310 Idem, p. 456. 

311 Felix Buffiere, miturile lui Homerîn gândirea gracă, trad. Gh. Ceauşescu, Bucureşti, 1978, p. 
212-213. 

312 Mihai Nasta, Notre la Pythagoras, Filocalia gracă până la platon, voi. II, Bucureşti, 1979, 
p. 148, 96. 

fiecărui suflet; două între ele cu chip de cal, iar cea de a treia întruchipează pe vizitiu (r|vkoq). 
Despre cai spunem că unul este bun: aya0aţ xnnoq, nu şi celălalt... Se cuvine acum să spunem 
care anume este virtutea celui bun şi care e viciul celui rău. Acela dintre ei care-i de un soi 
mai bun are statura dreaptă, trupul bine legat, grumazul falnic, botul arcuit, ochi negri, iar 
culoarea lui e albă. E dornic de onoruri, dar totdeauna cumpătat şi ruşinos; iubeşte părerea 
cea adevărată. Când îl mâni, biciul nu-şi are rostul, pentru că ascultă numai de îndemn şi 
vorbă. Celălalt cal, dimpotrivă e şui şi greoi, clădit fără nici o noimă, cu grumazul ţeapăn, cu 
gâtul scurt, cu bot turtit; trupul tot e negru, ochii aburii şi injectaţi cu sânge; e nesăţios şi 
îngâmfat; urechile le are împăroşate şi abia de mai aude; şi doar cu lovitura de bici şi îmboldiri 

A 

ce îl mai poţi mâna...” (Phaidros, 253 d-e). Intr-un alt dialog, Platon revine asupra celor trei 
componente ale sufletului, precum şi a raportului dintre ele: “.. .Nu fără temei — am spus eu 

— vom socoti că aceste aspecte sunt două, distincte şi deosebite una de cealaltă. Partea prin 
care se judecă o numim partea raţională a sufletului; pe când partea prin care el iubeşte, 
flămânzeşte, e însetat şi celelalte pofte, o numim iraţională şi aparentă... Dar ceea ce ţine de 
aspectul pasional, de capacitatea de a ne mânia, oare nu reprezintă o a treia parte sau ea ar fi 
de aceeaşi natură cu vreuna din celelalte două, şi cu care anume?... Poate că este de aceeaşi 
natură cu partea aparentă” (scil. iraţională) (Republica, 439 d-e). După cum vedem, partea 
raţională sufletului raţională este \ovţ. Partea iraţională a sufletului are două aspecte: Oupoţ 

- ca sediu al pasiunilor; şi £7U0i)pta ca sediu al poftelor. Thymos este pasiunea generoasă, 
care oferă omului puterea de a-şi ţine firea în pericole şi necazuri. Sub pecetea părţii raţionale, 
Oupoq se transformă în avbpria, virtutea curajului. 

2. opyfj este partea irascibilă a sufletului ce nu uită răul, ci manifestă tendinţe de 
răzbunare ce merg până la crimă. 

Am arătat deja că orge este impetuozitatea, sălbăticia şi agresivitatea, ca pierdere a 
raţiunii în funcţionalitatea instinctului de atac. Cei vechi socoteau că dereglarea instinctului 
firesc de apărare este frica exagerată, spaima, groaza, iar dereglarea instinctului de atac este 
mânia, furia turbată ce conduce spre crimă. Acestea erau considerate a fi cele două forme ale 

nebuniei. 

A 

In mod normal, frica şi mânia, ca tendinţe bio-psiho-sociale, acţionează armonic, ca 

A 

ramuri ale vieţii. S. Freud le-a şi numit instincte ale vieţii. In mod normal “dacă pericolul nu 
este prea mare, atunci fugim din faţa lui şi îl ocolim. Dacă el este mai mic şi poate fi învins, 
atunci angajăm agresivitatea pentru a-1 învinge”. 313 

Când teama ca instinct iraţional este condusă de raţiune, ea se va orienta axiologic 
spre virtutea prevederii, care este mama înţelepciunii. Fără raţiune instinctul de apărare se 
degradează până la nebunia fricii. Acum înţelegem mai bine cuvintele Scripturii Sfinte care 
ne învaţă că “frica de Dumnezeu este începutul înţelepciunii” (Pilde 1,7). E frica cea sfântă 
prin care se intră în comuniune cu Dumnezeu, spre a-L recunoaşte Stăpânul vieţii noastre. Şi 

313 N. Mărgineranu, o.c.p. 84. 

astfel, să ne formăm convingerea că viaţa şi moartea depind numai de El. Nu e prudenţa 
calculată, ci înţelepciunea care mereu ne conduce spre viaţa divină, deschizându-ne 
perspectivele vieţii duhovniceşti şi a desăvârşirii în Dumnezeu. 

Revenind însă la patima fricii, vom remarca realitatea concretă că conflictele ţin de 

/V 

viaţă. Nu pot fi ocolite, dar pot fi învinse. In acest caz viaţa se oţeleşte şi se dinamizează. 
Dacă suntem învinşi de ele, apare tensiunea antisocială. Psihanaliza pune nebunia pe seama 
refulărilor sexuale. Acum, când ne aflăm sub dominaţia angoasei existenţiale, izvorul princi¬ 
pal al nebuniei este anxietatea, ce degenerează în masochism şi, în acelaşi timp sadismul 
cauzat de mânia agresivă. La rândul său, sadismul devine izvorul crimei, iar masochismul, 
izvorul autocrimei. Pe lângă aceste forme ale mâniei, înţelepţii antici, precum Aristotel, 
vorbeşte de o mânie a omului asupra sa însăşi, care duce la sinucidere (EN 1138 a 10). 

Există o conjugare armonioasă cu lumea şi alta dezarmonioasă. Prima creează 
atracţia, plăcerea şi tandreţea. Dezarmonia atrage după sine repulsia, neplăcerea şi ura. De 
aici vedem că anxietatea şi agresivitatea vin şi din partea patologiei sociale, ca frustrare, ca 
valenţe negative care pun în discuţie adaptarea, conservarea şi dezvoltarea fiinţei umane în 
lume. 314 

Dacă cei vechi aşezau tymos-ul în inimă, pe orge o considerau produsul lui yoXoq = 
bila, fierea din care se degajă amărăciunea, mânia, ura ascunsă şi persistentă. Sfântul Grigorie 
de Nyssa, preluând această concepţie a timpului său, descrie întreaga nocivitate a mâniei: 
“.. .Când patima ajunge să fie stăpână, şi sângele clocoteşte, deoarece cum se spune, fierea se 
răspândeşte în întregul corp; atunci toate organele simţurilor situate la cap sunt presate de 
aburii strânşi înăuntru. Ochii ies din pleoape şi însângeraţi privesc otrăvit ca şerpii către 
obiectul care a produs iritaţia; răsuflarea îngustează inima; vinele gâtului se umflă; limba se 
îngreunează, vocea din pricina îngustării arterelor, se ascute involuntar, buzele din cauza 
revărsării fierei devin rigide, vinete şi groase... încât nici saliva nu o mai poate reţine în 
gură, ci o aruncă afară odată cu vorbele”. 315 

Chiar şi medicina modernă consideră că în accesele de mânie, bila se varsă în sânge 
şi-l intoxică. De aceea, în multe cazuri cei irascibili pot contracta icterul. Mânia poate pro¬ 
duce apoi serioase crize organice; morţi subite prin ruptura unui anevrism, vas, prin sincopă 
cardiacă. E foarte periculoasă în cardiopatii, arterioscleroză şi pentru hipertensivi. 316 Dar mai 
presus de orice altă interpretare, mânia este o psihoză agresivă cu disfuncţii nervoase şi endo¬ 
crine, în măsură să stimuleze declanşarea afectelor sălbatice din hipotalamus. 

Sub aspect psihiatric, furia este socotită ca “stare paroxistică reprezentând gradul 
extrem de iritabilitate (reacţie colerică “oarbă”), desfăşurată în contextul unei îngustări a 

314 Idem, p. 85. 

315 Fericiţi făcătorii de pace, P.G. 44, 1280-1292, trad D. Belu, în rev. Mitropolia Ardealului nr. 7-9 / 
1982, p. 502-503. 

316 E. Laumonier, La therapeutique des peches capitaux, Paris, 1922, p. 147 - la Constantin Pavel, 
o.c.p. 444. 

câmpului conştiinţei sau al unei stări de exaltare afectivă, cu pierderea autocontrolului şi 
manifestări clasice hetero şi / sau autoagresive, acompaniată de manifestări verbale şi neu- 
rovegetative (midriază, congestia feţei, hipersialoree, tahicardie). 

Debutul este brusc, paroxistic, declanşat de obicei de stimuli fără o semnificaţie 
deosebită: durata crizei este scurtă, dar există tendinţa de repetare. Pe fondul general de excitaţie 
psihomotorie, agitaţia îşi găseşte suport într-o creştere substanţială a forţei fizice a bolnavului, 
care devine greu de stăpânit, putând comite acte cu consecinţe medico-legale. Uneori, criza 
de furie este urmată de amnezie lacunară. Se manifestă în epilepsie - “furor” epileptic 
(traducând eliberarea automatismului motor), în mânie - “furor” maniacal (pe fondul unei 

A 

dispoziţii coleroase), în sindroame confuzionale (In special toxice: intoxicaţii acute şi sub- 
acute cu alcool, cocaină, barbiturice etc.), în stări defectuale (gravitatea este crescută datorită 
lipsei simţului critic şi a posibilităţilor frenatorii), în catatonie (ca impulsuri izolate). 
Personalităţile structurate dizarmonic (de tip iritabil, impulsiv, instabil) prezintă uneori reacţii 
violente de furie, favorizate de surmenaj, ingestie de alcool, tensiuni emoţionale...”. 317 

Pe de altă parte, se face distincţia între “mânia roşie”, caracterizată prin congestia 

/V 

feţei şi “mânia albă”, care oferă paloarea feţei. In primul caz, “sub stăpânirea mâniei, faţa se 
înroşeşte, ochii se umflă, vinele apar sub piele, mai ales la frunte; ochii ies din orbite, buzele 
se contractează, inima bate violent, respiraţia devine precipitată. Trupul întreg este încordat, 
gata de luptă; cuvinte furioase şi strigăte cu voce sacadată ies din gura mâniosului. Agitaţia, 

A 

gestul irezistibil care dărâmă, loveşte, câteodată ucide, se distinge prin congestia feţei. In 
cazul mâniei albe, apare “paloarea extremă”, ochii ficşi, fălcile încleştate, pulsul redus, ritm 
cardiac dezordonat, iar câteodată chiar şi suspendat, tăcere impresionantă, agitaţie redusă, 
dar lăuntrică, ce aduce în mod brusc gestul brutal, apoi apare destinderea. Se apreciază că 
mânia roşie apare la cei tari, iar mânia albă la cei slabi: oricum, în timpul crizei organismul 
celui iritat este anestezic, adică insensibil la lovituri şi răni”. 318 

Din cele de mai sus tratate, vedem că mânia ca patimă este o stare de tensiune 
înflăcărată şi iraţională a sufletului, provocată de stări interne şi situaţii externe, 
manifestând violent dorinţa de răzbunare. 

9 


6.6.2. Fenomenologia mâniei ca patimă spirituală 

A 

In praktikos-ul său, Evagrie spune că “mânia este o patimă foarte iute. Se şi spune, de 
altfel, că este o înfierbântare a părţii pătimaşe, precum şi o pornire împotriva celui care a 
greşit ori se crede că ar fi greşit cu ceva. Ea înveninează sufletul toată ziua, dar mai ales 


317 C. Gorgos, o.c. voi. II, (E - L), p. 238 

318 C. Pavel, o.c.p. 443. 

scoate mintea din ţâţâni în timpul rugăciunilor, oglindindu-i chipul celui care a pricinuit su¬ 
părarea. Uneori, când durează mai multă vreme, preschimbându-se în ranchiună, noaptea 
provoacă tresăltări, moleşeala trupului, paloarea feţei, atacuri din partea fiarelor cu înţepături 
veninoase. Aceste patru semne care însoţesc ranchiuna pot fi descoperite în tovărăşia gându¬ 
rilor rele”. 319 

Din acest text reţinem că în viziunea evgariană mânia “funcţionează” ca aprindere, ca 
dezlănţuire afectivă, iraţională. Nu este pasiunea generoasă pregătită să se transforme în vir¬ 
tute adică în andreia. Orge va arde înflăcărat prin thymos; va fi “fierberea părţii irascibile” 
(^soiq 0u|ioi)), cum spunea Seneca (De ira II, 19). 320 

Din textul evagrian vedem apoi că mânia este considerată patimă derutantă ce tulbură 
mintea, fiind “o mişcare împotriva celui ce ne-a nedreptăţit sau pare că ne-a nedreptăţit”. 
Această confuzie ne arată că mânia poate avea o lucrare naturală şi una “contrară firii”. 

Distingem din text şi cele patru neajunsuri ale mâniei: 1. Mânia face sufletul furios 
toată ziua; 2. Mai cu seamă la rugăciune, ea ne aduce aminte (pvr|oiKaida) faţa celui ce ne-a 
întristat; 3. Starea de agitaţie a sufletului prilejuieşte coşmaruri şi spaime nocturne. 4. Mânia 
tulbură ascensiunea minţii spre contemplaţie: “Când mintea începe să se roage nestingherită 
— spune în alt loc Evagrie, atunci tot războiul se duce zi şi noapte, în jurul părţii pătimaşe 
(thymos) a sufletului”. 321 

Mânia, ca “fierbere a părţii irascibile”, nu numai că exclude intervenţia raţiunii, dar se 
arată contrară ei, tulburându-i funcţia normală. Altfel spus, mânia este sinonimă şi omonimă 
cu pcma ca exaltare iraţională a sufletului. 

Sfinţii Părinţi au demascat în culori vii şi realiste caricatura celor ce nu-şi pot domina 
cu raţiunea flăcările de întuneric ale supărării, culminând cu încăierarea pe viaţă şi pe moarte. 
Sfântul Vasile cel Mare arată că atunci “când această patimă a izgonit raţiunea şi a pus stăpânire 
pe suflet, face din om o adevărată fiară şi nu-i mai îngăduie să fie om, că nu mai are ajutorul 
raţiunii. Ce este otrava în animalele veninoase, aceea este mânia în oamenii cuprinşi de furia 
ei. Turbează ca şi câinii, atacă întocmai ca scorpioni, muşcă asemenea şerpilor... Din pricina 
mâniei, limba le este neînfrânată, gura nepăzită, mâinile nestăpânite. De aici, insulte, ocări, 
acuze, bătăi şi alte apucături rele ce nu se pot enumera... Mânioşii, în primul rând, nu se 
cunosc pe ei înşişi, apoi nu-şi mai cunosc nici rudele, nici cunoscuţii. După cum puhoaiele, 
care se reped la vale, târăsc cu ele tot ce întâlnesc în cale, tot aşa şi pornirile violente şi 
nestăpânite ale mânioşilor se năpustesc împotriva tuturor fură nici o deosebire. Pentru cei 
mânioşi nu impune respect nici părul alb, nici virtutea vieţii, nici înrudirea, nici binefacerile 
de mai înainte, nimic din tot ce trebuie respectat şi preţuit... Mâniosul nu se deosebeşte întru 
nimic de cel demonizat, nici în privinţa manifestărilor exterioare, nici în privinţa stării sufleteşti. 


319 Trad. cit. p. 51. 

320 T. Spidlik, Spiritualitatea, voi. I, p. 292. 

321 Praktikos, 63, trad. cit. 99. 

Din pricina dorinţei de răzbunare sângele mâniosului clocoteşte în jurul inimii, ca şi cum ar fi 
pus în mişcare şi frământat de un foc puternic; îi îmbujorează obrajii, dându-i o altă înfăţişare, 
schimbându-şi figura obişnuită şi cunoscută tuturor, asemenea actorului care îşi pune masca 
pe scenă. La mânioşi ochii îşi pierd căutătura lor, nu mai sunt cei obişnuiţi, sunt de 
nerecunoscut; privirea le tremură şi aruncă foc. Scrâşnesc din dinţi ca şi porcii mistreţi care 
se năpustesc spre atac. Faţa le este palidă şi pătată cu sânge, volumul trupului li se măreşte, 
vinele le pleznesc, răsuflarea li se opreşte din pricina furtunii interioare; vocea le este aspră şi 
ţipătoare; cuvântul le este nearticulat, vine pe buze la întâmplare, iese din gură fără şir, fără 
ordine, fără claritate. Când însă dau cu ochii de cei pe care sunt mâniaţi, furia lor se aprinde 
din ce în ce mai mult, întocmai ca o flacără care are din belşug material de ars; atunci într-ade- 
văr se poate vedea o privelişte ce nu se poate descrie nici în cuvinte şi nu se poate suporta nici 
cu privirea. Mâinile se ridică împotriva semenului şi lovesc trupul oriunde nimeresc; picioarele 
lovesc fără cruţare părţile cele mai însemnate ale trupului; tot ce vede ajunge o armă în mâna 
furiei. Dacă găseşte însă un potrivnic care să-i opună o pasiune egală lui, atunci se dezvoltă 
altă mânie şi furie de aceeaşi violenţă... Ciuntirea mădularelor şi adesea moartea sunt răsplăţile 
mâniei pe care le recoltează cei încăieraţi... trupul este brăzdat de răni, dar mânia face ca 
durerea să nu se mai simtă...căci sufletul lor în întregime le este îndreptat spre răzbunarea 
insultei”. 322 Pe de altă parte, mânia îşi arată tulburarea şi asupra prietenilor. Ea şubrezeşte 
bunele relaţii între oameni, creând repulsii şi animozităţii... 

A. 

In acelaşi timp, flacăra de foc a mâniei se îndreaptă şi spre obiectele cu care omul vine 
în relaţie de folosinţă. Cel iritat sparge totul, aruncă ce nu-i convine, se răzbună pe lucruri ca 
şi cum acestea i-ar fi făcut vreun rău, înjură şi bate animalele, ţipă ca o fiară sălbatică, înju- 
rându-le şi purtându-le de multe ori duşmănie şi totdeauna este ranchiunos, dacă acestea nu-i 
ghicesc gândurile... Mânia având caracter iraţional şi înflăcărat, Sfântul Ioan Gură de Aur 
o asociază beţiei, şi spune că “beţia mâniei e mai grea decât a vinului...”. 323 

Dat fiind faptul că mânia ca patimă se exercită iraţional şi înflăcărat, cei vechi atrăgeau 
atenţia, spunând: ouSsiţ ydp 7 tot£ pst opyîl? ootpwţ sPouteuoaTO (nimeni nu poate lua o 
hotărâre înţeleaptă la mânie). 


6.6.3. Mânia dreaptă 

Pe lângă aceste forme ale mâniei, Sfântul Maxim Mărturisitorul vorbeşte şi de mânia 
dreaptă. Există, adică, posibilitatea transformării flăcării care arde, în lumină care arată drumul 
cel bun. El porneşte de la constatarea lui Evagrie că mânia este precedată de supărare, iar 
supărarea înseamnă lipsa de plăcere. Altfel spus, supărarea cauzată de o lipsă de plăcere, 

322 O.c.p. 448^50. 

323 Omilia 25, 10, P.G. 57, 236. 

devine fructul mâniei. Supărarea îl raportează pe om atât la Dumnezeu, cât şi la aproapele 
său. Lipsa de plăcere atrage după sine suferinţa (odyne) ce duce la întristare (lype), iar 
aceasta se concretizează în mânie. Pentru un om virtuos există însă şi o supărare folosi¬ 
toare, cea contra păcatului. Aceasta determină şi o plăcere sănătoasă, motivată, bazată 
pe discernământul spiritual. Această mânie converteşte, transformă supărarea în bucuria 
împlinirii. 324 

Pornind de la îndemnul apostolic: “Mâniaţi-vă dar nu păcătuiţi” (Efeseni 4,26), Sfântul 
Ioan Casian arată că “imboldul mâniei s-a semănat în noi spre mântuire, ca să ne mâniem 
asupra păcatului, nu ca să ne înfuriem asupra aproapelui”. 325 

/V 

In altă parte, analizând patima mâniei, Sfântul Casian arată că “negreşit avem sădită în 
noi mânia spre o destul de bună slujire, la care este folositor şi sănătos să recurgem numai 
atunci când fierbem de mânie împotriva pornirilor ticăloase ale inimii noastre şi ne indignăm 
că cele, de care ne ruşinăm a le face sau vorbi în faţa oamenilor, s-au furişat în ascunzişurile 
inimii noastre... Tot astfel, ne aduce bună slujire, când ne pornim împotriva mâniei înseşi, 
care s-a furişat în noi contra fratelui şi anulăm întâi toate imboldurile ei ucigaşe, fără a-i 
îngădui să aibă locaş în adâncul inimii noastre. La fel ne învaţă să ne mâniem chiar profetul, 
care o alungase într-atât din simţurile lui, încât nici propriilor lui duşmani încredinţaţi spre 
răzbunare de Dumnezeu, n-a voit să le răspundă după legea talionului, zicându-le: ”mânia- 
ţi-vă, dar nu greşiţi” (Psalmul 4, 4)”. 326 

/V 

In continuare, Sfântul Casian, critică pe cei care au introdus în cuvintele Mântuitorului 
prin care condamnă mânia, sintagma: “fără motiv”. Adică, pentru a combate păcatul uciderii, 
Domnul a arătat în Predica de pe Munte că mai întâi trebuie anulată cauza sau rădăcina acesteia, 
care este mânia: “Oricine se mânie pe fratele său fără motiv, va fi vrednic de osândă” (Matei 
5, 22). Făcând aluzie la Fericitul Augustin care a introdus sintagma “fără motiv”, Sfântul 
Casian arată că “negreşit, capătul răbdării nu se opreşte la a ne mânia pe drept, ci la a nu ne 
mânia deloc. Deşi ştiu că unii (e vorba de Augustin) interpretează “fără motiv” astfel: “se 
mânie fără motiv cel care mâniindu-se, n-are îngăduinţa să umble după răzbunare...”. De 
aceea, atletul lui Hristos, care luptă după regula jocului, trebuie să smulgă din rădăcini pornirile 
mâniei. Tămăduirea deplină de această boală va cere mai întâi: să credem că nu ne este îngăduit 
în nici un chip a ne mânia, pentru cauze drepte sau nedrepte, ştiind că vom pierde îndată 
lumina judecăţii, tăria unui sfat sănătos şi însăşi cinstea şi spiritul dreptăţii, după ce partea 
cea mai intimă a inimii noastre va fi orbită de întunecimile acestei patimi. Mai mult, puritatea 
spiritului nostru tulburându-se de duhul mâniei având locaş în noi, nu vom mai putea deveni 


324 Lars Tunberg, Microcosmosul and Mediator (antropologia teologică a lui Maxim Mărturisitorul), 
Lund, 1965, p. 103. 

325 Filocalia, voi. I, p. 103. 

326 Aşezăminte mănăstireşti, Cartea opta, cap. 7-8, P.S.B. 57, p. 215. 

templu al Duhului Sfânt. In cele din urmă trebuie să cugetăm că nu ne este în nici un chip 
îngăduit să ne rugăm şi nici să-L implorăm pe Dumnezeu, dacă mânia ne stăpâneşte.. .”. 327 

De aici vedem că se poate vorbi despre mânia dreaptă numai într-o anumită direcţie şi 

A 

cu un anumit scop. In fond mânia rămâne un afect, o patimă indezirabilă vieţii duhovniceşti, 
de unde şi îndemnul apostolic: “.. .soarele să nu apună peste mânia voastră. Nu daţi loc diavo¬ 
lului” (Efeseni 4,26-27): “Toată amărăciunea şi aprinderea şi mânia şi iuţimea şi defăimarea 
să se lepede de la voi, împreună cu toată răutatea” (Efeseni 4, 31); “Căci mânia omului nu 
lucrează dreptatea lui Dumnezeu” (Iacob 1,20). 

Alţi părinţi filocalici scot în evidenţă “mânia neprihănită, dăruită firii noastre de 
Dumnezeu care ne-a zidit-o, mai degrabă ca o armă a dreptăţii”. Dacă s-ar fi folosit Eva 
de ea împotriva şarpelui, nu ar fi fost robită de aceea plăcere pătimaşă. Astfel mie mi se pare 
că cel ce se foloseşte cu neprihănire de mânie, din râvna evlaviei, se va afla mai încercat în 
cumpăna răsplătitorilor, decât cel ce nu se mişcă nicidecum la mânie, pentru greutatea de a se 
mişca a minţii. Fiindcă cel din urmă se dovedeşte a nu-şi fi deprins vizitiul (mintea) să 
stăpânească frânele simţurilor omeneşti. Iar celălalt luptă strunind caii virtuţii şi e purtat în 
mijlocul bătăliilor cu diavolii, conducând neîntrerupt cu firea lui Dumnezeu carul cel cu patru 
cai al înfrânării” (scil. cele patru virtuţi cardinale). 328 Aici e vorba de mânia sfântă ca armă 
a dreptăţii lui Dumnezeu prin care omul evlavios învinge patima mâniei, cultivând în locul 
ei virtuţile înfrânării, ce stau la temelia vieţii duhovniceşti. 

Sfântul Vasile cel Mare consideră “că spre foarte multe fapte de virtute mânia este 
de un real folos sufletului spre a sări în ajutorul raţiunii împotriva păcatului, întocmai 

A 

ca un soldat care depune armele lângă general, dar este gata să dea ajutor la comandă. In acest 
caz mânia e un nerv al sufletului, care îi dă impuls pentru săvârşirea faptelor bune. Dacă 
găseşte sufletul moleşit de plăceri, mânia îl face, din extrem de moale şi adormit, sever şi 
energic, după cum fierul se căleşte afundându-1 în apă. Că dacă nu te-ai mânia împotriva 
păcatului, n-ai putea să-l urăşti atât cât trebuie. Socotesc că trebuie să avem o râvnă egală 
pentru iubirea virtuţii ca şi pentru ura păcatului. Pentru aceasta din urmă este mai cu 
seamă folositoare mânia. Aceasta, când urmează raţiunii cum urmează câinele pe păstor; 
când rămâne potolită şi blândă faţă de tot ce este folositor; când răspunde îndată la 
chemarea raţiunii; când se sălbăticeşte faţă de o voce şi o figură străină, chiar dacă pare că 
este prietenoasă, dar se retrage timidă la strigătul prietenului şi cunoscutului ei. Acesta este 
ajutorul cel mai bun şi cel mai potrivit dat de pasiunea mâniei părţii raţionale a sufletului... 
De altfel, fiecare afecţiune a sufletului devine bună sau rea după modul în care fiecare 
întrebuinţează afecţiunea. De pildă, afecţiunea dragostei, unul o întrebuinţează în desfătări 
trupeşti şi plăceri necurate; unul ca acesta este un ticălos şi un desfrânat; altul o îndreaptă 
spre dragostea de Dumnezeu şi spre dorirea veşnicilor bunătăţii; acesta este vrednic de imitat 


327 Idem, cap. 21-22, p. 220-221. 

328 Diadoh al Foticeii, Cuvânt ascetic, 62, Filocalia, voi. I, p. 359-360. 


195 




Ascetica 


şi de fericit. Tot aşa şi cu raţiunea; omul, care se foloseşte bine de raţiune, este un om cuminte 
şi înţelept; cel care îşi ascute mintea sa spre vătămarea aproapelui este un mişel şi un nelegiuit. 
Să nu facem, deci, prilej de păcat afectele date nouă de Creator pentru mântuirea noastră. 
Astfel, mânia dacă e folosită când trebuie şi cum trebuie, dă naştere la răbdare şi la tărie de 
caracter; când, însă, nu-i întrebuinţată după dreapta socoteală se preface în nebunie. 
Pentru aceasta şi psalmistul ne sfătuieşte: Mâniaţi-vă, dar nu păcătuiţi”. 329 

Prin urmare, dacă Sfântul Casian făcea deosebire între mânia dreaptă orientată 
împotriva păcatului, şi mânia ca patimă îndreptată ca răzbunare şi duşmănie faţă de semeni, 
concluzionând că mânia este totuşi o patimă indezirabilă vieţii duhovniceşti, cuviosul Diadoh 
al Foticeii evidenţiază aspectul mâniei sfinte ca forţă a dreptăţii lui Dumnezeu prin care 

/V 

exersăm cultivarea virtuţilor cardinale. In acest caz mânia nu mai este un afect iraţional, ci 
patima generoasă a sufletului din trihotomia platonică, după cum am văzut că arată Sfântul 
Vasile cel Mare. La fel de convingător este şi Sfântul Ambrozie, când face deosebirea dintre 

mânia contra păcatului, care provoacă indignare şi care nu este virtute, ci mai degrabă 
slăbiciune, încetineală şi indulgenţă — şi mânia biruită prin raţiune, care aduce înfrânarea 
mai tare decât cuceritorul unei cetăti. 330 

9 


6.6.4. Mânia lui Dumnezeu împotriva păcatului 

Filon din Alexandria referindu-se la mânia lui Dumnezeu, o socoteşte dreaptă şi 
folositoare. E dreaptă, fiindcă pedepseşte nedreptăţile oamenilor. E folositoare pentru 
îndreptarea oamenilor prin pocăinţă. 

Aşa cum, prin bunătatea Sa, Dumnezeu îşi arată îndelunga răbdare, aşteptând 
întoarcerea păcătosului, tot astfel Dumnezeu pune în aplicare şi dreptatea Sa, pedepsind păcatul. 
Mânia lui Dumnezeu trebuie interpretată ca o educaţie, pe care o exercită asupra sufletului 
omenesc pentru a-1 abate de la păcat, la viaţă, “fiindcă Dumnezeu nu vrea moartea păcătosului, 
ci să se întoarcă şi să fie viu” (Iezechiel 18, 32). Dumnezeu fiind însă o natură prin excelenţă 
neschimbătoare, ce niciodată nu-şi iese din Sine, ceea ce numim la El mânie, este cu totul 
altceva decât mânia omenească. Numai în chip metaforic putem atribui lui Dumnezeu afectul 
mâniei, atât timp cât El este impasibil, spune Sfântul Grigorie Teologul. Faţă de mânia noastră 
care nivelează pe toţi oamenii, mânia lui Dumnezeu are în atenţie numai pe păcătoşi, urmărind 
cu bunăvoinţă îndreptarea lor. 331 Mânia lui Dumnezeu rămâne veşnică numai asupra acelora 


329 o.c.p. 454-455. 

330 De officiis ministrorum, 1, 21, 96; P.L. 16, 56-57. 

331 Produs. Prof. loan G. Coman, Mânia şi fenomenologia ei în literatura patristică, în rev. Studii 
Teologice, nr. 7-10 / 1976, p. 554-555. 

care refuză îndreptarea... Nu prin tămâieri, jertfe sau daruri preţioase e îmblânzită mânia 
divină, ci prin îndreptarea vieţii. Cel ce încetează să păcătuiască opreşte mânia lui Dumne¬ 
zeu, spune Lactantiu. 332 

De aici vedem că mânia lui Dumnezeu, deosebită de mânia oamenilor, reprezintă acea 
putere a dreptăţii şi bunăvoinţei Sale de a întoarce pe păcătos din calea morţii şi a-1 educa pe 
calea vieţii. 

9 


6 . 6 . 5 . Terapia mâniei 

Stările grave de furie ca delir şi nebunie constituie o urgenţă psihiatrică, “furia 
presupunând izolarea bolnavului şi tratament chimioterapeutic aplicat parenteral, în cazurile 
extreme apelându-se la terapia electroconvulsivantă. Aspectele medico-legale care se impun 
uneori în urma violenţelor comise în timpul acceselor de furie ridică problema responsabilităţii 
acestor bolnavi”. 333 

Privită ca maladie spirituală mânia a constituit din totdeauna o suferinţă care tulbură 
viaţa oamenilor. De aici şi nevoia de a scăpa de sub tensiunea şi nocivitatea ei. 

După cum am văzut, Platon socotea aprinderea sufletului, adică thymos-ul ca fiind 
patima “generoasă” şi convertibilă prin raţiune în virtutea curajului. Orge ca furie implacabilă 
era însă mania (nebunia). Stoicii erau cei mai mult “incomodaţi” de mânie, fiindcă în concepţia 
lor privitoare la desăvârşirea naturii prin raţiune şi virtute, toate patimile erau considerate 
boli ale sufletului. 

Dincolo de concepţia filosofică, mânia era socotită dăunătoare, atât pentru viaţa 
personală, cât şi în relaţiile interumane. De aceea, înţelepţii căutau cât mai multe metode prin 
care omul să ajungă la stăpânirea de sine (auteuxion), ca libertate a sufletului prin care 
mânia era dominată, şi prin urmare, îndepărtată. Astfel, despre Socrate se spune că atunci 
când simţea că se mânie îşi îndulcea vocea, începea să surâdă şi privea blajin, nelăsându-se 
biruit de patimă. 334 La fel râsul sau gluma dezarmează cel mai bine pe mâniosul înfuriat, 
clocotind spre răzbunare. Nimic nu-i este mai propriu mâniei sadice decât să vadă capul 
pretinsului duşman la picioarele ei. Pentru aceasta, râsul, gluma şi tăcerea în faţa mâniei 

A 

sadice reprezintă o sfidare de descurajare la adresa ei. “Intr-adevăr, spune Sfântul Vasile cel 
Mare, ce poate fi mai dureros pentru un duşman decât să vadă că insultele lui nu-1 ating pe 
duşmanul său? Nu-ţi lăsa sufletul abătut şi nici nu îngădui ca insultele să te atingă. Lasă-1 să 
latre fără folos, să crape de ciudă...”. 335 Dacă mânia este “lucrul cel mai nebunesc, atunci 


332 De ira Dei, P.L. 7, 140B, 141 A. 

333 C. Gorgos, o.c., voi. 2 (D-L), p. 239. 

334 Plutarh, Cum să ne vindecăm de mânie, trad. Ştefan Bezdechi, Cluj - Sibiu, 1943, p. 31. 

335 O.c.p. 451. 

dacă nu te mânii, ai ruşinat pe insultător şi ţi-ai arătat prin faptă înţelepciunea ta”, 336 ne învaţă 
marele capadocian. Şi tot el ne arată că învingând mânia pornită asupra ta prin smerenie, 
blândeţe şi răbdare, te vei îmbogăţi în dumnezeiasca înţelepciune: “Nu vindecaţi răul cu rău 

A 

şi nici nu vă daţi la întrecere în a vă nenoroci unul pe altul. In întrecerile în rău biruitorul este 
cel mai nefericit, pentru că el pleacă de pe câmpul de luptă mai plin de păcate... Nu folosi ca 
dascăl pe vrăjmaş, nici nu imita ceea ce urăşti. Nu fii oglindă pentru mânios, reflectând în tine 
chipul lui... Te-a insultat? Binecuvântează! Te-a lovit? Suferă! Te scuipă şi te socoteşte om 
de nimica? Gândeşte-te că ai fost făcut din pământ şi în pământ te vei întoarce! Cel ce îşi are 
ocupată mintea cu astfel de idei va găsi că orice insultă este inferioară adevărului. Făcând aşa, 
nu-i vei da duşmanului prilej de răzbunare, că te vădeşti invulnerabil insultelor; îţi vei prilejui 
marea cunună a răbdării, că ţi-ai făcut din furia altuia prilej de înţelepciune”. 337 

Este cunoscut faptul că mânia apare ca urmare a mândriei, a orgoliului. Este amorul 
propriu frustrat. Stăpânirea de sine, prin înfrânarea pornirilor de răzbunare constituie un 
antidot împotriva mâniei, “alungă din mintea ta aceste două gânduri: nu avea o idee prea 
mare despre tine şi nici nu socoti pe ceilalţi oameni mai prejos decât tine”, ne îndeamnă 
Sfântul Vasile. Şi adaugă: “Cumplit lucru este pentru om, care a făcut bine şi căruia ar trebui 
să i se aducă cele mai mari mulţumiri, să primească pe lângă nerecunoştinţă încă şi ocări şi 
insulte!... Te-a insultat? Tu nu insulta. Cuvintele ce-ţi sunt adresate să-ţi fie o şcoală pentru a 
învăţa înţelepciunea. Dacă nu primeşti insulta, nu eşti rănit. Dacă, însă, sufletul tău se 

A 

tulbură, închide supărarea în tine însuţi: “In mine s-a tulburat inima mea” (Psalmul 142, 4) a 
spus David, adică: “N-a ieşit la iveală supărarea mea, ci s-a potolit ca un val care se sparge de 
ţărmuri”. Linişteşte-ţi inima mânioasă şi înfuriată! Pasiunile să se ruşineze la apariţia 
judecăţilor tale, ca şi obrăznicia copiilor la ivirea unui bărbat venerabil”. 338 

Dreapta judecată ce are model de urmat blândeţea, smerenia şi răbdarea lui Hristos, 
şi este pătrunsă de duhul Lui, constituie acul care sparge baloanele de mânie sau linia de 
plutire care marchează limita ce trebuie respectată pentru ca nava să nu se cufunde nici atunci 
când o ameninţă furia valurilor... Sunt sugestive în acest sens versurile semnate de poetul 
Oastei Domnului (Traian Dorz): “Nu fi iute la mânie, nu lucra nesocotit / Ca să nu vezi răul 
numai, după ce l-ai făptuit, / Căci de multe ori făcutul nu mai poţi ca să-l desfaci, / De aceea 
cu răbdare orice lucru să-l împaci”; * “De mânie te opreşte până vremea nu-i târzie, / Mulţi au 
plâns o viaţă-ntreagă, pentr’o clipă de mânie”. * “Caută-ţi întotdeauna liniştea în rugăciune, / 
Căci cel mânios alege rareori pe cele bune” * “Numai rugăciunea poate să-ţi împiedice mânia, 
/ Să nu faci un rău spre care te îndeamnă nebunia”. 

A 

învingând mânia printr-o acţiune statornică vom ajunge la deprinderea săvârşirii 
virtuţilor creştineşti, şi vom dobândi un nume bun, fiindcă nu cel ce învinge prin mânie este 


336 O.c.p. 453 

337 Idem, p. 45(M51. 

338 Ibidem, p. 154 

adevăratul biruitor, vrednic de cinstirea altora, ci cel ce învinge mânia din sine însuşi. “Ce 
nume vor da fiecăruia din voi cei care au fost de faţă la o astfel de scenă?” (adică, a celui 
mânios, şi a celui ce ştie să cedeze) întreabă Sfântul Vasile. “Pe el îl vor numi un calomniator, 
pe tine un om cu suflet mare; pe el un om plin de mânie şi nesuferit; pe tine, om plin de 
răbdare şi blând. El se va căi de cele rostite, dar ţie nu-ţi va părea rău niciodată de virtutea de 
care ai dat dovadă”. 339 

Evagrie recomandă trei remedii în terapia ,mâniei cântarea de psalmi, îndelunga 
răbdare, mila. 340 

Prin cântarea de psalmi, sufletul se armonizează în sine însuşi, se linişteşte regăsin- 

/V 

du-se în comuniunea lui Dumnezeu. îndelunga răbdare reprezintă energia stăpânirii de sine în 
faţa oricăror tulburări. Ea este rodul dragostei, fiindcă “dragostea îndelung rabdă, este bună, 
nu invidiază, nu se trufeşte, nu se îngâmfa; nu se poartă cu necuviinţă, nu caută ale sale, nu se 
întărâtă, nu ţine în seamă răul, nu se bucură de nedreptate, ci de adevăr se bucură; pe toate le 
suferă, pe toate le crede, pe toate le nădăjduieşte, pe toate le rabdă; iubirea niciodată nu 
cade...” (I Corinteni 13,4-8). Mila este revărsarea iubirii ca act de binefacere faţă de semeni. 

A 

In loc să răspunzi cu rău la rău, cu mânie la mânie, răspunde cu binefacere la mânie, spre a 
dizolva şi converti în recunoştinţă duşmănia din partea celui ce altădată te privea cu mânie şi 
ură. 

Pe de altă parte, pe cât de păgubitoare este mânia când tulbură rugăciunea, pe atât de 
folositoare este rugăciunea în terapia mâniei. E leacul cel mai de preţ, fiindcă prin rugăciune 

A 

ne împărtăşim de harul liniştii ce izvorăşte din Dumnezeu. In acelaşi timp, prin rugăciune 
cerem lui Dumnezeu să înmoaie inima celui pornit cu mânie asupra noastră, şi să-l învredni¬ 
cească de iubire şi seninătate. Şi “ceea ce la oameni este cu neputinţă, la Dumnezeu toate sunt 
cu putinţă”. 


6.7. AKEDIA 

Cu acest nume a introdus Evagrie în spiritualitatea creştină păcatul specific monahilor, 
ispitiţi de “demonul amiezii” (din Psalmul 90, 6). Akedia este asemenea unei boli spirituale 
ce zilnic vine şi dispare din viaţa monahilor eremiţi. Ca maladie “anahoretică”, akedia ţine 
cam 4 ore, între ceasul al patrulea şi până în ceasul al optulea (ora 10 a.m. -14 d.m.). Ar 
fi, în limbaj modem, un fel de maladie psihastenică “sui generis” ce scade bioritmul emoţional, 
prin întunecarea intelectului. 


339 Ibidem, p. 451^52. 

340 Capete despre trezvie, 5, Filocalia, voi. I, p. 72. 

6.7.1. Descrierea akediei 

Evagrie ne spune cu privire la akedie următoarele: “Demonul akediei... este cel mai 
apăsător dintre toţi. El se năpusteşte asupra călugărului pe la ceasul al patrulea şi dă târcoale 
sufletului până pe la ceasul al optulea. Mai întâi el face ca soarele să-i pară că abia se mişcă 
sau chiar că stă pe loc, iar ziua parcă ar avea cincizeci de ore. Apoi îl ţintuieşte cu ochii la 
ferestre, împingându-1 să iasă afară din chilie, să cerceteze dacă soarele mai are mult până la 
ceasul al nouălea, ori să-şi poarte privirile roată-mprejur după vreun frate. Pe lângă acestea, îi 
stârneşte ură faţă de locul în care-şi duce viaţa, faţă de viaţă însăşi şi faţă de lucrul cu mâinile, 
precum şi pentru faptul că iubirea i-a părăsit pe fraţi şi nu mai are pe cine să cheme în ajutor. 
Iar dacă, în zilele cu pricina, cineva l-a întristat pe călugăr, demonul profită ca să-i sporească 
ura. Atunci îl face să tânjească după alte locuri, unde ar putea găsi mai uşor cele de trebuinţă, 
unde ar lucra fără atâta trudă, dar dobândind mai mult. Şi adaugă îndată că a fi plăcut Domnului 
nu ţine de un loc anume, căci Dumnezeirii, zice el, i te poţi închina pretutindeni. La toate 
acestea el adună amintirea casei părinteşti şi a vieţii de odinioară; îi înfăţişează cât de lungă e 

/V 

viaţa, aducându-i înaintea ochilor toate chinurile ascezei. Intr-un cuvânt, cum se spune, trage 
toate iţele, pentru ca bietul călugăr, părăsindu-şi chilia, s-o ia la fugă. Acest demon nu este 
urmat îndeaproape de nici un altul: o stare de linişte şi o bucurie de negrăit cuprind sufletul 
după încheierea bătăliei”. 341 

/V 

Sfântul Ioan Casian descrie akedia ca fiind “înjugată cu duhul întristării şi lucrează 
împreună. Cumplit şi apăsător este acest diavol şi neîncetat războieşte pe monah, pricinuin- 
du-i moleşeală, întristare şi scârbă chiar şi faţă de locul unde se află şi de fraţii cu care petrece, 

/V 

ba şi faţă de orice lucrare şi de însăşi citirea dumnezeieştilor Scripturi. Ini pune în minte şi 
gânduri de mutare, şoptindu-i că de nu se va muta în alte locuri, zadarnică îi va fi toată vremea 
şi toată osteneala. Pe lângă acestea mai stârneşte şi foame întrânsul pe la al şaselea ceas, câtă 
nu i s-ar fi întâmplat chiar după un post de trei zile sau după un drum foarte îndelungat sau 
după o osteneală grea. Apoi îi pune în minte gândul că nu va putea scăpa de boala şi greutatea 
aceasta în nici un chip altfel, fără numai de va ieşi des şi se va duce pe la fraţi, dându-i ca 
motiv folosul sau cercetarea celor neputincioşi. Iar dacă nu-1 poate înşela numai cu acestea, îl 
scufundă în somn greu şi se năpusteşte şi mai furios asupra lui, neputând fi alungat într-alt 
fel, fără numai prin rugăciune, prin reţinerea de la vorbe deşarte, prin cugetarea la cuvintele 
dumnezeieşti şi prin răbdarea în ispite. De nu va găsi însă pe monah îmbrăcat cu aceste arme, 
îl va săgeta cu săgeţile sale şi îl va face nestatornic, împrăştiat şi leneş, îndemnându-1 să 
colinde mănăstiri multe şi să nu se îngrijească de nimic altceva, fără numai să afle unde se fac 
mâncăruri şi băuturi mai bune. Căci nimic nu năluceşte mintea leneşului decât gânduri ca 


341 Praktikos, 12, trad. cit. p. 52-53. 

acestea. Prin acestea îl încâlceşte apoi cu lucruri lumeşti şi puţin câte puţin îl atrage în înde¬ 
letniciri vătămătoare, până ce îl scoate cu totul şi din cinul monahicesc” 342 . 

Din prezentarea făcută de Evagrie putem stabili că acest logismos este specific 
călugărului anahoret. Acesta se chinuie sub o formă anxioasă şi depresivă, un fel de abulie 
pornită dintr-o pasivitate nostalgică, sub forma unei “demolări” sufleteşti străbătută de 
trândăveală. Realitatea îi apare ciclopică şi îl goneşte de la locul său, trezindu-i de-a dreptul 
repulsie faţă de aceasta. Anahoretul părăsindu-şi însă chilia, îşi părăseşte şi rosturile lui, rupând 
mai ales comunicarea cu Dumnezeu, prin stingerea duhului, prin secătuirea lui, concretizată 
prin incapacitatea de a se ruga... Interesant că după trecerea crizei, apele învolburate se 
liniştesc. Soarele apare din nou pe firmamentul conştiinţei. Gunoaiele cad la fundul apei, iar 
aceasta îşi îndeplineşte menirea în cursul ei cristalin. 

Sfântul Casian insistă asupra depresiunii pe care o aduce akedia, cu tot cortegiul ei de 
neplăceri. Persoana umană îşi pierde menirea ca intenţionalitate spre comuniune şi aspiraţie 
axiologică, încât anahoretul dominat de akedia refuză chiar şi citirea Sfintei Scripturi, care 
pentru el înseamnă “duh şi viaţă”. Prezintă apoi stări de inadaptare concretizate în depravarea 
socială. Paradoxul apare mai tumultuos atunci când osteneala care îl biruie profund spre un 
somn greu, se continuă cu dorinţa de acţiune. Mai întâi să plece într-un neîntrerupt vagabondaj 
în căutarea unei situaţii care să-l scutească de orice asceză, apoi să pornească în căutarea 
fraţilor neputincioşi, cărora să le acorde ajutorul cuvenit. 


6.7.2. înţelesul akediei 

După această prezentare a akediei vom căuta să stabilim şi înţelesul ei în viziunea 
celor care au fost ispitiţi şi întunecaţi de respectivul logismos. 

Derivat de la ia|5o[iai, care înseamnă a se îngriji de ceva cu multă atenţie, aKîţSia 
privează această atentă îngrijire, spre a oferi ideea de nepăsare, abulie, lentoare, trândăveală, 
toate purtând amprenta unui dezgust şi plictis profund şi nemotivat. E marele gol sufletesc pe 
care îl resimt sufletele anahoreţilor atunci când singurătatea îi copleşeşte într-un anume timp, 
şi în decompensarea lor, se simt părăsiţi de Dumnezeu şi lipsiţi de starea de har ce aducea 
lumină şi linişte sufletului. Este o stare asemenea unei căderi într-o prăpastie întunecată din 
care nu mai poţi ieşi... Nu ai nici putere şi nici curaj. E lenea duhovnicească specifică 
despre care Marcu Ascetul spune că, alături de ignoranţă şi uitarea de Dumnezeu, ucide 
sufletul. E o rupere fiinţială de Dumnezeu. De aici angoasa cu privirea spre neant. 


342 Despre cele opt gânduri ale răutăţii, Filocalia, voi. I, p. 117 

In Septuaginta akedia are sensul oboselii, al răbdării care a ajuns la capătul deznădejdii. 

/V 

In viziunea Sfinţilor Părinţi akedia este expresia unei anume lenevii duhovniceşti, 
care în termeni moderni s-ar tălmăci prin lipsa dinamismului organic şi psihic, 
intercondiţionat cu anxietatea şi angoasa. Concret, e o “stare de plictiseală, dar şi de dezgust, 
de aversiune, şi de asemenea, de demoralizare, de descurajare, de apatie, de lâncezeală, de 
nepăsare, de toropeală, de somnolenţă, de apăsare a sufletului ca şi a trupului. Akedia îl împinge 
pe om la somn, fără a fi obosit. Există în akedia o insatisfacţie vagă şi generală. Omul, în 
momentul în care se află sub imperiul acestei patimi, nu mai are poftă de nimic, găseşte orice 
lucru fad şi insipid, nu mai aşteaptă nimic de la nimeni. Akedia îl face pe om instabil din 
punct de vedere fizic şi psihic. Facultăţile lui devin inconstante; spiritul lui, incapabil să se 
fixeze, trece de la un obiect la altul”. 343 

Origen aşează ispita akediei între cea a somnului (hypnou) şi cea a laşităţii 

(deilias). 344 Fiind un amestec de somnolenţă şi deznădejde, puterile monahului lâncezesc atunci 
când ei sunt dominaţi de akedia, iar privegherea încetează, lăsându-se la voia întâmplării... 

Dedicând o carte acestei maladii spirituale, Gabriel Bunge spune că “pe calea către 
Dumnezeu, akedia este poate vrăjmaşul cel mai de temut, deoarece ea înăbuşă intelectul, 
centrul persoanei umane... Akedia este expresia unei adânci dezintegrări a persoanei umane 
ca urmare a păcatului... Akedia este vlăguirea unui suflet, a acelui suflet care prin fire nu 
rezistă să stea drept şi curajos în faţa încercărilor. Ce este mâncarea pentru un trup sănătos, 
este încercarea (ispita) pentru un suflet curajos. Vântul de nord hrăneşte mugurii, încercările 
întăresc forţa sufletului. Norii fără apă sunt alungaţi de vânt, mintea fără stăruinţă (e alungată) 
de vântul akediei. Rouă primăvăratică încolţeşte roadele ogorului, un cuvânt duhovnicesc 
înalţă sufletul. Valul akediei îl scote pe călugăr din chilie, cel care stăruie îşi păstrează liniştea. 
Invocând nu ştiu ce vizite la fraţii bolnavi, akedicul îşi împlineşte, de fapt, propria-i voie. 
Monahul akedic e iute la slujire, dar socoteşte poruncă doar propria-i satisfacere. O boare lină 
de vânt apleacă o plantă, gândul hoinărelii îl abate pe akedic... Ochiul akedicului e tot timpul 
aţintit asupra ferestrelor, iar mintea lui îşi închipuie musafiri. A scârţâit uşa, îndată iese afară. 
A auzit un glas, îndată se caţără la fereastră şi rămâne aşa până-i amorţesc mădularele. Când 
citeşte, akedicul cască neîntrerupt şi repede îl cuprinde somnul... iar la urmă, închizând cartea, 
o pune sub cap şi pică într-un somn nu foarte adânc”. 345 

Spiritualitatea creştină dedică multe pagini lâncezelii duhovniceşti, plictiselii care 
omoară dinamismul sufletului ca ascensiune neîntreruptă spre viaţa de sfinţenie a lui Dum¬ 
nezeu, mai ales prin rugăciune.„Sluga leneşă şi vicleană” care a refuzat să-şi înmulţească 


343 Jean Claude Larchet, Terapeutica bolilor mintale - Experienţa Răsăritului creştin din primele 
secole, trad. Florin Sicoie, Bucureşti, 1997, p. 93-94. 

344 Comentariu la Evanghelia după Luca, 19 - la Cristian Bădilită, o.c.p. 53. 

345 Ibidem, p. 53-54. 

talantul, rămâne cu responsabilitatea înfrântă faţă de Dumnezeu datorită consecinţelor nefaste 
ale acestei lucrări: moartea duhovnicească ce atrage după sine pedeapsa veşnică. 


6.7.3. Akedia ca maladie spirituală 

Văzând efectele patologice ale akediei, Sfinţii Părinţi o declară boală a sufletului. E 
suficient să amintim că Sfântul Casian, urmând pe Evagrie, în cartea a X-a a “Aşezămintelor 

/V 

monahale” se referă repetat la akedia ca la o boală sufletească. încă de la început spune: “A 
şasea luptă o avem de dat împotriva a ceea ce grecii numesc aicr|8ia şi căreia noi i-am putea 
spune dezgust sau neliniştea inimii. Vecină cu tristeţea şi încercată mai ales de cei însinguraţi, 
este un vrăjmaş mai înverşunat, obişnuit celor ce trăiesc în pustie... La orele obişnuite acceselor 
produce sufletului bolnav fierbinţeli violente”... Mai departe: “.. .Mintea-i tulburată fără de 
noimă i se umple de o aşa neagră întunecime, şi devine atât de leneşă şi neputincioasă la orice 
îndrumare spirituală încât socoteşte că nu-şi poate afla nici un alt remediu pentru o atât de 

A 

adâncă deznădejde, decât vizitând un frate sau lăsându-se alinării somnului. In sfârşit, aceiaşi 

A 

boală îi dă îndemnuri cinstite şi trebuincioase...”. In continuare: “.. .Toate neajunsurile acestei 
boli le-a exprimat cu fineţe fericitul David într-un singur verset: “S-a istovit sufletul meu de 
supărare” (Psalmul 118,28), adică de nelinişte. “.. .Prin urmare, atletul lui Hristos, care trebuie 
să se întreacă după regula jocului în lupta pentru desăvârşire, trebuie să se grăbească a alunga 
din ascunzişurile sufletului şi această boală...”. 346 

Sfântul Maxim Mărturisitorul arată că sub aspect duhovnicesc, akedia domină prin 
nocivitatea ei întreaga viaţa sufletească şi devine izvorul patimilor: “Toate patimile ţin sau 
numai de iuţimea sufletului sau numai de partea lui poftitoare sau de cea raţională, cum e 
uitarea sau ignoranţa. Dar, akedia, facându-se stăpână peste toate puterile sufletului, stârneşte 
deodată toate patimile. De aceea este şi cea mai grea dintre toate celelalte patimi. Bine zice 
aşadar Domnul când dă doctoria împotriva ei: «prin răbdarea voastră vă veţi mântui sufletele»” 
(Luca 21, 19). 347 

Sfântul Ioan Scărarul denunţă şi demască în culori vii întreg cortegiul pătimitor al 
akediei: “Akedia este lenevire a sufletului şi moleşeală a minţii, întrelăsare a ascetismului, 
aversiune pentru votul făcut, clevetire a lui Dumnezeu ca şi când El ar fi nemilostiv şi neiertător 
de oameni... Doctorul îşi vizitează bolnavii dimineaţa, iar akedia pe asceţi în amiaza mare... 
Trei ceasuri înainte de culcare, demonul trândăviei ne produce tremurături şi dureri de cap, 
febră şi crampe la stomac; iar punându-se masa, ne face să sărim din aşternut; sosind vremea 
rugăciunii, iarăşi ne îngreunează trupul. Stând noi la rugăciune, ne cufundă în somn şi, prin 
căscături la vreme nepotrivită, ne împiedică să pronunţăm stihurile în întregime. Fiecare vir- 

346 P.S.B. 57, p. 226-228. 

347 întâia sută a capetelor despre dragoste, 67, Filocalia, voi. II, p. 47. 

tute nimiceşte păcatul care i se opune, precum fiecare păcat nimiceşte virtutea care-i este 
potrivnică; trândăvia însă este moartea tuturor virtuţilor monahului. Sufletul viteaz îşi învie 
mintea ucisă; trândăvia şi lenevia risipesc întreagă bogăţia virtuţilor”. 348 

Sfântul Simion Noul Teolog concluzionează că akedia este “moartea sufletului şi a 
spiritului... iar dacă Dumnezeu i-ar îngădui acestui demon să-şi folosească întreaga forţă 
împotriva noastră, fără îndoială că nici un ascet n-ar fi mântuit”. 349 

Fiind considerată de asceţii creştini ca cea mai gravă şi copleşitoare patimă, care le 
întrece toate celelalte, îl determină pe Sfântul Isaac Şirul să tragă concluzia că, întrucât 
akedia aduce despărţirea de Dumnezeu şi pierderea harului mântuitor, imprimă sufletului 
deznădejdea cumplită şi ucigătoare, “prin care gustă o sugrumare, una şi aceiaşi cu gustarea 
iadului. Iar din aceasta vine duhul ieşirii din minţi, din care răsar zeci de mii de ispite”. 350 


6.7.4. Cauzele şi urmările akediei 

Fiind specifică anahoreţilor, lipsa unui conducător duhovnicesc, face ca aceştia să 
adopte după bunul plac diverse forme ale mândriei, detaşându-se astfel de Dumnezeu. Sfântul 

/V 

Ioan Scărarul dă cuvântul akediei, care se confesează: “In cei cu adevărat supuşi nu am unde 
să-mi plec capul; întru aceia însă am, întru cei care duc o viaţă pustnicească. Originile din 
care-mi iau eu fiinţa sunt numeroase: fie nesimţirea sufletului, fie uitarea de bunurile cereşti, 
iar alteori şi excesul de osteneli. Odraslele mele sunt: mutări din loc în loc, iar însoţitorii 
mei: neascultarea de părintele duhovnicesc, neaducerea aminte de judecată, câteodată călcarea 
votului făcut. Duşmanii mei de care sunt legat acum: cântarea de psalmi împreună cu lucrul 
mâinilor. Potrivnicul meu e gândul morţii. Cea care mă ucide însă e rugăciunea şi nădejdea 
puternică în bunătăţile ce vor să fie”. 351 

Această expunere metodică şi exhaustivă făcută Sfântul Ioan Scărarul, în a cărui lucrare 
de altfel este sistematizată întreaga asceză creştină, ne scuteşte de orice alt comentariu. Textul 
mai sus citat ne oferă şi posibilitatea identificării chiar şi a metodelor terapeutice ale patimii. 

Oricum, putem stabili că prima cauză a akediei constă în singurătatea copleşitoare a 
anahoreţilor. Şase zile din săptămână călugărul stă singur. El simte lipsa fraţilor, a rudelor şi 
a prietenilor. Se vede de-a dreptul inutil şi se autodispreţuieşte, căzând în deznădejde. Această 
lipsă de comunicare îi sufocă dinamismul sufletesc, făcându-1 să se închidă în sine însuşi. 
Până la o limită singurătatea şi solilocviul sunt recomandate şi chiar necesare. Dar e bine să te 
ştii opri din alergarea ostenitoare a vieţii şi să revii la întâlnirea cu tine însuţi pentru a te 


348 Scara, XIII, o.c.p. 287-288. 

349 J.C.Larchet, o.c.p. 97 

350 Cuvântul ascetic 46, Filocalia, voi. X, p. 247. 

351 o.c.p. 289 

cunoaşte mai temeinic. De aceea, însingurarea nu poate fi un solilocviu fără sfârşit. In 
singurătate apar şi gândurile “negre”, apar dorinţele care influenţează gândul. Vine apoi 
apăsarea însăşi a singurătăţii, ca o saturaţie obsesivă... Dat fiind faptul că persoana umană e 
prin firea ei fiinţă dialogală, deprivarea socială îi aduce pustiitoarele complexe de inferioritate, 
creând o adevărată derută existenţială... 

9 

Pe de altă parte, cel însingurat trăieşte de multe ori drama părăsirii lui nu numai din 
partea oamenilor, ci şi din partea lui Dumnezeu. El se simte un înstrăinat de Dumnezeu. Iar 
când îşi pierde comuniunea cu Dumnezeu prin rugăciune, viaţa călugărului devine moarte. E 
chinul veşnic al despărţirii de Dumnezeu, care îi arde sufletul ca focul iadului. 

Sfântul Simion Noul Teolog pune boala akediei şi pe seama vântului sudic. 352 
Microclimatul influenţează mult nu numai dispoziţia sufletească a omului, ci şi funcţiile 
organice, metabolismul. Viaţa omului se întrepătrunde nu numai cu realitatea socială, ci şi cu 

A 

cea fizică. Clima poate fi favorabilă sau defavorabilă vieţii. In mare măsură depinde de 
particularităţile vieţii fiecăruia. O anume climă poate fi pentru unii medicament. O altă climă 
poate fi altora dăunătoare. Unora le place abundenţa soarelui, în timp ce altora le poate provoca 
de-a dreptul accidente... 

Dar toate acestea nu sunt prin ele însele cauzele akediei, spun părinţii ascetici. Sunt 
mai bine zis condiţiile sau terenul pe care poate acţiona demonul amiezii. El este până la 
urmă cauza esenţială a akediei ca maladie spirituală. 


6.7.5. Terapia akediei 

După cum am văzut, în descrierea akediei Sfântul Casian indică şi terapia patimii, 
care constă în: rugăciunea, ferirea de la vorbele deşarte, cugetarea la cuvintele dumne¬ 
zeieşti şi răbdarea de ispite. 

Având în vedere aceste leacuri spirituale, vom urmări metodic terapia bolii, potrivit 
simptomelor ei. 

1. Am văzut că logismos-ul akediei impune monahilor anahoreţi plecarea, părăsirea, 
fuga... Evagrie şi Casian recomandă antidotul rezistenţei, al opoziţiei, al curajului de a nu 
ceda ispitei. A voinţei raţionale veşnic trează, totdeauna pe poziţie, niciodată învinsă. Iată 
cuvintele înţeleptului: “Să nu-ţi laşi chilia la ceasul încercărilor, plăsmuindu-ţi motive bine 
întemeiate. Ci stai înăuntru, rabdă şi întâmpină-ţi vitejeşte pe toţi cei care dau năvală peste 
tine, şi mai cu seamă pe demonul akediei (acesta, fiind cel mai apăsător dintre toţi, munceşte 
cel mai tare sufletul încercat). Căci fuga de asemenea lupte şi ocolirea lor învaţă mintea să fie 
netrebnică, laşă, delăsătoare”. 353 După cum uşor putem remarca, e vorba de răbdarea curajoasă 

352 C. Bădiliţa, o.c.p. 55. 

353 Tratat practic, 29. 

şi stăruitoare, care nu cedează. Aceasta este hypomone. Ea indică “rămânerea pe poziţie” cu 
orice preţ. Acesta este curajul în acţiunea de rămânere cu privirea spre cer, spre Dumnezeu, 

/V 

numai spre Dumnezeu, nu şi spre lume. Hypomone antrenează şi mintea în acţiune. In 
imaginea redată de Evagrie, călugărul ispitit devine asemenea soldatului neinstruit, oricând 
gata să dezerteze fără nici o remuşcare sau să cadă de acord cu duşmanul. Aşa se întâmplă 
când mintea devine prin ispitire: atechnon (netrebnică), deilon (laşă), drapete (delăsătoare, 
care dă bir cu fugiţii). Voinţa raţională se educă pe fundalul stăruinţei, de a fi pe poziţie, 
adică prin îndreptarea neclintită a minţii şi inimii spre Dumnezeu. 

La fel, aceeaşi minte trează se impune şi în situaţiile de somnolenţă la care ispiteşte 
akedia. A te refugia într-un somn greu, înseamnă a fi învins fără drept de apel prin propria 
laşitate. 

2. Se recomandă aceeaşi luptă cu tine însuţi, de a nu cădea pradă akediei atunci 
când ea te ispiteşte să cauţi pe fraţi. Pretextul ajutorării lor nu vine din dorinţa ta, ci ispita 
o motivează. E o înşelare a propriei tale conştiinţe. Ispita se referă la sufletul tău, de aceea el 
trebuie antrenat să acţioneze şi faţă de sine însuţi. Sfântul Casian ne relatează o întâmplare 
convingătoare din viaţa lui: “La începutul trăirii mele în pustiu, într-una din zile i-am spus 
avvei Moise, cel mai mare dintre toţi cuvioşii, că în ajun am fost în prada unei grele nelinişti 
şi altă scăpare nu am putut afla decât să alerg îndată la avva Pavel. «Tu n-ai scăpat de ea, îmi 
zise el, ci ai devenit şi mai mult prinsul şi supusul ei, căci, văzându-te că, înfrânt de luptă ai 
fugit îndată, vrăjmaşul te va ataca mai puternic de aici încolo, ca pe un dezertor şi fugar». 
Afară doar dacă în viitor, o dată pornindu-se lupta, nu vei aştepta să se stingă la sorocul ei 
neliniştea, ce te-a cuprins, în fuga din chilie sau în amorţeala somnului ei, mai degrabă, vei 
învăţa să ieşi triumfător din luptă, rezistând. Prin urmare, experienţa a dovedit că de asaltul 
neliniştii nu trebuie să scapi ferindu-te, ci trebuie să o birui, înfruntând-o”. 354 

Părinţii filocalici au stabilit “regula de aur” a dobândirii liniştii tocmai prin 
cultivarea ei, fiindcă rămânem în tulburare şi nelinişte, dacă nu cultivăm liniştea. 

/V 

“însănătoşirea şi leacul akediei izvorăsc din hesykia”, spune Sfântul Isaac Şirul. Şi continuă: 
“Aceasta este mângâierea celui ispitit de ea... Nici harul nu vine cu desăvârşire dintr-o dată, 

A 

ca să se sălăşluiască în suflet, ci puţin câte puţin. Şi harul vine din luptă. Intr-o vreme e ispita 
şi în altă vreme, mângâierea. Şi în acestea petrece omul până la moarte. Să nu aşteptăm aici să 
scăpăm de luptă cu desăvârşire. Că aşa a binevoit Dumnezeu să fie chivernisită viaţa noastră 
aici şi în acestea să fie cei ce umblă pe cale”. 355 

3. Dacă akedia lucrează deznădejdea, prin stăruinţa noastră dobândim nădejdea. “Buna 
nădejde, spune Sfântul Ioan Scărarul — este ca şi o sabie de care se foloseşte monahul spre 
a junghia şi înlătura akedia”. 356 Iar Evagrie ne îndeamnă ca atunci “când ne ciocnim de demonul 


354 Aşezăminte... X, 25, P.S.B., 57, p. 239. 

355 Cuvântul 57, o.c.p. 296-297. 

356 Cuvântul XXX, o.c.p. 521 


206 




Duhurile răutăţii 

_ l _ 


akediei,... semănând în noi bune speranţe, să rostim împreună cu David această incantaţie: 
“Pentru ce eşti mâhnit, suflete al meu, şi pentru ce mă tulburi? Nădăjduieşte în Dumnezeu, că 
îl voi lăuda pe el; mântuirea feţei mele este Dumnezeul meu” (Psalmul 41, 6)”. 357 

4. Nădejdea ne conduce totdeauna aspiraţiile noastre pământene spre dobândirea 
bunurilor veşnice. Cei ispitiţi de akedia sunt lipsiţi de aceste aspiraţii. Ei sunt dominaţi de 
lenevia duhovnicească a nepăsării faţă de mântuirea proprie. De aceea îşi pierd timpul 
deplasându-se să găsească posibilitatea stabilirii relaţiilor trecătoare, ceea ce sub aspect 
duhovnicesc este o mare greşeală. Toate aceste ispitiri ale akediei pot fi stopate şi îndepărtate 
prin “amintirea morţii”. Părinţii sfătuiau că se cuvine “a trăi în fiecare zi ca şi cum ar fi 
ultima”, înţelegându-se prin aceasta necesitatea de a trăi în aşa fel încât moartea să te găsească 

/V 

totdeauna pregătit să poţi da seama cu speranţa mântuirii de faptele tale. întrebat un avvă: “de 
ce nu eşti niciodată descurajat?” A răspuns: “Pentru că în fiecare zi mă aştept să mor!”. Evagrie 
sfătuieşte să opunem gândurilor akediei cuvintele Scripturii. Şi sugerează câteva: “Omul 
e ca iarba, zilele lui ca floarea câmpului, aşa va înflori. Că vânt a trecut peste el şi nu va mai 
fi şi nu se va mai cunoaşte nici chiar locul său” (Psalmul 102, 15-16); “Zilele noastre pe 
pământ nu sunt decât o umbră” (Ioan 8, 9). 

Datorită faptului că akedia sugerează cât de lungă e durata vieţii, încercând să inspire 
prin aceasta călugărului dezgust şi delăsare în faţa ostenelilor ascetice şi a dificultăţilor vieţii 
la care va trebui să facă faţă, Evagrie caută leacul în sfatul primit de el din partea dascălului 
său: “Iată ce spunea prea sfântul şi prea învăţatul nostru maestru: trebuie ca pustnicul să 
rămână totdeauna pregătit, ca şi cum ar trebui să moară în ziua următoare... Aceasta suprimă 
gândurile de akedie şi îl face pe călugăr mai sârguitor”. 358 

5. Redând poziţia Sfântul Ioan Scărarul cu privire la akedia, am putut vedea că printre 

/V 

“duşmanii” ei se numără şi “lucrul mâinilor”. Intr-adevăr, ergoterapia este şi o metodă 
modernă de redresare psihică. Dascălii Bisericii au intuit-o însă din cele mai vechi timpuri 
ca un mijloc de redresare moral spirituală. Sfântul Casian, acordând cuvenita importanţă 
muncii manuale, îşi rezervă spaţii largi în terapia akediei, temeluindu-şi afirmaţiile pe cuvântul 
inspirat al Sfintelor Scripturi: “Fericitul Apostol, spune Casian, fie că văzuse această boală 
născută din duhul neliniştii furişându-se chiar atunci, fie prevăzând prin descoperirea Duhului 
Sfânt, că se va ivi mai târziu, se grăbeşte ca un adevărat doctor al sufletului să o prevină prin 
medicamente mântuitoare ale poruncilor Sale. De aceea, scriindu-le tesalonicenilor, ca cel 
mai priceput şi desăvârşit medic, mai întâi susţine slăbiciunea suferinzilor prin tratamentul 
uşor şi blajin al cuvântului. Pornind de la dragoste, pentru care îi laudă, le potoleşte durerile 
rănii ucigătoare printr-un medicament mai uşor pentru ca, odată trecută fiind furia bolii, să 
poată suporta şi doctorii mai tari... în continuare Sfântul Casian pune în valoare remediile 
recomandate de Apostol: “.. .Să râvniţi ca să trăiţi în linişte” (I Tesaloniceni 4,11), ceea ce 


357 Tratatul practic, 27, o.c.p. 70. 

358 Idem, 29, p. 73 


207 




Ascetica 


înseamnă după Casian: “rămâneţi în chiliile voastre şi să nu vă lăsaţi tulburaţi de diferite 
frământări..“Să faceţi fiecare cele ale sale” (I Tesaloniceni 4,11), adică “să nu doriţi să 
cercetaţi cu curiozitate ce se face în lume, nici spionând felul în care trăiesc unii, să vă risipiţi 
în a vă critica fraţii mai degrabă decât să vă îndreptaţi şi să vă daţi osteneala pentru virtuţi”; 
“Să lucraţi cu mâinile voastre precum v-am dat poruncă” (I Tesaloniceni 4, 11). Sfântul 
Casian comentează apoi cuvintele Apostolului referitoare la modul său de comportare “după 
rânduială, lucrând noaptea şi ziua ca să nu împovăreze” pe nimeni (II Tesaloniceni 3, 11). 
Sfântul Ioan Casian evidenţiază apoi faptul că “prin unicul precept salvator al muncii, ca 
un medic extrem de experimentat, Apostolul vindecă cauza tuturor acestor răni care se 
dezvoltă în lenevie, ştiind că toate bolile care se înmulţesc din aceeaşi rădăcină vor 
dispărea imediat o dată suprimată cauza bolii principale”... Pentru a formula concluziile 
cu privire la terapia akediei prin munca manuală, Sfântul Casian oferă exemplul avvei Pavel, 
care şi-a făcut din munca manuală o virtute de cinste. “Astfel conchide Casian, pentru a 
dovedi că lipsit de munca manuală, călugărul nu poate rămâne nici stabil, nici să se înalţe 
într-o zi la culmea perfecţiunii, el muncea... pentru a-şi purifica inima, pentru a împiedica 
rătăcirea gândurilor, pentru a persevera în chila sa şi pentru a repurta o victorie completă 
împotriva akediei însăşi”. 359 

6. Cel mai important remediu împotriva akediei este rugăciunea. De akedie omul nu 
se poate elibera decât cu harul lui Dumnezeu. Iar rugăciunea este forţa duhovnicească prin 
care harul vindecă boala, încât toate celelalte remedii amintite până acum se temeluiesc pe 
rugăciune, devenind prin ea din simple mijloace omeneşti, puteri divine. Sfântul Simon Noul 
Teolog sfătuieşte: “Deoarece tu cunoşti cauza acestei stării şi de unde a venit ea, întoarce-te 
cu curaj în locul în care te rogi de obicei; prosterne-te în faţa Dumnezeului milei, cere cu 
lacrimi în suferinţa inimii tale, să fii eliberat de această povară a akediei şi a gândurilor rele. 
Dacă te rogi cu putere şi cu perseverenţă, în curând vei reuşi să scapi de ea”. 360 

Psalmodierea ca formă cântată a rugăciunii face ca sufletul să se destindă, prin 
harul Duhului, din încremenirea tensionată în care-1 ţine înlănţuit akedia. Iar curăţia gândului 
eliberat de akedia poate fi asigurată prin practicarea rugăciunii inimii, ca stare continuă 
de har. Sfântul Diadoh al Foticeii asigură pe anahoreţi că vom putea “scăpa de această 
impresie de nepăsare şi lipsă de vlagă dacă fixăm spiritului nostru limite foarte înguste, şi ne 

/V 

îndreptăm privirile prin gândul unic la Dumnezeu. Intr-adevăr, numai aşa spiritul va reveni 
repede la râvna sa şi va putea să se sustragă acestei risipe nesăbuite”. 361 


359 Aşezăminte... X, 7-24, P.S.B., 57, p. 229-239. 

360 Capitole teologice, gnostice şi practice, I, 66, după J. C. Larchet, o.c.p. 119. 

361 Cuvânt ascetic, 58, Filocalia, voi. I, p. 357 

6.8. LENEA 


6.8.1. Noţiunea şi înţelesul lenei 

Dacă akedia era patima specifică monahilor anahoreţi, odată cu intrarea lor în viaţa 
chinovială, trândăveala lor de altă dată nu a dispărut, dar a luat altă înfăţişare, comună de 
altfel tuturor oamenilor. Aceasta este lenea. Datorită acestui fapt, încă din perioada patristică 
akedia a fost înlocuită cu lenea. Toma d’Aquino, marele admirator al Sfântului Casian, ale 
cărui scrieri ascetice constituiau lectura sa zilnică, înlocuieşte definitiv pe akedia lui Casian 
cu pigritia = lenea. Astfel, cum observă patrologul romano-catolic Jean Bremont, “din lista 
păcatelor capitale stabilită de Părinţi au dispărut două nume în enumerarea adoptată de Sfântul 
Toma de Aquino şi care este încă în folosinţa noastră, nu găsim nici tristitia, nici akedia. 
Le-au luat locul invidia şi lenea”. 362 

Sensul de patimă dat lenei este deosebit de cel al akediei. Lenea ca patimă spirituală 
este maladia comună monahilor chinoviali şi credincioşilor mireni, iar ca sens psihologic 
moral stăpâneşte pe toţi cei ce au dezgust sau rezerve faţă de munca privită ca activitate 
indispensabilă bunei desfăşurări a vieţii. 

Pentru a înţelege mai bine nocivitatea lenei ca patimă spirituală, se cuvine ca în prealabil 
să-i determinăm inoportunitatea ei în contextul condiţiei umane. Este cunoscut prea bine 
faptul că dispoziţia pentru muncă nu este numai o condiţie a existenţei, ci în primul 
rând o dovadă a sănătăţii fizice şi sufleteşti. Dispoziţia pentru muncă asigură dinamismul 
sufletului angajat creator spre producerea bunurilor materiale şi spirituale; iar această orientare 
axiologică printr-o activitate creatoare aduce adevărata bucurie, fiindcă viaţa sufletească se 
împlineşte prin mulţumirea de sine. Iar cea mai mare mulţumire de sine este tocmai datoria 
muncii împlinite. Ea îţi aduce starea de gratificare, coincizând cu fericirea însăşi. Chiar dacă 
munca pretinde efort şi sudoare, acestea nu constituie o povară a vieţii, la fel cum nici jertfa 
de bună voie nu descurajează, ci angajează spre un ideal măreţ, care pe măsură ce este împlinit, 
aduce sufletului satisfacţia deplină. Goethe în „Faust” preamăreşte cu exuberanţă bucuria 
muncii, cerând eternizarea fericitelor ei clipe:, ,Aş vrea să văd asemenea devălmăşie, să locuiesc 
cu liberul popor pe liberă câmpie. Acelei clipe aş putea să-i spun întâia oară: rămâi că eşti 
atâta de frumoasă! Căci urma zilei mele pământene nici în eon nu poate să dispară. Şi presimţind 
o fericire, ce înaltă se înfiripă, eu gust acum suprema clipă”. 

Constituind condiţia esenţială a vieţii, munca este sfântă ca viaţa însăşi, fiindcă 
ambele au origine divină. De aceea „vrednic este lucrătorul de plata sa” (Luca 10, 7), 
deoarece Dumnezeu binecuvintează totdeauna sudoarea muncii cinstite. Recunoscând aceasta, 


362 Les Peres du desert, Paris, 1927, p. 307 

oamenii lui Dumnezeu încep şi sfârşesc munca prin rugăciune, mulţumind şi lăudând pe Dum¬ 
nezeu pentru roadele obţinute cu ajutorul Lui, restituind în acelaşi timp lui Dumnezeu darul 
muncii primit de la El, precum Abel jertfa lui, cu sentimentul recunoştinţei şi a bucuriei 
împlinite: „Ale Tale dintru ale Tale, ţie aducem de toate şi pentru toate!”... 

/V 

In acelaşi context se cuvine să mai precizăm că activitatea umană lipsită de un scop 
util şi creator este echivalentă cu moartea morală. Deţinuţii din romanul lui F.M. 
Dostoievscki, „Amintiri din cartea morţilor”, îşi ispăşeau pedeapsa, mutând stereotip, fără 
nici un rost, nisipul dintr-o parte în alta... Aceasta devine o monotonie ucigătoare prin 
inutilitatea ei. E asemenea condamnării la moarte prin picătura de apă ce cade sacadat, în 
acelaşi timp şi în acelaşi loc al capului, producând o insuportabilă zdruncinare nervoasă... 

De aici vedem că dacă munca este o virtute naturală ce dă sens şi bucurie vieţii, lenea 
este o patimă ce degradează sufletul prin lâncezeală şi inactivitate. 

Lenea sau trândăvia aflată la polul opus activităţii ce legitimează sănătatea sufletească 
este în primul rând un simptom al patologiei psihice şi spirituale în acelaşi timp. 

/V 

Lenea ca patimă a inactivităţii are un dublu aspect. In primul rând patima leneviei 
duhovniceşti vizează dezinteresul şi inactivitatea, starea de lâncezeală sau refuzul de a lucra 
necontenit la dobândirea bunurilor spirituale în vederea mântuirii sufletului. Astfel lenea este 
definită ca “o rătăcire şi nepăsare pentru mântuirea veşnică a sufletului, prin care omul se 
întristează şi se dezgustă de binele pe care trebuie să-l săvârşească; pentru aceasta el fuge de 
osteneala cu care se face binele” (Mărturisirea Ortodoxă, întrebarea 36, p. 157). 

Printr-un exemplu deosebit de sugestiv, în pilda talanţilor Mântuitorul rosteşte fără 
cruţare verdictul condamnării veşnice pentru “sluga vicleană şi leneşă”, care nu a înmulţit 
talantul cu care Dumnezeu a învrednicit-o: “Slugă vicleană şi leneşă, ştiai că secer unde nu 
am semănat şi adun de unde nu am împrăştiat? Trebuia să dai argintul meu la zarafi şi venind 
eu, aş fi luat al meu cu dobândă. Luaţi deci de la el talantul şi daţi-1 celui ce are zece talanţi... 
Iar pe sluga netrebnică aruncaţi-o în întunerecul cel mai dinafară. Acolo va fi plânsul şi 
scrâşnirea dinţilor” (Matei 25,24-30). 

La fel ne spune Mântuitorul că “orice pom care nu aduce roadă bună se taie şi în foc se 
aruncă” (Matei 7, 19). Din cuvintele Mântuitorului va trebui să facem deosebirea dintre 
roada bună şi roada rea. Aceasta rezultă din aceea că oamenii se pot osteni, dar nu spre 
roade bune, ci spre roade rele, care nu sunt de trebuinţă. Câtă osteneală nu depune cel mândru, 
cel ce se mânie sau invidiosul?... Roada acestora este însă cea a pomului sălbatic. Ea se 
aruncă, iar pomul se taie... 

Mântuitorul blestemă înaintea Sfintelor Sale Patimi smochinul neroditor. Iar Apostolii 

/V 

nu au înţeles atitudinea învăţătorului. Intr-adevăr gestul Mântuitorului are un înţeles de 
profunzime, El viza atitudinea Sa faţă de poporul ales, care nu a adus roada aşteptată... Dar, 
nedumerirea ucenicilor era dată şi de faptul că ei nu ar fi dorit să condamne smochinul pentru 
nerodire, fiindcă încă nu venise timpul rodirii... Atitudinea Mântuitorului este motivată de 

faptul că Dumnezeu cere de la noi roadă oricând, neprecupeţit trebuie să rodim, niciodată să 
nu ostenim în a face binele, neîntrerupt să ne străduim în desăvârşirea noastră “căci cine ştie 
să facă binele şi nu îl face, păcat are” (Iacob 4,17). 

De aici şi îndemnul apostolic: “Dorim ca fiecare din voi să arate aceeaşi sârguinţă spre 
adeverirea nădejdii, până la sfârşit, ca să nu vă leneviţi, ci să fiţi următori celor ce moştenesc 
făgăduinţele prin credinţă şi prin îndelungă răbdare” (Evrei 6, 11-12). 

Cel de-al doilea aspect al lenei se referă la confruntarea cu viaţa în scopul producerii 

/V 

bunurilor materiale şi spirituale. In acest sens lenea este definită ca “nepăsarea faţă de 
împlinirea datoriilor şi dezgust pentru muncă, fie cu braţele, fie cu mintea”. 363 

Acest aspect tratează lenea cu referire la munca privită ca activitate necesară şi esenţială 
pentru procurarea bunurilor necesare vieţii. Lenea este prin urmare lipsa dorinţei şi a voinţei 
de a munci, preferând inactivitatea, lâncezeala, indolenţa. 

De aici vedem că munca reprezintă o poruncă divină prin care, pe de o parte, noi ne 
agonisim cele trebuitoare vieţii, iar pe de altă parte reprezintă mijlocul de a ne desăvârşi 
calităţile fizice şi sufleteşti, şi astfel să devenim „împreună lucrători cu Dumnezeu” 
(II Corinteni 3, 9) la desăvârşirea creaţiei. Nu lipsit de temeinică motivaţie s-a spus că 
geniul uman creator de valori este nu numai “inspiraţie, ci şi transpiraţie”. Omul se împlineşte 
pe sine ca personalitate în oricare domeniu de activitate numai prin creaţia valorilor printr-o 
muncă stăruitoare. “Omul se naşte spre osteneală, precum puii vulturului pentru a zbura 
în înălţimi” (Iov 5, 7), ne îndeamnă cuvintele Scripturii Sfinte. 

Pe de altă parte, lenevia este combătută cu multă hotărâre de cuvântul lui Dumne¬ 
zeu scris sub inspiraţia Duhului Sfânt. El ne oferă pilda necuvântătoarelor, care au înscrisă 
în fiinţa lor porunca muncii, a acţiunii de câştigare a bunurilor necesare vieţii: “du-te, leneşule, 
la furnică şi vezi munca ei şi ia aminte (prinde minte)! Ea, care nu are nici mai mare peste ea, 
nici îndrumător, nici sfătuitor, îşi pregăteşte de cu vară hrana ei... Sau mergi la albină şi vezi 
cât e de harnică şi ce lucrare iscusită săvârşeşte. Munca ei o folosesc spre sănătate şi regii şi 
oamenii de rând. Ea e iubită şi lăudată de toţi, deşi e slabă în putere, dar e minunată cu 
iscusinţa” (Proverbe 6,6-8). De aici întrebarea: „până când leneşule vei mai sta culcat? Când 
te vei scula din somnul tău?...” (Proverbe 6, 9). “Iată vine sărăcia ca un trecător şi nevoia te 
va prinde ca tâlhar. Dar dacă nu vei lenevi, atunci va veni secerişul tău ca un izvor, iar lipsa va 
fi departe de tine” (Proverbe 6,11). “Leneşul nu-şi frige nici vânatul lui”, de aceea, “cea mai 
de preţ comoară pentru om este munca” (Proverbe 12,27). Şi de aici verdictul pentru cei 
ce nu vor să muncească: “cine nu vrea să muncească, nici să nu mănânce” (II Tesaloniceni 
3,10). ^ 

în al treilea rând lenea are şi un caracter moral destructiv, atât pe plan personal, 
cât şi social. Leneşul prezintă defecţiuni de caracter. Ca tip psihologic a devenit prin nepăsarea 


363 învăţătura de credinţă creştină ortodoxă, Bucureşti, 1952, p. 386. 

lui, vesel, puţin emotiv, dar neprevăzător. Trăind o existenţă incoloră, leneşul devine cinic, 
invidios şi laş, iar prin parazitismul său lenea poartă timbrul unui „furt camuflat”. 

Declinul moral al lenei este consecinţa firească a incapacităţii de a-ţi exersa utilitatea 
acţiunilor desfăşurate în favoarea ta şi a celor din jur. E forma plictiselii apăsătoare şi 
insuportabile ce cufundă viaţa psihică şi spirituală într-o adevărată mlaştină fetidă. S-a spus 
pe drept cuvânt că viaţa înseamnă mişcare. Dar nu orice fel de mişcare, ci activitatea îndreptată 
spre un scop util şi creator. Dar prin lene activitatea umană devine decompensată, fapt 
care determină ca energia sufletească să se „scurgă”, într-o degradare morală, ce vizează 
viaţa spirituală, şi care în acelaşi timp tensionează relaţiile cu cei din jur, prin clevetiri, 
denigrări, intrigi, batjocuri sau lăudăroşenii privind persoana proprie. 

Raportată la viaţa semenilor, lenea poate fi socotită un adevărat “delict social”, cu 
urmări dintre cele mai dureroase pentru leneş, care aflat de multe ori „sub presiunea foamei şi 
a poverii frigului, considerând munca asemenea unei poveri insuportabile, caută să-şi satisfacă 
trebuinţele vieţii pe căi mai uşoare, necinstite: prin furt, minciună şi înşelătorie”. “Dacă-i 
surprins în timpul când fură, ca să nu fie prins şi identificat, loveşte, răneşte şi omoară. Dacă-i 
prins înfundă puşcăria. Când nevoile sunt prea mari şi nu le poate satisface prin nici un mijloc 
sau când este demascat în flagrant delict de furt, cade în deznădejdea care îl poate împinge la 
sinucidere. Lenea este apoi, mama desfrânării. Lipsa de ocupaţie dă prilej impulsurilor oarbe 
ale instinctelor să se afirme cu toată puterea lor...”. 364 

Prin ilustrări deosebit de sugestive Bernard de Clairvaux compară distrugerea pe 
care lenea o aduce vieţii sufleteşti şi trupeşti, cu fierul care rugineşte dacă nu este folosit; cu 
aerul care se strică şi dă naştere la boli, când nu e primenit prin mişcare mai multă vreme; cu 
apa stătătoare care putrezeşte şi aduce tot felul de insecte... 365 “Leneşul este expus la mii de 
ispite şi păcate... Pasărea este mai în siguranţă când zboară, iar omul când munceşte... 
Leneşul e ca un trunchi de pom, fără frunze şi fură roade”, 366 conchide Sfântul Ioan Casian. 


6.8.2. Lenea ca maladie spirituală 

Lenea este în primul rând o deficienţă de dorinţă şi de voinţă, ceea ce înseamnă că 
mai întâi trebuie să o determinăm ca formă psihopatologică. 

/V 

încă de la început vom constata că lenea reprezintă o paralizare a dinamismului 
sufletesc, care îl orientează creator spre valori. Această stare psihopatologică este cunoscută 
sub numele de abulie (lipsa de voinţă), reprezentând incapacitatea voinţei ca putere de a 


364 Asistent C. Pavel, Trândăvia şi trufia în concepţia morală creştină, în rev. Studii Teologice, nr. 
7-8 / 1957, p. 532-533. 

365 Idem, p. 532. 

366 Filocalia, voi. I, p. 120. 

A 

preface dorinţele şi deciziile în fapte. In abulie nu este atinsă întru nimic luciditatea sau modul 
de a raţiona. Când doreşti să săvârşeşti binele, eşti convins, ai toate argumentele că ceea ce 
doreşti este bun, dar nu ai suficientă putere de voinţă să transformi gândul sau decizia luată în 
faptă. Abulia se întâlneşte în neurastenii, psihastenii, depresii, schizofrenie, oligofrenii 
grave şi toxicomaniile cu droguri şi alcool. Acestea exercită o acţiune nocivă asupra voinţei. 
Ele însele sunt boli ale voinţei de care cu greu poţi scăpa, după ce îţi dai seama de răul pe care 
ţi-1 provoacă. Pe lângă abulie, se mai aminteşte şi de hipobulia, ca reducere a capacităţilor 
volitive, dar nu totala absentă a voinţei. 367 

Lenea este şi produsul stărilor de apatie, precum apatia constituţională. Aceasta 
caracterizează indivizii care prin natura lor sunt indiferenţi, nepăsători, indolenţi. 

Apoi se întâmplă unora ca în perioada crizei adolescenţei apatia să apară cu un întreg 
cortegiu de simptome ale lentorii psihomotorii, cu diminuarea energiei pulsatorii, anume 
forme de pasivitate, ce merg până la neîncrederea în sine. 

Se aminteşte şi de apatia ca epifenomen, ce apare pe disfuncţii organice, cum este 
insuficienţa tiroidiană, hipofizară şi corticosuprarenală. 

Pe lângă aceste forme, apatia este şi un simptom specific depresiei psihice. Vom adăuga 
şi temperamentele melancolice, cu înclinaţia spre închiderea în sine şi reţinerea de a se 
angaja în acţiuni. 

Putem să ne referim apoi şi la anume tipuri de structuri psihice specific apatice cu 
atracţie spre singurătate şi respingerea vieţii sociale şi a relaţiilor de grup. Apaticii sunt 
taciturni, indiferenţi, inactivi, reacţionează lent. 368 Aceştia nu sunt însă maladivi. Ei nu 

se manifestă în activităţi dinamice şi exterioare, dar pot îndeplini cu multă conştiinciozitate 
activităţile specifice. 

Trecând la caracter ca împlinire sau neîmplinire a voinţei, vom nota tipul amorf, 
definit ca nonactiv, nonemotiv, lipsit de energie. E tolerant şi conciliant datorită indiferenţei 
sale. Lipsit de spirit întreprinzător, calm, puţin comunicativ. Este stimulat doar de plăcere. 369 

Acestea din urmă nu sunt forme patologice, ci structuri psihice cu înclinaţii specifice. 
Unii ca aceştia nu sunt întreprinzători, dar stimulaţi de plăcere îndeplinesc acţiuni dinamice 
şi de calitate... 

Pe lângă aceste forme specifice în care este implicată voinţa lipsită de energia 
transpunerii deciziei de gândire, în fapte, sunt şi formele involuntare, naturale, determinate 
de epuizări fizice şi psihice, precum oboseala şi stressul. 

La acestea se pot adăuga şi unele indispoziţii ale afecţiunii, determinate de situaţii 
externe cu aport de tristeţe şi de durere. 


367 Dicţionar enciclopedic de psihiatrie, cit., p. 26-27. 

368 Idem, p. 255-256. 

369 Ibidem, p. 172. 

Au existat şi pe plan religios concepţii care manifestau repulsie faţă de muncă şi un 
cult al lenei. Sunt cunoscuţi asiasiştii, care răsturnând tabla de valori, au socotit munca a fi o 
adevărată crimă, iar lenea era marea virtute, pe care ei o cultivau dormind. 370 Sunt apoi şi 
mesalienii eretici. Au apărut în secolul IV. Ei considerau că harul se obţine numai prin 
rugăciune. Dar refuzau să armonizeze rugăciunea cu munca. Sfidau orice activitate, trăind 
fură buna rânduială a vieţii, în hoinăreală continuă, aşezându-se în grupuri pe la marginile 
drumurilor... 


6.8.3. Terapia lenei 

Din cele de până aici tratate am văzut că lenea are un dublu aspect: cel dintâi priveşte 
lenevia duhovnicească, ca lipsă de preocupare în direcţia unei activităţi roditoare în fapte 
bune, în virtute. Cel de-al doilea aspect se referă la muncă, la acţiunea considerată singurul 
mijloc prin care câştigăm necesarul vieţii de aici şi de acum. 

A 

1. In terapia primului aspect se impune conştientizarea faptului că Mântuitorul ne 
cheamă cu insistenţă să intrăm la lucru în via Sa, “pentru a primi ce va fi cu dreptate” (Matei 
20, 6-7). Viaţa creştină este o viaţă activă, constând în neîntrerupta înnoire spre desăvârşirea 
vieţii duhovniceşti. “împărăţia lui Dumnezeu se ia cu asalt şi numai cei ce se silesc o pot răpi” 
(Matei 11, 12). Cei ce s-au lepădat de păcat, trebuie necontenit să privească înainte, la ţinta 
chemării Celui de sus şi, asemenea alergătorului din arenă, să nu ostenească atunci când 
doresc să obţină cununa nevestejită (Filipeni 3,14) pe care Hristos o va da nu slugilor viclene 
şi leneşe, ci celor care “zilnic mor” (I Corinteni 15, 31), zilnic jertfesc păcatul (Evrei 12, 4), 
zilnic “răscumpără vremea” (Efeseni 5,16), zilnic “lucrează cu frică şi cu cutremur la mântuire” 
(Filipeni 2, 12), neîntrerupt duc “lupta cea bună” (II Timotei 4, 7-8) până la capăt, fiindcă 
“nimeni care pune mâna pe plug şi caută înapoi, nu este vrednic pentru împărăţia lui Dumne¬ 
zeu” (Luca 9, 62). Acum, în această viaţă nu e odihna; e lucrul, strădania, jertfa... Dincolo e 
sărbătoarea şi odihna, după cum spune atât de sugestiv un poet creştin: “Chiar dacă arunci 
sămânţa ta / Scăldată-n lacrimi şi sudoare, / Trudit semănător nu sta: / Destul e mâine 
sărbătoare!” (Traian Dorz). 

Pentru ca voinţa noastră să fie mereu în acţiune, spre a transforma decizia în fapte, 
mintea trebuie să fie mereu la datorie făcând ca gândul lui Hristos să prindă necontenit viaţă 
în tot ceea ce facem: “Tu însă fii treaz la toate, îndură răul, fă lucru de evanghelist, îndeplinind 
desăvârşit slujirea ta” (II Timotei 4, 5). Şi mai departe, îndemnul apostolic rămâne normă 
de viaţă pentru noi: “Dorim ca fiecare din voi să arate aceeaşi sârguinţă spre adeverirea 


370 Al. Nicolescu, Teologie morală, Blaj, 1918, p. 324. 

nădejdii până la sfârşit, ca să nu vă leneviţi, ci să fiţi următori celor ce moştenesc 
făgăduinţele prin credinţă şi prin îndelungă-răbdare” (Evrei 6, 11-12). 

2. Depăşirea leneviei duhovniceşti poate fi impulsionată de duhul smereniei. Cultivând 
smerenia ne dăm seama că ceea ce am realizat pe plan duhovnicesc este prea puţin faţă de 
ceea ce se cuvine să făptuim, pentru a ajunge la împlinirea nădejdii veşnice. 

Pe de altă parte, prin smerenie ne conştientizăm asupra neputinţelor noastre spirituale, 
şi neîntrerupt menţinându-ne în comuniunea harului divin, vom câştiga acel dinamism sufletesc 
ce ne va întări voinţa spre activitate susţinută, având ca ţintă desăvârşirea morală. 

3. Cât priveşte terapia lenei raportată la munca sau la activitatea prin care acumulăm 
bunurile materiale şi spirituale necesare vieţii de aici şi de acum, va trebui în primul rând să 
conştientizăm faptul că munca este un lucru sfânt. Este rânduită de Dumnezeu. Este o poruncă 
divină dată omului înaintea căderii în păcat, ca singurul mijloc de câştigare a existenţei şi de 
stăpânire a pământului, prin ea devenind “împreună lucrători cu Dumnezeu” (I Corinteni 
3, 9) la desăvârşirea creaţiei. Apoi, după căderea în păcat nu munca a fost blestemată, ci firea 
înconjurătoare, ce face obstrucţie activităţii umane, încât activitatea omului este împreunată 
cu sudorile ostenelii... Munca a rămas “cea mai de preţ comoară pentru om” (Pilde 12,27). 
Adevărata bucurie a vieţii o simt numai cei ce adună şi folosesc bunurile vieţii prin munca lor 
cinstită, aflată sub binecuvântarea lui Dumnezeu. Odihna este plăcută şi reconfortantă numai 
în urma ostenelilor depuse. Lenevia nu aduce nici un fel de mulţumire, fiindcă ea face să 
lâncezească puterile trupului şi energia sufletului. Ea creează firii omeneşti o condiţie statică, 
care îi este improprie, pentru că o ţine în moleşeală şi în lentoare. Propriu firii omeneşti este 
dinamismul, care angajează persoana umană în acţiuni sociale spre împlinirea ei axiologică... 

4. Am văzut că lenea poate avea şi o cauză involuntară. Aceasta rezidă în formele de 
abulie determinate de diversele simptome psihastenice sau neurastenice. Adeseori emoţiile 
endothime scapă şi ele de sub puterea voinţei, iar stăpânirea de sine în săvârşirea acţiunilor 
dorite şi deliberate scade şi se paralizează şi ea... Dar totuşi nu moare. Ea poate fi salvată prin 
puterea judecăţilor de valoare. Emoţiile sunt asemenea babanelor... Ele întunecă la un mo¬ 
ment dat câmpul de acţiune al conştiinţei, prin lipsa de putere a voinţei de a transforma decizia 

/V 

în faptă. Insă la stimulul gândirii lucide şi constante “baloanele” se sparg ca împunse cu acul, 
şi atmosfera se degajează în favoarea voinţei. Natural că voinţa astenică poate fi ajutată şi 

/V 

prin medicaţie adecvată. Inmpreună cu aceasta, educaţia voinţei prin raţiune şi luciditatea 
conştiinţei, îi vor reda dinamismul necesar angajării ei într-o activitate eficientă. 

/V 

5. In ceea ce priveşte greşeala ereticilor în a considera lenea o virtute, iar munca o 
crimă, a fost condamnată cu hotărâre de Biserică, dar şi de buna cuviinţă... Spiritualitatea 
creştină şi-a consolidat puterea de acţiune tocmai prin îmbinarea armonică a muncii cu 
rugăciunea. Munca angajează voinţa spre acţiune. De aceea ergoterapia a fost şi va rămâne 
una din încercările cele mai uzuale şi izbutite în psihiatrie pentru a scoate conştiinţa din 

zonele ei întunecate, orientând-o spre zările de lumină ale unei activităţi raţionale valorificată 
prin puterea voinţei. 

Munca fizică şi intelectuală este o mare probă de sănătate de normalitate a naturii 
umane. Cel ce nu o adoptă prezintă o defecţiune de personalitate. Dinamismul creator este 
specific persoanei morale. Stă înscris în onticul ei cel mai adânc. Prin el persoana devine 
creatoare de valori... Lipsa lui determină o atrofiere şi chiar o paralizare a energiilor vitale ce 
îşi cer dreptul de afirmare. Fără acest dinamism creator condiţia persoanei umane va fi 
ştrangulată prin închistarea predispoziţiilor ei native, ce se doresc mereu exersate spre 
împlinirea menirii lor. Pentru acest motiv, obnubilarea orizontului de activizare a 
potenţialităţilor umane intră în sfera obsesiilor maladive. Ieşirea la lumină este tocmai 
activizarea acestora. Dacă abulia refuză să transforme intenţionalitatea în act, ergoterapia 
impune angajamentul de acţiune al voinţei. O chiar forţează la început, asemenea unui 
automobil, oarecum defect, care pentru a-şi lua avânt, trebuie împins la început prin forţă... 
Şi astfel ergoterapia antrenează voinţa într-o direcţie afirmativă, în măsură să depăşească 
sfera obsesivă care o imobilizează ca într-o mlaştină noroioasă... 

Deviza autentic creştină rezidă în armonizarea muncii cu rugăciunea în cadrul aceleiaşi 
activităţi. Munca începută şi sfârşită cu rugăciunea poartă în sine amprenta binecuvântării lui 
Dumnezeu. Ea reprezintă o activitate efectuată în numele Domnului şi sprijinită de harul 
puterii Sale. El ne-a şi avertizat de altfel că “fără de El nu putem face nimic” (Ioan 15, 5) sau 
că “cel ce adună fără Mine risipeşte” (Luca 11, 23). “Cât de sfântă va fi munca ce poartă în 
sine pecetea divină!... Câtă dăruire va dovedi acela care „lucrează pentru oameni ca pentru 
Dumnezeu!...” (Coloseni 3, 23). Ce bucurie va avea cel ce culege roadele muncii sale cu 
binecuvântarea cerească!... Ce “vrednic va fi lucrătorul de plata sa!...” (Luca 10, 7). 

6. Transformată în muncă, lenea va depăşi parazitismul de altă dată, precum şi furtul 
şi înşelăciunea ca mijloace de agonisire a bunurilor necesare existenţei, strălucind prin 
generozitate în opere filantropice, după îndemnul apostolic: “Cel ce fură să nu mai fure, ci 
mai degrabă să se ostenească lucrând binele cu mâinile sale, ca să aibă să dea celui ce are 
nevoie” (Efeseni 4, 28). 


6.9. KENODOXIA 


6.9.1. Noţiunea şi înţelesul kenodoxiei 

Verbul kevoSo^eo) înseamnă a avea păreri puţin fondate, a se înşela în aprecierea unui 

/V 

lucru sau a unei situaţii. Substantivul Kcvobo^ta - format din kevoş (In sens de gol, deşert, 

/V 

vid) şi 5o^a (In sens de slavă, părere) - înseamnă vanitate, deşertăciune, zădărnicie, lipsă de 
temei, adică de motivaţie, când îţi apreciezi prea mult calităţile. Noţiunea de slavă deşartă 

care redă pe KcvoSo^ia primeşte sensul părerii exacerbate despre sine, ca încredere exclusivă 
în sine, concretizată în dorinţa de afirmare, precum şi de recunoaştere şi apreciere unanimă a 
calităţilor proprii. Aceasta este îngâmfarea, ca „umflare” de sine. I se mai spune şi înfumurare, 
în sensul importanţei pe care cineva o aplică la el însuşi. 

/V 

In limba latină kenodoxiei i se spune vanitas în sens de deşertăciune, nestatornicie, 
prefăcătorie, amăgire. 

Vanitatea se mai numeşte şi deşertăciune (de la desertus = ceea ce nu conţine nimic), 
indicând răsturnarea unui conţinut prin golire sau deşertare. Sinonim este zădărnicia, adică 
inutilul, ceva fără rost, nefolositor, fără finalitate. 

Pe plan moral, ideea de slavă deşartă sau îngâmfarea este sinonimă cu înfumurarea, 
apoi cu fala, ca strălucire, măreţie, pompă, glorie, renume. A fi fudul înseamnă a fi îngâmfat, 
plin de sine. Pompa indică fastul şi luxul în cadru sărbătoresc. 

împăunaţi sunt numiţi cei făloşi, care se laudă cu orice, asemenea păunului care „se 
umflă-n pene”. 

Kenodoxia se manifestă şi sub forma făţărniciei, care caută să afirme calităţile false, 
mai precis aparenţele virtuţii care ascund vicii tainice. Este specifică lăudăroşenia fariseilor 
din timpul Mântuitorului, în realitate morminte frumos văruite doar pe dinafară, iar înăuntru 
putreziciune... Făţărnicia se temeluieşte pe conştiinţa numită „fariseică”, tocmai fiindcă 
falsifică conştiinţa morală prin aparenţe înşelătoare, aducând astfel deruta celor din jur, prin 
confuzia dintre bine şi rău. 

O altă formă de manifestare a kenodoxiei este ostentaţia ca etalare provocatoare a 
unei calităţi ieşită din comun. Şi aici apare înşelarea, deoarece calităţile se afirmă prin ele 
însele, nu prin întărâtare şi suprapunere peste alţii. 

Trecând la înţelesul slavei deşarte vom spune că acesta rezidă în dorinţa irezistibilă 
de mărire ce se continuă insaţiabil şi după împlinirea obiectivului urmărit. Kenodoxia 
se manifestă prin lăudăroşenia lipsită de temei, superficialitatea, lipsa unei finalităţi obiective. 
Este caracteristică oamenilor îngâmfaţi, încrezuţi, făloşi, infatuaţi, dornici de lux şi de fast. 
Caracteristică pentru kenodocşi este nestăvilita dorinţă de a ieşi în faţă, de a apărea în 
faţa lumii spre a fi lăudaţi, apreciaţi, aplaudaţi. Ei nu acceptă niciodată premiul doi... 
Pentru kenodox chiar simpla nebăgare în seamă este o jignire dureroasă. 

Lipsiţi de scrupule pe kenodocşi nu-i interesează cu ce apar. Esenţiale pentru ei sunt 
lauda, aplauzele, aprecierile, indiferent dacă acestea sunt sau nu obiective, indiferent dacă 
acestea sunt sau nu meritate. De aceea, în cursele acestor patimi cad deopotrivă oamenii 
inteligenţi şi merituoşi, alături de semidocţi şi proşti. 

Dar îngâmfarea kenodocşilor ca dorinţă de a se ridica fură temei deasupra celor din jur 
este de multe ori sancţionată de spiritul de dreptate şi de adevăr, încât ei devin dezagreabili în 
societate, şi mai târziu sau mai curând falsitatea lor va fi demascată şi lăudăroşenia va fi 
spulberată. Pierzându-şi încrederea semenilor, datorită neîmplinirii ei, kenodoxia devine o 

suferinţă dureroasă dar agresivă, luând forma mâniei şi invidiei, în măsură să genereze conflicte 
şi tensiuni sociale. 

Pe de altă parte, în egoismul ei steril, kenodoxia nu acceptă nici sfaturile şi nici 
criticile celor din jur, chiar dacă acestea sunt obiective şi chiar favorabile. Pentru kenodox, 
critica este o adevărată otravă. Face alergie la ea înainte de a-i cerceta temeiurile. Şi aceasta 
datorită faptului că el are obsesia suficienţei propri şi a perfecţiunii. Nu admite că greşeşte 
nici în cuvânt şi nici în faptă, chiar dacă, paradoxal, la un moment dat devine conştient de 
greşeala lui sau dacă viaţa însăşi îi demonstrează aceasta. 

/V 

In altă ordine de idei, dacă un kenodox cu înclinaţii despotice, împlinindu-şi obiectivul 
măririi dorite cu ardoare, pentru care a luptat pe toate fronturile, pe drept sau pe nedrept, 
ajungând, de pildă, să deţină o funcţie înaltă în societate, atunci abuzează de autoritate, şi 
va adopta faţă de supuşi un comportament dur şi sentenţios. Vor fi preferaţi mai mult linguşitorii 
şi perfizii, decât cei sinceri şi merituoşi. 

Calomniile şi intrigile fac carieră în cadrul kenodoxiei, în timp ce viaţa socială sub 
toate aspectele ei rămâne victimă. 

Dacă se întâmplă ca un kenodox să deţină o funcţie modestă, se va zbate prin tot felul 
de mijloace să parvină, iar dacă şi-a atins scopul, îl interesează doar traiectoria măririi şi a 
intereselor egoiste uitând prea uşor de cei ce l-au ajutat să se ridice, ca şi de locul de unde a 
plecat. 

Din cele mai sus tratate vedem că patima kenodoxiei prezintă un egoism caracterizat 
prin spiritul de aparenţă ce se vrea de toţi lăudată şi apreciată. Astfel, esenţa kenodoxiei 
constă în falsa cunoaştere de sine, odată cu impunerea ca şi cei din jur să o accepte şi să 
o scoată în evidenţă prin laude. 


6.9.2. Descrierea patimii în literatura filocalică 

1. Evagrie Ponticul ne arată că „logismos-ul kenodoxiei este un gând extrem de subtil 
(şiret, viclean). El se strecoară cu uşurinţă şi în (sufletul) celui cu bună purtare, fucându-1 să 
vrea a-şi face publice luptele şi să obţină slava de la oameni. El îl face (pe monah) să-şi 
închipuie demonul ţipând, femei vindecate şi o mulţime de oameni atingându-se de hainele 
lui; îi prezice chiar şi preoţia şi îi aduce la uşă tot felul de lume care îl caută.; iar dacă nu vrea 

/V 

să iasă, va fi adus legat. Şi astfel facându-1 înfumurat în (închipuirea) nădejdilor deşarte, 
pleacă, lăsându-1 să-l ispitească demonul trufiei, fie cel al întristării, care aduc şi alte gânduri 
potrivnice nădejdilor lui. Iar uneori îl pradă chiar şi demonul desfrânării, tocmai pe el care cu 
puţin timp înainte era un preot sfânt, adus la preoţie legat”. 371 


371 Tratatul practic, 13, o.c.p. 57-58. 

De aici vedem cum Evagrie descifrează direct şi adânc bizara imaginaţie şi întregul 
comportament al monahului kenodox. Astfel, acesta îşi imaginează că sfinţenia sa este atât de 
convingătoare, încât determină pe cei din jur de-a dreptul să-l oblige a accepta preoţia. De ce 
această demnitate? Deoarece, în general, monahii fiind străbătuţi de duhul smereniei, nu cutezau 
să se apropie de preoţie. Ei se considerau nevrednici să înveţe pe altul, când ei aveau datoria 
să înveţe de la alţii. Nu se puteau gândi, apoi, la demnitatea preoţească, fiindcă mâna preotului 
oferă Dumnezeiasca Euharistie, iar monahul, în smerenia lui se cuvenea să o primească el, nu 
să o dea altora. Obligat însă de cei din jur să devină preot, el refuză considerându-se nevrednic. 
Dar este adus legat la preoţie. Imaginaţia bizară a kenodoxiei merge şi mai departe, monahul 
devenit preot se consideră Hristos însuşi împărţind sfinţenie şi putere taumaturgică celor care 
l-au consacrat a fi preot. Kenodoxia se amplifică mereu, în sensul că sfinţenia îngâmfată a 
celui ales cu sila preot se transformă în trufie şi întristare (sau invidie) atunci când se gândeşte 
că ar putea ajunge stareţ sau episcop... Dar până la urmă apare prăbuşirea, fiindcă, aflându-se 
în lume, aclamat de mulţime, cade în desfrâu... tocmai el care fusese făcut preot cu de-a sila, 
în semn de unanimă recunoaştere a sfinţeniei lui... 

După cum vedem, kenodoxia este un logismos foarte subtil. „Dintre toate gândurile 
— spune Evagrie în altă parte — singurul cel al slavei deşarte lucrează cu multe mijloace. El 
cuprinde aproape toată lumea... făcându-se ca un fel de trădător viclean al cetăţii”. 372 

Spre deosebire de celelalte păcate, kenodoxia se strecoară şi derutează sufletele cele 
virtuoase, cu bună purtare, cultivate. Aceştia fac mult caz de virtuţile lor. Fac mare publici¬ 
tate cu ele (bripoisnco), dorindu-se deasupra tuturor. Aceasta înseamnă că kenodoxul urmă¬ 
reşte cu orice preţ să fie în atenţie, să i se acorde importanţă. Să fie apreciat şi când 
posteşte şi când nu posteşte. .. Ei se vor modele pentru alţii, de aceea îşi strigă (urlă) virtuţile 
printre mulţimea credincioşilor. „Când mintea pustnicilor e ajunsă la puţină nepătimire, spune 
Evagrie, şi-a agonisit şi calul slavei deşarte, căruia îndată îi dă pinteni prin cetăţi, purtând-o 
fură stăpânire lauda izvorâtă din slavă”. 373 

2. Sfântul Casian Romanul ne descrie kenodoxia amplu şi variat, arătând că „patima 
aceasta este foarte felurită şi foarte subţire, şi nu o bagă de seamă uşor nici chiar cel ce 
pătimeşte de dânsa. Atacurile celorlalte patimi sunt mai vădite şi de aceea e mai uşoară oarecum 
lupta cu ele, căci sufletul cunoaşte pe potrivnicul său şi îndată îl răstoarnă prin împotrivirea 
cu cuvântul şi prin rugăciune. Dar păcatul slavei deşarte având multe înfăţişări, este greu de 
biruit. El încearcă să săgeteze pe ostaşul lui Hristos prin orice îndeletnicire, prin glas, prin 
cuvânt, prin tăcere, prin lucru, prin priveghere, postiri, rugăciune, citire, linişte, până şi prin 
îndelunga răbdare. Pe cel ce nu izbuteşte să-l amăgească prin scumpetea hainelor, încercă să-l 
ispitească prin îmbrăcămintea proastă şi pe cel ce nu l-a putut face să se îngâmfe prin cinste, 
pe acela îl duce la nebunie prin aşa-zisa răbdare a necinstei; iar pe cel ce nu l-a putut împinge 


372 Capete despre deosebirea patimilor şi a gândurilor, în o.c.p. 59. 

373 Idem, p. 59 

la slava deşartă pentru destoinicia în cuvânt, îl amăgeşte în tăcere, făcându-1 să-şi închipuie 
că a dobândit liniştea. Dacă n-a putut moleşi pe cineva prin belşugul bucatelor, îl slăbănogeşte 
prin postul pe care îl ţine de dragul laudelor.. .”. 374 

/V 

In altă parte, referindu-se la kenodoxie ca la un „duşman cu multe şi felurite chipuri 
şi atât de subtil, încât cu ochii cei mai ageri abia poate fi zărit şi recunoscut”, Sfântul 
Casian arată că „frumos înfăţişează bătrânii natura acestei boli, când o descriu în felul unui 
bulb de ceapă, pe care, înlăturându-i-se un înveliş, îl află acoperit de un altul, şi tot aşa, 
oricâte foi îi scoţi, tot atâtea îi descoperi dedesubt. Nici în singurătate nu încetează să-l 
urmărească dorinţa de glorie pe cel ce fuge de tovărăşia oricărui muritor, şi cu cât se fereşte 
mei mult de lume, cu atât mai aprig se ţine după el. Pe unul îl ispiteşte să se mândrească, 
fiindcă este cel mai răbdător la muncă şi la greu, pe altul că este cel mai gata de ascultare, iar 
pe altul că îi întrece pe toţi în umilinţă. Unul este ademenit prin orgoliu, prin bogăţia 
cunoştinţelor, altul prin râvna cititului, iar altul prin lungimea veghilor. Boala aceasta nu se 
străduieşte a-1 vătăma pe cineva în nimic altceva decât tocmai în virtuţile sale, dându-i lovituri 
nimicitoare chiar în ceea ce constituie temeiurile vieţii lui... Astfel, tocmai pe această cale a 
virtuţilor pe care mergeam tinzând „la răsplata dumnezeieştii chemări de sus” (Filipeni 3,14) 
ne prăbuşim, umflaţi de izbânzile noastre, şi cu picioarele sufletului legate, ne poticnim 
împiedecaţi de lanţurile vanităţii. Aşa se face că noi, care nu am putut fi biruiţi în lupta cu 
duşmanul, suntem învinşi de strălucirea triumfului nostru... Toate păcatele odată biruite încep 

/V 

să se ofilească şi, după înfrângere, devin din zi în zi mai slabe... Insă această boală, odată ce 
a fost doborâtă, mai cu înverşunare se ridică la luptă şi, tocmai când crezi că a fost stinsă, 
atunci se scoală din moarte şi mai puternică. Celelalte păcate îi atacă de obicei, doar pe cei 
biruiţi în luptă, acesta îi urmăreşte mai înverşunat pe biruitorii lor, şi cu cât a fost mai puternic 
strivit, cu atât mai puternic îi atacă chiar când se mândresc cu izbânda lor. Şi aşa isteţime are 
acest subtil vrăjmaş, încât îl face să cadă doborât de propriile lui lovituri pe ostaşul lui Hristos, 
care nu a putut fi biruit de armele duşmane... într-adevăr, acest păcat nu-şi trage puterea de 
nicăieri altundeva, decât din sporul de virtuţi al celui pe care îl asaltează. Unele păcate... cu 
trecerea timpului chiar îşi pierd puterea şi dispar, pe când acestuia nici viaţa lungă, nesusţinută 
de o pricepută râvnă şi de o înţeleaptă chibzuinţă, nu numai că nu-i pune nici o piedecă, ba 

/V 

chiar ştie să-i adauge şi mai mari resurse de deşertăciune. In sfârşit, celelalte patimi care se 
opun unor virtuţi puternice... sunt mai uşor biruite şi înlăturate, însă aceasta insinuându-se 
printre virtuţi şi luptând de-a valma, ca într-un întuneric de noapte, îi înşeală mai cumplit, 
fură să se aştepte, pe cei neprevăzători”. 375 

3. Sintetizând gândirea şi practica ascetică, Sfântul Ioan Scărarul arată că kenodoxia 
„complotează mereu împotriva ostenelilor şi roadelor lucrate de virtuţile noastre. Furnica 
aşteaptă ca agricultorul să strângă grâul de pe câmp, precum şi kenodoxia aşteaptă să fie 


374 Cele opt gânduri ale răutăţii, cit., p. 120 

375 Aşezăminte mănăstireşti şi cele opt păcate..., Cartea XI, 1, 3, 5, 6, 7, 8, 9, P.S.B. 57, p.240-243. 

strânsă bogăţia (noastră sufletească). Aceea se bucură la gândul că va putea fura seminţe, 
aceasta că ne va risipi virtuţile. Duhul deznădejdii se bucură văzând că se înmulţesc păcatele, 
iar duhul slavei deşarte că se înmulţesc virtuţile. Poarta celei dintâi este mulţimea rănilor, iar 
a celei de a doua bogăţia ostenelilor. Fii cu luare aminte şi vei afla această ticăloasă slavă 
deşartă înflorind până la marginea mormântului în haine, parfumuri, alaiuri, aromate şi altele. 
Soarele străluceşte fură alegere asupra tuturor, iar slava deşartă se bucură de toate stăruinţele 
noastre. Dar ce zic, postind mă fălesc, iar când întrerup postul spre a nu mă arăta cumpătat, 

/V 

iarăşi mă mândresc. Inveşmântându-mă în podoabe, sunt biruit, schimbându-le cu haine simple, 
iarăşi dau dovadă de slavă deşartă. Vorbind sunt învins, dar tăcând iarăşi sunt învins de către 
glasul deşertăciunii. Această patimă poate fi asemuită bucăţelelor de fier cu trei ascuţişuri, pe 
care oricum le-ai arunca, tot păstrează un vârf îndreptat în sus, astfel ca să poată înţepa pe 

/V 

care le calcă. înfumuratul este un credincios închinător la idoli; lui i se pare că cinsteşte pe 
Dumnezeu, dar până la urmă el voieşte să placă nu Domnului, ci oamenilor... Postul celui 
mândru nu este răsplătit, iar rugăciunea sa este deşartă, deoarece pe amândouă acestea le 
săvârşeşte spre a fi lăudat de oameni. Ascetul kenodox este de două ori nenorocit, deoarece 
îşi munceşte trupul (prin nevoinţe), iar plată nu dobândeşte”. 376 

In Istoria Lausiacă, Paladiu relatează următorul caz: „Am cunoscut în Ierusalim o 
fecioară care şase ani a purtat un sac şi a trăit închisă, neprimind nimic din cele ce-i puteau 
pricinui o plăcere. La urmă, prinsă de o mândrie covârşitoare, sfârşi prin a cădea. Şi 
deschizând fereastra, a primit pe cel ce o servea şi s-a împerecheat cu el, deoarece nu şi-a 
făcut nevoinţa potrivit voinţei şi iubirii lui Dumnezeu, ci pentru a se arăta pe scenă omenească, 
ceea ce are în ea voinţa putredă de slavă deşartă. Căci, stăpânită de gândurile ei, a fost dusă 
la dispreţuirea altora, neavând ca păzitor înfrânarea”. 377 

Din toate cele până aici tratate vedem că slava deşartă ca patimă este obsesia nimicului 
(k£vo<; = vid, gol) ridicată la rang de cult. 


6.9.4. Psihopatologia kenodoxiei 

Kenodoxia ca maladie spirituală „funcţionează” ca falsificare a cunoaşteri de sine 
pierzând determinarea şi abordarea corectă a realităţii, pe un fond psihopatologic. 

A 

încă din antichitate Aristotel o etichetează ca extremă dăunătoare vieţii personale şi 

A A 

sociale. înţeleptul din Stagira spune că „In toate mesotes-ul este demn de laudă, în timp ce 
extremele nu sunt nici convenabile, nici lăudabile, ci vrednice de a fi blamate... Astfel, în 
privinţa adevărului, pe cel ce păstrează măsura adevărului îl numim sincer, iar măsura este 
sinceritatea; tendinţa spre exagerare o numim lăudăroşenie, iar pe cel ce o manifestă - lău- 

376 Scara, Cuvântul XXII, p. 356-357. 

377 Istoria Lausiacă, Scurte biografii de pustnici, trad. Pr. Prof. Dr. D. Stăniloae, Bucureşti, 1993, p.65 

dăros, şi tendinţa spre diminuare - disimulare, iar pe cel ce o manifestă, disimulator (sipcovsia 
= afectarea umilinţei în cuvinte şi fapte) (EN 1108 a 20+25). „Cât despre vanitoşi — spune 
Aristotel — sunt proşti şi nu se cunosc pe sine, şi aceasta în mod vizibil (ei întreprind lucruri 
cu perspective glorioase ca şi când ar fi demni de ele, pentru ca apoi incapacitatea lor să iasă 
la iveală). Şi se împăunează cu veştmintele şi cu aspectul lor exterior, ca şi cu alte asemenea 
lucruri, le place să-şi etaleze bunătatea şi vorbesc despre toate acestea ca şi cum datorită lor 
şi-ar fi câştigat dreptul la stimă” (de-a fi cinstiţi) (EN 1125a. 30). 

/V 

In cadrul condiţiei umane o omului există alternativa între a fi şi a apărea. Patologicul 
constă în falsificarea adevărului despre sine prin a apărea fără a fi. Pindar spunea: „fii 
ceea ce eşti!” Dar numai când te cunoşti pe tine însuţi te poţi afirma cum eşti. Kenodoxia 
depăşeşte realul tocmai prin exaltarea necunoaşterii de sine. „ La temelia onestităţii sociale 
— spune N. Mărgineanu — stă sinceritatea, când omul apare aşa cum de fapt este. La temelia 
neonestităţii, precum şi a bolii mentale stă lipsa de sinceritate cu semenii şi chiar cu sine 
însuşi, când omul vrea să apară altfel decât este. De aici, deosebirea dintre gând, vorbă şi 

/V /V 

faptă. In nebunie, minciuna este una faţă de noi înşine. De aceea este inconştientă. In 

/V 

condiţii de sănătate mintală şi socială, conduita traduce în faptă conştiinţa. In condiţii de 

/V 

boală sau crimă, ea o trădează sau o ascunde. In primul caz, conduita este o expresie a conşti- 

/V 

inţei. In cel de-al doilea caz, ea este un mecanism de apărare, ca în boală, şi de atac, precum 
în acţiunea socială... Colaborarea dintre conduită şi conştiinţă ne dă Rolul social. Camuflarea 
conştiinţei prin conduită ocazionează Masca. Aruncarea Rolului social conduce la omul ani¬ 
mal, lipsit de sentimentul ruşinii. Dacă Masca este jucată de noi înşine, atunci ea este „micul 
nostru teatru”, cu care începe nebunia. De aceea suprema expresie a sănătăţii mintale rămâne 
sinceritatea şi naturaleţea, nu prefăcătoria şi făţărnicia...”. 378 

Dar în competiţia vieţii, oamenii sunt înclinaţi mai mult spre viclenie şi perfidie, fiindcă 
atâta timp cât lipseşte echitatea socială, se năruie şi onestitatea, iar odată cu triumful 
neonestităţii, omul apare în contradicţie cu el însuşi, precum şi cu comunitatea din care face 

/V 

parte. In acest caz îşi face apariţia poza şi cabotinajul. „Sinceritatea este o prescripţie morală, 
spune Mihai Ralea. Ea nu poate fi întotdeauna o realitate psihologică. S-a zis că limbajul a 
fost dat omului ca să-şi ascundă gândurile... Chiar cei mai candizi, mai cinstiţi, nu se pot opri 
în o multitudine de împrejurări de la manifestaţii exterioare care spun altceva decât ceea ce se 
petrece în forul lor interior. Trebuie să facem pe alţii să creadă despre noi ceea ce voim să 
creadă, nu ceea ce suntem în realitate. La unii, aceste modificări şi de expresie sunt ocazio¬ 
nale şi trecătoare. La alţii însă, simularea devine un sistem... E ceea ce se cheamă de obicei o 
poză. Există indivizi care adoptă în viaţă atitudini de eroi teatrali...E ceea ce numim 
cabotinajul şi care constă în dramatizarea atitudinilor pe care le luăm în viaţă”. 379 


378 Condiţia umană, Bucureşti, 1973, p. 13-14 

379 Scrieri din trecut în filozofie, Bucureşti, f. a., p. 149 - 150) 

Poza şi cabotinajul aparţin până la un punct raţiunii inteligente, dar în cazul în care 
Rolul social nu le interpretează cum se cuvine, se ajunge la fanfaronadă şi vedetism, iar 
acţiunile devin o mascaradă. 

Prostul rămâne totdeauna victima unei caricaturi ridicole. Pe măsură ce-şi afirmă 
prostia, apar defectele ca tot atâtea complexe de inferioritate. 

Semidoctul kenodox scoate în evidenţă aroganţa, care întotdeauna atrage după sine 
repulsia şi antipatia celor din jur... 

Kenodoxia sadicilor este o monstruozitate, deoarece conştiinţa lor exaltată sărbătoreşte 
triumful învingătorului, chiar dacă pe nedrept vede capul nevinovat la picioarele sale... 

Pe de altă parte, kenodoxia nesatisfucută este o rană deschisă ce creează suferinţe 
cumplite. E vorba în acest caz de amorul propriu înfrânt. Şi atunci când instinctul eului, ca 
cel mai puternic instinct, este învins, amorul propriu frustrat este asemenea unui luptător care 
trăieşte odată cu învingerea şi declinul propriei împliniri.. .Dar nu numai amorul propriu înfrânt 
creează sufletului kenodox suferinţa, ci chiar indiferenţa sau nepăsarea faţă de succesele cu 
care iese la rampă... Ei consideră indiferenţa într-o astfel de situaţie ca pe o sfidare tăcută, ca 
pe o desconsiderare, care le suscită instinctul de apărare şi atac sub forma ranchiunii cu clocot 
a răzbunării. Iar când această indiferenţă vine de la prieteni, kenodoxul, în subiectivismul său 
aberant, transformă prietenia în duşmănie. Kenodoxia, ca lipsă de obiectivitate şi discernământ 
în afirmarea valorilor proprii, devine neonestă în relaţiile sociale, prin tendinţa de a judeca 
totdeauna defectele altora, în favoarea calităţilor proprii, pentru care găseşte motivaţie, chiar 
dacă în realitate acestea nu există...Obsesia parvenitismului îl obligă pe kenodox să devină 
linguşitor şi docil cu „cei tari”, dar în acelaşi timp dur şi răzbunător cu supuşii. Dacă aceştia 
nu-i aduc osanale, îi consideră de-a dreptul duşmani, şi-i loveşte necruţător şi fatal... 

De-aici vedem că pe plan social kenodoxia acţionează sub obsesia autorităţii represive. 
Reuşeşte să supună firile naive şi nesigure pe afirmarea în viaţă sau pe cei interesaţi să-i 
obţină favorurile. Cei vicleni însă o linguşesc cu neruşinare, pentru ca să-i râdă în 
spate...Ceilalţi o privesc de pe poziţie de spectatori cu repulsie şi desconsiderare... 

Kenodocşii semidocţi formează o tagmă aparte. Ei nu sunt numai dificili, ci chiar 
periculoşi, fiindcă impun cu orice preţ autoritatea lor nemotivată. Cerbicia lor este angajată 
de o forţă voluntară lipsită de temei raţional şi de luciditatea discernământului cu finalitate 
afirmativă. Ei neagă şi se opun la orice iniţiativă ce premerge opiniei lor. Ambiţia lor sterilă 
se transformă în suferinţe chinuitoare pentru ei înşişi. De aici şi lipsa de elasticitate în 
accepţiunea părerii altora, încât pe drept cuvânt, putea constata poetul George Coşbuc: „Uşor 
convingi pe un netot / Şi mai uşor pe-un om cuminte; / Pe-un semidoct nici tu, părinte, / Nici 
zeii cerului nu pot!”. 

Din toate cele până aici tratate, înţelegem mai bine de ce Mântuitorul, din dorinţa de a 
aduce adevărata sfinţenie naturii umane, ia atitudine hotărâtă de combatere a kenodoxiei 
fariseice temeluită pe ipocrizie. Fariseii doreau din răsputeri să apară altceva decât sunt. 

Dar lipsa lor de naturaleţe şi sinceritate face ca evlavia pe care doreau să o afirme, să ascundă 
în dosul măştii, a pozei şi a cabotinajului, caricatura ridicolă, cel mult comică, a fizionomiei 
lor morale. Dar lipsa de obiectivitate şi de naturaleţe ne oferă posibilitatea de a vedea în 
kenodoxia lor discrepanţa dintre conştiinţă şi comportament, concretizată în escrocherie şi 
nebunie. 


6.9.4. Cauzele care generează kenodoxia 

I. Cauza psihologică 

Sub aspectul trihonomiei sufletului, kenodocşi sunt totdeauna cu thymos-ul ridicat. 
Cei cerebrali şi voliţionali acţionează pe fond raţional şi voluntar. Ei pot fi stăpâni pe ei înşişi, 
făcând impresia unor firi aşezate şi domoale. Clocotul este însă în interiorul sufletului. Ca 
esenţă morală, unii ca aceştia sunt perfizi şi calculaţi. 

Cei care nu-şi pot stăpâni ttymos-ul acţionează pe fond afectiv. Sunt explozivi, agitaţi, 
cu reacţii violente. Acţionează mai mult deschis, „cu cărţile pe faţă”. Neavând stăpânirea de 
sine sunt oricând gata de ceartă, pe care o angajează cu tot cortegiul ei trivial, cu replici dure 
şi necontrolate. 

Ca defect de mentalitate şi comportament, kenodoxia îşi are cauza generală în 
dizarmonia celor trei funcţii ale sufletului omenesc: intelect, voinţă, sentiment. 

1. Cu privire la intelect, apare evidenţa cerbiciei (de la „cerber”, păzitorul neînduplecat 
al iadului). I se mai spune şi îndărătnicie sau încăpăţânare, ca persistenţă îndârjită într-o 
anumită părere sau ca stăruinţă recalcitrantă într-o anume atitudine. E lipsa flexibilităţii 
dinamice şi creatoare a minţii omeneşti. Gândirea rămâne statică şi imobilizată în obsesia de 
neclintit a unei păreri sau viziuni obtuze. 

2. Cu privire la voinţă, se remarcă faptul că aceasta o ia înaintea raţiunii, lipsindu-i 
deliberarea necesară deciziei. Astfel, voinţa se impune fură argumente prin afirmarea cu orice 
preţ. De aici apare exagerarea în cuvânt, sub forma lăudăroşeniei, precum şi afirmarea faptelor 
ce se vreau înaintea celorlalţi oameni. Tot aici intră în discuţie şi ambiţia. Prin definiţie, 
ambiţia reprezintă o dorinţă a demnităţilor, a autorităţii şi a onorurilor. Ambiţia nu e rea în 
sine. Ea poate fi în primul rând o emulaţie în crearea valorilor şi în desăvârşirea personalităţii. 
Dar poate duce şi la dezordine socială, la conflicte şi animozităţi, atunci când este pătrunsă de 
superficialitatea kenodoxiei. Toma d’Aquino a surprins în acest sens trei forme ale ambiţiei: 

a. Când căutăm onoruri pe care nu le merităm şi care depăşesc mijloacele noastre; 

b. Când le căutăm în exclusivitate pentru noi înşine, urmărind lauda şi slava noastră, şi 
nu lauda lui Dumnezeu; 

c. Când din egoism beneficiem de onoruri fără ca prin ele să ne arătăm generozitatea şi 
altruismul. 380 

3. Cu privire la sentiment se remarcă pierderea simţului sfielii şi al ruşinii când e 
vorba să primeşti laudele celor din jur. Paradoxal, fala şi prostia nu ezită să accepte chiar 
lăudăroşenia mincinoasă şi perfidă. „Laudă să fie, oricum ar fi!” este deviza kenodoxiei. 
Sunt remarcabile în acest sens cuvintele scriitorului francez Anatole France, prin care îl 
ironizează pe kenodox, spunând: „Laudă-mă, laudă-mă, ticălosule, că ştiu că minţi, dar 

/V 

totuşi îmi place”. In schimb, faţă de criticile venite din partea semenilor apar la kenodocşi 
resentimentele cu tot convoiul necruţătoarei răzbunări. 

9 

II. Cauza spirituală 

Din descrierea patimii cu uşurinţă putem distinge că prima cauză a kenodoxiei este 
înlocuirea laudei ce i se cuvine lui Dumnezeu, cu lauda ce se pretinde a fi primită de la 

A 

oameni. In mulţi psalmi putem vedea că omul este neputincios în faţa lui Dumnezeu, este slab 
şi copleşit de multe ori de necazuri. De aici şi îndemnul: „Suflete al meu caută-ţi pacea în 
Dumnezeu, căci numai în El nădăjduiesc eu! El este cetatea mea şi mântuirea mea. El este 
sprijinitorul meu şi nu mă voi clăti. Dumnezeu e mântuirea şi slava mea. Dumnezeu e ajutorul 
meu. Nădejdea mea e în Domnul” (Psalmul 61, 6-7); „De Tine, Domne, însetează sufletul 
meu şi trupul meu după tine tânjeşte, ca un pământ pustiu, sec şi fără apă, ca să văd puterea ta 
şi slava ta, cum te-am văzut în locaşul tău cel sfânt. Că mai bună este mila ta decât viaţa; 
buzele mele te vor lăuda. Aşa te voi binecuvânta toată viaţa mea şi în numele tău voi ridica 
mâinile mele... şi cu glas de bucurie te va lăuda gura mea...” (Psalmul 62, 2-6). Pentru că 
omul aşteaptă bunătatea lui Dumnezeu, numai Lui îi aduce laudă şi numai de la El aşteaptă 
binefacerea. Când însă aşteaptă de la oameni lauda, atunci se răstoarnă tabla de valori. Laudei 
ce se cuvine lui Domnului este aşteptată de kenodox de la oameni pentru el. Din acest motiv 
spune Apostolul atât de categoric, despre sine, tesalonicenilor: „Nici căutând slava de la oameni, 
nici de la voi, nici de la alţii...” deşi ar fi meritat aceasta ca „Apostol al lui Iisus Hristos” 
(I Tesaloniceni 2, 6). 

A 

In al doilea rând, când omul creşte în virtute, poate la un moment dat, sub ispita 
diavolului, să înlocuiască neîntreruptul progres spre desăvârşire, cu suficienţa de sine. Atunci 
forţele sale duhovniceşti scad în favoarea mulţumirii de sine. Conştiinţa nu mai recunoaşte 
că tot ceea ce a primit este de la Dumnezeu (I Corinteni 4, 7), iar lipsa pocăinţei smerite îl 
determină să privească la virtuţile lui, şi mai ales să pretindă a fi lăudat de oameni pentru ele. 
Sufletul pătruns de puterea pocăinţei îşi vede totdeauna neputinţa, insuficienţa, şi de aceea se 
laudă în slăbiciuni pentru a spori harul lui Dumnezeu prin care să ajungă la desăvârşirea vieţii 


380 C. Pavel, Trândăvia şi trufia, p. 538. 

lui Hristos, după mărturia Apostolului: „...pentru mine însumi nu mă voi lăuda decât în slă¬ 
biciunile mele” (II Corinteni 12,5), „căci când sunt slab atunci sunt tare” (II Corinteni 12,10). 

Lipsa acestei pocăinţe smerite face ca sufletul să se umfle întru sine cerând şi altora 
această recunoaştere. Şi într-o astfel de situaţie, pe măsură ce virtuţile sunt mai evidente, cu 
atât mai mult şi kenodoxia cere să fie recunoscută şi de alţii. In felul acesta ea devine plasa 
în care cad pretinşii sfinţi. Şi încurcându-se în aţele ei, se îneacă... 


6.9.5. Problematica kenodoxiei 

Kenodoxia nu este întâlnită numai la fariseii din timpurile Mântuitorului, nici numai 
în mediul monastic. 

/V 

In general creştinii care promovează o morală minimală, au neşansa să cadă victime 
kenodoxiei. Ei ajung la conştiinţa datoriei împlinite, şi astfel sunt înclinaţi să-şi scoată în 
evidenţă virtuţile. De pildă, kenodoxia poate fi văzută cu prisosinţă rodind în inimile acelor 
credincioşi care se consideră pe sine mântuiţi, făcând mult caz cu pocăinţa lor, care tocmai 
prin însuşi acest fapt, le lipseşte, deoarece pocăinţa porneşte totdeauna din smerenie şi cultivă 
smerenia... De aceea noi nu putem spune declarativ că suntem mântuiţi. Noi spunem în numele 
credinţei şi a harului primit de la Dumnezeu că avem nădejdea mântuirii, că aşteptăm şi ne 
străduim să dobândim mântuirea pe care Dumnezeu o aduce numai sufletelor care îi dedică 
întreaga viaţă, numai acelora care consideră că tot ceea ce faptuiesc aparţine lucrării harului 
lui Dumnezeu, recunoscând împreună cu Apostolul că numai „cu harul lui Dumnezeu sunt 
ceea ce sunt” (I Corinteni 15, 10). De aceea, lauda i se cuvine lui Dumnezeu şi nu nouă. 
Apostolul întreabă: „Ce ai pe care să nu-1 fi primit? Iar dacă l-ai primit, de ce te lauzi ca şi 
cum nu l-ai fi primit?” (I Corinteni 4, 7); „Şi avem o astfel de încredere faţă de Dumnezeu 
prin Hristos; nu că suntem vrednici să cugetăm în noi înşine ceva de la noi, ci vrednicia 
noastră este de la Dumnezeu” (II Corinteni 3, 4-5). 

Dat fiind faptul că kenodoxia creşte odată cu progresul virtuţilor şi risipeşte valoarea 
lor, ea pătrunde în substratul virtuţilor şi acţionează acolo subtil şi viclean, distrugând 
arhitectonica vieţii duhovniceşti, fără ca omul să conştientizeze acest fapt. Ea devine asemenea 
viermelui nebăgat în seamă care distruge stejarul falnic din pădurea înverzită... 

Ne vom lămuri mai bine dacă vom lua câteva exemple concrete. Subtilul şi vicleanul 
duh al kenodoxiei te ispiteşte totdeauna cu ceea ce posezi, chiar (şi mai ales) cu darurile 
pe care ţi le-a dat Dumnezeu sau cu meritele pe care le-ai câştigat printr-o activitate 

A 

rodnică. In concret, pe muzicianul talentat îl determină să urmărească gloria, mai mult decât 
creaţia. Pe un preot merituos, să-şi afişeze insignele decorative mai mult decât evlavia smerită. 
Pe un dascăl conştient de valoarea muncii sale, îl derutează, facându-1 să-şi afirme cu orice 
ocazie rezultatele bune, neglijându-le pe cele slabe. Pe savant, să triumfe cu descoperirea sa, 

şi să stagneze în cercetare şi descoperire. Pe agricultor, să-şi laude produsele sale, chiar dacă 
ale vecinului sunt mult mai bune. Pe părinţi, să vadă în copiii lor strălucirea soarelui de pe 
cer, iar pe ceilalţi să-i dispreţuiască, chiar dacă au merite evidente... Dacă cei din jur nu le 
respectă idolul, sunt consideraţi invidioşi, vrăjmaşi şi lipsiţi de obiectivitate... Pe medic, să 
se aprecieze numai pe sine şi să dispreţuiască pe ceilalţi... Pe politicieni, mai mult îi îndeamnă 
să-şi afirme înţelepciunea prin soluţiile care fără îndoială sunt cele mai eficiente... Pe 
muncitorul cu braţele, cernit şi murdar în urma activităţii sale, îl face să se laude, mai mult 
decât să se plângă, nu de munca sa, ci de mizeria în care o exercită... Şi exemplele pot con¬ 
tinua, spre a demonstra că sfera acestui viclean logismos este atât de variată, echivalentă cu 
numărul oamenilor care-i cad victimă. Paradoxal este faptul că slava devine mai evident deşartă 
sau vanitoasă, atunci când oamenii cu mai puţin discernământ se laudă cu defectele, cu 
insuccesele şi cu ciudăţeniile firii lor, numai pentru a ieşi în evidenţă, numai pentru a fi ascultaţi, 
chiar dacă sunt aplaudaţi ca şi oameni de nimic sau ca şi clownii de la circ... Paradoxul 
kenodoxiei poate fi atât de ridicol şi de naiv, încât conştiinţele fariseice, pentru a strânge 
aprecieri şi aplauze, uită de păcat atunci când se pune problema să iasă în faţă. Un credincios 
kenodox se pretează chiar şi la furt pentru ca făcând binefaceri, să fie apreciat şi lăudat. Nu 
păcatul îi creează jenă, ci aprecierile celor din jur îi aduc aureola satisfacţiei. Complexul de 
inferioritate cedează totdeauna locul nestăvilitei dorinţe de afirmare. Atât de perfidă este 
kenodoxia încât derutează chiar şi relaţiile dintre prieteni. De pildă, amorul propriu al uni 
kenodox se simte frustrat atunci când bunul său amic nu-i aplaudă un succes oarecare sau 
dacă nu-i remarcă chiar şi o glumă. 

După cum vedem, kenodoxia nu este specifică numai monahilor. Ea reprezintă un 
defect de caracter şi de personalitate. Pentru acest motiv este socotit păcat capital, în 
măsură să genereze, după cum am văzut, mândria ucigaşă de suflete, întristarea sau invidia, 
precum şi desfrâul, prin „donquijotismul” specific celor îngâmfaţi şi luxoşi, care caută prin 
fala lor gloria şi renumele pe toate planurile activităţii umane. De fapt, kenodoxului îi lipseşte 
cu desăvârşire spiritul critic. Pe el îl obsedează ideea de a ieşi în faţă, de a se afirma în orice 
împrejurare şi situaţie, cu orice întreprinde în viaţă. Absenţa acestui spirit critic îl determină 
să dea sfaturi şi să emită chiar şi soluţii publice, chiar dacă acestea sunt greşite şi eşuează, 
chiar dacă îl duc la prăpastie pe cel ce şi le însuşeşte... 

Atât de mult îl chinuie amorul propriu pe un kenodox, încât e în stare să jertfească 
totul numai pentru a culege aprecierile şi aplauzele celor din jur. Nu numai din interes şi 
necinste se nasc grupările sociale, politice şi religioase, ci şi /sau mai ales din kenodoxie. 

Datorită acestor realităţi negative pe care le aduce kenodoxia în viaţa oamenilor, sub 

/V 

aspect moral ni se cere discernământul în problematizarea virtuţii însăşi. In această situaţie 
vom remarca faptul că virtutea îşi are şi ea „capcanele” ei. Pentru a înţelege mai bine acest 
„fenomen” duhovnicesc vom lua spre exemplificare opusul kenodoxiei,care este smerenia. 
Asceţii creştini sunt cu toţii de acord că sub nici o altă formă nu poate izbuti perfidul duh al 

kenodoxiei mai mult să se afirme, decât sub masca smereniei. De altfel, falsa smerenie este 
cu atât mai periculoasă cu cât ea destramă personalitatea umană sub aspectul caracterului 
moral. S-a remarcat ingenios că atunci „când dorim să fim socotiţi mai smeriţi e cu atât mai 
rău, că în smerenie trebuie să cazi, nu să urci, trebuie să te faci neobservat, nu recomandat.. .”. 381 
„Păcatul smeritului poate fi şi acela de a zice sau a se crede sau a se simţi mai smerit decât alţi 

A 

smeriţi. întrecerea în smerenie e o întrecere între orgolii”... 382 De aici putem conchide că dacă 
toate virtuţile se temeluiesc pe smerenie, înseamnă că trebuie să poarte „duhul” ei, adică să se 
afirme în toată strălucirea lor, dar autorul lor să primească răsplata în ascuns, de la Dumne¬ 
zeu, nu din partea oamenilor (Matei 6, 6; 6, 16-18). Iată, în concret cum intră kenodoxia 
printre virtuţi, spre a le deforma sfinţenia. Ai săvârşit acte de binefacere, ajutând cu 
generozitate pe cei lipsiţi; fapta e virtuoasă. Dar când începi să numeri actele filantropice sau 
când le comunici şi altora, sfinţenia păleşte datorită kenodoxiei. Dacă te-ai rugat şi l-ai iertat 
pe duşman pentru păcatul săvârşit, te asemeni cu Dumnezeu. Dar dacă trâmbiţezi cu aceasta, 
spre a fi cunoscută oamenilor, vei rămâne, din cauza kenodoxiei, doar cu aprecierile şi aplauzele 
lor, care se sting odată cu sunetul gălăgios al acestora... Paradoxul kenodoxiei lucrează la 
sufletele oamenilor derutându-le pe de-a binelea evlavia. De pildă sunt credincioşi lipsiţi de 
discernământul duhovnicesc, care oferă sume mari de bani pentru ridicarea sau împodobirea 
unui locaş sfinţit de cult, numai pentru a le apărea numele lor de binefăcători, chiar dacă — şi 
aici poate apărea paradoxul — darea lor poate proveni din furt sau poate fi dobândită pe cale 
necinstită... 


6.9.6. Terapia kenodoxiei 

Greutăţile care se întâmpină în terapia kenodoxiei rezidă în faptul că cei în cauză se 
consideră a fi la stadiul desăvârşirii şi refuză orice fel de păreri şi sfaturi privind persoana lor. 
Unii ca aceştia sunt subiectivi prin excelenţă şi nu voiesc să privească în oglinda obiectivă a 
faptelor şi vieţii lor morale. De aceea, pentru a depăşi această patimă se impune dintru început 
disciplinarea şi buna orientare a gândului. 

Evagrie din Pont împarte funcţia gândurilor în două direcţii: Gânduri care „taie” şi 
gânduri care „se taie”: „Şi anume, taie cele rele pe cele bune, dar şi cele rele se taie de cele 
bune”. Spre pildă, gândul ospitalităţii întru mărirea lui Dumnezeu poate fi tăiat de gândul de 
a primi pe străini pentru slava proprie, adică de a fi văzut şi apreciat de alţii. Dar poate veni şi 


381 Dr. Antonie Plămădeală, Mitropolitul Ardealului, Capcanele smereniei, în „Telegraful Român”, nr. 
41-42, 1988, p. 11. 

382 Mitropolitul Antonie Plămădeală, Cum să arbitrăm lupta dintre smerenie şi mândrie!, „Telegraful 
Român”, nr. 45-46/1988, p. 4. 


228 





Duhurile răutăţii 

_ l _ 


gândul bun, care îl taie pe cel rău, îndreptând către Dumnezeu virtutea noastră, silindu-ne să 
nu facem aceasta pentru lauda oamenilor, ci pentru dragostea lui Dumnezeu”. 383 

Prin urmare, un gând rău se poate transforma intr-un gând bun, dar poate fi şi invers: 
un gând bun se poate transforma într-un gând rău. 

Pentru a depăşi această patimă, Sfântul Ioan Damaschin propune pentru maladia 
kenodoxiei două leacuri duhovniceşti: „rugăciunea necontenită întru zdrobirea inimii”. 384 

/V 

1. Intr-adevăr, prin rugăciune ne întoarcem privirea de la oameni spre Dumnezeu. 
Dacă kenodoxia ne depărtează de Dumnezeu şi ne îndreaptă spre slava deşartă a oamenilor, 
rugăciunea ne face să intrăm cu mintea şi cu inima în comuniunea lui Dumnezeu, şi simţin- 
du-I bunătatea şi iubirea Lui să-L considerăm Stăpânul şi Părintele nostru de care depinde 
viaţa noastră. Sfântul Ioan Casian sfătuieşte pe „cel ce vrea să lupte desăvârşit şi să ia cununa 
dreptăţii desăvârşite, să se străduiască în toate chipurile să biruie această fiară cu multe capete 
(kenodoxia). Să aibă pururi înaintea ochilor cuvântul lui David: „Domnul a risipit oasele 
celor ce plac oamenilor” (Psalmul 53, 6). Deci nimic să nu facă uitându-se după lauda 
oamenilor, ci numai răsplata lui Dumnezeu să o caute. Să lepede necontenit gândurile care 
vin în inima lui şi îl laudă, şi să se dispreţuiască pe sine înaintea lui Dumnezeu. Căci numai 
aşa va putea, cu ajutorul lui Dumnezeu, să se izbăvească de duhul slavei deşarte”. 385 

2. Corelată cu neîntrerupta rugăciune este zdrobirea inimii, adică penthos-ul ca ocărâre 
de sine, faţă de kenodoxia ca laudă de sine. Dacă prin rugăciune avem comuniunea cu Dum¬ 
nezeu, renunţând la lauda pe care o aşteptăm de la oameni, prin penthos ne vedem nu calităţile 
cu care ne lăudăm şi aşteptăm să fie recunoscute şi apreciate de cei din jur, fapt care stagnează 
calea spre desăvârşire, ci ne vedem defectele, lipsurile ce se cuvine a fi mereu corectate. Dacă 
kenodoxia înseamnă staţionare a spiritului, penthos-ul este imboldul continuei lui angajări 
spre piscurile desăvârşirii, fiindcă desăvârşirea este tocmai conştiinţa nedesăvârşirii. 

Dacă izvorul kenodoxiei constă în egoism, ca falsă cunoaştere de sine, ne apare bine¬ 
venit leacul spiritual propus de asceţii creştini, constând în to a\|/fj(pi<rrov, ceea ce înseamnă 
„a te tăgădui pe tine însuţi”. 386 Părinţii filocalici înţeleg prin aceasta a recunoaşte că nu eşti 
nimic fără Dumnezeu, că aşa cum a spus Apostolul “prin har sunt ceea ce sunt” (I Corin- 
teni 15,10. 

Sfântul Maxim Mărturisitorul merge mai departe arătând că „cel ce s-a învrednicit 
de cunoştinţa dumnezeiască şi a dobândit lumina acesteia prin dragoste, nu va fi tulbu¬ 
rat niciodată de duhul slavei deşarte. Iar cel ce nu s-a învrednicit încă de aceea, cu uşurinţă 
este prins de aceasta. Dacă, aşadar, unul ca acesta va căuta în tot ce face spre Dumnezeu, ca 
unul ce le face toate pentru El, mai lesne va scăpa cu Dumnezeu de ea”. 387 

383 Capete despre deosebirea gândurilor, cap. 6, Filocalia I, 68-69 

384 Despre virtuti şi păcate, Filocalia, voi. IV, p. 192. 

385 O.c.p. 121.v 

386 T. Spidlik, Spiritualitatea ..., voi. I, p. 296. 

387 Capete despre dragoste I, 46, Filocalia II, 43 

In concluzie putem spune că omul se eliberează de kenodoxia atunci când, conştient 
fiind de valoarea acţiunilor sau faptelor sale, nu şi le atribuie sieşi, ci le consideră daruri ale 
lui Dumnezeu, şi mulţumeşte lui Dumnezeu că l-a învrednicit să le valorifice. Nu face caz de 
meritele sale pentru a primi lauda oamenilor, ci în taină aduce preamărire şi mulţumire lui 
Dumnezeu, recunoscând că „tot darul desăvârşit este de sus, de la Dumnezeu” (Iacob 1,17), 
că „vrednicia noastră este de la Dumnezeu” (II Corinteni 3, 5), că tot ce am primit este de la 
Dumnezeu şi nu putem să ne lăudăm ca şi cum ar fi de la noi (I Corinteni 4, 7), că „avem 
această comoară în vase de lut pentru ca să recunoaştem că puterea covârşitoare este de la 
Dumnezeu şi nu de la noi” (II Corinteni 4,7), iar noi suntem doar unealta lui Dumnezeu prin 
care el lucrează în lume. Şi astfel necontenit ne străduim să împlinim voia Lui şi să fim pe 

placul Lui. In felul acesta, vom combate kenodoxia prin lauda adusă nu nouă, ci lui Dumne¬ 
zeu, potrivit îndemnului apostolic: „Cel ce se laudă în Domnul să se laude, căci nu cel ce se 
laudă pentru sine este dovedit bun, ci cel pe care îl laudă Domnul” (II Corinteni 10, 17-18). 

Cel ce doreşte să renunţe la kenodoxia va trebui ca, schimbându-şi mentalitatea, să 
dobândească discernământul duhovnicesc specific, adică aceea superioritate morală prin care, 
asemenea Apostolului, să se „laude în slăbiciunile” sale, având convingerea că „puterea lui 
Dumnezeu în slăbiciune se desăvârşeşte” (II Corinteni 12, 5-10). Aceasta este marea taină 
a vieţii duhovniceşti pe care numai adevăraţii ei trăitori o înţeleg. 


6.10. HYPEREFANIA 
6.10.1. Consideraţii generale 

Hyperefania defineşte patima mândriei în toată duritatea şi profunzimea ei egocentrică. 
Este orgoliul ca egoism, spre deosebire de kenodoxia, sora mai mică şi mai firavă, mai mult 
perfidă, vicleană şi naivă, decât profundă. Este adevărat că şi kenodoxia porneşte din 
egoism, dar acesta iese în afară sub forma lăudăroşeniei, a dorinţei şi plăcerii de a 
primi aprecierile şi aplauzele celor din jur, pe când egocentrismul hyperefaniei rămâne 
adânc întipărit în sufletul omenesc, atât de izolat în sine, încât nu acceptă nici pe Dum¬ 
nezeu. De aici ura implacabilă faţă de tot ce-1 împiedică să se afirme sau nu-i dă satisfacţia 

/V 

aşteptată. In această situaţie, egocentrismul devine un idol căruia sufletul dominat de orgoliu 
i se închină şi îl slujeşte cu devotament total, pretinzând ca şi alţii să i se închine. 

In altă ordine de idei, am văzut din cele până aici tratate că unele patimi se referă cu 
precădere la trup, iar altele la suflet. Unele se statornicesc mai uşor la tineri, iar altele la cei 
mai vârstnici. Unele durează şi activează violent într-o anumită parte a vieţii, altele toată 
viaţa. S-a apreciat, de pildă, că lăcomia este mai evidentă la cei tineri. La fel desfrâul care se 

formează din ea. Spre deosebire de acestea, mândria se afirmă în perioada adolescenţei şi 
vizează mai mult pe cei maturi şi pe cei vârstnici, ea durând toată viaţa. 

Apoi, dacă s-a apreciat că păcatul strămoşesc a pornit din lăcomie şi neascultare, 
mândria va fi socotită ca expresie firească a neascultării, încât nu greşesc nici cei ce afirmă că 
mândria este începutul păcatului şi izvorul lui. De fapt, mândria este cel mai groaznic şi 
ucigător păcat al vieţii duhovniceşti. Scriptura îl declară începutul oricărui păcat ca detaşare 
totală de Dumnezeu: „începutul trufiei omului este a părăsi pe Dumnezeu şi a-şi întoarce 
inima sa de la Cel care l-a făcut. începutul păcatului este trufia şi cel care stăruieşte în ea 
este ca şi când i-ar ploua urâciune” (Sirah 10, 12-13). Acest păcat este mai presus de firea 
omenească. El aparţine îngerului de lumină care vrând să fie mai mare ca Dumnezeu, a devenit 
generator al întunericului... Mândria a intrat în sufletul omului prin ispita diavolului, atunci 
când primul om a acceptat îndemnul de a fi asemenea Creatorului său, dar detaşat de lumina 
Lui dătătoare de viaţă şi sfinţenie. 

Dacă kenodoxia reprezintă uitare lui Dumnezeu pentru a găsi propria preţuire a faptelor 
şi în lucrurile trecătoare ale vieţii (voce frumoasă, păr frumos, lux, podoabă, mărire), 

hyperefania este o împotrivire deliberată faţă de Dumnezeu, un refuz al darurilor Sale 
şi o nerecunoaştere a ajutorului Său. 

Scriptura atribuie acest păcat şi păgânilor, ca un viciu prin care se opun lui Dumnezeu 
şi nu-1 recunosc, după cum se exprimă generalul Holofern: „Cine e Dumnezeu dacă nu Nabu- 
codonosor?” (Iudit 6, 2). 388 

Mândria este prin definiţie şi logismos-ul omului modern, care se consideră pe sine 
demiurgul exclusiv al cosmosului, iar pe Dumnezeu declarându-1 mort, proclamă că nu mai 
are nevoie de El, că poate trăi fără Dumnezeu. 

Evagrie spune că „demonul trufiei pricinuieşte cea mai grea cădere a sufletului. El îl 
convinge să nu recunoască ajutorul lui Dumnezeu, ci să se considere pe sine cauza tuturor 
faptelor drepte, iar îngâmfându-se îi tratează pe ceilalţi fraţi ca pe nişte smintiţi, încât socoteşte 

că nici unul dintre ei nu ştie de ce-i el în stare. Ini însoţesc mânia şi tristeţea şi cel mai cumplit 
dintre rele, ieşirea din minţi, nebunia şi vederea unei mulţimi de demoni în aer”. 389 

Sfântul Casian Romanul arată că „a opta luptă o avem împotriva duhului mândriei. 
Aceasta este foarte cumplită şi mai sălbatică decât toate cele de până aici. Ea războieşte mai 
ales pe cei desăvârşiţi şi pe cei ce s-au ridicat până aproape de culmea virtuţilor, încercând 
să-i prăbuşească. Şi precum ciuma cea aducătoare de stricăciuni nimiceşte nu numai un mădular 
al trupului, ci întreg trupul, aşa mândria nu strică numai o parte a sufletului, ci tot sufletul. 
Fiecare din celelalte patimi, deşi tulbură sufletul, se războieşte numai cu virtutea opusă şi 


388 Tomas Spidlik, o.c.p. 296 

389 Tratat practic, 14, p. 59. 

căutând să o biruiască pe aceea, întunecă numai în parte sufletul. Patima mândriei însă întunecă 
întreg sufletul şi-l prăbuşeşte în cea mai adâncă prăpastie”. 390 

Origen spune că mândria este principalul păcat al diavolului şi dintre toate păcatele 
este cel mai mare. 391 

Sfântul Ioan Hrisostom spune că mândria este „rădăcina, izvorul şi tatăl păcatului. 
Ea apare la sfârşit, atunci „când patimile dorm”, adică atunci când am reuşit să stăpânim cele 
şapte patimi anterioare”. 392 

Sfântul Maxim Mărturisitorul spune că „demonul mândriei e plin de o îndoită răutate 
căci sau îndupleci moral să pună în socoteala sa isprăvile şi nu în a lui Dumnezeu, care este şi 
dătătorul celor bune şi ajutătorul spre izbutirea în ele sau, neputându-1 îndupleca pe acesta, îi 
insuflă gândul să dispreţuiască pe cei mai puţini desăvârşiţi dintre fraţi. Iar cel ce primeşte 
acest gând nu-şi dă seama că şi pe el îl face să se lepede de ajutorul lui Dumnezeu”. 393 

Acelaşi Dascăl al Bisericii spune în altă parte că „patima mândriei constă în două 
neştiinţe. Iar aceste două neştiinţe se întrepătrund şi dau o judecată confuză. Căci numai acela 
este mândru, care ignorează atât ajutorul dumnezeiesc, cât şi neputinţa omenească. Deci 
mândria este lipsa cunoaşterii de Dumnezeu şi de om. Căci prin negarea celor două extreme 
ia fiinţă o afirmare mincinoasă”. 394 

Sfântul Grigorie cel Mare nu aşează pe superbia printre păcatele capitale, fiindcă o 

consideră rădăcina lor. In schimb, pentru a indica mândria, păstrează pe inanis gloria (slava 
deşartă). 395 

Nil Ascetul raportează mândria la viaţa virtuoasă şi spune că mândria este „o patimă 
neraţională ce se strecoară în fiecare lucrare a virtuţii”; „creşte împreună cu celelalte virtuţi”, 
dar le „ucide strălucirea”. 396 

Sfântul Ioan Scărarul arată că „mândria este tăgăduirea lui Dumnezeu, născocire a 
diavolului... înainte-mergătoare a nebuniei, pricinuitoare a căderilor, izvor al mâniei, poartă 
a făţărniciei, născocitoare a cruzimii... judecătoare nemiloasă, vrăjmaşă a lui Dumnezeu, 

rădăcina blasfemiei. începutul mândriei este sfârşitul slavei deşarte; mijlocul este dispreţuirea 
aproapelui, neruşinată lăudăroşenie cu ostenelile proprii, iubirea laudei, urârea mustrării; sfâr¬ 
şitul este respingerea ajutorului lui Dumnezeu, încrederea în forţele proprii, însuşirea năravu¬ 
rilor drăceşti... Nu te mări că eşti ţărână; mulţi sfinţi şi îngeri s-a întâmplat să fie daţi afară... 
Precum întunericul este potrivnic luminii, tot aşa şi mândria se opune oricărei virtuţii”. 397 


390 Filocalia, voi. I, p. 121. 

391 Omilia 9, 2 ia lezechiel, P.G. 13, 734 C. D. 

392 Omilia 9, 2 la Evanghelia după Ioan, P.G. 59, 72 C. 

393 Cent. II, 38, Filocalia, voi. II, p. 63. 

394 Răspuns către Talasie, 56, 4, Filocalia, voi. III, p. 295-296. 

395 Moralia I, XXXIC, 45, P.L. 76, p. 620-622. 

396 Despre cele opt gânduri ale răutăţii, P.G. 79, 1160. 

397 Cuvântul XXIII, Scara, o.c.p. 367-370. 

Din aceste mărturii patristice temeluite pe o îndelungă experienţă ascetică vedem că 
hyperefania este cel mai „periculos” dintre cei opt logismoi. Ea cuprinde întreg sufletul 
omenesc, pe care orbindu-1 în bezna cea mai întunecată, îl prăbuşeşte în adâncul prăpastiei. 
Dacă kenodoxia se referă, în superficialitatea, viclenia şi subtilitatea ei, la afirmarea proprie, 
hyperefania reprezintă egoismului feroce îndreptat împotriva lui Dumnezeu şi împotriva 
semenilor. Este o delirantă umflare a sufletului, dornic să domine totul... De aceea cuvintele 
Scripturii ne arată stăruitor că „Dumnezeu stă împotriva celor mândri, iar celor smeriţi le dă 

har” (Pilde 3,34; Iacob 4, 6; I Petru 5, 5); „înaintea prăbuşirii merge trufia şi semeţia înaintea 
căderii” (Pilde 16, 18). 


6.10.2. Geneza şi descrierea orgoliului (trufiei) 

Pe lângă ispita diavolului, mândria se formează în suflet ca o maladie spirituală în 
urma unei confuzii care apare în conştiinţa omului prin răsturnarea tablei de valori. 

/V 

In mod firesc omul posedă sentimentul demnităţii sau conştiinţa valorii sale încă de la 
creaţie. El reprezintă coroana creaţiei divine, este stăpânul lumii văzute, poartă în sine chipul 
lui Dumnezeu ca raţiune şi libertate, este chemat să ajungă la asemănarea sfinţeniei lui Dum¬ 
nezeu, prin practicarea virtuţii. 

Cu toate că a căzut în păcat „minându-şi” puterile spirituale, omul nu şi-a pierdut 
totuşi conştiinţa valorii sale. Deşi a ajuns în contradicţie cu sine însuşi, şi-a dat seama că 
binele nu a dispărut total din aspiraţiile vieţii sale, şi că numai în măsura în care tinde spre 
făptuirea lui poate redobândi demnitatea iniţială. 

Când omul, prin voia sa liberă, refuză să determine scânteia binelui din el însuşi, prin 
raportarea la Dumnezeu ca izvor al Binelui, atunci se produce răsturnarea tablei de valori, 
prin înlocuirea demnităţii cu mândria. Dacă conştiinţa demnităţii îi dă omului un impuls spre 
a pune în acţiune multitudinea de valori, prin mândrie sufletul se închide triumfalist în sine 
însuşi, spre a nu recunoaşte nici o altă valoare în afară de sine. Dominat de instinctul eului sau 
de amorul propriu, omul se raportează la semeni nu pentru a le recunoaşte valoarea, ci pentru 
a-şi etala prin comparaţie propria valoare, chiar dacă aceasta e absentă. Minimalizând valoarea 
celuilalt, lipseşte şi emulaţia, precum şi competiţia. Rămâne doar ambiţia insolentă a afirmării 
egoiste... 

Prin aceasta, mândria devine o patimă şi ca urmare, o înşelare şi un eşec moral. Prin 
urmare, mândria reprezintă o exacerbată afirmare a demnităţii proprii, a cărei falsitate 
rezidă în aceea că este lipsită de motivaţie şi de suport real. 

Această pierdere a realului este numită de Sfântul Isaac Şirul „închipuire de sine”, şi 
este înţeleasă ca o „risipire a sufletului în nălucirile care îl fură de la sine şi nu-1 înfrânează de 
la zborul în norii gândurilor lui, prin care înconjoară toată zidirea”. 398 

Când cei trufaşi îşi găsesc identitatea orgoliului pe piedestalul măririi, trăiesc mereu 
sub obsesia afirmării autorităţii, dar totdeauna se consideră în criză de autoritate. 

Se spune în termeni militari că „funcţia doboară gradul”. Aplicat pe plan etic vom 
spune: „honores mutant mores”. Onorurile schimbă într-adevăr bunele obiceiuri ale oamenilor 
sau mai bine zis le imprimă un caracter specific, şi anume, caracterul grandorii, al trufiei, al 
orgoliului fără stavilă, făcându-i prizonierii şi victimele lui. Devenind obsesie orgoliul se 
transformă în zborul într-o lume iluzorie, ce-1 face pe cel prins în mrejele lui, să piardă 
contactul realului. Iar aceasta este nebunia măririi sau grandomania. Se întâmplă însă că 
de multe ori, orgoliul face din stăpânii puternici robii lui. Atunci când, de pildă, slugile 
linguşitoare şi viclene reuşesc prin intrigi şi calomnii să intre pe sub pielea stăpânului plini de 
sine, îl transformă numaidecât în marioneta lor. De unde şi constatarea că dacă vrei să 
nenoroceşti pe cineva, laudă-1 ca să devină orgolios... 

Pe de altă parte, orgoliul reprezintă descătuşarea violentă a egoismului, având 
caracteristic afirmarea fără discernământ a eului, prin confuzia pe care o face între calităţi şi 
defecte. Cel dominat de orgoliu nu are alt obiectiv decât propria evaluare, încât, pe drept 
cuvânt s-a spus că dacă vrei să cunoşti pe cineva, „fă-1 mare”, dă-i adică posibilitatea să-şi 
arate eul în toată nuditatea lui, sub spectrul propriei admiraţii şi adorări. Având obsesia tiranică 

a egoismului închircit, orgoliul reprezintă un mare defect în relaţiile interpersonale. întrucât 
persoana înseamnă deschidere spre comunicare şi comuniune, cel împătimit de orgoliu 
comunică unilateral, acceptând toate intrigile, calomniile şi minciunile venite din partea 
celor care îl laudă cu linguşire... 

Orgoliul ducând la pierderea discernământului, cel stăpânit de această patimă trăieşte 
într-o totală confuzie şi înşelare. Nu-1 interesează adevărul şi sinceritatea în cunoaşterea 
reală a situaţiilor, încât devine nedrept în aprecierile pe care le face. Numai cu mare înţelepciune 
şi răbdare i se pot arăta defectele spre îndreptare... Numai timpul în scurgerea lui, îi poate 
arăta adevărul, dar de multe ori faptele necugetate şi-au lăsat amprenta lor dureroasă, şi chiar 
dacă se vindecă rana în timp, rămâne totuşi cicatricea. 

Intruatât cel orgolios este obsedat de egocentrism, încât sufletul îi va fi dominat de 
gelozie. Dacă cineva, după dreptate, în mod obiectiv, nu este de acord cu el, şi nu se arată de 
partea lui, îi devine de-a dreptul duşman, şi se porneşte asupra lui cu mânia ce duce la ură fără 
zăgaz... 

Tot sub obsesia oarbă a afirmării egoiste, orgoliul macină sufletul omenesc prin invidia 
dusă la paroxism, ce nu cruţă pe nimeni şi nimic ce-i stă în cale. 


398 Cuvântul LXXXI, Filocalia X, p.401 

Pentru afirmarea propriei valori cei orgolioşi declanşează o adevărată competiţie cu 
cei din jur, minimalizându-le şi chiar anulându-le valorile. 

Referindu-se la tendinţele dominante ale sufletului omenesc, Nicolae Mărgineanu 
arată că 80-90 % din aceste tendinţe aparţin celor două instincte fundamentale date de însăşi 
realitatea nucleară a vieţii, confundându-se oarecum cu însăşi esenţa ei. Ele sunt instinctul de 
conservare şi dezvoltare a individului, adică instinctul eului sau amorul propriu şi instinctul 

de înmulţire sau conservare a speciei, adică instinctul sexual sau iubirea sexului opus. In 
foarte puţine cazuri e vorba de dominarea combativităţii sau a fricii (aici intră bătăuşii şi 
fricoşii). „Individul cu Şinele dominat de amorul propriu tinde — conştient sau inconştient 
— să considere persoana sa prismă de judecată a întregii lumi, fiind oarecum cheia ei de 
boltă. E ambiţios, mândru, încrezut, egocentric, egoist, plin de sine în tot ceea ce întreprinde 
şi face. Uneori amorul propriu se fixează mai mult asupra corpului, alteori — mai bine zis de 
cele mai multe ori - asupra sufletului. Se crede de obicei mai inteligent şi capabil, în special 
atunci când e prost”. 399 


6.10.3. Mândria ca maladie spirituală 

A. 

încă din antichitate mândria a fost socotită defecţiune de caracter, ce aduce mult rău 
atât persoanei umane, cât şi cetăţii, prin deteriorarea relaţiilor dintre oameni. A fost repudiată 
şi pe plan religios, socotindu-se că prin aroganţa, impetuozitatea şi insolenţa lui, orgoliul 
omului constituie un atentat la autoritatea zeilor. 

I. Hybris-ul Cu acest nume stigmatizau înţelepţii Eladei pe abuzivii care pierdeau 
măsura cuvenită în mentalitate şi comportament, provocând tensiuni nedorite în cetate. 

Verbul hybrizein exprimă o depăşire a drepturilor, un abuz obraznic şi lipsit de scrupule, 
aflat sub imboldul unei trufii nesăbuite sau lăcomii nesăţioase. Hybris-ul indică lucifericul 
egoism al încrederii în sine, prin sfidarea tuturor celor din jur. Ca pierdere a măsurii cuvenite 
şi a lipsei de control, oânen-ul reprezintă impetuozitatea, insolenţa, ca manifestări tumultuoase, 
lipsite de discernământ şi bună rânduială, asemănătoare unor ape învolburate, care depăşind 
zăgazurile, inundă ţarinele mănoase distrugând recoltele... 

Reprezentând o abuzivă depăşire a măsurii cuvenite şi chiar a condiţiei umane, începând 
cu şcoala milesiană (sec. VI în. Hs.), hybris-ului îi este opus jiegov. Aceasta indică măsură, 
echilibru, ordinea, moderaţia, pe când hybris-ul le sfidează pe toate acestea. Iar pentru ca 
etica măsurii, creatoare a culturii şi civilizaţiei să se impună, se promova izolarea celor dominaţi 
de hybris, şi se spunea că aceştia trebuie să fie izgoniţi din cetate ca şi animalele sălbatice. 


399 Psihologia persoanei ..., p. 440-441. 

Heraclit, personificându-1 pe uPpiq, l-a declarat tatăl lui Kopoţ, care reprezintă prisosul 
sau excesul. 

Acesta, depăşind necesarul, ca bună rânduială, avea un efect dezastruos asupra vieţii 
oamenilor. Ei, neavând suficientă raţiune, nu vor reuşi nici să-i de cea mai potrivită întrebuin¬ 
ţare, încât excesul trece peste limitele conduitei cuvenite. Cât despre hybris ca depăşire a 
conduitei cuvenite, Heraclit spune că „trebuie înăbuşit mai degrabă decât un incendiu” (D.L. 
IX, 2). 

Pe de altă parte, hybris-ul caracteriza şi atitudinile multor zei. Şi acestora le lipsea 
buna chibzuinţă, fiind capricioşi, violenţi, arbitrari. Dar Dike, zeiţa dreptăţii, reprezenta ordinea 

şi legea, pedepsind totdeauna depăşirea măsurii omului. In special Nemesis, ca zeiţă a măsurii, 
apăra principiul destinului de la Delfi, pedepsind pe omul orgolios şi arogant, care nu-şi 
cunoştea limitele. Aplicând însă deviza „nimic prea mult”, Nemesis reteza omului orice 
posibilitate de afirmare şi înălţare, ţinându-1 într-o umilire pasivă şi oarbă... 

Trecând în continuare la spiritualitatea creştină, vom reţine formele mai importante 
prin care este redată patima mândriei. 

II. Hyperefania Sintagma exprimă o nechibzuită arătare, ce depăşeşte conduita 
cuvenită şi chiar condiţia umană. Prepoziţia D7r£p ca particulă conferă verbului (pcrivco, căreia 
i se ataşează, sensul de „deasupra”, „peste”, exprimând arătarea „peste” alţii; „deasupra altora”, 
sub forma dispreţului faţă de ei. 400 Hyperefania poate constitui şi o atitudine de înălţare deasupra 
lui Dumnezeu, peste Dumnezeu, corespunzând cu desconsiderarea şi chiar sfidarea lui Dum¬ 
nezeu. 

Hyperefania este afirmarea egocentrică, ca falsă plinătate de sine. Aspectul maladiv al 
patimii constă în hipertrofierea insaţiabilă a eului deasupra celor din jur. Pe plan social 
acţionează prin convulsia instinctului de atac lipsit de scrupule, care nu cruţă pe nimeni când 
e vorba de afirmarea proprie. 

III. Blasfemia Cuvântul este format din plante) - a bate, a lovi, plus (pijfirj = 
vorbă. Referitor la Dumnezeu înseamnă a bate sau a lovi pe Dumnezeu cu vorba, ca şi cum ai 
lovi cu piatra. Blasfemia reprezintă mândria ca hulă la adresa lui Dumnezeu. 

Evagrie îndeamnă „să nu ne lăsăm tulburaţi de demonul care ne împinge mintea spre 
hulirea lui Dumnezeu şi spre închipuirile acelea neîngăduite pe care eu unul nici nu îndrăznesc 
a le scrie!... ţelul demonului cu pricina este să ne facă să încetăm a ne ruga, pentru ca să nu 
mai stăm drept înaintea Domnului Dumnezeului nostru şi nici să mai îndrăznim să întindem 
mâinile către Cel împotriva Căruia am urzit asemenea gânduri”. 401 


400 Conf. Dr. Felicia Ştef, Sintaxa structurală a limbii vechi greceşti, Bucureşti, 1987, p. 235. 

401 Tratatul practic, 46. 

Blasfemia este echivalentă cu erezia, fiindcă aceasta loveşte direct în învăţătura pe 
care Dumnezeu ne-a descoperit-o ca să cunoaştem voia Lui şi modul prin care putem să 
ajungem la comuniunea veşnică cu El. Erezia este o jignire adusă lui Dumnezeu şi o 
suprapunere peste descoperirea şi înţelepciunea Sa. Este o negare a dragostei lui Dumnezeu 
pe care veşnic ne-o descopere şi ne-o acordă. Dintre aceste erezii huluitoare Evagrie ne 
comunică câteva: negarea liberului arbitru şi afirmaţia că omul păcătuieşte fără voie şi că, 
prin urmare, judecata lui Dumnezeu est nedreaptă; să te întrebi dacă este în tine sau nu; să-i 
socoteşti pe demoni dumnezei; să negi că trupul dăruit de Dumnezeu ar fi un lucru bun; să 
negi harul şi ajutorul lui Dumnezeu... 402 

IV. Hyperfrosyne Cugetarea îngâmfată, arogantă şi dispreţuitoare, care produce 
tulburare în comunitatea creştină este redată de Sfântul Apostol Pavel prin i)7r£p(ppoonvîi: 
“...Căci prin harul ce mi s-a dat, zic fiecăruia dintre voi să nu cugete despre sine (pf| 
DTispcppovsiv) mai mult decât se cade să judece, ci să cugete spre a fi înţelept, după măsura 
credinţei împărţită de Dumnezeu fiecăruia” (Romani 12, 3). 

De aici vedem că criteriul după care fiecare creştin se cuvine să cugete despre sine este 
p£tpov nforstoţ (măsura credinţei). Iar credinţa exclude pe hyperfrosyne şi va adopta pe 
tapeinofrosyne (gândul smerit a lui Hristos), după cum precizează Apostolul în continuare: 
„nu vă gândiţi la cele înalte, ci lăsaţi-vă duşi spre cele smerite” (Romani 21,16). 

Cel ce a dobândit „gândul smerit a lui Hristos” (Filipeni 2, 5) va simţi o schimbare a 
minţii, o înnoire a ei: p£Tapop(pouo0£ rx\ avaKaivcbaa ton vooţ = „schimbaţi-vă prin înnoirea 
minţii ca să deosebiţi care este voia lui Dumnezeu: ce este bun şi bineplăcut şi desăvârşit” 
(Romani 12, 2). 

Iar schimbarea de mentalitate (pEtavoia) va fi urmată de schimbarea de comportament. 
Hyperfrosyne ca închistare în gândirea proprie învrăjbită faţă de alţii, se va schimba în tapei¬ 
nofrosyne, care „nimic făcând cu ceartă sau cu mărire deşartă, ci cu smerenie unul pe altul se 
va socoti mai de cinste decât el însuşi” (Filipeni 2,3; Coloseni 3,12). Numai tapeinofrosyne 
creează şi asigură unitatea credinţei în Hristos, fiindcă „dacă toţi cugetă ca Iisus Hristos când 
a murit pentru noi păcătoşii, atunci nu se vor despărţi, atunci sunt solidari ca fraţii”. 403 

V. Philautia Dacă la Aristotel philautia era iubirea de sine ca deschidere generoasă 
faţă de semeni, în spiritualitatea creştină, mai ales prin Sfântul Maxim Mărturisitorul, 
philautia este identificată cu mândria şi devine egoismul feroce ca totală detaşare faţă de 
Dumnezeu, şi în acelaşi timp ca suprapunere peste semeni. Sfântul Maxim Mărturisitorul 


402 Cristian Bădiliţă, o.c.p. 83. 

403 Dr. Werner de Boor, D/e Briefe an die Philipper und Kolosser, Verlang R. Brokhaus Wuppertal, 
1969, p. 70. 

socoteşte philautia ca patimă faţă de trup şi mama tuturor patimilor. Ca iubire de sine, philautia 
este iubirea iraţională faţă de trup, opusă iubirii şi înfrânării. 404 

Mândria ca patimă egocentrică prezintă paradoxul închistării în carapacea unei lumi 
iluzorii dominată de tendinţa vulcanică a afirmării proprii, fără a cerceta suportul real şi fără 
a intui că ridicarea pe marginea unei prăpăstii poate avea consecinţa căderii în abis... Această 
insaţiabilă mândrie egocentrică nesocoteşte orice ajutor de la Dumnezeu, refuzând chiar mân¬ 
tuirea prin har, fiindcă lucifericul din sine însuşi îi dă senzaţia exclusivei împliniri prin forţele 
proprii. Lipsa de discernământ face din voinţă o putere oarbă oricând pregătită să spargă 
zidurile şi să dărâme stâncile, impulsionată fiind de dorinţa delirantă de dominare asupra 
semenilor, ducându-i la starea de sclavie ca supuşi docili în satisfacerea capriciilor proprii. 

Patima philautiei ca esenţă egocentrică face ravagii pe plan social. 

Egoismul închistat al mândriei urmăreşte cu ferocitate captarea tuturor intereselor care 
duc la afirmarea socială, economică, culturală, politică, religioasă, etc. 

/V 

In relaţiile interpersonale tensiunea arghirofilă zdrobeşte tot ceea ce întâlneşte în 
cale, manifestându-se cu cruzime prin aversiune şi ură bestială ce conduce la sadism. Nu 
interesează decât satisfacerea şi afirmarea propriilor interese, chiar dacă acestea cer capul 
celor de lângă tine... Milă şi compasiune nu există. Accentul cade doar pe amorul propriu, 
adică pe instinctul eului, pe afirmarea lui cu putere şi duritate. 

Pactele şi prieteniile sunt dictate tot de interesele egoiste. De aceea ele dispar atunci 
când acestea sunt împlinite. Dacă se întâmplă cumva să apară conflictul de interese, atunci 
apare şi invidia specifică, care se năpusteşte necruţător asupra celor aflaţi în competiţie. 
Defăimarea, calomnia şi gelozia sunt armele ei de luptă... Dar invidia celuilalt agită tot mai 
mult mânia, ce devine la rândul ei „mahrama roşie” pentru taurul din arenă... Iar taurul nu se 
lasă învins. Luptă pe viaţă şi pe moarte... 

Superbia rănită generează suferinţe cumplite. Autoritatea lezată a superbiei doare până 
în cele mai adânci cute ale sufletului...Leacul nu va fi căutat în iertare şi îngăduinţă, ci în 
răzbunare. De aceea loveşte mortal. 

Conflictele dintre orgolii sunt semnalul de alarmă ce cheamă la luptă, generând acel 
„bellum omnium contra omnes”. 

/V 

Superbia atotştiutoare şi prealnţeleaptă primeşte sfaturi numai din interes. Dacă supuşii 
îşi permit să dea sfaturi, acestea se transformă în jignire...Iar dacă, şi mai mult, îşi permit 
critici, acestea devin ultraj. Şi de aici supărarea violentă, care uzează de toate puterile pentru 
a călca totul în picioare, făcând să dispară orice urmă de consideraţie umană... 

Dacă au existat prietenii vreodată, acestea se transformă în duşmănii de moarte. Superbia 
loveşte mortal pe aceea pe care altă dată i-a îmbrăţişat cu afecţiune. De aici apare tot mai 
pronunţat caracterul de mască al superbiei. Falsitatea ei se manifestă prin linguşirea 


404 Cent. II, 7-8, Filocalia, voi. II, p. 55; Cent. III, 6-8, p. 78 

obedientă a celor mari până le ia locul sau până îşi atinge scopul, pe de o parte; şi cruzimea 
intolerantă cu cei subordonaţi, pe de altă parte. 

Dacă philautia îşi găseşte oarecum satisfacţia devine dictatorială şi intransigentă. 
Cel în cauză îşi tratează supuşii ca pe nişte sclavi, ca simpli executanţi ai unor ordine atât de 
imperative, încât nu au dreptul nici să pună la îndoială că nu sunt cele mai bune. Philautia nu 
primeşte sfaturi, iar critica este pentru ea un adevărat ultraj, fiindcă „la raison du plus fort est 
toujours la meilleurs” (La Fontaine, Le loup et l’agneau). 

O altă caracteristică sau defect al philautieie este acela că insaţiabila dorinţă de 
afirmare scuză orice mijloace şi acceptă toate compromisurile. 

Caracterul moral ca statornicie în bine nu există, fiindcă superbia urmăreşte totdeauna 
binele ca interes personal. De aceea ea nu cunoaşte nici recunoştinţa faţă de binefăcător, ci 
caută mereu alţi binefăcători care să-i slujească şi să-i satisfacă în continuare perversele ei 
dorinţe şi interese meschine. 

Pe de altă parte, superbia operează prin inteligenţa vicleană. Când însă, se întâmplă 
ca aceasta să lipsească, prostia este demascată în toată hidoşenia ei. 

Dacă la un moment dat se pune problema iertării pentru aplanarea tensiunii, aceasta e 
doar masca ce pregăteşte furtuna necruţătoare a răzbunării. E un fel de „pax romana”, ca 
masca lui „si vis pacem para bellum”... 


6.10.4. Mândria ca boală mentală 

Dat fiind faptul că mândria este o maladie spirituală ce vizează în primul rând 
cunoaşterea de sine, cu referire şi implicaţii la detaşarea de Dumnezeu şi la suprapunere peste 
semeni, manifestările ei paradoxale o includ pe lista celor mai aberante boli psihice, care 
degenerează în forme delirante. 

A. 

In general vorbind, grandoarea, ca manifestare patologică, însumează un ansamblu 
de comportamente centrate pe dorinţa sau pe tendinţa spre expansivitate a Eului, însoţită de 
hipertrofia cunoştinţei de sine, a valorii propri, individul simţindu-se supradotat, atotputernic. 
Persoana care manifestă atitudini de grandoare poate deveni însă chiar ridicolă, în măsura în 

A 

care însuşirile sale obiective nu susţin tentativele expansive şi realizarea acestora. In 
psihopatologie, ideile delirante de grandoare sau megalomanice sunt rezultatul expansiunii 
delirante a Eului: subiectul se raportează la lumea exterioară conform dorinţelor sale de 
atotputernicie, considerându-se deosebit de dotat, inspirat până la calităţi profetice, reprezen¬ 
tând obiectul unei iubiri absolute sau fiind el însuşi destinat realizării unui ideal absolut. 405 


405 C. Gorgos, o.c., voi. II, p. 280. 

Temele megalomanice au mai multe aspecte, precum: fizice, constând în putere, as¬ 
pect exterior; materiale: bogăţii imense a căror descriere se apropie de cea a comorilor din 
basme; intelectuale: idei geniale; roluri social-politice: personalităţi marcante, suverani etc. 406 

Dintre formele megalomaniei ne vom opri la două: narcisismul şi paranoia. 

Narcisismul derivă de la legendarul Narcis, care văzându-şi chipul în apă, întru atât 
s-a îndrăgostit de sine însuşi încât devine victima propriei imagini. Ca stare morbidă narcisismul 
se caracterizează printr-o iubire intensă a cuiva faţă de propriile sale calităţi fizice sau psihice. 
„Ca un corolar, narcisistul este incapabil să iubească alte persoane”. Narcisismul poate expri¬ 
ma atât un simptom, cât şi o trăsătură caracteristică constând din autoadoraţie sau exagerat 
amor propriu. 407 

Paranoia este maladia psihică din grupul psihozelor delirante cronice. Ca „tulburare 
a raţiunii” paranoia este „caracterizată prin evoluţia continuă a unui delir sistematizat, durabil 
şi impenetrabil la critică, dezvoltat insinuos, pe fondul conservării complete a ordinii şi clarităţii 
gândirii, voinţei şi acţiunii”. 408 Intr-o expunere mai sugestivă şi plastică „paranoia se poate 
asemăna cu un sistem de interpretare a lumii, a societăţii, a valorilor din care individul bolnav 
deduce o situaţie de nerecunoaştere a propriei valori şi faţă de care el se apără enunţându-şi 
propria dreptate cu o convingere absolută sau cu dorinţă de supremaţie subiectivă faţă de 
ceilalţi oameni. Lumea delirului este dominată de o lege de bază: alterarea infrastructurală a 
psihismului prin degradarea valorilor morale, închistarea într-un egoism singular, agresiv, de 
persecuţie etc., terminând totdeauna prin sentimentul adevărului propriu”. 409 


6.10.5. Terapia mândriei 

Fiind o maladie care porneşte dintr-o dereglare mentală, terapia mândriei trebuie căutată 
în readucerea raţiunii în câmpul de funcţionare a normalitătii. Sănătatea mintii înseamnă 
reorientarea ei spre valoare. Şi după cum bine remarcă Nicolae Mărgineanu, regăsirea cugetării 
sănătoase este dată de modestie, ca măsură cuvenită a condiţiei umane. Se vorbeşte tot mai 
mult de „alienare faţă de propria noastră fiinţă... Limita de preţuire a eului propriu — 
continuă N. Mărgineanu — este în judecata dreaptă a celorlalţi. Dar în competiţia socială, 
fiecare este dispus să se laude, micşorând în schimb, calităţile altora. De aceea, modestia este 
suprema distincţie a Eului de valoare. Profesorul Robinson avea dreptate: „începutul 
înţelepciunii e sfârşitul Eului”, adică afirmarea sa justă şi obiectivă, nu subiectivă şi exagerată. 


406 Idem, voi. III, p. 67. 

407 I. Popescu Neveanu, o.c.p. 472 

408 C. Gorgos, o.c. voi. III, p. 374. 

409 Eduard Pamfil, Psihozele, Timişoara, 1976, p. 217. 

A 

Omul de valoare îşi permite chiar luxul de a se crede mai puţin decât este. In opoziţie cu omul 
de reală şi mare valoare, care se judecă mai puţin decât este, avem paranoicii şi megalomanii, 
care se simt mai mult decât sunt. Cum lumea nu le recunoaşte pretenţiile exagerate, la delirul 
şi grandoarea ei adaugă şi pe cel al persecuţiei. Paranoicii şi megalomanii pretind şi 
recunoaşterea altora. Narcisiştii se mulţumesc cu recunoaşterea lor proprie. Alături de ei avem 
persoane care se simt altceva decât sunt. Unul e funcţionar, dar se crede mare poet şi pictor 
ori conducător de oameni. Eul astfel dezvoltat, evident, nu este numai tendinţă, ci şi valenţă. 
El nu e numai ereditate, ci şi educaţie şi poziţie socială. El, de asemenea, nu e o unitate 
simplă, ci una foarte complexă. El este, de fapt, agentul prim, care ia soarta fiinţei în mână, 
pentru a o îndruma înspre adaptarea, conservarea şi dezvoltarea optimă în lumea în care ea 
trăieşte”. 410 

Faţă de valoroasele şi pertinentele observaţii şi indicatoare de drum oferite de cel mai 
mare psiholog român, se pune fireasca întrebare: cum vom ajunge la aceste deziderate măreţe 
eliberându-ne pe noi înşine precum şi lumea întreagă de indezirabilele tensiuni conflictuale 
pe care le provoacă mândria augumentată cu întregul ei cortegiu de defecte morale? 

Spitalele psihiatrice cu întregul arsenal de chimioterapie pot constitui doar un refugiu... 

Educaţia familială în cele mai multe cazuri este echivocă... Educaţia din şcoală s-a 
dovedit în bună parte contradictorie şi confuză. Educaţia religioasă, ca simplă instrucţie, nu 
şi-a dovedit nici ea finalitatea... 

Numai comuniunea reală cu Hristos, statornicită pe credinţa cea vie şi pe lucrarea 
harului Duhului Sfânt rămâne soluţia unică de a-i reda omului propria identitate ca şi chip al 
lui Dumnezeu, ca libertate autentică şi raţiune sănătoasă. Numai acestea vor putea transforma 
paranoia în metanoia, în gândul lui Hristos ca temelie sigură a eliberării sufletului omenesc 
de sub robia tuturor logismoilor care au înrobit şi înrobesc natura umană ce poartă în sine 
rănile păcatului. 


* ic ic 


410 Condiţia umană, p. 108. 

7. PATIMA ŞI POSESIA DEMONICA 

7.1. Noţiunea 

Când ne-am referit la patimi, am văzut că în limbajul asceţilor creştini acestea sunt 

/V 

identificate cu demonul, ca şi cum ar fi efectul lucrării lui în viaţa oamenilor. In concepţia 
creştină diavolul este personificarea Răului, având ca determinare primordială orgoliul. E 
vorba de pietrificarea în rău a îngerilor de lumină, care datorită mândriei, au devenit generatori 
ai răului, exercitând asupra omului trei acţiuni negative: 1 . II împing în ispita păcatului; 
2. tulburând minţile oamenilor, aduc maladiile mentale; 3. exercită puteri şi asupra lumii 
materiale din jur, aducând tot felul de necazuri şi nenorociri. 411 

Faptul că diavolul incită la rău, despre persoanele pornite să facă rău altora, manifestând 
chiar o satisfacţie sadică în acest sens, se spune că sunt „spirite diabolice”. De fapt însăşi 
sintagma „diabolic” indică etimologic „acţiunea duşmănoasă spre vătămare”. 

Pe plan moral se poate stabili o legătură cauzală între păcatul devenit patimă şi prezenţa 
ispitei diavolului spre rău. Omul devine în patimă vinovat, fiindcă nu s-a opus ispitei, deşi 
putea să o facă şi chiar să o biruiască. 

Patima rezultată din păcat are un caracter moral, în sensul că îţi anulează libertatea şi 
voinţa de acţiune, înrobindu-te sub puterea ei dominantă. La fel şi raţiunea este subjugată, dar 

A 

nu anulată. In patimă omul îşi pierde numai în parte discernământul. El poate oricând avea 
licărirea de lumină care să-l ducă la realitatea autentică a vieţii sale. Dar patima poate servi 
posesiei demonice atunci când omul decade din starea de har şi devine „mort” faţă de Dum¬ 
nezeu. 

Posesia demonică intră în adâncul fiinţei raţionale, mai ales pentru cei dăruiţi cu voinţă 
proprie diavolului, cum este, de pildă, cazul lui Iuda, despre care Mântuitorul spune că „este 
diavol” (Ioan 6, 70) sau al vrăjitorului Elimas, despre care Sfântul Apostol Pavel spune că 
este „fiul diavolului” (Fapte 13, 10). Cei posedaţi fură voia lor sunt victime. Mintea lor este 
întunecată prin posesie demonică, încât puterea voinţei lor este anulată. Dar, ceea ce este 
foarte important de subliniat, rezidă în faptul că natura lor profundă, adică chipul lui 
Dumnezeu nu poate fi anulat de puterea diavolului. Poate fi întunecat, poate fi oprit 
să-şi arate lumina şi să-şi împlinească menirea devenirii sale ca asemănare cu Dumne¬ 
zeu, dar nu poate fi anulat. El rămâne asemenea unei comori ascunse sub pământ, a unei 
lumini ascunse sub obroc. Dovadă convingătoare este faptul că prin exorcizare, adică prin 


411 Ovidiu Drâmba, Istoria culturii şi civilizaţiei, voi. III, Bucureşti, 1990, p.664. 

alungarea diavolului, cei posedaţi devin întregi la minte, dispunând astfel de capacitatea de 
a-şi duce viaţa în normalitate, ca şi cum nu li s-ar fi întâmplat nimic. 


7.2. Atitudinea Mântuitorului şi a Bisericii 
faţă de posesia demonică 

Se cuvine să precizăm că posesiunea demonică este sinonomă cu nebunia, în sensul că 
„puternicul, înfricoşatul şi prea iscusitul duh, duhul nimicniciei şi al nefiinţei... strălucitul 
duh” — cum îi spune F.M. Dostoievski — face ca în om să se întunece chipul lui Dumnezeu, 
şi să decadă astfel din umanitate prin alterarea minţii şi anularea puterii voinţei. 

Mântuitorul a avut totdeauna atitudine favorabilă faţă de cei posedaţi. El a venit să 
salveze omul de sub dominaţia răului, spre a-i reda chipul lui Dumnezeu. Deşi întâlnirea cu 
cei posedaţi a fost de multe ori dramatică, Mântuitorul nu a ezitat niciodată să-i elibereze de 
sub puterea diavolului, aducându-i la starea de normalitate, redându-le chipul lui Dumnezeu. 
Făcându-i „întregi la minte” (Marcu 5,15) le-a redat chipul lui Dumnezeu, integrându-i în 
rosturile vieţii normale. 

9 

Pentru a înţelege mai bine posesia demonică şi exorcizarea efectuată de Mântuitorul, 

A 

se cuvine să facem un studiu de caz. Indrăcitii din Gedara, fiind întrebaţi cum se numesc, 
răspund: „legiune”. Răspunsul însă nu este al lor. Diavolul era cel ce grăia prin ei. Aceştia 
sunt ca un fel de prizonieri ai lui, care execută mecanic ceea ce diavolul le impune. Ei nu pot 
nici gândi şi nici întreprinde ceva din iniţiativa proprie. Diavolii din ei îl întreabă pe Iisus: „ce 
ai cu noi Fiul lui Dumnezeu de ai venit să ne pierzi?”. Faptul că prin alungarea diavolului ei 

A 

rămân „întregi la minte”, înseamnă că prezenţa diavolului în sufletul lor nu le-a putut şterge 
chipul lui Dumnezeu, adică natura profundă, umanul autentic, mintea şi libertatea, ci doar 
le-a anulat posibilitatea de manifestare a lor. Deci nu putem identifica posedatul cu demonul 
care îl posedă. Nu omul săvârşeşte nedreptate, ci diavolul care este în el. De unde şi deviza: 

„urăşte boala, dar nu şi pe bolnav!”. 412 

Aceasta a devenit, după cum vom vedea, o atitudine constantă de protecţie şi ocrotire 
a celor posedaţi în Răsăritul creştin, spre deosebire de Biserica apuseană care, identificându-i 
pe cei posedaţi cu diavolul, a pornit secole de-a rândul o acţiune distrugătoare asupra lor. 

A 

încă dintru început Biserica a avut o atitudine precisă în favoarea eliberării omului de 
sub povara apăsătoare a diavolului, alcătuind rugăciuni speciale pentru cei dornici să se unească 
cu Hristos, devenind creştini prin Taina Sfântului Botez. 

Mai departe, asceţii creştini au urmărit viaţa celor botezaţi în luptă cu duhurile rele. 
De pildă, Diadoh, episcopul Foticeii din vechiul Epir (secolul al V-lea), combătând pe unii 


412 Jean Claude Larchet, Terapeutica bolilor mintale, trad. Florin Sicoie, Bucureşti, 1997, p. 63. 

ertici care „au născocit că atât harul cât şi păcatul, adică atât Duhul adevărului, cât şi duhul 

/V 

rătăcirii se află ascunse în mintea celor ce s-au botezat”, ne spune că: „înainte de Sfântul 
Botez harul îndeamnă sufletul din afară spre cele bune, iar satana foieşte în adâncurile lui, 
încercând să stăvilească toate ieşirile dinspre dreapta ale minţii. Dar din ceasul în care ne 
renaştem, diavolul este scos afară, iar harul intră înăuntru. Ca urmare, aflăm că precum 
odinioară stăpânea rătăcirea asupra sufletului, aşa după Botez stăpâneşte adevărul asupra lui. 
Lucrează desigur satana asupra sufletului şi după aceea ca şi mai înainte, ba de multe ori chiar 
mai rău. Dar nu ca unul ce se află de faţă împreună cu harul (să nu fie!), ci învăluind prin 
mustul trupului mintea, ca într-un fum, în dulceaţa poftelor neraţionale. Iar aceasta se face 
din îngăduirea lui Dumnezeu, ca trecând omul prin furtună, prin foc şi prin cercetare, să 
ajungă astfel la bucuria binelui... Harul se ascunde din însăşi clipa în care ne-am botezat în 
adâncul minţii. Din moment ce începe cineva să iubească pe Dumnezeu cu toată hotărârea, o 
parte din bunătăţile harului intră într-un chip negrăit în comunicare cu sufletul prin simţirea 
minţii... Suntem după chipul lui Dumnezeu prin mişcarea cugetătoare (mintea) a sufletului. 
Căci trupul este ca o casă a sufletului. Deci fiindcă prin greşeala lui Adam nu numai trăsăturile 
sufletului s-au întinat, ci şi trupul nostru a căzut în stricăciune, Cuvântul cel Sfânt al lui 
Dumnezeu (Fiul lui Dumnezeu) s-a întrupat, dăruindu-ne ca un Dumnezeu apa mântuitoare 
prin Botezul Său, ca să ne naştem din nou. Căci ne renaştem prin apă, cu lucrarea Sfântului şi 
de viaţă făcătorului Duh. Prin aceasta, îndată ne curăţim şi sufletul şi trupul, dacă venim la 
Dumnezeu din toată inima. Căci Duhul Sfânt, sălăşluindu-se în noi alungă păcatul... Deci noi 
alergătorii pe drumul sfintelor nevoinţe credem că şarpele cel cu multe înfăţişări e scos afară 
din cămările minţii prin baia nestricăciunii. Nu trebuie să ne mirăm că după Botez gândim 
iarăşi cele rele după cele bune. Căci baia sfinţeniei şterge pata noastră de pe urma păcatului, 
dar nu preschimbă acum putinţa de a se hotărî în două feluri a voinţei noastre şi nici nu 
opreşte pe diavoli să se războiască sau să ne grăiască cuvinte înşelătoare. Aceasta, pentru că 
cele ce nu le-am păzit când erau în starea naturală, să le păzim, cu puterea lui Dumnezeu, 
după ce am luat armele dreptăţii... Domnul nostru ne învaţă în Evanghelii (Luca 11, 24; 
Matei 12, 44; II Petru 2, 20) că atunci când satana, întorcându-se, află casa lui măturată şi 
goală,... atunci ia alte şapte duhuri mai rele decât el şi intră şi se încuibă în ea, făcând cele de 
pe urmă ale omului, mai rele decât cele dintâi. De aici trebuie să înţelegem că atâta vreme cât 
este Duhul Sfânt în noi, satana nu poate intra ca să rămână în adâncul sufletului. Dar şi 
dumnezeiescul Pavel ne explică limpede înţelesul acestei icoane. Căci privind lucrul acesta 
din punct de vedere al luptei, zice: „Mă bucur după omul dinăuntru de legea lui Dumnezeu. 
Dar văd altă lege în mădularele mele, luptându-se împotriva legii minţii mele şi robindu-mă 
legii păcatului, care este în mădularele mele” (Romani 7, 22-23). Iar privindu-1 din latura 
desăvârşirii, zice: „Aşadar, nu mai este nici o osândă pentru cei ce umblă în Iisus Hristos, nu 
după trup, căci legea Duhului vieţii m-a eliberat de legea păcatului şi a morţii” (Romani 8, 
1-2). Dar zice şi altundeva, ca iarăşi să ne arate că satana războieşte sufletul ce se împărtăşeşte 

de Duhul Sfânt, din trup: „Staţi deci tari, încingându-vă mijlocul vostru cu adevărul şi 
îmbrăcându-vă cu platoşa dreptăţii şi încălţându-vă picioarele spre gătirea Evangheliei păcii, 
luând peste toate pavăza credinţei, cu care veţi putea stinge săgeţile vicleanului cele aprinse, 
şi coiful mântuirii şi sabia Duhului, care este cuvântul lui Dumnezeu” (Efeseni 6,14-17). Dar 
a lupta este altceva decât a fi dus în robie. Fiindcă lucrul al doilea arată o ducere cu sila, iar cel 
dintâi o luptă cu puteri egale. De aceea Apostolul spune că diavolul se năpusteşte asupra 
sufletelor purtătoare de Hristos, cu săgeţi aprinse. Căci cel ce nu este stăpân pe potrivnicul 
său, are trebuinţă numaidecât de săgeţi, ca să-l poată birui şi supune pe cel ce se luptă cu el 
din depărtare, prin trimiterea săgeţilor. Deci satana, fiindcă nu se poate încuiba în mintea 
celor ce se nevoiesc, ca mai înainte, dată fiind prezenţa harului, călăreşte pe mustul cărnii... 
ca prin firea uşor de mânuit a acestuia să amăgească sufletul. De aceea trebuie să uscăm 
trupul cu măsură, ca nu cumva prin mustul său să se rostogolească mintea pe lunecuşul 
plăcerilor...”. 413 

După cum vedem, ascetul nostru se referă la efectele harului Sfântului Botez, insistând 
cu precădere asupra luptei duhovniceşti, mai precis a posibilităţii diavolului de a poseda mintea 
prin partea sensibilă a trupului. 

Sfântul Antonie cel Mare şi Sfântul Casian se referă direct la cei posedaţi şi la atitudinea 
ce se cuvine să o avem faţă de aceştia. Sfântul Casian arată că: „duhul necurat...cufundă şi 
înăbuşă într-o întunecime foarte deasă puterile minţii... Diavolul, care căpătase puterea asupra 
trupului lui Iov, a fost oprit de Domnul să intre şi în sufletul acestuia, cum se vede din cuvintele: 
„iată, îl predau în mâinile tale, dar de sufletul lui să nu te atingi”, adică să nu-i iei mintea 
slăbindu-i locuinţa sufletului, să nu-i întuneci inteligenţa şi înţelepciunea când el îţi rezistă, 
înăbuşind cu greutatea ta partea principală a inimii lui”. 414 Sfântul Casian se referă la posesiunile 
demonice ca fiind acceptate de Dumnezeu, sub forma unei pedepse purificatoare a sufletului. 
Referindu-se în acest sens la puterea Sfântului Macarie, care a alungat „un demon atât de rău” 
dintr-un om care „ducea la gură excrementele umane”, arată că acestuia „Domnul i-a trimis 
această pedeapsă pentru purificare şi că n-a voit să-l lase decât puţin timp în această pată”. 415 
De aici şi concluzia Sfântul Casian că cei posedaţi trebuie primiţi şi trataţi cu bunăvoinţă şi 
înţelegere ca pe unii care fac parte din aceeaşi comuniune frăţească: „De aici se înţelege 
lămurit — spune Sfântul Casian — că nu trebuie să-i dispreţuim şi să-i ocolim pe cei pe care-i 
vedem daţi duhurilor necurate pentru a fi puşi la diferite încercări. Noi trebuie să credem în 
chip nestrămutat două lucruri: unul, că nimeni nu este ispitit fără învoire de la Dumnezeu, şi 
celălalt, că toate care ne sunt venite de la Dumnezeu, fie că sunt pentru moment bucurii sau 


413 Cuvânt ascetic, 76, 77, 78, 82, Filocalia, voi. I, trad. Pr. Prof. Dr. D. Stăniloae, Sibiu, 1947, p. 
368-374. 

414 Convorbiri duhovniceşti, VII, 12, trad. prof. Vasile Cojocaru şi prof. David Popescu, PSB 57, 
Bucureşti, 1990, p. 421. 

415 Idem, VII, 27, p. 429-430. 

necazuri, ne sunt trimise spre folosul nostru de către Cel mai bun şi devotat tată şi medic. Cei 
cu duhuri necurate, ca şi cum ar fi fost încredinţaţi pedagogilor pentru muştruluială, sunt 
supuşi la câte o pedeapsă mai uşoară pentru ca, plecând din lumea aceasta, să treacă în cealaltă 
purificaţi. Ei sunt, cum spune Apostolul, daţi în prezent „satanei pentru uciderea cărnii, pentru 
ca duhul nostru să fie sănătos în ziua Domnului nostru Iisus Hristos”. 416 

La întrebarea: „cum se face că-i vedem pe astfel de oameni nu numai dispreţuiţi şi 
urâţi de toţi, dar chiar ţinuţi departe de Sfânta împărtăşanie, potrivit acestor cuvinte ale 
Evangheliei: „Nu daţi câinilor ceea ce este sfânt, nu aruncaţi mărgăritarele voastre înaintea 
porcilor”, dacă este crezut despre ei că umilinţa acestei ispite le este dată spre a dobândi 
purificarea? - se dă următorul răspuns: „Dacă vom avea ştiinţă sau mai degrabă credinţă... că 
toate se fac cu ajutorul lui Dumnezeu pentru folosul sufletelor, nu numai că nu-i vor dispreţui, 
dar chiar ne vom ruga neîncetat pentru ei, ca pentru membrele noastre, şi-i vom compătimi 
din toată inima, cu sentiment deplin (căci „dacă suferă un mădular, suferă împreună toate 
mădularele”) ştiind că fără ei, care sunt membri ai comunităţii noastre, nu ne putem desăvârşi... 
Iar Sfânta împărtăşanie nu-mi amintesc să le fi fost interzisă vreodată. Ba mai mult, se socotea 
că ea trebuie să le fie dată zilnic. Aţi înţeles greşit aceste cuvinte ale Evangheliei: „Nu daţi 
câinilor ce este sfânt”, fiindcă nu trebuie să creadă că Sfânta împărtăşanie are menirea de a 
hrăni pe om, ci că dimpotrivă, scopul ei este de a fi purificare şi pavăză trupului şi sufletului. 
Aceasta primită de oameni, este ca un foc care arde şi alungă duhurile care au intrat în oameni, 
şi caută să se ascundă în membrele lor. Am văzut că în acest chip a fost vindecat de curând şi 
părintele Andronic, ca mulţi alţii. Duşmanul îl va asalta mai mult pe cel asediat, dacă-1 va 
vedea despărţit de Doctorul cel ceresc şi-l va ispiti cu atât mai des şi mai primejdios, cu cât îl 
va simţi mai îndepărtat de leacul cel duhovnicesc”. 417 

Dacă acesta este atitudinea părinţilor filocalici faţă de posesia demonică, rămâne lipsită 
de motivaţie poziţia adoptată de Biserica Apuseană faţă de aceşti nenorociţi, mai ales în 
perioada inchiziţiei. 

Mai întâi se cuvine să facem o scurtă prezentare a modului cum a fost privit diavolul 
în occidentul creştin, după perioada patristică. Dacă în sec. al IX-lea avea înfăţişarea umană, 
în secolele care vor urma va fi prezentat ca un animal monstruos, apoi purtând aripi de liliac. 
Intră şi în literatură, luând forma unui balaur. Faraon, Pilat, Iuda vor deveni numele lui 
alegorice, iar Divina Comedie a lui Dante îl prezintă ca pe o fiinţă vulgară şi stupidă. 

Mai târziu, prin secolele XIV şi XV, va deveni o figură de coşmar, fiind făcut responsabil 
de repetatele perioade de foamete şi epidemii. Va apare în scene halucinate de cruzimi, desfrâu 
şi suplicii, dar putea lua şi formă umană, apărând ca fiinţă puternică şi abilă, înţelept şi 
seducător. 


416 Idem, VII, 28, p. 430. 

417 Idem, Vii, 31, p. 430-431. 


247 




Ascetica 


Dincolo de aceste realităţi imaginare, este acţiunea legată de puterile malefice ale 
diavolului, concretizate în persecutarea celor bolnavi mintal, considerându-se că având legături 
cu diavolul, provocau inundaţii şi ciumă. Unii ca aceştia erau trataţi cu multă cruzime, 
apreciindu-se că prin tortură şi înfometare diavolul din ei este pedepsit. Cruzimea a culminat 
cu acţiunile îndreptate contra vrăjitoarelor, considerate de inchi-ziţie în secolul al XlII-lea că 
întreţin raporturi intime cu diavolul. Secole de-a rândul a fost îndreptată acţiunea împotriva 
lor pe motiv că practică magia neagră prin forţele malefice ale diavolului, în calitate de 

A 

servitoare şi aliate lui. In secolele XIV şi XV, ţări precum: Italia, Franţa, Germania, vor emite 
legi care condamnau cu moartea prin ardere pe rug a vrăjitoarelor. Oficial vrăjitoria a fost 
condamnată de papa Ioan al XXII-lea, încât din secolul al XV-lea până în secolul al XVII-lea 
procesele, condamnările, torturile, execuţiile capitale prin înnecare spânzurătoare sau ardere 

A 

pe rug se ţin lanţ. Intre 1575-1750 au fost executate peste un milion de vrăjitori şi vrăjitoare. 418 

De acum vor face carieră tot felul de intrigi, calomnii, delaţiuni şi înşelătorii de tot 
felul, fucând tot atâtea victime ale inocenţei. Un singur exemplu: Filip cel Frumos, regele 
Franţei, pentru a sechestra imensele averi ale Ordinului Templierilor îi acuză în 1312 de 
vrăjitorie... 419 


7.3. Nebunia şi posesia demonică 

A 

încă din cele mai vechi timpuri persoanele cu tulburări mentale erau considerate la 
unele popoare, precum: egipteni, evrei, chinezi, etc ca fiind posedate de duhurile rele. Pentru 
alungarea acestora se practicau incantaţiile, magia şi purgativele preparate din ierburi. Nu 
existau instituţii de îngrijire. Cei violenţi erau ţinuţi în izolare cumplită, ferecaţi în lanţuri şi 
obezi. Erau neîngrijiţi, biciuiţi, înfometaţi. Se luau chiar măsuri de exterminare a lor prin 
lapidare sau ardere pe rug. 

Hippocrates (460-377 î. Hs) a arătat pentru prima dată că tulburările mentale sunt 
rezultatul unui dezechilibru al fluidelor din corp. De aici şi pledoaria lui pentru un tratament 
uman, prin crearea unei ambianţe plăcute, regim alimentar, exerciţii fizice, masaje, băi 
calmante. Se aplica purgaţia, iar cazurilor violente li se aplicau schingiuirile. Neexistând 
instituţii specializate, medicii greci şi romani îi îngrijeau în temple. Abia în partea a doua a 

A 

Evului Mediu s-au creat primele azile pentru bolnavii psihici. In fond acestea erau închisori, 
unde „deţinuţii” erau tratati asemenea animalelor, ţinuţi în lanţuri în celule murdare şi 
întunecate. Abia în 1792 Philippe Pinel autorizează înlăturarea lanţurilor. Gestul lui a fost 
considerat ca fiind o adevărată aventură. Nu după mult timp au apărut efectele benefice. 


418 Ovidiu Drâmba, o.c.p. 665-666. 

419 Idem, p. 666. 

Trataţi cu bunătate, în camere însorite şi curate, multora dintre ei li s-a îmbunătăţit starea 
sănătăţii, încât au fost chiar eliberaţi din azil. 420 Această noutate care a creat senzaţie în Apusul 
creştin, în Răsărit a fost o situaţie permanentă. Instituţiile de binefacere şi mai ales mănăstirile 
au dus un incontestabil aport în favoarea dezmoşteniţilor soartei, prin rugăciune, post, 
psalmodiere, harul sfinţitor şi viaţa curată. 

A 

In altă ordine de idei J.C. Larchet pe bună dreptate atrage atenţia că trebuie să deosebim 

A 

nebunia de posesia demonică. In Biserica creştină primară exista harisma deosebirii duhurilor 
(I Corinteni 12, 11) continuată de asceţii diakritici. Unii ca aceştia puteau face distincţie 
dintre duhuri. „E adevărat că este deosebit de dificil — spune Larchet — de reperat intervenţia 
diabolică, de precizat modurile ei de acţiune şi de evaluat importanţa ei. O astfel de percepţie 
scapă privirii profane... E nevoie de multă rugăciuni şi de asceză, ca primind cineva prin 
Duhul darul deosebirii duhurilor, să poată cunoaşte cele ale lor: care dintre ei sunt mai puţini 
răi, care mai răi, decât aceia şi în ce uneltire se străduieşte fiecare dintre ei şi cum poate fi 
învins şi scos fiecare. Căci multe sunt meşteşugurile lor şi multe cursele lor...”. 421 „Dacă 
medicul / psihiatrul — spune J.C. Larchet — optează sistematic pentru ipoteza organicistă şi 
dacă observatorului, a cărui privire nu este exersată spiritual, îi e permis să ezite între aplicaţia 
fiziologică şi explicaţia demonică, în ceea ce-1 priveşte pe omul înzestrat cu putere duhovni¬ 
cească, el nu ezită. Capacitatea lui de discernământ îi permite să sesizeze imediat adevărata 
cauză a tulburării, să distingă ceea ce este de origine organică de ceea ce nu este, ceea ce este 
demonic de ceea ce este de altă natură”. 422 In „Viaţa lui Theodore de Sykeon” ni se prezintă 
mai multe cazuri de boli datorate unei acţiuni demonice, fără ca bolnavul să fie conştient de 
ele. „O femeie numită Irina, care, de multă vreme avea spirite necurate ascunse în ea şi, ca 
urmare a acestei acţiuni, căzuse la pat, victimă a numeroase boli şi atacuri, fără să aibă ea 
însăşi cunoştinţă de acţiunea demonilor”; „Servitoarea unui înalt personaj avea în ea, de 28 
de ani, un demon ascuns, astfel încât era mereu bolnavă la pat, fără să ştie ce boală avea”; 
„Exista un om care zăcea paralizat datorită acţiunii unui demon, duhul necurat fiind ascuns în 
el de un număr de ani, fără să se lase descoperit”. 423 Theodoret al Cirului oferă exemplul 
„unei doamne.. .care îşi pierduse minţile. Aceasta era o acţiune demonică, în timp ce medicii 
spuneau că e o boală a creierului”. Sunt apoi multe cazuri de vindecări relatate în „Vieţile 
Sfinţilor” de vindecare prin exorcism. 424 Date fiind aceste situaţii delicate, părintele diakritic, 
dacă poate defini o cauză organică, n-o face, totuşi, în virtutea unei cunoaşteri a organismului 
şi a patologiei acestuia, ci indirect, prin constatarea absenţei tuturor cauzelor anorganice 


420 Rita L. Atkinson, Richard C. Atinson, Edward E. Smith; Daryl J. Bem, Introducere în Psihologie, 
ed. Xl-a, trad. Leonard P. Băicea, Gina llie, Loredana Gavriliţă, Bucureşti, 2002, p. 777-778. 

421 Sfântul Atanasie, Viaţa cuviosului părintelui nostru Antonie, XXII, trad. Pr. Prof. Dumitru 
Stăniloae, PSB 16, Bucureşti, 1988, p. 207. 

422 o.c.p. 55 

423 o.c.p. 152 

424 o.c.p 153. 

posibile asupra cărora e capabil să aibă o cunoaştere spirituală totală şi imediată. Ce vede, 
totuşi, nu spune întotdeauna: „ceea ce-1 presează este să acţioneze, ceea ce îl interesează, 
înainte de toate, este să aducă alinare”. 425 In cele două cazuri relatate de Theodoret din Cir, 
părintele diakritic nu a spus nimic, ci le-a eliberat de boala lor. 426 

In concluzie putem spune că nebunia este boala dereglării psihice, cu implicaţii 
somatice specifice, pe când posesia demonică este o maladie spirituală manifestată prin 
tulburarea minţii, ce poate fi înlăturată prin exorcizare. 

k k k 


425 o.c.p. 55 

426 o.c.p. 153 

VIRTUTEA CREŞTINĂ 


Se ştie că faptele conştiente şi libere raportate la ordinea morală, adică la Bine, se 
numesc fapte morale. Prin repetarea lor constantă, faptele morale devin obişnuinţe bune sau 
deprinderi bune. Iar despre omul cu deprinderi bune, spunem că este un om virtuos. 

Chiar şi numai din această simplă enunţare vedem că virtutea este deprinderea omului 
de a săvârşi în mod constant binele sub diferitele lui forme. 

Simplu vorbind, aşa cum patima, ca suferinţă şi boală este o deprindere în rău, tot 
astfel virtutea este deprinderea şi continua dezvoltare a firii spre perfecţiune. 

Pentru a determina însă specificul virtuţii creştine, se cuvine la început să analizăm 
succint: 


1. NOŢIUNEA ÎN ETICA FILOSOFICĂ ANTICĂ 

Cuvântul „virtute”, derivă de la latinescul “virtus” şi are corespondent intrat în etica 
filosofică antică pe ap£xfj. 

Noţiunea derivă de la tema ap» (forma veche) şi apapunc», cu tema comună ap, 
care indică ideea de potrivire prin amenajare, aranjare, ajustare, înfrumuseţare. Această 
aranjare, amenajare se referă la un lucru (casă, picior, ochi, trup, etc.) pe care îl dorim să fie 
mai bun sau mai frumos, motiv pentru care îi înlăturăm defectele şi mereu îl ajustăm, 
amenajăm sau chiar exersăm, spre a-i pune în acţiune sau pentru a-i evidenţia calităţile. 
Astfel, arete va evidenţia în primul rând ideea de calitate. Când spunem însă „calitate” (spre 
deosebire de defect), ne orientăm spre valoare, iar valoarea supremă cu care necontenit tindem 

/V 

să ne potrivim calităţile este Binele. In acest caz, arete va fi puterea de a acţiona mereu 
spre desăvârşirea în Bine şi se va numi perfecţiune sau excelenţă. 

A 

In concret, înţelepţii Eladei refereau pe arete la natura trupească şi sufletească a 
omului, şi necontenit se străduiau să o ducă la perfecţiune, înlăturându-i defectele. Iar această 
necontenită strădanie şi putere de a te deprinde să săvârşeşti în mod constant Binele este 

A 

arete ca virtute. înţelepţii antici spun că în fiinţa umană există calităţi înnăscute sau 
predispoziţii, ce trebuie mereu aranjate, ajustate şi înfrumuseţate, spre a aduce natura la 
perfecţiune, sau la excelenţă. Altfel, acestea s-ar pierde, iar prin pierderea lor, natura însăşi 

A 

se degradează... In felul acesta calităţile înnăscute se numesc virtualităţi. Aceasta prin 
cultivare se dezvoltă în virtuozităţi, iar cei ce le deţin, fiind de toţi apreciaţi, se numesc 
virtuoşi. Aşa sunt: meşteşugarii, artizanii, artiştii, muzicienii, sportivii, chirurgii, etc. 

De aici, uşor putem deduce că în noţiunea de virtute, ca şi calitate menită să ducă firea 
la perfecţiune, este implicată exersarea în scopul dobândirii deprinderii. Astfel, vom spune 
că virtutea este o continuă exersare spre deprinderea care conduce la perfecţiune sau 
excelentă. 

9 

La început, această calitate se referea la exersarea şi deprinderea orientată spre puterea 
şi frumuseţea fizică. Apoi s-a adăugat şi aspectul spiritual, vizând frumuseţea morală. 

/V 

In acelaşi timp, arete înseamnă şi conştiinţa valorii proprii. Astfel, practicarea lui 
arete devine o plăcere, mai mult decât obligaţie sau datorie forţată. Dat fiind că a plăcea se 
spune apâoKG), mulţi vor pune pe arete în legătură cu satisfacţia, plăcerea sau fericirea pe 
care o aduce sufletului omenesc practicarea ei. 

De aceea, drumul virtuţii, la început, e osteneală şi greutate, dar apoi devine plăcere. 
Iar pentru a defini culmea nobleţei morale pe care o aduce sufletului omenesc arete, cei 
vechi, în special stoicii, au formulat axioma: „Virtus sibi ipsi praemiunT, ceea ce înseamnă 
că virtutea se practică prin ea însăşi, fără nici o răsplată, adică în mod dezinteresat, din plăcere, 
din necesitate. 

Sfântul Ioan Damaschin derivă pe arete de la aipcKrrcri = a alege, fiindcă virtutea este 
aleasă şi voită. Alegem binele şi-l săvârşim fără sfat şi silă venită din afară. 1 

După cum am arătat, la începutul antichităţii greceşti, cea mai de preţ calitate a omului 
şi de către toţi apreciată, era întâi de toate puterea fizică, urmată de punerea ei, alături de alte 
calităţi în slujba polisului. Prin puterea fizică omul reuşea să facă faţă şi să învingă 
vicisitudinile vieţii. Tot prin forţa fizică oamenii îşi arătau puterea în războaie, fiind astfel 
apreciaţi, lăudaţi, stimaţi de întreaga cetate. Cei laşi, cei fricoşi, cei slabi erau desconsideraţi, 
precum şi femeile şi copiii. 

/V 

In accepţiunea originară arete nu avea o semnificaţie morală foarte bine definită. El 
exprima o calitate adevărată la un om, sau conştiinţa pe care acest om o avea despre valoarea 

/V 

sa. înainte de toate trezeşte admiraţie forţa fizică, precum curajul şi excelenţa masculină . 2 

Din acest fel de a înţelege pe arete, ca războire neîntreruptă cu tine însuţi pentru 
biruinţa binelui prin crearea deprinderilor bune ca şi afirmarea puterii în lupta vieţii, arete 
se deduce de la Âpcţ - zeul războiului la greci (Marte la romani). 

De fapt, însuşi cuvântul „virtus” derivă în limba latină de la „vir” (bărbat), după cum 
rezultă din celebra definiţie dată virtuţii de Cicero: „apellata est enim e viro virtus, viri 
autem propria maxime est fortitudo” (Tuse. Disp. 2, 18, 43). Acelaşi „vir” marchează la 

/V 

început activitatea şi calitatea, iar apoi puterea. In acest caz identitatea virtuţii va fi curajul 
(De bello galico 1, 2, 1). 

Din definiţia lui Cicero, vedem că virtutea este proprie bărbatului. Ea reprezintă puterea, 
vigoarea, energia care îl face să dispreţuiască durerea şi moartea (Tusculanes 2, 18). 


1 Filocalia, voi. IV, p. 196. 

2 A.J. Festugicre, Contemplation et vie contemplative selon Platon, Paris, 1936, p. 19 sq. 

Fericitul Augustin, mergând pe linia lui Cicero, corelează pe virtuosus cu virtuficico 
- corespondent lui cvSovapco (a face puternic). El socoteşte apoi că virtus derivă de la 
vireo-ere = a fi verde, a fi viguros (viresco = a înverzi, iar viridis = verde). 3 

Prin urmare, virtutea aparţine numai înţelepţilor. La ea se ajunge prin învăţături 
frumoase, dar cu precădere în lupta vieţii, încât virtutea devine trofeul durabil al acestei lupte. 4 

Privind tot la natura sa materială, înţeleptul grec i-a observat unele deficienţe de-a 
dreptul dăunătoare. Aceste deficienţe erau însă sesizate şi de cei din jur, încât dezaprecierea 
acestora a determinat identificarea lui arete cu frumosul fizic, ca şi permanentă tendinţă de 
realizare a lui, corectând deficienţele naturii sau adăugând naturii elementele care îi sunt 
necesare, atât ca satisfacţie proprie, cât şi ca recunoaştere şi apreciere a celor din jur. 

Din cele până aici tratate, putem stabili că arete avea la început un înţeles ce viza 
natura fizică şi se va manifesta ca forţă, ca putere, ca energie sau curaj, precum şi prin 
căutarea şi afirmarea frumosului în ea. Termenul a fost pus în circulaţie de Homer înţelegând 
prin calitate însuşirea potrivită naturii umane, de toţi apreciată, care îţi aduce satisfacţia 
conştiinţei valorii proprii. 

Astfel, aretologia va deveni un capitol al eticii. Ea începe şi îşi pune bazele odată cu 
omagierea faptelor măreţe ale oamenilor de seamă. Acest înţeles va fi promovat de 
peripatetici, stoici, cinici, neopitagorei, neoplatonici, când se refereau la biografia cuiva, 
scoţând în evidenţă faptele măreţe, cu nume bun, care-i face pe oameni vrednici de cinstirea 

/V 

celor din jur, oferindu-le aureola nemuririi. In primele cărţi aretologice este întâlnită figura 
lui Odiseu, evidenţiindu-se faptele lui măreţe, 5 potrivit înţelepciunii lui de a depăşi suferinţele 
şi necazurile vieţii. La fel va fi evidenţiată figura eroului legendar Herakles, iar romanii vor 
avea în memorie totdeauna curajul nemuritorului Mucius Scaevola. 

Arete reprezenta în acest caz o luptă continuă, o permanentă strădanie de a cultiva 
curajul învingând teama prin afirmarea cu biruinţă în luptă. Grecii făceau mult caz de Odiseu 
şi de Herakles, deveniţi eroi legendari şi modele de urmat. La Odiseu şi la Herakles se va 
referi mai târziu Sfântul Vasile cel Mare în celebra sa omilie intitulată: Cuvânt către tineri, 
cum pot avea folos din scrierile elinilor . 6 Despre Odiseu, personajul lui Homer, se spune 
că acesta, scăpat din naufragiul care îi înghiţise pe toţi, este adus de valuri pe malul insulei 

/V 

Feacinilor complet gol. Intâlnind-o pe Nausica, nu se ruşinează, şi nici ea, fiindcă admira cu 
precădere eroul. El ajunsese până la urmă pentru cei din insulă un model de curaj şi de 


3 A. Ernout - A. Meillet, Dictionnare etymologique de la langue latine - Histoire des mots, Paris, 
1959, p. 739 

4 Ion Coman, Miracolul clasic, Bucureşti, 1940, p. 244-245. 

5 Ion Coman, idem 236-239 

6 Cuvânt către tineri, cum pot avea folos de scrierile elinilor - Migne P.G. 31, 564-589 trad. Prof. 
Petre Procopovici, în rev. “Candela”, 1-12/1938, p.351-371; Pr. D. Fecioru, Sfântul Vasile cel 
Mare - Scrieri - parte întâia - P.S.B. 17, Bucureşti, 1986, p.566-582. Se poate vedea şi Ion G. 
Coman, Miracolul clasic, Bucureşti, 1940, p.218-252. 

eroism, încât toţi locuitorii doreau să devină un Odiseu scăpat din naufragiu. La rândul 
său, Prodicos şi apoi Xenophon îl prezintă pe Herakles ca tânăr, la răscruce de drumuri. 

/V 

Deodată îi apăruseră în faţă două femei: Virtutea şi Viciul. înfăţişarea uneia faţă de alta era 
cu totul deosebită. Una se făcuse frumoasă cu toată migala şi prin tot felul de podoabe; era 
toată numai moliciune şi lipise de ea roiul tuturor plăcerilor. Ea făcea paradă de aceste lucruri, 
şi promiţând încă şi mai mult, căuta să-l atragă pe Herakles spre ea. Cealaltă era slabă până la 
descarnare, era plină de praf, privea ţintă şi vorbea cu totul altfel. Ea nu-şi făgăduia nici 
odihnă, nici plăceri, ci nesfârşite sudori, strădanii şi primejdii pe tot întinsul pământului şi ale 

A 

mării. Răsplata pentru aceasta era divinizarea lui, după spusa lui Prodicos. In cele din urmă, 
Herakles o urmă pe aceasta. 

Romanii, ca întemeietori ai unui imperiu prin luptă şi impus prin lege, au ridicat bărbăţia, 
sau curajul militar (ca şi cel civil) la cotele cele mai înalte. Herakles, numit de ei Hercule, 
era de asemenea un model de vitejie şi de educaţie a tinerimii. Dar aveau şi ei personajele lor, 
eroii lor legendari. Despre Mucius Scaevola, de pildă, se spune că neputând ucide pe regele 
etrusc care asediase Roma (503 î. Hs.), este prins, urmând să fie ars de viu. Ca să arate că nu 
se teme nici de moarte, Mucius Scaevola şi-a întins mâna dreaptă în focul care ardea pentru 
jertfă. Uluit de curajul lui şi de dragostea de patrie, regele l-a eliberat. 

Mai târziu, Heraklit din Efes trece termenul pe plan spiritual, arătând că suprema 
virtute este judecata sănătoasă = to ococppovuv. Caracterul sufletesc, lăuntric, a lui arete, a 
fost pus în circulaţie de Democrit, 7 iar pentru Socrate este £7ri<mjpii = scientia, adică ştiinţa, 
cunoaşterea binelui pe care omul îl posedă în natura sa spirituală. El repeta mereu arete, 
îndemnând la perfecţiunea spirituală a omului prin ştiinţă şi înţelepciune. Odată cu întemeierea 
eticii de către Socrate, arete va fi obiectul ei principal, încât omul virtuos va fi şi adevăratul 
om înţelept. De acum arete va deveni noţiunea de distincţie, de valoare, ce oferă omului 
maximă demnitate. Astfel, prin arete se va exprima ideea de excelenţă, sau de perfecţiune. 
Această noţiune pe plan spiritual se va raporta totdeauna la Bine ca p£yi<rrov ayaOov - cel 
mai mare bine, adică valoare supremă. Dar întrucât arete vizează pe ayaOoq, ea va include 
şi pe to Ka'koy spre a se forma Kak,OKaya0(a ca ideal al educaţiei naturii umane privită 
integral, atât fizic cât şi spiritual. De aceea, la început, educaţia se făcea prin gimnastică 
pentru cultivarea puterii şi frumuseţii trupului, iar apoi urma muzica. Prin ea se armonizează 
sufletul. Iar din această armonizare se naşte virtutea. Şi tot ea o cultivă. 

Datorită îmbinării armonice între ţinuta fizică, morală şi comportament, ca deprinderi 
ale virtuţii, se spune îndeobşte despre un astfel de om că ştie să se comporte civilizat şi 
manierat, fiind apreciat de conlocuitorii polisului sau civitas-ului. Iar despre cel ce săvârşeşte 
fapte rele, se spune că nu e frumos ce face... 

Necesitatea educaţiei este dată de faptul că natura fizică şi spirituală nu este la toţi 
oamenii la fel. Avea dreptate Platon când spunea că unii au natura ca aurul, cu înclinaţii 

7 Diels -Fr. 62, 69, 244,264. 

(aptitudini) spre virtute, iar cei cu firi grosolane înclină mai mult spre animalitatea instinctivă 
a firii omeneşti, încât prin educaţie trebuie să înlăturăm defectele firii şi să cultivăm 
calităţile ei. Pentru acest motiv Socrate spunea că educaţia este 0£pa7raa t ^ \|n)xr]ş. Aceasta 
necesită însă şi o războire, o luptă a omului cu sine însuşi pentru a-şi pune în lumină calităţile 
înnăscute, pentru a le dezvolta neîntrerupt spre bine, încât acestea să devină deprinderi în 
săvârşirea binelui, adică arete. 

Pentru acest motiv, aretologia se identifică cu filosofia care aduce sănătatea şi 
perfecţiunea sufletului. 

Acordându-i-se importanţa cuvenită prin viaţa spirituală a omului, arete a devenit 
tema preferată chiar şi în concursurile de retorică, pe care tinerii antici le practicau cu 
entuziasm, precum şi în tratatele de morală şi spiritualitate creştină. 

Prin urmare, virtutea pe plan spiritual rămâne o calitate dobândită în urma unei 
lupte continue cu tine însuţi, în urma unei exersări continue după cum evidenţiază Sfântul 
Vasile cel Mare, în aceeaşi nemuritoare omilie către tineri, citând pe Hesiod: “.. .Nu mic este 
folosul sădirii în sufletele tinerilor o oarecare înrudire şi obişnuinţă cu virtutea că din pricina 
frăgezimii vârstei, învăţăturile unor astfel de oameni se înfig adânc şi rămân pentru totdeauna”. 
Ce oare altceva să presupunem că a avut în vedere Hesiod când a compus poemele sale, 
cântate de toţi, dacă nu să îndemne pe tineri la virtute? “Drumul care duce la virtute, a spus 
acest poet, este la început anevoios, greu de străbătut, plin de multă sudoare şi durere şi cu 
urcuş. Din pricina aceasta nu oricine poate pune piciorul pe el, pentru că merge drept în sus, 
şi nici să ajungă cu uşurinţă în vârf cel care a pus piciorul pe el. Dar cel ce a ajuns sus poate 
să vadă că drumul este neted şi frumos, că este uşor şi lesnicios de mers pe el şi mai plăcut 
decât celălalt drum care duce la viciu, pe care fiecare îl poate lua îndată, că îi este la îndemână”, 
a spus acest poet (Lucrări şi zile, 286-290). “După părerea mea - continuă marele capadocian 
- Hesiod n-a spus cu alt scop aceste cuvinte, decât ca să ne îndemne la virtute, să ne sfătuiască 
să fim buni şi să străbatem calea virtuţii fără să ne moleşim în faţa greutăţilor, înainte de a 
ajunge la sfârşit. Dacă un alt scriitor a lăudat virtutea la fel ca şi Hesiod, să primim cuvintele 
lui, că ne duc la acelaşi scop”. 8 Astfel arete devine o exersare continuă în săvârşirea binelui, 
şi prin aceasta o deprindere, o obişnuinţă, un mod constant de cultivare a calităţilor 
spre idealul unei perfecţiuni, a excelenţei. 

/V 

In concluzie, arete exprimă calitatea menită să realizeze excelenţa sau perfecţiunea 
oricărui lucru sau fiinţe. Când se referă la om, are ca obiectiv puterea şi frumuseţea, la început 
fizică, apoi sufletească, exprimată prin binele şi frumuseţea morală. 

Idealul virtuţii este kalogalathia ca rod al educaţiei. 

Ca statornicie în bine, virtutea defineşte caracterul moral. 


8 P.S.B. 17, p. 570 

2. CONCEPŢIA DESPRE VIRTUTE ŞI FELURILE EI 

ÎN ETICA PRECREŞTINĂ 

2.1. Scurtă privire istorică 

Sub aspect istoric, se consideră, nu fără temei, că spiritul grec a creat prin înţelepţii săi 
ştiinţa şi cultura care le va aduce nemurirea în istorie, la început pe cale orală, iar mai târziu 
au imortalizat-o în scrierile lor. „Cultura se transmitea la început prin „puterea cuvântului” 
acelora care erau apţi să-l primească şi care, prin aceasta chiar, erau sub autoritatea celor ce-i 
„iniţiau”. Scrierea, dimpotrivă, se va adresa oricui făcea eforturi şi dispunea de puterea de a 
citi”’. 9 

Pe de altă parte, referindu-ne la polisul grecesc unde a apărut virtutea, se apreciază că 
aceasta era foarte veche şi a suferit diferite transformări şi schimbări de-a lungul vremii. Jean 
Pierre Vernant consideră că ea primeşte pecetea afirmării sale în secolul al VlII-lea şi VlI-lea 
în. Hs. 10 Fără a-1 contrazice pe binecunoscutul cercetător al culturii elene, trebuie să admitem 
fără nici un fel de reţinere că polisul grec a existat cu mult înainte, aflându-se bine edificat în 
timpul războiului troian, după cum rezultă din Iliada lui Homer, operă de referinţă la care se 
va raporta orice autor sau legislator pentru a se justifica, modificându-şi ideile şi afirmaţiile. 
Este adevărat, însă, că în epoca menţionată de J.P. Vernant are loc o prefacere cu totul 
excepţională, care va duce la democraţia atheniană, moment istoric ce va determina întreaga 
mentalitate a spiritului grec. Tocmai în această perioadă va avea loc trecerea de la cultura 
orală la cea scrisă, culminând cu faza de democratizare din timpul lui Pericle (495-429 î. 
Hs). Şi astfel, dintr-o cultură de autoritate, care se transmitea şi se asimila, ea devine una de 
reflexie, de meditaţie, de analize şi de sinteze. 11 

Oricum, aretologia ca ştiinţă despre virtute aparţine înţelepţilor. Cei şapte înţelepţi 
despre care Aristotel dă lămurire că „au descoperit virtuţile proprii ale cetăţeanului, ^oĂiTUţ, 
nu au fost în realitate şi în fond nici înţelepţi, nici filosofi, ci nişte oameni cu mintea foarte 
ageră şi legiuitori iscusiţi”. Descoperind virtuţile proprii ale cetăţeanului, aceştia au arătat 
că ideea primară de înţelept este în corelaţie organică şi funcţională cu aceea de 7roĂi<; = 
cetate, stat, precum şi cu legile lui. Este interesant cum Solon, unul dintre cei şapte înţelepţi, 
eterniza virtutea, ca fiind singurul element statornic din viaţa omului, faţă de averile sau 
bogăţiile, care fiind asemenea zarurilor de la joc, azi sunt ale unuia, mâine ale altuia: „Dar noi 


9 Anton Dumitru, Eseuri, Bucureşti, 1986, p. 632. 

10 Les origens de la pensee grecque, ed. III, Paris, 1975, p. 44. 

11 Anton Dumitru, idem 

nu vom schimba cu ei virtutea pe bogăţie, căci prima-i statornică pe veci, iar pe cealaltă o are 
când unul când altul dintre oameni”. 12 Sfântul Vasile cel Mare se referă în special la elogiul 
virtuţii făcute de Theognis, poet grec din Megara (sec. IV î. Hs.). De la el ne-au rămas mai 
mult de o mie de versuri, străbătute de pesimismul insucceselor din viaţă. El spune că „oricine 
ar fi acela pe care îl numeşte, Dumnezeu înclină balanţa între oameni, când într-o parte, când 
în alta, când copleşindu-i pe oameni cu averi, când sărăcindu-i de tot”. 13 La fel cu aceşti poeţi 
a filosofat despre virtute şi viciu, spune mai departe Sfântul Vasile cel Mare, şi Prodicos din 
Chios (sec. al V-lea î. Hs.), dascăl în ale elocinţei, avându-i ca discipoli pe Euripide şi pe 
Socrate. 14 

A 

In perioada antică, datorită influenţei retorilor, a poeţilor şi mai ales a filosofilor, 
conceptul de virtute se va axa pe însuşirile personale, vizând datoriile individuale şi sociale, 
cum ar fi: respectul celor vârstnici, cultivarea ospitalităţii şi mai ales acţiunile în interes obştesc, 
în favoarea statului. 

A 

Dar nu numai legislaţia impune buna rânduială în societate. In fond, aceasta poate fi 
impusă - spun înţelepţii Eladei - numai datorită faptului că ea există mai întâi în sufletul 
omenesc, în mintea şi în inima omului. De aceea, pentru unii nici nu este nevoie de legi 

A 

exterioare, fiindcă raţiunea este legea supremă care îl aseamănă pe om cu Dumnezeu. In 
sufletul omului există mai întâi acel SiaKpiaiţ, ca discernământ, ca şi capacitate de a deosebi 
ceea ce este bine de ceea ce este rău. Există apoi aiScoţ, ca pudoare, ca sfială, care aduce 
respectul tinerilor faţă de vârstnici. Există apoi acocppoouvri ca bun simţ, ca bună chibzuinţă, 
care asigură echilibrul, sănătatea sufletească, prin măsură şi proporţie, prin dreaptă socoteală 
în toate, prin stăpânire de sine şi decenţă. Există apoi în suflet Poulcoaiţ, ca şi capacitate de 
a delibera şi a lua o decizie, spre transformarea gândului în faptă. Există în suflet şi sentimentul 
religios al evlaviei: svcrâpcia; simţul de dreptate: SiKauKriwi), apoi curajul, ca energie de a 

A 

învinge vicisitudinile vieţii: 'avbpua. In sfârşit, sufletul se poate apăra de pericole prin 
prevedere: ooqna. Dar în acelaşi timp oocpia va ridica sufletul în sferele cele mai înalte ale 
cunoaşterii, aducându-i fericirea cunoaşteri de sine şi a theoriei (vederea lui Dumnezeu). 
Cunoscând toate aceste realităţi propovăduite de înţelepţii antici, Cicero conchide: „aşadar, 
cum nimic nu este mai bun decât raţiunea, şi cum ea se află atât în om, cât şi în divinitate, ea 
este cea dintâi comuniune dintre om şi divinitate... Virtutea nu este însă nimic altceva 
decât natura desăvârşită şi dusă la treapta ei cea mai înaltă (Est autem virtus nihil aliud 
nisi perfecta et ad summum persincta natura: est igitur homini cum des similitudo)”. 15 


12 Plutarh, Viaţa lui Solon, cap. III - citat de Sfântul Vasile cel Mare, P.S.B. 17, p. 571. 

13 P.S.B. 17, p. 571; vezi şi Ion G. Coman, Miracolul clasic, Bucureşti, 1940, p. 240. 

14 Ibidem, p. 571. 

15 De legibus I, 8, ed. Reiner Nickel, Artemis n. Winkler Verlag, Munchen - Zurich, 1994, p.30. 

Este interesant de văzut, în continuare, mesajul şi îndemnul pe care ni l-au lăsat înţelepţii 
Eladei, precum şi marea noutate pe care o aduce în lume Mântuitorul, în scopul desăvârşirii 
naturii noastre prin virtute. 


2.2. Socrate, întemeietorul eticii 

Spiritul grec, începând cu Socrate, a descoperit natura morală a omului, determinată 
după criterii obiective aflate sub instanţa conştiinţei orientate spre valoare. 

Punctul de plecare a lui Socrate, sau “ideea forţă” de acţiune era transformarea vieţii 
morale prin ştiinţă, încât pentru el ştiinţa era atât o necesitate, cât şi o putere etică. Iar aceasta 
era virtutea. Pentru prima dată în lume, Socrate identifică armonic pe snumfj|Ji| cu apmj. 
Dar pentru a înţelege mai bine acest enunţ, se cuvine să facem o incursiune în dialectica sa. 
Ca opoziţie faţă de relativismul şi subiectivismul etic al sofiştilor, precum şi faţă de tradiţia 
mitică şi de religia antropomorfică a poporului său, Socrate va întemeia o etică bazată pe 
raţiune, pe loyoq. Dacă ştiinţa urmăreşte Adevărul absolut, la fel şi etica urmăreşte Binele 
absolut. Acestea nu se află, însă în percepţiile senzoriale şi nici în părerile individuale, 
subiective, cunoscute sub numele de 8oi;a, ci în cunoaşterea fundamentală, bazată pe puterea 
raţiunii de a descoperi şi adânci mereu normele noţiunilor prin care se determină Adevărul şi 
Binele. Această ştiinţă adevărată, aflată mereu în căutarea şi descoperirea adevărului practic 
este cunoscută sub numele de £7rumjpîi. Astfel, axând virtutea pe ştiinţă, pe cunoaşterea 
Binelui absolut prin raţiune (logos), Socrate va încerca să schimbe mentalitatea 
contemporanilor săi şi a tradiţiilor străbune, arătând că nici bogăţia, nici puterea, nici gloria, 
nici plăcerile nu aduc fericirea. Numai virtutea întemeiată pe raţiune, pe adevărata cunoaştere, 
va aduce fericirea sufletului. Atât binele, cât şi răul rămân permanenţe ale vieţii numai în 
măsura în care vizează şi afectează sufletul. Astfel, boala, exilul şi chiar moartea sunt rele în 
sine numai în măsura în care dăunează vieţii sufletului. Dar pierderea ştiinţei care este temeiul 
virtuţii este o pagubă vitală. Şi acest raţionament rezultă din aceea că viaţa senzorială cu 
relativismul ei este înşelătoare în determinarea Binelui absolut spre care tinde firea omului, 
pe când arete temeluită pe episteme este siguranţa deplină şi statornică a vieţii sufleteşti. 
Aceasta este cunoaşterea de sine care devine temeiul Binelui obiectiv, existent în conştiinţa. 
Acest yv(O0i amxnoy înscris pe frontispiciul zeului Apollo de la Delfi, al cărui oracol îi 
spusese şi lui Socrate prin Pythia că e cel mai înţelept om din lume şi astfel va deveni la 
Socrate formula de aur, spre a determina Binele obiectiv ca şi cunoaştere de sine, sau virtutea 
ca ştiinţă. 

“Adevărata ştiinţă, nu numai posibilă, ci şi necesară, aceea care a fost ordonată de 
către Apollon, zeul ştiinţei - spune Socrate - ne recomandă ceea ce omul trebuie să facă şi să 
ştie cum să facă. Şi lucrul pe care omul trebuie să-l cunoască şi să-l practice, mai presus de 

orice, este Binele; să poată răspunde la întrebările: Ce este bine? Ce este rău? Ce este drept? 
Ce este nedrept? Ce este înţelepciunea? Ce este curajul? Ce este laşitatea? Cum trebuie să fie 

/V 

statul, politica, guvernământul? întrebări al căror răspuns îi permite omului să devină mai 
bun, mai frumos şi a căror ignoranţă îl coboară la nivelul unui sclav” (Xenophon, Memora- 
bilial, 1, 16). 

Faţă de orgoliul luciferic al sofiştilor, Socrate impune în dialogurile sale smerenia pe 
care se ridică edificiul cunoaşterii. El se adresează interlocutorilor simulat, spunând: “ştiu că 
nu ştiu nimic”, pentru a-i putea întreba cu dibăcie despre cunoştinţele lor şi mai ales despre 
virtuţile pe care pretindeau că le practică. Această siguranţă simulată de înţelept este cunoscută 
sub numele de ironie socratică. El pornea de la faptul că adevărul şi binele care aduc omului 
fericirea prin ştiinţă ca şi cunoaştere practică (episteme) şi prin virtute, se află în adâncul 
sufletului omenesc. Altfel spus, omul posedă binele, iar dacă nu-1 şi faptuieşte, aceasta se 
întâmplă fiindcă el nu îl cunoaşte suficient. Prin întrebări şi răspunsuri, înţeleptul caută să 
descopere binele în sufletul omului, şi odată cunoscut, raţiunea determină fapta. Amintin- 
du-şi probabil de îndeletnicirea mamei sale de a moşi (paiEixo), face din aceasta o artă a 
înţelepciunii, de a “duce la viaţă” ideea adevărului şi a binelui existentă în adâncul sufletului 
interlocutorului, fiindcă prin dialog se pot pune probleme şi se poate răspunde mai bine la 
ele. De aici şi numele metodei socratice a conversaţiei, a dialogului, sau maieutică (a moşi- 

/V 

tului). învăţând astfel virtutea, oamenii vor şti să deosebească binele de rău. Această ştiinţă 
este unilaterală ca şi virtutea însăşi. Ceea ce diferă este modul ei de aplicare. Acestea sunt 
după Socrate de cinci feluri: ooqna - înţelepciunea - cea mai înaltă ştiinţă a cunoaşterii de 
sine; apoi SiKaioauvti - ca ştiinţa de a fi drept; avSpaa - ştiinţa de a fi curajos; zyKpajtia 
- ştiinţa de a fi înfrânat, de a avea stăpânire de sine; EDospria - ştiinţa împlinirii datoriilor 
faţă de zei şi a ritualurilor religioase, adică ştiinţa de a fi pios. Astfel, Socrate spune că “pios 
este acela care ştie că este drept în faţa zeilor; drept este acela care ştie că este drept sau 
nedrept în faţa oamenilor; curajos este acela care domină primejdiile; înţelept este acela 
care face binele, iar de nestăpânirea (poftelor) să fugim cu toţii cât ne ţin picioarele” (Gorgias 
507, b,c,d). 

Aceasta este buna orientare a raţiunii; dar există şi o defectuoasă orientare a ei. Aceasta 
este ignoranţa: apa0(a, ca rea valorificare a lucrurilor. Cel ce ştie şi înţelege corect binele, 
acela va acţiona corect în săvârşirea lui. Şi cum binele înseamnă tocmai scopul vieţii, împlinirea 
lui ne conduce la fericire = coSaipovia. Şi astfel arete este eudaimonia; ca unitate de 
trăire în bine şi frumuseţe morală, după Socrate. 


263 




Ascetica 


3. VIRTUTEA ÎN SFÂNTA SCRIPTURĂ 

Virtutea, ca putere a sufletului de a săvârşi în mod constant binele, are în Sfânta Scriptură 
un înţeles şi o coloratură nouă, dată de concepţia şi mentalitatea religios-morală specifică. 


3.1. Virtutea în Vechiul Testament 

De la început, se cuvine să precizăm că în limba ebraică a Vechiului Testament nu vom 
găsi noţiunea de virtute care să redea pe arete, din concepţia eticii filosofice. După cum vom 
vedea, arete va apărea în cărţile necanonice ale Septuagintei şi Vulgata, dar corelat cu alţi 
termeni. Aceasta nu înseamnă însă, că ideea de virtute, ca putere a sufletului de a împlini în 
mod constant binele, lipseşte din cărţile Vechiului Testament. Aici, virtutea va avea un înţeles 
religios specific, pe care vom încerca să-l desluşim pe scurt în cele ce urmează. 

Mai întâi, virtutea, ca putere a sufletului, se raportează în Vechiul Testament la puterea 
supremă a lui Dumnezeu. Virtutea, ca putere, este o calitate, un atribut al lui Dumnezeu. 
Iahve sau Elohe este cel atotputernic, izvorul puterii şi al sfinţeniei. El este Domnul 
Savaot, adică Dumnezeul oştirilor, prin care îşi arată puterea Sa. El este Stăpânul absolut 
sau Domnul puterilor. Dominus (Deus) virtutum = Kupioc tcov Suvâpscov. 

De aici, vedem că ideea de putere, de forţă este redată cu precădere prin dvbvvaţiiq 

A 

(Psalmul 17,33), apoi prin la/uţ (Psalmul 36,6) şi prin to Kpaxoo (înţelepciunea lui Solomon 

/V 

15,3). Cuvântul apmj apare cu precădere opus lui Kcnda (răutate) (înţelepciunea lui Solomon 
15,13). Arete redă în plus şi ideea de superioritate, excelenţa, tot ceea ce aduce împlinirea 
şi satisfacerea proprie, precum: sănătatea corpului, onoarea, forţa. Dar în locul lui arete este 
preferat în Vechiul Testament dynamis, când este vorba de virtute morală. Astfel, în cartea 

/V 

„înţelepciunea lui Solomon” (8,7), cele patru virtuţi cardinale apar sub denumirea de dynamis 
şi nu arete. 

Iahve reprezintă forţa, puterea, iar omul primeşte puterea de la El. Virtutea este viaţa 
divină, puterea lui Dumnezeu. Omul devine virtuos numai dacă se împărtăşeşte de viaţa divină. 

Raportată la Iahve ca atotputernic, virtutea ca faptă morală înseamnă în Vechiul Testa¬ 
ment ascultare de poruncile Lui. Cei ce împlineau poruncile lui Iahve erau socotiţi drepţi în 
faţa Lui şi a oamenilor. Aceştia erau propriu zis cei virtuoşi. împlinirea voii lui Dumnezeu 
aduce sfinţenia în viaţa oamenilor, fiindcă însăşi voia lui Dumnezeu reprezintă sfinţe¬ 
nia, ca identitate cu Binele. 


264 




Virtutea creştină 


Prin urmare, a săvârşi constant binele sau a fi virtuos, înseamnă împlinirea statornică 
a voii lui Dumnezeu, care înseamnă sfinţenia lui Dumnezeu. Făcându-te vrednic de sfinţenia 
lui Dumnezeu deveneai drept, adică bine plăcut lui Dumnezeu prin împlinirea poruncilor Lui. 
Pe acestea le-am putea numi tot atâtea virtuţi pe care împlinindu-le constant ajungeai la 
sfinţenie. Dar dreptatea lui Dumnezeu sau sfinţenia Lui se împlinea în Vechiul Testament şi 
prin evlavie sau religiozitate cu referire la actele de cult. Evlavia sau religiozitatea reda şi 
ideea de supunere faţă de puterea lui Iahve, exprimată prin porunci, sub numele de „frica 
faţă de Dumnezeu”. Această „frică” nu este însă teama morbidă (groaza), ci religiozitatea 
sau evlavia. 16 Ea va fi numită mai târziu „timor sacer” (Rudolf Otto). De aceea „frica de 
Dumnezeu este începutul înţelepciunii” (Pilde 1, 7). Iar omul înţelept se deosebeşte de cel 
nebun tocmai fiindcă împlineşte voia lui Dumnezeu, înlăturând din sufletul său tot păcatul 
sau răutatea care îl abate de la Binele redat prin poruncile lui Dumnezeu. Ca urmare, omul 
înţelept va deveni om virtuos. Prezentându-1 pe omul înţelept, cărţile canonice cu caracter 
didactic, precum şi cele deuterocanonice sapienţiale, ziditoare de suflet şi bune de citit, rămân 
peste veacuri adevărate îndrumătoare spre virtute; iar cărţile profetice, cuprind la loc de 
frunte, virtuţile pe care le comportă regatul mesianic, precum: dreptatea, penitenţa, smerenia, 

A 

mila, rugăciunea, inima curată... In acelaşi timp, pregătind calea venirii Domnului, profeţii 
atacă relele vieţii morale şi sociale, recomandând în locul lor lumina virtuţii. 

A 

In special Psalmii, prezintă un adevărat program de experienţă religioasă şi de virtute, 
atât ca ascultare şi supunere în faţa puterii lui Dumnezeu, cât şi ca încredere în bunătatea 
şi mila Lui revărsate asupra inimilor curate mai mult decât asupra jertfelor sângeroase... 


3.2. Virtutea în Noul Testament 

Arete apare în Noul Testament, de trei ori în Epistolele Sfântului Petru şi o dată în 
Epistola către Filipeni a Sfântului Apostol Pavel. 

A 

In I Petru 2, 9 citim: “Voi sunteţi seminţie aleasă, preoţie împărătească, neam sfânt, 
popor agonisit de Dumnezeu (popor pe care Dumnezeu şi l-a pus în posesie) ca să vestiţi în 
lume bunătăţile (virtuţile = răţ 'ap£taq = virtutes = bunătăţile) Celui ce v-a chemat din 
ceruri la lumina Sa cea minunată”. 

II Petru 1, 3: “Că dumnezeiasca Lui putere (rî]ţ 0riaq SuvdjiECoq avrov = divinae 
virtutis suae) ne-a dăruit toate cele ce sunt spre viaţă şi evlavie, facându-ne să-l cunoaştem pe 
Cel ce ne-a chemat prin propria lui slavă şi prin virtutea Sa” (86^ Kai'apsTq = qui vocavit 
nos propria gloria et virtute). 


16 A. Michel, Vertu, în D.Th.C., t. 15, col. 2739-2741. 

Din text rezultă că Dumnezeu ne-a chemat la propria Lui mărire şi la „virtutea Sa”, 
adică la tot ceea ce reprezintă bun, frumos şi adevărat. 

II Petru 1, 5: “Pentru aceasta punând întreaga sârguinţă, credinţei voastre adăugaţi-i 
virtutea (ev tk\ 7U<rra opcov xrţv apmjv = ministrate in fide vestra virutem); virtuţii, cunoştinţa 
(ev 5£ tî| ap£T\\ tî|v yvcooiv = in virtute antem scientiam). Aici vedem că virtutea este pusă 
în legătură cu credinţa. Ea reprezintă o sârguinţă, o strădanie de a face credinţa activă, 
roditoare. 

/V 

Filipeni 4,8: “încolo, fraţilor, câte sunt adevărate, câte sunt cinstite, câte sunt drepte, 
câte sunt curate, câte sunt iubite, câte sunt cu nume bun, orice virtute (tiş ap£rfj) şi orice 
laudă, acestea să le gândiţi”. 

/V 

In text, virtutea sintetizează în sine toate cele ce sunt adevărate, cinstite, drepte, cu- 

/V 

rate, vrednice de iubit, cu nume bun. In acelaşi timp, virtutea este similară cu „orice laudă”, 
adică cu tot ceea ce este recunoscut de toti ca vrednic de urmat. 

Din aceste texte vedem că arete reprezintă: 

1. Bunătăţile lui Dumnezeu transmise lumii. 

2. Dumnezeu ne-a chemat la virtute şi la mărirea Sa, la tot ceea ce excelează prin 
bine, adevăr şi frumos, adică prin valoare. 

2. Virtutea reprezintă sârguinţă de a face credinţa roditoare. 

3. Virtutea sintetizează, cuprinde în sine toate câte sunt adevărate, cinstite, drepte 
curate, vrednice de iubit. Virtutea este similară cu tot ceea ce oamenii apreciază (laudă) ca 
reprezentând binele. 

Deşi arete apare doar de patru ori în Noul Testament, noţiunea de virtute ca săvârşire 

/V 

constanta a binelui, este ridicata la parametrii cei mai înalţi de sfinţenie. In Noul Testament, 
virtutea depăşeşte sensul strict moral al săvârşirii binelui prin împlinirea poruncilor lui Dum¬ 
nezeu din partea omului aflat sub zodia păcatului, ca un înstrăinat de Dumnezeu, pentru care 
„legea este sfânta şi porunca sfânta şi dreapta şi buna”, dar el „fiind trupesc şi vândut sub 
pacat” nu „face binele pe care îl voieşte, ci râul pe care nu-1 voieşte, pe acela îl savârseste” 
(Romani 7,12-19). Omul Noului Legământ, împartasindu-se de „legea duhului vieţii lui Hristos 
Iisus” va fi „izbăvit de legea păcatului şi a morţii” (Romani 8,2). El devine fiul lui Dumnezeu 
(Galateni 4, 26; 5, 7) ce se va împărtăşi, prin Hristos în Duhul Sfânt, de har, ca putere divina, 
pe măsură sa îl ridice la asemanarea cu Dumnezeu. Printr-o remarca de autentica vibraţie 
creştina, Fericitul Augustin evidenţiază faptul ca virtutea este „puterea lui Hristos care 
înlocuieşte (substituie) slăbiciunea noastra”. 17 

/V 

In chemarea adresata de Mântuitorul omului de a fi desăvârşit, asemenea lui Dumne¬ 
zeu (Matei 5,48), rezida întreaga virtute menita sa ridice firea umana la perfecţiune. De 
aceea, atât Evanghelia, cât şi toata propovaduirea apostolica, precum şi întreaga spiritualitate 


17 In Ps. 70, P. L. 36, 881 

creştina au în centrul ei virtutea ca mijloc de însănătoşire a firii prin împartasirea de viata şi 
sfinţenia lui Dumnezeu. Astfel, virtutea în Noul Testament nu este o simpla deprindere sau 
obişnuinţa, care devine o alta natura (consuetudo est altera natura), ci o revenire prin 
harul lui Dumnezeu la cea dintâi natura, adica la natura cea dinaintea căderii în pacat. 

De aici rezulta caracterul ontologic specific virtuţii creştine, vizând înnoirea naturii 
umane şi desăvârşirea ei, prin conlucrarea firii cu harul divin. 

4. ORIGINEA ŞI NATURA VIRTUŢII CREŞTINE 

Dacă în etica precreştină arete se referea doar la natura umană şi exclusiv la puterile 
omului, având un caracter eminamente raţional şi moral, în spiritualitatea creştină ea va primi 
o nouă dimensiune, un nou mod de a se realiza şi o altă finalitate. Virtutea va reprezenta în 
creştinism o realitate nouă a sufletului omenesc datorită originii şi naturii ei, potrivit 
specificului propriu învăţăturii creştine. Ea va depăşi funcţia vieţii limitate la natura proprie, 
la oscilaţia raţiunii şi la puterile sufleteşti de cele mai multe ori slăbite în săvârşirea binelui... 

/V 

In morala şi spiritualitatea creştină virtutea este viaţa cea nouă în Hristos, după cum Domnul 
însuşi ne arată: „Eu sunt viţa, voi mlădiţele. Cel ce rămâne în mine şi eu în el, acela aduce 
roadă multă, fiindcă fără de mine nu puteţi face nimic” (Ioan 15,5). De aici rezultă clar că 
virtutea creştină are un caracter ontologic reprezentând pătrunderea firii noastre de viaţa 
lui Hristos şi înnoirea ei prin harul lui. Harul lui Dumnezeu stă, prin urmare, la temelia 
virtuţii creştine, ca putere de înnoire a firii: „dacă este cineva în Hristos, este o făptură nouă; 
cele vechi au trecut, iată toate s-au făcut noi” (II Corinteni 5,17). Hristos „este viaţa noastră” 
(Coloseni 3,4), iar noi suntem „înrădăcinaţi şi zidiţi în El” (Coloseni 2,7). Altfel spus, virtutea 
creştină înseamnă viaţa în Hristos. Sau Hristos însuşi. Sau Duhul Sfânt însuşi. Virtutea creştină 
este darul lui Dumnezeu pe care îl primim prin harul lui Hristos, ca lucrare a Duhului 
Sfânt. Dacă virtutea nu ar fi mai întâi darul lui Dumnezeu ca viaţă în Hristos, ea nu ar putea 
însemna nici regenerarea sau înnoirea firii noastre. Natura noastră ar rămâne sub dominaţia 
păcatului. Dar Hristos a radiat păcatul din ea şi ne oferă natura Sa îndumnezeită spre a 
ne împărtăşi de ea, ca de darul iubirii lui Dumnezeu: „...Fiind noi morţi în păcat, ne-am 
făcut vii împreună cu Hristos - prin har sunteţi mântuiţi.. .şi aceasta nu de la voi; a lui Dum¬ 
nezeu este darul. . .căci suntem făptura Lui, zidiţi întru Hristos Iisus spre fapte bune, pe care 
Dumnezeu le-a gătit dinainte ca să umblăm în ele (Efeseni, 2, 3-13). 

După cum vedem, originea virtuţii creştine rezidă în harul divin prin care dobân¬ 
dim viata în Hristos. Astfel, virtutea devine calea ce ne conduce la mântuirea în Hristos 
prin sfinţenia vieţii noastre. Virtutea este sfinţenia însăşi a lui Hristos, ca izvor al 
sfinţeniei noastre. De aceea, „cei ce sunt ai lui Hristos şi-au răstignit trupul împreună cu 
patimile şi cu poftele” (Galateni 5,24). Virtutea creştină ca viaţă de sfinţenie în Hristos, ne 

este dată de lucrarea Sfântului Duh, fiindcă Duhul ne conduce întotdeauna la viata în Hristos 

" 9 

/V 

(I Corinteni 12,3). In felul acesta, virtutea creştină ca viaţă de sfinţenie în Hristos este lucrare 
şi roadă a Duhului Sfânt. Iar „roada Duhului este dragostea, bucuria, pacea, îndelungă 
răbdarea, bunătatea, facerea de bine, blândeţea, cumpătarea” (Galateni 5, 22). Acestea toate 
constituie tot atâtea numiri ale virtuţii ca unică roadă a Duhului. Virtutea reprezintă, astfel, 
însăşi viaţa duhovnicească, ce îşi are originea în viaţa lui Hristos, ca „deplinătatea 
Dumnezeirii” (Coloseni 2, 9), desfuşurându-se ca viaţă în Duhul Sfânt şi având ca obiectiv 
„starea de bărbat desăvârşit, măsura vârstei deplinătăţii lui Hristos” (Efeseni 4, 13). 

Dar, ca faptă a sfinţeniei vieţii, virtutea este un act moral, conform totdeauna cu 
binele, motiv pentru care trebuie să aibă şi adeziunea voinţei noastre libere. Dumnezeu ne 
oferă harul divin şi lucrează la viaţa noastră spre a înfăptui virtutea, dar nu ne obligă la aceasta. 
„Iată stau la uşă şi bat; de va auzi cineva glasul Meu şi va deschide uşa, voi intra la el şi voi 
cina cu el şi el cu Mine” (Apocalipsa 3,20). Numai libertatea face din virtute un act conştient 
şi dinamic, specific Binelui, ca valoare supremă existentă în Dumnezeu, spre care sufletul 
omenesc tinde neîntrerupt în scopul împlinirii şi desăvârşirii sale. Fără abordarea liberă a 
virtuţii, se întâlneşte pericolul de a-şi pierde autenticul, devenind constrângere mecanică, 
deprindere automată, asemenea dresajului... Având ca obiectiv Binele, virtutea devine, prin 
liberate, puterea de afirmare a valorilor creştine la cotele cele mai înalte ale Binelui „nehotamic” 
existent în Dumnezeu. 

Din cele până aici tratate, rezultă că harul lui Dumnezeu şi voinţa liberă a omului 
formează natura virtuţii creştine ca act sinergie, de împreună lucrare a firii cu harul 
divin. Factorul divin al virtuţii îl constituie harul lui Dumnezeu, iar factorul omenesc îl 
constituie voinţa noastră liberă, deschisă şi angajată să conlucreze cu harul divin spre a realiza 
viaţa în Hristos prin Duhul Sfânt. 

Prin urmare, virtutea creştină nu este o simplă deprindere automată sau mecanică, ca 
împlinire a unor porunci, fie ele chiar dumnezeieşti, ci o renaştere spirituală, o înnoire a 
vieţii, o trecere de la omul vechi la omul nou în Hristos, la desăvârşirea continuă a acestuia, 
până la „statura bărbatului desăvârşit, a deplinătăţii lui Hristos “ (Efeseni 4, 13), prin 
colaborarea firii cu harul divin. Altfel spus, virtutea creştină este actul de dăruire liberă şi 
statornică iubirii lui Dumnezeu care ţi se oferă în Hristos, pentru continua desăvârşire a firii, 
ca viaţă în Hristos, prin harul Duhului Sfânt. 

/V 

Aşadar, originea virtuţii creştine este însuşi Hristos, iar natura ei este sinergică, repre¬ 
zentând harul lui Dumnezeu şi voinţa liberă a omului. 

5. FORMAREA ŞI DINAMISMUL VIRTUŢII CREŞTINE 

Aspectul ontologic, ca moarte faţă de păcat şi înnoire în viaţa lui Dumnezeu, prin 
lucrarea harului divin, are mai multe faze: 

A 

In primul rând, prin harul prealabil, Dumnezeu lucrează prin cuvântul Său credinţa 
spre pocăinţă. 

Cuvântul lui Dumnezeu deţine puterea de a împărtăşi sufletului omenesc harul divin. 
Mântuitorul însuşi ne-a lăsat puterea înnoitoare a Cuvântului lui Dumnezeu, când s-a rugat 
Tatălui înainte de Sfintele Patimi: „Mă rog nu numai pentru ei, ci şi pentru cei ce vor crede în 
mine prin cuvântul lor” (Ioan 17,20). Cuvântul lui Dumnezeu este „viu şi lucrător” (Evrei 
4,12). El deţine o putere în sine, are o calitate sacramentală, ireversibilă. De aceea, cuvântul 
lui Dumnezeu nu este literă moartă, ci semn al prezenţei ipostatice a lui Hristos-Cuvântul: 
„Cuvintele pe care vi le-am spus eu sunt duh şi viaţă” (Ioan 6,63). Cuvântul este purtător 
de har. 18 E harul prealabil care aduce credinţa: „Cuvântul meu — spune Apostolul — şi 
propovăduirea mea...stau în arătarea Duhului şi a puterii...pentru care credinţa voastră să 
stea în puterea lui Dumnezeu” (I Corinteni 2,4-5). Altfel spus, „credinţa vine din auzite, iar 
auzirea din cuvântul lui Dumnezeu” (Romani 10. 16). Pe acest temei, Sfântul Apostol 
Petru putea spune: „fiind născuţi a doua oară nu din sămânţă stricăcioasă, ci nestricăcioasă, 
prin cuvântul lui Dumnezeu care rămâne în veac” (I Petru 1, 23). Vom înţelege mai bine 
lucrarea harului prealabil, dacă vom urmări evenimentul de la Cincizecime, când a avut loc 
pogorârea Duhului Sfânt. Prin insuflarea Duhului Sfânt, cuvântarea Apostolului Petru nu a 
fost o predică sau o cateheză oarecare. Cuvântul lui a fost pătruns de harul Duhului, încât prin 
lucrarea harului, cei prezenţi „au fost pătrunşi la inimă” (Fapte 2,37); „au primit cu dragoste 
cuvântul” (Fapte 2,41). Harul transmis prin cuvânt le-a născut în suflet credinţa spre pocăinţă 
ca schimbare de mentalitate şi ca dispoziţie de înnoire a vieţii. De aici şi întrebarea mulţimii 
adresată Apostolului: „ce să facem”? Iar Petru a zis către ei: „pocăiţi-vă şi să se boteze fiecare 
din voi în numele lui Iisus Hristos spre iertarea păcatelor şi veţi lua darul Duhului Sfânt” 
(Fapte 2, 37-38). 

După cum vedem, credinţa spre pocăinţă a fost pecetluită cu harul sfinţitor al 
Botezului, ca ştergere a păcatelor şi ca renaştere spirituală. Sfântul Apostol Pavel arată că 
Dumnezeu, „nu din faptele făcute de noi întru îndreptăţire, ci din mila Lui ne-a mântuit, prin 
baia naşterii din nou şi prin înnoirea Duhului Sfânt pe care l-a revărsat peste noi din 
belşug prin Iisus Hristos, Mântuitorul nostru” (Tit 3, 5). Acest har baptismal este harul 
sfinţitor de renaştere spirituală prin împărtăşirea vieţii lui Hristos, după cuvintele Apostolului: 


18 Pr. Prof. Ioan Bria, Credinţa pe care o mărturisim, Bucureşti, 1987, p. 265-266 

„Câţi în Hristos v-aţi botezat, în Hristos v-aţi şi îmbrăcat” (Galateni 3, 27). Viaţa în 
Hristos devine astfel o realitate în viaţa noastră: „Ne-am îngropat prin botez împreună cu 
El în moarte, pentru că aşa cum Hristos s-a sculat din morţi prin mărirea Tatălui, aşa 
să umblăm şi noi întru înnoirea vieţii. Căci dacă ne-am făcut împreună odrăsliţi cu 
asemănarea morţii Lui, atunci vom fi părtaşi şi învierii Lui. Ştiind acestea, că omul 
nostru cel vechi s-a răstignit împreună cu El, ca să se nimicească trupul păcatului, 
pentru a nu mai sluji noi păcatului” (Romani 6, 4-6). 

Pentru a înţelege această renaştere spirituală a firii spre formarea virtuţii, vom lua un 
exemplu sugerat de un dascăl al Bisericii: Să ne închipuim un pom sălbatic ce aduce rodire 
nefolositoare. După ce însă acesta va fi altoit, roadele lui vor fi căutate. Aşa este şi firea cea 
veche dinainte de Botez, sălbăticită de păcat. Dar harul baptismal îi imprimă, asemenea 
altoiului, o înnoire spre sfinţenie, spre rodirea virtuţilor. 

Cel care a dezvoltat această învăţătură ca pe o dogmă în spiritualitatea Răsăritului 
creştin a fost Marcu Ascetul, egumenul unei mănăstiri din Ancira. Pe la mijlocul secolului 
al V-lea, acest părinte filocalic în mai multe scrieri dă răspuns celor care contestau efectele 
sfinţitoare ale harului baptismal, socotind botezul mai mult ca un simbol. 

Marcu Ascetul arată că prin Botez, Hristos este primit în firea omului şi lucrează prin 
harul Duhului Sfânt înnoirea firii. El însă nu exercită nici o constrângere asupra libertăţii 
omului. Altfel spus, omul posedă virtutea ca pe o putere divină = Suvapiţ, ce i-a schimbat 
firea păcătoasă. Dar numai prin voinţa liberă poate să arate faptic, adică să actualizeze 
această putere a virtuţii pe care o are potenţial în suflet prin harul lui Hristos primit la 
Botez. Iată cuvintele ascetului creştin: „Celor bogaţi în Hristos li s-a dăruit harul în chip 
tainic, dar el lucrează în ei pe măsura împlinirii poruncilor. Harul nu încetează să ne 
ajute în chip ascuns, dar atârnă de noi să facem sau să nu facem binele pentru care 
avem putere”. 19 ...„Tot cel ce s-a botezat după dreapta credinţă a primit tainic tot harul. Dar 
se umple de cunoştinţa sigură a acestui fapt, după aceea, prin lucrarea poruncilor”. 20 

Pentru a înţelege mai bine această tainică lucrare a harului divin asupra firii, ca liberă 
rodire, să ne îndreptăm privirile spre sufletul cel dăruit de Dumnezeu cu diverse daruri, precum 
cel al muzicii, al picturii, al artei, al ştiinţei. Dacă aceste daruri nu sunt puse în acţiune prin 
voie liberă, ele vor rămâne ca puteri ascunse în suflet. Dacă prin voia sa liberă omul va cultiva 
darul său, acestea se vor dezvolta mereu, şi o dată cu ele întreaga viaţă sufletească a celui ce 
le posedă. Astfel, vom spune că omul are datoria să scoată din potenţialitate spre actualitate 
darul cu care Dumnezeu l-a înzestrat. 

Prin urmare, Hristos primit prin Botez („Câţi în Hristos v-aţi botezat, în Hristos v-aţi 
şi îmbrăcat”) cuprinde în sine firea cea nouă, adică totalitatea virtuţii. „De la Botez omul 


19 Filocalia, voi. I, p. 254. 

20 Idem, p. 257 

are pe Hristos ascuns în sine”, spune Marcu Ascetul. „Domnul e ascuns în poruncile Sale. 
Iar cei ce-L caută pe El, îl găsesc în măsura împlinirii lor”. 21 

Accentuând aspectul ontologic, specific virtuţii creştine, Sfântul Maxim Mărturisitorul 
spune că „fiinţa tuturor virtuţilor este însuşi Domnul nostru Iisus Hristos”. 22 

La fel, şi Fericitul Augustin evidenţiază în Spiritualitatea apuseană, în luptă cu 
pelagianismul, că virtuţile vin de la Dumnezeu însuşi, încât sufletul nu se poate lăuda pentru 
ele. Datorăm virtuţile bunătăţilor lui Dumnezeu. 23 

9 9 

„El, Hristos, este cel care ne dă virtuţile în această lume, El care, în locul tuturor 
virtuţilor necesare în această „vale a plângerii” ne va da o singură virtute: pe El însuşi”. 24 
Având pe Hristos ca fiinţă a virtuţii, adică gemenele ei, vom ajunge la roadele sfinţeniei 
creştine prin împlinirea poruncilor lui Hristos, nu însă ca pe o lege apăsătoare venită din 
afară, ci ca pe o realitate înscrisă deja în inimile noastre: „De mă iubiţi, păziţi poruncile mele” 
(Ioan 14,21); „De mă iubeşte cineva, va păzi cuvântul meu, şi Tatăl meu îl va iubi şi vom veni 
la el şi locaş la el vom face” (Ioan 14, 23). 

Dar atât timp cât firea omenească este în luptă cu păcatul, calea virtuţii este strâmtă. 
Ea înseamnă asceză, adică exerciţiu continuu de înnoire a vieţii după modelul lui Iisus 
Hristos. Iar la temelia ascezei creştine stăînfrânarea. După cum arată şi numele, cyKpdraa, 
ca temei şi lucrare a virtuţii, reprezintă puterea de stăpânire pe care o exercităm faţă de noi 
înşine, de biruinţă a omului nou în Hristos asupra omului vechi înclinat spre păcat. Pentru 
acest motiv, asceţii creştini consideră înfrânarea ca fiind 7r6voţ (nevoinţă, caznă, trudă, 
renunţare la plăcerile ce duc la păcat) şi aycov (lupta continuă cu păcatul). 

Omul în Hristos, purtător al virtuţii va fi într-o continuă strădanie sau alergare, 
asemenea atletului din arenă „uitând la cele ce sunt în urmă, şi tinzând la cele dinainte” 
(Filipeni 3,13). Şi pe măsură ce ajunge la „starea de bărbat desăvârşit, la măsura vârstei 
deplinătăţii lui Hristos” (Efeseni 4, 13), se vede ajuns la anaOtia, adică la eliberarea de 
patimi prin virtuţi. De aici reiese necesitatea dinamismului virtuţii creştine. 

Dinamismul virtuţii, de la enkrateia spre apatheia, se întreţine, se dezvoltă şi se 
desăvârşeşte tot sub formă sinergică, de colaborare a firii cu harul divin. Harul îl primim mai 
întâi prin Sfintele Taine, precum şi prin Cuvântul lui Dumnezeu şi prin Rugăciune. 

Cuvântul lui Dumnezeu ca „duh şi viaţă” (Ioan 6, 63) întreţine lucrarea Duhului ca 
şi comuniune cu Hristos, fiindcă Hristos se află - după cum am văzut - în poruncile Sale, iar 
cei ce-L iubesc, păzesc poruncile Lui (Ioan 14, 15). Cuvântul lui Hristos impulsionează 
spre virtute, ca spre fapte bine plăcute lui Dumnezeu. 


21 Idem, p. 247 

22 P.G. 90, 369 şi 91, 1081 

23 De Civitate Dei, XX, 25, P.L. 41, 656 

24 Enarr. in Ps. 83, 11, PL. 37, 1065 sq. 

După cum arată un om înduhovnicit, „Cuvintele de mântuire, scrierile Sfinţilor Părinţi, 
rugăciunile şi mai ales cuvintele lui Iisus, a doua Persoană a Sfintei Treimi, sunt cu adevărat 
„apă vie”. Apa curge, şi cuvintele curg ca apa; apa răcoreşte şi însufleţeşte trupul, iar cuvintele 
de mântuire dau viaţă sufletului, umplându-1 de pace şi bucurie, de umilinţă şi pocăinţă”. 25 

Pe de altă parte, Evanghelia ne înfăţişează practic însăşi viaţa de virtute a Domnului, 
care ni se oferă ca model de urmat: „învăţaţi de la Mine că sunt blând şi smerit...” (Matei 
11,29); „Pildă v-am dat ca precum v-am făcut eu, la fel şi voi să faceţi...” (Ioan 13,15); „Nu 
este ucenic mai presus decât dascălul său; dar orice ucenic desăvârşit va fi ca dascălul Său” 
(Luca 6,40; Ioan 13,16,15,20). „Cine zice că rămâne în el dator este, precum a umblat acela, 
şi el aşa să umble” (I Ioan 2, 6). 

Rugăciunea oferă harul divin ca putere a lui Dumnezeu cu care ne aflăm în 
comuniune. De aceea, rugăciunea este izvorul virtuţii. Fără rugăciune viaţa duhovnicească 
este moartă, iar virtuţile se sting. Rugăciunea dinamizează viaţa spre virtute, fiindcă în adevărata 
comuniune cu Dumnezeu intră numai cei ce se căiesc de păcatele lor, cei ce iartă chiar şi pe 
duşmani, rugându-se pentru ei; cei cu inimă curată, lipsită de grijile şi de poftele ce duc la 
patimi înrobitoare; cei ce îmblânzesc pornirile firii spre răzbunare... Rugăciunea aduce în 
suflet virtutea smereniei, a milosteniei, a dreptăţii şi iubirii, a păcii ca viaţă divină. 

/V 

In acelaşi timp, cuvântul lui Dumnezeu şi rugăciunea dinamizează virtutea prin 
priveghere, ca atenţie la tine însuţi de a-ţi păstra inima curată, nelăsându-te „biruit de rău, ci 
biruind răul cu binele” (Romani 13, 15). 

Cu cât rugăciunea devine mai curată, cu atât şi apatheia, ca biruinţă a patimilor prin 
virtuţi, va fi mai deplină. Astfel, sufletul va ajunge la plinătatea virtuţii, identică cu plinătatea 
dragostei lui Dumnezeu, care înseamnă trecerea de la dragostea naturală şi înşelătoare a 
sufletului, la dragostea proprie Duhului Sfânt. „Alta e dragostea naturală a sufletului şi 
alta cea care vine în el de la Duhul Sfânt - remarcă un om înduhovnicit (Diadoh al Foticeii). 
Cea dintâi e moderată şi e pusă în mişcare şi de voinţa noastră atunci când vrem. De aceea, e 
şi răpită cu uşurinţă de duhurile rele, când nu ţinem cu tărie la hotărârea noastră. Cealaltă, aşa 
de mult aprinde sufletul de dragostea către Dumnezeu, încât toate părţile lui se lipesc de 
dulceaţa negrăită a acestei iubiri, printr-o afecţiune negrăită şi infinită. Căci mintea, umplân- 
du-se atunci de lucrarea duhovnicească, se face ca un izvor din care ţâşnesc dragostea şi 
bucuria”. 26 

Virtutea aceasta duhovnicească devine din nou darul lui Dumnezeu. 

In concluzie, vom preciza că în urma harului prealabil, credinţa este impulsionată 
spre primirea în suflet a harului baptismal, adică a lui Hristos, care restabileşte firea căzută în 
păcat, imprimându-i sfinţenia lui Dumnezeu. Restabilind chipul lui Dumnezeu în om, sufletul 


25 Sfântul Ioan de Kronstadt, Viata mea în Hristos, trad. Diac. Dumitru Dura, Sibiu, 1995, p. 39. 

26 Filocalia, voi. I, p. 347-348. 


272 




Virtutea creştină 


posedă virtutea, ca dar şi putere a lui Dumnezeu: Suvapiţ. De acum, virtutea va deveni un 
act sinergie, de împreună lucrare a firii cu harul lui Dumnezeu. Virtutea, ca act sinergie, va 
avea în acelaşi timp şi un caracter dinamic, purtând în sine energia, forţa de a se dezvolta 
mereu. Caracterul dinamic al virtuţii angajează sufletul spre un continuu progres duhovnicesc, 
spre atingerea desăvârşirii vieţii lui Hristos. Virtutea nu rămâne o simplă potenţialitate: 
Suvapiţ, ci va deveni actualitate: Evcpyria. Aceasta înseamnă că renaşterea duhovnicească 
primită prin harul baptismal, ca refacere a chipului lui Dumnezeu în om, va avea un caracter 
dinamic, ce conduce la asemănarea cu Dumnezeu.. 

Prin urmare, chipul lui Dumnezeu îl redobândim prin harul divin, iar la 
asemănarea cu Dumnezeu ajungem prin virtute. Iar asemănarea cu Dumnezeu este identică 
cu 0£coaiţ, adică cu îndumnezeirea neîntreruptă a firii umane. Dar aceasta nu mai este 
lucrarea firii, ci a harului lui Dumnezeu. 

6. UNITATEA VIRTUŢII CREŞTINE 

Având ca obiect săvârşirea binelui, unitatea virtuţii este dată de „unitatea binelui 
neamestecat cu răul”. Comentând Fericirea a IV-a, Sfântul Grigorie de Nyssa arată că Logo- 
sul-Hristos spunând că celor ce flămânzesc în chip fericit de dreptate, le este rânduită dreptatea, 
a dat de înţeles prin aceasta tot chipul virtuţii, întrucât la fel de fericit este cel ce flămânzeşte 
de chibzuinţă, de curaj, de neprihănire şi de orice altceva ce se înţelege prin cuvântul virtute. 
Căci nu e cu putinţă ca un chip al virtuţii, despărţit de celelalte, să fie el însuşi, în sine, 
virtutea desăvârşită. Căci în cel ce lipseşte ceva din cele ce sunt cugetate ca ţinând de bine, 
numaidecât se află ceva opus binelui. Neprihănirii i se opune desfrânarea; chibzuinţei, 
nechibzuinţa; şi fiecăreia din cele înţelese ca bune i se opune ceva cugetat ca potrivnic. Drept 
aceea, dacă nu sunt cugetate toate împreună cu dreptatea, e cu neputinţă să fie bun ceea ce e 
lipsit de acelea. Căci n-ar putea vorbi cineva de dreptate nebună sau obraznică, sau 
desfrânată, sau de una unită cu oricare din cele cugetate ca rele. Iar dacă înţelesul 
dreptăţii nu e amestecat cu nici un rău, el cuprinde în sine numaidecât tot binele. Iar 
binele e tot ceea ce e văzut ca virtute... Iar dacă trebuie să spunem un cuvânt şi mai îndrăzneţ, 
socotesc că prin cuvântul despre virtute şi dreptate, Domnul se făgăduieşte pe Sine însuşi 
dorinţei celor ce aud. Căci „El s-a făcut nouă înţelepciune de la Dumnezeu, dreptate şi sfinţenie 
şi răscumpărare” (I Corinteni 1,30), dar şi „pâinea ce se pogoară din cer” (Ioan 6, 50) şi apă 
vie... Aceasta este, deci, după judecata mea, adevărata virtute: binele neamestecat cu 
răul, în care se cuprinde tot înţelesul celor cugetate ca bune; este Dumnezeu - Cuvântul 
„virtutea care a acoperit cerurile”, cum zice Avacum (3, 3). 27 


27 Comentariu la Fericiri, IV, P.S.B. 29, p. 363-367. 

După cum vedem, unitatea virtuţii este Binele neamestecat cu răul. Iar Binele 
neamestecat cu răul există în persoana lui Hristos. Origen arăta că Logosul-Hristos se 
formează El însuşi în creştini prin practicarea virtuţilor. „El este Virtutea, în general, şi 
fiecare virtute, în special. Aceasta înseamnă că atât Virtutea, cât şi fiecare virtute în parte, 
reprezintă Persoana divină a lui Hristos. La fel, şi practicarea virtuţilor se concretizează 
existenţial în Persoana lui Hristos, fiind o participare la Persoana Sa. Acest fapt se explică 
prin unitatea virtuţii, ceea ce înseamnă că „nu putem practica o virtute fără a le practica 
şi pe celelalte”. 28 

Unitatea virtuţii este dată apoi şi de unicitatea harului divin. Acesta izvorăşte din 

/V 

unica Fiinţă Treimică şi intră ca putere divină sfinţitoare în componenţa virtuţii. In acelaşi 
timp, harul divin reprezintă lucrarea Duhului Sfânt, care adună în unitatea Trupului lui Hristos, 
membrele Sale, sfinţindu-le. Această lucrare sfinţitoare a Duhului se concretizează prin puterea 
harului care rodeşte virtutea, încât, pe bună dreptate, Apostolul numeşte darurile Duhului 
Sfânt „rod” (KapTroş) şi nu „roade” (Galateni 5, 22-23). Aşa cum lucrarea Duhului este 
una, la fel este şi virtutea, ca rod al ei, este una. 

Spunem apoi că virtutea este una şi datorită scopului ei ultim, care este desăvârşirea. 
Aşa cum desăvârşirea nu poate fi de mai multe feluri, nici virtutea nu poate fi împărţită. 
Sfântul Grigorie de Nyssa arată că virtutea reprezintă „imitarea lui Dumnezeu din partea 
omului, potrivit puterilor sale. Ea nu are limite hotărâte, ea este, de asemenea, împărţită 
între toţi şi, de aceea, nu se poate spune care virtute este mai aleasă şi după care să se năzuiască 
mai întâi şi mai pe urmă, căci toate stau într-o legătură intimă şi ridică pe toţi aderenţii lor 
până la starea cea mai înaltă. Virtutea este una”. 29 Dacă virtutea nu ar fi una în fiinţa şi 
funcţia ei, ar însemna că drumul spre desăvârşire va fi întortochiat de cărările care duc la el... 
Clement Alexandrinul arată că toate virtuţile se ţin strâns legate întreolaltă, încât acela care 
posedă una, posedă şi pe celelalte. „Nu este bărbăţie fură răbdare şi nici înfrânare fără 
cumpătare, căci virtuţile se înlănţuiesc unele cu altele... Astfel înfrânarea este dispoziţia 
sufletească, datorită căreia nu se depăşesc cele ce sunt conforme cu dreapta raţiune... Nu 
există cumpătare fără bărbăţie, pentru că din porunci se naşte prudenţa, care urmează pe 
Dumnezeu Cel ce a rânduit totul; din porunci se naşte dreptatea, imitarea dispoziţiilor dum¬ 
nezeieşti; şi, ajungând înfrânaţi potrivit acestei dreptăţi, mergem curaţi spre evlavie şi spre 
fapte plăcute lui Dumnezeu, asemănându-ne Domnului, atât cât ne stă în puterea noastră, care 
suntem cu firea muritori”. 30 

Sfântul Ioan Gură de Aur vine cu precizarea că unitatea virtuţii constă în iubire, 
după cum Mântuitorul însuşi a sintetizat toată legea şi prorocii în iubirea faţă de Dumnezeu şi 


28 Henri Crouzel, Origen (trad. rom. Cristian Pop) Sibiu, 1999, p.155. 

29 Emilian Voiutchi, Teologia Morală Ortodoxă, voi. I, Cernăuţi, 1906, p. 180. 

30 Stromata II, 80, 1-5, P.S.B. 5, p. 153-154. 

faţă de aproapele. „Izvorul, dezvoltarea, sfârşitul, materia, precum şi Binele suprem se află 
numai în iubirea lui Dumnezeu, îmbinată cu iubirea aproapelui, care este şi principiul intern 
al tuturor virtuţilor” 457 , spune marele antiohian. Este foarte adevărată afirmaţia sa dacă ne 
gândim că Dumnezeu cel Unul „este iubire şi cel ce rămâne în iubire rămâne în Dumnezeu şi 
Dumnezeu rămâne în el” (I Ioan 4, 16). Virtutea iubirii asigură unitatea virtuţii însăşi 
precum şi a razelor ei de lumină. 

Dată fiind unitatea virtuţii în diversitatea ei, nu greşesc întru nimic cei ce socotesc 
una sau alta dintre virtuti ca fiind izvorul celorlalte. Bunăoară, Sfântul Vasile cel Mare nu 
greşeşte atunci când socoteşte smerenia a fi „7ravdp£TO<;” (atotvirtuoasă). 458 Nici Sfântul 
Ioan Gură de Aur nu greşeşte atunci când spune despre milostenie că este „regina tuturor 
virtuţilor”. 459 Nici Sfântul Ioan Scărarul, când spune despre „sophrosyne (castitas) că este 
numele (titulatura, firma) comun al tuturor virtuţilor”. 460 Nici Sfântul Grigorie de Nyssa, care 
spune despre dreptate, după cum am văzut mai sus, că este „tot chipul virtuţii”. Nici Sfântul 
Grigorie cel Mare care spune despre răbdare că este „radix et custos omnimum virtutum” 
(rădăcina şi păzitoarea tuturor virtuţilor) 461 . Nici Sfântul Ignatie Teoforul, când consideră 
credinţa a fi începutul, iar iubirea desăvârşirea vieţii creştine. 462 

Şi exemplele pot continua... 

Prin urmare, virtutea nu se desparte pe sine, ci se exprimă în unitatea statornică a 
Binelui, care este unul. 

7. GENEALOGIA VIRTUŢII CREŞTINE 

Faptul că virtuţile se nasc unele dintre altele, o spun mai întâi stoicii, iar după ei, 
Filon din Alexandria. El ne uşurează posibilitatea înţelegerii naşterii virtuţilor una din alta, 
asemănând genul din care se nasc speciile. Concret vorbind, genul ar fi raza de soare, care 
atunci când trece printr-o suprafaţă prismatică dă naştere multicolorului curcubeu... 

Am văzut că virtutea creştină, ca putere a harului divin şi strădanie umană, reprezintă 
o unitate, ca viaţă în Hristos şi ca rod al Duhului Sfânt. Această unitate se împlineşte prin 
iubire fată de Dumnezeu, din care iradiază toate celelalte virtuti, ca tot atâtea raze de lumină 
şi căldură îndreptate spre semeni şi spre întreaga creaţie. Vom spune acum că virtuţile născute 


457 Emilian Voiutchi, o.c.p. 182. 

458 P.G. 31, 645 B 

459 P.G. 49,213 

460 Scara Raiului, Cuv. XV, P.G. 88, 880 c 

461 Hom. in Evang XXV, în D.Th.C., XI-2, col 2249. 

462 Epistola către Efeseni, XIV, 1, P.S.B. 1, p. 162. 

din iubirea de Dumnezeu şi harul divin, se nasc una din alta spre a se desăvârşi în 
unitatea aceleiaşi iubiri. 

Astfel, avem dintru început credinţa, nădejdea şi dragostea (I Corinteni 13, 13). Nu 
vom înţelege că mai întâi apare în suflet credinţa, iar aceasta se retrage spre a face loc 
dragostei... Prin lucrarea credinţei se dezvoltă mereu dragostea, dar, în acelaşi timp, se 
amplifică şi credinţa. Numai după încetarea virtuţii însăşi, în veşnic, va înceta şi credinţa. 
Dragostea va rămâne însă veşnică, nu ca virtute (ca strădanie şi putere a firii umane), ci ca 

/V 

har, spre continua desăvârşire a firii omeneşti în viaţa divină. In acest sens, Sfântul Ignatie 
Teoforul vine cu aceiaşi precizare. Credinţa este ap/fj (începutul), iar iubirea este T&oţ 
(sfârşitul), adică desăvârşirea vieţii în Dumnezeu care este dragoste. 31 

Prin urmare, virtuţile creştine se formează din credinţă, nădejde şi dragoste, născându- 
se unele din altele şi amplificându-se unele din altele. 

Referindu-se concret la genealogia virtuţilor ca raze de lumină ale virtuţii, Clement 
Alexandrinul, spune următoarele: „Nu este bărbăţie fără răbdare şi nici înfrânare fără 
cumpătare căci virtuţile se înlănţuiesc unele cu altele. Omul la care este această înlănţuire 
de virtuţi, la acela este şi mântuirea, deci păstrarea unei bune stări... Cel care are în chip 
gnostic o singură virtute le are pe toate, datorită înlănţuirii lor reciproce. Astfel înfrânarea 
este o dispoziţie sufletească, datorită căreia nu se depăşesc cele ce sunt conforme cu dreapta 
raţiune sau cel care se stăpâneşte să nu pornească la fapte care sunt împotriva raţiunii. Nu 
există cumpătare fără bărbăţie, pentru că din porunci se naşte prudenţa (înţelepciunea), 
care urmează pe Dumnezeu Cel ce a rânduit totul; din porunci se naşte dreptatea, imitatoarea 
dispoziţiilor dumnezeieşti; şi ajungând înfrânaţi potrivit acestei dreptăţi, mereu curaţi 
spre evlavie şi spre fapte plăcute lui Dumnezeu, asemănându-ne Domnului, atât cât ne stă 
în puterea noastră, care suntem cu firea muritori”. 32 

Modul cum virtuţile se nasc una din alta îl vedem cu claritate prezentat în Fericiri. 

A 

începutul îl face smerenia. Din ea se naşte pocăinţa şi blândeţea. Odată sufletul pregătit ca 
un ogor, prin aceste virtuţi, face vie lucrarea harului prin dorinţa de dreptate, ca sfinţenie a 
vieţii, şi milostenie ca rodire faţă de viaţa semenului. O astfel de inimă curăţită de păcate va 
vedea şi se va împărtăşi de viaţa divină, iar harul divin va lucra în suflet pacea. Aceste virtuţi 
vor culmina cu iubirea integrală faţă de Dumnezeu, care merge până la jertfa totală pentru 
idealul împărăţiei. 

Genealogia virtuţilor una din alta în duhul specific al vieţii în Hristos este prezentată 
în epistolele pastorale, ca îndemnuri apostolice privind calităţile sau virtuţile cu care trebuie 
să fie împodobită viaţa creştinului în diferitele ei împrejurări, situaţii, demnităţi şi slujiri. 
Aceste virtuţi specifice, vizează calităţile feţelor bisericeşti, pe slujitori, pe cei bogaţi, pe 


31 Ibidem. 

32 Stromata II, XVIII, 80, 1-5 

văduve, pe fecioare, etc. Astfel, virtutea creştină reprezintă rodul Duhului Sfânt în comunitatea 
ecclezială (Galateni 5,22-23). 

Genealogia virtuţilor o vedem limpede şi din îndemnurile Sfântului Apostol Petru, de 
a ne „face părtaşi dumnezeieştii firi. Mai întâi se cuvine să scăpăm de stricăciunea poftei din 
lume. Pentru aceasta, punând toată sârguinţa, adăugaţi la credinţa voastră virtutea, iar la vir¬ 
tute cunoştinţa, la cunoştinţă înfrânarea, la înfrânare răbdarea, la răbdare evlavie, la evlavie 
iubirea frăţească, iar la iubirea frăţească dragostea. Căci dacă aveţi acestea şi sporesc în voi, 
ele nu vă vor lăsa nici trândavi, nici sterpi în cunoaşterea Domnului nostru Iisus Hristos” 
(II Petru 1, 4-8). 

Praxis-ul creştin (ascetica) a reţinut schema virtuţilor stabilită de Clement Alexandrinul: 
“Lucru dumnezeiesc este, deci, o atât de mare schimbare, ca cineva din necredincios să ajungă 
credincios şi credinţa să-l facă să aibă nădejde şi frică. Credinţa ni se pare a fî pornire spre 
mântuire; după credinţă vine frica, nădejdea şi pocăinţa, unite cu înfrânarea şi răbdarea; 
acestea propăşind, ne duc la dragoste şi la gnoză (la cunoştinţă)”. 33 

De aici, vedem că toate virtuţile creştine se nasc din credinţa lucrătoare în dragoste, 
iar roade ale iubirii realizează împreună gnoza creştină, adică cunoaşterea lui Dumnezeu ca 
iubire şi viaţă divină. 


8. VIRTUTEA ŞI EPECTAZA 
CA DESĂVÂRŞIRE A VIEŢII ÎN HRISTOS 

Derivat de la ea £7T£KTUVopai, care înseamnă a tinde cu ardoare spre ceva, a năzui cu 
toate puterile, cuvântul „epectază” defineşte tocmai întinderea sufletului omenesc spre 
parametrii maximi ai devenirii sale. Ca năzuinţă către Dumnezeu, epectaza este sinonimă cu 
„anabasis”, ca urcuş către Dumnezeu, având la bază erosul divin aflat în sufletul omului. 
Aşa cum gravitatea atrage toate lucrurile de jos, tot astfel erosul ridică sufletul omenesc spre 
neîntrerupta lui năzuinţă de desăvârşire în Dumnezeu. De fapt, însuşi sufletul omenesc se 
structurează dinamic şi creator spre a-şi împlini menirea devenirii sale, atras fiind de ideea 
unei noutăţii continue. Platon spunea pe bună dreptate că însăşi „gândul este o dorinţă a 
noului” (niiesis tou neou hesis - Cratylos 411 d). Iar această dorinţă a noului este năzuinţa 
ascendentă spre valorile menite să-i aducă sufletului împlinirea cunoaşterii. 34 


33 Stromata II, 31, 2-3; P.S.B. 5, p. 115 

34 Un distins dascăl de psihiatrie, Eduard Pamfil, ca o replică faţă de „dogma” psihanalizei, care 
coboară sufletul omenesc în inconştient, îşi intitulează cartea: „Persoană şi devenire”, Bucu¬ 
reşti, 1976, încercând să demonstreze că sufletul omenesc se structurează dinamic şi creator 
pe ideea de noutate. Iar conştiinţa se formează ca o devenire, ascensiune spre un orizont 
luminos, veşnic deschis. 

Epectaza ca tendinţă a sufletului de a se desăvârşi prin virtute, înseamnă descoperirea 
mereu noilor şi variatelor aspecte ale Binelui absolut existent în Dumnezeu, desfaşurându-se 
în două faze. Prima fază este cea a colaborării cu harul divin prin asceză, adică prin necontenită 
osteneală duhovnicească, cea de a doua fază este cea a desăvârşirii necontenite în slava lui 
Dumnezeu prin lucrarea exclusivă a harului divin. 


8.1. Creşterea în virtute şi epectaza 

Noţiunea de „epectază” a fost introdusă în spiritualitatea creştină de Sfântul Apostol 
Pavel în prea frumoasa asemănare a „atletului lui Hristos” cu alergătorul din arenă. Atletul 
lui Hristos în drumul spre desăvârşirea fură margini a lui Dumnezeu, „uitând la cele ce sunt în 
urmă, tinde (năzuieşte mereu) la cele dinainte...” (Filipeni 3, 13). Epectaza ca năzuinţă 
necontenită spre desăvârşire se temeluieşte pe asceză, ca exerciţiu continuu de creştere în 
virtute, având ca tintă „starea de bărbat desăvârşit, măsura vârstei deplinătăţii lui Hristos” 
(Efeseni4,13). 

Epectaza, ca expresie a dinamismului virtuţii, porneşte de la starea de „pruncie 
duhovnicească” (I Corinteni 3, 1) şi necontenit năzuieşte spre apatheia, ca nepătimire, ca 
eliberare de patimi prin virtuţi, şi desăvârşire în dragostea cea fără hotar a lui Dumnezeu. 

Sfântul Grigorie de Nyssa arată că „aşa precum corpurile ce tind în jos, dacă pornesc 
la vale, chiar dacă nimeni nu le mai împinge după prima mişcare, se avântă prin ele însele 
într-o mişcare către cele de sus, ridicându-se de la cele de jos, spre înălţime. Şi nefiind nimic 
care să-i oprească de sus pornirea (pentru că firea binelui este atrăgătoare pentru cele ce 
privesc spre el), sufletul se ridică mai sus de la sine, întinzându-se împreună cu dorinţa după 
cele cereşti spre cele dinainte, cum zice Apostolul (Filipeni 3, 14), continuând zborul spre 
ceea ce este mai sus. Căci, dorind ca prin cele ajunse să nu piardă înălţimea văzută mai sus, e 
purtat neîncetat de pornirea spre cele de sus, reînnoind mereu prin cele dobândite tăria zborului. 
Fiindcă lucrarea prin virtute îşi hrăneşte puterea prin osteneală, neslăbindu-şi tăria prin lucrare, 
ci sporind-o”. 35 

Aceeaşi realitate o vedem şi în natura fizică a omului, dezvoltând organele prin exersarea 
funcţiei lor. La fel, şi în sufletul omenesc, funcţiile acestuia se dezvoltă şi se desăvârşesc prin 
exersarea lor. Staticul le sleieşte dinamismul lor creator. Dacă viaţa este mişcare, şi aşa este, 
această mişcare a sufletului se orientează totdeauna spre bine într-o direcţie ascendentă, 
urmărind mai binele. 

Epectaza, ca dinamism al virtuţii, se întemeiază pe faptul că binele, pe care virtutea 
îl reprezintă, este o continuă chemare spre mai bine. El nu are formă statică, ci dinamică. Se 


35 Viaţa lui Moise, P.S.B. 29, p. 90-91. 

află într-un progres continuu... Apostolul spune că „celui ce i se pare că stă, să ia aminte să 
nu cadă” (I Corinteni 10,12), evidenţiind necesitatea progresului duhovnicesc, de necontenită 
năzuinţă de a te asemăna cu desăvârşirea vieţii lui Hristos, ce nu poate fi niciodată atinsă de 
muritorii aflaţi sub zodia păcatului... Ea reprezintă însă o continuă chemare de a urca pe 
calea virtuţii spre piscul desăvârşirii lui Hristos. Sfântul Grigorie de Nyssa se referă în acest 
sens la „creşterea în direcţia binelui, şi schimbarea spre mai bine, transformând continuu 
spre ceea ce este mai dumnezeiesc pe cel care se schimbă în această direcţie. Ceea ce părea de 
temut, adică faptul că natura este schimbătoare, vom arăta că este un fel de aripă întinsă în 
zborul spre mai bine, iar refuzul schimbării spre mai bine va fi o nenorocire. Deci, cel 
care vede în noi înclinarea spre schimbare să nu se întristeze, pentru că schimbându-se 
totdeauna spre mai bine şi transformându-se din slavă în slavă, el se schimbă astfel, devenind 
totdeauna mai bun prin creşterea zilnică, desăvârşindu-se totdeauna fură să atingă vreodată 
limita desăvârşirii. Desăvârşirea constă, de fapt, tocmai în a nu opri procesul de desăvârşire 
în vreo limită”. 36 De aici vedem că epectaza ca proces continuu în virtute nu înseamnă 
staţionarea în procesul dobândit, ci desăvârşirea faptei începute: „Duceţi dar până la capăt 
fapta, aşa încât ardoarea voastră de a voi să fie tot una cu aceea de a şi împlini din ceea ce 
aveţi” (II Corinteni 8, 11). Simbolul epectazei este Moise, care „nu se opreşte deloc în 
urcuşul său, nici nu-şi fixează limite la mişcarea sa către înălţimi, ci odată ce a pus piciorul 
pe scară, el nu încetează să urce treptele acesteia şi continuă mereu să se ridice, deoarece 
orice treaptă pe care o urcă dă totdeauna, înaintând spre una superioară... Dar ridicat prin 
astfel de înălţări, arde încă de dorinţă şi e flămând de şi mai mult. Şi însetează încă de cele 
care se adapă pururi cât putea. Şi, ca şi cum nu s-ar fi împărtăşit încă, se roagă să dobândească, 
cerând lui Dumnezeu să i se arate, nu cât poate să vadă, ci cât este Acela”. 37 


8.2. Epectaza în slava lui Dumnezeu 


De acum, virtutea nu mai este osteneală. Ea „străluceşte de slavă” în sufletul în care 
„vede strălucirea luminii”. 38 Iar „dorinţa celor ce au dobândit-o nu se opreşte, iar harul de 
mai înainte îi împuterniceşte de cele mai mari, şi dacă Cel ce se dăruieşte pe Sine este nesfârşit 
şi se uneşte cu prisosinţă şi din belşug ce piedică mai e ca să nu şi înainteze fiii veacului viitor 
în ea la nesfârşit, agonisind har după har şi urcând cu bucurie urcuşul cel neobosit, spune 
Sfântul Grigorie Palama. Aşadar, „tot darul de sus este desăvârşit” (Iacob 1, 11), dar nu 
atotdesăvârşit. Căci Cel atotdesăvârşit nu primeşte adaos”. 39 


36 Pr. Dr. Vasile Răducă, Antropologia Sfântului Grigorie de Nyssa, Bucureşti, 1996, p. 135. 

37 Sfântul Grigorie de Nyssa, Viaţa lui Moise, P.S.B. 29, p. 91. 

38 Ibidem. 

39 Filocalia, voi. VII, p. 237. 

Epectaza slavei sau a măririi ca neântreruptă aspiraţie a sufletului în comuniunea lui 
Dumnezeu are un caracter veşnic şi reprezintă lucrarea exclusivă a harului divin. Apostolii au 
anticipat-o cu prilejul schimbării la faţă a Domnului pe Tabor. Şi după ei au urmat marii asceţi 
iluminaţi de puterea şi lucrarea Duhului Sfânt, după cum atât de plastic şi sugestiv se exprimă 
un poet creştin: „Eram căzuţi în fărădelege, / mergeam din ce în ce mai jos, / Tu ne-ai scăpat 
şi-abia acuma / vedem din ce adânc ne-ai scos. / Din văi de chin şi de tristeţe / mereu în jurul 
Tău ne-aduni, noi te urmăm — şi-abia acuma / vedem pe ce nălţimi ne sui. / Abia acum 
gustăm dulceaţa / şi harul noii Tale vieţi / când Tu ne porţi din slavă-n slava / atâtor mii 
de frumuseţi: / O, când ne-împărtăşeşti în Tine / de-un har atât de minunat / cântăm 
plângând de bucurie: / Iisus, fii binecuvântat!” (Traian Dorz). 

k k k 

Virtuţile teologice 


Privire generală 

Virtuţile teologice sunt indicate de Sfântul Apostol Pavel ca fiind: credinţa, nădejdea 
şi dragostea (I Corinteni 13,13). Ele se numesc “teologice” fiindcă sunt mijloace de a cunoaşte 

/V 

pe Dumnezeu şi a intra în comuniune cu El. In acelaşi timp, sunt moduri de realizare şi trăire 
a vieţii înnoite prin harul divin. Prin aceste virtuţi ne împărtăşim de viaţa divină, ridicându-ne 
la unirea cu Dumnezeu, la îndumnezeire prin harul divin. 

Virtuţile teologice reprezintă puterea şi lucrarea harului divin în viaţa credinciosului, 
ridicându-i sufletul la cel mai înalt nivel al cunoaşterii, comuniunii şi unirii cu Dumnezeu. 
Nu fără temei, scolastica le-a numit virtuţi “supranaturale”, spre a le deosebi de celelalte 
virtuţi, care sunt calităţi naturale ale sufletului. Virtuţile teologice le-am primit - spun Părinţii 
Bisericii - odată cu harul Sfântului Botez, şi astfel Hristos rămâne în sufletul nostru “ascuns 
în virtuţi”. Sfântul Ioan Gură de Aur spune în acest sens că “împreună cu iertarea păcatelor şi 
sfinţirea, botezul dă împărtăşirea Duhului Sfânt, înfierea şi viaţa veşnică, credinţa nădejdea şi 
iubirea care rămâne”. Se cuvine să facem precizarea că dacă pe celelalte virtuţi numite “natu¬ 
rale” le dobândim prin strădanie continuă şi susţinută, tot la fel şi pentru “activarea” virtuţilor 
teologice “infuzate” sau “revărsate” ca daruri ale harului divin, va trebui să depunem 
interes şi strădanie în cultivarea lor, ştiut fiind că harul divin nu lucrează în firea noastră fără 
adeziunea libertăţii de voinţă, şi nu-şi amplifică acţiunea fură neîntrerupta colaborare cu el. 

/V 

Intr-un Lexicon apărut recent, virtuţile teologice sunt considerate ca roade ale sophiei 
divine. 40 Autoritatea lor divină nu le diminuează însă întru nimic valoarea. Autoritatea divină 
a virtuţilor teologice le confirmă originea, indicând în acelaşi timp şi orientarea întregii noastre 
vieţi duhovniceşti spre desăvârşirea lor; 

1. CREDINŢA 

5 

1.1. Noţiunea şi definiţia credinţei 

/V 

In antichitatea precreştină credinţa era corelată într-o unitate organică cu învăţătura 
(studiul, ştiinţa): padcaiţ Kcri ftfamţ. Aceasta era credinţa adevărată (pistis alethe), spre 
deosebire de credinţa falsă (pseude pistis). Credinţa se înscrie în opinie — spune Platon — 
fiind o parte a ei (Republica 511 e). Credinţa adevărată determină certitudinea, adică 


40 Victor Sexer, Sophia, in Lexicon fur Theologie und Kirche, Freiburg - Basel - Roma - Wien, 
2000, voi. IX, p. 730. 

încrederea, de unde şi noţiunea de „încredinţare” (în + credinţare) în sensul de a avea credinţă 
în cineva pe baza unor probe sigure. 41 

A A 

In vocabularul limbii române, credinţa poate avea un înţeles laic şi unul religios. In 

A 

sens laic credinţa exprimă o părere, socotinţă, deducţie. In sens religios creştin, ea este 
certitudine, siguranţă, convingere. Sub aspect religios „credinţele” pot fi sinonime şi cu culturile 
diferitelor popoare, nu în sens axiologic, ci ca mentalitate a aşa numitului „homo religiosus” 
(Mircea Eliade). 

Noi ne raportăm totdeauna faţă de realitate într-o relaţie de cunoaştere. Aceasta poate 
fi de trei feluri: mai întâi empirică, prin simţuri. Apoi raţională. Aceasta aparţine numai 
omului, ca fiinţa care vede şi examinează realitatea, descoperind legile din univers, spre a 
forma concepte. Cunoaşterea raţională poate avea un caracter concret, dar poate avea şi un 
caracter intuitiv - speculativ, orientată spre formularea noţiunilor abstracte. A treia formă de 
cunoaştere este cea prin credinţă. Cu credinţa operează homo religiosus în cunoaşterea 
valorilor absolute şi transcendente. Este adevărat că acestea pot fi intuite şi cu raţiunea 
speculativă, dar tot raţiunea le poate şi nega...Adevărurile transcendente devin proprii 
sufletului omenesc prin raţiunea luminată de credinţă. Nici credinţa nu exclude raţiunea 
sănătoasă, ci o consideră ca un aliat în manifestarea ei corectă. Nu şi deplină. Prin raţiune noi 
putem dovedi existenţa lui Dumnezeu, dar numai prin credinţă putem intra în legătură cu El. 
Altfel spus, credinţa este busola care indică şi conduce raţiunea spre Dumnezeu, luminând-o 
cu strălucirea adevărului absolut. 

Pe de altă parte, cunoaşterea lui Dumnezeu implică în sine legătura şi comuniunea cu 
El. Fiind deasupra realităţilor pe care le poate intui raţiunea, adevărul despre Dumnezeu îl 
primim prin credinţă, pe baza autorităţii Lui, şi astfel spunem că acestea sunt adevăruri de 
credinţă. Credinţa merge mai în adânc în cunoaşterea lui Dumnezeu. Ea implică o legătură 
dintre sufletul omenesc şi viaţa divină. Astfel credinţa ca act de cunoaştere implică o 
participare la viaţa lui Dumnezeu. Această participare nu se poate face oricum. Dumnezeu 
este prin excelenţă Spiritul pur, ce nu poate avea atingere cu nici un fel de întinăciune. Aşa că 
numai în măsura în care noi ne eliberăm de păcat şi patimă, ca forme ale întinăciunii, putem 

A A 

intra în comuniune cu Dumnezeu şi II putem cunoaşte. In acelaşi timp, Dumnezeu are calitatea 
de a fi Persoană. El se deschide spre om şi spre întreaga creaţie prin iubire, dar şi sufletul 
omenesc intră în comuniunea iubirii lui Dumnezeu tot prin iubire, fiindcă şi omul este persoană, 
posedând ontologic intenţionalitatea spre comuniune şi comunicare. 

Prin urmare credinţa reprezintă o putere a sufletului omenesc, care îl ridică la 
cunoaşterea şi comuniunea lui Dumnezeu, sau la gnoză, prin apatheia şi prin iubire. Pe 
lângă acestea, în definiţia credinţei ca virtute creştină intră şi calitatea şi capacitatea ei 
salvatoare, mântuitoare, ca eliberare de păcat şi comuniune cu Dumnezeu prin Hristos. 
Numai prin credinţa în Hristos noi putem intra în comuniunea cu Tatăl, putându-L cunoaşte 

41 Gheorghe Vlăduţescu, O encilcopedie a filosofiei greceşti, Bucureşti, 2001, p. 506. 

printr-o unire veşnică de iubire cu El. Astfel, specificul credinţei ca virtute creştină este 
dat de comuniunea vieţii în Hristos. Noi credem în Dumnezeu, fiindcă mărturisim credinţa 
în Hristos, Cel ce ne-a împăcat cu Dumnezeu, eliberându-ne din păcat, Cel ce prin duhul 
vieţii Lui ne dă putere de a ne sfinţi viaţa, spre a participa la viaţa de sfinţenie a lui Dumne¬ 
zeu. Prin urmare, credinţa ca virtute creştină implică şi harul lui Hristos de a ne ridica din 
moartea păcatului la sfinţenia vieţii lui Dumnezeu. Credinţa ca virtute creştină este un act 
sinergie, de primire liberă a lui Hristos în viaţa noastră, oferind sufletului puteri 
nebănuite de a-şi consolida puterile creatoare spre un ideal măreţ, transcendent şi veşnic. 


1.2. Necesitatea şi manifestările credinţei 

Sfântul Apostol Pavel, accentuând rolul indispensabil pe care îl are credinţa în 
cunoaşterea şi stabilirea comuniunii cu Dumnezeu, evidenţiază faptul că „fără credinţă nu 
putem fi bineplăcuţi lui Dumnezeu”(Evrei 11,6). 

A 

In acelaşi timp, Mântuitorul a acordat credinţei un prim rol în opera de mântuire a 
omului. 

întrebări, precum: „Crezi că pot face Eu aceasta?”... 

Concluzii, precum: „Credinţa ta te-a mântuit”... 

învăţături, precum: „Toate sunt cu putinţă celui ce crede”; 

Mustrări, precum: „Puţin credinciosule, pentru ce te-ai îndoit?” 

Aprecieri, precum: „Mare este credinţa ta!”; „Nici în Israel n-am aflat atâta credinţă”. 

încercări ale credinţei, cum a fost cazul femeii cananeence; 

Puterea credinţei de a muta munţii; 

Libertatea credinţei: „Şi nu a putut face nici o minune din cauza necredinţei lor”. 

Toate acestea constituie un laitmotiv care scoate în evidenţă necesitatea şi puterea 
credinţei ca act liber, precum şi lipsa de spectacol în afirmarea ei. Când Mântuitorului i s-a 
cerut să facă o minune pentru a crede în El, le-a recomandat „semnul lui Iona”... 

De aici vedem naturaleţea, sinceritatea şi discreţia adevăratei credinţe mântuitoare 
prin care intrăm în comuniune cu Dumnezeu, ca lucrare a harului Său şi a voinţei noastre 
libere. 


1.3. Formarea credinţei ca virtute creştină 

Sfântul Apostol Pavel ne spune că „credinţa vine din auzite, iar auzirea prin cuvântul 
lui Dumnezeu” (Romani 10, 17). E vorba de lucrarea cuvântului lui Dumnezeu ca purtător 
de har. Atât harul, cât şi cuvântul lui Dumnezeu sunt lucrări ale Sfântului Duh care conduc 

spre Hristos. Cei care au venit la Hristos sunt „născuţi din nou” prin propovăduirea cuvântului 

/V 

(I Petru 1, 24). Mântuitorul însuşi S-a rugat înaintea Sfintelor Sale Patimi nu numai pentru 
Sfinţii Apostoli, „ci şi pentru cei ce vor crede prin cuvântul lor” (Ioan 17, 20). Cuvântul lui 
Dumnezeu „este viu şi lucrător” (Evrei 4, 12). El deţine o putere în sine, are adică o putere 
sacramentală ireversibilă. De aceea, cuvintele Scripturii nu sunt litere moarte, ci semne ale 
prezenţei ipostatice a Logos-ului Hristos: „Cuvintele pe care vi le-am spus eu sunt duh şi 
viaţă” (Ioan 6, 63). Cuvântul lui Dumnezeu este purtător de putere şi har (I Corinteni 2, 5). 
Odată ce este propovăduit, cuvântul nu rămâne fură rezultat, fură să-şi împlinească misiunea 
sa: „Aşa va fi cuvântul Meu, care iese din gura mea; nu se va întoarce la Mine fură rod şi va 
împlini toate câte am voit şi va face cu spor căile Mele” (Isaia 55, 11-13). 42 

Pe de altă parte, cei de la Cincizecime, care au primit cuvântul Apostolului Petru, au 
primit în acelaşi timp şi noua credinţă, constituindu-se în Biserica lui Hristos după ce s-au 
pocăit de faptele lor din trecut şi au primit botezul Sfintei Treimi. „Viaţa noastră în Hristos — 
spune patrologul G. Florovsky — începe prin a ne pocăi datorită credinţei... Nici un om nu 
poate primi Evanghelia până nu se pocăieşte, adică până ce nu-şi schimbă mintea. Căci în 
limbajul evanghelic „metanoia” nu înseamnă pur şi simplu o recunoaştere a păcatului şi 
căinţa pentru el ci în mod precis o „schimbare a minţii”, o profundă schimbare a atitudinii 
mentale şi emoţionale a omului, o reînviere integrală a şinei omului, o reînnoire ce începe cu 
renunţarea la sine şi se împlineşte şi este pecetluită cu Duhul”. 43 


1.4. Aspectul specific al credinţei ca virtute teologică 

Când Sfântul Apostol Pavel a specificat că „acum rămân aceste trei: credinţa, nădejdea 
şi dragostea...” (I Corinteni 13,13), el ne-a lăsat învăţătura că prin aceste virtuţi noi ajungem 
în comuniune cu Dumnezeu şi ne desăvârşim viaţa prin unire cu El. Din acest motiv, aceste 
virtuţi se numesc „teologice”. Ele nu pot fi concepute ca fiind separate una de alta, ci aflân- 
du-se într-o unitate organică şi funcţională, ca daruri ale Duhului Sfânt. Desigur, începutul 
comuniunii cu Dumnezeu îl face credinţa. Dar credinţa ca virtute creştină are specific puterea 
de a ne introduce în comuniunea cu Tatăl prin Hristos. El şi în special jertfa Sa mântuitoare 
reprezintă conţinutul credinţei ca adeziune liberă a sufletului omenesc. Pentru acest motiv, 
Apostolul precizează că specificul credinţei creştine este de a fi totdeauna „credinţa în Hristos 
(Galateni 3,26; Coloseni 1,4) sau „credinţa lui Iisus Hristos” (Romani 3, 22-26; Galateni 
2,16; 3,22). Altfel spus, credinţa reprezintă începutul vieţii noastre în Hristos, fiindcă „prin 
credinţă locuieşte Hristos în inimile noastre” (Efeseni 3, 17). 


42 Ion Bria, Credinţa pe care o mărturisim, Bucureşti, 1987, p.38 

43 Duhul pierdut al Scripturii, trad. Ioan I. Ică, în rev. Mitropolia Ardealului nr.3/1986, p.20 

Specificul credinţei ca virtute creştină rezidă în aceea că ea constituie un act 
sinergie, adică o împreună lucrare a firii cu harul divin. Ea este în primul rând dar de la 
Dumnezeu, sau har al Duhului Sfânt; este instrumentul prin care prindem în noi harul 
divin dat prin Hristos. Văzând la un moment dat puţinătatea credinţei lor, Apostolii cer 
Domnului: „Adaugă-ne credinţă” (Luca 17,4). De aici vedem că credinţa ca virtute creştină 
este un dar de la Dumnezeu şi în acelaşi timp o primire (acceptare) liberă sau chiar o cerinţă 
a sufletului omenesc. Angajând viaţa în Hristos credinţa ca virtute este lucrătoare, activă, 
fiindcă şi viaţa în Hristos este, la fel, vie şi în plină dezvoltare, asemenea unei chemări de a ne 
desăvârşi viaţa până la asemănarea cu Dumnezeu Tatăl. S-a remarcat că verbul ttuftsuciv 
folosit de Sfântul Apostol Pavel desemnează credinţa ca totală dăruire lui Dumnezeu a întregii 
noastre fiinţe, ceea ce înseamnă că nu este un simplu act singular, ci fiecare faptă trebuie să se 
raporteze şi să întruchipeze „ascultarea credinţei lui Hristos” (Romani 1, 5; II Corinteni 
10,5). 44 De aici vedem că, fiind un act sinergie, credinţa ca virtute creştină este „lucrătoare 
în dragoste” (Galateni 5, 6). 

Pe bună dreptate, Sfântul Ignatie Teoforul (+ 107) consideră credinţa ap/fj (începutul), 
iar dragostea: Tâlog (desăvârşirea), cuprinzând între ele într-o coeziune organică toate virtuţile 
care alcătuiesc fizionomia morală a vieţii Mântuitorului: „Nimic din acestea nu vă este 
necunoscut, dacă aveţi în chip desăvârşit în Iisus Hristos credinţa şi dragostea, care sunt 
început şi sfârşit vieţii; început este credinţa; sfârşit, dragostea. Când acestea două sunt 
unite, este Dumnezeu, iar toate celelalte virtuţi care decurg din ele, duc la frumuseţea 
morală. Nici un om care mărturiseşte credinţa, nu păcătuieşte şi nici cel care are dragoste nu 
urăşte. „Se cunoaşte pomul după roada lui” (Matei 12, 33); tot aşa cei care mărturisesc că sunt 
ai lui Iisus Hristos se vor arăta prin cele ce fac. Căci acum nu-i vorba de o simplă mărturisire 
a credinţei, ci de a fi găsit până la sfârşit cu o credinţă puternică”. 45 

Din cele tratate până aici vedem că aşa cum există o credinţă puternică, întărită de 
harul lui Dumnezeu, poate exista şi o credinţă declarativă şi neroditoare. Aceasta nu este însă 
credinţa ca virtute teologică, ci mai degrabă nesiguranţa credinţei, fiindcă având caracter 
sinergie, virtutea credinţei primeşte puterea prin harul divin, iar prin adeziunea liberă a sufle- 

/V 

tului omenesc, ea devine lucrătoare, activă, vie, adică roditoare prin fapte. In acest caz credinţa 
ca virtute teologică este asemenea pomului care rodeşte pentru simplul motiv că este viu... 
Prin urmare, fără fapte, credinţa nu este vie, nu are putere în ea însăşi, şi neavând putere nu 
poate fi socotită virtute... De aceea, „credinţa fără fapte este moartă” (Iacob 2,14-19). Rezultă 
de aici că credinţa şi faptele formează o unitate organică, constituind una şi aceeaşi sevă a 
harului roditor. Altfel spus, credinţa ca virtute teologică rodeşte în mod necesar prin viaţa de 
virtute a Mântuitorului, având ca împlinire fructul copt al dragostei Sale, ca „legătura 
desăvârşirii” (Coloseni 3,14). 


44 Diac. Prof. Dr.Grigorie Marcu, Antropologia Paulină, Sibiu, 1941, p. 222-223 

45 Epistola către Efeseni, XIV, 1-2, PSB I, p. 162 

Putem conchide printr-o judicioasă remarcă a unui teolog român: „Credinţa nu 
este o presupunere sau deducţie. Ea nu se naşte nici din frică, nici din vederea minunilor. 
Credem pentru că suntem încredinţaţi de simţirea tainică a prezenţei lui Dumnezeu cel 
viu care Se îmbie şi se oferă pe Sine ca dragoste şi viaţă totală. Ea începe prin acceptarea 
cuvântului lui Dumnezeu prin el însuşi, ca putere de viaţă şi ca dar. Pe de-o parte credinţa 
implică voinţa liberă a celui ce asimilează cuvântul lui Dumnezeu... Capacitatea de 
primire a celui ce este la capătul receptiv al ascultării cuvântului este hotărâtoare... 
Credinţa adevărată înseamnă a cunoaşte şi a da mărturie despre cele descoperite în noi de 
Duhul Sfânt. Duhul este cel care ne învaţă şi ne ajută să descoperim prezenţa lui Dumnezeu. 
Credinţa este simţire reală şi acceptare conştientă a acestei prezenţe. De aceea, fără 
credinţă nu se poate ajunge la cunoaşterea lui Dumnezeu ...Acesta nu este o cunoaştere 
teoretică, ci o mărturie despre comuniunea cu Dumnezeu. în acest sens, credinţa este 
virtutea care răsare în suflet din această cunoaştere-simţire şi acceptare conştientă a harului. 
Este strălucirea lui Dumnezeu în persoana umană, de aceea ea este invers proporţională cu 
păcatul.. .Viaţa noastră în Hristos începe prin a ne pocăi datorită credinţei”. 46 


1.5. Credinţa adevărată şi învăţătura sănătoasă 

Expresia aparţine Sfântului Apostol Pavel, ca o precizare a faptului că Biserica va fi 
confruntată cu tot felul de credinţe false, promovate de profeţi mincinoşi. Astfel, în epistolele 
pastorale, în special, Apostolul îşi sfătuieşte succesorii să aibă „credinţă şi cuget bun pe care 
lepădându-1 unii, au rătăcit de la credinţă” (I Timotei 1, 19). De fapt, cei ce nu ţin „porunca 
dragostei în inimă curată şi cuget bun”, vor avea o „credinţă făţarnică” (I Timotei 1, 5). 
„Credinţa cea adevărată” cu care este îndemnat Timotei să „se deprindă” (I Timotei 4, 7) se 
referă totdeauna la învăţătura sănătoasă. Aceasta este îndreptarul credinţei. Este îndemnat 
Timotei să „se hrănească cu cuvintele credinţei şi ale bunei învăţături” (I Timotei 4,6), „să 
urmeze cuvintelor celor sănătoase ale Domnului nostru Iisus Hristos şi învăţăturii celei 
după adevărata credinţă” (I Timotei 6, 3). Apoi îi scrie: „să ai pildă cuvintele sănătoase pe 
care le-ai auzit de la mine în credinţa şi în dragostea cea întru Hristos Iisus” (II Timotei, 
1, 13); „Tu însă rămâi în cele ce ai învăţat şi te-ai încredinţat, ştiind de la cine ai învăţat” 
(II Timotei 3, 14), „căci va fi un timp când nu vor suferi învăţătura cea sănătoasă, ci, 
gâdilându-şi auzul, îşi vor îngrămădi învăţături după poftele lor” (II Timotei 4, 3). Pe unii ca 
aceştia, „mustră-i cu asprime ca să se însănătoşească în credinţă” (Tit 1, 13). 

După cum vedem, adevărata credinţă o cunoaştem din revelaţia dumnezeiască 
păstrată de Biserică. Adică, Biserica este păstrătoarea credinţei celei adevărate descoperite 


46 Pr.prof. Ion Bria, o.c.p.265- 267 

de Mântuitorul şi de Sfinţii Apostoli, ea rămânând peste veacuri „stâlpul şi temelia 
adevărului” (I Timotei 3, 15). 


1.6. însuşirile credinţei 

Virtutea credinţei adevărate o putem cunoaşte şi deosebi de credinţa falsă şi neroditoare 
prin însuşirile ei. 

1. Credinţa trebuie să fie sigură şi nu oscilantă sau îndoielnică. Atunci când Sfântul 
Apostol Petru, cuprins de teamă valurilor spumegânde care-i ameninţau viaţa, le-a căzut pradă, 
datorită nesiguranţei în chemarea Domnului, a fost mustrat, spunându-i-se: „puţin credincio- 
sule, pentru ce te-ai îndoit?” 

2. Statornicia în credinţă aduce sufletului putere şi optimism în necazurile şi 
vicisitudinile vieţii. Pe drept cuvânt putea sublinia Alexandru Vlahuţă: „Nebiruit e omul ce 
luptă prin credinţă!/ El ştie că pe lume nimic zadarnic nu-i;/ Că, dincolo de truda şi jertfa 

A 

clipei lui, / In taină, vremea ţese la sfânta biruinţă...” („Triumful aşteptării”). 

3. Stăruinţa verifică totdeauna puterea de afirmare a credinţei, sau puterea credinţei 
de a te ridica din starea de cădere în ispită, sau de învingere în situaţiile vitrege ale vieţii: „Nu 
eşti învins cât timp credinţa/ Nu ţi-ai schimbat şi nu ţi-ai stins:/ Credinţa iarăşi te ridică/ Poţi 
fi căzut, dar nu învins!” (Traian Dorz). 

4. Smerenia credinţei duce totdeauna la pocăinţă, cum a fost cazul vameşului din 
pilda Mântuitorului (Luca 14, 9-15). Credinţa smerită naşte totdeauna ataşamentul faţă de 
Dumnezeu, e o chemare a milostivirii divine, asemenea părintelui din Evanghelie, care răspunde 
printr-o rugăciune smerită, atunci când Mântuitorul îi cere credinţă: „Cred Doamne, ajută 
necredinţei mele” (Marcu 9, 23). 

5. Fermitatea credinţei prezintă o decizie sigură. Rămâne de admirat credinţa femeii 
bolnave de scurgere de sânge, a cărei credinţă o îndeamnă să nu cedeze în dorinţa ei de 
vindecare, manifestând cu fermitate credinţa în puterea şi iubirea lui Iisus. Ea spune „Numai 
de mă voi atinge de El...” (Matei 9, 21). Şi într-adevăr s-a vindecat prin decizia ei fermă şi 
plină de speranţă. 

6. Sinceritatea credinţei este dovada sufletului nevinovat şi dezinteresat în faţa lui 
Dumnezeu. Apostolul a luat totdeauna atitudine faţă de credinţa falsă a conştiinţelor pasive şi 
pline de viclenie, demascând pe cei care „având înfăţişarea credinţei adevărate, dar tăgăduind 
puterea ei...” (I Timotei 3,5), se prefac doar a fi subiecţii credinţei, în acest sens recomandând 
cu stăruinţă „credinţa nefăţarnică” (I Timotei 1, 5). 

7. Adevărata credinţă trebuie să fie activă, adică roditoare. Aşa cum pomul îşi 
dovedeşte eficienţa prin roade, tot astfel credinţa activă şi vie rodeşte totdeauna prin fapte. 
„Credinţa fără fapte este moartă” (Iacob 2, 17), ceea ce înseamnă că nici nu se poate numi 

credinţă fără fapte. Iar roadele credinţei, adică virtuţile creştine se împlinesc în iubire, încât 
credinţa vie şi activă este acea care „lucrează în dragoste” (Galateni 5, 6). 


1.7. Deformări ale credinţei 

Abaterile de la credinţa adevărată, vie şi roditoare se conturează în aspecte deformate 

/V 

ale credinţei, cunoscute în manualele de morală creştină ca păcate ale credinţei. In fond, 
toate acestea se datoresc păcatului ce a pătruns în firea omului, întunecându-i viaţa duhovni¬ 
cească spre a lua o direcţie mai mult decât derutantă, am spune, de-a dreptul prăpăstioasă. 
Deformările credinţei reprezintă în esenţă compromisuri şi chiar batjocoriri ce merg până la 
negarea ei. Acest ultim paradox de a crede că nu crezi este doar un aspect al liberei cugetări... 
Mai periculoasă la acest capitol este confuzia şi nebuloasa indiferentismului. Oricum, atât 
una cât şi cealaltă, scoţând pe Dumnezeu din sufletul omului, lasă un gol fiinţial, ce nu poate 
fi umplut cu nimic, fiindcă sufletul omenesc poartă în sine suflarea divină fără de care pluteşte 
într-o debusolare ce face din libertatea lui un surogat existenţial, care îi derutează împlinirea 
menirii sale. 

/V 

In cele ce urmează vom puncta în concret multiplele deformări ale credinţei, fără a 
avea pretenţia că le nominalizăm pe toate: 

1. Scepticismul este păcatul îndoielii în credinţă, ca opus siguranţei şi statorniciei 
credinţei. 

5 

2. Indiferentismul religios redă nepăsarea faţă de credinţă sau punerea pe acelaşi 
plan a tuturor religiilor. 

3. Necredinţa este respingerea oricărei credinţe religioase, mergând până la negarea 
existentei lui Dumnezeu. Acesta este ateismul. 

9 

4. Apostasia înseamnă lepădarea de credinţa creştină, fie spre a primi o credinţă 
necreştină, fie lepădarea de orice credinţă religioasă. 

5. Erezia înseamnă neacceptarea unuia sau mai multor adevăruri de credinţă. Ereticul 
nu neagă credinţa, ci o falsifică din orgoliu sau din interes. 

6. Schisma nu este un păcat împotriva credinţei, ci a disciplinei bisericeşti. După cum 
spune şi numele schismaticul „se rupe” din iubirea comunitară a Bisericii şi astfel uşor poate 
cădea în erezie. 

7. Superstiţia se îndreaptă nu asupra credinţei, ci asupra lucrurilor din lume. Ea devine 
defavorabilă şi periculoasă credinţei atunci când implică credinţa în diversele forme ale 
fanteziei, ignoranţei şi emotivităţii neraţionale. 

8. Bigotismul este modul de manifestare în exclusivitate a evlaviei externe în 
detrimentul celei interne. Bigotismul provine fie din ignoranţa religioasă, fie din 
superficialitatea credinţei. 

9. Fanatismul este credinţa oarbă şi pătimaşă manifestată violent în defavoarea iubirii. 

10. Simonia constituie o maladie a credinţei prin aceea că este expresia nesincerităţii, 
a făţărniciei, a interesului, a vicleniei şi a necinstei pornite dintr-un cuget rău. Numele vine de 
la Simon Magul care dorea să agonisească darul şi puterea Sfântului Duh pe bani, spre a le 
folosi şi el mai departe în scopuri profitabile (Fapte 8, 18-24). 

11.0 altă formă maladivă de manifestare a credinţei este fariseismul. Acesta reprezintă 
un mod ipocrit de afirmare a credinţei, având drept cauză păcatul kenodoxiei (slava deşartă, 
vanitatea), sau diverse interese meschine. Aceasta este o falsificare a credinţei prin poză şi 
cabotinism, în măsură să se finalizeze prin pierderea încrederii între oameni. 

12. Nu vom încheia această enumerare a păcatelor faţă de credinţă înainte de a semnala 
apariţia în ultimul timp a maladiilor spirituale ce conduc la perversiunea credinţei, de tipul 
satanismului, ca adorare a forţelor malefice. 

Pentru a ne face o impresie asupra dezorientării religiei şi credinţei prin satanism, 

/V 

venim cu câteva precizări. Intemeiatorul primei comunităţi satanice a fost Anton Szardon La 

/\ /V 

Vey. înainte a fost acrobat de circ. In 1969 publică biblia satanică. Sub aspect comportamental, 
sataniştii adoptă următoarele atitudini: 1. consum de droguri şi alcool; 2. orgii sexuale în 
grup; 3. practică crima sub forma uciderii şi sinuciderii; 4. practică violenţa şi agresivitatea; 
6. junghie pisici pe altarul bisericilor creştine; 7. cultivă muzica rock în stil violent, satanic. 
Centrul lor „naţional” e la Ploieşti. 

Din cele tratate mai sus se cuvine să facem distingerea de oamenii cu adevărat 
credincioşi, dăruiţi lui Dumnezeu cu convingere şi încredere, „încercaţi (în credinţă), lucrători 
(ai credinţei), care nu are de ce să se ruşineze...” (II Timotei 2, 15). Despre aceştia se spune 
că sunt „oameni cu frică de Dumnezeu”, sau „oameni ai lui Dumnezeu”. Pe unii ca aceştia 
oricând te poţi baza în viaţă, fiindcă sunt oameni de caracter, având „dragostea din inimă 
curată şi din cuget bun şi din credinţă nefaţarnică” (I Timotei 1, 5). Desigur că şi cei cu 
adevărat credincioşi au ispite şi căderi, dar experienţa comuniunii cu Dumnezeu prin 
credinţă şi dragoste, le sporeşte harul credinţei, deschizând vieţii lor un orizont luminos, 
chiar în necazuri şi strâmtorări. Ei sunt oricând gata să înfrunte toate pericolele, jertfin- 
du-şi chiar propria viaţă pentru Hristos. Iar această putere a harului va confirma peste veacuri 
că „aceasta este biruinţa care a biruit lumea: credinţa noastră” (I Ioan 5, 4). 

Cei cu credinţa deformată, în zelul lor nesăbuit, impulsionat de mândrie şi interese 
meschine, impun doar „înfăţişarea credinţei adevărate dar tăgăduiesc puterea ei” (II Timotei 
3, 5). De aceea îndemnul apostolic este în acest sens ferm: „Fereşte-te de unii ca aceştia” (II 
Timotei 3, 5). Apostolul motivează apoi, arătând că „într-o casă mare nu sunt numai vase de 
aur şi de argint, ci şi de lemn şi de pământ, şi unele sunt spre cinste, iar altele spre necinste” 
(II Timotei 2,20). 


291 




Ascetica 


1.8. Cultivarea credinţei 

Cultivarea credinţei este necesară şi acută pentru formarea virtuţii teologice a credinţei, 
ca început şi esenţă a vieţii creştine ridicate la comuniunea cu Dumnezeu prin Hristos în 
Duhul Sfânt. Este acută datorită situaţiei de criză cu care este confruntată credinţa într-o lume 

9 9 

dominată de fascinaţia biologizantă a neo-păgânismului modern desacralizant şi secularizant. 

Sugerăm câteva mijloace de cultivare a credinţei. 

1 . Cunoaşterea credinţei este punctul de plecare în cultivarea ei: „Aceasta este viaţa 
veşnică, să te cunoască pe Tine...” (Ioan 17,3). Cei ce nu sunt instruiţi sistematic în cunoaşterea 
propriei credinţe cad uşor pradă propovăduirilor prozelite, dintre care unele sunt de-a dreptul 
periculoase înseşi vieţii creştine. Unii ca aceştia devin victimele maladiilor spirituale ale 
credinţei, precum: bigotismul, superstiţiile, fanatismul, indiferentismul, etc. 

2. Mărturisirea credinţei ca adeziune la Dumnezeu constituie un mod de educare 
spirituală a sufletului omenesc. Mântuitorul a insistat asupra mărturisirii credinţei prin 
menţinerea neîntreruptă a comuniunii cu El: „Oricine mă va mărturisi pe mine înaintea 
oamenilor, îl voi mărturisi şi Eu pe el în faţa Tatălui Meu care este în ceruri...” (Matei 10, 32). 
Mărturisirea credinţei are două aspecte: pe de-o parte, apărarea credinţei când este cazul; iar 
pe de altă parte, trăirea vie prin fapte şi rodire. 

3. Celebrarea credinţei cu bucurie şi nădejde se face prin viaţa Duhului care creează 
dispoziţia sufletească de a sărbători credinţa. Totdeauna o victorie atrage după sine sărbăto¬ 
rirea ei şi astfel presupune o bucurie. Noi sărbătorim întru bucuria Duhului „moartea şi învierea 
Domnului ca biruinţă asupra păcatului şi triumf al vieţii celei adevărate, „până va veni El” 
(I Corinteni, 11,26). Sărbătorim cu bucuria Duhului jertfa şi învierea Domnului, împărtăşin- 
du-ne de fiecare dată de roadele ei. 

La fel, celebrăm credinţa prin lecturile biblice, prin rugăciune şi psalmodiere, mai ales 
sub formă comunitară. Prin harul divin credincioşii îşi aprind reciproc credinţa asemenea 
unor cărbuni de pe o vatră de jeratic... Cei ce se aprind se încălzesc şi luminează cu aceeaşi 
putere unificatoare... 

4. Practicarea credinţei prin operele de caritate constituie un exerciţiu de a o face 
mereu vie şi lucrătoare în dragoste. 

2. NĂDEJDEA 

Omul este singura fiinţă care priveşte şi ia atitudine faţă de evenimentele pe care viaţa 
i le oferă, ca şi de faptele sale referitoare la ele, printr-o abordare a lor, atât în prezent, cât şi în 
trecut, şi în viitor. El abordează viitorul de pe două poziţii sufleteşti: al grijii şi al nădejdii. 

Sub aspectul grijii pornind de la existenţa omului în lume, filosofia existenţialistă, 
avându-1 ca lider pe Martin Heiddeger, proclamă că existenţa omului în lume are două aspecte: 
“sein zum Sorge” (existenţa pentru griji) şi “sein zum Tode” (existenţa pentru moarte). Viaţa 
însăşi, spun aceşti filosofi, este “o cursă de la neant de la neant”, iar “noi ne naştem destul de 
bătrâni ca să murim”. 

Se apreciază că în procesul existenţei umane grija este o virtute a cunoaşterii 
(gnoseologică), fiindcă naşte prudenţă în faţa unui viitor favorabil sau nefavorabil omului şi 
în felul acesta omul poate acţiona în viaţă... Nimeni nu contestă valoarea prevederii ca “mamă 
a înţelepciunii”, a căutării şi găsirii drumului care să-ţi orienteze paşii spre un scop util. Dar 
grija în faţa viitorului existenţial aduce cu sine angoasa, care în fond este anxietatea, iar 
anxietatea ca tensiune psihică conduce spre maladie. Această existenţă anxioasă predispusă 
să îmbrace formele patologicului face ca existenţa umană structurată pe grijă, să orienteze 
viaţa spre moarte... Cu totul altceva este nădejdea ca virtute creştină, care se îndreaptă 
totdeauna cu siguranţă spre bunurile vieţii veşnice, deschizând astfel în faţa sufletului omenesc 
un orizont luminos. 


2.1. Noţiunea, sensul şi definiţia nădejdii 
ca virtute teologică 

Nădejdea sau speranţa aparţine structural sufletului omenesc, fiindcă persoana umană 
nu conştientizează numai prezentul, ci şi trecutul, precum şi viitorul. S-a spus pe bună 
dreptate că „prevederea este mama înţelepciunii”, ceea ce înseamnă că prezentul trebuie privit 
întotdeauna în perspectiva viitorului, iar deschiderea spre viitor se face prin aşteptarea 
care devine nădejde. Aceasta este nădejdea ca virtute naturală, aparţinătoare firii omeneşti = 
arete physike. Nădejdea devine virtute etică = ethike arete atunci când aşteptarea pornită 
în mod natural din suflet se îndreaptă spre valori, adică spre bunuri, sub forma strădaniei 
constante de a le obţine. în acest caz nădejdea devine o deprindere constantă în năzuinţa 
spre bunurile necesare vieţii. Astfel, nădejdea ca virtute etică oferă persoanei umane puterea 

de a se orienta spre un orizont deschis devenirii sale axiologice, când năzuinţa sau tendinţa 
sufletului spre binele necesar vieţii devine siguranţa aspiraţiilor sale spre viitor. 

Când firea omenească este ajutată de harul divin să năzuiască cu siguranţă spre 

dobândirea bunurilor spirituale şi veşnice ale comuniunii cu Dumnezeu, nădejdea devine 
virtute teologică. 

Clement Alexandrinul defineşte pe circi; ca fiind „aşteptarea dobândirii unui bun”. 
Apoi vine cu precizarea că bunurile aşteptate pot fi din această lume, adică naturale, sau pot 
fi supranaturale. Bunul aşteptat poate să fie dobândit ca venind din partea oamenilor, sau 
primit din partea lui Dumnezeu. 47 Astfel, nădejdea poate fi o năzuinţă privind obţinerea 
bunurilor necesare vieţii pământeşti, dar ca virtute teologică vizează năzuinţa, aspiraţia de 
a dobândi bunurile veşnice, adică mântuirea în comuniunea lui Dumnezeu. Această năzuinţă 
a dobândirii bunurilor veşnice este o certitudine, fiindcă se bazează pe făgăduinţa 
„nemincinosului Dumnezeu” (Tit 1,2), „pentru că prin două lucruri de neschimbat (făgăduinţă 
şi jurământul), în care e cu neputinţă ca Dumnezeu să mintă, noi cei care am căutat scăpare la 
liman, să avem puternică îmbărbătare de a prinde (apuca) nădejdea ce ne stă înainte” (Evrei 
16, 18). De aceea, „să ţinem neclintită mărturia nădejdii, pentru că cel ce a făgăduit este 
vrednic de încredere” (Evrei 6, 23). De aici vedem că „nădejdea este o vedere cu inima, cu 
partea cea mai adâncă a spiritului nostru, deci este o convingere intimă, tainică, o stare de 
transparenţă a fiinţei noastre faţă de cele de dincolo de lumea aceasta”. 48 

Din cele până aici tratate, putem stabili elementele nădejdii ca virtute teologică. 
Acestea sunt: 

1. Nădejdea reprezintă o năzuinţă plină de încredere în dobândirea bunurilor veşnice 
ale comuniunii cu Dumnezeu. Altfel spus, este credinţa proiectată în viitor, spre bunurile 
viitoare şi veşnice. S-a spus că „nădejdea este sângele credinţei”, fiindcă o înfloreşte şi o 
face să trăiască în noi. De aceea distrugând speranţa, viaţa credinţei se stinge ca şi cea a unui 
om care îşi pierde sângele. 49 Printr-o comparaţie sugestivă s-a arătat că „nădejdea pentru 
credinţă e ca apa pentru sămânţă”. 50 De aici şi concluzia poetului: „Chiar de şapte ori în 
luptă/ Dacă ai cădea rănit, / Dacă n-ai pierdut nădejdea, / N-ai pierdut încă nimic” (Traian 
Dorz). 

2. Această năzuinţă este o certitudine, fiindcă se bazează pe făgăduinţa „nemincinosului 
Dumnezeu”. Pentru acest motiv nădejdea este considerată a fi o „ancoră a sufletului sigură 
şi tare” şi care intră în cele dinăuntru ale catapetesmei, unde a intrat ca înainte mergător 
pentru noi, Iisus, devenind arhiereu în veac” (Evrei 6,19-20). 


47 Stromate II, VI, 27, 2, PSB 5 (trad. Pr. D. Fecioru), Bucureşti 1982, p. 128 

48 Pr. Prof. D. Stăniloae, Ascetica şi mistica ortodoxă, p.179-180 

49 Clement Alexandrinul, Pedagogul, I, IV, 38, 3, PSB 4 (trad. Pr. D. Fecioru), Bucureşti 1982, 
p.172 

50 Tomas Spidlik, Izvoarele luminii-Spiritualitatea (trad. rom.), laşi 1994, p.59 

3. La dobândirea bunurilor viitoare ne ajută harul lui Dumnezeu. Sinergia nădejdii 
ca virtute teologică este dată de năzuinţa noastră de a dobândi bunurile veşnice şi harul 
lui Dumnezeu care ne ajută să ajungem la ele. Nădejdea nu este deci o închipuire şi nici o 
iluzie. Harul lui Dumnezeu oferă totdeauna puterea de a nădăjdui. 

/V 

încercând acum o definiţie a nădejdii, vom spune că nădejdea ca virtute teologică 
este năzuinţa sufletului omenesc spre bunurile spirituale şi veşnice ale comuniunii cu 
Dumnezeu, şi siguranţa dobândirii lor cu ajutorul harului divin, pe baza făgăduinţei 
lui Dumnezeu. 


2.2. Necesitatea nădejdii 

Nădejdea ca virtute teologică, reprezintă o năzuinţă a sufletului omenesc de a depăşi 
zonele terestre ale vieţii, de a trece din humusul istoriei în viaţa spirituală a eonului veşnic ce 
va să vină pentru ca împărtăşindu-ne de viaţa lui Dumnezeu să primim puterea de a trece 
peste vicisitudinile vieţii, nădăjduind necontenit spre fericirea veşnică pe care Dumnezeu a 
pregătit-o tuturor celor ce-L iubesc pe El (Romani 8, 29). Această neîntreruptă dorinţă a 
mântuirii veşnice prin dragostea lui Dumnezeu arătată în Hristos reprezintă idealul major şi 
determinant al vieţii creştine. Cel care a cunoscut iubirea lui Hristos nu are altă năzuinţă a 
vieţii sale decât a fi în comuniune veşnică cu el, după cuvântul Apostolului: „moartea este un 
câştig, viaţa este Hristos” (Filipeni 1, 21)... „având dorinţa de a mă desface şi a fi împreună 
cu Hristos, căci este mult mai bine” (Filipeni 1,23). Apostolul adaugă apoi: „Dar cele ce-mi 
erau mie câştig, pe acestea le-am socotit pentru Hristos pagubă. Mai mult însă eu pe toate le 
socotesc pagubă faţă de nepreţuitul câştig al cunoaşterii lui Hristos Iisus, Domnul meu, de 
dragul Căruia m-am lăsat păgubit de toate şi le socotesc drept gunoaie pentru ca să-l câştig pe 
Hristos” (Filipeni 3, 7-8). Motivaţia nădejdii ca năzuinţă după bunurile spirituale şi veşnice 
este dată de faptul că noi ne considerăm „străini şi călători pe pământ” (Evrei 11,13); „că nu 
avem aici cetate stătătoare, ci căutăm pe cea ce va să fie” (Evrei 13,14); „cetatea noastră este 
în ceruri, de unde aşteptăm Mântuitor pe Domnul Iisus Hristos” (Filipeni 3, 20), „Care va 
schimba trupul nostru de smerenie, spre a-1 face după chipul trupului Său de slavă” (Filipeni 
3,21). 

Sunt concludente în acest sens cuvintele marelui trăitor creştin, F.M. Dostoievski, 
transmise nouă prin stareţul Zosima din „Fraţii Karamazov”: „...Zilele mele sunt numărate, 
ştiu, simt asta, dar mai ştiu, de asemenea, că atât cât mi-o fi dat să trăiesc, viaţa mea pămân¬ 
tească se îndreaptă cu fiece revărsat de zori către o altă viaţă, o viaţă fură de sfârşit, şi pe care 
nimeni n-o cunoaşte, dar care se apropie pas cu pas. Presimţind-o, sufletul meu se umple de 
slavă şi tresaltă înfiorat, mintea mi se luminează şi inima lăcrimează de bucurie...” 

2.3. Dereglări ale nădejdii 

Deşi virtute naturală şi etică atât de necesară vieţii sufleteşti, nădejdea îşi poate pierde 
autenticitatea, luând forme aberante, ce devin defecte sau boli ale sufletului, în măsură să 
aducă moartea vieţii spirituale. Manualele de morală creştină le numesc în mod legitim păcate 
ale nădejdii. Acestea rezidă în două extreme care destramă arhitectonica virtuţii ca putere şi 
calitate a sufletului omenesc, în măsură să-i asigure sănătatea şi desăvârşirea în sfinţenie. 

Prin urmare, păcatele împotriva nădejdii sunt date de două extreme dăunătoare vieţii 
duhovniceşti, care compromit virtutea. Aceste extreme reprezintă un prea mult şi o lipsă.. 

1. Deznădejdea, ca pierdere a încrederii în Dumnezeu este o lipsă a nădejdii şi constituie 
un păcat ucigător, care distruge complet viaţa duhovnicească. Părinţii filocalici şi asceţii creştini 
consideră deznădejdea ca fiind păcatul cel mai distrugător al aspiraţiilor noastre spirituale. 
Sfântul Ioan Scărarul spune că „cel ce deznădăjduieşte s-a înjunghiat pe sine”. 51 „Cel ce 
deznădăjduieşte în mila lui Dumnezeu s-a omorât pe sine sufleteşte fiindcă nu mai face nimic 
pentru a se ridica din răutatea păcatului, pentru a înainta în bine”. 52 Din acest context rezultă 
şi îndemnul: „De-ţi vine vreo boală şi vreun necaz, nu te descuraja, ci mulţumeşte lui Dumne¬ 
zeu, că aceasta te face să te rogi şi mai mult Lui, şi să nu-ţi pui nădejdile în puterile tale. Cu 
cât simţi mai mult slăbiciunile tale, cu atât te vei apropia mai mult de Dumnezeu, punându-ţi 
nădejdea în El”. 53 „Domnul ne iubeşte mai mult decât ne putem iubi noi înşine, remarcă un 
om înduhovnicit. Dacă sufletul este strâmtorat, el crede că Dumnezeu l-a uitat şi că nu mai 
vrea nici măcar să se uite la el, iar atunci suferă şi se mistuie de durere”. 54 De aici şi concluzia: 
„Nu eşti înfrânt cât timp nădejdea/ şi ţelul ei îşi este sfânt:/ -nădejdea iarăşi te-ntăreşte/ poţi fi 
trântit, dar nu înfrânt” (Traian Dorz). 

2. încrederea peste măsură în bunătatea lui Dumnezeu este extrema „prea multului”, 
care sugerează ideea că oricât ai păcătui, Dumnezeu te iartă la nesfârşit... Aceasta este o 
nesăbuinţă, un abuz lipsit de discernământ, o îndrăzneală oarbă, care paralizează conştiinţa 
vinovăţiei păcatului. 


51 Cuvântul V, 23, Filocalia voi. X, p.153 

52 Filocalia voi. IX, p.153 

53 Filocalia voi. XII, p. 262, nota 541 

54 Cuviosul Siluan Athonitul, între iadul deznădejdii şi iadul smereniei, Alba lulia, 1994, p.59 

2.4. Roadele nădejdii 

Am arătat că nădejdea înseamnă aşteptarea dobândirii bunurilor veşnice în viitor. 
Nădejdea va avea astfel ca rod răbdarea, fiindcă aceasta întăreşte puterile sufleteşti ale 
aşteptării. Răbdarea devine prin nădejde virtutea cu ajutorul căreia depăşim ispita şi necazurile 
de tot felul pe care le întâmpinăm în viaţă. Sfântul Apostol Pavel spune în acest sens că „ne 
lăudăm în necazuri, ştiind că necazul aduce răbdare şi răbdarea încercare, iar încercarea 
nădejde” (Romani 5,2-5). 

A 

In acelaşi timp, răbdarea angajează curajul. Ca rod al nădejdii, curajul reprezintă o 
activizare a răbdării atunci când se află în suferinţă, după cum spune psalmistul: „Fiţi tari cei 
ce nădăjduiţi în Domnul şi să se îmbărbăteze inimile voastre” (Psalmul 30, 23). 

Un alt rod al nădejdii, pe lângă răbdare şi curaj, este bucuria, ca anticipare a mântuirii 
şi ca dorinţă a împlinirii ei în comuniunea veşnică cu Dumnezeu. „Avem încrederea şi voim 
mai bucuros să plecăm din trup şi să petrecem cu Domnul” (II Corinteni 5, 8). 

De mare importanţă este faptul că răbdarea, curajul şi bucuria, ca roade ale nădejdii, 
primesc amprenta virtuţii specific creştine prin aceea că ele constituie „rodul Duhului Sfânt” 
(Galateni 5, 22-23), având în felul acesta o funcţionalitate sinergică de colaborare a firii cu 
harul Duhului Sfânt. 


3. IUBIREA 
3.1. Noţiunea 

5 

Iubirea sau dragostea este redată sub patru numiri: 

1 . Gtopyfj. Verbul atcpyo) înseamnă a iubi cu tandreţe. Storge desemna iubirea pornind 
de la respectul datorat de copii părinţilor, sau de afecţiunea datorată de părinţi copiilor. Storge 
poate fi şi iubirea conjugală, sau iubirea între compatrioţi, sau dintre rude, sau dintre cei 
apropiaţi. 55 

2. spcoţ este iubirea care pleacă de la sine şi se reîntoarce la sine. El exprimă vârtejul 
unei iubiri pătimaşe, tragice, venită şi fără voia sufletului spre a-şi pune stăpânire pe el. Poate 
fi şi forma iraţională, care ca o săgeată demonică zdrobeşte destinul omului. 


55 


Prof. Dr. Haralambie Rovenţa, Despre iubire, în rev. Studii Teologice 
Bucureşti, 1936 (extras), p. 4 

Cel care a evidenţiat magistral desfăşurarea culturală a conceptului de eros spre Frumos 
şi Bine, a fost Platon. 

Mai întâi se cuvine să stabilim că în concepţia lui Platon există două lumi: cea ideală 
(a Ideilor), externă şi reală, şi lumea materială de aici, ca imitaţie a celei dintâi. Aceasta este 
lumea umbrelor, lumea sensibilă, ca reflex, ca simbol al lumii Ideilor. Fiinţa privilegiată, 
capabilă să iasă din sine însăşi şi să tindă spre lumea Ideilor este omul. Şi aceasta datorită 
faptului că el are originea primară în această lume a Ideilor. Datorită unei greşeli, sufletul 
omului a căzut în corpul material ca într-o închisoare, fiind supus instinctelor şi dorinţelor 

/V 

vieţii materiale. In fiinţa sa el rămâne o entitate imaterială, de aceea tinde neîntrerupt spre 
descătuşare, eliberare de înşelăciunea simţurilor, a poftelor şi a pasiunilor care îl ţin legat de 
lumea materială. Erosul este dorinţa arzătoare determinată de nostalgia unei fericiri pierdute, 
motiv pentru care sufletul omenesc trăieşte zbuciumul de a se ridica în lumea ideilor. Erosul 
este pentru lumea spirituală ceea ce este gravitaţia pentru lumea materială. 

Platon arată că erosul înalţă sufletul omului spre valorile absolute, adică spre 
Frumuseţea în sine, fiindcă lucrurile din această lume nu au valoare în sine. Ele conduc doar 
spre frumuseţea Ideilor în sine. Prin eros sufletul contemplă frumosul din această lume şi se 
ridică la Frumuseţea în sine. 

9 

Prin urmare, erosul este iubirea pentru tot ceea ce este frumos. 55 

3. (piîia corespunde latinescului amiciţia. Ea nu este despărţită de eros, ci este un 
mod de manifestare a erosului pe linie orizontală, în relaţiile interpersonale. Philia reprezintă 
afecţiunea între persoane în sens de simpatie, nobleţe sufletească şi mai ales prietenie. Ea 
redă iubirea firească dintre tată şi fiu, sau dintre fiu şi părinte, dar mai ales iubirea dintre 
prieteni. 56 

4. ayăm\ defineşte iubirea care totdeauna face bine altuia, iubirea încercată şi jertfelnică, 
iubirea care se dăruieşte pentru altul, fiindcă nu se uită la ale sale, eliberând sufletul omenesc 
din egoismul care-1 claustrează în întunericul vieţii. Agape nu este un simplu atribut al lui 
Dumnezeu, ci o definiţie a spiritualităţii Lui (Ioan 4,24; I Ioan 4,16-20). Pentru acest motiv, 
agape este preferat în Noul Testament. Astfel verbul aya7iav este întâlnit de 135 de ori în 
Noul Testament; substantivul ayănr\ de 117 ori, iar adjectivul ayanzroţ de 63 de ori. 57 


56 Prof. D. Belu, Despre iubire, Timişoara 1945, p. 41-45 

56 idem, p. 45-48, H. Rovenţa, o.c.p. 5 

57 H. Rovenţa, o. c.p. 5-6; D. Belu, o.c.p. 48-50 

3.2. Determinarea şi definiţia iubirii 
ca virtute teologică 

Nicolae Mladin arată că „iubirea este o realitate adânc umană şi de o aşa complexitate 
încât unii renunţă la orice definiţie, socotind cuvintele inutile şi neputincioase. Iubirea nu se 
poate defini. Ea este tot atât de misterioasă ca şi viaţa. De aici şi diversitatea de aspecte 
aproape contradictorii ale iubirii. Căci cuvântul iubire e cel mai fluid, mai complex, mai vag 
şi mai variat ca sens dintre toate cuvintele. El cuprinde cer şi pământ, suflet şi trup, neprihană 
şi patimă, nostalgie şi instinct. Pentru unii ea este numai instinct, chiar dacă e îmbrăcat în 
vălul amăgitor al unei idealităţi pure; pentru alţii ea este forţă pur spirituală, care contopeşte 
sufletele şi le uneşte cu Dumnezeu. Pentru unii e o putere demonică prin care se exercită o 
misterioasă fascinaţie asupra omului spre a-1 transforma în instrument orb al speciei, pentru 
alţii ea este rază de paradis, care coboară chiar din inima lui Dumnezeu, ca să ridice viaţa 
noastră la plenitudine. Concepte opuse, cuprinse sub acoperământul fragil al aceluiaşi cuvânt. 
Cu toate acestea sensurile nu sunt decât forme variate ale aceleiaşi impulsii originare, care 
este izvorul adânc al lor”. 58 

N. Hartmann susţine că „iubirea este cel mai puternic dintre sentimentele omeneşti, 
are cel mai bogat conţinut de viată, e bucuria cea mai curată şi mai înaltă, fericirea cea mai 
deplină”. 59 

Louis Lavelle insistă asupra caracterului personalist al iubirii, ca o comuniune inter 

- personală. Lipsa iubirii - răspuns aduce totdeauna suferinţă. „Nimeni nu poate trage la 
îndoială că iubirea caută totdeauna un răspuns; că a iubi înseamnă, de asemenea, a fi iubit; că 
altfel avem de-a face cu o iubire care suferă, care îşi poate exersa propriile sale merite, dar 
care ia cunoştinţă de ce-i lipseşte şi ştie bine că idealul său nu-i atins. Fără îndoială, nimeni 
n-ar cuteza să spună că esenţa iubirii nu se găseşte decât în iubirea nenorocită”. 60 

„Amare et amari” ar fi în limba Confesiunilor lui Augustin dialogul iubirii senzuale. 
Şi în această situaţie, când amare este fără răspuns, apare golul suferinţei ca decompensare 
morală a sufletului omenesc. Pe de altă parte, iubirea dintre sexe - observă Nichifor Crainic 

- „în formele ei cele mai pure chiar, rămâne parcă stăpânită de a te iubi pe tine însuţi în 

/V 

celălalt, de a-ţi iubi propria voluptate în al doilea eu întregitor. In adâncul ei zace astfel o 
izolare egoistă”. 61 


58 Familia creştină, în voi. Studii de Teologie morală, Sibiu 1969, p. 352 

59 Ethic, Berlin, 1926, p. 480 

60 Del’Acte, Paris, 1937, p. 524 

61 Nostalgia paradisului, Bucureşti 1940, p. 385-386 

Max Scheller arată că nota esenţială a iubirii este de ordin axiologic. Ea se referă şi 
se orientează totdeauna spre valoare , 62 spre ceva înalt. Adică sufletul omenesc se structurează 
dinamic şi creator spre valoare: adevăr, bine, frumos, dreptate. El se poate orienta şi invers, 
datorită voinţei sale libere, dar această orientare îi anulează libertatea devenirii sale, claus¬ 
trând-o în egoismul închircit şi îngust ce închide orizontul luminos al vieţii. 

în antichitate, sufletul înclinat spre valori era asemănat cu dansul armonios al 
muzelor, pe când din dansul dezmăţat al Eriniilor rezultă prostia, nebunia şi crima. 

Datorită faptului că persoana umană posedă ontologic în structura sa spirituală 
intenţionalitatea spre comuniune, iubirea este definită de S. Bulgakov ca fiind „unitate în 
dualitate, fără a fi absorbiţi de unitate, sau dizolvată în dualitate”. 

Nu vom putea niciodată defini iubirea ca realitate ontologică a persoanei umane, dacă 
nu o vom pune în legătură cu Izvorul ei absolut. 

/V 

înţelepţii văzând funcţionalitatea iubirii, şi-au pus în mod firesc întrebarea cu privire 
la originea, modul de manifestare şi finalitatea ei. Răspunsurile au fost diferite, în funcţie de 
viziunea fiecăruia. Toţi s-au străduit să spună câte ceva, dar nimeni nu a atins cauzalitatea şi 
finalitatea în sine, fiindcă ei au încercat să explice doar cum este şi nu de ce este aşa şi nu 
altfel...Ignoramus et ignorabimus dacă nu vom merge la Cel ce este iubirea în Sine şi Care 
S-a revelat omului spre cunoaştere şi comuniune. 

„Dumnezeu este iubire” iar omul, fiind chipul lui Dumnezeu poartă în fiinţa sa iubirea 
ca un dar oferit de Creatorul Său spre a I se asemăna şi spre a se desăvârşi în ea. Comuniunea 
de iubire cu Dumnezeu nu este însă o relaţie abstractă. Dumnezeu S-a întrupat în Hristos spre 
a ne desăvârşi prin lucrarea Sfântului Duh. Numai în acest context, iubirea primeşte notele ei 
esenţiale şi caracteristice, spre împlinirea şi finalitatea persoanei umane. 

Definind iubirea creştină vom spune că ea reprezintă calitatea esenţială a 
persoanei umane ca intenţionalitate spre comuniune şi aspiraţie spre valori, de a se 
împărtăşi de iubirea lui Hristos, ca lucrare a Duhului Sfânt, spre necontenită desăvârşire 
în comuniunea iubirii lui Dumnezeu. 


3.3. Iubirea fată de Dumnezeu 

5 

Pe temeiul intenţionalităţii persoanei umane spre comuniune şi a aspiraţiei spre valori, 
calităţi înscrise în onticul său, ea îşi poate îndrepta iubirea spre Dumnezeu deoarece şi Dum¬ 
nezeu este o realitate personală şi fiindcă El reprezintă valorile de Adevăr, Bine şi Frumos în 
sine. Dar iubirea omului faţă de Dumnezeu rămâne totdeauna o iubire-răspuns : „Noi îl 
iubim pe Dumnezeu, fiindcă El ne-a iubit mai întâi” (I Ioan 4,19), spune Sfântul Apostol 


62 D. Belu, o.c.p. 13 

Ioan. Iniţiativa, originea şi izvorul iubirii este Dumnezeu. „Dumnezeu este iubire şi cel ce 
rămâne în iubire rămâne în Dumnezeu şi Dumnezeu rămâne în el” (I Ioan 4, 20). Omul este 
creaţia lui Dumnezeu, poartă chipul lui Dumnezeu, adică iubirea lui Dumnezeu în chipul său, 
şi are menirea să-şi desăvârşească menirea prin participarea la iubirea lui Dumnezeu. „Precum 
liniştitul lac, spune Soren Kirkegaard, îşi are cauza sa adâncă în izvorul ascuns, nevăzut de 
ochii omeneşti, aşa şi iubirea omului îşi are izvorul ei cel mai adânc în iubirea lui Dumnezeu. 
Dacă Dumnezeu n-ar fi iubire, atunci n-ar exista nici iubirea omului. Precum lacul cel liniştit 
ia naştere din izvorul ascuns vederii, tot aşa şi iubirea omului îşi are temeiul ei misterios 
(tainic) în iubirea lui Dumnezeu”. 63 „Iubirea însăşi are ceva de mare taină, spune Nicolae 
Mladin: ea este comuniune din esenţa vieţii, unde se simte sufletul creator al Divinităţii. 
Minunată este această comuniune fiintială, această dăruire de la suflet la suflet. Ea realizează 
o atât de profundă comuniune încât simte prezenţa paşilor lui Dumnezeu în suflet. De aceea, 
în faţa ei creştinul stă înfiorat, cutremurat, ca în faţa marelui mister al vieţii, prin care se vede 
misterul de nepătruns al vieţii divine”. „Iubirea pătrunde până în adâncurile de taină ale 
existenţei, unde lumea-şi înfige rădăcinile în Dumnezeu şi unde privirea obişnuită nu poate 
pătrunde”. 64 

Pe temeiuri ca acestea se putea referi Emil Brunner la iubirea sufletului omenesc ca 
la o realitate ontică şi capacitate funcţională definitorie: „Existenţa pentru iubire nu este un 
atribut lângă altele ale fiinţei omeneşti, ci este existenţa omenească însăşi. Omul este întru 
atâta om, întrucât trăieşte în iubire. Măsura îndepărtării de iubire este măsura decăderii 
din umanitate. Nici libertatea, nici puterea creatoare spirituală, nici raţiunea nu constituie 
specificul uman. Acestea sunt mai degrabă condiţiile realizării fiinţei sale proprii omeneşti, 
care constă în iubire. Ele nu-şi au sensul în ele însele. Sensul lor este iubirea, adevărata 
comunitate. Nu măsura genialităţii determină gradul omenităţii, al calităţii de om, ci măsura 
iubirii”. 65 

Din cele până aici expuse, putem stabili următoarele caracteristici ale iubirii ca virtute 
teologică. 

1. Iubirea se realizează numai între persoane, iar omul posedă iubirea ca intenţiona¬ 
litate spre comuniune şi comunicare. Dumnezeu este la fel, Persoană, de aceea este iubire 

/V 

- agape. In felul acesta se stabileşte o reciprocitate dintre iubirea lui Dumnezeu care coboară 
spre om pentru a-1 ridica la iubirea Lui. Ceea ce tulbură această reciprocitate este păcatul. 
De aceea, iubirea lui Dumnezeu se jertfeşte pentru eradicarea păcatului şi pentru salvarea 
comuniunii cu persoana umană, chip al iubirii Sale: „Atât de mult a iubit Dumnezeu lumea 
încât şi pe Fiul Său a dat, ca oricine crede întrânsul să nu piară ci să aibă viaţă veşnică”. (Ioan 
3,16). 


63 idem, p.103 

64 o.c.p. 57 

65 Der Mensch im Wiederspruch, Berlin, 1937, p. 63 

2. Sufletul omenesc se realizează, se împlineşte creator şi se desăvârşeşte prin adeziunea 

sa la valoare. De aceea iubirea se îndreaptă totdeauna spre valoare. Cel ce nu iubeşte 
valoarea decade din umanitate. 

Dumnezeu este valoarea absolută. Adevărul absolut, Binele absolut, care există prin 
sine însuşi; Frumuseţea în sine. Spre toate acestea sufletul omenesc este atras prin natura 
sa, iar prin iubirea faţă de Dumnezeu El se desăvârşeşte. Numai pe baza acestei realităţi 
înscrise în fiinţa omului, Mântuitorul ne putea adresa îndemnul Său: „Fiţi desăvârşiţi precum 
şi Dumnezeu este desăvârşit” (Matei 5,48). Şi cum Dumnezeu este iubire, noi suntem chemaţi 
să ne desăvârşim în iubirea Lui care ni se oferă spre a ne angaja în comuniune şi iubire cu El. 

3. De aici vedem că iubirea ca virtute teologică are un caracter sinergie dat de iubirea 
lui Dumnezeu care se oferă sufletului omenesc, şi răspunsul liber al sufletului de a o primi. 
Chemarea iubirii divine este: „Fiule, dă-mi inima ta” (Pilde 23, 26). Răspunsul liber al 
iubirii omului este „ Iată roaba Domnului, fie mie după cuvântul Tău” (Luca 1, 38). Prin 
urmare, iubirea lui Dumnezeu coboară şi se jertfeşte pentru om iar iubirea omului se ridică 
şi se dăruieşte comuniunii lui Dumnezeu. De aceea, „cel ce rămâne în iubire, rămâne în 
Dumnezeu şi Dumnezeu rămâne în El” (I Ioan 4,20). Altfel spus, cel ce rămâne în iubirea lui 
Dumnezeu, rămâne în plenitudinea Binelui care este esenţa virtuţii. 


3.4. Caracteristicile iubirii noastre fată de Dumnezeu 

Iubirea faţă de Dumnezeu este prima şi cea mai mare poruncă din Lege (Deuteronom 
6, 5; Matei 22, 37-39). Ea trebuie să fie din „tot sufletul, tot cugetul şi din toată puterea”. 
Aceasta înseamnă o angajare totală, fură nici un fel de rezerve sau ezitare. Noi nu iubim pe 
Dumnezeu Tatăl ca pe o realitate abstractă, ci îl iubim în Hristos prin Duhul Sfânt. Dăruin- 
du-ne integral lui Hristos, prin recunoaşterea lui ca Domn (stăpân) al vieţii noastre, Duhul 
Sfânt, care totdeauna ne conduce la viaţa în Hristos, ne va întări şi desăvârşi iubirea noastră 
faţă de El. Fiind inspirată, întreţinută şi desăvârşită prin lucrarea Sfântului Duh, iubirea noastră 
faţă de Dumnezeu are un caracter duhovnicesc, însemnând putere, energie, adică har divin. 
Ea s-a manifestat sub trei forme: 1. martiriul ca jertfa totală pentru Hristos; 2. castitatea ca 
dăruire integrală (trup şi suflet) lui Hristos, 3. pocăinţa, ca revenire la starea de har adică la 
iubirea faţă de Dumnezeu, transformând patima în sfinţenie. Pentru că toate acestea reprezintă 
lucrări ale harului Sfântului Duh, se mai numesc şi harisme. Ele aduc sufletului omenesc 
bucuria de negrăit a comuniunii cu Dumnezeu prin totala dăruire a iubirii noastre faţă de El. 
Ca jertfire a egoismului pe altarul iubirii faţă de Dumnezeu, toate aceste trei harisme au luat 
numele de martiriu. Astfel, martiriul roşu este martiriul sângelui, martiriul alb este cel al 
castităţii, al purităţii. Martiriul verde este cel al pocăinţei, ca regenerare morală, ca reînviere 
pentru iubirea lui Dumnezeu, ca înverzire pentru rodirea sfinţeniei. 

2. Iubirea faţă de Dumnezeu are un caracter activ şi dinamic. Este lucrătoare în fapte. 
Nu este o simplă contemplaţie extatică, ci o operă filantropică. Izvorând din Dumnezeu, 
iubirea faţă de El va primi un caracter caritabil, imitând prin acesta milostivirea lui Dumne¬ 
zeu faţă de neputinţele noastre. De aici şi îndemnul Scripturii: „Să nu iubim numai cu 
cuvântul, ci cu fapta şi cu adevărul” (I Ioan 3, 18). Astfel, filantropia verifică totdeauna 
iubirea faţă de Dumnezeu: „Nu putem iubi pe Dumnezeu pe care nu-1 vedem, dacă nu iubim 
pe aproapele pe care îl vedem. Şi această poruncă avem de la El: Cine iubeşte pe Dumnezeu 
iubeşte şi pe fratele său” (I Ioan 4,20-21); „căci de vor fi fratele şi sora goi şi lipsiţi de hrana 
de toate zilele şi le va zice cineva: mergeţi în pace, încălziţi-vă şi vă săturaţi, şi nu le-ar da cele 
de trebuinţă trupului, ce folos ar fi?” (Iacob 2,16). 

3. Iubirea faţă de Dumnezeu are un caracter statornic, ea este dominanta majoră a 
caracterului religios moral creştin, iar caracterul înseamnă întotdeauna statornicie. Au fost 
mulţi creştini care l-au iubit pe Hristos, dar când a sosit momentul să depună această mărturie 
cu preţul propriei vieţi, s-au lepădat de el. Au fost în schimb alţii care l-au iubit pe Hristos în 
calitate de catehumen, pecetluind această iubire prin martiriu. Pentru acest motiv, Biserica i-a 
considerat creştini, deşi nu au fost botezaţi. Martiriul lor a fost considerat ca fiind martiriul 
sângelui, tot atât de important ca şi botezul cu apă şi cu Duh, fiindcă acelaşi Duh le-a inspirat 
calitatea de creştini, pecetluită cu jertfa. 

4. Iubirea faţă de Dumnezeu este universală, e raza de lumină şi căldură care izvorăşte 
din Dumnezeu şi trecând prin sufletul nostru se răsfrânge asupra întregii creaţii. Sunt vrednice 
de retinut cuvintele stareţului Zosima din romanul „Fraţii Karamazov” de F. M. Dostoievski: 
„ Taina lui Dumnezeu este întreg universul... Toate mărturisesc despre taina lui Dumne¬ 
zeu...”. De aici şi îndemnul: „Iubeşte creatura lui Dumnezeu, iubeşte întreg universul, ca şi 
fiecare firicel de nisip. Iubeşte orice frunză, orice rază a lui Dumnezeu. Iubeşte animalele, 
iubeşte plantele, iubeşte orice lucru...dacă vei iubi orice lucru, ţi se va descoperi în fiecare 
taina lui Dumnezeu. Cerul este limpede, aerul curat. Ce gingaşă este iarba! Ce frumoasă şi 
curată este natura! Numai noi nu înţelegem că viaţa este un paradis. Dacă am vrea să înţelegem 
acest lucru, pământul în toată frumuseţea lui ar deveni un paradis şi ne-am îmbrăţişa unul pe 
altul şi-am plânge de bucurie...”. 

Când iubirea lui Dumnezeu pătrunde în adâncul de taină al inimii, se va concretiza 
într-un simţământ de milă universală, ce nu va putea suporta nici un fel de suferinţă a creaţiei. 
Aceasta este ceea ce Sfântul Isaac Şirul numeşte „arderea inimii pentru toată zidirea”, 

/V 

pentru oameni, pentru păsări, pentru dobitoace, pentru draci şi pentru toată făptura. In acest 
caz, gândul la acestea şi vederea lor fac să curgă din om şiroaie de lacrimi. Din mila multă şi 
apăsătoare ce stăpâneşte inima şi din stăruinţă inima se micşorează şi nu mai poate răbda sau 
auzi, sau vedea vreo vătămare, sau vreo întristare cât de mică, ivită în vreo zidire. Şi pentru 
aceasta aduce rugăciuni cu lacrimi în tot ceasul, şi pentru cele necuvântătoare şi pentru duşmanii 
adevărului şi pentru cei ce-1 vatămă pe el, ca să fie păziţi şi iertaţi; la fel şi pentru firea celor 

ce se târăsc pe pământ. O face aceasta din multa milostivire ce se mişcă în inima lui fără 
măsură, după asemănarea lui Dumnezeu” (Filocalia, X, 393-394). 

4. Iubirea faţă de Dumnezeu este veşnică. Cel ce s-a lăsat pătruns până în adâncul 
sufletului său de iubirea lui Dumnezeu, nimeni şi nimic nu-1 va mai putea despărţi de ea. 
„Rămâne-ţi în dragostea mea” (Ioan 15, 9) sunt cuvintele Domnului lăsate nouă ca pe un 
testament veşnic înaintea Sfintelor Sale patimi. Iar Apostolul confirmă retoric acest lăsământ 
dumnezeiesc zicând:” Cine ne va despărţi pe noi de dragostea lui Hristos? Necazul sau 
strâmtorarea, sau goana, sau foametea, sau golătatea, sau sabia?...Căci sunt încredinţat că 
nici moartea, nici viaţa, nici îngerii, nici căpeteniile, nici puterile, nici cele de acum, nici cele 
viitoare.. .nu vor putea să ne despartă de dragostea lui Dumnezeu, care este în Hristos Domnul 
nostru” (Romani 8, 35-39). 


3.5. Păcatele împotriva iubirii faţă de Dumnezeu 

1. Păcatul care închide sufletul faţă de iubirea lui Dumnezeu este egoismul sau 
egocentrismul. Acest păcat urmăreşte satisfacerea plăcerilor şi poftelor, târând fiinţa 
omenească în toate patimile înrobitoare. 

2. Ura faţă de Dumnezeu provine dintr-o concepţie greşită despre Dumnezeu, 
socotindu-L autorul răului, cauza nenorocirilor şi suferinţelor ce se abat asupra vieţii. Acelaşi 
stareţ Zosima îi stigmatizeză pe unii ca aceştia zicând: „S-au blestemat ei înşişi, blestemân- 
du-1 pe Dumnezeu şi viaţa; ei se hrănesc cu orgoliul lor nefast, precum cel înfometat aflat în 
deşert, care şi-a supt propriul sânge. Ei nu-1 pot contempla pe Dumnezeul cel viu fără ură şi 
şi-ar dori ca Dumnezeul vieţii să nu existe, să dispară, distrugând întreaga Sa creaţie. Ei 
aspiră la neant, dar nu vor avea parte de neant”. 66 

3. Orgoliul sau mândria, asemenea lui Lucifer detaşează pe om de Dumnezeu, 
determinându-1 să-şi facă din sine un idol, căruia nu numai el se închină, ci pretinde şi altora 
să se închine. 

4. Un alt păcat împotriva iubirii faţă de Dumnezeu este cunoscut în spiritualitatea 
creştină sub numele de „akedia spiritualis”, adică nepăsarea faţă de cele duhovniceşti. Acest 
păcat se înscrie în lista evagriană a celor opt logismoi ai răutăţii. El paralizează dorinţa după 
Dumnezeu şi implicit răspunsul la iubirea lui Dumnezeu. 

5. Fanatismul este credinţa fără iubire. Desigur, este o credinţă falsă, fiindcă 
acţionează cu ură şi violentă.. .Ca orice virtute, credinţa trebuie să acţioneze în unitatea tuturor 

5 7 9 " 9 9 

virtuţilor şi să conducă la împlinirea ei în iubirea lucrătoare prin fapte. 


66 Olivier Clement, Puterea credinţei, cit., p. 106 

3.6. Iubirea faţă de semenii noştri 

Am văzut că iubirea faţă de Dumnezeu se află în interdependenţă cu iubirea faţă de 
semenii noştri şi faţă de întreaga creaţie. Datorită faptului că semenul sau aproapele nostru a 
fost văzut diferit de-a lungul vremii, iar atitudinea de iubire faţă de el a fost diferit înţeleasă şi 
aplicată, ne întrebăm la început: 

1. Cine este aproapele nostru? La greci, aproapele era concetăţeanul sau 
prietenul. Străinii erau consideraţi barbari. Aceştia fiind inferiori, nu meritau nici 
consideraţie, nici îngrijire, nici afecţiune, nici atenţie. Sclavii aveau o soartă şi mai umilă. 
Concepţia dominantă în antichitatea precreştină era cea a lui Aristotel, potrivit căreia, spre 
deosebire de omul liber, sclavul nici nu era considerat om, ci „unealtă însufleţită”, fiind la 
dispoziţia stăpânului său asemenea animalelor. Stoicii s-au ridicat în epoca imperială la noţiune 
iubirii universale a semenului, apreciind că toţi oamenii trebuie socotiţi oameni. Şi sclavii, 
spunea Seneca, sunt tot oameni, pot fi chiar prietenii noştri, dar „prieteni umili”. 

Această limitare foarte îngustă a concepţiei grecilor faţă de semeni se datora, printre 
altora, şi concepţiei lor politeiste, potrivit căreia oamenii, nefiind fii ai aceluiaşi părinte, se 

/V 

deosebeau de la natură. In această situaţie nu se putea concepe o fraternitate firească, de la 
natură. 

/V 

In societatea teocratică a Vechiului Testament, în condiţiile unei religii monoteiste, 
apare noţiunea de „frate” pentru toţi cei ce adorau un singur Dumnezeu, Părintele lor. Dar 
numai conaţionalul era socotit frate. Dacă însă străinul locuia alături de băştinaş, era considerat 
şi el, la fel, ca fiind aproapele sau semenul. Dar nu orice străin, ci străinul convertit la 
iudaism era socotit aproapele. Celelalte neamuri erau etichetate cu peiorativul: „goim”, fiindcă 
erau idololatre, iar idololatria era considerată infidelitate fată de Dumnezeul cel adevărat. De 
aici şi rezerva totală faţă de cei aparţinând neamurilor idololatre. 67 

Mântuitorul aduce o învăţătură nouă privind iubirea faţă de aproapele. La baza ei stă 
concepţia despre Dumnezeu tatăl ca Părinte nu al unui singur popor, ci al tuturor 
popoarelor, fără nici o deosebire. Această învăţătură are şi un aspect moral în sensul că 
Dumnezeu fiind socotit Părintele tuturor este bun şi îndurător. El primeşte pe păcătoşi cu 
iubire şi iertare, fiindcă toţi oamenii sunt fiii lui, şi fiindcă vrea salvarea tuturor. Prin urmare, 
nu numai drepţii sunt iubiţi de Dumnezeu, ca în Vechiul Testament, ci şi păcătoşii, sau mai 
ales păcătoşii, „fiindcă cei bolnavi au nevoie de doctori şi nu cei sănătoşi”. Astfel Mântuitorul 
proclamă o fraternitate universală, în care deosebirea de neam, de situaţie socială sau de 


67 Diac. Prof. Dr. Orest Bucevschi, Iubirea faţă de aproapele, Cernăuţi, 1942 şi 1946 

orientare religioasă dispar. Prea frumoasa pildă a „samarineanului milostiv” ilustrează 

/V 

convingător această nouă şi adevărată învăţătură adusă de Mântuitorul în lume. întrebat de un 
învăţător de lege cine este aproapele nostru, căruia îi datorăm iubirea, Mântuitorul distruge 
pentru totdeauna zidul despărţitor dintre oameni, arătând că „un om oarecare” a căzut între 
tâlhari şi a fost salvat de un samarinean, adică de un om de alt neam...Mântuitorul spunând: 
„un om oarecare”, fără a indica neamul, sexul, starea socială sau chiar religia, aduce o 
învăţătură nouă, temeluită pe fraternitatea universală în sensul că orice om este aproapele 
nostru. 

Sfântul Apostol Pavel accentuând necesitatea mântuirii în Hristos pentru orice 
om, fiindcă toţi oamenii sunt păcătoşi, proclamă pentru totdeauna egalitatea tuturor 
oamenilor în faţa lui Dumnezeu, fără nici o deosebire: „Nu mai este nici iudeu, nici elen, nu 
mai este nici rob, nici slobod, nu mai este parte bărbătească şi femeiască, pentru că voi toţi 
una sunteţi în Hristos Iisus” (Galateni 3,28; Coloseni 3, 11). 

Prin urmare, aproapele nostru este orice om: 

• fiindcă toţi sunt egali ca fii ai aceluiaşi Părinte 

• fiindcă toţi provin din aceeaşi pereche de oameni; 

• fiindcă toţi moştenesc păcatul; 

• fiindcă pentru toţi s-a jertfit Hristos. 


/V 

2. însuşirile iubirii faţă de aproapele Vom determina mai bine însuşirile iubirii 
faţă de aproapele, urmărind pilda samarineanului milostiv la care ne-am referit mai sus. 

Astfel, vom constata: 

a) . Samarineanul nu a urmărit nici un interes egoist atunci când s-a apropiat de cel 
„căzut între tâlhari”. Nu l-a interesat decât salvarea acestui om aflat între viaţă şi moarte... De 
aici rezultă că iubirea faţă de semeni trebuie să fie sinceră şi dezinteresată. 

b) . Dat fiind faptul că samarineanul nu priveşte la faţa omului, ci la suferinţa lui, 
fiindcă nu caută din ce neam este, nici la duşmănia existentă între iudei şi samarineni, vedem 
că iubirea lui are un caracter universal. 

c) . Samarineanul se sacrifică apoi, ridicându-1 şi transportându-1 la casa de oaspeţi pe 
nenorocitul aruncat la periferia vieţii, oferind şi gazdei plata pentru îngrijirea lui. Acest fapt 
evidenţiază că iubirea faţă de aproapele se cuvine a fi activă şi chiar jertfelnică. 

d) . Iubirea dezinteresată a samarineanului este discretă, lipsită de orice orgoliu sau 
urmă de publicitate. 

/V 

e) . In sfârşit, iubirea samarineanului are un caracter de profunzime, un caracter cre¬ 
ator, vizând nu simpla ajutorare a celui neputincios, ci salvarea vieţii lui, a reintegrării ei în 
cursul normal. 

Practicând o astfel de iubire faţă de semeni, Biserica creştină a creat operele de caritate, 
nemaiîntâlnite până atunci în lume, pe măsură să arate că filantropia, avându-şi originea în 

dragostea faţă de Hristos, a creat suflete generoase care au salvat viaţa fizică şi morală a celor 
suferinzi şi nenorociţi, condamnaţi la pieire. 


3.7. Iubirea faţă de duşman 

Pentru prima dată s-au auzit în lume cuvintele: „Aţi auzit că s-a zis : Să iubeşti pe 
aproapele tău şi să urăşti pe vrăşmaşul tău. Iar Eu zic vouă: iubiţi pe vrăşmaşii voştri, 
binecuvântaţi pe cei ce vă blestemă, faceţi bine celor ce vă urăsc şi rugaţi-vă pentru cei ce vă 
prigonesc, ca să fiţi voi fiii Tatălui vostru cel din ceruri care soarele Său îl răsare şi peste cei 
răi, şi peste cei buni, şi plouă peste cei drepţi şi peste cei nedrepţi” (Matei 5, 43-45). 

Aceste cuvinte reprezintă marele novum pa care l-a adus Iisus Hristos în lume, şi 
anume: iubirea vrăjmaşilor. 

Este cunoscut faptul că în Vechiul Testament predomina legea talionului care spunea: 
„ochi pentru ochi şi dinte pentru dinte”, sau legea „răzbunării sângelui” în cazul omorului 
calificat. Aceasta era dreptatea dură care impunea respectul legii pentru intimidarea săvârşirii 
păcatului, asemenea romanilor care îşi făceau un titlu de glorie din „dura lex, sed lex”. 

Pe de altă parte, Evanghelia vine cu legea iubirii, a iertării, a împăcării cu duşmanul, 
nu a răzbunării şi distrugerii lui... 

Pentru a pătrunde înţelesul iubirii faţă de duşman, se cuvine să analizăm cuvintele 
Domnului mai sus enunţate: „Să iubeşti pe aproapele tău şi să urăşti pe vrăşmaşul tău”. 

Aproapele: TrXijaioţ din prima parte a frazei este preluat din Levitic 19,18, aparţinând 
poruncii de a iubi pe aproapele ca pe tine însuţi. Iar aproapele era conaţionalul şi prozelitul. 

Partea a doua a frazei: „să urăşti pe vrăşmaşul tău” nu apare în cuprinsul Vechiului 
Testament. Mântuitorul preia expresia din tradiţia rabinică. Ear imperativul ce trebuia împlinit 
fără nici un echivoc. 

Dacă aproapele era conaţionalul, duşmanul: E/Opoţ nu mai poate fi tot el, fiindcă 

A 

termenii sunt despărţiţi unul de altul. In această situaţie, duşmanul este străinul. Acesta este 
atât duşmanul religios, cât şi duşmanul politic al poporului evreu. Ura faţă de acesta are o 
motivaţie religioasă, dată de faptul că şi Iahwe îl ura, fiindcă era idololatru. 

Mântuitorul schimbă tabla de valori, în sensul că Dumnezeu Tatăl „atât de mult a 
iubit lumea, încât şi pe Fiul Său L-a dat ca oricine crede în El să nu piară, ci să aibă viaţă 

A 

veşnică” (Ioan 3,16). In această situaţie, Dumnezeu Tatăl, oferind jertfa de izbăvire a fiului 
Său pentru orice păcătos din lume, îl va iubi şi pe străin, pentru că şi acestuia i se oferă jertfa 

A 

lui Hristos. Astfel, c/Opoţ (duşmanul) devine 7rX,îi<rioţ (aproapele). întrucât Dumnezeu este 
Părintele lui, şi acestuia i se cuvine iubirea noastră ca o poruncă divină (Levitic 19, 18). 
Devenind aproapele, nemaifiind străinul, este în acelaşi timp şi el fiul lui Dumnezeu prin 
Hristos: „ Pentru că toţi sunteţi fii ai lui Dumnezeu prin credinţa în Hristos Iisus” (Galateni 

3, 26), iar „Dacă eşti fiu, înseamnă că eşti şi moştenitor al lui Dumnezeu prin Iisus Hristos” 
(Galateni 4, 7), spune Sfântul Apostol Pavel. Şi tot Apostolul scrie neamurilor că „prin El 
(Hristos) avem şi unii şi alţii apropiere de Tatăl într-un Duh. Aşadar, nu mai sunteţi străini şi 
venetici, ci împreună cetăţeni cu sfinţii şi sunteţi din casa lui Dumnezeu” (Efeseni 2, 
18-19). 

Astfel, morala creştină proclamă pentru prima dată în lume iubirea vrăjmaşului ca 
suprema virtute a iubirii care imită dragostea jertfelnică a lui Hristos. Aceasta este, după 
ingenioasa formulare a lui Orest Bucevschi: „iubirea crucificată”. 68 Aceasta este - continuăm 
noi, iubirea integrală şi biruitoare. Integrală, fiindcă cuprinde în sfera ei de acţiune pe toţi, 
absolut pe toţi. Este biruitoare, fiindcă face ca în lume să domine binele asupra răului, 
actualizând prin aceasta până la sfârşitul veacurilor rugăciunea plină de iertare adresată lui 
Dumnezeu pentru toţi oamenii, plini de nedreptate, de ură şi de răzbunare, rostite pentru 
prima dată de Mântuitorul lumii pe Golgota: „Părinte, iartă-le lor că nu ştiu ce fac” (Luca 
23, 34). Aceste cuvinte nu s-au oprit însă pe Golgota. Urmaşii lui Hristos le-au rostit de-a 
lungul veacurilor cu acelaşi efect de biruinţă a binelui asupra răului. Sunt prea bine cunoscute 
cuvintele Sfântului Ştefan, primul martir creştin, iar nu cu prea mult timp în urmă, aceleaşi 
cuvinte au fost spuse şi de un alt ucenic al lui Hristos aflat în închisorile comuniste: „Totdeauna 
pe a Domnului cale/ Au fost lupte şi-au fost spini destui/ Căci acei ce-au urmat voii Sale / 
Trebuit-au să-I semene Lui!.../ Dar cu ochii-aţintiţi la răsplată/ Prin răbdarea Golgotei privind, 
/ N-au cârtit cei aleşi niciodată / Ci-au trăit şi-au murit biruind. /...Tu cătuşele-atunci le 
sărută, / Rugător pentru cei ce le-au pus, / Că-n cereasca răbdare tăcută/ Semăna-vei 
atunci cu Iisus” (Traian Dorz). 

Iubirea faţă de vrăjmaşi are şi o profundă motivaţie psihologică. După cum arată un 
erudit psiholog român „puterea de iertare pe care iubirea o cere reprezintă una din valenţele 
umane. Că nu toţi oamenii sunt oameni, aceasta este adevărat. Dar cei mai mulţi sunt, şi 
numărul lor creşte şi, fireşte, e bine să crească. A te apăra de duşman şi a-1 face inofensiv, 
constituie o datorie. A te răzbuna înseamnă a te coborî la nivelul duşmanului. Pentru ca şirul 
răzbunărilor să înceteze, cineva trebuie să aibă generozitatea iertării şi chiar a uitării”. 69 

/V 

In general faţă de aproapele nostru putem adopta patru atitudini, manifestate prin 
răsplătirea: 1. răului cu rău; 2. răului cu bine; 3. binelui cu bine; 4. binelui cu rău. 

Suprema virtute constă în răsplătirea răului cu bine. Dumitru Belu arată deosebit 
de sugestiv că iubirea vrăjmaşului reprezintă, mai înainte şi mai presus de orice, o biruinţă 
asupra răului din noi înşine. „...Numai iubirea de vrăjmaş te poate elibera din umilitoarea 
robie a pornirilor spre ură şi răzbunare. Când Mântuitorul porunceşte iubirea de vrăjmaşi, El 
nu o face ca să te îngenuncheze în faţa celui rău, ci ca să te elibereze de rău, de răul din tine, 
şi în felul acesta să-l limiteze. Şi de fapt, dacă la duşmănie răspunzi cu duşmănie, prin aceasta 


68 Iubirea faţă de duşman, Sibiu, 1940 

69 N. Mărgineanu, Condiţia umană, Bucureşti 1973, p. 108 

nu-ţi dovedeşti tăria, ci arăţi că tu însuţi te-ai contaminat de sentimente inferioare; arăţi că şi 
tu însuţi te-ai stăpânit de rău. Aşa încât, de unde mai înainte de a răspunde duşmăniei, cu 

/V 

duşmănia ta, răul era limitat numai la duşmanul tău, acum el s-a extins şi asupra ta. In loc de 
un singur rău: duşmanul tău, acum sunt doi: duşmanul tău şi tu, duşmanul duşmanului tău. 
Dacă însă la duşmănie răspunzi cu îngăduinţă, răbdare, iertare, purtare frăţească, sau, ceea ce 
este totuna, cu iubire, răul a primit o lovitură mortală, cel puţin în unul din subiectele lumii 
acesteia: în subiectul tău”. 70 Această realitate duhovnicească ne face să înţelegem puterea 
purificatoare a iubirii, acel katharsis, care ne aduce în suflet pacea lui Dumnezeu, ca viaţă de 

/V 

sfinţenie. In acest context, ne apare în lumină tot mai strălucitoare ingenioasa formulare a 
Fericitului Augustin exprimată scurt: „Te plângi că fratele tău e rău şi te duşmăneşte? Iartă-1, 
ca să nu fiţi doi oameni răi!”... 

9 

Iubirea vrăşmaşului nu este însă un simplu act convenţional sau interesat de iertare. Şi 
nici chiar de uitare a răului săvârşit asupra ta. Iubirea care curăţă orice reziduu de reţinere faţă 
de duşman, aducând sufletului pacea cu sine însuşi, are o încărcătură mult mai mare. Ea se va 

împlini atunci când iubirea lui Dumnezeu aduce în suflet puterea de a te ruga pentru 

A 

duşman. In felul acesta, iubirea vrăşmaşului primeşte un caracter activ, asigurând 
comunicarea şi comuniunea cu el. Sunt deosebit de sugestive în acest sens cuvintele unui 
poet creştin: „Când poţi să ierţi / Când ştii ierta tot răul / Ce pe nedrept îţi vine / Din Dumne¬ 
zeu din slava Sa / Un strop sălăşluieşte-n tine / Dar când iubeşti / Când poţi iubi, / Pe orişice 
vrăjmaş al tău / Pe orişicine te-ar lovi / Atunci, întreg e-n tine Dumnezeu” (Traian Dorz, 
Despre iubire). 


3.8. Philautia 
3.8.1. Noţiunea 

Redată prin (pilcuma, iubirea de sine va fi privită din unghiuri diferite şi va primi 
de-a lungul vremii variate şi contradictorii interpretări. 

Interesant este faptul că iubirea de sine, ca poruncă a Mântuitorului nu este redată în 
Noul Testament ca philautia, ci este folosit verbul aycwrav. Astfel iubirea de sine primeşte o 
trăsătură specifică, fiind implicată organic şi funcţional în iubirea faţă de Dumnezeu şi faţă de 
semeni. Pe de-o parte avem în Noul Testament porunca: „să iubeşti pe Domnul Dumnezeul 
tău... = aya7rfjo£i<; Kupiov tov Oeov cod...”. Pe de altă parte, aceeaşi iubire - agape se 
referă şi la semen ca raportare la sine însuşi: „ayaTrfjoEiţ tov 7rIîi<riov c oq acauTOv” (Matei 
22,37-39). 


70 D. Belu, o.c.p. 118-119 

Faptul că Mântuitorul raportează ““cea mai mare poruncă din Lege”, care le sintetizează 
pe toate celelalte, adică iubirea faţă de Dumnezeu şi faţă de semeni, la iubirea faţă de sine 
(“ca pe sine însuşi”), evidenţiază clar importanţa acesteia în viaţa duhovnicească a creştinilor. 

Philautia ca datorie firească de sine a fost însă interpretată şi aplicată diversificat de-a 
lungul vremii. Dacă în mod normal trebuie să vedem în ea o firească atitudine faţă de viaţa 
sufletească şi trupească a omului, fiindcă “nimeni nu şi-a urât vreodată trupul, ci îl hrăneşte şi 
îl încălzeşte, precum şi Hristos Biserica” (Efeseni 5, 29), unii au coborât iubirea de sine la 
nivelul egoismului poftelor oarbe, asemenea bogatului din Evanghelie, căruia rodindu-i ţarina, 
îşi spune sieşi: “suflete, ai multe bunătăţi strânse pentru mulţi ani: odihneşte-te, mănâncă, 
bea, veseleşte-te...” (Luca 12,19). Alţii au exaltat pe philautia “scăpând-o” din ordinea dreptei 

A 

judecăţi spre formele patologice ale narcisismului şi paranoiei... In sfârşit, dar nu în cele din 
urmă, s-a pornit chiar o adevărată luptă împotriva philautiei, adoptându-se atitudini dintre 
cele mai dure de supremaţie a spiritului asupra materiei, prin aplicarea multiplelor forme de 
asceză mortificatoare, dintre care unele greşit înţelese şi aplicate, nu numai că nu şi-au atins 
obiectivul şi finalitatea, dar apar de-a dreptul hilare pentru omul modern, neînclinat să le 
pătrundă înţelesul adânc şi tainic... 

Date fiind aceste realităţi întâlnite în diversele culturi, sisteme filosofice şi medii 
religioase, se cuvine chiar şi numai să trecem în revistă modul de interpretare a philautiei ca 
valoare morală privită în contextul firesc al datoriei faţă de sine, sau ca iubire de sine impusă 
de însăşi Legea divină. 


3.8.2. Philautia ca şi conservare a vieţii 

Iubirea alături de ură şi teamă este cel mai puternic instinct primar al omului ca 
“zoon politikon”. Psihanaliştii vorbesc de eros ca despre instinctul propriu al vieţii, instinctul 
de conservare a vieţii: propriu, firesc şi necesar lumii vii, implicit şi cu atât mai mult omului... 
La om însă conservarea vieţii are specificul său propriu, dat de structura sa psiho-biologică, 
sau de orientarea sa socio-culturală în contextul existenţial în care trăieşte şi îşi desfăşoară 
activitatea. Astfel, conservarea vieţii, deşi reprezintă un datum divin adânc întipărit în 
conştiinţa umană, are totuşi sub multe aspecte o interpretare subiectivă, devenind ea însăşi 

A 

o realitate fragilă şi relativă. In general, conservarea vieţii proprii este abordată prin raportarea 
ei la lume, fie asumând lumea în sine, fie “pierzându-se” în vuietul şi vârtejul ei spre a-şi găsi 
şi crea un “modus vivendi”... Mai puţini oameni îşi conservă viaţa, conştientizându-se cu 
discernământ asupra realităţii exterioare, spre a stabili cu ea o simfonie dinamică şi creatoare 
orientată consecvent axiologic. 

Chiar şi în educaţie, unde accentul cade în cea mai mare parte pe conturarea caracterului, 
finalitatea nu se opreşte la introspecţie, ci la confruntarea cu socialul pentru asigurarea bunei 
convieţuiri, ca mod de conservare a vieţii. 

Şi aspectul creativităţii este determinat tot de conservarea vieţii ca expresie a nemuririi. 
Erosul ca instinct al vieţii are menirea de a susţine cu toată îndârjirea evitarea stingerii în 
neant, şi proclamând că “non omnis moriar”, exprimă în fond dorinţa impusă de firea însăşi, 
în care Creatorul a sădit spre creştere şi dezvoltare viaţa sub multiplele ei forme, şi nu moartea. 
De fapt, sub unghiul gândirii creştine, viaţa, şi nu moartea, aparţine lumii şi omului. Moartea 
este un accident apărut în lume datorită păcatului ca înstrăinare de Dumnezeu, Principiul 
vieţii. Mântuirea însăşi, ca învingere a păcatului şi a morţii, înalţă steagul de biruinţă al învierii 
şi al vieţii peste răceala mohorâtă a mormintelor... 

Referindu-ne în continuare la philautia ca simţământ primar înscris în structura bio- 
psihică a omului, şi redat prin instinctul de conservare a vieţii, vom remarca faptul că acesta 
merge mai departe în relaţiile interpersonale, desfăşurate pe plan social, vizând nu numai 
individul, ci şi specia umană, de care îl leagă geneza şi desfăşurarea vieţii personale în timp. 
E vorba chiar de declinul philautiei în forme ale egoismului agresiv şi feroce, ce nu ţine cont 
de nimeni şi de nimic atunci când e vorba de scopul egoist al orgoliului şi aspiraţiilor personale, 
ci în această formă egoistă a simţământului de conservare sunt implicaţi şi urmaşii, cu viaţa 
lor plină de conflicte şi aspiraţii, de izbânzi şi de eşecuri... 

Referindu-ne în continuare la situaţia de luptă existenţială în competiţia vieţii, remarcăm 
fără prea mare greutate că aceasta este de multe ori dură şi dramatică, făcând din lume câmpul 
de luptă unde se desfăşoară tiranic şi fără cruţare acel “bellum omnium contra omnes”, în 
care “homo homini lupus est”, şi în care “dreptatea celor tari este totdeauna mai bună”... Iar 
dacă unii nu au puterea şi dibăcia de a-şi afirma propria valoare după merit şi datorie în 
beneficiul umanităţii şi al societăţii din care fac parte, cad de multe ori victime propriului 
ideal, gustând din paharul dezamăgirii celor învinşi... Dar şi fără a privi lucrurile prin acest 
existenţialism tragic, vom remarca faptul că pe arena vieţii nu toţi îşi apără şi afirmă simţul de 
conservare cu spada în mână. Mulţi, foarte mulţi se furişează doar prin viaţă, căutând totdeauna 
scopul util şi satisfacerea intereselor şi a plăcerilor de moment... Dar sunt şi din aceia care 
ştiu şi pot să lupte în viaţă cu curaj şi perseverenţă, făcând din insuccese nu o tragedie, ci un 
alt mod de orientare spre afirmare şi împlinire. 

Oricum ar fi, din cele până aici tratate vedem că philautia este o virtute naturală dată 
de simţul conservării vieţii, imprimată de Creator în fiinţa noastră, pe care avem datoria să o 
cultivăm mereu spre desăvârşirea personalităţii proprii. Tocmai de aceea sinuciderea este nu 
numai o laşitate în lupta vieţii, dar este şi un mare păcat îndreptat împotriva lui Dumnezeu, ca 
origine şi stăpân al vieţii noastre. Biserica consideră sinuciderea ca un păcat fatal, de aceea 
nici nu se roagă pentru cei care protestând cu brutalitate împotriva vieţii lor, îşi iau singuri 
viaţa. Chiar şi psihologia îi trece pe sinucigaşi în declinul patologicului. Atât de mult preţuieşte 

morala creştină datoria şi dreptul omului de a lupta pentru viaţă până la sfârşitul ei, încât nu 
consimte nici la euthanasie, oricâtă pledoarie s-ar face în favorul ei... 


3.8.3. Philautia în etica filosofică antică 

Forma cea mai înaltă a iubirii faţă de semeni este prietenia. Prin philia - prietenie, 
iubirea faţă de semen primeşte sensul intimităţii ca alter-ego, şi al fidelităţii ce merge până la 
jertfa. 

/V 

In felul acesta interpretează Platon şi pe qnXmma, ca prietenie faţă de sine ridicată 
la cea mai mare intensitate şi la modul cel mai înalt şi curat. Şi aceasta pentru că nu poţi 
da ceea ce tu nu posezi; adică nu poţi da altuia iubirea (prietenia) pe care tu nu o ai în tine. 
Astfel în mod firesc şi legitim omul este prieten cu sine însuşi (Cratylos 428 d). Numai că 
“în realitate... această mare prietenie pentru sine devine în fiecare din noi cauza tuturor paşilor 
greşiţi” (Cratylos 428 d). Pentru a nu rămâne însă unilateral, Platon se explică, arătând că 
egoismul ca dragoste excesivă de sine este izvorul tuturor patimilor. Dar philautia poate 
avea şi un sens pozitiv, singurul valabil, singurul necesar să fie cultivat, fiindcă reprezintă 
iubirea faţă de sine, raportată la intelect (nous), ca partea ce mai elevată a sufletului, care 
merge până la altruismul ce se confundă ce sacrificiul de sine (Legi V, 731 d - 732 b). 

Dar această trecere a lui philautia de la virtute naturală, la virtute etică va fi dezbătută 
şi demonstrată de Aristotel în cartea a IX-a a celebrei Etici Nicomahice. 

a). (piLatma şi (puauToq 

Când ne referim la philautia trebuie să avem în atenţie că şinele pe care îl iubim este în 
esenţa lui ontică, persoană. Iar persoana se defineşte ca intenţionalitatea spre comuniune 
şi spre valori. Ea reprezintă totdeauna eul uman deschis în afară. Philautia aparţine lui “zoon 
polikon”, care se numeşte astfel fiindcă poartă în sine, spre deosebire de celelalte vieţuitoare, 
instinctul social. Prin aceasta, philautia este o virtute nu numai naturală, ci şi etică, în sensul 
că angajează sufletul omenesc spre deprinderea de a aborda creator valorile morale, făcând 
din ele deprinderi de comportament. 

Pe de altă parte, este adevărat că eul uman poate rămâne static, închircit şi închistat în 
sine însuşi, sub forma egoismului, ca supunere oarbă faţă de instinctele animalice din om. 
Această iubire de sine este cunoscută ca qriXavTOţ. 

Punerea în valoare a philautiei ca virtute etică o face în chip magistral Aristotel, prin 
compararea acestor doi termeni, ca şi prin corelarea ei cu alte valori etice şi sociale, pe măsură 
să-i imprime calităţile cele mai înalte de afirmare în viaţă. 

Aristotel porneşte de la faptul că cei egoişti, adică cei ce se iubesc pe sine mai mult ca 
orice altceva, sub blamaţi, aplicându-li-se în sens peiorativ calificativul de egoişti. Se mai 

crede apoi că omul rău nu face nimic decât în exclusivitate pentru sine însuşi, pe când omul 
de bine nu are în vedere decât frumosul moral (adică binele), lăsându-şi la o parte propriile 
interese pentru ale prietenului său (EN.IX, VIII, 8, 30, 35). 

Mai departe, Aristotel arată că “această blamare” a celui ce se iubeşte pe sine porneşte 
dintr-o confuzie de termeni, privind modul în care se manifestă iubirea de sine. Şi aceasta, 
fiindcă “toate sentimentele de prietenie derivă din cele ale individului faţă de sine, de unde 
iradiază şi spre alţii. Toate acestea sunt confirmate şi de proverbe, precum: “un singur suflet”; 
“prietenii au totul în comun”; “prietenia înseamnă egalitate”; “genunchiul este mai aproape 
decât gamba”. Toate acestea sunt aplicabile în primul rând la raporturile omului cu el însuşi, 
fiindcă fiecare îşi este mai întâi sieşi cel mai bun prieten, şi prin urmare, trebuie să se iubească 
cel mai mult pe sine” (EN. 1168. 5. 10). 

Cei ce dau iubirii de sine o nuanţă peiorativă, îi numesc egoişti pe oamenii care pretind 
pentru sine prea mult în materie de bogăţii, onoruri şi plăceri trupeşti. Acestea sunt, de 
altfel, lucrurile pe care le râvnesc majoritatea oamenilor şi pentru obţinerea cărora se zbat 
mai mult, privindu-le ca pe cele mai înalte bunuri... Cei lacomi după asemenea lucruri se lasă 
după voia dorinţelor şi în general a pasiunilor lor, prin urmare în voia părţii iraţionale a 
sufletului. Dar, cum cei mai mulţi oameni sunt aşa, termenul de “egoist” a fost luat în sensul 
acestui egoism vulgar, care este degradant. “Pe drept cuvânt sunt blamaţi oamenii care se 
iubesc pe sine în acest mod” (EN. 1168.20). Acest egoism vulgar şi degradant corespunzător 
părţii iraţionale a sufletului reprezintă o iubire excesivă de sine şi poartă numele de (pftauroţ. 
Ca orice exagerare este un defect. El reprezintă egoismul dur, brutal, animalic, claustrat, închis 
în sine însuşi, dominat de instinctele comune animalelor, care anulează libertatea, ca şi ca¬ 
pacitate de dominare asupra sa însuşi, şi deschidere spre alţii, sau spre realităţile din jur, nu 
spre a şi le spune sieşi, ci pentru a le aborda simfonic. 

Dar pe de altă parte - spune Aristotel - cineva se poate “strădui mai mult decât toţi să 
săvârşească acte de dreptate, de cumpătare, sau orice fel de acte de virtute, într-un cuvânt, îşi 
rezervă totdeauna pentru sine frumuseţea morală. Pe unul ca acesta nimeni nu ar găsi de 
cuviinţă să-l califice egoist, nici să-l blameze. Şi totuşi s-ar putea spune că un astfel de om 
este cu mai multă iubire de sine, fiindcă îşi rezervă pentru sine lucrurile cele mai 
frumoase, care sunt bunuri în sensul cel mai înalt, dând astfel satisfacţie părţii suverane 
din fiinţa sa (adică lui vouţ) căreia i se supune întru totul...”. Aceasta este qnXaima prin 
excelenţă. Pe aceasta o deţine cel ce iubeşte partea suverană din el (to Rupicotatov) şi 
încearcă să-i fie pe plac (EN. 1168 b. 25. 30).. 

De aici concluzia că “omul de bine se iubeşte pe sine cu adevărat, fiindcă posedă o 
iubire de sine diferită de a celor blamaţi, de care se deosebeşte tot atât de mult ca o viaţă 
raţională de una pasională, şi tot atât de mult ca aspiraţia spre frumos, de căutarea interesului 
personal” (EN. 1169 a. 5). 

Rezultă clar că (pdcoma defineşte pe omul virtuos, care se iubeşte pe sine dezinte¬ 
resat, urmărind frumuseţea morală, iar (pi^auTOŞ este caracteristica omului vicios care se 
iubeşte pe sine în mod interesat. Aceştia sunt polii opuşi ai iubirii de sine. “Omul virtuos 
- conchide Aristotel - trebuie să se iubească pe sine (căci practicând binele îşi va fi util şi 
sieşi, precum şi altora), dar omul vicios nu trebuie să o facă (adică: nu trebuie să se iubească 
pe sine n.n.; pentru că lăsându-se în voia relelor sale pasiuni, va aduce prejudicii, deopotrivă 
sieşi, şi celor din jur). La omul vicios există deci un dezacord între ceea ce trebuie să facă şi 
ceea ce face, fiindcă intelectul alege totdeauna ceea ce este mai bun pentru el însuşi, iar 
omul virtuos se supune intelectului. (EN. 1169. 15). 

b). Interacţiunea lui (piLcnma cu p£Y<xXo\|/i)/ia şi EteoOcpiOTTiţ 

Din cele până aici tratate vedem că philautos reprezintă eul biologizant aparţinător 
instinctului animalic, eul vegetativ, închis în sine însuşi, pe când philautia este iubirea de sine 
a lui zoon polikon, adică eul social, care determină frumosul moral, adică virtutea etică. 
Philautia ca virtute etică are menirea de a domina şi converti pe philautos, aşa cum partea 
raţională din om are datoria să ţină în frâu şi să dirijeze partea iraţională. Astfel, philautia se 
va îndrepta spre altruism, spre generozitate, spre partea elevată a sufletului, mergând până la 
jertfa de sine. 71 Dar să dăm cuvântul gigantului înţelept din Stagira: “Omul virtuos face cel 
mai mult pentru prietenii şi pentru patria sa, mergând până la a-şi sacrifica şi viaţa pentru ei; 
căci el va renunţa şi la avere, şi la onoruri, şi la oricare din bunurile pe care oamenii şi le 
dispută de obicei, rezervându-şi pentru sine doar nobleţea morală. El va prefera bucuria 
intensă a unei clipe în locul unei durabile dar palide satisfacţii; un singur an de trăit în frumuseţe, 
decât mulţi ani de viaţă mediocră, o singură faptă nobilă şi mare, decât multe şi nesemnificative” 
(EN. 1169. 15.20). ’ 

De aici vedem deschiderea philautiei spre megalopsyhia şi spre eleutheriotes şi 
interacţiunea lor ca virtuti etice. 

5 9 

Megalopsyhia (EN. IV, III) ca şi măreţie sufletească, ca magnanimitas, se împlineşte 
în ai)TdpK£ia ca independenţă şi stăpânire de sine a spiritului în faţa vicisitudinilor vieţii şi a 
nebuniei din lume. Aspectul etic al megalopsyhiei rezidă în faptul că ea însumează elementele 
esenţiale ale virtuţilor ca şi calităţi ale sufletului, dând în acelaşi timp fiecăreia orientarea 
spre perfecţiune, în corelaţia şi unitatea tuturor. Megalopsyhia devine astfel Koopoţ tiţ, adică 
un fel de podoabă a virtuţilor, cărora le imprimă, mesotesul taxis şi harmonia. Ea aduce 
astfel în sufletul omenesc pe Tipt] (onoarea) ca şi conştiinţă a propriei valori, în sensul 
afirmării eului moral ca demnitate, în defavoarea “eului brut”, primitiv, sălbatic, “nealtoit”. 
Am spune metaforic că fiecare om are subiacent în sufletul său acest “altoi” gata oricând să-l 
înnobileze prin detaşare de sălbăticie, actualizându-i potenţialele valori ca demnitate care îl 
face cinstit, preţuit, stimat de toţi cei din jur. 

71 L. Robin, Aristotel, Paris, 1944, p. 245-246. 

In acelaşi timp, philautia ca actualizare a valorii proprii afirmă demnitatea umană şi 
prin £X,£i)0£piOTî]ţ (EN. IV, I), ca liberalitas, virtutea omului devenit liber, în urma eliberării 
din egoismul vulgar (philautos) spre afirmarea philautiei ca generozitate a spiritului. De 
fapt, eleutheriotes porneşte de la opoziţia lui £l£U0£poţ faţă de Soneria (sclavie). Eleutheros 
avea la început un sens juridic, definind statutul de privilegiat al omului liber faţă de sclavie. 
Sintagma va trece de la sensul juridic la cel etic, prin conştiinţa statutului de om liber, care îl 
obligă la atitudini şi fapte specifice omului liber. Această mentalitate a libertăţii, când se 
referă la bunurile materiale se va concretiza printr-o atitudine de libertate faţă de acestea, şi 

A 

prin adoptarea unui comportament generos în raporturile sociale. In felul acesta, prin 
interacţiunea lui eleutheriotes, philautia va ieşi total din egoismul vulgar şi se va manifesta ca 
altruism, ca generozitate. Iată şi portretul philautiei ca valoare etică de maximă intensitate în 
afirmarea demnităţii umane: “Cei ce-şi sacrifică viaţa aleg pentru sine ceva de o înaltă frumuseţe 
morală. Oamenii virtuoşi îşi sacrifică chiar şi averea, pentru ca prin aceasta prietenii lor să 
aibă mai mult: prietenul va dobândi bogăţie, iar el nobleţe morală, şi astfel partea care şi-o 
rezervă sieşi reprezintă bunul cel mai înalt. La fel va proceda omul virtuos şi în privinţa 
onorurilor şi magistraturilor: va renunţa la toate în favoarea prietenului său, acest lucru fiind 
pentru el cel mai nobil şi mai lăudabil. Deci pe bună dreptate un astfel de om este considerat 
un om de virtute, pentru că înaintea tuturor bunurilor, el preferă frumosul moral. Se 
întâmplă uneori ca el să cedeze prietenului chiar şi ocazia de a acţiona, pentru că a da unui 
prieten posibilitatea de a îndeplini un act nobil, este încă şi mai frumos decât a-1 îndeplini tu 
însuţi” (EN. 1169.25.30). 

Din cele până aici tratate vedem că marele merit a lui Aristotel este acela de a arăta că 
simţul conservării vieţii înscris în fiinţa umană ca menire şi destin, nu se reduce la simpla 
formulă redată prin egoismul vulgar: “ego mihi proximus sum”, ci prin “convertirea” acestuia 
în philautia ca megalopsyhia şi eleuteriotes, spre afirmare valorică a eului în direcţia 
frumosului moral ca ideal al vieţii. Prin această formulare, Aristotel arată că spiritul trebuie 
să fie la cârma vieţii, dominând eul iraţional al poftelor oarbe şi al instinctelor animalice. 
Astfel, faptele îndeplinite în mod raţional (p£td loyoo) sunt dinainte bine chibzuite (ta 
7rpoP£poi)l£np£va), iar alegerea deliberată va defini omul însuşi orientat spre frumosul moral 
(adică spre bine), spre virtute. 

In concluzie, putem spune că, privită ca simţământ de conservare a vieţii, philautia 
este mai întâi o virtute naturală (phisike arete), ca datorie elementară, de prim ordin, faţă de 
propria viaţă. Ea devine virtute etică (ethike arete) atunci când se orientează spre cultivarea 

propriei demnităţi, pe care conştiinţa o afirmă ca acţiune şi deprindere acceptată şi preţuită 
de toti oamenii. 

Datorită acestei gândiri, alături de altele, înţeleptul Eladei intră în galeria profeţilor 
naturali prin care Dumnezeu a pregătit omenirea pentru primirea revelaţiei divine, descoperită 
prin Fiul Său. 

3.8.4. Philautia în Sfânta Scriptură 

Primul şi cel mai important document al Vechiului Testament prin care iubirea de 
sine trece de la egoismul vulgar şi sălbatic, la generozitate, este Decalogul. Cele zece porunci 
ridică sufletul omenesc spre iubirea lui Dumnezeu, prin adorarea ce I se acordă, precum şi 
prin atitudinea de cinste şi dreptate faţă de semen. Ea îl opreşte pe om de la desfrânare, 
ucidere, furt, minciună sau chiar poftirea bunurilor ce nu i se cuvin, stabilind astfel legea 
dreptăţii, sau a echităţii, ca atitudine faţă de semen, în sensul de a da fiecăruia ceea ce i se 

/V 

cuvine. In acelaşi timp, Legea Veche merge mai departe, aşezând iubirea faţă de semen raportată 
la iubirea de sine. Adică “să iubeşti pe aproapele ca pe tine însuţi” (Leviticul 19,2). Aceasta 
arată mai presus de orice că iubirea de sine este proclamată de Dumnezeu ca simţământ de 
conservare a vieţii, legat organic şi funcţional de însăşi existenţa umană. Faptul că iubirea de 
sine este model şi adresare către semen, în egală măsură cu iubirea faţă de Dumnezeu ca 
adorare (Deuteronom 6, 5), indică clar caracterul altruist al iubirii de sine existent în Vechiul 
Testament. Acest fapt este pe deplin dovedit şi confirmat de celelalte porunci, precum: 
cultivarea milosteniei, a ocrotirii văduvei, orfanilor, săracilor, sclavilor şi a tuturor nevoiaşilor 
şi celor lipsiţi de cele necesare vieţii. 

Mântuitorul venind ca “oile Sale să aibe viaţă, şi încă din belşug să aibe” (Ioan 10,10) 
nu s-a opus simţământului de conservare a vieţii, ca iubire firească de sine, dar a arătat că 
“viaţa cuiva nu stă în surplusul avuţiilor sale” (Luca 12,15). A spus aceste cuvinte prin pa¬ 
rabola bogatului căruia i-a rodit ţarina. Acesta, din prea multa lăcomie a făcut din sine însuşi 
un idol pe care îl adoră în locul lui Dumnezeu. E vorba de eul vulgar al poftelor nesăbuite care 
închide şi înrobeşte iubirea de sine în egoismul patimii care îl înstrăinează pe om de Dumne¬ 
zeu, Cel ce este Izvorul vieţii celei adevărate (Luca 12,21). Acest eu al păcatului este identic 
cu inima cea rea a omului din care ies gândurile şi poftele cele rele (Marcu 7,21-23). Acesta 
este şinele de care Mântuitorul ne cere cu hotărâre să ne lepădăm, dacă dorim să-L urmăm pe 
El: “Tot cel ce vrea să vină după mine să se lepede de sine...” (Marcu 8, 34). Pe de altă parte, 
în sufletul fiecăruia din noi se află împărăţia lui Dumnezeu (Luca 17,21). Aceasta este inima 
bună, partea bună a sufletului, care trebuie găsită şi cultivată. Mai evidentă apare această 
împreună existenţă şi distincţie dintre binele şi răul aflat în sufletul nostru, din cuvintele 

/V 

divinului învăţător: “Omul bun, din comoara cea bună a inimii scoate lucruri bune, iar omul 
rău din comoara cea rea scoate cele rele” (Matei 12, 35). Cel ce urmează răul sau păcatul 
“devine rob păcatului” (Ioan 8, 34), iar cel ce cunoaşte şi urmează adevărul, se eliberează de 
păcat, fiindcă “adevărul îl va face liber” (Ioan 8, 32). Iar cunoaşterea adevărului înseamnă 
împărtăşirea din viaţa duhovnicească a lui Hristos, fiindcă El este “calea, adevărul şi viaţa” 

(Ioan 14,6) prin care, eliberându-ne de păcat, devenim împreună cu El, şi asemeni Lui, fiii lui 
Dumnezeu. 

Sfântul Apostol Pavel prezintă dramatica luptă dintre a vedea binele, a-1 accepta, dar a 
urma totuşi răul: “căci nu fac binele pe care îl voiesc, ci răul pe care nu-l voiesc, pe acela îl 
săvârşesc. Iar de fac ceea ce nu voiesc eu, iată nu eu fac aceasta, ci păcatul care locuieşte în 
mine... Căci după omul cel dinăuntru, mă bucur de legea lui Dumnezeu, dar văd altă lege în 
mădularele mele, luptându-se împotriva legii minţii mele şi dându-mă rob legii păcatului, 
care lege este în mădularele mele” (Romani 8,19-23). Acest “om” din noi înşine dominat de 
păcat şi învins de apăsarea legii — care doar îi arată binele şi dreptatea, dar nu-l poate izbăvi 
de păcat, ci pentru neîmplinirea ei îi aduce pedeapsă — este omul vechi, eul înrobit morţii 
păcatului: “Şi eu trăiam oarecând fără lege; dar venind porunca, păcatul a înviat, iar eu am 
murit şi mi s-a aflat a fi spre moarte porunca cea dată spre viaţă; ...Aşa că legea e sfântă, şi 
porunca sfântă şi dreaptă şi bună... dar eu sunt trupesc vândut sub păcat” (Romani 7,9-14). 72 
Salvarea din eul păcatului nu este deci prin lege, ci numai prin Hristos: “căci legea duhului 
vieţii în Hristos m-a izbăvit de legea păcatului şi a morţii” (Romani 8, 2). 

De aici Sfântul Apostol Pavel va face diferenţierea clară dintre omul vechi, omul 
păcatului, şi omul nou sau făptura nouă, adică omul în Hristos, care se împărtăşeşte de harul 
şi duhul lui Hristos, devenind una cu Hristos în Duhul Sfânt: “De este cineva în Hristos, este 
făptură nouă; cele vechi au trecut, iată toate s-au făcut noi” (II Corinteni 5,17); “Cei ce sunt 
ai lui Hristos şi-au răstignit trupul împreună cu patimile şi cu poftele” (Galateni 5, 24). De 
aici şi concluzia: “...lepădaţi vieţuirea cea dinainte a omului cel vechi, care se strică după 
poftele înşelăciunii, şi vă înnoiţi cu duhul minţii voastre, şi să vă îmbrăcaţi în omul cel 
nou, cel zidit după Dumnezeu întru dreptate şi întru sfinţenia adevărului” (Efeseni 4,22-24); 
“dezbrăcaţi-vă de omul cel vechi dimpreună cu faptele lui, şi vă îmbrăcaţi în omul cel 
nou, care se înnoieşte spre a ajunge la cunoaştere, după chipul Celui ce l-a făcut” (Coloseni 
3,9-10). 

Rezultă clar că în fiinţa noastră există două euri aflate în rivalitate: pe de o parte, eul 
omului vechi, înrobit de patimi şi de pofte; iar pe de altă parte eul originar care poartă chipul 
lui Dumnezeu, restabilit prin Hristos. Acesta se împărtăşeşte de duhul vieţii lui Hristos şi 
devine o făptură nouă. Revenind la porunca Mântuitorului să ne “lepădăm de sine” pentru 
a-i putea urma, ne întrebăm în mod firesc: de care eu să ne lepădăm? Apostolul a spus clar: 
“lepădaţi vieţuirea omului vechi”. Aceasta înseamnă, simplu vorbind, că precum în mod 
firesc lepădăm totdeauna ceea ce este rău şi dăunător vieţii, se cuvine să iubim ceea ce nu 
lepădăm, ceea ce este bun şi trebuie cultivat. Acesta este eul bun, care reprezintă omul nou în 
Hristos. Prin urmare, a te iubi pe tine însuţi înseamnă a iubi omul cel nou, făptura cea 


72 


Pr. Prof. Dr. Grigorie Marcu, Cine este “ego” din capitolul VII al Epistolei către Romani, în rev. 
Mitropolia Ardealului nr. 3-4, 1959, p. 185-194. 

nouă care se împărtăşeşte de duhul vieţii lui Hristos, spre o necontenită înnoire şi sfinţenie 
în viata lui Dumnezeu. 

Tot aici se încadrează şi tot astfel trebuiesc interpretate şi expresiile, reprezentând 
cuvintele Domnului, de a-ţi “pierde sufletul” (Matei 16,25; 10,39; Luca 14,26; 17,33; Ioan 
12,25); sau a-ţi “urî sufletul” (Luca 16,26; Ioan 12,25). A-ţi “pierde sufletul” priveşte viaţa 
de aici, pe care o punem în slujba vieţii celei adevărate ce se realizează veşnic în comuniunea 
iubirii lui Dumnezeu. A-ţi “urî sufletul” înseamnă a distruge total eul păcatului. 

Dacă în concepţia platonică iubirea de sine se îndreaptă numai asupra părţii raţionale 
a sufletului, fiindcă numai aceasta ne este prieten, iar trupul era socotit o închisoare a sufle¬ 
tului, de care trebuie să ne eliberăm cât mai curând, în creştinism iubirea de sine vizează atât 
sufletul, cât şi trupul, ca şi constituente ale făpturii umane, unitare şi vinovate în păcat; dar şi 
împreună chemate la mântuirea şi la sfinţenia vieţii în Dumnezeu: “Iar Domnul păcii însuşi 
să vă sfinţească întregi, şi tot duhul vostru şi sufletul şi trupul să vă păzească fără 
prihană...” (I Tesaloniceni 5,23). 


3.8.5. Philautia în gândirea patristică 

De-a lungul vremii, philautia a fost privită şi tratată diferit. A fost considerată ca 
impietate de către Filon din Alexandria, 73 apoi cu posibilitatea de convertire în virtute, 
“conversio amoris”, ce merge până la “summus amor Dei”. 

Fericitul Augustin, care a privit astfel philautia, pune în legătură iubirea de sine cu 
iubirea faţă de Dumnezeu, şi o axează pe conversio amoris, adică pe convertirea iubirii de la 
egoismul păcatului, spre dragostea mântuitoare faţă de Dumnezeu, aducătoare de virtute şi de 
înnoire duhovnicească. După Augustin virtutea este summus amor Dei. 74 El sprijină virtutea 
creştină pe doi piloni de susţinere: 

1. Pe dragostea omului faţă de Dumnezeu; 

2. Pe dependenţa totală a omului faţă de Dumnezeu. 75 

Dar pentru a ajunge la dependenţa totală faţă de Dumnezeu, şi a-L iubi cu maximă 
putere pe Dumnezeu, se cuvine în primul rând să ajungem la starea de neprihănire, sau de 
castitate. Prin ea liniştim patimile care ne depărtează de Dumnezeu. Prin ea punem stavilă 
cupidităţii. Ea este forţa de apărare împotriva dorinţelor trupului şi sufletului, care ducân- 
du-ne la păcatul egoismului, ne abat de la dragostea faţă de Dumnezeu. Episcopul Hipponiei 
arată că pasiunile sau afectele nu sunt rele în sine. Ele devin rele în funcţie de modul în care 
se orientează iubirea. Astfel, pasiunile sunt rele, dacă iubirea este orientată spre rău, dar pot fi 


73 Legum allegoriae, III, 28. 

74 De Mor. Eccl. /, 15, 25, P.L. 32, 1327. 

75 Idem, col. 1322 

şi bune, dacă iubirea este bună. 76 La fel şi păcatul poate fi tot în funcţie de orientarea pe care 
o dăm iubirii. La un moment dat, iubirea poate fi egoism, şi atunci înseamnă înrobire de 
pofte. Dar poate fi iubire îndreptată spre Dumnezeu, şi atunci înseamnă castitate, neprihănire, 

A. 

regăsirea în Dumnezeu şi dobândirea virtuţii. In felul acesta, păcatul ca formă de egoism este 
dat de faptul că reprezintă iubirea de sine până la dispreţul faţă de Dumnezeu. 77 In acest caz, 
castitatea este “amor integrum se proebens ei quod amatur” (dragoste oferindu-se ea însăşi în 
totalitatea sa celui care este iubit, adică lui Dumnezeu). 78 

De aici vedem că dacă iubirea de sine înseamnă convertirea propriei iubiri de la ego¬ 
ism la dragoste de Dumnezeu, realizată prin castitate, evident că iubirea faţă de sine reprezintă 
un răspuns la chemarea de sfinţenie a vieţii pe care Dumnezeu o adresează omului: “Fiţi sfinţi 
pentru că şi Eu, Domnul Dumnezeul vostru sunt sfânt” (Leviticul 19, 2). 

Pe de altă parte, în spiritualitatea creştină răsăriteană, Evagrie, descoperitorul celor 
opt duhuri ale răutăţii, aşază ca origine, sursă şi temelie a lor pe (pilcnma, atribuindu-i acesteia 
înţelesul peiorativ al egoismului autonom, independent şi absolut, ca totală “ruptură”, detaşare 
faţă de Dumnezeu, care este principiul Binelui absolut şi al virtuţii. 

Interpretarea lui Evagrie a fost urmată de cei mai mulţi părinţi ai Răsăritului creştin, 
combatantul cel mai mare al philautiei fiind Sfântul Maxim Mărturisitorul, care o numeşte 
cea mai mare patimă faţă de trup, fiindcă cel ce se iubeşte pe sine, este iubitor de sine împotriva 
lui însuşi. 79 

Să vedem însă mai în amănunt elementele constitutive şi modul de acţiune a philautiei 
în concepţia Sfântului Maxim Mărturisitorul. 

1. Philautia este socotită patimă faţă de trup şi mamă a patimilor: “Ceea ce iubeşte 
cineva — spune Sfântul Maxim — aceea şi îmbrăţişează cu toată puterea, dispreţuind toate 
cele care îl împiedecă de la acel lucru, ca să nu fie lipsit de el. Cine iubeşte aşadar pe Dumne¬ 
zeu, stăruie în rugăciunea curată şi înlătură din sine toată patima ce-1 împiedecă de la aceasta. 
Cel ce a lepădat de la sine pe maica patimilor, adică iubirea trupească de sine ((pilaima), 
uşor leapădă, cu ajutorul lui Dumnezeu, şi pe celelalte, ca: mânia, întristarea, pomenirea răului 
şi cele ce urmează. Iar cel ce este stăpânit de cea dintâi (philautia), e rănit şi de a doua, chiar 
dacă nu vrea. Iar iubirea trupească de sine (philautia), este patima îndreptată spre trup”. 80 

2. Philautia este iubirea iraţională faţă de trup, opusă iubirii şi înfrânării: “.. .Unele 
din patimi determină necumpătarea; altele ură; iar alte şi necumpătare şi ură. Multă mâncare 
şi mâncarea cu plăcere sunt cauze ale necumpătării; iubirea de argint şi slava deşartă, sunt 


76 De Civitate Dei, 14, 7, P.L. 41,410-411. 

77 Idem, 14, 28, P.L. 41,430. 

78 De Mor. Eccl. I, 15, 25, P.L. 32, 1322. 

79 I. Hausherr, Philautie. De la tendrese pour soi r la charite selon Saint Maxime le Confesseur, 
Roma, 1952. 

80 Cent. II, 7-8, Filoc. II, cit., p.55. 

pricini de ură faţă de aproapele. Iar maica acestora: iubirea trupească de sine (philautia) 
este pricină a amândurora. Iubirea trupească de sine (philautia) este iubirea pătimaşă şi 
iraţională faţă de trup. Ei i se împotriveşte iubirea şi înfrânarea. Cel ce are iubirea trupească 
de sine, e vădit că are toate patimile”. 81 

/V 

3. In strădania de a defini răul moral, Sfântul Maxim prezintă “cercul vicios” dintre 
plăcere şi durere, în care philautia, ca iubire trupească faţă de sine, devine propriul nostru 
duşman prin durerea creată sufletului de patimile pe care ea le generează: “.. .Căutând plăcerea 
din pricina iubirii trupeşti de noi înşine (<piknma) şi străduindu-ne să fugim de durere din 
aceeaşi pricină, născocim surse neînchipuite de patimi făcătoare de stricăciune. Astfel când 
ne îngrijim prin plăcere de iubirea trupească de noi înşine (philautia), naştem lăcomia 
pântecului, mândria ...iubirea de argint, zgârcenia, tirania...nebunia, dispreţul, injuria 
... sadismul, risipa, vorbire urâtă.. .Iar când ascuţim mai mult prin durere modul iubirii trupeşti 
faţă de noi înşine, naştem mânia, invidia ura, duşmănia ...calomnia, intriga, întristarea, 
deznădejdea, tânguirea, jalea ...ciuda, gelozia, şi toate câte ţin de o dispoziţie care a fost 
lipsită de prilejurile plăcerii”. 82 

Din cele de mai sus vedem că Sfântul Maxim înţelege prin philautia afectul iraţional 
al iubirii faţă de trup, adică durerea în multiplele ei forme de manifestare împotriva omului 

/V 

însuşi. înţelesul philautiei la Sfântul Maxim pierde complet din altruismul şi generozitatea pe 
care îl avea la Aristotel, rămânând identică cu (p&at)TOţ, ca egoism vulgar, care claustrează 
eul în funcţia sa iraţională, degradându-1 în animalitate... Philautia ca expresie a egoismului 
generează în primul rând mândria, ca păcat luciferic, ce stă la baza tuturor patimilor şi devine 

/V 

izvorul declanşării lor. In felul acesta mândria însăşi este egoismul ca iubire falsă a omului 
faţă de sine, deoarece este tocmai împotriva sa. 


3.8.6. Philautia şi iubirea agapică 

Interesant este faptul că atunci când Evanghelia redă sinteza Legii în iubirea faţă de 
Dumnezeu şi faţă de aproapele raportate la iubirea de noi înşine, foloseşte pe ayană(o şi nu 
pe (pft&o (Matei 22, 37-39). Aceasta înseamnă că prin acest nou înţeles al iubirii, agape, va 
trebui să comunicăm atât cu Dumnezeu, cât şi cu aproapele. Astfel, agape este specifică şi 
iubirii faţă de sine. Dat fiind faptul că atât iubirea faţă de Dumnezeu, cât şi faţă de aproapele 
poate fi foarte diferit înţeleasă şi exprimată, vom arăta că iubirea faţă de sine intră în această 
triadă interontică prin ayănr\. Sfântul Maxim ne ajută să distingem adevăratul sens al iubiri 
faţă de semeni, comparând diversele forme de exprimare ale acesteia: “Oamenii se iubesc 


81 Cent. III, 6-8, idem, p.78. 

82 Răspunsuri către Telasie, Filocalia II, cit., p. 55-56. 

unii pe alţii, fie în chip vrednic de laudă, fie în chip vrednic de ocară, pentru aceste cinci 
pricini: sau pentru Dumnezeu, cum iubeşte cel virtuos pe toţi, atât pe cel virtuos, cât şi pe cel 
ce încă nu este virtuos; sau pentru fire, cum iubesc părinţii pe copii şi invers; sau pentru slava 
deşartă, cum iubeşte cel slăvit pe cel care îl slăveşte; sau pentru iubirea de arginţi, cum iubeşte 
cineva pe cel bogat pentru a primi bani; sau pentru plăcere, ca cel ce-şi iubeşte stomacul şi 
cele de sub stomac. Dreptatea cea dintâi este vrednică de laudă, a doua este mijlocie; iar 
celelalte sunt pătimaşe”. 83 

Acum putem discerne şi preciza că iubirea faţă de sine se circumscrie ca element 
constitutiv al triadei interontice, ca agape. Iar iubirea de sine ca agape nu va rămâne închistată 
în eul propriu, fiindcă se intercondiţionează reciproc cu iubirea agapică faţă de Dumne¬ 
zeu şi faţă de semeni. Adică, eu iubesc pe Dumnezeu şi pe semeni ca pe mine însumi, dar în 
acelaşi timp mă iubesc şi pe mine însumi cu iubirea-agape cu care îl iubesc pe Dumnezeu şi 
pe semeni. Pe bună dreptate putea spune Fericitul Augustin că “numai acela se iubeşte pe 
sine care iubeşte pe Dumnezeu”; sau “cu cât mai mult ne iubim pe noi înşine, cu atât 
iubim mai mult pe Dumnezeu”. 84 Deci “numai cel ce iubeşte pe Dumnezeu se iubeşte pe 
sine”. 85 In felul acesta iubirea agapică faţă de mine va fi impulsionată de iubirea faţă de 
Dumnezeu şi faţă de semeni. Va fi însuşi duhul iubirii-agape a lui Dumnezeu de care mă 
împărtăşesc. Aceasta este iubirea de sine deschisă, care primeşte în suflet nu numai pe 
prieteni, ci şi pe cele mai decăzute fiinţe umane, spre a le căuta gemenele de lumină în 
noroiul fiinţelor lor, în care s-au afundat, spre a le reda demnitatea (valoarea) chipului lui 
Dumnezeu, şi a-i face fraţi în aceeaşi iubire agapică a lui Hristos. Şi cu cât mă desăvârşesc 
mai mult în această iubire agapică a lui Hristos, cu atât mă desăvârşesc ca persoană (fiindcă 
persoana înseamnă intenţionalitate spre comuniune şi valoare) şi îmi desăvârşesc mai mult 
fiinţa în sfinţenie. Prin iubirea agapică faţă de mine însumi trec de humusul vremelniciei în 
sfera luminoasă a devenirii epectatice, în veşnica comuniune cu Tatăl, prin Hristos în Duhul 
Sfânt. 

De aici vedem superioritatea iubirii agapice de sine, faţă de philautia aristotelică, 
atât ca sferă de acţiune, cât şi ca intensitate şi durată, fiindcă megalopsyhia şi eleutheriotes la 
care ajungea philautia cuprindeau numai pe prieteni, nu avea pecetea jertfelniciei totale, şi 
dispăreau în timp, lăsând cel mult un nume bun. 

Dar chiar şi numai aceasta evidenţiază iubirea de sine ce nu vrea să se lase cuprinsă de 
ireversibilitatea timpului: “Tot ceea ce faci pentru tine, piere o dată cu tine. Numai ceea 
ce faci pentru alţii, aceea rămâne” (inscripţie grecească). 


83 Cent. II, 9, Filoc. II, cit., p.55-56. 

84 De Mor.EccI.I, 26, 48, P.L. 32, 1331. 

85 De doctrina christiana I, 35, 39, P.L. 34, 34 

3.8.7. Philautia în faţa psihologiei moderne 

Dacă Sigmund Freud vede în inconştient întregul fond al vieţii psihice, acesta va avea 
un caracter închis-lăuntric, fiindcă nici şinele, nici eul, nici supraeul freudian nu au o adresare 
socială. Faţă de mult discutata gândire psihanalitică întemeiată de S. Freud, se propune o 
psihologie “integralistă”, abandonându-se gândirea individualistă egocentrică în care persoana 
apare un sine închis în eul său. Printre alţii vom semnala numele unui savant mai aproape 
timpului nostru, şi anume pe întemeietorul şcolii de psihiatrie timişorene, Eduard Pamfil, 
care în cartea sa reprezentativă, intitulată “Persoană şi devenire” 86 demonstrează că “persoana 
desemnează organizarea unitar-dinamică a celor mai reprezentative trăsături ale insului 
dezvoltat plenar şi întregit... Persoana este unicitatea ireductibilă şi irepetabilă a fiinţei om”. 
Arătase mai înainte Atanasie Joja că “ego” nemodelat de ceilalţi este o abstracţie. Contrar 
aparenţelor, eul este o categorie socială, presupunând pe “tu” şi pe “ei”, pe ceilalţi. J. P. Sartre 
spune că posibilul cel mai individual este interiorizarea şi îmbogăţirea unui posibil social. H. 
Ey demonstrează că “eul social este incorporarea mediului social înăuntrul persoanei”. 
Personalismul, reprezentat de E. Mounier, J. Lacroix, reduce universul la persoană, aceasta 
fiind guvernată de principiul divin. A. Reck arată că “întregul univers este o asociaţie de 
euri, care comunică între ele, Demiurgul fiind centrul lor creator”. Antropologia 
fenomenologică, prin Max Scheler, evidenţiază faptul că “fiecare îşi are propriul său 
microcosmos de valori”, iar specificul uman îl redă totdeauna “omul căutător de Dum¬ 
nezeu”. A. Machado subliniază că “o inimă solitară nu este o inimă adevărată. Sentimentul 
meu nu este exclusiv al meu, ci mai degrabă al nostru... Fără a ieşi din mine însumi, îmi dau 
seama că sufletul îmi vibrează alte suflete şi că inima mea cântă mereu în cor, chiar dacă 
propriul meu glas mi se pare a avea timbrul cel mai frumos...” 

Eduard Pamfil, printr-un sistem original de gândire, demonstrează că persoana umană 
nu este eul în sine, ci ea se structurează intr-un laborator triontic format din eu-tu-el. “Persoana 
ne apare ca organizarea cea mai complexă şi optimă pentru realizarea a două procese unitare 
şi indisociabile: cunoaşterea de sine şi cunoaşterea lumii, ceea ce reprezintă în fond sinteza 
dintre subiectiv şi obiectiv”. 

Să facem însă mai apropiată cunoştinţă cu laboratorul triontic al persoanei. 

Eul (numit ipseitate) este polul formal al persoanei. Sub numele de monotic reprezintă 
forma instinctiv-afectivă a omului, forma bio energetică. Este elementul rudimentar al 

/V 

psihismului (protopsihism, sau pre-psihism). In fond o sumă de “forţe oarbe”, ca o “derulare 


86 Persoană şi devenire, Ed. Ştiinţifică şi Enciclopedică, Bucureşti, 1976. 

oarbă”, “fără judecată”, “tură planificare”, amoral. Are însă întipărită calitatea de comunicare 
şi deschidere, ca sursa lor de energie. 

TU (tuitatea) este polul structural al persoanei. 

Ipseitatea ca tensiune energetică posedă afectivitatea ca pe un “câmp de forţă” care 
manifestă o formă autocinetică, asemenea unei flăcări ce încălzeşte psihismul. Afectivitatea 
prezintă totdeauna necesitatea de comunicare, fiindcă nu există afectivitate între fiinţe care 
nu comunică. 


Aşa cum ordinea unui sistem se împlineşte ca identitate în univers prin interacţiunea 
elementelor, tot astfel şi Microcosmosul primeşte identitatea prin interacţiune. Tu apare ca o 
replică, un răspuns în ontologia persoanei, fiind atras de afectivitatea autocinetică a lui Eu, ca 
necesitate de comunicare, rezultând “alter-ego”-ul. Raportul EU-TU este de delimitare, 
asemenea unei hârtii pliate în două. Ipseitatea este “matricea preparatoare a tuităţii” care la 
rândul ei “reprezintă polul afectivităţii şi al iubirii, funcţionând antientropic”. Trebuie precizat 
că în domeniul afectivităţii distingem două forme: afectivitatea bazală sau timia (holtimia) 
definită ca o “culoare emotivă pe care o are existenţa în desfăşurare... Este o funcţie neîntre- 

A 

ruptă în raport cu câmpul de conştiinţă şi oscilează ca el. In al doilea rând sunt afectele care 
desemnează direcţiile de desfăşurare a vieţii sufleteşti, cuprinse în trei mari categorii de atitudini 

A 

interioare: dorinţă, plăcere, durere şi neplăcere. In raport cu holotimia, afectele apar ca o 

A 

energie conştientizabilă, modulată, polarizată şi comunicată. In acelaşi timp, afectivitatea 
este cunoaştere, ca o tensiune “alter ego”-ului - a identităţii personale spre noutate, încât 
“din nemişcarea imediată a identităţii s-a iscat neliniştea mişcării”. 

EL (illeitatea) este polul sistemic. Tuitatea are rolul de a trezi conştiinţa, rămânând 
subiectivă. Obiectivitatea noetică a persoanei este cenzurată prin al treilea pol: illeitatea. 
Persoana este o continuitate temporo-spaţială, şi se realizează astfel: ipseitatea este atemporo- 
spaţială. Tuitatea este spaţială (aici). Illeitatea este temporară (acum). Astfel persoana devine 
dinamică şi deschisă spre comuniune cu alte persoane. “Dimensiunea definitorie a omului 
constă în nesfârşita încercare de a anticipa viitorul util”. Această “tendinţă de optimizare 

A 

prospectivă îl defineşte ca singură fiinţă creatoare de valori”. In planul de comunicare EU-TU 
apare o tensiune de comunicare mereu corectată prin construirea spiralei de cunoaştere ce se 
desăvârşeşte în illeitate. Astfel illeitatea este o angajare axiologică a persoanei. EL nu este 
o alteritate oarecare, ci însăşi rădăcina generoasă a fiinţei umane. Astfel se ajunge la 
psihologia morală. Comunicarea înseamnă “complicitate” omenească, iar cunoaşterea, 
fiorul sacru al comuniunii. Astfel “antroposul semnifică forţa “solară” de opţiune pentru valori”, 
încât “întreaga viaţă psihică stă sub semnul inteligenţei şi e regizată de ea”. Aceasta 
stabileşte raportul dintre conştiinţă şi lume. Ea este o structură dinamică a psihismului. 
Inteligenţa operează cu o materie primă informată, asemeni unui “laborator” experimental 
care tinde permanent să realizeze o adaptare sistematică. Este rezervorul modelelor de 
comunicare şi matricea preparatoare a valorilor morale, care ne conferă calitatea de persoane 


323 




Ascetica 


etice, adică dimensiunile de umanitate, creaţie şi generozitate... Persoana umană e unică prin 
această matrice de altruism, de coeziune solidară, reciprocă şi mereu perfectibilă. Comple¬ 
mentaritatea logic-axiologic determină ca illeitatea să funcţioneze deontic (ca o modalitate 
normativă) şi persoana umană să fie concret modelată prin actul moral. 

De aici vedem că interonticul persoanei este format din trei mişcări definitorii ale 
psihismului, care se completează şi se opun reciproc într-o interacţiune dialectică, având ca 
rezultat fondarea suportului unic al trăirii personante, din care derivă sentimentul continuităţii 
vieţii sufleteşti. Eul nu este for de dezbatere, ci capacitatea arhaic-primitivă de mişcare, de 
complementaritate echilibrată, deplină şi spontană cu Tu. Fără Tu persoana nu ar şti că există. 
Tu este un maxim de asemănare, iar EL este optimul de deosebire. Fără acest EL persoana nu 
ar şti cine este, nu ar avea nume, nu ar fi noetică, empatică şi morală sau creatoare. Deschiderea 
lui EU şi TU (similar dar nu identic), rezultând un alter-ego, asigură sentimentul unităţii şi 
continuităţii de sine, plus constelarea lui EL (polul apreciativ, valorant, sancţionant, proiectiv) 
ne asigură dinamismul continuu inovator. 

Astfel persoana este acordul unui instrument polifonic în care fiecare coardă sună 

/V 

sincron cu alte două. Intre aceste corzi care au un raport constant, se realizează o continuă 
perindare de raporturi care generează o nesfârşită varietate de armonii melodice. Aceste 
fenomene ireductibile pot fi invocate ca expresie a naturii interontice a persoanei, care sub 
nivelul organizării triontice se găseşte doar în plan general nestructurat, ca o materie de 
preparare personantă şi noetică. 

/V 

In această situaţie de preparare, cei trei poli nu cooperează sindinamic şi deci pot fi 

/V 

individualizaţi... In momentul când polii se cuplează, ciclul personant se închide, polii îşi 
pierd identitatea şi rezultă o organizare de rang superior, cu proprietăţi inedite, ceea ce 
semnifică de fapt saltul în persoană. Interonticitatea fiinţei se înscrie astfel în dialectica lui 
“a fi” şi cea a lui “a avea”, respectiv o continuă raportare metodologică la un constructivism 
prospectiv. Văzând natura pulsatorie a persoanei ca şi comprimare şi dilatare către lume, se 
poate stabili că numai omul etic poate modela integral complexitatea fenomenului numit 

/V 

persoană. In afara de angajarea morală, introspecţia şi cunoaşterea nu mai indică nimic. 
“Numai la acest nivel al închegării supreme, “risipa” de generozitate înseamnă de fapt 
conservare şi zborul timpului poate fi reversibil...” 

Nu există fenomen de cunoaştere în unicitatea individuală, decât după ce s-a modelat 
ontogenetic şi psihogenetic pe comunicarea triadică”.. .Fără comunicare cu alţii individul nu 
se poate construi psihic. Deoarece însăşi ontogeneza persoanei ne prezintă insul ca fiind 
construit din relaţii interpersonale, prin dăruire către altul, dar şi prin preluarea altuia; finalul 
acestei evoluţii este posibilitatea comunicării care.. .împlineşte şi realizează. Imposibilitatea 
atingerii acestui nivel reprezintă un eşec sau o deviere a evoluţiei”. 87 


87 Psihologie şi informaţie, Colecţia psiche, Bucureşti, 1973. 

L-am lăsat pe Eduard Pamfil, cel care a slujit mai multe decenii catedra de psihiatrie, 
să-şi mărturisească crezul şi să ne convingă asupra faptului că Eul uman este o realitate 
neîmplinită, şi că numai persoana defineşte conştiinţa umană spre devenire axiologică. Iar 
persoana structurată în laboratorul incandescent al trionticităţii, se defineşte ca iubire, 
concretizată în generozitate şi altruism. Nimic mai potrivit decât să vezi în om chipul lui 
Dumnezeu şi ascensiunea devenirii sale axiologice după asemănarea Creatorului său. 

Eduard Pamfil, savantul dascăl timişorean de psihiatrie, a reuşit să ne convingă 
printr-un sistem coerent de gândire că persoana umană nu este egoism, ci altruism. Iar 
philautia nu poate avea, la rândul ei, alt înţeles şi altă aplicare. Indiferent dacă a voit sau nu, 
el a redat o concepţie creştină, confirmând spusele unui mare apologet creştin din epoca 
primară, Tertulian, că: „anima naturaliter christiana” (Apologeticul, XVII, 6). Vom arăta 
acest lucru prin confruntarea cu teologia persoanei, expusă în contextul Sfintei Treimi de una 
din cele mai competente personalităţi ale teologiei contemporane. 

Profesorul Dumitru Stăniloae confirmă întru totul concepţia triontică a persoanei 
umane, fără nici o influenţă pamfiliană. Dascălul de teologie nu se mulţumeşte doar să 
constate, ci să şi explice adâncul de taină a originii trionticităţii persoanei în onticul Treimii, 
dovedind prin aceasta esenţa însăşi a chipului lui Dumnezeu în om după modelul şi esenţa 
trionticului Persoanelor care l-au zămislit. Iată însă cuvintele sale: “Principiul comuniunii îl 
găsim pe toate treptele existenţei, de la Dumnezeu până la ultima creatură. Modelul şi suma 
întregii comuniuni este Dumnezeu în Treime. Comuniunea în Dumnezeu este perfectă. Ea ne 
arată că nu există cunoaştere şi spiritualitate adevărată decât în comuniune. Aceasta pentru că 
fură comuniune nu există iubire, iar fără iubire nu există cunoaştere şi spiritualitate. Numai 
prin iubire un subiect pătrunde în interiorul altui subiect sau se deschide aceluia. Numai în 
iubire se atinge profunzimile sau înălţimile fiinţei ascunse în subiecte şi în armonie cu ele. De 
aceea, în perfecta comuniune treimică înţelepciunea este una, voinţa una, fiinţa una şi puterea 
una. Sfânta Treime arată că principiul unităţii este nu o persoană singură, ci comuniunea sau 
principiul iubirii. Filosofia în ultima jumătate de secol, remarcă eruditul dascăl român, a pus 
în evidenţă faptul că omul nu poate avea conştiinţa eului propriu decât în relaţie cu un 
“tu”. Dar trebuie arătat că “eu” şi “tu” nu pot fi un conţinut comun de preocupări, iar cel mai 
preţios conţinut este un al treilea subiect, Iar în categoria celui de al treilea intră toate persoanele 
care nu sunt în relaţie momentană de “eu-tu”. Conjugarea are neapărat trei persoane: eu- 
tu-el; nici mai mult, nici mai puţin... Numai în comuniunea “eu-tu-el” omul se descoperă 
în întregime, pentru că se descoperă ca subiect înzestrat cu atributele responsabilităţii, pentru 
că descoperă egala valoare a umanului în toate persoanele”. 88 

Evidenţa triadei triontice este absolută în unitatea Treimică, iar persoana umană este 
chipul acesteia. “Numărul care reprezintă prin excelenţă distincţia în unitate, sau unitatea 


88 Temeiuri teologice ale ierarhiei şi ale modalităţii ei, în rev. Studii Teologice, nr. 3-4, 1970, p. 
165-166 

explicită este trei. Doi nu ne spune ce se cuprinde propriu zis în unitate... Un subiect unic în 
sens absolut ar fi lipsit de bucuria şi deci de sensul existenţei. El s-ar îndoi chir de existenţa 
lui... Un subiect şi un obiect nu sunt o doime, căci obiectul nu scoate subiectul din incertitudinea 
existenţei. Două subiecte realizează prin comuniunea lor o oarecare consistenţă şi o bucurie 
şi un sens al existenţei. Dar nici această doime reală, care este în acelaşi timp o unitate dialogală, 
bazată pe unitate de fiinţă, nu e suficientă. Comuniunea în doi este şi ea limitare din două 
puncte de vedere. Mai întâi comuniunea în doi nu deschide întregul orizont implicat în existenţă. 
Cei doi nu numai se deschid unul altuia, ci se şi închid. Celălalt devine nu numai o fereastră, 
ci şi un zid pentru mine. Cei doi nu pot trăi numai din ei doi. Ei trebuie să aibă conştiinţa unui 
orizont care se întinde dincolo de ei, dar în legătură cu amândoi... Dar aceasta nu-i scoate din 
monotonia unei vederi restrânse, sau a unei singurătăţi în doi. Numai al treilea subiect îi 
scoate din neîntrerupta lor singurătate în doi, numai un al treilea subiect care poate fi şi el 
partener de comuniune şi nu stă pasiv în faţa lor, ca obiectul...Numai al treilea implică 
eliberarea deplină a iubirii de egoism. Un gânditor din Evul Mediu (Hugues de Saint Vic¬ 
tor) propune o definiţie minunată a trionticului Persoanei ca unitate de fiinţă şi de acţiune. 
Unul, zice el, este, din punct de vedere moral, o satisfacţie, un egoism, un lucru închis, în 
timp ce Dumnezeu se deschide în oricare fel iubirii, compenetrării unuia de către altul, 
renunţării unuia pentru altul. Doi, este deja unirea perechi. El mai conţine imperfecţiuni, căci 
atunci când iubeşti pe altul, te iubeşti pe tine însuţi. Celălalt te reflectă. Unul nu se iubeşte , 
doi se iubesc. Iubirea desăvârşită, extatică, jertfelnică, iradiantă, deschisă, fără restricţii, 
fecundă, nu apare cu adevărat decât în trei”. O iubire exclusivă faţă de altul implică în ea 
o frică, o incertitudine, o gelozie. Al treilea e proba de foc a adevăratei iubiri între doi. Henric 
Ibsen a descris această iubire egoistă, nefastă şi nesigură a unei soţii faţă de soţul ei, geloasă 
chiar pe iubirea soţului faţă de propriul lor copil (Micul Eyolf). Numai prin cel de-al treilea, 
iubirea celor doi se dovedeşte generoasă, capabilă să se întindă la subiecte în afara lor. 
Exclusivismul între doi face imposibil actul revărsării generoase peste zidul închisorii în 
doi”. 89 


3.8.8. Aspecte ale iubirii de sine 

Motivaţia iubirii de sine rezidă în faptul că orice om reprezintă o valoare, 90 şi am văzut 
că de natura iubirii aparţine capacitatea sufletului omenesc de a se orienta şi cultiva valorile. 

/V 

In special iubirea de sine se raportează la fiinţa proprie ca valoare. Şi cum fiinţa omului este 


89 

90 


Teologia Dogmatică Ortodoxă,v ol. I, Bucureşti, 1978, p. 306-309. 

Pr. Prof. Dumitru Belu, Sensul creştin al iubirii fată de sine, în rev. “Studii Teologice”, nr. 5-6 
1958, p.342. 

formată din suflet şi din trup, iubirea de sine se va referi atât la valorile sufleteşti, cât şi la cele 
trupeşti, spre a le cultiva spre desăvârşirea fiinţei proprii. 

a). Iubirea faţă de suflet Iubirea faţă de suflet se bazează pe faptul că sufletul 
omenesc reprezintă suflarea divină şi are o valoare veşnică, fiind nemuritor: “Ce ar folosi 
omului de ar dobândi lumea toată, iar sufletul şi l-ar pierde? Sau ce va da omul în schimb 
pentru sufletul său?” (Matei 16,26). Fiind suflarea divină a nemuririi, sufletul omului reprezintă 
chipul lui Dumnezeu, şi are în sine chemarea devenirii continue, până la atingerea asemănării 
cu Dumnezeu. Adică a cultivării neîntrerupte a sfinţeniei şi iubirii, fiindcă asemănarea cu 
Dumnezeu este o chemare ce nu poate fi egalată. Prin chipul lui Dumnezeu în el, omul reprezintă 
valoarea supremă a creaţiei în univers. Demnitatea chipului lui Dumnezeu se afirmă prin cele 
două constitutive ale sale: raţiunea şi libertatea. Acestea afirmă calitatea demiurgică a omului 
în univers, făcându-1 “împreună lucrător cu Dumnezeu” la desăvârşirea creaţiei, şi în acelaşi 
timp responsabil de împlinirea menirii sale. 

Iubirea faţă de suflet pretinde o permanentă preocupare a dezvoltării continue a ceea 
ce reprezintă valoare a sufletului cu referire la cele trei funcţii ale sale: intelect, voinţă şi 
sentiment. Iar valorile sufletului se cultivă şi se dezvoltă mereu prin educaţie. Educaţia 
formează caracterul religios-moral prin statornicia în virtute, care duce la sfinţenia vieţii. 

/V 

încă din antichitate, cei ce cu adevărat s-au iubit pe sine, au căutat să cultive demnitatea 
proprie prin modelarea firii, sau a naturii, spre perfecţionarea ei. Astfel, educaţia va purta 
numele de “therapia tes psihes”. Idealul educaţiei era kalokagathia, adică cultivarea a tot 

A 

ceea ce este frumos şi bun, atât sub aspect fizic, cât şi sufletesc. In creştinism kalokagothia va 
fi înlocuită cu filocalia, ca iubire a frumuseţilor duhovniceşti. Şi aşa cum la kalokagathia se 
ajungea prin neîntrerupte exerciţii de cultivare, deopotrivă a calităţilor trupeşti şi sufleteşti, 
tot astfel şi filocalia va antrena sufletul spre desăvârşirea vieţii duhovniceşti, prin dobândirea 
apatheiei, ca eliberare de sub dominarea patimilor şi a poftelor egoismului vulgar. 

A 

In acelaşi timp cultivarea sufletului prin educaţie are o sferă foarte largă de acţiune, 
privind adeziunea şi colaborarea cu toate formele culturale care contribuie la zidirea sa, fie 
religioase, fie laice după îndemnul apostolic: “câte sunt adevărate, câte sunt cinstite, câte sunt 
curate, câte sunt iubite, câte sunt cu nume bun, orice virtute şi orice laudă, acestea să le 
gândiţi” (Filipeni 4, 8). Prin discernământul moral sau dreapta socoteală, creştinul e chemat 
ca “toate să le cerceteze şi să ţină ceea ce este bun” (I Tesaloniceni 5, 21); “toate îmi sunt 
îngăduite, dar nu toate îmi folosesc; toate îmi sunt îngăduite, dar eu nu mă voi lăsa stăpânit de 
ceva” (I Corinteni 6,12). 

b. Iubirea faţă de trup Iubirea faţă de trup reprezintă o cerinţă naturală impusă 
de simţământul de conservare înscris de Dumnezeu în viaţa noastră biologică. De aici şi 
constatarea Apostolului că “nimeni nu şi-a urât vreodată trupul, ci îl hrăneşte şi îl încălzeşte, 

precum şi Hristos Biserica” (Efeseni 5, 29). Apostolul foloseşte această imagine a iubirii 
fireşti faţă de trup, unanim recunoscută şi acceptată, spre a motiva şi ilustra modul în care 
bărbaţii trebuie să-şi iubească femeile, ca pe trupurile lor. “Cel ce-şi iubeşte femeia pe sine se 

A. 

iubeşte” (Efeseni 5, 28). In acelaşi timp, iubirea de sine rămâne şi un model tainic pentru 
iubirea dintre Hristos şi Biserică, Trupul Său (Efeseni 5,29). Dar, de aici trebuie să deducem 
şi reversul, în sensul că adevărata iubire de sine trebuie să fie raportată la cea dintre Hristos şi 
Biserică. Iar această iubire este plină de har şi sfinţenie. De aceea, aşa cum trebuie să ne 
iubim sufletul spre desăvârşirea duhovnicească, tot spre aceeaşi desăvârşire trebuie să 
se îndrepte şi iubirea faţă de trup. 

Motivaţia iubirii faţă de trup are în creştinism o argumentare specifică şi deosebită de 
concepţiile filosofice şi religioase care declarau materia ca sediu al răului. Astfel, după 
învăţătura creştină nu numai sufletul nemuritor reprezintă o valoare de esenţă divină, ci şi 
trupul intră în contextul creaţiei lui Dumnezeu. Dacă întreaga creaţie a fost adusă la existenţă 
prin cuvânt, trupul omului a fost adus la existenţă prin participarea directă a lui Dumnezeu, 
primind împreună cu sufletul aceiaşi chemare spre desăvârşire. Chiar dacă trupul, după căderea 
în păcat a omului, a devenit arena dezlănţuirilor oarbe a instinctelor înrobitoare şi degradante, 
totuşi ceea ce a ieşit din mâna Sa nu poate fi rău în sine. Aşa că şi trupurile reprezintă pe mai 
departe o valoare căreia Dumnezeu îi acordă o preţuire asemenea sufletului. Faptul că Fiul lui 
Dumnezeu ia trup ca al nostru, demonstrează că materia nu e rea în sine, şi nici nu poate fi 
acuzată singură de vina păcatului. Acelaşi lucru îl demonstrează şi învierea Domnului cu 
trupul, iar înălţarea Sa cu trupul la cer, înseamnă maxima lui sanctificare prin introducerea lui 
spiritualizată în cadrul Sfintei Treimi. Valoarea morală a trupului se evidenţiază şi prin aceea 
că el are menire de a fi “templu al Duhului Sfânt” (I Corinteni 6, 19) şi “mădular al lui 

A 

Hristos” (I Corinteni 6, 15). însăşi faptul că Mântuitorul ne-a lăsat Trupul şi Sângele Său 
peste veacuri spre iertarea păcatelor, dovedeşte că trupul omenesc are o valoare cu totul 
deosebită în faţa lui Dumnezeu: “Cel ce mănâncă trupul meu şi bea sângele meu are viaţă 
veşnică şi eu îl voi învia în ziua cea de apoi. Căci trupul meu este adevărata mâncare, şi 
sângele meu este adevărata beutură” (Ioan 6, 54-55). Aşadar, deşi trupul este muritor, el va fi 
alături de suflet judecat de Dumnezeu şi repartizat spre osânda sau fericirea veşnică, spre a 
împărtăşi aceeaşi soartă cu a sufletului. 

A 

In felul acesta, iubirea faţă de trup atrage toată îngrijirea ce i se cuvine. Tocmai aceasta 
trebuie analizată cu discernământ şi responsabilitate spre a pune în valoare tot ceea ce îi este 
necesar şi folositor spre împlinirea lui veşnică, întru sfinţenia la care este chemat alături de 
suflet. Sunt în acest sens concludente cuvintele Apostolului, care l-au convertit pe Augustin, 
abătându-1 pentru totdeauna de la neîmplinita iubire de sine: “Noaptea este înaintată, iar ziua 
s-a apropiat. Să lepădăm deci lucrurile întunericului şi să ne îmbrăcăm cu armele luminii. Să 
umblăm cuviincios ca ziua, nu în ospeţe şi în beţii, nu în desfrânări şi în fapte de ruşine, nu în 

ceartă şi în pismă; ci îmbrăcaţi-vă în Domnul Iisus Hristos, şi grija de trup să nu o prefaceţi 
în pofte” (Romani 13,12-14). 


3.8.9. Mortificarea şi spiritualizarea 

Pornind de la concepţia că păcatul a produs o totală ruinare a firii omeneşti, Martin 
Luther emite o teorie negativistă şi pesimistă privind iubirea de sine, afirmând că aceasta este 
de-a dreptul păgubitoare fiindcă se confundă cu egoismul vulgar. De aceea, spune întemeietorul 
Reformei, iubirea de sine este o falsă noţiune prin aceea că se opune de-a dreptul iubirii faţă 
de Dumnezeu şi faţă de semeni, singurele valabile ca obiective morale ale sufletului omenesc. 
Desigur, concepţia marelui reformator şi a celor ce i-au urmat este unilaterală şi lipsită de 
perspectivă creatoare, purtând pecetea convingerilor sale pesimiste asupra naturii umane, 
căreia îi neagă libertatea devenirii axiologice... 

O altă exagerare în ceea ce priveşte iubirea de sine este întâlnită în practica 
mortificărilor, mai ales în romano-catolicism, unde accentul spre desăvârşirea vieţii spirituale 
porneşte de la imitarea patimilor Domnului. Sfântul Apostol Pavel s-a referit într-adevăr la 
faptul că îşi “chinuieşte trupul şi îl supune robiei, ca nu cumva propovăduind altora, eu însumi 
să mă fac netrebnic” (I Corinteni 9, 27). Apostolul se referă la asceza trupului pentru a-1 
aduce în acord perfect cu aspiraţiile duhovniceşti ale sufletului. 

Sfântul Apostol Pavel referindu-se la trup, introduce expresia: to owpa rx\q apapriaţ 
(trupul păcatului) (Romani 6, 6), făcând astfel, deosebire între mintea care slujeşte legii lui 

/V 

Dumnezeu şi trupul care slujeşte legii păcatului (Romani 7,25). In fond Apostolul nu vizează 
trupul în sine, ca singurul vinovat asupra stării de păcătoşenie, ci se referă în mod expres la 
“viaţa după trup”: Kaxa oapKa, sau îi vizează pe cei ce sunt: ev tk \ oapiri, adică supuşi sau 
înrobiţi patimilor sau poftelor trupeşti. Acestea sunt redate de Apostol sub numele de npaţziq 
ton ocopatoţ, în sens de fapte ale trupului. Se poate face astfel deosebirea clară între cei ce 
trăiesc după trup, adică înrobiţi patimilor trupului, şi acţiunea de necontenită înnoire a Duhului 
care va face vii trupurile muritoare datorită păcatului: “Cei ce sunt în Hristos Iisus nu umblă 
după (conform) trup, ci după duh” (Romani 8, 1). “Cei ce sunt în trup nu pot să placă lui 
Dumnezeu. Dar voi nu sunteţi în trup ci în duh, dacă Duhul lui Dumnezeu locuieşte în voi... 
Iar dacă Hristos este în voi, trupul este mort pentru păcat, iar duhul este viaţă pentru îndreptăţire. 
Iar dacă duhul celui ce a înviat pe Iisus din morţi locuieşte în voi, cel ce a înviat pe Hristos din 
morţi va face vii şi trupurile voastre cel muritoare, locuind în voi Duhul Lui” (Romani 8, 
10-11). “Drept aceea, fraţilor, nu suntem datori trupului ca să vieţuim după trup; că dacă 
vieţuiţi după trup, veţi muri; iar dacă veţi omorî cu Duhul faptele trupului, veţi trăi. Căci, 
câţi sunt mânaţi de Duhul lui Dumnezeu, sunt fii a lui Dumnezeu” (Romani 8, 12-14). 

Este interesant acest dialog dintre materie şi spirit, de multe ori conflictual şi dra¬ 
matic. 

Pe de o parte este atracţia haotică şi vicleană a simţurilor, determinată de condiţia 
materială a fiinţei noastre. Thomas Moar, „scriitor important în domeniul psihologiei arheti¬ 
pale şi a artelor”, cu doctoratul în „studii religioase”, absolvent al facultăţilor de teologie, 
muzicologie şi filosofie, remarcă în acest sens următoarele: „După cum spune Biblia, Adam 
a fost zămislit din lut. «Familia» lui era deci pământoasă, murdară, umedă, cleioasă. Deci, 
începând cu Adam, chiar de la originea noastră, nu suntem făcuţi din lumină sau foc; suntem 
copiii ţărânei. Savanţii spun că «Adam» înseamnă pământ roşu. Propriile noastre familii 
sintetizează această origine a umanităţii prin faptul că sunt apropiate de pământ, obişnuite — 
ca un petic de pământ ale cărui buruieni sunt formate din slăbiciuni şi cusururi umane”. 91 

Pe de altă parte, dialogul contradictoriu dintre spirit şi materie este impulsionat de 
insaţiabila foame a spiritului după valorile absolute... De aceea, e lăudabilă dedicarea naturii 
spirituale a omului pentru triumful idealului frumuseţii morale, cum arăta Aristotel. Dar e şi 
mai lăudabil eroismul duhovnicesc care face să triumfe dragostea pentru Dumnezeu în faţa 
humusului vremelniciei acestei vieţi... Aşa numitele “mortificări” intră tocmai la acest capi¬ 
tol, cu condiţia eutaxiei, adică a respectării regulei de acţiune după modelul şi îndrumarea 
Apostolului: “şi chiar de se va lupta cineva nu se încununează, dacă nu se va lupta după 
regulă” (II Timotei 2, 5). Pentru aceasta vom arăta că exagerările sunt nu numai ne-naturale, 
ci de-a dreptul dăunătoare. 

S-a exagerat prea mult asupra formei exterioare a ascezei în spiritualitatea romano- 
catolică, mergându-se până la autoflagelaţiile pline de brutalitate, pe care psihologia modernă 
privindu-le numai din afară, refuzând motivaţia lor duhovnicească, le trece pe lista formelor 
patologice de masochism. Trebuie să recunoaştem că exagerări s-au făcut. Le vom ilustra cu 
două exemplificări concrete. Despre Roza de Lima, bunăoară, tânără şi frumoasă, se spune că 
refuzând sfaturile mamei sale de a ieşi în lume, preferă practicile care să imite durerile Golgotei, 
cu o inexplicabilă suferinţă fizică. De pildă, printre cununa de flori cu care îşi acoperise 
capul, îşi fixase un ac ce necontenit îi înţepa fruntea, deschizând hemoragia. Iar când pe cap 
şi-a pus un voal, sub el se afla o cunună cu cuie. Când fără să vrea, tatăl său îi atinse capul, 
fruntea i se umplu de sânge... Apoi, pentru a-şi petrece noaptea în priveghere, izgonind somnul, 
stătea atârnată de o cruce instalată în camera ei; iar pentru a-şi ţine capul vertical, părul îi era 
legat cu un cui. Obişnuia chiar să poarte în spate o cruce greoaie, până la extenuare fizică, 
pentru a reactualiza suferinţele crucificării Domnului în trupul şi viaţa ei. 92 Şi tot spre 
exemplificare ne-am putea referi şi la asociaţia flagelanţilor, organizată de Ioachim de Floria 
în aşteptarea parusiei Domnului, “programată” de ei pentru 1260. Aceasta a devenit până la 


91 îngrijirea sufletului (Cultivarea profunzimii şi sacralitii sale), trad. Adrian Ciorban, Bucureşti, 
1996, p.31 

92 Emil Cioran, Lacrimi şi sfinţi, Bucureşti, 1991, p. 12-14. 

urmă o adevărată mişcare internaţională, extinzându-se în nordul Italiei, apoi în Germania, 
Polonia şi Provinciile Slovace. Dezbrăcaţi până la brâu, flagelanţii mergeau în procesiuni, 
biciuindu-şi trupul până la sânge... 

Exagerări ale ascezei exterioare, care au mers până la pierderea măsurii şi decenţei nu 
au lipsit, desigur, nici în Răsăritul creştin. Despre Evagrie din Pont, descoperitorul celor opt 
duhuri ale răutăţii, cunoscute în morala creştină ca păcate capitale, aducătoare de moarte, se 
spune că fiind “vizitat” de demonul desfrâului, şi-a găsit remediul stând toată noaptea într-un 
puţ cu apă rece. E adevărat că demonul nu l-a mai ispitit, dar şi-a şubrezit sănătatea pentru tot 
restul vieţii... Tot despre el se spune că săvârşind odată păcatul necinstirii lui Dumnezeu, s-a 
autopedepsit retrăgându-se într-o singurătate dură, atât de dură, încât după o bună bucată de 
timp, făcându-şi apariţia printre oameni, murdar şi plin de bube, arăta ca un “animal fără 
minte”. 93 

Pe lângă acestea, sunt „istorisirile despre călugării care se închideau în chilii, aşa de 
mici încât nu puteau să stea în picioare, nici să stea jos, ci într-o poziţie foarte incomodă... 
Alţii purtau lanţuri grele de fier, sau stăteau zidiţi în chilii mai mulţi ani; sau petreceau afară 
toată vremea, atât în arşiţa verii, cât şi în gerul iernii. Alţii nu stăteau niciodată jos, ci stăteau 
în picioare; alţii nu dormeau, sau dormeau foarte puţin; unii mâncau numai verdeţuri crude, 
sau mâncau o dată pe zi, o dată la doză zile, sau o dată pe săptămână; unii îşi duceau viaţa pe 
stâlpi, etc”. 94 

De aici vedem că aşa cum egoismul cu convoiul de destrăbălări constituie o extremă 
în abordarea corectă a iubirii de sine, tot astfel şi aceste practici ale ascezei externe, sunt tot 
extreme care compromit sensul adevăratei iubiri de sine ca desfăşurare în sfinţenie, fiindcă 
confundă mijlocul cu scopul. Iată ce spune în acest sens Sfântul Simion Noul Teolog: “.. .pu¬ 
tem să practicăm orice fel de nevoinţă (asceză), totul este în zadar dacă nu luptăm să ne facem 
o inimă fără răutate, simplă, dreaptă, smerită, blândă. Numai într-o astfel de inimă se 
răspândeşte, respiră şi locuieşte ca într-o locuinţă plăcută harul divin al Duhului Sfânt”. Această 
regulă a spiritualizării vieţii ca adevărată iubire de sine, o putem concretiza şi cu următoarea 
îndrumare duhovnicească a stareţului Leonid (1768-1841) de la mănăstirea Optina (Rusia) 
adresată unui frate, care din prea mult zel săvârşea greşeala de a face din mijloc, scop al 
spiritualizării vieţii. Se spune că un frate de la mănăstire cerea mereu stareţului Leonid să-i 
dea voie să-şi pună lanţuri... Stareţul... i-a explicat timp îndelungat... că sensul ascezei nu 

stă în purtarea lanţurilor. Fratele stăruia totuşi în cerere. In sfârşit, spre a da o lecţie bună 
fratelui, stareţul chemă pe fierarul mănăstirii şi îi zise: dacă vine la tine un frate şi îţi cere să-i 
fuureşti lanţuri grele, să-i dai o palmă. Fierarul a făcut întocmai. Fratele surprins (de palma 

93 Evagrie Ponticul, Tratatul practic. Gnosticul. Studiu introductiv, trad. şi comentarii de Cristian 
Bădilită, laşi, 1997, p. 14; vezi şi Pr. Prof. Dr. loan Coman, Patrologia, voi. III, Bucureşti, 1988, 
p. 430-435. 

94 Dr. Nicolae Mladin, Mitropolitul Ardealului, Asceza creştină, în voi. “Studii de Teologie Morală”, 
Sibiu, 1969, p. 346. 

primită), îşi pierdu calmul şi îi răspunse fierarului la fel. Amândoi se plânseseră stareţului. 
Atunci stareţul Leonid zise fratelui: cum poţi să îndrăzneşti a lua lanţurile, când nu eşti în 
stare să primeşti nici o palmă întru smerenie. De aici vedem că purtarea lanţurilor nu poate fi 
scop în sine. La adevărata înduhovnicire se ajunge prin înfrânarea mâniei, prin smereniei, 
prin dragoste. 95 Acestea sunt adevăratele forme ale iubirii de sine, pe care necontenit trebuie 
să le cultivăm ca scop al desăvârşirii şi sfinţeniei vieţii. 

Formele eronate de cultivare a sfinţeniei ca iubire de sine se datoresc, spun oamenii 
înduhovniciţi, lipsei de discernământ spiritual, cunoscut în limbajul lor sub numele de 
dreaptă socoteală. Să dăm cuvântul unuia dintre ei: “...ştiu pe mulţi care şi-au topit trupul 
cu postul şi cu privegherea şi au petrecut în pustietăţi, iar cu sărăcia atât s-au nevoit, încât nici 
hrana cea de toate zilele nu-şi luau pe seama lor, şi la atâta milostenie s-au dedat încât nu le-ar 
fi ajuns pe lume ca să le împartă. Dar după toate acestea au căzut din virtute şi s-au rostogolit 
în păcat. De ce? Pentru că nu au avut darul deosebirii, dreapta socoteală. Căci aceasta 
învaţă pe om să se păzească de ceea ce întrece măsura în amândouă părţile şi să meargă pe 
calea împărătească. Ea nu lasă să fim furaţi prin înfrânare peste măsură, de cele de-a dreapta, 

dar nici să fim traşi prin nepăsare şi moleşire de cele de-a stânga... In dreapta socoteală este 
înţelepciunea... şi nici o virtute nu se naşte şi nu rămâne neclintită până la urmă fără dreapta 
socoteală”. 96 

Din cele până aici tratate vedem că adevăratul sens al mortificării nu se referă la 
“nimicirea” trupului, ci la “omorârea în noi a faptelor trupului” (Romani 8, 13). Iar faptele 
trupului sunt indicate de Sfântul Apostol Pavel ca acţiuni împotriva lucrării Duhului Sfânt în 
scopul sfinţirii vieţii noastre. Ele sunt redate sub numele de ta £pya Ttp; oapicog (“fapte ale 
cărnii” - Galateni 5,19). Interesant este faptul că acest generic cuprinde şi pervertirile duhov¬ 
niceşti. Adică, fapte ale trupului nu sunt numai “desfrâul, necurăţia, necumpătarea, uciderea, 
chefurile, ci şi slujirea idolilor, vrăjitoriile, vrajbele, certurile, invidia, gelozii, întărâtări, gâlcevi, 
dezbinări, erezii...” (Galateni 5,19-21). Toate acestea trebuiesc omorâte, fiindcă “cei ce sunt 
al lui Hristos şi-au răstignit trupul împreună cu patimile şi cu poftele” (Galateni 5,24). Aşa că 
mortificarea are un caracter integral şi afirmativ. Integral, fiindcă se referă la toate faptele 
dăunătoare sfinţeniei; şi afirmativ, pentru că nu are ca obiect acte spectaculare împotriva 
trupului. Ea este redată de Sfântul Simeon Noul Teolog într-o formulă de aur, care îi dă adevărata 
valoare a sfinţeniei, ca o aureolă divină: ^coo7roiog vocpcooiţ = moarte făcătoare de viaţă. 97 
Aşa cum prin Botez - spune Apostolul - noi ne îngropăm cu Hristos, ca să înviem împreună 
cu El (Romani 6,1-6), tot astfel această moarte faţă de păcat se va transforma în înviere, prin 
duhul de viată făcător al lui Hristos cel înviat. Dar dacă această mortificare nu va fi făcătoare 


95 Idem, p. 348. 

96 Sf. Casian Romanul, Cuvânt plin de folos despre Sfinţii Părinţi din pustia Sketicii şi despre darul 
deosebirii, Filocalia, voi. II, cit., p. 126-142. 

97 MigneP. G.120, 297 b. c. 

de viaţă, rămânând o simplă imitaţie formală a jertfei de pe Golgota, ea îşi va pierde sensul 
adevăratei iubiri de sine ca sfinţenie a vieţii, chiar dacă la un moment dat are pretenţia că 
reprezintă iubirea adresată lui Dumnezeu... Fiindcă în iubirea faţă de Dumnezeu se cuprinde 
organic şi funcţional, după cum am văzut, şi iubirea faţă de semeni, precum şi iubirea 
faţă de mine însumi... De aceea, spiritualitatea Bisericii Răsăritene inspirându-se de bucuria 
pascală va accentua cu precădere triumful învierii ca transfigurare spre sfinţenie, deopotrivă 
a sufletului şi a trupului. Pledoaria va fi deci nu pentru mortificarea trupului, ci pentru 
spiritualizarea lui. 

Pornind de la cuvintele Apostolului că nu numai sufletul este al lui Hristos, ci şi trupul 
(Coloseni 2, 17), pe care Duhul Sfânt îl poate transforma într-un templu al Său (I Corinteni 
6, 19), se stabileşte o legătură interioară între materie şi spirit, cu posibilitatea transfigurării 
materiei, spre îndumnezeirea ei. Evidenţa posibilităţii transfigurării trupului o demonstrează 
schimbarea la faţă a Domnului, sau transfigurarea Trupului Său înviat şi înălţat la dreapta 
Tatălui, devenit putere de sfinţire şi îndumnezeire a materiei prin lucrarea Sfântului Duh care 
îi este interior. Lucrarea de sfinţire a materiei prin acţiunea harului Sfântului Duh o dovedeşte 
şi existenţa moaştelor ca păstrătoare a nestricăciunii materiei. Şi mai mult decât atât, pentru a 
arăta frumuseţea pulsatorie a dumnezeirii în nestricăciunea moaştelor, acestea devin izvorâtoare 
de mir, transfigurând astfel miasma specifică degradării şi alterării materiei lipsită de viaţă, în 
parfumul înmiresmat de harul dătător de viaţă al Sfintei Treimi. 

Posibilitatea transfigurării materiei de către spirit are şi un temei ştiinţific, dat de 
faptul că materia reprezintă concentrare de “energie şi calităţi logice”, iar spiritul îi poate fi 
interior. “Spiritul nu se confundă cu materia, fiindcă sufletul rămâne suflet, iar trupul rămâne 
trup, dar între spirit şi materie există o legătură interioară, care face posibilă transfigurarea 
materiei din interior prin lucrarea Duhului Sfânt în Hristos şi Biserică. Acesta este şi motivul 
pentru care Taina creştinismului în viziunea ortodoxă, este taina materiei transfigurate în 
Hristos. După vreme îndelungată, fizica fundamentală a început şi ea să progreseze în aceeaşi 
direcţie. După ce secole de-a rândul cultura europeană a fost dominată de opoziţia carteziană 
dintre spirit şi materie (res cogitans şi res extensa), care îşi are temeiul ei tot în gândirea 
antică de unde a fost preluată de scolastică..., a început astăzi să descopere că particulele 
elementare ale microcosmosului nu sunt nici numai corpuscule, nici doar unde, ci sunt în 
acelaşi timp şi una şi alta”. 98 După cum a arătat învăţatul Heisenberg, “starea de complemen¬ 
taritate între aspectul de particulă şi cel de undă în materie pune sfârşit pentru totdeauna 
dualismului cartezian între materie şi spirit. Şi un aspect şi celălalt sunt elementele 
complementare ale singurei şi unicei realităţi. Astfel se modifică, în profund şi ireversibil 
distincţia fundamentală dintre spirit şi materie. Şi de aici o nouă concepţie pe care am putea-o 


98 Pr. Prof. Dr. Dumitru Gh. Popescu, Teologie şi cultură, Bucureşti, 1993, p. 110. 

numi metamaterialism”. 99 S-a remarcat pe bună dreptate că “această descoperire are un 
caracter epocal şi este mai importantă decât orice revoluţie copemiciană, fiindcă din momentul 
în care materia este atât corpuscul, cât şi undă, aceasta înseamnă că materia poate fi transfigu¬ 
rată, că materia se poate spiritualiza şi transforma în lumină, aşa cum a fost convingerea 

A 

teologiei patristice... In textul biblic se spune că Domnul s-a schimbat la faţă înaintea unora 
dintre ucenicii Săi, astfel încât “faţa Lui strălucea ca soarele, iar hainele erau mai albe decât 
lumina”. Hristos a descoperit astfel ucenicilor Săi Taina împărăţiei lui Dumnezeu în care 
drepţii vor străluci ca soarele, şi ne-a lăsat să constatăm că materia se poate transforma în 
lumină”. 100 

Dacă la început am arătat că iubirea de sine este cerută de simţul de conservare al 
vieţii, şi constituie o virtute naturală; fiind acum la sfârşit, vom conchide că iubirea de sine 
are ca obiectiv final desăvârşirea sau perfecţionarea firii omeneşti, prin sfinţirea deopotrivă a 
sufletului şi a trupului. Acesta este sensul ei major ca împlinire şi scop existenţial, ca realitate 
circumscrisă în comuniunea iubirii faţă de Dumnezeu şi faţă de semeni. Aceasta este menirea 
omului ca purtător al chipului lui Dumnezeu în el, şi aceasta este şi “voia lui Dumnezeu: 
sfinţirea voastră” (I Tesaloniceni 4, 3). De aceea, la desăvârşirea vieţii omul se va ajunge 
numai prin iubirea de sine în neprihănirea sau sfinţenia ei: “după Sfântul care v-a chemat, fiţi 
şi voi sfinţi în toată purtarea voastră” (I Petru 1,15). Şi astfel, Dumnezeu va fi “preamărit în 
trupul vostru şi în duhul vostru care sunt ale lui Dumnezeu” (I Corinteni 6, 20). Iar această 
preamărire va fi veşnică, fiindcă “fii învierii vor fi ca îngerii din cer” (Luca 20, 36). 


3.9. Iubirea faţă de mediul înconjurător 
(Iubirea creştină şi ecologia) 

Caracterul universal specific moralei şi spiritualităţii creştine are un aspect integral, 
în sensul că iubirea faţă de Dumnezeu se extinde nu numai faţă de semeni, ci şi faţă de întreaga 
Lui creaţie. Acesta se bazează pe faptul că aşa cum Dumnezeu este Creatorul şi Proniatorul 
omului, în acelaşi timp este şi al întregii creaţii. Datorită acestui fapt, între om şi creaţie 
există o legătură de origine şi de destin. Lumea a fost creată de Dumnezeu, nu perfectă, ci 
perceptibilă, iar omul ca “împreună lucrător cu Dumnezeu” (I Corinteni 3,9) avea menirea în 
calitate de stăpân al lumii create, alături de Dumnezeu, să o ducă prin iubire la perfecţiune. 
Chiar dacă nu s-a întâmplat aşa, datorită păcatului, totuşi între om şi creaţie a rămas aceiaşi 
solidaritate de destin, atât ca şi consecinţă a păcatului, cât şi ca eliberare de păcat, încât creaţia 


99 Jean Guitton (Membru al Academiei Franceze), Dumnezeu şi ştiinta, trad. pr. I. Buga Bucureşti, 
1992, p. 107. 

100 D. Popescu, o. c., p. 111. 


334 




Virtuţile teologice 


întreagă “suspină şi aşteaptă eliberarea din robia stricăciunii, spre libertatea măririi fiilor lui 
Dumnezeu” (Romani 8,18-22). 

Privind sub aspect istoric problema ecologică, vom remarca faptul că Apariţia Renaş¬ 
terii, a Umanismului şi a Secolului “luminilor”, au schimbat concepţia fraternităţii omului cu 
natura şi cu creaţia. Proclamând suveranitatea exclusivă a omului în lume şi transcendenţa 
absolută a lui Dumnezeu, s-a ajuns prin deism să scoată pe Dumnezeu din lume şi omul să se 
aşeze în locul lui, considerându-se îndreptăţit să dispună de natură şi de creaţie după bunul 
său plac, fură nici o oprelişte din partea nimănui, şi fură să dea socoteală cuiva de acţiunile 
întreprinse... Omul a devenit astfel un despot care a folosit abuziv ştiinţa pentru a putea 
exploata natura în detrimentul ei, şi în scopul asigurării unui trai “fericit”, în tot felul de 
excese, îmbuibări nesăbuite şi dorinţe sălbatice de îmbogăţire, din nefericire însă cu consecinţe 
dezastruoase asupra mediului natural înconjurător, şi în acelaşi timp constituind un atentat 
asupra vieţii planetare şi asupra sănătăţii omului. Şi astfel, lipsa de responsabilitate faţă de 
creaţie şi natură a dus la îngrijorătoarea criză ecologică la care asistăm în actualitate, şi care 
angajează atitudini hotărâte de a găsi soluţii eficiente mult doritului echilibru ecologic. 

De pe poziţia moralei şi spiritualităţii creştine se impune depăşirea deismului şi a 
dualismului cartezian dintre materie şi spirit, prin promovarea panenteismului. Prin 
panenteism recunoaştem prezenţa lui Dumnezeu în creaţie, nu a fiinţei Lui, căci atunci ar fi 
panteism, ci a energiilor necreate, ca lucrare a Duhului Sfânt. 101 Se trece astfel de la 
antropocentrism la teocentrism. Dumnezeu fiind implicat prin energiile Sale în creaţia Sa, 
face ca şi omul să nu se mai considere stăpânul absolut al creaţiei, ci fratele ei. Această 
fraternitate îi trezeşte omului conştiinţa responsabilităţi sale faţă de creaţia lui Dumnezeu. 

/V 

In acelaşi timp, promovând sfinţirea creaţiei prin energiile divine implicate în ea, omul 
însuşi se sfinţeşte prin ea. Astfel, rugăciunea Biserici se referă la “îmbelşugarea roadelor 
pământului, la vremuri paşnice, la ferirea naturii de duşmanii ei vătămători, precum şi la 
oferirea condiţiilor de rodire: ploi la vreme potrivită, ferire de secetă, de cutremure, de vânt 
distrugător... Apoi, Biserica a rânduit rugăciuni de sfinţire a fântânii sau a roadelor câmpului, 
iar “în jertfa - spune un Sfânt Părinte - facem amintire de cer, de pământ, de mare, de soare, 
de lună, de toată creaţia”. 102 După cum arată un teolog, “prin sfinţirea elementelor naturi, 
universul se transformă intr-un templu al prezenţei şi acţiunii lui Dumnezeu. Totul este pus în 
legătură cu Dumnezeu, se referă la El, creştinul fiind astfel conştient că el trăieşte, se mişcă şi 
acţionează nu într-o lume ostilă, ci într-o lume a lui Dumnezeu, pătrunsă de puterea şi iubirea 
Lui”. 103 

/V 

In acelaşi timp, creaţia “sfinţită prin cuvântul lui Dumnezeu şi rugăciune” (I Timotei 
4, 5), devine ea însăşi un mijloc de sfinţire a vieţii duhovniceşti. Astfel prin apa sfinţită la 


101 Pr. Prof. Dr. Dumitru Gh. Popescu, Teologie şi cultură, Bucureşti, 1993, p. 110 

102 Sfântul Chirii al Ierusalimului, Cateheze mistagogice V, 6. 

103 Paul Evdokimov, Presence de l’Esprit Saint dans la tradition ortodoxe, Paris, 1977, p. 109. 

Taina Sfântului Botez ne curăţăm de păcat şi renaştem la o viaţă duhovnicească. Prin 
intermediul Sfântului Mir primim darurile Sfântului Duh. Prin intermediul undelemnului sfinţit 
în cadrul Tainei Sfântului Maslu şi prin rugăciunea credinţei, primim iertarea păcatelor şi 
tămăduirea bolilor trupeşti. Dar şi mai mult, Pâinea şi Vinul euharistie se prefac în însuşi 
Trupul şi Sângele Domnului, oferindu-ne posibilitatea îndumnezeirii. 

După cum s-a arătat în cea de a şaptea Adunare Generală a C.E.B. de la Canberra, 
“faptul de a înţelege că întreg universul este creaţia lui Dumnezeu trebuie să transforme 
comportamentul nostru faţă de ea. Noi nu contemplăm din exterior, ci căutăm noi forme de 
relaţie cu ea, într-o atitudine de respect plin de atenţie. Noţiunea ortodoxă de “theosis” - 
modul trăirii în Hristos cel înviat care are ca scop transfigurarea umanităţii şi creaţiei - vesteşte 
înnoirea vieţii umane şi a creaţiei. Spiritualitatea noastră trebuie trăită în serviciul scopului 
răscumpărător şi transformator al lui Dumnezeu care îmbrăţişează întreaga creaţie”. 104 
“...Scriptura ne reaminteşte că opera de răscumpărare înfăptuită de Domnul Iisus Hristos a 
reînnoit nu numai viaţa umană, ci întreg cosmosul”. 105 Iată ce spune un teolog în acest sens: 
“Dacă seva se urcă de la pământ, dacă apa descrie în univers un ciclu roditor, dacă cerul şi 
pământul se sărută în soare şi în ploaie, dacă omul munceşte, seamănă, ară şi culege, dacă 
floarea tresare şi este încărcată de parfum, dacă sămânţa de grâu moare în pământ şi răsare 
din nou spicul încărcat de seminţe, este pentru ca să apere hrana necesară pentru viaţă, este 
pentru ca, în sfârşit omul să facă din trupul pământului un potir oferit lui Dumnezeu .. .Hristos 
a slobozit cosmosul de zeităţile păgâne şi asupririle magice ale acestora asupra vieţii omeneşti. 

/V 

întruparea Sa a distrus dualismul care făcea din trup un mormânt pentru suflet şi din pământ 
un exil. El a înviat cu Trup adevărat, transfigurat, şi s-a arătat Apostolilor în “carne” şi “oase”. 
Iubirea Sa a desfiinţat lumea ca mormânt şi a descoperit-o ca euharistie”. 106 

De aici vedem că adoptând conceptul teocentric, spiritualitatea creştină promovează 
comportamentul ecologic prin legătura şi comuniunea omului cu Dumnezeu. Din iubire 
Dumnezeu îi oferă omului creaţia Sa, iar omul credincios primind-o, o desăvârşeşte şi o prezintă 
lui Dumnezeu sub forma unei iubiri - răspuns de laudă, de mulţumire şi de recunoştinţă: “Ale 
Tale dintru ale Tale, Ţie aducem de toate şi pentru toate...”. 


104 Rapport du Secretaire general, p.3. 

105 Rapport Section I, p. 3. 

106 Olivier Clement, Questions sur l’homme, Paris, 1972, p. 159-163 

3.10. Iubirea încununare a virtuţilor teologice 

Cu privire la raportul dintre virtuţile teologice, Sfântul Apostol Pavel ne spune că 
mai mare este dragostea, fiindcă ea încoronează pe celelalte două, precum şi întreaga viaţă 
virtuoasă. 

Iată motivaţia care justifică iubirea ca cea mai mare dintre virtuţile teologice. 

1. Iubirea reprezintă inima, viaţa însăşi a credinţei şi nădejdii. Iubirea “toate le crede, 

/V 

toate le nădăjduieşte” (I Corinteni 13,7) In iubire pulsează viaţa divină şi ea stabileşte 
comuniunea cea mai intimă cu Dumnezeu. De aceea spune Apostolul: “De aş avea toată 
credinţa, încât să mut munţii, iar dragoste nu am, nimic nu sunt.” (I Corinteni 13, 2). 

2. Iubirea încununează credinţa şi nădejdea, fiindcă “nu cade niciodată” (I Corinteni 
13,8). Are un caracter veşnic faţă de credinţă şi nădejde care numai ne conduc spre veşnicie. 
S-a exprimat într-o formă plastică analogia dintre virtuţile teologice şi călătoria poporului 
ales prin pustie, spre Ţara făgăduinţei. S-a spus că dacă credinţa poate fi asemănată stâlpului 
de foc care a condus poporul în pustie, nădejdea poate fi asemeni manei după care poporul îşi 
ridica ochii spre cer; iar iubirea mai presus de credinţă şi nădejde, este asemenea chivotului 
Legii care a condus poporul ales nu numai în pustie, ci şi în Ţara făgăduinţei (Francois de 
Salles). 

3. Iubirea reprezintă încununarea vieţii duhovniceşti, fiindcă prin ea intrăm în cea 
mai intimă legătură cu Dumnezeu. Această unire cu Dumnezeu prin iubire este motivată de 
faptul că “Dumnezeu este iubire şi cel ce rămâne în iubire, rămâne în Dumnezeu şi Dumne¬ 
zeu rămâne în el” (I Ioan 4, 16). 

4. Iubirea are cea mai vastă sferă de pătrundere. Unindu-ne cu Dumnezeu prin 
iubire, intrăm în acelaşi timp în comuniune cu semenii noştri şi cu întreaga creaţie. 

5. Iubirea eliberează sufletul de păcat, spre a se putea uni cu Dumnezeu. “Oricine este 
născut din Dumnezeu - spune Sfântul Apostol Ioan - nu săvârşeşte păcat, pentru că sămânţa 
lui Dumnezeu rămâne în el şi nu poate să păcătuiască fiindcă este născut din Dumnezeu”. 
(I Ioan 3,9). Caracteristica duhovnicească a celor “născuţi din Dumnezeu” este aceea că ei se 
lasă tot mai mult pătrunşi de iubirea Părintelui ceresc, şi astfel simt o repulsie faţă de păcatul 
care îi desparte şi îi izolează de Dumnezeu. “Cei născuţi din Dumnezeu trăiesc continuu 
bucuria naşterii duhovniceşti în Dumnezeu. Pătrunşi fiind de iubirea lui Dumnezeu, ei 
dobândesc acel har prin care pot ajunge la neprihănire, la eliberarea de povara apăsătoare a 
păcatului, trăind plenar starea de linişte şi bucurie duhovnicească specifică, animată mereu 
de iubirea care le oferă libertatea morală, după cum spune Fericitul Augustin: „Ama et fac 
quod vis!” (Iubeşte şi fa ce vrei). Aceasta este marea eliberare a firii omeneşti de sub robia 
păcatului: a deveni “robi ai sfinţeniei”, după cuvântul Apostolului: “Eliberaţi însă de păcat 

v-aţi făcut robi îndreptării” (Romani 6,18). Această „înrobire” în sfinţenia lui Dumnezeu este 
marea şi desăvârşita libertate a firii prin împărtăşirea din iubirea lui Dumnezeu. Replica afir¬ 
mativă la această realitate duhovnicească, în aparenţă paradoxală, constă în faptul că „unde 
este Duhul Domnului acolo este libertate” (II Corinteni 3,17). Pe măsură ce adâncim viaţa 
Duhului devenim tot mai mult liberi faţă de robia păcatului. Duhul lucrează eliberarea firii, 
prin împlinirea ei în Dumnezeu ca Binele suprem. Iar în măsura în care adâncim mai mult 
valorile absolute, cu atât mai mult devenirea noastră axiologică se împlineşte prin deplina 
libertate a spiritului, care este în sine chipul libertăţii lui Dumnezeu: „veţi cunoaşte adevărul 
şi adevărul vă va face liberi” (Ioan 8, 32). 

k k k 

VIRTUŢILE EVANGHELICE 

5 


Numim „virtuţi evanghelice” anumite deprinderi enunţate de Mântuitorul specifice 
vieţii duhovniceşti ale fiilor împărăţiei. 

Necunoscute lumii vechi ele constituie marele novum pe care Evanghelia lui Hristos 
îl aduce în lume, spre a-i schimba chipul, făcând din oamenii credinţei imitatori ai vieţii 
Domnului. 

Expuse în Predica de pe Munte, aceste virtuţi sunt impulsionate de lucrarea Duhului 
Sfânt, spre a constituii condiţii sau mijloace prin care se face vie lucrarea harului divin 
ca viată în Hristos. 

Acestea sunt: smerenia, pocăinţa, blândeţea, dreptatea, milostenia, inima curată, 
pacea, răbdarea, iertarea şi bucuria vieţii duhovniceşti ca împlinire a împărăţiei lui 
Dumnezeu în lume, fiindcă „împărăţia lui Dumnezeu este pace, dreptate şi bucurie în Duhul 
Sfânt” (Romani 14, 17). 

Reprezentând lucrarea Duhului Sfânt în lume, ele sunt roadele virtuţilor teologice şi 
raze de lumină a înţelepciunii divine, menite să sfinţească viaţa celor ce se străduiesc să 
le cultive. 

Fiecare creştin le primeşte o dată cu virtuţile teologice, ca potente, prin harul Sfântului 
Botez. Din nefericire însă mulţi nu le cultivă ca viaţă în Hristos, spre a arăta necontenit lumii 
fizionomia duhovnicească a omului şi să facă vie împărăţia lui Dumnezeu, spre rodirea duhului 
de viaţă nouă în Hristos, într-o lume secularizată şi debusolată. 

Pentru importanţa lor în viaţa creştină, ele trebuie incluse şi tratate cu importanţa ce li 
se cuvine, descifrându-li-se rostul în ascetica creştină. 


1. VIRTUTEA SMERENIEI 
- condiţie a lucrării harului divin - 

De la început se cuvine să precizăm că smerenia reprezintă condiţia esenţială a lucrării 
harului divin la desăvârşirea vieţii duhovniceşti. Pentru acest motiv, părinţii filocalici o 
consideră „mama tuturor virtuţilor”, sau „atotvirtuoasă”, înţelegând prin aceasta că ea poartă 
în sine toate celelalte virtuţi; asemenea pământului din care cresc şi rodesc plantele şi florile. 
Acesta este aspectul specific creştin al smereniei, marele novum pe care îl aduce 

/V 

Evanghelia lui Hristos în lume. înainte de venirea Mântuitorului după cum vom vedea, smerenia 
avea cu totul alt înţeles. 

9 

1.1. Smerenia în gândirea antică 

Atâta timp cât gânditorii antici proclamau că „onoarea este răsplata virtuţii” (Cicero), 
iar bunătatea era privită de multe ori ca o slăbiciune, naivitate, după cum spunea Marţial că 
„omul bun este totdeauna debutant (în sens de naiv) (Epigrame 12,51), putem înţelege că cel 
smerit era considerat omul cu existenţă inferioară, cel care nu se putea ridica la o situaţie 
materială sau spirituală deosebită, sau cei socotiţi neînţelepţi; sau cei învinşi de viaţă datorită 
unui eşec, încât în descurajarea lor nu mai aşteptau nimic de la viaţă, fiind lipsiţi chiar de 
curajul de a o lua de la început, ci rămâneau la un nivel coborât de existenţă... Sclavii, de 
pildă, constituiau o categorie inferioară de la natură (Aristotel), iar dacă unii gânditori antici 
cu mai mult simţ umanitar îi considerau la superlativ „prieteni”, veneau cu precizarea: „umili” 
(Seneca). La fel, cei consideraţi neînţelepţi, erau ţinuţi la distanţă, în umilinţă, la nivelul cel 
mai de jos al existenţei şi priviţi cu dispreţ: „urăsc pe cel ignorant şi-l ţin la distanţă” spunea 
Horaţiu (Ode 3,1). 

Dar, ideea de smerenie era implicată totuşi în recunoaşterea limitelor proprii în sensul 
că „nu toţi le putem face pe toate” (Virgiliu, Bucolica, 8, 63). Modestia era întâlnită şi în 
educarea tineretului, ca un îndemn adresat mai mult adolescenţilor de a-şi stăpâni impulsurile 
firii şi a da ascultare sfaturilor părinţilor şi celor în vârstă. |n acest sens modestia avea înţelesul 
de „sfială”, „ruşine” (Verecundus, a, um). Astfel, o întâlnim la Plaut: „Adolescentem vere- 
cundum esse decet” (Asinaria 5, 1). 

Cu totul deosebit era însă înţelesul cuvântului devenit biblic: „humulitas”. El avea în 
lumea antică sensul de: înălţime mică, umilinţă, sărăcie, descurajare, înjosire, josnicie. Cei 
vechi spuneau: „Humilitas dicitur ab humo”. Cuvântul primea un caracter terestru, pământesc 
fiind atribuit acelora care nu se puteau ridica la „privirea în sus”, ci rămâneau în desconsiderare 
la nivelul de jos al existenţei materiale şi spirituale, fură puteri creatoare de afirmare. Este o 
situaţie de rămânere pasivă la forma statică, la ceea ce am putea reda prin peiorativul românesc: 
„Una cu pământul”. La fel, orice formă de jignire morală, care te face să te simţi ruşinat, 
copleşit şi să „priveşti în pământ” era considerată umilinţă; ca şi formele de descurajare morală, 
lipsa unei energii eficiente... Umiliţi erau conducătorii învinşi în lupte, prizonierii de război 
şi odată cu ei cetăţile şi popoarele învinse, care trebuiau să suporte jugul asupririi, dispreţul şi 
supunerea faţă de învingători. Corespondentul grecesc derivă de la Tomvoo) cu sensul de a 
coborî, a reduce, a înjosi (Hypocrate), a micşora, a diminua (Platon), a se descuraja (Polybiu 
din Megalopolis). Din acest cuvânt derivă TaTravotriţ cu sensul de lipsă de înălţare, condiţie 
josnică, descurajare (Xenophon), înjosirea caracterului, a sentimentelor (Platon). Adjectivul 
T<X7T£U)6t; se referă şi la condiţii de viaţă umile, josnice, a trăi mizerabil, lipsă de putere. 107 


107 MA. Bailly, Dictionnaire Grec-Frangais, Paris, 1884, p. 1897 

Rezultă că smerenia în gândirea antică avea sensul unei umiliri, înjosiri, sub forma 
unei slăbiciuni de afirmare, atât ca şi condiţie materială, cât şi sub aspectul moral al caracterului 
şi sentimentelor. 


1.2. Smerenia ca înălţare duhovnicească 
în Sfânta Scriptură 

Faptul că de patru ori în patru ocazii diferite Mântuitorul a spus că „cel ce se smereşte 
pe sine se va înălţa” (Matei 18,4; 23,12;Luca4,11; 18,14), dovedeşte importanţa deosebită 
pe care o acordă El smereniei ca mijlocul optim şi cel mai eficient al înălţării duhovniceşti 
spre comuniunea cu Părintele ceresc. 

Pe de altă parte, virtutea defineşte o putere, o energie de ascensiune neîntreruptă a 
sufletului spre făptuirea binelui. 

Ne întrebăm: poate fi considerată smerenia sau umilinţa o virtute, adică o înălţare a 
aspiraţiilor duhovniceşti? 

Smerenia cunoscută înainte de venirea Mântuitorului, pe plan religios moral apare sub 
forma umilinţei înjositoare faţă de voinţa zeilor, sau ca o stare pasivă de resemnare sufocantă, 

/V 

la dispoziţia destinului orb. In această situaţie i se reteza omului orice posibilitate de afirmare, 
plină de nesiguranţă, ceea ce evident constituia o stare de înjosire a vieţii. 

/V 

Sfânta Scriptură ne oferă însă o altă învăţătură despre smerenie. Intr-adevăr, fiind 
creatură şi fiind în relaţie de dependenţă şi ascultare de Dumnezeu, omul are sentimentul 
micimii sale. Numai că acest simţământ nu-1 înjoseşte, nici nu-i anulează energia înălţării 
sale. Omul a fost creat după chipul lui Dumnezeu, fiind purtătorul sufletului nemuritor care 
reprezintă viaţa divină, aflându-se în comuniune de iubire cu Părintele său. El poartă apoi în 
sine tensiunea, puterea sau dorinţa de a deveni asemenea Ziditorului. Şi toate acestea fac din 
sentimentul micimii punctul de înălţare spre afirmarea demnităţii ca şi coroană a creaţiei şi ca 
„împreună lucrător” (I Corinteni 3, 9) la desăvârşirea ei, încât pe drept cuvânt putea spune 
psalmistul: „Micşoratu-l-ai pe dânsul (pe om) cu puţin faţă de îngeri, cu slavă şi cu cinste l-ai 
încununat pe el. Pusu-l-ai pe dânsul peste lucrul mâinilor Tale, toate le-ai supus sub picioarele 
lui” (Psalmul 8, 5-6). 

Dacă prin firea şi natura sa omul poartă în sine puterea înălţării, păcatul care a adus 
boala firii, destrămând comuniunea de iubire cu Dumnezeu, l-a coborât într-o stare de umilinţă 
apăsătoare, în condiţia de teamă şi de rugăciune, precum şi în situaţia de a cere milă Părintelui, 
fiindcă păcatul odată săvârşit, atrăgea alte păcate, iar acestea, potrivit dreptăţii, aduceau 
pedepse. Dumnezeu însă nu l-a părăsit pe om niciodată, ci permanent veghind asupra lui, a 
trimis la „plinirea vremii” pe Fiul Său într-o covârşitoare smerenie ca să-l salveze. Fiul lui 
Dumnezeu „s-a deşertat pe Sine luând chip de rob, fucându-se asemenea oamenilor... S-a 

smerit facându-se ascultător până la moarte şi încă moarte pe cruce..(Filipeni 2, 5-11). De 
la naştere până la moarte viaţa Fiului lui Dumnezeu întrupat a fost plină de smerenie. El „a 
sărăcit pentru voi, bogat fiind, ca să vă îmbogăţiţi voi cu sărăcia Lui” (II Corinteni 8, 9). De 
aceea, pe drept cuvânt, încă de la începutul activităţii Sale se oferă ca pildă de smerenie şi 
învăţător al ei: „învăţaţi de la Mine că sunt blând şi smerit cu inima” (Matei 11,29), fericind 
în acelaşi timp pe cei smeriţi, săraci cu duhul şi oferindu-le împărăţia cerurilor (Matei 5, 3). 
învăţând smerenia, Domnul a arătat că „tot ce se smereşte pe sine se va înălţa, iar cel ce se 
înalţă pe sine, se va smeri” (Luca 18,14). 

Mântuitorul se prezintă pe sine ca învăţător al smereniei (Matei 11,29). Nu oricum, ci 
prin fapte. Astfel, spălând picioarele ucenicilor Săi, le oferă mai întâi o lecţie practică pentru 
a le putea spune apoi: „Pildă v-am dat, precum am făcut eu şi voi la fel să faceţi” (Ioan 
13, 15), iar această pildă supremă a smereniei este cea a slujirii vieţii semenului până la 
jertfirea propriei vieţi. „Căci Fiul Omului nu a venit să I se slujească, ci să slujească El, să-şi 
dea viaţa preţ de răscumpărare pentru mulţi” (Marcu 10, 45). Prin smerenie Domnul a căutat 
în activitatea Sa pământească „oaia cea pierdută” (Luca 15, 4-8) şi a salvat pe cei mai de jos 
oameni, pe cei dezmoşteniţi întâlniţi în calea Sa (Luca 4, 18-19). I-a căutat şi i-a salvat pe 
drumuri prăfuite, pe mări învolburate, în sinagogi, în templu, în cimitire, în pieţe, în singurătăţi 
dezolante, în zbuciumul şi destrămarea propriei lor conştiinţe. De aici învăţăm şi noi că 
smerenia faţă de semeni se manifestă prin fapta „slujirii reciproce” (Galateni 5,15), „purtând 
totdeauna slăbiciunile celor neputincioşi şi nouă nu înşine să plăcem; ci fiecare din noi să 
caute să placă aproapelui pentru zidire” (Romani 15,1-2). Smerenia ne apropie de slăbiciunile 
semenului, „având părtăşie la nevoile” lui (Romani 12, 3). Sfântul Apostol Pavel arată că 
numai în starea de smerenie reuşeşti să înţelegi neputinţele semenului, să te apropii de ele cu 
mângâierea cu care şi noi am fost mângâiaţi de Dumnezeu (II Corinteni 1,4). 

Aşadar smerenia, ca slujire, urmează în modul cel mai desăvârşit smerenia lui Iisus şi 
devine o regulă de aur în atitudinile noastre faţă de semeni: „Purtaţi sarcinile unul altuia şi aşa 
împliniţi legea lui Hristos” (Galateni 6,2). Ieşind astfel din egoismul propriei vieţi, acordăm 
cinstirea cuvenită valorii persoanei semenului, după îndemnul Apostolului: „Nimic fucând 
cu ceartă sau cu mărire deşartă, ci cu smerenie socotind unul pe altul a fi mai de cinste decât 

/V 

el însuşi. Nu căutaţi fiecare ale sale, ci fiecare ale altora” (Filipeni 2,3-4). „In iubire frăţească 
unii pe alţii iubiţi-vă, în cinste unii altora daţi-vă întâietate” (Romani 12,10). Această „luare 
înainte cu cinstirea”, ca expresie a smereniei, aduce totdeauna un duh de pace şi bună înţelegere 
între oameni, mai ales atunci când este vorba de iertarea semenului. Astfel, poţi acorda iertare 
mult mai uşor atunci când îţi dai seama de vinovăţia proprie, când faci judecata începând cu 
tine însuţi, cu propria greşeală: „Nu judecaţi ca să nu fiţi judecaţi... Scoate mai întâi bârna 
din ochiul tău, ca să vezi să scoţi paiul din ochiul fratelui tău” (Matei 7,1-5). Astfel smerenia 
naşte căinţa, iar căinţa aduce răbdarea în necazuri şi toate acestea înalţă spre iubirea faţă de 
semenii care nu greşesc, sau chiar faţă de cei ce ne duşmănesc. 

Din cele arătate reţinem că smerenia sau umilinţa poate avea un înţeles pasiv, atunci 
când vine din afara noastră, fiind o stare de înjosire a condiţiei umane. Dar smerenia poate fi 
şi virtute atunci când este un act liber, când porneşte din sufletul nostru ca o formă activă, 
adică atunci când ne autosmerim sau când ne smerim de bună voie. Atunci noi tindem 
necontenit spre desăvârşirea în Dumnezeu după modelul vieţii lui Iisus Hristos. Iar această 
desăvârşire nu are margini, limite. Ea este continuă, neîntreruptă, fiindcă Iisus Hristos ca 
Dumnezeu şi om reprezintă un model care ne atrage mereu spre desăvârşire, dar în acelaşi 
timp şi un pisc ce nu poate fi atins niciodată, dar care neîntrerupt ne cheamă spre el, încât pe 
drept cuvânt s-a spus că desăvârşirea în Dumnezeu înseamnă tocmai conştiinţa nedesăvârşirii 
proprii. De aceea, „tot cel ce se smereşte pe sine, se va înălţa”. 


1.3. Smerenia de bună voie 

Ca dascăli şi trăitori autentici ai smerenie ca virtute, asceţii creştini au stabilit că 
smerenia sau umilinţa poate fi considerată virtute numai ca act liber. Astfel ei vorbesc despre 
virtutea smereniei ca fiind de bună voie. A-ţi vedea, adică, starea de păcătoşenie, precum şi 
vinovăţia ce decurge din ea, ca şi neputinţa proprie de a te ridica, rugând pe Dumnezeu ca să 
te înalţe prin harul Său, constituie un act liber, nesilit şi ne impus de nimeni. Astfel putem 
spune că smerenia ca act liber, şi ajutorul harului divin constituie virtutea de temelie a 
vieţii duhovniceşti. Nu în sensul că smerenia aduce mântuirea. Harul lui Dumnezeu 
aduce mântuirea. El regenerează viaţa duhovnicească a omului supus păcatului. Dar 
smerenia este condiţia esenţială, sine qua non a lucrării harului divin, şi a înălţării prin 
har a celor ce de bunăvoie se smeresc în faţa lui Dumnezeu. Făcându-ne să înţelegem 
aceasta, printr-o imagine deosebit de sugestivă şi plastică, Fericitul Augustin arată că „harul 
este o ploaie fecundă (roditoare), care se varsă peste înălţimi, dar care se adună în vale. Vârfurile 
înalte nu o pot reţine şi de aceea se usucă; văile însă se umplu şi înveselesc”. 108 

/V 

In această nouă mentalitate, smerenia ca act liber de colaborare a firii cu harul divin 
constituie un act sinergie, şi în acelaşi timp virtute specific creştină, ce stă la temelia 
spiritualităţii creştine, din ea rodind sfinţenia. 

Astfel înţeleasă, smerenia ca virtute creştină răstoarnă tabla valorilor morale, ea fiind 
cu totul altceva decât umilinţa pasivă. Această stare de smerenie pasivă, de lipsa oricărei 
puteri de afirmare a demnităţii proprii era specifică tuturor religiilor păgâne. Spre exemplificare 
ne vom referi la zeiţa măsurii numită de greci Nemesis. Ea avea misiunea să vegheze ca omul 
să nu-şi depăşească măsura proprie, şi să-i reteze orice dorinţă de afirmare a calităţilor sale. 


108 P.L. 38, 730 C 

Ca virtute creştină, smerenia depăşeşte cu totul condiţia umană a înjosirii, devenind 
prin harul lui Dumnezeu condiţia înălţării şi a desăvârşirii vieţii în Dumnezeu. Altfel spus, 
smerenia ca virtute primeşte caracterul activ al înălţării, pe când umilinţa din partea altora 
rămâne fapt negativ, ca lipsă de afirmare. Acesta sufocă puterile sufleteşti prin complexul de 
inferioritate. 

La baza smereniei ca virtute specific creştină stă „gândul smerit al lui Hristos” 
(Filipeni 2, 5), adică Ta7C£ivoq>po<ri)Vf|. Hristos a părăsit slava cerească şi a îmbrăcat lutul 
vremelniciei noastre pentru a ne ridica la slava lui Dumnezeu. Aceasta reprezintă o nouă 
învăţătură, o nouă mentalitate. Prin tapeinophrosyne în faţa lui Dumnezeu eu îmi recunosc 
nimicnicia proprie, conştientizez faptul că în faţa puterii Lui sunt „praf şi cenuşă...” (Facere 
18, 27), precum şi faptul că toţi talanţii pe care îi posed reprezintă darul lui Dumnezeu, că 
numai „prin harul lui Dumnezeu sunt ceea ce sunt” (I Corinteni 15,10)... De aici şi îndemnul 
apostolic: „smeriţi-vă sub mâna cea tare a lui Dumnezeu, ca El să vă înalţe la timp cuvenit” 
(I Petru 5, 7-8). Numai cei ce recunosc că „avem comoara acesta în vase de lut, pentru ca 
puterea covârşitoare să fie a lui Dumnezeu şi nu de la noi” (II Corinteni 3, 5), au gândul 
smerit ca temelie a virtuţii, a sfinţeniei vieţii la care ne va ridica harul lui Dumnezeu, întărind 

9 " 9 9 " 

slăbiciunile firii noastre. In felul acesta conştientizăm faptul că Dumnezeu prin harul Său ne 
înalţă, nu noi prin puterile noastre slabe. Din contră, cu cât ne vedem mai mult slăbiciunile 
noastre şi recunoaştem în faţa lui Dumnezeu neputinţele noastre, cu atât harul lui Dumnezeu 
ne înalţă mai mult spre zările desăvârşirii. 

Pentru acest motiv, Apostolul putea spune: „.. .cu mare plăcere mă voi lăuda mai mult 
în slăbiciunile mele, ca să se sălăşluiască în mine puterea lui Hristos.. .Pentru aceea mă bucur 
în slăbiciuni, în strâmtorări pentru Hristos; căci, când sunt slab atunci sunt tare” (I Corinteni 
12,9-11). Cei care s-au străduit să cultive smerenia ca temelie a vieţii duhovniceşti, au mărturisit 
că pe această cale au fost îndrumaţi chiar de pedagogia divină, în sensul că Domnul îi lăsa în 
neputinţe, în greutăţi, în insuccese pentru ca prin smerenie, văzându-şi slăbiciunile, să râvnească 
mai mult în a cere ajutorul lui Dumnezeu, şi să înţeleagă că „cel ce se laudă în Domnul să se 
laude” (II Corinteni 10,17), că numai prin harul Lui Dumnezeu poate ajunge la desăvârşirea 
propriilor forţe, şi că tot binele pe care îl realizează se datoreşte lucrării lui Dumnezeu: „Ce ai 
pe care să nu-1 fi primit? Iar dacă l-ai primit, de ce te lauzi ca şi cum nu l-ai fi primit?” 
(II Corinteni 4, 7). Numai călăuziţi de duhul smereniei vom recunoaşte că Dumnezeu este 
asemenea olarului, iar noi asemenea lutului.. .Prin lucrarea olarului, lutul poate deveni vas de 
cinste... De aceea pe bună dreptate îndemna un om înduhovnicit: „lucraţi din toate puterile 
voastre, dar lăsaţi în seama lui Dumnezeu grija de a izbândi”. 109 

Prin urmare, cultivând smerenia, nouă ni se cere să-i arătăm lui Dumnezeu neputinţele 
noastre, slăbiciunile duhovniceşti care ne apasă, şi harul Lui ne va ridica spre sfinţenia vieţii. 


109 După T. Spidlik, Spiritualitatea..., voi. I cit., p. 137 

Pe bună dreptatea spunea Fericitul Augustin, marele dascăl al smereniei, că „cu cât săpăm 
mai adânc temelia smereniei, cu atât ridicăm mai sus edificiul sfinţeniei”. 110 De aici şi 
concluzia lui Augustin, urmând cuvintelor Domnului: “humilitas huminem exaltat”. 111 
Smerenia omului este determinată de sfinţenia lui Dumnezeu, care fiind Persoană şi care 
adresându-se omului, îl atrage spre măreţie care îi produce o infinită smerenie. Dar aceasta e 
una cu adevărat conştientă de sine, aşa cum spune Sfântul Simeon Noul Teolog: “Când sufletul 
este imprimat şi scufundat prin Duhul în adâncurile smereniei lui Hristos, uitând de toată 
lumea şi de cele din ea şi privindu-se numai pe sine şi ale sale, şi stăruind mult timp în această 
meditare şi deprinzându-se cu ea, se vede numai pe sine în nimicnicia şi umilinţa sa şi îi 
convins că nimeni nu-i atât de nevrednic ca el în toată lumea”. 112 

Dar sfinţenia vieţii duhovniceşti reprezintă o continuă chemare spre desăvârşire, după 
cuvintele Mântuitorului: „Fiţi desăvârşiţi precum şi Tatăl vostru cel din ceruri este desăvârşit” 
(Matei 5, 48). Atingerea desăvârşirii sau asemănarea cu Dumnezeu nu este posibilă omului, 
dar reprezintă pentru noi o continuă chemare... Lucrarea desăvârşirii noastre aparţine harului 
divin şi corespunde îndumnezeirii (0£cboiţ). Dar numai în măsura în care ne considerăm 
nedesăvârşiţi în faţa lui Dumnezeu, harul lui Dumnezeu ne stă în ajutor, încât putem spune că 
desăvârşirea înseamnă tocmai conştiinţa nedesăvârşirii. Iar prin aceasta smerenia este 
virtutea care dinamizează sufletul, întreţinându-i mereu dorinţa spre desăvârşire. 


1.4. Dificultăţi în abordarea smereniei 

A 

In practicarea smereniei, se vorbeşte şi de adevărate „capcane ale smereniei” şi se 
arată că atunci „când dorim să fim socotiţi mai smeriţi e cu atât mai rău, căci în smerenie 
trebuie să cazi nu să te ridici, trebuie să te faci neobservat, nu remarcat”. 113 Apoi „păcatul 
smeritului poate fi şi acela de a zice, sau de a crede, sau a se simţi mai smerit decât alţi 
smeriţi. întrecerea în smerenie e o întrecere între orgolii. Smeritul adevărat este cel care 
nici nu ştie că este smerit. Smeritul adevărat este anonim, e trecut cu vederea şi nici 
măcar nu ştie că e trecut cu vederea, şi nu-1 preocupă vederea de către alţii”. 114 


110 P.L. 37, 141C 

111 Migne P.L. 61, 638 

112 Trăite theologique et ethique, tom II, Cours I, p. 254, Sources Chretienne, la Pr. Prof. Dr. D 
Stăniloae, Dogmatica, vol.l, Bucureşti, 1978, p. 257. 

113 Dr. Antonie Plămădeală, Mitropolitul Ardealului, Capcanele smereniei, în TR/ 41-42, 1988, p.1 

114 idem, Cum să arbitrăm lupta dintre smerenie şi mândrie, TR, 45-46/1988, p.4 

1.5. Smerenie şi modestie 

Când ne referim la smerenie ca virtute de temelie a vieţii duhovniceşti se cuvine să o 
deosebim de modestie. Aceasta din urmă are un caracter laic. Nu vom spune că suntem 
modeşti faţă de Dumnezeu, ci smeriţi. Modestia este o virtute omenească, adică o calitate a 
sufletului omenesc care aspiră spre valoare, spre mai Bine. Prin modestie eu îmi recunosc 

limitele proprii şi imperfecţiunea, odată cu dorinţa de autodepăşire. Modestia, ca vir¬ 
tute, este acea luciditate a minţii şi putere a voinţei prin care ne corectăm defectele şi ne 

amplificăm calităţile. Modestia devine astfel, o energie a dinamismului moral. In acelaşi 
timp, modestia stă şi la temelia progresului ştiinţific şi profesional, ca un imbold ce te determină 
să realizezi mai mult sub aspectul calităţii şi eficienţei. La fel şi smerenia stă la temelia 
progresului duhovnicesc, fiindcă numai cel smerit aduce roadele virtuţii. Cel mândru se 
consideră plin de sine, îndestulat şi satisfăcut cu tot ceea ce a săvârşit pe plan moral. Un 
părinte filocalic arată că „dacă într-un copac cresc fructe multe, crengile se pleacă de greutatea 
lor; însă creanga care nu are fructe se înalţă în aer şi caută drept în sus”. 115 Această realitate 
morală apare la tot pasul: omul care nu aduce roade se laudă cu toate nimicurile, pe când 
omul de valoare este tăcut, pentru că lasă ca faptele bune să vorbească despre el. 

După cum remarcă un psiholog de incontestabilă competenţă “modestia este suprema 
distincţie a omului de valoare”. Profesorul Robinson avea dreptate când spunea că “începutul 
înţelepciunii e sfârşitul Eului, adică afirmarea sa justă, obiectivă, nu subiectivă şi exagerată. 
Omul de valoare îşi permite chiar luxul de a se crede mai puţin decât este”. 116 

De aici şi concluzia: “mizeria şi măreţia omului, slăbiciunea şi forţa sa de sine şi 
cunoaşterea sa de sine în Dumnezeu au un singur nume: Smerenia. 117 Iar acesta este, după 
celebra expresie a Sfântului Grigorie de Nissa, “o pogorâre spre înălţimi”. 118 


2. POCĂINŢA CA VIRTUTE ŞI SFÂNTĂ TAINĂ 
2.1. Sentimentul vinovăţiei 

5 


Omul este singura fiinţă care se raportează la propria-i viaţă nu numai în present, ci şi 
în trecut şi în viitor. Când conştiinţa omului îşi analizează faptele trecute, apare în suflet 
sentimentul de vină. Raportată la ea, apare satisfacţia sau mustrarea. Satisfacţia este bucuria 

115 Filocalia, voi. IV, pag 284. 

116 Nicolae Mărgineanu, Condiţia umană, cit, p. 108 

117 Tomas Spidlik, Spiritualitatea Răsăritului creştin, voi. I, p. 118. 

118 De vita Moisis, Migne RG. 44, 416 d 

eliberatoare a unei împliniri axiologice, pe când mustrarea este judecata care creează criza 
morală, sub forma unei tulburătoare nelinişti, determinate de sentimentul vinovăţiei. 

Dar reacţiile sufletului omenesc fată de sentimentul omenesc de vină sunt total diferite. 

9 9 

Conştiinţele adormite şi laxe trec pe lângă vină cu indiferenţă. Nu o iau în seamă, nu-i 
acordă nici o atenţie, ca şi cum pentru ei nu ar exista aşa ceva. Cele scrupuloase şi îndoielnice 
îşi asumă în mod exagerat starea de culpabilitate, mergând până la autoinsinuări imaginare, 
lipsite de un criteriu obiectiv, de o deliberare bine chibzuită, sau de un discernământ lucid. Iar 
„autoflagelarea” conştiinţei aduce stări de tensiune anxioasă, creând derute, scepticism şi 
chiar deznădejde, când este vorba de adresarea către Dumnezeu. 

Există şi cazuri patologice de extremă, care se manifestă sub forma pasivităţii mo¬ 
rale, a imbecilităţii reflexului moral. Unii ca aceştia rămân pasivi la sentimentul de vinovăţie 
şi la implicaţiile lui sociale. Pe de altă parte sun paranoicii, care niciodată nu se consideră în 

A 

culpă. In fierbinţeala conştiinţei lor ciclopice, ei totdeauna „deţin” adevărul, şi dreptatea este 
de partea lor, neavând niciodată ce să-şi reproşeze. Toţi oamenii din lumea aceasta pot greşi, 
toţi sunt vinovaţi de pe urma greşelii lor, dar ei, paranoicii şi megalomanii „deţin perfecţiunea”, 
şi astfel orice formă de vinovăţie este în afara conştiinţei lor. Această viziune deformată a 
vieţii, care totdeauna răstoarnă valorile în favorul lor, pun pe aceşti egocentrici agresivi în 
conflict cu societatea şi în afara ei. La majoritatea oamenilor instanţa conştiinţei funcţionează 
obiectiv. Ei deţin spiritul critic da analiză asupra faptelor lor. Iar pentru a depăşi conflictul 
interior al vinovăţiei, au puterea de caracter, delicateţea spiritului, sensibilitatea şi bunul simţ 
de a recunoaşte că aşa cum alţii greşesc şi ei sunt supuşi greşelii, şi astfel învingând mândria 
din sufletul lor premerg cu iertarea (cerându-şi scuze), pentru ca relaţiile interumane să revină 
la ordine şi normalitate. Mai mult încă, sufletele cultivate, sincere şi bine intenţionate privesc 
viaţa înainte, şi prin autocontrol evită chiar săvârşirea faptei ce le-ar reduce disconfortul 
culpabilităţii. 

Din nefericire, există şi oameni necinstiţi. Unii ca aceştia evită vinovăţia fărădelegii 
pentru a se putea sustrage din neliniştea ei tulburătoare. Se retrag de sub instanţa conştiinţei 
raportată la fapta comisă, iar prin viclenia raţiunii alungă din sufletul lor orice autoritate a 
normei morale. 


2.2. Pocăinţa în religia şi cultura antică 


2.2.1. Permanenţa pocăinţei în viaţa oamenilor 

Pocăinţa ca stare de conştiinţă raportată la vinovăţia apăsătoare a greşelii, a fost 
prezentată totdeauna sub foarte multe forme la toate popoarele şi în toate religiile. E vorba de 
interesul sufletului omenesc pentru mântuire, decompensat de vinovăţia păcatului. Aceasta 

aduce mustrarea ca nelinişte şi tulburare a sufletului, menţinându-1 într-un conflict moral cu 
sine însuşi. De aici şi atât de variatele forme de dorinţe eliberatoare ale sufletului de a ieşi din 

/V 

labirintul căutărilor zbuciumate şi a redobândi liniştea de care are atâta nevoie. In astfel de 
situaţii, vinovăţia primeşte şi echivalentul necurăţiei sau impurităţii sufletului, de unde şi 
zbuciumul conştiinţei întunecate ea însăşi de păcat, de a găsi remediul. Şi astfel metodele de 
curăţire sau de purificare apar într-o gamă foarte variată, uneori de-a dreptul naive, sau chiar 
groteşti. 

La iranieni, de pildă, oamenii erau consideraţi curaţi sau necuraţi după cum sunt 
stăpâniţi de gânduri, vorbe, fapte bune sau rele. Purificările se făceau prin recitarea rugăciunilor, 
păzirea învăţăturilor şi a poruncilor morale, spălarea, postul, jertfe publice, biciuiri. Se 
considera că urina de vacă sau de bou are rol curativ, motiv pentru care se folosea la 
stropiri, spălări şi chiar băutură. 

La vechile triburi se remarcă trezirea conştiinţei în urma vinovăţiei păcatului, care 
arzând sufletul, aducea nevoia de expiere, prin mărturisirea lui. Iar modurile de expiere 
erau de multiple forme: prin spălare, ardere, aruncare, loviri şi flagelaţii, scuipare, extragerea 
sângelui şi mai ales jertfele sau sacrificiile. 

Astfel, la tribul Fan din Africa penitentul se înfăţişa înaintea vrăjitorului, asistat de 
popor, care striga: „spuneţi-mi păcatul!”. După fiecare păcat mărturisit vrăjitorul striga: „păcatul 
să meargă în largul mării!” iar asistenţii repetau: „să meargă în larg!”. 

La tribul Wakulwe din Africa Orientală fiecare membru al familiei îşi făcea 
mărturisirea păcatelor ţinând în mâini un coş în care se aflau aşchii de lemn şi bucăţele de 
paie. După mărturisire aruncau cuprinsul coşului spre apus, dorind să arate că după cum 
soarele apune fără să se întoarcă, aşa şi păcatele să fie îndepărtate pentru totdeauna. 

în Gabon se făcea un fel de colibă pe care se aşeza preotul. în colibă, o femeie 

A 

adulteră îşi mărturiseşte vina. înjur, mulţimea, la fiecare păcat mărturisit, urlă şi bate în tobe. 
Urmează soţul, la fel. Preotul invocă zeitatea să le ierte păcatele, în vreme ce poporul cântă şi 
cheamă îndurarea divină. După ceremonie, coliba e tăiată şi ramurile cu care a fost împodobită 
se rup şi se împrăştie. 

Membrii tribului Atkahu din America de Nord, într-o zi cu soare fără nori, purtau 
pe ei nişte iarbă asupra căreia îşi treceau păcatele, luând soarele de martor, apoi o aruncau 
în foc şi cu aceasta purificarea era împlinită. 

La tribul Huichol femeile purtau un cordon cu mai multe noduri pe care îşi făceau 
mărturisirea, apoi îl aruncau în foc. 

La tribul Kikuyu din Africa Orientală, penitentul „vărsa păcatul” în faţa 
confesorului şi după mărturisirea fiecărui păcat scuipă o dată. După spovedanie, 
confesorul priveşte succesiv spre cele patru puncte cardinale, invocând divinitatea, zice: 
„Dumnezeule care eşti la dreapta, Dumnezeule care eşti la stânga, iartă-i păcatele” apoi rosteşte 

formula: „Te iert de păcatele pe care le cunoşti şi pe care nu le cunoşti”, pe urmă face un gest 
ca şi când ar smulge din inima penitentului păcatul să-l arunce departe. 

La tribul Buciuma din Africa, mărturisirea este urmată de stoarcerea câtorva stropi 
de sânge din buric, la alţii din palmă, care apoi se aruncă spre cer. 

Membrii tribului Sulka din Malaesia aveau credinţa că necurăţia păcatelor se 
vede în lumina ochilor. 

La triburile din Guatemala şi Yucatan (America Centrală) se practica scoaterea 
sângelui în caz de boli, naşteri grele, sterilitate, despre care se spunea că se datorează 
păcatului, fiindcă păcatul distruge sănătatea şi fericirea omului. Iar mărturisirea păcatului 
era socotită ca cel mai bun şi eficace mijloc de distrugere a lui. 

Triburile din Nicaragua aplicau tăieturi în limbă, părţile genitale, şi cu acest 
sânge se ungea statuia unei divinităţi din templu, după care se făcea spovedania secretă a 
păcatelor în faţa preotului. 

Vechii mexicani mărturiseau păcatele în faţa preoţilor cu prilejul diferitelor sărbători 
şi ceremonii închinate zeităţilor lor. Ea este însoţită de extragerea sângelui din diverse 
părţi ale trupului: din limbă, pleoape, nări, urechi, braţe, degete, pântece, membru 
viril, picioare. La alegerea locului de extragere a sângelui hotăra felul şi greutatea păcatului 
făcut cu gura, cu mâinile, cu picioarele, etc. 

Locuitorii vechiului Peru îşi scuipau păcatele într-un buchet de iarbă, care se 
arunca în curentul apei. Marele sacerdot arunca mai întâi buchetul în foc, apoi cenuşa în 
apă. Focul şi apa erau considerate elemente de curăţire magică. Era chiar o listă a păcatelor 
ce trebuiau mărturisite. Printre acestea, cele referitoare la modul de abordare a divinităţilor, a 
respectării sărbătorilor, a preoţilor, a cinstirii părinţilor. Apoi: uciderea, avortul, adulterul, 
lenevia. 

In şintoism, pentru mărturisirea păcatelor era dedicată sărbătoarea marii purificări, 
Oho-harari. 

în taoism păcatele erau scrise pe o hârtie şi aruncate pe o apă curgătoare. Se 

făcea şi un jurământ în faţa zeilor de a nu le mai săvârşi. Bolnavii, pentru a se vindeca, erau 
stropiţi cu apă vrăjită şi supuşi mărturisirii păcatelor. 

în Geanism (sec. VIII-VI î. Hr), călugărul îşi făcea zilnic examenul de conştiinţă 
şi păcatul trebuia mărturisit preotului duhovnic (guru), sau în faţa unui laic, sau chiar singur 
întorcându-se spre răsărit sau spre nord, cu o mână pe creştetul capului. Se dădeau şi canoane 
care constau în post, asceză, exerciţii spirituale, mergând pentru păcate grave chiar la 
excluderea din ordinul călugăresc. Laicii făceau mărturisiri anuale în sezonul ploilor (8 zile 

/V 

în luna august) în temple şi mănăstiri. In ziua a opta se ţinea post negru, se făcea mărturisirea 
generală, iar preoţii rosteau rugăciunile rituale, după care urmau iertările reciproce, şi astfel 
se asigura curăţia pe un an. 

La brahmanii din Sutre, ucigaşul purta pe stradă craniul victimei. Femeia adulteră 
îmbrăca o piele de asin (considerat animal libidinos), se hrănea cu carne de asin şi era 
purtată pe asin prin oraş. Cine fura, se prezenta în faţa regelui, cu părul despletit şi cu o 
măciucă pe umăr. După fiecare păcat mărturisit, regele îl lovea o dată cu măciuca. 

Legea lui Mânu (XI, 228-231) prevedea: „Cine a făcut un păcat şi se căieşte de el, e 

/V 

liber de acel păcat; Insă nu va fi curăţit de el, decât numai atunci când se va hotărî să nu-1 
mai facă”. 

La sirieni, mărturisirea păcatelor se făcea prin lovituri şi flagelaţii, considerându-se 
că acestea sunt plăcute zeilor. 

Deşi exprimată diferit, naiv şi obscur, vedem la multe din popoarele vechilor civilizaţii 
ideea de vinovăţie care apasă asupra conştiinţei, cât şi nevoia de a se elibera de greşelile 
comise. Iar nevoia de exoiere a păcatelor, de îmblânzire a zeilor răzbunători, a curăţiei sufle¬ 
tului şi trupului de boli se facea prin rugăciuni, post, abţinere de la diferite mâncări, de la 
legăturile sexuale. 119 


2.2.2. Rolul conştiinţei morale 
în determinarea pocăinţei 

La greci, personificarea conştiinţei care sancţionează vinovăţia faptei este redată sub 
forma unor divinităţi numite Erinyes (sau Eriniile, sau Furiile la romani). Aveau înfăţişarea 
unor femei înfuriate, cu ochii ieşiţi din orbite, cu părul despletit şi cu felinare în mână urmărind 
pe criminal şi producându-le insuportabile tulburări sufleteşti. Victima acţiunilor acestor 
divinităţi a fost şi Oreste. După ce acesta îşi ucide mama, va fi urmărit de ele ca de nişte câini 
îndârjiţi, tulburându-1 până la nebunie, nelăsându-i nici o clipă de linişte... 


2.2.3. Pocăinţa în religiile de misterii 
şi în religiile romanilor 

Purificările aveau în religiile de mistere, un caracter moral structurat pe renunţare şi 
abstinenţă, precum şi pe penitenţă. 

Astfel, se apreciază că ascetismul orfic a apărut ca o reacţie de dezgust faţă de viaţa 
plină de tot felul de abuzuri şi excese: petreceri, lux, nedreptăţi, practicate de nobilimea oraşelor 

A 

greceşti. In acest caz purificarea consta în renunţare şi abstinenţă. Orice hrană animală era 


119 llarion Felea, Pocăinţa (teză de doctorat), Sibiu, 1939, p. 5-14 

interzisă. Ritualul de purificare consta în scufundarea mystului (candidatul la purificare) în- 
tr-o baie de lapte. Sufletul apoi mergea în iad unde se purifica total prin suferinţă. 120 

Această trecere de la purificarea trupului, la cea a sufletului se face remarcată şi la alte 
religii de mistere. Astfel, în cadrul misterelor zeiţei Isis, riturile de purificare aveau la început 
un caracter extern, vizând sănătatea fizică, prin abţinerea de la mâncăruri de came şi a băuturii 
de vin. Cu timpul s-a ajuns la concluzia că la cunoaşterea divinităţii se poate ajunge numai 
prin renunţare la plăcerile simţuale. Isis nu va mai favoriza amorurile ilicite, 121 ci devine chiar 
protectoarea castităţii, purtând grija fecioarelor care petreceau în curăţie morală, după cum 
arată Xenofon. 122 Apoi, în cadrul misterelor de purificare ale zeiţei Cybele, pe lângă spălările 
în apă de râu, supremul act de purificare era autocastrarea, prin care se realiza comuniunea 
desăvârşită cu divinitatea. 123 

Aspectul purificator avea — după cum am arătat mai sus — şi un caracter penitenţial. 
Astfel, ca să rămânem tot în cadrul misterelor de purificare ale zeiţei Cybele, originară din 
Frigia şi „transferată” la Roma, în luna martie iniţiaţii intrau în templul zeiţei şi stăteau acolo 
9 zile în pocăinţă, care avea un caracter material şi spiritual. Aspectul tmpesc consta în abţinerea 
de la anumite alimente, precum: pâinea, carnea de porc, de peşte, vin şi chiar de la unele 
fructe. Sub aspect spiritual purificarea se făcea prin lamentaţii şi rugăciuni, într-o ambianţă 
marcată de un teribil zgomot de instrumente. 124 In cadrul misterelor zeiţei Isis, riturile 
penitenţiale de purificare aveau şi un caracter dur, în sensul că se spărgea apa Tibrului pentru 
a face baie în fluviu, apoi cu genunchii însângeraţi înconjurau templul zeiţei, pentru ca prin 
suferinţă să se obţină expierea păcatelor, arată Juvenal. Dar mai târziu, se va trece, în actul 
penitenţial purificator, de la aspectul trupesc, la cel spiritual, proclamând ca element esenţial 
„curăţia inimii”. 125 

Chiar dacă nu aveau un caracter moral, ci ritualistic, purificările în religia romanilor 
se manifestau prin abluţiuni şi lustraţii. Erau întâlnite atât în cultul domestic, cât şi în cel 
public. Astfel, în cultul domestic săvârşit de pater familias, băieţilor la 9 zile, iar fetelor la 8 
zile li se aplica stropirea cu apă lustrată şi li se dădea numele. (Până atunci băieţilor li se 
spunea „pupus”, iar fetelor „pupa”). Cu prilejul acestei „dies lustricus” se rosteau rugăciuni 
de purificare, se aduceau jertfe şi se încheia cu o masă comună. 126 


120 Andre Boulanger, Orphee. Rapports de l’orphism et du Christianism, Paris ,1925, p. 24-25 

121 Franz Cumont, Les religions orientales dans la paganism romain, Paris, 1929, p. 86 

122 Drd. Mihail Popescu, Ideea de purificare în religiile de mistere greco-romane, în rev. Studii 
Teologice, nr. 3—4/1971, p. 254 

123 Henri Gralliot, Le culte de Cybele, Mere de dieux a la Rome et dans l’Empir Romain, Paris, 
1912, p. 119-129 

124 Idem, ibidem 

125 Franz Cumont, o.c.p. 86 

126 Nicolae Lascu, Cum trăiau romanii, Bucureşti, 1965, p. 280 

La fel, şi trupurilor morţilor, fiind considerate necurate, li se aplicau lustraţii. 
Moştenitorul avea obligaţia să măture casa şi să o cureţe, iar la poartă să pună o ramură de 
brad, pentru ca trecătorii văzând-o, să se ferească a intra în casă. Iar după săvârşirea 
înmormântării, se spălau pe mâini, îşi stropeau hainele cu apă şi se afumau pentru a se curăţi. 127 

Purificările aveau şi un caracter public. Cenzorul împlinea marile lustrări cincinale pe 
Câmpul lui Marte, sacrificându-se cu acest prilej un bou, un porc şi o oaie. 


2.3. Pocăinţa în Sfânta Scriptură 


2.3.1. Pocăinţa în Vechiul Testament 

Avem şi în Sfânta Scriptură foarte multe cazuri de căinţă zguduitoare, ca şi de foarte 
multe moduri sau proceduri de a evada de sub teroarea ei. Mustrarea de conştiinţă apare 
pentru prima dată în urma fratricidului săvârşit de Cain. O dramatică mustrare de conştiinţă 
o resimte profetul-rege David, în urma faptei săvârşite şi a mustrării venită din partea profetului 
Natan. Pocăinţa lui reprezintă însă supapa de siguranţă care îi readuce liniştea şi împăcarea 

/V 

cu Dumnezeu. In Vechiul Testament existau şi practicile simbolice cu caracter penitenţial, 
precum: ruperea hainelor (Ioil 2,13), îmbrăcarea în sac, presărarea capului cu cenuşă şi 
culcarea în cenuşă (Iov 42, 6), baterea pieptului, smulgerea părului şi a bărbii (Esdre 
9,13). Era chiar şi o zi a împăcării cu Dumnezeu, când arhiereul mărturisea păcatele poporului 
pe capul unui ţap, şi îi da drumul în pustie în loc neumblat, ca astfel să dispară şi fărădelegile 
poporului (Leviticul 16, 21-22). 

Mai presus de aceste practici simbolice este glasul direct şi sentenţios al profeţilor. 
Obiectivul predicii lor era de a chema la pocăinţă, asigurându-i pe toţi cei ce au comis fărădelegi 
că Dumnezeu este bun şi iertător, iar prin întoarcerea de la păcat, vor putea intra în comuniune 
cu El, obţinând mult dorita izbăvire. „Convertiţi-vă (întoarceţi-vă) către Mine, zice Domnul, 
şi veţi fi mântuiţi, voi cei ce locuiţi toate ţinuturile cele mai îndepărtate ale pământului” (Isaia 
45,22, vezi şi 44,22); „Omul cel rău să lase calea lui şi omul cel nedrept vicleniile lui şi să se 
întoarcă spre Domnul şi spre Dumnezeul nostru cel bogat în iertare, şi atunci se va îndura de 
el” (Isaia 55, 7). 


127 Irineu Mihălcescu, o.c.p. 238 

2.3.2. Pocăinţa în Noul Testament 

5 

Paginile Noului Testament se deschid cu predica Sfântului Ioan Botezătorul, având ca 
temă pocăinţa. Cuvintele lui erau neconvenţionale şi se adresau deopotrivă credincioşilor, 
reprezentanţilor religioşi ai timpului, necruţând nici chiar familia regală. 

Tema predicii Mântuitorului era împărăţia lui Dumnezeu. Ea nu putea fi însă primită 
ca o realitate vie în sufletele oamenilor, decât dacă acestea sunt curăţite de păcat. Pocăinţa 
este tocmai întoarcerea vieţii de la păcat la Dumnezeu, la împlinirea voii Sale, de aceea 
ne spun Evangheliile că Mântuitorul a început să înveţe zicând: „pocăiţi-vă că iată s-a 
apropiat împărăţia lui Dumnezeu” (Matei 4, 17). 

A 

întreaga activitate a Domnului a avut ca obiectiv să „caute şi să mântuiască pe cel 
pierdut” (Luca 19,10), printr-un act de pocăinţă din partea lor, pe măsură să facă dovada că 
acceptă mesajul divin ce le este adresat. 

Atât prin pilde, cât şi prin întâmplări reale, Evanghelia împărăţiei a schimbat viaţa 
oamenilor, făcând din vameşi apostoli, iar din păcătoşi sfinţi. 

Chiar la sfârşitul activităţii pământeşti a Mântuitorului ne sunt prezentate trei cazuri 
de ridicare la viaţă prin pocăinţă. E cazul lui Zacheu, care după ca a devenit prin pocăinţă fiu 
al împărăţiei, schimbându-şi mentalitatea, a devenit de-a dreptul alt om. Schimbându-şi şi 
comportamentul, din egoistul şi lacomul de altădată, renaşte sufletul generos gata să-şi 
răscumpere fărădelegile săvârşite, oferind de patru ori mai mult decât a luat pe cale necinstită. 

A 

Este apoi cazul Sfântului Apostol Petru, care se lepădase de învăţătorul, dar în urma 
căinţei lui, în urma lacrimilor lui de regret, a fost restabilit în apostolie. 

Din nefericire şi Iuda s-a căit de mârşava-i faptă. Căinţa lui a fost atât de puternică 
încât căzând în deznădejde, nu i-a mai rămas nici un argument şi nici o picătură de putere, ca 
să-şi poată regăsi iertarea salvatoare. 


2.4. Etapele pocăinţei 

Vom determina etapele pocăinţei, urmărind pilda fiului risipitor. 

1. Elementul moral determinant, „punctul forte” care pune acţiunea în desfăşurare 
este conştientizarea faptei, sau venirea în sine. Aceasta trezeşte conştiinţa din starea de 
amorţire în păcat. Când şi-a venit în sine, fiului risipitor i s-au deschis ochii. Până atunci a 
fost orb sufleteşte. S-a complăcut acceptând o situaţie în fond insuportabilă. Această venire 
de sine a făcut să apară în suflet mustrarea, părerea de rău, regretul că ă ajuns în această 
situaţie deplorabilă. Această căinţă sau regret este psTapc^aa, adică forma apăsătoare a 

vinovăţiei, care conştientizează criza şi reflexia, sau discernământul unei analize lucide a 
situaţiei, precum şi căutarea posibilităţilor de a o depăşi. Conştiinţa lucidă a vinovăţiei caută 
totdeauna luminişul salvator. 

2 . De aici se naşte marea părăsire şi marea reîntoarcere, marea revenire. Se caută şansa 
salvatoare prin schimbarea drumului. Aceasta este £7rurrpo(pfj - convertirea. E o hotărâre 
fermă irevocabilă, pe care la fine cel pierdut o identifică printr-un act eroic: „Scula-mă-voi şi 
mă voi duce la tatăl meu!”. Aceasta este marea înviere la viaţa cea nouă, prin ridicarea din 
mormântul tenebros al păcatului. La fel Zacheu, la fel femeia samarineană de la fântâna lui 
Iacob, la fel Saul din Tars... Iar după această „întoarcere”, schimbare de poziţie sau de drum, 
apare mărturisirea: ^opoloyfjoiţ, ca o supapă de siguranţă prin care se elimină tensiunea 
clocotitoare a sufletului. Mărturisirea este expresia smereniei, a încrederii şi iubirii. Iată 
mărturisirea fiului risipitor întors la casa părintească: „...şi voi zice: tată, am greşit la cer şi 
înaintea ta!...”. Mărturisirea poate fi şi un entuziasm plin de bucuria împlinirii, cum a fost 
cazul la Zacheu sau la femeia samarineancă. 

Faza finală este snmfua, ca mustrare, ca recunoaştere a vinovăţiei, şi a acceptării de 
bunăvoie a pedepsei pentru restabilirea dreptăţii. „Nu sunt vrednic să mă numesc fiul tău, 
primeşte-mă cape unul din argaţii tăi!”. Aici apare pocăinţa ca act de penitenţă (de la poenam 
+ tendere), ca pedeapsă, ca sancţiune pentru păcatul săvârşit. S-a spus pe bună dreptate că 
păcatul se iartă, dar nu rămâne nepedepsit... Şi aceasta nu numai pentru triumful dreptăţii, ci 
ca un leac educativ, menit să creeze şi să susţină noile deprinderi pe care te-ai hotărât să le 
urmezi cu bucurie sfântă. Zacheu va făgădui că va da împătrit înapoi celor pe care altă dată i-a 
nedreptăţit. Epitimia este un exerciţiu ascetic ce aduce însănătoşirea duhovnicească celui ce 
s-a hotărât să devină fiul împărăţiei lui Hristos. 128 


2.5. Metanoia ca înnoire duhovnicească 

Cuvântul defineşte ideea de schimbare, de transformare a minţii, a modului de a gândi 
şi respectiv a acţiunilor faptelor care îi urmează. Concret vorbind, după ca Zacheu s-a întâlnit 
cu Mântuitorul şi-a schimbat modul de a gândi. Până acum gândea egoist şi cu lăcomie, 
adunându-şi bunuri pe cale necinstită. După ce mântuitorul a intrat în casa sa, în mintea şi 
sufletul lui s-a produs o schimbare, o transformare. El a gândit acum ca şi Domnul, în sensul 
că „mai bine este a da decât a lua” (Fapte 20, 35), şi sufletul i-a devenit generos, iar faptele pe 
măsura gândului. El făgăduieşte solemn că împătrit va restitui acelora pe care i-a nedreptăţit... 
Sfântul Apostol Pavel, după ce s-a întâlnit cu Hristos pe drumul Damascului, din pulberea 


128 E. Amann, Penitence, in Dictionnaire de la Theologie Catholique, Paris, 1933, t. 12, col. 723; P. 
Galtier, De poeminentia tractus dogmatica-historicus, Paris, 1931, p. 3-4 

pământului, s-a ridicat un om nou: din prigonitorul de altădată devine cel mai mare misionar 
al Evangheliei lui Hristos în lume. 

De aici vedem că metanoia ca virtute definitorie a pocăinţei are un caracter sinergie ca 
împreună lucrare a harului divin şi voinţa omului. Iniţiativa o are harul lui Dumnezeu. 
Mântuitorul spune: „Astăzi trebuie să fiu în casa lui Zacheu”. La rândul său, Zacheu dorea şi 
el să-l vadă pe Iisus, şi astfel îl primeşte cu bucurie în casa sa... Cel ce acceptă pe Hristos în 
viaţa sa îşi va schimba mentalitatea. El se va împărtăşi de Duhul lui Hristos (Romani 8, 9), 
devenind „mort faţă de păcat” (Romani 8, 10) şi dobândind fizionomia duhovnicească a lui 
Hristos va deveni o friptură nouă: „Deci dacă este cineva în Hristos, este fuptură nouă; cele 
vechi au trecut, iată toate s-au făcut noi” (II Corinteni 5, 17). 

Altfel spus, metanoia ca virtute a pocăinţei are un caracter sinergie de trecere de 
la viaţa de păcat, la viaţa de har. 

Ca orice naştere (renaştere) metanoia poate fi dureroasă. De aceea, încă din epoca 
primară ea era numită martiriul verde. Martiriul roşu era martiriul sângelui, martiriul 
alb este al castităţii, iar cel verde al regenerării duhovniceşti, a primirii unei vieţi noi, 
asemenea înverzirii naturii în anotimpul primăverii. Asemenea martiriului roşu şi a 
celui alb, şi martiriul verde este străbătut de bucuria unei vieţi noi, a unei regenerări ce 
dă viaţă spre rodire. Nu e viaţa ce merge spre moarte, ci viaţa ce merge spre „mai multă 
viaţă” (Ioan 10,10), spre plinătate şi desăvârşire. De aceea toţi cei ce au primit martiriul s-au 
bucurat, fiindcă harul lui Dumnezeu înseamnă bucurie plenară. E viaţa roditoare, fiindcă e 
rod al Duhului de viată făcătorul. 

„Viaţa noastră în Hristos, spune cunoscutul patrolog G. Florovsky, începe prin a ne 
pocăi datorită credinţei... Nici un om nu poate primi evanghelia până nu se pocăieşte, adică 
până ce nu-şi schimbă mintea. Căci în limbajul evanghelic „metanoia” nu înseamnă pur şi 
simplu o recunoaştere a păcatului şi căinţa pentru el, ci în mod precis o „schimbare a minţii”, 
o profundă schimbare a atitudinii mentale şi emoţionale a omului, o reînviere integrală a şinei 
omului, o reînnoire ce începe cu renunţarea la sine şi se împlineşte şi este pecetluită cu 
Duhul”. 129 

După cum remarcă atât de pătrunzător Nicolae Steinhardt, „nu vindecarea slăbănogilor, 
muţilor, surzilor, leproşilor, orbilor, muribunzilor, nu înmulţirea pâinilor, umblarea pe mare, 
tămăduirea demonizaţilor, şi nici chiar învierea morţilor. Minunea cea mai mare şi fără seamăn 
aceasta este: prefacerea totală a omului, săvârşită atât în vremea în care a trăit El pe pământ, 
cât şi după înălţarea Sa la cer, de-a lungul veacurilor, prin şirul practic infinit de mucenici, 
sfinţi, convertiţi, transfiguraţi. Este metanoia pe care am numit-o totala dezintegrare a omului 
păcătos şi imediata lui metamorfozare în subiect de jertfa. Iată cea mai uluitoare minune a 
Domnului, neîntrecută, care pe toate celelalte le lasă în urmă şi le pune în umbră oricât de 


129 Duhul pierdut al Scripturii, Arad, Ioan I. Ică, în rev. Mitropolia Ardealului, nr. 3 / 1986, p. 20 

cutremurătoare ar fi şi ele. Dar metanoia pentru cine ştie ce este viaţa şi cunoaşte firea 
omenească, se arată cu totul mult deasupra frângerii legilor naturale de către Mântuitorul. 
Căci legile naturii sunt deterministe, cauzale şi pasive, şi se supun Făcătorului lor, pe când 
fiinţa înzestrată cu darul gândirii şi conştiinţei libere, pentru a-i determina schimbarea, 
divinitatea însăşi are de înfruntat dreptul de liberă alegere dăruit omului. De data aceasta ea 
nu porunceşte scurt, ci numai acţionează pe calea harului îndrumător”. 130 

Metanoia este astfel o realitate duhovnicească pozitivă şi afirmativă. Cei care s-au 
lepădat de păcat, trăiesc mângâierea pe care o aduce sufletului bucuria mântuirii lui Hristos în 
Duhul Sfânt: „Fericiţi cei ce plâng, că aceia se vor mângâia.” 

/V 

In concluzie, metanoia ca virtute creştină înseamnă o schimbare, transformare a minţii, 
a modului de a gândi, de a aborda viaţa; înseamnă un comportament nou, pe măsura vieţii 
celei noi pe care ne-o inspiră harul Duhului Sfânt, care face din viaţa noastră păcătoasă de altă 
dată, strălucirea vieţii lui Hristos. 


2.6. Pocăinţa ca Sfântă Taină 

5 

Ştiind că atât timp cât omul va fi supus păcatului, va fi urmărit şi de cădere; deoarece 
„nu este om care să fie viu şi să nu greşească”; că „păcatul meu este pururea înaintea mea.” 
Mântuitorul ne-a lăsat şi Taina Pocăinţei, ca o posibilitate continuă de a reveni la starea de 
har. Pentru acest motiv a dat Sfinţilor Apostoli, şi prin ei ierarhiei bisericeşti, adică episcopilor 
şi preoţilor, puterea de a lega şi dezlega” păcatele oamenilor. 

Taina Pocăinţei are trei faze importante: 

1. Mărturisirea păcatelor 

Temeiul mărturisirii păcatelor stă în atenţionarea apostolică adresată tuturor celor ce 
se vor împărtăşi cu Trupul şi Sângele Domnului: „oricine va mânca pâinea aceasta sau va bea 
paharul Domnului cu nevrednicie, va fi vinovat faţă de trupul şi sângele Domnului. Să se 
cerceteze însă omul pe sine, şi aşa să mănânce din pâine şi să bea din pahar. Căci cel ce 
mănâncă şi bea cu nevrednicie, îşi mănâncă şi îşi bea osândă, nesocotind trupul Domnului. 
Pentru aceasta sunt între voi mulţi neputincioşi şi bolnavi şi mulţi au murit. Căci de ne-am fi 
judecat noi singuri, nu am mai fi judecaţi; dar fiind judecaţi de Domnul, suntem pedepsiţi” 
(I Corinteni 11,27-32). 

De aici reiese clar că înainte de împărtăşirea cu Trupul şi Sângele Domnului, fiecare 
trebuie să-şi facă examenul de conştiinţă. Dar întrucât suntem de multe ori foarte subiectivi 
se cuvine ca cercetarea conştiinţei să fie făcută de preotul duhovnic, care va şi aprecia vrednicia 
sau nevrednicia noastră, şi prin care Dumnezeu ne acordă iertarea păcatelor. Datorită 


130 Nicolae Steinhardt, Dăruind vei dobândi, Cluj - Napoca, 1994, p. 55 

importanţei mărturisirii păcatelor, Taina Pocăinţei se mai numeşte şi Mărturisire sau 
Spovedanie. 

2. Cea de a doua fază a acestei Sfinte Taine o constituie rugăciunea de iertare sau de 
dezlegare a păcatelor rostită de preotul duhovnic. 

3. Cea de a treia fază este canonul sau epitimia, ca o mustrare spre îndreptare, ca un 
exerciţiu menit să ne întărească în viaţa de har şi în cultivarea virtuţilor. Canonul îl dă preotul 
duhovnic ca să ne fie asemenea unui medicament potrivit stării de boală duhovnicească ce 
trebuie vindecată. 


2.7. Penthosul 

/v 

In spiritualitatea creştină, plânsul are o semnificaţie deosebită atunci când este redat 
sub numele de 7r£v0o<;. Acesta primeşte o semnificaţie cu totul deosebită, constituind o 
harismă, sau un dar de la Dumnezeu, cunoscut sub numele de „zdrobirea inimii”. Aceasta 
aduce căinţa, apoi mângâierea ce culminează în negrăita bucurie duhovnicească, şi se 
concretizează în „darul lacrimilor”. 

Penthosul cunoscut în spiritualitatea creştină sub formă de „zdrobire a inimii”, devine 
la creştinii de limbă sisiană numele monahilor, numiţi „7T£V0oi)VT£<;” (cei ce plâng). Haina 
monahilor era haina pocăinţei, a doliului. Sfântul Grigorie de Nyssa arată că „penthos” în 
general e o dispoziţie tristă a sufletului pricinuită de lipsa unui lucru dorit. 131 Ori, pentru 
un creştin lucrul dorit este mântuirea. Penthosul indică „zdrobirea inimii” pentru păcatul 
săvârşit, fiindcă prin acesta ne pierdem mântuirea. Penthosul este deci întristarea după mân¬ 
tuirea pierdută de către sine sau de către alţii. De aceea, asceţii vor privi ca lipsit de raţiune 
doliul (plânsul) după părinţi sau prieteni ori după un accident oarecare. 132 Un părinte filocalic 
spune: „Nu trebuie nicidecum să ne întristăm pentru vreun lucru al acestei lumi, ci numai şi 
numai pentru păcat”. 133 

Sfântul Apostol Pavel se referă la două feluri de întristări: una spre viaţă, alta spre 
moarte. „întristarea cea după Dumnezeu aduce pocăinţă spre mântuire, fără părere de 

A 

rău; iar întristarea lumii aduce moarte” (II Corinteni 7,10). întristarea lumii este provenită 
din păcat, iar păcatul înseamnă un eşec existenţial. El aduce în suflet întristare şi deznădejde, 
sufocându-i dinamismul orientat spre împlinire. Există şi lacrimi de pocăinţă venite din partea 
lui Dumnezeu. Acestea sunt spre mântuire. 

Sfinţii Părinţi au arătat că darul lacrimilor este în primul rând expresia căinţei care 
umileşte sufletul în faţa lui Dumnezeu şi devine virtute. „Dacă toţi suntem păcătoşi şi nimenea 


131 PS44, 1224a; PSB, 29, p.348 

132 T. Spidlik, Spiritualitatea, vol.l, p.236 

133 Filocalia, volXI, p.612 

nu este deasupra ispitelor, nici una din virtuţi nu e mai înaltă decât pocăinţa”, remarcă Sfântul 
Isaac Şirul. Lucrul ei nu se poate săvârşi niciodată. Căci ea li se potriveşte tuturor păcătoşilor 
şi drepţilor totdeauna dacă vrem să dobândim mântuirea. Nu este nici un termen al desăvâr¬ 
şirii ei, pentru că desăvârşirea chiar a celor desăvârşiţi este nedesăvârşire. 134 

Căinţa este asemenea corăbiei care trece sufletul peste marea furtunoasă a patimilor, 
conducându-1 spre limanul dumnezeiesc. 135 Sfântul Simeon Noul Teolog arată că în momentul 
în care sufletul se priveşte ca într-o oglindă şi se umileşte în urma conştientizării faptelor sale 
rele, întreaga sa fiinţă simte o profundă zguduire, iar când „zdrobirea inimii” atinge punctul 
maxim, din ochi vor curge lacrimile pocăinţei. 136 Lacrimile acestea spune Sfântul loan 
Scărarul, „sunt dovada că pocăinţa a biruit învârtoşarea sufletului, provocată de păcătuirea 
îndelungată. Ele duc cu pocăinţa tina muiată, după ce a curăţit-o de pe geamul sufletului, 
deschizându-i iar perspectiva spre Dumnezeu şi spre semeni şi scoţându-1 dintre zidurile de 
păcat şi pământ ale egoismului. Ele se ivesc după ce pocăinţa a reuşit să străpungă inima - 
plânsul (penthosul) fiind acul de aur care desface sufletul de toată alipirea şi înlănţuirea - 
făcând-o (inima) simţitoare şi din nou moale, după ce patimile, asemenea îmbinării cimentului, 
o învârtoşaseră... Lacrimile spală ochii şi îi fac frumoşi, pentru că spală inima şi o fac 
frumoasă”. 137 S-a mai spus apoi că „precum focul mistuie paiele, tot astfel şi lacrimile curate 
consumă toată întinăciunea văzută şi nevăzută”. 138 Aprofundând rolul purificator şi de viaţă 
spirituală înnoitor al lacrimilor, Sfinţii Părinţi îi atribuie efectul Botezului numindu-1 un 
al doilea Botez. „Dându-şi seama de păcatul săvârşit prin lepădarea de învăţătorul său, 
Petru s-a căit şi a început să plângă şi nu numai că a plâns, spune Sfântul loan Gură de 
Aur, dar a plâns amar, făcând un al doilea botez cu lacrimile din ochi şi fiindcă a plâns 
amar, şi-a şters păcatul. 139 De aici şi îndemnul lui Evagrie din Pont: „Mai întâi roagă-te 
pentru dobândirea lacrimilor, ca prin plâns să înmoi sălbăticia ce se află în sufletul tău; şi 
după ce vei fi mărturisit astfel împotriva ta fărădelegile tale înaintea Domnului, să primeşti 
iertarea de la el”. 140 

Lacrimile aparţinând sufletului omenesc sunt în funcţie de sensibilitatea şi individua¬ 
litatea fiecăruia, adică de starea de emotivitate şi temperament; de aceea penthosul trebuie 
socotit totdeauna un dar de la Dumnezeu, şi nu un mijloc de înălţare proprie, adică de mândrie. 
„Dacă verşi izvoare de lacrimi în rugăciunea ta, spune acelaşi Evagrie, să nu te înalţi pe tine 
ca şi cum ai fi mai presus de alţii. Căci rugăciunea ta a primit ajutor ca să poţi răscumpăra cu 


134 Cuvântul LV despre patimi Filocalia, vol.X (trad. D. Stăniloaie) Bucureşti, 1981, p.277 

135 Sfântul Şirul, Cuvântul LXXII care cuprinde probleme folositoare, pline de înţelepciunea Duhului, 
Filocalia, vol.X, p.364 

136 Cuvântarea XXXII, P.G. 120, 489 BC 

137 Pr. Prof. dr. D. Stăniloaie, Curs de ascetică şi mistică, Bucureşti,1947, p.88 

138 Sfântul loan Scărarul, Scara VII, P.G. 88, 808B 

139 Mitropolit Nicolae Corneanu, Patristica Mirabilia, 1984, p.201 

140 Cuvântul despre rugăciune, 5, Filocalia, I, trad. D. Stăniloae, Sibiu, 1946, p. 76 

dragă inimă păcatele tale...”. 141 Sfântul loan Scărarul recomandă în acest sens: „Nu te încrede 
în bogăţia lacrimilor tale, până ce nu ai fost cu desăvârşire purificat, după cum să nu te pronunţi 
asupra calităţii unui vin pe când este încă închis în teasc”. 142 

Rugăciunea vameşului: „Doamne miluieşte-mă pe mine păcătosul”, va însoţi totdeauna 
pe cei drepţi până la poarta împărăţiei veşnice a lui Dumnezeu, fiindcă pe drumul mântuirii 
omul trebuie să fie mereu „între teamă şi speranţă”, cum spunea părintele Ambrozie de la 
mănăstirea Optina. Sfântul Isaac Şirul a redat aceeaşi idee într-un mod foarte pătrunzător: 
„Căinţa — spune el — este cutremurul sufletului porţilor paradisului”. 143 

Penthosul nu rămâne însă nerăsplătit din partea lui Dumnezeu. Harul ca răsplată aduce 
totdeauna mângâierea, ca o înălţare a sufletului spre lumina plină de bucuria cea tainică a 
cerului: „Durerea profundă pentru păcatele săvârşite a fost răsplătită cu mângâierea; puritatea 
inimii a primit iluminarea cerului. Această iluminare este o lucrare negrăită (adică o energie 
inefabilă), ceva ce raţiunea percepe, dar nu înţelege, ceva ce se vede de către ochiul sufletului 
lui, nu însă de către cel al trupului”. 144 

Penthosul se referă apoi şi la soarta celorlalţi, atunci când aceştia merg spre pierzanie: 
„Trebuie să plângem cu cei ce plâng...” De la iubirea faţă de aproapele se trece fără îndoială la 
iubirea de Dumnezeu... Iar misticii, precum Sfântul Simeon Noul Teolog vor arăta că tocmai 
iubirea de Dumnezeu îl face să verse nenumărate lacrimi... 

Privind efectele penthosului, după cum arată şi conţinutul Fericirii, el va aduce 
mângâierea. Sfântul loan Hrisostom arată că o singură lacrimă stinge mulţimea greşelilor şi 
spală întinăciunea păcatului. 145 Curăţiţi de patimile lor cei ce plâng se bucură de o pace 
adevărată. Doliul lor va echivala cu mângâierea, devenind xapo7ioiov 7r£v0og = plâns făcător 
de bucurie. 146 

Pe de altă parte, darul lacrimilor devenind virtutea pocăinţei, vor trece într-o nouă 
fază, cea a harismei bucuriei de negrăit. Aceasta se realizează printr-o firească trecere de la 
apathia la contemplare, adică de la purificare, ca lipsă a patimilor, la „vederea sufletului”, 
ce duce la curgerea lacrimilor de bucurie divină: „La început omul nu ajunge în întregime la 
acest dar al lacrimilor, fiindcă se întâmplă ca odată să-i vină, pe când alteori să-i lipsească; 
dar pe urmă i se dă plânsul necontenit, iar din plânsul necontenit sufletul primeşte pacea 
gândurilor. Din pacea gândurilor se înalţă spre puritatea minţii. Prin puritatea minţii se 
ajunge la vederea tainelor lui Dumnezeu...” 147 


141 Idem, p.76-77 

142 o.c., 808 D 

143 Mitropolit Nicolae Corneanu, o.p. cit., p. 205 

144 loan Scărarul, Scara VII, P.G.88, 813D 

145 De poenitentia 7, 5, P. G. 49, 334 

146 Sfântul loan Scărarul, Scara VII, P.G. 88, 801 C, Filocalia voi. 9, p.164 

147 Idem, Cuvântul IX despre rânduiala vieţii călugăreşti, P.G. 88, 848A 

Părinţii arată că aceste daruri ale bucuriei lacrimilor reprezintă o harismă a Duhului 
Sfânt, şi sunt ca rouă cerului, care caută terenul potrivit peste care să se reverse. Iar acest 
teren este inima curată, sufletul purificat de patimi, pregătit anume pentru aceasta prin viaţa 
în Hristos. „Nu mulţi sunt cei care au harisma lacrimilor — spune Sfântul Atanasie cel Mare 
— ci numai cei ce nu se îngrijesc de trup, cei care au refuzat să ştie că ar mai exista lumea, cei 
care şi-au mortificat mădularele; unora ca acestora, care sunt deasupra pământului li s-a dat 
darul lacrimilor. 148 

Părinţii filocalici au arătat că „plinătatea rugăciunii stă în harul lacrimilor”. 149 „Omul 
aflat în rugăciune, aprinzându-se de dorinţa bunătăţilor cereşti, îndată sloboade din ochi rodul 
rugăciunii şi lacrimile încep să-i curgă sub lucrarea de lumină făcătoare a Duhului. Gustul 
acestora este atât de dulce, încât cel ce s-a făcut părtaş de ele uită uneori şi de hrana trupească. 
Acesta este rodul rugăciunii care răsare în sufletele celor ce se roagă, din calitatea rugăciunii”. 150 

Harisma lacrimilor este îmbinată armonic cu rugăciunea, şi psalmodierea. 151 Despre 
modul cum se realizează această tainică harismă a lacrimilor, ne explică Diodoh al Foticeei: 
„Când sufletul e plin de belşugul roadelor sale fireşti, îşi face cu glas mai mare şi cântarea de 
psalmi şi vrea să se roage mai mult cu vocea. Dar când se află sub lucrarea Duhului Sfânt, 
cântă şi se roagă întru toată destinderea şi dulceaţa, numai cu inima. Stării de suflet celei 
dintâi îi urmează o bucurie amestecată cu închipuiri, iar celei din urmă, lacrimi duhovniceşti 
şi după aceea o mulţumire iubitoare de linişte. Căci pomenirea rămânând fierbinte din pricina 
glasului domol, face inima să izvorască anumite cugetări înlăcrimate şi blânde. Atunci se pot 
vedea cum se seamănă seminţele rugăciunii, cu lacrimi în pământul inimii, în nădejdea 
secerişului ce va urma... 152 

Mobilul prin care se dobândeşte darul lacrimilor nu mai este umilinţa ca în cazul 
„zdrobirii de inimă” ci dragostea faţă de Dumnezeu: „...la amintirea dragostei de Dumne¬ 
zeu, inima se aprinde cu repeziciune de dragostea Sa şi ochii varsă lacrimi din belşug... Cel ce 
trăieşte în adâncul dragostei de Dumnezeu, lacrimile nu-i seacă niciodată...” Nici nu ar fi 
putut fi altcum, pentru că „dragostea de Dumnezeu prin firea ei e un foc nestins, şi cine e plin 
de ea, are sufletul lui întreg cuprins de acest foc. Atunci, inima în care s-a sălăşluit această 
dragoste nici nu poate să o cuprindă şi nici să o poarte, ci o schimbare extraordinară se petrece 
în ea. Dar iată semnele văzute ale acestei dragoste: „...frica şi ruşinea îl părăsesc, iar credinciosul 
până a ieşi din sine moartea cea mai cruntă îl bucură; şi duhul lui caută neîncetat spre cer. De 
o astfel de „beţie duhovnicească” erau cuprinşi apostolii şi ucenicii”. 153 „Cel ce s-a îmbrăcat 


148 Despre fericire XVII, P.G. 28, 272C 

149 Sfântul Isaac Şirul, Cuvântul XXXIV, Filocalia, voi. X, p.186 

150 Filocalia, voi. VI p. 275 

151 Nichita Stetatos, Viaţa şi petrecerea Sf. Simeon, XXVI (ed. J. Hausserr-G. Horn, p.34-37 

152 Cuvântul ascetic despre viaţa morală, 73, Filocalia, voi. I p. 367 

153 Isaac Şirul, Cuvântul LXXIII, Filocalia, voi. X, p. 375 

pe sine cu fericitul şi de bucurie dătătorul plâns ca şi cu admirabilă manta de nuntă, acesta a 
cunoscut care este „râsul duhovnicesc al sufletului”, spune Ioan Scărarul. 586 La aceste lacrimi 
de iubire şi de bucurie vor ajunge, după Ioan Scărarul numai după ce a pus piciorul pe ultima 
treaptă a Scării sale... 

A 

Există însă şi o altă formă de manifestare a penthosului. „In ce priveşte lacrimile omului 
duhovnicesc - spune un trăitor filocalic - iată gândurile care îl pricinuiesc: uimirea în faţa 
măreţiei lui Dumnezeu, mirarea înaintea adâncimii înţelepciunii Sale şi altele asemănătoare... 
De altfel, acest plâns nu vine din mişcarea unei întristării, ci dintr-o bucurie intensă. 587 
Astfel, Sfântul Atanasie ne arată că „faţa Sfântului Antonie cel Mare avea un har uimitor... 
niciodată nu se tulbura, atât de paşnic era sufletul său”. 588 „O faţă spălată de lacrimi — zice 
Sfântul Efrem Şirul — are o frumuseţe nepieritoare”. 589 


3. BLÂNDEŢEA 
- virtute a seninătăţii duhovniceşti - 

Dat fiind faptul că, pentru a asigura rugăciunea curată, spiritul omenesc trebuie să fie 
eliberat de orice tensiune, asceţii creştini au acordat o atenţie deosebită blândeţii, ca virtute 
menită să imite viaţa duhovnicească a Domnului, spre a alunga din suflet mânia şi răzbunarea, 
asigurând astfel seninătatea sufletului, ca o dispoziţie de a intra cât mai adânc în comuniune 
cu Dumnezeu printr-o viaţă curată. 

Mântuitorul fericeşte pe cei blânzi cu cuvintele psalmistului: „Cei blânzi vor moşteni 
pământul şi se vor desfăta de mulţimea păcii” (Psalmul 36, 11). 

A 

Cuvântul „blândeţe” are un înţeles foarte larg şi diversificat. In general, el exprimă 
ideea de seninătate a sufletului, adică de linişte, calm, simplitate, îngăduinţă, bunăvoinţă, 
lipsa de mânie, de ură, de supărare, de răzbunare. 

Noţiunea are apoi o sferă foarte variată de aplicare în lumea înconjurătoare. Se foloseşte, 
de pildă, pentru indicarea însuşirii animalelor care nu se sperie sau care nu fac rău (îmblânzite), 
ca şi a fenomenelor naturale de climă liniştită, domoală, potolită, caldă, fără furtuni, îngheţuri 
sau calamităţi naturale. Blândeţea se referă şi la relief, spunându-se bunăoară că o pantă este 
blândă, adică lipsită de pericol, spre a fi deosebită de panta abruptă, care este periculoasă. La 
fel si apele pot fi domoale, faţă de cele agitate şi învolburate. Blândeţea a fost exprimată în 


586 o.c. col. 809 A 

587 I. Hausserr, Jean Solitaire, Dialogue sur l’âme et Ies passions des homes, Roma, 1939, p. 40 

588 Vita Antoni, 66, P.G. 26, 940 (PSB 16, 221) 

589 Tomas Spidlik, Spiritualitatea Răsăritului creştin, Manual sintetic, p. 236 

diferite imagini. Astfel, a fost înţeleasă asemenea uleiului care se ridică la suprafaţa apei 
clocotite pentru a-i opri tulburarea. Este asemenea stâncii care rămâne neclintită la izbirea 
valurilor mâniei şi temerii. Ea reprezintă liniştea sufletului, asemenea cerului senin lipsit de 
nori, sau a izvorului cristalin de munte lipsit de învolburarea prafului şi a gunoaielor... 

Sfântul Ioan Scărarul defineşte blândeţea ca o „dispoziţie neschimbătoare a minţii 
prin care ea rămâne mereu aceeaşi, fie în cinstiri, fie în necinstiri. Blândeţea constă în a 
rămâne netulburat faţă de ocările pe care le îndreaptă aproapele împotriva noastră şi în a face 
sincere rugăciuni pentru dânsul. Blândeţea este starea deasupra mâniei, de care, lovin- 
du-se, se sfarmă toate valurile fără ca ea să poată fi clintită din loc.. .Blândeţea este dăruitoare 
a bucuriei, imitare a Lui Hristos... Domnul tronează în inima celor blânzi, fiindcă sufletul 
tulburat este scaun al diavolului. „Blânzii vor moşteni pământul” (Matei 5,4). Sufletul blând 
este tronul simplităţii, mintea mânioasă este născătoare de răutăţi. 154 

Atât de mult a apreciat Mântuitorul blândeţea ca seninătate a sufletului încât se oferă 

pe sine ca model de blândeţe, zicând: „învăţaţi de la mine că sunt blând şi smerit cu inima, şi 
veţi avea odihnă sufletelor voastre” (Matei 11, 29). Când ne adresează acest îndemn, 
Mântuitorul nu se oferă ca un model rece şi distant fată de viata noastră. Noi vom obţine 
adevărata odihnă a sufletelor noastre prin blândeţe, împărtăşindu-ne de duhul blândeţii 
lui Hristos. Numai dacă Hristos este prezent în viaţa noastră blândeţea rămâne 
dominantă, deplină şi statornică. Tocmai de aici rezultă caracterul de virtute creştină a 
blândeţii. 

9 

Prin urmare, blândeţea este starea de seninătate a sufletului care alungă mânia şi 

potoleşte orice fel de învolburare a lui. In felul acesta blândeţea evită răzbunarea şi conduce 
spre iubirea vrăjmaşului, după îndemnul Mântuitorului: „Iubiţi pe vrăjmaşii voştri, 
binecuvântaţi pe cei ce vă blestemă, faceţi bine celor ce vă urăsc şi rugaţi-vă pentru cei ce vă 
prigonesc” (Matei 5, 44). Prin această iubire faţă de vrăjmaş, blândeţea primeşte aureola 
sfinţeniei lui Hristos, „Cel ce ca o oaie spre înjunghiere s-a adus”, Cel ce s-a rugat cu iubire şi 
blândeţe pentru răstignitorii Săi... 

Evitând mânia, supărarea, teama şi răzbunarea, blândeţea nu creează o stare de lâncezire, 
de pasivitate a sufletului, asemenea nesimţirii, ci din contră, ea reprezintă o mare putere de 
a-ţi menţine seninătatea sufletului prin stăpânire de sine şi curaj în acţiunile menite să elimine 
orice fel de tulburare din viaţa personală sau orice fel de tensiune conflictuală din relaţiile cu 
semenii. S-a subliniat în acest sens într-o carte de pietate creştină că „nu e greu să trăieşti 
alături de cei buni şi blânzi, căci aceasta, fireşte, place tuturor şi fiecăruia îi este dragă pacea 
şi iubeşte îndeosebi pe cei de un cuget cu el. Dar să poţi trăi în pace cu cei învârtoşaţi şi 
înrăiţi, sau cu cei neascultători, sau cu cei ce vorbesc împotriva noastră, iată un mare dar, iată 
un lucru de mare laudă...” 155 


154 Scara raiului, Cuvântul XXIV, p. 379-381. 

155 Toma de Kempis, Urmarea lui Hristos (trad. rom.), Timişoara, 1982, p. 63 

Blândeţea aparţine vieţii duhovniceşti a Mântuitorului şi cei legaţi de El asemenea 
„viţei de mlădiţă” (Ioan 15,1 -9) se împărtăşesc de blândeţe ca „roadă a Duhului Sfânt” (Galateni 
5, 22-23). Şi astfel blândeţea se împlineşte prin iubire ca viaţă a lui Hristos în Duhul Sfânt. 

Modelul unei astfel de virtuţi ni-1 prezintă ca nimeni altul, marele creştin, F. M. 
Dostoievski, în scena „Marelui inchizitor” din „Fraţii Karamazov”: „Acţiunea imaginată (de 
autor) se petrece în Spania, la Sevilla, în cele mai crâncene timpuri ale Inchiziţiei, când în tot 
cuprinsul ţării, întru preamărirea Celui-de-sus, zilnic se aprindeau ruguri...” în această 
atmosferă apare Iisus. „Fireşte nu e vorba de ceea de a doua venire din veacul de apoi, când 
avea să se înfăţişeze - după cum El însuşi făgăduise-în toată slava Sa cerească... Nu dorea 
decât să coboare o clipă în mijlocul odraslelor Sale, chiar în locul unde vâlvătaia rugurilor, pe 
care erau daţi pradă focului ereticii, se înălţa până în tărie... apare acolo din senin, pe tăcute, 
fură să prindă nimeni de veste, şi totuşi oricât ar părea de ciudat, toată lumea îşi dă seama că 
este El... Mânat de o forţă irezistibilă, poporul se strânge în preajma Lui înconjurându-L; 
clipă de clipă, mulţimea sporeşte, ţinându-se pas cu pas după Dânsul. Şi în vremea asta, El 
trece tăcut mai departe, cu acelaşi surâs plin de îndurare nemărginită. Soarele dragostei arde 
în inima Lui şi razele Luminii, Cunoştinţei şi Puterii, ce se revarsă din privirile Sale, 
răspândindu-se asupra gloatelor, trezesc în sufletul fiecăruia o iubire plină de osârdie pentru 
Dânsul. Cu braţele întinse, El binecuvintează pe toţi, şi simpla atingere a mâinilor Lui sau 
chiar numai a veşmintelor Lui, are puterea de a lecuii orice beteşug... Poporul freamătă şi 
plânge cutremurat. Tocmai atunci se întâmplă să treacă prin faţa catedralei cardinalul, marele 
inchizitor. Este un bătrân de aproape nouăzeci de ani, înalt şi drept cu faţa suptă şi ochii 
adânciţi în orbită, nişte ochi în care mai tremură încă o licărire uşoară, ca o scânteie... Oprin- 
du-se în faţa mulţimii, prelatul o cercetează din ochi de la distanţă... Ridicând braţul, cardinalul 
face semn străjerilor să-L ia (pe Iisus)... Ca la o poruncă, mulţimea se îndoaie până la pământ 
în faţa bătrânului inchizitor, care o binecuvintează şi pleacă mai departe. Străjile coboară cu 
ostaticul în temniţa boltită, umbroasă şi strâmtă din clădirea străveche, unde se ţin şedinţele 

tribunalului sfânt... In bezna groasă ce domneşte în închisoare, uşa de fier se deschide, şi 
mare inchizitor, purtând un opaiţ în mână, pătrunde încet înăuntru. Este singur; uşa se închide 
la loc în urma lui. Bătrânul se opreşte în prag, privindu-L lung, un minut sau două, drept în 
faţă. Apoi se apropie de El pe îndelete, pune opaiţul pe masă şi rosteşte: „Tu eşti? Tu? 
neprimind, însă, nici un răspuns se grăbeşte să adauge: Taci, nu spune nimic. Ce ai putea să 
mai spui? Ştiu prea bine ce! Numai că Tu n-ai dreptul să mai adaugi nimic la cele mărturisite 
odinioară. De ce ai venit să ne tulburi? Căci venirea Ta nu face decât să ne tulbure, cred că-ti 
dai seama. Ştii Tu, însă ce-o să se întâmple mâine? Eu nu te cunosc, şi nici nu vreau să ştiu 
dacă eşti Tu acela sau semeni numai cu El; oricum ar fi, mâine am să te osândesc şi am să te 
ard pe rug, ca pe cel mai nelegiuit dintre eretici, şi ai să vezi atunci cum norodul, care azi ţi-a 
sărutat picioarele, la un singur semn al meu se va repezi să adune tăciunii împrăştiaţi în jurul 
rugului Tău, ştii Tu asta? Da, poate că ştii”, răspunde tot el tulburat, dus pe gânduri, cu ochii 

pironiţi asupra deţinutului..După ce inchizitorul îi arată lui Iisus netemeinicia învăţăturilor 
Sale urmează epilogul: „inchizitorul a spus tot ce avea de spus şi aşteaptă acum răspunsul 
ostaticului său. Tăcea Lui îl apasă. L-a ascultat tot timpul cu luare-aminte, liniştit, privindu-L 
pătrunzător, drept în ochi, fără să-i obiecteze nimic. Bătrânul ar vrea totuşi să-I audă glasul, 
să-i spună ceva, orice, măcar un cuvânt fie el cât de amar, cât de cutremurător. Ostaticul însă 
se apropie de el şi sărută blând buzele ofilite ale bătrânului de nouăzeci de ani. E singurul 
Lui răspuns. Inchizitorul tresare. Ceva îi tremură în colţul gurii; se îndreaptă apoi spre 
uşă, o deschide şi spune: „Du-te şi să nu mai vii... să nu mai vii... niciodată, niciodată!”. 
Şi-L lăsă să iasă „în noapte ce învăluie piaţa oraşului”. Iar prizonierul pleacă...”. 

De aici vedem că a-ţi putea menţine liniştea, calmul, seninătatea şi chiar zâmbetul 
sufletului, atunci când de multe ori împrejurările dure, situaţiile stresante şi insuccesele 
apăsătoare ale vieţii te încolţesc, demonstrează odată în plus caracterul de virtute al blândeţei, 
ca putere sufletească activă şi creatoare. De aceea, cei blânzi cuceresc sufletele semenilor nu 
prin mânia şi forţa aducătoare de teamă prizonierilor ei, ci prin puterea de atracţie pe care o 
picură în relaţiile interumane sinceritatea, liniştea, bunătatea şi pacea, pe măsură să elimine 
tulburarea, răutatea şi viclenia. Tocmai de aceea Mântuitorul fericeşte pe cei blânzi, spunând 
prin cuvintele psalmistului că ei vor moşteni pământul (Matei 5, 5). 


4. VIRTUTEA MILOSTENIEI 


4.1. Simţământul milei: atitudini contradictorii 

Mila este o virtute naturală. Ea aparţine persoanei umane, ca intenţionalitate spre 
comuniune şi comunicare, caracterizată prin “a se bucura cu cel ce se bucură şi a plânge cu 
cel ce plânge (Romani 12,15)”. Mai precis, mila este un afect, un sentiment care mişcă sufletul 
omenesc spre neputinţa şi suferinţa omenească, sau chiar şi a animalelor; motiv pentru care i 
se spune şi compasiune, (a suferi împreună sau alături de cineva). Milostenia este mila în 
acţiune, adică mila ca virtute. Unii filozofi antici o considerau slăbiciune a sufletului, sau o 
admiteau intr-un cadru restrâns, familial, social, etnic. De pildă, stoicii care considerau că 
afectele sunt boli ale sufletului, mila fiind afect, trebuia eliminată din suflet. Pentru Aristotel, 
care-i socotea pe sclavi “unelte însufleţite”, natural, faţă de unii ca aceştia nu erai dator să ai 
sentimente de milă. Sofocle arăta că “cei ce se află în nenorociri pe care singuri şi le-au creat, 
nu merită nici indulgenţă, nici milă din partea cuiva”, iar poetul Virgiliu proclamă categoric 
că “înţeleptul nu suferă milă faţă de cei în suferinţă”. 

în epoca modernă, Scheopenhauer, pe de o parte “acceptând ca fiinţă a lumii 
voinţa iraţională şi instinctivă, iar lumea plină de mizerii şi nefericire, scoate în evidenţă 
ca unică virtute a omului simpatia (mila), prin care eul omului se recunoaşte pe sine în 

celălalt, simţind suferinţele aceluia ca ale sale proprii”. Pe de altă parte, Fr. Nietzsche, 

proclamând supraomul a cărui virtute principală este forţa, proclamă mila ca un defect al 
naturii umane, care atribuit lui Dumnezeu, a dus la moartea Lui. Iată cuvintele 
întunecatului filozof: “Aşa glăsuieşte orice dragoste mare; preamăreşte iertarea şi mila. Trebuie 
să-ţi stăpâneşti inima, căci dacă o laşi să plece, vai! ce repede îţi pierzi capul! vai! unde s-au 
săvârşit pe pământ mai multe nebunii decât printre cei milostivi şi cine fuptuia mai mult rău 
pe pământ decât nebunia milostivilor!...Nenorocire tuturor celora ce iubesc, fură să aibe o 
înălţime, care să fie mai presus de mila lor!...Astfel grăitu-mi-a într-o zi diavolul: “Şi Dumne¬ 
zeu îşi are iadul său; e dragostea lui de oameni” Şi în urmă auzitu-l-am spunând aceste vorbe: 
„Dumnezeu e mort; numai mila lui de oameni l-a ucis”...Feriţi-vă deci de milă: ea va 
grămădi asupra omului un nor greoi ...”. 156 Pe de altă parte, cunoscuta scriitoare Emily Bronte 
remarcă faptul că de multe ori “ne e milă de oamenii care n-au milă nici de ei înşişi, nici de 
alţii”; iar pe frontispiciul romanului “Suflete zbuciumate” de Ştefan Zweig stau scrise 
următoarele cuvinte: “Există două feluri de compătimiri. Unul plin de slăbiciune şi senti¬ 
mental, care de fapt nu este altceva decât nerăbdarea inimii de a se elibera cât mai repede cu 
putinţă de penibila înduioşare în faţa nenorocirii altuia, aşadar o compătimire, care nici măcar 
nu este compătimire, ci doar o apărare instinctivă a propriului suflet în faţa unei suferinţe 
străine. Şi un altul, singurul demn de luat în seamă - compătimirea nesentimentală, dar 
creatoare, care ştie ce vrea şi este hotărâtă să îndure totul, cu răbdare şi compasiune, 
până la capătul puterilor ei şi chiar mai departe”. 

Dincolo de aceste păreri contradictorii enunţate de-a lungul vremii, mai presus de 
orice, mila rămâne un sentiment profund, uman provenit din iubirea menită să creeze şi să 

asigure solidaritatea umană. In mod firesc oamenii au calităţile şi defectele lor; au împlinirile 
şi neajunsurile lor; întâmpină situaţiile de fericire, dar sunt de multe ori copleşiţi de diversele 
suferinţe şi necazuri, încât a rămâne indiferent faţă de suferinţa omenească rămâne o defecţiune 
de caracter, specifică sufletelor dure, egoiste, interesate şi împietrite... De aceea, în felul lor, 
toate religiile au promovat mila, şi toate culturile s-au străduit să o cultive prin actele de 
milostenie, mărinimie şi generozitate. 


4.2. Mila şi milostenia în Vechiul Testament 

a 

In Vechiul Testament milostenia este o poruncă a lui Dumnezeu şi o datorie, un mod 
de evaluare a evlaviei credincioşilor. 

Pe de o parte, Dumnezeu pe lângă faptul că este un Stăpân drept care pedepseşte păcatul, 
El este în acelaşi timp milostiv (Ieşire 22,27) faţă de cel ce se căieşte, ca şi faţă de omul aflat 


156 F. Nietzsche, Aşa grăit-a Zarathustra, p. 82 

în nenorocire şi necazuri. De aici binecunoscutul Psalm 50: “Miluieşte-mă Dumnezeule, după 
mare mila ta şi după mulţimea îndurărilor Tale, şterge fărădelegea mea...” 

Dacă Dumnezeu este milostiv, şi omul într-o orânduire teocratică trebuie să fie, la fel 
de milostiv. Prin milostenie omul împlineşte dreptatea lui Dumnezeu şi dobândeşte sfinţenia. 
El va deveni sfânt, aşa cum Dumnezeu în toate manifestările şi faptele Sale este sfânt. 

/V 

In felul acesta ne explicăm fără prea mare greutate că milostenia avea în primul rând 
un aspect oficial, public, organizat, privind raporturile membrilor aparţinători statului care se 
conduce după Legea lui Dumnezeu. Astfel, milostenia era aplicată în foarte multe din 
împrejurările vieţii, din care amintim: seceratul holdelor (Levitic 19,9-19); adunarea recoltei 
cerealelor şi a pomilor (Deuteronom 24,19-22) şi mai ales în aşa numitul an sabatic (Levitic 
25, 1-7), vezi şi Deuteronom 15, 1-11). 

/V 

In al doilea rând, milostenia ca datorie a religiozităţii sau evlaviei este întâlnită atât 
în cărţile canonice, cât şi în cele necanonice ale Vechiului Testament, ceea ce înseamnă că 
asupra ei se exercită o insistenţă aparte, ca asupra unui act de cult. După cum arătam, ea este 
raportată totdeauna la milostivirea lui Dumnezeu care se identifică cu cel în suferinţă 
sau în necaz. In felul acesta milostenia se afirmă ca un imperativ moral, care atrage după 
sine binecuvântarea sau osânda lui Dumnezeu. Iată câteva texte concludente în acest sens: 
“Cel ce apasă pe cel sărman defaimă pe Ziditorul lui, dar cel ce are milă de cel sărac îl cinsteşte” 
(Pilde 14, 31); “Cel ce îşi bate joc de sărac, defaimă pe Ziditorul lui, cel ce se bucură de o 
nenorocire nu rămâne nerăsplătit” (Pilde 17, 5); Cel ce se îndură de sărmani e fericit” (Pilde 
14, 21); “Milostenia izbăveşte de la moarte şi nu te lasă să te pogori în întuneric” (Pilde 
4, 10); “Dă milostenie din avere şi să nu aibe ochiul tău părere de rău când vei face 
milostenie...Când vei avea mult, fă din ele milostenie şi când vei avea puţin, nici din puţin nu 
te teme a face milostenie” (Tobit 4, 7-9); “Cei ce fac milostenie şi dreptate vor trăi viaţă 
lungă. Iar păcătoşii sunt duşmanii vieţii lor” (Tobit 12,10). “Focul arzător îl va stinge apa, iar 
milostenia va curăţi de păcate” (Sirah 3,29). Milostenia se înscrie în ansamblul vieţii religioase 
a omului, alături de post, rugăciune şi dreptate: “Bună este rugăciunea cu post, milostenie 
şi dreptate” (Tobit 12, 8). Milostenia are ca obiect ajutorarea aproapelui în orice situaţie s-ar 

/V 

afla el: “împarte pâinea ta cu cel flămând, adăposteşte în casa ta pe cel sărman, pe cel gol 
îmbracă-1 şi nu te ascunde de cel de un neam cu tine. Dacă dai pâinea ta celui flămând şi saturi 
sufletul amărât, lumina ta va răsări în întuneric şi bezna ta va fi ca miezul zilei”(Isaia 57, 
7-10). Profeţii accentuau faptul că milostenia valorează mai mult în faţa lui Dumnezeu, decât 
simplele acte de cult îndeplinite formal: “Milă voiesc, nu jertfa”, zice Domnul (Oseia 6,6). 

De aici vedem că importanţa milosteniei constă în prefacerea iubirii sufletului tău în 
fapte concrete de ajutorare a celor sărmani şi neputincioşi care însă nu-ţi pot răsplăti. Fapta 
ta de milostenie nu rămâne totuşi fără răspuns. în locul lor îţi va răsplăti Părintele lor şi 
Dumnezeul tău, “El va răsplăti fapta ta cea bună” (Pilde 19, 7). 

Din cele de mai sus vedem că, deşi practicată sub forme destul de variate, milostenia 
în Vechiul Testament este totuşi limitată, ea extinzându-se mai mult la cei de aceiaşi credinţă 
sau la conaţionali (Pilde 13,12; Isaia 57,7). Pe de altă parte, milostenia a devenit de multe ori 
o simplă formalitate a împlinirii perceptelor divine scrise în Lege, sau ca o practică religioasă 
a evlaviei, nu o dată primind un caracter interesat, vizând câştigarea reputaţiei în faţa oamenilor, 
sau nădăjduind la împlinire unei răsplătiri, sau a împlinirii unei dorinţe din partea lui Dumne¬ 
zeu. După cum remarcă un comentator de mare autoritate în domeniu, “la iudei milostenia era 
în mod special o datorie religioasă. Cel care dă pentru a fi văzut, viza mai mult reputaţia 

/V 

pietăţii, decât a milei îndreptată către cel care este obiect al îndurării. In acest caz milostenia 
este ca o “trompetă” care va atrage atenţia asupra faptei săvârşite”. 157 


4.3. Atitudinea Mântuitorului fată de milostenie 

5 

Văzând modul defectuos în care se făcea milostenia pe timpul Său, Mântuitorul arată 
cum trebuie să fie împlinită această virtute, pentru a putea dobândi milostivirea Părintelui 
ceresc. 


a. Noţiunea 

9 

/v 

înainte se impune ca imperios necesar să stabilim sensul diversificat al milosteniei, ca 
virtute recomandată de Mântuitorul şi a modului de aplicare a ei în comunitatea apostolică şi 
postapostolică. Şi aceasta pentru că, aşa cum atrăgea atenţia Sfântul Ioan Gură de Aur, “porunca 
aceasta (a milosteniei) este întinsă (variată), fiindcă şi modurile de a milui sunt diferite 
(felurite). 158 

1. £l£T]jio<ri)VTi - în sens de milă, milostenie, caritate (de la s^sco = a avea milă, a avea 
îndurare ; şi adjectivul £>xfjpcov = caritabil, milostiv, sau compasiune. Eleemosyne redă 
Fericirea a V-a (Matei 5, 7) şi este sinonim cu evreiescul “sidqah”, reprezentând milostenia 
care conduce la îndreptare” (justificare, mântuire, sfinţenie). 

2. Mântuitorul când ne îndeamnă să fim milostivi, precum şi Tatăl nostru cel din ceruri 
este milostiv, cuvântul milosteniei este redat prin oucrapco (Luca 6,36), în sensul de a plânge 
pe cineva. 

Vom înţelege mai bine înţelesul acestor doi termeni care redau ideea de milă - milostenie 
- binefacere, dacă vom analiza corespondentul lor în limba latină. Grecescul sXsqpoobvri 
este de-a dreptul transcris în latină: “eleemosyna” însemnând acţiunea practică de a face 
milostenie. Grecescul oucripoţ este redat prin “misericord” (misericordia - format din 


157 J. M. Lagrange, Evangile selon Saint Matthieu, Paris, 1941, p. 121 

158 Migne, P. G. 57, 227 

“miseria” = nenorocire, necaz, supărare, greutate; şi “cor - cordis = inimă”, definind cu 
precădere sentimentul de milă, compasiune, înduioşare (în franceză “la misericorde”, sau “la 
compassion”). De aici vedem că virtutea morală a milosteniei va fi redată prin eleemosyne, 
spre a indica cu precădere acţiunea, fapta îndreptată spre suferinţa sau necazul cuiva. Mai 
precis, ea este misericordia (compasiunea) în acţiune. 


b). Modul de aplicare a milei 

Să vedem în concret cum ne-a recomandat Mântuitorul şi cum a cultivat Biserica 
creştină pe eleemosyne, pentru ca cei care o practică să se poată împărtăşi de milostivirea 
Părintelui ceresc. 

Dacă în timpul activităţii Mântuitorului milostenia purta pecetea mândriei şi aroganţei 
(vezi pilda vameşului şi fariseului), El insistă asupra faptului că milostenia trebuie să fie 
dezinteresată, sinceră, naturală, liberă, expresie a iubirii faţă de Dumnezeu şi faţă de omul 
aflat în suferinţă, oricine ar fi acesta. “Deci când faci milostenie să nu trâmbiţezi înaintea ta... 
ca să fiţi slăviţi de oameni... Iar tu când faci milostenie să nu ştie stânga ta ce face dreapta ta. 
Ca să fie milostenia ta într-ascuns şi Tatăl tău cel ce vede în ascuns îţi va răsplăti la arătare” 
(Matei 6,24). După cum observă un comentator, acest fel de discreţie nu anulează unitatea de 
iubire între cel ce dă şi cel ce primeşte, fiindcă porunca Mântuitorul se referă explicit la cel ce 
dă, iar “stânga” şi “dreapta” reprezintă o unitate în cadrul aceluiaşi corp 159 (J.M. Lagrange, 
ocp. 121). Iar pentru a înţelege mai bine modul în care trebuie să cultivăm virtutea milosteniei, 
Mântuitorul ne-a lăsat frumoasa pildă a “samarineanului milostiv” (Luca 10,29-37). Pilda 
ne arată că mila samarineanului porneşte din iubire şi se îndreaptă spre “un om oarecare”, 
aflat în suferinţă sfâşietoare, despuiat de orice putere de a se ajuta singur. Nu era nici prieten, 
nici cunoscut şi nici din acelaşi neam. Alţii au trecut nepăsători pe lângă suferinţa lui. 
Samarineanului însă “i s-a făcut milă” şi i se dăruie binevoitor şi plin de îndurare. “Şi 
apropiindu-se i-a legat rănile, turnând untdelemn şi vin, şi punându-1 pe dobitocul său, l-a dus 
la o casă de oaspeţi şi a purtat grijă de el. Şi a doua zi plecând, a scos doi dinari, a dat gazdei 
şi a zis: poartă grijă de el şi orice vei mai cheltui îţi voi da când mă voi întoarce”. Vedem de 
aici că samarineanul nu a urmărit nici un interes egoist. Nu l-a interesat decât salvarea acelui 
om aflat în nenorocire. L-a înduioşat şi chiar copleşit suferinţa şi neputinţa lui. El se sacrifică 
ridicându-1 şi transportându-1 la casa de oaspeţi pe nenorocitul aruncat la periferia vieţii, 
oferind şi gazdei plata pentru îngrijirea acordată. Milostenia lui este apoi dezinteresată şi 

/V 

discretă, lipsită de orice publicitate sau urmă de orgoliu. In sfârşit, milostenia 
samarineanului a avut un caracter de profunzime, vizând nu simpla ajutorare, ci salvarea 
vieţii, a integrării ei în cursul normal. Această pildă în neasemuita ei simplitate şi profunzime 
va sta la baza carităţii creştine de mai târziu, demonstrând că milostenia nu trebuie să fie 


159 J. M. Lagrange, o. c. p. 121 

un sentimentalism lacrimogen şi pasiv, o compasiune vaporoasă, ci trebuie să fie mobilul 
unei hotărâri ferme de a acţiona spre binele semenului, nu în sensul de a-1 ajuta să nu 
“moară de foame, menţinând în felul acesta de multe ori starea de lenevie, de cerşetorie, 
de “milogeală”, de a “nu-şi valorifica talanţii”, a multora care preferă parazitismul în 
locul muncii cinstite... 

/V 

In magnificul tablou al judecăţii de apoi (Matei 25,31-46) Iisus se identifică cu toţi 
marginalizaţii, nevoiaşii şi suferinzii lumii. El spune “mie mi-aţi făcut”, ceea ce înseamnă că 
raportează rodul faptei noastre, efectului ei, ceea ce am făcut al altora, ca şi cum i-am fi făcut 
Lui... Un teolog reflectând asupra tainei Fiului Omului în legătură cu judecata viitoare, arată 
că “în aşteptarea arătării Sale în slavă, Fiul Omului cunoaşte un mod de existenţă şi de prezenţă, 
de un fel foarte particular, secret şi misterios. El va fi fost în mod tainic prezent în cei în 
suferinţă, în fraţii înfometaţi, goi, bolnavi, izolaţi. La a doua venire, Judecătorul transcen¬ 
dent, Fiul Omului din cartea lui Daniel şi din cartea lui Enoh, v-a descoperi tuturor neamurilor, 
adunate şi strânse de-a dreapta şi de-a stânga Sa, o taină de dimensiuni cosmice. Ei vor constata 
că acest judecător, pe care au crezut că îl vor vedea pentru prima oară, L-au întâlnit de mult şi 
mereu, de-a lungul vieţii lor pământeşti. Dar această taină ei nu o vor cunoaşte, decât atunci 
când va fi prea târziu, când ei vor fi deja judecaţi şi repartizaţi la dreapta s-au la stânga”. 160 
Orientându-se după aceste îndrumări ale Mântuitorului, Sfântul Ioan Gură de Aur stabileşte 
şapte fapte ale milosteniei trupeşti: a da celui flămând, a adăpa pe cel însetat, a îmbrăca pe 
cel gol, a cerceta pe cei din închisori, a cerceta pe cei bolnavi, a primi pe cei străini în casă 
şi a îngropa pe cei morţi. 


4.4. Aspectul comunitar al milosteniei 
în epoca apostolică 

Pe lângă aceste fapte trupeşti, milostenia cuprinde şi faptele referitoare la viaţa 

/V 

sufletească a aproapelui. Sfântul Apostol Pavel distinge două aspecte: In primul rând “a 
plânge cu cel ce plânge”, adică a participa, a-1 ajuta şi a-1 salva pe semenul nostru aflat în 
dificultăţi sufleteşti sau duhovniceşti. Şi în acest sens ne vom referi la faptele milei sau îndurării 
sufleteşti pe care le aflăm în Noul Testament, tot în număr de şapte: a-1 abate pe păcătos de la 
păcatul său (Iacob 5,19-20); a-1 învăţa pe cel neştiutor credinţa mântuitoare (Fapte 8,31; Tit 
2, 4-7); a da un sfat bun celui ce are trebuinţă (I Tesaloniceni 5, 11-15); a ne ruga lui 
Dumnezeu pentru aproapele nostru (Iacob 5,16; Filipeni 1,19; Col. 4, 3); a mângâia pe cei 
întristaţi de vreo nenorocire, boală sau păcat (I Tesaloniceni 5,14); a nu răsplăti răul cu rău, 
ci cu binele (Matei 5,44-48; Romani 12,19-21); a ierta greşalele pe care ni le-au făcut nouă 


160 Th. Pneiss, Le Mystere du Fils de L’Homme, in Dieu Vivant, 8, p. 26 

A 

semenul nostru (Matei 18,22). In al doilea rând “a se bucura cu cei ce se bucură” (Romani 
12, 15). Sfântul Ioan Gură de Aur spune în acest sens următoarele: “Noi putem afla mulţi 
oameni care plâng cu cei ce plâng, adică îşi fac milă de cei nenorociţi, dar nu pot deloc să se 
bucure cu cei ce se bucură, ci pe când alţii se bucură, ei varsă lacrimi. Deci a se bucura cu cei 
ce se bucură nu este o virtute neînsemnată, ci mai mare decât a plânge cu cei ce plâng, ci chiar 
mai mare decât a sta în ajutorul celor aflaţi în primejdii; căci mulţi sunt aceia care împart 
primejdia cu cei ce sunt în primejdii, dar sunt foarte supăraţi pe cei ce se bucură”. 161 Desigur 
nu e vorba de bucuria destrăbălată prin care mulţi îşi jubilează succesele, ci de bucuria ca şi 
comuniune de iubire, care alungă tulburarea invidiei, şi constituie o forţă morală ce înnobilează 
spre noi şi multiple împliniri. 

Un alt aspect al milosteniei este cel comunitar. Aceasta înseamnă că milostenia nu 
este făcută arbitrar, la voia întâmplării, sau ocazional, ci organizat având ca obiectiv salvarea 
trupească şi sufletească a omului. Prin aceasta milostenia devine un act soteriologic, imitând 
mântuirea omului din iubire şi milă divină. Ea este săvârşită de Biserică şi se referă la 
comuniunea credincioşilor, sau la integrarea oamenilor în comuniunea împărăţiei lui Dumne¬ 
zeu, sau la ajutorarea reciprocă a comunităţilor creştine. Aceasta este Koivcovia, latoupyia 
şi SiaKOVia creştină, aşa cum reiese mai ales din epistolele pauline (Romani 15, 26; 16, 15; 
II Corinteni 9, 12; Col. 5, 13; I Corinteni 16,15; II Corinteni 8, 1-14; 9, 5-8). 

Legată de această formă comunitară, milostenia se va numi şi siAoyia (dărnicie, bine- 

A 

cuvântare: II Corinteni 9,5). In comunitatea eclezială milostenia va reprezenta “roada Duhului 
Sfânt” şi se va numi: xpiţGTorriţ (bunătate) şi ayaOomovîi (facere de bine) (Galateni 5,22). 

Acest caracter comunitar organizat de Biserică a pornit din porunca Domnului că: 
“mai bine este a da decât a lua” (Fapte 20, 35). Ea devenise o regulă de aur, o normă de 
credinţă şi de conduită pentru Biserica primară. Cuvintele acestea exprimau iubirea creştină 
în acţiune, menită să sfinţească viaţa credincioşilor eliberând-o atât de lăcomie şi zgârcenie, 

A 

cât şi de pofta de acumulare a bunurilor prisositoare. In comunitatea Bisericii primare nu se 
ştia ce este al meu şi al tău, fiindcă toate erau de obşte, primind fiecare după cum avea trebuinţă: 
“Şi nimeni nu era lipsit între ei, căci toţi câţi aveau ţarini sau case, vânzându-le, aduceau 
preţurile celor vândute, şi le puneau la picioarele Apostolilor”... (Fapte 4, 34-35). 

Din nefericire însă au apărut şi profitorii, oamenii necinstiţi, dominaţi de lăcomie... 
Astfel, soţii Anania şi Safira dornici după acumularea de bunuri pe cale necinstită, au fost 
pedepsiţi exemplar... (Fapte 5, 1-10). La fel şi Simon Magul a rămas peste veacuri simbolul 
falsificării darurilor lui Dumnezeu, determinat de filarghirie (Fapte 8, 18-24), despre care 
Apostolul atrăgea atenţia că este “izvorul tuturor relelor” (I Timotei 6, 10). 


161 Pr. Constantin Morariu, Virtutea milei creştine, 1923, p. 12 -13 

4.5. Discernământul în aplicarea milosteniei 

Didahia, sau învăţătura celor 12 Apostoli scrisă în partea a doua a primului secol 
creştin dă mărturie cu privire la existenţa în acea vreme a unor “traficanţi de Hristos”. Aceştia 
erau nişte profeţi harismatici care încercau să-şi asigure un trai comod numai din milostenie. 
Biserica i-a demascat şi i-a declarat “profeţi falşi”, fiindcă “nu trăiesc după chipul lui 
Dumnezeu” (Didahia XI, 8; XII, 3-5), şi astfel s-a dat creştinilor îndemnul: “să asude mi¬ 
lostenia ta înainte de a-1 alege pe cel căruia să o dai” (Didahia I, 5-6). 

De aceea, în aplicare milosteniei se cuvine să operăm cu chibzuinţă, sau cu dreaptă 
socoteală, spre a face deosebirea între milostenia acordată unui nevoiaş, pornită din iubirea 
faţă de Hristos, şi a refuza pe profitorii şi necinstiţii lumii... Astfel, prin discernământ nu 
lăsăm ca dragostea să devină slăbiciune, iar milostenia o naivitate şi un eşec moral... 


4.6. Instituţiile de asistentă socială 

5 5 

în Biserica primară 

Acesta este un motiv în plus pentru ca Biserica să organizeze opera calitativă în 
adevărate instituţii de asistenţă socială, care constituie o adevărată revelaţie divină, şi ne 
mai întâlnită minune a dragostei faţă de cel aflat în suferinţă, marginalizaţi, izolaţi, părăsiţi, 
învinşi. “Din primele zile ale lucrării sale, prin Sfinţii Apostoli, prin ucenicii acestora, prin 
evanghelişti, prooroci, prin diaconi, diaconiţe, presbiteri, presbitere, văduve şi prin toată obştea 
de credincioşi, împreună cu slujitorii obişnuiţi ca şi cu cei harismatici, Biserica a pus toată 
grija pentru pâinea cea de toate zilele a celor nevoiaşi. Evanghelia nu li s-a vestit acelora 
numai prin cuvânt, ci şi prin faptă. Iar vestea cea bună a faptei de ajutorare sau evanghelia 
faptei a străbătut ca fulgerul de la un capăt la altul lumea romană. S-au ridicat ca valurile 
uriaşe ale apelor mulţimile celor flămânzi şi goi şi în toate părţile s-a pornit căutarea lui 
Hristos şi a ucenicilor Săi în căutarea celor ce vesteau o Lege nouă, o lege biruitoare prin 
dragoste de oameni... Ce veste bună pentru cei asupriţi şi ce năpraznică noutate pentru 

A 

asupritori! In curând şi unii şi alţii s-au făcut vestitorii ei. Iar Biserica şi obştea de credincioşi 
împlineau cu dragoste şi smerenie legea cea nouă, mai ales prin instituţiile de asistenţă socială, 
care erau: gerocomiile (azile pentru văduve); parthenocomiile (fecioare), brefotrofiile 
(brefotrofiile = leagăne de copii părăsiţi sau găsiţi), orfenotrofiile (orfelinatele), xenodohiile 
(case de oaspeţi pentru primirea străinilor), ptohotrofia (ptohos - sărac, azile pentru săraci), 

nosoconiile (nosos = boală = spitale), gerontocomiile (azile pentru bătrâni). De remarcat 
faptul că averea Bisericii era averea săracilor. 162 

Din nefericire, opera social religioasă pe care a îndeplinit-o Biserica prin aceste 
aşezăminte, este deseori ignorată, minimalizată... deşi istoria lor pentru dezvoltarea vieţii 
bisericeşti şi pentru îndeplinirea rostului ei mântuitor în lume, este de o importanţă cel puţin 
tot atât de mare ca şi istoria sinoadelor ecumenice. Această ignorare se datorează faptului că 
se socoteşte greşit că istoria ar consta în ani, din persoane şi personalităţi, chiar şi din eretici, 
şi mai puţin din talazurile mari ale vieţii şi din lucrarea de purtare peste ele a corăbiei 
mântuitoare, la cârma căreia stă Hristos. Prezenţa şi lucrarea milostivirii lui Dumnezeu în 
istorie o mai mărturisesc apoi toate strădaniile sfinţilor filantropi, ca şi a tuturor celor ce s-au 
ostenit în orice ascultări prin numeroasele şi feluritele aşezăminte de caritate creştină. Umila 
şi anonima lor existenţă, sfârşită adeseori cu jertfire de sine pentru cei pe care îi îngrijeau, a 
fost aceea care a dus în spinare ca melcul, măreţul edificiu al asistenţei sociale a Bisericii. 
Eroi şi mucenici necunoscuţi, chipurile lor se înalţă luminos în zbuciumul istoriei, formând o 
adevărată “massa candida” străjuitoare a razelor iubirii faţă de aproapele şi alinătoare a 
suferinţelor omeneşti. 163 


4.7. Milostenie, iubire, demnitate 

Pe de altă parte, se cuvine să precizăm că sub aspectul moralei creştine nu interesează 
faptul cât dă cineva, ci faptul că milostenia este făcută din iubire sinceră. Iar autenticitatea 
iubirii creştine în actul milosteniei este valorificat nu prin cantitate, ci prin jertfelnicie. 
Exemplul văduvei care a pus în cutia milelor de la templu numai doi bani fiindcă numai atâta 
avea, a fost apreciată de Mântuitorul că a dat mult mai mult decât cei care au oferit din prisosul 

/V 

lor... (Marcu 12,43-44). In sfârşit, milostenia creştină este un act liber “Nu este şi nu poate fi 
impusă de nimeni: “Fiecare să dea cum socoteşte cu inima, nu cu mâhnire, sau de silă, căci 
Dumnezeu iubeşte pe cel ce dă de bunăvoie” (II Corinteni 9, 7). 

Promovând opera caritativă într-o formă organizată şi comunitară prin iubire, Biserica 
îi restabileşte celui aflat în nevoi şi sărăcie, calitatea demnităţii sale umane, scoţându-1 din 
josnicia existenţei sale calificată prin peiorativul: “milog”. Vom înţelege mai bine aceasta, 
dacă vom analiza chiar şi în treacăt raportul dintre iubire şi milă. Iubirea se referă totdeauna 
la o valoare. Mila însă vizează ceva ce reprezintă procese orientate în sens opus exigenţelor 
valorilor. De pildă, un om bolnav, suferind, neputincios, nefericit, etc. poate fi obiect simultan 
atât al milei, cât şi al iubirii, însă sub unghiuri diferite. Poate fi subiect al milei întrucât e luat 


162 Pr. Prof. liviu Stan, Instituţiile de asistentă socială în Biserica veche, în rev. Ortodoxia, 
nr. îşi 2/1957 

în considerare ca bolnav, neputincios, nefericit, etc., şi poate fi obiect al iubirii, întrucât e 
considerat în virtualităţile lui de sănătate, putere, înălţare, etc. Altfel spus: dacă simţi milă 
faţă de bolnavul, decăzutul, slabul din om, iubirea o simţi faţă de sănătosul, puternicul, curatul 
dintr-însul. S-a spus pe bună dreptate că mila fură iubire înjoseşte pe cel compătimit. Am 
văzut că mila se referă la omul aflat în starea de nefericire, de slăbiciune, mizerie, suferinţă. 
Faptul că eu îl fac pe unul ca acesta să ia la cunoştinţă compătimirea mea, îi poate răscoli în 
chipul cel mai dureros sentimentul de inferioritate în care se află. Ori, a-i da cuiva prilejul 
să-şi recunoască inferioritatea, nevrednicia, mai ales când se află prăbuşit sub povara unei 
nenorociri, înseamnă a-i atinge în mod grav simţământul său de demnitate şi a-i vărsa 
astfel în suflet amărăciunea ucigătoare a ruşinii şi a umilinţei . 164 

Pentru a înţelege mai bine respectul şi redarea demnităţii umane, celui decăzut din ea 
prin cerşetorie, următorul studiu de caz este concludent. Se spune că poetul Reiner Maria 
Rilke ieşind dintr-o catedrală unde asistase la serviciul divin, zărind un cerşetor, scoate floarea 
ce o avea la butoniera hainei şi o înfige în haina zdrenţuită a cerşetorului, strângându-i cu 
căldură şi sinceritate mâna. Gestul a pătruns până în adâncul inimii cerşetorului şi răscolin- 
du-i demnitatea, de-a dreptul a renunţat la înjosirea la care s-a supus atâta timp... 


4.8. Cultivarea milosteniei 


Biserica a înscris în calendarul sfinţeniei creştine numele atâtor sfinţi, care au ridicat 
caritatea pe cele mai înalte culmi; unii ca aceştia au împărtăşit întreg prisosul avuţiei lor celor 
nevoiaşi, spre a se mulţumi cu strictul necesar şi a simţi în schimb în străfundul inimii bucuria 
de negrăit de a se fi putut dărui integral iubirii lui Dumnezeu. Fiindcă în aceasta constă forţa 
morală a milostenie, în bucuria împlinirii duhovniceşti, a dobândirii calităţii de fiu care imită 
şi desăvârşeşte opera de milostenie a Părintelui (Luca 6, 36), de a putea vedea în semenul 
nevoiaş de lângă tine pe Hristos, şi a recunoaşte că Lui i-ai dăruit (Matei 25, 40). De aceea, 
caritatea nu constă numai în ajutorul material oferit celui nevoiaş, ci şi împărtăşirea celui ce 
dă, de bunuri spirituale. Pentru cel ce primeşte, darul are o valoare materială şi se 
consumă în timp, dar pentru cel ce dă, rămâne un izvor de bunuri spirituale nepieritoare. 
Având ca finalitate imitarea milosteniei lui Dumnezeu prin adresarea către Hristos (care se 
identifică cu cel nevoiaş), opera de caritate devine un act de sfinţenie, curăţind sufletul de 
întinăciunea poftelor aducătoare de patimi şi înnobilând sufletul cu iubirea atotcuprinzătoare 
care ne desăvârşeşte în Dumnezeu, după îndemnul unui părinte filocalic: “Să biruiască în tine 
pururea cumpăna milosteniei, până ce vei simţi în tine mila lui Dumnezeu faţă de lume... 
(căci) nimic nu poate apropia aşa de mult inima de Dumnezeu ca milostenia. De aceea, 


164 Prof. D. I. Belu, Despre iubire, Timişoara, 1945, p. 18 -19 

omul milostiv este doctor chiar al sufletului său, pentru că alungă întunericul patimilor 
dinlăuntrul său, ca printr-o suflare puternică. Iar aceasta este o datorie faţă de Dumnezeu”. 165 
Fiind aureola iubirii lui Dumnezeu spre bucuria altora, milostenia a fost socotită pe drept 
cuvânt de Părinţii Bisericii prin glasul Sfântului Ioan Gură de Aur: paoiMSa tcov apstcov . 166 
Astfel putem spune că urmând pilda samarineanului milostiv, creştinii devin prin milostenie 
mântuitorii lumii, asemenea lui Iisus Hristos. “Noi moştenim un nume mare şi nou, acela de 
creştini, de la Hristos — spune sfântul Grigorie de Nazianz. Suntem popor sfânt, preoţie 
împărătească, popor ales şi pus deoparte, cu năzuinţa spre fapte bune şi mântuitoare; ucenicii 
lui Hristos cel blând şi iubitor de oameni, purtătorul slăbiciunilor noastre, Cel ce s-a umilit pe 
Sine, îmbrăcând alcătuirea noastră omenească; Cel care pentru noi a sărăcit cu trupul şi cu 
cortul acesta pământesc, care pentru noi a suferit durerea şi epuizarea pentru ca noi să ne 
îmbogăţim în dumnezeire. Având în Hristos o pildă de atâta milă şi împărtăşire a suferinţei, 

A 

vom dispreţui oare pe aceşti nenorociţi şi vom trece pe lângă ei? Ii vom părăsi ca pe nişte 
morţi, ca pe nişte blestemaţi, ca pe nişte infame reptile şi fiare? Nu, fraţii mei, pentru că noi 
suntem oile lui Hristos, Păstorul cel bun, care îşi aduce la turmă oaia cea rătăcită, care caută 
oaia cea pierdută şi întăreşte oaia cea slăbită. Prin facerea de bine faţă de semenul nostru, 
îndeosebi faţă de cel în suferinţă, noi repetăm în mic şi faţă de cei puţini, opera de 
mântuire a lui Iisus Hristos faţă de întreaga umanitate; ajungem şi noi un fel de 
mântuitori, de Hristoşi, cu perspectiva îndumnezeirii . 167 

în concluzie, putem spune că milostenia este mai mare decât dreptatea, fiindcă 
poartă în sine semnul dăruirii şi al jertfelniciei, deşi dreptatea ca împlinire a poruncilor lui 
Dumnezeu cuprinde şi milostenia. 

Mila ca simţământ profund al sufletului omenesc este în primul rând o virtute naturală, 
manifestată ca o dispoziţie de a participa la viaţa celui slab, sau acelui aflat în nevoi şi 

/V 

nenorociri. In acelaşi timp, milostenia este şi o virtute etică, fiindcă realizează binele prin 

A 

efort de voinţă statornic şi susţinut, cu referire la viaţa socială. In al treilea rând, fiind legate 
organic şi funcţional de iubire, în fapta celui ce face milostenie este implicată prezenţa lui 
Dumnezeu, care „este iubire”. Astfel, milostenia devine virtute creştină, care face vie iubirea 
lui Dumnezeu în lume. De aici şi îndemnul Mântuitorului: “fiţi milostivi precum şi Dumne¬ 
zeu este milostiv” (Luca 6, 34). 

Milostenia aduce totdeauna demnitate persoanei umane prin aceea că alungă sălbăticia 
şi brutalitatea egoismului, aducându-i nobleţea şi sfinţenia prin generozitate. 


165 Sf. Isaac Şirul, Filocalia, voi. X, trad. D. Stăniloae, Bucureşti, 1980, p. 192 

166 Omilia III, 1, Despre penitenţă, Migne, P. G. 49, 293 

167 Despre dragostea faţă de săraci, XV, Migne, P. G. 35, 876 BC. 

5. INIMA CURATĂ 
- temei şi împlinire a ascezei creştine - 

/v 

In Fericirea a şasea, Mântuitorul evidenţiază importanţa inimii curate, ca împlinire a 
ascezei creştine, care conduce la vederea lui Dumnezeu, sau la contemplaţie. 

Cuvântul “inimă” are un înţeles foarte variat, complex şi diversificat. Inima este în 
primul rând organul central al aparatului circulator, legat de viaţă atât de strâns, încât atunci 
când inima nu mai bate, viaţa încetează şi ea. Prin analogie cu inima ca organ central al 
corpului omenesc care pune viaţa în mişcare, inima ca determinare spirituală reprezintă centrul 
cel mai adânc al sufletului, afectivitatea care îl vitalizează, punându-i în mişcare şi celelalte 
funcţii, precum: gândirea, voinţa şi apoi faptele. 

/V 

In Vechiului Testament corespondentul lui kardia este “leb”. El se referă la fidelitatea 
faţă de Iahve şi are mai mult un caracter exterior, însemnând faptele exterioare, mai mult 
decât cercetarea inimii în adâncul ei de taină. 

/V 

In Noul Testament accentul cade pe aspectul interior al vieţii spirituale, adică pe inimă 
ca adânc al sufletului, pe omul interior, unde se formează şi se dospeşte întreaga frământătură 
a vieţii duhovniceşti. 

Reprezentând chipul lui Dumnezeu în om, inima la creaţie este bună. Căderea omului 
în păcat a adus răul în inimă. La această inimă rea se referă Mântuitorul când spune că 
“dinăuntru din inima omului ies gândurile rele, dezbinările, adulterul, uciderile, furtişagurile, 
asupririle, vicleşugurile, înşelăciunea, necumpătarea, invidia, hula, trufia, uşurătatea; toate 
aceste rele ies dinăuntru şi necurăţesc (întinează) pe om” (Marcu 7, 21-23). De aici putem 
conchide că dacă numai inimile curate se pot ridica la vedere, sau contemplarea lui Dumne¬ 
zeu, inimile rele stăpânite de faptele mai sus amintite, fiindcă necurăţesc sufletul omenesc, 
numai prin eliberarea de ele, se poate ajunge la vederea lui Dumnezeu. Pe de altă parte, Dum¬ 
nezeu însuşi îşi poate vedea chipul doar în inimile curate. Aşa cum într-o oglindă necurăţită, 
întinată, nu-ţi vedea cu claritate chipul, tot astfel şi Dumnezeu îşi va vedea chipul, şi inimile 
îl pot vedea pe Dumnezeu, numai dacă mai întâi se curăţesc de întinăciunea păcatului. 

De aici vedem că dacă inima este curată, întreaga fiinţă va fi curată. Şi numai cu 
întreaga fiinţă curată ne putem apropia de Dumnezeu , care este prin excelenţă Spiritul pur 

/V 

(Ioan 4,24) ce nu poate avea atingere cu întinăciunea. înţelegem mai bine aceasta dacă ne 
vom referi la „rugul aprins” care îl atrăgea pe Moise în comuniunea lui Dumnezeu, condiţia 
şi porunca: „scoate-ţi încălţămintea din picioarele tale, că locul pe care calci este pământ 
sfânt” (Ieşirea 3, 2-5). Altfel spus, la sfinţenia lui Dumnezeu se ajunge numai prin sfinţenia 
proprie, adică prin lepădarea oricărei întinăciuni. 

/V 

In spiritualitatea creştină inima curată constituie un capitol ce stă la temelia, atât a 
asceticii, cât şi a vieţii contemplative, a vederii lui Dumnezeu, numită theoria, fiindcă numai 
inimile curate se pot ridica la vederea lui Dumnezeu. 


5.1. Inima curată 

Derivată din radicalul „Kp5”, Kapbia, inima este locul central şi cel mai adânc al 
sufletului omenesc. Aici e „fierberea” cea mai clocotitoare dintre bine şi rău. Aici se dă lupta 
hotărâtoare dintre lucrarea harului lui Dumnezeu spre sfinţenia vieţii şi prăbuşirea sufletului 

/V 

în întunericul patimilor. In inimă sălăşluieşte Hristos prin credinţă (Efeseni 3, 17) şi tot din 
inimă ies, ca dintr-un „abis de nepătruns”, gândurile rele ce duc viaţa duhovnicească la 
înrobirea ei în patimi. 

Sfântul Apostolul Pavel foloseşte de 63 de ori pe kardia cu privire la „omul lăuntric” 
(interior), adică la eul omenesc cel mai adânc, ca esenţă a sufletului, care constituie centrul şi 
rădăcina vieţii. Reprezentând partea cea mai lăuntrică a omului şi tot odată întregul lui, 
kardia este locul în care se întâlneşte omul cu Dumnezeu. Acest contact are un sens dublu: 
pe de o parte inima omului se ridică spre Dumnezeu, năzuieşte spre Dumnezeu, iar ca parte 
cea mai intimă a simţirii omeneşti este locul de primire a descoperirii lui Dumnezeu. Ea 
este sediul voinţei şi izvorul deciziilor şi atitudinilor omeneşti. Este punctul cardinal al 
vieţii lăuntrice omeneşti, sediul şi originea tuturor puterilor şi funcţiilor omului, precum: 
iubirea, credinţa mângâierea, pacea durerea, dorinţa bună şi rea, cunoaşterea naturală 
şi supranaturală, sălaş al Duhului Sfânt (Romani 5, 5; II Corinteni 1,5; Galateni 4, 6), 
precum şi locaşul lui Hristos primit prin credinţă (Efeseni 3, 17). Altfel spus, inima este 
omul însuşi (Evrei 3,12). De aceea, Dumnezeu pentru a preţui pe om la justa lui valoare, îi 
cercetează şi îi judecă inima, dacă e curată, sinceră (I Timotei 1, 5), dreaptă (II Tesaloniceni 
3, 5), împietrită (Romani 2, 5), vicleană (Evrei 3, 12), învârtoşată (Evrei 3, 15), nevinovată 
(Romani 16,18). Dumnezeu „este cunoscător al inimii” (Fapte 1,24; 15,8) şi astfel ochiul lui 
pătrunde în adâncurile ei de taină şi nici un ascunziş nu-i este străin şi necunoscut. 

Sfântul Apostol Petru foloseşte expresia: „omul cel tainic al inimii” (I Petru 3, 4). 
Această inimă defineşte persoana umană, ca intenţionalitate spre comuniune şi aspiraţie 
spre valori. Fiindcă şi Dumnezeu este Persoană, inima omului va putea intra în comuniunea 
Binelui suprem numai „în nestricăcioasa podoabă a duhului blând şi liniştit, care este de mare 
preţ înaintea lui Dumnezeu” (I Petru 3, 4). 

De aici rezultă că putem vorbi de o inimă bună şi de o inimă rea. Interesant este 
faptul că Mântuitorul socoteşte inima omului a fi o comoară (Oiţuaupoţ) bună sau rea: 
„Omul bun, din comoara cea bună a inimii scoate lucruri bune, iar omul cel rău din comoara 
cea rea scoate lucruri rele” (Matei 12, 35). 

Inima bună este comoara de mare preţ ascunsă în ţarina sufletului (Matei 13,14). 
Această comoară este împărăţia lui Dumnezeu. Ea se află „înăuntru nostru” (Luca 17, 21), 
adică în inima noastră. Iar împărăţia lui Dumnezeu este „pace, bucurie şi dreptate în Duhul 
Sfânt” (Romani 14, 17). Inima bună este prin urmare sediul împărăţiei lui Dumnezeu ca 
prezenţă şi lucrare a Duhului Sfânt. Ea poartă în sine „roada Duhului Sfânt”, care este: 
„dragostea, bucuria, pacea, îndelunga răbdare, bunătatea, facerea de bine, credinţa, blândeţea, 
cumpătarea” (Galateni 5,22). 

Inima rea este rădăcina sau izvorul gândurilor rele: „Din inima omului ies gându¬ 
rile rele...” (Matei 15,19), care „îl necurăţesc, îl întinează pe om” (Marcu 7, 23). 

Privitor la cele două inimi, care reprezintă eul cel mai adânc al omului, s-a remarcat 
faptul că „prin inima bună lucrează Dumnezeu, iar prin inima rea, duhurile rele, încât conştiinţa 
noastră devine un teren de luptă între Hristos şi duhul cel rău, prin gândurile bune şi rele ce le 
trimit prin cele două inimi. Fiecare caută să câştige adeziunea conştiinţei noastre. Raportând 
totul la inima bună, ajutăm la biruinţa lui Hristos în noi, care va curăţa şi inima pătimaşă”. 168 

/V 

In Spiritualitatea Răsăriteană, inima este locul central al sufletului omenesc unde 
se armonizează şi se unifică toate facultăţile: intelectul, voinţa şi sentimentul pentru a se 
deschide transcendenţei divine şi a primi harul divin spre a deveni, după o asceză 
purificatoare, un cer interior, adică împărăţia lui Dumnezeu înăuntrul nostru (Luca, 17,21). 
Prin urmare, „pentru Părinţii Bisericii inima este „esenţa” veritabilei cunoaşteri, a cărei 
„lungime” este inteligenţa minţii”. 169 Când inima ca esenţă şi mintea ca energie sunt unite 
în Hristos, atunci se creează unitatea „inimii-duh”. Inima devine duhovnicească prin 
lucrarea Duhului şi adeziunea voinţei libere care o priveşte. Sfântul Apostol Pavel ne spune: 
Şi pentru că sunteţi fii, a trimis Dumnezeu pe Duhul Fiului Său în inimile voastre, care strigă 
„Avva, Părinte!” (Galateni 4, 6). Aceasta înseamnă că „iubirea lui Dumnezeu s-a revărsat în 
inimile noastre prin Duhul Sfânt cal dăruit nouă” (Romani 5, 5). 

/V 

In spiritualitatea apuseană inima este interpretată în corelaţie cu afectivitatea ce se 
opune intelectului. Asociind inimii forma gândului, acesta va fi un „discurs afectiv”, ce 
refulează „discursul mental” în creier, ca subaltern. De aici rezultă şi caracterul sentimental 
ce s-a dezvoltat în Biserica Apuseană privind devoţiunea pentru „Inima sfântă” a lui Iisus. 


5.1.1. Mintea în i nim ă 

Când ne referim la gândurile bune sau rele, trebuie să avem în atenţie şi mintea ca 
instrument prin care ele sunt exprimate. Printr-o comparaţie deosebit de sugestivă şi plastică, 
Mântuitorul raportează mintea la lumina ochiului. Ceea ce este ochiul pentru trup, este 

168 D. Stăniloae, Teologia Morală Ortodoxă, voi. III, Bucureşti 1981, p. 127 

169 Olivier Clement, Puterea credinţei, trad. rom., Târgovişte, 1999, p. 178 

mintea pentru suflet: „Luminătorul trupului este ochiul. Deci de va fi ochiul tău curat, tot 
trupul tău va fi luminat; iar de va fi ochiul tău rău, tot trupul tău va fi întunecat. Deci dacă 
lumina care este în tine este întuneric, dar întunericul cu atât mai mult” (Matei 6,22-23). Aşa 
cum ochiul trebuie să fie întotdeauna curat, lipsit de orice fel de tulburare, tot astfel şi mintea 
se cuvine a fi purificată de gândurile rele şi pătimaşe, deoarece prin natura sa, mintea (nous) 
este apathes, încât gândurile rele şi pătimaşe nu îi sunt proprii. 

Sfântul Antonie cel Mare arată că „mintea vede toate, chiar şi cele din ceruri. Şi 
nimic nu o întunecă decât păcatul.. .”. 170 „Sufletele care nu sunt ţinute în frâu de raţiune şi nu 
sunt cârmuite de minte, ca să stăpânească şi să cârmuiască patimile... se pierd ca dobitoacele 
cele necuvântătoare, raţiunea fiind târâtă de patimi ca vizitiul biruit de cai”. 171 Activitatea 
dinamică a sufletului omenesc este dată de puterea de manifestare a inimii şi a gândului. 
Părinţii filocalici şi asceţii creştini compară gândul cu moara care neîncetat macină...dar 
macină ceea ce pui în ea...de aici, calitatea bună sau rea a gândului, în funcţie de modul în 
care este folosit. Poate fi gândul simplu, cel curat, dar poate fi şi gândul pătimaş, atunci 
când este compus cu imagini şi sugestii venite din afară, sau cu amintiri venite dinăuntru. De 
exemplu, Mânuitorul spune: „cel ce caută la o femeie spre a o pofti, a şi păcătuit cu ea”. 
Gândul simplu ar fi noţiunea însăşi a femeii. Acesta poate deveni gând compus atunci când 

/V 

este amestecat cu amintiri şi imagini. In această situaţie apare pofta, plăcerea şi păcatul. Acum 
gândul devine pătimaş. La fel se poate vorbi şi despre gândul simplu la mâncare, băutură, 
bani, mânie, etc., atunci când acestea devin compuse prin amintiri, imagini, sugestii...Prin 
urmare, „toate gândurile pătimaşe, sau aţâţă partea poftitoare a sufletului, sau o tulbură pe cea 
irascibilă, sau o întunecă pe cea iraţională”, spune Sfântul Maxim Mărturisitorul. 172 Când 
gândul pătimaş ajunge în minte, o abate de la strălucirea ei originară, de la starea de libertate, 

/V 

ca esenţă divină a chipului lui Dumnezeu, înrobind-o patimii. In această situaţie, ea va deveni 
vooq njş oapKoţ (mintea cărnii) (Coloseni 2, 18). O astfel de minte înrobită de patimă va 
coborî în inimă şi va face inima rea, întinată. Din această inimă devenită rea vor ieşi apoi 
gândurile rele, care vor domina conştiinţa şi întreaga viaţă sufletească, fiindcă mintea, îndată 
ce se depărtează de inimă şi de împărăţia lui Dumnezeu aflătoare în ea, rămânând oarecum 
stingheră, dă loc momelii (atacului), diavolului, şi devine capabilă să primească şoapta lui 
cea rea, spune Marcu Ascetul. 173 

Dar dacă mintea primeşte la început gândul simplu şi se îndreaptă cu el în inimă, 
atunci inima va fi curată, fiindcă şi gândul este curat, adică lipsit de amintiri, sugestii şi 
imagini pătimaşe. De aici şi îndemnul Apostolului: „supuneţi-vă gândul spre ascultarea 
lui Hristos” (II Corinteni 10, 5). Nu-1 lăsaţi, altfel spus, victimă poftelor şi dorinţelor oarbe 


170 Filocalia, I, 106, p.23 

171 Filocalia, I, 96, p. 22-23 

172 Mitropolit Hierotheos Vlachos, Psihoterapia Ortodoxă (trad. rom.), Timişoara, 1998, p. 247 

173 Filocalia I, p.304 

care îl întunecă şi vreau să-l înrobească. Jertfiţi-1 lui Hristos „pe care îl aveţi în inimile voastre” 
(Efeseni 3, 17). Străduiţi-vă să dobândiţi „gândul lui Hristos”(I Corinteni 2, 16; Filipeni 
2, 5). S-a remarcat că „nu totdeauna putem apăra gândul simplu, întâi născut, de ghearele 
fiarei care îl pândeşte. Aceasta se întâmplă mai ales atunci când nu l-am jertfit îndată lui 
Hristos, când mintea nu s-a îndreptat cu el în inimă, ci a privit, ca soţia lui Lot, îndărăt spre 
atacul apărut, spre pofta ce şi-a semnalizat prezenţa în conştiinţă”. 174 Sfântul Ioan Gură de 
Aur arată că „gândul la Domnul nostru Iisus Hristos clatină toată lucrarea duşmanului din 
inimă, o învinge şi o dezrădăcinează treptat. Coborându-se numele Domnului Iisus Hristos în 
adâncul inimii, pe cel care stăpâneşte peste întinderea inimii îl înfrânge, iar sufletul îl 
mântuieşte”. 175 

Evagrie vorbeşte de yupvoţ vooq ca golire a minţii de orice fel de gânduri, chiar şi de 
cele bune, pentru ca rugăciunea să nu fie tulburată de nimic. Atunci mintea poate primi inte¬ 
gral Duhul lui Dumnezeu care se roagă în ea, încât gândurile şi cuvintele noastre rămân complet 
neputincioase şi de prisos. Duhul umple minte şi inima cu căldura şi strălucirea Lui, iar „pacea 
lui Dumnezeu, care depăşeşte toată mintea va păzi inimile şi cugetele în Hristos Iisus” (Filipeni 
4,7). Cel ce ajunge în această înălţare duhovnicească, reactualizează starea profetului aflat în 
faţa lui Dumnezeu, care inundat fiind de slava Sa, exclamă: „Vorbeşte, Doamne, Tu, că robul 
Tău ascultă...”. E rugăciunea tăcerii gândului, fiindcă mintea, coborând cu Duhul lui Dum¬ 
nezeu în inimă, a înmiresmat-o de sfinţenie în unitatea deplinătăţii iubirii ca dar al lui Dum¬ 
nezeu. 


5.1.2. Mijloacele de cultivare a inimii curate 

Ascetica creştină a acordat o atenţie deosebită şi un interes cu totul deosebit de a găsi 

mijloacele eficiente pentru a menţine inima curată prin gândul simplu dăruit lui Hristos. 

Acestea sunt: atenţia ca pază a inimii şi a minţii; rugăciunea neîntreruptă cu 
pomenirea numelui lui Iisus şi privegherea, ca exerciţiu de menţinere a gândului mereu 
treaz şi pătrunzător în exprimarea clară a realităţilor dumnezeieşti. 

1. npooo/fj - atenţia ca luare aminte la tine însuţi este înainte de toate un îndemn 
apostolic, preluat din Legea Veche (Deuteronom 15, 9): „Ia seama la tine însuţi...” (I Ti- 
motei 4, 16), va fi expresia vigilenţei dezvoltată şi practicată în spiritualitatea creştină ca o 
regulă şi ca un mijloc de curăţire a inimii. 

Atenţia ca păzitoare a inimii oferă imaginea paznicului sau a santinelei care stă la 
poarta inimii spre a o feri de orice gând rău ce vrea să se furişeze în suflet. Asceţii creştini 
vorbesc de paza inimii ca de paza unei fortăreţe: (pulcncrj KapStaţ; şi o corelează cu paza 

174 D. Stăniloae, o.c.p. 132 

175 ibidem 

minţii pentru păstrarea curată a minţii: Tîţpfjaiţ vooţ. Astfel, curăţia inimii depinde de curăţia 
minţii, cu care se află în legătură organică şi funcţională. Pentru acest motiv, Apostolul acordă 
mare importanţă „înnoirii duhului minţii” (Efeseni 4,23), sau „schimbarea prin înnoirea minţii” 
(Romani 12,2) pentru a dobândi „gândul lui Hristos” (I Corinteni 2,16), adică „duhul vieţii 
lui Hristos care izbăveşte (eliberează) de legea păcatului şi a morţii” (Romani 8,2) atât inima, 
cât şi mintea. 

Atenţia (îrpoaoxn) ca păzitoare a inimii şi a minţii îndeplineşte funcţia de apărare, iar 
ca metodă îndreptată împotriva gândurilor rele este cuvântul îndreptat spre Dumnezeu. 
Iisus Mântuitorul nostru a răspuns ispitirii diavolului prin cuvântul Scripturii, fură să mai 
accepte alte discuţii... Există o împotrivire sau o combatere prin cuvânt a gândurilor rele ce 
bat la poarta inimii şi a minţii. Această combatere poartă numele de avtipprjoiţ. Noţiunea 
indică ideea de contrarietate: avti - contra; prioiţ - vorbire, spunere, zicere (povestire, isto¬ 
risire). Foarte mulţi asceţi cunoşteau toată Scriptura, spre a folosi citatele scripturistice ca 
răspuns împotriva sugestiilor diavolului. Evagrie în Antirreticos-ul său a adunat 487 de texte 
biblice (de la cartea Facerea la Apocalipsa) pentru alungarea oricărui gând. A le memoriza pe 
toate este un lucru aproape imposibil, încât s-a constatat că este suficientă invocarea numelui 
lui Iisus pentru alungarea tuturor duhurilor. Şi astfel rugăciunea lui Iisus va înlocui cataloagele 
cu versetele biblice. 

2 . 7rpooa)xfj = rugăciunea este mijlocul prin care menţinem mintea trează, iar 
curăţia inimii într-o constantă împărtăşire cu duhul vieţii lui Hristos. De aici şi îndemnul 
Apostolului: „rugaţi-vă neîncetat” (I Tesaloniceni 5, 17), „stăruind în rugăciune, prive¬ 
ghind în ea cu mulţumire” (Coloseni 4,2). Cel mai important rod al rugăciunii este liniştea 
şi pacea vieţii spirituale prin puterea Sfântului Duh unificator. De aici hesykia, adică 
reunifîcarea mintii cu inima. 

9 

Cei care practică hesykia îşi disciplinează viaţa interioară prin rugăciunea continuă, 
care invocă numele lui Iisus, din care cauză se numeşte „Rugăciunea inimii”. Ea are următorul 
conţinut: „Iisuse, Fiul lui Dumnezeu, miluieşte-mă pe mine păcătosul”. Rostirea ei 
neîncetată are ca scop să ţină conştiinţa în stare de priveghere, prin păzirea minţii de orice 
gând dăunător, iar prin continua rostire a numelui lui Iisus, iubirea divină se revarsă în inimă, 
spre a o curăţa şi desăvârşi. 

Practica isihastă prin care se ajunge la inima curată are trei faze: 

a) Faza cuvântului efectuată prin repetarea neîntreruptă a numelui lui Iisus printr-o 
concentrare a întregului gând spre Iisus. Odată cu aceasta se duce şi lupta pentru eliberarea de 

A 

patimi şi creşterea în virtute. In lupta cu ispitele omul este lăsat singur. 

b) Faza gândului. Omul devine stăpân pe instincte şi începe să se cureţe de patimi. 
Toate gândurile se îndreaptă către Hristos, ceea ce face ca şi faptele să le urmeze. Aceasta 
înseamnă o învingere a patimilor şi prin lucrarea harului care aşează în suflet pacea şi bucuria, 
ca roade ale Duhului Sfânt. 

c) Faza inimii. Harul coboară tot mai abundent în inimă. Rugăciunea se face nu prin 
cuvinte, nici prin gând, ci prin Duhul Sfânt, care „se roagă pentru noi” (Romani 8, 26). 

3. vr\x\riq - privegherea este al treilea mijloc care menţine inima curată. El se asociază 
rugăciunii, după cuvintele Mântuitorului adresate Sfinţilor Apostoli ispitiţi, înaintea Sfintelor 
Sale Patimi, de greutatea somnului: „Privegheaţi şi vă rugaţi ca să nu intraţi în ispită” (Matei 
26, 41). Vechiul vfjqxo (vscpsiv) înseamnă a nu bea vin. De aici: vccpâlioţ = a fi treaz, lucid, 
cumpătat; adică cel cu mintea clară, pătrunzătoare, care vede şi exprimă bine lucrurile fiindcă 
se află în deplinătatea facultăţilor sufleteşti. E starea de conştiinţă trează spre deosebire de 

/V 

conştiinţa adormită. In latină este redat prin sobrietas, care se traduce prin: moderaţie, viaţă 
ordonată, prudenţă, cumpătat la băutură. Este contrariul lui ebrietas ca lipsă de cumpătare la 
beutură, şi care duce — aşa cum spune Filon — la „rătăcirea minţii”. Părinţii neptici se 
străduiau să aibă conştiinţa mereu trează şi mintea mereu lucidă, mereu curată prin lipsa 
oricărui gând întunecat, ducător la păcat. Ei doreau să împlinească cuvântul apostolic care-i 
îndemna să „lepede lucrurile întunericului şi să se îmbrace cu armele luminii. Să umble 
cuviincios ca ziua, nu în ospeţe şi în beţii, nu în desfrânări şi în fapte de ruşine, nu în ceartă şi 
în invidie. Ci îmbrăcându-se în Iisus Hristos, grija de trup să nu o prefacă în pofte” (Romani 
13,12-14). Altfel spus, părinţii neptici doreau să facă din viaţa lor o „zi continuă”, plină de 
lumina harului lui Dumnezeu şi lipsită de ispitirile tenebroase ale nopţii păcatului... 

Pe lângă nepsis, privegherea a intrat în spiritualitatea creştină şi sub forma lui agryp- 
nia, mai ales ca un deziderat duhovnicesc al monahilor. 

Interpretând literal îndemnul Mântuitorului de a priveghea şi a se ruga (Marcu 13, 33), 
agrypnia va fi virtutea prin excelenţă a monahilor prin care se combătea lenevia şi meteahna 
somnului, imitând prin aceasta pe îngeri, care nu au nevoie de somn. Sfântul Ioan Scărarul 
spune că „precum datorită obişnuinţei ne deprindem a bea mai mult, tot astfel se întâmplă şi 
cu multă dormire. Pentru acest motiv se cuvine să luptăm împotriva ei, mai ales la începutul 
nevoinţei noastre, întrucât un obicei vechi cu greu poate fi dezrădăcinat”. 176 


5.1.3. Efectele in imii curate 

Efectele inimii curate sunt atât de evidente prin pacea şi liniştea duhovnicească pe 
care le aduce sufletului omenesc, încât un om înduhovnicit, copleşit de dragoste faţă de semeni, 

/V 

întâmpina pe oricine venea la el, cu adresarea: „bucuria mea!”. In acelaşi timp, inimile cu¬ 
rate au puterea de a pătrunde şi influenţa favorabil şi inimile celor din jur. S-a remarcat 
pe bună dreptate că „prin sinceritatea şi nevinovăţia sa, prin calmul, seninătatea şi firescul cu 
care face faţă celor mai primejdioase obstacole şi tentaţii, prin puritatea copilărească îngemănată 


176 Scara, XIX, 2 

cu o adâncă seriozitate, omul pur răscoleşte puternic pe cei căzuţi moralmente, le trezeşte şi 
le înviorează puterile interioare, le reduce conştiinţa la nivelul răspunderii faţă de sine şi faţă 
de oameni şi-i pune astfel din nou pe linia unei vieţi omeneşti normale. Un om curat e un 
nesecat izvor de regenerare morală, cu adânci repercusiuni asupra coeziunii, dăinuirii şi 
promovării vieţii comunitare însăşi”. 177 Dar dragostea inimilor curate se extinde spre a 
cuprinde întreaga creaţie: „Când începeam să mă rog cu inima — spunea un om înduhovnicit 
— toată împrejmuirea mi se înfăţişează într-o formă fermecătoare: pomii, iarba, păsările, 
pământul, aerul, lumina, toate păreau că vorbesc către mine, că sunt aici pentru om, că 
mărturiseau dragostea lui Dumnezeu către om şi că totul se ruga, totul lăuda pe Dumnezeu. 
Atunci am înţeles ce înseamnă cuvântul Filocaliei: „a înţelege duhul făpturilor”. Şi am văzut 
calea pe care trebuia mers, pentru a ajunge să stai de vorbă cu făpturile lui Dumnezeu”. 178 

Din cele de până aici tratate vedem că inima curată reprezintă nucleul sufletului 
omenesc, locul cel mai adânc şi tainic, pătruns de iubirea lui Dumnezeu. Devenind un 
izvor al acestei iubiri, inima curată este simţirea plină de sensibilitate pe măsură să 
pună în mişcare, făcând să vibreze armonic toate funcţiile sufletului. Raţiunea va fi 
dezgheţată din încordarea rece şi rigidă a ordinii. Sentimentul va pune în mişcare voinţa, ca 
putere sufletească de a transforma iubirea lui Dumnezeu în act adresat întregii creaţii. 


5.2. Inima curată şi theoria 

Fericirea a Vl-a ne spune că cei cu inima curată vor vedea pe Dumnezeu. Curăţia 
inimii constituie partea ascetică a spiritualităţii creştine. Vederea lui Dumnezeu este partea 
mistică, adică contemplarea lui Dumnezeu. Partea ascetică se numeşte praxis, partea 
contemplativă se numeşte theoria. 

Vederea lui Dumnezeu oferită de Mântuitorul inimilor curate va constitui de-a lungul 
vremii un exerciţiu de iluminare duhovnicească, având ca finalitate unirea cu Dumnezeu 
sau îndumnezeirea omului prin har: Oscboiq. Ca urmare, vederea lui Dumnezeu va constitui 
un capitol „de vârf’ în spiritualitatea creştină. 

/V 

Vederea lui Dumnezeu este numită Occopia (de la 0sov + opav). In limba latină se 
spune contemplaţie. Ea defineşte o vedere în adâncime, care fixează un obiect, asemenea 
privirii foarte atente cum ar fi ţinta la vânătoare. Această vedere este însoţită totdeauna de 
raţionament; de aceea depăşeşte simpla vedere trecătoare şi nebăgată de seamă. Contemplarea 
înseamnă a vedea şi a examina, a reflecta, a medita şi chiar a filosofa. Când acest raţionament 
are o referire ştiinţifică, atunci formulăm noţiunea de „teorie” spre deosebire de „practică”. 


177 D. Belu, Inima curată, rev. Studii Teologice, 5-6/1952, p. 355. 

178 D. Stăniloae, Teologia Morală Ortodoxă, voi. III, Bucureşti, 1981, p. 236 

Teorie înseamnă examinarea realităţii pe seama căreia formulăm reguli, definiţii, concepte, 
pe care le punem apoi în practică. Teoria nu rămâne o noţiune sau un fenomen steril. Chiar se 
obişnuieşte să se spună că „teoria sine praxis sicut rota sine axis”. 

Cuvântul de origine greacă aparţine desigur filosofiei eline, gustului lor fură egal de a 
vedea şi de a examina lucrurile în adâncul lor, trecând de la vederea senzorială la vederea 
intelectuală, adică la aflarea adevărului dincolo de simpla vedere a ochilor. A vedea şi a 
examina era scopul însuşi al înţeleptului care caută profunzimea adevărului, prin trecerea de 
la simpla opinie (8o£a), la cunoaşterea lucrurilor în sine (yvcocnq). 

/V 

In literatura creştină, termenul îşi face apariţia în şcoala alexandrină aflată sub influenţa 
filosofiei platonice. El va evolua definind şi adâncind noile şi variatele realităţi ale spiritualităţii 
creştine ca nouă învăţătură despre Dumnezeu şi despre comuniunea cu El. 

După cum a arătat Mântuitorul numai cei cu inima curată vor vedea pe Dumnezeu. 
Aceasta înseamnă că theoria care indică viaţa contemplativă se bazează pe praxis, fiindcă 
aceasta din urmă reprezintă, deopotrivă, asceza negativă ca şi curăţie de patimi, şi asceza 
pozitivă, ca împodobire a sufletului cu virtuţile prin care chipul lui Dumnezeu străluceşte în 
viaţa spirituală a omului. 

Theoria are mai multe trepte sau etape. 

A 

In primul rând contemplaţia naturală, ca act psihologic în care ne ridicăm prin puterile 
noastre fireşti la intuiţia Frumosului, Binelui şi Adevărului. Contemplaţia naturală poate să 
fie sensibilă, când ne referim la cunoaşterea, cu ajutorul simţurilor, a frumuseţilor lumii cre¬ 
ate. Poate fi apoi imaginativă, când artistul îşi vede, în momentul inspiraţiei, viitoarea operă. 

A 

In sfârşit, se vorbeşte şi de contemplaţia intelectuală, proprie filozofilor, care contemplă 
adevărurile abstracte. 

Contemplaţia naturală devine religioasă, când are în atenţie transcenderea şi admiraţia 
Frumuseţii absolute, adică a lui Dumnezeu. 179 

Mai întâi este contemplaţia naturală, care reprezintă cunoaşterea lui Dumnezeu prin 
lucrările create, când universul devine o carte deschisă în care omul credincios poate vedea 
măreţia lui Dumnezeu, şi plin de admiraţie sufletul se ridică spre sublim. „Chipul lui Dum¬ 
nezeu îl văd într-o floare”, spune Charles Linne. Nu că floarea l-ar conţine pe Dumnezeu, ci 
admiraţia frumuseţii ei îţi ridică sufletul la contemplarea sau vederea Frumuseţii în sine, 
care este Dumnezeu. 

Etapa superioară a contemplaţiei naturale este teologia. Prin teologie, sufletul iubitor 
de Dumnezeu şi curăţit de patimi participă prin har la slava lui Dumnezeu, simţind viaţa 
divină. Referitor la etapele vederii lui Dumnezeu, sfântul Grigorie de Nissa precizează că 
„arătarea lui Dumnezeu către Moise s-a făcut mai întâi în lumină, după care el a vorbit cu 
acesta în nor, iar în cele din urmă ...în întuneric”. 180 Faza de lumină înseamnă curăţia de 

" 5 


179 Nichifor Crainic, Sfinţenia - împlinirea umanului, laşi, 1993, p.187 

180 Omilii la Cântarea Cântărilor, P.S.B. 29, p. 260. 

patimi. Faza de nor înseamnă contemplarea celor inteligibile. Faza de întuneric reprezintă 
aripile iubirii cu care zburăm spre cunoaşterea iubirii lui Dumnezeu. 

Theoria are mai multe forme de manifestare. Messalienii eretici doreau să-L vadă 
pe Dumnezeu materializat. Ei doreau să promoveze o vedere senzorială, cu ochii trupului, 

mai mult decât cu ochii mintii. Biserica i-a condamnat. 

9 

/v 

In Apusul creştin va deveni dominantă vederea sufletească, adică vederea prin 
cunoaştere. Dat fiind faptul că Hristos este Adevărul, theoria va avea ca obiectiv cunoaşterea 
adevărului. Toma d’Aquino spune explicit: „contemplatio est simplex intuitus veritatis” 
(contemplaţia este simpla privire a adevărului). 

A 

In Răsăritul creştin, prin isihasm se arată că atunci când mintea coboară în inimă şi 
inima se ridică în minte, omul întreg, trup şi suflet, participă la vederea slavei Sfintei Treimi, 
prin harul ei necreat, ridicându-se la starea de îndumnezeire prin lucrarea Sfântului Duh. 
Aceasta e forma cea mai înaltă de vedere a lui Dumnezeu, ca ieşire din sine şi unire cu 
Dumnezeu în necunoaşterea Lui. Aceasta este contemplarea lui Dumnezeu în inimă. 

Când spunem „ieşire din sine” trebuie să ne referim la extazul vederii lui Dumne¬ 
zeu. Extazul (de la sk + oiaoiţ) indică ieşirea din starea intelectuală pentru a ajunge la 
cunoaşterea prin iubire a lui Dumnezeu, ca lucrare a Sfântului Duh. Sfântul Simeon Noul 
Teolog a experimentat extazul sub forma conştientă de comunicare cu Dumnezeu prin ridicarea 
sufletului la stările cele mai înalte de viată duhovnicească. Alţii arată că în extaz există o 

9 9 

suspendare a facultăţilor naturale ale sufletului pentru a face loc puterii de acţiune a Duhului 

A 

Sfânt. In limbaj mistic acesta se numeşte „somnul veghetor”. Spre deosebire de somnul 
obişnuit când sufletul este supus viselor, în somnul mistic sufletul este supus prezenţei suverane 
a Duhului Sfânt. După Sfântul Nil, în extaz dispare toată ignoranţa ce vine de la simţuri, iar 
mintea iese în întregime din sfera sensibilului şi primeşte, asemenea profeţilor, mesajul divin. 
Pentru Evagrios extazul este o „intelectualitate pură”. Mintea (nous) care reprezintă chipul 
lui Dumnezeu reflectă „lumina Sfintei Treimi”, luminându-se prin viaţa gnostică. Aceasta 
este „mistica luminii”. Sfântul Grigorie de Nissa se referă la „mistica întunericului”. Moise 
primeşte în întuneric de la Dumnezeu poruncile într-o îndelungată petrecere în faţa lui. Se 
face simţit nevăzutul şi necuprinsul lui Dumnezeu ca fiind mai presus de toate cele ce pot fi 
văzute şi cuprinse. 

A 

In Apusul creştin contemplaţia şi extazul au aplicare după criterii psihologice sugerate 
de Tereza de Avilla. Ea arată că odihna sufletului în Dumnezeu este caracterizată prin 
aceea că Dumnezeu stăpâneşte adâncul sufletului, adică raţiunea şi voinţa; pe când imaginaţia, 
memoria şi simţurile sunt lăsate libere. De aici se trece la faza unirii, când memoria şi fantezia 

A 

sunt absorbite de prezenţa lui Dumnezeu. In activitate obişnuită rămân doar simţurile. Această 
prezenţă a lui Dumnezeu aduce negrăită şi tainică pace şi bucurie duhovnicească în suflet. 
Cea de-a treia fază este unirea extatică, când sufletul este răpit în Dumnezeu, iar simţurile 
trupeşti sunt imobilizate. Acum apar unele simptome specifice: respiraţia şi circulaţia se 

micşorează, atrăgând răcirea şi chiar nemişcarea trupului. Simţurile îşi opresc funcţionalitatea. 
Privirea devine statică, într-o singură direcţie. Face impresia că sufletul este chiar despărţit de 
trup şi răpit în Dumnezeu. 

Extazul poate veni violent şi pe nesimţite, sufletul neputând face nici o opoziţie. Dar 
poate veni şi lent, încât sufletul să poată lua atitudine de a-1 primi, sau de a i se opune. 

Durata celor trei etape este de la câteva clipe, la o jumătate de oră; sau poate dura ore, 
sau chiar zile. Deşteptarea din extaz vine de la sine, când omul are impresia că se reîntoarce 
după o călătorie din altă lume. 

Efectele extazului se manifestă prin dorul nestăvilit după Dumnezeu, ca şi prin 
desăvârşita dezlipire de creaturi şi chiar de propria voinţă. 181 

Stare extatică întâlnită mai ales în rugăciune este o harismă venită din partea lui Dum- 

/V 

nezeu. In spiritualitatea creştină este cunoscută şi sub numele de „foc nestins”, „râsul 
duhovnicesc al sufletului” sau „beţie duhovnicească”. Spre a ne da mai bine seama despre 
ce este vorba, vom folosi misterioasa inscripţie din „Memorialul” lui Blaise Pascal (luni, 23 
noiembrie 1654): „De pe la ora 10 şi jumătate seara până pe la 12 şi jumătate. Foc. Dumnezeul 
lui Avraam, Dumnezeul lui Isaac, Dumnezeul lui Iacob, nu al filozofilor şi al savanţilor. 
Siguranţă. Siguranţă. Sentiment. Bucurie. Pace. Bucurie. Bucurie. Bucurie, plânsete de 
bucurie”. 182 

Contemplaţia ca unire cu Dumnezeu nu este şi nu poate fi socotită căderea în transă, 
ca o formă inconştientă a sufletului. Harul lui Dumnezeu transfigurează atât sufletul cât şi 
trupul, ridicând întreaga fiinţă umană la dimensiunea îndumnezeirii. Raţiunea va fi teofană, 
voinţa lucrează teandric, trupul este transfigurat şi capabil de o activitate teandrică. Hristos 

/V 

devine prin Duhul Sfânt viu şi activ în viaţa omului. In această situaţie sufletul acceptă în 
mod liber lucrarea lui Dumnezeu. El nu mai aderă cu vederea la lucrurile create. Simte un dor 
permanent de a fi singur cu Dumnezeu, de a rămâne într-o atenţie simplă şi iubitoare faţă de 
prezenţa lui Dumnezeu. E situaţia Măriei ce stătea la picioarele lui Iisus fără să spună nici un 
cuvânt. Prezenţa lui Iisus era pentru ea totul, iar cuvintele Lui erau „duhul şi viaţa” (Ioan 
6, 63) lui Dumnezeu care pătrundeau până în adâncul de taină al sufletului. La fel Apostolii 
rămân copleşiţi de o inefabilă bucurie, împărtăşindu-se de lumina plină de slavă, care a pătruns 
trupul lui Iisus cu prilejul schimbării la faţă. 


5.3. Inima curată şi hesykia 

După cum ştim, Fericirile se prezintă într-o coeziune şi ascensiune duhovnicească. 
Astfel, cei cu inima curată ajung la vederea lui Dumnezeu, având capacitatea să intuiască 

181 Nicolae Mladin, Prelegeri de mistică ortodoxă, Târgu Mureş, 1996, p. 217-218. 

182 Mitropolit Nicolae Corneanu, Patristica mirabilia, Timişoara, 1987, p. 209 

slava lui Dumnezeu încă din această viaţă, ca o pregustare a comuniunii de pace, linişte şi 
bucurie sfântă a sufletelor aflate într-o comuniune veşnică cu Dumnezeu. Sfinţii Apostoli 
aflaţi la Schimbarea la faţă a Domnului, au fost pătrunşi de „pacea lui Dumnezeu care depă¬ 
şeşte toată mintea” (Filipeni 4, 7) şi de care nu s-ar mai fi despărţit niciodată. Această „pace 
care depăşeşte toată mintea” este pacea lui Hristos complet deosebită de pacea lumii clădită 
pe convenţii şi interese. Pacea lui Hristos a fost făgăduită de El Sfinţilor Apostoli şi nouă 
tuturor înaintea Sfintelor Sale Patimi, când a spus: „Pacea mea dau vouă, pacea mea las vouă; 
nu pacea pe care o dă lumea; să nu se tulbure, nici să se întristeze inimile voastre” (Ioan 
14, 27). Deosebită de pacea lumii, deosebită de orice strădanie omenească, această pace 
reprezintă o harismă, adică un dar al lui Hristos oferit sufletelor care se împărtăşesc de duhul 
vieţii Lui. Această pace reprezintă lucrarea harului Sfintei Treimi, care ne transmite raza de 
armonie existentă în comuniunea Intratrinitară. 

/V 

In acelaşi timp, această harismă devine o virtute, adică o putere a sufletului nostru de 
a lucra pacea lui Hristos în lume. Apostolul arată că „Hristos este pacea noastră” (Efeseni 
2,12), ceea ce înseamnă că Hristos ne pătrunde cu pacea sa până în adâncul de taină al inimii, 
iar această pace şi bucurie divină „nimeni nu o va mai lua de la noi”(Ioan 12,22). Toţi cei care 
au simţit pacea lui Hristos în sufletele lor au fost dinamizaţi, întăriţi spre misiunea de a o 
răspândi în lume, pentru a schimba chipul lumii, făcând ca viaţa lui Dumnezeu să stăpânească 
şi să strălucească peste zbuciumul şi tulburarea patimilor care înrobesc sufletele oamenilor. 
Sunt, într-adevăr, fericiţi făcătorii de pace, fiindcă ei îndeplinesc în lume activitatea de mântuire, 
asemenea lui Hristos, Fiul lui Dumnezeu. Astfel, cei făcători de pace primesc legitimitatea de 
fii ai lui Dumnezeu prin Hristos, care este Fiul Tatălui. Primind filiaţia divină prin Hristos, 
făcătorii de pace, ca „fii şi moştenitori” ai împărăţiei lui Dumnezeu (Galateni 4,6-7) împlinesc 
în lume misiunea împăcării omului cu Dumnezeu (II Corinteni 5, 19-20). 

Dacă toţi oamenii din lume ar primi mesajul de pace al lui Hristos, chipul acesteia ar fi 
cu totul altul.. .Ar domni în lume iubirea, dreptatea, blândeţea, răbdarea, iertarea, cumpătarea, 
mila, îngăduinţa...Ar dispărea mânia, invidia, ura, violenţa şi toată nedreptatea... Dar atât 
timp cât lumea se află sub zodia păcatului, fii lui Dumnezeu şi fiii împărăţiei trebuie să 
răspândească în lume pacea lui Hristos, suportând orice fel de ostilităţi din partea celor din 
jur. Şi, ducând cu jertfă crucea împăcării, vor simţi mereu bucuria răbdării biruitoare pentru 
cauza lui Hristos în lume. S-a subliniat în acest sens într-o carte de pietate creştină că „nu e 
greu să trăieşti alături de cei buni şi blânzi, căci aceasta fireşte, place tuturor şi fiecăruia îi 
este dragă pacea şi iubeşte îndeosebi pe cei de un cuget cu el. Dar să poţi trăi în pace cu cei 
învârtoşaţi şi înrăiţi, sau cu cei neascultători, sau cu cei ce vorbesc împotriva noastră, iată un 
mare dar, iată un lucru de mare laudă, o faptă bărbătească. Sunt oameni care îşi păstrează 
pacea lăuntrică şi care trăiesc în pace şi cu ceilalţi. Dar sunt şi alţii care nici înăuntrul lor n-au 
pace şi nici pe ceilalţi nu-i lasă în pace. Aceştia sunt o greutate pentru ceilalţi dar o povară 
mai mare pentru ei înşişi. Sunt apoi şi din cei ce-şi păstrează pacea lăuntrică şi se sârguiesc 

să-i aducă şi pe alţii la pace. Şi totuşi întreaga noastră pace în această sărmană viaţă 
trebuie întemeiată mai mult pe o tăcută umilinţă, decât pe scutirea de suferinţă. Cine 
ştie să rabde mai bine, acela îşi va păstra o pace mai îndelungată. Acesta este biruitorul 
său şi stăpânul lumii, acesta este prietenul lui Hristos şi moştenitorul cerului”. 183 


5.4. Apatheia şi Hesykia 

Deşi am tratat terapia fiecărei patimi în parte, se cuvine să precizăm că la capătul 
acestei terapeutici duhovniceşti stă apatheia, ca eliberare de toate patimile cu ajutorul harului 
divin, care ajută firii ca prin virtuţi, mai ales prin credinţă şi iubire, să ajungă la gnoză şi 
contemplaţie, ca posibilităţi de cunoaştere şi de unire cu Dumnezeu. 


5.4.1. Apatheia 

Noţiunea în gândirea antică 

Pacea cu Dumnezeu cu sine şi cu semenii constituie un capitol de maximă importanţă 
în spiritualitatea creştină, fiind cunoscut sub numele de apatheia ca eliberare de patimi 
prin virtuţi. Prin apatheia se ajunge la asemănarea cu Dumnezeu care este Spirit nepătimitor, 
adică lipsit de orice patimă, de orice suferinţă, de orice tulburare. 

Sfântul Maxim Mărturisitorul defineşte nepătimirea ca fiind „starea paşnică a sufle¬ 
tului, care face ca acesta să se mişte cu anevoie spre răutate”. 184 

Dumnezeul marilor filosofi greci era absolut impasibil. Nu putea fi atras de nimic, 
deoarece se afla într-o stare de totală pasivitate faţă de viaţa din lume. Iar dacă idealul 
fîlosofiei era de a-L imita pe Dumnezeu cel impasibil, înseamnă că şi omul trebuia să 
ajungă la apatheia. Această posibilitate nu era exclusă, întrucât nous-ul prin natura lui 
era apathes. 

/V 

In special stoicii aveau ca ideal apatheia ca eliberare totală de patimi, prin detaşarea 
totală, adică prin pasivitatea faţă de simţurile care nasc patimile (plăcerea, pofta, frica, 
durerea). 

Pe de altă parte, Filon din Alexandria, plecând de la ideea că şi cei ce se înfrânează 
au nevoie de mâncare şi băutură pentru a-şi întreţine viaţa, arată că nu putem renunţa total 

/V 

la poftă şi plăcere. Le putem doar tempera, echilibra. In felul acesta, Filon nu-şi însuşeşte 


183 Toma de Kempis, o.c. p. 63-64. 

184 Capete despre dragoste I, 36, Filocalia II, 42 

apatheia stoică, ci propune pentru omul de rând metriopatheia, adică măsura justă, o ordine, 
un echilibru, o temperanţă în buna funcţionalitate a afectelor. 185 

Apatheia în Spiritualitatea Răsăritului creştin 

/V /V 

In creştinism apatheia ca pace sufletească are cu totul alt înţeles. In primul rând, 
omul se poate împărtăşi de nepătimirea lui Dumnezeu, devenind asemenea Lui, după înviere, 
aşa cum Hristos numai după ce s-a preamărit a devenit nepătimitor. Dat fiind însă faptul că 
viaţa veşnică începe încă de pe pământ, trebuie să devenim nepătimitori, asemănându-ne cu 
Dumnezeu, încă din această viaţă. Pentru prima dată Clement Alexandrinul propune 
nepătimirea ca ideal ascetului creştin. Apatheia este o virtute divină şi aparţine gnosticului. 186 
La temelia conceptului de apatheia stă înfrânarea (ryKpama) ca stăpânire a trupului, 187 aşa 
cum spuneau şi stoicii. Dar spre deosebire de ei, Clement pune apatheia în legătură cu gnoza 
şi iubirea. 188 

Evagrie spune că mai degrabă apatheia îl face pe om asemenea îngerilor decât lui 
Dumnezeu. El arată că nepătimirea nu implică suprimarea, nici a părţii irascibile şi nici a 
celei concupiscente, ci purificarea lor, convertind spre virtute partea poftitoare, şi la 
luptă contra demonilor, partea irascibilă. 189 

Apatheia creştină nu este o pasivitate totală, o insensibilitate ca cea a pietrei... Sfântul 
Apostol Pavel se referă la bucuria sa în suferinţă pentru Biserica lui Hristos: „mă bucur în 
suferinţele mele (/aipco £V toiţ 7ra0fjpaaiv - gaudeo in passionibus) pentru voi şi împlinesc 
lipsurile necazurilor lui Hristos în corpul meu pentru Trupul Lui, care este Biserica” (Colo- 
seni 1, 24). 

Isaac Şirul arată că „nepătimirea nu înseamnă a nu mai simţi patimile, ci a nu le 
mai primi (accepta), căci prin multele şi variatele virtuţi, arătate şi ascunse, pe care le-a 
dobândit cel ce a ajuns la ea, s-au slăbit patimile în el şi nu se mai pot ridica uşor împotriva 
sufletului. Mintea deci nu mai trebuie să fie mereu atentă la ele. Pentru că în toată vremea e 
scufundată în cugetările ei”. 190 

De aici vedem că „nepătimirea ar fi acea stare a sufletului în care acesta biruieşte 

/V 

orice ispită. îndată ce a primit (acceptat) ispita fie dinăuntru, fie din afară, a căzut din starea 
de nepătimire. Desigur, această stare, deşi a ajuns o obişnuinţă, nu a devenit o însuşire 
inalienabilă a firii, cum s-a dovedit a fi la îngeri, sau cum vom ajunge noi în viaţa viitoare; 


185 H. North, Sophrosyne, Seif knowledge and seif restraint in Greek literature, Ithaca, New York, 
1966, p. 324. 

186 Stromata VI, 71-79, P.S.B. 5, p. 428. 

187 Stromata IV, 22, 138, 1, P.S.B. 5, p. 295. 

188 Stromata III, 5, 43,1, P.S.B. 5, p. 255. 

189 Praktikos, 78. 

190 Cele 100 de capete ale lui Calist şi Ignatie Xanthopol, Filocalia, VIII, p. 189-190. 

deşi e înlesnită în mare parte şi de obişnuinţa pătrunsă în fire, ea are nevoie totuşi de o susţinere 
din partea voinţei... De obicei nu ne consolidăm dintr-o dată starea de nepătimire, ci prin 
repetate înălţări la ea, după tot mai multe căderi, rămânând de fiecare dată tot mai mult timp 
în ea”. 191 

Pe de altă parte, Părinţii filocalici au insistat asupra coeziunii dintre nepătimire, iubire 
şi gnoză. 

Evagrie spune că „iubirea este fiica nepătimirii”. 192 El admite că putem alunga o patimă 
prin alta, 193 iar Diadoh al Foticeii precizează că nici o altă virtute nu poate procura sufletului 
nepătimirea desăvârşită afară de iubire 194 care e plinătatea libertăţii divine. „Dacă iubim 
sincer pe Dumnezeu, însăşi iubirea noastră alungă patimile noastre”, 195 spune Sfântul 
Maxim Mărturisitorul. Iubirea reuneşte toate puterile omului sub îndrumarea Duhului Sfânt. 

Socotind iubirea ca fiică a nepătimirii, Evagrie adaugă că iubirea este „uşa cunoştinţei 
naturale, căreia îi urmează teologia, iar la capătul acesteia, fericirea ultimă”. 196 

S-a remarcat pe bună dreptate că „ne curăţim de patimile egoismului pentru a dobândi 
altruismul iubirii; şi iubirea curată apare îndată ce apare nepătimirea, crescând apoi pe măsură 
ce progresăm în nepătimire. Aceasta e marea şi radicala deosebire între nepătimirea 
creştină şi între apatheia budistă. Acolo, cel ajuns la apatheia se dezinteresează total de 
oameni, din grija de a nu-şi tulbura liniştea egoistă. De aceea, oricât de totală s-ar prezenta 
dezinteresarea, acolo ea n-a eliminat lucrul cel mai grav: egoismul. Nepătimirea creştină, 
dimpotrivă, este o dezinteresare generoasă”. 197 

/V 

In acelaşi timp, se cuvine să deosebim apatheia creştină şi de cea stoică. Scoţând din 
sufletul omenesc afectul, morala stoică îl face pe înţelept nepătimitor, dar în acelaşi timp, el 
devine şi foarte rigid, îngheţat deraţiunea care îl face insensibil, iar caracterul ferm îl închide 
în sine însuşi ca stânca de granit. Pe de altă parte, după cum am văzut, morala creştină promo¬ 
vează apatheia nu ca eradicare a afectelor, ci ca şi convertire a lor în virtuţi. De aceea, 
promovarea milei şi a smereniei în spiritualitatea creştină, şi negarea lor în cea stoică, creează 
un hiatus ireversibil între apatheia creştină şi cea stoică. 

De aici vedem că apatheia nu e scop în sine. Scopul ei rezidă în restaurarea chipului 
lui Dumnezeu, prin îndepărtarea a ceea ce împiedică strălucirea lui, adică a elementului 
„străin”, care sunt patimile. Atunci se vede „locul lui Dumnezeu”, 198 spune Sfântul Grigorie 
de Nyssa. 


191 Dumitru Stăniloae, Trăirea lui Dumnezeu în Ortodoxie, Cluj-Napoca, 2000, p. 134. 

192 Praktikos, 81. 

193 Praktikos 45, 58 

194 Filocalia I, 379 

195 Filocalia II, 87. 

196 Praktikos 8. 

197 D. Stăniloae, o.c.p. 136 

198 T: Spidlik, Spiritualitatea..., voi. I, p. 312. 

Semnele nepătimirii care aduc sufletului o stare de pace rezidă în a nu fi tulburat de 
gânduri şi a fi imperturbabil „în faţa amintirilor ’. Avem dovada nepătimirii, spun asceţii 
creştini, atunci când mintea (nous) „rămâne calmă în faţa vedeniilor din timpul somnului”. 
Apoi, starea de rugăciune fiind un „barometru al vieţii duhovniceşti”, dovada nepătimirii o 
avem atunci când ne rugăm „neîmprăştiat”, „când mintea începe să-şi vadă propria 
lumină”. 199 

Controversa apatheiei în Spiritualitatea Apuseană 

Spre deosebire de spiritualitatea răsăriteană, spiritualitatea apuseană nu admite 
termenul de apatheia. 

Dată fiind concepţia juridică despre păcat, spiritualitatea apuseană nu-1 poate deosebi 
de patimă, şi datorită acestui faptei resping nepătimirea, aşa cum în mod normal respingem şi 
noi nepătimirea. Faptul că nu există om care să fie viu şi să nu greşească, nu înseamnă că 
omul nu poate atinge stadiul nepătimirii, fiindcă şi cei mai duhovniceşti oameni, ajunşi la 
gnoză şi contemplaţie, pot cădea în păcatul kenodoxiei... 

Luând atitudine faţă de pelagienii eretici care confundau nepăcătuirea cu nepătimirea, 
ca şi faţă de Pitagora şi Zenon, mari susţinători ai apatheiei, Fericitul Ieronim spune că a 
declara desăvârşit de patimi înseamnă a declara: „vel saxum, vel deus” (fie piatră, fie 
dumnezeu). 

Faptul că spiritualitatea apuseană nu a putut înţelege modul în care ne putem elibera 
de „toate patimile”, s-au văzut nevoiţi ca respingând pe „apatheia”, să introducă în locul ei 
termenii: impasibilitas, puritas mentis (curăţia inimii), tranquillitas mentis (liniştea 
minţii). 200 


5.4.2. Hesykia 


S-a arătat că pacea, după care râvneşte atât de mult sufletul omenesc, porneşte de ca 
noţiune creştină din evreiescul shalom, care la început, având un înţeles profan, indica 
rezultatul favorabil al discuţiei dintre doi oameni. De pildă, pacea dintre doi negustori se 
realiza atunci când, căzând de acord asupra preţului, înceta orice fel de negociere...Acest 
sens profan se prelungeşte în creştinism sub formă religios morală, pacea devenind relaţia 
justă cu Dumnezeu realizată prin rugăciune. Astfel, prin rugăciune dobândim liniştea 
sufletului ca ideal al strădaniilor noastre duhovniceşti. 201 


199 Evagrie, Praktikos, 63; T. Spidlik, o.c.p. 313. 

200 T. Spidlik, Spiritualitatea..., voi. I, p. 314 

201 Tomas Spidlik, Spiritualitatea răsăritului creştin, voi. III, Monahisnul, trad. Diac. Ion I. Ică jr., 
Sibiu 2000, p. 30 

/V 

In spiritualitatea Răsăritului creştin, liniştea sufletului ca ideal al vieţii duhovniceşti 
se va numi TţGO/ia, spre deosebire de acel pax, prin care Fericitul Augustin, influenţat de 
spiritul juridic roman, spune că: “pacea tuturor lucrurilor este liniştea ordinii”. 202 

Isihia va deveni în spiritualitatea ortodoxă mijlocul cel mai eficient de a ajunge la 
unirea desăvârşită cu Dumnezeu, încât expresia „a duce o viaţă în isihie” însemna biruinţa 
asupra patimilor care aduc nelinişte, agitaţie şi tulburare sufletului omenesc. 203 

Lămurirea noţiunii în înţelepciunea antică 

Privind etimologia cuvântului, se crede că r\Gvyia ar proveni de la i]G0ai care înseamnă 
a fi aşezat, adică ajuns la starea de linişte interioară manifestată prin tăcere, ca rezultat al 
încetării cauzelor exterioare care au provocat tulburarea. 

Platon aşază pe hesykia alături de nous, ca parte înţeleaptă a sufletului. Nous-ul, 
spre deosebire de cele două părţi iraţionale, este totdeauna liniştită, fiindcă prin natura 
sa este lipsită de patimă (apathes). Această linişte este dată de faptul că mintea este totdeauna 
asemănătoare cu sine, pe când părţile iraţionale se află într-o tumultoasă schimbare (Repu¬ 
blica 604, e). 

S-a spus apoi că hesykia este asceza minţii, înţelegând prin asceză exerciţiul continuu 
al minţii de a se purifica de gândurile rele, spre a-şi găsi propria identitate de linişte, ca 
netulburare de patimi şi gânduri rele, ştiut fiind faptul că patimile, ca mişcări iraţionale ale 
sufletului, provoacă tulburarea întregii naturi umane. 

Hesykia în Noul Testament 

/V 

In Noul Testament determină ideea de tăcere în linişte, asemenea celor ce 

nu pot răspunde la o provocare (Luca 14, 4). Hesykia poate fi şi liniştea de care beneficiază 
cei ce sărbătoresc sabatul, odihnindu-se (Luca 23, 56). 

Ca element al spiritualităţii creştine, avându-şi originea în Noul Testament, hesykia 
redă starea de pace şi linişte prin tăcere, în urma concentrării interioare, spre a descoperi în 
adâncurile de taină ale inimii „împărăţia lui Dumnezeu ca pace, dreptate şi bucurie în Duhul 

/V 

Sfânt” (Romani 14, 17), care „este înăuntrul nostru” (Luca 17, 21). In acelaşi timp hesykia 
este şi rodul vederii şi a împărtăşirii din slava lui Hristos, precum Apostolii la Schimbarea la 
Faţă a Domnului, când sufletele lor au fost pătrunse de lumina divină de care era cuprinsă 
fiinţa Mântuitorului, ca împărtăşindu-ne harul bucuriei, al liniştii şi al păcii interioare, ca 
anticipare a liniştii lui Hristos în comuniunea veşnică a Sfintei Treimi. 

Pentru Sfântul Apostol Pavel, hesykia este sinonim stării de pace, sau asociată acesteia. 
Pe tesalonicenii care, socotind imanentă parusia Domnului, refuzau să lucreze, Apostolul îi 
îndeamnă ca „muncind în linişte să-şi mănânce pâinea lor” (II Tesaloniceni 3,12). 

202 De civitate Dei, XIX, XI, PL 61, 640 

203 T. Spidlik, o.c. p. 29 

Pe de altă parte, Apostolul rânduieşte ca în adunările creştine, „femeia să se înveţe, 
ascultând învăţătura în linişte” (ev TjaD/ia). 

/V 

In această situaţie, liniştea corespunde tăcerii, după cum precizează Apostolul în 
continuare: „Eu nu îngădui femeii nici să înveţe pe altul, nici să aibă stăpânire asupra bărbatului, 
ci să stea în linişte” (avai ev Tţan/ia), (I Timotei 2,11-12). 

Sfântul Apostol Petru recomandă femeii să evite podoabele exterioare şi să râvnească 
spre „nestricăcioasa podoabă a duhului blând şi liniştit care este de mare preţ înaintea lui 
Dumnezeu” (I Petru 3, 4). 


Formele hesykiei în Spiritualitatea Răsăriteană 

După cum vedem hesykia este liniştea interioară a sufletului manifestată prin tăcere, 
deosebindu-se de liniştea exterioară ce are o cu totul altă manifestare. 

Ca element specific Spiritualităţii Răsăritului creştin, hesykia are un caracter interior, 
duhovnicesc, găsindu-şi terenul propice de afirmare în viaţa retrasă, singuratecă, anahoretică 
sau eremitică. De aici şi legătura aproape indisolubilă între r\avyia şi cpi||ua. Pustia devine 
mediu favorabil de a cultiva şi dobândi tăcerea pentru a fi liniştit. Tăcerea singurătăţii 
devine astfel o condiţie a hesykiei, fără ca sufletul omenesc să rămână decompensat, deoarece 
liniştea dobândită în urma tăcerii este cultivată prin neîncetata rugăciune a lui Iisus. Iar 
când te afli în comuniunea cu Dumnezeu, te simţi alături de toţi oamenii din lume. Şi înţelepţii 
antici căutau filosofia în singurătate şi retragere. Dar pentru omul antic exilul însemna de-a 
dreptul moarte, fiindcă singurătatea îl copleşea, nefiindu-i proprie. De aici rezultă şi 
superioritatea hesykiei creştine, structurată pe rugăciune, ca cea mai profundă şi înaltă filozofie, 
prin care ne unim cu Dumnezeu şi cu lumea întreagă. 204 

Fuga de lume în interpretarea isihastă are următoarele trei aspecte: 

1. fuga în sensul fizic înseamnă retragerea în singurătate pentru a nu mai întâlni pe 
nimeni. 

2. singurătatea tăcerii ca lipsă a conversaţiei 

3. singurătatea inimii, când logismoii nu tulbură mintea 

Privind istoricul isihasmului, vom spune că aşa cum Sfântul Antonie este socotit 
întemeietorul monahismului, avva Arsenie este socotit întemeietorul isihasmului. El ajunge 
anahoret după ce a părăsit palatul imperial în urma îndemnului ce i-a venit din cer, spunân- 
du-i: „Arsenie, fugi, taci, linişteşte-te” (iţau/cd^). 205 

După cum vedem, prima fază a isihasmului constă în spiritualitatea practicată şi 
dezvoltată de Părinţii deşertului. 

Cea de-a doua fază a isihasmului va fi promovată în secolele VI-VII de către Părinţii 
sinaiţi, având ca reprezentanţi pe sfântul Ioan Scărarul, Nil, Isihie, Filotei. Aceştia căutau să 


204 T. Spidlik, o.c. voi. II, p. 312 

205 idem, p. 309 

ajungă la rugăciunea curată a inimii prin paza inimii şi a minţii, realizată prin corelaţia dintre 

7rpoooxfj şi 7rpoo£i)/ri. 

Scopul final este theoria, adică contemplaţia sau vederea lui Dumnezeu. 

Cea de-a treia fază o datorăm sfântului Simeon Noul Teolog, care va promova 
iluminarea Sfântului Duh în inima fiecărui om, generalizând astfel posibilitatea tuturor 
credincioşilor de a experimenta prin iubire, liniştea cerească adusă în suflet de harul divin. 

A patra fază se va dezvolta în secolul al XlV-lea. Sfântul Grigorie, coborând din 
muntele Sinai, se va orienta spre cucerirea Athosului cu numeroşi ucenici aduşi aici. De acum 
Athosul va deveni centrul spiritual al isihasmului, având la bază contemplaţia pură, prin 
practicarea neîntreruptă a „Rugăciunii lui Iisus”, însoţită de o tehnică psiho-somatică. Un 
mare susţinător al isihasmului a fost monahul atonit, Grigorie Palama (f 1359), devenit 
episcopul Salonicului şi trecut în rândul sfinţilor. El a integrat rugăciunea lui Iisus în sinteza 
sa teologică cu privire la posibilitatea îndumnezeirii firii cu harul necreat al Sfintei Treimi. 
Disputele s-au purtat cu Varlaam din Calabria, care neadmiţând că harul este energie necreată, 
nu putea înţelege nici posibilitatea îndumnezeirii prin har. El se ridică astfel cu multă hotărâre 
împotriva isihasmului, provocând dispute teologice şi creând o adevărată controversă între 
Spiritualitatea Răsăriteană isihastă şi Spiritualitatea Apuseană. 

Cea de-a cincia etapă a isihasmului se va forma în secolul al XVIII-lea, identificân- 
du-se cu mişcarea filocalică, care avea ca obiect cultivarea prin isihasm a frumuseţilor duhov¬ 
niceşti. Filocalia s-a răspândit apoi în mănăstirile din Rusia şi România, fiind tradusă în foarte 
multe ţări occidentale. 206 

Hesykia trupească şi duhovnicească 

/V 

In spiritualitatea creştină ortodoxă hesykia are un aspect trupesc şi unul duhovnicesc. 
Datorită păcatului infuzat în firea omului, apare necesitatea tot mai impetuoasă a hesykiei 
trupeşti: “căci trupul pofteşte împotriva duhului, iar duhul împotriva trupului, şi ele se 
împotrivesc ca să nu faceţi cele ce aţi voi” (Galateni 5,17). Sfântul Apostol Pavel a remarcat 
pe bună dreptate că duhul se conduce în luciditatea sa după legea lui Dumnezeu care este 
„sfântă, şi porunca sfântă şi dreaptă şi bună” (Romani 7, 12). Pe de altă parte însă, păcatul 
care locuieşte în fire provoacă revolta simţurilor, încât Apostolul putea spune că „cu mintea 
slujesc legii lui Dumnezeu, iar cu trupul legii păcatului” (Romani 7,20-25). De aici apare şi 
contradicţia omului cu el însuşi, ca o războire între spirit şi materie. Apostolul constată: „nu 
fac binele pe care îl voiesc, ci răul pe care nu-1 voiesc, pe acela îl săvârşesc” (Romani 7,19). 
Izbăvirea sau eliberarea din această contradicţie a omului cu el însuşi o aduce harul lui Hristos. 
Prin harul lui Dumnezeu se ajunge la hesykia trupească, fiindcă „legea duhului vieţii în Hristos 
Iisus m-a izbăvit de legea păcatului şi a morţii” (Romani 8,2). Hesykia trupească va fi dată de 


206 ibidem, p.3101 

faptul că „cei ce sunt ai lui Hristos şi-au răstignit trupul împreună cu păcatele şi poftele” 
(Galateni 5,24). Hesykia trupească se va „împăca” cu hesykia sufletească prin înnoirea vieţii 
în Hristos: „deci, dacă este cineva în Hristos, este friptură nouă; cele vechi au trecut, iată toate 
s-au făcut noi. Toate sunt de la Dumnezeu, care ne-a împăcat cu Sine prin Iisus Hristos şi ne-a 
încredinţat slujirea împăcării” (II Corinteni 5, 17-18). 

Din cele până aici tratate, putem defini isihasmul ca formă de spiritualitate bazată pe 
hesykia, cu orientare esenţial contemplativă. Va trebui să precizăm că hesykia nu e un scop în 
sine, ci un mijloc, cel mai potrivit mijloc pentru a ajunge la scopul care este unirea cu Dum¬ 
nezeu. 207 Prin aceasta se deosebeşte de apatheia stoică, ce avea scopul în sine, închizând astfel 
orizontul ascensiunii sufletului omenesc spre îndumnezeirea lui prin harul divin. De fapt, în 
stoicism este numai efortul uman, pe când în creştinism asceza este întâmpinată şi 
condusă de harul lui Dumnezeu spre desăvârşirea duhovnicească 

6. RĂBDAREA 

- virtute creştină, ca rod al Duhului Sfânt - 

Atât la începutul, cât şi la sfârşitul activităţii Sale mesianice, Mântuitorul spune Sfinţilor 
Săi Apostoli că „cel ce va răbda până la sfârşit, acela se va mântui” (Matei 10, 22; Matei 
24,13). De aici rezultă nu numai că ei vor întâmpina necazuri şi greutăţi în activitatea lor, ci 
şi faptul că toate acestea trebuiesc învinse prin răbdare. Aceasta va devenii virtute nu numai 
în viaţa apostolilor, ci şi a urmaşilor lor, dintre care la loc de frunte sunt martirii şi asceţii. 

Asociată curajului, răbdarea este o virtute specific duhovnicească, ca rod al nădejdii 

A 

creştine. înainte însă, ea este o virtute naturală, cerută de viaţă 


6.1. Necesitatea şi motivaţia răbdării ca virtute 

A 

In primul rând, răbdare este o virtute naturală, cerută de firea omului, raportată la 
viaţă, care se desfăşoară în timp. 

A 

In concret, cât timp trebuie să aşteptăm ca cineva, după ce se naşte, să ajungă la 
maturitate şi să-şi creeze un rost în viaţă?!... Ne dăm seama apoi fără prea mare greutate din 
experienţa de zi de zi, că orice lucrare temeinică solicită aşteptarea realizării ei în timp. Cât 
timp trebuie să aştepte medicul, de pildă, să aducă însănătoşire bolnavilor, dascălului ca să 
dăltuiască caractere şi orientare profesională, elevului ca să ajungă la împlinirea idealurilor, 


207 T. Spidlik, Spiritualitatea..., voi. II, p. 309-312. 

ţăranul ca să recolteze rodul semănatului, muncitorului ca să realizeze lucrări de calitate şi să 
descopere căi noi mai utile şi mai eficiente care să slujească progresului omenirii. A apărut 
astfel şi noţiunea de “răbdare profesională” şi se spune că “geniul nu este altceva decât o 
mare dispoziţie pentru răbdare” (G.Buffon). Pentru acest motiv, răbdarea ca virtute trebuie 
mereu susţinută şi cultivată ca şi caracterul moral cerut de firea omului. Acest fapt a fost 
remarcat de înţelepciunea tuturor popoarelor şi exprimat în diferite moduri. Astfel un dicton 
albanez spune aşa: “lemnul se usucă, piatra crapă, omul însă rabdă”, altul: “cu răbdare şi 
tăcere face agurida miere” (român), “cuvânt cu cuvânt se fac marile cărţi” (francez), “cine 
aduce mereu câte o roabă de pământ, cu timpul poate ridica un munte” (persan), “lecţie cu 
lecţie fac omul învăţat” (italian). 

Se spune despre împăratul Octavian Augustus că adesea, combătând graba în efectuarea 
unei bătălii, obişnuia să spună: “Festina lente” (Suetoniu, «Viaţa celor doisprezece cezari», 
cap. 25). 

In al doilea rând, răbdarea, pe lângă sensul de aşteptare în timp, ea este cerută de 
viaţă însăşi, datorită faptului că viaţa nu este numai liniştită, ci este şi luptă, şi jertfă. Iar 
jertfa şi lupta pentru a ajunge la biruinţă, cer întotdeauna răbdare. De aceea s-a spus că la baza 
oricărei opere măreţe stă iubirea şi jertfa, dar ambele se întemeiază pe răbdare. Legenda zidirii 
Mănăstirii Argeş este concludentă în acest sens... Se spune apoi că în crearea operelor măreţe 
“nu este numai inspiraţie, ci şi transpiraţie”... 

In al treilea rând, răbdarea este şi ethike arete, adică virtute morală care angajează 
sufletul în acţiune, în special voinţa, spre a realiza fapta. Sub aspect moral, răbdarea înseamnă 
crearea caracterului moral ca stăpânire de sine. Această stăpânire de sine îţi solicită 
luciditatea minţii înainte de a spune o vorbă sau înainte de a săvârşi a faptă, iar pe măsură 
ce-ţi câştigi deprinderea stăpânirii de sine, în aceeaşi măsură îţi câştigi liniştea şi pacea sufle¬ 
tului tău. 


6.2. Noţiunea şi înţelesul răbdării ca virtute creştină 

/V 

6.2.1. In filosofia antică 

Dacă Platon şi Aristotel vorbesc mai puţin despre răbdare, ea primeşte o atenţie cu 
totul deosebită la stoici. Ei fac din răbdare una din cele patru virtuţi cardinale, incluzându-se 

/V 

în dvSpua (curaj). In viziunea panteistă, Seneca îl face pe înţeleptul care ştie să rabde supe¬ 
rior lui Dumnezeu, fiindcă Dumnezeu se află în afara suferinţei, pe când înţeleptul deasupra 
ei (De prov. 6, 6). Răbdarea ca virtute centrală are un caracter autarhic, fiindcă înţeleptul 
foloseşte mijloacele sale proprii pentru un scop care este el însuşi. 

Stoicii redau răbdarea ca şi capacitate a suferinţei pasive prin îcapTcpia - care înseamnă 
tărie de caracter, rezistenţă, stăruinţă, fermitate, constantă. De aici şi adjectivul Kaptcpoţ 
înseamnă stăruitor, dârz, puternic, statornic, violent, stăpân pe sine. Ca virtute, karteria este 
ştiinţa lucrurilor şi a situaţiilor ce trebuiesc sau nu trebuiesc îndurate, spune Clement 
Alexandrinul (Stromate IV, 18, 79, 5-80). 


6.2.2. Sfânta Scriptură şi Sfinţii Părinţi 

Dacă Kapispia are un caracter egocentric, fiind lipsită de orice speranţă, în Sfânta 
Scriptură vor fi utilizaţi termenii: twropovfj şi pcncponOpia. Aceşti termeni reprezintă o 
deschidere a sufletului spre speranţă. Hypomone este tradus în limba latină prin pretientia, 
sustinentia, expectativ, cu tendinţa spre sperare. Această răbdare este prin excelenţă o atitudine 
mesianică în Vechiul Testament, iar în Noul Testament primeşte înţelesul suportării suferinţelor 
pe care le aduce fidelitatea faţă de Mesia. Sfântul Apostol Pavel scrie în epistola către evrei 
(10, 36): „Aveţi nevoie de răbdare, pentru ca după ce aţi împlinit voinţa lui Dumnezeu, să 
beneficiaţi de făgăduinţele Sale”. 

/V 

In Sfânta Scriptură răbdarea nu este un atribut exclusiv al omului, ci şi al lui Dumne¬ 
zeu. Aceasta este pcncpoGupia - îndelungă răbdare ca încetineală la mânie. Ca virtute umană 
îndelunga răbdare reprezintă un transfer asupra omului aşteptarea inclusă în makrofymia divină. 

/V 

Ea devine indulgenţa şi tandreţea sufletului omenesc. In LXX răbdarea este pusă în legătură 
akedia, aceasta din urmă având sensul oboselii, al răbdării care a ajuns la capătul deznădejdii. 

/V 

Sfinţii părinţi au închinat lucrări întregi acestei virtuţi. In general apologeţii accentuează 
aspectul ei de nonviolenţă, şi asociată blândeţii, reprezintă o imitare a vieţii lui Hristos în 
suferinţă. 

9 

Dacă Părinţii latini elogiază răbdarea în martiriu, părinţii greci pun accentul pe răbdarea 
ascetică, cultivată în special de monahi. Ea va asocia martiriului pe apatheia, ca desăvârşire a 
vieţii duhovniceşti. 

Sfântul Grigorie de Nazianz referindu-se la suportarea vicisitudinilor vieţii, o numeşte 
pentru prima dată filosofie. 208 Răbdarea e piatra de încercare a noii filosofii creştine va spune 
Sfântul Ioan Gură de Aur. Creştinismul este răbdare, iar proba de verificare a celei mai autentice 
filosofii nu este numai a suporta dificultăţile, ci simţindu-le prezenţa, chiar a le dispreţui, şi a 
purta coroana răbdării în linişte, fără nici un fel de efort. Răbdarea este rădăcina întregii 
filosofii creştine. 209 Pentru Sfântul Grigorie cel Mare, „răbdarea este rădăcina şi păzitoarea 


208 Ep. 31, P.G. 37, 68 b.c. 

209 P.G. 61, 276-277 

tuturor virtuţilor”. 210 Nu e suficient să suporţi pe fratele tău, trebuie mai întâi să-l iubeşti”. 211 
Noi toţi putem fi martiri dacă păstrăm în suflet răbdarea. 212 

Un părinte filocalic arată că „virtuţile îşi ţin cumpăna între ele şi toate se adună în- 
tr-una şi se împlinesc într-o întocmire, şi într-un singur chip al virtuţii. Căci sunt virtuţi pro- 
priu-zise şi virtuţi mai mari ca virtuţile, care cuprind şi susţin pe cele mai multe sau chiar pe 
toate, cum sunt dragostea dumnezeiască, smerenia şi răbdarea dumnezeiască. Fiindcă 
zice Domnul despre aceasta: „întru răbdarea voastră veţi câştiga sufletele voastre” (Luca 
21, 19), dar nu a zis întru postirea voastră sau întru privegherea voastră. Iar prin răbdare 
înţeleg pe cea după Dumnezeu. Ea este împărăteasa virtuţilor, temelia bunătăţilor bărbăteşti. 
Căci ea este pacea în războaie, seninul în furtună, statornicia nestrămutată în cei ce au 
dobândit-o. Pe cel ce a dobândit-o pe aceasta în Hristos Iisus nu-1 vor putea vătăma nici 
armele, nici suliţele, nici câmpurile de bătălie, nici chiar războaiele diavolilor, nici mulţimea 
întunecată a celor potrivnici”. 213 


6.3. Hypomone ca virtute creştină 

Hypomone are mai multe sensuri: 

1. A îndrăzni cu cutezanţă, cu stăruinţă, a nu se lăsa biruit în încercare. 

A 

2. In sens moral, cu perseverenţă, stăruinţă, tenacitate, tărie de a suporta, capacitate de 
a nu îngădui puterilor să te lase, a suporta fură a fi străpuns, încovoiat, plecat. 

3. A aştepta (radicalul pcv = a rămâne, de unde latinescul: maneo) desemnează 
finalitatea unei biruinţe, adică a stărui în încercări, lovituri, spre a le depăşi, birui. 

Este anonim cu elementul de curaj, de putere în acţiune. De aceea termenul a intrat şi 
în registrul militar în sens de rezistenţă, perseverenţă, fără a te îngenunchea, a fi biruit. 

El este totdeauna în opoziţie cu cuvântul apum)|iai = a te da la o parte, a te retrage 
când dai de greu; adică contrazice ideea de laşitate. 

A 

In morala creştină este folosit cu precădere termenul de hypomone. 

Când Mântuitorul le spune ucenicilor la începutul misiunii că „cine va răbda până la 
sfârşit, acela se va mântui” (Matei 10, 22), şi la sfârşitul misiuni Sale, exact acelaşi lucru, 
foloseşte exact aceiaşi termeni = cel ce rabdă cu curaj, angajat într-o luptă spre a nu se 
lăsa învins nici doborât ci, a învinge el. Rezultă că răbdarea nu stagnează puterile sufle¬ 
tului, ci le angajează. 


210 P.L. 76, 1261 d 

211 P.L. 76, 1262a 

212 P.L. 76, 1263d 

213 Sfântul Grigorie Sinaitul, Capete după acrostih, Filocalia, voi VII, trad. Pr. Prof. D. Stăniloae, 
Bucureşti, 1999, p. 123 

Deci hypomone înseamnă în Sfânta Scriptură „răbdarea ca suportare, ca stăruinţă plină 
de energie, care conduce la biruinţă, la împlinire, adică a suporta (răbda) vicisitudinile vieţii, 
plin de nădejde, cu încredere în victoria sau biruinţa finală. De exemplu, a suporta sentimentul 
de durere în faţa morţii, va fi interpretat în sensul de nădejde, ca bucurie a comunicării cu 
Dumnezeu, şi nu o sufocare resemnată sau un regret că te desparţi de această viaţă. 

Privită la nivelul sufletului omenesc, în IV Macabei, hypomone reprezintă capacitatea 
oamenilor de a muri pentru idealul lor, precum şi creştinii trebuie să dovedească răbdare în 
necazuri şi prigoane, nu pentru a fi învinşi, ci pentru biruinţa finală „Sfii credincios până la 
moarte, şi-ţi voi da cununa vieţii” (Apocalipsa 3, 10). 

A 

In spiritualitatea creştină, aspectul de stăruinţă în răbdare este dat şi de legătura dinte 
hypomone cu elpis (nădejde). Sfântul Apostol Pavel vorbeşte de „răbdarea-speranţă” 
spunând: „Neîncetat aducându-ne aminte înaintea lui Dumnezeu, Tatăl nostru, de lucrul 
credinţei voastre şi de osteneala dragostei şi de stăruinţa nădejdii voastre în Domnul nostru 
Iisus Hristos” (I Tesaloniceni 1,3). Apoi răbdarea are ca ţintă nădejdea: “Şi nu numai atât, 

A 

ci ne lăudăm în necazuri, ştiind că necazul aduce răbdare” (Romani 5,3). In acelaşi timp, 

A. 

răbdarea produce ea însăşi nădejdea. In felul acesta hypomone reprezintă capacitatea sufle¬ 
tului de a răbda cu bucurie, “întărindu-vă cu toată puterea după tăria măririi lui, spre toată 
îngăduirea şi îndelunga-răbdare, mulţumind cu bucurie lui Dumnezeu şi Tatălui, care ne-a 
învrednicit să avem parte la moştenirea sfinţilor întru lumină” (Coloseni 1, 11-12). 

A 

In felul acesta, hypomone este o calitate a sufletului omenesc care-1 ţine mereu în 
picioare, în acţiune, oricât de potrivnice ar fi furtunile vieţii. Caracterul de virtute activă, de 
putere a sufletului, de dinamism în acţiune, îl vedem şi din rugăciunea unui credincios părăsit 

A 

de soţia sa şi rămas orb. In răbdarea lui el cere lui Dumnezeu puterea de a împlinii voia Lui, 
nu ca o resemnare mută, ci ca o bucurie sfântă, fără murmur, ci ca o cântare de laudă. 

De aici vedem că hypomone este o virtute derivată din nădejde, ea susţine nădejdea, 
şi este înrudită cu curajul. 


6.4. Makrothymia ca virtute creştină 

Al treilea sens al răbdării ca virtute în morala şi spiritualitatea creştină, este cel de 
pcncpoflupia, format din radicalul paicp, care indică ideea de a fi lung, mare; şi Oopia, care 
exprimă impulsivitatea ca acţiune dinamică şi fermă. Traducerea mot r mot desenează un 
mare impuls sufletesc, plin de energie, de putere, de unde şi traducerea românească: îndelunga 
răbdare. 

Cuvântul care determină această virtute este foarte folosit în Sfânta Scriptură atât în 
Vechiul cât şi în Noul Testament. Prin el se indică atributul răbdării divine, ca iertare, şi 

milostivire...Psalmistul spune în acest sens: “Domnul este îndurător şi milostiv, îndelung 
răbdător şi bogat în dreptate” (Psalmul 103, 8; 86, 15; 145, 8). 

Makrothymia lui Dumnezeu se referă totdeauna la păcătos, fiind o aşteptare a 
păcătosului să se îndrepte prin pocăinţă: “O, Doamne, iată ce cugetam când eram în ţara 
mea...Ştiam că tu eşti Dumnezeu îndurat şi milostiv, îndelung răbdător şi îţi pare rău de 
fărădelegi” (Iona 4,2). 

/V 

In Noul Testament, makrothymia este implicată mai profund în milostivirea lui Dum¬ 
nezeu faţă de om. Este milostivirea ce demonstrează adâncul mai presus de înţelegere a faptului 
că „Dumnezeu este iubire”, altfel decât iubirea naturală a omului. Sau, sub altă formă spus, 

este iubirea noastră ce poartă în sine lucrarea Duhului Sfânt. în felul acesta, makrothimia 
ca „rod al Duhului” (Galateni 5,22), se concretizează prin iubirea care „toate le rabdă” 

(I Corinteni 13, 7). 

Tertulian (f 240) a scris un frumos tratat, intitulat De patientia, în 16 capitole. Este 
unul din cele mai strălucite tratate de educaţie creştină şi umană, în general. Tertulian arată că 
originea răbdării este Dumnezeu însuşi şi învăţătura Sa divină. Dumnezeu ca model de răbdare 
ni se oferă prin aceea că El răspândeşte floarea luminii Sale atât peste cei drepţi, cât şi peste 
cei nedrepţi, şi îngăduie şi celor vrednici, şi celor nevrednici să beneficieze de bunătatea sa, şi 
rabdă chiar şi pe păgânii care adoră ultragiile artelor şi opera mâinilor Lui (idolii). Iisus 
Hristos, Fiul lui Dumnezeu este la fel un model de răbdare, căci El a răbdat să se nască şi să 
se hrănească din sân de mamă umană, apoi să crească până la maturitate. Nu-şi manifesta 
dorinţa de a fi recunoscut, ci a fost ultragiat; s-a lăsat botezat de slujitorul Său; s-a întâlnit cu 
ispititorul; din Dumnezeu s-a făcut învăţător care-i sfătuieşte pe oamenii să scape de moarte. 
A tămăduit pe nerecunoscători, iar în timpul Patimilor, răbdarea Sa s-a transformat în mamă 
a milei, căci El este dezbrăcat, biciuit, batjocorit, îmbrăcat în haine infame, încununat cu 
lucruri şi mai infame. Minunată este credinţa răbdării, căci Cel ce se ascunsese în chipul 
omului n-a imitat nimic din nerăbdarea acestuia. Nimeni dintre oameni n-a realizat răbdarea 
Lui. Viaţa şi moartea Fiului lui Dumnezeu arată că “răbdarea este natură a lui Dumnezeu, 
efect şi superioritate a unei proprietăţi înnăscute”. 

Valoare răbdării este pusă în evidenţă de originea şi efectele nerăbdării. Părintele 
nerăbdării este diavolul, duşmanul credinţei, care n-a putut răbda fericirea omului, căruia 
Dumnezeu îi pusese sub ochi frumuseţile creaţiunii. Nu se poate preciza dacă îngerul pierzării 
e rău sau nerăbdător, întrucât fie că nerăbdarea vine din răutate, fie că răutatea vine din răbdare, 
ele cresc nedespărţite în sânul unuia şi aceluiaşi tată, diavolul. Acesta a insuflat Evei nerăbdarea. 
Până atunci ea nu păcătuise, căci păzise cu răbdare porunca lui Dumnezeu. Prin nerăbdarea 
Evei, a pierit şi Adam. Nerăbdarea naşte mânia. Din Adam s-a născut Cain, care prin aceeaşi 
invidie ca a diavolului şi prin nerăbdare a ucis pe Abel, fratele său. Orice păcat este rodul 
nerăbdării”. 

Răbdarea lui Dumnezeu se referă tot la păcatele oamenilor. De aceea, în Sfânta 
Scriptură Dumnezeu este prezentat în stare de suferinţă, determinată de aşteptarea pocăinţei 
oamenilor (Romani 2,4; 9,22; I Petru 3,18-20). Pe de altă parte, pocăinţa oamenilor vizează 
la fel aşteptarea făgăduinţei celei de a doua veniri a Mântuitorului: „Domnul nu întârzie cu 
făgăduinţa Sa, precum socotesc unii că este întârziere, ci îndelung rabdă pentru voi, nevrând 
să piară cineva, ci toţi să vină la pocăinţă...” (II Petru 3, 9-15). 


6.5. Limitele răbdării 

Dar makrothymia lui Dumnezeu are limite, de aceea ea reprezenta la început 
avertizarea păcătosului şi apoi judecarea lui. Aceste limite de care vorbim, au desigur un 

rol pedagogic, ele nu se referă la atotputernicia lui Dumnezeu care este nelimitată, ci la 

/V 

om, la întoarcerea lui spre Dumnezeu. In acest sens Dumnezeu îl avertizează şi îl judecă pe 
om, fiindcă nu vrea moartea lui. 

Privind avertizarea pe care Dumnezeu o face omului, Sfânta Scriptură spune: „Să nu 
spui: am păcătuit şi ce rău mi s-a întâmplat pentru că Dumnezeu este îndelung răbdător şi nu 
te va lăsa nicidecum” (Eclesiastul 5,4). 

Cel de al doilea aspect, privind judecata lui Dumnezeu, makrothymia lui Dumnezeu 
lasă pe oameni în păcatele lor, care pot ajunge până la culme... Apoi vine judecata. “Căci 
dacă Dumnezeu nu lasă multă vreme pe cei care lucrează fărădelegea, ci de grabă îi cheamă la 
judecată şi pedeapsă, spre a se pocăi, este semn de mare binefacere. Că pe când la alte neamuri, 
cu îndelungă răbdare aşteptă Dumnezeu până ce vor ajunge la plinirea păcatelor, şi apoi îi 
judecă şi îi pedepseşte, asupra noastră a socotit să nu ajungem la sfârşitul păcatelor noastre şi 
apoi să aducă pedeapsa asupra noastră” (II Macabei 6, 13-14). 

Evagrie, şi după el, Maxim Mărturisitorul arată că Dumnezeu conduce pe om spre 
desăvârşire prin două metode: prin pronie şi prin judecată. 

„Acela care iubeşte lucrurile bune şi frumoase — spune Sfântul Maxim — tinde de 
bună voie spre harul îndumnezeirii fiind călăuziţi de providenţă prin raţiunile înţelepciunii, 
iar acela care nu este îndrăgit de acestea, este atras de la păcat împotriva voii lui, şi lucrul 
acesta îl face judecata cea dreaptă prin diferite feluri de pedepse. Cel dintâi, adică iubitorul de 
Dumnezeu, va fi îndumnezeit prin providenţa lui Dumnezeu; iar cel de al doilea, adică cel 
iubitor de trup şi de lume, este oprit de judecata lui Dumnezeu ca să nu ajungă la osânda 
veşnică”. 214 


214 Scolia 19, la Răspuns către Thalasie, 54; Filocalia, voi. III, p. 252. 

Aceasta este o metodă de pedagogie divină, după cum putem citi şi în Apocalipsă: “Eu 
pe câţi îi iubesc îi mustru şi îi pedepsesc, sârguieşte dar şi te pocăieşte” (3, 19). Marcul 
Ascetul arată că „în dureri fără de voie se ascunde mila lui Dumnezeu care atrage la 
pocăinţă pe cel ce le rabdă, şi îl izbăveşte de osânda veşnică”. 215 

Metoda judecăţii lui Dumnezeu având un caracter educativ, se realizează prin 
7rapaop6(; (ispită) cu înţelesul de probă, încercare la care este supus cineva, ca să-şi dezvăluie 

A 

firea sa ascunsă. In acest înţeles facem deosebirea între ispită şi încercare. Prin ispită 
înţelegem chemarea spre poftele care duc la păcat. Prin încercare înţelegem durerea ce te 

A 

apasă pentru a-ţi întări puterile sufletului prin răbdare. In situaţia noastră peirasmos folosit 
de Sfinţii Părinţi are înţelesul de încercarea în durerea care te apasă pentru a-ţi întări 
prin răbdare puterile sufletului. De o importanţă esenţială este faptul că Dumnezeu ne 
încearcă, dar nu ne părăseşte! El nu lasă adică sufletul nostru să cadă în deznădejdea 
ucigătoare, ci îl trezeşte spre pocăinţă şiînfrânare. De aici vedem că pocăinţa care duce la 
înfrânarea de la plăcere şi răbdarea durerii drepte, departe de a fi ceva negativ şi pasiv; 
departe de a slăbi firea omenească, o fortifică, o întăreşte, o dinamizează. Şi aceasta 
înseamnă tocmai spiritualizarea firi omeneşti. Iar spiritualizarea este realitate pozitivă şi afir¬ 
mativă, adică ea defineşte sufletul ca şi conducător al vieţii şi faptelor omeneşti, spre a-i da 
omului libertatea şi demnitatea morală. Aşa cum fierul se căleşte prin foc, tot astfel şi 
omul se căleşte prin răbdarea suferinţei (necazurilor). De aici şi optimismul eshatologic pe 
care îl promovează nădejdea prin stăruinţa celui ce rabdă ispita cu stăpânire de sine, după 
cuvintele Apostolului: „Fericit bărbatul care rabdă ispita, căci fiind încercat, va lua cununa pe 
care a fagăduit-o Dumnezeu celor ce-L iubesc pe El” (Iacob 1,12). 

Pe de altă parte, răbdarea se îndreaptă şi spre viaţa semenilor. Şi aici apare mai ales 
mânia sau irascibilitatea, când se pune problema de a-i suporta pe toţi: năxraq pdoT<x^£ 
îndemna Sfântul Ignatie pe Policarp. „Rabdă-i pe toţi în dragoste precum şi faci” continuă 
mai departe epistola. 216 E adevărat că există oameni de bine, firi generoase, înclinate spre 
înţelegere şi pace, dar sunt şi firi dificile, neînţelese, impulsive sau chiar rău voitoare... Sunt 
unii oameni cu care cel mai bun lucru este să nu-ţi faci de lucru!... Suportându-i şi pe 
aceştia cu înţelepciune şi iubire pentru ca pacea şi buna înţelegere să rămână întotdeauna 
biruitoare, îţi solicită desigur o energie morală care nu o dată îţi pune răbdarea la încercare. 
Dar „a învinge mânia şi injuria este o comoară a răbdării”, spune Sfântul Ciprian. 217 
Aceasta nu este însă o pierdere ci un câştig duhovnicesc, fiindcă prin răbdarea acordată 
semenului, mânia lui primeşte răspunsul binecuvântării mele. „Te-a insultat cineva? Tu 
binecuvintează! Te-a lovit cineva? Tu rabdă! Te dispreţuieşte cineva şi te socoteşte cineva de 
nimic? Tu reflectează că eşti făcut din pământ şi că în pământ te vei întoarce. Arătându-te 


215 Filoc., voi. I, p. 265. 

216 Epistola lui Ignatie către Policarp, cap. 1,2 — Scrierile Părinţilor Apostolici, trad. Cit p. 87 

217 Despre gelozie şi invidie, cap. XVI trad. Rom. Bucureşti 1981, p. 503 

invulnerabil insultelor, îi faci duşmanului imposibilă răzbunarea. Făcând din mânia altuia 
prilej de filosofie personală, îţi pregăteşti marea cunună a răbdării, diverselor insulte care îţi 
sunt adresate, răspunde-le cu tăcere. Când la rândul tău te ispiteşte pofta de a insulta, gândeş- 
te-te că eşti pus la încercare, anume dacă cu ajutorul răbdării treci de partea lui Dumne¬ 
zeu, sau cu mânia treci la adversar. Dă judecăţii tale timpul de a alege partea cea bună. Ce 
e mai dureros pentru un duşman decât să vadă pe adversarul său neatins de insulte? Să nu-ţi 
pierzi luciditatea şi să nu dai curs insultărilor. După cum cel ce loveşte pe cineva insensibil se 
pedepseşte pe sine, fiindcă nici pe duşman nu se răzbună şi nici mânia nu o consumă, tot 
astfel cel ce insultă pe cineva insensibil la pedepse, nu poate găsi o mângâiere a patimii sale. 
Dimpotrivă, se chinuieşte. El apare insultător, iar tu, mărinimos; el mânios şi dificil, iar 
tu răbdător şi blând. 218 

Văzând aceste aspecte care prezintă virtutea răbdării creştine ca un act de putere a 
sufletului întărit şi susţinut de puterea harului divin, se cuvine să reţinem în final personifi¬ 
carea răbdării pe care o face Tertulian, spre a ne face o impresie mai realistă, şi a înţelege 
în concret fizionomia morală a omului, care cultivă această virtute sfântă formată prim 
puterea harului divin: „Faţa (răbdării) îi este liniştită şi binevoitoare, fruntea senină, 
necontractată de nici un rid al tristeţii şi al mâniei, sprâncenele neîncruntate a supărare, cu 
ochii privind în jos de umilinţă nu de nefericire, gura măsurată cu cinstea vorbirii măsurate, 
culoarea celor cinstiţi şi nevătămători, îmbrăcămintea curată şi căzând cuviincios pe corp, 
care nici nu se făleşte, nici nu se dezonorează... şade pe tronul acelui spirit prea blând care 
nici nu se frământă în vârtej, nici nu se întunecă în nor, ci este o seninătate tânără, deschisă şi 
simplă... Unde este Dumnezeu, acolo este şi fiica Sa, răbdarea. Aşadar când coboară 
Dumnezeu la om, îl însoţeşte în chip nemijlocit răbdarea”. 219 

In concluzie vom spune că dacă în etica antică (stoicism) răbdarea avea un caracter 
închis şi egoist, fiind auxiliară curajului, în morala creştină primeşte prin nădejde un orizont 
deschis, având o împlinire veşnică în comuniunea iubirii lui Dumnezeu. Răbdarea este 
ca virtute creştină roadă a Duhului Sfânt (Galateni 5,23). Sub iluminarea Duhului Sfânt, ea 
aduce sufletului pacea şi bucuria sfântă în necazuri, ajutându-1 în acelaşi timp să-şi dezvolte 
puterile spre desăvârşirea vieţii spirituale. 

Martiriul primilor creştini este o dovadă convingătoare a faptului că răbdarea nu e o 
pasivitate ce sufocă puterile sufletului omenesc, ci o virtute care le dinamizează spre o 
ascensiune veşnică, fiindcă „in martyre Christus est...”. Ea devine astfel un temei al împlinirii 
aspiraţiilor duhovniceşti ale omului în îndelung răbdătoarea dragoste a lui Dumnezeu. 


218 Sfântul Vasile cel Mare o.c. 3, col. 357 BCD, 360 ABCD 

219 De patientia, 15, PSB, 3, Bucureşti, 1981, p. 197. 


404 




Virtuţile evanghelice 


7. BUCURIA - ROD AL DUHULUI SFÂNT 
şi împlinire a nădejdii creştine 

Am văzut că nădejdea ca virtute teologică reprezintă o năzuinţă plină de încredere a 
sufletului omenesc în scopul dobândirii bunurilor veşnice. Nădejdea creştină este asemănată 
de Sfântul Apostol Pavel cu o “ancoră sigură şi tare înfiptă în tărâmul veşniciei” (Evrei 6,19). 
Ea reprezintă o siguranţă pe baza făgăduinţei lui Dumnezeu. De aceea, nădejdea mântuirii 
este suprema aspiraţie a sufletului omenesc dornic să se elibereze de dominaţia păcatului, şi 
să se desăvârşească în iubirea lui Dumnezeu. Ca rod al Duhului Sfânt nădejdea mântuirii este 
animată de bucuria Duhului care în aceeaşi unitate spirituală, ne ridică neîntrerupt spre zările 
veşniciei. Şi astfel spunem că nădejdea creştină ca virtute teologică are ca rod bucuria. Altfel 
spus, bucuria exprimă nădejdea mântuirii în Hristos şi este o tresăltare eshatologică a 
creştinismului cu toate necazurile acestei vieţi. Aceasta datorită faptului că “Dumnezeu nădejdii 
ne va umple de bucuria Duhului” (Romani 15, 13). De unde şi îndemnul Mântuitorului: 
“bucuraţi-vă şi vă veseliţi, că plata voastră multă este în ceruri” (Matei 5, 12); sau al 
Apostolului: “Bucuraţi-vă în nădejde, răbdând în necaz, stăruind în rugăciune” (Romani 12,12). 
Şi toate acestea într-o aşteptare eshatologică: “Bucuraţi-vă totdeauna în Domnul, şi iarăşi zic: 

A 

bucuraţi-vă. îngăduinţa voastră să fie cunoscută tuturor oamenilor. Domnul este aproape” 
(Filipeni 4, 4-5). 

A 

înainte însă de a determina bucuria ca rod al nădejdii creştine, să vedem ce este bucuria 
în sine şi cum a fost ea concepută şi interpretată de diferite sisteme de gândire. 


7.1. Bucuria ca simţământ uman 

5 

Bucuria este o caracteristică esenţială a vieţii. Ea este rezultatul unei împliniri, este 
satisfacţia în urma unei activităţi. Este zâmbetul vieţii, o sărbătoare a vieţii. O întâlnim în 
lumea plantelor şi a animalelor... confirmând că scopul creaţiei este fericirea ei. Ea este în 
primul rând o virtute naturală, contrară tristeţii (durerii) care este un păcat de moarte. 

Când spunem în general bucurie înţelegem simţământul care face să tresalte sufletul 
atunci când ajungem să dobândim un lucru dorit, să împlinim cu bine o acţiune întreprinsă, 
aşteptată şi năzuită de mai mult timp. Bucuria este deci un sentiment, un afect care mişcă 
sufletul, o emoţie de fericire care dinamizează, aducând satisfacţie şi mulţumire ce creează 
sufletului omenesc buna dispoziţie. “Bucuria, fiziologic şi psihologic vorbind, are aceleaşi 
efecte ca şi o gimnastică bine înţeleasă. Ea dilată plămânii, uşurează mişcările inimii; 

ea are aproape aceleaşi influienţe pe care aerul curat de munte o are asupra unei 
constituţii slăbite. Ea îmbunătăţeşte toată firea noastră şi poate chiar să înlăture o 
tulburare deja ameninţătoare. Ea joacă în fiinţa fizică şi morală rolul ozonului”. 220 

Bucuria vizează prin urmare latura afectivă a sufletului. Şi precum afectul reprezintă mişcarea 
sufletului spre activitate, socotim că bucuria imprimă sufletului omenesc un impuls creator, 
deschizându-i orizonturi mereu înnoite spre acţiune. Dat fiind că sufletul se structurează pe 
elementul de noutate, “putem spune că nu există stare psihică fără sentiment...orice proces 
intelectual şi motor este învăluit de sentiment...”. 221 “Sentimentele sunt preludii ale acţiunilor; 
ele alimentează visurile şi planurile noastre de acţiune... deoarece toate mobilele acţiunilor 
noastre au un substrat afectiv”. 222 “Nu ideea prin ea însăşi — spune J. Payot — este o forţă. 
Ar fi o forţă dacă ar fi singură în conştiinţă. Dar fiindcă se găseşte în conflict cu stările afective, 
este silită să împrumute de la sentiment puterea care îi lipseşte spre a putea lupta”. 223 Dând 
dinamism vieţii ca afect, sau sentiment, putem vorbi de “bucuria vieţii” (bucuria de a trăi), 
bucuria de a munci, bucuria de a produce bunuri materiale şi spirituale, precum şi satisfacţia 
sau mulţumirea de a le folosi în viaţă. De aceea întristarea (lype) este o sufocare a energiilor 
sufleteşti; care deprimă elanul vital, adică căderea în prăpastia depresiunii. Fiind contra naturii, 
lype este considerat de Evagrie păcat de moarte. Dar emoţia sau sentimentul se desfăşoară 
între doi poli ai afectivităţii: plăcerea şi durerea, seninătatea şi tulburarea. Bucuria cores¬ 
punde plăceri şi seninătăţi. Ea reprezintă în acest caz satisfacerea unor manifestări esenţiale 
ale vieţii sufleteşti şi trupeşti, care dacă nu sunt satisfăcute, sau împlinite, afectul se dereglează 
în nelinişte, frământare sau chiar durere. 

Immanuel Kant înlătură orice legătură între moralitate şi fericire, sau între bine şi 
bucurie. El critică în acest sens morala creştină că are un caracter interesat în motivarea faptelor, 
fiindcă le pune în legătură cu răsplata sau pedeapsa veşnică ca motiv al acţiunii morale. De 
aceea, el desconsideră morala creştină, socotind-o morală interesată şi de un nivel scăzut. El 
propune în replică morala unui rigorism exagerat, structurată pe imperativul categoric al 
datoriei, care constă în respectul pe care raţiunea îl are faţă de legea morală existentă în 
conştiinţa noastră, pe care o urmează automat, fără a mai fi nevoie de mobilul afectiv. S-a 
demonstra însă că “iubirea este cel mai puternic dintre sentimentele omeneşti, are cel mai 
bogat conţinut de viaţă, este bucuria cea mai curată şi cea mai înaltă, fericirea cea mai 
deplină”. 224 De aici vedem că sufletul omenesc se defineşte prin iubire ca tendinţă spre fericire, 
iar bucuria determinată de răsplata pentru faptele săvârşite în această viaţă, nu are un caracter 
interesat, ci reprezintă nădejdea ca o năzuinţă firească a sufletului omenesc spre dobândirea 


220 Mgr. V. Keppler, Vers la joi, Paris, 1910, p. 5. 

221 Vasile Pavelcu, Funcţia afectivităţii, p.21 

222 Idem, p. 40 

223 Educaţia voinţei, Bucureşti, f. a. p. 55. 

224 N. Hartmam, Ethik, Berlin, 1926, p.490. 

bunurilor veşnice nepieritoare. Fericirea sau bucuria veşnică este deci o aspiraţie firească, 
sau naturală a sufletului omenesc. Ea nu reprezintă un calcul şi astfel nu are un caracter 
interesat şi minor. 


7.2. Bucuria în etica antică 

Dacă bucuria înseamnă o înseninare a sufletului omenesc, ea a fost căutată ca un antidot 
faţă de întristare, care tulbură sufletul prin arderea într-un foc nestins, sau căderea într-o 
mlaştină din care nu mai poate ieşi... Iar atunci când bucuria are un suport raţional, reprezintă 
raza de lumină a sufletului spre a indica drumul care te scoate din înămolirea tristeţii... Dacă 
însă bucuria este impulsionată de iraţionalul firii, ea ar putea fi la un moment dat exuberantă 
ca uitare de moment a tristeţii... Pentru evitarea acestui cerc vicios, plecând de la constatarea 
existenţială că “res humanae mutabiles sunt”, gândirea indiană preferă ca normă de 
înţelepciune indiferentismul sceptic, alternanţei dintre /apa şi kbnr\. Astfel în Mahabharata 
se poate citi: “omul înţelept, înzestrat cu o minte superioară, nu se bucură şi nu se întristează, 
fiindcă el ştie că tot ce apare, dispare” (3, 15.383); “Bucuria şi durerea, prosperitatea şi 
restriştea, câştigul şi pierderea, moarte şi viaţa dau rând pe rând, peste fiecare; de aceea cel 
înţelept să nu se bucure, şi nici să se întristeze” (5, 1.055); “După bucurie urmează tristeţe, 
după întristare, bucurie; bucuria şi întristarea se rotesc ca o roată”. Un proverb indian spune, 
apoi, că îndată după o nenorocire, o bucurie oricât de mică, ne apare însemnată: “Bucuria 
netulburată a vieţii, nu a fost partea vreunui muritor”. 

Este interesant faptul că stoicii nu raportează şi nu opun pe hara la lype, ci la hedone 
(plăcerea). Ei spun că hedone este o exaltare iraţională, care rezultă din cea ce pare a fi demn 
de alegere. Ea cuprinde: încântarea, bucuria de răul altuia, desfătarea bucuria violentă. Aceste 
aspecte pe care noi le numim negativ se datoresc faptului că hedone este pathe, iar pathe este 
funcţie iraţională a sufletului, adică nosos (boală) morală. Hara ca opusul plăcerii este o exaltare 
justificată de raţiune (D.L. VII, 111-116). Astfel, fiind motivată de raţiune, cei ce trăiesc 
conform raţiuni sunt virtuoşi, iar bucuria este în acest caz o virtute. Ceea ce este greu de 
înţeles în această discuţie şi nici Hrysip nu-şi putea explica, este faptul că deşi bucuria (hara) 
este un afect (pathe), ca exaltare, rămâne totuşi sub hegemonia raţiunii, pe când stoicii susţineau 
că afectele (pathe) sunt prin definiţie iraţionale. 

La polul opus stoicilor, Epicur nu admite apathea (care era idealul stoicilor), fiindcă 
după el hedone (plăcerea) este un scop moral şi raţional, este o artă de a trăi, impusă de natură 
“Nemo in dolore delectatur!” Nimeni nu se desfatează în durere, dar înţeleptul ştie şi poate 
transforma durerea în plăcere. De aceea, idealul sau arta de a trăi este dobândirea liniştii 
sufleteşti, a lipsei de tulburare a sufletului, adică: atap^ia, sau lipsa de tulburare creată de 
durerea trupului: cwrovia. Aceste două sunt plăceri în stare de repaus. Activitatea lor de mişcare 

(KctTttKivîţTiţ) o fac /apa şi svcppomm] (D.L. X, 136-137), care sunt două forme de bucuriei, 
menite să dea aureola plăcerii, (hedone), împlinită în ataraxia şi aponia. 

Oricum ar fi interpretată armonia, şi redată bucuria ca optimism al vieţii, ea aparţine 
cu precădere spiritului grecesc. S-a remarcat pe bună dreptate că “omul clasic (grec) iubeşte 
cu pasiune viaţa de aici. El are cultul luminii, îndeosebi al soarelui şi al tristeţii. Priviţi la eroi 
lui Homer, ai lui Aeschyl şi ai lui Pindar. Toţi se luptă, râd, cântă şi dansează. Bucuriile vieţii 
pământeşti nu sunt multe şi nici totdeauna prea mari. Dar ele sunt trăite cu o intensitate rară şi 
cu un entuziasm vibrant. Exerciţiile gimnastice din nenumăratele palestre ale Greciei, care 
ţinteau formarea muşchilor, mlădierea corpului şi supleţea psihofizică a efebilor şi a fetelor, 
sunt, de fapt, un cult închinat vieţii. Plastica greacă şi cea romană sunt un imn adresat frumuseţii 
şi mândriei umane. Grecul şi Romanul clasici nu iubesc lumea de dincolo; pentru că nu iubesc 
bătrâneţea şi o existenţă de umbre vagabonde în jurul Acheronului sau a Styxului... Eroii lui 

A 

Homer iubesc viaţa cu un fel de exaltare şi de beţie orgiastică. In regulă generală ei nu-şi aduc 
aminte de moarte; când o pomenesc ea este prezentă printre ei, pe câmpul de luptă, sau 
ameninţătoare ca un destin ce nu poate fi evitat. Grecul crede în viaţă şi cultivă cu pasiune 
toate resursele ei. Dar greutăţile acestei vieţi, prezenţa fatală a suferinţei şi apariţia gândirii 
filosofice, deci a problemelor de atitudine şi profunzime, trebuiau neapărat să aducă umbrele 
pesimismului. Hesiod, care este cel dintâi gânditor european, este şi cel dintâi pesimist. Lirica, 
elegia şi tragedia fac, încetul cu încetul, loc îngrijorării, frământării şi durerii până la acel 
strigăt sfâşietor al lui Xerses, al Antiognei şi al Medeei. Durerea filosofică face ravagii la 

A 

meditativi şi la moralişti. încrederea oarbă în puterea vieţii se prăbuşeşte în faţa morţii, dacă 
nu este o nădejde robustă într-o existenţă după moarte. Misterele lui Dionysos sau cele al 
zeiţei Demeter şi Persephona de la Eleusis erau simple corective. Singuri iniţiaţii se bucurau 
de o existenţă frumoasă dincolo. Restul mergeau în mlaştinile şi întunericul Hadesului”. 225 


7.3. înţelesul creştin al bucuriei 

Pentru a înţelege sensul bucuriei ca rod al nădejdii în creştinism, trebuie să vedem 
mai întâi termenii gândirii antice, şi noul înţeles pe care îl aduce încreştinarea ei. 

Ne vom opri la patru termeni luaţi din limbajul elin. 

1. iXapoTTiţ - bucurie, bună dispoziţie, veselie, voioşie (hilaritas, tis); ilapoco = a se 
bucura, a se veseli; ilapoţ (adj.) indică pe ce vesel, hazliu, sau prielnic, favorabil. Platon 
spune că “vinul îl face pe om hazliu (vesel) (Republica 649 a). Sfântul Apostol Pavel foloseşte 
pe “hilaroteti” în sensul de voia bună pentru cel ce miluieşte (Romani 12,8). 


225 Ion G. Coman, Miracolul clasic, Bucureşti, 1940, p. 26-27 


408 





Virtuţile evanghelice 


2. £t)(ppo<ri)Vîi — bucurie, voioşie, ca determinare intelectuală, raţională (cu = adv. = 
bine + (ppovâco = a judeca = a avea o bună înţelepciune practică). Cuvântul (ppfjv (<pp£v) 
însemnă capacitatea de a despărţi, de a distinge lucrurile şi realitatea din jur, pentru ca sufletul 
să se armonizeze cu ele şi să stabilească ordinea interioară şi exterioară. Platon spune că 
“euphrosyne” nici nu are nevoie de lămurire, este limpede pentru oricine că îşi ia numele de 
la mişcarea bine armonizată (eu - symphrenesthai) a sufletului cu lucrurile (Cratylos 419 d.). 
Este vorba de o bucurie în care domină elementul raţional, care raportându-se la lucruri aduce 
harmonia. De aici şi numele de EtxppOGOVTţ, care înseamnă “cea cu gânduri înalte”. Era şi 
numele uneia din cele trei Graţii (Thalia, Aglaia, Eufrosyna) spre a defini “Seninătatea”. 

Prin încreştinare ar veni, în limba lui Lactanţiu “sacra mens”. 

Ea este veselia şi bucuria Duhului aducător de linişte şi pace care anticipează veşnicia 
şi care iradiază de pe faţa, în privirile senine, în cuvintele bine plăcute, în acţiunile şi în 
faptele fiilor lui Dumnezeu înduhovniciţi... Eufrosyne ca bucurie reprezintă zâmbetul senin şi 
inteligent, liniştit şi iubitor, blând şi plin de pacea lui Hristos, care dezvăluie seninătatea 
minţilor bune şi curate în care se vede chipul lui Hristos. Ea este mişcarea bine armonizată a 
minţii şi sufletului către Dumnezeu. 

3. ayaXkvamţ — înseamnă un transport de bucurie ca manifestare violentă, peste 
măsură, exuberantă; adică: a sări în sus, a jubila, dându-şi frâu sentimentelor ce nu mai cunosc 
măsura, făcându-1 pe om mândru şi semeţ. Varro defineşte termenul ca o explozie afectivă ce 
pierde controlul raţiunii: “După cum — spune el — atunci când boii se abat din drumul lor 
drept, se spune despre ei că ies din brazdă, tot aşa, prin analogie, se poate spune şi despre 
oameni că ies din brazdă atunci când părăsind drumul drept al vieţii (recta via vitae), o apucă 
pe un drum rău. Prin încreştinare, această bucurie exuberantă nu rămâne nemotivată. La 
sfârşitul Fericirilor Mântuitorul îndeamnă: “Bucuraţi-vă şi vă veseliţi, că plata voastră multă 
este în ceruri” (Matei 5, 12). Aici “ayaWiaoOc” este o tresăltare a sufletului plină de exuberanţă 
duhovnicească, reprezentând porunca şi făgăduinţa Domnului, legată de răsplata cerească a 
celor ce împlinesc virtuţile din Fericiri. De aici vedem că exuberanţa este legată de nădejde 
ca siguranţă a unei noi împliniri, veşnică şi magnifică, fără egal în această lume a ispitelor, a 
plăcerilor, a păcatelor şi a morţii... Prin urmare, această bucurie, sau veselie exuberantă primeşte 
un conţinut nou, atât ca origine, cât şi ca scop. Originea ei este divină, iar scopul este 
dobândirea bunurilor veşnice ale comuniunii cu Dumnezeu. 

4. Xapd - defineşte sentimentul bucuriei care îţi aduce satisfacţia sau mulţumirea 
aşteptată. Ea poate defini o săltare (tresăltare) a sufletului impulsionată de nădejde. Tema 
este: /ap - şi indică ideea de strălucire, luminare a sufletului. Aceasta poate fi o emoţie 
naturală, care angajează viaţa într-o manifestare echilibrată, antrenând frumuseţea 
simţăminte lor omeneşti. De aici /opoţ, de la/opcuco = a dănţui plăcut, elegant, exprimând 
sentimentul de bucurie al vieţii într-o formă artistică. Această luminare a sufletului 

9 

originară în /ap - având o orientare axiologică, vizează bucuria ca angajare afectivă spre 

valoare, sau punerea în evidenţă a valorii sufleteşti. Tot din această temă: /ap (sinonimă cu 
indoeuropeanul: div = lumină, strălucire, splendoare) derivă şi cuvântul /apiţ în sens de dar 
al strălucirii venită din parte lui Dumnezeu, care luminează sufletul, orientându-1 spre Dum¬ 
nezeu, din a cărui viaţă se împărtăşeşte spre înseninarea sufletului. Dar, pe de altă parte, se 
poate vorbi şi despre un har sau o graţie. Aparţinând naturii sufletului omenesc, se orientează 
şi se adresează vieţii într-o relaţie a valorilor, pe care le posedă. Chiar şi în vorbirea curentă se 
exprimă această realitate printr-un calificativ valoric: “om cu har în ceea ce spune...” sau 
“dans plin de graţie...”. Noi vom reţine sensul divin a lui haris. 

A 

In Vechiul Testament bucuria este pusă în legătură cu dreptatea şi puterea lui Dumne¬ 
zeu. El este izvorul bucuriei care împlineşte cererile credincioşilor. Prin această împlinire îşi 
întăresc credinţa şi primesc siguranţa vieţii. 

Pe de altă parte, prin nădejde credinciosul dobândeşte încredere în Dumnezeu şi ajunge 
la bucuria mântuirii. Această bucurie a mântuirii primeşte mai multă siguranţă şi împlinire 
atunci când este pusă în legătură cu aşteptările mesianice. Iată şi cuvintele profetului: “poporul 
care locuia în întuneric va vedea lumină mare şi voi cei ce locuiţi în latura umbrei morţii, 
lumină va strălucii peste voi. Tu vei înmulţi poporul şi vei spori bucuria lui. El se va veseli 
înaintea Ta, cum se bucură oamenii în timpul secerişului...” (Isaia 9,1-2). “Cât de frumoase 
sunt pe munţi picioarele trimisului care vesteşte pacea, a solului de veste bună, care dă de 
ştire mântuirea, care zice Sionului: Dumnezeul tău este împărat! Toţi străjerii tăi ridică glas şi 
laolaltă strigă cu bucurie, că ei văd cu ochii când Domnul se întoarce în Sion” (Isaia 52,7-8). 

Dacă bucurie în Vechiul Testament era o aşteptare a împlinirii ei depline în epoca 
mesianică, în Noul Testament ea devine o împlinire în Hristos. Evanghelia lui Hristos este 
Evanghelia bucuriei. De la naştere până la învierea Domnului, Evanghelia aduce mereu 

/V 

vestea bucuriei. începând cu Bunavestire, Sfintei Fecioare i se spune de către înger: “bucu- 
ră-te cea ce eşti plină de dar, Domnul este cu tine. (Luca 1, 28). De asemenea păstorilor li se 
comunică aceeaşi sfântă bucurie cu prilejul naşterii Domnului: “Iată vă vestesc bucurie mare, 
care va fi pentru tot poporul, că vi s-a născut astăzi Mântuitor, care este Hristos Domnul, în 
cetatea lui David” (Luca 2, 10-11). La fel după înviere “s-au bucurat ucenicii văzând pe 
Domnul” (Luca 24, 41; Ioan 20, 20). La fel împărăţia pe care Hristos o aduce în lume, este 

A 

împărăţia bucuriei Duhului Sfânt. Comunicarea cu El, este la fel, bucurie. Intr-un cuvânt, 
bucuria este trăsătura esenţială a vieţii creştine. Bucuria exprimă în esenţă nădejdea mântuirii 
în Hristos, ca o trăsătură eshatologică a sufletului chiar şi în necazurile vieţii: “Bucuraţi-vă 

A 

în Domnul şi iarăşi zic: bucuraţi-vă. îngăduinţa voastră să fie cunoscută tuturor oamenilor. 
Domnul este aproape” (Filipeni 4, 4-5); “Bucuraţi-vă în nădejde răbdând în necaz, stăruind 
în rugăciune” (Romani 12, 12). O viaţă creştină fără bucurie nu este autentică. De aceea, 
cuvântul /apa apare în Noul Testament de 54 de ori; iar /aipav - ca formulă de salut apare 

A 

de 62 de ori. însăşi faptul că bucuria este exprimată prin salut, arată specificul ei creştin. 
Aceasta pentru că prin salut oamenii îşi exprimă reciproc simţămintele pe care le consideră 


410 




Virtuţile evanghelice 


mai folositoare. Romanii care au cucerit prin sabie şi s-au impus prin lege, ce îşi doreau mai 
mult decât sănătatea? Exprimau acest salut în două formule: “salve” şi “vele”. Au luat de la 
greci şi pe “ave”, pentru a reda bucuria de pe urma vieţii în bunăstare la care râvneau mereu. 
Iudeii se salutau cu “şalom”, sau “lek le şalom”, fiindcă ei socoteau pacea izvorul bunurilor, 
belşug, sănătate şi prosperitate. Grecii se salutau cu “chairein” (sau “herete”) pentru a exprima 
simţământul de mulţumire şi satisfacţie în urma împlinirii sau a succesului unei acţiuni, 
sinonimă cu fericire spre care aspirau, şi pe care o concepeau în multiple nuanţe. Cuvântul 
“bucurie” îl găsim în Evanghelia după Luca, ca un “leit motiv”. El era grec şi bucuria era 
simţământul suprem. La fel “chairein” apare ca formulă de salut în epistolele pauline. Chiar 
şi formula de salut prin care se comunică hotărârea sinodului din Ierusalim, este redată de 
Sfântul Luca tot prin chairein. Ne explicăm uşor această generalizare a lui chairein, dacă ne 
gândim că Evanghelia s-a propovăduit în dialectul comun al limbii greceşti cunoscută de toţi 
cei ce “primeau Cuvântul”, din care foarte mulţi, dacă nu erau greci, erau cu siguranţă 
cunoscători ai limbii şi culturii greceşti. 


7.4. Bucuria ca viaţă în Hristos prin Duhul Sfânt 

Am văzut până acuma că sentimentul bucuriei era exprimat în mai multe forme, şi 
avea multiple posibilităţi de interpretare şi de aplicare practică. Faţă de toate însă bucuria 
creştină are specificul ei cu totul aparte. 

/V 

II vom determina în cele ce urmează. 

/V 

Indemnându-i pe creştin să se bucure, Apostolul vine cu o specificaţie esenţială: 
“bucuraţi-vă în Domnul” (Filipeni 4,4). Deci nu oricum, ci în Domnul. Altfel spus, din toate 
modurile de a te bucura, pentru creştini una singură este valabilă: “în Domnul”. Bucuria 
creştină este bucuria în Hristos, ca rod al Duhului Sfânt. Numai prin această bucurie noi 
obţinem nădejdea mântuirii, fiindcă mântuirea este numai în Hristos. Dar Hristos, Fiul lui 
Dumnezeu nu este o realitate singulară. El este una din Persoanele Sfintei Treimi. Şi în fericita 
formulare patristică: “toate le lucrează Tatăl în Fiul prin Duhul Sfânt”, ne oferă posibilitatea 
de a înţelege că atât creaţia, cât şi mântuirea, cât şi sfinţirea lumii este opera Sfintei Treimi. 
Zămislirea Fiului în Sfânta Fecioară, de pildă, s-a săvârşit “prin coborârea Duhului Sfânt şi 

/V 

prin umbrirea puterii Celui Prea înalt” (Luca 1, 32). De aceea, îngerul putea să o salute pe 
Sfânta Fecioară: “Bucură-te cea plină de har, Domnul este cu tine, binecuvântată eşti tu între 
femei” (Luca 1, 28). Şi într-o astfel de situaţie, când i se comunică Elisabetei Evanghelia 
bucuriei, “a săltat pruncul cu bucurie în pântecele ei” (Luca 1,44). De aici vedem că bucuria 
sfântă are caracteristica de a se transmite, de a se comunica, pentru ca împărtăşindu-se altora 
să-i atragă şi pe aceştia într-o comuniune de sfinţenie. Această intenţionalitate spre comuniune 
şi comunicare este esenţa însăşi a sufletului omenesc, ca persoană care poartă în sine chipul 

Persoanelor Treimice, care este iubirea. “Dumnezeu este iubire”, cea ce înseamnă că iubirea 
este “fons et origo” a sufletului omenesc. Astfel putem spune că bucuria creştină este un 
mod de comunicare a iubirii Sfintei Treimi. 

Mântuitorul spune înaintea Sfintelor Patimi Apostolilor Săi: “...deci şi voi întristare 
aveţi acum, dar iarăşi vă voi vedea şi se va bucura inima voastră şi bucuria voastră nimeni nu 
o va mai lua de la voi” (Ioan 16,22), “ Şi bucuria voastră va fi deplină” (Ioan 16,24). De aici 
vedem că fură Hristos, sufletul omului va simţi de multe ori o întristare apăsătoare, tulburătoare, 
care este definitorie păcatului ca întristare. Prezenţa lui Hristos în viaţa lui îi va da o bucurie 
veşnică şi deplină. Aceasta este trăsătura esenţială a bucuriei creştine: îşi are originea în 
duhul iubirii Sfintei Treimi, şi funcţionează în Hristos ca o bucurie veşnică şi deplină în 
Duhul Sfânt. Aici se evidenţiază şi caracterul tainic, specific al acestei bucurii. Ea rămâne 
aceeaşi atât în situaţii favorabile, cât şi nefavorabile. Este imuabilă, nu se schimbă. Este mai 
mare decât valurile, decât furtunile şi decât toate asperităţile vieţii: “m-am umplut de mângâiere, 
sunt covârşit de bucurie pentru tot necazul nostru” (II Corinteni 7,4). A te bucura în necaz 
şi în nenorociri, în luptă cu valurile vieţii este un paradox... Pentru unii “care nu au nădejde”, 
aşa este. Dar pentru cei ce “în Hristos sunt mai mult decât biruitori” (Romani 8, 37), lucrurile 
se schimbă complet. Pentru oamenii trupeşi, lipsiţi de nădejdea celor viitoare, moarte este cel 
mai mare duşman al bucuriei lor, pe când pentru oamenii pătrunşi de duhul vieţii lui Hristos 
“moartea este un câştig” (Filipeni 1, 23), iar bucuria lor va fi deplină în plinătatea iubirii 
Treimice. Aceasta este marea bucurie a învierii, care anticipează veşnicia. Aceasta transformă 
totdeauna lacrima de durere a morţii, precum şi regretul despărţirii, în bucuria sufletului care 
aşteaptă plin de nădejde comuniunea veşnică cu Dumnezeu în dragostea fură de sfârşit cu toţi 
aleşii Săi. 

Urmând îndemnului dat de Sfântul Apostol Pavel: “Fraţilor nu voim să fiţi în neştiinţă 
faţă de cei ce-au adormit, ca să nu vă întristaţi, ca ceilalţi care nu au nădejde... (I Tesaloni- 
ceni 4, 13) era oprită primilor creştini jelirea morţilor şi purtarea hainelor de doliu (culoarea 
neagră) pentru că moartea nu constituia motiv de plângere şi întristare, ci de bucurie, ca 
trecere la viaţa ce veşnică şi fericită. Sfântul Ciprian (258) confirmă tradiţia apostolică arătând 
că: “nu trebuie să plângem pe fraţii (răposaţi)...şi nici să îmbrăcăm pentru ei haine 
mohorâte...”. 226 Sfântul Grigore de Nissa, 227 Sfântul Grigore de Nazianz 228 şi Fericitul Ieroniu 229 
arătau că la înmormântare se cântau psalmi biblici în care era vorba de biruinţa vieţii asupra 
morţii. Constituţiile Apostolice în cartea VI, cap. 37 combate obiceiul iudaic şi păgân al 
spălărilor lustrale după atingerea de morţi, fiindcă morţii au răposat întru credinţa cea bună a 
învierii; de aceea trebuie petrecuţi până la moarte cu cântări de nădejdii, precum Psalmul 


226 De moralitate, 47-49, P.L. 14, 46-47. 

227 P.G. 46, 992D-993 

228 PG. 35, 750. 

229 P.L. 22, 904-905. 

115,6-7: “Cinstită (scumpă, bine plăcută) este înaintea Domnului moartea cuvioşilor Lui...”, 

/V 

“Intoarce-te suflete al meu, la odihna ta...”. 

De aici remarcăm fără prea mare greutate caracterul duhovnicesc al bucuriei creştine. 
După cum arată şi numele, bucuria lui Hristos implică prezenţa Duhului Sfânt. Mântuirea 

/V 

în Hristos, se realizează în Duhul Sfânt. Intru atât Duhul Sfânt lucrează mântuirea în Hristos, 
încât Apostolul precizează că “nimeni nu poate să spună: Domnul Iisus - decât în Duhul 
Sfânt” (I Corinteni 12, 3). Adică nimeni nu poate recunoaşte dumnezeirea lui Iisus Hristos 
decât în Duhul Sfânt. De aceea, Apostolul numeşte pe Duhul Sfânt, “Duhul lui Hristos”: “Cei 
ce sunt în trup nu pot să placă lui Dumnezeu. Dar voi nu sunteţi în trup, ci în duh, dacă Duhul 
lui Dumnezeu locuieşte în voi. Iar dacă nu are cineva duhul lui Hristos, acela nu este a Lui” 
(Romani 8, 8-10). Acest fapt era stabilit de altfel în chiar cadrul activităţii Domnului, când 
Iisus mărturiseşte că “scoate demonii cu Duhul lui Dumnezeu” (Matei 12, 26). Acum ne 
apare clar că bucuria în Hristos ca virtute creştină este “rod al Duhului Sfânt” (Galateni 5,22), 
iar împărăţia lui Dumnezeu ca obiectiv a predicii lui Iisus Hristos, şi ca realitate existentă în 
sufletul nostru (Luca 17,21) este “pace, bucurie şi dreptate în Duhul Sfânt” (Romani 14,17). 
De aceea, prin cuvântul Domnului adresat oamenilor păcătoşi a lucrat la inima lor Duhul 
Sfânt, determinându-i să regăsească prin credinţă în Hristos, bucuria împărăţiei lui Dumne¬ 
zeu, care le va schimba viaţa, făcând din ei făpturi noi. Zacheu, Levi - Matei, Nicodim, Maria, 
Magdalena, femeia samariteancă, Saul din Tars sunt doar câteva nume, care pot continua la 
nesfârşit... 

Toţi cei care au găsit împărăţia cerurilor “ca o comoară ascunsă în ţarină,...de bucuria 
ei s-a dus şi toate câte avea le-a vândut şi a cumpărat ţarina” (Matei 13,44). Această evidenţă 
a lucrării Duhului Sfânt “se oficializează” la Cincizecime, când cei care au “primit cu bucurie” 
cuvântul şi au crezut, s-au constituit în Koivcovia - comuniunea Duhului, spre a celebra 

/V 

“bucuria credinţei” (Filipeni 1, 25), ca împărtăşire a dragostei dintre ei. In felul acesta 
£kkXî]g(<x ca prezenţă a Duhului este deţinătoarea harului divin, care creează comuniune în 
dragostea şi bucuria Duhului. Vedem încă odată similitudinea dintre: /apa şi /apiq. Şi pentru 
a exemplifica aceasta vom arăta că un om înduhovnicit (Sfântul Serafim de Sarov) pe oricine 
venea la el întâmpina cu cuvintele: “Bine ai venit, bucuria mea! Hristos a înviat!” El putea să 
spună astfel de cuvinte, fiindcă a constatat că atunci “când Duhul lui Dumnezeu se pogoară în 
om şi îl luminează cu deplinătatea luminii Sale, inima omului se umple de o negrăită bucurie, 
fiindcă Duhul lui Dumnezeu înveseleşte totul, cu orice ar veni în atingere”. 230 

Intr-un studiu de înaltă elevaţie duhovnicească, intitulat: “Darul lacrimilor”, 231 
Mitropolitul Nicolae Corneanu se referă la harisma bucuriei pe care o simt sufletele care cu 
umilinţă se căiesc de păcatele lor şi primesc iertarea lui Dumnezeu, ce coboară şi inundă cu 
putere sufletul omenesc, aducând cu ea darul lacrimilor ca o harismă care apoi va ilumina 


230 Filaret Costea, Sensul bucuriei în viaţa creştină, în rev. Studii Teologice, nr. 1-2 / 1963, p. 42. 

231 în colecţia: Patristica Mirabilia, Timişoara, 1984, p. 198-212. 

inima celor care prin apatheia, prin rugăciune şi prin contemplare se ridică la viaţa divină. 
Aceasta este bucuria tainică pe care au simţit-o Apostoli pe Tabor, şi pe care Domnul a lăsat-o 
ca pe o harismă tuturor acelora care rămânând în duhul iubirii Lui, necontenit se străduiau să 
se desăvârşească în iubirea lui Dumnezeu. Acest plâns al dragostei este însoţit de semne cu 
adevărat minunate. Mintea este curăţită de orice impurităţi şi iluminată, 232 în aşa fel încât 
dobândeşte o desăvârşită clarviziune. “Când harul va începe să-ţi deschidă ochii spre a vedea 
lucrurile în esenţa lor, scria Sfântul Isaac Şirul, atunci ochii vor începe să-ţi lăcrimeze ca nişte 
râuri aşa încât de multe ori spală obrajii prin bogata lor scurgere”. 233 Iar un alt Sfânt părinte 
notează: “Durerea profundă pentru păcatele săvârşite a fost răsplătită cu mângâierea; puritatea 
inimii a primit iluminarea cerului. Această iluminare este o lucrare negrăită (scil, energie 
inefabilă), ceva ce raţiunea percepe dar nu înţelege, ceva ce se vede de către ochiul sufle¬ 
tului, nu însă de către cel al trupului”. 234 

/V 

In asemenea momente bucuria este de nedescris. “Cel ce s-a îmbrăcat pe sine cu 
fericitul şi de bucurie dătătorul plâns ca şi cu o admirabilă manta de nuntă, aceasta a 
cunoscut care este râsul duhovnicesc al sufletului”, citim în “Scara”, cuviosului Ioan. 235 
Nici n-ar putea fi altcum, pentru că “dragostea de Dumnezeu prin firea ei e un foc nestins, şi 
cine este plin de ea, are sufletul lui întreg cuprins de acest foc. Atunci, inima în care s-a 
sălăşluit această dragoste, nici să o cuprindă poate, ci o schimbare exterioară se petrece în ea. 
Dar iată semnele văzute ale acestei dragoste: ...frica şi ruşinea îl părăsesc, iar credinciosul 
parcă este ieşit din sine. Moarte cea mai cruntă îl bucură; şi duhul lui caută neîncetat spre cer. 
De o astfel de beţie duhovnicească erau cuprinşi Apostolii şi mucenicii...”. 236 

Pe de altă parte, bucuria creştină are şi un caracter comunitar specific. Astfel, atât de 
mare era dragostea frăţească a primilor creştini, încât aceştia chiar numai dacă se vedeau, fără 
a se cunoaşte, ştiind numai că sunt creştini, sufletul tresălta de bucurie şi îmbrăţişându-se 
simţeau prezenţa Duhului în comuniunea dintre ei, simţeau prezenţa împărăţiei lui Dumne¬ 
zeu pe care o aşteptau cu ardoare... Simţeau o împlinire a bucuriei făgăduită de Hristos... 
Această bucurie harică ce luminează inimile curate dăruite lui Dumnezeu se evidenţiază în 

9 

sufletele martirilor, care au uimit lumea, deşi nu au putut să-i dea vreo explicaţie raţională. 
Caracterul special al acestei bucurii tainice constă în aceia că cei ce se împărtăşesc de suferinţa 
lui Hristos, se fac părtaşi prin lucrarea Duhului Sfânt şi de bucuria pe care Hristos le-a fagă- 
duit-o, şi despre care a spus că “nimeni nu o va mai lua de la ei”. De pildă, după ce Sfinţi 
Apostoli au fost batjocoriţi şi bătuţi, eliberaţi până la urmă “s-au bucurat că pentru numele 
Lui s-au învredniciţi a fi batjocoriţi” (Faptele Apostolilor 5, 41). Va spune mai târziu Sfântul 


232 Simeon Noul Teolog, Capete practice şi teologice, 152, Migne, P.G., 120, 685 C. 

233 Isaac Şirul, Cuvântul XXII despre dragoste lui Dumnezeu. 

234 Ioan Scărarul, Scara, VII, Migne, P.G., 88, 813 D. 

235 Idem loc. cit., col. 809 A. 

236 Isaac Şirul, Cuvântul LXXIII, Filocalia, voi. X, trad. cit., p. 374-375. 

Apostol Petru despre această “învrednicire” aducătoare de bucurie sfântă în urma împărtăşirii 

/V 

de suferinţa lui Hristos: “întrucât sunteţi părtaşi la suferinţele lui Hristos, bucuraţi-vă, pentru 
ca şi la descoperirea măririi Lui să vă bucuraţi, veselindu-vă” (I Petru 4, 13). Vedem încă o 
dată caracterul eshatologic al bucuriei creştine ca o tresăltare a sufletului plină de încredere, 
pe temeiul făgăduinţei făcute de “Dumnezeul nădejdii” care “umple” încă din această viaţă 
“cu bucuria Duhului” (Romani 15,13) inimile curate ale celor ce cred şi trăiesc în dragostea 
lui Dumnezeu şi în comuniunea de frăţietate sfântă. Aceasta este bucuria învierii care înalţă 
steagul biruinţei peste răceala mohorâtă şi plină de durere a mormintelor... 


8. VIRTUTEA IERTĂRII 
- condiţie a rugăciunii curate - 


Mântuitorul în rugăciunea Tatăl nostru ne-a învăţat să iertăm greşiţilor noştri, aşa 
cum cerem şi noi Părintelui ceresc să fim iertaţi de greşelile, sau de păcatele noastre. Prin 
această reciprocă iertare se stabileşte o normă de echitate, constând în aceea că “cu ce măsură 
vei măsura, cu aceeaşi măsură şi Dumnezeu îţi va măsura ţie...” Interesant este faptul că după 

A 

ce Mântuitorul expunând cererile din rugăciunea pe care El, Divinul învăţător, ne-a lăsat-o ca 
model, revine doar asupra unei singure cereri, cea a iertării, cu precizarea: “că de nu veţi ierta 
oamenilor greşalele lor, nici Tatăl vostru cel din ceruri nu vă va ierta vouă greşalele voastre”. 

Iertarea ca simţământ uman şi ca poruncă divină este interpretată şi aplicată practic în 
mai multe feluri. Noi vom analiza trei aspecte. 

A. 

In prima categorie intră oamenii închişi în ei înşişi, în egoismul lor, dominaţi de 
instinctul agresiv de apărare - atac, care nu pot ierta, şi nici nu acceptă iertarea. Dacă 
albinele “plătesc” cu preţul vieţii acţiunea instinctului de apărare a comunităţii stupului lor, 
omul mai rău ca acestea, din instinct de agresiune, cu o ură implacabilă nutreşte setea de 
răzbunare faţă de semenul care i-a greşit, sau cândva l-a duşmănit, facându-i un rău oarecare, 

A 

sau chiar nefiindu-i favorabil atunci când interesele lui presante cereau aceasta. In sufletul lui 
mocneşte mereu clocotul vulcanic al dorinţei de răzbunare, gata oricând să erupă. Şi în sadismul 
lui bestial şi patologic nimic nu-1 satisface mai mult decât reuşita răzbunării, soldată cu ceea 
ce el consideră “victorie”, sau “biruinţă”... El nu-şi dă seama însă, din cauza răutăţii sufle¬ 
tului său, şi a nestăvilitei sete de răzbunare că dacă şi semenul, sau duşmanul se poartă la fel, 
societatea devine o junglă a răzbunătorilor, a sufletelor mărunte care nu acceptă şi nici nu 
doresc să accepte împăcarea şi buna convieţuire. Din mândrie luciferică, din prea multă 
încredere în sine din vanitatea intereselor, ei menţin în lume acel “bellum omnium contra 
omnes”, în care “homo homini lupus est...” Această ură şi neîntreruptă duşmănie pe care o 
lansează şi o întreţin, este contrară voii şi iubirii lui Dumnezeu. Dar, pe ei aceasta nu-i 
interesează, chiar dacă se numesc creştini. 

In cea de-a doua categorie intră cei care iartă, dar nu pot uita. Aceasta nici nu este 
iertare, ci o mască fragilă, care ascunde în dosul ei un suflet lipsit de sinceritate faţă de sine 

/V 

însuşi. In general, un om drept cu sine însuşi îşi dă seama că aşa cum i-a greşit cineva lui, şi 
el a greşit şi mereu greşeşte faţă de un alt semen al lui... Dar astfel de oameni nu judecă după 

/V 

această normă elementară de dreptate. In viziunea lui obtuză şi îngustă, dominat de egoism şi 
mândrie, se minte pe sine însuşi şi se consideră totdeauna nevinovat, inocent şi drept în tot ce 
spune şi faptuieşte. Şi invers, semenul său este totdeauna cel vinovat. Prin lipsa acestui 
simţământ de obiectivitate şi smerenie în cunoaşterea şi determinarea situaţiilor rămâne 
deficitară atitudinea celui ce nu poate uita greşeala pe care o consideră exclusivă a semenului, 
şi chiar dacă nu se răzbună tiranic, în sufletul lui clocotesc sentimentele şi rezervele faţă de 
viaţa celui ce i-a greşit, şi poate s-a chiar căit de greşeala lui, şi astfel, viaţa se desfăşoară mai 
departe într-o tensiune camuflată, impregnată în rezerve şi lipsă de încredere şi comunicare. 

/V 

Intr-o astfel de situaţie persoana umană este lezată în natura ei spirituală, de aceea a ierta 
formal şi a nu putea uita rămâne pe mai departe un aspect deficitar în relaţiile inter-personale. 
Este adevărat că există persoane dificile, chiar foarte dificile în relaţiile inter-umane. Există 
persoane care urmăresc doar interesul şi scopul lor egoist; există vicleni şi profitori, există 
necinstiţi şi linguşitori, există tâlhari... De aceea, “prevederea e mama înţelepciunii; iar dreapta 
socoteală rămâne împărăteasca lege...” Dar această realitate evidentă în viaţa de zi cu zi 
aparţine mai mult instinctului de apărare ce se defineşte prin legitima apărare. Aceasta nu 
trebuie să însemne şi să devină agresiune şi răzbunare. Adică, a-1 dezarma pe cel ce te atacă, 
sau te duşmăneşte, nu înseamnă a-1 şi lovi, a-i fi şi tu potrivnic, şi a întreţine această atmosferă 
de vrăjmăşie până la infinit. Şi iarăşi, a-1 trata cu indiferenţă, ca expresie a legitimei apărări, 
nu înseamnă a-ţi menţine sufletul mereu îngheţat, ci a-1 lăsa să vibreze conform structurii şi 
menirii sale, spre a căuta şi găsi noi şi variate punţi de legătură, ca tot atâtea forme de comuniune 
şi comunicare în iubire... 

în sfârşit, în cea de a treia categorie intră acei ce iartă şi uită toate greşelile, toate 
nedreptăţile, toată ranchiuna, toată adversitatea şi ura ... pentru a face ca în locul norilor 
întunecaţi ai răutăţii să se instaleze cerul senin şi soarele strălucitor, care să aducă şi să 
răspândească în lume şi în relaţiile dintre oameni căldura şi seninătatea inimilor iubitoare. 
Aceasta este iertarea evanghelică, recomandată stăruitor de Mântuitorul (Matei 18,21-35). 
Aceasta este iertarea integrală şi deplină, lipsită de interese meschine şi de calcule rafinate. 
Aceasta este nesfârşita iertare, “de şaptezeci de ori către şapte” (Matei 18,22). Aceasta este 
iertarea “din toată inima” (Matei 18, 35). Numai dacă iertăm din toată inima putem şi 
uita greşeala semenului. Numai uitarea detensionează viaţa spirituală, aducând sufle¬ 
tului acel katharsis, prin eliminarea de „necurăţiile” care îl tulbură, precum mânia şi 
ranchiuna. Ea reprezintă puterea de caracter ca stăpânire constantă asupra urii şi răzbunării 
existentă în sufletul nostru. Ea reprezintă o totală deschidere de comuniune cu semenul nostru, 
proprie împlinirii conştiinţei umane. Ea este o înlăturare a animalităţii şi sălbăticiei din sufletul 

nostru. Ea reprezintă imitarea iubirii lui Dumnezeu şi a vieţii lui Hristos. Iertarea poartă în 
sine jertfa renunţării la egoismul ce se manifestă prin orgoliu, în defavoarea smereniei 
aducătoare de pace şi iubire. Aceasta este cea dintâi roadă a Duhului (Galateni 5,23), care 
ne sfinţeşte viaţa. Aceasta este bucuria şi biruinţa finală a sufletelor generoase, plină de lumină 
şi căldură asupra egoismului îngheţat, tenebros şi arid. Aceasta este triumful învierii, al vieţii 
asupra morţii... 

Pentru asceţii creştini virtutea iertării este hotărâtoare, fiindcă ea asigură rugăciunea 
curată, după spusele Mântuitorului: „Deci, de-ţi vei aduce darul tău la altar şi acolo îţi vei 
aduce aminte că fratele tău are ceva asupra ta, lasă acolo darul tău şi te împacă cu fratele tău 
şi atunci venind, adu darul tău...” (Matei 5,23-24). „...Şi când staţi de vă rugaţi, iertaţi orice 
aveţi împotriva cuiva, ca şi Tatăl vostru cel din ceruri să vă ierte greşalele voastre; căci dacă 
voi nu iertaţi, nici Tatăl vostru cel din ceruri nu va ierta greşalele voastre” (Marcu 11,25-26). 

k k k 

VIRTUŢILE CARDINALE ÎN ASCETICA CREŞTINĂ 


Am văzut că Sfântul Apostol Pavel are faţă de apmj cultivat în antichitatea precreştină, 
o atitudine favorabilă, atunci cânt îndeamnă pe filipeni să urmeze „toate câte sunt adevărate, 
câte sunt de cinste, câte sunt drepte, câte sunt curate, câte sunt vrednice de iubire, câte sunt cu 
nume bun, orice virtute şi orice laudă, acestea să le gândiţii..(Filipeni 4,9). Aceiaşi atitudine 
pozitivă faţă de valorile culturii antice o comunică Apostolul şi tesalonicenilor, spre a le urma 
cu discernământ spre zidire sufletească: „Toate să le încercaţi, ţineţi ce este bun” (I Tesaloni- 
ceni 5, 21). 

Această regulă de aur formulată de Apostol a fost mereu în atenţia creştinilor care 
învăţau la şcolile păgâne. La rândul lor, ei s-au adresat tinerilor creştini care, asemenea lor se 
pregătesc la şcolile păgâne, propunându-le acelaşi discernământ al virtuţii. A rămas celebră 
în acest sens omilia Sfântul Vasile cel Mare adresată tinerilor creştini, cu îndemnul de a fi 
asemenea albinelor, care colindă din floare în floare culegând numai mierea folositoare. Şi 
creştinii vor cerceta întreaga literatură a elinilor, dar cu discernământ vor reţine numai virtutea 
şi vor evita viciul... 

Deşi atât de clară această orientare în atitudinea faţă de virtutea antică, totuşi au fost 
printre creştini şi păreri deosebite şi contradictorii, după cum vom vedea în cele ce urmează. 

1. ADEZIUNI ŞI RESPINGERI 

Aducând în lume duhul vieţii lui Hristos, spre înnoirea ei şi a omului, încă dintru 
început, după cum era de altfel şi firesc, kerygma apostolică va fi favorabilă faţă de tot ceea ce 
a găsit în lumea veche ca fiind “cinstit, drept, curat, cu nume bun, orice virtute şi orice laudă...” 
(Filipeni 4, 8). Având însă ca obiectiv suprem “părtăşia dumnezeieştii firi” (II Petru 1,4), se 
cerea ca eliberarea naturii umane de “stricăciunea poftei din lume” (II Petru 1, 4) să se 
săvârşească nu numai prin voinţa proprie, ci mai ales prin puterea lui Dumnezeu, care “ne-a 
chemat prin a Sa mărire şi virtute” (II Petru 1, 3). Iar virtuţile specifice măririi şi puterii lui 
Dumnezeu şi a desăvârşirii noastre sunt cele indicate de Apostol prin inspiraţie divină: “Iar 
acum rămân cele trei: credinţa, nădejdea şi dragostea” (I Corinteni 13,13). Acestea se vor 
numi “teologice”, fiindcă prin ele ne vom împărtăşi de viaţă divină, spre a dobândi sfinţenia 
şi desăvârşirea vieţii cele noi în Hristos. Dar “cei ce sunt ai lui Hristos şi-au răstignit trupului 
împreună cu patimile şi poftele”, urmărind ca „dacă trăim în Duhul, cu Duhul să şi umblăm” 
(Galateni 5,24-25). Iar „roada Duhului” care sălăşluieşte în noi viaţa lui Hristos este dată de 
anumite calităţi specifice, pe care se cuvine mereu să le cultivăm spre a fi asemenea Celui ce 

ne-a chemat la sfinţenie, „în toată purtarea noastră” (I Petru 1, 14-16). Deşi unică, roada 
Duhului se manifestă ca o multitudine a razelor de putere şi lumină. Printre acestea Apostolul 
enumeră: „dragostea, bucuria, pacea, îndelunga-răbdare,blândeţea, credinţa, cumpătarea...” 
(Galateni 5, 22). Toate acestea sunt opuse „faptelor trupului”, printre care: „desfrâul, 
necurăţia, necumpătarea, vrajbele, certurile, invidiile, dezbinările, gelozii, ucideri, beţii, 
chefuri...” (Galateni 5,19-21). 

Lumea veche în care a apărut credinţa mântuitoare era într-adevăr dominată de aceste 
metehne, pe care Apostolul le numeşte „faptele trupului”. Dar avea şi o parte de lumină, pe 
măsură să dovedească faptul că natura umană nu a fost întru totul zdrobită de păcat, „că omul 
are prin natura sa puterea de a cunoaşte binele şi răul”. 237 A mai rămas în firea omului acel 
nucleu al revelaţiei naturale ca dorinţă de a-L căuta pe Dumnezeu, şi mai mult, legea morală 
naturală, potrivit căreia omul „din fire face cele ale legii” (Romani 1, 19-20), adică din fire 
urmează Binele, având legea dreptăţii înscrisă în însuşi natura sa spirituală. Apologeţii creştini, 
începând cu secolul al Il-lea au dezvoltat învăţătura despre acel koyoq 07r£pp<mKO<;, ca sămânţă 
a lui Dumnezeu - Logosul - Hristos, care înainte de întruparea Sa a pregătit sufletul omenesc 
ca să cunoască pe cale naturală Binele pe care l-a descoperit pe cale supranaturală prin legea 
lui Moise şi prin profeţi, sau pe care îl va descoperi Dumnezeu - Logosul însuşi în mod direct 
prin întruparea Sa „la plinirea vremii” (Galateni 4, 4). „Toţii scriitorii - spune Sfântul Iustin 
Martirul şi Filosoful - prin Sămânţa Cuvântului (a Logosului - Hristos), care s-a găsit în ei 
de la natură, au putut vedea numai slab de tot, adevărul. Dar altceva este a poseda o sămânţă 
şi o asemănare potrivită cu facultăţile proprii şi altceva obiectul însuşi, a cărui participare şi 
imitare provin de la harul care vine de la El”. 238 In concret marele apologet creştin spune în 
altă parte următoarele: „Deci, cele ale noastre depăşesc orice altă învăţătură omenească, prin 
aceea că noi avem în Hristos întreg Cuvântul, care s-a arătat pentru noi trup, Cuvânt şi suflet. 
Căci tot ceea ce au grăit filosofii şi legiuitorii, au fost scoase de ei cu trudă din ceea ce au găsit 
contemplând doar în parte Logosul - Hristos. Dar, deoarece ei nu au cunoscut toate cele ale 
Logosului, care este Hristos, ei au spus de multe ori şi lucruri contrare. De altfel, chiar şi cei 
ce au fost înainte de Hristos şi au încercat să-şi dea seama de nişte asemenea lucruri în chip 
omenesc, cu ajutorul raţiunii, au traşi la răspundere întocmai ca nişte impioşi... Dintre aceştia, 
lui Socrates, cel care a depus mai multă ardoare în aceasta, i s-au adus acelaşi acuzaţii care ni 
se aduc şi nouă... Nimeni nu a fost convins de către Socrates în aşa fel, ca să moară pentru o 
asemenea învăţătură; dar, de către Hristos, cel împarte cunoscut şi de către Socrates (căci 
El a fost şi este Logosul, care este în toate, care a prezis prin profeţi cele ce aveau să fie, El 
însuşi devenind pătimitor asemenea nouă şi învăţându-ne acestea), au fost convinşi nu numai 
filosofii şi filologii, ci şi meşteşugarii şi ignoranţii de tot felul, care, pentru El au dispreţuit şi 


237 Sfântul Iustin, Apologia II, XIV, P.S.B. 2, p. 87 

238 Apologia II, XIII; P.S.B. 2, p. 87. 

slava, şi teama, şi moartea. Pentru că El este puterea părintelui celui negrăit şi nicidecum o 
invenţie simplă a raţiunii omeneşti”. 239 

Prin urmare, Logosul - Hristos a semănat în sufletul oamenilor sămânţa Binelui şi a 
Adevărului, urmând ca roadele acestora să le realizeze El „la plinirea vremii” prin harul Său. 

/V 

In felul acesta, apologeţii şi dascălii creştini şi-au asumat valorile filosofiei şi culturii 
antice, dar au atras atenţia, asemenea Sfântului Vasile cel Mare tinerilor creştini, că trebuie să 
fie asemenea albinelor, care ştiu că din fiecare floare să ia ceea ce este folositor.. .Tot astfel şi 
creştinii trebuie cu discernământ să ia din filosofia şi literatura clasică tot ceea ce este folositor 
zidirii duhovniceşti... „Vom primi - spune marele capadocian - acele scrieri ale lor în care 
au lăudat virtutea sau au osândit viciul”. 240 

Pentru a înţelege mai bine, vom da cuvântul unui apologet creştin, ca unul care el 

/V 

însuşi a învăţat la început virtutea la şcolile filosofice păgâne. „Intr-adevăr - spune Sfântul 
Iustin Martirul şi Filosoful - filosofia este lucrul cel mai mare şi mai vrednic de Dumnezeu. 
Ea singură poate să ne înalţe până la Dumnezeu şi să apropie de El, iar sfinţi, cu adevărat, sunt 

/V 

numai aceia care îşi deprind mintea cu filosofia... înţelegerea lucrurilor netrupeşti mă încânta 
foarte mult, iar teoria ideilor dădea aripi judecăţii mele. De aceea, socoteam că nu avea să 
treacă prea multă vreme, până să devin înţelept şi, în neghiobia mea, nădăjduiam să văd pe 
Dumnezeu faţă către faţă: căci aceasta este scopul filosofiei lui Platon”. 241 Acelaşi filosof 
devenit însă creştin, referindu-se direct la virtutea antică, invocând, asemenea Sfântului Vasile 
cel Mare (mai târziu), acelaşi episod cu care am făcut deja cunoştinţă când ne-am referit la 
întâlnirea la răscruce de drumuri, a lui Herakles cu Virtutea şi Viciul personificate (numai că 
Sfântul Iustin o redă după Xenophon, cu nuanţe diferite faţă de Sfântul Vasile cel Mare, care 
s-a orientat după Prodicos). „Viciul având pe ea o îmbrăcăminte diafană, cu faţa graţioasă şi 
înfloritoare, din cauza poadoabelor pe care le avea pe ea şi fiind de-a dreptul încântătoare la 
vedere, i-a spus lui Herakles că dacă o va urma îi va face să ducă de-a pururi o viaţă plină de 
plăceri şi de frumuseţe, la fel de strălucită cu cea a lumii din jurul ei. Iar Virtutea, stând 
înaintea lui cu o faţă şi îmbrăcăminte severă, i-a zis: „De te vei lăsa însă, convins de mine, te 
vei împodobi nu cu podoabă şi nici cu frumuseţe trecătoare şi stricăcioasă, ci cu podoabele 
cele cu adevărat frumoase şi veşnice”. De aici concluzia marelui şi nemuritorului apologet 
creştin că Viciul îmbracă doar în exterior calităţile virtuţii, reuşind să înşele pe cei de jos care 
le urmează, dar cei ce înţeleg calităţile cele bune ale fiinţei, rămân incoruptibili în ce 
priveşte virtutea. Lucrul acesta se poate spune şi despre creştini...”. 242 

Acum înţelegem motivul pentru care Sfântul Apostol Pavel recomandă virtutea 
filosofică creştinilor care de altfel o cunoşteau mai dinainte. Ea nu este potrivnică vieţii Duhului, 


239 Apologia I, X, P.S.B. 2, p. 84-85. 

240 Omilia XXII, către tineri, III, P.S.B. 17, p. 569. 

241 Dialogul cu iudeul Trifon, II, P.S.B. 2, p. 92-94. 

242 Idem, Apologia a doua, XI, P.S.B. 2, p. 85. 

/V 

ci în multe aspecte se întâlneşte cu „roada Duhului”. In schimb, este opusă „faptelor trupului”. 
Prin urmare, virtutea filosofică poate consolida noua viaţă în Hristos, de aceea nu trebuie 
înlăturată ci cultivată ca un leac preţios pentru însănătoşirea firii omeneşti, după cum pe drept 
cuvânt spunea Platon că ceea ce este medicina pentru trup, aceea este filosofia pentru suflet. 
Dar, întrucât viaţa duhovnicească se temeluieşte pe cele trei virtuţi teologice, acestea constituie 
noua viaţă şi putere a harului divin, iar virtuţile antice, în special cele patru virtuţi „descoperite” 
de Dumnezeu prin Platon ca printr-un profet natural, vor intra în patrimoniul spiritualităţii 
creştine sub numele dat de Sfântul Ambrozie, după Cicero, „virtuţi cardinale”, adică virtuţi 
esenţiale (de la caro, cardis = ţâţână, osie, pivot), prin care virtuţile teologice realizează 
însănătoşirea firii de sub boala viciilor, conducând la viaţa de sfinţenie. Temeluite însă pe 
virtuţile teologice, cele patru virtuţi cardinale, sau morale (etice) vor primi un nou înţeles 

/V 

potrivit vieţii celei noi în Hristos. înscrise organic în unitatea virtuţii ca viaţă în Hristos, 
pornind din credinţă şi desăvârşindu-se în iubirea faţă de Hristos, virtuţile morale vor primi 
dispoziţia dăruirii totale faţă de iubirea lui Hristos. De pildă, înţelepciunea va primi un 
înţeles duhovnicesc, orientat spre înţelepciunea divină a Logosului - Hristos. Cumpătarea 
se va ridica la înţelesul de sfinţenie, definind castitatea şi votul fecioriei, ca dăruire integrală 
(suflet şi trup) lui Dumnezeu. Curajul va însemna dispoziţia jertfirii de iubire pentru Hristos. 
El va lua apoi o traiectorie interioară, duhovnicească, reprezentând puterea de războire cu 
ispitele, poftele şi patimile, afirmându-se pe un plan veşnic ca rod al nădejdii şi împreună 
lucrare a răbdării. Dreptatea va încununa întreaga acţiune de mântuire a omului în Hristos, 
atât prin harul lui Dumnezeu, cât şi ca lucrare a credinţei şi faptelor bune. 

Pentru aceste motive şi sub această formă virtutea promovată în lumea precreştină a 
fost preluată de către Biserică încă din cele mai vechi timpuri. Nimeni nu s-a smintit cu 
aceasta, fiindcă îndemnul apostolic, plin de înţelepciune, îndeamnă foarte clar: „toate să le 
cercetaţi, ţineţi ce este bun” (I Tesaloniceni 5,21). 

Pe acest temei, Părinţii Bisericii, ca unii care au studiat în şcolile păgâne şi s-au 
evidenţiat în cunoaşterea filosofiei, au folosit pe cale largă limbajul virtuţii antice precreştine, 
pentru a explica diferitele aspecte şi forme de manifestare ale ei în spiritualitatea creştină. 
Prin aceasta ei arătau că ceea ce era în virtutea etică antică sămânţă a Logosului - Hristos 
înainte de întrupare, va deveni rodire adevărată prin lucrarea harului divin în sufletele 
credincioşilor. 

Ne vom opri la câteva enunţuri ale virtuţii în etica antică spre a vedea apoi modul de 
desăvârşire a ei în Philosophia Christi. 

Una din definiţiile tradiţionale ale filosofiei antice îşi propune ca obiectiv „cultivarea 
virtuţii ce tinde la asemănarea cu Dumnezeu, pe cât îi este omului cu putinţă”. 243 

Aretologia greacă citează curent pe zei ca modele ideale de urmat. Dar zeii şi semi¬ 
zeii erau numai proiectări idealizate a umanului. „Acest omenesc din zei era însă uneori aşa 

243 Republica 613 a; Theaitetos, 176 b; 177 a; Legile 716 d. 

de criticabil, încât panteonul devenea mai degrabă un exemplu de pierzanie decât un model 
de desăvârşire. Intransigenţa lui Platon contra imoralităţii zeilor era prea bine cunoscută”. 244 

/V 

In astfel de situaţii, „asemănarea cu Dumnezeu” rămâne un ideal măreţ şi demn de 
realizat, dar nu în etica filosofică, ci în aretologia creştină. 

Pornind de la textul biblic al creierii omului după „chipul şi asemănarea lui Dumne¬ 
zeu” (Facere 1, 26), Origen face o judicioasă observaţie , arătând că în versetul următor se 
menţionează doar că „a făcut Dumnezeu pe om după chipul Său; după chipul lui Dumnezeu 
l-a făcut” (Facere 1, 27). Aceasta ne oferă posibilitatea de a vedea progresul virtuţii de la 
chipul lui Dumnezeu la asemănarea lui Dumnezeu înscrisă în însăşi menirea sufletului omenesc. 

Clement Alexandrinul, înaintea lui Origen, arata că Hristos, „s-a apropiat de om, ca să 
facă din omul făcut din pământ un om sfânt şi ceresc şi mai ales să se împlinească cuvintele 
cele dumnezeieşti: „să facem om după chipul şi asemănarea noastră” (Facere 1,26). Hristos a 
realizat în chip desăvârşit aceste cuvinte ale lui Dumnezeu; ceilalţi oameni, însă, sunt înţeleşi 
numai „după chip”. Iar noi, copiii bunului Tată, odraslele bunului Pedagog, se cuvine să 
împlinim voinţa Tatălui, să ascultăm de Cuvânt (Hristos) şi să modelăm în noi viaţa cu adevărat 
mântuitoare a Mântuitorului nostru... Să avem pildă vie de nestricăciune vieţuirea Domnului 
(Hristos) şi să mergem pe urmele lui Dumnezeu, singurul la care trebuie să privim, care se 
interesează cum şi în ce chip se poate ca viaţa oamenilor să ajungă mai sănătoasă”. 245 

Părinţii Răsăritului creştin au insistat asupra deosebirii dintre „chip” şi 
„asemănare”, arătând că primul termen este punctul de plecare, iar cel de al doilea 
reprezintă chemarea la desăvârşire. între cele două stă virtutea, ceea ce înseamnă că cu 
cât ne desăvârşim în virtute, cu atât ne împărtăşim mai mult de viaţa divină, devenind 
asemenea sfinţeniei lui Dumnezeu. Astfel, Sfântul Vasile cel Mare arată că „asemenea este 
în potentă însăşi chipul, care actualizându-se prin practicarea virtuţii, ajunge la asemănarea 
cu Dumnezeu”. Mai precis, marele capadocian arată că „noi am fost făcuţi după chipul lui 
Dumnezeu o dată cu aşa zicând, creaţia noastră primă, şi prin propria noastră voinţă liberă 
putem ajunge să fim şi după asemănarea lui Dumnezeu... Dacă nu ne-ar fi puterea de a ne 
face asemenea cu El, noi nu am avea posibilitatea să ajungem la asemănarea lui... Dar, dân- 
du-ne posibilitatea de a ne asemăna cu El, ne-a lăsat (grija) de a fi noi înşine lucrătorii asemănării 
cu El, pentru ca răsplata lucrării să fie a noastră, pentru a nu fi ca picturile ieşite din mâna 
artistului, făpturi lipsite de viaţă, şi pentru ca cele (legate de strădania) asemănării (cu Dum- 

A 

nezeu) să nu fie spre lauda altcuiva. Intr-adevăr, când ţi-e dat să vezi un portret întocmai cu 
modelul său, tu nu aduci cuvinte de laudă pentru portret, ci îl admiri pe pictorul care l-a 
pictat; de aceea eu şi nu altcineva să fie demn de admiraţie, (Dumnezeu) mi-a lăsat grija de a 
deveni asemenea (cu El)... Aşadar, prin faptul că eşti înzestrat cu raţiune, tu ai ceea ce este 


244 Pr. Prof. loan G. Coman, Probleme de filozofie şi literatură patristică, Bucureşti, 1995, p. 420. 

245 Pedagogul I, XII, 98, 2-4, PS.B. 4, p. 223. 

după chip, dar ajungi să fii şi după asemănare agonisind bunătatea. Pentru a te îmbrăca întru 
Hristos (Galateni 3, 27), îmbracă-te „cu simţăminte de profundă îndurare şi de bunătate” 
(Coloseni 3,12)”. 246 

Sfântul Grigorie de Nyssa face aceeaşi distingere, evidenţiind necesitatea progresului 
în virtute: „chipul lui Dumnezeu îl avem în noi odată cu creaţia noastră, asemănarea cu Dum¬ 
nezeu însă o dobândim prin alegerea noastră liberă. Din chipul lui Dumnezeu în mine, am 
însuşirea de a fi o creatură raţională, iar din asemănarea cu El, facultatea de a deveni bun. Ai 
deci chipul lui Dumnezeu prin faptul că eşti dotat cu raţiune; asemănarea o ai prin îmbrăţişarea 
virtuţii”. 247 

9 

Pe de altă parte, la asemănarea cu Dumnezeu se ajunge prin imitarea şi urmarea lui 
Dumnezeu. Aceste deziderate erau întâlnite în filosofia elenă, mai ales la Platon şi la stoici. 
Deşi absente în Vechiul Testament, ele sunt preluate de creştinism şi vor face carieră ca imitaţie 
şi urmare a vieţii lui Hristos. Imitarea şi urmarea vieţii virtuoase a lui Hristos te conduce la 
asemănarea lui Dumnezeu. Aceasta va fi orientarea virtuţii ca lucrare a sfinţeniei creştine. Ea 
va fi promovată în Evanghelie de către Mântuitorul însuşi. Mai întâi, fiindcă El se dă pildă, 

/V 

oferindu-se ca model: „învăţaţi de la Mine că sunt blând şi smerit cu inima...” (Matei 11, 30); 

/V 

„Pildă v-am dat, ca precum v-am făcut eu şi voi să faceţi” (Ioan 13,15). In al doilea rând, vom 
reţine însăşi chemarea directă a Mântuitorului de a fi urmat adresată Apostolilor şi mulţimii 
credincioşilor (Matei 10, 38; Marcu 8,34), tânărului bogat (Matei 19,21), etc., cu precizarea 
că „cel ce nu-mi urmează mie, nu va fi ucenicul meu” (Luca 14,27), numai cei care urmează 
lui Hristos se vor împărtăşi de bunurile duhovniceşti ale împărăţiei lui veşnice (Matei 19, 
27-28). 

Astfel imitarea şi urmarea lui Hristos devenise un adevărat program de virtute, 
fiindcă, ce altceva ar putea fi virtutea decât coloratura modului constant de săvârşire a 
binelui după modelul oferit de Fiul lui Dumnezeu, întrupat?!... De aici vor răsuna cuvintele 
Apostolului peste veacuri în lumea întreagă: „Fiţi urmăritori mie, precum sunt şi eu următorul 
lui Hristos” (I Corinteni 11, 1). „Cât de fericit este acela care - spune Sfântul Grigorie de 
Nyssa - înregimentat în armata divină se înarmează contra răutăţilor prin virtuţi, care poartă 
chipul împăratului care le îmbracă”. 248 

Sfântul Iustin Martirul şi Filosoful spunea pe la mijlocul sec. al II-lea: „.. .dar am fost 
învăţaţi, suntem convinşi şi credem, că Dumnezeu acceptă cu plăcere numai pe aceia care 
imită calităţile Lui cele bune: înţelepciunea şi dreptatea şi iubirea de oameni şi toate câte sunt 
proprii lui Dumnezeu, Celui ce nu este numit cu nici un nume pozitiv”. 249 


246 Omilia X, 16 -17 la Hexaemeron, trad. diac. Prof. Sebastian Ardelean, în rev. Altarul Banatului, 
nr. 7-9/1996, p. 94-95 

247 Despre cuvântul Sfintei Scripturi: „Să facem om...” 1, P.G. 44, 273. 

248 Pr. Prof. I. G. Coman, o. c. p. 241. 

249 Apologia I, X, P.S.B. 2, p. 31. 

Clement Alexandrinul arata în secolul al II-lea că „Pedagogul nostru... este pentru noi 
icoană fără de pată şi trebuie să căutăm cu toată puterea ca sufletul nostru să se asemene cu 
El... Mai întâi trebuie să scăpăm de pasiune şi de boli, iar apoi să ne stăpânim să nu mai 

A. 

cădem cu uşurinţă în păcatele cu care ne-am obişnuit... In al doilea rând, trebuie să nu păcătuim 

A 

nici cu gândul; acest lucru este propriu omului înţelept. In al treilea rând, trebuie să nu cădem 

A 

intr-un număr mare de păcate fără voie. In ultimul rând trebuie să prindem rămânerea cât mai 
puţin în păcat; acest lucru este mântuitor pentru cei chemaţi la pocăinţă, ca să-şi îndrepte 
păcatele”. 250 

Tema imitării, a urmării şi a asemănării cu Hristos va fi tema preferată spiritualităţii 
apusene, concretizată mai târziu în cunoscuta carte „Imitatio Christi” de Toma de Kempis. 

A 

In Răsăritul creştin accentul va cădea pe viaţa în Hristos, temă mai adâncă, cu referire la 
unirea cu Hristos. Ea va constitui obiectul cărţii „Viata în Hristos” de Nicolae Cabasilas. 

9 "" 9 

A 

In această situaţie virtutea nu este o simplă urmare, imitare, asemănare exterioară cu 
viaţa lui Hristos, ci un rezultat al împărtăşirii cu duhul vieţii lui Hristos, pe baza unei 
comuniuni harice, asemenea viţei cu mlădiţa (Ioan 15, 5). Bineînţeles, că noţiunile nu se 
exclud, ci se presupun reciproc... De fapt noţiunea de imitare, în greacă pumţoiţ, este mai 
bogată în conţinut decât latinescul imitatio. Cuvântul grecesc are un sens intensiv sinonim 
cu cel de integrare, depăşind astfel sensul exterior şi formal. Prin urmare, a imita pe Hristos 
înseamnă a te integra în viaţa Lui. Sfântul Grigorie de Nyssa adâncindu-i înţelesul, îl foloseşte 
şi ca „amestecare”. 251 Altfel spus, virtutea creştină ca imitare a vieţii lui Hristos se 
realizează printr-o „înrădăcinare şi zidire în El” (Coloseni 2,7). Deci, imitarea lui Hristos 
nu se face simplu: „a urma Lui”, ci „a umbla în El” (Coloseni 2, 6). Virtutea este astfel 
fapta ce rezultă din duhul vieţii lui Hristos şi libertatea noastră, sau fapta noastră 
purtând amprenta duhului lui Hristos. Astfel, în faptele noastre de smerenie, blândeţe, 
iubire, înţelepciune, pace, milostenie, dreptate, sfinţenie, etc. apare însăşi fizionomia 
morală a lui Hristos. Prin aceste virtuţi, ca şi prin altele asemenea lor, noi devenim „Alter 
Christus”, făcându-1 pe Hristos mereu viu şi actual în istorie. 

A 

In felul acesta, virtutea prin care tindem la asemănarea cu Dumnezeu, reprezintă o 
necontenită descoperire a vieţii Lui Hristos în lume, ca putere şi acţiune divină. 

O altă caracteristică a virtuţii antice era identitatea ei cu sănătatea sufletului. Platon 

9 

spunea că „virtutea, pe cât se pare, ar fi un fel de sănătate, frumuseţe şi bunăstare a 
sufletului, iar viciul - o boală, o urâciune, şi o slăbiciune a acestuia”. 252 Comentând cererea 
a IV-a din rugăciunea „Tatăl nostru”, Sfântul Grigorie de Nyssa identifică virtutea cu sănătatea 
sufletului la care ajungem împlinind voia lui Dumnezeu, iar viciul cu boala, care apasă viaţa 
sufletului, aducându-i moartea: „.. .Sănătatea sufletului este buna mireasmă a voii dumneze- 


250 Pedagogul I, II, 4, 1-3, P.S.B. 4, p. 168. 

251 Pr. Prof. Dr. Vasile Răducă, Antropologia Sfântului Grigorie de Nyssa, Bucureşti, 1996, p. 341. 

252 Republica 444 e. 

ieşti precum căderea din voia cea bună (a Celui bun) este boala sufletului, care sfârşeşte cu 
moartea. Fiindcă am slăbit prin părăsirea vieţuirii celei bune din rai, când ne-am umplut de 
veninul neascultării, de aceea firea noastră a fost luată în stăpânire de boala aceasta rea şi 
pricinuitoare de moarte, a venit Doctorul cel adevărat, tămăduind după legea doctoricească 
răul prin cele contrare lui. Şi pe cei luaţi în stăpânire de boală, din pricină că s-au despărţit de 
voia dumnezeiască, îi eliberează iarăşi de boală prin unirea cu voia dumnezeiască.. .”. 253 

Cunoscând prea bine prcotr^-ul aristotelic, ca virtute etică, dascălii Bisericii l-au 
aplicat cu mult succes în determinarea virtuţii creştine ca mijloc între două extreme dăunătoare 
vieţii, ridicându-1 însă la cotele duhovniceşti ale desăvârşirii creştine. 

Vom da câteva exemple. 

Sfântul Vasile cel Mare arată că „virtutea este un fel de cale de mijloc şi de dreaptă 
măsură între două extreme care se abat de la virtute: una prin exagerări (excese, depăşirea 
limitei); alta prin insuficienţe (lipsuri); una prin lipsă de măsură, alta prin disproporţie (urâţenie, 
faptă de ruşine). De pildă, curajul este un fel de cale de mijloc, iar exagerarea cu privire la 
aceasta este cutezanţa nesăbuită (îndrăzneala obraznică), iar lipsa acestuia este laşitatea. Prin 
urmare, frumuseţea sufletului constă în dreapta măsură, iar urâţenia (fapta de ruşine) o 
constituie disproporţiile pornite din răutate”. 254 

La rândul său, Sfântul Grigorie de Nyssa arată că „virtutea se află la mijlocul unor 
rele: între lipsă şi prisosinţă. Aşa se spune despre curaj şi despre dărnicie, că cea dintâi se află 
între laşitate şi obrăznicie, iar cea de a doua, între zgârcenie şi risipă. Atât cu privire la laşitate, 
cât şi cu privire la zgârcenie se spune că sunt rele prin lipsa a ceea ce datorează, iar risipa şi 
obrăznicia, prin pierderea măsurii şi prin prisosinţă. Iar mijlocul (xo psoov) între lipsa de 
măsură într-o parte şi în alta, e numită virtute”. 255 Acelaşi dascăl al virtuţii creştine ne arată 
şi modul de a determina virtutea şi faptele săvârşite ca să poarte pecetea virtuţii. El demon¬ 
strează că „păcatul se lucrează fie prin ceea ce este sub virtute, fie prin ceea ce „cade” 
deasupra ei. De pildă, ca să luăm curajul: laşitatea înseamnă lipsa virtuţii, iar îndrăzneala 
nesăbuită este „căderea” deasupra ei. Iar virtutea este ceea ce e curat de amândouă şi e văzut 

/V 

la mijloc între relele de pe laturi. In acelaşi fel, toate celelalte câte sunt năzuite ca mai bune se 

/V 

află la mijloc, între vecinătăţile rele. înţelepciunea este la mijloc între dibăcie vicleană şi 
naivitate. Nici prudenţa şarpelui nu este de laudă, nici nevinovăţia porumbelului, atunci când 
este luată fiecare de sine. Virtutea poate fi socotită ca deprindere amestecată din 
amândouă, aflându-se la mijlocul lor”. Cel lipsit de înfrânare este un desfrânat, cel prea 
înfrânat îşi chinuieşte conştiinţa, cum stabileşte Pavel (I Timotei 4,2). Unul se predă plăcerilor 


253 P.S.B. 29, p. 433. 

254 Comentariu la Profetul Isaia, V, PG. 30, 409 B.C. 

255 Omilia IX la Cântarea Cântărilor, PG. 44, 972 A. 

fără ruşine, iar altul se scârbeşte şi de căsătorie ca de o desfrânare. Infrânarea este deprinderea 
de la mijlocul acestora două.. .”. 256 

Părinţii filocalici au făcut din mesotes „cale împărătească ”, sau „dreapta socoteală’’ 
în deosebirea virtuţilor, de patimi, adică „duhul deosebirii binelui de rău”. Sfântul Ioan 
Scăraru spune că „dreapta socoteală este făclia în întuneric, întoarcerea celor rătăciţi, 
luminarea celor cu vedere scurtă. Cel ce deosebeşte cele bune de cele rele află sănătate şi 
depărtează boala”. 257 

Mai mult decât atât, dreapta socoteală este aceea înţelepciune, care deosebeşte binele 
de rău chiar în modul de săvârşire a virtuţii, fiindcă se poate greşi chiar cu bunele intenţii 
înclinate spre virtute 

Mergând mai în adânc, vom spune că dreapta socoteală este în acelaşi timp maica şi 
păzitoarea nu numai a tuturor virtuţilor, ci şi a instrumentelor de realizare a acestora. 
Astfel, dacă cea mai mare virtute o constituie dragostea faţă de Dumnezeu, faţă de Hristos, 
Cel ce şi-a jertfit viaţa pentru noi, instrumentul care dă expresie maximă acestei virtuţi este 

castitatea. 

Metodiu de Olimp (f 311) face din castitate „temeiul şi floarea creştinismului, starea 
de asemănare cu Hristos, viaţa creştină desăvârşită, mijlocul de a realiza în sine pe Hristos, 
implicând toate celelalte virtuţi, ea rămânând principiul fundamental al vieţii creştine”. Lucrarea 
sa se intitulează „Banchetul sau despre castitate (feciorie)”, vrând să imite „Banchetul” lui 

A 

Platon (care face din eros - iubire principiul filosofiei). In lucrarea sa, Metodiu ne prezintă 
elogiul castităţii adus de zece fecioare. Arbitrând Virtutea însăşi, acordă premiul lui Tecla. 
Motivând opţiunea ei, face însă şi câteva reflexii asupra modului de aplicare practică a fecioriei, 

A 

spre a-şi putea atinge în mod corect şi desăvârşit menirea ei: „.. .Intr-adevăr, a pune castitatea 
înaintea celorlalte moduri de viaţă, inspirate de mine, precum şi a susţine că trebuie îmbrăţişată 
înaintea celorlalte, înseamnă a formula un principiu corect... Mulţi cred că onorează şi că 
slujesc castitatea, însă în realitate sunt puţini cei care o cinstesc după cuviinţă. Nu, atunci 
când cineva îşi stăpâneşte trupul, dar se mândreşte cu aceasta şi la celelalte porunci nu ia 
aminte... Cel care îţi menţine trupul curat, dar îşi murdăreşte inima cu mândria de stăpânire, 
este asemenea celui care curăţă blidul doar pe dinafară... Prin urmare... se cade să păstrăm 
neîntinate de stricăciune toate mădularele noastre. Pentru că este o insultă să păstrăm virgine 
organele de protecţie, dar să nu avem fecioare limba, vederea, auzul şi mâinile; sau să le avem 
pe toate acestea fecioare, dar inima să se destrăbăleze cu mândria şi mânia... Pe cei cu o viaţă 
superioară îi pândesc greşelile tot mai mari, pentru că cel rău duşmăneşte mai mult pe cel cu 
adevărat bun...”. 258 


256 Viata lui Moise, sau despre desăvârşire în virtute, trad. Pr. Prof. Dr. Stăniloaie şi Pr. I. Buga, 
P.S’.B. 29, p. 103-104. 

257 Cuvântul XXVI despre deosebirea gândurilor, patimilor şi virtuţilor, Filocalia, voi IX, p. 335. 

258 PS.B. 10, p. 113-114. 

La aceiaşi dreaptă socoteală se referă şi Sfântul Vasile cel Mare când se adresează 
„celui care a ales viaţa îngerească, ca unul care a depăşit limitele firii omeneşti şi s-a rânduit 
pe sine în viaţa netrupească, căci semnul distinctiv al naturii îngereşti este libertatea de comu¬ 
niune a căsătoriei, indiferenţa faţă de orice altă frumuseţe şi privirea continuă numai spre faţa 
lui Dumnezeu”. 259 

De aici vedem că, fiind pătrunsă de iubirea lui Dumnezeu ca deschidere şi aspiraţie 
infinită a sufletului spre El, castitatea depăşeşte nu numai mesotes-ul aristotelic, ci şi „calea 
împărătească de mijloc”, devenind expresia frumuseţii divine. 

Un alt aspect preluat din etica antică şi desăvârşit în morala creştină se referă la funcţia 
virtuţii, corespunzătoare celor trei părţi ale sufletului. Astfel, Evagrie din Pont scrie în capi¬ 
tolul 89 al Practicos-ului său: „După înţeleptul nostru învăţător, sufletul raţional este alcătuit 
din trei părţi. Atunci când virtutea se află în partea raţională, ea se numeşte chibzuinţă, înţe¬ 
legere, înţelepciune; atunci când se află în cea poftitoare, se numeşte cumpătare, dragoste şi 
înfrânare; atunci când se află în partea irascibilă, se numeşte curaj şi răbdare; iar când se află 
în sufletul întreg, dreptate. Lucrarea chibzuinţei este, pe de o parte, să conducă lupta împotriva 
puterilor vrăjmaşe; iar pe de altă parte, să vegheze asupra virtuţilor, să pregătească trupele 
împotriva relelor... Lucrarea înţelegerii e să rânduiască în chip armonios toate cele care ne 
sunt alături în atingerea scopului nostru; iar lucrarea înţelepciunii e să contemple raţiunile cel 
trupeşti şi netrupeşti. Lucrarea cumpătării e să privească fără patimă lucrurile care stârnesc în 
noi închipuiri iraţionale; cea a dragostei e să dăruiască fiecărei imagini a lui Dumnezeu aproape 
în aceiaşi măsură în care s-ar dărui Prototipului... cea a înfrânării e să se lepede cu bucurie de 
orice plăcere a pântecului; să nu-ţi fie teamă de duşmani, ci să te ţii dârz, curajos în faţa 
primejdiilor, iată lucrarea răbdării şi a curajului. Cât despre dreptate, rostul ei este să pună în 
acord şi armonie cele trei părţi ale sufletului”. 260 

Sfântul Grigorie de Nyssa merge mai departe decât Evagrie. El încreştinează triho- 
nomia platonică, arătând că sângele lui Hristos uneşte raţiunea, pofta şi irascibilul 
atunci când şi gândul celui ce-L poartă pe Hristos în inimă este înclinat şi dornic să 
făptuiască virtutea: „.. .Prin chipurile acestea Scriptura arată natura sufletului, aşa cum gân¬ 
deşte şi cultura din afară, care împarte sufletul în trei părţi: raţiunea, pofta şi mânia. Cele din 
urmă, adică pofta şi mânia stau dedesubt, sprijinind pe amândouă părţile, partea înţelegătoare 
a sufletului. Iar raţiunea, unindu-le pe amândouă, le susţine şi e purtată de ele, întărindu-se 
întru curaj prin mânie şi înălţându-se cu pofta spre împărtăşirea de bine. Aşadar, atât timp cât 
sufletul este asigurat în această aşezare, având neclintirea prinsă în gândurile virtuţii ca nişte 


259 Cuvânt ascetic 11, P.S.B. 18, p. 198-200. 

260 Studiu introductiv, traducere şi comentarii de Cristian Bădiliţă, laşi, 1997, p. 111- vezi şi Platon, 
Republica, 439 a. 

cuie, se bucură de deplina împreună-lucrare a tuturor părţilor lui spre facerea binelui, gândul 
dând întărirea părţilor supuse raţiunii şi primind acelaşi ajutor de la acestea”. 261 

într-o carte „Despre virtuţi şi vicii sufleteşti şi trupeşti”, Sfântul Ioan Damaschin 
(f 749) face deosebirea dintre virtuţile sufleteşti şi cele trupeşti. La rândul lor, virtuţile 
sufleteşti antice au un caracter general, ce implică toate celelalte virtuţi: „Virtuţile sufleteşti 
zicem că sunt mai întâi aceste patru cele mai generale, care sunt: bărbăţia, prudenţa, 
cumpătarea şi dreptatea. Din acestea se nasc virtuţile sufleteşti: credinţa, nădejdea, 
dragostea, rugăciunea, smerenia, blândeţea, îndelunga răbdare, suferirea răului... simplitatea, 
neiubirea de argint, compătimirea, milostenia, generozitatea, neîntristarea, sfiala, evlavia, 
dorinţa bunurilor viitoare dorul după împărăţia lui Dumnezeu... 

Este momentul să arătăm că părinţii greci au asumat virtutea antică, „încreştinând-o” 
şi ridicând-o la cotele cele mai înalte ale virtuţii ascetice, practice, ca pe un exerciţiu constant 
de ridicare a firii prin harul divin la theoria. Părinţii latini au manifestat însă unele reţineri 
faţă de ea. Mai tăios s-a arătat Tertulian prin acel hiatus retoric ce despărţea Atena de 
Ierusalim... Trebuie să recunoaştem însă că „pentru cei mai mulţi creştini ai primelor veacuri, 
autorul asemănărilor dintre creştinism şi elenism este diavolul. Prudentul nostru pedagog 
vorbeşte numai despre imitaţie”. 262 

Accentuând paternitatea ei divină, apologeţii şi dascălii creştini ai primelor secole, 
pentru a răspunde atacurilor venite din partea păgânismului, spuneau că virtutea reprezintă 

A 

descoperirea făcută de Dumnezeu lui Moise, când acesta se afla în Egipt. înţelepţii Eladei au 
învăţat-o de la Moise, cu prilejul călătoriilor efectuate de ei acolo. „Este evident - spune 
Clement Alexandrinul, că celelalte virtuţi, despre care scrie Moise a fost punct de plecare 
pentru toată învăţătura morală a elinilor, adică: bărbăţia, cumpătarea, prudenţa, dreptatea, 
stăruinţa, răbdarea, buna cuviinţă, înfrânarea şi pe lângă acestea evlavia”. 263 Prin urmare, 
virtutea filosofiei elene reprezintă doar o imitare a virtuţii creştine descoperită de Dumne¬ 
zeu. Cei ce socotesc asemănarea îndeplinesc lucrarea vicleană a diavolului, pentru a deruta 
conştiinţele oamenilor. 

Pentru a înţelege mai bine această concepţie despre virtutea antică, vom da cuvântul 
poziţiei neconvenţionale, netranşante şi chiar dure a Fericitului Augustin: „Oricât s-ar părea 
de lăudabil faptul că sufletul stăpâneşte trupul şi raţiunea afectele, dacă nici sufletul şi nici 
raţiunea nu servesc lui Dumnezeu însuşi, după cum El a poruncit; în nici un caz nu poate fi 
vorba de o adevărată stăpânire de sine (ţinere în frâu) nici a trupului şi nici a pasiunilor. 
Fiindcă ce fel de stăpân ar putea fi raţiunea, care nu cunoaşte pe adevăratul Dumnezeu şi nu 
se supune poruncilor Lui, ci desfrânează cu toţi demonii încarnaţi în vicii? Dar şi virtuţile pe 
care unii le au, şi prin ele comandă atât trupului, cât şi afectelor, fără însă a adera şi a tinde 


261 Despre viaţa lui Moise... P.S.B. 29, p. 57. 

262 Ion Coman, Miracolul clasic, p. 244. 

263 Strom II, XVIII, 78, 1, P.S.B. 5, p. 152. 

către Dumnezeu, în realitate sunt mai degrabă vicii decât virtuţi... Ele sunt pline de mândrie 
şi îngâmfare, încât nici nu trebuie privite ca virtuţi, ci ca vicii (inflatare ac superbae sunt, ideo 
non virtutes, sed vitia judicanda sunt)”. 264 Prin urmare, deosebirea dintre virtutea creştină şi 
cea a filosofiei elene, este decisivă după Augustin, fiindcă prima înseamnă „secundum Deum 
vivere”; iar cealaltă „secundum hominem vivere”. 

Pentru a nu încheia totuşi pesimist acest capitol, vom reveni cu precizarea iniţială că 
virtuţile filosofiei elene au fost primite de Biserică, fiind numite virtuţi morale, dependente 

/V 

de virtuţile teologice şi în acelaşi timp ca moduri de desăvârşire a acestora. In consecinţă, 
virtuţile eticii antice devenite virtuţi creştine primesc un nou înţeles şi o nouă motivaţie. Ele 
se înscriu în unitatea virtuţii creştine, ca viaţă în Hristos prin Duhul Sfânt. Ele pornesc 
din credinţă şi urmează traiectoria lucrări acesteia în iubire. Cuprinse în unitatea 
organică a iubirii, ele vor funcţiona ca razele ei de lumină. 

Din cele până aici tratate vedem că sub aspect filosofic creştinismul s-a afirmat în 
colaborare cu elenismul. Când însă au apărut persecuţiile împotriva creştinilor, cu întregul 
lor cortegiu de acuzaţii morale nefondate, apologeţii şi dascălii Bisericii au venit cu replicile 
pe care le-au considerat potrivite pentru afirmarea valorilor creştine. 

2. SPECIFICUL CREŞTIN AL VIRTUŢILOR ETICE 

După cum am arătat încă din timpul apostolilor confruntarea cu lumea păgână a obligat 
la luarea de poziţie faţă de ideile şi curentele de gândire ale vremii. „Duhul deosebirii” a 
trebuit să funcţioneze perfect pentru ca Evanghelia să prezinte valorile ei pe măsură să schimbe 
viaţa oamenilor şi chipul lumii. Potrivit acestui „duh al deosebirii” s-a procedat cum nu se 
poate mai normal, manifestându-se rezervă faţă de tot ceea ce se opunea noii credinţe, dar 
fructificând în acelaşi timp ceea ce a rămas luminos şi vrednic de cinstire în spiritul şi viaţa 
oamenilor. După cum am văzut, virtuţile etice au constituit un aspect luminos al spiritului 
uman, încât preluarea lor nu a însemnat la nici un caz o pierdere, ci un câştig. Dar nu simpla 
asumare, ci fructificarea lor prin convertirea la noua credinţă şi viaţă creştină. 

Astfel, virtuţile etice antice devenite virtuţi morale creştine vor primi o nouă 
coloratură, direcţie şi scop. Ele nu vor fi transferate, ci integrate în unitatea virtuţii creştine 
şi vor funcţiona ca viaţă în Hristos prin lucrarea Sfântului Duh. Altfel spus, vor primi un 
aspect sau un specific propriu, duhovnicesc. 

Vom încerca să determinăm specificul propriu creştin al virtuţilor morale în comparaţie 
cu forma lor veche promovată în etica filosofică antică. 


264 De civitate Dei XIX, 25, P.L. 41, 728. 

1. In etica filosofică antică virtuţile aveau originea în raţiune. înţelepţii antici au arătat 
că rolul eticii este de a exersa raţiunea spre a şti să găsească totdeauna soluţiile cele mai 
potrivite ca să-i aducă omului fericirea. Ei au remarcat, pe de altă parte, că pentru împlinirea 
acestui deziderat, raţiunea poate fi derutată de simţuri, de împrejurări, de interese nu totdeauna 
superioare... De aceea rolul filosofiei era în primul rând cel de a însănătoşi raţiunea, eliberân¬ 
d-o de sub impulsurile ce-i sunt dăunătoare. Filosofia ca „asceză a minţii”, ca exerciţiu continuu, 
reprezintă strădania de orientare spre valorile sufletului şi vieţii omeneşti. Iar acestea sunt 
tocmai virtuţile. Dar, virtutea rămâne limitată la cercul unor anume înţelepţi, fiind în funcţie 
de concepţia acestora. Ea apare astfel ca fiind oscilantă, contradictorie şi schimbătoare, ca 
firea omenească însăşi, ce poartă în sine rănile păcatului. 

Pentru ca virtutea să dobândească un temei sigur şi universal de afirmare, ea va porni 
în creştinism din credinţă. Iar credinţa nu e o simplă părere. Ea este o participare la Adevărul 
şi Binele descoperit de Dumnezeu, în care nu este nici un fel de oscilaţie şi schimbare... 

Pe de altă parte, credinţa este ea însăşi o virtute, un dar şi o putere, prin care îl cunoaştem 
şi intrăm în comuniune cu Dumnezeu. Pornind din credinţă, virtuţile morale vor respecta 
împărtăşirea din viaţa divină. Şi precum din identitatea Binelui existent în Dumnezeu şi voinţa 
Sa rezultă sfinţenia Lui, tot astfel, ca împlinitoare a Binelui ca voie divină, virtuţile morale 
constituie elementul sfinţeniei creştine, fiindcă „aceasta este voia lui Dumnezeu, sfinţirea 
voastră; să vă feriţi de desfrânare” (I Tesaloniceni 4, 3). De pildă, sophrosyne ca virtute a 
chibzuinţei, ca înţelepciune practică a măsurii în toate acţiunile vieţii, devine hagneia 
(sfinţenie) şi castitas, fiind cunoscută în spiritualitatea creştină ca votul monahal al fecioriei, 
mai precis, ca dăruire integrală lui Dumnezeu, atât cu sufletul cât şi cu trupul. 

Credinţa având un caracter universal, şi virtuţile morale provenite din ea vor împodobi 
chipul oricărui creştin, fură nici o deosebire de persoana care o promovează. Este importantă 
această precizare întrucât în antichitatea precreştină, virtutea era un privilegiu la care ajungeau 
doar anumiţi oameni, şi anume filosofii aroganţi şi mândri de înţelepciunea lor... 

Credinţa fiind lucrătoare în dragoste, la fel şi virtuţile morale provenite din ea devin 
un impuls ale sufletului omenesc de a se desăvârşi în viaţa duhovnicească, tinzând mereu „la 
starea de bărbat desăvârşit, la măsura vârstei deplinătăţii lui Hristos” (Efeseni 4, 13). Astfel 
sufletele pătrunse de iubirea lui Hristos vor deveni generoase şi altruiste prin virtuţile 
morale. Ca forme de manifestare ale iubirii dezinteresate şi jertfelnice, virtuţile etice erau 
necunoscute înţelepţilor antici. Un singur exemplu luat din viaţa primilor creştini va fi 
concludent în a ilustra modul altruist în care cultivau ei, de pildă, cumpătarea: „...Dacă este 
printre ei un sărac sau nevoiaş şi n-au bucate prisositoare, atunci postesc două până la trei 
zile, ca prin asta să acopere nevoia de hrană a celor lipsiţi”. 265 


265 Apologia lui Aristide XV, 9. 

2 . Am văzut că, orientându-se după legea morală naturală, înţelepţii aveau capacitatea 
determinării Binelui, dar nu şi puterea făptuirii lui. La fel putem spune şi despre omul Vechiului 
Testament, cunoscător al legii morale pozitive. Cel ce cunoaşte binele pe bază raţională putea 
spune: „video meliora proboque, sed deteriora sequor” 266 (văd şi aprob ceea ce este mai bine, 
dar urmez ceea ce este rău). Cel ce cunoştea binele ca descoperire supranaturală a lui, identic 
cu legea care exprimă voia lui Dumnezeu, va remarca exact aceeaşi situaţie, spunând: „căci 
nu fac binele pe care-1 voiesc, ci răul, pe care nu-1 voiesc, pe acela îl săvârşesc” (Romani 
7,19). De aici şi explicaţia: „căci ştiu că legea este duhovnicească, dar eu sunt trupesc, vândut 
sub păcat” (Romani 7, 14). Altfel spus, omul aflat sub robia şi dominaţia păcatului avea 
raţiunea întunecată, voinţa slăbită şi sentimentele pervertite. Prin exerciţii de luminare a minţii, 
înţelepţii (şi numai ei) puteau determina virtutea; dar voinţa fiind slăbită de păcat, nu o şi 
puteau făptui, sau o săvârşeau confuz... Hristos eliberându-1 pe om din păcat, îi dă şi puterea 
harului divin pentru ca să poată săvârşi virtutea, care să-l ducă la asemănarea şi desă¬ 
vârşirea lui Dumnezeu. Aşa că, faţă de înţeleptul antic şi faţă de omul drept al Vechiului 
Testament, omul în Hristos va spune cu siguranţă: „Pot totul în Hristos care mă întăreşte” 
(Filipeni 4,13). Harul lui Hristos vindecă boala din fire rămânând dominantă puterea virtuţii, 
de unde şi constatarea că „prin harul lui Dumnezeu sunt ceea ce sunt” (I Corinteni 15, 10). 
Iată şi cuvintele unui om duhovnicesc aflat în detenţie pentru mărturia credinţei în Hristos, 
oferă din hrana sa celor de lângă el, oameni „carnali”, copleşiţi de foame şi de frig, cu 
constatarea: “Eu pot să postesc, pot să tremur, pot să sufăr - dar ei nu pot. Eu am Cine să-mi 
ajute, eu am pentru ce să mă jertfesc, eu am cine să mă despăgubească - dar ei nu au, ei nu 
ştiu, ei nu pot. Atât avut am acum şi aici, şi atâta le dau liniştit. Pentru dragostea Hristosului 
meu şi pentru mila de sufletele lor” (Traian Dorz, Hristos mărturia mea, p. 469). 

/V 

In acelaşi timp virtuţile morale se împlinesc în comuniunea de har a Bisericii. Mai 
întâi prin harul Sfântului Botez care regenerează firea, apoi prin harul Sfântului mir, care 
dezvoltă, maturizând viaţa duhovnicească, care va atinge punctul cel mai înalt prin împărtăşirea 
cu Izvorul harului divin, cu însăşi Trupul şi Sângele Domnului, spre însănătoşirea şi 
îndumnezeirea firii. Dat fiind însă faptul că omul se află într-o continuă luptă cu păcatul, că 
virtutea însăşi e o luptă cu căderi şi ridicări, mărturisirea păcatelor cu căinţă şi hotărârea de 

/V 

îndreptare, le va spăla şi va regenera viaţa duhovnicească prin Taina Pocăinţei. In acelaşi timp 
credinţa şi harul aflate în suflet dezvoltă privegherea şi pocăinţa, ca imbold continuu spre 
virtute. 

De aici vedem că virtutea creştină are un caracter sinergie. Este pe de o parte, de 
natură divină (harul Sfintelor Taine), dar are şi faţa umană a libertăţii de adeziune la darul 
sacru. Mai precis, ca act de voinţă, reprezintă un dinamism continuu de înmulţire a darurilor 
lui Dumnezeu. 


266 Ovidiu, Metamorfoze VII, 14. 

Pe lângă harul sfintelor Taine, cei ce cultivă virtutea se vor împărtăşi de „Cuvântul 
lui Hristos...care va locui din belşug...în inimile noastre” (Coloseni 3, 16). Cuvântul lui 
Dumnezeu aduce prin credinţă şi har descoperirea tainelor înţelepciunii lui Dumnezeu, arătând 
totdeauna „steaua polară”, care este viaţa lui Hristos, şi angajează întreaga fiinţă spre imitarea 
şi asemănarea cu viaţa Lui. 

/V 

întreaga viaţă de virtute creştină se desfăşoară şi se desăvârşeşte prin harul rugăciunii. 
Rugăciunea este aducătoare de har şi de virtute prin aceea că atunci când ne rugăm, Duhul 
Sfânt se roagă împreună cu noi (Romani 8, 26), iar Hristos, Mijlocitorul veşnic către Tatăl, 
„se roagă pentru noi” (Romani 8,34). Astfel putem vorbi de puterea rugăciunii izvorâtoare 
de virtute, fiindcă în rugăciune sufletul trebuie să intre în comuniunea lui Dumnezeu curat, 
lipsit de griji şi de interese meschine: „de-ţi vei aduce darul tău la altar şi acolo îţi aduce 
aminte că fratele tău are ceva asupra ta, lasă acolo darul tău înaintea altarului şi mergi mai 
întâi de te împacă cu fratele tău...” (Matei 5,23-24). Apoi, virtutea ca viaţă duhovnicească 
se săvârşeşte mereu prin puterea rugăciunii. Rugăciunea aducând în suflet pocăinţa şi 
iertarea, cultivă neîntrerupt dragostea faţă de semen, care culminează cu binecuvântare 
vrăjmaşilor. Acestea, ca şi altele, devin ele însele virtuţi creştine, ca puteri sufleteşti pe care le 
aduce în suflet rugăciunea. 

Pe de altă parte, proclamând deviza de „a trăii conform naturii”, înţelepţii antici îşi 
propuneau prin idealul kalokagathiei să-şi aducă natura la perfecţiune. Acelaşi ideal al 
desăvârşirii îl pune Mântuitorul în faţa tuturor creştinilor: „fiţi desăvârşiţi precum şi Tatăl 
vostru cel din ceruri este desăvârşit” (Matei 5, 48). Din chiar această enunţare vedem că 
desăvârşirea propusă de înţelepţi se referea doar la ei. Masele largi de oameni erau date la o 
parte de la acest ideal, fiind privite cu orgoliu şi desconsiderare. Ori, persoana umană prin 
definiţie poartă în ea intenţionalitatea dinamică spre comuniune şi comunicare, încât numai 
în generozitate şi altruism se poate vorbi de desăvârşire. S-a spus pe bună dreptate că „o 
desăvârşire orgolioasă şi egoistă este un non sens”. 267 Pe de altă parte, desăvârşirea reprezintă 
un orizont veşnic deschis, fiindcă ea se realizează la dimensiunile dumnezeirii, şi astfel ţinta 
ei supremă este îndumnezeirea = Oscboiţ - „împărtăşirea dumnezeieştii firi” (II Petru 1, 4). 
Faţă de Dumnezeul cel viu şi adevărat, zeii, afară de faptul că erau socotişi a fi nemuritori, 

/V 

aveau toate însuşirile şi chiar metehnele oamenilor. .. In acelaşi timp, pentru firea omenească 
ce poartă în sine rănile păcatului, rămânea o dorinţă neîmplinită. Numai prin harul divin omul 
ajunge să se numească „zoon theoumenon” (fiinţă îndumnezeită). Dar dacă mergem mai în 
adânc şi spunem că zeii „nimic nu sunt pe lume” (I Corinteni 8, 4), atunci îndumnezeirea la 
care aspirau înţelepţii, rămânea o simplă iluzie; o aspiraţie, ce-i drept, specifică sufletului 
omenesc ce tinde spre perfecţiune, dar neavând obiect, rămâne fură finalizare, ca durerea unei 
neîmpliniri. 


267 Pr. Prof. loan G. Coman, o.c. p. 220. 

Simţind puterea harului divin în lucrarea virtuţii, Sfântul Vasile cel Mare exclamă plin 
de admiraţie: „Până în clipa în care razele supravegherii Tale au strălucit asupra mea, eu am 
petrecut într-o stare bună şi netulburată. De îndată însă ce ţi-ai întors faţa Ta, s-a şi dat la 
iveală pornirea mea spre patimă şi tulburare”. 268 

3. Pe lângă credinţă şi har, specifică virtuţii creştine este perspectiva ei veşnică. Aceasta 
măreşte entuziasmul moral al faptei şi al virtuţii; deoarece însăşi dinamismul sufletului 
omenesc se înscrie în perspectiva devenirii spre un orizont veşnic deschis. Pe de altă 
parte, scopul fericirii veşnice în comuniunea lui Dumnezeu constituie o motivaţie sigură a 
actelor morale. Privită virtutea creştină sub acest aspect, nu fără temei un apologet creştin nu 
găsea temeiul proclamării înţelepţilor antici a practica virtutea pentru ea însăşi: „virtus sibi 
ipsi praemium”. Această formulare este foarte relativă şi poate cădea într-un unghi mort, 
atunci când interesele stringente ale vieţii pledează împotriva virtuţii... 

Când este vorba însă de perspectiva veşnică a virtuţii, interesele temporale şi de multe 
ori meschine, cedează prioritatea scopului superior. Sfântul Atanasie în „Viaţa Cuviosului 
Părintelui nostru Antonie”, arată că numai perspectiva veşnică a virtuţii poate crea o asceză 
dezinteresată. „...Dar chiar dacă cineva părăseşte casa, sau aur mult, nu trebuie să se laude, 
sau să se moleşească încrezut în sine. De altfel trebuie să cugetăm că dacă nu le lăsăm 
pentru virtute, murind mai pe urmă, le lăsăm chiar celor ce nu voim. .. Pentru aceea să 
nu se lase cucerit cineva dintre noi de pofta de a dobândi (bunuri pieritoare)... Pentru ce să nu 
dobândim pe acelea pe care le putem să le şi ducem cu noi, care sunt cuminţenia, dreptatea, 
cumpătarea, bărbăţia, înţelegerea, dragostea, credinţa în Hristos, nemânierea, iubirea de străini? 
Dobândindu-le pe acestea le vom afla ajunse înaintea noastră, primindu-ne în pământul celor 
blânzi”. 269 

Dar scopul răsplăţii veşnice a virtuţii este dezinteresat. Virtutea nu poate fi socotită un 
merit care în chip necesar cere răsplata cea bună. Virtutea creştină este animată şi determinată 
de iubirea lui Hristos. Cel ce l-a primit pe Hristos în inima sa printr-o credinţă vie (Efeseni 
3, 17), lucrătoare în dragoste (Galateni 5, 6) va fi animat de urmarea vieţii de virtute a lui 
Hristos şi nu aşteaptă altă răsplată decât comuniunea veşnică cu Hristos. Sufletul pătruns de 
iubirea lui Hristos simte o necesitate imperioasă de a nu se despărţi nici o clipă de Hristos, de 
viaţa Lui duhovnicească. Devenind un „Alter Christus”, creştinul va săvârşi virtutea ca 
faptă a lui Hristos, nu din interes ci din necesitate. De pildă, el va fi cumpătat, înfrânat, 
curat, fiindcă „cei ce sunt ai lui Hristos au răstignit poftele şi patimile trupul împreună cu 
poftele şi patimile” (Galateni 5, 24). Sfântul Apostol Pavel spunea „pentru mine moarte 
este un câştig, iar viaţa este Hristos” (Filipeni 1,21). Şi mărturiseşte mai departe cel pătruns 
de dragostea lui Hristos: „Cele ce îmi erau câştig, pe acestea le-am socotit pagubă pentru 
Hristos pagubă. Mai mult însă, eu pe toate le socotesc pagubă faţă de nepreţuitul preţ al 


268 Omilia 29, 8 la Psalmi, P.G. 29, 317. 

269 Cap. XVII, P.S.B. 16, p. 203. 

cunoaşterii lui Hristos Iisus, Domnul meu, de dragul căruia m-am lăsat păgubit de toate şi le 
socotesc drept gunoaie pentru ca să-l câştig pe Hristos” (Filipeni 3, 7-8). Impulsionată de 
iubirea lui Hristos, virtutea creştină primeşte un orizont veşnic deschis, asemenea 

A. 

caracterului absolut şi infinit a iubirii lui Hristos. Intr-un entuziasm de bucurie sfântă, 
apostolul exclamă: „Cine ne va despărţi de iubirea lui Hristos? oare necazul? sau strâmtora¬ 
rea? sau prigoana? sau foamea? sau golătatea? sau primejdia? sau sabia?!.. .Precum este scris: 
de dragul Tău suntem omorâţi toată ziua, socotiţi au fost ca nişte oi de înjunghiere. Dar în 
toate acestea noi suntem mai mult decât biruitori prin Acela care ne-a iubit. Fiindcă sunt 
încredinţat că nici moarte, nici viaţa, nici îngerii, nici stăpânirile, nici cele de acum, nici cele 
viitoare, nici puterile... şi nici o altă făptură nu va putea să ne despartă de iubirea lui Dumne¬ 
zeu care este întru Hristos Iisus Domnul nostru” (Romani 8, 37-39). 

Această iubire harică pornită din Fiinţa lui Dumnezeu aduce în sufletele celor ce-L 
primesc pe Hristos în viaţa lor puterea martiriului şi a castităţii (ca martiriu al poftelor), ca 
semn al dăruirii totale şi jertfelnice a vieţii ca iubire - răspuns faţă de iubirea lui Dumnezeu 
arătată în jertfa lui Hristos. 

De aici vedem că dinamismul virtuţii se împleteşte sub aspect moral-duhovnicesc cu 
jertfirea poftelor şi patimilor înrobitoare, precum şi cu lupta pentru desăvârşirea ei. în 

această situaţie virtutea este identică cu calea ce îngustă şi cu uşa cea strâmtă: „Intraţi prin 
uşa cea strâmtă, că largă este uşa şi lată calea ce duce la pierzare şi mulţi sunt cei ce intră prin 
ea; că strâmtă este uşa şi îngustă calea, care duce în viaţă şi puţini sunt cei ce o află” (Matei 7, 
13-14). Prin această imagine, virtutea va fi cunoscută în spiritualitatea creştină ca fiind „calea 
vieţii”, iar păcatul ca fiind „calea morţii”. 270 Cei aflaţi pe calea vieţii sunt fiii împărăţiei 
mereu în luptă cu păcatul în această viaţă, dar biruitori în veşnica comuniune de iubire cu 
Dumnezeu. Aşa ne-a descoperit Mântuitorul, când ne-a arătat că: „împărăţia cerurilor se i-a 
cu asalt, iar cei ce dau asaltul o cuceresc” (Matei 11,12). De aceea, împărăţia lui Dumnezeu 
dobândită prin virtute reprezintă o continuă chemare spre desăvârşirea ei, fiindcă „nimeni 
care pune mâna pe plug şi se uită îndărăt nu este potrivit pentru împărăţia lui Dumnezeu” 
(Luca 9, 62). Astfel, virtutea morală creştină constituie un exerciţiu continuu şi liber în afir¬ 
marea unei asceze pozitive, ca rezultat al sinergismului dintre fire şi har: „Eu am venit ca oile 
mele să aibă viaţă şi încă din belşug să aibă” (Ioan 10, 10). Caracterul afirmativ al ascezei 
creştine ne rezultă din faptul că omul credincios, pătruns de iubirea lui Hristos şi-o asumă 
liber, o vrea cu ardoare. Nu este o constrângere apăsătoare venită din exterior. Fiii lui Dum¬ 
nezeu au găsit împărăţia Sa ca pe o comoară de mare preţ, umplându-se sufletele de „pace 
bucurie şi dreptate în Duhul Sfânt” (Romani 14,17). Nimic nu-i atrage mai mult ca împărăţia 
lui Dumnezeu; de aceea depun tot efortul, şi nimic nu-i poate opri să nu rămână în posesia ei 


270 Didahia I, 1, P.S.B. 1, p. 25. 

veşnică. De aici rezultă omul cel nou în Hristos, care mereu se înnoieşte în virtute, şi necon¬ 
tenit tinde să ajungă „la starea bărbatului desăvârşit, la măsura vârstei plinătăţii lui Hristos” 
(Efeseni 4, 13). 

Pe de altă parte, din caracterul veşnic al virtuţii s-a născut filantropia şi frăţietatea 
creştină, înnobilând sufletele oamenilor prin generozitate şi altruism. Fiindcă dacă iubim 
pe Hristos, care s-a jertfit pentru noi, vom iubi în chip necesar şi pe semenul nostru ca pe un 
frate în Hristos, indiferent cine ar fi acesta. Iată mărturia concludentă a unui apologet creştin 
din secolul al II-lea: „Creştinii sunt... mai mult decât celelalte popoare aproape de adevăr şi 
de adevărata cunoaştere... Nu se închină idolilor... câte nu voiesc să li se facă lor, nu fac 
altuia; nu mănâncă din mâncărurile de la jertfele idolilor, că nu sunt curate; se roagă pentru 
cei care-i nedreptăţesc şi-i fac să fie prieteni cu ei; caută să facă bine duşmanilor; sunt blânzi 
şi îngăduitori. Femeile lor sunt curate ca fecioarele; fiicele lor sunt blânde; bărbaţii lor se 
înfrânează de la orice împreunare nelegiuită şi de la orice necurăţie pentru nădejdea răsplătirii 
ce va să fie, care le stă înainte în cealaltă lume. Instruiesc slugile şi slujnicii şi pe copii lor, 
dacă unii din ei vor, ca să fie creştini, din dragostea pe care o au pentru ei; şi când au ajuns 

A 

creştini îi numesc fără deosebire fraţi. .. In orice faptă a lor sunt smeriţi şi buni, iar minciuni 
n-ai să găseşti la ei. Se iubesc unii pe alţii, nu trec cu privirea pe văduvă, slobozesc pe orfan 
sau orfană de cel care îi asupreşte. Cel care are dă, fără invidie, celui care n-are; dacă văd un 
străin îl aduc sub acoperişul lor şi se bucură de el ca de un frate adevărat; căci nu se numesc 
fraţi după trup, ci după suflet şi în Dumnezeu. Ori de câte ori unul dintre ei vede că unul din 
săracii lor pleacă din lume, acela poartă de grijă de înmormântarea lui după putere; iar dacă 
aud că unul dintre ei este închis sau prigonit pentru numele lui Hristos, atunci toţi iau asupra 
lor toate nevoile aceluia; iar dacă este cu putinţă să-l elibereze, îl eliberează. Şi dacă este la ei 
cineva nevoiaş sau sărac, şi ei nu au bucate prisositoare (ca să-i dea), postesc două sau trei 
zile, ca să împlinească nevoia de hrană a săracilor. Sunt gată să-şi de-a sufletele lor pentru 
Hristos; păzesc cu străşnicie poruncile Lui, trăiesc în chip cuvios şi drept, precum Domnul 
Dumnezeu le-a poruncit, mulţumindu-I în fiecare dimineaţă şi în fiecare ceas pentru mâncare 
şi beutură şi pentru celelalte bunătăţi”. 271 

Prin urmare, specificul creştin al virtuţii morale constă în aceea că se structurează 
prin credinţa vie şi lucrătoare în dragoste, este întărită de puterea harului divin şi 
deschide sufletului aspiraţia spre valorile veşnice şi nepieritoare. Pentru aceasta, după 
mărturia Sfântul Vasile cel Mare, „scopul vieţii noastre în vederea căreia facem totul şi către 
care ne îndreptăm toate eforturile, este viaţa fericită în veacul ce va să fie, iar desăvârşirea 
acestei vieţi constă în a fi sub stăpânirea lui Dumnezeu. Nu s-ar putea imagina, nici măcar sub 
formă de ipoteză, nimic mai bun pentru creatura raţională”. 272 


271 Apologia lui Aristide, XV, 3-10. 

272 Omilia 48, 1 la Psalmi, P.G. 29, 432. 

3. ÎNŢELEPCIUNEA CREŞTINĂ 

3.1. Noţiunea şi înţelesul înţelepciunii 
în etica filosofică antică 

/v 

înţelepciunea redată prin aotpia sau sapientia este după Cicero „cunoaşterea lucrurilor 
divine şi umane, a originii şi cauzelor a tot ce există”. 273 Vedem de aici că înţelepciunea are în 
primul rând un caracter dianoetic, de cunoaştere a lucrurilor divine şi umane. Este o putere a 
minţii (intelectului) de a străluci în întunericul lumii empirice, pentru a intui realităţile abstracte 
ale originii şi cauzele întregii existenţe. 

/V 

Andrea Sacchi prezintă tabloul înţelepciunii tronând pe nori, înconjurată de diferite 

/V 

virtuţi. Pe piept îi străluceşte un soare, iar pe frunte o bogată diademă. Intr-o mână ţine o 
oglindă, iar în cealaltă un sceptru, la capătul căruia se află un ochi deschis. 274 

Nimic mai ingenios decât această plasticizare, spre a reda etimologic sensului 
înţelepciunii. Se apreciază că ooipia derivă din radicalul ŞFH (fenician, ebraic, aramaic), 
care redă ideea de a vedea, a privi, a observa. Cu participiul activ SOFE are înţelesul de 
văzător - profet, învecinat cu cel de înţelept. 275 La acest radical se adaugă (pcoţ (lumină) = 
văzător în lumină. David Armeanul arată că „numele de înţelepciune ar trebui de fapt să fie 
derivat de la lucrurile divine, deoarece se spune sophia pentru cea care este păstrătoarea 
luminii. Căci cele divine fiind imateriale şi incapabile de contrarii, păstrează lumina ce le 
este proprie, în timp ce lucrurile materiale, în speţă cele ce sunt capabile de contrarii, nu 
păstrează lumina ce le este proprie, ci o întunecă prin contrarii. 276 

Aristotel vorbeşte despre intelectul activ, ca fiind „asemenea luminii”, iar „esenţa” = 
siboq, în formă arhaică veidos este înrudit cu sanscritul vidi, şi înseamnă a vedea direct, sau 
strălucitor la vedere. 277 De aici şi numele înţelepciunii ca prevedere, vizând gândirea intuitivă. 
Cel ce este strălucitor la vedere, este un intelect activ, fiindcă vede direct lumina existentă în 
esenţa lucrurilor. Acesta este filosoful, adică iubitorul de înţelepciune; de unde şi definiţia 
filosofiei ca şi „cunoaşterea celor ce sunt ca fiind ceea ce sunt”; sau „cunoaşterea lucrurilor 


273 Anton Dumitriu, Eseuri (Ştiinţă şi cunoaştere) - aletheia, Bucureşti, 1986, p. 315 

274 Pr. Prof loan G. Coman, Originea şi sensul înţelepciunii, în rev. Biserica Ortodoxă Română, nr. 
11-12/1945, p. 640. 

275 Constantin Daniel, Orientala mirabilia, Bucureşti, 1976, 78. 

276 Introducere în filosofie (trad. rom.), p. 59-60. 

277 Anton Dumitru, o.c.p. 357. 

divine şi umane”. 278 Idealul ultim al filosofiei greceşti este acela de a realiza FIINŢA. La 
aceasta se ajunge prin cunoaşterea adevărului în sine. Se crede că odajOsia (adevărul) ca ideal 
al cunoaşterii de sine, adică a Fiinţei derivă de la \a\zxv = a fi ascuns, şi înseamnă „lipsa” de 

A 

a fi ascuns. In acest caz, aletheia este opus minciunii, în sensul că adevărul nu ascunde nimic, 
prezintă realitatea aşa cum este ea. Alţii consideră că a^f|0sia este opusă lui Af(0r| care înseamnă 
uitare, iar ceea ce este opus uitării, este a-şi aminti, mai precis: a şti, a cunoaşte. 

Prin urmare, înţelepciunea este virtutea prin care ajungem la determinarea Fiinţei 
prin cunoaşterea adevărului. Ea este lumina minţii care eliberată de patimile carnale, ajunge 
la cunoaşterea adevărului, şi prin el la înţelegerea sigură a Fiinţei”. (Platon, Sophistes, 260 c) 

Platon corelează pe Sophia cu Pallas-Athena (Kratylos 406d-e-407a-b). Numele arată 
că e vorba de o tânără fecioară (năXKaţ = tânără fată = fecioară). „Fecioara Atena” s-a născut 
înarmată (pallas de la palein înseamnă a face pe cineva să danseze; orhein = a sălta de la 
pământ). Atena reprezintă gândirea divinităţii (theon noesin) adică „cugetul divin” (tf theia 
noouses). Pentru acest motiv a numit-o Theonoe = inteligenţă divină. Athena era zeiţa- 
fecioară, adică pură. Ea reprezintă gândirea divină şi este născută înarmată, pentru că 
gândirea pură este în luptă continuă cu necurăţia. Sophia fiind reprezentată prin Pallas - 
Athena are toate atributele zeiţei. 

9 

Dar Athena este şi (pcoţ care înseamnă lumină şi haţinăq. 

Se vorbeşte de sărbătorile zeiţei: panathenaia datând cu 730 de ani înaintea primei 
Olympiade, celebrând victoria Athenei asupra gigantului Aster. Programele conţineau muzică, 
gimnastică, recitări din Homer, terminându-se printr-o „goană a torţelor”, sub numele de lam- 
padedromia, în timpul nopţilor fără lună. Efebii erau speciali antrenaţi în gimnazii, purtând 
o torţă (taxpTrdţ), de unde şi numele lor de „lampadeforoi” (purtători de torţă), spre a alerga cu 
torţa şi a o pune pe altarul lui Prometheu - cel ce furase focul de la zei. Astfel, simbolul 
Athenei ca Sophia va fi yhivq, adică bufniţa fiindcă aceasta, asemenea înţelepciunii, vede în 
întuneric. 279 

Sophia va deveni astfel pentru Platon virtutea prin carte nous-ul se ridică la contem¬ 
plarea lumii ideilor, adică la Oscopia. Această contemplare a spiritului purificat de patimile 
carnale înseamnă un arcuş neîntrerupt (ava(3aaiq) de la simpla opinie (doxa), la pătrunderea 
în adâncime a adevărului, obţinând lumina supremă a sophiei divine (Phaidon 65 d). 

Aristotel arată că nous-ul pătrunde adevărul în sine, ajungând la sophia ca vârful cel 
mai încet al cunoaşterii omeneşti, încât a ajunge la ea se impune meditarea şi tratarea continuă 
a adevărului prin cunoaşterea metafizică a esenţei. Prin ea se ridică omul deasupra naturii 
omeneşti. „Iar nous-ul care se cunoaşte pe sine veşnic, nu este Dumnezeu?” (Metaph. XI, 7, 
1072) se întreabă înţeleptul din Stagira. Sophia este la Aristotel virtute dianoetică ce ridică 
intelectul la cel mai înalt nivel al lui „bios theoretikos”, ca viaţă contemplativă, ce reprezintă 


278 Idem, p. 360. 

279 A. Dumitru, o.c.p. 358. 

elementul divin al fiinţei umane. Astfel, sophia ca virtute dianoetică este ancorată în cunoaşterea 
contemplativă a cărei esenţă este vofjoccoţ vofjoiţ (gândirea gândirii). Astfel definită, înţe¬ 
lepciunea atinge gradul cel mai înalt ca ştiinţă a ştiinţelor ce conduce la yvco0i ‘oeciotov 
(cunoaşte-te pe tine însuţi). 

Dacă prin filosofie omul devine iubitor de înţelepciune şi doreşte să ajungă la ea, „zeii 
- spune Platon - nu filosofează, nici nu doresc să fie înţelepţi, pentru că sunt înţelepţi” 
(Symposion 204 a). Pentru oameni, „înţelepciunea rămâne ştiinţa absolută, ştiinţa realităţilor 
eterne, ştiinţa care contemplă direct cauza realităţilor”. 280 

Spre deosebire de Platon şi Aristotel, care văd în înţelepciune ştiinţa absolută şi 
exclusivă a realităţilor veşnice, a esenţelor inteligibile, neavând nici o legătură cu pământul şi 
cu oamenii, stoicii vor defini înţelepciunea ca „ştiinţă a lucrurilor dumnezeieşti şi 
omeneşti”. 281 

A 

In viaţa omenească, sophia se referă la inteligenţa practică, la agerimea minţii, la raţiunea 
sănătoasă, la învăţătura de carte, şi mai ales la diversele iscusinţe, îndemânări, dibăcii, măiestrii. 
Precum şi la deprinderea artistică de a cânta la un instrument, sau chiar la lucrul manual, în 
sensul dibăciei sau chiar al erudiţiei de a-1 exercita. 

9 


3.2. Caracterul divin şi uman al înţelepciunii 
în Vechiului Testament 

Cuvântul „chokma” înseamnă agilitate spirituală, iscusinţă deosebită de a judeca 
lucrurile şi acţiunile pentru alegerea celor mai bune mijloace spre a ajunge la scopul urmărit. 282 
Astfel, se spune despre bărbaţii aleşi pentru a lucra veşmintele preoţeşti ale lui Aaron şi ale 
fiilor săi, că erau plini de „duhul înţelepciunii” (Ieşire 28, 3). Dacă la început chokma se 
referea la competenţa în exercitarea unei meserii, noţiunea va exprima apoi abilitatea, iar în 

A 

cărţile numite sapienţiale, precum Proverbele lui Solomon şi înţelepciunea lui Sirah chokma 
va defini o persoană individuală, preexistentă, născută din fiinţa divină, dar distinctă de El, 
având menirea de a se adresa oamenilor să-i urmeze perceptele. 283 

A 

înţelepciunea în Vechiului Testament are două aspecte, care se cauzează şi se 
întrepătrund reciproc. 

A 

In primul rând este înţelepciunea dumnezeiască, identică cu cuvântul şi cu duhul 
lui Dumnezeu. 


280 Pr. Prof. Coman, o.c.p. 647. 

281 Idem, ibidem. 

282 Diac. Dr. Mircea Chialda, învăţături moral-sociale în cartea „Proverbele lui Solomon”, în rev. 
Studii Teologice, nr. 1-2 / 1955, p.7 

283 Idem, p. 8-9. 

A 

Prin înţelepciunea Sa Dumnezeu a creat lumea şi are un anume plan cu ea. In acest caz 
înţelepciunea este corelată cu atotputernicia Sa: „Cât de minunate sunt lucrurile Tale, 
Doamne! Tu pe toate, cu înţelepciune le-ai făcut” (Psalmul 103, 24); „Minunat este planul 
Lui, mare este înţelepciunea Sa” (Isaia 28,29); „El a făcut cerul prin puterea Sa şi lumea prin 

A 

înţelepciunea Sa” (Ieremia 10, 12). înţelepciunea divină are un caracter tainic, nimeni nu o 
poate pătrunde: „La El este înţelepciunea şi puterea Lui şi Lui îi aparţine sfatul şi înţelegerea” 

A 

(Iov 12, 13). înţelepciunea divină a existat înainte de creaţie, este din veşnicie şi va rămâne 
veşnică: „Mai înainte de toate s-a zidit înţelepciunea şi lumina minţii a fost din veşnicie” 
(Sirah 1,4). Cu toate că este tainică şi ascunsă, Dumnezeu a descoperit înţelepciunea Sa chiar 
de la creaţie: „Când a întocmit Domnul cerurile, eu eram de faţă. Când a tras zare pe faţa 
adâncului, când a pironit norii sus, când a ţâşnit cu putere izvoarele adâncului, când a pus 
hotar mării, ca apele să nu treacă peste porunca Lui, când a pus temelie pământului, eu eram 
meşterul Lui, la lucru lângă El şi în toate zilele eram desfătarea Lui” (Proverbe 8, 27-32). 284 

A 

In acelaşi timp, înţelepciunea divină aduce buna rânduială în desfăşurarea vieţii în 
lume: „Prin mine — zice înţelepciunea—împărăţesc împăraţii şi principii rânduiesc dreptatea, 
prin mine conduc cei de neam ales, toţi mai marii pământului” (Proverbe 8, 15-16). Aici e 

A 

vorba de înţelepciunea personificată, în care autorii Noului Testament şi Sfinţii Părinţi au 
văzut pe Logosul-Hristos, adică Persoana a doua a Sfintei Treimi. 285 De fapt, Cartea Prover¬ 
belor, prezentând înţelepciunea personificată, îi atribuie calitatea pe care o îndeplineau profeţii, 
de a avertiza pe păcătoşi (1,22), iar apoi de a trece de la îndemn la dojană, de la ameninţare la 
sancţiune (1,26-32). Tot ca persoană, înţelepciunea îmbracă trăsăturile unei fiinţe generoase 
şi milostive (9, 1-2). 286 

A 

înţelepciunea divină aparţine Sfintei Treimi, se descoperă, se revelează prin creaţie şi 
se oferă omului spre mântuire. Duhul se purta de-asupra apelor spre a aduce rânduială creaţiei. 
Prin Fiul „toate s-au făcut din câte s-au făcut şi fără El nimic nu s-a făcut” (Ioan 1,3). Duhul 
lui Dumnezeu coboară în sufletul omului ca „duh al înţelepciunii...” (Isaia 11,2) spre a-i 
orienta paşii spre împlinirea înţelepciunii lui Dumnezeu. Iosif, de pildă, este înţelept, fiindcă 
„Duhul lui Dumnezeu era cu el” (Facere 41, 38). 

Corelată cu înţelepciunea dumnezeiască este înţelepciunea omenească. Aceasta nu 
are un caracter subiectiv, ci reprezintă o împlinire a înţelepciunii divine, descoperită omului 
prin poruncile lui Dumnezeu. Numai cel ce împlineşte voia lui Dumnezeu devine înţelept. 
Neîmplinirea voii lui Dumnezeu este numită în Vechiului Testament nebunie şi prostie, fiindcă 
„frica de Dumnezeu este începutul înţelepciunii” (Proverbe 1,7). Frica de Dumnezeu defineşte 
religiozitatea sau evlavia ca împlinire a dreptăţii lui Dumnezeu, adică a voii lui Dumnezeu 
cunoscută prin poruncile Sale. Cel înţelept se supune lui Dumnezeu, de aceea reuşeşte în 


284 Pr. Prof. Athanasie Negoiţă, Teologia biblică a Vechiului Testament, Bucureşti, 1992, p. 34-35. 

285 Pr. Prof. Dumitru Abrudan, Cărţile didactico-poetice ale Vechiului Testament, Sibiu, 2001, p.92 

286 Idem, ibidem 

viaţă, în schimb nebunul este cel ce sfidează înţelepciunea lui Dumnezeu, în favorul voii sale 
lipsită de orientarea ce duce la împlinirea scopului urmărit: „Cel ce încredinţează sabia în 
mâna celui nebun îşi taie picioarele şi bea nedreptate. Precum nu poate să se folosească slăbă¬ 
nogul de picioarele sale, tot aşa cei nebuni de cuvintele cele înţelepte” (Proverbe 26, 6-7). 

Prin urmare, cel înţelept se inspiră din înţelepciunea lui Dumnezeu, cunoscută prin 
poruncile Sale, şi îndeplinindu-şi datoriile religios-morale şi sociale, devine drept şi îşi 
împlineşte scopul urmărit în viaţă, pe când cel nebun sau prost, primeşte acest calificativ, 
tocmai pentru că se îndepărtează de voia şi poruncile lui Dumnezeu, orientându-se nesăbuit 
după socotinţa sa cea fură judecată şi chibzuinţă. 

Astfel înţelepciunea devine virtute de căpetenie, mama sau izvorul celorlalte virtuţi: 
„Dacă cuminţenia stă în fruntea treburilor, cine este mai bun meşter decât înţelepciunea în 
toate câte sunt? Şi de iubeşte cineva dreptatea, ostenelile înţelepciunii rodesc sfinte puteri, ea 
ne învaţă înfrânarea şi chibzuinţă, dreptatea şi bărbăţia, tot ce este mai de folos în viaţa 

/V 

oamenilor” (înţelepciunea lui Solomon 8, 6-7). 

Ca aplicare practică este impresionant episodul biblic în care Solomon, devenit rege 
peste Israel, nu cere lui Dumnezeu nimic altceva decât înţelepciune, convins fiind că numai 
prin înţelepciune îşi va putea îndeplinii obiectivele şi scopul misiunii sale: „...Şi acum Tu, 
Doamne Dumnezeu meu, ai pus pe robul Tău rege în locul lui David, tatăl meu; însă eu sunt 
foarte tânăr şi nu ştiu să conduc... Dăruieşte-i dar robului Tău minte pricepută, ca să asculte 
şi să judece pe poporul Tău şi să deosebească ce este bine şi ce este rău... Şi a zis Dumnezeu: 
Deoarece tu ai cerut aceasta şi n-ai cerut viaţă lungă, n-ai cerut bogăţie, n-ai cerut sufletele 
duşmanilor tăi, ci ai cerut înţelepciune ca să ştii să judeci, iată îţi voi da minte înţeleaptă şi 
pricepută.. .ba îţi voi da şi ceea ce n-ai cerut: bogăţie şi slavă, aşa încât nici unul dintre regi nu 
va fi asemenea ţie...” (III Regi 3, 5-13). 

Din cele până aici tratate vedem că înţelepciunea omenească, ca virtute în Vechiul 
Testament, este deosebită de inteligenţa care reprezintă un dat nativ, fiindcă înţelepciunea se 
câştigă, se dobândeşte. O altă deosebire rezidă în faptul că inteligenţa poate fi pusă şi în 
serviciul răului; nu şi înţelepciunea. Pentru acest motiv, înţelepciunea se mai numeşte în Cartea 
Proverbelor şi stăpânire de sine (1,2), cuminţenie (8, 5), chibzuinţă (2,11; 13,16), prudenţă 
(14,15-16), iscusinţă (22,3), ştiinţă (15,2), experienţă (20,29), perspicacitate (1,4), cumpătare 
(5, 15; 23,4), prevedere (8, 12; 10, 5), pricepere (7, 4). 287 

A 

înţelepciunea ca virtute în Vechiul Testament îşi are originea sau izvorul în „frica 
de Dumnezeu”, adică în pietate, evlavie sau religiozitate şi rodeşte dreptatea ca împlinire 
a voii lui Dumnezeu exprimată în poruncile Sale, în Legea Sa cea sfântă. 


287 Idem, p.91 

3.3. înţelepciunea creştină 
ca şi cunoaştere adevărată a realităţilor divine 

/v 

înţelepciunea ca şi cunoaştere adevărată este un act sinergie la care colaborează două 
elemente. Pe de o parte Dumnezeul cel viu şi adevărat care ne oferă harul său. Pe de altă parte 
comuniunea cu Dumnezeu prin rugăciunea în Duhul Sfânt animată de credinţa şi iubirea 
noastră. 

/V 

In Noul Testament înţelepciunea primeşte o dimensiune duhovnicească corelată de 
mântuirea adusă lumii de Fiul lui Dumnezeu, şi de dobândire a sfinţeniei prin harul Duhului 
Sfânt. 

Caracterul duhovnicesc al înţelepciunii îl vedem încă de la începutul activităţii 
mesianice a Domnului, când El însuşi evidenţiază prin cuvintele profetului prezenţa duhului 
în activitatea Sa: „Duhul Domnului peste mine...” (Luca 4, 18-19); iar înţelepciunea este 
unul dintre cele mai importante daruri ale Duhului Sfânt(Isaia 11,2). 

/V 

In faţa idealului filosofiei elene Sfântul Apostol Pavel pune „înţelepciunea venită de 
la Dumnezeu” (I Corinteni 1,30), pe măsură să creeze o nouă filozofie, şi anume: „Philosophia 

/V 

Christi”. Credinţa în Hristos - înţelepciunea lui Dumnezeu va deveni idealul de viată a asceţilor 
creştini, iar viaţa lor de rugăciune va fi noua filosofie creştină. 

Sfântul Apostol Pavel arată că Iisus Hristos „este puterea lui Dumnezeu şi înţelep¬ 
ciunea lui Dumnezeu” (I Corinteni 1,24). Puterea este în acest text elementul determinant al 
distrugerii păcatului, iar înţelepciunea este factorul noii creaţi cosmice realizată prin mântuire. 
„După cum la facerea lumii a prezidat înţelepciunea divină, ca forţă hotărâtoare a armonizării 
elementelor şi legilor cosmice, tot aşa haosul ontologic şi moral provocat de păcat trebuia 
înlocuit prin restabilirea ordinii divine graţie intervenţiei nu numai metafizice dar şi fizice a 
înţelepciunii”. 288 

Sfântul Apostol Pavel arată, în continuare, că Iisus Hristos „care s-a făcut pentru voi 
înţelepciune de la Dumnezeu, dreptate, sfinţenie şi răscumpărare” (I Corinteni 1, 30), 
reprezintă o „putere tainică şi ascunsă” existentă în preştiinţa lui Dumnezeu, care „a rânduit-o 
spre slava noastră, pe care nici una din stăpânirile veacului acestuia nu a cunoscut-o, că dacă 
ar fi cunoscut-o nu ar fi răstignit pe Domnul slavei” (I Corinteni 2,6-8). Faptul că înţelepciunea 
- Hristos este o taină ascunsă şi de „îngeri neştiută”, dovedeşte că ea reprezintă altceva decât 
înţelepciunea omenească. Este neînţeleasă, superioară şi chiar inaccesibilă acesteia. De aceea, 
condamnând înţelepciunea lumească, Apostolul scrie fără menajamente: „.. .Pierde-voi înţe- 


288 Pr. Prof. Ivan G. Coman, Orientarea şi sensul înţelepciunii, în rev. Biserica Ortodoxă Română, 
nr. 1-3/1946, p. 29. 

lepciunea înţelepţilor şi ştiinţa celor ştiutori o voi lepăda. Unde este înţeleptul? Unde este 
cărturarul? Unde este întrebătorul veacului acestuia? Au nu a dovedit Dumnezeu nebuni înte- 

9 

lepciunea lumii acesteia? Căci de vreme ce lumea nu a cunoscut prin înţelepciune pe Dumne¬ 
zeu, a binevoit Dumnezeu să mântuiască pe cei ce cred prin nebunia propovăduirii. Pentru că 
şi iudeii cer semn şi elini caută înţelepciunea. Iar noi propovăduim pe Hristos cel crucificat, 
pentru iudei sminteală iar pentru elini nebunie. Iar pentru cei chemaţi, şi iudei, şi elini, pe 
Hristos, puterea lui Dumnezeu şi înţelepciunea lui Dumnezeu” (I Corinteni 1, 19-24). 

După cum vedem, apare o nouă înţelepciune; ceea a mântuirii prin crucea lui 
Hristos. Aceasta însă este pentru iudei sminteală, fiindcă ei aşteptau un Mesia politic, care să 
le aducă puterea de stăpânire asupra lumii. Ori, pentru cei ce susţineau că este „blestemat cel 
răstignit pe lemn”, mântuirea prin cruce nu putea fi decât o mare sminteală... Pentru elinii 
care propovăduiau că Dumnezeu este impasibil, răstignirea Lui pe cruce era o adevărată ne¬ 
bunie. Ei nu puteau înţelege, conform filosofiei lor, marea taină a crucii... 

Noua înţelepciune având cu totul altă motivaţie, are în acelaşi timp şi alte temeiuri şi 
forme de realizare specifice ei. 

Vom remarca două elemente specifice: 

A 

In primul rând, ea se temeluieşte pe o nouă credinţă, şi anume credinţa în Fiul lui 
Dumnezeu care s-a jertfit pe cruce pentru mântuirea noastră. Acesta este aspectul înţelepciunii 
lui Dumnezeu prin care Hristos s-a făcut pentru noi răscumpărare (I Corinteni 1, 30). La 
această înţelepciune răscumpărătoare se ajunge prin credinţa în jertfa crucii lui Hristos: 
„.. .Fiecare să nu cugete despre sine mai mult decât se cade să cugete, ci să cugete a fi înţelept 
după măsura credinţei împărţită de Dumnezeu fiecăruia” (Romani 12, 2-3). 

Animată de credinţa şi iubirea faţă de Dumnezeul cel viu şi adevărat, înţelepciunea se 
ridică prin harul lui Dumnezeu la rugăciunea contemplativă care conduce sufletul spre 
înţelepciunea divină a Logosului, şi astfel se ajunge la yvomq alT]0ivri (cunoaşterea cea 
adevărată), deosebită de cea a lumii. Nouă înţelepciune creştină va proclama şi imprima 
vieţii noi idealuri ne mai întâlnite până atunci. E vorba de înţelepciunea care face cunoaşterea 
vie, ca formă de viaţă conform credinţei. Din ea va izvorî iubirea crucificată a jertfei 
pentru Hristos, concretizată ca dăruirea vieţii pentru El, manifestată concret şi entuziast 
prin cele două forme ale martiriului: martiriul sângelui (roşu) şi martiriul poftelor (alb). 

A 

In acelaşi timp, înţelepciunea creştină se îndreaptă cu entuziasm spre oameni şi spre lume, 
pentru a le sluji prin filantropia, realitate complet necunoscută înţelepciunii precreştine. 

A 

In al doilea rând, Hristos ca înţelepciune de la Dumnezeu s-a făcut pentru noi „dreptate 
şi sfinţenie” (I Corinteni 1, 30). Pentru a putea dobândi prin primirea înţelepciunii lui Dum¬ 
nezeu dreptatea şi sfinţenia ne ajută însăşi Dumnezeu prin harul Său. De aceea, atât credinţa 
cât şi înţelepciunea poartă pecetea Duhului şi a puterii (I Corinteni 2, 4-5), deoarece 
„Domnul este Duhul” (II Corinteni 3,17). 

3.4. înţelepciunea creştină 
ca judecată duhovnicească 

Din cele până aici tratate rezultă că înţelepciunea ca virtute este o putere duhovni¬ 
cească dată sufletului omenesc spre a-şi forma o „judecată duhovnicească” (I Corinteni 
2, 14), spre a înţelege darul crucii care i se adresează spre mântuire. Astfel, înţelepciunea, 
creştină nu mai rămâne o judecată abstractă specifică filosofilor, nici o împlinire rigidă şi 
formală a unor porunci, fie ele chiar şi divine, cum era înţelepciunea în Vechiul Testament; 
înţelepciunea creştină având inspiraţia divină şi puterea Duhului interpretează duhovniceşte 
jertfa crucii, scoţând-o din paradoxul care nu o putea accepta. Potrivit noii judecăţi duhovni¬ 
ceşti, jertfa crucii devine o realitate concretă care ţi se adresează şi te integrează în scopul ei 
final, care este mântuirea. De aceea, prin credinţă şi prin puterea Duhului toţi pot primi o 
astfel de judecată duhovnicească, chiar şi elinii şi iudeii care altădată, orientându-se după 
înţelepciunea lor, nu i-au putut înţelege sensul: „Astfel, pentru cei chemaţi la credinţă şi iudei 
şi elini, crucea din sminteală şi nebunie, va deveni Hristos - Puterea lui Dumnezeu şi 

/V 

înţelepciunea lui Dumnezeu” (I Corinteni 1,24). 

Prin înţelepciunea crucii situaţia se schimbă în întregime, şi numai judecata duhov¬ 
nicească poate înţelege că „Dumnezeu a ales pe cele nebune ale lumii, ca să ruşineze pe cei 
înţelepţi, şi cele slabe ale lumii le-a ales Dumnezeu ca să ruşineze pe cele tari, şi cele din 
neam de jos şi nebăgate în seamă ale lumii le-a ales Dumnezeu, şi cele ce nu sunt, ca să strice 
pe cele ce sunt,... Din El sunteţi voi în Hristos Iisus, care pentru noi s-a făcut înţelepciune de 
la Dumnezeu şi îndreptăţire şi sfinţire şi răscumpărare” (I Corinteni 1, 27-30). După cum 
vedem, noua înţelepciune duhovnicească nu aparţine omului firesc, care gândeşte şi trăieşte 
după legea păcatului, fiindcă „omul firesc nu primeşte cele ale Duhului lui Dumnezeu, că 
sunt pentru el nebunie, şi nu le poate înţelege, pentru că ele se judecă duhovniceşte... Noi 
însă avem gândul lui Hristos” (I Corinteni 2,14-16). Noua judecată duhovnicească poartă în 
sine „duhul înţelepciunii şi al descoperirii în cunoaşterea lui Hristos” (Efeseni 1, 17). Ea se 
structurează pe „gândul lui Hristos”, „ca înnoire a minţii spre a cunoaşte voia lui Dumnezeu, 
cea bună şi plăcută şi desăvârşită” (Romani 12, 2). Iar „voia lui Dumnezeu este sfinţenia 
voastră” (I Tesaloniceni 4, 3). 

De aici vedem că improprierea gândului lui Hristos prin credinţa şi puterea Duhului 
ne aduce o judecată duhovnicească sau o nouă înţelepciune, şi anume înţelepciunea 
răscumpărătoare a crucii, prin înnoirea vieţii. Gândul lui Hristos înseamnă o nouă înţelepciune, 
un nou fel de a judeca, o nouă mentalitate, după îndemnul apostolic: „cugetaţi în voi la vel ca 
şi Hristos Iisus, care, fiind în chip de Dumnezeu, nu a socotit o răpire a fi întocmai cu Dum- 

nezeu, ci s-a deşertat pe sine, luând chip de rob, făcându-se asemenea oamenilor... s-a smerit 
făcându-se ascultător până la moarte şi încă moarte pe cruce” (Filipeni 2, 5-8) 

De aici vedem că înţelepciunea crucii venită prin puterea lui Dumnezeu, o primim ca 
lucrare a Duhului Sfânt prin gândul smerit al lui Hristos, cunoscut sub numele de 
„tapeinophrosyne”. Aceasta este noua înţelepciune, care creează judecata duhovnicească, 
întru înnoirea şi sfinţenia vieţii. Tapeinophrosyne creează o nouă înţelepciune în relaţiile cu 
semenii: „Nimic făcând cu ceartă sau cu mărire deşartă, ci cu smerenie socotind unul pe altul 
a fi mai de cinste decât el însuşi. Nu căutaţi fiecare ale sale, ci fiecare pe ale altora” (Filipeni 
2, 3-4). Aceasta este înţelepciunea slujirii vieţii şi nevoilor semenului, care merge până la 
jertfa, asemenea lui Hristos, „care nu a venit să I se slujească, ci să slujească El şi să-şi dea 
sufletul răscumpărare pentru mulţi” (Marcu 10,45). Tapeinophrosyne ca „philosophia Christi” 
este un nou fel de a gândi, făcând mereu vie şi mereu activă până la sfârşitul veacurilor înţe¬ 
lepciunea crucii lui Hristos. Cel ce a ajuns la noua înţelepciune a slujiri, se va simţi împlinit 
nu poruncind şi transformându-şi semenii în sclavi, ci slujind el cu totală dăruire nevoile şi 
neputinţele lor: „Purtaţi sarcinile unul altuia şi aşa împliniţi legea lui Hristos” (Galateni 6, 3) 

Această nouă înţelepciune creştină, care schimbă tabla de valori, pornind din gândul 
smerit al lui Hristos, îl are pe El atât ca model de viaţă, cât şi ca putere divină de a 
dobândi — cum arată Apostolul — „dreptatea şi sfinţenia” ce izvorăsc din înţelepciunea 
crucii Sale. 

/V 

In felul acesta, înţelepciunea duhovnicească va dezvolta o viaţă nouă, deosebită de 
viaţa lumii păcatului, şi un om nou, „înrădăcinat şi zidit în Hristos şi întărit în credinţă” 
(Coloseni 2, 6). „Şi pe voi, care eraţi oarecând înstrăinaţi şi vrăşmaşi cu mintea în lucrurile 
cele rele, acum v-a împăcat în trupul cărnii lui prin moarte, ca să vă înfăţişaţi sfinţi şi fără 
prihană şi nevinovaţi înaintea Sa” (Coloseni 1,21-22). Dat fiind faptul că toţi „câţi sunt ai lui 
Hristos şi-au răstignit trupul împreună cu patimile şi cu poftele” (Galateni 5,24-25), potrivit 
înţelepciunii duhovniceşti, ei vor cultiva „roada Duhului”. Iar „roada Duhului este dragostea, 

/V 

bucuria, pacea, îndelunga-răbdare, blândeţea, cumpătarea” (Galateni 5,22). „împotriva acestora 
nu este lege” (Galateni 5, 23), fiindcă legea îşi arată voia lui Dumnezeu, dar nu îţi dă şi 
puterea ca să o împlineşti, pe când, virtutea înţelepciunii ca viaţă în Hristos, este puterea 
Duhului care o face rodnică. 

Noul caracter duhovnicesc al înţelepciunii, specific creştin, se arată şi prin aceea că 
înainte de a avea această virtute, creştinii ca oameni fireşti erau „fără minte” (‘avopioi = 
insipientes)... „slujind poftelor şi feluritelor desfătări, petrecându-ne viaţa în răutate şi invidie, 
urâţi fiind şi unul pe altul urându-ne. Dar când s-a arătat bunătatea lui Dumnezeu Mântuitorul 
nostru şi iubirea Sa de oameni... după mila Sa ne-a mântuit prin baia naşterii din nou şi prin 
înnoirea Duhului Sfânt” (Tit 3, 3-5), adică prin Botez ca şi curăţie de păcat şi regenerare la o 
viată nouă, ca lucrare a Sfântului Duh. 

Sfântul Iacob face deosebirea dintre înţelepciunea omenească şi cea dumnezeiască, 
fapt evidenţiat de roadele fiecăreia dintre ele. „Poate smochinul, fraţilor, să facă măsline, sau 
viţa de vie să facă smochine?... Cine este între voi înţelept şi priceput să-şi arate buna-i 
purtare prin faptele lui, în blândeţea înţelepciunii. Iar dacă aveţi invidie amară şi zavistie în 

/V 

inima voastră, să nu vă lăudaţi, nici nu minţiţi împotriva adevărului. înţelepciunea aceasta nu 
vine de sus, ci este pământească, trupească, demonică... iar înţelepciunea de sus întâi este 
curată, apoi paşnică, îngăduitoare, supusă, plină de milă şi de roade bune, nepărtinitoare şi 
nefaţarnică” (Iacob 3,12-17). 

In concluzie, înţelepciunea ca virtute creştină este un act sinergie, în care iniţiativa 
o are harul divin la care persoana umană aderă prin credinţă şi rugăciune, care pătrunzând 
în tainele lui Dumnezeu, devine roadă a Duhului Sfânt, pe măsură să transforme în fapte 
gândul lui Hristos, ca înţelepciune divină. 


3.5. Aspecte sofiologice 

De-a lungul vremii interesul pentru aprofundarea înţelepciunii s-a dovedit atât de activ, 
încât s-a creat o adevărată sofiologie. P. Florenski arată că învăţătura despre sofia se manifestă 
în trei perioade principale, fiecare din ele descoperind un conţinut complementar. 1. La părinţii 
greci, ea are un caracter teologic, pentru ei sofia identificându-se cu Hristos. 2. Sofia identificată 
cu Hristos va intra în pietatea liturgică, şi va străluci ca numire dată multor catedrale şi biserici. 
Iată spre exemplificare un pasaj din rugăciunea rostită de preot în cadrul Sfintei Liturghii a 
Sfântului Vasile cel Mare: „... Mântuitorul nostru, nădejdea noastră, care este chipul bunătăţii 
Tale, pecete asemenea chipului, care întru Sine Te arată pe Tine, Tată, Cuvânt viu, Dumnezeu 

A 

adevărat, înţelepciunea mai înainte de veci, viaţă, sfinţire, putere, lumina cea adevărată, prin 
care S-a arătat Sfântul Duh...”. La vechii slavi este evidenţiat mai mult aspectul moral, sofia 

A 

identificându-se mai mult cu Maica Domnului. 3. In epoca modernă s-a insistat asupra 
aspectului cosmologic şi eclezial, fncând ca sofia să fie percepută în căutarea unităţii întregii 
creaţii. 289 

Noi rămânem la aspectul înţelepciunii ca virtute creştină, ca strădanie neântreruptă a 
asceţilor creştini de a o cultiva ca „philosophia Crhisti”, ca viaţă în Hristos şi dar al Duhului 
Sfânt, prin raţiunea luminată de credinţă, care ca o podoabă a sufletului, depăşeşte simpla 
ştiinţă omenească, după cum prea frumos arată Sfântul Maxim Mărturisitorul: „Podoaba 
naturală a celor raţionali este raţiunea. Podoaba raţiunii este înţelegerea... Podoaba înţelegerii 
este deprinderea şi aptitudinea... Podoaba acestei deprinderi este contemplaţia fură greşeală, 


289 Tomas Spidlik, Spiritualitatea Răsăritului creştin, voi. IV, trad. Maria Cornelia Ică jr., Sibiu, 2002, 
p.306. 

prin care se dobândeşte cunoştinţa adevărată. Iar sfârşitul acesteia este înţelepciunea, care 
e împlinirea cea mai adevărată a înţelegerii. .. Pe aceasta cultivând-o noi cei robiţi de toate 
cele potrivnice firii, ne vom dovedi făptuitorii tuturor virtuţilor dumnezeieşti, adică vom lepăda 
prin tot binele urâciunea pământească din suflet, spre a primi frumuseţea duhovnicească”. 290 

4. DREPTATEA CA SFINŢENIE A VIEŢII 
4.1. Dreptatea ca lege morală naturală 

/v 

In firea omului există impulsuri, înclinaţii sau predispoziţii spre bine. Acestea apar ca 
imperative, în sensul: săvârşeşte binele şi evită rău! E vorba de imperativul firii de a urma 
binele şi de a evita răul. Există în natura spirituală a omului şi conştiinţa morală, ca judecător 
al faptelor noastre, având menirea de a aduce mustrarea pentru răul săvârşit, precum şi 
satisfacţia pentru binele împlinit. 

Pe baza legii morale naturale şi a conştiinţei morale existentă în firea omului, putem 
spune că omul este fiinţa care aspiră spre valori (adevăr, bine, frumos) fapt care îi dă dinamismul 
împlinirii sale spirituale, sau a desăvârşirii naturii sale. 

A 

In acest context, omul posedă şi sentimentul dreptăţii, ca o condiţie esenţială a ordinii 
din sine însuşi şi din relaţiile cu semenii. Este în corespondenţă cu adevărul, care orientează 
corect gândirea spre a determina după cum se cuvine realitatea. Această întrepătrundere dintre 
adevăr şi dreptate se evidenţiază chiar şi în limbajul comun, atunci când se apreciază că cel ce 
spune adevărul, „are dreptate”. Sentimentul dreptăţii se exprimă prin două elemente: 

1. egalitatea între indivizi 

2. egalitatea între faptă şi răsplată. 

De aici se naşte conştiinţa datoriei şi a capacităţii de apreciere după adevăr (adică 
justă) a activităţii efectuate, precum şi noţiunea de merit. Toate acestea merg pe fondul 
lucidităţii, stabilind una din coordonatele dreptăţii: a da fiecăruia ceea ce i se cuvine. Altfel 
este nedreptate, iar aceasta naşte sentimentul revoltei. Acesta este atât de puternic, încât 
atunci când pierde controlul raţiunii, merge până la ucidere şi sinucidere. 

Romanii figurau dreptatea într-o balanţă ţinută în mână de către o fecioară legată la 
ochi. 291 Balanţa şi ochii închişi simbolizează spiritul de echilibru şi dreptate, care stabileşte 
ordinea pe baza adevărului faptelor. 

Faptul că aceasta este starea naturală şi normală, o dovedeşte faptul că „omul bolnav 
şi necinstit nu are sentimentul dreptăţii şi se consideră un nedreptăţit, dacă nu de-a dreptul 


290 Răspunsuri către Talasie, Filocalia, voi. III, trad. Pr. Prof. Dr. Stăniloae, Sibiu, 1948, p. 16-17 

291 N Mărgineanu, Condiţia umană, Bucureşti, 1972, p. 27 

şi un persecutat. De iubire de oameni nu este în stare, iar disciplina muncii îi lipseşte” (Idem 

p. 286). 

Părinţii Bisericii au accentuat în mode deosebit că sentimentul dreptăţii reprezintă în 
primul rând legea morală naturală. Astfel, Origen arată că legea naturală se exprimă după 
principiul general: „nu face altuia ceea ce ţie nu-ţi place” (Tobit 4, 15). Această lege este 
comună şi înscrisă în inimile tuturor oamenilor. Depozitul ei este mintea, ca un sicriu de aur 

/V 

în care se află tablele legii. In minte avem înscrisă legea lui Dumnezeu. Mintea trebuie să fie 
însă de aur, curată, deoarece în ea se păstrează legea lui Dumnezeu cel viu, nu pe table de 
piatră, ci pe tablele de carne ale inimii (II Corinteni 3,3). Dar oare cine a scris legea în inimile 
acelora, dacă nu Dumnezeu cu degetul Său? Aceasta e legea naturală pe care a dat-o Dum¬ 
nezeu neamului omenesc şi pe care a scris-o în mâinile tuturor. Numai pe aceasta o putem 
cunoaşte cu mijloacele noastre fireşti. 292 

Lactanţiu arată că ideea de dreptate este cea mai curată glorie a minţii omeneşti. 

Ea este singurul temei de pe care omul se poate înălţa până la Dumnezeu, care este întruparea 
integrală şi ideală a dreptăţii. De aceea, practicarea fără greş a dreptăţii este expresia celui 
mai înalt cult religios. Atât filosofii vechi, cât şi Cicero afirmau că omul se naşte pentru 
dreptate... Cultul lui Dumnezeu este unul singur: „să nu fii rău” (Div. Inst. VI, 25, 9-10). 
Forma cea mai înaltă a cultului divin este „lauda către Dumnezeu din gura celui drept, laudă 
însoţită de umilinţă şi pietate”. 293 Sfântul Ioan Gură de Aur arată că „dreptatea reprezintă 
voia lui Dumnezeu, adică legea naturală pusă de Dumnezeu în conştiinţa omului: Ea se 
lămureşte prin conştiinţă şi prin ea putem face deosebirea dintre ce este bine şi ce este rău”. 294 


4.2. Dreptatea ca expresie a ordinii juridice 

în gândirea antică 

Atât pentru marele, cât şi pentru micul univers viaţa se poate desfăşura în condiţii 
optime numai atunci când „ordo est anima rerum”. Numai atunci el este kosmos, harmonia, 
sau taxis. Altfel este haos. 

La baza vieţii ordonate din marele şi micul univers stă interacţiunea dintre fenomene 
stabilite prin anumite legi existente în însăşi structura acestora. 

Pentru ca viaţa din comunităţile omeneşti să se desfăşoare în bune condiţii trebuie să 
fie dominată de aceeaşi ordine. Aceasta este dreptatea. Ea porneşte din schimbul de marfa şi 

/V 

stabileşte echitatea între cel ce oferă şi cel ce primeşte. Intre membrii comunităţii apare astfel 


292 P.G. 14, 942. 

293 Pr. Prof. Dr. Ioan G. Coman, Probleme de filozofie şi literatură patristică, Bucureşti, 1995, p.192. 

294 PG. 49, 131 

contractul verbal. Dar pentru că aceste convenţii nu erau totdeauna respectate, pentru evitarea 
neînţelegerilor şi a dezordinii (sau haosului) a apărut legea, dreptul şi dreptatea. Dreptul este 
puterea sau valoarea superioară, care asigură anumite îndreptăţiri ce i se cuvin cuiva. Dreptatea 
este starea creată prin aplicarea dreptului, adică starea prin care se stabileşte dreptul cuiva. 
Legea este prezentarea concretă a dreptului. El este materializat în lege sau înveşmântat în 
forma ei. Grafic, dreptul reprezintă ceva rectiliniu, adică linia dreaptă referitoare la faptele 

/V 

omeneşti. Dreptatea este rectitudinea, iar contrară ei este strâmbătatea, adică nedreptatea. In 
sens popular noţiunea de drept derivă de la „dirigo”, care înseamnă a conduce, a cârmui, a 
dirigui. Adică a dirigui prin lege, ceea ce înseamnă a arăta linia dreaptă pentru conduita 
oamenilor. De aici cuvântul „directum” sau „dereptum”, de unde în româneşte „dirept” (sau 
„derept”), cu derivatele: direptate (sau dereptate = dreptate). 295 

De aici vedem că dreptul determină atât ordinea juridică, cât şi ordinea morală, fiindcă 
are ca obiectiv Binele ce se vrea introdus şi statornicit pentru stabilirea ordinii, atât în viaţa 
socială, privind raporturile dintre membrii unei comunităţi umane, cât şi binele care dirijează 
faptele conştiente şi libere ale persoanei umane. 

De aici vedem că între drept, lege şi morală, există un raport bine determinat, atât ca 
apropiere, cât şi ca distingere. Noţiunea de „lege”, provenind de la latinescul lex, gis, este un 
derivat al verbului lego - legere - legi - lectum, care înseamnă a culege, a aduna, a strânge, 
şi ne arată că legea reprezintă ceva scris, al cărui conţinut trebuie „cules” cu ochii. La început, 
legea avea, ca şi dreptatea, un caracter religios. Prin laicizare va însemna o înţelegere între 
două persoane, iar legea reprezintă contractul scris între ele. Jus, ris - dreptul este legea 
folosită în instanţele judecătoreşti. Mos, ris - este legea care indică obiceiul. Dacă obiceiul 
este acceptat ca atare devine lege ce trebuie scrisă şi promulgată. 296 

S-a remarcat că Binele poartă indicatorul ideii rectilinii (linia dreaptă din geometrie, 
sau indicatorul de măsură), adică a ideii de drept spre faptele conştiente şi libere ale omului, 
pe care le califică bune sau rele, şi se apreciază că ceea ce este bun, este drept, iar ceea ce nu 
este bun, este nedrept. Ideea de drept cuprinde în sine trei elemente: 1. Ideea rectilinie; 2. 
Ideea morală a binelui; 3. Ideea de normă practică a faptelor externe omeneşti şi organizarea 
lor în aşa fel ca să garanteze printr-un raport normal de echilibru ce stabileşte între ele o 
ordine care facilitează şi ajută întărirea şi progresul vieţii omeneşti. Iar această ordine pe care 
o creează dreptul prin impunerea poruncilor sale, se cheamă ordine de drept, sau ordine 
juridică. Aplicarea dreptului se numeşte dreptate. Deci scopul prim al legii de drept este 
dreptatea . 297 Astfel, dreptul a fost definit de Celsus (=129) ca fiind: „ars boni et aequi” 
(dreptul este arta binelui şi a echităţii). Prin echitate înţelegându-se a da fiecăruia ceea ce i se 


295 Arhid. Prof. Dr. loan Floca, Drept canonic ortodox, Bucureşti, 1992, p. 13-14. 

296 Prof. Mirela Cocaţi, Mărturii lingvistice ale creştinismului nord-dunărean, în rev. Altarul Banatu¬ 
lui, nr. 4-6/1998, p. 75. 

297 Liviu Stan, Ontologia juris , Sibiu, 1943, p. 10-15. 

cuvine. Aceasta este însăţi dreptatea juridică, sau dreptatea ca virtute socială. Ulpianus (f 228) 
spunea că „justiţia est constans et perpetua voluntas, jus suum cuique tribuendi” (Dig. I, 
1,10). Tot lui îi revine şi meritul de a fi stabilit şi preceptele dreptului: „juris praepta sunt 
haec: honeste vivere, alterul non laedere, suum cuique tribuere”. Aceasta înseamnă pe 
scurt: „jus suum cuique tribuendi” = a da fiecăruia ceea ce i se cuvine, adică dreptul său. 

De aici vedem că dreptatea este o virtute socială aflată totdeauna în interdependenţă 
cu noţiunea de drept şi cu cea de lege. Acest fapt reiese şi din omonimia lui 5ucq cu jus în 
limbajul înţelepţilor Eladei. Astfel, noţiunea de drept, jus, se redă prin to 5ik<xiov, dar şi prin 
r| Sfori, adică prin dreptate, ca finalitate a dreptului. Se crede că noţiunea de Sfori, care exprima 
la început dreptatea provine de la SuKvopi - arăt, îndrum (cu caracter imperativ, ca un ordin 
poruncitor). Alţii îl deduc de la Siksiv, care înseamnă „a azvârli” sau a lovi pe cei ce nu se 
conformează binelui social. Cercetările filologice deduc pe Sucq din indogermanul deik, care 
înseamnă a îndrepta, a arăta direcţia, a hotărî. De aici ar deriva şi SsiKVVfii cu sensul de 
îndrumător, ca cel ce indică drumul sau calea cea bună de urmat. Deci Sfoq a însemnat 
totdeauna îndreptător, măsurător drept al purtării, al faptelor, amintind de rectum. Ca măsurător 
drept al faptelor omeneşti, Sfoq este un îndreptător imperativ, poruncitor, un judecător al lor, 
asemenea unui cârmaci, a unui cenzor, care deosebeşte faptele bune de cele rele, şi ia atitudine 
faţă de cele din urmă. Pentru a se impune în comunitatea omenească Sfoq a primit şi o conotaţie 
religioasă. Era, după mărturia lui Hesiod, Solon şi Anaximandru o zeitate feminină, fiica lui 
Zeus şi a lui Qâpiţ. Astfel dreptul a fost personificat în zeitate, iar porunca lui a fost socotită 
ca o rânduială divină dată oamenilor pentru buna lor convieţuire. Astfel, atât la greci, cât şi la 
romani dike, adică dreptul a avut un caracter sacru, existând în cadrul religiei, apoi se separă 
de religie şi se imanentizează deplin, încât oamenii au uitat că ar mai exista legătură între 
drept şi religie. Dar dike judeca pe oameni sub supravegherea mamei sale Qâpiţ. Aceasta, 
ca zeiţă a dreptăţii, judeca abaterile oamenilor răzbunând pe răufăcători. Prin laicizare, 
dike se transformă în dikaion, care devine un jus profanum, iar Themis s-a transformat în 
SiKaioauvq 298 - virtutea dreptăţii, virtutea supremă care le cuprinde pe toate celelalte: „sv 5s 
5iKaioanvr| anMf|(35r|q Tiaţ apsif| soxiv” (Theognis). 


4.3. Dreptatea în etica filosofică antică 

Platon arată că prin SiKaiotxDvq Binele absolut, existenţa absolută, to ov coboară 
din lumea ideală şi intră în cea reală prin mijlocirea cugetării omeneşti, căreia i se prezintă ca 
vopoţ pentru a organiza viaţa; întâi viaţa omului ca individ, apoi a statului. Dreptatea înţeleasă 


298 Idem, p. 60. 

în sens larg este eonul diriguitor al întregii vieţi omeneşti sub toate aspectele, fără a avea o 
existenţă proprie în imanenţă, ci numai una condiţionată de prototipul ei ideal, adică de Bine. 299 

Platon arată că „acel principiu pe care, de la început, de când am durat cetatea, l-am 
stabilit ca fiind necesar de îndeplinit, acela este pe cât cred, dreptatea - el însuşi, ori vreun 
aspect al său. Căci am stabilit şi am spus de multe ori că fiecare ar trebui să nu facă decât un 
singur lucru în cetate, lucru faţă de care firea sa ar vădi, în mod natural, cea mai mare aplecare... 
Iar că principiul „să faci ce este al tău şi să nu te ocupi cu mai multe este dreptatea, pe 
aceasta am auzit-o şi de la mulţi alţii şi noi am spus-o de mai multe ori” (Republica 433 a.b). 
Această definiţie a dreptăţii acoperă definiţia dată de Polemarchos: „drept e să dai fiecăruia 
ceea ce i se cuvine”. Dar Platon va da o interpretare mult superioară dreptăţii, atunci când o 
fundamentează pe elementele interioare ale sufletului omenesc. 

Platon pune virtutea în legătură cu cele trei părţi ale sufletului. Când se referă la partea 
raţională a sufletului (logistikon), atunci primează virtutea înţelepciunii, a cunoaşterii, sau a 
chibzuinţei (phronesis). Dar intelectul poate fi influenţat pozitiv sau negativ de partea 
irascibilă: thymoides, şi atunci exprimă forţa, curajul. Dacă acesta se desfăşoară cu chibzuinţă, 
atunci bărbăţia exprimă demnitatea umană. Ea devine andreia, adică virtutea bărbăţiei sau a 
curajului. Dar intelectul poate fi influenţat şi de partea concupiscenţei, de poftă: epithymeti- 
kon. Tot raţiunea este aceea care ţine în frâu această parte a sufletului, dând demnitate omului 
prin virtutea cumpătării: sophrosyne. Aceste trei virtuţi: phronesis, andreia şi sophrosyne 
se exercită şi au ca scop SiKaiOGDVTp Acesta stabileşte proporţia justă şi armonia în exer¬ 
citarea celor trei virtuţi: „Dreptatea nu se referă la partea îndreptată în afară (a da fiecăruia 
ceea ce i se cuvine - n.n.), ci la cea îndreptată înăuntru, privind cu adevărat şinele şi ceea ce 
are de-a face cu acesta. Anume, ca fiecare om să aibă grijă ca părţile sufletului său să nu facă 
ceea ce nu le revine, nici ca aceste părţi să aibă mai multe ocupaţii luate una de la alta. Ci, 
stabilindu-şi bine omul treaba sa proprie, stăpân pe sine, bine orânduit şi prieten sieşi, să-şi 
potrivească cele trei părţi ale sufletului între ele, precum ar fi cele trei canoane ale acordajului 
(unei lire) - e vorba de coarda superioară, cea medie şi cea inferioară; legându-le astfel pe 
toate laolaltă şi, în general, devenind unul din mai mulţi, cumpătat şi pus în armonie, tot aşa 
el să şi acţioneze. Iar dacă ar face ceva legat de dobândirea unor bunuri, sau s-ar îngriji de 
corp, ori ar avea o îndeletnicire obştească, sau o relaţie privată, în toate aceste situaţii, el 
socoteşte dreaptă şi frumoasă fapta care ar păstra şi produce această dispoziţie şi numeşte 
înţelepciune ştiinţa care comandă această faptă. Dar numeşte lucru nedrept fapta care ar nărui 
acea dispoziţie, iar neştiinţă - opinia ce i-ar porunci s-o facă” (Republica 443 d-444 a). 

Aristotel, adaptând virtuţile cardinale formulate de Platon, arată că cea mai însemnată 
dintre ele este dreptatea. „Ea este o virtute perfectă, nu în sens absolut, ci în raport cu altceva. 
Şi de aceea ea este privită în general ca o suverană a virtuţilor, mai strălucitoare decât luceafărul 


299 Ibidem, p. 61-62. 

de seară, mai strălucitoare decât luceafărul de zi. De aici proverbul: „Dreptatea concentrează 
în ea întreaga virtute”... Ea este perfectă pentru că cel ce o posedă poate face uz de virtutea sa 
şi în favoarea altora, nu numai pentru sine. Căci mulţi pot practica virtutea în chestiuni 
personale, dar sunt incapabili să o facă în cele privitoare la alţii... Aşadar, dacă omul cel mai 
rău este cel ce face uz de răutate atât împotriva lui însuşi, cât şi împotriva prietenilor, omul cel 
mai bun este cel ce practică virtutea nu numai pentru sine, ci şi pentru alţii, căci lucrul dificil 
acesta este. Astfel înţeleasă, dreptatea nu reprezintă o parte a virtuţii, ci virtutea în 
întregime. (anif| psv onv r| Sucaioauvr) ou pspoţ apsipţ alia oAîţ aperi) scrciv). Din cele de 
mai sus reiese clar diferenţa dintre virtute şi dreptatea astfel concepută: dreptatea este identică 
cu virtutea, dar esenţa lor nu este aceeaşi, ci, în măsura în care se raportează la alţii, ea este 
dreptate, iar în măsura în care este dispoziţie habituală propriu-zisă, este virtute” (E. N. V, 
1129 b. 25- 1130 a 5-10). 

Aristotel arată apoi că dintre toate virtuţile, cele mai însemnate sunt cele care servesc 
altora. Acestea sunt dreptatea şi bărbăţia. Dreptatea serveşte în timp de pace, bărbăţia 
în timp de război. Dreptatea este virtutea prin care toţi primesc ceea ce li se cuvine, precum 
pospune legea (Rhetorica 1,9). Dreptatea însă are ca ţintă binele comun tuturor oamenilor. De 
aceea este cea mai mare. Ea nu este numai o parte a virtuţii, ci întreaga virtute = oh\ apexfj 
£<mv (E. N. V, 3, 1129 b 29). Ea este virtutea socială pe care trebuie să o urmeze toate 
celelalte. Ea este un summum bonum. Astfel, ea depăşeşte înţelesul juridic obişnuit, dar în 
acelaşi timp este normă şi cenzor al dreptăţii juridice. Ea reprezintă o aplicare a legii prin 
care se dă fiecăruia ceea ce este al său (Rhetorica I, 9). Echitatea este mai mult decât 
legalitate. Ea este un drept chiar contra celui legal. (Rhetorica I, 18). 

Aristotel arată că dreptatea „îndeplineşte cea ce este avantajos celui liber” (En 1130 

A. 

a-4). In acest caz, dreptatea nu este o simplă virtute, ci devine o necesitate a instituţiei 
politice. Se stabileşte astfel principiul social-politic al reprezentaţiei sarcinilor şi a avantaje¬ 
lor vieţii sociale devenind: SuxvepîiTiiaj, adică dreptatea distributivă (E.N. 1130 b. 10- 
1131 b 25). Principiul dreptăţii în schimburi va fi 5iop0coTiKfj, adică dreptate comutativă 
(EN 1131b 25-1134 a 10). Prin urmare, dreptatea este virtutea de bază a instituţiilor, asemenea 

A 

adevărului a sistemelor de gândire. In această situaţie, înainte de orice, instituţiile trebuie să 
fie drepte, altfel trebuie desfiinţate oricât de consolidate ar fi acestea. 

Pentru stoici, dreptatea rezidă în echitate şi bunăvoinţă (D. L. VIII, 1, 65). Ea se 
impune prin dreapta raţiune. Zenon a „decretat” că virtutea trebuie practicată pentru virtute, 
nu din interes şi nici din teamă. Dreptul sau legea este dreapta judecată (Zoyoţ opOoţ) 
stabilind legătura cauzală cu divinitatea. Hrisip spune că dreptatea nu are alt principiu şi altă 
origine decât din Zeus şi din natura raţională comună tuturor oamenilor. Cicero se referă în 
mod special la „logos orthos” pe care o socoteşte „summa ratio”, legea supremă, care s-a 
născut mai înainte de toţi vecii (De legibus I, 6). Cicero spune că „există o lege adevărată care 

este raţiunea dreaptă conformă naturii, prezentă în toţi, constantă, eternă, care îndeamnă 
poruncind la ceea ce trebuie să facem, care oprind, întoarce de la înşelăciune” (De Republica 
III, 22). 300 

A. 

In gândirea antică se mai vorbeşte şi de dreptatea retributivă, ce are ca obiect porunca 
ce răzbună nedreptatea. Aceasta are un scop reparatoriu şi terapeutic, aducând vindecarea 
acolo unde există tristeţea şi teama provenite din nedreptate. Ea nu se bazează pe compasiune 
sau iertare, ci pe răzbunare care duce acel katharsis al sufletului omenesc, cum a fost cazul 
lui Oedip, Madea sau Electra. Caracterul purificator rezultă din terapia ce dă sens suferinţei. 


4.4. Dreptatea în Vechiul Testament 

A 

In Vechiul Testament, dreptatea redată prin sedâqâh (sedeq - sdq) are un caracter 
religios, moral, juridic şi legalist. 

A 

In primul rând este acţiunea lui Dumnezeu care salvează omul arătându-i prin legea Sa 
drumul prin care poate ajunge la mântuire, dacă păstrează fidelitatea legăturii cu El: „Dreptatea 
Mea va rămâne în veac şi mântuirea Mea din neam în neam” (Isaia 51, 8). Dreptatea lui 
Dumnezeu exprimă voia Sa prin poruncile Sale, adică prin legea Sa. Şi cum la Dumnezeu 
sfinţenia este absolută, pe baza unităţii indisolubile dintre voinţa Sa şi Binele pe care îl repre¬ 
zintă, omul este chemat şi el la sfinţenia lui Dumnezeu: „Fiţi sfinţi precum şi eu Domnul 
Dumnezeul vostru sunt sfânt” (Leviticul 19,2). Cel drept era considerat sfânt, bine plăcut lui 
Dumnezeu, fiindcă împlineşte voia Sa, poruncile Sale. 

Pe lângă acest caracter religios, în care dreptatea exprimă pietatea şi sfinţenia lui 
Dumnezeu, în cadrul legalităţii teocratice a poporului lui Israel, dreptatea avea şi un caracter 
social. Cetăţeanul era în acelaşi timp şi credinciosul. Adică, cel ce cinstea pe Iahve, cel ce 
păzea poruncile Lui sfinte şi rânduielile de a-L cinsti, cel ce îşi cinstea părinţii şi conaţionalii, 
cel ce nu desfrâna, cel ce nu săvârşea ucidere, cel ce nu săvârşea furt, cel ce spunea adevărul, 
cel ce nu poftea nimic din ceea ce nu-i aparţinea, era considerat om drept. Dar şi mai mult, era 
considerat sfânt. Călcarea legii lui Dumnezeu era socotită nelegiuire, fărădelege, sau păcat 
(necurăţie în faţa lui Dumnezeu) şi era pedepsită cu asprime. 

De fapt, dreptatea lui Dumnezeu prin definiţie impune a da fiecăruia ceea ce i se cuvine. 
Păcatul fiind considerat urâciune în faţa lui Dumnezeu, atrage, conform dreptăţii, pedeapsa 
pentru cei fărădelege, iar virtutea ca împlinire a legii lui Dumnezeu, care exprimă voia şi 
sfinţenia Lui, revarsă razele de binefaceri divine asupra celui ce o săvârşeşte, din neam în 

A 

neam... înţelegem mai bine această concepţie dominantă în Vechiul Testament, dacă ne gândim 


300 Ibidem, p. 79-82. 

la nedumerirea dreptului Iov care nu-şi putea explica suferinţa care-i mistuia fiinţa şi revărsa 
asupra casei şi urmaşilor săi tot felul de nenorociri istovitoare... 

Ideea că „pe păcătoşi Dumnezeu nu-i ascultă, ci, dacă este cineva cinstitor de Dumne¬ 
zeu şi face voia Lui, pe acesta îl ascultă” (Ioan 9, 31), era atât de bine şi de adânc întipărită în 
conştiinţa iudeilor, încât, cu prilejul vindecării orbului din naştere, Iisus, fiind acuzat ca păcătos 
fiindcă săvârşea minuni sâmbăta, se aprecia că nu poate fi ascultat de Dumnezeu şi, ca urmare, 
minunea vindecării orbului rămâne marea sminteală a reprezentanţilor oficiali ai Legii... De 
aceea, toţi cei ce împlineau legea erau consideraţi drepţi, adică sfinţi sau neprihăniţi în faţa 

A 

lui Dumnezeu. In felul acesta, dreptatea sub aspect moral este identică cu cea de sfinţenie sau 
de neprihănire, adică lipsiţi de întinăciunea păcatului. 

Aşadar, dreptul iudaic avea un caracter divin, întrucât legea a fost dată de Dumnezeu, 
iar dreptatea fiind identică cu sfinţenia avea în Vechiul Testament deopotrivă un caracter 
religios moral şi unul social. Ca virtute a sfinţeniei, ea sintetiza toate celelalte virtuţi, fiindcă 
toate celelalte virtuţi nu erau altceva decât împlinirea poruncilor legii. 301 


4.5. Dreptatea în Noul Testament 

Dacă în Vechiul Testament dreptatea se exprima într-o societate naţională de gen 
teocratic, având caracterul sfinţeniei lui Dumnezeu, ca adevăratul şi unicul stăpân al poporului, 
în Noul Testament, pe timpul Mântuitorului, exista un proces de desacralizare, fiindcă poporul 
trebuia să accepte şi dreptatea dată de legea asupritorului roman. Având ca temă a predicii 
Sale, împărăţia lui Dumnezeu, Mântuitorul va predica dreptatea lui Dumnezeu înscrisă în 
sufletele credincioşilor, unde se găsea de fapt, şi împărăţia lui Dumnezeu (Luca 17, 21). 
Dreptatea, având un caracter duhovnicesc, se va raporta la dreptatea lui Dumnezeu ca sfinţenie 
şi perfecţiune morală şi spirituală, încât omul drept este cel evlavios şi viruos, fidel dreptăţii 
lui Dumnezeu, pe care o realizează în viaţa sa. 

A 

înscriind dreptatea ca sfinţenie a vieţii pe frontispiciul Evangheliei Sale, Mântuitorul 
proclamă caracterul ei spiritual, deosebit atât de cel al reprezentanţilor religioşi ai vremii, cât 
şi de cel al puternicilor asupritori, spunând: „căutaţi mai întâi împărăţia lui Dumnezeu şi 
dreptatea Lui şi celelalte se vor adăuga vouă” (Matei 6, 33). 

Dat fiind însă faptul că dreptatea ca plinire a Legii era promovată formal şi spectacu¬ 
lar de cei ce se considerau tocmai împlinitorii Legii şi dreptăţii lui Dumnezeu, Mântuitorul 
demască şi sancţionează mândria şi nesinceritatea lor în faţa lui Dumnezeu, precum şi lipsa 


301 Amănunte la Pr. prof. dr. Petru Semen, Sfinţenia lui Dumnezeu şi sfinţenia oamenilor în Vechiul 
şi Noul Testament, în rev. Mitropolia Moldovei şi Bucovinei, nr. 1-3 / 1992; învăţătura despre 
sfânt şi sfinţenie în cărţile Vechiului Testament (teză de doctorat), laşi, 1993. 

lor de naturaleţe în faţa oamenilor, arătând pe un ton sentenţios că „dacă dreptatea voastră nu 
va prisosi mai mult decât cea a cărturarilor şi fariseilor nu veţi intra în împărăţia cerurilor” 
(Matei 5, 20). De aici vedem că deşi corelată organic cu împărăţia lui Dumnezeu, dreptatea, 
ca evlavie (religiozitate şi sfinţenie) trebuie să fie deosebită tocmai de cea promovată de 
reprezentanţii Legii, care se considerau pe sine împlinitori ai dreptăţii lui Dumnezeu. Prin 
această luare de poziţie, Mântuitorul structurează adevărata dreptate nu pe împlinirea formală 
a Legii, ci pe curăţia inimii, pe smerenie, pe pocăinţă, pe milostenie, ca virtuţi săvârşite nu de 
ochii lumii, ci în „ascuns”, cu discreţie şi sinceritate ca în faţa lui Dumnezeu care vede şi 
răsplăteşte în ascuns. Şi pentru a se face mai înţeles, Mântuitorul conchide la sfârşitul pildei 
vameşului şi fariseului, că cel dintâi s-a întors mai îndreptat la casa sa decât fariseul (Luca 
18,14), „căci tot cel ce se înalţă pe sine se va smeri, iar cel ce se smereşte pe sine se va înălţa”. 

Pe de altă parte, Mântuitorul arată că dreptatea lui Dumnezeu în care este cuprinsă 
„legea şi proorocii” se sintetizează în porunca iubirii: „Să iubeşti pe Domnul Dumnezeul Tău 
cu toată inima ta şi cu tot sufletul tău şi cu tot cugetul tău... Şi pe aproapele ca pe tine 
însuţi”(Matei 22,37-39). Acest imperativ pozitiv al dreptăţii lui Dumnezeu era binecunoscut 
de contemporanii Domnului, fiindcă Legea l-a arătat în mod explicit, deşi diferit enunţat 

/V 

(Deuteronom 6, 5; Levitic 19, 18). învăţătorii de Lege îl ştiau şi ei aduce în unitate (Luca 
10, 27). Adică, ştiau şi ei că dreptatea (sfinţenia ca plinire a Legii) era modul prin care erai 
bineplăcut lui Dumnezeu şi dovada că, făcând voia Lui, îl iubeşti. Mai ştiau din Lege că 
iubirea faţă de Dumnezeu nu rămâne nici abstractă şi nici stingheră. Ea se continuă şi se 
concretizează prin filantropia. Nu ştiau însă cine este cu adevărat semenul lor, sau concepţia 
despre semen se reducea la cei din acelaşi neam, sau cel mult la prozeliţi. Cei din alt neam 
erau consideraţi străini şi trataţi nu numai cu indiferenţă, ci chiar cu dispreţ. Şi aceasta fiindcă 
numai ei se considerau „quddoş”, adică popor ales şi deosebit de celelalte neamuri. Numai ei 
se puteau considera „popor sfânt, seminţie aleasă”. Numai ei, având Legea lui Dumnezeu şi 
împlinind voia Lui, puteau fi consideraţi drepţi. Şi numai lor li se putea adresa şi filantropia 
ca împlinire supremă a dreptăţii lui Dumnezeu. Arătând în pilda samarineanului milostiv că 
orice om este aproapele nostru, Mântuitorul desfiinţează barierele care despart pe oameni 
unii de alţii, arătând că toţi sunt fiii lui Dumnezeu, şi oricare din ei poate fi obiect al filantropiei 
ca împlinire a dreptăţii lui Dumnezeu. 

Mergând însă mai departe, va trebui să determinăm noua evaluare şi noua finalitate 
creştină imprimată dreptăţii ca virtute. 

Dreptatea ca expresie a legii morale naturale redă elementul de fraternitate naturală, 
evidenţiind în acelaşi timp menirea socială a omului. Aceste realităţi înscrise în sufletul 
omenesc au fost tulburate de păcat, încât în firea ce poartă în sine rănile păcatului, aceste 
realităţi originare au fost compromise în contact cu realităţile dure ale vieţi. Numai compro¬ 
mise, şi nu anulate, fiindcă au rămas totuşi ca dezideratele cele mai adânc întipărite în conştiinţa 
umană, chemată să stabilească ordinea morală şi socială în lume. Dacă Vechiului Testament 

prin Legea care exprimă voinţa lui Dumnezeu, le reabilitează valoarea, aceasta nu înseamnă 
că le oferă şi puterea de aplicare integrală şi deplină. Acest lucru îl va face Noul Testament, 

/V 

care prin Hristos în Duhul Sfânt vas schimba conştiinţa omului şi a lumii. In Noul Testament 
dreptatea primeşte o evaluare superioară. Ea va fi altfel înţeleasă, şi altfel aplicată în viaţă. 


4.6. Dreptatea ca îndreptare sau justificare 
prin harul lui Hristos 

/v 

In disputa cu iudaizanţii, Sfântul Apostol Pavel, acordă o nouă formulare dreptăţii, ca 
mântuire prin harul lui Hristos. E vorba de dreptatea lui Dumnezeu care nu se va mai aplica 
după Lege, ci va face drepţi pe cei care crezând în Hristos renasc la o viaţă nouă prin harul 
oferit lumii şi tuturor păcătoşilor în urma jertfei lui Hristos: „Dar ştim că cele ce spune legea, 
spune celor ce sunt în lege... Pentru că din faptele legii nu se va îndreptăţii nici un trup 
înaintea lui; căci prin lege este cunoaşterea păcatului. Dar acum dreptatea lui Dumnezeu s-a 
arătat în afară de lege, fiind mărturisită de lege şi de prooroci. Dreptatea lui Dumnezeu prin 
credinţa lui Iisus Hristos la toţi şi, peste toţi cei ce cred, căci nu este deosebire. Pentru că toţi 
au păcătuit şi sunt lipsiţi de mărirea lui Dumnezeu, îndreptându-se în dar cu harul lui prin 
răscumpărarea în Hristos Iisus” (Romani 3, 19-24). De acum, însăşi mântuirea se va numi 
îndreptare, sau justificare prin harul lui Hristos. 302 

Dreptatea lui Dumnezeu este acţiunea Lui salvatoare, cu efect al dragostei Sale faţă de 

A 

omul păcătos, care nu se putea mântui prin puterile proprii. In acest caz dreptatea omului 
înseamnă intrarea prin credinţa în Hristos, în mila lui Dumnezeu, care i se dăruie prin iubirea 
Lui iertătoare. “Credinţa în Hristos este o experienţă care ne-a făcut să participăm la moartea 
şi la învierea Sa. Ea ne-a adus mântuirea, care nu este numai exterioară, ci de asemenea este o 
transformare interioară. Aceasta trebuie să se traducă prin agape, ca manifestare a dreptăţii 
divine, care este de asemenea dragoste şi iertare”. 303 

Iar dacă dreptatea lui Dumnezeu vine ca un dar ceresc prin credinţa în Hristos, şi nu 
faptele legii, înseamnă că ideea de merit în faţa lui Dumnezeu este exclusă, în favorul dragostei 
şi iertării pe care El le oferă oricărui păcătos. 

Cei astfel îndreptaţi primesc calitatea de fii ai împărăţiei lui Dumnezeu, iar dreptatea 
ca sfinţenie a vieţii lor va fi roadă a Duhului Sfânt alături de pace şi bucurie, după cuvintele 
Apostolului: „căci împărăţia lui Dumnezeu este pace, dreptate şi bucurie în Duhul Sfânt” 


302 A se vedea: Diac. Dr. Grigorie T. Marcu, Antropologia paulină, Sibiu, 1941, p. 223-233; Dr. 
Vasile Gheorghiu, Epistola către Romani cu comentar, Cernăuţi, 1923; Emil Brunner, Der 
Romerbrief, (trad. rom. Ieremie Hodoroabă), Ed. Lumina lumii, 1992, p. 45-50. 

303 Jean-Marie Aubert, Justice, in Dictionnaire de la Spiritualite chretienne, t.8, col. 1628 

(Romani 14, 17). Aceasta nu înseamnă că Legea care exprimă voia lui Dumnezeu nu va mai 
avea nici un rol în cultivarea de către om a dreptăţii lui Dumnezeu. Acelaşi Apostol al neamu¬ 
rilor arăta că „legea este sfântă, şi porunca sfântă şi dreaptă şi bună... Căci ştim că legea este 
duhovnicească; dar eu sunt trupesc vândut sub păcat... Căci după omul cel dinăuntru mă 
bucur de legea lui Dumnezeu; dar văd altă lege în mădularele mele, luptându-se împotriva 
legii minţii mele. Deci eu însumi slujesc cu mintea mea legii lui Dumnezeu, iar cu trupul legii 
păcatului” (Romani 7,12-25). 

Aici Apostolul prezintă drama morală existentă în sufletul omului aflat sub păcat. El 
nu face binele pe care îl voieşte, ci răul pe care nu-1 voieşte, pe acela îl săvârşeşte (Romani 
7, 19). Numai prin credinţa în Hristos, harul lui Dumnezeu va restabili dreptatea divină ca 
sfinţenie a vieţii: „Mulţumesc lui Dumnezeu prin Iisus Hristos Domnul nostru - exclamă 
Apostolul - căci legea duhului vieţii în Hristos Iisus m-a izbăvit de legea păcatului şi a morţii” 
(Romani 7, 25 ^ 8, 2). 


4.7. Dreptatea este Hristos 


Când spunem că „dreptatea este Hristos”, se impune să remarcăm o nouă abordare a 
dreptăţii, dată de relaţia noastră cu Hristos. Astfel, dacă în Vechiul Testament, dreptatea 
referindu-se la păcat, însemna judecată şi pedeapsă, prin Hristos care „s-a făcut pentru noi 
păcat” (II Corinteni 5, 21), dreptatea înseamnă iertare ca milostenie a lui Dumnezeu, şi 
eliberare de păcat prin jertfa lui Hristos. Ca urmare,cei ce prin credinţă şi dragoste se 
împărtăşesc de viaţa lui Hristos, beneficiază după dreptate de harul divin, care le aduce în 

/V 

suflet sfinţenia. In felul acesta, dreptatea ca virtute, echivalează cu sfinţenia vieţii în 
Hristos. 

Interpretând după cuviinţă cuvintele Apostolilor, Origen a arătat că dreptatea în sine, 
adică substanţa dreptăţii este numai una, şi aceea este Hristos. Din aceasta se formează 
dreptatea care este în noi. 304 Acelaşi lucru îl va mărturisi şi Sfântul Vasile cel Mare, care 
împreună cu Sfântul Grigorie de Nazians au alcătuit prima filocalie din opera lui Origen: r| 
yap oâr|0f|q 5iKaioanvr| scrdv o Xpioxoţ (adevărata dreptate este Hristos). 305 

Aceste texte evidenţiază pe de o parte caracterul hristocentric al dreptăţii ca virtute 
creştină, iar pe de altă parte, caracterul ei sinergie şi ontologic. Aceasta înseamnă că dreptatea 
ca virtute creştină va avea ca iniţiativă harul divin al iubirii şi iertării lui Dumnezeu dăruit 

/V 

omului în urma jertfei lui Hristos. In acelaşi timp noi primim dreptatea lui Dumnezeu prin 
credinţă, şi o desăvârşim ca viaţă în Hristos, prin împlinirea poruncilor lui Hristos. Caracterul 


304 Migne P.G. 14, 212 

305 Migne P.G. 31, 212 

ontologic al virtuţii ca viaţă în Hristos este dat de faptul că Hristos ne pătrunde fiinţa noastră 
şi o transformă prin puterea sfinţeniei Sale, în aşa fel încât sentimentul natural al dreptăţii, pe 
care toţi îl avem în suflet, să primească o valoare superioară, potrivită vieţii celei noi în Hristos, 
care ne a pătruns şi ne a schimbat fiinţa păcătoasă de altă dată. Astfel, Sfântul Ambrozie va 
conchide că justiţia este „mater et omnium virtutum” 306 (mama tuturor virtuţilor şi le 
cuprinde pe toate). 

/V 

îndreptarea, ca sfinţenie a vieţii în Hristos prin Duhul Sfânt, este adevărata virtute 
creştină, care pe lângă aspectul religios, moral are şi un pronunţat caracter social. E vorba de 
o dreptate nouă, pătrunsă de duhul vieţii lui Hristos, care pe măsură ce înnoieşte viaţa spirituală, 
schimbă şi relaţiile cu semenii. Cel ce are duhul sfinţeniei lui Hristos în viaţa sa, va fi asemenea 
Lui şi pe plan social, „dând lui Dumnezeu cele ale lui Dumnezeu şi cezarului cele ale cezarului” 
(Matei 22, 21). Un astfel de om va acţiona în lume, ca pentru Domnul, iar nu ca pentru 
oameni, ştiind că de la Dumnezeu veţi lua răsplata moştenirii; căci Domnului Hristos slujiţi. 
Iar cel ce face nedreptate, va lua nedreptatea ce a făcut căci nu este părtinire” (Coloseni 
3,23-25). Dreptatea, ca virtute a sfinţeniei lui Hristos, va constitui un nou program de acţiune, 
pe măsură să schimbe chipul lumii vechi, printr-o nouă mentalitate şi comportament în relaţiile 
dintre oameni. „Copiii vor asculta pe părinţi în Domnul, căci aceasta este cu dreptate... Părinţii 
nu vor întărâta copiii spre mânie, ci i va creşte în învăţătura şi în cercetarea Domnului... Cei 
ce slujesc o vor face întru curăţia inimii, ca pentru Hristos... cu bunăvoinţă ca Domnului, 
iar nu ca oamenilor, ştiind că orice bine va face, aceea va lua de la Domnul. Cei puşi să 
conducă sau să stăpânească se vor comporta cu aceeaşi afecţiune şi înţelegere, încetând cu 
ameninţarea, ştiind că Stăpânul şi al celor supuşi, şi al lor este în ceruri şi că la El nu este 
părtinire” (Efeseni 6, 1-10). 

Cei ce cultivă nouă dreptate ca virtute creştină îşi vor face datoria nu din obligaţie, ci 
din conştiinţă, „dând tuturor cele datorate: celui cu darea, darea; celui cu vama, vama; celui 
cu frica, frica; celui cu cinstea, cinstea; nefiind datori nimănui cu nimic, decât cu iubirea 
unuia faţă de altul; căci cel ce iubeşte pe altul a împlinit legea” (Romani 13,1-10). „Umblând 
ca fii ai luminii căci roada Duhului este în toată bunătatea şi dreptatea şi adevărul, încercând 
ce este bineplăcut Domnului” (Efeseni 5, 9 10), relaţiile dintre oameni iau o înfăţişare nouă, 
potrivit unei dreptăţi creştine, devenită virtute socială. Astfel, „cel ce a furat, nu va mai fura, 
ci mai de grabă se va osteni lucrând bine cu mâinile sale, ca să aibe să dea celui ce are nevoie. 
Nici un cuvânt rău nu va ieşi din gura lor, ci numai ce este bun spre zidire după trebuinţă, ca 
să dea har celor ce-1 aud... Toată amărăciunea şi aprinderea şi mânia şi strigarea şi defăimarea, 
împreună cu toată răutatea, vor fi lepădate. Vor fi unul către altul buni, miloşi, iertându-se 
reciproc, precum şi Dumnezeu i-a iertat în Hristos” (Efeseni 4, 28-32). 


306 Migne P.L.. 14, 299 

Aceste aspecte concrete ale virtuţii dreptăţii creştine arată că aceasta a schimbat întru 
totul chipul moral al lumii vechi. Chiar dacă nu a schimbat structurile sociale, a schimbat 
mentalitatea şi comportamentul uman, ca şi relaţiile sociale, structurându-le pe o nouă echitate, 
şi anume că toţi sunt egali în faţa lui Dumnezeu, că mântuirea li se adresează tuturor, şi că 
sfinţenia lui Hristos nu face nici o deosebire între oameni. Pe baza acestei noi echităţi, s-a 
impus frăţietatea universală în Hristos, „pentru că toţi sunteţi fii ai lui Dumnezeu prin 
credinţa în Hristos Iisus... Nu mai este iudeu, nici elin, nici rob, nici slobod, nu mai este parte 
bărbătească şi femeiască, pentru că voi toţi unul sunteţi în Hristos” (Galateni 3, 26-28). 

Indiferent de starea socială, după dreptatea sfinţeniei lui Hristos, toţi erau datori să se 

/V 

iubească ca fraţii. In această situaţie, chiar dacă Filimon a rămas pe mai departe stăpân, iar 
Onisim, sclavul său, odată ce au dobândit virtutea dreptăţii creştine, Onisim devine pentru 
Filimon un „frate prea iubit”, şi astfel relaţiile dintre ei se vor schimba, nu oficial ci moral, 
comportamental. 

/V 

In felul acesta, iubirea frăţească universală va deveni legea care impune dreptatea 
ca virtute creştină, după cum mărturiseşte un ucenic al Apostolilor: „Iubirea de fraţi este 
poarta dreptăţii spre viaţă, precum este scris: „Deschideţi-mi mie porţile dreptăţii şi intrând 
prin ele, voi lăuda pe Domnul. Aceasta este poarta Domnului şi drepţii vor intra prin ea”. 

5. CURAJUL CA VIRTUTE CREŞTINĂ 

5.1. Curajul ca virtute naturală: 
civilă şi militară 

Referindu-se la curaj, sau bărbăţie, putem spune că numele lui indică vârsta de 

/V 

maturitate a unui om, a bărbatului ca reprezentare a puterii, sau a vitejiei. In limba greacă i se 
spune „avSpria”, de la „avfjp” = bărbat. Unii socotesc că şi cuvântul „apmj”, care numeşte 
virtutea, ar deriva de la Âpsţ - zeul războiului (Marte - la romani) spre a indica forţa, puterea, 
energia de a acţiona în viaţă, sau a te războii cu tine însuţi pentru eradicarea răului, şi biruinţa 

/V 

binelui şi frumosului moral. In limba latină „fortitudo”, indică forţa, energia, sau puterea de a 

A 

răzbate în viaţă. In limba lui Cicero el defineşte virtutea în sine, ca o putere specifică bărbatului. 
El spunea: „Apellata a viro virtus, enim viri propria maxime est fortitudo” (Virtutea se numeşte 
de la bărbat, căci cea mai proprie îi este bărbatului forţa, tăria, energia). 

Această definiţie are ca temei concepţia antică potrivit căreia numai bărbatul este 
considerat om întreg, în toată plenitudinea umanităţii. Femeia era considera din fire un „om 
neterminat”. Forţa dominantă a bărbatului rezultă şi din activitatea lui politică, de conducere 
a polisului, cât şi din cea militară, de apărare şi cucerire. Dar şi sub aspect genetic, bărbatul 

poartă în sine etnicul, având sămânţa dătătoare de viaţă. El este „pater familias”, având „jus 
vitae ac necis” asupra întregii familii. Numai el avea dreptul la cultură şi educaţie. Femeia era 
marginalizată, trăind în ghinekon ca o sclavă a bărbatului, veşnic la dispoziţia lui... 

Prin urmare, înainte de a fi virtute morală, curajul este virtute naturală (fysike arete), 
fiind cerută de viaţa însăşi ce nu se desfăşoară numai în condiţii optime, ci întâmpină şi 
greutăţi, vicisitudini cărora trebuie să le faci faţă. Şi pentru a depăşii obstacolele vieţii, sau a 
pluti de mai multe ori contra valurilor, ţi se cere putere, energie, tărie fizică şi forţă sufletească. 
De aceea latinii spuneau: „vivere militare est” (a trăi înseamnă a lupta). Şi de multe ori lupta 
vieţii este dură, crâncenă, „pe viaţă şi pe moarte”... Cei tari abordă lupta vieţii „cu dragoste de 
ia cu dor...”; alţi însă îi cad victime şi chiar o abandonează cu disperare. Pentru prima fază 
sunt sugestive versurile lui George Coşbuc: 

„...0 luptă-i viaţa, deci te luptă 
Cu dragoste de ea, cu dor. 

Pe seama cui? Eşti un nemernic 
Când n-ai un tel hotărâtor: 

9 

Tu ai pe-ai tăi! De n-ai pe nimeni 
Te lupţi pe seama tuturor” 

(„Lupta vieţii”). 

Curajul ca virtute naturală evidenţiază omul sănătos, care se caracterizează prin aceea 

/V 

că se simte totdeauna tare şi bine. In schimb slăbiciunea şi suferinţa sunt semnele bolii. 

Tăria are însă şi un mecanism fiziologic, fiind însoţită de intensificarea proceselor 
vasculare, iar slăbiciunea înseamnă încetinirea şi domolirea lor. Gradele de activare 
(intensificare şi accelerare) sunt dependente atât de sistemul endocrin, cât şi de cel reticular 
din diencefal. De pildă, secreţia tiroidei activează procesele biologice, pe când secreţia 
paratiroidei le stagnează. Forţa ca trăsătură a conduitei, defineşte cuantumul ei de energie, 
determinând temperamentul energic, pe când slăbiciunea indică temperamentul lipsit de 
energie. 307 

Sub aspect moral se vorbeşte de curaj şi ca de o virtute militară, de vitejia în război. 
Ea este dată de faptul că la început virtutea avea un caracter material, vizând corpul omenesc 
ca tărie şi frumuseţe. Apoi a primit un aspect moral — spiritual, vizând puterile sufleteşti, 
caracterul ca putere morală de a rămâne statornic, de a nu oscila în săvârşirea binelui şi în 
evitarea răului. Antichitatea acorda o mare importanţă curajului militar, facându-se tinerilor 
în şcoli o educaţie specială în acest sens. Aşa numita „educaţie spartană” a fost celebră şi a 
rămas peste veacuri ca un termen de referinţă. Educaţia consta în a învăţa să te supui, să 
învingi în luptă şi să suporţi cu răbdare oboseala. De la 12 ani condiţiile de trai deveneau mai 

/V 

aspre; băieţii nu mai poartă tunică ci primesc o singură manta pentru tot anul. In dormitoare 


307 Nicolae Mărgineanul, Condiţia umană, Bucureşti, 1973, p. 116 

se culcă pe saltele de stuf. Pentru cea mai mică greşeală sunt biciuiţi cu cruzime. Luau mesele 
în comun şi li se dădea o mâncare proastă şi, intenţionat, într-o cantitate insuficientă, pentru 

/V 

a-i constrânge să fure alimente şi să capete astfel curaj şi viclenie... In afară de învăţarea 
formală a literelor şi de o formaţie muzicală serioasă, toată educaţia spartană, minuţios 
organizată şi controlată de stat, se baza pe cultura fizică şi pe pregătirea militară, pentru a 
forma caractere curajoase. 

Cât priveşte noţiunea care exprimă curajul se foloseşte chiar pluralul: m avbpsia pentru 
a indica curajul spartan şi cretan. Plutarh spune despre cretani că pentru a-şi arăta curajul în 
faţa zeului, se flagelau şi se maltratau, fucându-şi răni în corp. 

La geto-daci curajul în luptă era suprema virtute. Vitejia lor constituia o cinste şi o 
bucurie de a întâmpina moartea în luptă. Şi aceasta pentru că lui Zamolxis îi plăcea moartea 
vitejească. A muri ca erou era cinstea supremă. Aceasta era admirată de oameni şi încununată 
cu nemurirea în comuniunea lui Zamolxis. 

Este cunoscută apoi legenda legată de Herakles sau Hercules, care nu s-a descurajat 
de nici un obstacol ce i-a stat în cale, ci învingându-le pe toate cu curaj, a obţinut prin aceasta 
nemurirea de la zei. 

La fel este cunoscut şi actul de mare curaj al legendarului Mucius Scaevola. Acesta 
neputând omorî pe regele etrusc, care asediase Roma (503 î.Hs.), este prins, urmând să fie ars 
de viu. Ca să arate că nu se teme nici de moarte, Mucius Scaevola şi-a întins mâna dreaptă în 
focul care ardea pentru jertfa. Uimit de curajul lui şi de dragostea de patrie, regele l-a eliberat. 

Cât de mult preţuiau vechii înţelepţi ai Elladei curajul, vom înţelege dacă ne vom gân 
di la faptul că Platon închină vitejiei un întreg Dialog, intitulat „Lakes”, iar Aristotel spune că 
„dintre toate virtuţile cele mai mari sunt cele care servesc altora. Iar acestea sunt drep 
tatea şi bărbăţia. Dreptatea serveşte în timp de pace, bărbăţia în timp de război” (Retorica 
I, 9). 

Heraclit spune că „zeii şi oamenii cinstesc pe cei care cad pe câmpul de luptă” (Fragm. 
24, Diels). Platon adaugă: „noi vom spune, oare, că este pe primul loc în neamul cel de aur 
ostaşul care s-a săvârşit cu glorie între cei căzuţi pe câmpul de bătălie? Negreşit că da. (Statul 
V, 465c). 

Pentru a determina mai îndeaproape bărbăţia ca virtute, trebuie să raportăm acţiunile 
noastre de curaj la raţiune şi la capacitatea omului de a se educa. 


5.2. Curajul în etica filosofică antică 

Sub aspect moral, curajul este virtute (etike arete), fiindcă datorită lui îţi afirmi 
demnitatea, adică propria valoare, şi îţi păstrezi verticalitatea şi tăria de caracter, atunci când 
situaţiile şi împrejurările vieţii, fiindu-ţi potrivnice, te încovoaie, sau îţi cer compromisuri... 

1) . Pentru Socrate curajul ca orice virtute este ştiinţa de a domina primejdiile vieţii. 
Iar ca ştiinţă noi putem arăta care din faptele noastre de curaj pot fi numite arete, care adică, 
ne aduc vrednicia prin valoarea lor. De pildă, curajul ostaşului care luptă cu eroism pe câmpul 
de luptă este vrednic de cinste. Dar curaj pot avea şi tâlharii, criminalii sau cei în stare de 
ebrietate. Faptele acestora nu pot fi socotite virtuţi fiindcă sunt dăunătoare vieţii individuale 
şi sociale. 

2) . Platon introduce pentru prima dată virtuţile cardinale, adică virtuţile esenţiale, 
menite să asigure ordinea în cetate. Acestea sunt: fronesis, dikaiosyne, andreia, sophrosyne. 

/V 

In două din Dialogurile sale, „Phaidros” 308 şi „Republica” 309 (Politeia), Platon ne oferă 
criteriul virtuţii determinate de raţiune, prin imaginea atelajului tras de cei doi cai, având 
raţiunea ca vizitiu. Dar să vedem plastica şi sugestiva expunere a înţeleptului: „Trei părţi - 
spune Platon - intră în alcătuirea fiecărui suflet; două din ele au chip de cal, iar cea de a treia 
întruchipează pe vizitiu (pvkoţ). Să păstrăm pe mai departe imaginea aceasta. Iar despre cai 
se spune că unul este bun (ayaGoţ uucoq); nu şi celălalt. Dar nu am arătat - şi se cuvine acum 
să o spunem - care anume este virtutea celui mai bun şi care este viciul celui rău. Acela dintre 
ei care-i de soi are statură dreaptă, trupul bine tăiat, grumazul falnic, botul arcuit, ochi negri, 
iar culoarea lui este albă; este dornic de onoruri, dar totdeauna cumpătat şi ruşinos; iubeşte 
părerea cea adevărată. Când îl mâni, biciul nu-şi are rostul, pentru că ascultă numai de îndemn 
şi vorbă. Celălalt cal este şui şi greoi, clădit fără nici o noimă, cu grumazul ţeapăn, cu gâtul 
scurt, cu bot turtit; trupul tot este negru; ochii aburii şi injectaţi cu sânge; este nesăţios şi 
îngâmfat; urechile le are împăroşate şi abia de mai aude; şi doar cu lovituri de bici şi îmboldituri 
ce îl mai poţi mâna. Când vizitiul zăreşte chipul îndrăgit, priveliştea aceasta îi umple sufletul 
de foc, şi el se simte străbătut de împunsăturile dorului ce-1 înfioară” (Phaidros 253d-e). De 
aici vedem că sufletul se compune din trei părţi: raţiunea (to loyiatiKov, sau vonq), 
irascibilitatea, forţa, puterea (0t)fioi|5£ţ) - este calul bun; iar calul rău sunt poftele 
senzoriale, parte rea a sufletului (to £7r0i)pT]TiK6v). Raţiunea îşi are sediul în creier; afectele 
şi sentimentele în inimă; iar poftele în pântece. Raţiunea este locul puterii intelectuale, a 
conştiinţei, a personalităţii, slăbiciunea sau tăria ei determină caracterul omului. Voinţa sau 
curajul stă între raţiune şi pofte, ajutând la lupta dintre ele, să biruiască raţiunea. Poftele 
senzoriale îşi au originea în individualitatea animalică. Ele sunt mişcate totdeauna de nesaţiu. 
Ele se opun raţiunii, o împiedică. Acestor trei părţi ale sufletului le corespund trei virtuţi 
cardinale. Cea dintâi: (ppovsmţ - cuminţenia, corespunde părţii raţionale a sufletului. Virtutea 
curajului este avSpaa. Ea se referă la Qv\ioţ (partea generoasă) şi îi oferă omului puterea de 
a-şi ţine firea în pericole şi necazuri. Virtutea cumpătării - oco(ppo<ri)Vîi reprezintă stăpânirea 
asupra poftelor trupeşti - ariOnjua. Ea nu ne lasă să fim robiţi de plăcerile corporale. Cele 


308 Phaidros, (Platon Opere, voi. IV, trad. şi note de Gabriel Liiceanu), Bucureşti 1983. 

309 Republica (Platon Opere, voi. V, trad. şi note de Andrei Cornea), Bucureşti 1986. 

trei virtuţi corespondente celor trei părţi ale sufletului sunt armonizate de a patra virtute: 
SucauxTUvri - dreptatea, care determină ordinea în statul ideal (D.L., 90-91). 310 Platon merge 
şi mai departe, arătând că şi oamenii se deosebesc de la natură, în funcţie de felul în care 
domină una din cele trei caracteristici sufleteşti: Unii de „natura aurului” ar poseda însuşiri 
superioare. Alţii însă „de natura grosolană” sunt dominaţi de pasiuni vulgare. Prima natură 
are inteligenţă cu sediul în crier; tendinţa de acţiune îşi găseşte sediul în piept, iar dorinţele 

/V 

senzuale sunt asociate pântecului. In statul ideal, categoriei inteligente îi corespund filosofii 
(arhontes), chemaţi să conducă statul. Categoriei curajului îi corespund paznicii şi militarii 

/V 

(stratiotoi), cu datoria de a întreţine ordinea în stat. In cea de a treia categorie intră meşteşugarii 
(demiurgoi) şi cultivatorii pământului, oameni „ai pântecului”, incapabili de a atinge virtuţi 
prea înalte, ci cel mult stăpânirea de sine (cumpătarea). Lipsiţi de capacităţi intelectuale şi 
morale, ei muncesc, dar nu au dreptul să ia parte la viaţa publică. 

Datorită importanţei pe care o prezintă virtutea curajului, ea trebuie cultivată prin 
educaţie, din cea mai fragedă vârstă. Astfel, la întrebarea: ce educaţie să le dăm copiilor, 
Platon răspunde: gimnastica pentru trupuri şi muzica pentru suflet (Politeia 11,376 e). Dar cei 
care au rânduit învăţătura prin muzică şi prin gimnastică, le-au rânduit astfel, pentru ca una să 
aibă grijă de trup, şi cealaltă de suflet” (Politeia 410 e). „Nu-ţi dai seama—spune în continuare 
Platon — ce se întâmplă cu mintea celor care în cursul vieţii, se îndeletnicesc cu gimnastica, 
dar nu se ating de muzică? Sau celor ce procedează pe dos? (adică invers)... Cei ce se slujesc 
doar de gimnastică ajung mai brutali decât trebuie, iar cei ce se slujesc doar de muzică, ajung 
mai molatici decât s-ar cuveni. Desigur, înflăcărarea (Onpoţ) ar da sufletului brutalitate, iar 
cel crescut ca lumea ar fi plin de bărbăţie (avbpsia); dar, dacă s-ar adăuga prea multă înflăcărare, 
sufletul ar ajunge probabil dur şi nesuferit... Prea multă blândeţe ar produce mai multă 
slăbiciune decât trebuie; sufletul e blând, dar şi plin de măsură...Sufletul cumpătat şi viteaz 
este, prin urmare, al omului la care ele sunt armonizate” (Politeia 410 e—411 a). 

3). Aristotel ne-a lăsat definiţia şi viziunea etică a curajului. O face mai ales în cartea 
a IlI-a a Eticii Nicomahică, dedicându-i trei capitole (VII-IX). 311 Ca orice virtute etică, este şi 
andreia. Cele două extreme sunt: pe de o parte: insuficienţa (eleipsis) constând din teama 
((popoţ) care atrage după sine laşitatea (piKpoOnpia), iar hiperbole redat prin xoApir), care 
indică temeritatea sau cutezanţa oarbă (lipsită de lumina raţiunii), îndrăzneala obraznică, brutală 
şi nesăbuită, duritatea acţiunilor sau faptelor morale lipsite de chibzuinţă, de discernământ, 
de dreaptă socoteală... 

Aristotel fixează ca mobil al curajului pe to Kalov, adică frumuseţea virtuţii. „Omul 
curajos — spune el — este lipsit de teamă atât cât poate fi un om. Fără îndoială, şi el se va 


310 Diogene Laertios, Despre vieţile şi doctrinele filosofilor, trad. acad. prof. C. I. Balmuş, Bucureşti 
1963. 

311 Aristotel - Etica Nicomahică (trad. comentarii şi index Stella Petecel, Bucureşti 1988. 

teme de asemenea lucruri, dar le suportă ferm, aşa cum se cuvine şi o cere raţiunea, de 
dragul frumosului moral; căci acesta este scopul virtuţii. (E.N., VII, 10). 

1. Elementul raţional este foarte important în determinarea curajului ca virtute, întrucât 
în lipsa raţiunii imaginaţia creează temeri false care derutează acţiunea morală. „De ceea ce 
este cu adevărat înfricoşător ne temem, fie mai mult, fie mai puţin; dar chiar şi lucrurile ce nu 
sunt de temut ne pot înfricoşa, ca şi când ar fi. Şi astfel se întâmplă să greşim fie prin aceea că 
ne temem fără rost, fie că ne temem cum sau când nu trebuie şi aşa mai departe... Cel ce 
suportă şi se teme de ce trebuie, şi cum şi când trebuie, în acelaşi fel manifestându-şi încrederea, 
este cu adevărat curajos; căci omul curajos sufere şi acţionează în raport cu importanţa situaţiei 
şi cum o cere raţiunea...” (E.N. III, VII, 15-20). 

Necesitatea elementului raţional în determinarea curajului ca virtute se impune şi este 

/V 

dat de netemeinicia celor două extreme. In primul rând cei dominaţi de to^iî], ca depăşire a 
măsurii (hyperbole), adică temeritatea oarbă, care acţionează prin „absenţa totală a firii”. 
Spune Aristotel că „trebuie să fie cineva nebun sau insensibil la durere ca să nu se teamă chiar 
de nimic, nici de cutremure, nici de valurile mării, cum se spune despre celţi” (E.N. III, VII, 25). 
Dar tolme este de multe ori numai o aparenţă, o laudă... cu curajul. Mulţi fac pe vitejii, dar în 
fond sunt laşi, neputând ţine piept pericolelor (E.N. III, VII, 30). Prin aceasta se şi deosebeşte 
andreia de tolme. Dacă cei cu adevărat curajoşi văd pericolul, îl aşteptă şi îl înfruntă cu calm, 
cei impetuoşi se decid înainte de pericole, iar în mijlocul lor cedează (dau înapoi) (E.N. III, 

A 

VII, 5). In al doilea rând, este insuficienţa curajului care dă laşitatea (microthymia). Cel laş 
„se teme şi de ce nu trebuie şi într-un mod nepotrivit... Acestuia îi lipseşte încrederea (de 
aceea) se descurajează uşor, căci se teme de toate. Pe când omul curajos este contrariul lui, 
încrederea caracterizându-i pe cei ce speră” (E.N. 1116 a). 

2. Frumosul moral este strâns legat de scopul acţiunilor omeneşti. Omul curajos are 
totdeauna ca scop al curajului frumosul moral (to Kcdov). Prin aceasta oamenii îşi câştigă 
demnitatea, adică vrednicia care le aduce sentimentul onoarei (E.N. III, VIII, 25). De pildă 
andreia este condiţionată de un pericol iminent. Când cineva moare pentru o cauză nobilă, 
propria-i moarte este un act de frumuseţe morală; sau în limba lui Aristotel: „ev toiţ 
KaDioTOiţ” (a muri în frumuseţe) (E.N. III, VIII, 20). „Desigur că moartea şi rănile vor fi 
pentru omul curajos dureroase şi nedorite; dar el le îndură cu fermitate, pentru că este frumos 
să facă şi pentru că a nu o face ar fi ruşinos. Şi cu cât mai desăvârşită îi este virtutea, şi cu cât 
este el mai fericit, cu atât mai îndurerat va fi în fata morţii; căci viata unui astfel de om menită 
în cel mai înalt grad să fie trăită, şi, conştient că moartea îl va priva de bunurile cele mai 
înalte, acest lucru nu poate fi decât dureros pentru el. Dar asta nu-i va diminua câtuşi de puţin 
curajul, ci poate chiar i-1 va spori, pentru că el preferă acelor bunuri, gloria pe câmpul de 
luptă” (E.N. III, IX, 10-15). 

Aristotel analizează pe andreia determinată de raţiune şi impulsionată de frumuseţea 

A 

morală, în corelaţie cu două funcţii ale sufletului. In primul rând cu mânia (Onpoq) ca funcţie 

iraţională a sufletului ce poate fi convertită spre curaj; şi în al doilea rând, cu încrederea ce 
duce la nădejdea care îţi stimulează puterea de a suporta lucrurile dureroase. 

Mânia poate fi luată drept curaj, spune Aristotel, dar aceasta se întâlneşte şi la animale, 
pe când oamenii curajoşi acţionează în vederea frumosului moral, iar mânia le vine în ajutor 
(E.N. VIII, 1116 b, 35). „Curajul stimulat de mânie pare cel mai natural, iar dacă este însoţită 
de o alegere raţională şi de o motivaţie devine andreia” (1117 a, 5). Aceasta înseamnă că 
thymosul (mânia, impulsivitatea) poate fi socotită „physike arete” (virtute naturală), dar pentru 
a deveni „ethike arete”, adică andreia, trebuie să fie rezultatul unei alegeri raţionale temeluită 
pe motivaţie, şi având ca mobil al acţiunii şi scop al faptei, frumuseţea morală. 

Pe de altă parte, andreia determinată de încredere primeşte o energie care îi întăreşte 
sufletului răbdarea durerilor. „Deşi curajul este legat atât de încredere cât şi de teamă, el nu se 
manifestă în mod egal faţă de ambele, ci mai mult faţă de ceea ce inspiră teama. Căci mai 
curajos este cel ce nu se tulbură în primejdii şi se comportă cum se cuvine în faţa lor decât cel 
ce se poartă astfel în situaţii ce favorizează încrederea. De aceea, după cum am spus, curajoşi 
sunt consideraţi cei capabil să ţină piept lucrurilor dureroase. Şi tot din acest motiv, curajul 
este asociat cu durerea şi primeşte pe drept elogii; căci mai dificil este să suporţi ceva dureros 
decât să te abţii de la ceva plăcut” (E.N. III, IX, 17, 30). 

Dacă Socrate socotea andreia ca ştiinţă, accentuând elementul raţional, Aristotel 
accentuează pe lângă raţiune şi voinţa. Astfel andreia poate şi trebuie să fie educată spre a 
deveni deprindere, adică putere a sufletului pentru a acţiona în mod constant cu curaj. Iată 
motivaţia Stagiritului: „...Pare o dovadă mai mare de curaj să fii lipsit de teamă şi de tulburare 
în pericolele neaşteptate, decât în cele prevăzute; căci curajul se naşte mai degrabă din 
deprindere decât din pregătirea specială pentru a înfrunta pericolul. Pentru pericolele 
previzibile oricine se poate pregăti, cu ajutorul calcului sau al raţiunii, dar în ele survenite pe 
neaşteptate, fiecare acţionează cum îi dictează deprinderile” (E.N. III, VIII, 1117 a, 20). 

4). Stoicismul 312 acorda o importanţă deosebită curajului. Andreia ducea totdeauna la 
apatheia, care era idealul lor moral. Aceasta se bazează pe faptul că unul din cele patru afecte 
(pathe) mari era şi phobos, adică teama (frica). Acest afect, ca şi celelalte, era considerat 
„boală a sufletului” (nosos tes psyhes). Remediul se face prin andreia, iar vindecarea era 
apatheia. (nepătimirea, curăţia, eliberarea de teamă, frica). Prin urmare, dacă vicisitudinile şi 
pericolele de tot felul îţi aduceau teama, prin curaj sufletul se manifestă ca o forţă morală spre 
a le depăşi, spre a nu se lăsa învins de ele, şi astfel prin raţiune înţeleptul putea ajunge la 
apatheia, şi prin aceasta să dobândească autoprageia - libertatea care dă demnitate şi 
independenţă sufletului prin dominarea afectelor. Pentru a se ajunge la acest deziderat, Epictet 
a formulat cunoscuta deviză-virtute care constă în: „susţine et abstine” (suportă-rabdă şi te 


312 Ion Năstase, Virtutea bărbăţiei în stoicism şi creştinism, în rev. Ortodoxia, nr. 1/1975, 
p. 211-123. 

abţine). Această deviză a curajului era însă lipsită de speranţă, şi ca urmare nu avea posibi¬ 
litatea şi dinamismul sufletesc ca deschidere şi aspiraţie spre viitor, ci era o închidere a 
sufletului în el însuşi, o pietrificare a energiilor morale într-o libertate ce nu se comunică, ci 
rămâne static — închisă. Am arătat deja modul în care Epictet însuşi a dovedit că este un stoic 
înnăscut... Curajul stoic se referea mai mult la puterea de răbdare, de a suporta durerea, şi 
loviturile destinului (a soartei) sub o formă calmă, senină, liniştită. 

Aşadar stoicismul promovează o morală a încrederii eroice faţă de vicisitudinile 
existenţei, o acceptare liniştită a suferinţelor morale, fizice, ca şi a morţii. Tocmai că bărbăţia 

A 

se verifică în lupta cu primejdiile de tot felul ale vieţii. înţeleptul nu se teme de durere, ci o 
înfruntă. El este oricând gata să se măsoare cu destinul (eimarmene) şi este hotărât să se 
ridice prin tăria sufletească deasupra lui. Dacă destinul nu poate fi învins, înţeleptul acceptă 

A 

suferinţa ca necesitate irezistibilă. In felul acesta suferinţa apare ca necesară pentru a pune la 
încercare şi a întări pe andreia. Dar suferinţa este urmarea insuficienţei cunoaşterii noastre. 

A 

înţelepciunea este virtutea care învinge cu plăcere suferinţa, doar dacă înţeleptul nu reuşeşte 
acest lucru, atunci trebuie să se sinucidă pentru a scăpa de dureri. Sinuciderea este un act 
eroic, de curaj. Ea este tocmai andreia. Desigur, ei nu au perspectiva..eshatologică a vieţii. 
Pentru ei moartea este ca şi cum nu te-ai fi născut, fiindcă totul se reduce la neant. Dar, deşi 
promovează destinul şi sinuciderea, lasă loc şi libertăţii pentru a salva pe oameni de patimi. 
Libertatea se câştigă prin dispreţuirea bunurilor materiale. Sinuciderea este semnul 

A 

libertăţii omului. In voinţa omului stă binele şi răul — spune Epictet. Sinuciderea este un act 
de maximă libertate şi curaj. Ea constituie un bine, o bună alegere a înţeleptului. Andreia în 
faţa morţii este libertatea care guvernează toate gândurile. Pentru a menţine această libertate 
ni se cere sacrificiul vieţii. Dar libertatea este stânjenită de destin (eimarmene). De aceea, 
identificarea cu destinul este singurul mijloc de a scăpa de destin. Astfel, libertatea stoică este 
necesitatea înţeleasă şi voită, iar virtutea constă în resemnare („susţine et abstine”). 

In concluzie, la stoici andreia nu este folosită pentru depăşirea necazurilor şi greutăţilor 
vieţii, ci pentru sinucidere. Valoarea ei constă în conservarea eului personal. 


5.3. Curajul ca virtute creştină 
concretizată în martiriu 

A 

înainte de a vedea înţelesul curajului în morala creştină se cuvine să precizăm că acesteia 
i s-au adus acuze că datorită cultivării cu precădere a virtuţilor numite „feminine”, precum: 
blândeţea, milostenia, răbdarea, iubirea, smerenia, nu face fată realităţilor dure ale viţii cu 
care este mereu confruntat omul de acum şi de aici. Apoi, faptul că pregăteşte pe oameni 
pentru viaţa de dincolo, nu angajează sufletele oamenilor în acţiune, şi le stagnează elanul 
moral, promovând ceea ce s-ar putea numi „virtuţi pasive”, care în fond însemnează resemnare, 

obedienţă, sărăcie; intr-un cuvânt renunţare la iniţiativă şi la lupta vieţii, Precum şi la bucuriile 

/V 

şi plăcerile vieţii de aici şi de acum. In felul acesta morala creştină nu-şi justifică necesitatea, 
şi omul modern poate renunţa la principiile ei. 

Dacă este aşa cum se spune, sau mai de grabă nu este aşa, vom vedea în continuare, 
analizând de pe poziţie creştină virtutea bărbăţiei sau a curajului. 

Deşi andreia a fost catalogată de înţelepţii antici printre virtuţile cardinale, morala 
evanghelică nu a preluat-o de la ei, ci a afirmat-o de pe poziţie proprie, determinată de situaţii 
şi împrejurări specifice. 

/V 

încă de la început se cuvine să precizăm că virtutea curajului este corelată de răbdare, 
prin definirea acesteia ca hypomone. Curajul se evidenţiază aici prin faptul că hypomone nu 
este o luptă resemnată cu vicisitudinile, necazurile şi durerea vieţii, ci o acţiune activă, sub 
forma unei energii care acceptă, de pildă, crucea vieţii, dar nu pentru a cădea doborât de ea, 
nici pentru a o târî, ci pentru a o duce cu putere şi demnitate până la capăt; nu ca un învins şi 
doborât sub povara ei, ci ca un biruitor. Prin nădejde, care înseamnă o năzuinţă plină de 
încredere, răbdarea nu va stagna energia sufletească, ci o angajează prin curaj spre o finalitate 
plină de biruinţă. De aceea mesajul Evangheliei este un hotărât îndemn la curaj şi la acţiune: 

A 

„In lume necazuri veţi avea, dar îndrăzniţi, Eu am biruit lumea” (Ioan 16, 33). De aici rezultă 
două lucruri: în primul rând îndemnul la acţiune, spre a nu cădea pradă descurajării, care 
într-adevăr sufocă şi paralizează viaţa morală şi o degradează chiar în forme maladive, de 
stări auxios-depresive. Dar Mântuitorul nostru nu ne lasă în resemnare, derută şi învingeri, ci 
ne cheamă la mobilizarea forţelor morale: Oapocvrs. E un imperativ, o poruncă şi deci o 

A 

datorie morală. In al doilea rând, această poruncă nu rămâne fără suport. Nu este o îndrăzneală 

A 

oarbă, lipsită de temei. Este biruinţa lui Hristos. In El suntem „mai mult decât biruitori” 
(Romani 8, 37), fiindcă avem certitudinea că El „nu ne va lăsa nici nu ne va părăsi” (Evrei 
13, 5) în necazul, suferinţa sau vicisitudinea vieţii”, aşa că avem curaj să zicem: „Domnul îmi 
este ajutor şi nu mă voi teme. Ce-mi va face mie omul?” (Evrei 13, 6). De aceea, aceste 
cuvinte sunt pline de încredere şi nădejde, care dă sufletului putere, alungând orice teamă şi 
neputinţă: „Domnul este luminarea mea şi mântuitorul meu, de cine mă voi teme” (Psalmul 

A 

26,1); „Aşteaptă ajutor de la Domnul şi fii tare! Imbărbătează-se inima ta şi nădăjduieşte în 
Domnul” (Psalmul 26,18), „Fiţi tari cei ce nădăjduiţi în Domnul şi să se îmbărbăteze inimile 
voastre” (Psalmul 30,25). 

Este adevărat că ne-am cam obişnuit să vedem în fizionomia duhovnicească a 
Mântuitorului numai iubirea, blândeţea, bunătatea, milostivirea, pacea... Şi poate mai puţin 
bărbăţia, curajul sau lupta cu vicisitudinile vieţii. Ne convine parcă mai mult să-L vedem pe 
Iisus „plângând de mila oilor”, decât biruitor deasupra valurilor spumegânde ale vieţii... 
Referindu-se la virtutea bărbăţiei sau curajul lui Iisus, vom remarca încă dintru început că El 
ca om nu a fost întru nimic scutit de confruntarea cu tot felul de acţiuni potrivnice... Dar nu 
s-a lăsat nici intimidat, nici biruit, ci a acţionat energic şi hotărât ori de câte ori a fost cazul. 

De câtă putere şi de cât curaj a dat El dovadă pentru a învinge toate opoziţiile şi asperităţile 
care I-au stat în cale?!... Cu câtă putere şi hotărâre a luat biciul şi a răsturnat mesele şi coliviile 
vânzătorilor de la templu, pentru a restabilii dreptatea lui Dumnezeu în sufletele oamenilor, 
care este mai presus decât mulţimea formală a jertfelor!... Şi conştient de misiunea Sa mesi¬ 
anică ce se va încheia, i-a dojenit pe toţi reprezentanţi templului, spunându-le cu multă energie: 
„casa Tatălui Meu este casă de rugăciune, iar voi aţi facut-o peşteră de tâlhari!”...Să ne gândim 
apoi cu câtă putere morală a întâmpinat şi a învins toată ura clocotitoare care abătându-se 
asupra Lui, L-a dus la calvar?!... Nu s-a lăsat niciodată învins şi nici nu s-a descurajat, nici 
chiar atunci când rugându-se în grădina Ghetsimani, sudorile s-au prefăcut în picuri de sânge. 
Şi-a găsit totdeauna resursele morale prin încrederea în Părintele ceresc, spre a ne lăsa şi nouă 

/V 

o pildă vie, de-a avea totdeauna încredere în Dumnezeu. II vedem apoi pe Domnul reacţionând 
cu energie, demascând cu multă putere pe cei care comiteau tot felul de nedreptăţi, asuprind 
pe cei obidiţi şi sărmani, lipsişi de orice ajutor şi apărare, avându-1 numai pe Dumnezeu. 

Pentru a înţelege însă bărbăţia sau curajul de care Domnul a dat dovadă, se ne imaginăm 
cu câtă energie şi curaj, cu câtă putere i-a înfruntat şi cât de drastic a atacat pe cei care au 
denaturat şi au falsificat duhul Legii divine, spunându-le fără nici un fel de menajamente: 
„vai vouă cărturari şi farisei făţarnici! Că închideţi împărăţia cerurilor înaintea oamenilor; 
căci voi nu intraţi, şi nici pe cei ce vor să intre nu-i lăsaţi” (Matei 24,14). Vedem apoi curajul 
cu care şi-a apărat demnitatea, nelăsându-se intimidat de ameninţările provocatoare şi nici de 
atitudinile de brutalitate îndreptate împotriva Lui: „...Deşi au luat pietre ca să arunce în El, iar 

/V 

Iisus s-a ferit şi a ieşit din templu, mergând prin mijlocul lor” (Ioan 8, 59). In sfârşit, cu câtă 
demnitate şi curaj şi-a dus crucea până la capăt, neprimind, de pildă, compătimirile banale ale 

/V 

unor femei care urmându-L, II plângeau... (Luca 23, 26); sau pe Golgota, când apăsat de 
greutatea zdrobitoare a crucii, şi-a regăsit acea inepuizabilă energie morală de a se ruga pentru 
răstignitorii Săi, de a răspunde cu maximă iubire urii revărsate asupra Sa, şi a face astfel ca 
puterea iubirii să rămână definitiv biruitoare (Luca 23, 34). 

Urmărind pilda vieţii Mântuitorului, virtutea curajului ca rod al nădejdii, este organic 
şi funcţional redată prin iubire. De fapt, în creştinism unitatea virtuţii este dată de iubirea faţă 

/V 

de Dumnezeu, iar curajul ca virtute creştină va primi acest specific. „In iubire nu este frică, 
fiindcă iubirea desăvârşeşte alungă frica, pentru că în frică este suferinţă, iar cel ce se teme nu 

/V 

este desăvârşit în iubire” (Ioan 4,18). In felul acesta, Fericitul Augustin putea defini bărbăţia 
creştină ca „iubirea care pe toate le suferă de bunăvoie pentru Dumnezeu”. 313 Şi când 
creştinilor le-a fost pusă la încercare iubirea lor faţă de Hristos, ei au dovedit prin martiriu că 
nimeni şi nimic în lume nu i-a putut despărţii de dragoste lui Hristos (Romani 8,35-37). Aici, 
în martiriu şi-au dovedit ei curajul sau bărbăţia ca forţă morală, ca putere de afirmare a puterilor 
sufleteşti, şi aproape trei secole curajul creştinilor a fost jertfa de iubire pentru Hristos în care 


313 De moribus Ecclesiae, I, XV, 25; P.L. 32, 1322 


470 






Virtuţile cardinale în ascetica creştină 


crezuseră şi în care au nădăjduit până dincolo de furtunile acestei vieţi. Martirul creştinilor 
reprezintă o jertfă răspuns Jertfei de iubire a lui Hristos. De aceea, martirul este curajul de a 
jertfi totul, chiar pe tine însuţi, dragostei lui Hristos. Şi cu cât sângele curgea mai mult, cu atât 
creştinismul se răspândea cu şi mai mare putere în toată lumea, încât un apologet creştin 
(Tertulian) va constata că: „sanquis est semen christianorum” (Sângele este sămânţa 
creştinilor) (Apologeticul 50,13). Este interesant că foarte mulţi militari de profesie, cu grade 
înalte şi-au dovedit curajul mai mult decât pe câmpul de luptă, în arenele martiriului, şi 
numele lor a rămas scris în calendarul sfinţeniei creştine, iar eroismul lor moral rămâne o 
pildă vie de urmat peste veacuri pentru mărturisitorii Domnului... 

Se cuvine să remarcăm faptul că martiriul adevărat nu reprezintă o forţă oarbă de 
curaj, o îndrăznire, o cutezanţă nesăbuită, ci este determinat de credinţă şi iubire. Mai precis, 
de marea lor forţă de afirmare a sufletului omenesc de a-şi mărturisi crezul ca esenţă a vieţii, 
motiv pentru care Sfântul Apostol Ioan putea spune: „Aceasta este biruinţa care a biruit lumea: 
credinţa voastră” (I Ioan 5, 4). 

Clement Alexandrinul arată cu privire la martiriu că cel ce se jertfeşte pentru Hristos 
„dă mărturie Domnului de convingerea sa îndumnezeită în învăţătura Lui, de care nici frica 
de moarte nu-1 va despărţi... Ai putea admira dragostea lui, de care vădit dă lecţii, pentru că 
este unit cu mulţumire cu cei cu care se înrudeşte. Nu numai atât, dar şi convinge de lucrul 
acesta pe necredincioşi cu cinstitul său sânge. Acesta, din dragoste de Domnul se desparte cu 
foarte mare bucurie de viaţa de aici... Se duce, aşadar, ca şi un prieten la Domnul, pentru care 
de bunăvoie şi-a dat trupul şi sufletul... şi aude de la Mântuitorul nostru, cu viaţa Căruia s-a 
asemănat: „iubite frate!”... Astfel noi numim mucenicia „săvârşire”, nu că omul a luat sfârşit 
vieţii, cum înţeleg ceilalţi oameni, ci că a arătat un lucru desăvârşit în dragoste” (Stromate IV, 
13. 2-4). 314 In acelaşi timp Clement Alexandrinul ne oferă şi exemple negative de curaj ale 
martirului, ca forme ale cutezanţei oarbe, lipsită de luciditatea credinţei. „Noi ţinem de rău — 
spune el — pe cei care se aruncă siguri în primejdie de moarte, că sunt unii — nu dintr-ai 
noştri — care au cu noi comun numai numele de creştin, care, din ură faţă de Creator, se 
grăbesc să se dea singuri morţii. Ticăloşii, se omoară singuri! Despre aceştia spunem că pleacă 
din lume fură cununa de mucenic, chiar dacă sunt omorâţi de autoritatea publică. Că ei nu 
păstrează caracterul mucenicului credincios; nu cunosc pe adevăratul Dumnezeu şi se dau pe 
ei înşişi unei morţi zadarnice, ca şi gimnosofiştii indieni, care poară în chip fals numele de 
gnostici, hulesc trupul, aceştia să afle că şi armonia trupului contribuie la o bună desfăşurare 
a spiritului” (Stromate, IV, 17.1 ^ 18.1). Desigur recunoaştem uşor concepţia ereziei gnostice, 
care pornind de la concepţia că lumea este rea, iar trupul fiind o închisoare a sufletului, socotesc 
viaţa însăşi ca o nenorocire, motiv pentru care găseau prin martiriu nu potrivit prilej de a se 
elibera de viaţa trupească, asemenea gimnosofiştilor indieni care se aruncau nebuneşte în 


314 Stronatele (trad. D. Fecioru), P.S.B. 5, Bucureşti 1982. 

flăcări. La fel sunt condamnaţi şi adepţii ereticului Vasilide care socoteau că moartea martirică 
ar fi ca o pedeapsă, care restabileşte dreptatea lui Dumnezeu, pentru păcatele săvârşite înaintea 
unirii trupului cu sufletul. 

Pe de altă parte, virtutea curajului creştin care mergea până la martiriu era lucrarea 
harului Duhului Sfânt, care dădea putere, dragoste înţelepciune celui ce se jertfeşte 
pentru Hristos. De aceea spune Apostolul: „pentru că Domnul nu ne-a dat duhul temerii, 
ci al puterii şi al dragostei şi al înţelepciunii” (II Timotei 1, 7). Aşa ne explicăm faptul că 
primi creştini mergeau nu numai de bunăvoie, ci şi cu bucurie la moarte, fiindcă ei credeau şi 
simţeau că Hristos îşi asumă Sieşi suferinţa şi jertfa lor pentru El. Spunem că un astfel de 
curaj al jertfei lor pentru Hristos este rezultatul lucrării tainice a harului Duhului Sfânt care 
oferă sufletului puterea şi dragostea deplinei dăruiri lui Dumnezeu. Vom înţelege mai bine 
aceasta dacă vom urmări martiriul lui Perpetua şi Felicitas: „...Cât despre Felicitas, s-a bucurat 
şi ea de harul Domnului. Fiindcă se afla în luna a opta de sarcină (că fusese arestată însărcinată), 
iar ziua spectacolul se apropia, iar ea era în mare frământare, ca nu cumva din cauza sarcinii 
să fie amânată (de la pătimire). Căci nu se îngăduia (după legile romane) ca femeile însărcinate 
să fie condamnate la moarte... Dar şi însoţitorii ei de mucenicie erau adânc întristaţi de a lăsa 
o aşa de bună tovarăşă şi însoţitoare sinceră pe calea aceleaşi speranţe. De aceea, cu trei zile 

A 

înainte de mucenicie, uniţi cu toţi în aceeaşi întristare, au făcut rugăciuni către Domnul. îndată 
după rugăciune au cuprins-o durerile (naşterii). Şi pe când suferea plângându-se de greutatea 
firească a unei naşteri în luna a opta, unul dintre paznicii celor închişi au zis: „dacă acuma 
suferi atât de mult, ce vei face atunci când vei fi aruncată fiarelor pe care le-ai dispreţuit 
fiindcă n-ai voit să jertfeşti zeilor?” Şi ea a răspuns: „Acum eu sufăr ceea ce sufăr. Acolo însă 
altul (Hristos) va fi în mine, care va pătimi pentru mine, pentru că şi eu voi pătimi pentru El”. 
Astfel a născut o fetiţă pe care a crescut-o o soră (creştină) ca pe o fiică a ei”. 315 

De aici vedem că virtutea curajului creştin are pe lângă caracterul de a fi virtute naturală 
şi etică, este şi virtute harică, ca rod al lucrării Duhului Sfânt în sufletul credinciosului 
şi în viaţa creştină. Ca virtute harică curajul creştin nu are un caracter pasiv, ci din contră, 
este un elan moral impulsionat de dinamism şi creativitate, fiindcă nu urmăreşte jertfa 
în sine, nici gloria deşartă, ci puterea credinţei, a neînvinsei nădejdi şi a iubirii care 
învinge orice obstacol, fiindcă sufletul omenesc este atras de iubirea lui Dumnezeu, de 
comuniunea lui Dumnezeu, prin Hristos în Duhul Sfânt. Acesta este un punct culminant 
al angajamentului moral spre acţiune, accesibil numai acelora pentru care „viaţa este 
Hristos” (Filipeni 1, 21). 316 

Dat fiind caracterul eroic al martirului, ne mai întâlnit până atunci, şi a neputinţei 

A 

raţiunii de a-1 explica, a fost inclus printre fenomenele patologice ale fiinţei umane. încă 


315 Actele Martirice (P.S.B. 11) trad. Pr. Prof. loan Rămureanu, Bucureşti, 1982, p. 121 

316 Diac. Prof. Nicolae Balca, Sensul suferinţei în creştinism, în rev. Studii Teologice nr. 3-4,/1957, 
p. 155-177. 

Epictet acuza pe martiri că merg la moarte dintr-un fel de obişnuinţă, devenită nebunie. In 
epoca modernă, Jean Martin Charcot, întemeietorul ţcolii de psihiatrie de la Salp^tricre, 
precursor al psihanalizei ţi dascălul lui S. Freud, practicând hipnoza în tratarea isteriei, s-a 
încercat să demonstreze că ideea sugerată se poate transforma în act. El consideră că năvala 
creştinilor spre martiriu este o „epidemie de hipnotism”, iar epoca martirilor o socoteşte ca 
o „epocă de halucinaţi şi nebuni”. 317 El nu a putut înţelege eroismul actului moral în martiriu, 
care prezintă o depăşire a mediei obişnuite, mai ales sub aspectul intensităţii. “Atitudinea 
eroică este rezultatul unei dilatări la maxim al potenţialului moral, este o explozie, care sfarmă 
cadrele prea înguste ale moralei curente, făcând să ţâşnească din adâncul sufletului lava unei 
emoţii şi energii creatoare de noi valori”. Henri Bergson combate ideea că misticii creştini ar 
fi cazuri patologice, arătând că, dimpotrivă ei prezintă o elevată serenitate psihică: „Gustul 
acţiunii, facultatea de a se adapta şi readapta, unită cu supleţea, discernământul profetic al 
posibilului şi imposibilului, un spirit de simplitate, care biruie complicaţiile, în sfârşit, un 
bun simţ superior, sunt însuşirile care definesc robusteţea intelectuală a misticilor creştini”. 318 

Să trecem însă mai departe spre a dezbate şi alte aspecte specifice curajului ca vir¬ 
tute creştină. 


5.4. Curajul ca martiriul patimilor 

Este cunoscut faptul că după încetarea martiriului, jertfa a sângelui, creştinii au îndreptat 
acţiunea spre dragostea faţă de Dumnezeu prin luptă împotriva patimilor, având ca finalitate 
dobândirea sfinţeniei vieţii dăruite lui Hristos. Este nu atât o înlocuire a arenelor şi a locurilor 
de tortură de altă dată cu asketeria, ci o continuare a aceluiaşi curaj de luptă, îndreptat de 
data aceasta asupra „răstignirii patimilor şi poftelor” (Galateni 5,24) pentru a te putea dărui 
integral lui Hristos. Datorită faptului că creştinismul este religia iubirii şi a păcii, nu va 
promova curajul pe câmpul de luptă, fiindcă ea nu promovează războiul între oameni şi popoare. 
Dar va promova curajul în cea ce literatura filocalică numeşte „războiul nevăzut”; marea 
războire cu ispitele şi cu răul din lume, pentru triumful binelui şi a împărăţiei lui Dumnezeu. 
Curajul devine astfel virtute ca putere îndreptată faţă de tine însuţi, de a alunga din suflet 
tot cea ce te opreşte, orice stavilă care stă în calea dăruirii depline lui Hristos. Este o jertfa 
îndreptată spre interiorul vieţii, pentru a alunga şi învinge pe toţi duşmanii care se opun 
sfinţeniei şi desăvârşirii vieţii în Hristos. Şi aceasta pentru că s-au văzut în istorie mulţi oameni 
care au biruit pe câmpul de luptă şi au supus popoare, impunându-se şi fiind recunoscuţi ca 


317 Prof. Dr. Constantin Pavel, Eroismul în lumina moralei creştine, în rev. Studii Teologice număr. 
3-4/1992, p. 65-104. 

318 Les deux sources de la morale et de la religion, Paris, 1932, p. 244. 

triumfători şi plini de glorie, dar nu au putut învinge fiara din ei înşişi. Au învins pe cei din 
afară, dar au rămas robii propriilor instincte şi patimi, care pe mulţi din cei ce au învins şi s-au 
glorificat pe câmpul de luptă, au devenit până la urmă victimele propriilor biruinţe... (A se 
vedea spre exemplu Antoniu şi Cleopatra). Sfântul Ioan Gură de Aur arată că: „nu-i numai 
moartea singură care îl face pe martir, cât şi intenţia. Nu, coroana de martir nu-i împletită 
numai cu mâinile morţii, ci şi de dispoziţiile sufletului. Această definiţie a martirului nu-i de 
la mine, ci Pavel o dă când zice: „Eu mor în fiecare zi” (I Corinteni 15, 31). Martirul nu 
reprezintă deci o dispoziţie verbală de a muri, căci există sacrificiu fără vărsarea sângelui”. 319 
„E suficient, de pildă, — spune marele antiohian — pentru aceasta să acţionăm voluntar 
suferinţa în scopul împlinirii unei fapte plăcute lui Dumnezeu”. Sfântul Apostol Pavel merge 
şi mai adânc, vorbind „de o luptă până la sânge împotriva păcatului” (Evrei 12, 4), şi îşi 
îndeamnă pe cel mai devotat discipol la curajul „de a îndura cele rele, ca un bun ostaş a lui 
Hristos’XKaXoţ aipaicbrriţ Xpiaxou) (II Timotei 2,3). Mergând mai departe, Apostolul face 
o similitudine între ostaşul pe câmpul de luptă, înarmat cu tot echipamentul necesar, şi între 
ostaşul lui Hristos, înarmat cu „toată armătura lui Dumnezeu”; pentru a putea lucra cu 
acelaşi curaj şi cu aceiaşi forţă morală „împotriva uneltirilor diavolului... împotriva 
stăpânitorului întunericului acestui veac, împotriva duhurilor răutăţii... (Efeseni 6, 11-17). 

Prin urmare, curajul ca virtute duhovnicească reprezintă în primul rând puterea de a 
învinge şi înlătura orgoliul din propria fiinţă printr-un act de smerenie şi pocăinţă înaintea lui 
Dumnezeu. De aici începe viaţa duhovnicească. Pentru acest motiv curajul ca virtute creştină 

/V 

porneşte din credinţă şi se desăvârşeşte în dragoste, prin lucrarea cu harul Duhului Sfânt. In 
acest caz, curajul învinge inerţia în relaţiile cu semenii printr-un act de dragoste şi smerenie 
atunci când acestea sunt tulburate de diversele neînţelegeri. Curajul reprezintă puterea de 
recunoaştere a propriei greşeli, şi a premerge cu împăcarea şi iertarea. 320 

Pe de altă parte, virtutea care se formează prin asceză, se temeluieşte pe cyKpama. 
Iar aceasta este 7rovoq (nevoinţă) şi ayov (luptă). Este o luptă cu tine însuţi de a urca mereu 
pe calea virtuţii, care îţi deschide un orizont infinit. Iar urcarea pe piscurile desăvârşirii la 
care ne cheamă Dumnezeu (Matei 5,48) nu este uşoară: este cu urcuşuri şi cu căderi. Cum nu 
este uşor să urci, tot aşa nu este uşor să-ţi revii din căderi. Este o acţiune morală asemenea 
alpiniştilor. Cere mereu antrenament, energie mereu sporită de-a privi spre ideal, şi curaj 
eroic de a-ţi mobiliza necontenit voinţa şi niciodată să nu descurajezi în faţa căderilor, a 
ispitelor şi a neputinţei. Mereu cu curajul lui Hristos pe urmele Lui, ştiind că dincolo de 
Golgota este învierea... 

Tema luptei alegorice dinte virtuţile creştine şi vicile păgâne personificate, a fost 
preluată de Prudentius în lucrarea „Psychomachia”, care sfârşeşte cu triumful credinţei. Tema 
va fi preluată apoi şi în literatură şi arta Evului Mediu occidental. 


319 Migne, P. G. 52, 519 

320 Toma de Kempis, o.c.p. 63-64 

Sfântul Apostol Pavel se referă şi la curajul misionar, la lupta îndârjită în care nu 
trebuie să cedezi şi nici să renunţi când este vorba de trimiterea lui Dumnezeu în lume, spre 
a-i transmite viaţa prin împărăţia Duhului şi a luminii lui Hristos. El face astfel referire la 
activitatea sa desfăşurată în Efes, unde oamenii au fost porniţi contra lui şi i-au făcut opoziţie 
ca nişte fiare sălbatice (I Corinteni 15,32). Tot în acest scop porunceşte ucenicilor săi aşezaţi 
episcopi să dovedească mult curaj în a păstra unitatea credinţei şi ordinea morală în Biserică: 
„...Aceasta grăieşte-le şi îndeamnă şi mustră cu toată tăria” (Tit 2,15). „...Propovăduieşte 
cuvântul, stăruie cu timp şi fără timp, mustră, ceartă, îndeamnă cu toată îndelunga 
răbdare...” (II Timotei 4,2). 

Sfinţii Părinţi au acordat o atenţie deosebită curajului creştin, arătând prin Sfântul 
Ambrozie că bărbăţia este podoaba tuturor virtuţilor, ea oferă putere sufletului să opună 
rezistenţă la diverse lucrări dăunătoare, este de neînvins în primejdii, mai de neclintit contra 
plăcerilor. 321 In acelaşi timp bărbăţia acţionează în corelaţie cu alte virtuţi, sau converteşte 
diferite păcate. Sfântul Petru Damaschin arată că însuşirea bărbăţiei nu stă în a birui şi a 
asupri pe aproapele, căci aceasta este orgoliu şi se află deasupra bărbăţiei. Dar nici a fugi de 
frica ispitelor, de lucrările şi virtuţile cele după voia lui Dumnezeu. Bărbăţia înseamnă a 
stărui cu răbdare în tot lucrul bun şi a birui patimile sufletului şi ale trupului”. 322 Sfântul Ioan 
Hrisoston arată că dacă un creştin se teme înainte de primejdie, nu va realiza niciodată un 
lucru bun şi durabil, ci cu uşurinţă va fi învins”. 323 

Aducând apoi stăpânirea de sine, curajul nu te lasă să fii biruit de rău, ci să biruieşti 
răul cu binele (Romani 12,21). Ca stăpânire de sine curajul îţi aduce demnitatea şi puterea de 
a lupta pentru menţinerea şi afirmarea ei. Altfel spus îţi dă puterea de a-ţi păstra verticalitatea 
morală, în faţa ispitelor, a necazurilor şi a suferinţelor, care de multe ori ne apasă. Virtutea 
curajului nu te lasă să fii copleşit şi doborât de ele, căzând în complexe de inferioritate care 
sufocă elanul vital. 

/V 

In concluzie putem spune că mai întâi curajul este virtute naturală, cu caracter civic 
şi militar. Apoi este virtute morală, transformând elementele iraţionale (Gnpoq) în andreia - 
ca meditate între laşitate şi cutezanţa oarbă. Ea exprimă în acelaşi timp frumosul moral. 
Curajul este apoi virtute harică, ce reprezintă lucrarea harului Sfântului Duh care întăreşte 
puterile noastre spre a sluji lui Dumnezeu până la jertfa propriei vieţi. Sfinţii Apostoli după 
pogorârea Sfântului, martirii şi asceţii au dovedit că „Domnul nu ne-a dat duhul temerii, ci 
al puterii, al dragostei şi al lucidităţii” (II Timotei 1, 7). Iar toţi aceştia fructificându-1 au 
ridicat curajul la cotele cele mai înalte. 


321 De officiis ministrorum, Migne, P.L. 16, 86. 

322 Cuvântul 19, Filocalia voi. V, trad. Pr. Prof. D. Stăniloae, Bucureşti 1980, p. 246. 

323 Migne, PG. 49, 75, 

5.5. Cultivarea curajului ca virtute creştină 

Dat fiind faptul că virtutea curajului creştin este derivată din nădejde ca virtute teologică, 
şi împletit armonic cu răbdarea, se impune ca el să fie cultivat într-o unitate organică şi func¬ 
ţională cu aceste virtuţi. Nădejdea este fermentul care îl determină şi îl dinamizează spre un 
orizont deschis, nu numai ca năzuinţă, ci şi ca încredere în biruinţa finală prin Hristos în 
Duhul Sfânt. Astfel curajul creştin va fi cultivat prin mărturisirea lui Hristos în faţa lumii care 
nu-1 primeşte, şi nu ne acceptă nici pe noi ca mărturisitori ai Lui. Totodată nădejdea ne dă 
puterea şi curajul de a-1 mărturisi pe Hristos chiar cu preţul jertfei propriei vieţi, ca nimeni şi 
nimic să nu te poată despărţi de dragostea lui Hristos. 

Pe de altă parte, în unitatea funcţională cu hypomone, curajul reprezintă o conjugare 
a energiei sufleteşti spre a-ţi câştiga stăpânirea de sine, învingând mânia şi răzbunarea din 
suflet, prin convertirea mâniei în curaj, iar a răzbunării în blândeţe. Prin makrothymia ca 
roadă a Duhului Sfânt, curajul devine o energie morală, în măsură să educe voinţa spre formarea 
caracterelor tenace şi ferme, ce nu te lasă niciodată să descurajezi, ci cu liniştea sufletească şi 
stăpânire de sine să-ţi poţi transforma insuccesele în biruinţă, după cum atât de sugestiv redă 
acest fapt versurile lui Rudyard Kipling, din cunoscuta poezie „If 

„Dacă poţi să-ţi păstrezi firea când ceilalţi şi-au pierdut-o 
Dacă mai poţi avea încredere în tine când ceilalţi nu mai au 
...Dacă poţi să aştepţi şi să nu te obosească aşteptarea, 

Sau fiind minţit, să nu cazi tu în minciună, 

Sau fiind urât să nu dai drumul urii, 

Dacă poţi visa, dar să nu-ţi faci visul un stăpân, 

Dacă poţi gândi, dar să nu-ţi faci din gândurile tale scop, 

Dacă poţi întâlni triumful şi dezastrul 
Şi să-i tratezi la fel, 

Dacă poţi să asculţi adevărurile tale 

Denaturate de proşti pentru a face din ele o capcană, 

Sau să vezi cum lucrurile cărora tu le-ai închinat viaţa se prăbuşesc 
Şi s-o iei de la început cu uneltele tocite, 

Dacă poţi face o grămadă din toate succesele tale 
Şi să mizezi pe ea la roata norocului 
Şi după aceea, pierzând, s-o iei de la capătul capătului 
Nespunând nimănui nici un cuvânt, 

Dacă îţi poţi forţa inima, muşchii şi nervii 

Să-ţi servească drumul mult timp după ce ei au fost deja epuizaţi 

Şi să continui aşa, când nu mai este nimic altceva în tine 
Decât voinţa care le porunceşte: continuă! 

Dacă poţi să vorbeşti cu mulţimea şi să-ţi păstrezi virtutea, 

Sau vorbind cu regii să nu-ţi pierzi gestul firesc, 

Dacă nici duşmanii, nici prietenii credincioşi nu te pot răni, 
Dacă toţi oamenii contează pentru tine, dar nici unul prea mult, 
Dacă poţi umple minutul neiertător 
Cu distanţa a 60 de secunde alergate, 

Al tău este Pământul, cu tot ce este în el, 

Dar mai mult: vei fi OM, fiule!” 


6. CUMPĂTAREA, CA VIAŢĂ ÎN HRISTOS 
PRIN DUHUL SFÂNT 

6.1. Noţiunea şi sensul în etica filosofică elină 

Cuvântul românesc „a cumpăni”, de unde şi numele virtuţii, derivă de la latinescul 
compito sau computo, în sens de a socoate, a calcula, a chibzui cu măsură, accentuând astfel 
elementul raţional. De fapt, verbul „penser” din limba franceză, care înseamnă „a gândi”, 
derivă de la supinul pendo care înseamnă a cântări, a cumpăni. Cumpătarea oferă în acest caz 
imaginea unei cumpene ce ţine în echilibru două talere. 

Ideea de cumpătare este cel mai cuprinzător şi variat exprimată în etica filosofică elină 
prin owippoauvîp 

Termenul este alcătuit din radicalul (ppfjv = simţ, minte, cuget, de unde: diafragmă, şi 
adjectivul oaoţ, care prin contragere devine ocoţ, determinând ideea de sănătate. Sophrosyne 
înseamnă astfel în sensul cel mai general: sănătatea minţii. Etimologia este formulată de 
Platon: coţ ocb^ouoav rfjv (ppovriaiv (ca să vindece raţiunea - mintea), formulă împrumutată 
din repertoriul pareneticii medicale populare. Termenul redă în acelaşi timp şi ideea de măsură, 
în sensul de limită care determină ordinea, echilibrul şi armonia. Măsura trebuie văzută în 
contextul proporţiilor, care definesc sănătatea ca amestec judicios proporţionat de calităţi 
contrare, iar boala un exces şi o insuficienţă. Fronesis reprezintă regimul inteligenţei, în sensul 
în care hipocraticii înţelegeau 5iaixa, ca determinare intelectuală şi totodată calificare 
morală. 324 în acest caz Siaixa devine vopoq aco(ppoauvT]ţ = legea cumpătării, ca deliberare 
intelectuală şi apreciere valorică în determinarea sănătăţii. 


324 P. Aubenque, La prudence chez Aristote, Paris, 1963, p. 161. 

Democrit recunoaşte lui phronesis o triplă funcţie: a delibera corect, a vorbi bine, a 
acţiona oportun. Platon spunea că pentru a delibera bine asupra acţiunii, trebuie mai întâi să 
contempli Ideea de Bine, adică ceea ce este etern şi imuabil. Aristotel spunea că e suficient să 
cunoşti scopul acţiunii morale însăşi, adică binele uman. Binele transcendent se contemplă 
prin GO(pia, iar binele iminent prin (ppovîioiţ. Platon identifică pe sophia cu phronesis. 
Xenocrates face pentru prima dată distincţia dintre sophia, considerată înţelepciunea supremă, 
speculativă, teoretică, şi phronesis - înţelepciunea practică ce poate fi implicată în sophia. 325 
De aici vedem că sophrosyne face trecerea de la sănătatea trupului la cea de echilibru sufletesc, 
şi apoi primeşte echivalentul unei virtuţi morale. 326 Se stabileşte astfel o interdependenţă între 
sănătatea trupului şi cea a sufletului, după cum reiese acest fapt şi din spusele lui Zalmoxis, 
regele - zeu din dialogul Charmides, scris de Platon: „După cum nu trebuie să încercăm a 
vindeca ochii, fără a vindeca mai întâi capul, ori capul fură să ţinem seama de trup, tot astfel 
nici trupul nu poate fi însănătoşit fură suflet”. 327 De aici şi deviza că „ceea ce este medicina 
pentru trup, este filosofia pentru suflet”. 

Pentru Pitagora elementul mental este nemuritor, iar toate celelalte sunt muritoare... 
Virtutea este harmonia la fel ca sănătatea, la fel ca binele, sub orice formă s-ar găsi, la fel ca 
divinitatea (D.L. VIII, 30-31). Virtutea fiind harmonia, reprezintă biruinţa raţionalului asupra 
iraţionalului. Numai aşa proporţia existentă în suflet dobândeşte buna vedere a lucrurilor şi 
a proporţiilor care caracterizează întreaga realitate înconjurătoare. Ieşind de sub agresiunea 
voinţelor oarbe ale trupului, sufletul iese din ciclul reîncarnărilor, convieţuind conform raţiunii 
care armonizează întreaga realitate. Sensibilitatea sufletului se obţine prin punerea lui în 
rezonanţă cu armonia sunetelor muzicale, care prin proporţia lor (înălţime, tărie, gravi¬ 
tate) reflectă cel mai bine kosmosul cu harmonia . 328 Dar atât proporţiile matematice, care 
determină harmonia, cât şi muzica, ce se structurează prin proporţie şi armonie, poartă în 
sine măsura. De aceea, harmonia constituie rădăcina din care va lua fiinţă sophrosyne, ca 
virtute ce stabileşte ordinea, echilibrul, rânduiala, adică sănătatea sufletului. 329 Dând sufle¬ 
tului harmonia, muzica rămâne mijlocul care duce la katharsis, adică la purificarea sufle¬ 
tului, prin izgonirea oricăror tensiuni dăunătoare; şi astfel „muzica stă la baza virtuţii de 
căpetenie, sophrosyne”. De aici vedem că muzica privită ca şi concept, va trece de la înţelesul 
material, la cel spiritual, de la „ars” la „scientia”, adică de la reprezentarea artei ca senzaţie 
auditiv estetică, la ştiinţa care va dezvolta prin filozofie intelectul şi gândirea, devenind har- 

/V 

monia şi eurythmia ei. In felul acesta, sophrosyne este reprezentarea lui ponoucrj, nu caTE/viţ, 
ci ca £7rurrfjpT|, care prin matematică (ca mod de exprimare superioară şi exactă a filosofiei) 


325 Idem, p. 159-169. 

326 A. Lesky, History of greek literature, London, 1966, p. 515. 

327 Yvon Bres, La Psichologie de Platon, Paris, 1968, p. 291-292; Rembert Claude, Etude analiti- 
que des allusions medicales de l’ouvre de Platon, Paris, 1962, p. 50.. 

328 Francis E. Peters, Termenii filosofiei greceşti, trad. Drăgan Stoianovici, Bucureşti, 1993, p. 253. 

329 Idem, p. 144. 

corespunde muzicii (ca scientia), deoarece numărul poartă în sine eurythmia, harmonia, 
proporţia şi simetria, ca şi calităţi raţionale şi intelectuale. Acum ne explicăm uşor motivul 
pentru care termenul „muzică” este derivat de la „Muze”, care erau protectoarele oricărei 
activităţi intelectuale, raţionale, muzica fiind prima condiţie a civilizaţiei, iar omul cult era 
considerat un „musikos aner ”. 330 De aici Platon formula concluzia că filosofia este muzica 
gândirii. Iar sophrosyne este în acelaşi timp filosofia şi virtutea de căpetenie. 

Definind „sănătatea minţii sau a cugetului” (Cratylos 411 e), sofrosyne indică cel mai 
bine ideea de măsură, de cuminţenie, de armonie, de cosmos (rânduială, ordine). „Mi se pare 
— spune Platon — că sophrosyne îl face pe om moderat şi cuminte” (Charmides 160 e). Ea 
seamănă cu o potrivire de sunete, care alcătuiesc harmonia... Este un fel de lume a rânduielii. 
Este cosmosul pe care îl conţine atât universul, cât şi cetatea, cât sufletul omenesc, reprezen¬ 
tând o stăpânire asupra plăcerilor şi poftelor (Republica 430 a). Sophrosyne este supunerea 
armonioasă a celor două părţi inferioare ale sufletului (pofta şi irascibilul) faţă de partea 
raţională diriguitoare (Phaidros 237 e - 238 a), de unde rezultă harmonia. „Trebuie să luăm 
aminte — spune Platon — că în fiecare din noi există două principii care ne mână şi ne 
stăpânesc şi pe care le urmăm ori încotro ne-ar duce; unul dintre ele e sădit în noi din naştere, 
şi anume dorinţa de plăceri; celălalt e o încredinţare dobândită, şi anume gândul că trebuie să 
tindem spre tot ce e mai bun. Aceste două principii care sălăşluiesc în noi, acum trăiesc în 
armonie, acum se iau la harţă; şi când biruie unul, când celălalt. Iar când o judecată bine 
chibzuită e cea care ne mână către bine şi biruie, numim această biruinţă: cumpătare. 
Dimpotrivă, când o dorinţă ne trage în chip nechibzuit către plăceri şi ne ţine în stăpânirea ei, 
această înstăpânire asupra fiinţelor noastre primeşte numele de desfrânare. Dar desfrânarea 
cunoaşte mai multe nume, ea are părţi şi chipuri diferite... Dacă pofta de mâncare biruie 
celelalte dorinţe precum şi judecate care îţi spune ce este bine, apare lăcomia, iar cel care este 
stăpânit de ea îşi va trage numele de aici. Şi iarăşi, dacă stăpână ajunge beţia mânându-1 pe 
drumul ei pe cel care i-a căzut pradă, atunci e limpede ce nume i se va putea da acestui om. 
Cât despre celelalte nume asemenea acesteia şi care vorbesc despre dorinţe asemănătoare, e 
clar în ce fel se potriveşte să fie folosite; pornind de fiecare dată de la dorinţa care ne subjugă” 
(Phaidros 237 d, e - 238 a, b). 

După cum vedem, partea raţională a sufletului (xo XoyiKov pspoţ xr|ţ i|/oxr|ţ) este 
determinată de vouţ; partea iraţională a sufletului (xo ăXoyov pspoţ xr|ţ vpDX 1 !?) este 
determinată de Oupoţ, ca sediu al patimilor şi de £7U0i)p(a, reprezentantă a poftelor. 

Acestor trei părţi ale sufletului le corespunde trei virtuţi cardinale. Cea dintâi: 
(ppovîţoiţ - cuminţenia, corespunde părţii raţionale a sufletului. Ea determină execuţia corectă 
a acţiunilor. Lui Oiipoţ, care reprezintă sediul pasiunilor generoase (dar iraţionale) îi corespunde 


330 


Robert Flaceliere, Educaţia, în Enciclopedia civilizaţiei greceşti, trad. Ioana şi Sorin Stati 
Bucureşti, 1970, p. 197. 

avSpria - virtutea curajului. Ea oferă omului puterea de a-şi ţine firea (a nu-şi pierde firea) în 
pericole şi necazuri. Stăpânirea asupra poftelor trupeşti numite m0t)jua o face G(0(ppo<ri)Vf|, 
adică virtutea cumpătării. Ea nu ne lasă să fim robiţi de plăcerile corporale. Cele trei virtuţi 
corespondente celor trei părţi ale sufletului sunt armonizate de a patra virtute: Sucaiomovr] - 
care determină ordinea atât în viaţa omului, cât şi în viaţa cetăţii. 

Pentru a înţelege mai bine raportul dintre partea raţională şi cea iraţională a sufletului, 
Platon îl plasticizează prin imaginea atelajului tras de doi cai. „Trei părţi — spune Platon 
— intră în alcătuirea fiecărui suflet: două din ele au chip de cal, iar cea de-a treia întruchipează 
pe vizitiu (rjvfooţ). Să păstrăm pe mai departe imaginea aceasta. Iar după cai, spunea că unul 
este bun (ayaOoq ÎTiTioţ); nu şi despre celălalt. Dar nu am arătat - şi se cuvine acum s-o 
spunem - care anume e virtutea celui bun şi care e viciul celui rău. Acela dintre ei care-i de un 
soi mai bun are statura dreaptă, trupul bine legat, grumazul falnic, botul arcuit, ochi negri, iar 
culoarea lui e albă; e dornic de onoruri, dar totdeauna cumpătat şi ruşinos; iubeşte părerea cea 
adevărată. Când îl mâni, biciul nu-şi are rostul, pentru că ascultă numai de îndemn şi vorbă. 
Celălalt cal, dimpotrivă e şui şi greoi, clădit fură nici o noimă, cu grumazul ţeapăn, cu gâtul 
scurt, cu bot turtit; trupul tot e negru, ochii alburii şi injectaţi cu sânge; e nesăţios şi îngâmfat; 
urechile le are împăroşate şi abia de mai aude; şi doar cu lovituri de bici şi îmboldituri ce îl 
mai poţi mâna. Când, aşadar, vizitiul zăreşte chipul îndrăgit, priveliştea aceasta îi umple sufletul 
de foc, şi el se simte străbătut de împunsăturile dorului ce-1 înfioară” (Phaidros 253 d-e). 

Aristotel evidenţiază trăsătura esenţială a cumpătării ca hegotîiş, pe măsură să 
stabilească virtutea morală ca meditate, adică mijlocul între două extreme dăunătoare vieţii: 
excesul - i)7T£pPoIfj şi insuficienţă - sAAsuioţ- „Numesc psaoxriţ — spune Aristotel — ceea 
ce se află la distanţă egală la fiecare dintre cele două extreme, fiind unul şi acelaşi pentru 
oricine; iar mijloc în raport cu noi numesc ceea ce nu comportă nici exces, nici insuficienţă şi 
aceasta nu este nici unic, nici acelaşi pentru toţi... Astfel, orice cunoscător evită atât excesul, 
cât şi insuficienţa, căutând şi alegând măsura justă, dar această măsură justă nu în raport cu 
lucrul în sine, ci în raport cu noi (EN II, 1106 a 30-35-1106 b 5). Pentru a înţelege mai bine 
aceasta, sa urmărim câteva exemple: de pildă „curajul este linia de mijloc între laşitate şi 
îndrăzneală oarbă... Privitor la oferirea şi primirea de bunuri materiale, linia de mijloc este 

/V 

generozitatea, exces şi insuficienţă sunt risipa şi avariţia... In ce priveşte agreabilul, omul 
moderat este vesel, iar starea de spirit este buna dispoziţie, excesul îl vom numii bufonerie şi 
pe cel ce-1 comite bufon, iar pe cel căruia îi lipseşte veselia, îl vom numi necioplit, şi 
caracteristica sa, grosolănie... Indignarea, la rândul ei, este linia de mijloc între invidie şi 
răutate” (E.N. II, 1107 b-1108 a, 25-1108 b). 

Iată în continuare, definiţia mesotes-ului: „Virtutea este aşadar deprinderea 
(capacitatea) de alegere determinată de voinţă, constând în măsura justă pentru fiecare din 
noi orânduită (impusă) de raţiune, după cum este determinată de cel priceput (inteligent, cu 
înţelepciune practică)” (EN II, 1107 a). 

De aici vedem că: 

1. Virtutea este o alegere deliberată, o preferinţă, o decizie, adică „o dorinţă penetrată 
de raţiune”, sau „o raţiune animată de dorinţă”, sau „alegerea celor mai bune mijloace pentru 
a ajunge la scopul propus”. 331 

2. Virtutea constă într-o măsură bine orânduită. De pildă, spune Aristotel, exerciţiile 
fizice excesive, ca şi cele insuficiente distrug vigoarea, la fel cum abuzul sau insuficienţa de 
băutură şi hrană periclitează sănătatea, pe când bine proporţionate, creează, dezvoltă şi 
conservă... Cel ce profită de orice plăcere, neabţinându-se de la nici una, devine neînfrânat, 
iar cel ce le evită pe toate ca un sălbatic, devine insensibil. Aşadar, cumpătarea este compromisă 
atât de exces, cât şi de insuficienţă, pe când mesotes-ul o salvează (EN II, 2, 1104 a). 

3. Virtutea este orânduită, impusă (poruncită) de raţiune, potrivită pentru fiecare în 

parte. 

Aristotel consideră logos-ul (raţiunea) ca ceva esenţial omului, ceea ce îl deosebeşte 
de animale. Logosul e partea îndrumătoare a sufletului omenesc, care conduce părţile iraţionale, 
cărora le dă măsură şi armonie. 

4. Mesotes-ul este determinat de cel ce dispune de înţelepciunea practică (phronesis), 
adică de judecată, de pricepere, de chibzuinţă, fiindcă cel neînţelept nu ştie să-şi rânduiască 
(cumpănească) bine lucrurile şi cade în una din cele două extreme. 

La toate acestea trebuie să precizăm că la Aristotel se disting două aspecte ale virtuţii. 
Primul, ca mijloc (psooiriq) între două extreme. Al doilea, ca înălţime nelimitată spre bine, 

/V 

fură abatere la stânga sau la dreapta. Intr-o reprezentare grafică, mesotes-ul nu se află la 
mijlocul unei linii dintre două extreme, ci pe culmea care le uneşte, fiindcă „în raport cu 
binele suprem şi cu perfecţiunea reprezintă punctul cel mai înalt” (EN II, 1107, a 5). 332 

Mesotes-ul ca determinare a virtuţii este des întâlnit în etica filosofică greacă. Epicur 
foloseşte pe auppcTpîiaii; pentru a reda ideea de măsură, dreaptă judecată în aprecierea justă 
a valorii plăcerilor: „Nu trebuie să alegem orice fel de plăcere ar fi — spune el — ci adesea 
renunţăm la multe plăceri, când din ele decurge o neplăcere mai mare pentru noi. Şi de multe 
ori considerăm multe suferinţe preferabile plăcerilor, dacă suportarea timp îndelungat a unor 
chinuri ne aduce, ca urmare, o plăcere mai mare... De aceea, nu orice plăcere este de ales... 
precum nu orice suferinţă trebuie totdeauna evitată” (D.L. X, 129). 

Acordând o importanţă deosebită măsurii în cultivarea cumpătării, Democrit din 
Abdera ne-a lăsat o mulţime de aforisme, dintre care reţinem câteva: „Cine este măsurat la 
mâncare şi băutură, n-are niciodată o noapte lungă” (Fragm. 209); „Atunci când cineva depă¬ 
şeşte măsura, ceea ce este mai plăcut devine ceea ce este mai neplăcut” (Fragm. 233); „Oamenii 
imploră divinitatea pentru sănătate şi nu ştiu că ei înşişi posedă puterea asupra acesteia. Prin 


331 P. Aubenque, La prudence chez Aristote, Paris, 1963, p. 122. 

332 N. Hartmann, Ethik, Berlin, 1926, p. 401. 

lipsa de cumpătare ei o subminează, iar poftele lor devin trădătorii sănătăţii lor” (Fragm. 

A 

234); „Arta medicului vindecă bolile trupului. înţelepciunea eliberează însă sufletul de pasiuni” 
(Fragm. 224); „Cine îşi face din stomac izvorul plăcerilor sale şi depăşeşte măsura în mâncare, 
băutură şi plăcerile dragostei, pentru asemenea oameni bucuria este de scurtă durată; numai 
atât cât ei mănâncă şi beau” (Fragm. 235); „Nu alege orice plăcere, ci numai cea produsă de 
bine şi frumos” (Fragm. 207). 

Un alt înţelept, Cleobul, se pronunţă sintetic: „măsura e lucrul cel mai bun” (D.L. 
I, 93), iar Solon spune că „măsura este perfecţiunea tuturor lucrurilor”. 


6.2. Noţiunea şi înţelesul cumpătării 
în etica filosofică latină 

Cel ce a creat vocabularul filosofic pentru Roma antică a fost Cicero. El redă pe 
sophrosyne în primul rând cu „temperantia”, derivată de la „temperies” (proporţie, echilibru), 
deşi îşi dă seama că sintagma elină este mult mai cuprinzătoare. Pentru aceasta, la temperantia 
mai adaugă pe moderatio, modestia, derivată de la modus (măsură justă) şi frugalitas. Acest 
ultim termen se referă la înfrânare ca abstinentia şi continentia, spre a supune mişcările 
sufletului pofticios, pentru a păstra „moderata constantia” (neclintita moderaţie) în opoziţie 
cu libidoul, luxuria şi avariţia. 

Pentru a reda ideea de raţionalitate, ca şi cumpănire a faptelor noastre, Cicero foloseşte 
noţiunea de „ratio recta”, traducând pe „logos orthos”. Noţiunea de „logos orthos” este de 
origine platonică şi devine curentă în timpul lui Aristotel, fiind folosit de stoici. Logos ortos 
nu este logosul pur grecesc, întâlnit la Heraclit şi preluat de stoici, ci numai expresia Raţiunii 
universale care devine forţă conducătoare şi susţinătoare a lumii, a omului, precum şi a tuturor 
principiilor şi a valorilor morale, ca proiectare a frumuseţii transcendentale în universul uman. 
Dacă raţiunea umană este oscilatorie, nesigură şi fragilă, ratio recta (logos orthos) spune 
Cicero, după stoici, se prezintă ca o lege sau ca o poruncă cu caracter veşnic şi neschimbabil. 
Ea a fost dată de Dumnezeu în sufletul fiecăruia şi cine nu o ia în seamă fuge de sine însuşi; 
şi dispreţuind firea omenească nu va rămâne nepedepsit (De Republica III, 22-23). 333 Cicero 
spunea în acest sens că aşa „cum nimic nu este mai de preţ decât raţiunea, şi cum aceasta se 
află atât în om cât şi în divinitate, cea dintâi comuniune dintre om şi divinitate se stabileşte 
prin raţiune. Dar celor cărora le este comună raţiunea, de asemenea le este comună dreapta 

A 

raţiune („recta ratio”). întrucât aceasta este legea, se cuvine ca noi oamenii să ne socotim 


333 A se vedea mai în amănunt: Pr. Prof. loan G. Coman, Teoria Logosului în Apologiile Sfântului 
Justin martirul şi filosoful, Bucureşti, 1995, p. 18; Idem, Probleme de filozofie şi literatură 
patristică, Bucureşti, 1995, p. 209. 

împreună cu zeii şi prin lege” (De legibus, I, 7). Cicero include cumpătarea sub variatele ei 
forme şi înţelesuri în noţiunea de „honestum”, arătând că aceasta conţine: ordo, modus, 
modestia, temperantia. Sfântul Ambrozie inspirându-se din Cicero arată că temperantia 
păstrează pe modus şi ordo în tot ceea ce facem şi vorbim. 334 


6.3. Sophrosyne în religia şi societatea greacă 

/v 

In religia greacă sophrosyne este corelată cu ideea de katharsis şi katharmos, adică cu 
riturile şi jertfele de purificare însoţite de dans şi muzică, care aduc linişte sufletului omenesc, 
după o perioadă de nelinişte şi tulburare. Oreste, după uciderea mamei, se afla intr-un adevărat 
delir. Dar, după un sacrificiu purificator, îşi recapătă liniştea, adică pe sophrosyne. Tot în 
cadrul sectelor care practicau purificările, sophrosyne ia forma ascetică pentru îndepărtarea 
răului şi a întinării. 335 

A 

In religia grecilor era şi zeiţa Nemesis. Ea apăra principiul destinului de la Delfi, 
pedepsind pe omul orgolios şi necumpătat... Faptul rămâne însă negativ, întrucât „măsură” 
înseamnă o limită a destinului ce nu poate fi depăşită, iar porunca zeiţei: „Nimic prea mult!” 
însemna propriu zis stagnarea posibilităţilor de afirmare a omului, ţinerea lui într-o umilire 
pasivă şi oarbă, retezându-i-se orice posibilitate de înălţare a personalităţii sale. Nemesis 
proclamă măsura împotriva orgoliului, întrucât „omul este împins prin instinctele sale să nu 
ţină nici o socoteală de la limitele care-i sunt puse prin natura sa”. 336 

Sfera sophrosynei se extinde şi pe plan social-politic, impunând ideea de moderaţie, 
control şi echilibru; cetăţeanul trebuind să-şi domine pasiunile, emoţiile şi instinctele sale. 
Astfel, reformele constituţionale ale lui Solon, îndreptate împotriva aroganţei bogaţilor şi a 
ridicării din sclavie a poporului de rând, pentru restabilirea ordinii şi liniştii în cetate, se 
orientează spre dike (dreptatea) şi sophrosyne, impunând deviza: ptiâcv ayav (nimic prea 
mult, peste măsură). 337 


6.4. Corelaţii şi contradicţii 


Aspectul moral al sophrosynei poate fi determinat şi de legătura şi contradicţia ei cu 
anumiţi termeni care afirmă sau neagă valorile morale. 


334 De offic. min. I, 24, 115, P.L. 16, 62. 

335 J. P. Vernant, Les origines de la pensee greque, Paris, 1962, p. 80-85. 

336 Jean Coman, L’idee de la Nemesis chez Eschyle, Paris, 1931, p. 40. 

337 J. P Vernant, o.c.p. 82-84. 

La Homer ideea de sănătate a minţii este corelată de aiScoţ (Iliada XXI, 462; Odiseea 
IV, 15, 8; XXIII, 30) în sens de bun simţ. Acest sentiment porneşte din noţiunea de respect, 
ca oarecare reţinere a omului tânăr faţă de cel vârstnic, şi se manifestă sub formă de sfială, de 
pudoare. De aici se deschid şi se dezvoltă aspiraţiile sufletului omenesc faţă de cultură şi 
civilizaţie. 

Un alt termen corelat cu ideea de cumpătare este cyKparaa, în sensul stăpânirii de 
sine a controlului poftelor prin înfrânare. Astfel enkrateia va deveni virtutea de temelie în 
afirmarea ascezei creştine. 

Cel ce posedă pe sophrosyne ca sănătate a sufletului va fi Koopioţ în sensul de liniştit, 
echilibrat, ordonat, măsurat. Pentru a ne lămuri mai în concret asupra acestui fapt să urmărim 
descrierea fizionomiei morale a lui Jane Eyre de Charlotte Bronte, din romanul cu acelaşi 
nume. Faptul că Jane Eyre era „foarte cuminte... foarte prevăzătoare şi foarte simţitoare”, 
face ca Rochester, naufragiat al vieţii, să-şi găsească în ea limanul propriei identităţi: „Aş 
vrea să fiu singur cu dumneata într-o insulă liniştită, departe de orice tulburări, primejdii şi 
amintiri groaznice”. Şi aceasta fiindcă aşa cum îi descrie „ghicitoarea” fizionomia morală a 
Janei Eyre, scoate în evidenţă echilibrul sufletesc, ordinea interioară, stăpânirea de sine, 
castitatea şi demnitatea fiinţei sale spirituale. Fruntea aceea pare să spună: „Dacă demnitatea 
şi împrejurările mi-o cer, pot trăi şi singură. N-am nevoie să-mi vând sufletul ca să-mi cumpăr 
fericirea. Am în friptura mea lăuntrică o comoară ce a venit pe lume odată cu mine şi ea va şti 
să mă ţină în viaţă chiar dacă toate celelalte bucurii mi-ar fi tăgăduite sau mi s-ar oferi la un 
preţ pe care nu l-aş putea plăti”. Şi spune fruntea sa: „raţiunea e statornică şi ea ţine frânele; 
nu va îngădui ca sentimentele să se dezlănţuie şi s-o zvârle în străfunduri de prăpăstii întunecate. 

/V /V 

In zadar vor striga patimile cu furie... In zadar dorinţele vor născoci o mulţime de deşertăciuni, 
căci judecata va avea totdeauna ultimul cuvânt şi ea va da votul decisiv în orice hotărâre. 
Vijelia, cutremurele şi focul vor putea trece pe lângă mine, dar eu voi asculta numai glasul 
suav ce exprimă poruncile conştiinţei”. 

Corelat cu sophrosyne ca sănătate a minţii, mai ales pe plan duhovnicesc, este vrj\|/iţ - 
privegherea. Verbul vfj(pco (v£(pav) înseamnă a nu bea vin. Mai departe, v£(paLioţ înseamnă 
a fi treaz, lucid, cumpătat, adică cu mintea clară, pătrunzătoare... Este conştiinţa trează spre 
deosebire de conştiinţa adormită. Corespondentul latinesc este sobrietas, în sensul de 
moderaţie, viaţă ordonată, prudenţă, cumpătat la băutură. Este contrariul lui ebrietas, ca lipsă 
de cumpătare la băutură, şi care duce — aşa cum spune Filon — la „rătăcirea minţii”. 

Ca virtute creştină sophrosyne, va depăşi sensul din etica filosofică antică, primind 
cea mai înaltă dimensiune spirituală prin identificarea ei cu ayvria, adică cu sfinţenia. Prin 
sfinţenie, ea devine castitas - virginitas, adică 7iap0£Via (fecioria). Aşa cum sfinţenia se 
referă la un obiect luat din folosinţa comună şi consacrat lui Dumnezeu, tot astfel şi sophrosyne 
ca şi castitas, reprezintă consacrarea întregii noastre fiinţe lui Dumnezeu. Dăruirea prezintă 

consacrarea întregii noastre fiinţe lui Dumnezeu; dăruirea integrală lui Dumnezeu prin 
depăşirea modului comun de existenţă. 

/V 

In felul acesta, pudicitia (castitatea) va depăşi simpla contientia (înfrânare). Astfel 
sophrosyne va sta la baza instituţiilor ascetice din Biserica primară, constituind şi unul din 
voturile monahale. 

La polul opus sophrosynei ca sens şi funcţionalitate este vPpiţ-ul. Acesta defineşte 
luciferica încredere în sine şi insolenţa, ca depăşire abuzivă a măsurii, a conduitei cuvenite şi 
a însăşi condiţiei umane. Opus lui aidos, verbul hybrizein exprimă ideea de depăşire a condiţiei 
cuvenite; abuzul obraznic şi lipsit de scrupule, aroganţa neruşinată aflat sub imboldul unei 
trufii nesăbuite, sau lăcomii nesăţioase. 

Şcoala milesiană, formulând principiul etic al măsurii, opune noţiunea p£oov celei de 
nPpiţ. Dacă măsura aduce echilibrul, ordinea, moderaţia necesară bunei desfăşurări a vieţii, 
hybrisul sfidând măsura, promovează capriciul zeilor, violenţa, arbitrarul, bunul plac. 

Apoi, în legătură cu enigmaticul foc al lui Heraclit din Efes „înzestrat cu inteligenţă, 
fiind cauza care gospodăreşte totul în lume, este numit „lipsă şi prisos (exces)”. „Lipsa, 
după Heraclit, este formarea lumii, iar prisosul, incendiu universal”. Aceasta înseamnă, 
într-o tălmăcire, că focul este numit lipsă (%pr|Goauvr|) când se referă la formarea lumii, iar 
când se referă la incendiul universal este numit „prisos” sau „exces” (xopoţ), fiind fiul lui 
bPpiq personificat, care înseamnă depăşirea conduitei cuvenite, atunci când multă bogăţie 
ajunge în posesia oamenilor. Aceştia neavând suficientă raţiune (Xoyoţ) nu-i dau întrebuinţarea 
cea mai potrivită, depăşind prin exces limitele conduitei cuvenite. Cât despre hybris ca depăşirea 
conduitei cuvenite, Heraclit spune că „trebuie înăbuşit mai degrabă decât un incendiu” (DL 
IX, 2). 

Fiindcă hybris-ul reprezenta aroganţa lipsită de scrupule şi elementarul bun simţ, atât 
înţelepţii, cât şi vechii conducători ai Eladei, spuneau că cei dominaţi de o astfel de nesăbuinţă, 
trebuie izolaţi şi scoşi din cetate ca pe nişte animale sălbatice... 


6.5. Cumpătarea ca virtute creştină 

Având în vedere că „cei ce sunt ai lui Hristos şi-au răstignit poftele şi patimile trupului” 
(Galateni 5, 24) era firesc ca conceptele înţelepciunii antice, care susţineau idealul creştin 
mai sus amintit să nu fie înlăturate, ci primite fiind, să li se pună amprenta creştină şi să 
evolueze ca realităţi duhovniceşti specifice. Aşa s-a întâmplat cu mesotes-ul cunoscut prea 
bine de Sfinţii Părinţi care au studiat la şcolile păgâne, să fie utilizat în determinarea virtuţii. 
El va fi întâlnit cu prisosinţă în lucrările Sfântului Ioan Gură de Aur cu privire la educaţie, 
precum şi în operele exegetice cu caracter duhovnicesc ale părinţilor capadocieni. 

Pe de altă parte, mesotes-ul a fost pus în valoare pe plan duhovnicesc sub numele 
„căii de mijloc”, „Astfel, dacă atunci când se pune chestiunea de a săvârşi binele sau răul nu 
există cale de mijloc, apoi când e vorba de a făptui binele şi a dobândi desăvârşirea se deschid 
înaintea credinciosului, putem spune, trei drumuri: unul al zăbavnicilor, altul al foarte zeloşilor 
şi, în cele din urmă, un altul de mijloc, al celor mulţi şi obişnuiţi. Zăbavnici va trebui să nu 
fie, căci cei ce pregetă să facă binele sfârşesc prin a deveni robii păcatului şi morţii. Zeloşi se 
cade tuturor să se arate, dar nu stă în puterea fiecăruia să meargă pe drumul care urcă muntele 
desăvârşirii pieptiş. Cei mai mulţi ca să ajungă pe culme, o iau pe calea cea mai uşoară dar 
ocolită care îi fereşte de oboseala ce sleieşte puterile, de primejdiile ce s-ar putea să nu ştie 
cum să le înfrunte, de piedicile pe care nu sunt în stare să le depăşească”. 338 Această cale este 
numită şi „cale împărătească”, după modelul căii pe care mergeau în vechime împăraţii şi 
care era netedă, îngrijită, fără multe denivelări şi ocolind locurile primejdioase. 339 

Părinţii filocalici vorbesc apoi de discernământul duhovnicesc ca fiind „dreapta 
socoteală” a înţelepciunii creştine practice. Sfântul Ioan Scărarul spune că „dreapta socoteală 
este făclia în întuneric, întoarcerea celor rătăciţi, luminarea celor cu vederea scurtă. Cel ce 
deosebeşte (cele bune de cele rele), află sănătate şi depărtează boala”. 340 

Pentru a înţelege însă mai bine lucrarea practică a dreptei socoteli în viaţa creştină, 
vom lua un exemplu deosebit de sugestiv pe care ni-1 prezintă unul din părinţii pustiei: „.. .Vreau 
să vă vorbesc despre bunul cel mai ales, care este puterea de a deosebi lucrurile sau dreapta 
socoteală...” spune Sfântul Casian. „Mi-aduc aminte că odată, în vremea tinereţii — spune el 
în continuare — aflându-mă în părţile Thebaidei, unde petrecea fericitul Antonie, s-au adunat 
la el nişte bătrâni ca să cerceteze împreună cu el care este desăvârşirea în virtute; care adică 
dintre toate virtuţile e cea mai mare?... Deci fiecare îşi da cu părerea, după priceperea minţii 
sale. Unii ziceau că postul şi privegherea... Iar alţii puneau mai sus virtutea milosteniei... 
După ce în felul acesta fiecare şi-a spus părerea sa, prin care virtuţi s-ar putea omul apropia 
mai bine de Dumnezeu... la urma tuturor a răspuns fericitul Antonie. Toate acestea pe care 
le-aţi spus, sunt de trebuinţă şi de folos celor ce caută pe Dumnezeu şi doresc să vină la El. 
Dar nu putem da cinstea întâietăţii virtuţilor acelora, din următorul motiv: ştim pe mulţi care 
şi-au topit trupul cu postul şi privegherea şi au petrecut prin pustietăţi; iar cu sărăcia atât s-au 
nevoit, încât nici hrana cea de toate zilele nu-şi mai lăsau pe seama lor; şi la atâta milostenie 
s-au dedat, încât nu le-ar fi ajuns toate câte sunt pe lume ca să le împartă. Dar după toate 
acestea au căzut din virtute şi s-au rostogolit în păcat. Deci ce i-a făcut pe aceştia să rătăcească 
de la calea cea dreaptă? Nimic altceva, după înţelegerea şi părerea mea, decât că n-au avut 


338 Mitropolit Nicolae Corneanu, Simbolul căii drumului, în colecţia: Patristica Mitropolia, Timişoara, 
1987, p. 324. 

339 Idem, p. 325. 

340 Cuvântul XXVI despre deosebirea gândurilor, patimilor şi virtuţilor, Filocalia, voi IX, trad. Pr. Prof. 
Dr. Dumitru Stăniloae, Bucureşti, 1980, p. 335. 

darul deosebirii. Căci acesta învaţă pe om să se păzească de ceea ce întrece măsura în 
amândouă părţile şi să meargă pe calea împărătească. El nu lasă să fii furat prin înfrânare 
peste măsură, de cele de-a dreapta, dar nici să fii tras, prin nepăsare şi moleşire, de cele de-a 
stânga. Darul acesta de discernământ este un fel de ochi şi luminător al sufletului... în 
dreapta socoteală este înţelepciunea, în ea înţelegerea şi simţirea, fură de care nu se poate 
clădi nici casa noastră cea mai dinăuntru şi nu se poate aduna nici bogăţia duhovnicească... 
Din toate acestea se arată lămurit că nici o virtute nu se naşte şi nu rămâne neclintită până la 
urmă fără dreapta socoteală. Ea este maica şi păzitoarea tuturor virtuţilor. Aceasta a fost 
socotinţa şi părerea sfântului Antonie, la care s-au alăturat şi ceilalţi părinţi...”. 341 

De aici vedem că prin dreapta socoteală, sophrosyne îşi manifestă calitatea ei de 
înţelepciune practică privind modul de săvârşire a unei fapte spre a deveni cu adevărat 
virtuoasă, nu numai ca act, ci şi ca eficienţă şi finalitate. Dreapta socoteală se identifică în 
acest caz cu luciditatea, chibzuinţă, prevederea. Ne putem gândi, de pildă, la milostenie, 
care ca şi act este faptă morală bună, dar făcută fără chibzuinţă poate fi lipsită de finalitatea 
dorită. 


6.6. Aspecte ale cumpătării ca virtute creştină 
6.6.1. Sobrietatea şi comportamentul creştin 

Deducând sobrietatea de la „sobria mens” Sfântul Ambrozie spune că „aceasta se 
referă nu numai la abstinenţa de la vin, ci în primul rând de la pofta carnală şi de mânia 
cuvintelor de care suntem intoxicaţi (otrăviţi) mai mult decât de vin”. 342 

Cumpătarea la mâncare şi la băutură nu este o simplă temperanţă, ci este mai ales o 
condiţie a primirii harului divin, fiindcă mâncarea şi beutura abundenţă devin prin prin 
impulsionarea poftelor, o ispită spre păcat şi spre patimi, iar „cei ce sunt ai lui Hristos şi-au 
răstignit trupul împreună cu patimile şi cu poftele” (Galateni 5,24). Altfel spus, harul lui 
Dumnezeu nu rodeşte spre sfinţirea trupului atâta timp cât acesta este dominat de patimi. 
Este convingătoare în acest sens pledoaria pe care o face Clement Alexandrinul pentru mân¬ 
carea şi băutura cumpătată în cartea a Il-a a Pedagogului său, socotit a fi primul manual de 
morală creştină: „Mâncarea trebuie să fie simplă şi nu aleasă, potrivit cu credinţa cea 
adevărată... şi trebuie să fie o mâncare ce ne ajută să avem viaţă, nu să ne desfatăm” (II, II 
1.2.1); „Am fost rânduiţi să împărţim şi să stăpânim, nu să fim robi mâncărurilor... Este cu 


341 Cuvântul plin de folos... despre darul deosebirii, Filocalia, voi. I, trad. Pr. Prof. Dumitru Stăniloa- 
e, Sibiu, 1947, p. 129-132 

342 Exoratis virginitatis, I, 81, PL. 16, 376. 

totul nesocotit, nefolositor şi neomenesc să ne hrăni pentru moarte, aşa cum ţinem vitele 
pentru tăiere... căutând în întreaga noastră viaţă numai să mâncăm; să îngropăm oarecum 
fericirea noastră numai aici, într-o viaţă care nu va mai fi, şi să mângâiem numai gâtlejul... 
De aceea, nu trebuie să fim lacomi la mâncare; să mâncăm puţin şi cât de neapărată trebuinţă... 
Deci nu trebuie să ne ferim cu totul de feluritele mâncăruri, dar nici să nu ne străduim după 
ele. Să mâncăm din ce ni se pune înainte, cum se cuvine unui creştin... o mâncare cu 
socotinţă este mulţumire adusă lui Dumnezeu. Dacă cineva mănâncă carne, nu face păcat; 
numai să mănânce cumpătat; nici să nu poată trăi fură came... Lăcomia la mâncare nu este 
altceva decât o lipsă de măsură la folosirea bucatelor; şi iarăşi, lăcomia la mâncare este o 
nebunie a gâtlejului; în sfârşit lăcomia la mâncare este o nebunie a stomacului...” (II, II, 9.4; 
10, 2-3; 11.1; 12.1)... „Agapa trebuie înţeleasă ca o masă însoţită de dragoste. Calea de 
mijloc este bună în toate, dar mai ales când e vorba de pregătirea unui ospăţ. Exagerările 
sunt însoţite de greşeli; calea de mijloc este bună; iar calea de mijloc este tot ceea ce este 
desăvârşit de cele ce ne sunt de neapărată trebuinţă; că dorinţele noastre fireşti definesc 
cumpătarea’’ (II, II, 16, 4). 

Cât priveşte băutura, Clement recomandă „băutura cumpătării” dată de Dumnezeu 
poporului evreu în drum spre Ţara Făgăduinţei... „E bine ca băieţii şi fetele să se depărteze pe 
cât mai mult cu putinţă de vin. Că nu e potrivit ca vârstei clocotitoare să-i torni cel mai 
fierbinte lichid, vinul. Este ca şi cum ai turna foc peste foc. Din pricina vinului se aprind 
poftele lor sălbatice şi arzătoare şi temperamentul lor înflăcărat... In timpul băutului să ai 
comesean raţiunea care să disciplineze beţia... Setea este senzaţia unei lipse şi caută un 
ajutor potrivit pentru împlinirea acestei lipse. Nu căuta băutură care să te înnebunească... 
Beţia este o privelişte urâtă şi necuviincioasă de desfrânare... Sciţii, celţii, iberii şi tracii 
obişnuiesc să bea vin mult, să se îmbete, pentru că toate aceste neamuri sunt neamuri războinice 
şi socotesc băutul o ocupaţie frumoasă şi fericită. Noi creştinii suntem de neam paşnic; 
când stăm la masă nu ne insultăm; noi bem cu mintea trează, făcându-ne unul altuia 
urări de sănătate, ca să arătăm că suntem în legături foarte strânse cu Cel al cărui 
nume îl purtăm” 

a). Comportamentul cumpătat la servirea mesei 

Virtutea cumpătării trebuie să fie prezentă şi atunci când se serveşte masa, sub forma 
unui autocontrol, a stăpânirii de sine în adoptarea unui comportament pe măsura virtuţii pe 
care o avem în suflet. „Tinerii - spune Clement - după ce s-au aşezat la masă, să nu ţină 
picioarele unul peste altul, să nu le fie apropiate coapsele şi nici să nu-şi sprijine bărbia pe 
mâini, că este urât să nu-şi poată ţine capul drept. Iarăşi este semn de cuminţenie să mănânci 
şi să bei mai puţin, să mănânci încet, nu repezit, să nu te arăţi pofticios încă de la începutul 
mesei... Niciodată nu trebuie să ne repezim la mâncăruri înaintea altora, împinşi de lăcomie; 
nici de dorinţa mare de a mânca să ne întindem la bucate mai mult decât trebuie, mărturisind, 

9 " " 


488 




Virtuţile cardinale în ascetica creştină 


prin dorinţa de a nu rămâne în urma altora, neînfrânarea noastră; dar nici să stăm întinşi 
deasupra mâncărurilor ca vitele deasupra nutreţului... Un om cumpătat se ridică de la masă 
înaintea celorlalţi şi pleacă cuviincios de la ospăţ”. Cât priveşte comportarea la ospeţe, 
Pedagogul sfătuieşte ca aceasta „să fie făcută cu judecată! Departe să fie deşartele petreceri 
de noapte, pline de beţie! Cheful nu-i decât o viaţă dusă în beţie; este frământarea unei 
tremurături erotice. Erotismul şi beţia, patimi fără judecată, trebuie să stea departe de 
corul vieţii noastre. Petrecerea de noapte însoţită de băutură este o nebunie”. De la ospăţul 
cel cumpătat trebuie îndepărtate şi instrumentele muzicale care aprind pofta, sau care aţâţă 
dragostea, sau care înverşunează mânia... Noi folosim un singur instrument muzical: 
„...Logosul, singurul făcător de pace... Acesta este ospăţul nostru cel de mulţumire. De ai 
vrea să cânţi din chitară sau din liră sau ai vrea să cânţi din gură, nu vei fi mustrat; vei imita pe 
dreptul împărat al evreilor care mulţumea lui Dumnezeu: „Bucuraţi-vă, drepţilor, în domnul, 
spune profeţia, celor drepţi li se cuvine laudă... Cântaţi Lui cântare nouă” (II, IV, 40.1; 41.1; 
42.1-3; 43, 3). 


b). Agapele primilor creştini - modele de cumpătare. 

Despre „onestitatea meselor” primilor creştini, potrivit creaţiei lor, ne dă mărturie 
concretă Tertulian în Apologeticul său: „.. .Tot ce se referă la îndatoririle noastre religioase 
nu ascunde nimic ruşinos, nimic necuvincios. Căci nu ne aşezăm la masă mai înainte de a fi 
rostit rugăciunea lui Dumnezeu; mănâncă fiecare cât îi este foame, bea cât îi îngăduie setea. 
Se îndestulează astfel, ca să poată şi în timpul nopţii să nu-şi uite că trebuie să se închine lui 
Dumnezeu; şi stau de vorbă între ei ca unii care ştiu că Dumnezeu îi aude. După spălarea 
mâinilor cu apă şi aprinderea lumânărilor, fiecare este îndemnat să înalţe cântări lui Dumne¬ 
zeu după puteri, din cărţile sfinte, sau din propria sa minte... La urmă o rugăciune la fel 
sfârşeşte ospăţul. Apoi, fiecare pleacă, nu ca o bandă de ucigaşi, sau ca o ceată de derbedei, 
ori ca unii porniţi spre desfrâu, ci cu aceeaşi grijă de modestie şi cuviinţă, ca unii care au 
aerul că n-au luat parte le o cină, ci mai degrabă la o lecţie de virtute” (XXXIX, 17-20). 


6.6.2. Cuvântul, gesturile şi râsul cumpătat 

Acelaşi Clement Alexandrinul, marele deschizător de drumuri în morala creştină, 
arată cum ne vrea Pedagogul nostru să vorbim, să gesticulăm, sau să râdem: „Sunt de 
părere că oamenii înţelepţi, care doresc să vorbească, să aibă măsură la vorbă şi să ţină 
seama de cel cu care vorbeşte. Tăcerea este o virtute a femeilor şi o onoare lipsită de primejdii 
pentru tineri, iar cuvântul unui bătrân este un bine... Dacă vorbesc doi oameni, aceştia trebuie 
să-şi măsoare tăria vocii lor cu măsură potrivită; a striga când vorbeşti este cea mai mare 
nebunie; iar a vorbi fără să te audă cei din apropiere, este o nesimţire... Să fie depărată de la 

voi şi ambiţia unei biruinţe deşarte într-o discuţie cu cineva, pentru că se sfârşeşte cu ceartă. 
Şi afectarea vocii este semn de feminitate; vocea unui bărbat înţelept are măsură; bărbatul 
înţelept îndrăgeşte vocea lui în ce priveşte tăria glasului, iuţeala şi mulţimea cuvintelor. Nu 
trebuie să ne facem cuvântul nostru lung, nu trebuie să vorbim mult şi nici nu trebuie să 
vorbim de prisos, dar nici nu trebuie să vorbim fără se ne oprim şi grăbit. Trebuie să-i dăm 
vocii, ca să spunem aşa, ceea ce cu dreptate i se cuvine... Plescăitul cu limba, fluierăturile şi 
pocnirile din degete, cu care sunt chemate slugile, sunt semne fără socoteală; oamenii cu 
judecată trebuie să le evite. Trebuie cerut să nu se scuipe des, să nu se râgâie şi nici să nu se 
sufle nasul când se bea. Trebuie să se ţină seama de comeseni ca să nu le fie greaţă din pricina 
acestei necuviinţe, care poate fi socotită neînfrânare. Că la oameni nu-i la fel ca la boi şi la 
măgari, unde ieslea şi bălegarul e la un loc... De-i vine cuiva să strănute sau să râgâie, să 
caute ca zgomotul să nu fie auzit de vecinii de la masă, ca să dea dovadă de proastă creştere... 
Trebuie evitat zgomotul supărător al strănutului, reţinându-ne cu încetul respiraţia... Este 
semn de neobrăzare şi de necuviinţă să voieşti să măreşti zgomotul strănutului şi să nu-1 
înlături. Cei ce se scobesc în dinţi, sângerându-şi gingiile sunt dezgustători şi fac scârbă 
vecinilor. Gâdilatul urechilor şi iritatul nasului pentru a strănuta sunt scărpinări de porc, care 
duc la o desfrânare fură frâu. Trebuie evitate scenele indecente care ne cad sub ochi, ca şi 
cuvintele ruşinoase care se spun despre ele. Privirea să fie liniştită, întoarcerea şi mişcările 
gâtului cu bună rânduială, la fel şi mişcările mâinilor în timpul vorbitului. Ca să spun pe 
scurt, esenţialului îi sunt proprii: calmul, liniştea, seninătatea, pacea” (II, VII, 53,1-60, 5). 
Iar toate acestea sunt numele sophrosinei încreştinate. 

Pe cât de mare este valoarea unui cuvânt spus la timp cuvenit şi într-o manieră de a 
determina la acţiuni morale, pe atât de urâtă e limbuţia, caracterizată prin vorbe multe, spuse 
la întâmplare, fără discernământ şi responsabilitate. Limbuţia este un păcat al necumpătării, 
pe care oamenii înţelepţi l-au evitat, urmând îndemnul Scripturii: „Buzele limbuţilor se vor 
îngreuna, iar cuvintele celor înţelepţi se vor cumpăni (Sirah 21, 27); „Cu vorba cea fură 
cumpătare nu-ţi obişnui gura, că întru aceea este păcatul” (Sirah 23, 15); „Fă jug şi cumpăt 
cuvintelor tale, iar gurii tale fa-i uşă de încuietoare” (Sirah 28,28); „Cine îşi păzeşte gura, îşi 
păzeşte sufletul, cel ce deschide prea tare buzele, o face spre pieirea lui” (Pilde 13, 3). Chiar 
şi în simpla conversaţie se impune cumpătarea în cuvânt, pentru ca dialogul să poată decurge 
decent şi înţelept: „Cel ce răspunde la vorbă înainte de a fi ascultat este nebun şi încărcat la 
minte” (Pilde 18, 13). Dialogul ziditor din suflet este mare câştig duhovnicesc, pe când cel 
„încărcat” de dorinţe nesăbuite, de pofte vulgare, de mânie, de răzbunare şi de animozităţi, 

A 

este ducător la pierzare: „In puterea limbii e viaţa şi moartea şi cei ce o iubesc mănâncă din 
rodul ei” (Pilde 18,21)”. 

Date fiind dezavantajele morale ale limbuţiei, pentru promovarea unei vorbiri 
cumpătate, Sfinţii Părinţi au recomandat tăcerea, pe care au ridicat-o la rangul de virtute. 
Urmând cuvintele psalmistului exprimate într-o evlavioasă rugăciune: „Pune Doamne, strajă 

gurii mele şi uşă de îngrădire împrejurul buzelor mele..(Psalmul 140, 2), Sfinţii Părinţi au 
apreciat cu precădere necesitatea educaţiei cumpătării în cuvânt prin tăcere, stabilind că a şti 
să taci este o mare virtute. Altfel zis, dacă nu ai ce spune, cel mai bun lucru este să taci, 
fiindcă prin cuvintele sale omul se va mântui, sau se va osândi (Matei 12, 36). 

Pe de lată parte, Pedagogul lui Clement ne învaţă că „trebuie interzis râsul exagerat 
şi plânsul peste măsură... Şi râsului trebuie să-i punem frâu. Când râzi aşa cum trebuie 

/V 

vădeşti bunăcuviinţă, dar dacă nu râzi aşa, arăţi că eşti desfrânat. In general vorbind, nu 
trebuie să suprimăm toate însuşirile fireşti pe care le are omul, ci dimpotrivă să le dăm 
măsura cuvenită şi să le săvârşim la timp potrivit. Omul este înzestrat cu capacitatea de a 
râde, dar nu trebuie să râde de orice, căci nici calul nu nechează totdeauna, deşi este un 
animal înzestrat cu însuşirea de a necheza. Noi oamenii, pentru că suntem fiinţe cugetătoare, 
trebuie să ne purtăm cu cumpătare... Destinderea cuviincioasă şi armonioasă a feţei, ca 
sunetul armonic al unui instrument muzical, se numeşte zâmbet şi veselie, şi destinde întreaga 
faţă, şi este râsul oamenilor înţelepţi; pe când întinderea necuviincioasă a feţei... este un râs 
desfrânat, luând numele de hohot când e vorba de bărbaţi; sau e râsul unui om care plesneşte 
de mândrie”. 


6.6.3. Modestia 

Prin modestie cumpătarea îşi arată bunăcuviinţă ca simplitate, naturaleţe, lipsa oricărei 
extravaganţe, potrivit noii credinţe creştine. 

Pornind de la obiectivul perfecţionării naturii umane, precum şi de la faptul că un 
trup frumos reprezintă exteriorizarea unui suflet bun şi frumos, concepţia clasică greco- 
romană precreştină a fixat ca ideal al educaţiei kalokagathia, adică cultivarea naturii fizice şi 

/V 

sufleteşti a omului spre perfecţionarea ei. In primul rând prin înlăturarea defectelor, iar apoi 
prin ordinea şi armonia interioară dintre suflet şi trup, s-a accentuat în mod deosebit ţinuta 
exterioară, ajungând la extravaganţă, mai ales la femei, care din fire caută să atragă prin 
frumuseţea trupului lor. De aici, trecerea de la natural la artificial în ţinuta exterioară, 
concretizată în îmbrăcăminte, încălţăminte, tunsură şi tot felul de podoabe. 

Pe de lată parte, creştinismul apare în lume cu o altă mentalitate. Având ca obiectiv 
bunurile spirituale şi veşnice, precum şi împărăţia lui Dumnezeu ce va să vină, Sfântul Apostol 
Pavel proclamă că: „Noi n-am adus nimic pe lume şi este adeverit că nici nu putem să scoatem 
ceva; având hrană şi îmbrăcăminte, vom fi îndestulaţi cu acestea (I Timotei 6, 7-8). Această 
nouă mentalitate a determinat şi un nou comportament. Accentul va cădea pe partea spirituală, 
pe cultivarea valorilor duhovniceşti, fiindcă numai acestea rămân veşnice, datorită faptului 
că sufletul este suflare divină, purtând în sine esenţa nemuririi. Bunurile materiale, precum şi 
hrana şi îmbrăcămintea, nu au valoare veşnică; acestea slujesc bunurilor spirituale, fiind cul- 

tivate numai în acest scop. Şi astfel s-a ajuns să se renunţe la luxul şi extravaganţa preţuite 
atât de mult în lumea păgână, în favorul modestiei, a sobrietăţii, a decenţei. Iată şi cuvintele 
Apostolului devenite normative pentru modestia creştină: „...Asemenea şi femeile, în 
îmbrăcăminte cuviincioasă, să se împodobească cu sfială şi cuminţenia (aibcoţ xai 
ao)(ppoonvr|), nu cu împletituri de păr, sau aur, sau cu mărgăritare, sau cu veşminte scumpe, ci 
cu fapte bune, cum se cuvine femeilor care fac mărturie de evlavie” (I Timotei 2,9-10). La fel 
îndeamnă şi Sfântul Apostol Petru: „Podoaba voastră să nu fie cea din afară, ca împletirea 
părului, ca punerea podoabelor de aur şi ca îmbrăcarea hainelor scumpe, ci omul cel tainic al 
inimii, în nestricăcioasa podoabă a duhului blând şi liniştit, care este de mare preţ înaintea lui 
Dumnezeu” (I Petru 3, 3-4). 

Apologeţii şi scriitorii bisericeşti ai primelor veacuri creştine au susţinut cu multă 
putere această nouă mentalitate, combătând vehement comportamentul extravagant al lumii 
păgâne. Astfel, Tertulian este foarte intransingent cu podoabele de tot felul şi cu metodele de 
înfrumuseţare născocite de femei spre a atrage bărbaţii spre desfrâu. O astfel de femeie este 
numită „uşa de intrare a diavolului”, sau „călcătoarea legii divine”. 343 Sfântul Ciprian, la fel 
ca şi dascălul său, consideră că ornamentarea feţei prin „omnia artificia” (toate meşteşugirile) 
este un lucru diavolesc, pentru că omul reprezintă chipul şi opera lui Dumnezeu, şi a-i aduce 
vreo modificare „înseamnă să săvârşeşti un atentat împotriva lui Dumnezeu, iar pretinzând că 
reformezi opera Sa, dându-i altă înfăţişare şi schimbare...vine de la diavol”. 344 Pe de lată 
parte, Tertulian se referă la reversul chipului duhovnicesc al femei creştine, faţă de „omni 
artificia” cu care se împodobeau vechile femei păgâne: „Arătaţi-vă împodobite cu cosmetice 
şi ornamente împrumutate de la profeţi şi apostoli. Luaţi albeaţa simplităţii şi roşeaţa pudoa- 
rei; pictaţi ochii voştri cu înfrânarea şi buzele voastre cu tăcerea; atârnaţi de urechile voastre 

A 

cuvintele Domnului, puneţi-vă după gât jugul lui Hristos. Imbrăţişaţi-vă cu mătasa cinstei, cu 
pânza de in a sfinţeniei, ca purpura curăţiei şi, împodobite astfel, veţi avea pe Dumnezeu de 
logodnic”. 345 

A 

Intr-adevăr, modestia creştină s-a impus în ţinuta primilor creştini, dar odată cu 

A 

întemeierea puterii imperiale şi-a făcut apariţia luxul şi podoabele la toate nivelele.. .In replică 
însă mulţi dintre asceţi, aratând indignarea faţă de luxul devenit la modă în lumea laică creştină, 
au luat o atitudine contrară acesteia suprapunând valorile duhovniceşti în detrimentul 
vestimentaţiei, a ţinutei şi a elementarei îngrijiri a trupului. Desigur, umilinţa şi pocăinţa la 
care ei ţineau atât de mult, i-a determinat să adopte o ţinută vestimentară neîngrijită, încât 


343 De cultu feminarum I, 1-2, P.L. I, col. 1419 A. A se vedea mai în detaliu studiul intitulat: „Cenzu¬ 
ra luxului feminin în epoca patristică”, de Mitropolit Nicolae Cornean, în volumul: Patristica Mira- 
bilia, Timişoara, 1987, p. 229-309. 

344 De habitu virginum, 15, P.L. 4, 467 B. 

345 O.c. II, 13, P.L 1, 1448 B. 

Sfântul Grigorie de Nazians se vede nevoit să ia atitudine, îndemnând pe fiecare (călugăriţă) 
să nu poarte lucruri murdare sau rupte, pentru că nu în aceasta constă smerenia creştină. 346 De 
aici rezultă că accentul trebuie să cadă deopotrivă pe spiritualizarea sufletului şi a trupului, 
dar aceasta nu înseamnă transformarea luxului exagerat şi al parfumurilor, de altă dată, în 
zdrenţe murdare şi fetide, ci căutarea frumuseţii simple şi armonioase, a curăţiei morale, care 
nu irită şi nici nu atrage atenţia, ci înnobilează fiinţa umană prin discreţie, decenţă şi 
sobrietate. 


6.6.4. Economisirea bunurilor materiale 

Cu referire la bunurile materiale, cumpătarea devine media dintre risipirea bunurilor 
(ca insuficienţă), şi zgârcenia, ca păstrare egoistă a bunurilor, şi avariţia, ca lăcomie nestăvilită 
de acumulare a bunurilor peste necesar (ambele forme reprezintă excesul). Ca meditate, 
cumpătarea devine virtute, iar ca virtute este ştiinţă. Fiind virtute creştină, scopul este 
mântuirea. Prin urmare, economisirea bunurilor materiale urmăreşte, nu acumularea 
lor peste trebuinţă, nici risipirea fără judecată, ci folosirea lor în scopul mântuirii. Iar 
drumul mântuirii în acest caz ne este arătat de cuvintele Mântuitorului, care ne îndeamnă „să 
iubim pe aproapele ca pe noi înşine”. Această iubire se concretizează prin faptele milei trupeşti 
şi sufleteşti, adică ajutorarea semenilor în nevoi. Cuvintele Mântuitorului că „mai bine este 
a da decât a lua” deveniseră un adevărat program de viaţă creştină, ne mai întâlnit până 
atunci. Sufletele oamenilor dornice să-şi ajute semenii aflaţi în nenorocire şi necazuri au 
devenit atât de generoase, încât ofereau nu numai din economisirea bunurilor materia¬ 
le, ci chiar din necesarul lor. Acest fapt i-a determinat pe păgâni se exclame cu uimire: 
„Priviţi-i cum se iubesc uni pe alţii...”, „şi cât de pregătiţi sunt să moară unul pentru altul”. 347 
De aici s-a născut frăţietatea universală a primilor creştini, făcând să apară în lume o societate 
nouă, fapt care îi înfurie pe păgâni, după mărturia lui Tertulian (sec. III): „Numele de fraţi, pe 
care ni-1 dăm, îi înfurie, cred eu, pentru că la ei orice nume indicând înrudire de sânge este o 
curată minciună. Fraţi, însă, vă suntem chiar şi vouă, prin dreptul naturii... deşi voi sunteţi 
mai puţin oameni, fiindcă sunteţi fraţi răi... Dar noi, care suntem un singur suflet şi o singură 
inimă, de ce ne-am teme să folosim lucrurile în comun? Toate sunt comune la noi afară de 
soţii...”. 348 

9 

A 

In felul acesta economisirea bunurilor materiale temeluită pe credinţă şi iubire primeşte 
sensul de filantropie, care imită „bunătatea lui Dumnezeu şi iubirea de oameni a Mântu- 


346 Pr. Prof. Dr. loan G. Coman, Frumuseţile iubirii de oameni în spiritualitatea patristică, Timişoara, 
1988, p. 43. 

347 Tertulian, Apologeticul, XXXIX, 7, PSB 3, p. 93. 

348 Idem XXXIX, 10-11, PSB 3, p. 93. 

itorului nostru” (Tit 3, 4). „Cele mai frumoase pagini din istoria lumii le-a scris iubirea 
creştinilor, iubirea lor de Dumnezeu şi de oameni. Eroismul şi caritatea evanghelică au ridicat 
pe om la cea mai înaltă treaptă a virtuţii, oferind omenirii spectacole şi lecţii de morală neega¬ 
late, dar nici măcar concepute în afara creştinismului”. 349 

Pe de altă parte, încă din cele mai vechi timpuri Biserica a luat atitudine faţă de 
„traficanţii cu Hristos” şi faţă de „proorocii mincinoşi”, care se foloseau de credinţă în 
scopuri interesate şi abuzive. Astfel, Didahia atrage atenţia chiar în primul secol creştin: „să 
asude milostenia în mâinile tale până cunoşti cui dai” (Didahia I, 5). La fel „cel ce vine în 
numele Domnului să fie primit; iar apoi după ce îl cercetaţi, îl veţi cunoaşte, căci veţi avea 
pricepere să deosebiţi dreapta de stânga. Dacă cel ce vine este un drumeţ, ajutaţi-1 cât 
puteţi; dar să nu rămână la voi decât două sau trei zile, dacă e nevoie. Dacă vrea să se stabilească 
la voi ca meseriaş, să lucreze şi să mănânce; iar dacă nu are o meserie, socotiţi-vă după 
priceperea voastră, ca să nu trăiască împreună cu voi un creştin trândav. Iar dacă nu vrea să 
facă aşa, atunci face neguţătorie cu Hristos. Fiţi cu luare aminte cu unii ca aceştia” (Didahia 
XII, 1-5). 


6.6.5. Castitatea 

Este forma cea mai desăvârşită a sophrosynei, echivalentă cu hagneia, adică cu 
sfinţenie, ca şi „consacrare integrală lui Dumnezeu, atât cu sufletul cât şi cu trupul” 
(I Corinteni 7,34). Este asceza cea mai înaltă care implică şi celelalte forme ale ei. Este totala 
dăruire lui Dumnezeu şi slujirii lui. Pentru aceasta entuziasmul faţă de feciorie a fost plin de 
entuziasm în epoca creştinismului primar, Biserica însăşi preţuind-o, a încurajat-o şi i-a purtat 
de grijă cu multă delicateţe şi consideraţie. 

E vrednică de reţinut în acest sens definiţia pe care Fericitul Augustin o dă castităţii, 
arătând că „virtutea castităţii şi cumpătării este acea dragoste care păstrează pe om 
întreg şi neatins (nevătămat, neprihănit) pentru Dumnezeu”. 350 Ea este „amor integrum 
se proebens ei quod amatur” (dragostea oferindu-se ea însuşi în totalitatea ei, celui care este 
iubit, adică lui Dumnezeu). Fecioria este în acest caz „summus amor erga Deum”. 351 Mai 
înainte de Augustin, Sfântul Ciprian arată că „fecioria este vlăstarul Bisericii, podoabă a 


349 Prof. Tudor M. Popescu, Caritatea creştină în Biserica veche, în rev. Biserica Ortodoxă Româ¬ 
nă, nr. 1-2 /1945, p. 1. 

350 De Mor. Eccl. I, I, 15, 25, P.L. 32, 1322. 

351 Ibidem. 

frumuseţii spirituale, fire binevoitoare, lucrare a laudei şi cinstirii neatinsă şi nestricată. Este 
chipul lui Dumnezeu şi cuprinde sfinţenia Domnului, fiind partea cea mai strălucitoare a 
turmei lui Hristos”. 352 

Sfântul Ambrozie arată că temperanţa este potrivită firii omului raportată la natură, 
care de la început ne-a dat izvoare ca să bem şi fructe ca să mâncăm, dar funcţia superioară a 
temperanţei se manifestă prin „parca concupiscentiae” (abţinerea de la poftă). Iar această 
abţinere sau dominare a poftei, adică a plăcerii ce duce la păcat, este concretizată la cel mai 
înalt nivel prin gratia virginitatis (harul fecioriei). Astfel fecioria devine „fons et origo 
pudicitiae in quo fonte imago Dei luceat”. 353 Sfântul Ambrozie arată că prin pudicitia 
ajungem la asemănarea lui Dumnezeu, prin eliberarea de pofte şi patimi, şi urcând spre 
asemănarea lui prin virtuţi, ajungem la stăpânirea de sine, şi în cele din urmă la libertatea 
morală. „Cel care îşi supune trupul şi îşi cârmuieşte sufletul a nu se lăsa copleşit de patimi 
este propriul său stăpân: poate fi numit rege pentru că e în stare să-şi stăpânească propria 
fiinţă; este liber şi independent şi nu se lasă pradă unei robii vinovate”. 354 

Metodiu de Olimp (t 311) face din feciorie „temeiul şi floarea creştinismului, starea 
de asemănare cu Hristos, viaţa creştină desăvârşită; mijlocul de a realiza în sine pe Hristos, 
implicând toate celelalte virtuţi, ea rămânând principiul fundamental al vieţii creştine”. Ope¬ 
ra sa se intitulează „Banchetul” sau despre castitate (feciorie), vrând să imite „Banchetul lui 
Platon” (care face din eros-iubire principiul filosofiei). Metodiu ne prezintă elogiul fecioriei 
adus de zece fecioare. Arbitrând Virtutea însăşi, acordă premiul lui Tecla (castitatea). Din 
cuvintele autorului vom vedea însă că şi cea mai mare virtute, castitatea, trebuie să se aplice 

/V 

cu dreaptă socoteală. El spune: „...Intr-adevăr, a pune castitatea înaintea celorlalte moduri 
de viaţă, precum şi a susţine că trebuie îmbrăţişată înaintea celorlalte, înseamnă a formula un 
principiu corect... Atunci când cineva îşi ţine trupul departe de plăcerile însoţirii, dar nu-şi 
stăpâneşte celelalte (porniri), nu cinsteşte castitatea, ba, din contră o dezonorează... Nici 
atunci când cineva îşi stăpâneşte trupul, dar se mândreşte cu aceasta, şi la celelalte porunci nu 
ia aminte... Pentru că este o insultă să păstrăm virgine organele de protecţie, dar să nu avem 
fecioare limba, vederea, auzul şi mâinile; sau să le avem pe toate acestea fecioare, dar inima 
să se destrăbăleze cu mândria şi mânia. Acela care vrea să nu ştirbească valoarea castităţii 
să-şi aibă toate simţurile sale curate şi inexpugnabile - aşa cum închid corăbierii corăbiile din 
toate părţile - pentru ca păcatul să nu găsească loc pe unde să se strecoare înăuntru. Pe cei cu 
viaţă superioară îi pândesc greşeli tot mai mari, pentru că cel rău duşmăneşte mai mult pe cel 


352 Liber de habitu virginum, cap. II, P.L. IV, 455 AB. 

353 H. North, Sophrosyne, seif knowledge end seif Restraint in greec literature, Ithaca, New York, 
1966, p. 366. 

354 Psalmul 118, 14, 30, P.L. 15, 1403 A. 

cu adevărat bun... Prin urmare mulţi au crezut că prin castitate se înţelege doar stăpânirea 
poftelor carnale şi au neglijat celelalte porunci; aceştia au greşit”. 355 

Aceste greşeli au apărut chiar în epoca postapostolică, când mulţi au început să se 
mândrească cu această virtute, fără a-şi da seama că „altul este cel ce i-a dat înfrânarea”. 356 
Altfel spus, castitatea este o harismă, iar aceasta este darul lui Dumnezeu, cu care nu 
trebuie să ne mândrim ci să-l cultivăm întru smerenie, luând seama asupra avertismentului 
apostolic: „celui ce i se pare că stă, să ia aminte să nu cadă” (I Corinteni 10, 12). 

Pe de altă parte, canoanele apostolice şi cele ale sinoadelor primelor secole au luat 
atitudine şi au sancţionat exageratul zel şi greşeala celor care, pentru a deveni căşti, se castrau. 
Origen a devenit „victima celebră” a acestei greşeli. Unii ca aceştia, renunţând la efortul de a 
obţine virtutea, au anulat valoarea ascezei temeluităpe înfrânarea, care este „ponos” (nevoinţă) 
şi agon (luptă). Iată conţinutul unor asemenea canoane: „cel care s-a castrat pe sine să nu se 
facă cleric, fiindcă ucigaş de sine este şi vrăjmaş al zidirii (tocmirii) lui Dumnezeu” (canonul 
22); „Dacă cineva cleric fiind, se castrează, să se caterisească, căci este ucigaşul lui însuşi” 
(canonul 23). Mai târziu, Sinodul I ecumenic (Niceea, 325) admite castrarea pentru motiv de 
boală, şi nu o socoteşte vinovăţie nici cea săvârşită în împrejurări de forţă majoră, dar 
autocastrarea este condamnată ca potrivnică lui Dumnezeu şi legilor naturale. Pentru eradicarea 
acestei greşeli, Constantin cel Mare a emis o lege prin care a interzis, sub pedeapsa cu 
moartea, castrarea oamenilor sănătoşi (Codex 4, 42, 1). 

In concluzie, putem spune că virtutea cumpătării, ca lucrare a harului Duhului Sfânt, 
a credinţei şi iubirii noastre faţă de Dumnezeu se manifestă practic prin sobrietate la mâncare, 
băutură, în comportament, în vorbire şi în atitudini de bună cuviinţă; precum şi în modestie şi 

/V 

decenţă în îmbrăcăminte. In acelaşi timp ea se desăvârşeşte pe sine însăşi ca filantropie şi 
castitate, pe măsură să schimbe vechea mentalitate şi vechiul comportament, oferind lumii 
modelul vieţii lui Hristos. 

9 


7. RUGĂCIUNEA 
- ca izvorul cel mai adânc al virtuţii - 

7.1. Privire generală asupra rugăciunii 


Cea mai elementară şi esenţială formă prin care “homo religiosus” îşi dovedeşte iden¬ 
titatea sa apriorică este rugăciunea. Prin felul în care o exercită cineva, poate fi socotit şi 


355 PSB 10, trad. Pr. Prof. Constantin Corniţescu, Bucureşti, 1984, p. 113-114. 

356 Sfântul Clement Romanul, Epistola I către corinteni, XXXVIII, 2; PSB 1, trad. Pr. D. Fecioru, Bu¬ 
cureşti, 1979, p. 66. 

tratat mai mult sau mai puţin credincios uneia sau alteia dintre religiile lumii. Ştiut fiind că la 
baza religiei stă legătura omului cu divinitatea, mărturisirea credinţei şi exprimarea ei prin 
rugăciune confirmă tăria acestei legături ce se repercutează asupra vieţii şi comportamentului 
uman. 

Pe de altă parte, rugăciunea dovedeşte că deşi omul a căzut în păcat, Dumnezeu nu l-a 
părăsit, ci comunică şi cooperează cu El, pregătindu-1 de-a lungul zbuciumatei sale istorii să 
spere în mântuire. Datorită păcatului însă, rugăciunea ca şi comunicare a omului cu Dumne¬ 
zeu nu va străluci în toată plinătatea ei. Referindu-ne, de pildă, la formele exterioare de 
manifestare ale rugăciunii în religiile precreştine, vom observa că ele variază în funcţie, nu 
numai de simţământul interior, ci şi de obiceiuri, sau de diverse forme ritualistice devenite 
tradiţionale, pe care credincioşii uneia sau alteia dintre religii le împlineau de multe ori mecanic, 
rugăciunea fiind astfel o simplă înşiruire de cuvinte stereotipe, rostite după un anumit ritual, 
la care însă sufletul participă prea puţin... E concludentă această poliloghie în rugăciunea 
preoţilor zeului Baal, rămasă fără răspuns, faţă de rugăciunea adresată Dumnezeului cel viu 
de către proorocul Ilie... (III Regi 18, 25-29). 

Deşi omul Vechiului Testament se afla sub povara păcatului, Dumnezeu stabileşte cu 
Israel un legământ veşnic; acesta având de îndeplinit o misiune specială în istoria mântuirii 
lumii. Dumnezeul cel viu şi Stăpân care judecă faptele omului după dreptate, pedepsind pe 
cei fărădelege, este în acelaşi timp şi Tatăl lui Israel, socotit poporul şi copilul Său. De aceea, 
cea mai mare poruncă din Lege va fi “să iubeşti pe Domnul Dumnezeul tău, din toată inima 
ta, din tot sufletul tău şi din toată puterea ta” (Deuteronom 6,5). Iar temeiul acestei porunci 
este că şi “Iahve, Dumnezeu este iubitor de oameni, milostiv, îndelung răbdător, plin de îndurare 

/V 

şi de dreptate” (Ieşirea 34, 6). In felul acesta omul se poate apropia de Dumnezeu, poate intra 
în comuniune cu El, îi poate mărturisi păcatele, şi prin pocăinţă se poate îndrepta; îi poate 
Dumnezeu arăta necazurile şi suferinţele, şi mai presus de toate, îl poate adora prin lauda 
măririi, bunătăţii şi dreptăţii Sale. Psalmii reprezintă în acest sens o adevărată capodoperă a 

/V 

rugăciunii. In ei aflăm întreg zbuciumul clocotitor al sufletului omenesc copleşit de păcat şi 
dornic în acelaşi timp de îndreptare: “Miluieşte-mă, Dumnezeule, după mare mila ta, şi după 
mulţimea îndurărilor tale, şterge fărădelegea mea şi de păcatul meu mă curăţeşte! Căci fără¬ 
delegea mea eu o cunosc şi păcatul meu înaintea ta este pururea... Stropeşte-mă cu isop şi mă 

/V 

voi curăţi, spală-mă şi mai alb decât zăpada voi fi... întoarce faţa Ta de la păcatele mele şi 
toate fărădelegile mele şterge-le. Inimă curată zideşte întru mine, Dumnezeule, şi duh drept 
înnoieşte înăuntrul meu! Nu mă lepăda pe mine de la faţa Ta şi Duhul Tău cel Sfânt nu-1 lua 
de la mine! Dă-mi iarăşi bucuria mântuirii tale şi cu duh stăpânitor mă întăreşte” (Psalmul 50, 
1-13). După cum arată Tomas Spidlik în celebrul său tratat despre rugăciune, “nu un anume 
raţionament l-a condus pe Israel să-l numească pe Dumnezeu Tatăl Său, ci o experienţă vie”. 

Laitmotivul rugăciunii psalmilor este expresia “Batah”, “a se încredinţa cuiva ’, 357 aseme- 

A 

nea unui copil părintelui său: u Cercetează-mă, Doamne! înflăcărează inima mea şi toate cele 
dinăuntrul meu! Că mila Ta e înaintea ochilor mei, şi adevărul Tău mă povăţuieşte” (Psalmul 
25, 2-3). 

Mântuitorul ne arată că adevărata închinare adusă Tatălui trebuie să fie făcută “în duh 
şi în adevăr” (Ioan 4, 24). Acest mod de a ne adresa Părintelui ceresc este însă deosebit de 
rugăciunea practicată în timpul Său, atât în cadrul celorlalte religii, cât şi în religia poporului 
din care făcea şi El parte. Combătând formalismul şi mândria în practicarea rugăciunii, 
Mântuitorul, împăcându-1 pe om cu Dumnezeu, aduce în lume o nouă religie şi un nou fel de 
a ne închina Părintelui ceresc. El ne-a învăţat şi cum să ne rugăm, şi cum să cultivăm roadele 

A 

duhovniceşti ale rugăciunii, rămânând El însuşi Mijlocitor către Tatăl. Intr-adevăr, cei care au 
urmat Domnului, împărtăşindu-se de duhul Lui şi de puterea Sfântului Duh, acordând atenţie 
maximă rugăciunii, ne-au arătat prin practicarea ei necesitatea, importanţa şi adevăratul înţeles 
al noii “închinări în duh şi în adevăr”, care va rămâne pentru noi un model de urmat; încât 
în cele ce urmează vom evidenţia noile valori şi dimensiuni duhovniceşti pe care le oferă 
rugăciunea în “duh şi adevăr”. 


7.2. Definiţia rugăciunii 

S-au dat multe definiţii rugăciunii ca înălţare a sufletului către Dumnezeu şi a 
comuniunii şi comunicării cu El. Din foarte multele metafore prin care Părinţii au dat expresie 
variaţiei şi multitudinii nuanţelor pe care rugăciunea le imprimă sufletului omenesc, vom 
arăta că pentru Sfântul Ioan din Kronştadt rugăciunea este în esenţă “respiraţia sufletului, 
hrana şi băutura noastră duhovnicească”. 358 Definită ca respiraţie şi hrană, rugăciunea 
reprezintă elementul vital al sufletului omenesc. Sfântul Ioan Scărarul începe cuvântul 28 al 
Scării, referitor la rugăciune tocmai cu definiţia ei, arătând că “rugăciunea, în sine însăşi, este 
împreunarea şi unirea omului cu Dumnezeu; luând în considerare efectele ce le produce, ea 
este susţinătoarea lumii, împăcarea cu Dumnezeu, maică şi apoi fiică a lacrimilor, curăţire a 
păcatelor, pod ce ne trece peste marea ispitelor, zid de apărare împotriva necazurilor vieţii, 
nimicitoare a războaielor pe care ni le fac demonii, lucrare a îngerilor, hrană tuturor celor fără 
de trup, bucuria fericiţilor în viaţa viitoare, lucrare fură de margini, izvor al virtuţilor, 
pricinuitoare a darurilor cereşti (harismelor), sporire nevăzută, hrană a sufletului, luminare a 
minţii, secure ce doboară pomul deznădejdii, doveditoare a nădejdii, izgonire a întristării, 


357 Tomas Spidlik, Spiritualitatea Răsăritului creştin, voi. II - Rugăciunea, trad. diac. Ioan I. Ică jr., 
Sibiu, 1998, p. 42. 

358 Viaţa mea în Hristos, trad. diacon Dumitru Dură, Sibiu, 1995, p.138. 

bogăţia monahilor, comoara sihaştrilor, împuţinarea mâniei, oglindă în care vedem progresul 
ce-1 realizăm întru virtute, arătare a măsurilor cu care ne măsoară Dumnezeu şi cu care 
trebuie să ne măsurăm şi noi aproapele, semn care arată starea în care se află sufletul, vestitoare 
a celor ce vor să fie, indiciu al măririi ce se va dobândi în rai”. 359 

Tradiţia spiritualităţii creştine a păstrat trei definiţii ale rugăciunii: 

1. Cererea făcută lui Dumnezeu pentru dobândirea unui bine. 360 

2. înălţarea minţii spre Dumnezeu. 361 

3. Convorbirea mintii cu Dumnezeu. 362 

5 

Aceste definiţii aparţin lui Evagrios şi Sfântului Vasile cel Mare. Sfântul Ioan 
Damaschin uneşte definiţia formulată de Sfântul Vasile cel Mare cu una din cele două definiţii 
formulate de Evagrie, şi spune că “rugăciunea este ridicare minţii către Dumnezeu, sau cererea 
celor ce se cuvin de la Dumnezeu”. 363 

Din aceste definiţii rezultă că modul de redare a rugăciunii este ridicarea minţii, sau 
convorbirea minţii cu Dumnezeu. Ideea evagriană de ridicare a minţii = avdpaoiţ este de 
origine platonică. E vorba de vouş-ul identificat de Platon ca partea cea mai bună a sufletului, 
intelectul, cârmaci al sufletului în contact cu Dumnezeu. Aceasta este dată de faptul că vovq- 
ul prin natura sa este apatic, adică nepătimitor (lipsit de afectele care aduc întinăciunea şi 
boala). El este intelectul pur. Astfel, Platon spune în Phaidros: “Fiinţei însăşi — deci ceea ce 
există cu adevărat, care nu are nici formă, nici culoare, nici nu poate fi atinsă, pe care nu o 
poate contempla decât cârmaciul sufletului, intelectul (vouq), reprezintă obiectul adevăratei 
ştiinţe...” (247 c; vezi şi Timaios 5 ld). Dar chiar dacă nousul curat este facultatea supremă a 
sufletului, adică “tronul lui Dumnezeu”, el este doar o parte a lui. Se caută însă adâncul, 
esenţa, centrul, care constituie rădăcina şi izvorul vieţii spirituale. Acest centru, sau focar 
este inima: Kapdia — cuvânt derivat din radicalul Kp5 — care indică tocmai ideea de centru. 
Aşa cum inima ca organ al trupului reprezintă elementul central şi esenţial al vieţii biologice, 
tot astfel inima — spirit este centrul vieţii duhovniceşti, “eul”, “izvorul actelor omeneşti”, 
“focarul tuturor puterilor sufleteşti şi trupeşti”. 364 Astfel spiritualitatea răsăriteană axând centrul 
vieţii spirituale în inimă va completa pe Evagrie referindu-se la ridicarea, înălţarea, şi 
comunicarea inimii cu Dumnezeu în rugăciune. Sau, pentru a nu exclude nici formularea lui 
Evagrie, spunem că rugăciunea este înălţarea şi comunicarea minţii (nous) şi a inimii 
(kardia) cu Dumnezeu. 


359 Scara Raiului, trad. Mitropolit Nicolae Corneanu, Timişoara, 1994, p. 494-495. 

360 Sfântul Vasile cel Mare, Omilia a V-a la Muceniţa lulita, III, P.S.B., 17, p. 389. 

361 Evagrie Ponticul, Despre rugăciune, 35, Filocalia, voi. I, p. 79 (P.G. 79, 1173). 

362 Idem, ididem 3, Filocalia, voi. I, p. 75 (P.G. 79, 1168). 

363 Dogmatica, III, 24, trad. D. Fecioru, Bucureşti, 1938, p. 223. 

364 Sfântul Teofan Zăvorâtul, Schiţa unei morale creştine, Moscova, 1895, p. 306. 

7.3. Rugăciunea ca virtute 

După cum se ştie însuşirea de bază a virtuţii creştine este sinergia, adică acţiunea 
comună a harului divin şi a libertăţii de voinţă a celui ce o practică. Ca în orice virtute harul 
Duhului Sfânt începe rugăciunea şi tot el o desăvârşeşte. Astfel rugăciunea ca virtute creştină 
nu este pur omenească. Ea este „în Duhul”. Accentuând aspectul teandric al rugăciunii, s-a 
remarcat că „în rugăciune, pe de o parte vorbim cu Dumnezeu, pe de alta vorbeşte în noi cu El 
însuşi. Prin aceasta în ea suntem şi uniţi cu Dumnezeu şi neconfundaţi cu El”. 365 

Am văzut că rugăciunea este înălţarea (anâbasis) şi convorbirea (homilia, conversatio) 
minţii şi inimii cu Dumnezeu. Aceasta se realizează prin inspiraţia Duhului Sfânt. Specificul 
rugăciunii creştine, care de altfel îi dă valoare religios-morală unică şi de excepţie, rezidă în 
faptul că atunci când se roagă, creştinul nu este singur. Adică, pentru creştini rugăciunea nu 
este strigătul plin de teamă şi nesiguranţă adresat zeilor închişi în cerul lor, care refuză să 
comunice cu oamenii. Ea este adresarea către “Tatăl nostru”, cu care stabilim un dialog, o 
convorbire prin aceea că la rugăciune participă atât Mijlocitorul Hristos, cât şi puterea de 
viaţa făcătoare a Duhului. Altfel spus, rugăciunea în duh şi adevăr are un caracter teandric, 
reprezentând o împreună lucrare sau acţiune (sinergie) a sufletului omenesc şi a Sfintei Treimi 
căreia I se adresează. De fapt, Domnul însuşi ne-a învăţat că orice rugăciune trebuie să fie o 
adresare către Tatăl prin Fiul. El este “Mijlocitorul dintre Dumnezeu şi oameni” (I Timotei 
2, 5). Este nevoie de Mijlocitor, fiindcă deşi îl numim pe Dumnezeu “Tatăl nostru”, Tatăl 
locuieşte în “lumină de nepătruns” (I Timotei 6, 16) şi “nimeni nu l-a văzut vreodată” (Ioan 
1, 18). Nu şi-a descoperit niciodată numele (Ieşirea 6, 3). Numai Fiul îl cunoaşte pe Tatăl 
(Matei 11,27). De aceea numai prin Fiul putem spune “Tatăl nostru”. Rugăciunea noastră 
prin Hristos, devine rugăciunea Lui către Tatăl. Iar adresarea Lui către Tatăl fiind comuniunea 
maximei iubiri, ne introduce şi pe noi în acelaşi duh şi viaţă divină. Prin Hristos noi avem 
“îndrăznire (mxppTioia) şi apropiere cu încredere” (Efeseni 3, 12) către Tatăl, avem liberul 
acces la iubirea Părintelui nostru, fiindcă prin El am dobândit înfierea şi harul iubirii lui 

/V 

Dumnezeu (Efeseni 1, 5-6; Galateni 4, 7). In numele lui Iisus, Răscumpărătorul nostru şi 
Biruitorul morţii, “tot genunchiul se pleacă; al celor cereşti, al celor pământeşti şi al celor 
dedesubt...” (Filipeni 2, 10). Tot Domnul ne-a învăţat că rugăciunea către Tatăl în numele 
Fiului, se face prin cuvintele Lui: “De veţi rămânea în mine şi cuvintele mele de vor rămânea 
în voi, cereţi orice veţi vrea şi vi se va da” (Ioan 15,7). Sfântul Ciprian arată că “este plăcut 
lui Dumnezeu să fie rugat prin cuvintele Fiului Său, să ajungă la urechile Lui rugăciunea 
alcătuită de Hristos, să recunoască Tatăl cuvintele Fiului Său când noi ne rugăm. Cel ce 


365 Filocalia, voi. IX, p. 404, nota 890. 

locuieşte în inima noastră să fie şi în vocea noastră. Şi fiindcă îl avem pe El Mijlocitor 
către Tatăl pentru păcatele noastre (I Ioan 2,1), când ne rugăm să ne fie iertate păcatele, să 
ne rugăm cu cuvintele Mijlocitorului nostru. Căci când zice : “Orice vom cere de la Tatăl 
în numele Lui ne va da” (Ioan 16,23), cu atât mai mult dobândim ceea ce cerem în numele lui 
Hristos...”. 366 

Dar mai mult decât atât: „Hristos se roagă pentru noi” (Romani 8,34). Iar rugăciunea 
Lui este totdeauna ascultată şi împlinită: „Părinte, îţi mulţumesc că m-ai ascultat; şi eu ştiam 
că pururi mă asculţi...” (Ioan 11, 41-42) 

A 

In acelaşi timp, rugăciunea este “în Duhul”, fiindcă “nimeni nu poate să zică: Domnul 
Iisus, decât în Duhul Sfânt” (I Corinteni 12, 3). Aceasta înseamnă că prin Duhul rugăciunea 
noastră se uneşte cu cea a Mijlocitorului nostru către Tatăl. Orice epicleză ca invocare a 
Duhului face ca rugăciunea să devină o “respiraţie a duhului” nostru—spun părinţii filocaliei. 
Aşa cum prin respiraţie aerul pătrunde, şi oxigenând trupul, îi asigură posibilitatea acţiunilor 
sale, tot astfel prin rugăciune inspirăm harul Duhului Sfânt care pune în mişcare faptele noastre 
ca rod al vieţii Lui. Pentru acest motiv, înainte de a ne adresa Fiului, se cuvine să fim pătrunşi 
de harul Duhului. De fapt noi am primit înfierea prin Fiul ca lucrare a Duhului, care se roagă 
în noi ca să putem spune: “Avva Părinte” (Galateni 4, 6). Duhul este acela care uneşte 
rugăciunea noastră cu rugăciunea Fiului în unitatea Trupului lui Hristos. Numai prin Duhul 
putem “cunoaşte darurile pe care ni le-a făcut Dumnezeu”, pe care noi le putem exprima aşa 

A 

cum “Duhul ne învaţă” (I Corinteni 2,6-16). In acelaşi timp “în ajutorul slăbiciunilor noastre 
vine Duhul Sfânt, pentru că nu ştim ce anume să ne rugăm, şi însuşi Duhul se roagă pentru noi 
cu suspine negrăite” (Romani 8,26). Duhul ne luminează mintea, inspirându-ne discernă¬ 
mântul ca înţelepciune duhovnicească, pentru a judeca toate lucrurile şi faptele vieţii cu 
“gândul lui Hristos” (I Corinteni 2,14-16). 

Dat fiind faptul că relaţia tată-fiu pretinde o asemănare, Părinţii accentuează în mod 
deosebit că rugăciunea teandrică pretinde să ne adresăm Tatălui ca fii asemenea Lui. Sfântul 
Grigorie de Nyssa ne îndeamnă că atunci “când ne apropiem de Dumnezeu să ne cercetăm 
mai întâi viaţa noastră; abia apoi să îndrăznim să rostim cuvântul: Ava, căci Cel ce ne-a 
poruncit să-L numim Tată, nu ne îngăduie să spunem o minciună”. 367 

Rugăciunea fiind act sinergie, nu e numai acţiune divină, ci şi acţiune umană, faptă 
omenească. Pentru ca Dumnezeu să lucreze în rugăciunea noastră, “trebuie să găsească în 
om un pământ bun, un pământ care nu e lângă drumul bătătorit de toate părerile, care 
nu e împietrit, în care nu sunt lăsaţi să crească toţi spinii prea multor griji (Luca 8, 
5-15). Cei din categoriile acestea aud şi rostesc cuvintele rugăciunii şi totuşi nu le aud, sau le 
aud numai înţelesul lor pământesc, dar nu aud şi nu văd înţelesul lor adânc, pornit din Dum- 


366 De Dominicae oratione, II Migne P. L. 4, 538 A (P.S.B. 3, p. 464-465). 

367 De Dominicae oratione, hom. 2, P.G. 44, 1148 AB (P.S.B. 29, p. 417). 

nezeu. Toţi avem de la Dumnezeu darul rostirii cuvintelor şi auzirii lor, dar nu toţi rostim 
cuvintele bune, sau nu toţi descoperim straturile din ce în ce mai adânci ale înţelesurilor şi ale 
puterii lor, care ţâşnesc ca raze luminoase din Dumnezeu”. 368 

Prin urmare, pentru ca rugăciunea să fie un act sinergie, se cuvine mai întâi ca atunci 
când primim harul Duhului în rugăciune, să ne străduim şi noi ca “toată grija cea lumească să 
o lepădăm”, adică să lepădăm toate grijile vieţii, obsesia avuţiilor şi dulceaţa înşelătoare a 
plăcerilor, pentru a ne putea împărtăşi de darurile şi bucuriile mai presus de fire ale rugăciunii 
Duhului. 

Apoi, să facem ca aceste bucurii duhovniceşti să fie roditoare. Iar roadele se aduc 
numai în inima curată şi bună. Ele se aduc întru răbdare (Luca 8,15), asemenea unor raze de 
lumină şi căldură capabile să lumineze şi să încălzească viaţa celor din jurul nostru, fucându-i 
să simtă şi să înţeleagă inefabilul bucuriei duhovniceşti pe care o revarsă rugăciunea în inimile 
curăţite şi îmbunătăţite de harul ei. 


7.4. Necesitatea rugăciunii 

După ce am văzut ce este rugăciunea în duh şi adevăr, precum şi specificul ei teandric, 
se cuvine să ne referim la necesitatea ei. 

Necesitatea rugăciunii reprezintă înainte de toate, şi mai presus de orice, o aspiraţie 
firească a sufletului omenesc spre comuniunea şi împărtăşirea cu valorile absolute şi 
eterne. Purtând chipul lui Dumnezeu, ca raţiune şi libertate, omul se regăseşte din însingura¬ 
rea grijilor vieţii şi din prea multele conflicte sociale, prin întâlnirea şi comuniunea cu Spiritul 
absolut, definit în fiinţa Sa, asemenea omului, ca iubire. Sufletul omenesc poate rătăci la un 
moment dat în labirintul confuziei existenţiale, făcând din sine un idol, căruia se închină el şi 

/V 

pretinde ca şi alţii să i se închine... îşi poate trăi, apoi, viaţa dominată de afectele şi instinctele 
cele mai triviale; poate “aspira” spre insaţiabila cupiditate după bunurile materiale, lux, confort 
şi îmbuibări de tot felul, dar mai curând sau mai târziu va constata că viaţa lui rămâne cu o 
mulţime de neîmpliniri, cu zbuciumul veşnicilor căutări tensionate, cu angoissa care îi sufocă 
sufletul... Iar dacă va avea puterea să-şi ridice ochii din teluricul înşelător al vieţii, spre cerul 
de lumină, acolo şi numai acolo îşi va regăsi prin rugăciune propria-i identitate şi împlinire, 
putând constata adevărata taină a vieţii, descoperită prin cuvintele Fericitului Augustin: “Fecisti 
nos ad Te, Domine, et inquietum est cor nostrum donec requiescat in Te” (Ne-ai făcut 
pentru Tine, Doamne, şi neliniştit este sufletul nostru până nu se va linişti în Tine). 369 Numai 
în iubirea plină de lumină a lui Dumnezeu, unde îşi are obârşia divină sufletul omenesc, prin 


368 Dumitru Stăniloae, Trăirea lui Dumnezeu în Ortodoxie, Cluj-Napoca, 2000, p.111. 

369 Confessiones I, 1, P.L. 32, 659. 

rugăciune, chipul de lut al vremelniciei pământene se va transforma în nemurire, putând 
exclama împreună cu psalmistul: “precum cerbul doreşte izvoarele de apă, aşa sufletul meu te 
doreşte pe Tine, Dumnezeule” (Psalmul 41, 1). 

Pe de altă parte, prin rugăciune ca act teandric noi obţinem îndrăzneala de a participa 
la viaţa divină ca fii ai lui Dumnezeu. Având accesul liber la Dumnezeu (jrappricna) ni se 
deschide drumul spre mântuire, şi mai mult, spre îndumnezeire, ca desăvârşire a vieţii. 

Faptul că rugăciunea reprezintă împreună lucrarea cu Hristos prin Duhul Sfânt, reuşim 
să ne înduhovnicim, să ne spiritualizăm viaţa, eliberând-o de întinăciunea păcatului. Astfel, 
rugăciunea în opera de sfinţire a vieţii devine virtutea ei centrală şi animatoare. “Precum 
cel mai de preţ din toate simţurile este vederea — spune Evagrie — tot astfel cea mai 
dumnezeiască dintre virtuţi este rugăciunea”. 370 Astfel rugăciunea satisface o necesitate 
naturală a sufletului, şi anume aceea de a se împlini în dimensiunea lui cea mai înaltă prin 
înduhovnicirea cea spre sfinţenie şi îndumnezeire. 

Pornind de la trihotomia platonică, devenită tradiţională în spiritualitatea răsăriteană, 
un trăitor creştin arată că omul fiind alcătuit din trei părţi: “partea trupului, cea a sufletului şi 
cea a duhului; fiecare are necesităţile şi puterile ei, ca şi modurile ei de a le pune în lucrare. 
Dacă trupul cere cele de care are nevoie, acestea nu trebuie să-i fie refuzate, căci e vorba de 
poftele naturale. Sufletul îşi exercită activitatea sa în cunoaştere, în voinţă şi în sfera 
sentimentelor. Dar duhul? Se roagă. Rugăciunea poate fi aşadar numită “respiraţia duhului”. 
Aşa cum pentru a respira plămânii se umflă şi aspiră elementele făcătoare de viaţă din văzduh, 
tot aşa în timpul rugăciunii adâncurile inimii noastre se deschid şi se umflă, iar duhul 
nostru se înalţă spre Dumnezeu pentru a primi darul care îi îngăduie să se unească cu 
El. Şi aşa cum oxigenul primit de sânge e îndată transportat în tot trupul pentru a-1 face viu, 
tot aşa darul primit de la Dumnezeu străbate tot ceea ce este în noi şi toate cele ce sunt 
înăuntrul nostru”. 371 


7.5. Felurile rugăciunii 

Felurile rugăciunii pot fi stabilite după mai multe criterii: 

1. după conţinut este rugăciunea de laudă, de mulţumire şi de cerere; 

2. după formă este rugăciunea lăuntrică şi rugăciunea verbală; 

3. după subiect este rugăciunea personală şi publică. 


370 Despre rugăciune, 150, Filocalia, voi. I, p. 93. 

371 Sfântul Teofan Zăvorâtul, o.c., p. 406. 

7.5.1. Felurile rugăciunii după conţinut 


Cuvântul inspirat al lui Dumnezeu prin scrisul apostolic ne indică mai multe feluri de 

A _ A 

rugăciuni. In I Timotei 2,1 citim: “îndemn deci înainte de toate, să se facă cereri, rugăciuni, 

A 

mijlociri, mulţumiri pentru toţi oamenii”. In Filipeni 4, 6 citim aceleaşi indicaţii: “De nimic 
să nu vă îngrijoraţi, ci cererile voastre să fie arătate lui Dumnezeu prin rugăciune şi prin 
cerere cu mulţumire întru toate”. Felurile prin care ne adresăm lui Dumnezeu prin rugăciune 
au următoarele înţelesuri: Soioiţ reprezintă cererile de care avem nevoie; 7rpoo£i)xfj repre¬ 
zintă rugăciunea care înalţă sufletul spre Dumnezeu pentru a-i aduce preamărire; svr&u^iţ 
este îndrăznirea (parresia), prin care avem liber acces la Dumnezeu; iar su/apuma este 
rugăciunea de mulţumire, prin care ne arătăm recunoştinţa (gratitudinea) faţă de cel care ne-a 
dăruit anumite bunuri. 

Urmând cuvintelor apostolice, s-a formulat în morala creştină cele trei modele de 
rugăciune: de laudă, de mulţumire şi de cerere. 

Le vom vedea pe rând: 


a). Rugăciunea de laudă 

Rugăciunea de laudă este prima cerere din conţinutul “Rugăciunii Domneşti”. Noi 
recunoaştem sfinţenia lui Dumnezeu, desăvârşirea Lui ca spirit absolut (Ioan 4,24), aşa cum 
întreaga creaţie prin însuşi existenţa sa, simte această realitate. Omul ca şi coroană a creaţiei 
lui Dumnezeu, ca purtătorul chipului lui Dumnezeu în el, se ridică la sfinţenia Părintelui său 
(Leviticul 19, 2), prin lauda ce necontenit aduce. Recunoscând sfinţenia lui Dumnezeu, şi 

A 

necontenit tinzând spre ea, omul Ii aduce prin rugăciune cel mai înalt imn de preamărire. Este 
modul suprem al adresării către Dumnezeu, prin care recunoaştem măreţia şi slava Lui, şi în 
acelaşi timp preamărim bunătatea şi iubirea Sa arătată nouă prin creaţie şi prin jertfa Fiului 
Său, ca şi milostivirea ce mereu ne-o arată ca revărsare a harului Duhului Sfânt. Aceasta este 
cea mai înaltă rugăciune, prin care îngerii din ceruri preamăresc pururea sfinţenia Sfintei 
Treimi: “Sfânt, Sfânt, Sfânt este Domnul Savaot; plin este cerul şi pământul de mărirea Lui” 
(Isaia 6,3). După exemplul îngerilor din ceruri, “în toate zilele bine Te voi cuvânta, Doamne, 
şi voi lăuda numele Tău în veac şi în veacul veacului” (Psalmul 144, 2). Inspirându-se din 
acest îndemn scripturistic, Biserica aduce laudă lui Dumnezeu prin cele şapte “Laude”, ca 

A 

slujbe bisericeşti, care poartă tocmai acest nume. îndemnul apostolic este, de asemenea, ca 
întreaga viaţă duhovnicească a credinciosului să fie o neîntreruptă laudă adusă Părintelui 
ceresc: “Deci, ori de mâncaţi, ori de beţi, ori altceva de veţi face, toate spre slava lui 
Dumnezeu să le faceţi” (I Corinteni 10, 31). Cuvintele Apostolului ne îndeamnă astfel ca 
gândurile şi toate faptele pe care le săvârşim, să poarte pecetea laudei ce se cuvine adusă lui 
Dumnezeu. De aici şi binecuvântarea arhierească de la Sfânta Liturghie, ca un îndemn spre 

luare aminte adresat credincioşilor care participă la prefacerea euharistică, redată prin cuvintele 
Domnului: “Aşa să lumineze lumina voastră înaintea oamenilor, ca văzând ei faptele voastre 
cele bune să preamărească pe Tatăl vostru cel din ceruri” (Matei 5, 16). 

Dar mai presus de orice, rugăciunea de laudă, prin admirarea atributelor lui Dumne¬ 
zeu (bunătate, atotputere, iubire, frumuseţe) devine un act de adorare, ca totală dăruire adusă 
lui Dumnezeu: “Pe noi înşine şi unii pe alţii, şi toată viaţa noastră lui Hristos Dumnezeu să o 
dăm”. Pentru a înţelege sensul adânc al laudei devenită adorare adusă lui Dumnezeu, ne vom 
folosi de un caz sugerat de Sfântul Ioan Scărarul. “Mi s-a povestit într-o zi — spune el — o 
întâmplare de o puritate preaslăvită şi cu totul desăvârşită. Cineva, mi s-a spus, văzând o 
femeie minunat de frumoasă, găsi într-aceasta pricină de a da mărire Ziditorului. La vederea 
ei, îl cuprinse dragostea lui Dumnezeu şi din ochii lui îi ţâşni un şiroi de lacrimi. Şi a fost 
minunat de văzut cum ceea ce pentru altul ar fi fost pricină de pierzare, pentru el fu, în chip 
suprafiresc, cunună de biruinţă. Dacă un astfel de om în cazuri asemănătoare este cuprins 
întotdeauna de acelaşi simţământ în acelaşi chip, (poate fi socotit) părtaş al nestricăciunii 
chiar înainte de învierea obştească”. Aceeaşi atitudine de laudă adusă lui Dumnezeu — spune 

/V 

mai departe Scărarul — “trebuie să o adoptăm şi faţă de viersuri şi cântări. In iubitorii de 
Dumnezeu se nasc sentimente de bucurie, dragoste de Dumnezeu şi lacrimi, atunci când aud 

/V 

cântându-se melodii duhovniceşti. In iubitorii de plăceri însă se nasc simţiri cu totul 
potrivnice”. 372 

b). Rugăciunea de mulţumire 

Rugăciunea de mulţumire reprezintă sentimentul de recunoştinţă îndreptat spre Tatăl 
nostru din ceruri pentru purtarea de grijă pe care ne-o arată totdeauna. Sfântul Apostol Pavel 
ne arată că mulţumirea noastră către Dumnezeu Tatăl trebuie să aibă trei aspecte: 1. Să fie 
totdeauna; 2. Să fie pentru toate; 3. Să fie în numele Domnului nostru Iisus Hristos: 
“Mulţumind totdeauna, pentru toate, în numele Domnului nostru Iisus Hristos, lui Dum¬ 
nezeu şi Tatălui” (Efeseni 5,20). Recunoştinţa noastră trebuie să fie arătată totdeauna, fiindcă 
totdeauna Dumnezeu îşi arată iubirea şi milostivirea faţă de noi. Şi atunci când ne ceartă, o 
face fiindcă ne iubeşte, şi vrea întoarcerea noastră: “Eu pe câţi îi iubesc îi mustru şi îi pedepsesc; 
sârguieşte dar şi te pocăieşte” (Apocalipsa 3,19; Evrei 12, 6). E vorba aici de paideia divină, 
care nu lezează libertatea omului, ci aşteaptă conştientizarea păcatului din partea acestuia, 
urmată de hotărârea de îndreptare... Mulţumirea trebuie să fie pentru toate, adică atât pentru 
cele bune, cât şi pentru cele pe care noi le considerăm rele. Judecata noastră este relativă, pe 
când judecata lui Dumnezeu este de multe ori ascunsă “calculelor” noastre: “Cât de 
nepătrunse sunt judecăţile Lui şi de negăsit urma căilor Lui” (Romani 11,33). De aceea, 
mai presus de orice, trebuie să avem siguranţa că “toate se lucrează spre binele celor ce-L 


372 Scara, XVI, trad. cit., p.314. 

/V 

iubesc pe Dumnezeu” (Romani 8, 29). îndemnul apostolic este ca încrederea noastră în 
Dumnezeu se cuvine să fie “cu bucurie în toate” (Filipeni 4, 5), deopotrivă atunci când 
beneficiem de bunătăţile Lui, ca şi atunci când ne aflăm în necazuri: “Bucuraţi-vă în nădejde, 

/V 

răbdând în necaz, stăruind în rugăciune” (Romani 12, 12). In sfârşit, mulţumirea către 
Tatăl trebuie să fie, ca orice rugăciune, în numele lui Iisus Hristos, Mântuitorul nostru, atât 
în stările de înălţare şi negrăită bucurie prin har, cât şi în suferinţele pentru Hristos. Aceiaşi 
bucurie sfântă să fie prisositoare prin stăruinţa în rugăciunea de mulţumire adresată Tatălui 
prin Hristos. Trăind în adâncul de taină a acestei sfinte bucurii duhovniceşti, Apostolul pătruns 
de duhul vieţii lui Hristos, putea spune: “.. .Pentru aceia mă bucur în slăbiciuni, în defăimări, 
în nevoi, în prigoniri, în strâmtorări pentru Hristos; căci, când sunt slab, atunci sunt tare” 
(II Corinteni 12, 10). 

c). Rugăciunea de cerere 

Rugăciunea de cerere este cel mai des întâlnită în viaţa credincioşilor, fiind legată de 
aspiraţiile, de idealurile, de necesităţile, de necazurile şi de neprevăzutele întâmplări 
din viaţa omului. Această rugăciune este cel mai mult întâlnită şi la popoarele primitive, 
fiind generalizată şi în religiile păgâne, unde zeul era invocat ca izbăvitor în necazuri şi nevoi. 

Prima problemă ce se pune în legătură cu rugăciunea de cerere, se referă la însăşi 

/V 

obiectul cererii, ce adică să cerem? întrebarea este motivată de faptul că noi nu ştim ce să 
cerem, că Duhul se roagă pentru noi cu suspine negrăite (Romani 8,26). Iar pe de altă parte, 
Mântuitorul însuşi ne îndeamnă la rugăciunea stăruitoare de cerere, El însuşi preţuind această 
rugăciune ori de câte ori a fost cazul... 

Fericitul Augustin stabileşte regula generală a rugăciunii de cerere, spunând că “putem 
să cerem în rugăciune tot ceea ce putem să ne dorim în mod legitim pentru noi şi pentru 
ceilalţi”. A cere legitim înseamnă să cerem fiindcă avem această datorie din partea lui Dum¬ 
nezeu. Dar această legitimitate nu îngăduie ca în rugăciune să cerem ceea ce aduce răul, nouă 
şi semenului. Referindu-se la faptul că de multe ori suntem înclinaţi să cerem ceea ce este rău 
semenului, Sfântul Grigorie de Nyssa arată deosebit de sugestiv că acest fel de rugăciune 
reprezintă un păcat, fiindcă nu se adresează bunătăţii şi iubirii lui Dumnezeu: “Pe care tată 
îl invocă? (rugăciunea pentru răul semenului). Cu siguranţă nu pe Cel care este în 
ceruri şi care împarte numai binele! Tatăl de la care ceri răul este satana, spiritul urii”. 373 

Concret vorbind, “adeseori căutăm să dobândim lucrurile în care nu vedem nici un 
rău: un succes, un post, bani. Pot fi cerute acestea în rugăciune? După regula lui Augustin nu 
e nimic rău dacă ne rugăm pentru ceea ce dorim. Dar efortul pentru asemenea valori are 
limitele sale. Nu putem să ne îmbogăţim cu furturi; să ajungem în postul dorit cu înşelătorii... 
Dorinţa de a obţine anumite valori trebuie să se oprească acolo unde ele nu mai reprezintă un 


373 Tomas Spidlik, Izvoarele luminii. Tratat de Spiritualitate, trad. rom., laşi, 1994, p.437-439. 

bine, ci un rău. Rugăciunea de cerere trebuie să îl implice pe Dumnezeu în eforturile 
noastre pentru succesul şi binele vieţii”... Sfântul Ambrozie ne îndeamnă ca atunci “când 
te rogi, roagă-te pentru lucruri mari!”. Iar lucrul cel mai mare este împărăţia lui Dumne¬ 
zeu. De aici şi sfatul lui Evagrie: “roagă-te la Dumnezeu ca să fii purificat de patimi, 
eliberat de ignoranţă, de ispită şi să nu fie părăsit de Dumnezeu”. 374 


7.5.2. Caracteristicile rugăciunii de cerere 

1. Rugăciunea de cerere porneşte totdeauna din credinţă: “toate câte veţi cere rugân- 
du-vă cu credinţă, veţi primi” (Matei 21, 22; 17,20). 

După concepţia iudaică contemporană Mântuitorului cererea în rugăciune avea un 
pronunţat caracter subiectiv, în sensul că pe “păcătoşi Dumnezeu nu-i ascultă” (Ioan 9, 31). 
Mântuitorul schimbă complet această mentalitate, arătând în pilda “vameşului şi fariseului”, 
că vameşul prin rugăciunea sa smerită şi prin pocăinţă, s-a întors mai îndreptat la casa sa 
decât fariseul, care din mândrie nici nu se ruga, ci se lăuda lui Dumnezeu. Cu cât păcatul 
săvârşit te apasă mai tare, cu atât şi rugăciunea trebuie să fie mai adâncă şi mai pătrunsă de 
încrederea iertării lui Dumnezeu, ştiut fiind că Dumnezeu se bucură pentru un păcătos care se 
întoarce prin pocăinţă, decât pentru 99 de drepţi (Luca 15,7), deoarece Fiul Omului a venit să 
caute oaia cea pierdută şi să cheme pe păcătoşi la pocăinţă, “şi să mântuiască pe cel pierdut” 
(Luca 19,10). Şi fiindcă “cei bolnav au nevoie de doctor, şi nu cei sănătoşi”, Mântuitorul este 
prietenul păcătoşilor pentru a-i salva din păcat. 

Pe de altă parte, pe măsură ce prin înnoirea vieţii dobândim acel discernământ 
duhovnicesc (I Corinteni 2, 14), acea judecată şi înţelepciune prin care deosebim realităţile 
duhovniceşti de realităţile înşelătoare ale acestei lumi, vom ajunge la adevărata cunoaştere, 
şi cererea noastră va primi un conţinut spiritual. Clement Alexandrinul pornind de la 
faptul că gnosticul prin credinţa şi viaţa sa curată va şti să ceară ceea ce este spre binele lui 
duhovnicesc şi al semenului său, de aceea cererea lui va fi ascultată. 375 Origen merge mai în 
adânc, şi arată cum cererea noastră ajunge la Tatăl numai prin Duhul Sfânt, fiindcă numai 
glasul Lui urcă la Tatăl. 376 De aceea, orice gând şi orice acţiune trebuie pusă “în acord” cu 
Duhul Sfânt, spune Sfântul Grigorie de Nazianz. 377 

Ioan din Kronstadt, preot, mare duhovnic şi sfânt rus, cu puteri taumaturgice, accentuând 
necesitatea credinţei neşovăielnice, ne sfătuieşte: “adu-ţi aminte: când te rogi, Dumnezeu 
aşteaptă să răspunzi la întrebarea pe care ţi-o pune lăuntric: “crezi tu că pot face aceasta?” 


374 Idem, ibidem 

375 Stromata VI, 44, PG 9, 336 BC (PSB 5, p.415). 

376 De oratione 14, PG 11,464A (PSB 7, p.446). 

377 Oratio, 32, 1, PG 36, 176 A. 

(Marcu 9, 28). Răspunsul tău trebuie să vină din adâncul inimii: “Da, Doamne”... Inima care 
nu crede că Dumnezeu poate să-i dea ceea ce cere, îşi primeşte pedeapsa, în sensul că va fi 
copleşită şi apăsată de îndoială. Nici măcar umbra unei îndoieli să nu supere pe Dumne¬ 
zeu cel atotputernic”. 378 “Mulţi şi-au pierdut credinţa, fie pentru că şi-au pierdut cu desăvârşire 
duhul rugăciunii, fie că încă nu l-au avut niciodată, şi nu-1 posedă pentru faptul că nu se 
roagă”. 379 

2. Mântuitorul le-a spus Sfinţilor Apostoli şi prin ei nouă tuturor că rugăciunea de 
cerere către Tatăl trebuie să fie făcută prin cuvintele Sale: “Tot ceea ce veţi cere în numele 
meu, voi face” (Ioan 14, 3). La fel, rămânerea în cuvântul Său (Ioan 15, 7) va face cererile 
ascultate. Nu e vorba de o putere magică, ci de faptul că “cel ce roagă numele Domnului Iisus 
are conştiinţa prezenţei Sale binevoitoare pe lângă el şi în el; astfel rugăciunea sa se preface 
în cea mai desăvârşită încredere”. 380 

3. Rugăciunea de cerere să fie făcută aşa cum Domnul ne-a învăţat, ca să împlinim 
prin ea voia Tatălui nostru. 

Domnul ne-a învăţat ca mai întâi să căutăm împărăţia lui Dumnezeu şi celelalte ni se 
vor adăuga nouă. Adică, să cerem mai întâi bunurile spirituale şi apoi cele materiale. Şi acest 
lucru să-l facem plini de încredere în purtarea de grijă a Tatălui; că El veghează la viaţa 
noastră ca un Părinte bun şi iubitor. Altfel spus, cererile noastre să nu fie sufocate de grijile 
pline de teamă şi neîncredere în bunătatea lui Dumnezeu. 

Apoi să lăsăm ca cererile noastre să aibe răspunsul voii lui Dumnezeu; precum El 
ne-a învăţat să ne adresăm Tatălui: “facă-se voi Ta, precum în cer aşa şi pe pământ”. 
Rugăciunea Domnului din Ghetsimani rămâne şi pentru noi un model viu de urmat. El a venit 
să împlinească voia Tatălui, şi atunci nu-şi putea impune voinţa Sa, ci se cuvenea să-şi identifice 
voinţa Sa cu a Tatălui: “Nu voia mea, ci voia Ta” (Matei 26, 39). Rugăciunea de cerere va fi 
astfel o imitare a rugăciunii lui Iisus către Tatăl. De aici vedem că în rugăciunea de cerere 

/V 

totdeauna premerge voia lui Dumnezeu, fiindcă noi “nu ştim ce cerem”. împlinirea în cererea 
noastră a voii lui Dumnezeu reprezintă mai presus de orice altceva un act de dăruire lui Dum¬ 
nezeu. Fecioara Maria primind vestea naşterii Fiului lui Dumnezeu nu a cerut absolut nimic, 
ci s-a supus voinţei divine, lăsându-L pe Dumnezeu să împlinească totul din ceea ce consideră 
că are ea trebuinţă: “Iată roaba Domnului, fie mie după cuvântul Tău”. Se cuvine ca şi noi să 
ne dăruim total lui Dumnezeu în rugăciune, fără nici o rezervă, preamărindu-L chiar în suspinele 
şi lacrimile cererilor noastre. Renunţând la egoismul nostru, punem în faţa lui Dumnezeu 
cererile noastre şi ne rugăm ca El să le împlinească după a Sa ştiinţă... Şi precum Sfânta 
Fecioară a fost învrednicită prin voia lui Dumnezeu să nască pe Mântuitorul lumii, tot astfel 
prin voia lucrătoare a lui Dumnezeu în viaţa noastră, facem ca Hristos să ia chip şi în sufletele 


378 Ma vie...cit, p.37. 

379 Idem, p.52. 

380 Tomas Spidlik, cit., p.64. 

noastre, iar noi să ne maturizăm duhovniceşte după modelul Lui (Efeseni 4, 13), ştiut fiind 
că: “voia lui Dumnezeu este sfinţirea noastră” (I Tesaloniceni 4, 3). 

Arătam mai înainte că Dumnezeu nu împlineşte totdeauna cererea noastră, fiindcă 
“noi nu ştim ce cerem” şi nici nu putem prevedea care este binele de care avem trebuinţă... 
Pentru acest motiv de multe ori ni se întâmplă să constatăm la un moment dat că ceea ce am 
fi dorit cu ardoare să ni se întâmple nu s-a întâmplat... şi aceasta a fost spre binele nostru. De 
fapt cel ce cu adevărat este dăruit lui Dumnezeu pune în faţa Părintelui cererea sa cu încredere 
neclintită că Dumnezeu “nu-1 va lăsa şi nici nu-1 va părăsi” (Evrei 13, 5), că tot ceea ce 
Dumnezeu voieşte şi face este spre binele lui, chiar dacă nu totdeauna poate să înţeleagă acest 
adevăr de taină ce se află în înţelepciunea, atotputernicia şi atotştiinţa lui Dumnezeu: “Dacă 
Dumnezeu este pentru noi, cine este împotriva noastră?”... (Romani 8,31). Cel ce cu adevărat 
L-a primit pe Iisus în inima sa ca Domn şi stăpân al vieţii sale, va înţelege pe deplin că El are 
“puterea în cer şi pe pământ”, şi că nouă nu ni s-a dat un duh de temere şi îngrijorare, ci “de 
putere, de dragoste şi de minte înţeleaptă” (II Timotei 1, 7). Rugăciunea “plecată sub mâna 
cea tare a lui Dumnezeu” (I Petru 5, 8) se împlineşte printr-o totală dăruire şi încredere în 
Dumnezeu, rămânând totdeauna fideli voii Sale. Atunci ne vom ruga cu cuvintele rugăciunii 
lui Iisus: “nu voia mea, ci voia Ta să se facă”. 

Părinţii de la mănăstirea Optina având convingerea că totul trebuie primit în viaţă ca 

A 

de la Dumnezeu, nu cereau în rugăciunea de dimineaţă decât să poată împlini voia Sa: „Inva- 
ţă-mă să întâmpin cele ce vin asupra mea, cu pacea sufletului şi cu convingerea clară că voia 

A 

Ta guvernează totul... In momente neprevăzute, ajută-mă să nu uit că toate sunt trimise de la 
Tine”. 

4. O altă caracteristică a rugăciunii de cerere este stăruinţa. Pornind de la credinţă, 
rugăciunea devine, ca o adresare a fiului către Părintele său, stăruitoare. Mântuitorul a preţuit 
“îndrăzneala” temeluită pe credinţă a femeii cu scurgere de sânge, a femeii cananeence, a 
sutaşului, etc. Stăruinţa în rugăciune va trebui să activeze mereu viaţa noastră duhovnicească 
chiar şi atunci când nu ni se împlinesc cererile, chiar atunci când lupta cu ispitele este mai 
încrâncenată; chiar când duhul ne este mai întunecat, inima mai fără vlagă şi gura mai fără 
glas... tocmai în aceste stări şi situaţii trebuie să ne rugăm cu mai multă stăruinţă; tocmai 
atunci nu trebuie să ne lăsăm pradă forţelor răului care ne apasă zdrobitor; tocmai atunci 
rugăciunea ne va ajuta să fim biruitori în ispitele de tot felul care ne copleşesc de multe ori, 
aducându-ne în suflet deznădejdea şi neîncrederea în iubirea lui Dumnezeu. Sunt sugestive în 
acest sens cuvintele poetului “Oastei Domnului”, Traian Dorz: “Nu te-ndoi când rugăciunea 
/ Nu-şi va primi răspuns pe loc / Chiar dacă-ntârzie minunea / Tu roagă-te şi mai cu foc.” 

De fapt, Mântuitorul nostru ne-a adresat îndemnul să nu ne lenevim, ci mai mult efort 
făcând, să stăruim în rugăciune, asemenea femeii văduve, din pildă, care prin stăruinţa ei a 
înduplecat pe judecătorul nedrept, “care de oameni nu se temea şi de Dumnezeu nu se ruşina, 
să-i facă dreptate. Şi i-a făcut pentru stăruinţa ei. Dar Dumnezeu nu va izbăvi pe aleşii Săi, 

care strigă către El ziua şi noapte, şi va răbda mult pentru ei? Şi zic vouă, că îi va izbăvi 
îndată” (Luca 18,1-8). 

Această stăruinţă în rugăciune se bazează pe ceea ce Sfântul Apostol Pavel numeşte: 
7iappr|oia ca îndrăznire, ca încredere, ca apropiere prin credinţa în Hristos, către Tatăl (Efeseni 
3, 12). Dacă prin păcatul originar ne-am înstrăinat faţă de Dumnezeu, neavând îndrăznire şi 
apropiere către Tatăl, prin Hristos am devenit casnicii lui Dumnezeu (Efeseni 2, 18-19) 
“templul Dumnezeului celui viu” (II Corinteni 6, 16). De aceea, prin cuvintele lui Hristos 
către Tatăl, noi vom avea apropierea şi îndrăznirea de a stărui cu bunăcuviinţă în rugăciunea 
către El. 

Sfântul Ioan Scărarul ne îndeamnă “să nu ne mâhnim dacă, cerând ceva Domnului, 
rămânem multă vreme fără răspuns. Domnul a voit ca toţi oamenii să devină neîmpătimiţi. 
Toţi cei care cer ceva de la Domnul şi nu li se dă, să ştie că asta se întâmplă desigur dintr-una 
din următoarele pricini: ori pentru că au cerut înainte de vreme, ori că cer cu nevrednicie, ori 
pentru că de li s-ar împlini s-ar înălţa (mândri), ori pentru că de-ar dobândi cererea lor s-ar 
lenevi”. 381 


7.5.3. Obiecţiuni privind rugăciunea de cerere 

/v 

In legătură cu rugăciunea de cerere s-au ridicat unele obiecţiuni, spunându-se că această 
rugăciune nu este necesară, “fiindcă Dumnezeu ştie de ceea ce avem nevoie înainte de a cere 
noi”. Pe de altă parte, s-a obiectat că dacă Dumnezeu ne-ar împlini schimbătoarele noastre 
cereri, voinţa Lui va trebui să fie şi ea într-o continuă schimbare, ceea ce la Dumnezeu nu e 
posibil, fiindcă în Dumnezeu “nu este nici umbră de schimbare”. (Iacob 1,17) 

A 

Intr-adevăr, Dumnezeu ştie de ceea ce avem nevoie, dar El vrea ca noi să intrăm în 
comuniune cu El şi să-l primim pe El în viaţa noastră, având conştiinţa că “tot darul 
desăvârşit de sus vine” (Iacob 1,17). 

Pe de altă parte, rolul rugăciunii nu este de a impune voinţa noastră schimbătoare, 
determinând schimbarea voinţei lui Dumnezeu, ci dăruirea noastră integrală lui Dumne¬ 
zeu prin rugăciune, spre a identifica voinţa noastră cu a Lui, şi nu invers. Sunt concludente 
în acest sens cuvintele Sfântului Apostol Ioan: “Vom avea încredinţarea că am fost ascultaţi 
de Dumnezeu, dacă vom cere cea ce este după voia Sa” (I Ioan 5,14). 


381 Cuvântul XXVI, o. c. p. 420. 

7.5.4. Felurile rugăciunii după formă 

a) . Rugăciunea lăuntrică 

Rugăciunea lăuntrică reprezintă adresarea către Dumnezeu fură cuvinte, deschiderea 
intimităţii spre a primi pe Dumnezeu în suflet. Ea poate cuprinde rugăciunea minţii, a inimii 
şi rugăciunea contemplativă, ca rugăciune a tăcerii, care pătrunde până în cele mai adânci 
cute ale sufletului, făcându-te să simţi prezenţa lui Dumnezeu. 

b) . Rugăciunea verbală 

Aceasta este rugăciunea exprimată prin cuvânt, fie de credinciosul singur, fie în formă 
comunitară. Rugăciunea verbală poate fi rostită urmărind textele aflate în cărţile de rugăciuni, 
formulate pentru diversele şi multiplele trebuinţe ale vieţii, dar rugăciunile verbale pot fi 
expuse şi liber. 

Sub aspect pedagogic, părinţii filocalici recomandă să se înceapă cu rugăciunile fixe, 
fiindcă şi rugăciunea trebuie învăţată, şi este nevoie de modele. Mântuitorul însuşi a recomandat 
Apostolilor care îi cereau să-i înveţe cum să se roage, spunând: “aşa să vă rugaţi”, şi le-a 
formulat textul rugăciunii “Tatăl nostru”, pe care creştini primelor secole îl rosteau, după 
mărturia lui Tertulian, de trei ori pe zi, rămânând peste veacuri adresarea către Tatăl prin 
cuvintele Fiului, Mijlocitorul nostru. 

Rugăciunile fixe pot fi folosite şi atunci când sufletul se află în starea de secetă du¬ 
hovnicească; când duhul ţi-e stins şi lipsit de dinamismul creator care să-l ridice în comuniunea 
de iubire cu Dumnezeu. Aceste rugăciuni fixe riscă însă de multe ori să devină mecanice, 
gândul împrăştiindu-se cu uşurinţă, fiindcă cuvântul urmează textul. 

Pe de altă parte, rugăciunile libere oferă posibilitatea de a comunica lui Dumnezeu 
întregul zbucium al sufletului care te apasă, toate dorinţele care te animă, toate nevoile şi 
neîmplinirile legate de anumite situaţii, pe care textele fixe nu le cuprind, fiindcă viaţa însăşi 
nu poate fi “prinsă” în forme fixe... Rugăciunile libere te angajează la concentrare asupra 

/V 

gândurilor şi cuvintelor, încât mai puţin se întâmpină pericolul risipirii gândului. In acelaşi 
timp, sub aspect subiectiv poate degenera în poliloghie. Rugăciunea liberă poate fi completată 
cu psalmodierea, potrivit simţămintelor sufleteşti care te animă la un moment dat. 

Psalmodierea (cântarea) este de mare importanţă şi eficienţă în rugăciunea verbală 
individuală şi obştească. Ea este o rugăciune cântată, care aduce linişte şi pace sufletului, 
fiindcă muzica armonizează sufletul în el însuşi. “Prin cântare, zice cineva, voi arăta gândul 
meu (Psalmul 48, 4), voinţa mea, pentru că nu am ajuns încă să desluşesc bine lucrurile. Eu 
însă îmi voi înălţa voia prin rugăciune şi prin aceasta voi primi deplina adeverire”, 382 ne 


382 Cuvântul, XXVII, o. c. p. 486. 

destăinuie Sfântul Ioan Scărarul. Cântarea animă rugăciunea, aducând seninătate şi bucurie 
sufletului, iar rugăciunea face ca prin cântare Duhul lui Dumnezeu să pătrundă în cutele cele 
mai adânci ale sufletului spre a-i da bucuria mântuirii. 

Rugăciunea cântată măreşte sensibilitatea minţii de a pătrunde înţelesul de taină al 
textului, printr-o interpretare adecvată, care nu “întărâtă duhul spre răcnire”... 

Rugăciunea cântată, fie individuală, fie obştească, nu urmăreşte scoaterea în evidenţă 
a vocii (cuiva) spre mândrie, ci spre înălţarea inimii sincere spre Dumnezeu, lăsându-te pătruns 
de duhul Lui de linişte şi împăcare... 


7.5.5. Felurile rugăciunii după subiect 

Aceste rugăciuni pot fi individuale şi publice. 

a) . Rugăciunea individuală 

Rugăciunea individuală reprezintă modul subiectiv de comunicare cu Dumnezeu, 
potrivit evlaviei fiecăruia şi dorinţei de desăvârşire în practicarea rugăciunii. Condiţia esenţială 
este sinceritatea, naturaleţea şi discreţia: “Iar tu când te rogi, intră în camera ta şi încuind 
uşa ta, roagă-te Tatălui tău celui în ascuns, şi Tatăl tău cel ce vede în ascuns îţi va răsplăti la 
arătare” (Matei 6, 6). 

Necesitatea aceste rugăciuni este dată de nevoia sufletului omenesc de a comunica 
intim cu Dumnezeu. Sunt într-adevăr situaţii în viaţă, pe care nici nu vrei şi nici nu este 
nevoie să le cunoască cei din jur, fie ei oricât de apropiaţi şi sinceri... Tainele sufletului 
omenesc sunt multiple şi variate, încât numai rugăciunea intimă cu Dumnezeu face ca 
Duhul Sfânt să coboare în cele mai de nepătruns cute ale sufletului, spre a-i aduce împlinirea 
aspiraţilor sale. 

b) . Rugăciunile publice 

Aceasta este rugăciunea Bisericii desfăşurată în cadrul cultului divin public, la slujbele 
bisericeşti, mai cu seamă la Sfânta Liturghie. Biserica, privită ca Trupul lui Hristos este formată 
din membre unite în duhul aceleiaşi comuniuni de har primit mai ales prin cuvânt, rugăciune 
şi împărtăşirea din acelaşi Trup şi Sânge al Domnului. 

Rugăciunea comună asigură unitatea de simţire şi de comuniune cu Dumnezeu prin 
unitatea Duhului unificator, care o animă şi o împlineşte. Prin rugăciunea obştească credincioşii 
aduc cea mai înaltă cinstire, laudă şi mulţumire lui Dumnezeu. Duhul comunitar este aseme¬ 
nea unei flăcări de lumină şi căldură, rezultată din acelaşi duh al rugăciunii de care se 
împărtăşesc credincioşii, asemenea căldurii şi luminii pe care şi-o transmit reciproc mai mulţi 
cărbuni aflaţi pe o vatră de jăratic... Aşa cum cărbunii îşi transmit unii altora căldura şi 

lumina, făcând ca aceasta să-şi arate puterea sporită, tot astfel şi duhul rugăciunii credincioşilor 
se aprinde unul din altul, nu prin imitaţie, ci prin duhul vieţii lui Hristos, prezent în Trupul 
Său tainic, ale cărui membre unite prin aceiaşi sevă a dragostei, sunt toţi cei adunaţi în numele 
Lui, după cum El însuşi ne-a asigurat “că unde sunt doi sau trei adunaţi în numele meu acolo 
şi eu în mijlocul lor” (Matei 18,20). Sufletele care sincere se unesc în rugăciune, se împărtăşesc 
de viaţă divină, simţind fiecare pulsul iubirii lui Dumnezeu, după mărturia Scripturii Sfinte: 
“Pe Dumnezeu nimeni nu l-a văzut vreodată; dar dacă ne iubim unul pe altul, Dumnezeu 
rămâne în noi, şi dragostea lui este desăvârşită. Din aceasta cunoaştem că rămânem în el şi el 
în noi, fiindcă ne-a dat Duhul Său” (I Ioan 4,12-13). 

Pe de altă parte, ceea ce întăreşte rugăciunea publică este evlavia fiecărui credincios. 
Mai întâi evlavia interioară animată de credinţă, nădejde şi dragoste faţă de Dumnezeu şi faţă 
de aproapele. Apoi evlavia exterioară, ca expresie a celei interioare, va trebui să fie lipsită de 
formalisme şi tradiţionalisme sterile, şi pătrunsă de naturaleţea sufletelor sincere şi dăruite 
lui Dumnezeu. “Fie că te rogi cu fraţii, fie singur, străduieşte-te să te rogi nu din obişnuinţă, ci 
cu simţirea”, 383 ne îndeamnă Evagrie Ponticul. In felul acesta, rugăciunea sufletelor dăruite 
lui Dumnezeu în comuniunea ecclezială va reprezenta împărăţia lui Dumnezeu pe pământ, ca 
viaţă a Duhului Sfânt “de pace, bucurie şi dreptate” (Romani 14, 17), de care credincioşi se 
vor împărtăşi ori de câte ori participă la rugăciunea obştească. 


7.6. Rugăciunea trupului 

Atât rugăciunea individuală cât şi rugăciunea publică implică şi trupul în rugăciune. 

A 

Este firesc să fie aşa, întrucât noi ne mântuim deopotrivă cu sufletul şi cu trupul. încă din 
vechime Origen arăta că omul evlavios “poartă şi în trupul său icoana dispoziţiilor cuvenite 
sufletului în vremea rugăciunii”. 384 Cuvântul inspirat al lui Dumnezeu ne îndeamnă fără nici 
un echivoc: “înfăţişaţi trupurile voastre ca pe o jertfă vie, sfântă, bine plăcută lui Dumnezeu, 
ca închinarea voastră duhovnicească” (Romani 12, 1). Postul, de pildă, ca act de voinţă, 
reprezintă o virtute prin care ne înfăţişăm trupurile ca o jertfă vie, ca o închinare duhovni¬ 
cească, adică ca o rugăciune a trupului. 

A 

In special rugăciunea trupului se manifestă prin actele şi gesturile evlaviei exterioare, 
cum ar fi: îngenuncherile, ca mijloc de adresare, de laudă, dar şi de manifestare a umilinţei 
adusă lui Dumnezeu, după cuvintele Apostolului: “De aceea cad în genunchi în faţa Tatălui, 
de la care îşi trage numele orice neam în cer şi pe pământ” (Efeseni 3,14-15); “întru numele 
lui Iisus, tot genunchiul să se plece, al celor cereşti şi al celor pământeşti şi a celor dedesubt” 
(Filipeni 2, 10). 


383 Cuvânt despre rugăciune, 42, Filocalia, p. 79. 

384 De oratione 31, 2, P.G. 11, 552A (PSB 7, p.284). 

La îngenunchere, ca rugăciune de căinţă, putem adăuga şi metaniile săvârşite cu 
umilinţă şi pocăinţă. Apoi ridicările în picioare în timpul rugăciunii, sau a lecturilor biblice 
în cult, precum şi şederile în timpul predicii. Origen consideră că poziţia cea mai favorabilă 
rugăciunii o constituie starea în picioare, cu mâinile întinse şi cu ochii ridicaţi spre cer. 385 

Din cele mai vechi timpuri rugăciunile, predicile, slujbele şi alte acte de cult începeau 
şi se sfârşeau cu semnul sfintei cruci, în numele Sfintei Treimi. Era un mijloc de preamărire a 
Sfintei Treimi, de a ne ruga şi predica în numele Sfintei Treimi. Sau binecuvântarea tuturor 
lucrurilor care “se sfinţesc prin cuvântul lui Dumnezeu şi prin rugăciune” (I Timotei 4, 5), se 
făcea tot prin semnul crucii. “Tot ceea ce trebuie sfinţit e consacrat prin semnul crucii Dom¬ 
nului, cu chemarea numelui lui Hristos”, 386 scrie Fericitul Augustin. 

/V 

încă din timpul apostolic se păstrează hirotonia, adică punerea mâinilor preoţiei pe 
capul celui consacrat ca slujitor al lui Dumnezeu. Această Sfântă Taină împărtăşea la început 
alături de harul preoţiei, şi harisma glosolaliei, ca dovadă că prin rugăciunea însoţită de punerea 
mâinilor, Duhul Sfânt îşi confirma prezenţa într-o formă concretă, confirmând atât importanţa, 
cât şi necesitatea rugăciunii trupului. Acest fapt demonstrează că Duhul Sfânt lucrează în 
viaţa oamenilor atât prin rugăciune ca respiraţie a sufletului, cât şi prin rugăciunea 
trupului. 

Sfântul Ciprian se referă la buna cuviinţă ce trebuie avută în timpul rugăciunii. Aceasta 
se referă la ţinuta corpului, la privire şi la modelarea vocii. Iată cuvintele sale: “...Să fie 
cuvântul şi rugăciunea celor ce se roagă cu cuviinţă, păstrând stăpânirea de sine şi bunul simţ 
(ruşinea, pudoarea). Să ne gândim că stăm sub privirea lui Dumnezeu. Trebuie să placă ochilor 
dumnezeieşti şi ţinuta corpului şi felul vocii. Căci după cum celui neruşinat îi este caracteristic 
să se facă cunoscut prin strigăte, dimpotrivă celui cuviincios îi şade bine să se roage cu 
rugăciuni smerite. .. Şi în timp ce ne adunăm la un loc cu fraţii şi săvârşim jertfele dumneze¬ 
ieşti împreună cu preotul lui Dumnezeu, suntem datori să ne aducem aminte cu respect şi 
ordine, să nu aruncăm peste tot cererile noastre cu glasuri nechibzuite, nici cererea care 
trebuie înfăţişată cu modestie lui Dumnezeu, să nu o aruncăm cu o vorbărie zgomotoasă 
(tumultuoasă), fiindcă Dumnezeu nu este ascultător vocii, ci al inimii...”. 387 

Dar rugăciunea trupului merge şi mai în adânc, spre spiritualizarea lui. Participând la 
rugăciunea duhului, trupul multor sfinţi, precum Maria Egipteanca, trăiau starea de levitaţie, 
fiind ridicaţi de puterea harului lui Dumnezeu, prin depăşirea gravitaţiei, spre comunicarea 
celor cereşti, imitând astfel înălţarea Domnului la cer, numită de Angelus Silesius, “călătorie 
heruvimică”. 

De aici vedem că în adâncul ei de taină, rugăciunea depăşeşte simţurile şi înalţă firea 
omenească spre “a intra în cele dinăuntru ale catapetesmei, unde a intrat ca înainte mergător 


385 Ibidem. 

386 Contra Faustum, 12, 30, P.L. 42, 270. 

387 De Dominica oratione, cap. IV, P.L. 4, 538C (PSB 3, p.465 -466). 

pentru noi. Iisus, devenind “arhiereu în veac” (Evrei 6,19-20). Şi astfel natura omenească va 
pregusta bucuria de negrăit a comunicării veşnice cu Dumnezeu, împărtăşindu-se de “cele ce 
ochiul n-a văzut, nici urechea n-a auzit, nici la inima omului nu s-au suit. Pe acestea le-a 
pregătit Dumnezeu celor ce-L iubesc pe El” (I Corinteni 2, 9). 


7.7. Ora et labora 

Rugăciunea legată de muncă a fost impulsionată de atât de categorica poruncă 
apostolică: “cine nu vrea să muncească, nici să nu mănânce” (II Tesaloniceni 3,10). Odată cu 
organizarea vieţii chinoviale au apărut ordine contemplative, dar şi active, pentru care “ora et 
labora” a devenit deviza însăşi a vieţii lor duhovniceşti. Ea a fost pusă în circulaţie de către 

/V 

benedictini. înainte de ei, Sfântul Vasile cel Mare, om al acţiunii şi organizator al vieţii 
chinoviale, punea la început fapta, fiindcă cu ea ne vom prezenta la judecata lui Dumnezeu. 

Mesalienii eretici însă excludeau munca manuală ca fiind incompatibilă rugăciunii, 
considerată exclusiv ca lucrare duhovnicească, iar sub pretextul rugăciunii neîncetate, ei 
cultivau trândăvia. Faţă de o astfel de concepţie a luat atitudine Sfântul Ioan Gură de Aur, 
arătând că munca este o lege a naturii şi în acelaşi timp un mijloc de a ne asemăna lui 
Dumnezeu, care în actul creaţiei este un TCjcvvnţş (meşteşugar-artist) asemenea unui lucrător, 
făcător, creator (SîipioupYoq). 388 Chiar dacă prin păcat munca a devenit un chin, osteneală, 
caznă (7r6voq), ea rămâne totuşi o lucrare (cpyaaia) independentă de păcat. 389 Dar şi în cadrul 
firii căzute în păcat, munca rămâne (pappcncov (leac) 390 care domoleşte patimile şi prin care 
ne putem manifesta iubirea faţă de săraci, ajutându-i cu bunurile obţinute prin osteneala 
muncii noastre. Munca monahilor, de pildă, având ca temei iubirea, se exercită în climatul 
de rugăciune, devenind ea însăşi o rugăciune. 

S-a remarcat că tot ce lucrau sau vorbeau părinţii pustiei converteau în rugăciune. Atât 
timp cât mintea era aţintită spre Dumnezeu, orice lucrare a lor purta duhul rugăciunii. De 
multe ori aceasta se făcea adevărată hrană, încât uitau să mănânce, iar în sensibilitatea lor 
absolută chiar şi actul mâncării se convertea în doxologie şi mulţumire adusă Ziditorului a 
toate. Timpul privegherii şi al rugăciunii se adâncea tot mai mult în viaţa lor, precum golful 
mării în pământ uscat, iar dacă mai acordau şi somnului un minim de timp, “atât cât să nu se 
strice firea minţii” de priveghere necontenită, găseau totuşi un mod de a se ruga chiar şi 
atunci, fiindcă a întrerupe legătura cu Dumnezeu era pentru ei moarte. 391 


388 Omilia la Facere, 5, 3, P.G. 53, 51 (PSB 21, p.71). 

389 Omilia la Evanghelia după Ioan, 36, 2, P.G. 59, 206. 

390 P.G. 51,194 

391 Preot Prof. Ioan Buga, Rugăciunea în Pateric, rev. Ortodoxia, nr.3/1983, p.460. 


515 




Ascetica 


Dorind ca monahii să practice o iubire activă, Sfântul Vasile cel Mare arată că se 
impune o judicioasă alegere a muncii ce trebuie exercitată în contextul vieţii lor de rugăciune: 

. .Să preferăm acele meserii care nici viaţa nu o distrag, ci o păstrează aşa ca să fie plăcută 
Domnului, nici pe cei care se străduiesc în exerciţiul pietăţii nu-i sustrag de la timpul 
psalmodiei, nici de la rugăciune şi nici de la buna rânduială”. 392 

Soluţia optimă este însă “orationis status”, adică starea de rugăciune propusă de Sfântul 
Ioan Casian, 393 care face ca prin rugăciune activitatea să devină o bună dispoziţie a sufletului. 

După cum pe bună dreptate remarcă Tomas Spidlik, “în timpurile noastre oamenii nu 
se concentrează uşor. Pare, din punct de vedere psihologic mai potrivit sfatul: rugaţi-vă scurt, 
dar des; sfinţiţi muncile cu bune intenţii şi cu aşa zisele rugăciuni scurte. Aşa, rugăciunea va 
înceta să fie o datorie grea, şi vom începe, după cum spune Bossuet: “Să ne rugăm fără 
rugăciune”, pentru ca înălţarea minţii la Dumnezeu să devină atitudinea noastră vitală”. 394 


7.8. Rugăciunea ca filosofie dumnezeiască 

Este prea bine cunoscută importanţa pe care cei vechi o acordau filosofiei. Se spunea 
că ceea ce este medicina pentru trup, este filosofia pentru suflet. Filosofia te ajuta să trăieşti 
conform naturii şi să duci natura la perfecţiunea ei. Iar la aceasta se ajunge prin kâtharsis, ca 
şi curăţie a naturii de tot ceea ce îi este “necurat”, adică străin şi vătămător. Pe de altă parte, 
kâtharsis aduce sănătatea naturii prin cultivarea virtuţilor, adică prin deprinderea de a săvârşi 

/V 

fapte conforme cu Binele, care îi este propriu şi necesar naturii omeneşti. In acest fel îcdOapoiţ 
va conduce la Tstaicooiţ, ca desăvârşire a naturii. 

/V 

In celebrul mit al peşterii (Republica 514 a—518 b), Platon arată că la cunoaşterea 
adevărului în sine, care este scopul cel mai înalt al filosofiei, se ajunge numai prin eliberarea 
din lanţurile înrobitoare ale patimilor care te ţin legat în tenebrele firii şi ale vieţii... De aici 
vedem că filosofia este yvcooiţ (cunoaştere). Ea ne ajută să cunoaştem adevărul, adică Fiinţa 

/V 

în sine, care este Dumnezeu. In acest caz, filosofia este cunoaşterea prin katharsis, fiindcă, 
după cum spune Platon, “numai cel curat se poate atinge de Cel curat” (Phaidon 66 d; 
67bc; 70a). Iar “a fi curat” înseamnă a fi neîntinat de poftele şi patimile trupului. La acest 
katharsis (curat) se ajunge prin detaşarea sufletului de trup, considerat “închisoarea” lui şi 
cauza declinului său... 

Prin urmare, dobândind cunoaşterea prin eliberarea minţii de întinăciunea trupului se 
poate ajunge la “asemănarea cu Dumnezeu pe cât îi stă omului în putinţă”, spunea Platon 
(Theaitetos 176 a). 


392 Reguli Mari V, 38, P.S.B. 18, p. 281. 

393 Convorbiri duhovniceşti 10, 14, RS.B. 57, p.489. 

394 Izvoarele luminii, cit. p. 432. 

Pe de altă parte, Părinţii Bisericii au arătat că înţelepciunea divină a Logosului şi 
harului lui Dumnezeu conduc sufletul omenesc prin rugăciune la yvooiţ alî]0ivîi 
(cunoaşterea adevărată), bazată pe credinţa şi dragostea faţă de Dumnezeul cel adevărat, 
care este cu totul altceva decât simpla cunoaştere a filosofilor. Prin acestea, rugăciunea devine 
contemplaţie, ca împărtăşire de viaţă divină. 

Să vedem însă mai în detaliu modul de formare a rugăciunii ca filosofie dumnezeiască. 

După cum am văzut, rugăciunea porneşte din credinţă şi se armonizează cu viaţa 
virtuoasă, spre a se desăvârşi în iubire. 

Rugăciunea face vie mai întâi viaţa activă, ascetică, iar apoi va desăvârşi viaţa 
contemplativă prin iubirea care uneşte sufletul cu Dumnezeu. 

Se cuvine ca la început să dobândim, prin disciplinarea simţurilor, ceea ce Evagrie 
numea “ynpvoş vonş”. Aceasta este mintea care curăţită de orice gând rău prin cultivarea 
virtuţilor, va ajunge să fie ochiul sufletului, cu care putem vedea pe Dumnezeu. La început 
se cere însă ca orice gând, care apare mai întâi în suflet să-l oferim lui Hristos, spre a dobândi 
“gândul Lui” (I Corinteni 2, 16). “Rugăciune săvârşeşte acela care aduce totdeauna primul 
gând al său ca rod lui Dumnezeu”, 395 spune Evagrie. Apoi prin cultivarea vieţii virtuoase, 
adică prin împlinirea poruncilor lui Hristos, eliberăm mintea de gândurile pătimaşe şi putem 
contempla prin intuiţie viaţa divină. “Toate gândurile necurate, stăruind în noi din pricina 
patimilor — spune Evagrie — duc mintea la stricăciune şi pieire...” încât “haina de nuntă 
este nepătimirea sufletului raţional, care s-a lepădat de poftele lumeşti”. 396 întreagă această 
viaţă activă a ascezei se naşte, este străbătută şi întreţinută de rugăciune fiindcă “prin 
rugăciune mintea se curăţeşte”. 397 De aceea, “privegherea în rugăciune alungă amintirea 
răului. Cuvintele Duhului Sfânt să nu te părăsească, spune în continuare Evagrie, şi bate la 
porţile Scripturilor cu mâinile virtuţilor. Atunci îţi vei regăsi nepătimirea inimii şi vei vedea 
în rugăciune mintea în chipul stelei”. 398 De aici vedem că la curăţirea de patimi se ajunge mai 
ales prin practicarea virtuţilor, aşa cum prin apariţia luminii, dispare întunericul. “Sufletul 
curăţit prin plinătatea virtuţilor realizează rânduiala minţii neclintită şi destoinică să 
primească starea căutată”, 399 spune Evagrie. “Să se întâlnească în tine virtuţile trupeşti cu cele 
sufleteşti, şi cele sufleteşti cu cele duhovniceşti; iar acestea cu cunoştinţa nematerială şi 
fiinţială”, 400 îndeamnă acelaşi Evagrie. 

Iar împlinirea tuturor virtuţilor este a7rd0£ia ca şi corolar al eliberării de patimi prin 
virtuţi. Acesta este de altfel şi “obiectivul” lui gymnos noos, ca “minte goală”, în sensul că 


395 Cuvânt despre rugăciune, 42, Filocalia, voi. I, p. 79. 

396 Capete despre deosebirea patimilor şi gândurilor, 22, Filocalia, voi. I, p. 66. 

397 Idem, 3, p. 50. 

398 Ibidem, 24, p. 67. 

399 Cuvânt despre rugăciune, 2, p. 75. 

400 Idem, 132, p. 90. 

este curăţită de orice gând pătimaş, sau chiar înţeles pătimaş, fiindcă şi aceasta din urmă 
poate păstra un anume rest subiacent, o rămăşiţă palidă, care nu te tulbură, dar care este totuşi 
prezentă. “Pentru cel ce vrea să se roage cu adevărat, nu e suficient să-şi stăpânească mânia şi 
pofta, ci trebuie să se elibereze şi de orice înţeles pătimaş. Cel ce iubeşte pe Dumnezeu, stă 
de vorbă cu El fără încetare, aşa cum ar sta (copilul) cu tatăl său, (dar) alungând orice înţeles 
pătimaş. Cel ce a atins nepătimirea, încă nu se şi roagă cu adevărat, căci poate să-i apară şi 
anumite cugetări simple, şi fiind răpit de povestirea lor, rămâne departe de Dumnezeu”. 401 
“Nu vei putea să te rogi cu curăţie atât timp cât vei fi în întrepătrundere cu lucrurile materiale 
şi tulburat necontenit de griji, fiindcă rugăciunea este lepădarea gândurilor”. 402 

Din cele până aici tratate vedem că aptheia, definind nepătimirea, constituie terenul 
de pe care sufletul se ridică spre viaţa contemplativă. La viaţa contemplativă ne introduce 
dragostea, ca rod al nepătimirii (eliberării de patimi = apatheia). 

Viaţa contemplativă începe cu gnoza naturală: yvoaiş (pnoiiaj. Nici în această fază 
rugăciunea nu este desăvârşită: “Când mintea zăboveşte în ideile simple ale lucrurilor, încă 
nu a ajuns la locul rugăciunii (stadiul cel mai înalt al rugăciunii). Căci (mintea) poate să se 
desfăşoare necontenit în contemplaţia lucrurilor şi să flecărească despre înţelesul lor, care 
deşi sunt idei simple, dar, întrucât examinează anumite vederi ale lucrurilor, dau minţii forma 
şi chipul lor, ducând-o departe de Dumnezeu. Până ce mintea nu s-a ridicat mai presus de 
contemplarea firii trupeşti, încă nu a privit locul lui Dumnezeu. Căci, putându-se afla încă în 
cunoştinţa celor inteligibile, devine felurită, asemenea lor”. 403 Pentru acest motiv, dragostea 
animată de harul lui Dumnezeu, ajută sufletul omenesc să depăşească faza cunoaşterii fizice 
şi să ajungă la 0£oZoyi(x ca gnoză a contemplaţiei Sfintei Treimi. Aceasta e ascensiunea cea 
mai înaltă numită de Sfântul Ioan Scărarul: proseuhe kathara (rugăciunea curată), când 
orice fel de îngrijorare dispare şi sufletul gustă frumuseţile cereşti. 404 “Cel ce se roagă în Duh 
şi Adevăr, nu-1 mai preamăreşte pe Ziditor din făpturi, ci-L preamăreşte din El însuşi. Dacă 
eşti teolog (dacă te ocupi cu contemplarea lui Dumnezeu), roagă-te cu adevărat; şi dacă 
te rogi cu adevărat, eşti teolog. Căci mintea ta cuprinsă de mult dor, către Dumnezeu, pleacă 
oarecum câte puţin din trup şi se depărtează de toate gândurile care vin din simţire, din amintire, 
sau din starea humorală, umplându-se de evlavie şi de bucurie. Numai atunci vei putea socoti 
că te-ai apropiat de hotarele (culmile) rugăciunii. Duhul Sfânt, pătimind împreună cu noi de 
slăbiciunea noastră ne cercetează şi când suntem necuraţi. Şi dacă află că numai mintea noastră 
i se roagă cu dragoste şi adevăr, se sălăşluieşte în ea şi alungă toată ceata de gânduri şi de 
înţelesuri care o împrejmuiesc, şi o îndeamnă spre dragostea rugăciunii duhovniceşti”. 405 


401 Ibidem, 53-55, p. 81. 

402 Ibidem, 70, p. 83. 

403 Ibidem, 56-57, p. 81 

404 Scara, XVI, o.c.p. 333. 

405 Cuvânt despre rugăciune, 59-62, p. 81-82. 

De aici vedem că theologii, adică cei ce contemplă pe Dumnezeu prin totala curăţie 
a minţii (gymnos noos) şi a inimii de patimi, prin cultivarea virtuţilor şi harului lui 
Dumnezeu, sunt adevăraţii filosofi creştini. Ei au ajuns la cunoaşterea adevărului şi 
adevărul i-a făcut liberi (Ioan 8, 32). 

S-a arătat nu fără temei că theologii ca filosofi creştini pot fi identificaţi cu monahii, 406 
care consacrându-şi viaţa lui Dumnezeu, prin “neîncetata rugăciune” (I Tesaloniceni 5,17) 
au dobândit hesykia, aceea linişte interioară a sufletului, pe măsură se le ridice simţirea la 
contemplarea intuitivă a lui Dumnezeu. 

Spiritualitatea răsăriteană vorbeşte astfel de o “isihie noetică”, ca şi curăţie a minţii şi 
sălăşluire în Dumnezeu. La ea se ajunge, după cum am văzut, prin strădania de a ne dărui 
rugăciunii şi a ne minimaliza tot mai mult împrăştierea simţurilor. 407 Spre exemplificare, cu 
referire la hesykia, vom aduce mărturia pelerinului rus, care cu multă sinceritate ne comunică 
starea de tăcută linişte pe care o simt theologii ca filosofi creştin: “...Rugăciunea inimii 
mă făcea atât de fericit, încât nu mă mai gândeam că trăiesc pe pământ şi mă întrebam dacă 
bucuriile împărăţiei cerurilor puteau fi mai mari decât această stare. Această fericire nu-mi 
lumina numai interiorul sufletului meu, ci şi lumea din afară îmi apărea sub un aspect încântător, 
toate mă îndemnau să-l iubesc şi să-L slăvesc pe Dumnezeu... Uneori mă simţeam atât de 
uşor încât mi se părea că nu mai am corp şi că plutesc uşor în aer. Alteori eram cu totul în 
mine însumi. Şi atunci îmi vedeam cu claritate interiorul meu şi admiram minunata alcătuire 
a corpului omenesc. Alteori simţeam o bucurie atât de mare, de parcă aş fi fost împărat. Şi în 
mijlocul tuturor acestor feluri de trăiri, îmi doream ca Dumnezeu să-mi îngăduie să mor cât 
mai curând şi să-mi pot revărsa recunoştinţa mea la picioarele Lui, în lumea duhurilor”. 408 

De aici vedem că ridicarea sufletului spre theologia nu înseamnă “întoarcerea spatelui” 
către lume, prin dispreţuirea trupului, cum era în filosofia platonică. Theologia aduce 
îndumnezeirea trupului în unitatea aceleiaşi fiinţe cu sufletul, prin iubirea lui Dumnezeu. Iar 
iubirea lui Dumnezeu se revarsă necontenit faţă de lume, şi odată cu ea şi iubirea sufletului 
omenesc care contemplă pe Dumnezeu, şi se împărtăşeşte de viaţa divină. 

A. 

In altă ordine de idei, dacă Platon vorbeşte de “asemănarea cu Dumnezeu”, filosofii 
creştini vorbesc de puterea de îndumnezeire a rugăciunii prin dragoste şi harul divin. De fapt, 

A 

Platon nici nu putea vorbi de îndumnezeirea firii omeneşti prin harul divin. In primul rând, 
fiindcă nu aveau cunoştinţa lucrării harului divin; iar în al doilea rând, fiindcă nu cunoştea 
puterea rugăciunii duhovniceşti. Apoi, Platon îl concepea pe Dumnezeu impersonal, iar erosul 


406 Mitropolit Nicolae Corneanu, Filosofia în concepţia Sfinţilor Părinţi, în voi. Studii patristice, Timi¬ 
şoara, 1984, p. 69. 

407 Mitropolit Hierotheos Vlachos, Psihoterapia ortodoxă, trad. Irina Luminiţa Niculesc, Timişoara, 
1998, p. 334. 

408 Spovedania unui pelerin rus către duhovnicul său, trad. rom. Preot Nicolae Bordaşiu, Timişoara, 
1992, p. 91. 

era strigătul sufletului omenesc către cerul închis, care nu-i dă nici un răspuns... Rugăciunea 
ca filosofie creştină este o forţă sufletească plină de putere, fiindcă ea reprezintă o înălţare a 
minţii şi a inimii către Dumnezeu ca Persoane Treimice, deschise spre comunicarea şi 
comuniunea cu omul care este şi el persoană, cu intenţionalitate spre comuniune. 

Rugăciunea este o relaţie cu Dumnezeu prin care Duhul Sfânt coboară spre a ne ridica 
la cotele cele mai înalte ale comuniunii cu Persoanele Sfintei Treimi. 

Pe de altă parte acel p£^£T£ Oavatoi) (pregătirea pentru moarte - Phaidon 64a-67e) ca 
scop al vechii filosofii, avea un caracter restrâns, rezervat numai filosofilor; pe când în 
creştinism, prin rugăciune, toţi credincioşii se nasc duhovniceşte ca făpturi noi în Hristos, de 
aceea toţi sunt chemaţi să se desăvârşească în practicarea ei, şi să devină theologi sau filosofi 
creştini. 

Rugăciunea devine astfel Philosophia Christi, iar închinătorii Domnului pe măsură 
ce progresează în viaţa duhovnicească sunt prin excelenţă filosofi creştini, luminători ai lu¬ 
mii şi rugători lui Dumnezeu pentru ea. 


7.9. Rugăciunea şi virtuţile teologice 

Părinţii filocalici, precum Evagrie şi Sfântul Ioan Scărarul socotesc — după cum am 
văzut — rugăciunea ca fiind “cea mai dumnezeiască dintre toate virtuţile” şi “izvorul 
virtuţilor”. 

Aceste afirmaţii au la bază faptul că adâncirea vieţii creştine prin exersarea în 
rugăciune se identifică cu dinamismul virtuţii, ca o continuă strădanie şi neîntreruptă creştere 
spre “măsura deplinătăţii lui Hristos” (Efeseni 4, 13); a împărtăşirii, deopotrivă prin 
rugăciune şi virtute, de viaţa de sfinţenie a lui Hristos. 

Totodată s-a stabilit că praxisul, conducând la theoria, face ca eliberarea de patimi să 
coincidă cu progresul în virtute, aşa cum întunericul dispare la apariţia luminii... De aceea 
ridicarea prin rugăciunea contemplativă la unirea în iubire cu Dumnezeu se temeluieşte 
totdeauna pe viaţa virtuoasă, încât rugăciunea formează o simbioză organică şi funcţională cu 
virtuţile creştine, dobândind prin acestea specificul ei ca rugăciune creştină. 

Această simbioză specific creştină între rugăciune şi virtute se realizează mai întâi 
prin virtuţile teologice: credinţa, nădejdea şi dragostea, ca temelii şi puteri duhovniceşti prin 
care ne împărtăşim de viaţa divină, sub o formă sinergică, ca împreună lucrare a firii cu harul 
divin. 

7.9.1. Rugăciune şi credinţă 

a 

In primul rând rugăciunea porneşte din credinţă şi dinamizează credinţa. Rugăciunea 
se află cu credinţa într-o simbioză naturală, organică, structurală, funcţională şi de destin. 
Rugăciunea nu este altceva decât credinţa în acţiune: “Toate câte veţi cere, rugându-vă 
cu credinţă veţi lua” (Matei 21, 22). De aceea, rugăciunea este în funcţie de credinţă, atât ca 
mod de a-1 concepe pe Dumnezeu, cât şi ca mod de pătrundere în adâncul de taină a vieţii 
divine. De aceea Mântuitorul asigură pe Sfinţii Apostoli că “toate sunt cu putinţă celui ce 
crede”, că cine are credinţă şi “ar zice muntelui: ridică-te şi aruncă-te în mare şi nu se va îndoi 
în inima sa, şi va crede că cele ce zice vor fi, va fi lui orice va zice” (Marcu 11,22-23). 

Sfântul Ioan Scărarul arată că “credinţa este aripa pe care se înalţă zburând 
rugăciunea. Dacă rugăciunea nu are aripa credinţei, iarăşi în sânul meu se va întoarce (Psalmul 
24,13). Credinţa dă sufletului o aşa încredere, încât nici o nenorocire nu-1 mai poate tulbura. 
Credincios este nu cel ce cugetă că Dumnezeu poate, ci acela care crede că El va şi face. 
Credinţa ne ajută să dobândim chiar cele ce nu le nădăjduim, precum vedem din exemplul 
tâlharului ce a fost răstignit împreună cu Iisus. Credinţa naşte din suferinţa care pune la 
încercare tăria noastră sufletească şi din inima dreaptă (conştiinţa dreaptă, cuget drept, specifică 
omului drept), care ne face neîndoielnici în ajutorul de Sus”. 409 

Pe de altă parte, se cuvine ca şi credinţa să fie vie şi luminată pentru ca rugăciunea 
să poată primi putere. Este edificatoare în acest sens mustrarea pe care Mântuitorul o face 
Sfinţilor Apostoli spunându-le: “nu ştiţi ce cereţi...”; sau cerând ceva ce nu li se potrivea, 

A A 

sunt dojeniţi de învăţătorul că “nu ştiţi ai cărui duh sunteţi...” In acelaşi timp, Apostolii cer 
Domnului să-i înveţe a se ruga, sau să le adauge credinţă... 


7.9.2. Rugăciune şi nădejde 

Pe lângă credinţă, rugăciunea primeşte putere prin nădejde. Ca virtute teologică 
nădejdea reprezintă o prelungire a credinţei în viitor. Este o năzuinţă plină de încredere în 
împlinirea făgăduinţelor lui Dumnezeu. De aici şi îndemnul psalmistului: “Nădăjduieşte în 
Domnul şi fă binele...caută fericirea ta la Domnul şi El va împlini dorinţele inimii tale. 

A 

încredinţează Domnului căile tale. Nădăjduieşte în El şi El te va călăuzi” (Psalmul 36, 5-6). 
Nădejdea aduce totdeauna putere duhovnicească în ispite şi necazuri, oferind rugăciunii 
siguranţă şi statornicie, iar vieţii curaj şi răbdare. Se pot vedea adesea credincioşi cărora 


409 Cuvântul XXVII, o.c.p. 486. 

dacă nu li s-au împlinit cererile, îşi pierd nădejdea şi încetează să se mai roage. Pe alţii însă 
nădejdea îi ajută ca prin rugăciune să depăşească ispitele şi necazurile vieţii, după cuvintele 
psalmistului: “Cu Domnul mă voi lăuda şi cu cuvântul Lui. Voi nădăjdui în Domnul şi nu 
mă voi teme, că ce pot să-mi facă mie oamenii?” (Psalmul 55, 3). Astfel, nădejdea aduce 
rugăciunii nebănuite puteri de a ancora sufletul omenesc într-o neclintită încredere în Dum¬ 
nezeu, după cum exprimă sugestiv şi plastic acest adevăr un poet creştin: “chiar de şapte ori 
în luptă / dacă ai cădea rănit / Dacă n-ai pierdut nădejdea / N-ai pierdut încă nimic” (Traian 
Dorz) 


Pe de altă parte rugăciunea a fost definită în literatura filocalică “ca un dor al nădejdii 
viitoare”. La întrebarea ce este rugăciunea, Sfântul Isaac Şirul răspunde: “Un îndemn şi o 
îndeletnicire a minţii, ca să iasă din toate cele de aici, şi întoarcerea desăvârşită a inimii, cu 
contemplaţia ei spre acel dor al nădejdii viitoare. Iar de nu le va avea cineva pe acestea, 
atunci seamănă sămânţă amestecată, asemenea cu unul care a înjugat boul şi măgarul la acelaşi 
jug”. 410 

De aici vedem că rugăciunea noastră trebuie să depăşească hotarele acestei vieţi, şi 
permanent să fie o năzuinţă spre bunurile ce le vom dobândi în nevestejita comuniune cu 
Dumnezeu, după cum ne îndeamnă şi versurile: “.. .Roagă-te când simţi aproape o primejdie 
pândind, / Rugăciunea-ţi întăreşte inima, nădăjduind !... I Roagă-te pentru viaţă, roagă-te pentru 

/V 

sfârşit, / Insă pentru veşnicie roagă-te necontenit!” (Traian Dorz) 


7.9.3. Rugăciune şi iubire 

Faptul că “iubirea vine de la Dumnezeu” (I Ioan 1, 4-5) determină pe acelaşi Părinte 
filocalic să evidenţieze faptul că “rugăciunea o facem ca să câştigăm dragostea de Dumnezeu, 
fiindcă în rugăciune găsim pricinile ca să-L iubim pe Dumnezeu... Că din ea se naşte dragostea 
de Dumnezeu. Fiindcă dragostea se naşte din rugăciune”. 411 Şi aceasta pentru că prin 
rugăciune intrăm în comuniune cu “Dumnezeu care este iubire”, şi trăind în comuniune şi 
comunicare cu El, rugăciunea noastră primeşte amprenta iubirii lui Dumnezeu, devenind ea 
însăşi act de iubire adresat lumii. Posibilitatea acestei comunicări şi comuniuni este dată de 
faptul că atât Dumnezeu în Treime, cât şi omul, sunt persoane, iar acestea posedă definitoriu 

/V 

intenţionalitatea spre comuniune. In acelaşi timp, omul ca persoană se orientează spre 
valoare, iar Dumnezeu fiind Binele absolut, prin comunicarea şi comuniunea cu El, omul se 
împărtăşeşte de valoarea Binelui, devenind purtătorul lui ca viaţă divină în lume. Dat fiind 


410 Cuvântul LXXXI(Despre deosebitele virtuţi şi sfârşitul oricărei alergări)Cuvinte despre nevoinţă, 
Bacău, 1997, p.334, Filocalia, vol.X, p.394. 

411 Cuvântul XXXV, o.c.p. 178-179. 

apoi faptul că rugăciunea către Tatăl se săvârşeşte în comuniunea Fiului ca Mijlocitor, şi a 
Duhului ca transmitător al harului divin, cu cât ne adâncim mai mult în comuniunea iubirii lui 
Dumnezeu prin rugăciune, cu atât devenim mai mult fii ai lui Dumnezeu după har, 
îndumnezeindu-ne viata. 

9 

Pe de altă parte, Sfântul Vasile cel Mare arată că desăvârşirea în dragostea lui Dumne¬ 
zeu presupune ca şi natura spirituală a omului să posede predispoziţia şi puterea de a deveni 
subiect al dragostei divine (aya7ir|xiKij bbvapiţ). 412 Numai într-un pământ predispus rodirii, 
dragostea lui Dumnezeu se va dezvolta, asemenea seminţei ce poartă în sine puterea de viaţă 
făcătoare a Sfintei Treimi. Pentru a înţelege mai bine această putere a dragostei divine, ce ni 
se dă ca dar al rugăciunii, un părinte filocalic ne arată că “alta este dragostea naturală a sufle¬ 
tului şi alta este cea care vine în el de la Duhul Sfânt. Cea dintâi e moderată şi e pusă în 
mişcare şi de viaţa noastră atunci când vrem. De aceea e şi răpită cu uşurinţă de duhurile rele, 
când nu ţinem cu tărie la hotărârea noastră. Cealaltă aşa de mult cuprinde sufletul de dragoste 
către Dumnezeu, încât toate părţile lui se lipesc de dulceaţa negrăită a acestei iubiri, printr-o 
afecţiune negrăită şi infinită. Căci mintea, umplându-se de lucrarea duhovnicească, se face ca 
un izvor din care ţâşnesc dragostea şi bucuria”. 413 


7.9.4. Efectele rugăciunii ca iubire 

a). Inima milostivă 

Pătrunsă de iubirea lui Dumnezeu prin rugăciune, inima omului depăşeşte închistarea 
egocentrică în sine, cerbicia şi pietrificarea, dilatându-se spre semeni şi spre întreaga creaţie, 
spre a împărtăşi simţământul fericitei iubiri de care ea însăşi s-a învrednicit prin bunăvoinţa 
şi harul lui Dumnezeu. După cum arată un om înduhovnicit, prin rugăciunea-iubire, dobândim 
o inimă milostivă “care arde pentru întreaga zidire, pentru oameni, pentru păsări, pentru 
dobitoace, pentru diavoli şi pentru orice făptură. Şi când îşi aduce aminte de ele, sau când le 
vede pe ele, lacrimi izvorăsc din ochii lui. Din mila cea multă şi mare care-i stăpâneşte inima, 
şi din suferinţa cea multă, inima omului se mânie şi nu poate răbda, sau auzi, sau vedea că 
vreo făptură este păgubită sau mâhnită. Şi din pricina aceasta, el înalţă rugăciuni cu lacrimi şi 
pentru dobitoace şi pentru vrăşmaşii adevărului şi pentru cei ce-1 necăjesc în tot ceasul, ase¬ 
menea pentru făpturile cele târâtoare, se roagă el, din mare şi nemăsurată milă, a lui, care 
curge din inima sa, după asemănarea lui Dumnezeu. El se roagă să fie păzită toată firea şi 
iertată”. 414 


412 Migne PG 31,408 CD. 

413 Cuvânt ascetic 34, Filocalia, vol.l, p.147-148. 

414 Cuv. LXXXI cit., p.343-344; Filocalia, voi. X, p.393-394. 

De aici rezultă necesitatea rugăciuni pentru semenii noştri. Rugăciunea ca iubire 
către Dumnezeu implică şi comuniunea cu semenul nostru, “fiindcă cel ce zice că iubeşte pe 
Dumnezeu, iar pe aproapele său îl urăşte, este mincinos... Şi această poruncă avem de la el: 
cine iubeşte pe Dumnezeu, iubeşte şi pe fratele său” (I Ioan 4, 20-21). Această iubire 
manifestată prin rugăciune este un adevărat laitmotiv al epistolelor pauline... Părinţii Bisericii 
recomandă ca rugăciunea pentru semeni să fie împreunată cu rugăciunea fiecăruia pentru 
sine însuşi. După dreptate nu poţi cere nimănui să se roage în locul tău, ci împreună cu tine, 
în comuniunea aceluiaşi Duh, care toate le împlineşte celor ce-L iubesc pe Dumnezeu, şi 
iubindu-se între ei, îşi aprind duhul lor în comuniunea flăcării de rugăciune... Dar evlavia 
adâncă a rugăciunii animată de duhul iubirii lui Hristos te îmbie să te rogi şi pentru cei ce nu 
îţi cer aceasta, chiar şi pentru cei ce nu practică rugăciunea, sau din motive subiective au chiar 
renunţat la ea... Dar şi mai mult, Mântuitorul ne îndeamnă stăruitor să învingem ura şi uneltirile 
duşmanului îndreptate contra noastră, prin puterea rugăciunii noastre îndreptate spre Dumne¬ 
zeu, şi prin fapta iubirii îndreptată spre el: “Aţi auzit că s-a zis: să iubeşti pe aproapele tău şi 
să urăşti pe vrăjmaşul tău. Iar eu zic vouă: iubiţi pe vrăjmaşii voştri, binecuvântaşi pe cei ce 
vă blestemă, faceţi bine celor ce vă urăsc şi rugaţi-vă pentru cei ce vă supără şi vă prigonesc, 
ca să fiţi fii Tatălui vostru cel din ceruri care soarele Său răsare peste cei răi şi peste cei buni 
şi plouă peste cei drepţi şi peste cei nedrepţi...” (Matei 5, 43-45). 

Pe de altă parte, rugăciunea pentru semeni, ca expresie a iubirii, nu trebuie să fie o 
simplă şi rigidă cerere către Dumnezeu, vizând împlinirea dorinţelor sau chiar a nevoilor 
sale... Şi aceasta dar nu numai... Rugăciunea pentru semen va fi nu numai o participare la 

/V 

nevoia lui, ci şi la bucuria şi împlinirea dorinţelor sale. îndemnul apostolic de a ne “bucura cu 
cei ce se bucură şi a plânge cu cei ce plâng” (Romani 12,15) trebuie să fie adânc resimţit şi în 
rugăciunea pentru semeni. Aproapele nostru ne cere de multe ori chiar cu disperare chiar să 
plângem alături de el în rugăciune... iar după împlinirea cererii, se repetă de cele mai multe 
ori gestul de nerecunoştinţă al leprosului miluit de Fiul lui Dumnezeu. Şi astfel comuniunea 
semenului nostru cu Dumnezeu şi cu noi se destramă şi se stinge... Evident, în acest caz, 
rugăciunea nu va mai purta amprenta iubirii, ci a interesului imediat... 

Cu cuvinte sfinţite de puterea Duhului, marele F. M. Dostoievski, cu adâncă convinge¬ 
re creştină, prin graiul stareţului Zosima ne îndeamnă să extindem rugăciunea noastră anima¬ 
tă de iubire chiar şi pentru necunoscuţii trecuţi la cele veşnice: “Fiecare rugăciune, dacă este 
pornită din inimă, mărturiseşte un simţământ mare, iar acel simţământ e la rândul său izvorul 
unei idei noi, ce nu ţi-a trecut niciodată prin minte până atunci şi care te va îmbărbăta; astfel, 
îţi vei da seama că rugăciunea aduce cu sine un spor de înţelepciune. Nu uita deci să spui în 
fiecare zi în gând, ori de câte ori îţi stă în putinţă: “Miluieşte, Doamne, pe toţi cei ce s-au 
înfăţişat astăzi înaintea Ta”. Căci nu e ceas şi nu e clipă în care mii de oameni să nu părăsească 
viaţa pământească, iar sufletele lor urcă la ceruri. Şi câţi dintre ei nu se despart de lume 
însinguraţi şi stingheri, cu amară tristeţe şi adâncă mâhnire la gândul că nu-i nimeni să plângă 

după ei, că nimeni poate, n-are habar de mai trăiesc sau nu! Şi cine ştie dacă tocmai atunci, 
din celălalt capăt al pământului nu se înalţă spre Domnul ruga ta pentru odihna sufletului lor, 
deşi nu i-ai cunoscut în viaţă şi nici ei nu te-au cunoscut pe tine. Cât de înduioşat va fi sufletul 
singuratic ce se înfăţişează cu teamă înaintate Domnului când va simţi că în clipa înfricoşată 
mai e totuşi cineva pe lume care se roagă pentru el, o fiinţă pământeană care-1 iubeşte! Şi 
Dumnezeu va căta cu drag la voi amândoi, căci dacă tu te-ai îndurat de sufletul acela, cu atât 
mai vârtos se va îndura şi El, în nemărginita Lui milă şi dragoste. Si-1 va ierta poate tocmai 
pentru rugăciunile tale”. 415 

A 

Intr-adevăr sunt acestea cuvinte sfinte inspirate de iubirea lui Dumnezeu, fiindcă sunt 
asemenea rugăciunii de pomenire a celor adormiţi în Domnul, rostită ori de câte ori se pregătesc 
Darurile pentru Sfânta Jertfa: “Pentru pomenirea şi iertarea păcatelor tuturor celor din veac 
adormiţi întru buna credinţă... şi pe care nu i-am pomenit din neştiinţă sau din uitare, sau din 

A 

pricina mulţimii numelor, însuţi îi pomeneşti, Dumnezeule, Cel ce ştii numele şi vârsta 
fiecăruia”. 

Dacă spuneam mai înainte că rugăciunea este izvorul iubirii, putem arăta şi reversul, 
în sensul că iubirea “dilată” şi intensifică puterea rugăciunii ca bucurie sfântă prin care ne 
înfrăţim cu întreaga creaţie. Acelaşi stareţ Zosima ne îndeamnă: “Când rămâi singur, roagă-te 
lui Dumnezeu. Cu dragă inimă să te aşterni la pământ şi să-l săruţi. Sărută-1 şi iubeşte-1 cu 
neţărmuită dragoste şi fără istovire, iubeşte pe toţi şi pe toate, şi inima ta să fie răpită în 
slavă prin rugăciune. Scaldă pământul cu lacrimile bucuriei tale, şi scumpe să fie lacrimile 
acestea pentru tine. Nu te ruşina de răpirea ce te-a cuprins, dimpotrivă, preţuieşte-o ca pe un 
har ceresc, har fură seamăn, din care numai cei aleşi se împărtăşesc”. 416 

b). Inima iertătoare 

Iertarea aproapelui constituie o condiţie sine qua non a adevăratei rugăciuni. 

Astfel, în Rugăciunea Domnească, Mântuitorul condiţionează cererea de iertarea păcatelor, 
de modul în care şi noi acordăm semenilor aceeaşi iertare: “Şi ne iartă nouă greşalele noastre, 
precum şi noi iertăm greşiţilor noştri”. Acest “precum” indică faptul că dacă nu vom ierta 
greşelile semenului, ne cerem osândă şi nu iertare... Pe de altă parte, după ce Domnul termină 
textul rugăciunii, revine categoric, ca un avertisment asupra unei singure cereri, spunând: “că 
de veţi ierta oamenilor greşalele lor, şi Tatăl vostru cel ceresc vă va ierta vouă greşalele voastre; 
iar de nu veţi ierta oamenilor greşalele lor, nici Tatăl vostru nu vă va ierta greşalele voastre” 
(Matei 6,14-15). 

A 

In acelaşi timp, Mântuitorul pune în legătură evlavia noastră cu iertarea ca împăcare 
cu semenul nostru: “când vei aduce darul tău la altar şi acolo îţi vei aduce aminte că fratele 


415 Fraţii Karamazov, (trad. Ovidiu Constantinescu şi Isabela Dumbravă), Bucureşti, 1986, 
p. 575-576. 

416 Idem,p.583 

tău are ceva asupra ta, lasă acolo darul tău înaintea altarului şi mergi mai întâi de te împacă cu 
fratele tău, şi atunci venind, adu darul tău” (Matei 5,23-24). La fel şi pilda celor doi datornici 
se încheie cu următoarele cuvinte ale Mântuitorului: Aşa şi Tatăl meu cel ceresc va face 

vouă, de nu veţi ierta fiecare fratelui său din toată inima” (Matei 18, 23-35). 

“Iertarea din toată inima” înseamnă, înainte de orice, a uita răul venit din partea 
semenului. Părinţii filocalici au introdus termenul fivrţpiKaKia - (amintirea răului), care 
devine o obsesie tulburătoare datorită mâniei. Evagrie arată că “oricât ar iubi rugăciunea cel 
ce se mânie şi ţine minte răul, nu este afară de învinuire. Căci este asemenea celui ce vrea să 
aibe vedere ageră, dar îşi tulbură ochii”. 417 Pe de altă parte rugăciunea, şi mai ales psalmodia, 
liniştind irascibilitatea, aduc apvrţpiKaida - (uitarea relelor). Fericitul Augustin spunea: “te 
plângi că fratele tău este rău şi îţi pricinuieşte necaz... Iartă-1 că să nu fiţi doi oameni răi...”. 
Iar atunci când căinţa pentru greşeala săvârşită nu este luată în seamă de către cerbicia şi 
orgoliul semenului, spre iertare şi împăcare, numai rugăciunea adresată lui Dumnezeu îi poate 
înmuia inima prin dragostea Părintelui ceresc. 

c). Inima smerită 

/V 

In altă ordine de idei, rugăciunea-iubire străbătută de duhul iubirii Sfintei Treimi 
face ca sufletul să se simtă tot mai mult dependent de Dumnezeu. Pentru acest motiv, adevărata 
rugăciune-iubire trebuie să fie smerită, ca cea a vameşului din pilda spusă de Mântuitorul 
Hristos. Vameşul s-a întors îndreptat la casa sa pentru că sufletul lui s-a deschis cu maximă 
sinceritate faţă de Dumnezeu, şi cu adâncă smerenie şi-a mărturisit păcatul care îl apăsa, 
asemenea unui balast de care căuta să se debaraseze... Şi putem constata din această pildă că, 
cu cât smerenia e mai adâncă, cu atât şi pocăinţa e mai deplină, iar înălţarea sufletului spre 
Dumnezeu, mai sigură. 

Pe de altă parte, în zbuciumul vieţii, de multe ori se întâmplă ca sufletul să fie copleşit 
şi dezorientat în labirintul existenţial... E atâta nesiguranţă în viaţă, atâta schimbare, atâtea 
neprevăzute situaţii, care atrag de multe ori necazuri, nevoi, dezamăgiri, decepţii... Iar dacă 
la acestea se adaugă şi stingerea sau uscăciunea pustiitoare a duhului, trăieşti în descurajare, 
parcă, învingerea fatală, asemenea lui Petru pe valurile înfuriate, spumegânde şi ameninţătoare 
ale Tiberiadei... Din acest “eşec” duhovnicesc doar rugăciunea smerită te-ar mai putea salva, 
atunci când te adresezi Părintelui prin suspinul stins al încrederii totale în iubirea Lui: “acum 
fă Doamne, totul, eu nu mai pot nimic!”... Această rugăciune smerită îţi dă încredere, 
aducându-ţi în suflet puterea de a înţelege că mai presus de existenţa ta tragică se află o putere 
minunată, mult mai minunată decât existenţa ta, care ţi-a promis că “nu te va lăsa şi nici nu te 
va părăsi” (Evrei 13, 5). Atunci vei înţelege că dincolo de nori e soarele, că deasupra furiei 
valurilor sinistre şi ameninţătoare e Salvatorul tău... Şi astfel rugăciunea smerită va înălţa 


417 De oratione, 64, Filocalia, voi. I, p.82. 

duhul prăbuşit în ispitele existenţiale, redându-i bucuria mântuirii veşnice, pentru a putea 
spune împreună cu psalmistul: “dă-mi iarăşi bucuria mântuirii Tale şi cu duh stăpânitor mă 
întăreşte!” (Psalmul 50, 13). Iată şi exprimarea sugestivă şi plastică a unui suflet care în 
restriştea vieţii se regăseşte prin harul rugăciunii: “Adeseori ispite grele în calea vieţii mele 
vin, / Zdrobind odihna nopţii mele şi-a zilei liniştit senin. / Atunci alerg la rugăciune, şi prin 
Hristos din nou primesc / Tărie să le-nving pe toate, şi iarăşi pacea-mi regăsesc /... O, sfânt 
liman al rugăciunii, ce scut nedespărţit îmi eşti, / Ce liniştire, ce putere şi ce-adăpost îmi 
dăruieşti” (Traian Dorz). 

La toate acestea mai adăugăm faptul că smerita rugăciune nu înseamnă o înjosire a 
fiinţei şi demnităţii umane, cum era nesiguranţa şi teama în faţa zeităţilor păgâne. De pildă, 
cel ce se adresa prin rugăciune zeiţei măsurii, Nemesis, apărătoarea principiului destinului de 
la Delfi, ştia prea bine că zeiţa avea multă grijă ca limita destinului să nu fie depăşită, retezând 
orice aspiraţie şi dinamism... Numai în Hristos prin Duhul Sfânt sufletul omenesc devine 
“casnic” (oucsicooiţ) a lui Dumnezeu, dobândind participarea la iubirea lui Dumnezeu ase¬ 
menea unui copil către părintele său... Smerita rugăciune a iubirii devine astfel deplina încre¬ 
dere în bunătatea lui Dumnezeu, de care cu cât devii mai dependent, cu atât mai mult ea nu te 
va părăsi, ci te va înălţa atunci când Dumnezeu socoteşte de cuviinţă că îţi este necesară 
aceasta: “Smeriţi-vă sub mâna cea tare a lui Dumnezeu, ca El să vă înalţe la timpul cuvenit. 

/V 

Lăsaţi asupra Lui toată grija voastră, căci El are grijă de voi” (I Petru 5, 6-7). In felul acesta, 
rugăciunea smerită ridică sufletul omenesc din suspin, înălţând-1 spre o adâncă adorare 
adusă sfinţenie lui Dumnezeu, din care se împărtăşeşte spre împlinire şi desăvârşire. 

Vom înţelege mai bine valoarea rugăciunii smerite recomandată de Mântuitorul, 
dacă o vom “pune în balanţă”, comparând-o mai îndeaproape cu rugăciunea practicată în 
religiile precreştine. Este adevărat că şi rugăciunea întâlnită în religiile păgâne era pătrunsă 
de umilinţă. Sufletul era însă copleşit de o totală dependenţă pasivă faţă de divinitate, 
dominată de teamă şi nesiguranţă. Ea nu atrăgea după sine pocăinţa ca mod de comuniune 
cu divinitatea în urma iertării menită să aducă sufletului pacea şi liniştea împăcării cu Dum¬ 
nezeu. Pătrunsă chiar de eros, rugăciunea rămâne fără răspuns, ca un strigăt într-o peşteră fără 
ecou... Numai prin agape, care coboară, rugăciunea primeşte siguranţă şi încredere. Numai 
prin agape ea devine comuniune şi comunicare cu Dumnezeu. Numai prin agape persoana 
umană se împlineşte pe sine în Dumnezeu prin rugăciunea ce înalţă sufletul spre valori, fiindcă 
agape însăşi este Binele care există în sine, şi pătrunde sufletul de razele lui de lumină; încât 
pe măsură ce persoana umană se smereşte, este tot mai mult impulsionată de iubirea agapică 
şi devine astfel, creatoare de valori morale şi duhovniceşti. Numai în acest context “cel ce 
se smereşte pe sine se va înălţa... ” 

A 

In acelaşi timp, dat fiind faptul că “alungă orice teamă din suflet” (I Ioan 4, 18), 
rugăciunea smerită ca rugăciune-agape aduce sufletului totdeauna încrederea şi mângâierea, 

ca o relaţie dintre fiu şi Părintele Său veşnic ocrotitor, plin de milă şi bunătate, atotputernic, 
drept şi plin de iertare. 


7.10. Virtutea rugăciunii şi treptele ei 

Am văzut din cele de mai sus că rugăciunea nu aparţine numai apriorismului religios 
al sufletului omenesc, ci este şi o virtute, sau chiar “izvorul virtuţii”. Sfântul Ioan Gură de 
Aur arată că “după cum, atunci când intră o împărăteasă într-o cetate, tot aşa şi când intră 
într-un suflet rugăciunea, intră o dată cu ea toată virtutea. Ceea ce este temelia pentru o 
casă, aceea-i rugăciunea pentru suflet. Toţi trebuie să punem întâi în suflete rugăciunea ca pe 
o rădăcină, ca pe o temelie, pe care să zidim apoi, cu râvnă, şi castitate, şi blândeţea, şi drep¬ 
tatea, şi grija de săraci, şi toate legile lui Hristos, pentru ca trăind după ele să dobândim 
bunătăţile cele din ceruri”. 418 

9 

Pe de altă parte, rugăciunea însăşi poate fi socotită ca virtute, reprezentând puterea 
statornică a sufletului de a săvârşi în mod constant Binele, prin împlinirea voii lui Dumnezeu, 
şi prin împărtăşire din sfinţenia lui Hristos ca lucrare a Duhului Sfânt. 

Stând la temelia evlaviei creştine, rugăciunea ca virtute are următoarele caracte¬ 
ristici: 

1. Rugăciunea reprezintă puterea sufletului omenesc de a se uni cu Dumnezeu, cu 
Binele absolut, şi a transpune în viaţa duhovnicească sfinţenia Lui. 

2. Ca virtute rugăciunea este un act raţional şi liber. Aceasta înseamnă că nu poate fi 
impusă, chiar dacă reprezintă darul lui Dumnezeu. Ca act raţional rugăciunea se învaţă; iar 
ca virtute curăţeşte mintea de gândurile pătimaşe şi deschide calea vieţii duhovniceşti. 

3. Dat fiind faptul că virtuţile se nasc unele din altele, rugăciunea ca virtute se naşte 
din credinţă, iar la rândul ei naşte iubirea, şi prin iubire se zămislesc celelalte virtuţi. 

4. Rugăciunea ca virtute se amplifică prin exersare. Ea ajunge să fie deprindere prin 
colaborarea forţelor sufleteşti ale omului cu harul Duhului Sfânt. 

5. Această deprindere în rugăciune nu este însă mecanică şi statică. După cum se 
vorbeşte de un dinamism şi progres în virtute, tot astfel şi rugăciunea se dezvoltă mereu, 
antrenând viaţa duhovnicească spre desăvârşire. 

Astfel putem vorbi de treptele rugăciunii: 

1. Rugăciunea trupească sau vocală înseamnă a citi sau recita textele din cărţile de 
rugăciuni la diferite nevoi sufleteşti. Părinţii filocalici socotesc această treaptă a rugăciunii 
doar ca o participare la cuvântul creator al lui Dumnezeu şi la forţa Sa lucrătoare. E prima 
treaptă a scării, e frunza ce precede floarea şi fructul. Unii consideră că această rugăciune, 


418 Migne PG 50,786. 

având un caracter oarecum mecanic, se săvârşeşte cu destulă greutate, întrucât cei ce o săvâr¬ 
şesc, uşor cad în ceea ce asceţii creştini numesc “împrăştierea gândurilor”. Origen crede că 
deşi trupească, această rugăciune este totuşi un prim contact cu Dumnezeu, iar alţii merg şi 
mai departe, socotind că deşi se poate întâmpla să nu înţelegem nimic din rugăciunile pe care 
le recităm “diavolul însă înţelege şi este alungat”. 419 Dincolo de aceste consideraţii trebuie să 
reţinem că, părinţii filocalici accentuează cu precădere rolul atenţiei atunci când ne rugăm, 
stabilind că prin însuşi numirea lor rugăciunea şi atenţia se asociază. Rugăciunea este 
7rpoo£i)xfj, iar atenţia este 7rpoooxfj. Se porneşte de la gândul omului, considerat asemenea 
morii ce continuu macină... Depinde însă ce pui să macine... De aici nevoia concentrării la 
rugăciune printr-o neîntreruptă priveghere asupra a ceea ce este cunoscut sub denumirea de 
“împrăştiere” sau “risipire” a gândurilor. De aceea Mântuitorul accentuează necesitatea 
privegherii în rugăciune: “Privegheaţi şi vă rugaţi, căci duhul este stăruitor, iar trupul este 
neputincios” (Matei 26, 41). La “împrăştierea” gândului în timpul rugăciunii contribuie în 
special obsesia patimilor, grijile vieţii, plăcerile de tot felul, teama anxioasă, etc. Adică, tot 
ceea ce poate împiedica libertatea sufletului ca să intre în comuniune cu Dumnezeu. De 
aceea un rol însemnat în rugăciune îl are înfrânarea, care în practica ascetică este numită 
“ponos” (nevoinţă, caznă) şi “agon” (luptă cu tine însuţi) de a priveghea mereu, adică de a fi 
cu gândul mereu treaz şi atent la rugăciune. De aceea, prin înfrânare ca act de voinţă şi ca 
deprindere de disciplinare a simţurilor se evidenţiază odată în plus aspectul rugăciunii ca 
virtute. Iar în slăbiciunile firii ne ajută puterea Duhului. Pentru acest motiv înfrânarea este 

A 

socotită de Sfântul Apostol Pavel ca roadă a Duhului Sfânt (Galateni 5, 22). In spirituali¬ 
tatea creştină înfrânarea (syKpdraa) priveşte atât aspectul spiritual (vorjTfj) care vizează 
gândul asociat imaginaţiei; cât şi aspectul sensibil (ai<70iyni), care include senzaţiile percepute 
prin simţuri. Atât aspectul spiritual, cât şi cel sensibil trebuiesc ţinute în frâu (înfrânate) 
pentru ca rugăciunea să nu fie întru nimic stânjenită. 

A 

In acelaşi timp, rugăciunea ca să devină curată şi iluminată de harul Duhului, trebuie 
să fie eliberată de imaginaţie “Mintea imaginativă este incapabilă să facă rugăciunea curată. 
Rugăciunea minţii imaginative este impură, plină de imagini şi închipuiri. Imaginaţia se opune 
rugăciunii curate şi lucrării nerătăcite a minţii, după cum spune Calist şi Ignatie Xantopol: 
“Foarte mult se împotriveşte blestemata imaginaţie rugăciunii curate a inimii şi lucrării 
unitare şi nerătăcite a minţii.” Sfinţii Părinţi învaţă că toţi câţi vor să se roage curat trebuie 
“împreună cu Dumnezeu să se roage, în mod neînchipuit, neformal, în mod neexprimat, întru 
totul cu inima curată şi cu sufletul curat”. Nu trebuie să formăm imagini privitoare la Dumne¬ 
zeu. Mintea trebuie să rămână curată şi simplă. Numai atunci poate fi expusă o rugăciune 


419 


Tomas Spidlik, Spiritualitatea Răsăritului Creştin, voi. I - Manual sistematic, trad. diac. loan I. 
Icăjr., Sibiu, 1997, p.345-346. 

curată a inimii... Nil Ascetul învaţă că nu se cuvine să închipui dumnezeirea în tine însuţi în 
timp ce te rogi şi nici să îngădui ca mintea ta să fie întipărită spre o formă, ci nematerial mergi 
spre nematerial şi vei înţelege”. 420 

2. De la aspectul trupesc al rugăciunii, omul se ridică la treapta de rugăciune a minţii, 
când “cuvintele recitate sunt meditate pentru a fi gustate”. 421 

Printr-un exemplu deosebit de plastic şi sugestiv Mântuitorul pune bazele activităţii 
minţii pentru lumina sufletului îndreptat spre comuniunea cu Părintele cresc: “Luminătorul 
trupului este ochiul. Deci de va fi ochiul tău curat, tot trupul tău va fi luminat; iar de va fi 
ochiul tău rău, tot trupul tău va fi întunecat. Deci, dacă lumina care este în tine, este întuneric, 
dar întunericul cu atât mai mult?” (Luca 6, 22-23). Uşor înţelegem că aşa cum ochiul con¬ 
duce activitatea trupului, tot la fel şi mintea conduce activitatea sufletului. De aici şi îndemnul 
apostolic: “supuneţi-vă gândul spre ascultarea lui Hristos” (II Corinteni 10, 5). Nu-1 lăsaţi, 
altfel spus, victimă poftelor şi dorinţelor oarbe care îl atacă şi voiesc să-l înrobească. Jertfiţi-1 
lui Hristos pe care “prin credinţă îl aveţi în inimile voastre” (Efeseni 3, 17); străduiţi-vă 
mereu prin rugăciune să aveţi “gândul lui Hristos” (I Corinteni 2, 16; Filipeni 2, 5). 

Revine meritul lui Evagrios de a fi adâncit în spiritualitatea creştină noţiunea de “yopvoţ 
vooţ” (“mintea goală” de orice fel de gânduri, fie pătimaşe, fie chiar bune) care conduce la 

/V 

rugăciunea pură: “In starea de rugăciune pură, mintea (nous) devine absolut simplă, adică 
“goală” (gymnos). Până şi gândurile curate trebuiesc înlăturate din minte, ca un dar al lui 

A 

Dumnezeu. In această stare, în timpul rugăciunii, lumina Treimii străluceşte în sufletul omului 
curăţit. Rugăciunea poate fi comparată cu vederea. După cum vederea este cea mai bună 
dintre simţuri, tot aşa şi rugăciunea este cea mai dumnezeiască dintre toate virtuţile. 
Vederea reprezintă ceea ce se realizează prin simţul intelectual. Este gândul care în rugăciune 

A 

vede lumina Sfintei Treimi. In starea de rugăciune pură mintea devine locul lui Dumnezeu, 

A 

chipul lui Dumnezeu, templul Duhului dumnezeiesc, Dumnezeu prin har. In contemplarea lui 
Dumnezeu, mintea omenească se înţelege pe sine, se vede pe sine văzându-1 pe Dumnezeu. 
Acesta este “intelectul gol” (gymnos noos) consumat în vederea sinelui, meritând comunicarea 
prin contemplarea Sfintei Treimi”. 422 

3. Părinţii filocalici au îmbinat armonic rugăciunea minţii cu cea a inimii, sau rămânând 
numai la rugăciunea inimii, a simţirii, după cum atât de simplu şi convingător exprimă această 

A 

idee şi poetul Vasile Militam. “înşirând cuvinte multe la icoană; orice-ai spune, / Când le spui 
numai din gură, n-ai făcut o mgăciune; / Două vorbe sunt destule, dacă gura-ţi este mută, / 
Dar când sufletul tău strigă din adâncu-i: «Doamne-ajută!»...” 


420 Mitropolit Hierotheros Vlachos, Psihoterapia Ortodoxă (continuare şi dezbatere), Bucureşti, 

2001, p. 101. 

421 Idem, ibidem. 

422 Vladimir Lossky, Vederea lui Dumnezeu, trad. prof. dr. Remus Rus, Bucureşti, 1995, p.91-92. 

S-a remarcat că “nu totdeauna putem apăra gândul simplu, întâi născut din ghearele 
fiarei care îl pândeşte. Aceasta se întâmplă mai ales atunci când nu l-am jertfit îndată lui 
Hristos, când mintea nu s-a îndreptat cu el spre inimă, ci a privit, ca soţia lui Lot, îndărăt spre 
păcatul apărut, spre pofta ce şi-a semnalizat prezenţa în conştiinţă”. 423 Mintea îndată ce “se 
îndepărtează de inimă şi de căutarea împărăţiei lui Dumnezeu aflătoare înăuntrul ei — spune 
Marcu Ascetul — dă loc momelii (atacului = 7ipoa(3o^f|) diavolului şi devine capabilă să 
primească şoapta lui cea rea”. 424 De aici necesitatea rugăciunii inimii, sau a minţii în inimă. 
Sentimentele încălzind inima, fac din rugăciune - după expresia unui om înduhovnicit “un 
suspin al inimii spre Dumnezeu” (Sfântul Teofan Zăvorâtul). Rugăciunea inimii se dilată 
mereu, primind un caracter cosmic, sufletul omenesc atrăgând în sine, prin comuniunea 
de rugăciune cu Dumnezeu, întreaga creaţie, într-o înfrăţire şi părtăşie a harului divin 
unificator: “Când începeam să mă rog cu inima — spunea un om al rugăciunii — toată 
împrejurimea mi se înfăţişa într-o formă fermecătoare: iarba, păsările, pământul, aerul, lu¬ 
mina, toate păreau să vorbească către mine, că sunt aici pentru om, că mărturiseau dragostea 
lui Dumnezeu către om şi că totul se ruga, totul lăuda pe Dumnezeu. Atunci am înţeles cuvântul 
Filocaliei: “a înţelege duhul făpturilor”, şi am văzut calea pe care trebuie mers pentru a ajunge 
să stai de vorbă cu făpturile lui Dumnezeu”. 425 

4. Cea mai înaltă treaptă duhovnicească a rugăciunii este cea contemplativă. 
Aceasta este ridicarea inimii la starea de extaz, când duhul lui Dumnezeu copleşeşte gându¬ 
rile şi sentimentele sufletului omenesc. Voinţa lui Dumnezeu este unică şi deplină, iar darul 
iubirii divine depăşeşte omenescul natural, încât cuvintele devin de prisos, de unde şi numele 
de “rugăciunea tăcerii”. 426 Această rugăciune aparţine spiritelor de elită ale înduhovnicirii 
vieţii, pătrunse la cel mai înalt nivel de sfinţenie a lui Dumnezeu. 

A. 

In această fază a rugăciunii, duhul omului rămâne mut, copleşit fiind de sensibilitatea 

A 

divină, care intră în acţiune. In rugăciunea duhovnicească, arată Sfântul Isaac Şirul, sufletul 
omului rămâne pasiv, spre a se desăvârşi prin lucrarea exclusivă a Duhului: “Când lucrarea 
Duhului pune stăpânire pe mintea care îşi rânduieşte simţurile şi gândurile, libertatea firii e 
desfiinţată; ea nu se mai conduce pe sine, ci e condusă”. 427 Desigur, nu e vorba de o anulare a 
facultăţilor naturale ale sufletului omenesc, ci de o abundentă pătrundere a firii de harul lui 
Dumnezeu, încât aceasta este neîntrerupt ridicată la cotele cele mai înalte ale desăvârşirii în 
Dumnezeu, ca o pregustare a învierii veşnice în comuniunea infinitei Sale iubiri. “Desfiinţarea 
libertăţii” la care se referă Sfântul Isaac înseamnă că sufletul străbătut de harul lui Dumnezeu 

9 

nu mai are de ales între bine şi rău, ci tot mai mult este străbătut de minunea vieţii divine, pe 


423 Pr. prof. Dumitru Stăniloae, Teologia Morală Ortodoxă, voi. III, Bucureşti, 1981, p. 132. 

424 Filocalia, voi. I, p. 304. 

425 Pr. prof. Dumitru Stăniloae, o. c. p. 236. 

426 Tomas Spidlik, Spiritualitatea, vol.l, cit., p. 346. 

427 Idem, Spiritualitatea, voi.II cit. p. 227. 

care Dumnezeu i-o oferă şi mereu îl desăvârşeşte. “Mintea — spune Sfântul Isaac — este 
acum pusă în mişcare cu uşurinţă de ceea ce se numeşte cunoştinţă unică, care este, potrivit 
luminosului tâlcuitor (Teodor din Mopsuestia), minunea în Dumnezeu, adică rânduiala cea 
mai înaltă ce va veni în libertatea vieţii nemuritoare după înviere”. 428 

Adânc rugătorii creştini au arătat că în amintita situaţie facultăţile umane se confundă 
în ceea ce ei au numit “beţie trează” (n£0t] vsqxxXioţ = ebria sobrietas), definită de Filon ca 
extazul minţii provocat de absorbţia înţelepciunii dumnezeieşti. Origen îl depăşeşte însă pe 
Filon atunci când arată că această “beţie” nu poate fi provocată de înţelepciunea impersonală 
a lui Dumnezeu, ci numai sde Dumnezeu ca persoană poate fi comunicată omului, care este şi 
el persoană. Această persoană este Logosul — Hristos, “viaţa cea adevărată” (Ioan 15,1). Mai 
simplu, Sfântul Ioan Gură de Aur identifică “beţia trează” cu bucuria sufletului omenesc 
atunci când se împărtăşeşte de tainele lui Dumnezeu. 429 

Sfântul Ioan Casian numeşte rugăciunea duhovnicească, “rugăciunea de foc” şi o 
descrie ca “starea cea mai sublimă şi mai înaltă, care se formează numai din contemplarea lui 
Dumnezeu şi din ardoarea dragostei, în care mintea se cufundă, făcându-1 pe cel ce se roagă 
să vorbească lui Dumnezeu cu simţăminte familiale, ca unui tată”. 430 Rugăciunea de foc este 
“mai presus de orice simţire omenească, nu se poate arăta prin nici un sunet al vocii, prin nici 
o mişcare a limbii şi prin nici o rostire de cuvinte, ci numai mintea luminată de strălucirile 
cereşti o spune nu prin vorbe înguste şi omeneşti, ci prin toate simţirile... Această stare ne-a 
arătat-o Domnul nostru... când s-a urcat pe munte, sau când, în agonie, a vărsat chiar picături 
de sânge, rugându-se în tăcere, ca cel mai sublim exemplu de rugăciune, pe care numai El îl 
putea da”. 431 

Sfântul Ioan Scărarul arată că desăvârşirea în rugăciune este “răpirea minţii la 
Domnul”. 432 Aceasta înseamnă, nu lipsa raţionalităţii minţii, ci copleşirea ei de iubirea Sfintei 
Treimi. 


7.11. Neîncetata rugăciune 

/v 

întrebat de ucenici: cum să ne rugăm, Avva Macarie le-a spus: “nu este trebuinţă a 
vorbi multe, ci de a întinde adeseori mâinile şi a zice: Doamne, precum vrei şi precum şti, 
miluieşte” (Patericul, p. 16). Oamenii rugăciunii au căutat, mai departe, transformarea lui 


428 Idem. 

429 Ibidem, p. 267. 

430 Convorbiri duhovniceşti II, XVIII, PSB 57, p. 463- 464. 

431 Idem, XXV, p. 468. 

432 Scara, cuv. XXVIII, trad. cit. p. 498. 


532 




Virtuţile cardinale în ascetica creştină 


“adeseori” din amintita îndrumare duhovnicească, cu stăruitorul îndemn apostolic: “rugaţi-vă 
neîncetat” (I Tesaloniceni 5,17), adică un neîncetat “miluieşte-mă”. Aceste cuvinte au devenit 
pentru iubitorii frumuseţilor duhovniceşti de mai târziu o poruncă menită să le conducă viaţa 
spirituală spre desăvârşire, încât toate faptele lor au devenit corelate cu rugăciunea neîncetată. 

A 

“întrucât săvârşirea binelui şi împlinirea poruncilor fac parte din rugăciune — spune Origen 

— trebuie să înţelegem că nu se poate să nu împreunăm rugăciunea cu fapta bună şi fapta 
bună cu rugăciunea. Numai aşa putem socoti împlinită porunca: “rugaţi-vă neîncetat!”, 
considerând întreaga viaţă a creştinismului o neîntreruptă şi mare rugăciune, din care ceea ce 
numim noi în mod obişnuit “rugăciune”, nu-i decât o părticică.. .” 433 

Am văzut deja că mesalienii eretici nu doreau să unească rugăciunea cu munca, refuzând 
munca manuală, pentru a se putea dedica întru totul contemplaţiei. La fel au greşit şi akimiţii, 
monahi pe care Alexandru, întemeietorul lor, i-a împărţit în grupe de 24 de cete, care pe rând 
se rugau câte o oră ziua şi noaptea, pentru ca rugăciunea lor să fie neîncetată. Şi fiindcă 
rugăciunea lor avea caracter comunitar, credincioşii văzându-i zi şi noapte într-o necontenită 
rugăciune, i-au numit “neadormiţi” (akimiţi). 

La neîncetata rugăciune s-a ajuns prin descoperirea rugăciunilor scurte şi dese, pentru 
evitarea împrăştierii gândurilor. La început ele reproduceau cuvintele psalmistului: “Doamne, 
vino în ajutorul meu; Doamne grăbeşte să-mi ajuţi” (Psalmul 69, 2). Aceste rugăciuni scurte 
şi dese au cuprins întreaga lume creştină, pornind din Egipt, şi trecând în Sinai, Palestina, 
Siria... Cuvintele psalmistului, scurte şi repetate, au fost apoi înlocuite cu pomenirea numelui 
lui Iisus, purtând numele de “rugăciunea lui Iisus” (sujcn Ir|ooo), având următorul conţinut: 
“Doamne, Iisuse Hristoase, Fiul lui Dumnezeu, miluieşte-mă” (pe mine păcătosul). Având 
o vechime considerabilă, această rugăciune specifică Răsăritului creştin, rămâne până astăzi 

— aşa cum remarca Nichifor Crainic, “inima Ortodoxiei”. 434 Prin neîntrerupta ei repetare, 
această scurtă rugăciune, curăţind gândul şi coborându-1 în inimă, se va transforma în 
“rugăciune a minţii”, sau “rugăciunea pură”, sau “rugăciunea inimii”. Ea va intra şi în 
fiziologia respiraţiei şi a pulsului cardiac, spiritualizând deopotrivă sufletul şi trupul, spre a 
ridica întreaga fiinţă umană la împărtăşirea din lumina slavei lui Hristos, asemenea Apostolilor 
pe Tabor, cu prilejul schimbării la faţă a Domnului. 435 

Armonizând sufletul şi trupul prin rostirea în tăcere a acestor puţine cuvinte, rugăciunea 
inimii va menţine în tot timpul firea omului într-o stare de curăţie de tot ceea ce i-ar putea 


433 De Oraţione 12, PG 11,452 (PSB 7, 224). 

434 A se vedea mai pe larg: Mica filocalie a rugăciunii inimii. Prezentare, note şi comentarii: Jean 
Gouillard. Editions du Seuil, Paris, 1979, p. 254 (trad. rom. Ilie şi Ecaterina lliescu, Bucureşti 
(f.a.) Editura Herald). La fel: Nichifor Crainic, Sfinţenia împlinirea umanului (Curs de Teologie 
mistică) laşi, 1993, p. 127-157; Tomas Spidlik, Spiritualitatea...voi. II, p. 309-344. 

435 Amănunte în cartea: Spovedania unui pelerin rus către duhovnicul său, trad. Preot. Nicolae 
Bordaşiu, Timişoara, 1992. 

aduce tulburare, motiv pentru care această rugăciune este cunoscută şi sub numele de rugă¬ 
ciune isihastă (aducătoare de linişte). Iar pentru faptul că este rostită în tot timpul şi în tot 
locul, atât în timpul muncii, cât şi în timpul somnului, acestei rugăciuni i se mai spune şi 
neîncetata rugăciune, după cuvintele Scripturii: “Eu dorm, dar inima mea veghează” (Cân¬ 
tarea Cântărilor 5, 2). 

în concret rugăciunea lui Iisus are trei faze: 

1. Faza cuvântului, efectuată prin repetarea neîntreruptă a numelui lui Iisus, printr-o 
concentrare a gândirii spre Iisus. Odată cu aceasta se duce şi lupta pentru eliberarea de patimi 

/V 

şi creşterea în virtute. In lupta cu ispitele, credinciosul este lăsat singur. 

2. Faza gândului. Credinciosul devine stăpân pe instincte şi începe să se cureţe de 
patimi. Toate gândurile se îndreaptă către Hristos, ceea ce face ca şi faptele să le urmeze. 
Aceasta determină o învingere a patimilor şi prin lucrarea harului care aşează în suflet hesykia 
(tăcuta linişte a sufletului lipsit de orice tulburare...). 

3. Faza inimii. Harul coboară tot mai abundent în inimă spre a o sfinţi. Rugăciunea se 
face acum nu prin cuvinte, nici prin gând, ci prin Duhul Sfânt, care “se roagă pentru voi” 
(Romani 8, 26). Se simte vederea lui Dumnezeu, şi inima astfel curăţită primeşte bucuria şi 
pacea prin prezenţa lui Hristos, a strălucirii slavei Sale... încât “tăria rugăciunii credinciosului 
stă în aceea că Iisus Hristos se roagă împreună cu cei ce stăruie. El însuşi se roagă Tatălui 
împreună cu cei pentru care El mijloceşte. Iar rugăciunea lui este totdeauna biruitoare: “Eu 
ştiu că pururea mă asculţi” (Ioan 11,47) “, 436 

Acum mintea coboară în inimă, locul cel mai adânc al sufletului, unde întâlneşte 
prezenţa Duhului Sfânt şi gustând din tainica şi negrăita lui bunătate (Psalmul 35,9), se va 
regăsi pe sine ca şi chip a lui Dumnezeu, umplându-se de lumina slavei lui Hristos, şi va 
rămâne definitiv aici, asemenea Apostolilor, care copleşiţi fiind de lumina transfigurării lui 
Iisus pe Tabor, niciodată nu s-ar mai fi despărţit de ea... 

Efectele rugăciunii lui Iisus sunt atât de evidente prin pacea, liniştea şi neprihănirea 
inimii, încât un om înduhovnicit, copleşit de dragostea faţă de semeni, întâmpină pe oricine 
venea la el, cu adresarea: “bucuria mea!”. Iar Sfântul Serafim de Sarov, fiindcă despre el este 
vorba, se putea exprima astfel, deoarece constatase că atunci când Duhul lui Dumnezeu se 
pogoară la om şi îl luminează cu deplinătatea luminii Sale, inima omului se umple de o negrăită 
bucurie, fiindcă Duhul lui Dumnezeu înveseleşte totul, cu orice ar veni în atingere. 437 

Un alt om înduhovnicit simţind puterea morală a harului divin, ne spune: “Când vine 
la om harul Preasfântului Dumnezeu, îi adună mintea şi îl face să fie cu luare aminte şi smerit, 
îi aduce aminte de moarte, de păcatele lui, de judecata viitoare şi de osânda veşnică; îi face 
sufletul de se frânge uşor, de plânge şi se tânguieşte; îi face şi ochii liniştiţi şi plini de lacrimi. 


436 Pr. Prof. Ion Bria, Credinţa pe care o mărturisim, Bucureşti, 1987, p. 226. 

437 Amănunte la Filaret Costea, Sensul bucuriei în viata creştină, în rev. Studii Teologice, 
nr. 1-2/1963, p. 42. 

Şi cu cât se apropie mai mult de suflet, cu atât îl mângâie mai tare prin sfintele patimi ale 
Domnului nostru Iisus Hristos şi prin nemărginita Lui iubire de oameni, şi îi prilejuieşte 
minţii vederi înalte şi adevărate... Atunci mintea omului parcă e răpită de acea lumină şi 
luminată de lumina cunoştinţei dumnezeieşti. Inima i se face senină şi blândă şi dă la iveală 
roadele Duhului Sfânt: bucuria, pacea, îndelunga răbdare, bunătatea, compătimirea, iubirea, 
smerenia şi celelalte. Sufletul lui primeşte o bucurie de negrăit”. 438 

Vom urmări în continuare procesul duhovnicesc de armonizare a rugăciunii lui Iisus 
cu rugăciunea minţii şi a inimii, după modelul şi tehnica atribuită Sfântului Simeon Noul 
Teolog, redată în cartea: “Spovedania unui pelerin rus către duhovnicul său”, apărută pentru 
prima dată la Kazan în 1870. Concret vorbind, cel ce doreşte să sporească în viaţa duhovni¬ 
cească prin rugăciune, va trebui la început să adâncească rostirea rugăciunii lui Iisus prin 
interiorizare. Apoi va sincroniza cuvintele rugăciunii cu bătăile inimii şi cu ritmul respiraţiei. 
Paralel cu bătăile inimi, mintea efectuează permanent rugăciunea, dar fără cuvinte. Acum 
rugăciunea verbală este înlocuită cu rugăciunea minţii. Sincronizarea minţii cu inima se face 
în cinci faze: la prima bătaie a inimi se cugetă cuvântul: “Doamne”; la a doua: “Iisuse”; la a 
treia: “Hristoase”; la a patra: “miluieşte-mă”; la a cincea: “pe mine”. Se repetă mereu această 
formulă. Apoi, sincronizarea minţii cu respiraţia se face în două faze: la inspiraţie mintea 
cugetă prima parte a textului rugăciunii: “Doamne Iisuse Hristoase”; iar la expiraţie: “milu- 
ieşte-mă pe mine”. După mai multă obişnuinţă, cu trecerea timpului, rugăciunea devine o 
respiraţie a sufletului. Pentru a nu deveni un act mecanic, fiecare cuvânt al rugăciunii va fi 
imprimat în cugetare şi adâncit în simţirea inimii. 

Cel ce a deprins rugăciunea minţii îşi sincronizează întru atât respiraţia şi bătăile inimii, 
încât la început fiecare cuvânt al rugăciunii, apoi fiecare cuvânt cugetat, devine împreunat cu 
câte o bătaie a inimii şi cu câte o respiraţie. Pătrunzând, astfel, la început trupul, iar apoi 
trupul şi sufletul, rugăciunea inimii devine o rugăciune a vieţii duhovniceşti. Ea nu este însă 
un simplu act mecanic, fără finalitate, fiindcă nu pe rostirea cuvântului se pune accentul, ci pe 
cugetarea lui. Conţinutul fazei superioare a rugăciunii, rezidă numai în repetarea înţelesului 
cuvintelor în minte, deoarece cuvântul încetează. Rugăciunea minţii devine mai departe 
rugăciunea curată, sau pură, iar pe măsură ce mintea, coboară în adâncul sufletului, adică în 
inimă, spre a o cuprinde, harul lui Dumnezeu lucrător în rugăciune, ridică — după cum arată 
Sfântul Grigorie Palama — viaţa spirituală într-un “extaz al tăcerii interioare, o oprire totală 
a cugetării în faţa misterului divin”. 439 Iată însă grăirea mai detaliată a lui Grigorie Palama: 
„...Căci în rugăciune mintea leapădă treptat legăturile cu cele ce sunt, întâi pe cele care o 
leagă de cele de ruşine, rele şi în general stricăcioase, apoi pe cele care o leagă de cele ce sunt 
la mijloc şi prefac pe om spre mai rău sau spre mai bine, potrivit cu scopul cu care le foloseşte... 


438 Filocalia, voi. VIII, p.542. 

439 Dumitru Stăniloae, Teologia Morală Ortodoxă, voi. III, p. 211. 

Apoi, după ce mintea a lepădat pe încetul acestei legături, ca şi cele cu lucrurile mai înalte 
decât acestea, iese întreagă din toate cele ce sunt în vremea rugăciunii curate. Această ieşire 
(sKoxaaiţ)... este proprie numai celor ajunşi la nepătimire. Dar încă nu are loc unirea, până 
ce Mângâietorul nu va lumina de sus celui ce se roagă, şezând în foişorul vârfurilor naturale 
şi aşteptând făgăduinţă Tatălui, şi până ce nu-1 va răpi astfel, prin descoperire, spre vederea 
luminii. Iar această vedere are început, şi cele ce sunt după început, care se deosebesc între 
ele, după cum sunt mai obscure sau mai limpezi. Dar sfârşit nu are. Căci înaintarea ei merge 
la nesfârşit, ca şi a răpirii în descoperire”. 440 

Rugăciunea inimii, devenind o neîntreruptă cugetare la Iisus, poartă în sine puterea 
permanenţei harului divin, săvârşitorul ei fiind un om duhovnicesc în întregime, pentru că 
numele lui Iisus s-a sădit în inima sa. Pelerinul aduce practic următoarele mărturisiri: “după 
vreo trei săptămâni începui să simt o durere în inimă, apoi o căldură, o linişte şi o pace foarte 
plăcută. Era atât de uşoară, de liberă, de mângâiată. Uneori simţeam o dragoste înflăcărată 
pentru Iisus Hristos şi pentru toată creaţiunea lui Dumnezeu. Uneori porneau din ochii mei de 
la sine lacrimi pline de mulţumire către Dumnezeu, care mi-a împărtăşit mie, celui mai păcătos, 
un asemenea har. Uneori se ilumina înţelegerea mea de altfel atât de greoaie, încât cuprindeau 

A 

şi înţelegeau cu uşurinţă lucruri la care înainte nici nu m-aş fi putut gândi... încercam o 
iluminare a raţiunii, o pătrundere în Sfânta Scriptură, o înţelegere a duhului creaţiei lui Dum¬ 
nezeu...” 

După o altă perioadă de timp, pelerinul constată: “După vreo cinci luni am simţit că 
rugăciunea se desfăşoară în mine fură nici o constrângere din partea mea şi se execută de 
minte şi de inimă, nu numai în starea de priveghere, ci chiar şi în somn se lucra exact tot aşa, 
şi de nimic nu mai era întreruptă, nici măcar pentru o clipă, indiferent ce făceam. Nimic nu 
era împiedicat de această rugăciune şi de nimic nu era tulburată. Dacă am vreun lucru de 
făcut, rugăciunea se desfăşoară în inimă de la sine, iar lucrul merge mai repede. Dacă ascult 
sau citesc ceva, rugăciunea nu încetează şi eu simt în acelaşi timp atât una cât şi alta, ca şi 
cum aş fi împărţit în două sau aş avea două inimi în piept”. 

Din cele până aici tratate vedem că neîncetata rugăciune începe cu aspectul ei verbal, 

A 

prin repetarea numelui lui Iisus. In acest timp se impune o neîntreruptă eliberare de patimi şi 
de griji. Faza următoare este rugăciunea mintală, sau rugăciunea pură, când nu mai e 
nevoie de cuvinte, ci mintea neîncetat are în sine urmele lui Iisus. Stadiul superior constă în 
coborârea minţii în inimă, pentru a cuprinde întreg sufletul eliberat de patimi şi dăruit inte¬ 
gral lui Dumnezeu. Prin această rugăciune a inimii, omul duhovnicesc va fi maturizat în 
duhul vieţii lui Hristos. De acum rugăciunea va deveni pasivă, fiindcă Duhul o va face în 

A 

inima omului, unde sălăşluieşte El. întrebat dacă poate mintea atunci să-şi înalţe, împreună 
cu inima şi rugăciunea, un om înduhovnicit răspunde: “Nu poate, pentru că atunci când vine 


440 Cuvânt pentru cei ce se liniştesc cu evlavia, 35, Filocalia, voi. VII, p. 310-311. 

harul Sfântului Duh în om, prin mijlocirea rugăciunii, încetează rugăciunea. Căci atunci mintea 
este luată în stăpânire întreagă de harul Sfântului Duh şi nu mai poate să pună în lucrare 
puterile ei, ci rămâne în nelucrare şi se supune Duhului Sfânt, şi unde voieşte Duhul, acolo o 
duce, fie în văzduhul nematerial al luminii duhovniceşti, fie la altă vedere de negrăit, sau 
adeseori la o grăire dumnezeiască. Scurt vorbind, precum voieşte Mângâietorul, sau Duhul 
Sfânt, aşa mângâie pe robii Săi. Precum îi trebuie fiecăruia, aşa îi dă şi harul Său”. 441 

Cu această rugăciune a Duhului Sfânt începe îndumnezeirea omului după har. Va trebui 
să precizăm însă că îndumnezeirea firii după har este posibilă datorită faptului că harul este 
energia necreată ce izvorăşte din Sfânta Treime. Dar împărtăşindu-ne de el, devenind — după 
expresia Părinţilor — “dumnezei după har”, nu ne vom împărtăşi de însăşi Fiinţa lui Dum¬ 
nezeu, ci de slava Lui, care este rază din Fiinţa Lui, dar nu Fiinţa însăşi, după cum Mântuitorul 
însuşi s-a rugat Tatălui, zicând: “Slava pe care Mi-ai dat-o Mie, Părinte, am dat-o lor...” (Ioan 
17,22). Cei ajunşi la strălucirea slavei lui Hristos, prin puterea harului divin, se vor lumina în 
întreaga lor fiinţă (suflet şi trup) asemenea lui Hristos pe Tabor, anticipând prin aceasta lu¬ 
mina slavei cu care ne vom încununa în veşnicie. 

A 

In acest context de lumină harică ne apare cu multă claritate faptul că aşa cum toţi prin 
păcat au “pierdut slava lui Dumnezeu” (Romani 1,23), prin rugăciunea ce se împlineşte prin 
harul Duhului, oricine se poate împărtăşi de slava lui Hristos cel înviat şi înălţat de-a dreapta 
Tatălui întru slavă. 

Comparând acum spiritualitatea răsăriteană cu cea apuseană, vom observa că cea dintâi 
glorifică învierea Domnului ca strălucire a slavei Sale. Spiritualitatea apuseană referindu-se 
cu precădere la participarea prin rugăciune a credincioşilor la Patimile Domnului, ei se vor 
învrednici de stigmatele Lui, actualizând prin aceasta jertfa şi suferinţa lui Iisus pentru noi, 
până va vani El... Cei ce se învrednicesc de o astfel de jertfa simt real în mâinile lor durerea 
cuielor care au străpuns palmele lui Hristos cel răstignit. 


7.12. Practicarea rugăciunii 

Faptul că întreaga filosofie a vieţii creştine este ridicată la cotele cele mai înalte prin 
rugăciune, ne impune să încheiem acest periplu duhovnicesc cu câteva referiri concrete asupra 
evlaviei pe care trebuie să o cultivăm în practica rugăciunii curate, lipsită de împrăştierea 
gândurilor. 

Cei care cu sârguinţă şi cu roade duhovniceşti au practicat rugăciunea, ne-au lăsat şi 
îndrumări asupra modului concret în care se cuvine să o aplicăm în viaţă. 


441 Filocalia, voi. VIII, p.542. 

Sfântul Vasile cel Mare a instituit o adevărată rânduială sau pravilă a rugăciunii, 
arătând în Regulile mari şi mici însemnătatea fiecărui timp din zi pentru rugăciune. Şi astfel 
în viaţa monahală s-a stabilit pravila rugăciunii prin cele şapte laude bisericeşti intrate în 
cultul divin public. 

Referindu-ne însă la practicarea rugăciunii particulare vom reţine îndrumările marelui 
capadocian cu privire la evlavia rugăciunii, pe care fiecare din noi se cuvine să o avem în 
atenţie spre aplicarea în viaţă. Sfântul Vasile cel Mare insistă cu precădere asupra rugăciunii 
de preamărire, de laudă a lui Dumnezeu, ca început şi scop suprem al rugăciunii, pe care 
fiecare se cuvine să o aducă după puterile proprii, cu lepădarea de sine şi smerita cugetare. 
Apoi, aspectul de mulţumire trebuie să scoată în evidenţă îndelunga răbdare a lui Dumnezeu, 
care permanent ne-o arată ca un Părinte bun şi iubitor. Cererile noastre să caute mai întâi 
împărăţia lui Dumnezeu, aşa cum Domnul ne-a învăţat, fiindcă numai El ştie să ne dea 
binefacerile de care avem nevoie ca fii ai împărăţiei. 

Sfântul Vasile cel Mare insistă ca scopul esenţial al rugăciunii să ne fie deprinderea 
îndeletnicirii ca necontenit rugându-ne, să dobândim aducerea aminte despre Dumnezeu, şi 
astfel să putem petrece viaţa după voia Sa, simţind facerile Lui de bine atât în stările de 
împlinire, cât şi în neîmplinirile de care avem parte. 

Sfântul Ambrozie referindu-se la calităţile rugăciunii şi a locului unde te poţi ruga, 
ne îndeamnă în concret “să nu strigăm la rugăciune, să nu facem gesturi, ci să ne rugăm în 

/V 

ascuns. Cel care strigă crede că Dumnezeu nu-1 poate auzi decât dacă strigă. In rugăciunea 
noastră să cerem lui Dumnezeu bunuri dumnezeieşti în locul celor omeneşti. Rugăciunea să 
izvorască totdeauna dintr-o inimă curată... La începutul rugăciunii noastre să nu-i spunem lui 
Dumnezeu ce dorim de la El, ci prima parte a rugăciunii noastre să fie lauda lui Dumnezeu, 
fiindcă noi ne rugăm unui atotputernic, căruia totul îi este cu putinţă şi care vrea să ne dea. Nu 
trebuie să începem rugăciunea noastră ca un flămând care vorbeşte despre hrană şi cere să o 
obţină, ci mai întâi să-l lăudăm pe Dumnezeu, mai pe urmă să-l rugăm să ne asculte, apoi să-i 
cerem şi să-i mulţumim”. 442 

Sfântul Ioan Scărarul ne învaţă ca “totdeauna să începem rugăciunea printr-o sinceră 
mulţumire; într-al doilea rând, să ne mărturisim păcatele şi să ne zdrobim sufletul întru 
părerea de rău; de abia pe urmă să facem cunoscută cererea noastră împăratului a toate. 
Acest fel de rugăciune e cel mai bun... 

Nu te ruga cu cuvinte pedante, căci de multe ori gânguritul simplu şi nemeşteşugit al 
copiilor a îmblânzit pe Tatăl lor cel din ceruri. Nu te apuca să grăieşti verzi şi uscate, pentru 
ca mintea să nu ţi se risipească întru căutarea cuvintelor. Un singur cuvânt al vameşului a 
muiat inima lui Dumnezeu, precum un singur cuvânt spus cu credinţă a mântuit pe tâlharul de 
pe cruce. De obicei vorbirea umple mintea celui ce se roagă cu tot felul de imagini şi o risipeşte, 


442 De Sacramentis, I, IV, 11-25, P.L. 16, 1037. 

pe când cuvintele puţine cel mai adesea au putinţă de-a aduna mintea. Dacă vreun cuvânt de 
rugăciune îţi produce o stare de mângâiere sau umilinţă, opreşte-te la el, căci e un semn că 
îngerul nostru păzitor se roagă împreună cu noi. 

Nu fi prea încrezător, chiar de-ai obţinut curăţia de întinăciuni, ci mai vârtos apro- 
pie-te de Dumnezeu cu multă smerenie, căci aceasta îţi va da o mai bună îndrăzneală către 
El... 

Prima treaptă a rugăciunii constă în a izgoni dintru începuturi şi printr-un singur cuvânt 
momelile satanei. Treapta a doua constă în a îndrepta atenţia doar spre cele ce le spunem sau 
le gândim. Desăvârşirea acesteia este răpirea cea către Domnul... 

Zăbovind îndelungat timp în rugăciune, să nu spui că n-ai dobândit nimic, căci însăşi 
această stăruinţă a ta e un câştig, căci ce altceva e mai bun şi mai minunat decât a te lipi de 
Domnul şi a rămâne neîntrerupt întru unire cu Dânsul?! 

Nu refuza să te rogi şi pentru sufletul altuia, chiar dacă nu ai dobândit darul rugă¬ 
ciunii, căci deseori credinţa celui care o cere pentru aceasta va izbăvii pe cel care se roagă cu 
zdrobire de inimă. Nu te mândri atunci când, rugându-te pentru alţii, Dumnezeu îţi ascultă 
“cererea”, căci credinţa acestora este cea care a lucrat şi a putut... 

Cel care a dobândit pe Dumnezeu, nu-I va mai înfăţişa în rugăciune cuvintele proprii, 
căci atunci duhul va fi cel care se va ruga pentru dânsul... 

Cere cu lacrimi, caută prin ascultare şi bate cu îndelungă răbdare, căci acela care cere 
astfel primeşte, acela care caută astfel găseşte, iar celui care bate astfel i se va deschide.. .”. 443 

Lipsa atenţiei la rugăciune, sau “împrăştierea gândurilor” este un fapt negativ 
asupra căruia părinţii filocalici insistă foarte mult. Este convingătoare în acest sens remarca 
Sfântului Ioan Gură de Aur: “Mulţi intră în biserică, rostesc nenumărate versete şi rugăciuni, 
după care pleacă; dar ei nu ştiu ce spun. Buzele lor se mişcă dar urechea lor nu ascultă. Tu 
însuţi nu-ţi asculţi rugăciunea şi ai vrea ca Dumnezeu să o audă”. 444 

Concentrarea la rugăciune va trebui să fie de maximă intensitate pentru a te putea 

/V 

dărui total lui Dumnezeu, “lepădând toată grija cea lumească”. In felul acesta vor fi evitate 
cuvintele artificiale şi stereotipe în favorul sincerităţii faţă de Dumnezeu. 

Dăruirea faţă de Dumnezeu în rugăciune este expresia încrederii totale în bunătatea 
şi bunăvoinţa Sa părintească. Când îţi predai integral viaţa lui Dumnezeu, fără nici un fel de 
rezerve sau interese, supunând voii Sale tot zbuciumul şi aspiraţiile sufletului tău, vei simţi 
atunci puterea lucrătoare ce vine din partea lui Dumnezeu. El îţi primeşte sufletul şi viaţa ca 
pe un dar de mare preţ, avându-1 necontenit sub protecţia Lui. Vei simţi atunci în adâncul 
sufletului tău liniştea şi bucuria tainică şi de negrăit, care izvorăsc din Dumnezeu. 

Predându-ti viata cu o totală încredere în Dumnezeu, nu vei mai avea nimic de 
cerut, ci vei exclama întru smerenie şi pioasă dragoste, asemenea Sfintei Fecioare: “Fie mie 


443 Cuvântul XXVIII, o.c.p. 496-505 

444 De Cananaea, 10, PG, 52, 458. 

după cuvântul şi după voia Ta”. Printr-o astfel de rugăciune Fiul lui Dumnezeu a fost 
primit să îmbrace ţărâna trupului nostru. La fel, printr-o astfel de rugăciune facem ca Hristos 
să ia chip în noi, şi împărtăşindu-ne de duhul vieţii Lui de sfinţenie, tot ceea ce simţim şi 
facem să fie după voia Lui. Printr-o astfel de rugăciune prelungim până la sfârşitul veacurilor 
chipul şi viaţa lui Iisus Hristos în lume şi în istorie... 

Urmând acestor îndemnuri, ca şi altele, pe care ni le-au lăsat marii trăitori ai rugă¬ 
ciunii, adică cei ce au făcut din viaţa lor o rugăciune, Biserica îndeamnă ca fiecare după 
puterile sale, să se străduiască ca rugăciunea să fie făcută atât dimineaţa, cât şi seara, pentru 
ca activitatea cotidiană să înceapă cu binecuvântarea lui Dumnezeu, şi tot aşa să se şi sfârşească. 
Se recomandă apoi ca înainte şi după masă să se facă scurte rugăciuni de laudă, mulţumire şi 
cerere. Bineînţeles că în orice situaţie, de câte ori simte nevoia, în bucurii şi în necazuri, în 
momente mai deosebite din viaţă, în strâmtorări ca şi la începutul şi sfârşitul oricărei activităţi, 
creştinul trebuie să pună în faţa lui Dumnezeu întreaga lui stare sufletească, pentru a-L avea 
pe Dumnezeu permanent în viaţa sa, şi a-I încredinţa Lui planurile vieţii sale. 

Se recomandă apoi participarea la cultul public, unde rugăciunea comună uneşte sim¬ 
ţămintele tuturor celor care alcătuiesc Biserica lui Hristos, împărtăşindu-se de viaţa Duhului 
prin mărturisirea aceleiaşi credinţe. Nu va fi lipsită nici rugăciunea unora pentru alţii, ca şi 
pentru toată lumea. La rugăciunea publică se simte cel mai bine prezenţa Duhului, şi tot aici, 
rugăciunea va avea în centru lauda, mulţumirea şi cererea: “Pe Tine Te lăudăm, pe Tine bine 
Te cuvântăm, Ţie îţi mulţumim, Doamne şi ne rugăm Ţie Dumnezeului nostru...”. 

Rugăciunea poate fi rostită după anumite îndreptare (cărţi de rugăciune) alcătuite de 
Biserică pentru diferitele situaţii ale vieţii, sau poate fi rostită şi sub formă improvizată, omul 
revărsându-şi în cuvinte proprii întregul simţământ în faţa Dumnezeu. Cărţile de rugăciune 
sunt foarte folositoare mai ales când “nu ştim ce să cerem”, sau în stările de “secetă duhovni¬ 
cească”, când duhul nostru este mut în faţa lui Dumnezeu... Rugăciunile improvizate sunt 
recomandate atunci când dorim să-i comunicăm lui Dumnezeu intimitatea sufletului nostru. 
Esenţial este ca la rugăciunea verbală cuvintele să fie rostite cu claritate şi evlavie. 

Practic vorbind, orice rugăciune trebuie începută prin invocarea Duhului Sfânt spre 

/V 

a ne conduce în cererile noastre. In înţelepciunea sa, Biserica a formulat anumite “rugăciuni 
începătoare”, prin invocarea, înainte de toate, a Duhului Sfânt, spre a-L avea călăuzitor şi 

/V 

împreună rugător în cererile noastre: “împărate ceresc, Mângâietorule, Duhul Adevărului 
care pretutindenea eşti şi toate le împlineşti, vistierul bunătăţilor şi dătătorule de viaţă, vino şi 
te sălăşluieşte întru noi şi ne curăţeşte pe noi de toată întinăciunea, şi mântuieşte, Bunule, 
sufletele noastre”. 

Apoi, rugăciunea se cuvine a fi urmată de adresarea către Tatăl prin cuvintele Fiului, 
adică de Rugăciunea Domnească, spre a ne ruga aşa cum Domnul însuşi ne-a învăţat. După 
ce I se aduce lui Dumnezeu însuşi laudă şi mulţumire, cererile să fie făcute în numele lui 
Hristos, invocând aspecte din activitatea Sa mântuitoare săvârşită pentru noi. 

Pentru ca rugăciunea să nu fie întreruptă şi sufletul tulburat, va trebui avut în vedere şi 
căutarea unui loc prielnic, aşa cum ne-a învăţat Domnul, să te “retragi în cămara ta”. 

Dorind ca gândul şi inima să ne fie permanent curate şi dăruite lui Dumnezeu, 
“rugăciunea inimii”, ca “neîncetată rugăciune” (I Tesaloniceni 5, 17), cu pomenirea neîntre¬ 
ruptă a numelui lui Iisus, va fi soluţia cea mai sigură să ne aducă pacea şi liniştea neîntreruptă 
a vieţii în comuniunea şi desăvârşirea ei în Dumnezeu. 

Vom încheia cu îndemnurile versificate, pornite dintr-un suflet pătruns de harul rugă¬ 
ciunii (Traian Dorz): “Roagă-te întotdeauna mai-nainte de-orice gând, / Rugăciunea-ţi 
limpezeşte orişice-ntrebări, oricând! / Roagă-te la deşteptarea dintr-un vis înspăimântat, / 
Rugăciunea te păzeşte de necazul neaşteptat! / Roagă-te când duhul leneş te îndeamnă să mai 
stai, / Rugăciunea-ţi dă puterea şi voinţa ce n-o ai! / Roagă-te când eşti la muncă, roagă-te-n 
odihna ta, / Roagă-te să poţi, oriunde, liniştit a fi şi-a sta!” 

8. POSTUL CA VIRTUTE SOMATICĂ 

Referindu-se la virtuţi şi vicii, Sfântul Ioan Damaschin împarte virtuţile în două 
categorii: virtuţi sufleteşti sau psihice, şi virtuţi trupeşti sau somatice. Dintre acestea din 
urmă cea mai importantă virtute este postul 

Una din cele mai importante virtuţi somatice este postul. El îşi împlineşte menirea 

ca asceză a trupului, dar şi ca unealtă a rugăciunii, a smereniei şi a celorlalte virtuţi 
prin care harul divin îşi arată roadele sale. 

Să vedem la început care este originea şi înţelesul postului creştin. 


8.1. Definiţia, originea şi înţelesul postului creştin 

1. Definiţia postului 

Postul este abţinerea sau înfrânarea totală sau parţială de la mâncare sau băutură pe 
timp limitat în scop religios-moral. 

Din această definiţie rezultă că postul creştin are un înţeles şi o aplicare specifică. El 
este în primul rând abţinere de la mâncare şi băutură pe timp limitat, ceea ce îi evidenţiază 
caracterul trupesc. El nu se va confunda, însă cu dieta alimentară, fiindcă are şi un aspect 
duhovnicesc, după cum vom vedea mai departe, în sensul că abţinerea de la mâncare şi băutură 
se întrepătrunde cu rugăciunea şi cu milostenia. Postul este, deci, un act bio-spiritual, angajând 
în întregime viaţa umană, sub forma unei asceze ce se desăvârşeşte prin rugăciune şi prin 
iubirea faţă de Dumnezeu şi în acelaşi timp faţă de semenii noştri, ca şi faţă de întreaga 


541 




Ascetica 


creaţie. Altfel spus, postul trupesc se întrepătrunde armonic cu postul sufletesc, în sensul că 
abţinerea de la bucate este corelată cu abţinerea de la păcate, precum şi cu neîntrerupta cultivare 
a virtuţilor creştineşti, ca viaţă în Hristos prin Duhul Sfânt. 

2. Originea postului 

Postul-spun Sfinţii Părinţi-este de origine divină. El a fost instituit mai întâi de Dum¬ 
nezeu, înaintea căderii omului în păcat, şi rezidă în porunca: „să nu mâncaţi!”. Astfel, în 
paradis — spune Sfântul Vasile cel Mare — nu se cunoştea nici tăierea animalelor, nici băutul 
vinului, „nici toate care tulbură mintea omenească”. 445 

Necesitatea postului este motivată şi de hrana dată prin poruncă divină primilor oameni: 
„Iată vă dau toată iarba ce face sămânţă pe toată faţa pământului şi tot pomul ce are sămânţă 
în el. Aceasta va fi hrana voastră” (Facerea 1,29). Tălmăcind această poruncă divină referitoare 
la hrana omului într-un limbaj tehnic, e ca şi cum am spune că motorului cutare pentru 
funcţionare optimă îi este necesar un anume carburant...Altfel spus, vei putea folosi, dacă 
vrei, şi alte forme de combustibil, dar acestea vor creea dificultăţi în funcţionarea maşinii... 
Şi-au dat seama oamenii mai târziu că această poruncă divină corespunde întru totul naturii 
lor. I-au înţeles mai bine sensul atunci când păcatul i-a făcut victime plăcerilor, poftelor şi 
îmbuibării.. .Dar, pentru a-şi salva natura din tirania obsedantă a mâncării şi băuturii, înţelepţii 
au creat dieta ca fel de trai adecvat, corespunzător nu numai cu privire la hrană şi 
băutură, ci şi referitor la somn, sau la raporturile cu mediul înconjurător. 

Cultivând dieta s-a ajuns la virtutea cumpătării, unde legea de bază era: „mănâncă 
pentru ca să trăieşti, nu trăi ca să mănânci!”. Sau cu privire la băutură, că primul pahar de 
vin îl bei de sete; al doilea de voie bună, iar al treilea şi celelalte duc la nebunie... Referitor la 
timpul când trebuie să serveşti masa, se obişnuia să se spună că masa de dimineaţă să o 
serveşti singur, cea de la prânz, cu prietenii, iar cina cu duşmanii. 

Toate acestea vin să confirme autoritatea divină a poruncii date în paradis cu privire la 
hrana oamenilor, la modul lor cumpătat de a se hrăni. Numai acest mod cumpătat de a se hrăni 
aduce sănătate şi bunăstare firii şi vieţii omeneşti. 

3. înţelesul postului 

/V 

a). înţelesul postului cu privire la natura umană 

Din cele până aici tratate, vedem că atât din definiţia postului, cât şi din porunca divină 
cu privire la hrană şi băutură, rezultă ideea de înfrânare sau de abţinere. Postul este abţinere 

/V 

sau înfrânare de la mâncare şi băutură. Infrânarea este obiectul practicii ascetice. Iar ca practică 
ascetică înfrânarea este un exerciţiu prin care se pune stavilă pornirilor pătimaşe ale firii, care 
prin îmbuibare duc la degradarea naturii umane. Filon din Alexandria arată că înfrânarea 


445 Omilia I despre post, Cuvântul III, trad. Pr. D. Fecioru, PSB 17, p. 348 

conduce la cer şi la nemurire, fiindcă se opune iubirii de plăcere, dăunătoare vieţii. 446 Existau 
şi secte numite encratite, care practicau înfrânarea ca pornire de distrugere asupra trupului, 
deoarece socoteau ei că materia este rea în sine de la creaţie. 447 

9 

A 

In Spiritualitatea Apuseană se accentuează cu precădere „înfrânarea carnală, desăvârşită 
şi absolută”, 448 ceea ce înseamnă că înfrânarea se referea mai mult la partea sensibilă, exterioară 
a naturii umane. Fericitul Augustin s-a ridicat cu multă energie împotriva maniheilor şi a 
„înfrânării lor mincinoase”. 449 

A 

In Spiritualitatea Răsăriteană, mai ales prin Sfântul Ioan Scărarul, care o sintetizează, 
înfrânarea va avea două aspecte esenţiale: \or\rr\ - înfrânarea spirituală şi <xig0t]tîi - înfrânarea 
sensibilă. 450 

A A 

înfrânarea spirituală se armonizează cu înfrânarea sensibilă, formând un tot unitar. In 
acest sens, postul va fi practicat sub forma lui integrală, adică abţinerea de la bucate şi 
abţinerea de la păcate. Aceasta înseamnă că postul ca înfrânare va avea un aspect duhovnicesc 
şi un aspect trupesc. Exprimând în concret aceasta, asceţii creştini atrag atenţia că nu e suficient 
să postim abţinându-ne numai de la mâncare şi băutură, ci trebuie să ne abţinem de la toate 
gândurile rele care se transformă în păcat (mânia, invidia, hula, mândria...), precum şi să 
asocieze postul cu înfrânarea de la plăcerea gustului şi cu înfrânarea celorlalte simţuri (vederea, 
auzirea, mirosul...). Altfel spus, trebuie să postim cu gândul, cu cuvântul, cu faptele, cu 
simţurile, cu somnul, şi în general să ne înfrânăm de la tot ceea ce dăunează vieţii noastre 
duhovniceşti. 

Arătam că postul ca înfrânare a trupului de la mâncare şi băutură se încadrează în 
asceza creştină, ca exerciţiu continuu de stăpânire asupra pornirilor pătimaşe ale trupului. 
Spre deosebire de formele radicale ale ascezei promovate de manihei şi de alte erezii encratite, 
care considerau materia de la diavol, rea în sine, asceza creştină protejează şi desăvârşeşte 
natura materială, fiindcă asemenea sufletului, şi trupul reprezintă creaţia lui Dumnezeu, având 
menirea vieţuirii veşnice alături de el. 

A 

întrucât asceza înseamnă exerciţiul care ordonează şi disciplinează simţurile spre a le 
armoniza şi converti vieţii spirituale, abstinenţa sau înfrânarea sancţionează întotdeauna excesul 
care dăunează, adică abuzul care dereglează buna funcţionalitate a naturii fizice a omului. 
Asceza creştină orientează totdeauna afirmativ şi creator înfrânarea, făcând să triumfe în noi 
împărăţia lui Dumnezeu, care „nu este nici mâncare, nici băutură, ci pace, bucurie şi dreptate 
în Duhul Sfânt” (Romani 14, 17). S-a spus pe bună dreptate că „noi nu postim pentru că ne 


446 Thomas Spidlik, Spiritualitatea Răsăritului creştin, voi. I, Manual sistematic, trad. rom. diac. Ioan 
I. Ică jr., Sibiu, 1997, p. 216 

447 idem, ibidem 

448 ibidem 

449 De continentia, PL 40, 348-372 

450 T. Spidlik, o.c.p. 216 

urâm trupul, ci pentru că îl iubim şi vrem să îl vedem mântuit împreună cu sufletul”. 451 De 
fapt „asceza aspiră la adevărata fire a cărei luptă nu este niciodată contra trupului, ci împotriva 
perversiunii acestuia, împotriva concupiscenţei ilegitime, care este împotriva firii”. 452 Aceasta 
înseamnă că „ cultura ascetică asigură echilibrul desăvârşit, ea nu este niciodată o simplă 
distrugere a patimilor, ci stăpânirea şi convertirea lor. Un adevărat ascet este un îndrăgostit 
împătimit de Dumnezeu şi de făptura lui”. 453 

De remarcat este faptul că postul ca abstinenţă depăşeşte instinctul de nutriţie (hrană 
şi băutură), oferindu-i o posibilitate de interpretare mult mai vastă, prin asocierea instinctului 

/V 

de reproducere şi a celui de atac. In felul acesta postul de la mâncare şi băutură atrage după 
sine abstinenţa sexuală, precum şi abţinerea de la mânie şi violenţă; de la invidie şi ură faţă de 
semeni. 

Asceţii creştini şi părinţii filocalici au văzut întotdeauna în practicarea postului un 
mijloc de temperare şi de eradicare a gastrimargiei (lăcomia pântecelui) ce duce la desfrânare 
(porneia). Sfântul Ciprian arată că „este cu neputinţă ca cel ce şi-a săturat stomacul să se 
poată lupta în cuget cu diavolul curviei”. 454 Pentru acest motiv, „începutul oricărei lupte 
împotriva păcatului şi a poftei este osteneala privegherii şi a postului, spune sfântul Isaac 
Şirul. Acesta din urmă este mai ales începutul luptei împotriva păcatului dinăuntru nostru. 

/V 

însemnul urii împotriva păcatului şi a poftirii lui în cei ce luptă în războiul nevăzut este să 
înceapă cu postul şi după aceasta cu privegherea de noapte, care le ajută la nevoinţă. 455 

Uşor ne explicăm rolul postului ca antidot al lăcomiei ce duce la desfrânare, dacă ne 
imaginăm o sobă încălzită pe care nu conteneşti a pune lemne...Ea va încălzi mereu cu tot 

/V 

mai multă putere...Dacă însă opreşti combustibilul, ea va înceta să dea căldură. In acest fel 
postul îndeplineşte o funcţie pedagogică, devenind un act de voinţă prin care proclamăm 
supremaţia spiritului asupra materiei. Postul este „spre supunerea trupului şi spre slăbirea 
pornirii lui spre patimi, căci zice Apostolul: „când sunt slab, atunci sunt tare” (II Corinteni 
12 , IO )”. 456 


/V 

b). înţelesul postului cu privire la mâncare şi băutură 

/V 

In altă ordine de idei, deşi postul reprezintă abţinerea totală sau parţială de la mâncărurile 
numite „ de dulce” (produse animale: lactate, ouă, carne, grăsimi animale), el nu vizează în 
mod special mâncarea ci abstinenţa sau înfrânarea, fiindcă aceasta se referă atât la 
cantitatea, cât şi la calitatea lor, şi, mai mult, la plăcerile şi poftele nesăbuite provocate de 


451 P.S. Petroniu Florea, o.c.p. 247 

452 Paul Evdokimov, Taina iubirii, (trad. rom.), Bucureşti 1994, p. 78 

453 idem, p. 104 

454 Filocalia, voi. I, trad. Pr. Prof. D. Stăniloae, Sibiu 1947, p. 119 

455 Cuvântul LXXXXV, Filocalia, voi. X, trad. cit. , p. 432 

456 Filocalia, voi. XI, p. 115 

varietatea alimentelor şi a băuturilor. Dacă s-a făcut cândva în Legea Veche deosebirea dintre 
„mâncărurile curate” şi „necurate”, aceasta nu mai rămâne valabilă şi în Legea Nouă, unde 
„toate sunt curate pentru cei curaţi” (Tit 1, 5). De fapt, nu mâncarea în sine este rea, fiindcă 
„toată făptura lui Dumnezeu este bună şi nimic nu este de lepădat, dacă se ia cu mulţumire” 
(I Timotei 4, 4). De aici şi îndemnul apostolic: „cel ce mănâncă să nu defaime pe cel ce nu 
mănâncă; şi cel ce nu mănâncă să nu osândească pe cel ce mănâncă, deoarece Dumnezeu l-a 
primit la Sine” (Romani 14, 3); „...Şi cel ce mănâncă pentru Domnul mănâncă, pentru că 
mulţumeşte lui Dumnezeu, iar cel ce nu mănâncă, pentru Domnul nu mănâncă, şi mulţumeşte 
lui Dumnezeu” (Romani 14, 6); „Deci nimeni să nu vă judece pentru mâncare şi băutură... 
care sunt umbra celor viitoare, iar trupul este al lui Hristos” (Coloseni 2, 16-17). 

Astfel deviza creştină raportată la mâncare şi băutură sintetizează spiritualizarea 
acestora: „ori de mâncaţi, ori de beţi, ori altceva de veţi face, toate să le faceţi spre slava 
lui Dumnezeu” (I Corinteni 10, 31). 

Prin urmare, nu mâncarea în sine este rea, „fiindcă nu ce intră pe gură necurăţeşte pe 
om, ci ceea ce iese din gură, adică din inimă: gândurile rele, desfrânările, uciderile, vicleşu¬ 
gurile, înşelăciunea, invidia, hula, trufia.. .toate aceste rele ies dinăuntru şi necurăţesc pe om” 
(Marcu 7,21-23). 

De aici rezultă că postul nu combate mâncarea şi băutura în sine, ci îmbuibarea şi 
excesul în folosirea lor. Acest fapt este demonstrat şi de posibilitatea îmbuibării cu mâncăruri 
de post, cunoscut fiind că arta culinară găseşte tot mai multe şi variate reţete, care să stimuleze 
plăcerea gustului, încât scăpând de sub controlul voinţei, apare îmbuibarea, fără a se remarca 
nici o îmbunătăţire a vieţii duhovniceşti. 

Apostolul priveşte viaţa duhovnicească în perspectiva veşniciei, postul rămânând doar 
un mijloc al promovării ei, un mijloc relativ ca însăşi viaţa de aici şi de acum: „bucatele sunt 
pentru pântece şi pântecele pentru bucate, dar Dumnezeu va strica şi pe unele şi pe celelalte.. .Iar 
trupul este pentru Domnul” (I Corinteni 6,13). Trupul fiind creaţia lui Dumnezeu, deşi trecător 
datorită păcatului, păstrează totuşi în sine o menire şi o devenire veşnică. De aici nevoia lui 
de spiritualizare sau de sfinţenie, asemenea sufletului. „Trupul fiind pentru Domnul” devine 
un instrument al lucrării harului divin, ştiut fiind că harul primit prin Sfintele taine se transmite 
de la trup la suflet. La fel şi sfinţenia dobândită prin înfrânare face ca trupul nepătimitor să 
ridice sufletul spre zările veşnicei. 


8.2. Postul ca rugăciune a trupului 

/v 

Intr-o anume situaţie, Mântuitorul arată că puterea duhovnicească de a învinge duhurile 
necurate se realizează prin „rugăciune şi post” (Matei 1 7,2 1). Prin rugăciune sufletul nostru 
intră în comuniune cu Dumnezeu. Dar nu oricum poate intra sufletul în comuniune cu Dum- 


545 




Ascetica 


nezeu. „Un suflet sătul este o piedică către rugăciunea curată, iar Duhul Sfânt nu vine când 
pântecele nostru este plin”, 457 spune un părinte filocalic. 

Ne explicăm uşor modul în care postul face rugăciunea curată, dacă ne gândim la 
faptul că, dorind să stăm de vorbă cu o persoană căreia îi acordăm o cinstire deosebită şi cu 
care dorim să comunicăm lucruri de mare importanţă pentru viaţa noastră, ne retragem din 
zgomotul din jurul nostru, pentru a putea comunica în condiţii optime. Tot aşa se întâmplă şi 
când dorim să comunicăm cu Dumnezeu, ne retragem din vuietul tumultuos al plăcerilor şi al 
poftelor, şi astfel putem comunica într-o totală detaşare de lume şi într-o totală dăruire Lui. 

Corelaţia dintre rugăciune şi înfrânarea prin post, face ca şi acesta din urmă să devină 
o rugăciune, care manifestată în exterior poate fi numită rugăciunea trupului. S-a remarcat 
că „postul desemnează (în trup) prin frumuseţea sa o icoană a vieţii nemuritoare, purtarea pe 
care el o implică sugerează starea veacului celui nou şi ne învaţă ce hrană duhovnicească vom 

/V 

primi la înviere. In această perspectivă eshatologică şi în strânsă relaţie cu rugăciunea, postul 
apare legat în chip esenţial de „viaţa îngerească” a monahilor”. 458 

Este cunoscut faptul că înţelepţii greci duceau o viaţă ascetică (înfrânată şi cumpătată), 
fiindcă numai aşa aveau acces la filosofie. Pentru creştini cea mai mare filozofie este 
rugăciunea, deoarece prin ea participăm la adevărul şi binele suprem. Dar pentru ca rugăciunea 
să fie curată, şi trăirea interioară a minţii, şi exterioară a simţurilor, trebuie să fie pătrunsă de 
sfinţenia duhului lui Hristos pe care îl avem primitor şi mijlocitor al rugăciunii noastre (Romani 
8, 34). La această sfinţenie se ajunge prin asceză, iar postul integral este exerciţiul cel mai 
eficient al ascezei ce poate face posibilă rugăciunea curată. Atât de mult a pătruns postul 
alături de rugăciune în evlavia creştină, încât după mărturia Didahiei (I, 3), primii creştini nu 
numai că se rugau pentru duşmani dar în acelaşi timp posteau pentru ei, adică: se rugau şi 
posteau. Pe bună dreptate putea conchide Nichifor Crainic că „nici rugăciunea fără asceză, 
nici asceza fără rugăciune n-ar putea subzista”. 459 Dar trebuie să precizăm că „nici o asceză 
fură dragoste nu apropie de Dumnezeu”. 460 Această simbioză specifică între asceză, rugăciune 
şi dragoste reprezintă un adevăr definitoriu postului ca exerciţiu ascetic şi ca instrument al 
rugăciunii. Nu numai sufletul se poate împărtăşi de harul Sfântului Duh, şi prin rugăciune să 
intre în comuniune de iubire cu Dumnezeu, ci şi trupul. Şi trupul poate deveni prin har „templu 
al Duhului Sfânt” (I Corinteni 6, 19), iar curăţia lui prin postul integral (al minţii şi al 
simţurilor) îl face propriu sfinţeniei lui Dumnezeu şi apt să abordeze asemenea sufle¬ 
tului şi împreună cu el aceeaşi comuniune de rugăciune. De aici şi îndemnul apostolic: 
„preamăriţi dar pe Dumnezeu în trupul vostru şi în duhul vostru, care sunt ale lui Dumnezeu” 
(I Corinteni 6, 20). 

457 Cuviosul Siluan Athonitul, între iadul deznădejdii şi iadul smereniei, (trad. rom.), Alba lulia, 

1994, p. 228-229 

458 T. Spidlik, o.c.p. 363-364 

459 Nichifor Crainic, Sfinţenia - împlinirea umanului, laşi, 1993, p. 127 

460 Paul Evdokimov, Ortodoxia, Bucureşti 1996. p. 26 

Prin urmare, trupul se roagă prin post în sensul că prin sfinţenia la care ajunge, 
devine primitor al harului divin, putându-se împărtăşi prin rugăciune, asemenea sufle¬ 
tului, de comuniunea iubirii lui Dumnezeu. 

Această realitate duhovnicească ne oferă posibilitatea de a completa definiţia 
rugăciunii, în sensul că rugăciunea este ridicarea minţii, a inimii şi a trupului în 
comuniunea iubirii şi a sfinţeniei lui Dumnezeu. 

Pe de altă parte, Origen lărgeşte sfera rugăciunii şi arată că „întrucât săvârşirea binelui 
şi împlinirea poruncilor fac parte din rugăciune, trebuie să înţelegem că nu se poate să nu 
împreunăm rugăciunea cu fapta bună şi fapta bună cu rugăciunea. Numai aşa putem socoti 
împlinită porunca: „rugaţi-vă neîncetat” (I Tesaloniceni 5, 17), considerând întreaga viaţă a 
creştinului ca o neîntreruptă rugăciune, din care ceea ce numim noi în mod obişnuit „rugăciune”, 
nu-i decât o părticică”. 461 

/V 

In acest context larg, când întreaga viaţă virtuoasă poate fi identificată cu rugăciunea, 
postul ca exerciţiu al sfinţeniei, constituie o rază de lumină a rugăciunii, mai precis rugăciunea 
trupului. 

A 

In altă ordine de idei, rugăciunea trupului se evidenţiază şi în cadrul „tehnicii” psiho- 
fizice, ca metodă a neîncetatei rugăciuni a lui Iisus, baza isihasmului ortodox. Astfel, punerea 
în practică a rugăciunii inimii presupune cinci condiţii: „izolarea, liniştea, lipsa luminii, 
nemişcarea, poziţia şezândă”. Vedem fără prea mare greutate din chiar această simplă 
enunţare, comuniunea de o potrivă a sufletului şi trupului ca subiecte ale rugăciunii. Faptul că 
şi trupul se roagă o dovedeşte harul lui Dumnezeu coborât asupra lui prin rugăciune. Harul 
divin se revarsă nu numai ca linişte duhovnicească asupra sufletului, ci şi ca lumină taborică 
asupra trupului, aşa cum s-a întâmplat cu prilejul schimbării la faţă a Domnului: „Şi s-a 
schimbat la faţă înaintea lor şi a strălucit faţa lui ca soarele...” (Matei 17, 2). 

De aici vedem că expresia cea mai înaltă a rugăciunii trupului este lumina sfinţeniei 
care transfigurează materia prin împreuna ei lucrare cu sufletul şi cu duhul omului. Sfântul 
Grigorie Palama arată că „firea înţelegătoare şi raţională a sufletului fiind zidită împreună 
cu trupul pământesc a primit de la Dumnezeu Duhul de viaţă făcător prin care ţine la un loc şi 
face viu trupul unit cu el”. 462 


8.2.1. Postul ca jertfă adusă lui Dumnezeu 

Pe lângă faptul că postul reprezintă o condiţie a rugăciunii, el poate fi considerat în 
acelaşi timp şi ca o jertfa a rugăciunii în trup, după cuvintele apostolului: „aduceţi trupurile 


461 Despre rugăciune, XII, 2, PSB 7, p. 224 

462 Filocalia, voi. VII, p. 443-444. 

voastre ca pe o jertfa vie, sfântă şi bine plăcută lui Dumnezeu, ca închinarea voastră duhovni¬ 
cească” (Romani 12, 1). 

Este cunoscută mulţimea jertfelor ce erau aduse veacuri de-a rândul pentru izbăvirea 
oamenilor din păcat. Sfântul Apostol Pavel recomandă însă ca noi să aducem trupurile noastre 
ca pe o jertfă vie, sfântă şi bine plăcută lui Dumnezeu. Jertfa implică în sine durerea, iar lupta 
pentru ideal pretinde întotdeauna o jertfa. Idealul cel mai măreţ al creştinului este eliberarea 
de păcat şi dobândirea duhului vieţii lui Hristos spre comuniunea veşnică cu Dumnezeu. Aşa 
cum prin jertfa Sa, Hristos ne-a deschis acest ideal măreţ, „cei ce sunt ai lui Hristos sunt 
datori să-şi răstignească trupurile împreună cu poftele şi cu patimile lor” (Galateni 5, 24). 
Această răstignire a patimilor şi a poftelor, respectiv a plăcerilor trecătoare şi de multe ori 
înşelătoare în favorul dobândirii vieţii lui Hristos, ridică postul pe piedestalul jertfei aduse lui 
Dumnezeu, ca o dăruire Lui. Aceasta este o jertfa vie. Dumnezeu ne cere jertfa noastră vie şi 
ne ajută prin harul lui să dobândim bunurile duhovniceşti ca bucurii veşnice ale comuniunii 
cu El. Aşa cum „prin păcatele noastre răstignim a doua oară pe Hristos” (Evrei 6, 6), tot astfel 
prin lepădarea şi omorârea păcatelor noastre facem ca trupurile noastre să învie şi să se 
sfinţească prin puterea vieţii lui Hristos. Pe de altă parte, aşa cum în jertfa martirilor pentru 
Hristos era prezentă jertfa şi biruinţa Lui, tot astfel şi în jertfirea patimilor şi a poftelor 
pământene se simte întotdeauna prezenţa Lui tainică de jertfa, încât printre spinii înfrânării 
noastre rodesc trandafirii cerului. 

Jertfa vie pentru Dumnezeu prin post se îmbină armonic cu jertfa de milostenie pentru 
cei ce continuă până la sfârşitul veacurilor suferinţa şi nevoile lui Hristos în lume. Această 
jertfire prin post a intrat de timpuriu în practica primilor creştini. Un document din secolul II 
ne arată că „dacă la ei era cineva nevoiaş şi sărac şi ceilalţi nu aveau bucate prisositoare, 
atunci postesc două sau trei zile ca să împlinească nevoia de hrană a săracilor”. 463 


8.2.2. Postul ca act de cult 

După cum vedem, se cuvine să aducem trupurile noastre ca jertfa vie, sfântă, şi ca 
închinare lui Dumnezeu. Această închinare indică faptul că postul ca rugăciune a trupului a 
fost şi trebuie cultivat cu evlavie ca act de cult. Aşa, de pildă, Moise a postit înaintea primirii 
Legii pe Muntele Sinai (Ieşirea 34, 20). S-a instituit chiar şi un post public, fixându-se o zi 
specială, numită „a împăcării”, sau „a curăţiei”, evlavia manifestându-se prin umilirea sufle¬ 
tului şi prin înfrânarea trupului (Levitic 16,29-34; 23, 27-30). Este cunoscut apoi postul de 
căinţă al ninivitenilor, ţinut de rege, dregători, adulţi, copii şi chiar de animale (Ioan 3, 5-8). 


463 Apologia lui Aristide, XV, 9, trad. Pr. Prof. D. Fecioru, în rev. Mitropolia Banatului, nr. 7-8/ 1983, 
p. 432 - 433 

De aici vedem că postul ca act de cult întruneşte în sine atât aspectul de jertfa, cât şi 
cel de sfinţenie, devenind post integral, în sensul că cinstirea adusă lui Dumnezeu prin jertfa 
trupului, formează o unitate de acţiune cu jertfirea păcatelor. Un astfel de post va fi numit de 
profeţi: „post sfânt” (Ioil 1, 14). De aici vedem că profeţii vor promova tot mai mult sensul 
spiritual al postului, făcând să triumfe dreptatea şi sfinţenia lui Dumnezeu în lume: „Nu ştiţi 
voi postul care îmi place? - zice Domnul. Rupeţi lanţurile nedreptăţii, dezlegaţi legăturile 

A 

jugului...împarte pâinea ta cu cel flămând, adăposteşte în casa ta pe cel sărman, pe cel gol 
îmbracă-1... Atunci lumina ta va răsări ca zorile...Dreptatea ta va merge înaintea ta, iar în 
urma ta slava lui Dumnezeu” (Isaia 58,68). 

Postul ca act public cu caracter special a fost determinat de apariţia unor evenimente 
triste în viaţa poporului şi a comunităţii, precum: la moartea unui conducător, sau pentru 
înlăturarea unor calamităţi socotite ca pedepse venite din partea lui Dumnezeu (Judecători 
20,26; Estera 4,13; Ieremia 36, 9). 

Ca unul care „nu a venit să strice legea, ci să o împlinească” (Matei 5,17), Mântuitorul 
a postit 40 de zile şi 40 de nopţi înaintea începerii activităţii Sale mesianice. 

Postul ca act de cult a fost încă dintru început practicat în viaţa Bisericii, prin înlocuirea 
zilelor de luni şi joi din tradiţia comunităţii iudaice, cu miercurea şi vinerea, în amintirea 
mântuitoarelor patimi ale Domnului. 464 

Comunitatea creştină practica postul alături de rugăciune cu prilejul săvârşirii Sfintelor 
taine a Botezului şi Hirotoniei, precum şi înaintea evenimentelor mai însemnate din viaţa 
Bisericii: „Şi slujind ei Domnului şi postind, a zis Duhul Sfânt: „Osebiţi-mi pe Varava şi pe 
Saul la lucrul la care i-am chemat. Atunci, postind şi rugându-se, şi punând mâinile peste ei, 
i-au lăsat să plece” (Fapte 13,2-3); „Şi hirotonindu-le preoţi la fiecare biserică, rugându-se cu 
posturi, i-au încredinţat Domnului în care crezuseră” (Fapte 14, 23). Didahia ne arată că 
hotărârea bisericii primare cu privire la botez era ca „înainte de botez să postească cel ce 
botează, şi cel botezat şi alţi câţiva, dacă pot. Porunceşte, însă, ca cel ca avea să se boteze, să 
postească o zi sau două înainte”. 465 

S-a încetăţenit apoi obiceiul ca postul să fie alăturat Tainei Pocăinţei pentru ca 
împărtăşirea cu Trupul şi Sângele Domnului să fie primită cu vrednicie de credincioşi. 


8.3. Postul ca unealtă a virtuţii 

5 


După cum am văzut din cele până aici tratate postul ca înfrânare sau abstinenţă este un 
act al ascezei creştine. El nu reprezintă un scop în sine, ci un exerciţiu, adică un mijloc de a ne 


464 Didahia VIII, 1, trad. Pr. D. Fecioru, PSB I, Bucureşti, 1979, p. 29 

465 Didahia VII, 4 - PSB I, p. 28 

A 

înduhovnici viaţa. Scopul vieţii duhovniceşti rezidă în sfinţenia ei prin practicarea virtuţii. In 
felul acesta, postul nu reprezintă virtutea însăşi, nici sfinţenia realizată, ci mijlocul sau exerciţiul 
deopotrivă a sufletului şi al trupului de a o dobândi. Virtutea, spun părinţii filocalici, marii ei 
trăitori, se naşte şi se dezvoltă prin supremaţia spiritului asupra materiei, mai concret, prin 
înfrânarea simţurilor şi convertirea lor în armonia minţii curăţite de gândurile pătimaşe. „Orice 
virtute - spune sfântul Maxim Mărturisitorul este însoţită de plăcere şi de durere: durere 
pentru trup, care se lipseşte de simţirea dulce şi lină, şi plăcere pentru suflet, care se desfată în 
duh cu raţiunile curăţite de tot ce cade sub simţuri ”. 466 

5 5 9 

Un părinte filocalic arată că postul „este numai o unealtă, ducând spre cumpătare 
pe cei ce voiesc. Deci, cei ce se nevoiesc, nu se cade să se laude cu postul.. .căci meşterii nici 
unui meşteşug nu se laudă cu uneltele lor, ca şi când ar fi rezultatul meşteşugului lor, ci 
aşteaptă fiecare să isprăvească lucrul de care s-a apucat, ca din el să arate destoinicia 
meşteşugului lor ”. 467 

Sfântul Grigorie de Nyssa arată că „pe lângă postul cel trupesc şi pe lângă înfrânarea 
cu privirea la lucrurile materiale, mai este şi un post netrupesc şi o înfrânare nematerială; 
iar acestea nu sunt altceva decât îndepărtarea sufletească de la cele rele. De altfel, numai 

A 

în vederea acesteia ni s-a legiuit nouă şi înfrânarea de la mâncăruri. Indepărtaţi-vă deci, cu 

A 

postul vostru sufletesc, de la răutate!.. .înfrânaţi-vă de la poftirea lucrurilor străine! Fugiţi de 
câştigul nedrept!...Ce câştig vei avea dacă nu mănânci cele ale tale, dar iei, în schimb, cu 
nedreptate, cele ale săracului? Şi unde este credinţa ta creştină dacă bând numai apă, ţeşi în 
schimb vicleşuguri şi însetezi de sânge, din răutate? Iuda a postit şi el împreună cu cei 
doisprezece; dar neputându-şi ţine în frâu patima iubirii de arginţi, cu tot postul lui nu a putut 
agonisi nimic spre mântuire. Nici diavolul nu mănâncă fiindcă este duh fără de trup; dar din 
cauza răutăţii, s-a prăvălit, totuşi, dintru înălţime...Vă spun de mai înainte şi vă dau de mai 
înainte mărturia mea, că apa, verdeţurile şi masa cea fără de carne, nu vă va folosi la nimic 
atâta vreme cât dispoziţia voastră lăuntrică nu va fi şi ea pe potriva înfăţişării voastre din 
afară. Postul a fost legiuit pentru curăţia sufletului. Deci, dacă sufletul este întinat de gânduri 
şi de hotărâri rele, pentru ce atunci, mai consumăm în zadar numai apă?... Postul este temelia 
virtuţii ”. 468 

9 

într-o lucrare „Despre virtuţi şi vicii sufleteşti şi trupeşti” Sfântul Ioan Damaschin, 
face deosebirea dintre virtuţile sufleteşti şi cele trupeşti, numite şi somatice. 

Virtuţile sufleteşti antice au un caracter general, ce implică toate celelalte virtuţi: 

„Virtuţile sufleteşti zicem că sunt mai întâi aceste patru cele mai generale, care sunt: 
bărbăţia, prudenţa, cumpătarea şi dreptatea. Din acestea se nasc virtuţile sufleteşti: 


466 Răspunsuri către Talasie, 58, Filocalia, voi. III, p. 306 

467 Diadoh al Foticeii, Cuvânt ascetic, Filocalia, voi. I, p. 352-353 

468 Despre iubirea fată de săraci, trad. Pr. Olimp N. Căciulă, în rev. „Glasul Bisericii”, 
nr. 11-12/1957, p. 672-673 

credinţa, nădejdea, dragostea, rugăciunea, smerenia, blândeţea, îndelunga răbdare, suferirea 
răului... simplitatea, neiubirea de argint, compătimirea, milostenia, generozitatea, neîntristarea, 
sfiala, evlavia, dorinţa bunurilor viitoare dorul după împărăţia lui Dumnezeu... 

Virtuţile trupeşti sunt numite spycdaa, adică unelte, sau instrumente ale virtuţilor 
sufleteşti , 469 care se nasc întru cunoştinţă şi după Dumnezeu şi duc pe om afară de orice 
făţărnicie şi dorinţă de a plăcea oamenilor, la înaintarea în smerenie şi nepătimire, sunt acestea: 
înfrânarea, postul, foamea... privegherea, plecarea deasă a genunchilor, neîmbăierea, 
mulţumirea cu o singură masă... băutura de apă, culcarea pe pământ, sărăcia, austeritatea, 
neîmpodobirea, singurătatea... tăcerea, liniştea, procurarea celor de trebuinţă prin lucrul 
mâinilor... Toate acestea sunt cât se poate de necesare şi de folositoare când trupul e 
sănătos şi tulburat de patimi trupeşti. Iar dacă e neputincios şi cu ajutorul lui Dumne¬ 
zeu a biruit acestea, nu sunt aşa de necesare, întrucât sfânta smerenie şi rugăciunea 
întregesc toate ”. 470 

De aici trebuie să reţinem patru elemente specifice ascezei creştine. 

1. Virtuţile trupeşti sunt unelte ale virtuţilor sufleteşti. Ele nu au scop în sine, ci sunt 
mijloace sau instrumente care ne ajută să dobândim virtuţile sufleteşti. 

2. Virtuţile trupeşti constituie doar un exerciţiu al înfrânării „zburdărilor trupeşti” (ce 
tind spre patimi). 

3. Virtuţile trupeşti nu sunt obligatorii atunci când trupul devine neputincios şi când 
nu este tulburat de patimi. 

A 

4. întreaga asceză creştină are ca scop desăvârşirea „sfintei smerenii”, ca şi condiţie a 
lucrării harului divin spre mântuire; şi a „rugăciunii” - ca şi comuniune cu Dumnezeu şi 
izvor al virtuţilor. 

Un părinte filocalic ne îndeamnă să depunem tot efortul pentru a dobândi prin postul 
trupesc virtutea cumpătării care ne conduce la sfinţenia lui Dumnezeu: „Nu-ţi pune toată 
silinţa şi nădejdea numai în postul trupesc, ci postind cu măsură şi după puterea ta, sileşte-te 
în lucrarea minţii. De ai puterea să te îndestulezi numai cu pâine şi apă, este bine... Dar să 
nu-ţi pară că ai realizat ceva deosebit postind astfel, ci nădăjduieşte a câştiga din post întreaga 
cumpătare şi aşa îţi va fi postul de folos”. 471 

Sub aspect practic un ascet creştin ne îndeamnă la fel cu privire la exercitarea postului 
în vederea dobândirii virtuţii cumpătării: „Dacă ajunezi până seara, atunci să nu mănânci 
până te saturi, ca să nu zideşti iarăşi, cele ce le-ai dărâmat odată”. 472 

Din cele până aici tratate, vedem că postul reprezintă o osteneală (nevoinţă) trupească 
prin înfrânarea de la mâncare şi băutură, dar în acelaşi timp şi o luptă continuă cu forţele 


469 P.G. 95,85. 

470 Filocalia, voi. IV, trad. Pr. Prof. Dr. Dumitru Stăniloae, Sibiu, 1948, p. 186 -187. 

471 Filocalia, voi. VIII, p. 602 

472 Filocalia, voi. IV, p. 44 

răului din sufletul nostru, făcând ca prin dobândirea cumpătării, ca sfinţenie a vieţii, să ne 

întărim voinţa şi astfel să dobândim caracterul religios - moral creştin ca statornicie în 
săvârşirea virtuţii. 


8.4. Bucuria duhovnicească şi măsura în practicarea 

postului 

Postul ca expresie exclusivă a evlaviei exterioare devine o abstinenţă sau o înfrânare 
apăsătoare, deoarece este lipsită de convingerea şi motivaţia pe care i-o dă credinţa, nădejdea 

A 

şi dragostea către Dumnezeu ca forme de manifestare ale evlaviei duhovniceşti. In limba 
noastră expresia: „zi de post” este folosită pentru a reda prin comparaţie lungimea unei situaţii 
neplăcute, greu de suportat... fiindcă trece parcă cu mai multă încetineală decât zilele de 
bună dispoziţie, la care îşi aduce din plin contribuţia şi hrana îmbelşugată... George Coşbuc 
plasticizează printr-o comparaţie sugestivă „lungimea zilei de post” în poezia „Iarna pe uliţă”. 
Ne este prezentat aici „un copil al nu ştiu cui”, care purta o căciulă „mare cât o zi de post”... 

Interpretând sub această formă înfrânarea prin post, acesta prezintă mai mult spinele 
care înţeapă şi doare, decât frumuseţea şi parfumul trandafirului care creşte şi se dezvoltă 
spre cer, străbătând printre spinii abstinenţei... 

A 

In timpul Mântuitorului în practicarea evlaviei, accentul cădea în practicarea postului 
pe elementul de căinţă, ca zdrobire a inimii. Postul avea un caracter expiativ de ispăşire 
a greşelii sau a păcatului prin suferinţă. El era expresia regretului şi umilinţei în faţa dreptăţii 

A 

lui Dumnezeu, care cere pedeapsa faptelor rele săvârşite. In această formă, postul ca înfrânare 
aduce sentimentul de tristeţe, care aşteaptă milostivirea lui Dumnezeu. Mântuitorul 
schimbă această mentalitate, şi o dată cu ea răstoarnă tabla de valori, transformând tristeţea 
în bucurie duhovnicească. Această nouă mentalitate despre post se bazează pe faptul că 
Dumnezeu nu este numai atotdrept, ci mai ales este părintele nostru bun şi iubitor, care 
aşteaptă întoarcerea păcătoşilor spre a le acorda iertarea Sa. în această situaţie, postul 
nu este spinele care creează durerea, ci trandafirul care creşte printre spinii înfrânării. 
De aici rezultă naturaleţea şi bucuria duhovnicească pe care le aduce postul temeluit pe o 
nouă comuniune cu Dumnezeu. Astfel Mântuitorul spune în acest sens: „Şi când postiţi nu 
fiţi trişti ca făţarnicii, că îşi smolesc feţele, ca să arate oamenilor că postesc... Iar tu când 
posteşti, unge-ţi capul şi spală-ţi faţa, ca să nu te arăţi oamenilor că posteşti, ci Tatălui tău cel 
ce vede în ascuns. Şi Tatăl tău cel ce vede în ascuns, îţi va răsplăti la arătare”. (Matei 6, 
16 - 18 ). 

Se simţea nevoia acestei precizări, întrucât în acele timpuri, în practicarea postului, 
lipsea sinceritatea credinţei ca legătură şi comuniune cu Dumnezeu, precum lipsea şi naturaleţea 

actelor morale şi discreţia în faţa oamenilor, precum lipsea şi bucuria duhovnicească ca rezultat 
al harului lui Dumnezeu. 

/V 

In concret, pentru a apărea mai mult în faţa oamenilor că postesc, fariseii acelor timpuri 
aveau feţele triste şi încruntate, iar când practicau un post mai sever, mergeau pe stradă cu 
capetele plecate, încât nici nu se salutau unul pe celălalt. La posturile recomandate pentru 
ploaie, încetau orice fel de activitate, umblau desculţi, nespălându-se şi neungându-şi părul, 

/V 

nici cu ulei, nici cu aromate. Imbrăcau veştmânt sub formă de sac, şi, smolindu-şi feţele, îşi 

/V 

puneau pe cap cenuşă. In această formă de-a dreptul hilară, nu manifestau nici un fel de căinţă 
interioară, ci se lăudau chiar în faţa lui Dumnezeu că postesc de două ori pe săptămână, cum 
este relatat cazul în pilda vameşului şi fariseului... 

Postul ca bucurie duhovnicească nu este o simplă înfrânare exercitată mecanic, din 
obişnuinţă, impusă de anumite tradiţii venite exclusiv din exterior. Prin post realizăm bucuria 
duhovnicească numai atunci când conştientizăm valoarea lui ca înălţare a sufletului 
prin rugăciune în comuniunea de iubire şi de har a lui Dumnezeu. Harul rugăciunii 
aduce această bucurie sfântă, făcând din post un exerciţiu (şi nu un simplu obicei) de a ne 
elibera tot mai mult de poftele şi patimile vieţii pământene, spre a simţii şi anticipa zorile 
luminoase ale vieţii celei adevărate în eonul ce va să vină... 

9 

A 

înălţat de har în comuniunea iubirii lui Dumnezeu, postul ca act al înfrânării se 

/V 

împlineşte în iubirea îndreptată spre semenul nostru. In felul acesta, postul ca bucurie 
duhovnicească este un act de rugăciune şi de milostenie. Cel ce posteşte sub imboldul 
harului divin, simţindu-se înălţat în bucuria comuniunii lui Dumnezeu, va depăşi 
egoismul, făcându-se totdeauna bucuria altora!... 

Pentru a nu se tulbura bucuria duhovnicească a postului se impune măsura în 
practicarea lui. Aceasta înseamnă că postul nu vizează numai calitatea, ci şi cantitatea ali¬ 
mentaţiei. Asceţii creştini au arătat că dreapta socoteală sau măsura este potrivită puterilor 
fiecăruia. Sfântul Atanasie spune că „nu există o singură regulă a postului, nici un singur mod 
al împărtăşirii de bucate, şi nici nu se potriveşte aceeaşi măsură tuturor, întrucât nu toţi au 
aceeaşi putere, vârstă, iar alţii sunt mai slăbiţi chiar din pricina îndelungatei postiri”. 473 

Sfântul Ioan Casian, pledând pentru dreapta socoteală în practicarea postului spune: 
„Suntem datori să dobândim cu toată puterea şi cu toată sârguinţa noastră darul deosebirii, 
care ne va putea păzi nevătămaţi de întinderea peste măsură spre amândouă părţi. Căci despre 
amândouă zic Părinţii că sunt la fel de vătămătoare: atât întinderea peste măsură a postului, 
cât şi săturarea pântecelui; atât privegherea peste măsură, cât şi săturarea de somn; şi, la fel, 
toate trecerile peste măsură. Am cunoscut pe unii care n-au fost biruiţi de îmbuibarea pântecului, 
dar au fost doborâţi de postirea fură măsură şi s-au rostogolit spre aceeaşi patimă a îmbuibării 

/V 

pântecelui din slăbirea ce le-a venit din postirea peste măsură. îmi aduc aminte că şi eu am 


473 Epistola către Castor, PG 28, 872 D 


553 




Ascetica 


păţit una ca aceasta. Aşa de mult mă înfrânam, încât uitam de trebuinţa hranei până şi două, 
trei zile şi nicidecum n-aş fi dorit hrana de nu m-ar fi îndemnat alţii să mănânc. Mai greu 
m-am primejduit din pricina nemâncării, decât din pricina îmbuibării pântecelui”. 474 

A 

In sfârşit, Sfântul Maxim Mărturisitorul ne povăţuieşte: „Dă trupului tău putere şi 
toată nevoinţa ta întoarce-o spre minte. Căci cel ce lucrează trupeşte, uneori este biruit de 
lăcomia pântecului, de somnul mult, de împrăştiere şi de vorbărie, şi prin acestea îşi întunecă 
mintea. Iar alteori îşi tulbură înţelegerea prin postul prelungit, prin privegheri şi prin osteneli 
peste măsură. Dar cel ce are grijă de minte contemplă, se roagă, cunoaşte pe Dumnezeu şi 
poate dobândi toată virtutea”. 475 


8.5. Aspecte ale practicării postului 

Pentru ca viaţa creştină să constituie o continuă practicare a virtuţii, prin înfrânarea de 
la mâncare şi băutură, Biserica a stabilit zile speciale de post precum şi perioade mai mari de 
postire. 

A 

încă din primul secol creştin au fost instituite ca zile de post miercurea şi vinerea, spre 
a înlocui lunea şi joia din tradiţia iudaică. Dat fiind faptul că postul este împreunat cu căinţa 
şi zdrobirea inimii, s-a stabilit ca acesta să fie oprit în zilele de bucurie precum duminica, ca 

A 

şi în marile sărbători împărăteşti: Naşterea Domnului, Bobotează, învierea Domnului şi 
Pogorârea Duhului Sfânt. 

Dată fiind semnificaţia unor sărbători, s-a stabilit ca ele să fie prăznuite cu postire. 
Aşa avem sărbătoarea închinată cinstirii Sfintei Cruci, Vinerea Sfintelor Patimi, Tăierea Capului 
Sfântului Ioan Botezătorul, etc. 

Pe lângă zilele de miercuri şi vineri, Biserica a rânduit şi perioade mai mari de post în 
vederea întâmpinării marilor praznice, pentru o pregătire duhovnicească specială a 
credincioşilor în vederea întâmpinării măritelor sărbători. Aceste perioade sunt: şase săptămâni 

A 

înainte de Praznicul Naşterii Domnului; şapte săptămâni înaintea învierii Domnului; două 
săptămâni înaintea praznicului Adormirii Maicii Domnului; două săptămâni sau mai puţin — 
în funcţie de data la care cade sărbătoarea Pogorârii Duhului Sfânt - înainte de comemorarea 
morţii martirice a Sfinţilor Apostoli Petru şi Pavel (29 iunie). 

Nu este greu de înţeles faptul că Biserica a rânduit posturi pe perioade mai mari de 
timp, dacă ne gândim la faptul că postul ca exerciţiu ascetic poate fi pus în comparaţie cu 
viaţa sportivă, din care, de altfel, a fost chiar preluată noţiunea de „asceză”, şi din ingenioasa 
comparaţie pe care Apostolul o face între alergarea din arenele sportive, şi alergarea duhovni- 


474 Filocalia, voi. I, p. 140-141 

475 Filocalia, voi. II, p. 109 

ceaşcă a atleţilor lui Hristos, spre dobândirea cununii neveştejite a desăvârşirii. Aşa cum 
sportivii se pregătesc timp mai îndelungat pentru competiţii, ducând chiar o viaţă ascetică în 
cantonamente, tot astfel şi perioadele de post pot constitui tot atâtea „cantonamente” duhov¬ 
niceşti în scopul pregătirii pentru întâmpinarea după cuviinţă a marilor praznice. Un lucru ce 
neapărat trebuie avut în atenţie de credincioşii care ţin perioadele mai mari de post este de 
ordin fiziologic şi rezidă în faptul că prin trecerea de la mâncările de post la cele de 
dulce, se produce o anume schimbare de metabolism, fapt care influenţează întregul 
organism, cu repercusiuni maladive mai ales asupra funcţiilor digestive şi circulatorii. 
Ca urmare, această trecere se va face cu chibzuinţă şi temperanţă, pe îndelete, fără 
abuzuri la mâncare şi băutură, căutând să se menţină virtutea cumpătării dobândită 
până acum. 

Cu privire la felul postirii, disciplina bisericească a stabilit mai multe grade: 

1. Postul integral sau ajunarea totală, care constă în abţinerea completă de la orice 
fel de mâncare şi băutură pe un timp limitat, de obicei o zi. Pentru slăbiciunile firii se poate 
lua seara cât mai târziu (când deja calendaristic am intrat în ziua următoare), puţină mâncare 
de post. 

2. Postul aspru în care se îngăduie consumarea hranei uscate: pâine, fructe uscate 
(seminţe), legume şi apă. 

3. Postul comun în care se admite consumarea mâncărilor gătite din alimente de origine 
vegetală. Este exclusă alimentaţia de provenienţă animală: carnea, ouăle, laptele. 

Sunt sărbători precum Bunavestire, care deşi cade în postul Sfintelor Paşti, bucuria 
sărbătorii nu va fi umbrită prin hrana de post, motiv pentru care Biserica a acordat dezlegare 
la carne de peşte şi puţin vin. 

Cât priveşte cantitatea hranei de post este stabilită de puterea fiecărui credincios în 
parte, avându-se totdeauna în vedere că postul ca înfrânare disciplinează simţurile şi poftele, 
fură a diminua puterile firii omeneşti, după cum au stabilit marii postitori creştini: „Nu pentru 
toţi oamenii este potrivit acelaşi regim alimentar, nici măcar unul asemănător, ci să se rânduiască 
fiecăruia ale regim, după starea lui”. 476 S-a stabilit „să se rânduiască în privinţa mâncării ceea 
ce i se potriveşte fiecăruia”. 477 Astfel, „cantitatea exactă de hrană care se consumă în post de 
către fiecare credincios, ritmul şi calitatea ei, nu trebuie discutate la modul general; acestea 
depind de capacităţile noastre individuale şi de conjuncturile exterioare ale vieţi noastre”. 478 

Date fiind condiţiile actuale ale vieţii, pentru acomodarea normelor disciplinar-mora- 
le la nevoile timpului, în şedinţa din 27 februarie 1956, Sfântul Sinod Al Bisericii Ortodoxe 
Române a stabilit următoarele pogorăminte cu privire la respectarea posturilor: 


476 Filocalia, voi. IX, p. 455 

477 Idem 

478 Alexander Schmemann, o.c.p. 126 

1. Sunt dezlegaţi de pravila postului copiii până la şapte ani. La fel, bătrânii trecuţi de 
şaizeci de ani, suferinzii cu dietă specială, precum şi călătorii aflaţi pe drumuri lungi şi 
istovitoare. Această hotărâre este pe deplin în duhul tradiţiei practicării postului: „De la cel 
ce este bolnav cu trupul, nu cere Dumnezeu post, înfrânare de la mâncare şi băutură, sau altă 
osteneală de nevoinţă a trupului, decât răbdare, mulţumire şi rugăciune duhovnicească şi să-i 
fie mintea şi gândul pururi la Dumnezeu”. 479 La fel, ne îndeamnă şi un părinte filocalic, 
practicant al postului: „când sârguindu-te pentru virtutea postirii, nu o poţi dobândi din pricina 
neputinţei tale, şi cu inima zdrobită te întorci cu mulţumire către Dumnezeu, însuşi faptul de 
a mulţumi milostivirii Lui ţi se va pune la socoteală, numai să te araţi pururi smerit înaintea 
Domnului şi să nu te înalţi faţă de nici un om”. 480 

2. Pentru copiii între 7-12 ani, precum şi credincioşii de orice vârstă cuprinşi de 
slăbiciuni şi suferinţe trupeşti, pravila postului este obligatorie în următoarele zile: 

• miercurile şi vinerile de peste an 

• prima şi ultima săptămână din perioada postului Crăciunului şi a Paştelui 

• cinci zile din postul Sfinţilor Apostoli 

• două săptămâni, adică întreaga perioadă a postului Adormirii Maicii Domnului 

• ajunul Crăciunului, ajunul Bobotezei, 29 august şi 14 septembrie. 

Pentru celelalte zile şi săptămâni din timpul marilor posturi bisericeşti, copiii de la 
7-12 ani şi credincioşii de orişice vârstă care sunt suferinzi, să fie dezlegaţi a mânca: peşte, 
brânză, ouă, lapte. 

Dacă de la postul trupesc pot exista dezlegări, de postul duhovnicesc nu poate fi nimeni 
dezlegat. Fiecare credincios e dator ca neîntrerupt să-şi trăiască viaţa în cumpătare, prin abţi¬ 
nerea de la plăcerile care pot degenera în patimi înrobitoare. Dacă în zilele de post „nu poţi 
ajuna până seara - ne îndeamnă un părinte filocalic - păzeşte-te măcar să nu te saturi”. 481 


ic ic ic 


479 Patericul, tipărit de Arhiepiscopia Ortodoxă Română de Alba lulia, 1999, p. 31 

480 Filocalia, voi. IV, p. 144 

481 Filocalia, voi. X, p. 305 

Grupări ascetice în Biserica primară 


GRUPĂRI ASCETICE IN BISERICA PRIMARA 

Rânduind viaţa duhovnicească a familiilor creştine, Sfântul Apostol Pavel acordă 
precădere factorului ascetic. Apostolul merge progresiv, gradat, combătând mai întâi desfrâul, 

/V 

ca să stabilească apoi înfrânarea, şi sfârşeşte prin a evidenţia viaţa de sfinţenie. In primul caz, 
el spune că „din cauza desfrânări, să-şi aibă fiecare femeia sa, şi fiecare femeie să-şi aibă 

/V 

bărbatul său” (I Corinteni 7,2). înfrânarea este indicată în susţinerea preocupărilor duhovni¬ 
ceşti: „Să nu vă lipsiţi unul de altul, decât din bună înţelegere pentru un timp, ca să vă 
îndeletniciţi cu postul şi cu rugăciunea...” (I Corinteni 7, 5). Viaţa de sfinţenie este redată 
prin harisma castităţii, a fecioriei: „Voiesc ca toţi oameni să fie ca şi mine. Dar fiecare are 
darul său de la Dumnezeu, unu aşa, iar altul într-alt fel. Zic celor necăsătoriţi şi văduvelor: 
bine este pentru ei de vor rămânea ca mine...” (I Corinteni 7, 8). Dat fiind faptul că „vremea 
este scurtă de acum, aşa că cei ce au femei să fie ca şi cum nu ar avea... Şi cei ce se folosesc 
de lumea aceasta, ca şi cum nu s-ar folosi deplin; căci chipul lumii acesteia trece, iar eu 
vreau să fiţi fără griji. Cel necăsătorit se îngrijeşte de ale Domnului, cum să placă Domnului; 
iar cel căsătorit se îngrijeşte de ale lumii, cum să placă femeii. Se deosebesc de asemenea 
femeia şi fecioara: cea nemăritată se îngrijeşte de ale Domnului, cum să placă Domnului, ca 
să fie sfântă şi cu trupul şi cu sufletul; iar cea măritată se îngrijeşte de ale lumii, cum să 
palcă bărbatului... Aşa că, cel ce îşi mărită fecioara face bine, iar cel ce nu o mărită face şi 
mai bine” (I Corinteni 7, 29-31). 

Urmând îndrumărilor apostolice, mulţi creştini au hotărât încă din aceea vreme să 
valorifice vocaţia fecioriei pe care Dumnezeu le-a dat-o ca pe o harismă, şi să trăiască viaţa în 
sfinţenie, atât sufletească cât şi trupească. Astfel au luat fiinţă în comunităţile creştine, 
întemeiate de apostoli, grupări ale văduvelor, fecioarelor, prezbiterilor şi diaconiţelor. 

Le vom vedea pe rând: 

1. Văduvele 

Lăsat la cârma Bisericii din Efes, Timotei este sfătuit de Sfântul Apostol Pavel să 
„cinstească pe văduvele care sunt cu adevărat văduve”. Iar dacă vreo văduvă are copii şi 
nepoţi, să-i înveţe pe aceştia să-şi respecte casa lor şi să dea răsplată părinţilor... Cea cu 
adevărat văduvă şi rămasă singură şi-a pus nădejdea în Dumnezeu şi stăruie în cereri şi rugăciuni 
noaptea şi ziua. Dar cea care trăieşte în desfrânare a murit de vie. Porunceşte-le şi aceasta, 
pentru ca ele să fie la adăpost de orice învinuire... „Pentru ca o văduvă să fie înscrisă ca atare, 
ea trebuie să aibă cel puţin 60 de ani, să fii fost femeia unui singur bărbat, să aibă mărturie 
pentru faptele ei bune... Văduvele tinere să se mărite, să aibă copii, să-şi vadă de casă şi să 
nu-i dea potrivnicului nici un prilej de ocară; că unele s-au abătut pe urmele satanei. Dacă un 

credincios sau o credincioasă are (în îngrijire) văduve, să le stea în ajutor, pentru ca Biserica 
să nu fie împovărată, ci să le ajute pe cele cu adevărat văduve” (I Timotei 5, 3-16). 

Din cele de mai sus vedem că văduvele luând votul castităţii, puteau face parte din 
gruparea respectivă după împlinirea vârstei de 60 de ani, având mărturie şi chezăşia unei 
comportări demne. Mai târziu în această grupare puteau fi înscrise văduve la 50 de ani, apoi 
chiar la 40 de ani. 482 Când Biserica va întemeia aşezămintele de asistenţă socială numite 
hirocomii pentru ajutorarea văduvelor neputincioase şi sărace, la conducerea acestora se aflau 
văduvele care făceau parte din gruparea respectivă a Bisericii. 

După ce Biserica a intrat în legalitate, văduvele au fost protejate de legile statului, care 
prevăd pedeapsa cu deportarea sau chiar cu moartea pentru cei ce ar răpi vreo văduvă. O altă 
lege din timpul lui Iustinian (sec. VI) prevedea că dacă răpitorii şi complicii lor vor fi prinşi 
de rudele văduvelor răpite, puteau fi omorâţi. 

Printr-o lege dată de împăraţii Valentinian şi Marcian, văduvelor li se asigura dreptul 
de a testa în mod valid bunuri, fie Bisericii, fie vreunui cleric, sau săracilor. 483 

Faptul că gruparea văduvelor încă dintru început se bucura de cinstire în întreaga 
Biserică creştină, o dovedeşte faptul că Sfântul Ignatie Teoforul (f 107) în drumul său spre 

A 

Roma, în vederea martirului, încheie epistola către smirneni cu cuvintele: „îmbrăţişez casele 
fraţilor mei, împreună cu soţiile şi copiii şi pe fecioarele cele numite văduve.. .”. 484 

Odată cu apariţia monahismului, multe văduve au îmbrăcat haina călugăriei, deşi despre 
gruparea lor se ştie că a rămas independentă în Bizanţ până în secolul al V-lea. 

2. Fecioarele 

La început fecioarele au trăit în sânul familiei din care făceau parte. Apoi s-au organizat 
în grupare, având ca şi conducător pe clericul locului sau pe episcop. Cu timpul, intrarea în 

A 

gruparea lor se făcea cu mare solemnitate, după ce depuneau votul castităţii. In Constituţiile 
Apostolice se precizează că „fecioara trebuie să fie sfântă... să facă fapte vrednice de făgăduinţa 
dată, pentru ca făgăduinţa ei să se dovedească adevărată şi făcută pentru îndeletnicirea cu 
pietate, iar nu pentru ponegrirea căsătoriei” (Cartea 4,14). 

A 

In secolul al IV-lea se introduce ceremonia afierosirii fecioarelor, odată cu depunerea 
votului castităţii. Prin canonul 44 a sinodului din Cartagina (419) se arată că fecioara îşi putea 
duce viaţa în casa părintească, sau încredinţată unei văduve, dar mai recomandată era vieţuirea 
fecioarelor în grup, îndeplinind diferite îndatoriri în cadrul comunităţii. Prin canonul 18, Sfântul 
Vasile cel Mare stabileşte afierosirea fecioarelor la 16-17 ani. Ele vor putea deveni monahii 


482 Pr. Prof. Liviu Stan, societăţile religioase în Biserica Veche, în rev. Studii Teologice, 
nr. 1-2/1956, p. 110. 

483 Idem, p. 111. 

484 Scrierile Părinţilor Apostolici, trad. Pr. D Fecioru, P.S.B.1, Bucureşti, 1979, p. 186. 

numai la 25 de ani, iar diaconiţe la 40 de ani (can. 15 sinodul al IV-lea ecumenic şi can. 40 
Trulan). Călcarea votului prin căsătorie se pedepsea cu excomunicarea. 

Legile imperiale protejau fecioarele consacrate, pedepsind cu moarte pe cei ce le răpeau 
şi pe complicii lor, chiar dacă intenţionau să se căsătorească cu ele. 485 

3. Presbiterele 

Gruparea presbiterelor (bătrânelor) are origine apostolică, cum sunt pomenite de Sfântul 
Apostol Pavel în îndemnurile date episcopului Tit statornicit la Creta: „Bătrânele să fie, de 
asemenea, cu înfăţişare de sfântă cuviinţă, nu clevetitoare, nu robite vinului mult; să înveţe ce 
e bine, ca să îndrume pe cele tinere să-şi iubească bărbaţii şi copiii; să fie cuminţi, curate, 
gospodine, bune, plăcute soţilor lor, aşa încât cuvântul lui Dumnezeu să nu fie defăimat” (Tit 
2, 3-5). 

Dat fiind faptul că deveniseră „prea mândre şi iubitoare de agoniseală”, sinodul de la 
Laodicea (343) interzice prin canonul 11 „a se aşeza în Biserică cele ce se numesc presbitere, 
adică întâi stătătoare”. Misiunea lor a fost luată de către văduve şi diaconiţe. 

4. Diaconitele 

Asemenea văduvelor, fecioarelor şi prezbiterelor, existau încă din perioada apostolică 
(Romani 16, 1) diaconiţele. După cum arată numele, ele erau femei evlavioase, care de 
bunăvoie se ofereau să-şi depună întreaga lor pricepere şi activitate în slujirea comunităţii 
ecleziale. Ele puteau trăi fie la casele lor, fie în grup sub supravegherea clerului. Prin canonul 
15 al sinodului IV ecumenic se stabileşte că numai de la vârsta de 40 de ani puteau fi consacrate 
ca diaconiţe. Ele proveneau din categoria fecioarelor şi văduvelor afierosite. 

Faţă de văduve şi fecioare, diaconiţele erau hirotesite de către episcop printr-o ceremonie 
de „ungere a capului, aşa cum în vechime se ungeau profeţii şi împăraţii” (Constituţiile Apos¬ 
tolice 3, 16). 

Din novela 6 a împăratului Justinian reiese că diaconiţele trăiau organizate ca grupări 
religioase în cadrul parohiei, sau în cadrul mănăstirilor. 

Făcând parte din cler aveau atribuţii precise, dintre care enumerăm pe cele mai 
importante: 

• ajutau pe preoţi când botezau femei, ungându-le cu untdelemn sfinţit; 

• supravegheau împreună cu diaconii buna rânduială din biserică; 

• însoţeau femeile care doreau să se adreseze clericilor; 

• îndrumau şi îngrijeau pe văduve şi fecioare, care le erau subordonate; 

• catehizau pe neofite; 


485 L. Stan, o.c.p. 112-113 

• din mandatul clerului vizitau la domiciliu şi ajutau femeile în lipsuri; duceau ajutoare 
celor săraci, bolnavi şi din închisori; 

• administrau instituţiile de asistenţă socială, când acestea adăposteau femei, copii 
şi bătrâni. 

Prin reînnoirea votului castităţii şi ascultarea de cler, gruparea diaconiţelor era para- 
monastică, independentă, dar prin structura şi activitatea ei, ca şi cea a văduvelor şi fecioarelor, 
au alimentat spiritul ascetic propriu monahismului, aducând contribuţia la extinderea lui. 486 

5. O atitudine scandaloasă: convieţuirea asceţilor de ambele sexe 

Un ascet sever scrie pe la mijlocul secolului II două scrisori, în numele Sfântului 
Clement Romanul, prin care combate scandalizat convieţuirea unor asceţi cu fecioare 
consacrate lui Dumnezeu. Autorul arată în prima scrisoare că „au apărut zvonuri despre oameni 
neruşinaţi, care sub pretextul evlaviei, locuiesc în aceiaşi casă cu fecioarele. Se plimbă cu ele 
pe drumuri pline de curse, în singurătăţi, adică în chip necuvincios. Alţii mănâncă şi beau cu 
ele în paturi de masă într-o ţinută lascivă şi cu totul ruşinoasă, lucru care n-ar trebui să se 
petreacă între credincioşi şi mai ales între cei ce şi-au ales starea feciorelnică. Alţii se adună 
la conversaţii frivole, spre a râde şi a vorbi rău pe alţii. Trimit vorbe unii împotriva altora şi 
sunt leneşi. Alţii vizitează casele fraţilor şi surorilor fecioare, sub pretextul că le citesc Sfintele 
Scripturi, fac exorcisme sau îi instruiesc. Ei caută ceea ce nu trebuie căutat şi cu cuvinte 
blânde trafichează numele lui Hristos... Toate aceste harisme să se desfăşoare în adunarea 
bisericească, spre întărirea fraţilor” (1,10, 1-11, IO). 487 

La începutul scrisorii a Il-a autorul îndeamnă pe adresanţi să adopte felul de viaţă 
creştină a comunităţii sale: „Noi nu locuim cu fecioarele şi n-avem nimic comun cu ele. Nici 
nu mâncăm, nici nu bem cu fecioarele şi nu dormim acolo unde doarme una din ele. Femeile 
nici nu ne spală picioarele, nici nu ne ung şi în nici un chip nu dormim acolo unde doarme o 
tânără necăsătorită sau una afierosită lui Dumnezeu. Nici nu înnoptăm acolo dacă aceasta e 
singură” (II, 1, 1-2). Autorul arată cum procedează comunitatea sa, ai cărei membri merg în 
misiune prin oraşe, sate, mahalale, etc. şi întâlnesc fraţi şi surori în măsură să-i găzduiască: 
peste tot ei vor fi serviţi nu de femei — fecioare, fete, femei măritate, creştine sau păgâne — 
ci, exclusiv de bărbaţi. Dacă în locul unde ajung sunt numai femei creştine, li se va ţine un 
cuvânt de întărire potrivit cu ele, iar seara vor alege o bătrână care să-i găzduiască şi unde să 
nu intre nici o femeie (II, 4). Când ajung într-un loc cu necreştini, ei se poartă ca fii ai lui 
Dumnezeu, adică înţelept, cast, cu pudoare, nu oficiază cultul creştin între păgâni beţi... nu 
cântă psalmi şi nu citesc Scriptura în faţa acestor oameni... „Vă conjurăm, fraţilor, ca aseme¬ 
nea lucruri să nu se petreacă la voi, ci îndepărtaţi pe aceia care se comportă aşa de ruşinos...” 


486 Arhid. Prof. dr. loan N. Floca, Drept canonic ortodox, voi I, Bucureşti, 1990, p. 503-504. 

487 Pr. Prof. Dr. loan G. Coman, Patrologia, voi. I, Bucureşti, 1984, p. 207-208. 

(II, 6, 1-4). „Din nefericire, practica aceasta e semnalată şi de alţi autori din sec. III şi IV, 
precum: Irineu, Tertulian, Ciprian, Eusebiu, Ieronim, Sfântul Vasile cel Mare, Ioan Gură de 
Aur”, Canonul 3 al sinodului I ecumenic (Niceea, 325) pentru a înlătura astfel de situaţii 
scandaloase, vine cu precizarea: „Marele sinod a oprit cu desăvârşire, fie episcopului, fie 
presbiterului, fie diaconului, fie oricărui dintre cei care sunt în cler, să li se îngăduie a avea 
femeie împreună locuitoare („Feminae subintroductae” = femeie introdusă pe furiş), afară 
doar de mamă, sau soră, sau mătuşă, sau numai astfel de persoane cu privire la care a fugit 
toată bănuiala (prin care a scăpat de sub toată bănuiala). 

In concluzie, „autorul celor două Scrisori dă alarma împotriva unui cancer care a 
făcut mult rău creştinismului”. 488 


* * * 


488 Idem p. 210-211. 

Sfaturile evanghelice şi monahismul 


SFATURILE EVANGHELICE ŞI MONAHISMUL 

1. PORUNCĂ ŞI SFAT 

Căutând să dea un temei monahismului oficializat şi consacrat de Biserică încă din 
primele secole creştine, Biserica apuseană a promovat, nu fură temei, ideea şi noţiunea 
sfaturilor evanghelice ce stau la baza voturilor monahale. Iar temeiul l-a găsit în epistolele 
pauline, unde apare deosebirea dintre poruncă şi sfat. Dar şi înainte de Sfântul Apostol Pavel, 
Mântuitorul însuşi se pare că ar face această distingere, în dialogul cu tânărul bogat dornic să 
moştenească viaţa de veci. La întrebarea tânărului “ce bine să fac pentru a moşteni viaţa de 
veci?”, Mântuitorul îi răspunde: “Dacă voieşti să intri în viaţă, păzeşte poruncile. A zis Lui: 
care? Iar Iisus i-a răspuns: să nu ucizi, să nu săvârşeşti adulter, să nu furi, să nu mărturiseşti 
strâmb, să cinsteşti pe tatăl tău şi pe mama ta şi să iubeşti pe aproapele tău ca pe tine însuţi”. 
La răspunsul tânărului: “toate acestea le-am păzit din tinereţile mele, ce îmi mai lipseşte?”. 
Mântuitorul îi răspunde: “Dacă voieşti să fii desăvârşit, du-te, vinde averea ta şi dă-o săracilor 
şi vei avea comoară în cer, iar apoi vino şi urmează-Mi...” (Matei 19, 16-21; Marcu 11, 
17-22; Luca 18, 18-23). 

De aici putem uşor face diferenţa dintre poruncă şi sfat. Mai întâi păzirea poruncilor 
înseamnă împlinirea voii lui Dumnezeu. Iar cel ce împlineşte voia lui Dumnezeu face dovada 
că îl iubeşte pe Dumnezeu, se află în comuniune cu Dumnezeu. Cel care aici, în această viaţă, 
se află în comuniune cu Dumnezeu, face ca aceasta să se prelungească şi în veşnicie, şi astfel 
va dobândi viaţa veşnică. Cel ce vrea însă să cunoască mai în adânc şi să pătrundă cu mai 
multă putere dragostea faţă de Dumnezeu, năzuind spre împărtăşirea deplină de ea, adică 
celui ce vrea să fie desăvârşit, i se cere mai mult, şi de aceea i se dă sfatul de a merge pe altă 
cale, pe calea ce duce spre desăvârşire. S-a arătat pe bună dreptate că pentru împlinirea 
poruncilor tânărului i se oferă “viaţa veşnică”, iar dacă vrea să fie desăvârşit prin vinderea 
averii în favoarea săracilor, “va avea comoară în cer”. 

Pe de altă parte, Sfântul Apostol Pavel face cu multă claritate deosebirea dintre poruncă 
şi sfat, atunci când pune în discuţie problema fecioriei: “Cât despre fecioare, nu am poruncă 
a Domnului, dar dau sfat, ca unul care a fost miluit de Domnul ca să fie vrednic de crezare” 

/V 

(I Corinteni 7, 25). In textul original apare cu mai multă claritate deosebirea dintre poruncă: 
£7uaYfj (praeceptum) şi sfat (părere): yv(OfiTi (consilium). Mai departe sfatul Apostolului în 
favoarea fecioriei vizează tot desăvârşirea vieţii: “Cel necăsătorit se îngrijeşte de ale Domnului, 
cum să placă Domnului; iar cel căsătorit se îngrijeşte de ale lumii, cum să placă femeii. La fel 
se deosebesc femeia şi fecioara...” (I Corinteni 7,33-34). Motivaţia acestui fapt are în atenţie 
tot desăvârşirea, care întrece simpla împlinire a voii lui Dumnezeu, dată în ordinea firească a 

vieţii: “Şi aceasta o spun spre folosul vostru... spre alipire stăruitoare de Domnul. Iar de 
socoteşte cineva că i se face vreo necinste pentru fecioara sa, dacă îi trec tinereţile, şi că 
trebuie să facă aşa, facă ce voieşte, nu greşeşte: mărite-se. Iar cel ce stă în inima sa şi nu este 
nevoit, ci are stăpânire peste voia sa şi a hotărât în inima sa aceasta, ca să-şi ţină fecioria, bine 
face. Aşa că cel ce îşi mărită fecioara bine face, iar cel ce nu o mărită face şi mai bine” 
(I Corinteni 7, 35-38). De aici vedem că dacă porunca stabileşte ordinea firească a vieţii, 
sfatul reprezintă o depăşire a ei ca năzuinţă şi elan spre desăvârşire. Porunca este comună, 
aparţine vieţii tuturor, sfatul este o excepţie, fiind legat de o vocaţie specială. Pentru a înţelege 
mai bine acestea să ne referim la cuvintele Bunului Păstor din Evanghelie. El spune: “Eu am 
venit ca oile mele viaţă să aibă, şi mai multă să aibă” (Ioan 10, 10). Toţi sunt chemaţi spre 
viaţa oferită de Hristos. Numai că unii pot tinde şi li se poate oferi “mai multă viaţă”. 

/V 

In acelaşi timp sfatul trebuie văzut şi ca o harismă, un dar al lui Dumnezeu de a-ţi 
putea stăpâni natura instinctuală, animalică pentru a putea deveni fiinţă îndumnezeită, printr-o 
consacrare lui Dumnezeu. Mântuitorul însuşi arată “că sunt fameni care din pântecele maicii 
lor s-au născut aşa, şi sunt fameni, care s-au făcut de oameni, şi sunt fameni care singuri s-au 
făcut pentru împărăţia cerurilor. Cine poate să înţeleagă, să înţeleagă (Matei 19, 12). 

Sfântul Apostol Pavel arătând obligativitatea poruncii faţă de libertatea sfatului, 
precizează că “fiecare cu darul său” (I Corinteni 7, 7) şi după voia sa. De aici vedem că dacă 
porunca, având obligativitate universală, este explicită şi afişată, sfatul poartă în sine sfinţe¬ 
nia de taină a lui Dumnezeu existentă în puterea lui şi în intimitatea sufletului omenesc. 
Porunca este promulgată pentru a fi cunoscută, sfatul este tainic, personal şi inefabil: “nu toţi 
pricep cuvântul acesta, ci celor ce le este dat” (Matei 19,11). 

/V 

In altă ordine de idei, porunca Mântuitorului aduce noutatea iubirii pe care urmaşii 
Săi şi-o datorează reciproc, ridicându-se la dimensiunea iubirii faţă de Dumnezeu, sau a lui 
Dumnezeu fată de noi concretizată în iubirea lui Hristos: “Poruncă nouă vă dau vouă: să vă 

9 

iubiţi unul pe altul. Precum v-am iubit Eu pe voi, aşa să vă iubiţi şi voi unul pe altul...” (Ioan 

/V 

13, 34). In acelaşi timp iubirea rămâne porunca supremă care le adună pe toate şi din care 
pornesc toate poruncile: “De veţi păzi poruncile Mele, veţi rămâne în dragostea Mea, precum 
am păzit Eu poruncile Tatălui Meu şi rămân în dragostea Lui... Aceasta este porunca Mea, ca 
să vă iubiţi unul pe altul, precum v-am iubit Eu... Voi sunteţi prietenii Mei, de veţi face câte 
vă poruncesc... Aceasta vă poruncesc ca să vă iubiţi unul pe altul” (Ioan 15,10-17). Iubirea 
faţă de Dumnezeu şi faţă de semeni, ca sinteză a tuturor poruncilor poate avea o extensiune 
mai mare sau mai mică. Ea rămâne însă o poruncă supremă. Această poruncă nu se “desface” 
de sfat, ca şi cum porunca ar reprezenta moralitatea minimală, iar sfatul moralitatea maximală. 
Sfatul porneşte din poruncă şi o desăvârşeşte. Astfel putem spune că între poruncă şi sfat, 
există o legătură organică şi funcţională. Toţi creştinii sunt chemaţi la desăvârşirea poruncii, 
fiindcă tuturor li se adresează cuvintele: “Fiţi desăvârşiţi, precum Tatăl nostru cel din 
ceruri este desăvârşit” (Matei 5,48). Fiecare “după darul său”, după râvna sa şi după puterile 

sale este chemat să aspire spre împlinirea sfatului, care constituie un mijloc ce conduce porunca 
la desăvârşirea ei. 

Pe de altă parte, dacă viaţa duhovnicească a fiecărui creştin înseamnă imitarea şi unirea 
cu duhul vieţii lui Hristos se cuvine ca necontenit să tindă spre desăvârşire prin făptuirea 
virtuţilor, adică prin participare şi împărtăşire de viaţa divină. Iar pe calea desăvârşirii în 
virtute, dispar deosebirile, rămânând numai unitatea de acţiune, după cum arată Sfântul Grigore 
de Nazianz: “trebuie ca pe unele virtuţi să le desăvârşim, pe altele să le păstrăm, iar pe altele 
să le dorim, până ce vom ajunge la scopul nostru”. 489 Astfel desăvârşirea creştină se prezintă 
ca un pisc al vieţii duhovniceşti spre care necontenit trebuie să urcăm, spre a putea ajunge la 

/V 

piscul de neajuns al vieţii de sfinţenie a lui Hristos. In această direcţie spune acelaşi Sfânt 
Părinte: “săvârşind o virtute deschizi calea mai multora şi Dumnezeu te va răsplăti pentru mai 
multe”. 490 In felul acesta, viaţa duhovnicească se prezintă într-o unitate indisolubilă, dată de 
unitatea tuturor virtuţilor, ceea ce anulează hiatusul pe care cineva l-ar pune între poruncă şi 
sfat. Sfântul Grigorie de Nyssa spune că “este cu neputinţă ca o virtute să existe fără cealaltă, 
căci virtutea trebuie să fie desăvârşită”. 491 

Pentru aceste motive, Biserica ortodoxă nu face deosebirea dintre poruncă şi sfat, 
proclamând că toţi creştinii sunt chemaţi să îndeplinească poruncile lui Hristos până la 
desăvârşire, după asemănarea vieţii Lui plină de sfinţenie. 


2. VOTURILE MONAHALE 

Libertatea evanghelică şi libertatea Duhului a dat posibilitatea celor mai sinceri şi 
profunzi trăitori creştini să-şi consacre viaţa lui Dumnezeu, fără nici un fel de oficializare a 
acesteia. Pentru acest motiv, sfaturile evanghelice au fost rânduite în cadrul Bisericii abia în 
secolul V, la sinodul IV ecumenic, deşi organizarea vieţii monahale a fost făcută pentru prima 
dată se Sfântul Pahomie (f 349). Acesta, devenind monah după încreştinare, nu a uitat că 
înainte a fost militar şi astfel ordinea pe care o “avea în sânge” a aplicat-o cu succes şi râvnă 
în instituirea vieţii comunitare a monahilor. Astfel au apărut voturile monahale, ca expresie 
concretă a sfaturilor evanghelice. Potrivit Sfintei Scripturi acestea sunt trei la număr: votul 
sărăciei, al fecioriei şi al ascultării. 


489 Oratio 5, 124, Migne, P.G. 35, 664 c 

490 Carmina II, II, I V. 313, P.G. 37, 1473 

491 De beatitudinis or. 4, P.G. 44, 1241 

2.1. Votul sărăciei 

Este cunoscut în spiritualitatea creştină sub numele de: opoXoyia aKTr|poGnvr|i; sau 
Tricoxiaţ = votum pauperitatis. 

/V 

Cuvântul ebraic “anaw” (any) înseamnă “sărac”, lipsit sub aspect material. In greacă 
sunt doi termeni care redau ideea de sărăcie: Trico^oţ şi Tipanţ. Acesta din urmă înseamnă 
propriu zis blând, paşnic în ispite, dar această răbdare, se referă şi la suferinţă determinată de 
lipsuri materiale. Aktemosyne va primi sensul virtuţii detaşării de bunurile materiale în scopul 
supremaţiei bunurilor spirituale. Prin urmare, sărăcia nu va însemna renunţare la bunurile 
materiale “în favoarea” înfometării şi mizeriei, ci pentru promovarea unui obiectiv duhovnicesc 
superior. Spusese de altfel Mântuitorul că “nu numai cu pâine va trăi omul, ci şi cu cuvântul 
lui Dumnezeu”. Nu este exclusă pâinea pentru întreţinerea vieţii trupeşti, dar trebuie avută 
totdeauna în atenţie aspiraţia spiritului. “Bucatele sunt pentru pântece şi pântecele pentru 
bucate — va spune Apostolul mai târziu — dar Dumnezeu le va strica şi pe el şi pe ele. Iar 
trupul este pentru Domnul şi Domnul pentru trup” (I Corinteni 6,13). Faţă de pâinea trupească, 
cuvântul lui Dumnezeu reprezintă pâinea duhovnicească nepieritoare şi veşnică. El este “duh 
şi viaţă”, menit să facă roditoare împărăţia lui Dumnezeu în sufletele oamenilor. De aici 
concluzia Mântuitorului: “Căutaţi mai întâi împărăţia lui Dumnezeu... Şi celelalte vi se vor 
adăuga vouă” (Matei 6, 33). 

Acest vot reprezintă - după cum am văzut - recomandarea adresată de Mântuitorul 
tânărului bogat de a-şi vinde averile şi a le da săracilor. E vorba de sărăcia de bunăvoie, ca act 
liber pe care cineva şi-l asumă; sau îl poate refuza, cum a fost cazul tânărului. Urmarea 
Mântuitorului la care este invitat tânărul, înseamnă că ucenicii Domnului trebuie să fie ase¬ 
menea Lui, liberi de orice i-ar putea împiedica să sădească în sufletul oamenilor împărăţia lui 

/V 

Dumnezeu. In felul acesta, El însuşi se prezintă ca pildă de renunţare la bunurile materiale, în 
favorul celor spirituale, “vulpile au vizuini şi păsările cerului cuiburi, dar Fiul Omului nu are 
unde să-şi plece capul” (Matei 8,20). Va desluşi mai târziu Apostolul neamurilor, taina sărăciei 
Fiului Omului, când se va adresa Bisericii din Corint: “...Căci cunoaşteţi harul Domnului 
nostru Iisus Hristos, că a sărăcit pentru voi, bogat fiind, ca să vă îmbogăţiţi voi cu sărăcia 
Lui” (II Corinteni 8, 9). 

Votul sărăciei prin cultivarea virtuţii aktemosynei, ca detaşare de bunurile materiale, 
are mai întâi un scop interior, duhovnicesc, care constă în eliberarea de sub înrobitoarea patimă 
a lăcomiei, de adunare a bunurilor peste necesarul vieţii, sub o formă egoistă şi obsesivă. 

Acest aspect se bazează pe verdictul Mântuitorului: “Nimeni nu poate să slujească la 
doi domni, că sau pe unul va urî şi pe altul va iubi, sau de altul se va alipi şi pe altul va 
dispreţui. Nu puteţi să slujiţi lui Dumnezeu şi lui Mamona” (Matei 6,24). Cuvântul “Mamona”, 
de la caldeanul “mamemon”, indicând ideea de ascundere pentru a nu fi furat, reprezintă 

personificarea bogăţiei. Nu în sens că bogăţia, cuprinzând bunurile materiale, ar fi un rău în 
sine, ci slujindu-le cu supunere de rob, ele îţi devin un stăpân, contrar voii lui Dumnezeu. De 

A 

ce exclude pe Dumnezeu? Fiindcă îndeplinesc funcţii diferite. In timp ce Dumnezeu cerând 
să-i slujeşti, îţi pretinde ca din bunurile tale să faci parte şi nevoiaşului, fiindcă numai aşa îţi 
poţi arăta ataşamentul şi slujirea faţă de stăpânul care este deopotrivă al tău şi al lui. Pe de altă 
parte, bogăţia înrobitoare îţi devine idolul care îţi cere să-i slujeşti în mod egoist. Iar acest 
egoism devenit stăpânul moral al vieţii ne aduce odată cu lăcomia tot felul de griji 
împovărătoare, pe măsură să ne izoleze tot mai mult de încrederea în purtarea de grijă a lui 
Dumnezeu. Sfântul Apostol Pavel arată clar că “cei ce vor să se îmbogăţească, cad în ispită şi 
în cursă şi în multe pofte nesocotite şi vătămătoare, care cufundă pe oameni în ruină şi pierzare, 
pentru că iubirea de arginţi este rădăcina tuturor relelor, pe care poftind-o unii, au rătăcit de la 
credinţă şi s-au străpuns cu multă durere” (I Timotei 6,9-10). Lăcomia după bunurile materiale 
este pusă în circulaţie, după cum vedem, prin arghirofilie (de la “filos” - iubitor, amic, şi 
“arghirion” = argint, bani, avere). Nu că banii ar reprezenta valoarea în sine, ci fiindcă sunt 
simbolul valorilor materiale, care fiind înşelătoare, şi atingând goana nebună după ele, devin 
izvorul tuturor relelor. “După cum nebunii nu văd lucrurile rele - spune Sfântul Vasile cel 
Mare - ci pe cele închipuite de fierbinţeala bolii lor, tot aşa şi sufletul tău obsedat de dragostea 
de bani, vede totul aur, totul argint. Tu priveşti mai cu plăcere aurul decât soarele. Nu există 
săturare şi nici sfârşit al dorinţei după aur... Omul lacom cu cât se umple mai mult cu aur, cu 
atât îl doreşte mai mult.. .”. 492 Această “auri sacra fames”, cum îi spune Virgiliu, este o rătăcire 
de la viaţa spirituală ce se realizează prin comuniunea şi comunicarea cu Dumnezeu. De aici 
şi îndemnul Mântuitorului pe care fiii împărăţiei trebuie să-l recepţioneze “sub specie 
aeternitatis”: “nu vă adunaţi comori pe pământ, ci în ceruri; căci unde este comoara voastră 
este şi inima voastră...” (Matei 6,19-21). La fel şi îndemnul apostolic: “dacă avem ce mânca 
şi cu ce ne îmbrăca este de ajuns, căci noi nu am adus nimic pe lume şi nici nu putem să 
scoatem ceva” (I Timotei 6,7-8). 

Vedem clar că Mântuitorul nu combate bunurile materiale în sine, fiindcă, în fond, 
acestea sunt daruri ale lui Dumnezeu menite să ne întreţină viaţa trupească, ci combate lăcomia 
înrobitoare legată de bunuri devenită prin egoism o maladie a spiritului. Concluzia pe care 
Domnul o trage în urma pildei cu bogatul căruia i-a rodit ţarina, înnebunit de-a dreptul de 
lăcomia trupului, este că “viaţa unui om nu constă în surplusul avuţiilor sale” (Luca 12,15). 
Prin urmare e vorba de “prisosul”, de “surplusul” avuţiilor, nu de necesarul vieţii care trebuie 
asigurat. Călăuziţi de învăţătura Domnului, Dascălii Bisericii au stabilit criteriul acumulării 
şi folosirii bunurilor materiale până la necesar. 

Cel de-al doilea sens al votului sărăciei este aspectul lui extern, al detaşării ca renunţare 
totală la bunurile materiale, spre a împlini cu entuziasm îndemnul Mântuitorului: “Vindeţi-vă 


492 MigneRG.31.269 c 

averile şi daţi milostenie. Faceţi-vă pungi care nu se învechesc. Strângeţi comoară nesecată în 
ceruri, unde furul nu se apropie, nici molia nu o strică (Luca 12, 33-34). Dacă aspectul inte¬ 
rior, duhovnicesc al detaşării de bunuri este o poruncă obligatorie pentru toţi, fiindcă toţi fiii 
împărăţiei trebuie să se încreadă în purtarea de grijă a lui Dumnezeu şi să nu se lase înrobiţi 
de lăcomia egoistă şi nesăţioasă a acumulării bunurilor prisositoare, aspectul extern al detaşării 
totale de bunuri este un vot special pe care mulţi l-au urmat ca pe un sfat al Domnului. Unii ca 
aceştia trăind viaţa în obştea mănăstirească li se asigură traiul necesar, după rânduiala Bisericii, 
fiind lipsiţi de tensiunea apăsătoare a grijilor familiale. Consacrându-se Domnului prin acest 
vot al sărăciei, renunţarea lor la bunuri trebuia să fie integrală şi definitivă. Orice încălcare 
era considerată furt, şi un astfel de păcat corespunde dezertării de la măreţul ideal de a te 
dărui integral, fără rezerve lui Dumnezeu. 

Sfântul Ioan Scărarul acordând spaţii largi preocupării cu privire la sărăcia de bunăvoie, 
arată că aceasta are ca efect aţispi^via, adică lipsa grijilor, stare atât de necesară pentru 
obţinerea libertăţii în rugăciune: “Cel care a iubit patima arghirofiliei a tăiat legătura grijilor 
(care îl ţineau de această lume), cel care însă este legat de dânsa nu va putea aduce niciodată 
lui Dumnezeu o rugăciune curată”. 493 In alt loc aduce un adevărat elogiu sărăciei monastice 
spunând că: “sărăcia este lepădarea grijilor (lumeşti), eliberarea de toate nevoile vieţii, călătorie 
fură împiedicare (spre cer), credinţă faţă de poruncile (dumnezeieşti), înstrăinare de întris¬ 
tare”. 494 “Monahul sărac este stăpânul lumii, încredinţându-şi toate grijile sale lui Dumnezeu 
şi prin credinţă facându-şi-i pe toţi robi. El nu va cere de la oameni cele ce are nevoie; dar cele 
care îi vin din altă parte, le primeşte ca din mâna Domnului”. “Bărbatul sărac (înalţă spre cer) 
o rugăciune curată, pe când iubitorul de agoniseală şi-o mânjeşte prin imaginile bunurilor 
trupeşti care îl preocupă. Cei care petrec întru supunere (în mănăstire) sunt străini de orice 
iubire de arginţi. Cum ar mai putea avea ceva a lor propriu, când şi-au predat chiar şi trupul. 
Cel ce a gustat cele de sus, cu uşurinţă dispreţuieşte pe cele de jos. Dar cel ce n-a gustat din 
acelea se bucură de avuţii... Precum e cu neputinţă ca marea să fie lipsită de valuri, tot astfel 
iubitorul de argint de mânie şi de întristare. Cel ce dispreţuieşte bunurile materiale s-a izbăvit 
de judecăţi şi de certuri, iubitorul de avuţii este însă în stare să lupte până la moarte pentru un 

A 

ac. In Iov nu se găsea nici cea mai mică urmă de iubire de arginţi; de aceea, pierzând totul, a 
rămas liniştit...”. 495 


493 Scara raiului, cap. XVI, trad. Mitropolit Nicolae Corneanu, Timişoara, 1994, p.333 

494 Ibidem, p.335 

495 Ibidem, p.336 

2.2. Votul fecioriei (castităţii) 

Votul fecioriei este cunoscut în spiritualitatea creştină sub numele de opo^oyia 
TtapOsviaţ, acotppoauvriq, ayvsiaq = votum castitatis. 

Votul castităţii a fost stabilit în termeni expliciţi de Sfântul Apostol Pavel, după cum 
am văzut mai sus (I Corinteni 7,25). Motivul şi scopul pentru care a rânduit acest vot îl arată 
în continuare: “.. .Iar dacă te-ai însurat n-ai greşit; şi dacă fecioara s-a măritat n-a greşit. Vor 
avea însă necazuri în trup unii ca aceştia... că vremea este scurtă de acum... şi cei ce se 
folosesc de lumea aceasta, ca şi cum nu s-ar folosi deplin, căci chipul lumii trece. Şi vreau ca 
voi să fiţi fără grijă. Cel neînsurat se îngrijeşte de ale Domnului, cum să placă Domnului; iar 
cel însurat se îngrijeşte de ale lumii, cum să placă femeii. Se deosebeşte de asemenea femeia 
şi fecioara: cea nemăritată se îngrijeşte de ale Domnului, cum să placă Domnului, ca să fie 
sfântă şi cu trupul şi cu sufletul; iar cea măritată se îngrijeşte de ale lumii, cum să placă 
bărbatului... Aşa că cel ce îşi mărită fecioara face bine, iar cel ce nu o mărită face şi mai 
bine...” (Matei 7,28-38). 

De aici vedem că fecioria-castitate reprezintă o consacrare adusă lui Hristos, a întregii 
fiinţe, atât cu trupul cât şi cu sufletul. Apoi prin feciorie te poţi dedica cu totul slujirii lui 
Dumnezeu, te poţi dărui Lui, pe când prin căsătorie eşti legată de interesele familiale. Nu poţi 
fi fără grijă (I Corinteni 7, 32) cum am văzut că se întâmplă şi în cazul votului sărăciei de 
bună voie. 

Datorită acestor rânduieli apostolice, Biserica încă dintru început a acordat fecioriei o 
atenţie cu totul deosebită. Votul fecioriei, fiind aplicat încă din timpul Apostolilor, oferea 
fecioarelor posibilitatea de a trăi fie în familie, fie separat, bucurându-se de preţuirea şi protecţia 
Bisericii. Chiar şi văduvele erau îndemnate să rămână mai departe necăsătorite, numindu-se 
“fecioare”. Atât de mult era preţuită fecioria şi văduvia în epoca primară, încât apologetul 
creştin Atenagoras numeşte a doua căsătorie” “adulter gentil”. După încetarea persecuţiilor, 

A 

coroana roşie a martirului va fi înlocuită cu coroana albă a castităţii. In locul catacombelor se 
vor ridica asketeria (mănăstirile). Atât de mare ţinând entuziasmul pentru feciorie, sinodul 
din Elvira (306), oprind clerul de la căsătorie, creează chiar divergenţă în Biserică. Şi cu toate 
că Sinodul I Ecumenic aprobă căsătoria preoţilor, Biserica Apuseană rămâne peste veacuri pe 

A 

poziţia castităţii dispusă să nu cedeze la nici un argument al lumii moderne. încă din secolul 
al IlI-lea se formează o literatură abundentă pentru susţinerea fecioriei, încât ea va deveni o 
adevărată mişcare de masă a spiritualităţii creştine. 

Tomas Spidlik sintetizează într-un “decalog” motivaţia spirituală pe care Părinţii 
o aduc fecioriei. 496 

496 T. Spidlik, Spiritualitatea Răsăritului Creştin, vol.l - Manual Sistematic, trad. diac. loan I. Ică jr., 
Sibiu, 1997, p.258-259 

1. încă de la sfârşitul epocii persecuţiilor, fecioria devine echivalentă martiriului. Cei 
144.000 ce stăteau în jurul Mielului pe muntele Sion, având numele Lui şi numele Tatălui Lui 
scris pe frunţile lor... aceştia sunt care nu s-au întinat cu femei, căci sunt feciorelnici. Aceştia 
sunt care merg după Miel oriunde se va duce. Aceştia au fost răscumpăraţi dintre oameni 
pârgă lui Dumnezeu şi Mielului (Apocalipsa 14, 1-4). 

2. Origen arată că circumciziunea în Vechiul Testament simbolizează castitatea care 
respinge grija de trup. 497 Prin feciorie, creştinul “îşi amputează patimile sufletului, fură a se 
atinge de trup”. 

3. Fecioria este identică cu viaţa îngerească. Ea este, după expresia Sfântului Grigorie 
de Nazianz, “cKpaaiş” (ieşire din trup), 498 iar după Sfântul Efrem, asemenea postului, este o 
“ieiunare a natura” (nu post de la cele ale firii), întrecând chiar fecioria îngerilor, fiindcă 
aceştia o au ca un dar al naturii, pe când la om intervine şi “osteneala” în lupta cu ispitele. 499 

4. Fecioria este o anticipare a realităţilor eshatalogice, când sexualitatea va dispare: 
“Fiii veacului acestuia se însoară şi se mărită. Iar cei ce se învrednicesc a dobândi acel veac şi 
învierea din morţi, nici nu se însoară nici nu se mărită, că nici să moară nu mai pot, căci sunt 
asemenea cu îngerii şi fii ai lui Dumnezeu sunt, fiind fii ai învierii” (Luca 20, 34-36). 

5. Fecioria este o imagine a Sfintei Treimi unde relaţiile sunt pur spirituale. 

6. Este o imitaţie a vieţii lui Hristos, a Sfintei Fecioare, a Sfântului Ioan Botezătorul şi 
a altor sfinţi. 

9 

7. Fecioria este o fecunditate spirituală, imitând pe cea a Măriei, Fecioară şi Maică. 
“Orice suflet feciorelnic şi nestricăcios care a zămislit de la Duhul Sfânt, pentru a naşte voia 
Tatălui, e maică a lui Iisus”, spune Origen. 

8. Fecioria este o restituire a libertăţii sufletului omenesc ca îndrăznire, acces liber la 
Dumnezeu (nappx\o\a). Neaparţinând nici unui om, aparţii în întregime lui Dumnezeu. 

9. Sfinţii Părinţi accentuează însă faptul că fecioria este lipsită de valoare, dacă nu are 
în sine dragostea faţă de Dumnezeu şi faţă de aproapele: “Las altora stăpânirea desăvârşită a 
trupului, pe care o practică fără dragoste de Dumnezeu. Nu aceasta numesc eu “castitate”, 
spune Sfântul Grigorie de Nazianz. 500 

10. Fecioria reprezintă după un părinte filocalic o „rugăciune neîncetată, ca simţire 
lăuntrică, alipită neîncetat de Dumnezeu”. 501 


497 Corn. la Romani 2, 13, P.G. 14, 907 c 

498 Scurte definiţii, Carmina I, II, 34, v. 175, P.G. 37, 564 

499 La fel se pronunţă şi Sfântul Grigorie de Nazianz (P.G. 36, 296) şi Sfântul Ioan Scărarul (Scara 
15, P.G. 88, 880 d) 

500 P.G. 37, 564 

501 Diadoh al Foticeii, Definiţii, 8, Filocalia, vol.l, p. 334 

2.3. Votul ascultării 

Este cunoscut în spiritualitatea creştină sub denumirea de opoXoyfa U7iaKof|ţ = votum 
oboedientiae. 

Cuvântul “hypakoe” prin care este redat votul ascultării înseamnă “a pleca urechea”, 
adică a asculta cuvântul şi a da răspuns, stabilind prin aceasta o relaţie de comunicare şi 
comuniune, ca în expresia biblică: “vorbeşte Doamne, că robul tău ascultă”. Această ascultare 
impune pe lângă supunere, şi respectul, precum şi ataşamentul, încrederea prin care se ajunge 
la comuniune. Un alt termen care intră în discuţie este 7rapaKofj. Acesta implică comporta¬ 
mentul celui care ascultând cuvântul, se aşează “pe lângă” el; 502 adică paralel cu el; iar paralelele 

A 

se numesc astfel fiindcă merg una pe lângă cealaltă fură să se întâlnească. In cazul persoanelor 
umane, aceste “pe lângă” indică absenţa oricărei comunicări şi influenţări reciproce. 

A 

In limba latină hypakoe este redat prin “oboedientia”, indicând ideea de supunere faţă 
de superior. Ideea de supunere mai poate fi redată prin “deditio” = capitulare în faţa duşmanului. 
Această supunere are un caracter pasiv şi silnic. Alt termen este “submissio” (de la submitto 
= a apleca, a înjosi, a micşora, a supune), spre a ridica ideea de inferioritate, adică supunerea 

A 

care aduce teama şi sila. întrucât deditio şi submissio indică marea distanţă dintre supuşi şi 
stăpâni, între cel ce porunceşte şi cel ce ascultă, s-a preferat noţiunea de “oboedientia”, fiindcă 
aceasta implică şi elementul de încredere. Pe baza încrederii, ascultarea poate deveni act liber 
şi voluntar, pe măsură să o recomande ca virtute creştină, menită să stabilească comuniunea 
interpersonală. Prin urmare, ascultarea ca virtute menţine ideea de superioritate şi inferiori¬ 
tate, dar ca act liber şi voluntar, înlăturând distanţa şi antagonismul, spre a cultiva apropierea, 
respectul reciproc şi încrederea, cum ar fi de exemplu încrederea copilului care ascultă sfaturile 
părinţilor, şi punându-le în aplicare creează deprinderi bune... Ascultarea apare în acest caz 
ca o necesitate naturală şi necesară, atât pe plan individual cât şi social”. Fără ascultare, fiul 
nu-şi poate forma personalitatea, ucenicul nu-şi poate însuşi meseria, ostaşul nu-şi poate 
îndeplini misiunea. Ce-ar deveni familia fură ascultarea copiilor? Armata fără disciplină? Un 
cor sau o orchestră fără ca membrii acesteia să asculte de dirijor sau măcar de compozitor. 
Fireşte că n-ar fi nici un progres. Nici viaţa normală n-ar fi posibilă, totul devenind anarhie şi 
haos”. 503 De aici vedem că ascultarea ca virtute este un act conştient şi liber de supunere faţă 
de superiori, stabilind prin comunicare şi comuniune ordinea progresului în viaţa personală şi 
socială, în multiplele sectoare de activitate. 


502 T. Spidlik, Spiritualitatea Răsăritului Creştin, Rugăciunea, voi. II, trad. diac. loan I. Ică Jr., Sibiu, 
1998, p.291 

503 Prof. C. C. Pavel, Ascultarea în viaţa morală a creştinului, în rev. Studii Teologice, nr.7-8/1966, 
p.395 - vezi şi p. 388-389 

Sub aspect creştin ascultarea are elementele ei specifice şi caracteristice. 

a). Ascultare, egalitate şi libertate 

A 

In primul rând, creştinismul proclamă egalitatea tuturor oamenilor în Hristos: “Toţi 
suntem fiii lui Dumnezeu prin credinţa în Iisus Hristos, căci câţi în Hristos v-aţi botezat, în 
Hristos v-aţi şi îmbrăcat. Nu mai este iudeu, nici elin, nu mai este rob, nici slobod, nu mai este 
parte bărbătească şi parte femeiască, pentru că voi una sunteţi în Hristos Iisus” (Galateni 3, 
26-28). Această egalitate a tuturor oamenilor în Hristos se bazează, mai întâi pe faptul că toţi 
primesc filiaţia divină şi se eliberează din robia păcatului: “Iar pentru că sunteţi fii, a trimis 
Dumnezeu pe duhul Fiului Său în inimile voastre, care strigă: Avva, Părinte; aşa că nu mai 
eşti rob, ci fiu; căci dacă eşti fiu, eşti şi moştenitor al lui Dumnezeu prin Iisus Hristos” (Galateni 
4,6-7). Apoi, această egalitate primeşte un caracter universal pentru cei înnoiţi duhovniceşte 
prin duhul vieţii lui Hristos: “...dezbrăcaţi-vă de omul cel vechi dimpreună cu faptele lui şi 
vă îmbrăcaţi în omul cel nou, care se înnoieşte pentru a ajunge la cunoaştere, după chipul 
celui ce l-a făcut, unde nu este elin şi iudeu, tăiere împrejur sau netăiere împrejur, barbar, scit, 
rob, liber, ci toate şi toţi întru Hristos” (Coloseni 3, 9-11). 

A 

In al doilea rând morala evanghelică proclamă libertatea spiritului, desfiinţând 
barierele dintre robi şi cei liberi, adică dintre sclavii obidiţi fură drepturi, şi stăpânii lor 

A 

atotputernici, cu drept de viaţă şi de moarte asupra supuşilor. încă de la începutul activităţii 
Sale, Mântuitorul şi-a arătat tema misiunii sale: “Duhul Domnului peste Mine, că El m-a uns 
ca să binevestesc săracilor, m-a trimis să vindec pe cei cu inima zdrobită, robilor să le vestesc 
dezrobirea (eliberarea, libertatea) şi orbilor vederea, pe cei asupriţi să-i eliberez” (Luca 4,18). 
La fel Sfântul Apostol Pavel, propovăduind Evanghelia în toată lumea, afirmă că unde este 
Duhul Domnului acolo este şi libertate” (II Corinteni 3, 17). 

Să vedem mai îndeaproape care este înţelesul egalităţii şi libertăţii creştine în care se 
încadrează ascultarea, şi se afirmă, ca virtute. 

Egalitatea în Hristos are la bază mărturisirea aceleiaşi credinţe mântuitoare, care se 
temeluieşte pe faptul că Dumnezeu este Părintele tuturor, fără nici o deosebire. Apoi, toţi 
oamenii provin din aceeaşi pereche. Toţi se află sub zodia păcatului, şi toţi au nevoie de 
mântuire. Această egalitate religios-morală nu este însă identică cu egalitatea socială şi politică, 
deci o poate influenţa pe aceasta. De pildă Onisim-sclavul şi Filimon-stăpânul, după ce ambii 
devin creştini, rămân pe aceeaşi poziţie socială. Onisim rămâne robul de altă dată, dar la 
recomandarea Apostolului, el este primit şi tratat nu ca un rob, ci ca un frate preaiubit. Aceasta 
înseamnă că ascultarea (obedienţa) la care este supus Onisim îşi schimbă înţelesul. Nu mai 
era teamă şi constrângere, ci dragoste şi conştiinţă. Onisim îl slujea pe Filimon “ca pe Dum¬ 
nezeu”, cu inimă curată şi sfântă, nu-i va mai crea daune, furându-i bunurile, nu-1 va minţi, 
nu-1 va vorbi de rău, nu-1 va mai înşela. La rândul lui, Filimon îl va trata cu toată dragostea şi 
încrederea... 

La acest exemplu putem adăuga şi recomandarea Apostolului “ca tot sufletul să se 
supună stăpânirilor mai înalte, nu de teama pedepsei, ci din conştiinţă” (Romani 13, 1-5). 

Am văzut că în Coloseni 3, 9-11, egalitatea ca frăţietate în Hristos are la temelie 
“dezbrăcarea de omul cel vechi, şi îmbrăcarea în omul nou”. Această egalitate între oamenii 
care îşi trăiesc viaţa în Hristos nu va crea un hiatus între superiori şi supuşi. Fiecare poate 
avea poziţia sa socială, conform numirii şi demnităţii fiecăruia. Ascultarea va ieşi din beznă 
la lumină spre a cultiva dragostea, încrederea şi respectul reciproc. 

Cât priveşte libertatea evanghelică, nici aceasta nu are un caracter social-politic, ci 
moral duhovnicesc, ca eliberare a sufletului de patimile înrobitoare, şi dobândirea libertăţii în 
Dumnezeu. Ca urmare, libertatea proclamată de Evanghelie nu anulează virtutea ascultării, 
fiindcă această libertate nu înseamnă anarhie morală, ca dezlănţuire instinctivă a plăcerilor şi 
patimilor, care înfrângând spiritul vieţii ordonate, “trece cu tăvălugul” peste orice oprelişte, 
pentru ca în cele din urmă să se prăbuşească în prăpastia libertinajului haotic. Cuvintele 
Sfântului Apostol Pavel sunt foarte clare şi categorice în acest sens: “căci voi aţi fost chemaţi 
la libertate, fraţilor, numai să nu folosiţi libertatea voastră ca prilej de a sluji trupului, ci să 
slujiţi unul altuia prin dragoste” (Galateni 5, 13). La fel de convingător sfătuieşte şi Sfântul 
Apostol Petru: “Trăiţi ca oameni liberi, dar nu ca şi cum aţi avea libertatea acoperământ al 
răutăţii, ci ca robi ai lui Dumnezeu”. 

(I Petru 2,16). Altfel spus, prin libertatea evanghelică spiritul primeşte libertatea fiilor 
lui Dumnezeu, care îl eliberează de sub robia patimilor (II Petru 2,19). 

La adevărata libertate a spiritului se ajunge prin virtutea ascultării, după cum precizează 
Apostolul: “supunând tot gândul spre ascultarea lui Hristos” (II Corinteni 10, 5). Dacă “tot 
gândul” va fi sub ascultarea lui Hristos, prin împlinirea voii Lui, vom ajunge să avem “gândul 
lui Hristos” (Filipeni 2,5) şi să ne împărtăşim de “duhul vieţii Lui” (Romani 8,9-11) devenind 
iubitori de Hristos (hristofili), purtători de Hristos (hristofori): “Iar cei ce sunt ai lui Hristos 
şi-au răstignit trupul împreună cu patimile şi cu poftele” (Galateni 5,24). Răstignirea trupului 
este un mod de a exprima dominaţia spiritului înmiresmat de duhul lui Hristos asupra 
instinctelor care târăsc trupul în tot felul de patimi: Ascultând vocea spiritului, care aspiră 
spre frumuseţile duhovniceşti, vom ajunge să “supunem robiei” pornirile nesăbuite ale trupului” 
(I Corinteni 9, 27). Dar la virtutea ascultării trupului de minte vom ajunge numai atunci când 
aceasta va asculta mai întâi de Dumnezeu. 

Tocmai acesta este votul ascultării: strădania continuă de a face ca mintea să fie într-o 
permanentă ascultare faţă de Dumnezeu, pentru a putea supune pornirile pătimaşe ale trupului. 

/V 

împlinesc virtutea ascultării ca vot toţi aceia care permanent se înfrânează de la pofte, supunând 
viaţa proprie, voinţei lui Dumnezeu, spre dobândirea sfinţeniei integrale a fiinţei umane: 
“Dumnezeul păcii să vă sfinţească întregi şi tot duhul vostru şi sufletul şi trupul să se păzească 
fură prihană...” (I Tesaloniceni 5, 23). 

b). Originea votului ascultării 

Referindu-ne mai îndeaproape la votul ascultării vom arăta originea lui generală şi 
specială. 

/V 

In general vorbind ascultarea este subordonare (imoTaasoOa) şi acţiune (7iosiv). Nici 
o creatură nu se poate sustrage de la voia lui Dumnezeu, fiindcă reprezintă creaţia Lui şi este 
expresia voii Sale. Această subordonare în acţiune se vede şi în creaţie. Sfântul Ioan Gură de 
Aur arată că: “Dumnezeu a stabilit diferite relaţii de la inferior la superior, de pildă între fii şi 
tată, tânăr şi bătrân, şcolar şi liber, supus şi coordonator, discipol şi dascăl. A făcut aceasta 
pentru oameni; a făcut aceasta pentru diferite organe ale trupului. Aceste diferite organe nu 
au aceeaşi demnitate: acesta e mai sus, acela e mai umil; acestea poruncesc; acelea ascultă. 
Ordinea animalică ne oferă aceeaşi imagine printre albine, turmele de oi sălbatice şi alte 

/V 

animale. In mare, domneşte aceeaşi lege.. .”. 504 Când Lucifer şi ceata sa din mândrie s-au opus 
ordinii lui Dumnezeu, au devenit generatori ai anarhiei... Mai departe, dacă cineva nu se 
supune ordinii care exprimă voinţa lui Dumnezeu, fie lucru, fie fiinţă decade şi se prăbuşeşte 
în haos şi moarte. 

Aspectul special al votului ascultării îl vedem în activitatea mântuitoare a Domnului 
Hristos, “care, fiind în chip de Dumnezeu, nu a socotit a fi El întocmai cu Dumnezeu, ci s-a 
deşertat pe Sine luând chip de rob, facându-se asemenea oamenilor; şi aflându-se la înfăţişare 
ca un om, s-a smerit făcându-se ascultător până la moarte şi încă moarte pe cruce” (Filipeni 2, 
5-8). Sfinţii Părinţi arată că în esenţă păcatul strămoşesc este cel mai bine redat prin 
“neascultare 7iapaKof|. 505 “Primul om, Adam, voind să facă după a sa voinţă, a fost scos din 
paradis —spune Sfântul Grigorie cel Mare. Cel de al doilea om, Hristos, făcând voia lui 
Dumnezeu, a răscumpărat lumea şi a introdus din nou pe oameni în rai”. 506 

Pe drept cuvânt, viaţa Mântuitorului a fost în deplină ascultare şi îndeplinire a voii 
Tatălui, după cum El însuşi mărturiseşte. Astfel, la fântâna lui Iacob spune Sfinţilor Apostoli: 
“Mâncarea Mea este să fac voia celui ce M-a trimis şi să săvârşesc lucrarea Sa” (Ioan 4, 34). 
Cu alt prilej a spus: “Nu pot eu să fac de la Mine nimic. Precum aud judec şi judecata Mea 

/V 

este dreaptă, pentru că nu caut voia Mea, ci voia Tatălui ce M-a trimis” (Ioan 5, 30). In 
cuvântarea din pustie, cu privire la “pâinea vieţii”, Domnul spune: “.. .Căci m-am pogorât din 
cer nu ca să fac voia Mea, ci voia celui ce m-a trimis. Şi aceasta este voia Tatălui ce m-a 
trimis, ca din tot ce mi-a dat să nu pierd, ci să-l înviez în ziua de apoi” (Ioan 6,37-38). La fel 
şi în grădina Ghetsimani, când se ruga atât de profund, încât “sudorile s-au prefăcut în picături 
de sânge” (Luca 22, 44), s-a adresat Tatălui zicând: “Părintele meu, de este cu putinţă să 
treacă de la Mine paharul acesta, dar nu precum voiesc Eu, ci precum voieşti Tu” (Matei 
26,39). 


504 Omilia 23 la Romani, 1,P.G., 60, 615 

505 Sfântul Ambrozie, De paradiso, VIII, 39, P.L. 14, 309 

506 Moralia XXXV, XV, 28, P.L. 76, 765 

A 

împlinirea voii lui Dumnezeu nu înjoseşte cu nimic demnitatea umană şi nu stânjeneşte 

A 

afirmarea libertăţii morale. împlinirea voii lui Dumnezeu aduce sfinţenia sufletului ca împlinire 
şi desăvârşire a libertăţii proprii: “Că oricine va face voia Tatălui Meu celui din ceruri, acela 
este fratele Meu şi sora Mea şi mama Mea” (Matei 12, 50). Dat fiind faptul că voia lui Dum¬ 
nezeu se exprimă prin cuvântul Său care este “duh de viaţă” (Ioan 6, 63), ori de câte ori te laşi 
pătruns de el, dobândeşti acel discernământ duhovnicesc, pătruns de înţelepciunea 
dumnezeiască (I Corinteni 2,14) spre a putea judeca din această perspectivă lumea şi lucrurile 
din ea. Numai atunci vei putea înţelege că “unde este Duhul lui Dumnezeu acolo este libertate” 
(II Corinteni 3, 17), iar împlinirea voii lui Dumnezeu este garantul propriei libertăţi, fiindcă 
numai atunci “vei cunoaşte adevărul, iar adevărul vă va face liberi” (Ioan 8, 32). 

De aici vedem că prin ascultarea de Dumnezeu libertatea noastră ca trăsătură esenţială 
şi aspiraţie a sufletului omenesc, nu este întru nimic lezată, ci afirmată în notele ei caracteristice, 
fiindcă “adevărata ascultare de Dumnezeu comportă suprema libertate creatoare”. 507 

Supunerea faţă de Dumnezeu este sfântă, dar şi Bisericii îi datorăm ascultare, fiindcă 
este condusă de Duhul Sfânt, iar Hristos este prezent în cei aleşi de El ca să îndeplinească în 
lume o misiune specială: “Cine vă ascultă pe voi, pe Mine mă ascultă...” (Luca 10,16). La fel 
este şi îndemnul apostolic: “Ascultaţi de mai marii voştri şi supuneţi-vă, căci ei priveghează 
pentru sufletele voastre, ca unii care vor da seamă de ele, - ca să facă aceasta cu bucurie şi nu 
suspinând, căci aceasta nu vă este de folos” (Evrei 13, 17). 

c). „Tăierea voii’’ şi părintele duhovnicesc 

A 

In spiritualitatea monastică, practica ascultării va deveni mai întâi un exerciţiu, iar 
apoi o deprindere ceea ce este cunoscut sub numele de “tăiere a voii”. Exersarea acesteia 
pretinde ca mai întâi călugării să vieţuiască în comuniune mai mulţi ani, şi numai după 
deprinderea ei, vor putea îmbrăţişa viaţa eremită. 

Se pare că o astfel de educaţie ar anula personalitatea omului “tăindu-i” ceea ce omul 
are mai de preţ: libertatea de voinţă. Dar “tăierea voii” se referă nu la afirmarea creatoare a 
libertăţii, ci la posibilitatea unei folosiri greşite a ei. De altfel, această greşită orientare a 
libertăţii a dus pe primul om la păcat. Există în sufletul omenesc de multe ori şi în multe feluri 
împietrirea în rău, manifestată în forma a ceea ce numim în limbaj comun: încăpăţânare, 
îndârjire, cerbicie... Oricâte dovezi raţionale îi prezinţi unui astfel de om, el nu renunţă la 
voia lui, pe care el o socoteşte bună, cea mai bună. Tăierea voii se referă tocmai la această 
obstinaţie în rău, determinată de lipsa unei judecăţi corecte, a unei gândiri lucide, dinamice şi 
ziditoare, punându-1 pe om, în situaţia de a se cunoaşte pe sine şi acţiona potrivit propriei 
împliniri în bine. 


507 


Paul Evdokimov, Les ages de la vie spirituelle - Des Pşres du desert r nos jours, Paris, 1964 
p.139 

/V 

In exercitarea ascultării apar şi unele coliziuni, situaţii conflictuale când nu ştii de 
cine să asculţi, atunci când îndemnurile (sfaturile) superiorilor sunt diferite între ele, sau nu 

A 

toate sunt conforme totdeauna, voinţei divine. In acest caz primează voia lui Dumnezeu, 
fiindcă “trebuie să ascultăm pe Dumnezeu mai mult decât pe oameni” (Fapte 5, 29). 

A 

In mod normal nu ar trebui să apară astfel de coliziuni ale datoriilor, dacă îndrumătorul 
duhovnicesc dispune, după cum se cuvine, de darul sau harisma discernământului, a dreptei 
socoteli - diakrisis sau judecată duhovnicească (I Corinteni 2,14). Numai prin această harismă 
a Duhului, la care se ajunge prin multă rugăciune şi osteneli duhovniceşti, îndrumarea spirituală 
va primi calificativul de “ştiinţă a ştiinţelor” şi “artă a artelor”. 

Irenee Hausherr, cercetător asiduu, consacrând ani de studiu acestei delicate probleme, 
remarcă următoarele aspecte ale diakrisului: “Din pricina primejdiilor care ameninţă 
deopotrivă pe întâistătătorii şi pe supuşii lor atunci când lipseşte diakrisis (discernământul) 
— spune el — trebuie ca cei ce vor primi în grijă sufletele să aibă cunoaşterea lucrurilor 
dumnezeieşti şi omeneşti şi să ştie să deosebească mişcările puterilor fizice şi psihice şi, pe 
lângă aceasta, mai trebuie să aibă şi alte calităţi care urmează acestora. Dar noi trebuie să 
căutăm astfel de îndrumători şi să ne supunem lor, de frică să nu se împlinească cu noi cuvântul 
dumnezeiesc al lui Hristos: Când un orb conduce alt orb, amândoi vor cădea în groapă. Cât 
rău poate să facă celorlalţi un părinte lipsit de diakrisis. Afară numai dacă nu intervine la timp 
un alt părinte diakritic... Cineva căzuse într-un păcat grav. Atins de căinţă, merge să i-1 spună 
unui bătrân. Nu-i spune fapta pe care o făcuse, ci doar gândul pe care îl avusese: Mi-a venit 
cutare gând; mai este mântuire pentru mine? Celălalt i-a răspuns: ţi-ai pierdut sufletul. Auzind 
aceasta, fratele spuse: dacă mi-am pierdut sufletul nu-mi rămâne decât să mă întorc în lume. 
Pe drum însă i-a venit gândul să meargă la avva Siluan, mare diakritic, pentru a-i spune ceea 
ce avea de gând. Venind la acesta nu i-a spus fapta, ci doar gândul, cum fusese şi cu celălalt 
bătrân. Părintele a început prin a-i spune texte din sfintele Scripturi pentru a-i arăta că gându¬ 
rile singure nu duc la o osândire definitivă. Aceste cuvinte i-au liniştit sufletul, şi-a recăpătat 
încrederea şi a mărturisit şi fapta. Atunci bătrânul ca un bun doctor, i-a plămădit sufletul după 
Sfintele Scripturi şi i-a arătat că pentru cei care se întorc cu adevărat la Dumnezeu se dă un 
canon. Mai apoi, părintele meu, întâlnindu-1 pe acest bătrân, a aflat de la el cum anume se 
schimbase acest frate: el, care deznădăjduise şi care era gata să se întoarcă în lume, acum 
străluceşte ca o stea între fraţii său”. Morala este: “Am povestit aceasta pentru a vedea că 
este primejdios a ne încredinţa gândurile (adică îndrumarea sufletului) unor oameni 
lipsiţi de discernământ sau diakrisis . 508 

Discernământul are mai multe trepte de manifestare, din care reţinem două daruri 
specifice părinţilor înaintaţi în cunoaşterea sufletelor ucenicilor sau a celor cu care ajung în 


508 Paternitatea şi îndrumarea duhovnicească în Răsăritul creştin, trad. Mihai Vladimirescu, Sibiu, 
1999, p.95-98 

comuniune. Se cunoaşte puterea de pătrundere, de penetrare duhovnicească, o vedere în 
adâncurile sufletului, un fel de radiografie psihică, numită diorasis. Aceasta este atât darul 
lui Dumnezeu, cât şi puterea dobândită de sufletele curăţite de patimi. Sfântul Antonie cel 
Mare înclină să socotească diorasis-ul ca fiind un dar firesc, natural, dobândit de sufletele 
eliberate de patimi: “Eu cred — spune Sf. Antonie — că sufletul care este curăţit în toate 
privinţele şi care stă în cele ale firii, facându-se străvăzător (dioratic), poate vedea mai mult şi 
mai departe decât demonii”. 509 

Pe lângă acest dar al străvederii se mai cunoaşte şi darul kardiognoziei, prerogativă 
a divinităţii, acest dar este dat numai anumitor sfinţi din partea lui Dumnezeu. La ea nu se 
poate ajunge pe cale firească cum este în cazul darului dioratic. Despre kardiognozie avem şi 
mărturia Scripturii: “Tu, Doamne, care cunoşti inimile tuturor...” (Fapte 1, 24); “...Şi 
Dumnezeu, cunoscătorul de inimi, le-a mărturisit dându-le Duhul Sfânt” (Fapte 15, 8). 
Sfinţii care posedă această harismă cunoşteau chiar şi păcatele nemărturisite de penitenţi 
şi constatau că tot ceea ce se află în sufletul omului se vede în inimă, şi nu pe faţa lui. 
Despre unul din ei se spune că “privea pe cei care intrau în biserică şi, din simpla vedere a 
înfăţişării lor, îşi dădea seama dacă gândurile lor sunt rele sau bune”. 510 

După cum vedem, voturile monahale reprezintă cultivarea vieţii de sfinţenie a sufle¬ 
tului omenesc, printr-un neîntrerupt exerciţiu al virtuţilor creştine fundamentale: credinţa în 
Providenţă, puritatea minţii, dobândirea stăpânirii de sine, cultivarea blândeţii, a 
răbdării, a umilinţei, a pocăinţei, a speranţei şi prin toate, a iubirii faţă de Dumnezeu, 
faţă de oameni şi faţă de întreaga creaţie. 


3. SFATURILE EVANGHELICE 
ÎN CELE TREI CONFESIUNI CREŞTINE 

3.1. Poziţia Bisericii Ortodoxe 

Privind învăţătura Bisericii Ortodoxe referitoare la sfaturile evanghelice, va trebui să 
venim cu câteva precizări. Tomas Spidlik arată că spiritualitatea răsăriteană “nu vorbeşte de 
sfaturi evanghelice”. 511 Se vorbeşte mai degrabă de o veche şi tradiţională distincţie între 
virtuţile sufletului şi virtuţile trupului, adică între virtuţile psihice şi cele somatice. 512 Sfaturile 
evanghelice “virtuţile somatice”, instrumente ale virtuţii, mijloace de dobândire a virtuţilor. 


509 Idem, p.108-109 

510 Ibidem, p.109-110 

511 T. Spidlik, Spiritualitatea Răsăritului Creştin, vol.l, cit. p.321-322 

512 Sfântul loan Damaschin, De virtutibus et vitiis, P.G., 95, 85-98, Filocalia, voi. IV, p.186 Aq 

Părinţii răsăriteni consideră că trebuie insistat nu pe diferenţa între poruncă şi sfat, ci pe 
egalitatea lor. Sfântul Ioan Gură de Aur spune în acest sens că “Sfintele Scripturi nu ştiu 
despre o asemenea împărţire, ele vor ca toţi să ducă viaţa monahilor, chiar dacă sunt 
căsătoriţi”. 513 

9 

Să vedem explicaţia acestei realităţi duhovniceşti. Vom lămuri problema, urmărind 

A 

însăşi cuvintele Domnului. Citim astfel în Evanghelia după Ioan că învăţătorul precizează în 
cuvântarea de pe urmă de trei ori arătând cu fermitate legătura organică dintre păzirea poruncilor 
şi iubirea ce se cuvine a-I fi arătată Lui: “De mă iubiţi, păziţi poruncile Mele” (Ioan, 14, 15); 
“Cel ce are poruncile Mele şi le păzeşte, acela este care mă iubeşte” (Ioan 14, 21); “De mă 
iubeşte cineva, va păzi cuvântul Meu” (Ioan 14,23). 

De aici vedem că scopul vieţii duhovniceşti este de a-L iubi pe Hristos ca pe Dumne¬ 
zeu Tatăl, fiindcă “El şi Tatăl una sunt” (Ioan 10, 30). O spusese de altfel mai înainte Aposto¬ 
lilor şi prin ei nouă tuturor, că oricine ar iubi pe altcineva mai mult decât pe El nu este vrednic 
de El. Cum între cuvintele Domnului şi faptele Lui nu există nici o deosebire, cei ce-L urmează 
cu sinceritate şi credinţă, trebuie să facă această dovadă păzind poruncile Lui prin faptele 
credinţei lor. Iar porunca supremă pe care trebuie să o împlinim pentru a fi desăvârşiţi ca Tatăl 
(Matei 5,48) este iubirea, fiindcă “Dumnezeu este iubire şi cel ce rămâne în iubire, rămâne în 
Dumnezeu şi Dumnezeu rămâne în el” (I Ioan 4,16-20). Astfel, cu cât iubirea faţă de Hristos 
este mai deplină, cu atât şi desăvârşirea noastră se află la cotele cele mai înalte. Corelată cu 
păzirea poruncilor lui Hristos, vom spune că în măsura în care păzim poruncile Lui, în aceeaşi 
măsură vom dovedi că îl urmăm cu adevărat şi că îl iubim deplin. Tânărul bogat a împlinit 
poruncile lui Dumnezeu. Datorită acestui fapt el poate moşteni viaţa de veci fiindcă, formal, 
era scutit de pedeapsa cuvenită celor fărădelege. Dar pentru a fi desăvârşit se cuvenea să facă 
dovada că iubeşte pe Dumnezeu mai mult ca pe orice în lumea aceasta. El însă nu a făcut 
această dovadă, nedorind să-L urmeze pe Domnul printr-o dăruire totală, fiindcă el iubea mai 
mult avuţia acestei lumi. De aceea nu a putut înţelege nici mesajul divin care îl chema la 
desăvârşire, încât entuziasmul lui iniţial a pălit, transformându-se în dezorientare şi dezamăgire. 
Din porunca Mântuitorului care ne cheamă la desăvârşire prin iubirea arătată Lui şi concretizată 
în păzirea tuturor poruncilor vedem că nu există nici o deosebire între porunci. Toate poruncile 
lui Hristos trebuie îndeplinite. Există însă trepte în împlinirea poruncilor. Adică unii le 
îndeplinesc cu o intensitate mai mică şi astfel sunt consideraţi mai puţin desăvârşiţi în iubirea 
faţă de Hristos; alţii însă le îndeplinesc cu o mai mare intensitate şi astfel se arată mai desăvârşiţi 

A 

în iubirea faţă de Hristos. In felul acesta fecioria şi sărăcia de bună voie nu sunt altceva 
decât mijloace prin care urcăm cele mai înalte trepte ale iubirii faţă de Hristos, printr-o 
totală dăruire faţă de El. Prin urmare, sfaturile evanghelice nu sunt altceva decât mijloace 
eficiente pentru împlinirea poruncilor lui Hristos prin care ne arătăm cu mai multă 
intensitate dragostea faţă de El. 

513 Adversus oppugnatores vitae monasticae 3, 15, P.G. 47, 373 A 

Putem acum aprecia că Sfântul Ioan Gură de Aur avea dreptate când spunea că Sfintele 
Scripturi nu cunosc împărţirea credincioşilor, ca unii care împlinesc numai poruncile şi sunt 
mai puţin desăvârşiţi, faţă de alţii care s-au dedicat în mod expres prin anumite sfaturi, vieţii 
desăvârşite. Tuturor credincioşilor le este adresată chemarea spre desăvârşire prin împlinirea 
poruncii iubirii faţă de Hristos, iar dacă toţi au aceeaşi chemare şi poruncă, înseamnă că nu 
există nici o deosebire între poruncă şi sfat. 

De aici vedem că spiritualitatea creştină nu promovează o morală dublă: cea a poruncilor 
şi cea a sfaturilor, cum vom vedea mai târziu că atacă protestanţii sfaturile evanghelice, ci 
chemarea la desăvârşire prin iubire este una singură, sfaturile evanghelice fiind doar mijloace 
de împlinire a poruncilor prin care ne putem arăta şi putem dovedi intensitatea iubirii faţă de 
Hristos. Altfel spus, distincţia între sfaturi şi porunci e înţeleasă doar ca diferenţa între diferitele 
trepte ale aceleiaşi desăvârşiri. Dinamismul vieţii duhovniceşti cere ca linia de demarcaţie să 

/V 

fie extrem de mobilă. întemeiată pe iubirea care e infinită, desăvârşirea creştină nu se poate 
reduce la practica mai mult sau mai puţin precisă a poruncilor. Evocarea virtuţilor monahale 
are drept scop mai cu seamă de a exalta în ochii creştinilor principiile fundamentale ale 
creştinismului. Exemplul monahilor e pentru ei dovada că învăţătura Evangheliei nu e utopică 
şi că îi încurajează să înainteze spre o mai mare desăvârşire a iubirii. “Dumnezeu nu cere de 
la fiecare aceeaşi treaptă a virtuţii” 514 — spune Sfântul Ioan Gură de Aur. A urma calea fecioriei 
şi a sărăciei desăvârşite e o alegere “liberă”, în sensul că fecioria şi sărăcia ţin de iubire, iar 
iubirea presupune totdeauna libertatea. 515 “Când Hristos ne porunceşte să urmăm calea cea 
strâmtă, El nu se adresează doar călugărilor, ci tuturor oamenilor, — spune marele antiohian... 
Vă înşelaţi pe de-a-ntregul, că unele se cer mirenilor şi altele călugărilor... Ei vor avea de dat 
aceeaşi socoteală... Şi dacă unii găsesc în căsătorie o poticnire să afle că nu căsătoria este o 
piedică, ci mai curând libertatea lor de opţiune pe care o folosesc rău în căsnicie. Trăiţi curat 
căsătoria şi veţi fi primii în împărăţia cerurilor şi vă veţi bucura de toate bunătăţile”. 516 Acelaşi 
Sfânt Părinte arată că iubirea atunci când îi uneşte pe cei doi soţi între ei pentru a-i uni mai 
bine cu Dumnezeu, nu-şi are începutul în natură, ci în Dumnezeu” şi că “ei sunt întocmai ca 
Iisus Hristos care unit cu mireasa Lui, Biserica, nu este mai puţin unit cu Tatăl Său”. 517 

De aici vedem că sfaturile evanghelice, ca virtuţi somatice, au menirea să echilibreze 

/V 

mai întâi aspectul trupesc instinctiv, prin dominarea spiritului. In acest caz virtuţile somatice 
constituie doar o pregătire a terenului pe care să se dezvolte virtuţile sufleteşti ca nişte flori 
pline de roade prin care dobândim sfinţenia vieţii. Dacă în cazul fecioriei nu vom reuşi să 


514 Omilia 44,4 la Matei, P.G. 57, 469 

515 Omilia 1,2 la Tit, P.G. 62, 666 - Tomas Spidlik, Spiritualitatea Răsăritului Creştin, voi. III Mona¬ 
hismul, trad. diac. Ioan I. Ică Jr., Sibiu, 2000, p.45 

516 Paul Evdokimov, Taina iubirii (Sfinţenia iubirii conjugale în lumina tradiţiei ortodoxe), trad Gabrie- 
la Moldoveanu, Bucureşti, 1999, p.72 

517 Idem, p.73 

dominăm mai întâi instinctul, nu vom izbuti nici să cultivăm la cotele cele mai înalte dragostea 
faţă de Dumnezeu. Dat fiind faptul că scopul virtuţii castităţii este dragostea supremă sub 
forma dăruirii integrale lui Dumnezeu, virtuţile somatice sunt doar forme ascetice sau mijloace 
prin care dobândim virtuţile sufleteşti. Dar pentru aceasta se impune ca toţi să-şi poată domina 
instinctul. Pentru toţi se impune o consacrare lui Dumnezeu prin dominarea asupra plăcerii 
supuse instinctului. Astfel pe drept cuvânt putea sublinia, cu alt prilej, Sfântul Ioan Gură de 
Aur că “soţii adevăraţi nu sunt mai prejos de călugări, ei pot avea virtuţi mai mari decât 
monahii ’’. 518 

Foarte sugestiv scrie Paul Evdokimov că “sfinţenia monahală şi sfinţenia conjugală 
sunt cei doi versanţi ai Taborului, şi unul şi celălalt au aceeaşi culme: Duhul Sfânt. Cei 

ce ajung pe culme, printr-o cale sau prin cealaltă, intră în “odihna lui Dumnezeu” şi aici 
ambele căi, contradictorii pentru raţiunea umană, se descoperă pe dinăuntru unite, tainic 
identice”. 519 

Este convingător în acest sens şi comentariul tânărului ierodiacon profesor Nicolae 

A 

Mladin, scris cu şase decenii în urmă: “.. .In realitate e una şi aceeaşi viaţă a lui Hristos în toţi: 
rădăcina ei e aceeaşi iubire a lui Dumnezeu mai presus de toate. De aceea socotind monahismul 
ca o renunţare jertfelnică în lumina învierii, afirmăm nu că monahismul este o excepţie care 
ar trebui înlăturată, ci din contră că duhul lui este în duhul autentic creştin din care se adapă 
şi viaţa mirenilor. Duhul monahal se infuzează în lume, ca s-o îndrepte pe căile renunţărilor 

A 

ce iluminează. Intr-adevăr viaţa creştinilor trebuie să participe, dacă nu la practica sfaturilor, 
la atmosfera spirituală ce se detaşează din ele: creştinul se simte sărac (în duh), nelegat cu 
inima decât de Dumnezeu, el trebuie să păşească pe urmele umile ale ascultării şi să înalţe 
căsnicia spre trăire spirituală. După cât de adâncit e acest duh al sfaturilor în sufletele 
credincioşilor se vede cât este de transformat sufletul acesta în lumină duhovnicească. Se 
vădeşte astfel că monahismul e un produs firesc al creştinismului: în funcţia lui spirituală 
deosebită, ca şi în unitatea de viaţă creştină... duhul monahal le duce până la capăt. Monahul 
e pilda vie a unei vieţi închinate numai lui Dumnezeu — aşa cum tinde să fie viaţa tuturor. 
Căci tuturor li se cere “să se lepede de sine”, să se înalţe pe treptele renunţărilor spirituale 
spre acel duh monahal al libertăţii lăuntrice — care rezultă din înfăşurarea vieţii în jurul 
harului divin... Orice creştin este monah în duh — fără să ştie, orice monah adevărat este 
întruparea vie a creştinismului apropiat de perfecţiune...”. 520 


518 Migne, P.G., 51, 209 

519 P. Evdokimov, Taina iubirii (Sfinţenia iubirii conjugale în lumina tradiţiei ortodoxe) trad.Gabriela 
Moldovanu, Bucureşti, 1999 

520 Gânduri pentru monahism, în “Omagiu înalt Prea Sfinţitului Mitropolit Nicolae a Ardealului”, 
Sibiu, 1940, p.582-583 

3.2. Poziţia Bisericii Romano - Catolice 

Biserica Romano-Catolică încadrează sfaturile evanghelice în ceea ce ei numesc 
erga superogatoria, adică faptele suprameritorii, care întrec faptele necesare pentru mântuire. 

/V 

împreună cu jertfele martirilor, sfaturile evanghelice intră în tezaurul Bisericii, de unde le pot 
primi cei ce nu au suficiente fapte pentru mântuire, sub forma indulgenţelor. Această 
“socotinţă” a Bisericii acceptată de pe poziţia medievală nu poate fi acceptată de pe poziţia 
unei morale evanghelice, fiindcă dacă se pune problema să vorbim de un merit moral, acesta 
poate consta numai în urma colaborării cu harul divin. 521 De fapt însăşi noţiunea de “merit” 
înaintea lui Dumnezeu devine o noţiune falsă şi o expresie a mândriei, atunci când eu îl declar 
ca atare. Dumnezeu ştie faptele omului, şi răsplata este la El. Neputând intra în calculele 
oamenilor, face impresia unei “târguieli de piaţă” cu Dumnezeu... în numele smereniei ce stă 
la temelia spiritualităţii creştine, trebuie să admitem că “nu suntem vrednici să cugetăm în noi 
înşine ceva de la noi; ci vrednicia noastră este de la Dumnezeu” (II Corinteni 3, 5); “Ce ai pe 
care să nu-1 fi primit? — se întreabă Apostolul — iar dacă l-ai primit, de ce te lauzi ca şi cum 
nu l-ai fi primit?” (I Corinteni 4,7). Astfel, “avem comoara aceasta în vase de lut, pentru ca să 
recunoaştem că puterea covârşitoare este de la Dumnezeu şi nu de la noi” (II Corinteni 4, 7). 
Toţi creştinii trebuie să aibe “gândul smerit a lui Hristos”, şi ca El să gândească. Iar Domnul 
ne-a învăţat că atunci când veţi face toate cele ce vi s-au poruncit, să ziceţi: slugi netrebnice 
suntem, fiindcă ce am fost datori să facem, am făcut (Luca 17,10). 

A 

In altă ordine de idei se cuvine să revenim la aprecierea făcută la început, cum că 
dreptul canonic occidental a introdus voturile monahale, făcând deosebirea dintre poruncă şi 
sfat. 

Potrivit definiţiei lui Toma d’Aquino “poruncile privesc faptele a căror îndeplinire e 
necesară pentru a atinge scopul ultim, sfaturile neprivind decât faptele care îngăduie să atingem 
mai bine şi mai uşor acest scop”. 522 

Această definiţie este însă bine nuanţată — observă Tomas Spidlik: “Nu se vorbeşte în 
ea despre “principii” care ar fi valabile pentru unii, iar nu pentru alţii. Fiindcă atunci creştinii 
ar fi împărţiţi în două categorii gnostice, lucru inacceptabil atât în Răsărit cât şi în Occident. 
E interesant că Sfântul Toma vorbeşte despre “fapte”, care există pentru a atinge acelaşi scop”. 523 


521 Domiţian Spânu, Sfaturile evanghelice, în Revista Candela, nr.6-8/ 1928, p.251-254 

522 Summa Theologiae l-ll, qn. 108, 4; Contra Gentiles III, 30 

523 T. Spidlik, Spiritualitatea Răsăritului Creştin, voi.III, Monahismul, trad. diac. loan I. Ică Jr., Sibiu, 
2000, p.43 

3.3. Concepţia protestantă 

Protestantismul este la pol opus catolicismului. Pe baza învăţăturii lor despre mântu¬ 
irea numai prin credinţă (sola fide) şi numai prin harul divin (sola graţia), spun că faptele nu 
ajută cu nimic la mântuire, fiindcă ele nu sunt meritul omului, deoarece natura umană este 
ireversibil căzută şi distrusă de păcat, încât numai harul divin primit în urma credinţei poate 
face firea roditoare spre mântuire. Dar, întrucât şi credinţa - spun ei - este un dar pe care 

/V 

Dumnezeu îl dă cui voieşte, fapte bune săvârşesc numai cei predestinaţi spre mântuire. In 
cadrul acestei concepţii, sfaturi morale nu există. Ele sunt norme auxiliare pentru cunoaşterea 
poruncii obligatorie pentru creştin în situaţia lui individuală. Sfatul moral nu poate fi altceva 
decât porunca individuală în anume condiţii. Dar creştinul nu-şi poate întrece datoria. 524 

Protestanţii apreciază că acceptând sfaturile evanghelice, se creează o morală dublă: 
cea a poruncii şi cea a sfatului. Ca o aversiune faţă de faptele morale externe, meritorii susţinute 
de catolici, protestanţii au identificat porunca cu sfatul moral. Astfel, spre exemplificare, ei 
se referă la cazul tânărului bogat... şi spun că îndemnul Mântuitorului de a-şi vinde averile 
este poruncă şi nu sfat, pentru că tânărul este înrobit de avuţia sa, iar pentru a scăpa de patima 
lăcomiei, Mântuitorul îi porunceşte să-şi vândă averile... Altfel nu putea moşteni viaţa de 
veci. 525 La fel şi în cazul votului fecioriei, protestanţii susţin că numai din cauza vrăjmăşiei 

/V 

timpului, Apostolul dă această îndrumare. In alte condiţii, acest sfat apostolic nu ar fi intrat în 
acţiune. 526 

9 

Noi însă am văzut importanţa pe care Mântuitorul şi Apostolul neamurilor o acordă 
vocaţiei spre desăvârşire, precum şi strădaniei de a ajunge la ea. 

Pe de altă parte, însăşi punerea în discuţie a “moralei duble” este o falsă problemă, 
fiindcă în esenţa ei morala creştină se structurează pe iubire, iar iubirea nu poate fi decât una 
singură, nu se poate diferenţia. Pot exista doar grade de intensitate în valorificarea ei. Aici 
intră în discuţie desăvârşirea în iubire. 

Se constată în ultimul timp că protestanţii însuşi dornici de desăvârşire, reconstituind 
concepţia despre sfaturile evanghelice, le-au acceptat ca vocaţie specială şi exerciţiu 
duhovnicesc pentru cei atraşi spre voturile practicate în mănăstiri, sau spre diakonia faptei 
creştine într-o lume la a cărei secularizare şi desacralizare şi-au adus şi aportul din plin. 


524 Domitian Spânu, o.c.., p.256-259 

525 Idem, p.265 

526 Ibidem, p.270 

4. OBIECŢIUNI 

CU PRIVIRE LA SFATURILE EVANGHELICE 

/V 

4.1. In perioada creştinismului primar 

Pe la anul 400 Vigilanţiu şi adepţii săi se ridică împotriva sfaturilor evanghelice şi a 
monahismului, motivând că acesta este o instituţie păcătoasă, deoarece cultivă acte împotriva 
naturii. El se ridică împotriva celibatului, invocând cuvintele Sf. Apostol Pavel, care asigură 
că: “toată făptura lui Dumnezeu este bună” (I Timotei 4, 4). 

Obiecţiunea aceasta nu este întemeiată, întrucât fecioria nu este împotriva firii. Ea 
este o vocaţie, o chemare a firii spre desăvârşirea ei, prin consacrarea lui Dumnezeu. 

Celibatul preoţilor proclamat ca obligatoriu la sinoadele de la Elvira din 306 şi Arles 
din 309 poate provoca stări de dificultate morală tocmai fiindcă creează coliziunea între vocaţia 
pentru preoţie pe care cineva poate să o aibe, şi vocaţia fecioriei, pe care nu o pot avea toţi. 
Tocmai de aceea, sinodul I ecumenic a corectat decizia sinodului de la Elvira, admiţând 
căsătoria o singură dată a preoţilor, dar nu şi recăsătorirea preoţilor rămaşi văduvi. 

După cum se ştie, Biserica apuseană a statornicit celibatul preoţilor, chiar şi după 
Sinodul II Vatican, iar Biserica răsăriteană a pus problema în discuţie pe lista unui viitor 
sinod panortodox. Oricum, celibatul preoţilor în Biserica romano-catolică şi a preoţilor văduvi 
în cea Ortodoxă se menţin ca un imperativ greu de trecut, cu toate că Apostolul referindu-se 
la vocaţia castităţii, se pronunţă foarte clar: “...zic celor necăsătoriţi şi văduvelor: bine este 
pentru ei de vor rămâne ca mine. Dar, dacă nu se vor putea înfrâna, să se căsătorească: pentru 
că este mai bine să se căsătorească decât să ardă” (I Corinteni 7, 8-9). 


/V 

4.2. In perioada medievală şi modernă 

Fecioria a fost combătută de o sectă “iudaizantă” apărută în sec. al XV-lea la 
Novgorod, ca o reacţie faţă de înflorirea pe care o luase viaţa monahală în triburile 
locuite de slavi. Se ridica obiecţia că viaţa monahală este împotriva poruncii date de 
Dumnezeu la creaţie “creşteţi şi vă înmulţiţi...” (Facere 1, 28). Părinţii Bisericii au arătat 
însă mult mai înainte că fertilitatea castităţii merge pe plan spiritual. Cei ce s-au oferit inte¬ 
gral lui Dumnezeu au mii de fii şi fiice spirituale, născuţi pentru viaţa veşnică. Fericitul Ieronim 
se şi numea părintele spiritual al fiilor spirituali, iar Sfântul Grigorie de Nyssa arată că fecioarele 
sunt cele care “îl preamăresc pe Hristos ca pe mirele lor; unite cu El cu inima curată, aşteaptă 

A 

atente venirea Sa, cu ochii treji (deschişi) şi cu făcliile aprinse. împreună cu Fecioara Maria, 
îl aduc pe Hristos lumii”. 527 

Obiecţiunea că prin practicarea voturilor monahale s-ar ajunge la împuţinarea 
neamului omenesc poate fi valabilă numai pentru ereziile extremiste care consideră 
căsătoria un păcat, precum encratiţii, mercioniţii, gnosticii, moniheii, bogomilii. în situaţia 
în care căsătoria este forma generală recomandată şi binecuvântată de Biserică pentru împlinirea 
poruncii dată de Dumnezeu la creaţie, iar sfaturile evanghelice reprezintă doar o vocaţie specială 
de care dispun o minoritate de oameni, nu e nici un pericol ca să fie încălcată porunca înmulţirii 
neamului omenesc prin acceptarea specială şi particulară a voturilor monahale. 

Protestanţii au adus apoi voturilor monahale obiecţiunea că prin asceza impusă de 
ele, se cultivă un egoism antisocial, îndreptat împotriva bunăstării economice, prin pro¬ 
movarea sărăciei, iar ascultarea distruge iniţiativa şi avântul personal, fără de care nu 
e posibilă o activitate emulativă, creatoare de valori culturale, economice, sociale, etc. 

Raţionaliştii secolului al XlX-lea afirmă că monahismul nu corespunde spiritului 
evanghelic. 

Iată câteva nume: 

E. Weingarten susţine că asceţii păgâni deveniţi creştini şi-au păstrat acelaşi stil de 
viaţă. Ei şi-au găsit locul în Biserică prin atenuarea practicilor sălbatice de dinainte. 

O. Zockler arată că monahismul nu este altceva decât efortul susţinut de filosofia 

9 

greacă în direcţia ascensiunii religioase spre Dumnezeu. 

A. Harnack este de părere că monahii sunt proveniţi din sectele encratiste şi dualiste. 
Unii ca aceştia intraţi în Biserică, în loc să sfinţească lumea, fug de ea. 

K. Heussi este de părere că monahismul reprezintă ascetismul instituţionalizat care a 
pierdut libertatea evanghelică. 528 

Friedrich Nietzsche combate monahismul şi sfaturile evanghelice în favoarea 
supraomului . 529 

Iată plasticizarea atât de artistic formulată, dar nefondată, a fiului pastorului Karl 
Ludwig din Rocken: „...Zarathustra coborî singur munţii şi nu întâlni pe nimeni. Dar când 
ajunse în păduri, deodată se ivi înaintea lui un moşneag care-şi părăsise sfânta lui colibă, ca 
să caute rădăcini în pădure. Şi bătrânul grăi astfel lui Zarathrustra: 

- Nu mi-i cunoscut drumeţul acesta; uite ani şi ani de când trecut-a el pe aici şi se 
chema Zarathrustra, dar s-a schimbat... Pe vremea aceea îţi duceai cenuşa în munţi: azi vrei 
să-ţi duci focul în vale? Nu te temi de pedeapsa incendiatorilor? Da, îl recunosc pe Zarathrustra. 
Ochiul lui e limpede şi pe buza lui nu se vădeşte nici o zbârcitură de dezgust. Nu înaintează el 
ca un dănţuitor? Zarathrustra s-a preschimbat, Zarathrustra s-a prefăcut în copil, Zarathrustra 


527 Tomas Spidlik, Izvoarele luminii - Tratat de spiritualitate - (trad. rom.) laşi, 1994, p. 257 

528 Tomas Spidlik, Spiritualitatea Răsăritului Creştin, voi.III, p. 11-12 

529 F. Nietzsche, Aşa grăit-a Zarathustra, trad. George Emil Botez, Bucureşti, 1916, p. 9-13 

s-a deşteptat: ce vei face tu acum pe lângă aceia ce dorm? Vieţuiai în singurătate ca într-o 
mare — şi marea se legăna. Spre nenorocul tău vrei să te cobori pe pământ? Spre nefericirea 
ta vrei să-ţi târăşti iarăşi tu însuţi trupul? 

Zarathrustra răspunse: 

- Iubesc oamenii. 

- Pentru ce oare, glăsui înţeleptul, dusu-m-am în codrii şi singurătate? Nu oare pentru 
că iubeam prea mult oamenii? Acum îl iubesc pe Domnul - nu mai iubesc deloc oamenii. 
Omul e pentru mine un ce prea nedesăvârşit. Dragostea omului m-ar ucide. 

Zarathrustra răspunse: 

- Vorbit-am eu despre iubire!... Vreau să fac un dar oamenilor. 

- Nu le dărui nimic, rosti sfântul. Ci mai bine ia-le ceva şi ajută-le să ţi-1 ducă tot ei, 
nimic nu le va fi mai pe plac în afară de lucrul acesta: să-ţi facă şi ţie bine!... Iar de vrei să le 
dai, nu le da nimic mai mult decât o pomană şi aşteaptă ca ei să ţi-o ceară!... 

- Nu, răspunse Zarathrustra, eu nu fac pomeni. Nu-s destul de sărac pentru aceasta. 

Sfântul prinse a râde de Zarathrustra şi grăi astfel: 

/V 

- încearcă atunci să-i faci să-ţi primescă comorile. Ei nu se încred în singuratici şi nu 
cred că noi venim să le dăm... Nu te duce printre oameni, rămâi în codru!... Du-te mai bine 
printre dobitoace! De ce nu vrei să fii ca mine: urs printre urşi, pasăre printre păsări? 

/V 

- Şi ce face sfântul în păduri? întrebă Zarathrustra, iar sfântul răspunse: 

- Fac cântece şi le cânt; iar când fac cântecele, râd, plâng şi murmur: astfel preamăresc 
pe Domnul. Cu cântecele, plânsetele, râsetele şi şoaptele, aduc mulţumită Domnului, care 
este Dumnezeul meu. Totuşi, tu ce dar ne aduci? 

Când auzi Zarathrustra cuvintele acestea, salută pe sfânt şi-i spuse: 

- Ce ai vrea să-ţi dau? Lasă-mă să plec mai degrabă, pentru ca să nu-ţi iau nimic! 

Şi aşa se despărţiră unul de altul, bătrânul şi bărbatul, râzând cum ar râde doi băieţandri. 

Iar când Zarathrustra rămase singur, îşi grăi astfel inimii: 

- Să fie cu putinţă? Acest sfânt unchiaş n-a auzit vorbindu-se încă în pădurea lui că 
Dumnezeu a murit!”. 530 

Spuneam că expunerea de faţă este nefondată, lipsită de temei. Probabil Fr. Nietzsche 
a uitat că în perioada copilăriei a învăţat la orele de religie, unde era de altfel un elev eminent, 
(până la 13 ani) un lucru esenţial, şi anume că, iubirea faţă de Dumnezeu implică în sine 
iubirea faţă de oameni. Cuvintele Scripturii sunt clare ca lumina zilei, încât nu necesită nici 
un comentariu: „Dacă zice cineva: iubesc pe Dumnezeu, iar pe fratele său îl urăşte, este 
mincinos, pentru că cel ce nu iubeşte pe fratele său, pe care îl vede, nu poate să iubească pe 
Dumnezeu, pe care nu-1 vede. Şi această poruncă avem de la El: cine iubeşte pe Dumnezeu, 
iubeşte şi pe fratele său” (I Ioan 4,20-21); „Pe Dumnezeu nimeni nu L-a văzut vreodată; dar, 


530 Aşa grăit-a Zarathustra, trad. George Emil Botez, Bucureşti, 1916, p.10-11 

de ne iubim unul pe altul, Dumnezeu rămâne în noi şi dragostea Lui în noi este desăvârşită” 
(I Ioan 4, 12). 

Nici faţă de pământ, adică faţă de valorile lumii şi vieţii de aici şi de acum, Biserica 
prin voturile monahale, nu este întru nimic ostilă sau reţinută: „Creştinismul porunceşte 
acceptarea lumii, integrarea în rosturile ei, dar cu păstrarea libertăţii interioare spirituale 
faţă de ea: întâi pentru că lumea este o realitate creată şi nimeni nu trebuie să se alipească în 
mod absolut de o creatură; în al doilea rând pentru că lumea mai e şi o realitate contaminată 
de păcat, şi mai puţin este îngăduit unui creştin să se alipească de ceva ce se vădeşte potrivnic 
lui Dumnezeu. Dar pretenţia ridicată de creştinism în sensul că omul să păstreze totdeauna o 
distanţă interioară faţă de lume, nu înseamnă câtuşi de puţin îndemn la fugă, dispreţ şi ură 
faţă de dânsa, ci numai asigurarea pe seama omului, a unei libertăţi de acţiune şi înseamnă 
numai o reţinere în dezvoltarea către lucrurile acestei lumi, reţinere care se poate împerechea 
chiar cu o pasionantă intervenţie pentru lume” (Robert Scherer). 531 

Prin urmare cei consacraţi lui Dumnezeu prin sfaturile evanghelice iubesc pământul, 
fiindcă îl vreau mai bun, de aceea nu se identifică cu răul existent în lume... Iubesc semenii 
până la jertfa propriei vieţi, dar nu şi patimile lor nesăbuite pe care doresc să le îndrepte prin 
pilda ostenelilor lor duhovniceşti... Astfel ei rămân “fără prihană şi curate, fii ai lui Dumne¬ 
zeu nepătaţi, în mijlocul unui neam rău şi sucit, în care strălucesc ca nişte luminători în lume” 
(Filipeni 2, 15). 

Putem conchide că sub aspect moral-spiritual voturile monahale reprezintă un exerciţiu 
continuu spre desăvârşirea vieţii în Dumnezeu prin lepădarea de sine şi iubirea faţă de semeni 
şi faţă de întreaga creaţie. De aceea mănăstirea va fi numită asceterion, ca loc de exercitare a 
ascezei creştine eliberatoare de patimi şi cultivare a virtuţilor până la cel mai înalt grad de 
sfinţenie a vieţii duhovniceşti. 

5. PRIVIRE ISTORICĂ ASUPRA MONAHISMULUI 
5.1. Originea monahismului 

Deşi sub aspect istoric monahismul a luat naştere ca organizare duhovnicească 
bisericească în primele veacuri creştine, există totuşi recomandări de a încerca să-i căutăm 
originea primară în Vechiul Testament. 

Care este motivaţia? 

9 

Se porneşte de la ideea că în concepţia biblică şi iudaică orice act sacru este incompatibil 
cu sexualitatea. Astfel, preoţii se abţineau de la relaţiile sexuale înainte de a sluji la templu 


531 Prof.dr. Dumitru Belu, Despre iubire, Timişoara, 1945, p.93 

(Levitic 22, 3), considerându-se că odată cu actul conjugal se introduce şi necurăţia, şi astfel 
nu te mai poţi “apropia de cele sfinte” (Levitic 15, 18). La fel şi arhiereul când îşi exercita 
funcţiile sacre, fucea abstinenţă sexuală. Vedem mai bine acest lucru prin pregătirea primirii 
din partea poporului, prin Moise, a teofaniei de pe Sinai. Astfel Dumnezeu îi spune lui Moise: 
“Pogoară-te şi grăieşte poporului să se ţină curat astăzi şi mâine şi să-şi spele hainele, ca să fie 
gata pentru poimâine” (Levitic 19,10-11). Pogorându-se deci Moise din munte la popor, el a 
sfinţit poporul, şi spălându-şi hainele, le-a zis: “să fiţi gata pentru poimâine şi de femei să nu 
vă atingeţi” (Levitic 19, 14-15). Astfel, cerând Moise poporului să fie sfânt prin înfrânare 
timp de trei zile de la raporturile sexuale, rezultă că sfinţenia în gradul cel mai înalt se ajunge 
prin abţinerea de la raporturile sexuale. De aici vedem apoi că dacă poporul Israel, căruia 
Dumnezeu nu i-a vorbit decât un ceas, şi nu a putut auzi glasul lui Dumnezeu fără a se fi 
sfinţit vreme de trei zile, chiar de nu s-ar mai fi urcat pe munte şi nu ar mai fi intrat în norul 
des, atunci Moise, acest prooroc, acest ochi luminos al întregului popor, care s-a aflat tot 
timpul înaintea lui Dumnezeu şi a vorbit cu El gură către gură (Numeri 12, 8), cum ar mai fi 
putut el însuşi să continue starea de om căsătorit? Căci Moise după ce a început să propovă¬ 
duiască nu s-a mai apropiat de femeia lui, nu a mai avut copii, nu a mai zămislit, păstrându-şi 
viaţa pentru a o pune în slujba lui Dumnezeu; cum oare ar fi putut petrece 40 de zile şi 40 de 
nopţi în Sinai, dacă ar fi fost reţinut de legăturile căsniciei? se întreabă Sfântul Epifanie, 532 iar 
Fericitul Ieronim continuă: “Este tocmai acest Moise, care, după ce avusese parte de o 
înfricoşată viziune — un înger sau Domnul însuşi vorbind de pe rug nu s-a mai putut apropia 
nimeni de el fără a-şi dezlega mai întâi curelele încălţămintei şi fără a lepăda legăturile căsă¬ 
toriei”. 533 E de remarcat faptul că exegeza rabinică spune că “scoaterea încălţămintei din 
picioare” (Ieşirea 3, 5) trebuie înţeleasă ca “renunţare la raporturile sexuale. Pentru acest 
motiv tradiţia iudaică învaţă că din ziua în care Moise a fost investit cu misiunea sa profetică, 
şi-a încetat viaţa conjugală. Datorită relaţiilor constante de maximă apropiere cu Dumnezeu, 
pentru Moise castitatea trebuie să fie definitivă, în timp ce pentru restul poporului, avea doar 
un caracter temporar. 

Abstinenţa sexuală temporară făcea parte şi din riturile preliminare plecării într-o 
expediţie militară, fiindcă israeliţii considerau “războiul ca o acţiune sacră” 534 de unde şi 
expresia: “qiddes milhama”, însemnând “a declara (în sens de a sfinţi) războiul”. Aşa se 
explică faptul că David ajungând cu tinerii care îl escortau la preotul Abimelec şi îi cere să 
mănânce pâine, iar acesta neavând decât pâine sfinţită de care nu se atingeau decât preoţii, 
consimte totuşi să i-o dea, cu condiţia ca tinerii să fie în stare de curăţie sub aspect sexual 
(I Regi 21,2-7). 


532 Migne, P.G. 42, 724 D-725 A 

533 Migne, P.L. 23, 249 A 

534 R. de Van, Les institutions des L’Ancien Testament, II, Paris, 1960, p. 73 

Abstinenţa temporară se mai impune apoi şi ca rit penitenţial, în situaţii critice 
ameninţate de nenorociri, cum a fost de pildă potopul, când Noe şi fiii săi trebuiau ca pe toată 
perioada să trăiască în abstinenţă sexuală (Facere 6, 12-18; 8, 16). La fel şi profetul Ieremia 
văzând dinainte ruina ce ameninţa ţara, primeşte poruncă de a nu se căsători (Ieremia 16, 
1-4). 535 

A 

In contextul vieţii trăită în curăţie este şi votul nazireatului (Numeri 6, 2). El putea 
dura între 30 de zile, un an sau toată viaţa, şi constituia un angajament moral de a trăi o viaţă 

A 

de sfinţenie, consacrată Domnului. In concret, cel care depune acest vot, bărbat sau femeie, 
trebuie să evite cu desăvârşire atingerea unui cadavru, să nu-şi tundă, nici să-şi radă părul, 
abţinându-se în acelaşi timp de la băuturile alcoolice, sau de la oricare alte plăceri care să-l 
ducă la necurăţie (Numeri 6, 3-6). 

A 

In acest context este potrivit să ne referim şi la secta esenienilor, şi să arătăm că deşi 
există datoria de a procrea, bazată pe porunca lui Dumnezeu (Facere 1,28), unanim recunoscută 
şi aplicată în iudaism, cei aparţinători sectei esenienilor, după mărturiile lui Iosif Flaviu 
(Antichităţi iudaice 18,1,21) şi ale lui Filon din Alexandria (Apologia iudeilor 11,14) trăiau 
totuşi într-o totală abstinenţă, renunţând la căsătorie. Dacă erau totuşi şi esenieni căsătoriţi, 

A 

singurul scop al familiei viza exclusiv procrearea. In afara datoriei de a “prelungi” specia, 
bărbaţii nu se atingeau de femei. Iosif Flaviu înrudeşte termenul de “esenian” cu cel de 
“ooioTT|q” - sfinţenie, căci aceştia mai presus de toate s-au făcut slujitori ai lui Dumnezeu, 
care nu sacrifică animale, ci consideră mai potrivit să-şi facă gândurile demne de un om 

A 

sfinţit. înrudiţi cu esenienii sunt terapeuţii, numiţi şi “rugători”, fiindcă săvârşesc o neîntre¬ 
ruptă liturghie spirituală. Şi precum marelui preot când slujea în templu i se impunea abstinenţa 
sexuală, tot astfel şi terapeuţii considerând că îndeplinesc o necontenită liturghie spirituală, 
şi-au impus o abstinenţă sexuală definitivă. 

Pe de altă parte, pentru a nu călca porunca lui Dumnezeu care impunea procrearea 
(Facere 1, 28), mulţi esenieni îşi înfiau copii, sau mulţi intrau în comunitatea eseniană, fiind 
înaintaţi în vârstă, după ce şi-au îndeplinit datoria (procreării) faţă de neamul omanesc”. 536 

Tonul monahismului creştin l-a dat în istorie Sfântul Apostol Pavel, punând bazele 
votului fecioriei pe un fundal eshatologic: “chipul lumii trece” (I Corinteni 7,31), iar “eu 
vreau ca voi să fiţi fără grijă (fiindcă) cel necăsătorit se îngrijeşte de ale Domnului, cum 
să placă Domnului, pe când cel căsătorit se îngrijeşte de ale lumii, cum să placă femeii” 
(I Corinteni 7, 32-33). 

Aceste cuvinte ale Apostolului au devenit de acum înainte normative în mentalitatea 
şi comportamentul creştin din veacurile următoare, excelând cu operele patristice din epoca 
de aur, în care cele mai luminate şi mai de elită spirite au dedicat fecioriei nu numai pagini 


535 Antoine Guillanmont, Originea vieţii monahale. Pentru o fenomenologie a monahismului. Trad. 
Constantin Jinga, Bucureşti 1998, p. 11-23 

536 Idem, p. 25-28 

nemuritoare, ci propria lor viaţă. Ei au găsit în feciorie expresia celei mai înalte forme de 
sfinţenie prin asemănarea cu sfinţenia lui Dumnezeu, proclamând că în feciorie “imago Dei 
luceat...” 

Sfântul Iustin Martirul şi Filosoful ne dă mărturie că în sec.II “foarte mulţi de ambele 
sexe, instruiţi din copilărie în învăţătura lui Hristos, rămân nestricaţi până la şaizeci de ani şi 
eu mă laud că în fiecare stare se găsesc asemenea oameni”. 537 Origen este primul care intro¬ 
duce termenul de “asceză” (ascit) referindu-se la lupta lui Iacob cu îngerul... Iacob este numit 
ascet . 538 Mănăstirea se va numi asketerion, iar monahul prin înfrânare se va numi ascet. 
Accentuând frumuseţile duhovniceşti, monahul nu reprezintă numai o condiţie solitară 
(monos = unic, singur), ci şi o unitate de simţire şi acţiune dăruită din iubire lui Dumne¬ 
zeu şi oamenilor. Prin aspectul său exterior, călugărul (bătrân frumos) face ca în fiinţa 
lui să iradieze frumuseţile duhovniceşti pătrunse de harul divin. 


5.2. Cauzele apariţiei monahismului 


Referindu-ne la cauzele care au determinat apariţia monahismului, se apreciază că 
odată cu pătrunderea maselor de păgâni în creştinism, o dată cu legalizarea acestuia aduc tot 
felul de obiceiuri şi datini, încât datorită superficialităţii vieţii duhovniceşti, credincioşi dornici 
să trăiască viaţa creştină în profunzimea ei, s-au retras din tumultul vijelios al lumii, spre a 
asculta glasul lui Dumnezeu în pustiuri, asemenea lui Ilie, a Sfântului Ioan Botezătorul şi 
chiar al Mântuitorului. 

După cum remarcă Paul Evdokimov, din punct de vedere istoric, monahismul se explică 
înainte de toate prin revolta cea mai radicală împotriva răului şi a domniei lui în lume şi 
printr-un “NU” categoric faţă de orice compromis, faţă de orice conformism. Violenţa lui cu 
totul evanghelică impunea părăsirea formelor confuze, echivoce ale acestei lumi şi sugera 
formarea unei cetăţi de călugări la marginea acestei lumi. Nostalgia împărăţiei lui Dumnezeu 

/V 

se opunea prea omenescului din Imperiu, numit poate prea devreme Imperiu creştin. In al 
doilea rând “trebuie să notăm că în timpul persecuţiilor, manifestarea maximalismului credinţei 
creştine, mărturisirea ei înfiptă ca o ţeapă în trupul lumii aparţinea martirilor pe care Biserica 
îi venerează ca pe însăşi inima ei şi îi numeşte “răniţii de iubirea lui Hristos”. Martirul îl 
propovăduieşte pe Hristos devenind “spectacol” înaintea lui Dumnezeu, a îngerilor şi a 
oamenilor şi se ridică la rangul de semn viu şi izbitor al devotamentului total faţă de Dumne¬ 
zeu. Origen, a lansat un cuvânt destul de crud pentru noi toţi zicând că vremea păcii este 
propice lui Satan, care îi fură lui Hristos martirii, iar Bisericii slava... Concordatul lui 


537 Migne, P.G. 6, 349, după Domitian Spânu, op.cit., p.277 

538 Migne, P.G. 8, 318 

Constantin instalează Biserica în istorie şi îi oferă un statut legal şi o existenţă “paşnică”, sub 
protecţia statului şi a legilor lui. De atunci, mărturia pe care o dădeau martirii despre unicul şi 
ultimul lucru necesar existenţei trece în monahism şi se transformă aici în slujire barismatică 
a maximalismului eshatologic. Starea monahală va fi considerată ca un al doilea Botez. Astfel, 
“Botezul ascezei” înlocuieşte “Botezul sângelui mucenicilor ”. 539 

Alţii apreciază că nu numai evlavia i-a dus pe oameni în pustiu, ci şi nedreptăţile care 
îi apăsau până la insuportabil în societatea sclavagistă, în care omul era considerat unealtă 
însufleţită la dispoziţia stăpânului său. S-a remarcat astfel că “ţăranii copţi se făceau adesea 
călugări pentru a scăpa de impozite, de recrutarea forţată şi de exploatarea marilor proprietari 
de pământuri care îi oprimau. Sclavii, la rândul lor, găseau în mănăstiri un loc de adăpost 
împotriva stăpânilor lor, adesea foarte cruzi. Aceasta este, probabil, cauza profundă a 
numeroaselor tulburări iscate de călugări în sec. IV-V şi mai târziu. Aşa se face că sinodul de 
la Calcedon (451) a ajuns să interzică admiterea în mănăstiri ca monahi a sclavilor care au 
fugit de la stăpânii lor. Asemenea măsură este posibil să fi fost luată sub presiunea puterii 
imperiale, căci împăraţii Bizanţului au interzis sclavilor, prin numeroase edicte, să-şi părăsească 
stăpânii pentru a se face călugări”. 540 Fericitul Ieronim, referindu-se la Pavel din Teba, primul 
eremit, spune că acesta, s-a retras în singurătate spre a nu fi prins şi ucis de urmăritori. Apoi 
şi-a făcut plăcerea din ceea ce la început a făcut din necesitate (necesitatem in voluntatem 
vertit). 541 La fel şi Sfântul Ioan Casian spune despre ava Moise că s-a retras în pustie spre a 
scăpa de pedeapsa capitală în urma comiterii unei omucideri. 542 

Se apreciază nu fără argumente că persecuţiile sângeroase împotriva creştinilor, i-au 
determinat să găsească împărăţia lui Dumnezeu în afara cetăţii... Spre exemplu e bine cunoscut 
faptul că persecuţia lui Diocletian a mărit numărul monahilor din Egipt. 

Alţii apreciază că apariţia monahismului a fost determinată de prea multe dis¬ 
pute şi controverse dogmatice, cu teoretizări abstracte şi extrem de tulburătoare a vieţii 
bisericeşti şi în special a evlaviei creştine. 

Apariţia monahismului este pusă apoi şi pe seama năvălirii popoarelor migratoare 
în imperiu, care prin sălbăticia şi prin obiceiurile lor au derulat viaţa duhovnicească a 
creştinilor dornici de desăvârşire. 

Scăderea disciplinei bisericeşti, atât la nivelul clerului, cât şi a credincioşilor au creat 
multă sminteală în rândul celor care căutau modele de viaţă sinceră dăruită lui Dumnezeu. Şi 
astfel au preferat viaţa liniştită din pustie... 


539 P. Evdokimov, Taina iubirii, trad., G. Moldoveanu, Bucureşti, 1999, p.81-82 

540 Mitropolit Nicolae Corneanu, Cu privire la originea monahismului creştin, în colecţia: Patristica 
Mirabilia, Timişoara, 1987, p.226 

541 Migne, P.L. 23, 21 A 

542 Migne, P.L. 49, 465 

Nu este lipsit de motivaţie apariţia monahismului determinat de indiferentismul 
şi formalismul care se instituie în viaţa credincioşilor, în defavorul pietăţii interioare 
trăită la cotele autentice. Rugăciunile, posturile, participările la cult şi la activitatea sfinţitoare 
a Bisericii şi-au pierdut cu timpul căldura şi lumina sufletului dornic de a se împărtăşi de 
viaţa divină, acestea devenind simple împliniri ritualistice şi tradiţionale, pline de fast şi de 
grandoare... sufletele care doreau profunzimea trăirii creştine, o vor căuta prin izolarea de 
tradiţionalismul formal care nu-i mai satisfăcea. La început s-au retras la marginea cetăţilor, 
apoi în izolarea pustiului, şi pe urmă s-au organizat în comunităţi frăţeşti, spre a-şi uni şi 
împlini în comun idealul desăvârşirii creştine, pe care lumea cu “forfota” ei tulburătoare, 
plină de plăceri şi patimi, nu-1 mai putea oferi încât în monahism “s-au întâlnit toţi cei care 
dispreţuiau deşertăciunile lumeşti, toţi cei care aveau oroare de bicisnic ia şi josnicia vieţii, 
toţi cei dezgustaţi de existenţa lor lipsită de perspective, toţi cei care simţeau nevoia de a se 
pune în slujba unui ideal superior: fecioare fără prihană, mame care nu se puteau mângâia 
pentru că fiii lor nu mai erau, înţelepţi şi filosofi dezamăgiţi de ştiinţa vechilor şcoli ale 
Alexandriei, dar însetaţi de mai multă certitudine, ostaşi care au mărşăluit prin lume până au 
obosit trupeşte şi sufleteşte, nedreptăţiţi şi îngenunchiaţi ai unei societăţi guvernate de legi 
nemiloase, mărturisitori ai credinţei care, încă însângeraţi de pe urma schingiuirilor la care-i 
supuseseră prigonitorii, veniseră să prindă noi puteri şi să-şi stâmpere curajul la izvorul răcoritor 
al rugăciunii şi pocăinţei”. 543 


5.3. Valoarea monahismului şi răspândirea lui 

Oricare ar fi cauza apariţiei monahismului, fapt este că în sec.al IV-lea de-a lungul 
Văii Nilului s-au aşezat “Părinţii deşertului”, părăsind Delta fertilă, spre a organiza un “paradis” 
în care pustiul a devenit un fel de “rai”, iar vieţuitorii lui s-au transformat în “îngeri pe pământ”, 
cum spune Lucien Regnault, care timp de patru decenii le-a studiat viaţa şi activitatea, spre a 
le consemna ca documentar de netăgăduită autenticitate. 544 

Această carte şi multe altele asemenea ei, recent apărute, 545 reuşesc să schimbe imaginea 
cu care romanele lui Flaubert şi Anatole France îi stigmatizează pe aceşti eroi ai deşertului ca 
pe “nişte fantome zburlite, umbre zdrenţăroase, năluci de fupturi omeneşti”. Faptul că Jacques 
Lacarriere îşi intitulează cartea despre ei: “Les hommes ivres de Dieu”, Paris, 1975 (Oamenii 


543 Mitropolit Nicolae Corneanu, Viaţa şi petrecerea Sfântului Antonie cel Mare, 
Timişoara, 1998, p.28 

544 Viata cotidiană a Părinţilor deşertului din Egiptul secolului IV, trad. diac. loan I. Ică jr.. 
Sibiu, 1997, p. 255 

545 T. Spidlik, Izvoarele luminii - Tratat de spiritualitate - (trad. rom.), laşi, 1994, p. 257 

beţi de Dumnezeu) şi se întreabă dacă aceştia “au fost nebuni sau sfinţi” (p. 11), determină pe 
Lucien Regnault să răspundă printr-o altă întrebare: “nu toţi sfinţii sunt oare nebuni în ochii 
unei înţelepciuni mult prea omeneşti?.. 

Să analizăm puţin această dilemă care pune în alternativă: “nebuni sau sfinţi”. 

/V 

încă de la început apreciem că prea uşor au fost descalificaţi aceşti zeloşi asceţi cu 
calificativul de “nebuni”. Când vrei să descalifici total pe cineva îi scorneşti acest atribut al 
dezumanizării, şi l-ai scos din circulaţie, aruncându-1 la periferie. 

Dar, ori despre cine ai discuta, mai întâi va trebui să faci efortul de a-1 înţelege şi apoi 
judecându-1, să arunci asupra lui sentinţa fatală. Aşa bunăoară nici geniile nu au fost înţelese 
în marea lor majoritate încă de la început, motiv pentru care se şi vorbeşte despre “geniu şi 
nebunie”. Numai după ce va fi înţeles, geniul va produce o schimbare de mentalitate, primind 
aureola cuvenită. 

Pe de altă parte, e suficient să deschidem chiar şi numai o carte a recordurilor spre a 
remarca adevărate năstruşnicii şi ciudăţenii prin care oamenii au căutat să-şi afirme 
personalitatea prin depăşirea unui anume stadiu existent. Şi totuşi numai în aparenţă sunt 

/V 

“ciudăţenii”. In fond este efortul susţinut al continuei autodepăşiri. 

Să trecem apoi în domeniul întrecerilor sportive, de unde chiar asceţii şi-au luat numele. 
Observăm încă de la început că doborârea recordurilor constituie marele obiectiv în 
afirmarea marilor performanţe a celor ce se întrec în diversele competiţii. Şi nu puţină 
lume urmăreşte cu entuziasm, de multe ori chiar frenetic, evoluţiile şi performanţele sportivilor, 
deşi multe din activităţile acestora se soldează cu accidente, şi chiar tragic. Vom întâlni, de 
pildă, sportivi care îşi pun viaţa în risc, practicând luptele cu taurii. Tot stranii pot părea şi 

/V 

prea durele lupte dintre ei. In America, spre exemplu, este acum la modă aşa-numitul “wrest- 
ing”, în care cei ce participă se lovesc reciproc cu o brutalitate bestială fură nici o regulă a 
jocului şi fără arbitru; doar spectatorii entuziasmaţi până la delir aplaudă, fie puterea celui 
care loveşte, fie răbdarea celui care suportă lovitura. Exemplele pot continua spre a arăta că 
exerciţiile sportive în scopul atingerii unor anumite performanţe au totuşi un sens şi o anumită 
motivaţie. Cei ce le urmăresc admiră la sportivi temeritatea, dăruirea, capacitatea de risc şi 
mai ales voinţa de a atinge perfecţiunea, propunând în acest scop, pe lângă exersare continuă, 
noi şi variate soluţii. 

/V 

In aceste categorii trebuie incluşi şi „eroii ascezei creştine”, ca unii care poate din 
prea mult zel exersează atingerea perfecţiunii, jertfindu-şi viaţa pentru un ideal măreţ şi veşnic. 
“Oare nu ştiţi că cei ce aleargă în stadion, toţi aleargă, dar unul singur ia cununa? Aşa să 
alergaţi ca să luaţi. Şi oricine se luptă, se înfrânează de la toate: ei ca să ia cunună stricăcioasă, 
iar noi nestricăcioasă” (I Corinteni 9, 24-25). 

Pe de altă parte, trecând la cel de al doilea calificativ propus de Jacques Lacarricre 
pentru părinţii deşertului, cel de “sfinţi”, vom da cuvântul lui Lucien Regnault, care arată 
că: “sfinţenia creştină nu stă în isprăvi spectaculoase, ci în mii de gesturi săvârşite în 

fiecare zi din dragoste de nişte fii care nu caută decât să placă Tatălui lor, făcând din 
inimă tot ceea ce El le cere. Acesta a fost esenţialul vieţii cotidiene a pustnicilor deşertului 
văzut ca într-un filigran prin intermediul cuvintelor şi amintirilor ucenicilor lor”. 546 Desigur, 
din artă şi literatură cunoaştem pe Sfântul Antonie luptând cu tot felul de dragoni şi monştri, 
pe Ieronim scheletic lângă leul său înfiorător, pe Onufrie neavând decât părul drept veşmânt, 
pe Ioan Colov udând lemnul său uscat, pe Macarie vorbind cu craniul pe care îl ţine în mâinile 
sale, pe Simeon căţărat pe stâlp, pe Pafnutie smulgând-o pe Paisia părinţilor ei şi multe alte 
frumoase imagini ce nu sunt adeseori decât nişte caricaturi ce marchează esenţialul. 
Particularitatea sau harisma lor proprie care le-a adus celebritatea şi le aduce şi astăzi nu 
prestigiu incomparabil este însăşi titlul lor de “Părinţi ai deşertului” ce le-a fost dat încă de la 
sfârşitul secolului IV. 547 Fără îndoială încă din începutul vieţii lor “aceşti eroi ai ascezei şi 
virtuţii au fost înconjuraţi de o aură de miraculos, ceea ce făcea să se spună, de exemplu, 
despre avva Macarie că era un “dumnezeu pe pământ”, asemenea faraonului ce purta 
acest titlu în Egiptul antic . 548 

Datorită importanţei deşertului egiptean din care s-a zămislit şi s-a răspândit viaţa 
monahală în toată lumea, precum şi a influenţei imense pe care Sfântul Antonie a avut-o în 
acest sens, vom întreprinde în cele ce urmează un periplu spre a identifica răspândirea 
monahismului creştin şi marile personalităţi care l-au reprezentat. 

Marele erou al monahismului, care a temeluit spiritualitatea creştină pe fundalul unei 
ascensiuni ce conduce la viata de sfinţenie a lui Dumnezeu, a fost Sfântul Antonie cel Mare 
(t 356). Ascultând în biserică pericopa evanghelică cu tânărul bogat, dornic să moştenească 
viaţa veşnică, şi-a găsit vocaţia de a urma pe Hristos, vânzându-şi averile, şi după ce le-a 
împărţit săracilor, s-a retras în pustie... Desigur, şi înaintea lui au fost mulţi care s-au retras în 
pustie din vuietul lumii. Pavel din Teba (j* 247) este considerat începătorul monahismului, 
impunând forma eremită (pustnică, izolare faţă de lume). Sfântul Antonie a fost însă primul 
organizator al vieţii monahale sub formă anahoretică (retragere în diferite colonii sau lavre), 
exercitând o influenţă imensă asupra vieţii spirituale, mai întâi în Răsăritul creştin, şi indirect 
în Apus. Cel care a organizat pentru prima dată monahismul chinovial, prin viaţa trăită în 
comun, a fost Sfântul Pahomie (f 349). Pe la 330 el adună toţi călugării în insula Tabena, 
aflată pe Nil, în Egiptul de Sus. Sfântului Vasile cel Mare îi va reveni meritul de a fi desăvârşit 
monahismul chinovial, lăsând peste veacuri Reguli mari şi mici, ca îndreptare duhovniceşti 
ale vieţii de obşte. 

Revenind la epopeea creştină de pe Valea Nilului, vom întâlni începând cu secolul al 
IV-lea marea personalitate a Sfântului Antonie, care a adunat în jurul său peste 6 000 de 


546 L. Regnault, Viata cotidiană a Părinţilor deşertului din Egiptul secolului IV, trad. diac. Ioan I. Ică 
Jr., Sibiu, 1997, p.237-238 

547 Ibidem, p.21 

548 P. Brown, Gencse de l’Antiquite tardive, Paris, 1983, p. 186-187 


597 




Ascetica 


monahi din toată lumea. Interesul pentru Egipt creşte din ce în ce mai mult, încât după moartea 
lui Antonie, numărul monahilor se ridica la 10 000. Cele mai populate erau părţile Nitrik, 

/V 

Kellia şi Sketic, unde vieţuiau 5.000 de călugări. In astfel de situaţii se poate vorbi despre un 
entuziasm pentru Hristos determinat chiar de “farmecul pustiului” ca „un nesfârşit nisipos 
şi lipsit de viaţă şi umezeală prins în cleştele de foc al unui soare pururea arzător ca o tăcere 
de mormânt. Un ocean nesfârşit de nisip ondulat de valurile dunelor ce uneori se mişcă purtate 
de tăria aerului. Nimeni nu iese în cale, nimic nu atrage atenţia. Natura aceasta fură nici o 
articulaţie, fără tablouri particulare şi fără a fi deosebite unele de altele, fură privelişti izolate, 
în care nu se vede decât totalitatea, inspiră măreţia divină fără atribute concrete şi sugerează 
unicitatea lui Dumnezeu”. 549 

Populaţia monahală a deşertului la care ne-am referit era organizată în grupuri mici 
aşezate în jurul unui părinte duhovnicesc numit “awă”. Astfel, cel dintâi stareţ din muntele 
Nitria a fost ava Amon, iar în pustiul Sketic a fost ava Macarie, ucenic al Sfântului Antonie, 
în Egipt a trăit zece ani şi Sf. Ioan Casian (f 435). Evagrie din Pont a venit din Ierusalim, 
s-a aşezat în mijlocul anahoreţilor din Nitria şi Kellia, vieţuind timp de 16 ani, până la moarte. 
La fel şi Isaia Pustnicul a fost mai întâi în Sketic, şi de aici a plecat în Gaza, unde a murit în 
491. De fapt, toţi organizatorii şi întemeietorii de mănăstiri din secolul al IV-lea au vizitat 
Egiptul şi au ucenicit aici. Dintre aceştia mai amintim şi pe Rufin, Ieronim, Paladiu, Paula, 
Melania, Sfântul Vasile cel Mare, etc. 

Un mare rol în răspândirea monahismului l-a avut cartea “Viaţa Sfântului Antonie 

cel Mare” scrisă de Sfântul Atanasie. Răspândirea ei în Răsărit, apoi în Occident prin traducerea 
în limba latină a suscitat vocaţii monahale şi convertiri în Spania, Galia, Roma, Africa. 

Nu numai în deşert, ci şi în regiunile muntoase iau fiinţă mănăstiri, prin efortul Sfântului 
Antonie. Pe la anul 313 ucenicii lui au întemeiat viaţa monahală în peninsula Sinai şi în 
partea muntoasă de lângă actualul Canal Suez. Dintre vieţuitorii celebri de pe muntele Sinai 

/V 

spiritualitatea răsăriteană reţine numele Sfântului Nil Ascetul şi Ioan Scărarul. In Palestina 
viaţa mănăstirească a fost întemeiată de Sfântul Ilarion, originar din Gaza. Sfântul Epifanie, 
ucenicul Sfântului Ilarion întemeiază în regiunea muntoasă a Palestinei colonii de monahi. 

Viaţa monahală din Palestina se întinde apoi spre Siria şi Mesopotamia. 

/V 

In munţii din jurul Antiohiei, unde la început a pustnicit Ieronim şi Sfântul Ioan 
Gură de Aur se aflau şi râvnitori călugări, ucenici ai Sf. Antonie şi Vasile cel Mare. 

Un alt egiptean, Eustaţiu din Sevasta va introduce viaţa monahală în Asia Mică. 

/V 

In Apus viaţa monahală se formează şi se consolidează odată cu exilul Sf. Atanasie la 
Roma, în aprilie 339. Luând cu el doi ucenici, unul din ei ajunge duhovnicul unui aşezământ 
de 70 de călugăriţe. Sf. Atanasie şi ucenicii săi îl fac cunoscut pe Sfântul Antonie în Cetatea 


549 Mitropolit Nicolae Corneanu, Farmecul pustiului, în colecţia: Patristica Mirbila, Timişoara, 1987, 

p. 166 

eternă, devenind modelul desăvârşirii creştine pentru mulţi credincioşi printre care şi Fericitul 
Ieronim, după ce mai întâi cunoscuse viaţa monahală în Egipt. 

/V 

In Italia se converteşte la monahism Fericitul Augustin şi prietenul său Alipius, 
când erau la Milan, însufleţiţi tot de “Viata Sfântului Antonie” scrisă de Atanasie. 

" 5 9 5 

/V 

In Galia monahismul este întemeiat de Sfântul Martin (j* 401). El a temeluit aici o 
mănăstire, atrăgând prin bunătatea inimii sale foarte mulţi vieţuitori. Se spune că a fost condus 

/V 

pe cel din urmă drum de 2 000 de monahi veniţi din toate părţile. In 410 episcopul Honoratus 
de Arelate a întemeiat o mănăstire pe insula Lerin. 

Sfântul Ioan Casian (f 435) întemeiază la Marsilia (de azi) în jurul anului 415 o 
mănăstire în care va impune regulile Sfântului Vasile. 

Cel ce va oficializa monahismul în Apus este Benedict de Nursia. El va întemeia în 
529 mănăstirea de la Monte Cassino - Italia. Preluând Regulile Sfântului Vasile cel Mare, 
le va mai domoli gradul de austeritate, încât se vor forma două ordine monahale: vasilienii 
care se vor orienta după regulile Sfântului Vasile şi benedictienii, care şi-au însuşit privala lui 
Benedict. 

Mai târziu, Sinodul de la Aachen, din 817 a dat monahismului latin caracterul de 
ordin monahal, condus de un prior general. 

Revenind la monahismul răsăritean al secolului al V-lea, vom avea prilejul să 
cunoaştem pe siliţi, sau stâlpnici. Celebru rămâne Simion Stâlpnicul (f 489), care şi-a ridicat 
în pustia Sinai un stâlp de 20 de metri, pe care va vieţui 30 de ani. 

Tot în Sinai, la poalele muntelui va zidi, în 527, Justinian, mănăstirea “Sfânta 
Ecaterina”. 

/V 

In Capitala Imperiului vor apărea călugării “achimiţi” (nedormiţi), veşnic rugători, 
pentru că Alexandru, conducătorul lor, i-a împărţit în trei cete pentru a asigura privegherea 

/V 

la neîncetata rugăciune publică. In timp ce o ceată se ruga, alta muncea, iar alta se odihnea, 
încât prin alternanţă şi succesiune, era asigurată rugăciunea continuă. 

Tot la Constantinopol, se va întemeia în 463 mănăstirea Studios, unde călugării 
împleteau armonic activitatea monahală cu studiul teologiei. 

/V 

In sfârşit, este de necontestat existenţa monahismului pe teritoriul ţării noastre, în 
părţile Sciţiei Minor (Dobrogea), sub formă organizată a mănăstirilor încă de pe timpul 
Sfântului Epifanie. Răspândindu-se în ciuda vicisitudinilor vremii pe întregul teritoriu 
românesc şi ortodox, mănăstirile au îndeplinit un rol cultural de prim ordin în istoria de două 
ori milenară a poporului nostru. Ele au fost primele şcoli româneşti, iar primele tipărituri s-au 
făcut în mănăstiri. Existenţa mănăstirilor pe lângă episcopii, ca şi rolul duhovnicesc al acestora, 
a făcut ca ele să fie de-a lungul vremii oaze de credinţă şi cultură, pe măsură să afirme şi să 
menţină identitatea şi conştiinţa noastră naţională. 

Se vorbeşte tot mai mult de literatura română cu reprezentanţi de seamă printre 
monahii primelor secole creştine. 550 

Dacă la toate acestea adăugăm valoarea arhitecturală şi pictura mănăstirilor, ca 
monumente de artă, înţelegem mai bine inestimabila contribuţie pe care a avut-o monahismul 
în viaţa religioasă şi culturală a poporului nostru. 


5.4. începuturile vieţii de obşte în mănăstiri 

Marele merit în definitivarea organizării vieţii chinoviale în mănăstiri a avut-o 
Sfântul Vasile cel Mare. Inspirându-se din experienţa Sfântului Antonie şi Pahomie din 
Egipt, care deşi nu au alcătuit coduri de legi, au stabilit reguli de convieţuire a celor dornici să 
împlinească sfaturile evanghelice, Sfântul Vasile, la care se alătură şi Sfântul Grigorie de 
Nazianz, precum şi numeroşi ucenici, a întemeiat la Pont, pe malul râului Iris, în apropierea 
localităţii Ivonia (unde mama şi sora sa trăiau cu mai multe călugăriţe) prima comunitate 
monahală organizată după regulamente scrise, inspirate din Sfânta Scriptură şi din viaţa 
mănăstirească pe care o cunoscuse în călătoriile sale prin Egipt, Mesopotamia, Palestina şi 
Siria. Aceste rânduieli temeinic documentate, experimentate de-a lungul vremii, şi-au dovedit 
viabilitatea, fiind mereu actuale. Ele sunt cuprinse în trei din scrierile sale: 

1. Etica sau Moralia - având 80 de capitole, reprezintă o colecţie de texte luate din 
Sfânta Scriptură, mai cu seamă din scrierile apostolice. 

2. Regulile Mari cuprinzând o colecţie de 55 de norme formulate pe temeiul Sfintei 
Scripturi, cuprinzând aspectele cele mai importante cu caracter religios-moral. 

3. Regulile Mici cuprinzând 313 răspunsuri scurte pentru rezolvarea diferitelor 
probleme ale vieţii religioase. 

Organizarea vieţii chinoviale a monahismului de către Sfântul Vasile cel Mare are la 
bază următoarele principii: 

1. Principiul dragostei faţă de Dumnezeu şi de oameni ca supremă poruncă 
dumnezeiască. 

2. Principiul renunţării sau al sărăciei de bună voie. 

3. Principiul ascezei, al înfrânării, al lepădării de sine, care cunoaşte forma cea mai 
înaltă a consacrării lui Dumnezeu prin votul fecioriei. 

4. Principiul trăirii în singurătate cu privire la locuinţă. 

5. Principiul trăirii în comuniune cu cei ce au acelaşi scop, având totul de obşte. 


550 A se vedea mai pe larg Pr. Prof.Dr. loan G. Coman, Scriitori bisericeşti din epoca stră-română, 
Bucureşti, 1979, 376 pagini 

6. Principiul ascultării necondiţionate de superiorul comunităţii pentru a duce o viaţă 
ordonată. 

7. Principiul îmbinării cercetării Sfintelor Scripturi cu rugăciunea şi munca. 

8. Principiul împărtăşirii zilnice ca semn al comuniunii cu Hristos, şi a comuniunii 
frăţeşti. 551 

Pledoaria Sfântului Vasile cel Mare pentru avantajele vieţii obşteşti este motivată de 
faptul că “nici unul dintre noi nu este în stare să-şi satisfacă singur cerinţele trupului său; iar 
pentru câştigarea celor necesare (vieţii) aveau nevoie unul de altul. Căci precum piciorul are 
o anumită putere, dar are nevoie şi de alta, - căci fără ajutorul celorlalte membre nu găseşte 
pentru viaţă nici energia proprie îndeajuns de tare sau suficient pentru nevoile sale, nici nu 
are cu să înlocuiască ceea ce-i lipseşte - la fel şi în viaţa solitară: ceea ce avem devine vără 
folos şi ceea ce nu avem nu se poate găsi, fiindcă Dumnezeu Creatorul a hotărât să avem 
trebuinţă unul de altul... Afară de aceasta, nici raţiunea iubirii lui Dumnezeu nu îngăduie ca 
fiecare să aibe în vedere numai interesul lui. Căci “iubirea - spune Apostol, nu caută ale sale; 
în timp ce viaţa solitară are un singur scop: îngrijirea de trebuinţele proprii... Apoi în această 
separare nu-şi va cunoaşte uşor cineva lipsurile sale, din moment ce nu va exista cineva care 
să-l mustre şi să-l îndrepte cu blândeţe şi cu inima bună. Căci mustrarea, chiar şi din partea 
unui vrăjmaş, poate să nască, adeseori, dorinţe de îndreptare la omul de bun simţ; iar vindecarea 
păcatelor se face cu pricepere de către cel care iubeşte sincer... Un asemenea îndrumător este 

A. 

cu neputinţă să găsească cineva în pustie, dacă nu a fost iubit cu el mai înainte în viaţă. încât 
se potrivesc eremitului cuvintele Scripturii: “vai celui care este singur, că dacă el cade nu este 
altul care să-l ridice” (Ecleziast 4, 10)... Dar dacă noi toţi, care am fost primiţi în una (şi 
aceeaşi) speranţă a chemării noastre, formăm un trup care are cap pe Hristos şi suntem membre 
unii altora. Dacă noi nu suntem legaţi în mod armonios în Duhul Sfânt, spre zidirea unui 
singur corp, ci fiecare din noi îşi alege viaţa singuratică, fără să iubească binelui comun după 
felul bine plăcut lui Dumnezeu şi îşi îndestulează pofta plăcerii proprii, cum putem - atunci 
când suntem dezbinaţi şi împărţiţi - să păstrăm legătura reciprocă şi slujirea membrelor, unul 
faţă de celălalt, sau supunerea lor către corpul nostru care este Hristos? Pentru că nu este cu 
putinţă nici să ne bucurăm cu cel preamărit, nici să compătimim cu cel ce suferă, în timp ce 
viaţa noastră este împărţită... Apoi, fiind unul singur nu poate să isprăvească toate darurile 
spirituale, căci harul Duhului se dă după credinţa care există în fiecare, în viaţa în comun 
darul propriu fiecăruia devine dar comun al celor care formează comunitatea... Deci acela 
care primeşte unul din aceste daruri nu-1 are pentru sine mai mult pentru alţii. De aceea în 
viaţa în comun este necesar ca puterea Duhului Sfânt, care există întrânsul, să treacă în acelaşi 
timp la toţi... 552 

551 Arhid. Prof.Dr. I. Floca, Sfântul Vasile cel Mare, reorganizator al vieţii monastice, în colecţia: 

Sfântul Vasile cel Mare (închinare la 1600 de ani de la săvârşirea sa), Bucureşti, 1980, 

p. 342-343 

552 Reguli Mari, VII, 1-2, trad. lorgu D. Ivan, RS.B. 18, Bucureşti, 1989, p.231-232 

Pe lângă acest aspect social şi religios-moral, traiul în comun are şi un important rol 
educativ, privind crearea deprinderilor de comportament creştin temeluit pe 
“bunăcuviinţă şi rânduială” (I Corinteni 14, 40). 

Cuviosul Isaia Pustnicul vieţuitor în pustia Sketică a Egiptului, şi apoi în pustia 

/V 

Gaza din Palestina a rămas în memoria posterităţii ca “înţeleptul între înţelepţi”. In capitolul 
al V-lea al Asketiconului său luăm la cunoştinţă asupra modului cum se cuvine să se comporte 
monahii ce-şi petrec viaţa în comun. Spicuim câteva îndemnuri: “De călătoriţi mai mult 
împreună, ţineţi minte în toate de părerea celui slab, fie că are nevoie să stea puţin, fie să 
mănânce ceva, înainte de vreme. Dacă faceţi un lucru împreună... lăsaţi pe cel ce lucrează să 
facă cum se pricepe; iar dacă el zice: “ai dragoste şi-mi arată frate cum să fac, fiindcă nu ştiu”, 
cel care ştie să nu spună cu răutate: “nu ştiu”, că aceasta nu-i smerenia cea după Dumnezeu. 
“Dacă fratele tău a pregătit o mâncare şi nu este bună, să nu-i zici: “ai facut-o rău”, căci asta 
este moarte pentru sufletul său, ci gândeşte-te că te-ai fi tulburat tu dacă altul ţi-ar fi spus 
aceste cuvinte, şi aşa vei avea pace”. “Dacă psalmodiaţi mai mulţi împreună şi unul din voi a 
greşit un cuvânt lasă-1 aşa; dar dacă fratele îţi zice: “ai dragoste şi-mi arată”, arată-i, dacă 
lucraţi împreună ceva, şi dacă unul oboseşte şi lasă lucrul, nimeni să nu-i facă observaţii, ci 
dimpotrivă arătaţi-vă binevoitori faţă de el”. “Dacă te îndeletniceşti cu lucrul mâinilor, şi 
dacă mergi la chilia fratelui tău, să nu cugeţi că tu ai lucrat mai mult decât dânsul sau el decât 
tine”. Dacă lucrezi împreună cu un frate slab, să nu te întreci în ascuns, voind să faci mai mult 
decât el”, “dacă fratele tău, din nerăbdare, îţi va zice un cuvânt aspru, rabdă-1 cu bucurie, căci 
dacă te vei certa după judecata lui Dumnezeu, vei vedea că tu eşti cel vinovat”; “Dacă vine la 
voi un frate străin despre care ai auzit că-i place să fie văzut de alţii, nu-i iscodi lipsurile, ci 
lasă-le să se vadă singure”; “Feriţi-vă să faceţi un lucru despre care ştiţi că de-ar afla fratele 
vostru, s-ar întrista”; “Dacă vrei să primeşti vreun lucru de care ai nevoie, nu murmura împotriva 
fratelui, zicând: de ce nu s-a gândit el singur să mi-1 dea?”, ci spune-i lui cu toată sinceritatea 
şi simpatia: “ai dragoste frate şi dă-mi cutare lucru, că-mi trebuie”. “Aceasta este cu adevărat 
sfânta curăţie a inimii; căci dacă nu i-o spui, dacă murmuri şi-l osândeşti în inimă, te faci 
vinovat de judecată”. “Dacă vorbiţi între voi cuvinte din scriptură, cel ce ştie şi înţelege, să 
nu-şi arate pe faţă fratelui cunoştinţa sa, ca să-l odihnească cu bucurie. Tâlcul acestui lucru 
este smerenia înaintea fratelui tău”. “Dacă cineva locuieşte cu tatăl său, cu fratele său, să nu 
se poarte niciodată ca un străin, ci să ţină seama de cel cu care locuieşte. Iată pacea şi ascultarea”. 
“Dacă primeşti vreun frate să stea câteva zile în chilia ta, să nu-1 socoteşti ca şi cum ar fi sub 
stăpânirea ta”; “Dacă trăieşti singur în chilie şi dacă îţi pui o rânduială anume în privinţa 
mesei, fie să nu mănânci nimic fiert, fie să te reţii de la ceva, nu cumva când mergi la cineva 
la masă, să spui: “iartă-mă că eu nu mănânc aceasta”, că toată osteneala ta se va duce fără 
folos în mâinile vrăjmaşilor tăi. Domnul şi stăpânul spune precis “Lucrează în ascuns pentru 
ca Tatăl tău care vede, să-ţi răsplătească la arătare”(Matei 6,4). “Dacă locuieşti cu fraţii care 
s-au ostenit toată ziua, fă-le uşurare, dându-le să mănânce mai devreme”, “Nu lua aminte la 

tine, ci la judecata lui Dumnezeu, şi în tot ceea ce faci să vezi de-a pururi pe Dumnezeu 
înaintea ochilor...” Citiţi acestea pentru dragoste lui Dumnezeu şi păziţi-le, că nu-i puţin 
lucru pentru un credincios, să fie în neorânduială cu ceva”. 553 

Revenind la Regulile Sfântului Vasile cu privire la monahismul chinovial, va trebui să 
precizăm că activitatea mănăstirească este, într-adevăr, bine organizată după o rânduială 
temeinic chibzuită, dar această organizare religios-morală avea un caracter particular. Ea 
nu intra sub autoritatea legislativă a Bisericii. Abia sinodul IV ecumenic de la Calcedon, 
din 451, prin canonul 4 stabileşte ca monahii să se supună ierarhiei bisericeşti. Conţinutul 
canonului are în vedere şi alte aspecte legate de viaţa chinobitică: “Cei ce cu adevărat şi 
fără prihană petrec viaţa cea singuratică (monahală), să fie învredniciţi de cinstea 
cuvenită. Dar fiindcă unii, folosind chipul monahului cu făţărnicie, tulbură bisericile şi treburile 
politice, pribegind cu nepăsare prin cetăţi, ba purtându-se cu gândul să-şi întemeieze lor şi 
mănăstiri sau casă de rugăciuni (biserică) fără învoirea episcopului cetăţii. Iar cei ce trăiesc 
viaţa monahală în orice cetate, fie la ţară, să se supună episcopului şi să păzească şi să petreacă 
numai în post şi rugăciune, rămânând neîncetat în locurile în care au fost rânduiţi; să nu 
tulbure nici treburile bisericeşti, nici cele ale vieţii obşteşti, nici să se amestece în ele pără- 
sindu-şi mănăstirile lor, fără numai dacă ar fi rânduiţi de către episcopul cetăţii pentru vreo 
trebuinţă. Iar în mănăstiri să nu se primească nici un sclav pentru a se face monah, fură învoirea 
stăpânului său. Iar cel ce ar călca această orânduire (hotărâre) a noastră, orânduim să fie 
afurisit (excomunicat) pentru ca să nu se hulească numele lui Dumnezeu. Iar episcopul cetăţii 
trebuie să poarte grijă trebuitoare mănăstirilor. 

Sinodul IV ecumenic a mai dat şi alte canoane cu privire la viaţa mănăstirească. 

Astfel, prin canonul 6 nu se acceptă hirotonia fără destinaţie nici a clericilor, nici a 
monahilor. 

Canonul 7 opreşte pe clerici şi pe monahi să se încadreze în oaste, sau în alte dregătorii 
lumeşti incompatibile cu misiunile lor. Biserica poate însă da dezlegare, după chibzuinţă, ce 
nume dregătorii lumeşti pot ocupa. 

Prin canonul 16 li se interzice, sub pedeapsa excomunicării, fecioarelor care au depus 
votul castităţii, să se căsătorească: “Dar am hotărât ca episcopul locului să aibe puterea de a fi 
cu pogorământ (îngăduinţă) faţă de acestea”. 

Canonul 18 osândeşte conspiraţia unui cleric sau călugăr îndreptată contra episcopilor 
sau clericilor împreună cu dânşii. 

Canonul 23 pedepseşte clericii şi monahii vagabonzi care tulbură rânduiala 
bisericească. 

Canonul 27 prevede ca mănăstirilor legal constituite să nu li se schimbe destinaţia, 
devenind locaşuri lumeşti”. 


554 Cuviosul Isaia Pusnicul, Asketiconul, (trad. rom.) Bacău, 1997, p.40-48 

De aici vedem că Biserica a fost încă dintru început interesată să se implice în buna 
desfăşurare a vieţii chinoviale din mănăstiri. Acelaşi interes îl va arăta Biserica de-a lungul 
vremii, veghind cu chibzuinţă asupra vocaţiei celor ce doresc să intre în mănăstiri, instituind 
în acest sens o perioadă de verificare, precum şi fixând vârsta de maturitate a celui ce-şi 
asumă această hotărâre plină de sfinţenie. 


5.5. Particularităţi duhovniceşti ale vieţii monahale 

Referindu-ne la latura spirituală a monahismului, vom distinge câteva 

particularităţi specifice unele cu caracter simbolic şi cu profundă semnificaţie duhovni¬ 
cească. 

1. Am văzut că în spiritualitatea creştină “zdrobirea inimii” este cunoscută sub numele 
de ttcvOoş. La creştinii de limbă siriană “penthuntes” (cei care plâng) devine numele 
monahilor. Ei îmbracă haină neagră, de doliu pentru a-şi exprima zdrobirea inimii pentru 
păcatul săvârşit. Penthosul este întristarea după mântuirea pierdută de către sine, sau de către 
alţii. De aceea, asceţii vor privi ca lipsit de raţiune doliul (plânsul), după părinţi, sau prieteni, 
ori după un accident oricare. Un părinte filocalic spune: “Nu trebuie nicidecum să ne întristăm 
pentru vreun lucru al acestei lumi, ci numai şi numai pentru păcat”. 553 

/V 

Există însă şi o altă formă de manifestare a penthosului. “In ce priveşte lacrimile omului 
duhovnicesc - spune un trăitor filocalic - iată gândurile care îl pricinuiesc: uimirea în faţa 
măreţiei lui Dumnezeu, uimirea în faţa adâncimii înţelepciunii Sale şi altele asemănătoare... 
De altfel, acest plâns nu vine din mişcarea unei întristări, ci dintr-o bucurie intensă”. 554 

2. Â7T£k5u( 0 - dezbrăcarea (de omul vechi = Coloseni 3, 9) are o semnificaţie de 
mare adâncime în viaţa monastică. Mai întâi trebuie să precizăm că aTiSKbuco a intrat în spiri¬ 
tualitatea creştină ca un început al iubirii duhovniceşti prin îmbrăcarea în omul cel nou. Astfel, 
catehumenul se dezbracă de haina cea veche, şi îmbracă după botez o haină nouă, albă, 
strălucitoare. E vorba de moartea şi învierea lui Hristos (Romani 6, 1-6). La fel monahul se 
dezbracă de haina lumii şi îmbracă o haină nouă, “haina de nuntă”, în care va fi primit în 
comuniunea cu Hristos. Această dezbrăcare de haina veche, care închipuie omul cel vechi, 
înseamnă pentru monah un angajament de participare, prin haina cea nouă, la sfinţenia lui 
Hristos. 

3. Intrarea monahului în mănăstire înseamnă o părăsire a lumii care reprezintă 
o ispitire spre păcat. Iar această părăsire primeşte de multe ori forme dramatice, în sensul că 
cel intrat în mănăstire recunoaşte ca părinte al său doar pe părintele duhovnicesc care l-a 


553 Filocalia, vol.XI, p.612 

554 I. Hansberr, Jean Solitaire, Dialogue sur l’âme et Ies passions des hommes, Roma, 1939, p.40 

născut la viaţa cea nouă în Hristos. Iar unii lepădându-se de părinţii după trup, au refuzat 
orice legătură cu ei. în “Viaţa Sfântului Simeon Noul Teolog”, Nicheta Stetathos citează 
cazul ucenicului Arsenie. La poarta mănăstirii bate mama lui dornică să-l vadă şi să comunice 
cu el. Portarul mănăstirii se opune la început, dar la insistenţele stăruitoare ale mamei, portarul 
îl anunţă pe Arsenie. Acesta însă refuză categoric, şi fură nici o ezitare, să-şi vadă propria 
mamă, explicându-se în felul următor: “Eu de acum încolo sunt mort pentru lume. Cum m-aş 
putea din nou să mă întorc înapoi? Cum aş mai revedea pe cea care m-a născut după trup? Eu 
am un părinte după duh, de la care primesc zilnic laptele prea curat al harului dumnezeiesc, 
adică părintele meu întru Dumnezeu. Tot el e şi maica mea pentru că el m-a născut în duh, şi 
el m-a încălzit la sânul său ca pe un prunc nou născut. Niciodată nu voi primi să-l părăsesc, ca 
un dezertor, ca să merg la ea, chiar dacă mi s-ar spune că şi-a dat sufletul la poartă”. Se spune 
că trei zile şi trei nopţi a aşteptat sărmana mamă să-şi vadă fiul, dar totul a fost în zadar. 

Comentând acest caz, Nichifor Crainic face următoarele observaţii: “Episodul acesta 
foarte caracteristic pentru spiritualitatea bizantină, e de o cruzime sălbatică dacă îl considerăm 
pe planul omenesc sau “psihic”. El apare sublim însă pe planul duhovnicesc şi în perfectă 
conformitate cu Evanghelia, care porunceşte ruperea legăturilor de sânge pentru viaţa 
pnevmatică, şi cu Apostolul Pavel, care zice: Sunt bineîncredinţat că nici moartea, nici viaţa, 
nici îngerii, nici stăpânirile, nici puterile, nici lucrurile de acum, nici cele viitoare, nici înălţimea 
nici adâncul, nici altă făptură nu vor fi în stare să ne despartă de dragostea lui Dumnezeu, care 
este Iisus Hristos, Domnul nostru” (Romani 8, 38-39). 555 Această întâmplare evidenţiază 
împlinirea faptică a cuvintelor Domnului: “Cel ce iubeşte pe tată sau pe mamă mai mult 
decât pe mine, nu este vrednic de mine. Şi cel ce iubeşte pe fiu sau pe fiică mai mult 
decât pe mine, nu este vrednic de mine” (Matei 10, 37). Iar Apostolii cărora le-au fost 
adresate aceste cuvinte, au putut spune la un moment dat: “Iată noi am părăsit toate şi am 
urmat ţie. Ce oare va fi nouă? Iar Iisus a zis: ... Şi oricine a lăsat fraţi sau surori sau tată sau 
mamă sau femeie sau copii sau ţarine sau case pentru numele meu, însutit va lua, în viaţa 
veşnică va moşteni” (Matei 19, 27-29). Aceasta este marea taină a urmării lui Hristos, 
identică cu destinul însuşi al vieţii. 

Mănăstirea, ca retragere din lume, va primi numele de apdToq în sens de inaccesbil, 
necălcat, neîntinat, sfânt. Adică, mănăstirea va fi locul necălcat de de femei, copii, tineri, 
imberbi, eunuci. S-a ajuns până la forme, cărora omul modern le-ar spune misogine, când unii 
monahi din prea multă rigurozitate socoteau femeia drept „unealta diavolului”. S-a chiar 
instituit următoarea apoftegmă: „Un monah spunea: Copii mei, sarea vine din apă. Şi dacă 
e în contact cu apa, se dizolvă şi dispare. Tot aşa monahul vine din femeie şi, dacă se 
apropie de femeie, se dizolvă şi sfârşeşte prin a nu mai fi monah”. 556 


555 N. Crainic, Sfinţenia împlinire a umanului, laşi, 1993, p.32 

556 T. Spidlik, Spiritualitatea..., voi. III, Monahismulc cit., p. 67 

4. Monahii ca filosofi creştini. 

/V 

înţelepciunea elină avea ca obiectiv însănătoşirea firii umane şi perfecţionarea ei. 
Filosofii purtau aureola înţelepciunii, fiind de către toţi preţuiţi tocmai fiindcă se străduiau să 
găsească adevărata viaţă, care să-i aducă la atingerea desăvârşirii naturii umane. Pentru 
împlinirea acestui ideal, ei au stabilit că nici îmbuibarea, nici băutura peste măsură, nici lăcomia 
după bunurile materiale şi nici plăcerea exercitată fără discernământ nu conduce la fericire. 
Mai degrabă toate acestea îl pot înrobi pe om, făcându-1 sclavul propriilor sale interese... Ei 
au demonstrat prin propria lor viaţă că virtutea cumpătării temeluită pe asceză le deschide 
orizontul luminos ce conduce la perfecţionarea naturii umane. 

Câteva exemple sunt convingătoare: 

Diogene Laertios ne informează, de pildă, că Pitagora a întemeiat în Elada o congregaţie 
de tip religios-esoteric, trezind admiraţia celor din jur şi câştigându-şi o mare popularitate. 
Ducând o viaţă cumpătată, membrii acestei organizaţii considerau “beţia pur şi simplu 
vătămătoare şi dezaprobau mâncarea excesivă, spunând că nimeni nu trebuie să treacă justa 
măsură nici în băutură nici în mâncare. Despre satisfacerea sexuală, de asemenea, spunea: 

A 

“lasă plăcerile trupeşti, nu sunt bune pentru sănătate”. întrebat odată când e bine ca un bărbat 
să se împreune cu o femeie, răspunse: “Când vrea să-şi piardă vlaga ce o are” (D.L. VIII, 9). 
Pitagora însuşi duce o viaţă înfrânată, chiar ascetică: “Unii spun că se mulţumea cu puţină 

A 

miere, sau pâine, neluând vin în gură. In timpul zilei, pe lângă pâine mânca legume fierte sau 
crude. Haina îi era albă şi curată, aşternutul de pat de lână albă... N-a fost niciodată văzut 
uşurându-se, sau făcând dragoste, sau beat. Se ferea să râdă şi nu-i plăcea dezmăţul, batjocoririle 
şi povestirile vulgare. La mânie nu pedepsea nici pe sclav, nici pe omul liber...” (D.L. VIII, 
19-20). 

Despre Socrate, întemeietorul eticii, se spune că “se mândrea cu viaţa lui cumpătată şi 
nu cerea niciodată un ban nimănui. Avea obiceiul să spună că-i place cel mai mult mâncarea 
care avea nevoie de cât mai puţine garnituri, şi băutura care nu-i deschidea pofta pentru alta. 
El spunea că bogăţia şi originea nobilă nu aduc nici un bine celui care le are, ci dimpotrivă, îi 
dăunează...” (D.L. IX, 18-40). 

Despre Platon, cel mai mare discipol al lui Socrate, se spune că era “atât de sfios şi 
aşezat (liniştit), încât niciodată nu fusese văzut râzând în hohote” (D.L. III, 26). Această 
stăpânire de sine o transmitea şi ucenicilor săi, învăţându-i să trăiască în cumpătare: “nicăieri 
nu trebuie să se întâmple să bei până te îmbeţi”. De asemenea îi displăcea şi dormitul prea 
mult... Unii scriitori spun că-i plăcea mai ales viaţa retrasă (D.L. III, 29). 

Aristotel, discipolul lui Platon, fixează virtutea ca mijlocul între două extreme 
dăunătoare vieţii: hiperbole (prea mult) şi elleipsis (ceea ce lipseşte), şi deschide astfel 
perspectivele unei morale echilibrate temeluită pe raţiunea capabilă să facă rânduială în viaţa 
omenească, aducând armonia naturii umane. 

Chiar şi despre Epicur “binecunoscutul dascăl al plăcerii” se spune că ducea o viaţă 
foarte austeră, având “zile când abia îşi astâmpăra foamea ca să vadă dacă lipsea ceva 
deplinătăţii şi perfecţiunii plăcerii sale, şi cât anume lipsea şi dacă merită să-şi dea cineva 
osteneala să-i împlinească această lipsă” (Seneca, Scrisori către Licilius, XVIII, 5-10). 

Toate aceste elemente ale cumpărării şi ascetismului aparţinând filosofiei aveau rolul 
de a împlini idealul anticilor care rezidă în interesul de a trăi conform naturii în scopul 
desăvârşirii ei. Ne explicăm de ce încă din bună vreme, în limbajul Bisericii cuvântul 
„filosofie” a primit înţelesul de ascetism, de viaţă desăvârşită şi creştinească în aşa 
măsură încât pentru unii scriitori ecleziastici a deveni filosof echivala cu a te face 
monah”. 557 

Monahi creştini vor deveni adevăraţii filosofi. Ascetismul lor nu este întru nimic con¬ 
tra naturii, ci îndeplineşte funcţia de desăvârşire a ei, punând temelia sfinţeniei creştine prin 
care devenim asemenea desăvârşirii Părintelui ceresc. 

Părinţii filocalici definesc filosofia ca fiind „cunoaşterea lucrurilor dumnezeieşti şi 
omeneşti”. O astfel de cunoaştere vine de la Dumnezeu, iar rugăciunea ca filosofie prin 
excelenţă este mijlocul de a ajunge la ea. 558 în „Elogiul Sfântului Vasile cel Mare”, Sfântul 
Grigorie de Nazianz arată că în mănăstirile organizate de către prietenul său, erau astfel 
orânduite încât „filosofia să nu fie fără viaţă de obşte, iar viaţa activă să nu fie fură filosofie”. 559 

/V 

Ca filosofi creştini, monahii sunt unificaţi în ei înşişi. însuşi numele „monachos” le 
„demască” unitatea interioară bazată pe apatheia ca lipsă de tulburare a păcatului, asemă- 
nându-se prin aceasta cu Dumnezeu - Unul. Această linişte interioară îl angajează pe monah 
ca fiu al lui Dumnezeu şi făcător de pace, transmiţând lumii pacea lui Hristos, adică pacea 
mântuitoare, ca rod al crucii lui Hristos. Monahul câştigă pacea lui Dumnezeu prin osteneli, 
sau nevoinţele la care se supune, cum ar fi: ascultarea, smerenia, răbdarea, pocăinţa, primirea 

/V 

unei pedepse, sau obiceiul de a ne învinui prin noi înşine. In mod paradoxal şi simultan, în 
viaţa lor duhovnicească „acolo unde este nevoinţă (osteneală) ei îşi găsesc odihnă”. 560 Pentru 
acest motiv mulţi monahi se vor numi isihaşti, ca unii care vor căuta şi vor dobândi liniştea 
prin rugăciune şi prin eliberarea de patimi, fiindcă ce altceva este mântuirea dacă nu acţiunea 
susţinută de eliberare din sclavia patimii prin puterea harului lui Hristos!? „Viaţa ascetică 
nu are decât un singur scop: mântuirea sufletului”, 561 spune Sfântul Vasile cel Mare. Dar 
această mântuire pe care monahul şi-o doreşte şieşi, cuprinde în sine rugăciunea pentru mân¬ 
tuirea lumii. Pentru aceasta mănăstirile constituie pentru credincioşii aflaţi în lume, adevărate 
oaze de regăsire duhovnicească, de mângâiere şi de pace cu Dumnezeu şi cu întreaga creaţie. 


557 Mitropolit Nicolae Corneanu, Filosofia în concepţia Sfinţilor Părinţi, în colecţia: Studii patristice, 
Timişoara, 1984, p.68 

558 T. Spidlik, Spiritualitatea..., voi. III, cit p. 25 

559 Oraţio 43, P.G. 36, 577 B 

560 T. Spidlik, Spiritualitatea..., voi. III, cit, p. 26-29. 

561 Cuvânt scetic 3, 1, P.S.B. 18, cit, p. 205. 

5. Una din calităţile specifice monahilor ca filosofi creştini este tăcerea. Este cunoscut 
faptul că în antichitatea precreştină tăcerea era un mod de viaţă specific pitagoreilor, iar monahii 
isihaşti, numiţi şi „filosofi isihaşti” au făcut din tăcere o virtute. Se spune că Arsenie „părintele” 
mişcării isihaste a primit din cer porunca: „fugi, taci, linişteşte-te!”. Consecvent acestei porunci, 
el spunea: „M-am căit adeseori pentru că am vorbit, dar niciodată pentru că am tăcut”. 562 
Numai în tăcere, isihaştii au putut practica rugăciunea neîncetată ca adevărată înţelepciune şi 
filosofie creştină. 

Sfântul Vasile cel Mare, organizând viaţa chinovială, a impus tăcerea ca o virtute, 
arătând că „orice cuvânt e nefolositor atunci când nu slujeşte cu nimic scopului slujirii lui 
Dumnezeu; aceste cuvinte sunt atât de primejdioase încât, chiar dacă cele spuse sunt bune în 
ele însele, totuşi, dacă nu se leagă de zidirea credinţei, bunătatea acestui cuvânt nu e în stare 
să-l îndrepteze pe cel care îl rosteşte, ci va mâhni pe Duhul Sfânt prin aceea că aceste cuvinte 
n-au contribuit la zidirea credinţei”. 563 

9 

Isihaştii au reuşit să cultive o tăcere mistică, arătând că asceza creştină nu este nu 
numai „exerciţiu”, ci şi unire cu jertfa lui Hristos. Prin tăcerea lor au reuşit să se dăruiască în 

A. 

totalitate voii lui Dumnezeu, eliberându-se de gândurile rele. In astfel de situaţii, ei imită 
viaţa lui Hristos, cultivând trăsăturile ei specifice. „Aşa a făcut tăcerea lui Hristos în viaţa Sa 
ascunsă, şi mai cu seamă în Patima Sa: „Bătut, ...nu şi-a deschis gura Sa” (Isaia 53, 7)”. 564 
Experimentând această tăcere profundă pe întreaga perioadă a postului paştelui, Sfântul 
Grigorie de Nazianz mărturiseşte: „Mi-am junghiat limba cu Hristos în timpul postului şi 
i-am redat viaţa atunci când a înviat Hristos. Motivul tăcerii mele era acela de a aduce o jertfa, 
o minte lipsită de orice mijloc de a se exprima, pentru a-I putea aduce acum cuvinte curăţite”. 565 

Desigur, această formă ascetică a tăcerii, urmată de foarte mulţi monahi a avut roadele 
ei benefice, stăvilind cleveteala (flecăreala, poliloghia) ca vorbe fără rost şi fără sens pornite 
din kenodoxia (slavă deşartă) şi care incită sufletul spre păcatele împotriva iubirii (invidia, 
ura, mânia). Prin asceza tăcerii s-a demonstrat, şi psihologia modernă este întru totul de acord, 
că dialogul şi cunoaşterea reciprocă dintre oameni se realizează cu multă eficienţă prin „tăcerile 
care vorbesc”. 




562 T. Spidlik, Spiritualitatea..., voi. III, cit. p. 120-121. 

563 Reguli mici, 23, P.S.B. 18, cit., p. 326-327. 

564 T. Spidlik, Spiritualitatea..., voi. III, cit, p. 125. 

565 Epistola 119, RG. 37, 213 BC. 

ASCEZA FAMILIALA 

Deşi părinţii filocalici au dat prioritate vieţii feciorelnice totuşi ei nu a neglijat întru 
nimic şi nu au pus mai prejos viaţa familială. Atât monahii, cât şi credincioşii laici sunt 
chemaţi, fură nici o deosebire, la acelaşi ideal al desăvârşirii în Hristos. Sunt vrednice de 
reţinut în acest sens cuvintele Sfântul Ioan Gură de Aur, care arată clar că „Sfintele Scripturi 
nu ştiu nimic de o astfel de împărţire (între monahi şi laici); ele vor ca toţi să ducă viaţa 
monahilor chiar dacă sunt căsătoriţi”. 566 De aici rezultă interesul şi importanţa ascezei în viaţa 
familială. Sfântul Ioan Gură de Aur a „elaborat o adevărată spiritualitate conjugală şi a descris 
frumuseţea căminului creştin cu un entuziasm egal cu acela al elogiilor pe care le-a închinat 
fecioriei”. 567 „A defăima căsătoria — spune acelaşi Sfânt Părinte — ar însemna în acelaşi 
timp a micşora slava fecioriei”, fiindcă, faţă de căsătorie fecioria reprezintă desăvârşirea ei 
ultimă, eshatologică, spiritualizarea ei, împlinea ei într-o „căsătorie duhovnicească”. 568 
Motivând importanţa căsătoriei, marele antiohian arată că Dumnezeu a creat diviziunea dintre 
bărbat şi femeie „pentru a realiza o unitate superioară celei date prin natură: unitatea iubirii 
dintre persoane libere după chipul unităţii care există în Treime şi care e de acest fel. 
Creatorul a instituit căsătoria pe pământ ca unitate de iubire ce trebuie trăită după chipul 
iubirii dumnezeieşti”. 569 

Castitatea familială va reprezenta o nouă mentalitate a vieţii morale creştine, având 
origine apostolică. Sfântul Apostol Pavel rânduind viaţa spirituală a familiei creştine (I Corin- 
teni 7,17) dă îndemnul soţilor să se abţină de la viaţa sexuală atunci când „se îndeletnicesc cu 
postul şi cu rugăciunea” (I Corinteni 7, 5). 

/V 

In perioada postapostolică se stabilise regula ca soţul să nu se atingă de soţia sa nici în 
timpul sarcinii, nici al alăptării. Atenagora Atenianul scria în secolul II că „de dragul nădejdii 
în viaţa veşnică noi suntem în stare să dispreţuim nu numai bunurile vieţii pământeşti, ci 
chiar şi unele plăceri îngăduite ale sufletului, întrucât şi cu femeia cu care ne-am însoţit în 
căsătorie, potrivit rânduielilor căsătoriei, noi nu ne îngăduim alte raporturi decât cele legate 
de gândul de a naşte copii”. Aşa cum agricultorul aşteaptă cu răbdare recoltarea seminţei 
aruncată în pământ, fură să se grăbească să mai semene din nou, aşa este şi viaţa de familie cu 
soţiile noastre. Poţi găsi la noi mulţi bărbaţi şi femei, care, de dragul nădejdii că pentru o 
astfel de jertfă mai mare vor ajunge să fie cu Dumnezeu, au îmbătrânit fură să se căsătorească. 


566 Adeversus oppugnatores vitae monasticae, 3,15, P.G. 47, 373 A. 

567 T. Spidlik, Spiritualitatea ..., voi. III - Monahismul, cit. p. 65 

568 Ibidem. 

569 Ibidem. 

Dacă starea de feciorie şi de necăsătorie ne apropie de Dumnezeu, în timp ce chiar şi un 
singur gând sau măcar pofta după o plăcere oarecare ne depărtează de El, atunci e uşor de 
înţeles de ce nu săvârşim astfel de fapte, la care nici măcar să ne gândim nu vrem, căci, în 
definitiv viaţa noastră creştină se întemeiază nu atât pe grija de a cuvânta frumos, cât 
mai ales pe puterea de convingere a faptelor bune. Aceasta însemnează ori că rămânem 
singuri, aşa cum ne-am născut, ori că ne mărginim numai la o singură căsătorie, că pe cea 
de-a doua o socotim adevărat adulter, după cum zice Scriptura: „Oricine va lăsa pe femeia 
sa şi se va însura cu alta, săvârşeşte adulter” (Matei 19, 9; Marcu 10, 11). 570 

Faptul că această nouă mentalitate s-a statornicit ca o regulă de viaţă creştină a familiei, 
o dovedesc scrierile lui Clement Alexandrinul din secolul următor, devenite adevărate 
manuale de morală creştină. 

In Stromatele, 571 Clement arată că „prin Fiul Său, Dumnezeu este cu cei care, fiind 
căsătoriţi, trăiesc cu cumpătare şi fac copii, şi, de asemeni, acelaşi Dumnezeu este şi cu cei 
care, în chip raţional, trăiesc în înfrânare” (III, XI, 4, p. 216). Referindu-se la Legea Veche, 
Clement arată în continuare că aceasta „voia ca bărbaţii să se folosească cu cumpătare de 
soţiile lor, numai pentru facerea de copii” (III, XI, 71,4, p. 218) „nu se poate dovedi cu texte 
din Scriptură că cineva din cei din vechime s-a apropiat de soţia lui când era însărcinată, ci s-a 
apropiat mai târziu, după ce a născut şi după ce a alăptat copilul” (III, XI, 72, 1, p. 218). 
Dascălul din Alexandria motivează afirmaţia aceasta printr-o referire concretă la „plugarul 
care seamănă într-un ogor însufleţit nu trebuie să-şi risipească sămânţa pentru un lucru contra 
raţiunilor firii, deoarece în laboratorul firii mamei, sămânţa se transformă în embrion” (III, 
XII, 83-2, p. 224). 

în Pedagogul, 572 Clement arată că „a avea legături sexuale nu cu scopul de a avea 
copii, înseamnă a batjocori natura... Căsătoria înseamnă dorinţa de a face copii, nu secretarea 
fără rânduială a sămânţei, secretare nelegiuită şi iraţională” (II, X, 95, 3, p. 284). Marele 
alexandrin conchide că „cel desfrânat a murit pentru Dumnezeu, este părăsit de Logosul- 
Hristos, ca şi de Duhul. Că sfinţenia, precum e şi firesc, are oroare de întinăciune, totdeauna 
a fost îngăduit ca numai cel curat să se atingă de cel curat. Când ne dezbrăcăm de haină să nu 
ne dezbrăcăm în acelaşi timp şi de simţul ruşinii, pentru că nu-i îngăduit niciodată omului 
drept să se dezbrace de castitate. Iată, trupul acesta stricăcios se va îmbrăca în nestricăciune 
(I Corinteni 15,53), când pofta cea nesăţioasă, care duce la desfrâu, fiind călăuzită de înfrânare 

A. 

nu va mai dori stricăciunea; atunci va duce pe om spre castitate veşnică. „In veacul acesta se 
însoară şi se mărită” (Luca 20, 34); dar după ce am nimicit faptele trupului (Galateni 5,19) şi 


570 Solie în favoarea creştinilor, XXXIII, trad. Pr. Prof. T. Bodogae, PSB 2, Bucureşti, 1980, 
p. 380-381. 

571 Trad. Pr. D. Fecioru, PSB 5, Bucureşti 1982. 

572 Trad. Pr. D. Fecioru, PSB 4, Bucureşti, 1982. 

am îmbrăcat cu nestricăciune trupul nostru curat, atunci vom ajunge la măsura îngerilor (Luca 
20,36)” (II, XII, 100, 1-3, p. 287). 

Prin urmare, numai prin castitatea familială din viaţa de aici şi de acum, se dobândeşte 
castitatea veşnică a comuniunii de simţire cu Dumnezeu. 

Entuziasmul pentru feciorie şi pentru castitatea familială creşte tot mai mult în secolele 
următoare, încât Sfântul Ambrozie, acest “magister virginitatis”, echivala plăcerea 
voluptoasă din cadrul căsătoriei cu adulterul. Tema adulterului în cadrul căsătoriei a devenit 
în acele timpuri la ordinea zilei, încât Fericitul Augustin susţinea că dorinţa de a simţi plăcerea 
în actul sexual era o confirmare a păcatului originar, la care a fost osândită umanitatea, şi o 
dovadă a incapacităţii fatale a voinţei de a controla trupul. Unicul scop recunoscut al raportului 
sexual era procrearea, scop ce dispare odată cu atingerea numărului de copii dorit. Dacă se 
vorbea totuşi de “relaţiile sexuale de urgenţă” acestea puteau fi doar tolerate atunci când unul 
din soţi era în situaţia de a comite adulter. 573 Pentru a înţelege mai bine interesul creştinismului 
primar pentru virginitas în defavoarea plăcerii instinctive, e suficient să ne gândim că celibatul 
clerului a constituit una din problemele intrate pe ordinea de zi a Sinodului I ecumenic. Aceasta 
înseamnă că era o preocupare “de vârf’, discutată în contradictoriu în lumea creştină de atunci. 
Mai mult însă, a rămas obligatorie în Biserica apuseană, deşi Sinodul I ecumenic a luat altă 
hotărâre, care totuşi nu s-a putut impune... 

Atât de mult ţineau primii creştini la castitate, încât au făcut din ea un adevărat eroism 
moral. Astfel, când se punea problema să fie violate, femeile creştine preferau sinuciderea în 
locul necinstirii şi ruşinii. Sfântul Ambrozie, de pildă, aduce elogii sfintei Pelagia, care de 
bună voie s-a înecat pentru a nu fi violată. Deşi nu toţi dascălii Bisericii au acceptat sinuciderea 
în astfel de situaţii, multe din femeile creştine, în urma unui astfel de eroism moral, au intrat 
în ceata martirelor, înscriindu-şi numele în calendarul sfinţeniei creştine. 574 

/V 

In acelaşi timp, de-a lungul istoriei creştinismului au existat restricţii în ceea ce priveşte 
momentul, locul şi modalitatea în care trebuie să aibă loc relaţiile sexuale în cuplurile 
căsătorite. Părinţii deşertului sfătuiau persoanele căsătorite să evite contactul sexual sâmbăta, 
duminica, miercurea şi vinerea, în toate cele patruzeci de zile ale postului mare al paştelui şi 
înaintea tuturor sărbătorilor la care s-ar putea împărtăşi. Referitor la perioada ulterioară a 
creştinismului european, se menţionează abstinenţa, joia, în amintirea arestării lui Hristos, 
vinerea, în amintirea morţii Lui, sâmbăta, pentru a o cinsti pe Fecioara Maria, duminica, 

A 

pentru a cinsti învierea Domnului şi lunea pentru a-i comemora pe cei morţi. Cei căsătoriţi 
trebuiau să se abţină patruzeci de zile înainte de Paşti, Rusalii şi Crăciun, în fiecare duminică 
noaptea, miercurea şi vinerea şi din momentul în care femeia ştie că este gravidă, până după 
naşterea copilului. Este interzis contactul sexual în timpul perioadei, şi şapte zile după aceea. 575 


573 Adrian Thatcher, Descătuşarea sexului, trad. Mariana Grancea, Bucureşti, 1995, p. 170. 

574 Hristu Andrutsos, Sistem de morală (trad. rom.), Sibiu, 1947, p. 189 

575 Ibidem. 

Pe de altă parte, se cuvine să arătăm că experienţa seculară a ascetismului sexual inte¬ 
gral este o vocaţie şi în acelaşi timp o harismă specială. Când această regulă nu a fost forţată 
sau încălcată, s-a dovedit a fi benefică naturii umane şi societăţii însăşi. Pe baza corelaţiei 
existente între materie şi spirit, respectiv între conştiinţă şi sexualitate ca instinct, echilibrul 
acestora finalizează prin biruinţa spiritului asupra materiei, oferind astfel omului posibili¬ 
tatea să-şi afirme cu mai multă putere capacităţile sale creatoare de valori culturale, ştiinţifice, 
artistice, etc., ştiut fiind că energia sexuală în loc să fie destrămată şi risipită în simpla satisfacere 
a plăcerii, poate fi transformată (refulată, sublimată) în energie spirituală. Faptul că în lumea 
precreştină, ca şi în epoca modernă, se întâlnesc foarte multe cazuri ale castităţii creatoare, 
dovedeşte pe deplin că aceasta nu este împotriva naturii, ci poate constitui o vajnică susţinătoare 
a desăvârşirii ei. 

Mai târziu însă, în cursul istoriei, mentalitatea se schimbă şi, odată cu ea, şi comporta¬ 
mentul sexual. 

Mulţi socotesc că intrarea în mileniul al doilea a făcut marea cotitură. Se aştepta cu 
ardoare, entuziasm şi negrăită bucurie ca anul 1000 să însemne „cerul nou şi pământul nou”. 
A fost aşteptată ca niciodată parusia Domnului... Numai că nu a fost să fie, şi atunci entuziasmul 
s-a transformat în regret profund, iar golul creat în sufletul omului s-a adâncit tot mai mult 
de-a lungul vremii, „susţinut” mai ales de eşecurile curentelor adventiste. Omul nu a mai 
aşteptat „pământul nou” ci a început să-şi creeze fericirea pe acest pământ, exclusiv aici. O 
nouă mentalitate se adânceşte tot mai mult în conştiinţa omenirii. Treptat, în scurgerea timpului 
se trece de la teocentrism la antropocentrism, de la legea lui Dumnezeu, la legile oamenilor, 
ajungându-se în cele din urmă la proclamarea morţii lui Dumnezeu şi a anulării noţiunii de 
păcat, încât moralele biologizante vor înlocui ascetismul creştin de altă dată cu descătuşarea 
instinctelor vieţii. Apare astfel desacralizarea şi secularismul neopăgân hotărât să liberalizeze 
natura umană de orice prejudecăţi. 

Mai târziu, psihiatrul Sigmund Freud va introniza atotputernicia inconştientului, prin 
a cărui divinizare va deschide hemoragia pornografiei în literatură, artă, cinematografie, muzică, 
etc. difuzată prin mijloacele mass-mediei. Aceasta constituie un adevărat flagel al condiţiei 
umane şi al ordinii sociale. 

Din nefericire, la acest proces de desacralizare şi secularizare şi-a adus, fără să vrea, 
contribuţia şi Biserica medievală prin abuzul de autoritate şi prin promovarea unui creştinism 
intelectualist şi formal. Biserica a impus prea mult puterea exterioară a legii în defavoarea 
schimbării şi înnoiri vieţii duhovniceşti a oamenilor. Dacă vom avea în vedere apoi că ierarhia 
bisericească superioară devenise putere lumească despotică şi intolerantă, detaşată de interesele 
credincioşilor, ne explicăm uşor motivul pentru care Comuna din Paris şi mai târziu „religia 
proletariatului” va funcţiona pe un fond ateu persecutor violent al credinţei, deşi, paradoxal, 
principiile de fraternitate, egalitate şi libertate au fost lansate în lume pentru prima dată de 
către reprezentanţii Bisericii creştine în numele Evangheliei lui Hristos... Uşor ne explicăm 


612 




Asceza familială 


apoi că drepturile fundamentale ale omului sunt promovate azi ca dogme ale vieţii sociale, 

/V 

dar de pe poziţie laică, şi nu creştină. In sfârşit, dată fiind criza morală şi spirituală prin care 
trece lumea de azi, înţelegem şi gestul de mare responsabilitate al Sfântului Părinte de a fi 
cerut iertare lumii pentru greşelile comise de-a lungul istoriei de Biserica a cărui suveran 
este. 


INDISOLUBILITATEA CĂSĂTORIEI 
CA TEMEI AL ASCEZEI ŞI UNITĂŢII FAMILIALE 


S-a remarcat nu fără temi faptul că în Sfânta Scriptură sexualitatea reprezintă un da- 
tum ce nu poate fi nici rău nici bun în sine. Ceea ce face ca sexualitatea să-şi îndeplinească 
menirea, este modul ei de abordare. Iar la baza acesteia stau două elemente corelate organic 
între ele: 

1. Afirmarea iubirii umane interpersonale ca imagine a iubirii lui Dumnezeu, cel întreit 
în Persoană 

2. Afirmarea monogamiei şi a indisolubilităţii căsătoriei. 576 

Când aceste două elemente nu fiinţează în desfăşurarea sexualităţii, atunci apare în 
exclusivitate „eros concupiscentiae”, care destramă monogamia şi implicit indisolubilitatea 
căsătoriei, prin proclamarea exclusivă a plăcerii ca dorinţă oarbă... Astfel se ne explicăm 
fragilitatea căsătoriei şi a familiei în lumea desacralizată şi secularizată în care trăim, „în 

/V 

favoarea” descătuşării sexului, manifestat prin concubinaj şi divorţ. In această situaţie, o 
pledoarie în favoarea indisolubilităţii căsătoriei ar dorii să afirme un model de exerciţiu al 
ordinii în viaţa de criză a societăţii contemporane. 

Desacralizarea lumii în care trăim are consecinţe sociale, care pornesc din 
descumpănirea celulei de bază, care este familia. Iar atunci când familia îşi pierde esenţa ei 
sacră, ca instituţie divino-umană, rămâne să plutească pe valurile vieţii numai cu o singură 
vâslă, sau să zboare numai cu o singură aripă. Şi de aici dezorientarea ce-i aduce neîmplinirea. 

Secularismul neopăgân actual, scoţând pe Dumnezeu din sufletul omului, l-a lăsat 
pustiit în zbuciumul unei libertăţi anarhice şi rătăcitoare, amintindu-ne de declinul familiei 
păgâne, care a constituit una din cele mai hotărâtoare cauze ale prăbuşirii morale a imperiului 
roman. Din dorinţa de a pune ordine în societatea romană, Octavian Augustus s-a văzut nevoit 
să elimine factorii nocivi care au dus familia la decadenţă. Necruţător şi drept dă în anul 18 
î.Hr. „Lex Iulia de adulteriis et pudica”, trimiţând în exil chiar pe propria nepoată, precum şi 


576 T. Spidlick, Spiritualitatea..., voi. III, Monahismul, cit. p. 64. 

pe Ovidiu, răsfăţatul poet al Romei şi autorul lui „Ars amandi”. Legea era cu atât mai 
necruţătoare, cu cât obliga pe soţ să denunţe soţia adulteră şi pe complicele ei. 

Acele timpuri însă au trecut. Acum oamenii nu mai acceptă legi care să le orienteze 
iubirea animată de plăcere. Nu-i mai interesează statornicia iubirii, ci satisfacerea plăcerii în 
funcţie de situaţiile aflate în continuă schimbare. Spunea pe drept cuvânt F.M. Dostoievski că 
„dacă Dumnezeu n-ar exista, totul ar fi permis”. Epoca contemporană experimentează 
tragic aceste cuvinte, declarându-1 pe Dumnezeu mort şi anulând noţiunea de păcat. Asistăm 
la situaţia când omul singur şi-a creat drepturile fundamentale ale afirmării propriei 

A 

personalităţi, în condiţii de libertate deplină. Intr-un segment al acestei afirmări, poţi să 
contractezi căsătoria, precum tot aşa de uşor o poţi şi desface. Mai tragic este atunci când apar 

A 

copiii. In mod firesc, şi ei îşi cer dreptul de a-şi împlini sensul vieţii şi menirea pentru care au 

A 

apărut în lume. Dar responsabilitatea părinţilor, de multe ori se reduce la propriul egoism. Ii 

A 

interesează mai mult viaţa lor, împlinirea a ceea ce ei numesc fericire. In astfel de situaţii nu 

A 

ne va mira dacă în SUA 33% din femei sunt divorţate sau văduve. In Anglia una din trei 
căsătorii contractate sfârşesc prin divorţ, iar în SUA s-a ajuns ca la două căsătorii să se 
înregistreze un divorţ. 577 

Fără îndoială, cauza dezorientării sociale în care trăim şi a existenţei tragice în care ne 
zbatem, a tensiunilor care spulberă orizontul luminos al vieţii, este în primul rând lipsa 
familiilor consolidate, pe măsură să formeze caractere, imprimând vieţii însăşi calitatea 
afirmării ei depline. Dar cum la temelia familiei stă unitatea şi indisolubilitatea căsătoriei, iar 
la destrămarea ei stă divorţul, vom vedea în continuare temeiurile moralei creştine privind 
consolidarea familiei prin indisolubilitatea căsătoriei. 

1. INDISOLUBILITATEA CĂSĂTORIEI 

Unitatea socială la baza căreia stă unitatea familială se întemeiază în primul rând pe 
unitatea soţilor prin căsătorie. 

După mărturia Sfintei Scripturi, sacralitatea unirii soţilor prin căsătorie are un caracter 
ontologic, dat fiind de faptul că primii oameni au fiinţa comună ca dar al lui Dumnezeu. Eva 
a fost creată din fiinţa lui Adam,, pe care o reprezintă în totalitate ei: vor fi amândoi un 
trup. 

Aspectul ontologic este întărit de caracterul moral al căsătoriei, în sensul că reprezintă 
şi porunca lui Dumnezeu ce nu poate fi călcată: „ceea ce Dumnezeu a legat, omul să nu 

despartă”. 


577 Adrian Thatcher, Descătuşarea sexului, trad. Mariana Grancea, Bucureşti, 1995, p. 174 


614 




Asceza familială 


Sacralitatea familiei ca dar al lui Dumnezeu dat omului la creaţie rezidă în faptul că 
cei doi poartă acelaşi chip al lui Dumnezeu, având amândoi menirea de a ajunge la asemănarea 
lui Dumnezeu: „Şi a făcut Dumnezeu pe om după chipul Său; după chipul lui Dumnezeu l-a 
făcut; a făcut bărbat şi femeie” (Facerea 1, 27). Femeia fiind creată din coasta lui Adam, 
acesta îşi recunoaşte în ea propria lui fiinţă: „iată acum os din oasele mele şi trup din trupul 
meu, aceasta se va chema femeie, fiindcă din bărbatul său a fost luată” (Geneză 2,23). Această 
unitate de fiinţă şi de nume, rezultă din apelativul ebraic: bărbatului i se spune „iş”, iar femeii 
„işa”. Şi mai departe, Scriptura temeluieşte unitatea familiei structurată pe indisolubilitatea 
căsătoriei: „De aceea va lăsa omul pe tatăl său şi pe mama sa şi se va uni cu femeia şi vor fi 
amândoi un trup” (Facerea 2,24). Prin urmare, femeia fiind darul lui Dumnezeu dat bărbatului 
cu un anumit scop şi cu o anumită finalitate, nu poate fi socotită posesia lui de care poate 
dispune arbitrar. Şi nici femeia nu se poate sustrage din această unitate şi comuniune statornicită 
de Dumnezeu, Creatorul şi Stăpânul vieţii lor. Este adevărat că în baza libertăţii sale, omul se 
poate abate de la lăsământul dumnezeiesc, dar nu fără riscul de a-şi deruta şi dezorienta pro¬ 
pria viaţă. 


2. CARTEA DE DESPĂRŢIRE 

Din nefericire, această libertate nu a întârziat prea mult timp să apară în relaţiile dintre 
oamenii supuşi legii păcatului. Legislaţia mozaică a introdus „cartea de despărţire” 
(Deuteronom 24,1 - 4), ca un document pe baza căruia bărbatul îşi putea repudia soţia. Motivele 
repudierii puteau fi chiar minore, constând în aceea că femeia „nu a aflat bunăvoinţă în ochii 
bărbatului”, sau dacă „afla ceva neplăcut la ea” (Deuteronom 24, 1). Repudierea soţiei îi 
dădea dreptul la recăsătorire. Bărbatul nu-şi putea repudia femeia în chip mincinos, spunând, 
de pildă, că nu a fost fecioară când s-a căsătorit cu ea (Deuteronom 22,19), sau că a abuzat de 
ea când era fecioară şi nelogodită cu el (Deuteronom 22,28). Dar motivul pentru care femeia 
putea fi repudiată rămânea numai cel al adulterului, fiindcă în această situaţie, „ceea ce 
Dumnezeu a legat, omul a despărţit”, adică a compromis iubirea care stă la temelia unităţii 
familiale. Vocea profeţilor, reprezentând totdeauna împlinirea voii lui Dumnezeu, afirmă cu 
multă tărie indisolubilitatea căsătoriei. Profetul Maleahi, condamnând repudierea femeii, 
arată că „Domnul a fost martor între tine şi femeia tinereţilor tale, faţă de care tu ai fost 
viclean, deşi ea era tovarăşa ta şi femeia legământului tău”. Oare nu i-a făcut El ca să fie o 
singură făptură cu trup şi suflet? Şi această făptură unică ce năzuieşte ea? Urmaşi de la 
Dumnezeu! „Păstrati-vă, deci, viata voastră; iar tu nu fi viclean cu femeia tinereţilor tale. 
Căci eu urăsc alungarea femeii, zice Domnul Dumnezeul lui Israel...” (Maleahi 2,14-15). 
Cu toate că legislaţia iudaică aproba „cartea de despărţire”, exista mai presus de orice ideea 
indisolubilităţii căsătoriei. Un învăţător din acele vremuri spunea atât de sugestiv şi plastic că 

„altarul însuşi varsă lacrimi pentru cel care-şi lasă soţia tinereţilor sale”. 578 Exista de fapt 
diferenţă de interpretare asupra îngăduinţei de a repudia femeia, între cei doi reprezentanţi ai 
şcolii mozaice aflaţi în contradicţie: Hillel şi Samai. Dacă primul nu găsea nici un obstacol în 
repudierea soţiei, cel de-al doilea nu admitea decât dacă va fi găsit la ea „ceva necinstit”. 579 

Mântuitorului i se adresează, din viclenie, de către farisei, întrebarea, dacă „îi este 

A 

îngăduit omului să-şi lase femeia din orice pricină?” (Matei 19,3-12). înţelegând nesinceritatea 
lor, Mântuitorul face trimitere la cuvintele Scripturilor Sfinte, unde stă scris: „Nu aţi citit că 
Cel care i-a făcut de la început, bărbat şi femeie i-a făcut” (Facere 1, 27). Şi mai departe: 
„Pentru aceea va lăsa omul pe tatăl său şi femeia pe mama sa şi vor fi amândoi un singur 
trup...” (Facere 2, 24). De aici, concluzia Mântuitorului care va stabili indisolubilitatea 
căsătoriei: „Deci, ceea ce a împreunat Dumnezeu, omul să nu despartă”. Rezultă că, întrucât 
indisolubilitatea căsătoriei poartă pecetea harului şi voinţei lui Dumnezeu, nimeni nu are 
dreptul să o desfacă. Dialogul continuă, Mântuitorului cerându-i-se explicaţie cu privire la 
cartea de despărţire dată de Moise. Fără nici un fel de ezitare, Domnul le răspunde: „Moise 
pentru învârtoşarea inimii voastre v-a îngăduit să vă lăsaţi femeile. Din început, însă, nu a 
fost aşa”. Le-a arătat, de altfel, cum a fost la început, când omul nu se afla sub zodia păcatului. 

A 

Moise le-a făcut o concesie datorită „învârtoşării inimilor lor”. învârtoşarea inimii este expresia 
sufletului înrăit, care din încăpăţânare nu renunţă, nu vrea să renunţe la ceea ce şi-a pus în 
gând. Inima înrăită de păcat este învârtoşată, sintagmă sinonimă cu ceea ce în limbaj popular 
se spune: „încânită”. 580 Acum Mântuitorul rosteşte verdictul, arătând care este singura 
posibilitate de desfacere a căsătoriei: „Dar eu vă spun că oricine va lăsa pe femeia sa afară de 
cuvânt de desfrânare şi va lua alta, desfrânează, şi cel ce va lua pe cea lăsată desfrânează”. 
Cuvintele Domnului evidenţiază faptul că la baza indisolubilităţii căsătoriei, stă iubirea dintre 
soţi. Adulterul moralmente înseamnă trădarea iubirii conjugale. Pentru acest motiv atrage 
după sine dizolvarea familiei. Dar dacă soţia nu a comis adulter, ea rămâne legată prin iubire 
de soţul ei. Repudierea ei şi apropierea de alta înseamnă desfrâu din partea soţului, fiindcă 
soţiei căreia i s-a dat carte de despărţire rămâne în fond prin iubirea ce stă la temelia familiei, 
tot soţia lui. La fel şi cel ce se va alipi de soţia lăsată, comite desfrâu, fiindcă aceasta nu îi 
aparţine sufleteşte, deoarece iubirea ei a rămas la temelia familiei celei dintâi. 


578 Pr. Dr. Constantin Mihoc, Taina căsătoriei şi familia creştină, Sibiu, 2002, p. 191. 

579 Dr. Vasile Gheorghiu, Sfânta Evanghelie după Matei cu comentar, Cernăuţi, 1925, p.558. 

580 Idem, p. 562. 

3. RÂNDUIALA STABILITĂ 
DE SFÂNTUL APOSTOL PAVEL 

Sfântul Apostol Pavel ridicând căsătoria la măreţia tainei dintre „Hristos şi Biserică” 
(Efeseni 5, 22-23), îi acordă o importanţă deosebită, indicând cadrul de realizare a ei, con¬ 
form noii credinţe. 

5 

De la început se cuvine să precizăm că două sunt situaţiile când femeia se consideră 
liberă de „legea bărbatului”: moartea acestuia şi desfrâul. „Căci femeia cu bărbat este legată 
prin lege de bărbat cât trăieşte el; iar dacă bărbatul i-a murit, este dezlegată de legea bărbatului... 
Drept aceea, trăindu-i bărbatul, se numeşte desfrânată de va fi cu alt bărbat; iar de îi va muri 
bărbatul, este liberă după lege, nefiind adulteră dacă ia alt bărbat” (Romani 7,2-3). Apostolul 
recomandă însă femeii să rămână văduvă după moartea bărbatului (I Corinteni 7, 39-40), 
fiindcă unitatea dintre bărbat şi femeie se realizează doar prin prima căsătorie, după cuvintele 
Domnului: „ceea ce Dumnezeu a legat, omul să nu despartă” (Matei 19,6). Nici chiar moartea. 
Concesia de a se recăsători o face Apostol privind slăbiciunea firii omeneşti ce poartă în sine 
rănile păcatului: „Dar din cauza desfrânării, să-şi aibă fiecare femeia sa, şi fiecare femeie 
să-şi aibă bărbatul său... Dacă nu se vor putea înfrâna, să se căsătorească; pentru că este mai 
bine să se căsătorească decât să ardă” (I Corinteni 7,2-9). Şi mai departe, Apostolul accentuează 
indisolubilitatea căsătoriei: „Iar celor căsătoriţi poruncesc, nu eu, ci Domnul: Femeia să nu se 
despartă de bărbat. Iar de se va despărţi să nu se mărite, sau să se împace cu bărbatul său, iar 
bărbatul să nu lase femeia” (I Corinteni 7,10-11). De aici vedem că, dacă în legislaţia mozaică 
numai bărbatul putea să-şi repudieze femeia, în noua lege creştină, când în Hristos femeia 
devine egală cu bărbatul său, şi ea putea avea iniţiativa despărţirii. 

/V 

In continuare, Apostolul se referă la căsătoriile mixte, dintre credincioşi şi 
necredincioşi: „De are vreun frate femeie necredincioasă şi ea va voi să stea cu el, să nu o 
lase; şi femeia dacă are bărbat necredincios şi acela va voi să stea cu ea, să nu-1 lase. Pentru că 
bărbatul necredincios se sfinţeşte prin femeie, şi femeia necredincioasă se sfinţeşte prin 
bărbat... Iar de se desparte cel necredincios, despartă-se... Te-ai legat de femeie? Nu căuta 
dezlegare. Te-ai legat de femeie? Nu căuta femeie” (I Corinteni 7, 13-27). 

Indisolubilitatea căsătoriei are ca temei sacralitatea „tainei în Hristos şi în Biserică”. 

/V 

In unitatea familiei soţii se sfinţesc reciproc prin harul lui Dumnezeu, de aceea şi copiii vor fi 
sfinţi: „Pentru că bărbatul necredincios se sfinţeşte prin femeie, şi femeia necredincioasă se 
sfinţeşte prin bărbat; fiindcă altfel copiii voştri ar fi necuraţi, dar acum sunt sfinţi” (I Corin¬ 
teni 7, 14). 

Se cuvine să precizăm în continuare că legislaţia mozaică nu obliga pe soţ să repudieze 
soţia adulteră, nici să o denunţe şi nici să o pedepsească. Dacă dorea putea să o tolereze 

(Levitic 20, 10; Numeri 5, 11-31; Deuteronom 22, 13-29). Aşa s-a întâmplat şi cu dreptul 
Iosif, logodnicul Sfintei Fecioare, pe care văzând-o însărcinată, „fiind drept şi nevoind să o 
vădească, a dorit să o lase pe ascuns” (Matei 1, 19). Mântuitorul admite despărţirea de soţia 
adulteră, iar Apostolul, pentru a întări sacralitatea conjugală precizează că „dacă femeia s-a 
despărţit, să nu se mărite, sau să se împace cu bărbatul său” (I Corinteni 7, 11). De aici 
vedem că indisolubilitatea căsătoriei are întâietate faţă de păcatul săvârşit. 

4. ATITUDINEA BISERICII FATĂ DE DIVORŢ 

/v 

In perioada post apostolică, pentru consolidarea disciplinei în comunitatea creştină, 
repudierea soţiei adultere nu mai este simplă permisiune, ci devine obligaţie morală. Vom 
face câteva precizări urmărind modul în care Păstorul lui Herma, document de mare autoritate, 
datând din secolele II - III, redă atitudinea Bisericii faţă de indisolubilitatea căsătoriei, vizavi 
de adulter: 

1. Soţul nu trebuie să mai trăiască cu soţia adulteră din moment ce a luat la cunoştinţă 
de fapta ei. 

2. Dar pentru a nu deveni el însuşi adulter, nu îi este îngăduit să se recăsătorească. 
Soţia poate fi reprimită dacă se va pocăi. Dumnezeu vrea să ierte primul păcat, dar pentru a nu 
se repeta, pocăinţa nu poate fi acordată decât o singură dată. 

3. Datorită faptului că soţii sunt egali, ceea ce se spune despre bărbat este valabil şi 
pentru femeie. 581 

Sfântul Iustin Martirul şi filosoful relatează cazul unei femei creştine care şi-a repudiat 
soţul pe motiv de adulter repetat: „O femeie oarecare, soţia unui bărbat desfrânat, fusese şi ea, 
mai înainte, tot atât de desfrânată. Dar, de îndată ce a cunoscut învăţătura lui Hristos, ea s-a 
cuminţit şi a încercat să-l facă şi pe soţul ei, deopotrivă, să se cuminţească... Acela, însă, 
insistând mai departe în aceleaşi năravuri urâcioase, prin faptele lui de toată ziua şi-a îndepărtat 
singur de la el pe soţia lui. Deci, femeia, socotind o impietate de a se culca, mai departe, cu un 
bărbat, împotriva legii naturale şi care, împotriva justiţiei, încerca să-şi găsească prilejuri de 
plăcere în toate, s-a gândit să se despartă de trăirea laolaltă cu el. fiind sfătuită, însă, de cei ai 
ei, să nu se grăbească, ci să mai aştepte încă, în nădejdea că soţul ei îşi va schimba felul de 
viaţă, împotriva voinţei ei, a rămas mai departe cu el. Odată, când soţul ei se găsea la Alexan¬ 
dria, i-a ajuns la ureche că acolo acesta a săvârşit lucruri şi mai urâte, şi, pentru ca nu cumva 
să se facă şi ea părtaşă la nedreptăţile şi nelegiuirile lui, deoarece se găsea sub acelaşi 
acoperământ cu el, ducând acelaşi fel de viaţă şi împărţind patul ei cu el, i-a dat ceea ce se 
cheamă la noi „repudiu” şi s-a despărţit de el”. 582 

581 C. Mihoc, o.c.p. 194-195. 

582 Apologia a doua, II, trad. Pr. Prof. Olimp N. Căciulă, PSB 2, Bucureşti, 1980 p. 77-78 

Posibilitatea de reprimire a soţiei bazată pe faptul că face parte din trupul său („vor fi 
amândoi un trup”; „ceea ce Dumnezeu a legat omul să nu despartă”), va deveni o directivă 
pentru secolele care vor urma. Apologeţii creştini vor numi însă căsătoria a doua ca un „adulter 
gentil”, fiindcă, după cuvintele Apostolului, „cel ce lăsat femeie să nu mai caute femeie...”; 
„Te-ai legat cu femeia? Nu căută dezlegare. Te-ai dezlegat de femeie? Nu căuta femeie” 
(I Corinteni 7,27). Iată şi cuvintele unui apologetic creştin din secolul al II-lea: Viaţa noastră 
creştină se întemeiază nu atât pe grija de a cuvânta frumos, ci mai ales pe puterea de 
convingere a faptelor bune. Aceasta înseamnă ori că rămânem singuri, aşa cum ne-am născut, 
ori că ne mărginim numai la o singură căsătorie, pentru că pe cea de a doua o socotim un 
adevărat adulter, după cum zice Scriptura: „Oricine va lăsa pe femeia sa şi se va însura cu 
alta, săvârşeşte adulter” (Matei 19,9)... Dar în acelaşi timp Scriptura nici nu ne îngăduie să ne 
despărţim de femeia pe care am lăsat-o ca fecioară, nici nu ne lasă să ne luăm o a doua soţie, 
chiar dacă cea dintâi ar fi decedat, căci unul ca acela comite adulter deghizat întrucât la 
început Dumnezeu a creat numai un singur bărbat şi o singură femeie, desfiinţând oarecum 
comunitatea bazată numai pe relaţii trupeşti, spre a sigura parcă în primul rând relaţiile spirituale 
ale speciei umane”. 583 

Mai târziu, Clement Alexandrinul, marele deschizător de drumuri în morala creştină, 
acceptă căsătoria a doua, pornind de la faptul că „nu căsătoria este păcat, ci desfrânarea! 
Că altfel profetul ar trebui să numească şi naşterea păcat şi tot aşa şi pe Creatorul 
naşterii”. 584 El arată că „profetul socoteşte comuniune necurată împreunarea cu un trup străin 
şi nu cu trupul celei date prin căsătorie pentru naşterea de copii. De aceea şi apostolul spune: 
vreau ca văduvele tinere să se mărite, să nască copii, să-şi chivernisească gospodăria... u 
(I Timotei 5, 14-15). 585 

Pe de altă parte Clement acordă prioritate văduviei, spunând că: „dacă apostolul dă 
cuiva din îngăduinţă a doua căsătorie, pentru că nu se poate înfrâna şi ca să nu ardă, acela nu 
păcătuieşte faţă de Testament - că a doua căsătorie nu-i este oprită de lege - dar nu mai 
împlineşte desăvârşirea aceea înaltă a vieţuirii după evanghelie. Dar dacă nu se căsătoreşte a 
doua oară, ci păstrează neîntinată căsătoria desfăcută de moarte, dobândeşte luişi slava cerească; 
pentru că dă de bună voie ascultare rânduielii lui Dumnezeu, datorită căreia ajunge stăruitor 
slujitor al Domnului”. 586 

/V 

Sfântul Vasile cel Mare admite desfacerea căsătoriei numai în anumite cazuri. In primul 
rând, dacă ambii soţi au hotărât să intre în monahism: „Şi pe cei căsătoriţi care vin spre o 
viaţă de acest fel, trebuie a-i întreba dacă fac acesta cu consimţământul reciproc, după dispoziţia 


583 Atenagoras atenianul, Solie în favoarea creştinilor, XXXIII, trad. Pr. Prof. T. Bodogae, PSB 2, 
Bucureşti, 1989, p. 381. 

584 Stromatele. III, XII, 90, 4, trad. Pr. D. Fecioru, PSB 5, Bucureşti, 1982, p. 227, 

585 Stromatele. III, XII, 89, 2-3, p. 229, 

586 Stromatele, III, XII, 82, 4-5, p. 223. 

Apostolului („căci bărbatul — spune el — nu este stăpânul corpului său” I Corinteni 7,4); şi 
astfel cel ce vine, să fie primit înaintea mai multor martori; pentru că nu este nimic mai de 
preferat decât ascultarea faţă de Dumnezeu”. 587 In al doilea rând, urmând învăţăturii Sfintei 
Scripturi, „pentru desfrânare sau dacă ar fi piedecă spre pietate”. 588 

Sfântul Grigorie de Nazians opunându-se discriminării pe care legile romane o fac 
între drepturile bărbatului şi ale femeii, impune principiul creştin al egalităţii soţilor atât prin 
creaţie, cât şi pentru faptul că Hristos s-a jertfit pentru mântuirea lor, fură nici o deosebire. 
Apoi, prin „marea taină a căsătoriei, au devenit „un singur trup” (Efeseni 5, 31). Pe de lată 
parte, marele capadocian, nu acceptă decât prima căsătorie. El spune că „prima (căsătorie) 

/V 

este lege, a doua concesie, iar a treia călcarea legii”. In ceea ce priveşte divorţul, Sfântul 
Grigorie apreciază că „Legea (mozaică) permite repudierea pentru orice motiv. Hristos însă 
nu face acelaşi lucru; El îngăduie numai despărţirea de cea desfrânată; toate celelalte (mo¬ 
tive) El porunceşte să fie luate cu filosofie (înţelepciune, chibzuinţă, discernământ). Desfrânata 
(se face vinovată), deoarece ea alterează neamul; pe toate celelalte aspecte să le suportăm şi 
să le luăm pe filosofie; ba chiar şi mai mult, suportaţi şi luaţi (toate) cu filosofie, voi toţi care 
va-ţi asumat jugul căsătoriei”. Defectele soţiei trebuie curmate, înlăturate, corectate, fură ca 
ea să fie repudiată. 589 Dacă repudierea era legală, potrivit legilor romane, „ea este cu totul 
străină legilor noastre (creştine)”. 590 

Urmând îndemnurilor apostolice cu privire la căsătoriile mixte dintre credincioşi şi 
necredincioşi (I Corinteni 7,15-16), Sfântul Ioan Gură de Aur, analizează aspectul concret al 
situaţiei, ce poate duce la desfacerea căsătoriei, „de exemplu, dacă (soţul) îţi porunceşte să 
jertfeşti şi să iei parte, conform căsătoriei, la impietatea lui, sau a părăsirii căminului conju¬ 
gal, atunci este mai bine să dizolvi căsătoria, dar nicidecum evlavia... Iar dacă zilnic (soţii) se 
ceartă şi se luptă pentru aceasta, atunci este mai bine să te eliberezi (să lapezi) acest rău”. 591 

Pe de altă parte, orice necazuri sau neajunsuri ar avea soţii în căsnicia lor, nu le este 
îngăduită despărţirea, ci le este indicat efortul sporit de a se face totul pentru îndreptarea şi 
vindecarea metehnelor, aşa cum a făcut Hristos cu Biserica, mireasa Sa. „Imită şi tu acest 
lucru - spune marele antiohian - chiar dacă soţia ta ar greşii cu multe păcate în faţa ta, uită-le 
pe toate, iartă tot; chiar dacă are o fire rea, îndreapt-o cu dulceaţă şi bunătate, ca şi Hristos 
Biserica”. 592 


587 Reguli mari, 12, Scrieri, partea doua, trad Prof. lorgu D. Ivan, PSB 18, Bucureşti 1989, p. 242 

588 Regulile morale, 73, Scrieri, partea a doua, trad. Prof. lorgu D. Ivan, PSB 18, Bucureşti 1989, 
p. 187 

589 Cuvântul XXVIII la Matei, P.G. 36, 293 

590 Epistola CXLIV, P.G. 37, 245. 

591 Omilia XIX la I Corinteni, P.G. 61, 155. 

592 Omilia III, 2 despre căsătorie, P.G., 61, 228 

In cazul morţii unuia din soţi, Sfântul Ioan recomandă văduvia, arătând că aşa cum 
sclavii fugiţi de la stăpân, târăsc lanţul după ei, tot astfel şi femeile când părăsesc pe bărbaţii 
lor, poartă cu ele cătuşele legii căsătoriei, care învinuindu-le peste tot, strigă în urma lor: 
„Femeie, eşti legată prin lege!”. La fel se întâmplă şi cu bărbaţii care i-au o femeie care şi-a 
părăsit soţul, aceleaşi lanţuri ale căsătoriei îi învinuiesc pe amândoi cu cuvintele: „Trăieşte 
încă bărbatul ei!” Şi: „cel ce va lua pe cea lăsată săvârşeşte adulter” (Matei 5, 32). 593 

Legislaţia bisericească are prevederi clare cu caracter moral-juridic cu privire la 
dizolvarea căsătoriei. Astfel, sinodul de la Cartagina (419) arată că „potrivit învăţăturii 
evanghelice şi apostolice, nici cel lăsat de soţie, nici cea părăsită de bărbat să nu se împreune 
cu altcineva, ci, ori să rămână aşa, ori să se împace. Dispreţuind aceasta, vor fi supuşi la 
penitenţă” (can. 102). 

Sub aspect istoric trebuie să arătăm că înainte de împăratul Justinian, orientându-se 
după dreptul roman, oricare din soţi putea dizolva căsătoria, trimiţând celuilalt soţ: „libellus 
repudii”. Prin Novelele 22 şi 117, Justinian a interzis „repudium”, ca ilegal. 

/V 

In secolul al Vl-lea împăratul Justinian prin Novela 134 din 542 a statornicit legalitatea 
divorţului prin consens atunci când soţii s-au hotărât să ducă o viaţă ascetică (să se 
călugărească). 

Ştiut fiind că prin moartea unuia din soţi, căsătoria era dizolvată, forma legală a 
divorţului în secolul al Vl-lea se putea produce pentru următoarele motive: 

1. Moartea morală provocată de adulter. 

2. Moarte provocată prin atentatul unui soţ la viaţa celuilalt, având gravitatea crimei. 

3. Moartea religioasă, provocată de erezie sau schismă. 

4. Moartea civilă se socotea a fi provocată de pedepsirea cu moartea a unuia dintre 
soţi, sau privarea de libertate mai mult de trei ani sau prin deportare, precum şi dispariţia 
unuia din soţi în condiţii nedeterminate. 

9 9 

5. Moarte fizică parţială, identică cu neputinţa fizică a îndeplinirii datoriilor conjugale. 

6. Consimţământul soţilor determinat de dorinţa de a duce o viată ascetică (să se 
călugărească, sau când soţul este ales episcop). 594 

La această formă de desfacere a căsătoriei face referire şi canonul 87 al sinodului 
V-VI ecumenic, Trulan, din 692, având următorul conţinut: „Aceea care şi-a părăsit bărbatul 
şi se duce după altul este adulteră, după Sfântul şi dumnezeiescul Vasile, care prea bine a ales 
acest lucru din profeţia lui Ieremia: că „dacă femeia se face (va fi) a altui bărbat, să nu se 
întoarcă la bărbatul ei, ci spurcată va să fie” (Ieremia 3,1); şi iarăşi: „Cel ce are (ţine) adulteră, 
este nebun şi necredincios (păgân)” (Proverbe 18,23). Dar de s-ar vădi că a fugit, fără cuvânt 
(pricină) de la bărbat, el este vrednic de iertare, ea însă de certare. Iar iertarea i se va da 


593 Idem, II, 1, P.G., 61, 218-219 

594 Arhid. prof. dr. Ioan N. Floca, Canoanele Bisericii Ortodoxe, note şi comentarii, f. loc., 1991, 
p. 145 

acestuia spre a se uni (spre a fi în comuniune) cu Biserica. Iar cel care-şi părăseşte femeia pe 
care şi-a luat-o în mod legiuit şi aduce pe alta — după hotărârea Domnului — se supune 
osândei adulterului, căci s-a orânduit de către Părinţii noştri, că unii ca aceştia, timp de un an, 
să se tânguiască (să plângă), doi ani să asculte, trei ani să cadă (în genunchi) şi în al şaptelea 
să stea împreună cu credincioşii, şi aşa să se învrednicească de împărtăşanie, de se vor pocăi, 
adică cu lacrimi”. 

După cum vedem, canonul arată că divorţul fără motiv este asimilat cu adulterul, dacă 
cel care are iniţiativa se căsătoreşte sau convieţuieşte cu o persoană străină. 

La acelaşi sinod ecumenic se hotărăşte ca „aceea al cărui bărbat este plecat, şi, fiind el 
neştiut (dispărut) ea se căsătoreşte cu altul înainte de a se încredinţa despre moartea aceluia, 
săvârşeşte adulter. Aşijderea se supun aceleiaşi certări, şi soţiile ostaşilor, cele ale căror soţi 
fiind neştiuţi (dispăruţi) se căsătoresc — precum şi acelea care, din pricina călătoriei bărbatului 

/V 

nu-i aşteaptă reîntoarcerea. Insă aici lucrul are oarecare iertare pentru că este mare bănuiala 
de moarte. Iar aceea care s-a căsătorit din neştiinţă cu cel părăsit pentru o vreme de către soţie 
— apoi lăsând-o pe ea, pentru că s-a reîntors la el cea dintâi cu toate că a săvârşit adulter, (a 
facut-o) totuşi din neştiinţă (şi) aşadar nu se opreşte de la căsătorie, dar ar fi mai bine dacă ar 
rămâne aşa. Iar dacă într-un timp oarecare s-ar înapoia ostaşul a cărui soţie, din pricina lipsei 
lui mai îndelungate s-a unit (însoţit) cu nu alt bărbat, acesta (ostaşul) dacă voieşte să-şi ia 
îndată pe soţia sa, dându-i-se ei iertare, din pricina neştiinţei, (la fel), şi bărbatului care se 
însoţise cu ea în a doua căsătorie” (can. 93). 

Dat fiind faptul că logodna era socotită şi asimilată în multe privinţe cu căsătoria, „cel 
ce ia spre însoţire de căsătorie pe femeia logodită cu altul, trăind încă logodnicul, să fie pus 
sub învinuire de adulter” (can 98). 

Este interesant de urmărit şi legislaţia bisericească cu privire la cea de a doua căsătorie. 

Sinodul de la Laodicea (343), pornind de la îndemnurile Sfântului Apostol Pavel prin 
care stabileşte că „dacă va muri bărbatul, este liberă după lege, nefiind adulteră, dacă ia alt 
bărbat” (Romani 7, 3 şi I Corinteni 7, 39), „hotărăşte potrivit canonului bisericesc, ca celor 
care liber şi legiuit s-au împreunat prin nunta a doua, şi nu s-au căsătorit clandestin, după ce 
a trecut un timp scurt, pe care l-au petrecut în rugăciune şi posturi, după iertare trebuie să li se 
dea împărtăşirea” (canonul 1). 

Disciplina bisericească referitor la căsătoria a doua, are următoarele prevederi: 1. Nu 
poate fi consacrată în cinul preoţesc o persoană căsătorită a doua oară (can. 17 Apostolic; 17 
Sfântul Vasile cel Mare); 2.1 se interzice preotului să participe la ospeţele de la nunta celor 
căsătoriţi a doua oară (can. 7 Neocezarea); 3. Cei ce se căsătoresc a doua oară nu se pot 
cununa cu ritualul prescris pentru întâia nuntă (can. 2 Nichifor Mărturisitorul), ci după ritualul 
prevăzut în molitfelnic pentru nunta a doua. 

De remarcat este şi faptul că Biserica romano-catolică nu acceptă adulterul ca motiv 
de divorţ, ci numai despărţire de pat şi de masă, iar căsătoria a doua poate fi realizată numai 
în cazul morţii unuia dintre soţi 

9 9 

5. EVALUĂRI ETICO-PASTORALE 

După cum am văzut divorţul este acceptat după etica creştină numai pe motiv de adulter. 
Infidelitatea conjugală este un fapt decisiv în menţinerea iubirii care stă la baza căsătoriei 
căci numai ea „toate le poate răbda” (I Corinteni 13,7). 

Sfântul Vasile cel Mare spune în acest sens următoarele: „Chiar dacă soţul ar avea o 
fire aspră şi sălbatică, soţia trebuie neapărat să-l suporte şi nici o pricină să n-o facă să rupă 
unirea. Este pornit spre bătaie? Dar îi e bărbat! Este beţiv? Dar este unită cu el potrivit firii! 
Este aspru şi neplăcut? Dar este mădularul tău şi cel mai de cinste dintre mădulare”. 595 

Concret vorbind, este adevărat că viaţa de familie are necazurile şi greutăţile ei mai 
mici sau mai mari. E o jertfa care de multe ori te încovoaie prin responsabilitatea ei. E apoi 
crucea care trebuie dusă până la capăt cu cinste şi demnitate. Pe de altă parte cei doi soţi sunt 
de multe ori caractere diferite, cu deprinderi deja formate în bine sau în rău. Există firi flexibile 
care se modelează unul după celălalt, dar sunt şi firi rigide, dornice să domine cu asprime şi 
putere. Intervine apoi elementul profesional cu multitudinea de probleme şi de interese. Vin 
apoi copiii, cărora trebuie să le asiguri un viitor. Dacă la acestea se mai adaugă şi metehnele 
amintite în parte de către Sfântul Vasile cel Mare, atunci vom înţelege mai bine spusele 
Apostolului că cei căsătoriţi „vor avea necazuri în trup” (I Corinteni 7, 28) 

Referindu-ne acum la adulter ca posibil motiv de divorţ, vom face câteva reflexii etice 
de ordin pastoral. Se pune în concret întrebarea: „dacă o femeie vine la duhovnicul său 
pretinzând că soţul ei a comis adulter, trebuie ea încurajată să intenteze divorţ?”. 596 

Este adevărat că partenerul trădat suferă o cumplită umilire, dar adulterul nu este un 
păcat de neiertat. Există două forţe sufleteşti care în astfel de situaţii trebuie mobilizate, spre 
a funcţiona la parametrii maximi. Acestea sunt: pocăinţa din partea celui care a greşit, pe de 
o parte, şi iertarea celui jignit. La această reconciliere îşi poate aduce aportul şi o terţă persoană 
dotată cu înţelepciune şi autoritate morală, dar mai ales cu rugăciunea Bisericii din care cei 
doi partenerii fac parte ca membre ale Trupului lui Hristos. S-a subliniat faptul că în activitatea 
pastorală „trebuie să se dea prioritate păstrării şi întăririi familiei, mai ales când sunt şi copii 
la mijloc. Aceasta înseamnă în primul rând că preotul îl va încuraja pe cel care a săvârşit 


595 Omilia la Hexaemeron, VII, V, Scrieri, partea întâia, trad. Pr. D. Fecioru, Bucureşti, 1986, p. 154 

596 John Breck, Darul sacru al vieţii, trad. P.S. Dr. Irineu Pop Bistriţeanul, Cluj-Napoca, 2001, p. 131 

adulter să-i împărtăşească secretul partenerului său de viaţă — să deschidă rana pentru a o 
putea trata — şi va face tot ce este necesar pentru vindecarea prin pocăinţă şi printr-o povăţuire 
adecvată”. 597 

„Când o căsătorie este desfăcută — spune Terulian — răbdarea este folositoare la 
amândoi soţi, — prin faptul că susţine pe bărbat şi pe femeie cât stăruie în despărţire — pe 
unul nu-1 face adulter, iar prin celălalt îl îndreaptă”. 598 Dacă iubirea „îndelung rabdă” (I Co- 
rinteni 13,4) şi „pe toate le rabdă” (I Corinteni 13,7), în cazul de criză a familiei, drumul este 
invers: de la răbdare la iubire. 

Moralele biologizante proclamând afirmarea calităţii vieţii, plecând de la premisa că 
aceasta este o posesie de care fiecare poate dispune după bunul plac, şi detaşând-o de orice 
realitate transcendentă, îi caută împlinirea „hic et nune”, anulându-i orice fel de sacralitate. 
Dar în această libertate anarhică sexualitatea se reduce la instinctul raportat exclusiv la plăcere, 
încât adulterul iese din sfera moralităţii, iar divorţul liberalizat este de multe ori consecinţa 
unei situaţii de moment şi de interes... 

Dacă însă sexualitatea va fi privită din perspectiva eshatologică, atunci „moralitatea 
sexuală este justificată atât timp cât trasează drumul care duce, prin fidelitatea faţă de legământ, 
la împărăţia lui Dumnezeu”. 599 

Acesta va fi terenul în care harul lui Dumnezeu asigură stabilitatea indisolubilităţii 
căsătoriei, după modelul primilor creştini, conform mărturiei unui apologet: „La ei (creştini) 
castitatea este o realitate, înfrânarea se practică, monogamia se păstrează, curăţia se păzeşte, 
nedreptatea este izgonită, păcatul este smuls din rădăcină, dreptatea este trăită, legea stăpâneşte, 
cinstirea de Dumnezeu se săvârşeşte, Dumnezeu se mărturiseşte, adevărul este preţuit, harul 
nu se pierde, pacea ne acoperă, cuvântul sfânt ne povăţuieşte, înţelepciunea ne învaţă, viaţa se 
încununează, Dumnezeu împărăţeşte”. 600 

Acelaşi lucru îl constată şi Tertulian mai târziu cu privire la ţinuta monogamă a familiei 
primilor creştini: „.. .Creştinul nu depăşeşte ce e îngăduit nici când e vorba de sexul femeiesc... 
Creştinul este bărbat numai al soţiei sale... Creştinul... nu se uită după femei; sufletul său 
rămâne orb în faţa poftelor”. 601 Toate acestea sunt confirmate şi de Minucius Felix, când 
apărându-i pe creştini spune: „Voi (păgânii) interziceţi adulterele, dar le comiteţi cu prisosinţă; 
noi suntem bărbaţi numai ai soţiilor noastre”. 602 

9 9 


597 Idem, p. 133 

598 De patientia, XII, PSB 3, Bucureşti, 1981, p. 194. 

599 Ibidem, p. 134 

600 Teofil al Antiohiei, Trei cărţi către Autolic, Cartea a treia, XV, trad. Pr. D. Fecioru, PS.B. 2, 
Bucureşti, 1980, p. 338. 

601 Apologeticul, XLVI, 10-11, trad. rom., PSB 3, Bucureşti, 1981, p.101-102. 

602 Octavius, XXXV, 6, PSB 3, Bucureşti, 1981, p. 390. 

Având conştiinţa păcatului, precum şi dragostea faţă de Hristos, ce se va realiza într-o 
comuniune veşnică cu El începând din această viaţă, păstrând indisolubilitatea căsătoriei şi 
monogamia, primii creştini au făcut din sacralitatea familiei ca dar al lui Dumnezeu „în Hristos 
şi în Biserică”, sensul însuşi al sfinţeniei vieţii lor, rămânând mereu actuali şi pilde de urmat 
pentru o lume ca cea a noastră, bulversată, ce orbecăie în căutarea unei fericiri, care o duce la 
ruină... 

k k k 

COMPORTAMENTUL SOCIAL 
ÎN LUMINA ASCEZEI CREŞTINE 


Morala biologizantă râvnită şi adoptată în mare parte de omul modern, are ca obiectiv 
descătuşarea instinctivă în numele libertăţii sale demiurgice, fură a-şi da seama că aceasta îl 
coboară de multe ori în animalitate, tensionându-i viaţa în tot felul de conflicte, care până la 
urmă îi sunt fatale... Fapt negativ pentru spiritualitatea creştină este că multe din obiceiurile 
păgâne s-au strecurat şi au intrat în uzanţa practicilor ce poartă titulatura creştină, ridicându-i, 
sau chiar anulându-i acesteia specificitatea autentică. 

Dat fiind faptul că în cadrul moralei creştine accentul cade şi pe educaţia bunei conduite 
legată de anumite festivităţi religioase sau aniversări personale, considerăm necesar şi util să 
punem în discuţie acest aspect, fiindcă de multe ori aspectul duhovnicesc rămâne pe plan 
secundar, predominând comportamentul impregnat de coloratura vitalismului neopăgân “mo¬ 
dern”... 

Dar aceasta nu este de dată recentă, ci are o provenienţă mult mai îndepărtată. Este 
cunoscut din istorie faptul că odată cu libertatea creştinismului, şi mai mult, odată cu impunerea 
lui ca religie universală, popoarele barbare, prin integrarea lor în noul imperiu creştin, primeau 
cu “bună dispoziţie” noua credinţă şi noua viaţă creştină, fiindcă sub această formă se 
“debarasau” de sălbăticia vieţii lor, şi primind cultura creştină, intrau în rândul popoarelor 
civilizate... Dar aceste popoare nu au renunţat în întregime la vechile lor obiceiuri şi tradiţii 
nu totdeauna pe măsura noii credinţe creştine. S-au produs multe “suprapuneri” neconforme 
principiilor Evanghelice. Unele din acestea, fiind “inofensive”, au fost acceptate de către 
Biserică, altele însă s-au păstrat tacit, sub forma tradiţiilor devenite şi numite apoi, „populare”... 
Pe de altă parte, impunerea creştinismului ca religie de stat, în defavorul păgânismului 
ostracizat, a determinat mase mari de oameni, să renunţe “volens-nolens” la crezul lor. Neavând 
însă convingeri şi idealuri creştine, prin primirea formală a noii credinţe, ei au păstrat şi 
deprinderile lor morale, pe care aducându-le în Biserică, au creat o adevărată “distonie” cu 
viaţa creştină primită de la Apostoli. Biserica a avut tot timpul de luptat pentru menţinerea 
autenticităţii duhovniceşti, dar viaţa lor neschimbată a denaturat şi derutat tradiţia creştină, 
atât prin comportamentul personal, cât mai ales prin manifestările publice, impregnat cu tot 
alaiul vieţuirii lor de altă dată, făcând adevărate obiceiuri, şi derutând conştiinţele creştine, 
le-a atras spre acceptarea lor, mai ales cu prilejul festivităţilor legate de diferitele sărbători şi 
comemorări publice. Rămânând fidelă învăţăturii şi practicii de peste veacuri, Biserica a evitat 
compromisul, impunând normele ei de viaţă duhovnicească. De pildă, în locul saturnaliilor a 
aşezat postul Naşterii Domnului. Anul Nou, semnificând întoarcerea feţei lui Ianus spre lumină, 
spre viaţă, spre rodire şi belşug, se sărbătorea sub forma bucuriei sălbatice şi exaltate, 

concretizată în dezmăţuri... Fiind acceptată de Biserică primeşte o altă interpretare şi un alt 
mod de prăznuire. Şi anume, creştinii sărbătoreau acum viaţa cea nouă legată de numele lui 
Iisus, care la 8 zile după naştere, fiind tăiat împrejur, conform prescripţiei Legii, a primit şi 
numele, care pentru creştini avea o semnificaţie duhovnicească cu totul deosebită. Iar mai 
târziu, după moartea Sfântului Vasile cel Mare, praznicul facea cu evlavie şi sfinţenie şi 
pomenirea lui. Şi exemplele pot continua, nu însă fură a recunoaşte că mulţi credincioşi mai 
slabi în credinţă şi trăire creştinească, au acceptat multe din practicile păgâne, devenite apoi 
tradiţii şi obiceiuri populare, cu o răspândire destul de mare. Faţă de aceste situaţii s-au ridicat 
glasuri care revendicau valorile autentice ale Sfintei Tradiţii Apostolice. Iată pe unul din ei, 
confundat cu Sfântul Ioan Gură de Aur pentru verva neconvenţională a cuvântului său. Iată, 

/V 

dintr-o cuvântare la învierea Domnului, câteva sentinţe duhovniceşti: “...Aceasta este ziua 
cea adevărată, ziua biruinţei, ziua îndătinată a învierii, ziua în care ni s-a dăruit podoaba 
harului şi avem parte de mielul (cf. Isaia 12,11) cel raţional şi cuvântător, ziua în care celor 
născuţi din nou li se dă spre hrană lapte (cf. I Corinteni 3,2), ziua purtării de grijă faţă de cei 
săraci. “Să ne bucurăm şi să ne veselim întru ea”: nu repezindu-ne la cârciumi, ci zorindu-ne 
spre mormintele martirilor; nu preţuind beţia, ci iubind dreapta măsură; nu dansând fre¬ 
netic — ca şi iudeii — ci veselindu-ne ca şi Apostolii; nu prin pieţele distractive ale oraşului, 
ci cântând psalmi cu cei de acasă. Ziua de astăzi este a învierii şi nu a purtării nechibzuite, 

/V 

(căci) dansând, nimeni nu urcă la ceruri şi nimeni, îmbătându-se nu stă în preajma împăratului. 
De aceea, nici unul dintre noi să nu necinstească această zi... vestită prin glasul profeţilor, 
aşteaptă datorită făgăduielii (făcută) Părinţilor (noştri), împlinită chiar sub ochii Apostolilor 
şi primită prin credinţă Bisericii”. 603 

Mulţi din creştinii acelor timpuri, din dorinţa de a duce o viaţă duhovnicească mai 
înaltă, au ales liniştea mănăstirilor. Şi astfel spiritualitatea creştină va primi aici dimensiuni 
de profundă elevaţie duhovnicească, mai ales după organizarea vieţii de obşte de către Sfântul 
Vasile cel Mare, în Răsărit, iar în Apus de Sfântul Ioan Casian (cu un secol înainte de Benedict 
de Nursia). 

Referindu-ne acum la aspectul educativ al conduitei legată de aniversările personale, 
vom semnala şi aici unele aspecte negative “încadrate” în sărbătorile creştine. De pildă, nu 
toţi cei ce poartă numele celui mai mare om născut din femeie, a inegalabilului ascet şi profet, 
Sfântul Ioan Botezătorul, sau a sfintei şi Prea curatei Fecioare Maria, Maica Domnului, “mai 
cinstită decât Heruvimii şi mai mărită fură de asemănare decât Serafimii”, îşi sărbătoresc 
numele urmând pilduitoarea viaţă de sfinţenie a patronilor duhovniceşti... E vorba, desigur, 
de o lipsă a educaţiei creştine, care însă nu e bine să întârzie prea mult!... 


603 Sfântul Ioan Pseudo-Hrisostom, Omilii pascale (introd. text critic, trad. comentar şi index de 
Michel Aubineau, col. “Sources Chretiennes, No. 187), Paris, 1972, p. 318-324, trad. rom. diac. 
prof. SebastianArdelean, în Foaia Diecezană (seria nouă) nr. 4/1997, p.2. 

1. ASCETICA CREŞTINĂ 

ANIMATOAREA COMPORTAMENTULUI CIVILIZAT 

Cultivând asceza creştină ca stăpânire de sine şi viaţă ordonată, acţiunile omeneşti se 
orientează în direcţia depăşirii sălbaticului din om, spre a crea ordinea socială prin comporta¬ 
mentul civilizat... Iar pentru a nu rămâne numai la afirmaţii, considerăm potrivit să oferim 
câteva exemple concrete, pe care oricine le poate vedea. Spre deosebire de animal — ca să 
vorbim prozaic — omul curăţă locul unde stă, unde mănâncă, şi unde doarme. Nu-şi „varsă 
balele”, ci îşi şterge gura şi nasul cu grijă. Nu mănâncă direct cu gura din “strachină”, ci 

/V 

foloseşte anume vase şi instrumente pentru a nu-şi murdări mâinile. îşi spală regulat corpul, 

/V 

mâinile şi dinţii. îşi îngrijeşte îmbrăcămintea, încălţămintea, părul, barba, unghiile şi tenul. 

/V /V 

Nu lasă murdărie în urma lui. îşi ţine lucrurile în ordie. îşi disciplinează pornirile firii. Evită 
mirosul neplăcut. Caută frumuseţea naturală, ce îi aduce prospeţime, varietatea expresiei de 
comunicare şi sănătatea. Astfel omul imprimă propriei sale naturi pecetea specifică atât ca 
util, cât şi ca valoare. Şi toate acestea, datorită instanţelor sale de conştiinţă, care-i conferă 
calitatea demiurgică referitoare la sine, ca şi cunoaştere de sine, în perspectiva devenirii sale 
axiologice, ca fiinţă capabilă de progres, cultură şi civilizaţie. 

Pe de altă parte, omul ca persoană are capacitatea de comunicare şi comuniune, prin 
raportarea propriilor atitudini la alte persoane. Impulsionată de instinctul social existent în 
conştiinţa omului, bunacuviinţă promovată de ascetica creştină se concretizează prin atitudini 
de bunăvoinţă adresate altei persoane, sau grupului social. Şi astfel, omul ca “zoon politikon”, 
învinge instinctul sălbăticiei egocentrice din sine, şi prin comportamentul civilizat pe care îl 

/V 

adoptă, devine politikos. In felul acesta , bunul simţ şi respectul faţă de alţii, fiind expresia 
ascezei ca stăpânire de sine, îi impune omului conduita faţă de cei din jurul său, prin ceea ce 
numim în contemporaneitate atitudini manierate şi elegante, precum: a da întâietate celui 
mai în vârstă, sau ierarhic superior; a saluta după cuviinţă; a fi ordonat în gesturi, atitudini şi 
cuvinte; a nu fi necuviincios, arogant, insolent, impulsiv şi necontrolat... 

/V 

In această situaţie, asceza creştină ca orientare a conştiinţei spre valorile spirituale, 
creează caractere morale menite să înnobileze firea omenească prin decenţă, tandreţe, 
generozitate şi gratitudine. 

Asceza creştină a scos la lumină sufletul omenesc, eliberându-1 din întunericul 
sălbăticiei egocentrice, dominat de tot felul de patimi şi pofte înrobitoare, încât normele de 
îndreptare ale vieţii creştine au menirea să înnobileze, să înnoiască şi să transforme firea 
omenească după modelul vieţii lui Hristos, Iară ca acesta să constituie un imperativ exterior, 
ci să pornească dintr-o necesitate interioară, duhovnicească aparţinătoare firii omeneşti 
înnoite prin har (II Corinteni 5,17; Efeseni 4,24). Astfel, îndreptarele ascetice ale vieţii 
creştine, definind însăşi comportamentul creştin, au devenit de-a lungul vremii izvor de 

inspiraţie pentru educarea firii omeneşti, prin stabilirea a ceea ce epoca modernă numeşte 
“maniere ale comportării civilizate”. Iniţial acestea au fost expresia vieţii celei noi în Hristos 
(cum vom vedea mai departe), adică însăşi lumina vieţii lui Hristos în viaţa celor ce-I 
poartă numele ca ucenici ai Lui: “Aşa să lumineze lumina voastră înaintea oamenilor, încât 
văzând faptele voastre cele bune, să preamărească pe Tatăl vostru cel din ceruri” (Matei 5,16). 

/V 

In acelaşi timp, aceste norme de îndreptare a vieţii creştine reprezintă viaţa însăşi de bună 
rânduială a Duhului (I Corinteni 14,33), care pătrunde şi transformă în fapte ale ordinii şi 

/V 

bunei convieţuiri, viaţa duhovnicească a fiilor împărăţiei, care “toate cu cuviinţă şi rânduială 
le săvârşesc” (I Corinteni 14,40), fiindcă “dacă trăim cu Duhul, cu Duhul să şi umblăm” 

/V 

(Galateni 5,25). De aici şi îndemnul expres al Apostolului pentru o viţă a bunei cuviinţe: “In 
sfârşit, fraţilor, câte sunt adevărate, câte sunt cinstite, câte sunt drepte, câte sunt iubite, câte 
sunt cu nume bun, orice virtute şi orice laudă, acestea să le gândiţi” (Filipeni 4, 8), “ca să fiţi 
fură prihană şi curaţi, fii ai lui Dumnezeu nepătaţi, în mijlocul unui neam rău şi sucit, între 
care vă arătaţi (străluciţi) ca nişte luminători în lume” (Filipeni 2,15). 

Toate cărţile sapienţiale din lume au ca obiectiv concret modul de manifestare a 
înţelepciunii practice. Şi cum asceza stă la temelia ei, valoarile care o recomandă în mod 
plenar sunt bunele comportări, manierele sau obiceiurile ce intră în programul unei vieţi 
civilizate, având ca scop buna rânduială a vieţii de zi cu zi, precum şi a ambianţa socială. Deşi 
diferă unele de altele, variaţiile nu arată atât de mult distincţia, cât apropierea dintre ele... 
Totuşi, într-un fel apar în Proverbele lui Solomon, altfel în “Pedagogul” lui Clement, şi diferit 

/V 

nuanţate sunt ele prezentate de către Sfântul Isaac Şirul. In epoca modernă ele vor forma un 
adevărat “cod al manierelor civilizate”. 

Bunele deprinderi ca rezultat al ascezei, înnobilează fiinţa umană, afirmându-i condiţia 
specifică, ce depăşeşte sălbăticia şi animalitatea. Ele îl fac pe om agreabil şi ordonat, manierat 
în relaţiile cu semenii şi în societate, după cum arată Sfântul Isaac Şirul, prezentând aspecte 
concrete ale vieţii spiritualizate, devenite adevărate exemple de comportament civilizat şi 
manierat. “Nu-ţi arunca privirile ici şi colo, ci asupra celor ce îţi stau în faţă; nu flecări, ci 
grăieşte cele de trebuinţă; mănâncă numai cât îţi este de trebuinţă pentru a-ţi susţine viaţa, şi 
nu pentru a cădea în lăcomie; gustă din fiecare câte puţin, nedorind să-ţi umpli stomacul 
numai cu unele (alimente) pe care le alegi pentru că pe altele le dispreţuieşti (scil. nefiind 
politicos, sau lacom, fii modest şi serviabil... Fugi (fereşte-te) de îndrăzneală (obrăznicie) ca 
de moarte. Fii chibzuit în modul cum îţi împărţi timpul somnului... Nu scuipa înaintea cuiva. 
Dacă ţi-ar veni să tuşeşti la masă fiind, întoarce-ţi faţa (capul) înapoi. Bea şi mănâncă cu 
cumpătare... Nu fi obraznic întinzându-ţi mâna spre a lua ceva dinaintea prietenilor tăi. Iar de 
şade înaintea ta un străin, pofteşte-1 să mănânce, o dată şi încă odată... Când căşti, acoperă-ţi 
gura... Uşa prietenului tău deschide-o şi închide-o fără zgomot. Nu da buzna înăuntrul ei, 
înainte bate la uşă şi intră numai după ce ţi se îngăduie... Fii întru toate ascultător în tot lucrul 
cel bun; nu urma arghirofililor... Discută cu blândeţe şi cu mult bun simţ. Mergând pe cale nu 

o lua înaintea celui mai mare decât tine... Fereşte-te de prea mare intimitate chiar cu cei ai 
tăi... Nu mărturisi nimănui tainele, faptele şi cuvintele tale... Fugi de cei grabnici de a-şi da o 
părere, ca de un leu fără rânduială... fereşte-te de cărările mânioşilor şi bătăuşilor pentru ca să 
nu ţi se umple inima de mânie şi să pună întunericul stăpânire pe sufletul tău. Să nu locuieşti 
cu cei mândri, ca să nu plece din sufletul tău lucrarea Sfântului Duh şi să se facă lăcaş a toată 
patima”. 

/V 

In sfârşit, autorul încheie cu următorul îndemn: “De vei păzi, omule, aceste rânduieli 
şi te vei îndeletnici pururea cu cugetarea la Dumnezeu, sufletul tău va vedea în tine 
lumina lui Hristos ce nu se va întuneca în veac ”. 604 

2. IMPORTANŢA EDUCAŢIEI FIZICE 
PENTRU DISCIPLINAREA SIMŢURILOR 

Am văzut că pentru monahi “ora et labora” constituia, pe lângă aspectul religios, şi o 
compensare psihosomatică, îndeplinind în acelaşi timp şi o funcţie psihoterapeutică. 

Pentru omul modern sedentar, sau prea “inundat” de confort, activitatea fizică atât de 
necesară asigurării echilibrului energetic în organism, poate fi asigurată prin exerciţiile 
gimnastice, excursii, plimbări, practici sportive în aer liber; iar la destinderea psihică se 
poate ajunge şi prin participarea la competiţiile sportive. 

Prin urmare, nu este vorba de o laicizare a lui askesis, fiindcă educaţia fizică exercitată 
cu discernământ ajută totdeauna omului modern prea sedentar să-şi disciplineze simţurile, 
armonizând natura sa biopsihică în sine însăşi, fură ca aceasta să-l abată de la rugăciune (care 
ştim că constituie elementul esenţial al ascezei creştine). 

De fapt, educaţia fizică se înscrie în capitolul datoriei noastre de a ne îngrijii trupul. In 
cazul educaţiei fizice, se merge mai departe, de la simpla îngrijire, la educaţia naturii biologice 
a omului. 

Deşi cuvântul aoKf|oiq — luat mai ales din uzanţa gimnaştilor — a trecut pe plan 
spiritual, desenând exerciţiile duhovniceşti pentru disciplinarea simţurilor, el nu a rămas în 
afara evlaviei trupului dacă ne gândim, chir şi numai a binecunoscutelor metanii ce se fac în 
semn de căinţă şi smerenie în faţa lui Dumnezeu. 

Discutarea atitudinii moralei creştine faţă de educaţia fizică este o problemă de acută 
actualitate, dat fiind faptul că multe din competiţiile sportive de astăzi încearcă în multe 
privinţe să reediteze vechile practici păgâne, pe care Biserica le-a repudiat şi chiar eradicat. 


604 Cuvântul VII despre rânduiala şi aşezarea noilor începători (novicilor) cum şi cele ce se referă la 
acestea, trad. diac. N. Corneanu, în Foaia Diecezană, nr. 36-37 (14 septembrie), 1947, p. 2-4. 
Vezi şi Filocalia, voi. X, trad. cit. p. 60-63 

Să vedem însă la început datele problemei. 

Devenind religie de stat, creştinismul nu numai că a avut rezerve faţă de educaţia 
fizică, dar i-a devenit de-a dreptul adversar, mai ales când a fost vorba de manifestarea ei 
publică. 

/V 

încă din primele zile ale creştinismului, filocalia a înlocuit kalokagatia, şi astfel 
creştinismul a promovat şi sprijinit aproape în exclusivitate iubirea frumuseţilor spirituale, 
pe cât posibil detaşată de frumuseţea artificială a trupului, marcată mai ales de luxul ce duce 
la păcat. Dacă în spiritualitatea creştină a primelor veacuri s-a simţit totuşi nevoia asigurării 
echilibrului normal dintre suflet şi trup, s-a recurs la metode de abstinenţă, sau de asociere a 
rugăciunii cu munca fizică, consacrându-se într-o formulă de aur, deviza: “ora et labora”. 

Reţinerea faţă de educaţia fizică a mers şi mai departe, datorită “smintelii” pe care 
aceasta a creat-o conştiinţelor creştine. Şi nu nejustificat, dacă vom zăbovi puţin să analizăm 
modul în care se desfăşură educaţia fizică în Grecia antică. Se ştie că în palestre şi gimnazii, 
tinerii şi adulţii exersau educaţia fizică dezbrăcaţi complet, şi de multe ori între pedotrib şi 
elevii săi se stabileau şi acte de pedofilie, situaţie abominabilă pentru spiritualitatea creştină. 
Pe de altă parte, cei mai buni gimnaşti participau la jocurile olimpice. Acestea erau socotite în 
acea vreme o instituţie religioasă şi cetăţenească, având un rol deosebit de important în viaţa 
culturală a Greciei antice, fiindcă întrecerile sportive nu vizau numai forţa trupului, ci în 
acelaşi timp aveau şi un rol educativ, cultivând sentimentul demnităţii şi al solidarităţii umane. 
Olympia nu era un simplu polis, ci un adevărat complex sacru, cu temple, altare, un stadion şi 
un prytaneion, unde se făceau banchetele în cinstea învingătorilor. Era de faţă şi statuia lui 
Zeus, în faţa căruia se depunea jurământul de corectitudine şi de cinste în abordarea întrecerilor 
sportive, de către atleţi, arbitri şi antrenori. După întreceri, în cinstea învingătorilor se organizau 
ospeţe şi petreceri care se prelungeau până în zorii zilei. După victorie, aceştia aduceau, a 
doua zi, jertfe, după un anume ritual la cele şase altare. Cinstea care li se acorda învingătorilor 

A 

era aşa de mare, încât, ca şi eroilor, li se consacra chiar un cult. In astfel de împrejurări, 
împăratul Teodosie cel Mare dorind să facă din creştinism o religie universală în imperiu, şi 
“eo ipso”să promoveze morala lui specifică, ia măsuri de eradicare a păgânismului şi a 
întregului cortegiu de destrăbălări promovate de acesta de-a lungul vremii, şi astfel în anul 
393 aboleşte olimpiadele. 605 

Dat fiind însă faptul că după atâtea secole au apărut noi relaţii politice, sociale, culturale 
şi morale cu care Evanghelia şi Biserica sunt confundate în actualitate, considerăm că, 
promovând sănătatea sufletului, şi a trupului, educaţia fizică trebuie promovată. 

Se ştie prea bine că astăzi tinerii creştini urmează şcoli laice, unde educaţia fizică este 
materie de învăţământ cu statut obligatoriu. Ei pot urma chiar şcoli speciale de educaţie fizică. 

A 

Ei participă apoi din plin la manifestările sportive. In acelaşi timp, mulţi dintre ei se implică 


605 Ovidiu Drimba, o.c., p.550-551 

în calitatea de spectatori participând la întrecerile sportive. Şi dacă e vorba acum de alte 
situaţii, de alţi oameni şi de alte împrejurări, se impune şi revizuirea vechilor atitudini creştine, 
prin adoptarea altora noi, diferite de cele legate de decretele imperiale de care ne despart mai 
bine de un mileniu şi jumătate. Şi nu e nici un rău dacă morala creştină îşi aduce aportul, 
asumându-şi sarcina formării sănătăţii sufleteşti în corelaţie cu cea a trupului, intr-un mod 
nou, potrivit noilor situaţii existente. Iar felul în care se desfăşoară sportul în zilele noastre, 
nu mai produce sminteala de altă dată. El este etichetat ca un izvor de sănătate sufletească şi 
trupească, prezentând o emulaţie spirituală în întreceri: relaxând psihicul, scoţându-1 din 
stressul cotidian, în favorul unei angajări totale în direcţia obţinerii unei victorii în urma unui 

/V 

angajament deconectant. In acelaşi timp, întrecerile sportive creează spiritul de echipă, de 
grup, dezvoltând atenţia şi puterea de concentrare, ceea ce, evident, eliberează mintea de 
obsesii şi încordare stressantă, aducându-i prospeţimea şi luciditatea. Iar sub aspect trupesc 
este benefic prin aceea că angajează corpul într-o acţiune susţinută. Eliminând toxinele prin 
transpiraţie, face odihna mai plăcută prin echilibrarea energiei nervoase. Apoi, scade 
predispoziţia la obezitate, activează funcţiile organelor interne, nu lasă muşchii să se atrofieze, 
echilibrează tensiunea sanguină, măreşte volumul respirator, etc. Iar sub aspect moral educativ, 
temperează spiritele prea aprinse, impune corectitudinea în respectarea regulamentelor, 
întăreşte acţiunea comună, aduce încrederea şi stăpânirea de sine, eliberând sufletul de 
complexe de inferioritate... 

S-a remarcat pe bună dreptate că sportul favorizează dezvoltarea personalităţii şi în 
relaţiile sociale. Practica sportului ne oferă posibilitatea de a ne educa în aşa fel încât să ne 
purificăm voinţa de egocentrism, înlăturând prea multa iubire de sine. De fapt, cel ce-şi caută 
măsura sa proprie, se străduieşte să realizeze un echilibru al posibilităţilor sale, care îl con- 

/V 

duce la stimularea reciprocă de acţiune. In acelaşi timp, activitatea de performanţă sportivă 
dezvoltă caracterul uman intr-un context social. Conciliul de la Vatican II cerea ca sportul să 
contribuie la închegarea de legături frăţeşti între oamenii de toate condiţiile, de toate 
naţionalităţile şi de toate rasele. Fiind nu numai o activitate de relaxare, sportul este şi o 
competiţie, oferind posibilitatea întâlnirilor internaţionale ale tinerilor, întreţinând astfel 
dialogul între diversele culturi. 606 

Dacă morala creştină aduce sănătatea spiritului, acţiunea ei se cuvine a fi implicată şi 
corelată cu sănătatea trupului, fiindcă natura omului este unitară. Şi fiindcă educaţia morală 
este considerată atât de necesară pentru sănătatea sufletului, se cuvine să urmărim în continuare 
magistrala argumentare făcută de nemuritorul Platon. 

La întrebarea: ce educaţie să le dăm copiilor, el răspunde: “E greu de găsit una mai 
bună decât cea găsită de multă vreme: gimnastica pentru trupuri şi muzica pentru suflet (Poliţei 
II, 376 e). Dar cei care au rânduit învăţătura prin muzică şi prin gimnastică, le-au rânduit 


606 Dietmar Mieth, L’ethique du sport, în rev. Concilium, 1989 -225, p. 95-111 

astfel, pentru ca una să aibe grijă de trup şi cealaltă de suflet” (Politeia 410 e). Nu-ţi dai seama 
— spune în continuare marele înţelept — ce se întâmplă cu mintea celor care, în cursul vieţii, 
se îndeletnicesc cu gimnastica, dar nu se ating de muzică? Sau celor ce procedează pe dos?... 
Cei ce se slujesc doar de gimnastică ajung mai brutali decât trebuie, iar cei ce se slujesc doar 
de muzică, ajung mai molateci decât s-ar cuveni. Desigur, înflăcărarea ar da sufletului 
brutalitate, iar cel crescut ca lumea ar fi plin de bărbăţie; dar, dacă s-ar adăuga prea multă 
înflăcărare, sufletul ar ajunge probabil, dur şi nesuferit... Prea multă blândeţe ar produce mai 
multă slăbiciune decât trebuie, în schimb omul crescut cum trebuie, e blând, “dar şi plin de 
măsură... Sufletul cumpătat şi viteaz este, prin urmare, al omului la care ele sunt 
armonizate” (Paliteia 41 Oe-411 a). Şi Platon conchide: “Aş zice că vreun zeu a dăruit oamenilor 
pentru acestea două — înflăcărarea şi dragostea de înţelepciune — cele două arte — muzica 
şi gimnastica — şi nu pentru suflet şi corp (decât în al doilea rând). Pentru înflăcărarea şi 
iubirea de înţelepciune deci, pentru ca ele să se armonizeze între ele, urmând să fie întinse şi 
relaxate până la potrivire... Am spune dar, că cel ce îmbină cel mai bine gimnastica cu muzica, 
acela este, cu adevărat, un desăvârşit muzician, stăpân pe armonie, într-o măsură mult mai 
mare decât cel ce potriveşte corzile lirei” (Politeia 412 a). 

Dacă Platon a demonstrat funcţia educaţiei prin unitatea organică a sănătăţii minţii şi 
a trupului, prin muzică şi gimnastică, intrată în uzanţa curentă a antichităţii, Juvenal o va 
consacra mai târziu într-o formulă de aur, devenită apoi deviza sportului: “Mens sana in 
corpore sano” (Satire X, 536). Prin aceasta el spune că nu se adresează cerului decât spre a-i 
cere împreunarea armonică a sănătăţii minţii cu cea a trupului. Preţuind în mod deosebit 
legătura organică a sănătăţii sufleteşti şi trupeşti, mai târziu, Marţial îl va confirma pe Juvenal, 
spunând: “non est vivere, sed vaiere vita ”. 607 

Din cele până aici tratate, vedem că în practicarea educaţiei fizice, morala creştină va 
avea un cuvânt de spus, prin asigurarea echilibrului şi a armoniei dintre sănătatea sufletului şi 
cea a trupului. Cultivând spiritul de curaj, de dreptate, de dăruire prin acţiune în grup, de 
perseverenţă în atingerea unei performanţe, de neîntreruptă fortificare fizică prin menţinerea 
vigoarei şi prospeţimii psihice şi fizice, evitând băuturile alcoolice, mesele îmbuibate, faptele 
ludice, în favorul bunei cuviinţe. Apoi, prin respectarea timpului de odihnă ca şi a punctualităţii 
în efectuarea antrenamentelor şi a întrecerilor sportive, educaţia fizică aduce ordinea şi 
disciplina în viaţa omului. Morala creştină aduce temperanţa în practicarea sporturilor de 
performanţă, în sensul că fiecare trebuie să-şi cunoască starea de sănătate şi să nu abuzeze de 
sport în defavorul ei. La fel şi pentru spectatori, morala creştină propune starea de echilibru, 
fucând din participarea la manifestările sportive un mijloc de relaxare, şi nu de surexcitare, de 
violenţă, de indisciplină, urmată de fapte pierdute de sub controlul raţiunii sănătoase, ducând 
la accidente şi dezordine publică, iar pe plan personal, la şocuri emoţionale ce pot crea victime. 


607 Epigrame VI, 60, “viaţa nu înseamnă numai a trăi, ci a trăi sănătos”. 

In scopul promovării ordinii în viaţă, morala creştină are în atenţie judicioasa chibzuire 
a timpului prin participarea la manifestările sportive; fără a li se acorda acestora o atât de 

/V 

mare preocupare, încât să ducă la “idolatrizarea” vedetelor sportive. In acelaşi timp, victoriile 
sportive vor fi “sărbătorite” nu indecent şi trivial, ci cu bucuria senină a satisfacţiei împlinite. 

Chiar şi numai pentru aceste câteva motive, implicaţia moralei creştine în educaţia 
fizică este necesară şi folositoare. Ea va reveni şi cu recomandarea expresă adresată creştinilor 
de a nu evita educaţia fizică, ci practicând-o în şcolile teologice, în armată şi mai ales în viaţa 
particulară, urmărindu-se totdeauna, printr-o judecată dreaptă de selecţie şi opţiune, efectele 
ei benefice, conform îndemnului apostolic, devenit normă a dreptei judecăţi: “Toate să le 

/V 

cercetaţi, ţineţi ce este bun” (I Tesaloniceni 5,21). In acest sens, şi libertatea evanghelică 
proclamă: “Toate îmi sunt îngăduite, dar nu toate îmi sunt de folos. Toate îmi sunt îngăduite, 
dar nu mă voi lăsa biruit de ceva” (I Corinteni 6,12). 


* * * 


635 




Ascetica 


636 




Concluzii 


CONCLUZII 

Reţinem din cele tratate că asceza creştină are un caracter specific, propriu. Ea repre¬ 
zintă în formă generală strădania (nevoinţa) sau acţiunea de înfrânare = cyKpdraa, ca 
stăpânire de sine, prin disciplinarea simţurilor. Dar aceasta este răspunsul libertăţii omului 
la harul oferit de Dumnezeu spre mântuirea înţeleasă ca eliberare de patimile înrobitoare şi 
însănătoşirea firii prin virtute. Caracterul propriu şi specific al ascezei creştine rezidă în 
faptul că ea are ca obiectiv viaţa în Hristos prin Duhul Sfânt, iar în acest caz virtuţile sunt 
mijloace sau condiţii ale desăvârşirii acestei vieţi. Astfel virtutea creştină primeşte un 
caracter ontologic, fiindcă la viaţa în Hristos se ajunge printr-o comuniune de fiinţă cu 
El, după cum ne arată convingător imaginea viţei şi a mlădiţei care se dezvoltă din ea... 
(Ioan 15, 1-5). 

Pe de altă parte, asceza creştină reproduce virtuţile specifice vieţii duhovniceşti a 
Mântuitorului, printr-un act moral din partea noastră de imitaţie a vieţii Lui. în fond şi 
această imitaţie reprezintă un act sinergie de împreună lucrare a firii cu harul divin. 

„Toate le pot întru Hristos care mă întăreşte” (Filipeni 4,13), spune Apostolul spre a arăta că 
şi imitaţia ca strădanie a noastră este sinergică. Altfel spus, viaţa în Hristos, reprezentând 
imitarea sau urmarea vieţii Lui duhovniceşti prin care arătăm în lume sfinţenia Lui, este un 
act al îndreptării noastre prin harul divin. Prin virtuţile pe care le-am numit evanghelice, se 
pun în evidenţă valori ale sufletului omenesc, negate şi neglijate în lumea veche. Practicând 
aceste virtuţi, creştinul devine în lume un „alter Christus”, reactualizând până la sfârşitul 
veacurilor fizionomia duhovnicească a Domnului. 

La acestea vom adăuga faptul că asceza creştină nu numai că însănătoşeşte natura 
omului, ci însănătoşirea constituie condiţia sau mijlocul de ridicare a ei la cotele îndumnezeirii, 
în comuniunea cea mai intimă a lui Dumnezeu. Aceasta este desăvârşirea naturii umane prin 
harul lui Dumnezeu, reprezentând drumul de la restabilirea chipului lui Dumnezeu în firea ce 
poartă în sine rănile păcatului, până la asemănarea lui Dumnezeu. Acest proces al îndumnezeirii 
după har este lucrarea lui Dumnezeu. Strădania noastră s-a încheiat. De acum, harul divin va 
ridica firea din slavă în slavă, într-un proces epectatic de continuă devenire spre atingerea 
desăvârşirii celei de neatins a lui Dumnezeu. 

De aici vedem că theoria sau contemplarea nu este un act pasiv, ci activ, de continuu 
progres duhovnicesc, atras de continua devenire a sufletului omenesc creat după „chipul şi 
asemănare lui Dumnezeu”. 

Specific ascezei creştine este şi faptul că ea dezvoltă virtuţile teologice: credinţa, 
nădejdea şi dragostea, ca temei al desăvârşirii celorlalte virtuţi, ca viaţă în Hristos. Prin 
credinţă, ca început al virtuţii „Hristos locuieşte în inima noastră” (Efeseni 3,17). Prin nădejde, 

ca „ancoră sigură şi tare înfiptă în tărâmul veşniciei” (Evrei 6, 19) dobândim încrederea prin 
simţirea încă din această viaţă, a bunurilor veşnice pe care Dumnezeu ni le oferă. Prin dragoste, 
ca „legătură a desăvârşirii” (Coloseni 3, 9), ne împărtăşim la modul cel mai înalt de viaţa lui 
Dumnezeu, care „este dragoste” (I Ioan 4,16). Prin iubire se împlinesc toate virtuţile, şi odată 
cu ele, viaţa noastră în Dumnezeu. De aceea dragostea „nu piere niciodată”, rămâne veşnică. 
Prin ea simţim viaţa lui Hristos în noi spre a o realiza ca virtute creştină, mai precis ca împlinire 
a poruncilor Sale: „Precum m-a iubit pe mine Tatăl, şi eu v-am iubit pe voi. Rămâneţi în 
dragostea mea. De veţi păzi poruncile mele, veţi rămâne în dragostea mea, precum am păzit 
eu poruncile Tatălui meu şi rămân în dragostea Lui. Acestea vi le-am spus ca bucuria mea să 
rămână în voi şi bucuria voastră să fie deplină. Aceasta este porunca mea, ca să vă iubiţi unul 
pe altul, precum v-am iubit eu” (Ioan 15, 9-12). 

După învăţătura Biserici noastre, virtuţile creştine se formează şi se dezvoltă din harul 
primit prin Sfintele Taine, încât ele însele devin împliniri sau desăvârşiri morale a Tainelor. 
La temelia lor stau Sfintele Taine de iniţiere: Botezul, Mirungerea şi Euharistia. Virtutea 
creştină ca viaţă în Hristos reprezintă o continuă participare a noastră la viaţa Bisericii, ca 
mădulare sănătoase ale ei, care necontenit împlinesc şi desăvârşesc harul primit prin cele 
şapte Taine, precum şi prin ierurgiile Bisericii, ca lucrări de sfinţire a vieţii credincioşilor în 
diversele ei forme şi situaţii. 

/V 

In acest context, ca viaţă în Hristos prin Duhul Sfânt, sunt primite şi virtuţile cardinale 
în contextul vieţii creştine. Ele oferă condiţiile sau mijloacele de împlinire a virtuţilor teologice 
şi în acelaşi timp oferă climatul specific rodirii harului prin însănătoşirea firii, fiindcă „cei ce 
sunt ai lui Hristos, şi-au răstignit trupul împreună cu patimile şi poftele” (Galateni 5, 24). 
Virtuţile cardinale având ca obiectiv însănătoşirea naturii umane prin acel katharsis al eliberării 
de patimile dăunătoare firii, devin virtuţi morale creştine, primind însă amprenta specifică a 
vieţii în Hristos prin Duhul Sfânt. 

Deşi asceza creştină are un scop veşnic, ea face ca acesta să nu fie detaşat de viaţa de 
aici şi de acum. Fiind viaţă în Hristos prin Duhul Sfânt, asceza creştină devine asceză a 
iubirii. Sub această formă, ea se va extinde, ca însăşi iubirea lui Dumnezeu, asupra întregii 
creaţii, dar în special asupra vieţii omului. Asceza creştină este identică cu filantropia, după 
îndemnul apostolic: „purtaţi sarcinile unul altuia şi aşa împliniţi legea lui Hristos” (Galateni 
6,2), care a mântuit lumea tocmai prin slujirea ei (Marcu 10,45). Pentru a înţelege mai bine 
aceasta ne vom referi la un exemplu din viaţa primilor creştini. Ei obişnuiau ca economisirea 
hranei ce o făceau prin practicare ascetică a postului, să o repartizeze pe seama celor nevoiaşi, 
ce nu aveau nici strictul necesar. Asceţii creştini mai înstăriţi obişnuiau apoi să-şi împartă în 
întregime averea săracilor, ei limitându-se la strictul necesar. Sfântul Vasile cel Mare, de 
pildă, şi-a împărţit de două ori averea săracilor, punând în 372 bazele unei adevărate instituţii 
filantropice care îi va purta numele. Exemplul lui a fost urmat şi de alţii, iar instituţiile 
filantropice au fost oficializate de către Biserică. Acest mod de a înţelege asceza este întru 

totul specific creştinismului, cum tot lui sunt specifice şi instituţiile de caritate, adevărate 
minuni ale eticii sociale, imposibil de gândit în acele timpuri... Caracterul filantropic, spe¬ 
cific ascezei creştine ca asceză a iubirii, concretizând iubirea lui Dumnezeu în lume, a făcut 
din Biserică o instituţie cu totul nouă, în care averea ei constituia averea săracilor. 

Arătăm că ascetica creştină este o condiţie a desăvârşirii în veşnicie, dar în acelaşi 
timp se cuvine să evidenţiem deopotrivă utilitatea ei pentru viaţa de aici şi de acum a omului 
modern. Este cunoscută nocivitatea maladiilor spirituale pentru viaţa sufletească şi trupească 
a omului. Fiind în strânsă legătură cu viaţa biologică şi psihică, simpla lor prezenţă în viaţa 
omului este prilej de boală, sau de agravare a bolii spirituale. Pentru relaţiile sociale, aceasta 
constituie un adevărat dezastru, pe măsură să aducă discordii, şi să creeze tensiuni apăsătoare, 
provocate de intrigi, calomnii, ce merg până la crimă, sau duşmănii şi ranchiune cu prelungire 
în timp, între generaţii. 

Pe de altă parte, cât de benefică este virtutea, aducând trupului echilibrul spre sfinţenie, 
iar sufletului acela, katharsis, ca purificare de orice fel de tulburare şi nelinişte stresantă. 
Virtutea anulează patima şi aduce liniştea vieţii, ca gratitudine specifică sănătăţii şi bunei 
funcţionalităţi; prin raportarea la sine şi la realitate. 

Rugăciunea ca factor caracteristic şi esenţial al ascezei creştine nu este doar o ridicare 
individuală „pe verticală” a sufletului omenesc, ci aducându-i lumină şi bunătate cuprinde în 
sine prin iubire pe toţi semenii noştri, deopotrivă pe binefăcători, pe cei în lipsuri şi nevoi şi 
chiar pe duşmani, precum şi întreaga creaţie. Rugăciunea curată devine astfel izvorul tuturor 
virtuţilor, stabilind prin ele comuniunea de înfrăţire între oameni şi lume, pe temeiul iubirii 
lui Dumnezeu şi a harului pe care îl cultivă şi îl transmite sufletelor aflate în Biserică într-o 

comuniune cerească. împletirea rugăciunii cu munca creează acţiunilor vieţii stabilitate, iar 

/V 

comportamentului îi aduce buna rânduială şi ordinea. In acelaşi timp, munca şi rugăciunea 
constituie o adevărată medicină, atât pentru trup cât şi pentru suflet. Pentru sufletele 
descumpănite va constitui o adevărată ergoterapie, pe măsură să le aducă echilibrul bunei 
desfăşurări a vieţii. 

Monahii, care au făcut din rugăciune filosofia creştină însăşi, experimentând viaţa de 
slavă divină prin har, dovedindu-se în acelaşi timp creatori de valori artistice, literare, culturale, 
şi-au adus o contribuţie substanţială la răspândirea culturii creştine printre multe din popoarele, 
ce în mare parte trăiau în sălbăticie. Duhul spiritualităţii creştine le-a înnobilat acestora sufletul, 
schimbându-le mentalitate şi comportamentul. S-a stabilit astfel corelaţia indistructibilă dintre 

/V 

credinţă şi cultură. In acelaşi timp, mănăstirea ca askerion - loc de exersare a ascezei creştine 
a fost şi rămâne adevărată oază de reculegere duhovnicească pentru creştinii aflaţi în lume, în 
luptă cu păcatul din propria fiinţă şi cu răul din ea. La acestea adăugăm faptul că prin voturile 
monahale, firea omenească, deopotrivă trup şi suflet, este ridicată la cei mai mari parametri, 
imitând firea îngerească, viaţa însăşi a Mântuitorului, a Sfintei Fecioare şi chiar a Sfintei 
Treimi. 

Deşi în spiritualitatea creştină, fecioria are întâietate faţă de căsătorie, asceza creştină 
acordă însă aceeaşi importanţă şi ascezei familiale, făcând din ea o „Biserică în mic”, unde 
este prezent Dumnezeu prin dragostea şi puritatea Sa. 

Pe de altă parte ascetica creştină ia atitudine faţă de bioetica promovată şi practicată în 
timpul nostru de către tehnologia medicală ce nu cunoaşte limite, condamnând avortul, eu- 
thanasia şi suicidul, ca păcate strigătoare la cer, asemenea crimei. La fel şi homosexualitatea; 
iar toxicomania, ca peisaj al deznădejdii, este etichetată ca păcat împotriva Duhului Sfânt. 
Toxicomania, ca înrobire de drog, pierde încrederea în Dumnezeu şi opreşte lucrarea Duhului 
de viaţă făcătorul, mângâietorul şi povăţuitorul, de a ne orienta viaţa spre virtute. 

2. Prin urmare, ascetica creştină nu se adresează numai monahilor. Ea se adresează 

/V 

oricărui credincios, deoarece fiecare este chemat să devină atlet şi ostaş al lui Hristos. In unii 
ca aceştia, Dumnezeu îşi găseşte plăcerea, iar lumea salvarea, adică scoaterea din criza spirituală 
în care se zbate debusolată, sub obsesia ţărânei acestei vremelnicii, şi deschiderea spre orizontul 
luminos al valorilor veşnice. 


* 

